
Jos  tässä  maailmassa  löytyy  sana,  joka  eri  tahoilla  synnyttää  erilai- 
sia tunteita,  niin  se  on  sana  puolue. 

Usein  kyllä  tätä  käsitettä  pidetään  aivan  luonnollisena  ja  välttämättö- 
mänä, ainakin  mikäli  se  on  asianomaisen  omien  mielipiteiden  palveluksessa. 
Silloin  on  muka  aivan  oikein,  että  puolue  on  olemassa  ja  pontevasti  toi- 
mii; sen  tulee  vetää  epäröivät  luoksensa  ja  pyrkiä  enemmistöön  siinä  maa- 
ilmassa, missä  liikutaan,  joko  kunnallisessa  eduskunnassa^  valtiollisessa  taikka 
hallituksessa.  Jos  sattuu  vastoinkäyminen,  niin  syy  miltei  säännöllisesti  on 
siinä  —  vastustajan  juonista  ja  sattumuksista  puhumatta  —  ettei  ole  kyl- 
lin tarmokkaasti  toimieltu,  ettei  ole  löytynyt  puoluetta  koossa  pitävää  voi- 
maa j.  n.  e.     Tämä  kaikki,  jos  omasta  puolueesta  puhutaan. 

Mutta  annapas  vastapuolueen  asian  tulla  kysymykseen,  ja  päivä  äk- 
kiä muuttuu  yöksi.  Oikeuden  loukkaukselta  tuntuu  siUoin  puolueen  ole- 
massaolokin; pontevuus  asemansa  käyttämisessä  on  juonia,  moraalista  vä- 
linpitämättömyyttä tahi  ainakin  hienotunteisuuden  puutetta.  Äänten  enem- 
myys ja  varsinkin  puoluekurin  siteet  silloin  ovat  sortoa,  jota  ei  käy  kyl- 
mällä verellä  kärsiminen  —  ja  kaikki  muu  samaan  tapaan. 

Dmiö  muistuttaa  hyvin  elävästi  sitä,  mitä  me  näemme  silmiemme 
edessä  kahden  valtakunnan  joutuessa  sotaan.  Omasta  mielestään  kumpi- 
kin  «panee  kaiken  luottamuksensa  jumalaan  ja  oikeaan  asiaansa»,  vastus- 
tajan sitä  vastoin  turvautuessa  liittoihin  ja  muihin  alempiarvoisiin  apuneu- 
voihin. Mutta  syrjäisen  on  totta  puhuen  ylen  vaikea  mitään  todellista  eroa 
nähdä  sotavalmistuksissa :  molemmat  koettavat  hankkia  itselleen  suurimman 
mahdollisen  määrän  rahoja,  liittolaisia  sekä  ennen  kaikkea  kanuunoja. 


E.  G.  Palmin. 


Mutta  löytyy  kyllä  ihmisiä,  joita  puoluelaitos  kaikkine  seurauksiDeen 
säännöllisesti  ilettää,  yhtä  hyvin  kuin  sodan  hävitykset  aina  ovat  ikuisen 
rauhan  ystävän  kauhistuksena.  Run  Carl  Snoilsky  hauskassa  historiallisessa 
runossaan  «Hattar  och  mössor»,  kuvailtuansa  ensin  nuorten  neitosten  ja 
luutnanttien  palavaa  puolueintoa,  antaa  vanhan  maailmaa  kokeneen  sota- 
uroon  suuttuen  lausua: 

Skam  fa  alla  nya,  fula 
Namn  som  söndra  vara  hem! 
Väl  jag  unnade  en  kula 
Den  som  först  kom  upp  med  dem. 
Svensk  helt  rätt  och  slätt  ma  bli 
Bästa,  endaste  benämning, 
Aska  varde  hvarje  lemning 
Utaf  alit  som  nämns  par  ti! 

niin  runoilija  varmaankin  kyllä  on  ajatellut  vapauden  aikaa  lähempiäkin 
oloja.  Samoinpa  lukemattomat  rauhaa  ja  sopua  rakastavat  kansalaiset  pää- 
asiassa ovat  valmiit  yhtymään  ranskalaisen  Sainte-Beuven  tuliseen  suuttu- 
muksen purkaukseen :  «puolue,  se  on  samaa  kuin  totuuden  ja  älyn  ja  koh- 
tuudentunnon  uhraamista  I»  Löytyy  aikoja,  jolloin  tuohon  huokaukseen  kyllä 
on  syytä;  katselkaamme  vaan  nykyistä  Ranskaa  tahi  Norjaa,  —  jolleivät 
kotimaiset  olomme  jo  riitä  antamaan  käsitystä  puolue-elämän  varjopuolista. 

Mutta  olkoot  nämä  varjopuolet  kuinkakin  synkkiä,  se  ei  oikeuta  meitä 
jättämään  huomaamatta,  että  niin  pitkälle  kuin  historia  ulottuu,  on  puo- 
lueita löytynyt.  Vanhassa  Egyptissä,  Kreikassa  ja  Roomassa  yhtä  hyvin 
kuin  nykyään  Amerikan  Yhdysvalloissa  on  seUaisia  ollut  olemassa,  ja  esi- 
merkkien paljoutta  voisi  äärettömiin  ulotuttaa.  Tässä  on  siis  edessämme 
ilmiö,  joka  eroamattomasti  kuuluu  historiallisen  kehityksen  kanssa  yhteen, 
eikä  sitä  käy  mahtisanoilla  syrjäyttäminen.  Huonosti  onkin  historiansa  lu- 
kenut se,  joka  ei  tiedä,  että  pahimpia  historiallisia  epäkohtia  on  juuri  puo- 
luetaistelun  kautta  saatu  poistetuksi,  jos  kohta  puolue-elämä  toiselta  puo- 
len useinkin  on  voinut  muodostua  aikakauden  ja  kansan  vitsaukseksi.  Ky- 
symys on  vaan  tuo  ikivanha,  milloin  väärinkäytös  alkaa  ja  oikeutettu  käyt- 
täminen päättyy. 

Ei  voi  epäillä,  että  jokainen  ihminen  on  täysin  oikeutettu  tarmonsa 
takaa  puuhaamaan  parannusta,  missä  näkee  yhteiskunnallisissa  oloissa  heik- 

koutta  ja  puutteita.  Jos  kaksi  tahi  kymmeueD  tahi  tuhat  ihmistä  on  samaa 
mielipidettä,  niin  heillä  tietysti  on  sama  oikeus,  joko  sitten  toimivat  toinen 
toisistaan  tietämättä,  tahi  paremmaksi  vakuudeksi  yhdistävät  voimansa,  em- 
mekä voi  mainita  mitään  järkevää  syytä,  minkätähden  ei  joukko  voisi  vie- 
läkin suuremmaksi  kasvaa. 

Mutta  samassa  on  jo  puolue  syntynyt  ja  semmoisenaan  oikeutetuksi 
havaittu.  Sillä  puolue  oikeastaan  ei  ole  muuta  kuin  ryhmä  ihmisiä,  jotka 
toimivat  yhdessä  määrättyjen  tarkoitusperien  toteuttamiseksi. 

Tulee  sitten  ratkaistavaksi,  käyttääkö  puolue  voimaansa  hyvään  tahi 
pahaan.     Mistä  voimme  tietää,  että  se  on  oikeassa? 

Taistelun  kestäessä  ratkaisu  tietysti  aina  on  vaikea,  sillä  sekin  kat- 
soja, joka  luulee  olevansa  aivan  puolueeton,  voipi  siinä  kohden  olla  ereh- 
dyksen alainen,  —  joko  niin  ettei  tunne  asiaa  muuta  kuin  vaillinaisesti, 
tahi  että  alusta  asti  on  saanut  myötätuntoisuutta  toista  riitaveljeä  kohtaan. 
Mutta  mikäli  taistelussa  on  tuloksia  saavutettu,  sikäli  löytyy  kylläkin  var- 
moja tunnusmerkkejä,  mikä  puolue  on  edistyksen  lippua  vienyt  eteenpäin 
mikä  on  vastustellut  Jos  molemmat  puolueet  jälestäpäin  tunnustavat  saa- 
dut tulokset  järkeviksi,  niin  on  ainakin  yksi  kumoamaton  todistus  tarjona, 
että  uudistajien  asia  ehdottomasti  on  ollut  oikea. 

Kukapa  esim.  tahtoisi  saada  Englannin  edustuskuntaa  järjestetyksi 
niin,  kuin  se  oli  vuoteen  1832  asti?  Kuka  nykyänsä  uskaltaa  ottaa  orjuutta 
puolustaaksensa,  sellaisena  kuin  se  oli  Amerikan  Yhdysvalloissa  olemassa 
ennen  Lincolnia?  Kuka  tahtoisi  saattaa  Suomen  kansan  enemmistön  takai- 
sin siihen  tilaan,  että  siltä  puuttuisi  omakielistä  kirjallisuutta,  suomenkieli- 
siä kouluja  sekä  oikeus  saada  asiaansa  äidinkielellä  tutkituksi  oikeuksissa  ja 
virastoissa?  Mutta  jollei  kukaan  enää  nouse  noita  oloja  puolustamaan,  joi- 
den muuttaminen  aikoinaan  muka  soti  isänmaan  —  Englannin,  Amerikan 
tahi  Suomen  —  etuja  vastaan,  niin  uudistuksen  miehet,  siis  Englannin  li- 
beraalit, Amerikan  tasavaltalaiset  ja  Suomen  fennomaanit,  tietysti  ovat  olleet 
edistyksen  edistäjiä,  muut  ovat  olleet  itsekkäisyyden  tahi  vanhoillisuuden 
sokaisemia. 

Puolueen  historiallinen  merkitys  riippuu  tietysti  suuressa  määrin  siitä, 
miten  se  on  saanut  kansaansa  edistymään  valon  ja  virkeyden  tiellä.  Mutta 
sillä  ei  vielä  ole  sanottu,  että  meidän  olisi  syytä  halveksia  jokaista,  joka 
voitetuksi  tulee.  Erehdys  saattaa  näet  olla  ymmärryksessä  eikä  tahdossa, 
päässä  eikä  sydämmessä. 


E.  G.  Palmen. 


Katselkaamme  nykyajan  Englantia,  jossa  Gladstone  toiselta  puolen, 
Salisbury,  Balfour  y.  m.  toiselta  koettavat  saada  voitolle  ajatuksensa  Irlan- 
nin kysymyksestä.  Sama  ei  voi  yhtaikaa  olla  valkoinen  ja  musta,  oikea 
ja  väärä,  ja  jos  emme  näekään  eroa  siinä  katkeruudessa,  millä  kummaltakin 
puolen  vastustajaa  parjataan,  täytyy  meidän  sittenkin  ajatella,  että  jompi- 
kumpi on  väärällä  tolalla  ja  toinen  ainakin  pääasiassa  oikeassa.  Mutta 
vaikka  toinen  puolue  objektiivisesti  onkin  väärässä,  niin  se  subjektiivisesti 
eli  omasta  mielestään  saattaa  ajaa  oikeata  asiaa.  Voipipahan  antaa  sellai- 
sellekin kunnioitusta,  joka  Marcus  Aureliuksen  tahi  Torquemadan  tavoin 
on  koettanut  omantunnon  vapautta  sortaa,  saati  sitten  Salisburyn  miehille, 
jotka  tahtovat  Englannin  valtiollista  eheyttä  ja  suuruutta  ylläpitää.  He 
erehtyvät  luultavasti,  mutta  inhimillistä  on  erehtyä.  Ja  samoin  konserva- 
tismin miehet  muuallakin  voivat  mieskohtaisesti  ansaita  kunnioitusta,  vaikka 
ovat  olleet  tahi  vieläkin  ovat  esiluulojensa  vallassa. 

Tässä  kohden  löytyy  näkökohta,  joka  lopulta  painaa  enemmän  kuin 
tarkoitusperän  laatu.  Asianomaisen  tulee  täydestä  ja  rehellisestä  vakau- 
muksesta toimia,  käyttäen  ainoastaan  sellaisia  keinoja,  jotka  on  oikeiksi 
tietänyt;  muuten  ei  voi  kunnioitusta  vaatia.  Se  huono  maine,  jonka  jesu- 
ittain  veljeskunta  on  historiassa  saanut,  ei  johdu  siitä,  että  se  on  ottanut 
paavikunnan  horjuvaa  valtaa  suojellakseen,  niin  paljon  pahaa  kuin  se  sillä  onkin 
aikaan  saanut.  Paljon  pahempi  on,  että  mainittu  veljeskunta  on  periaatteeksi 
korottanut  tuon  tunnetun  opin,  että  huonokin  keino  kelpaa  välikappaleeksi 
pyhän  asian  palveluksessa,  valtiollinen  sääntö,  jota  ilettävämpää  tuskin  voi 
mainita. 

Yksityinen  vanhenee  ja  voi  samassa  kadottaa  sitä  etevyyttä,  jolla  al- 
kujaan maineensa  saavutti.  Monikin  uudistusten  nerokas  puolustaja,  joka 
ensin  on  vienyt  kansansa  asiaa  eteenpäin,  on  vanhempana  jäykistynyt  yksi- 
puolisuuteen, ollen  silloin  edistyksen  esteeksi.  Samanlainen  on  puolueenkin 
laita:  senkin  elämässä  saattaa  mainehikkaan  toiminnan  perästä  seurata  van- 
heneminen ja  riutuminen.  Siinä  kohden  puolueen  lukuisuus  ja  ulkonainen 
voima  ei  tietysti  tule  kysymykseen,  vaan  kysymys  on  yhä  vielä  sama  kuin 
ennen:  onko  puolueella  kiitettäviä  tarkoitusperiä,  joita  se  puhtailla  aseilla 
tahtoo  voittoon  saattaa,  —  se  jo  seuraa  edellä  sanotusta.  Joka  tapauk- 
sessa puolueen  asema  voipi  aikojen  kuluessa  melkoisesti  muuttua. 

Kustaa  IE,  joka  nuorena  sai  tutustua  puolue-elämään,  jota  kehitty- 
neempää ei  ole  löytynyt  pohjoismailla,  on   tässä  kohden  lausunut  huomat- 

tavia  sanoja.  «Jokaisessa  puolueessa»,  sanoo  hän  '),  «on  kaksi  ainesta: 
johtajat  ja  suuri  joukko.  Johtajat  toimivat  saadakseen  kokonaisuutta  liikku- 
maan heidän  etujensa  mukaisesti,  joille  antavat  kauniita  nimiä.  Suuri  joukko 
innostuu  johtajainsa  etevyyteen,  kiihottaa  toinen  toistaan,  ja  on  intohimonsa 
pikemmin  kuin  perustetun  vakaumuksen  vallassa,  mutta  se  käsitys,  jonka 
se  on  päähänsä  saanut,  menee  aina  pitemmälle  kuin  alkuunpanijat  tahtoi- 
sivat; näistä  periaatteista  pidetään  itsepintaisesti  kiinni,  vaikka  johtajat  jo 
taipuisivatkin  niistä  luopumaan». 

Näillä  sanoilla  kuvataan  puolue-elämää  sen  turmeltuneessa  muodossa, 
mutta  täytyy  myt^ntää,  että  niissä  aina  on  jotakin  perää,  kun  vaan  puo- 
luelaitos  on  vanhemmaksi  käynyt,  vaikkei  varsinaisen  dekadanssin  aika  vielä 
olisikaan  tullut. 

Ihka  uudella  puolueella  —  jommoiseksi  ei  tietysti  voi  lukea  suurem- 
masta ryhmästä  eronnutta  lahkokuntaa  —  tämä  kuvaus  ei  laisinkaan  sovellu 
siitä  selvästä  syystä,  ettei  siihen  kuulu  muita  kuin  mitä  lujimman  vakau- 
muksen miehiä.  Joka  J.  V.  Snellmanin  tavoin  ottaa  aivan  uutta  suuntaa 
edustaaksensa,  hän  asettuu  korpeen  muuttaneen  uutisasukkaan  vaikeaan  ase- 
maan :  nahkansa  ja  sydämmensä  saapi  panna  alttiiksi  sekä  luopua  lukemat- 
tomista eduista,  jotka  olisivat  notkeammalle  miehelle  tarjona.  Ja  sama 
oli  vielä  suureksi  osaksi  Snellmanin  lähimpäin  seuraajienkin  laita,  joista 
useimmat  eivät  enää  voi  meille  kertoa  menneitten  aikojen  vastuksia.  Jos 
kirjoittaja  silloin  pääsi  painokustannuksia  suorittamasta,  tahi  sai  kirjoitta- 
mistaan puolet  siitä,  mitä  sensori  peri  pyyhkimisen  vaivasta,  niin  hän  jo 
oli  tyytyväinen  eikä  ruikutellut  kiijailijapalkkioiden  olemattomuutta.  Kuinka 
«hauskaa»  se  oli  «nuorella  ijällä  uhrautua  vakaumuksensa  tähden»,  siitä 
sen  ajan  miehillä  oli  pätevämmät  todistukset  kuin  pelko  joutua  rettelöihin 
anatomiian  professorin  kanssa,  mutta  he  eivät  sittenkään  väistyneet. 

Näissä  oloissa  saattoi  käsitys  johtajan  tarmosta  päästä  yksityisissä 
vallalle,  mutta  kaukana  olivat  sekä  johtajasta  että  johdetuista  nuo  itsek- 
käisyyden  houkutukset,  jotka  niin  usein  ovat  puolue-elämän  varjopuolena. 
Nykyään  nuoret  eivät  taida  aavistaa,  miltä  vielä  1870-luvulla  tuntui  yht- 
aikaa ylläpitää  alkeisopistoa,  Morgonbladia,  suomalaisen  teaatterin  molem- 
pia osastoja,  muista  yrityksistä  puhumatta,  joihin  vuosikymmenen  kuluessa 
meni  runsaasti  puoli  miljoonaa  köyhien  miesten  kukkaroista. 


*)  Geijer,  Konung  Gustaf  lll:s  efterlemnade  papper  I,  s.  130. 


E.  G,  Palmin. 


Nykyänsä  on  aseina  toinen.  Saattaa  olla  etnjakin  eikä  vaan  uhrauksia 
suomenmielisten  joukkoon  kuulumisesta.  Tie  on  valmis;  syvät  rivit  ovat  he- 
rätetyt itsetajuntaan ;  missä  ennen  oli  pivollinen  väkeä,  joka  vähillä  voi- 
millaan sai  suuria  aikaan,  löytyy  nykyänsä  tuhansia.  Mutta  sittenkään  työ 
ei  edisty,  ei  ainakaan  kylliksi.  Niinpä  ainakin  valitetaan.  Ja  sen  joh- 
dosta kuulee  milloin  miltäkin  puolelta  valitettavan  puolueolojamme;  arvel- 
laan, että  kunhan  vaan  olisi  puolueintoa,  puoluekuria,  johtoa  ja  vakavaa 
yhdysvaikutusta,  niin  kaikki  olisi  toisin;  suomenmieliset  muka  silloin  edel- 
leenkin kävisivät  voitosta  voittoon.  Löytyypä  niitäkin,  jotka  johtajiksi  tar- 
joutuvat, jospa  vaan  olisi  tottelijoita.  Ja  lopulta  vedotaan  ulkomaan  esi- 
merkkiin: Gladstone  Englannissa,  Steen  Norjassa  y.  m.  saavat  puolueensa 
ehdottomasti  äänestämään  tahtonsa  mukaan,  ja  saavat  siten  suuria  aikaan, 
ainakin  valtaa.     Samoin  pitäisi  meidän  tehdä  Suomessakin. 

Mutta  löytyy  vanha  latinainen  sananparsi,  joka  järkevästi  kyllä  lau- 
suu :  jos  kaksi  tekee  samaa,  niin  se  ei  silti  ole  samaa,  qvum  duo  faciunt 
idem^  non  est  idem.  Ja  toinen  vähemmin  kohtelias  sanoo :  qvod  Ucet  Jovi^ 
non  Ucet  bovi^  mikä  sopii  Jupiterille,  se  ei  sovi  haralle. 

Gladstone  on  Englannissa  siinä  asemassa,  kiiin  Snellman  aikoinaan 
oli  meillä:  puolen  vuosisadan  työhön.  Jopa  pitempäänkin  hän  saattaa  ve- 
dota ja  tällä  pitkällä  ajalla  hän  on  osoittanut  isänmaallista  alttiutta  ja  lu- 
juutta sekä  kykyä  sellaista,  jonka  vertaa  ci  vuosisataan  tapaa.  Tämmöi- 
sillä edellytyksillä  voipi  horjuviakin  vastustamattomasti  vetää  puoleensa. 
Semmoinen  suuruus  saattaa  tavalliset  ihmiset  jättämään  pikku  seikat  sikseen ; 
Gladstonen  nostaminen  hallitukseen  on  lukemattomien  parannusten  takeena. 
Steon  ja  Ullman  Norjassa  seisovat  sitä  vastoin  hyvän  matkan  alempana  — 
jos  niitä  edes  käy  mainitseminen  rinnan  Englannin  great  old  man'in  kanssa. 
Kiivaissa  puheissa  he  ovat  voineet  kilpailla  esikuvansa  kanssa,  juonissa  ovat 
mestareja,  mutta  ei  suinkaan  henkisessä  etevyydessä.  Senpä  tähden  Eng- 
lannin esimerkki  ei  ilman  muuta  ole  Norjaan  sovitettava. 

Ei  meilläkään  puutu  miehiä,  jotka  kyllä  tahtoisivat  Snellmanin,  Yrjö- 
Koskisen  tamineihin  pukeutua  ilman  heidän  henkistä  kykyään  ja  muita 
edellytyksiä.  Mutta  samassa  näemme  puolueolot  siinä  muodossa,  jota  Kus- 
taa III  aikoinaan  moitti.  Silloinpa  toteutuvat  nuo  sanat,  että  johta- 
jat antavat  yhteisille  riennoille  kauniita  nimiä,  mutta  puolue  innostuu  etu- 
päässä  johtajansa   ominaisuuksiin,    eikä  asiaan.     Castrdnilaiseksi  voi  nuorta 

puoluetta    sanoa,    mutta  mitä  muuta  ominaista  tehtävää  sillä  on  tähän  asti 
ollut,  kuin  nostaa  johtajansa  pankkivaltuusmieheksi  ? 

Kellgren  on  eräässä  kuuluisassa  runossa  lausunut  nuo  lentäväksi  sa- 
naksi tulleet  säkeet: 

— en  genväg  öppnas  Er, 

Pope  puckelryggig  var,  Homer  och  MDton  blinda, 
Att  deras  likar  bli,  godt  folk,  hvad  fattas  mer, 
Än  sätta  puckel  pä  och  ögonen  förbinda! 

Nämä  ynnä  Kustaa  III:n  yllämainitut  sanat  ovat  useasti  johtuneet 
mieleemme  katsellessamme  kotimaisia  olojamme.  Suurten  olojen  ja  suur- 
ten miesten  heikkoutta  voimme  todellakin  helposti  jäljentää,  ~  mutta  ei 
muuta.  Ja  jos  sitten  tulisi  puoluekuri  lisäksi,  niin  kuva  ei  enää  ole  hu- 
moristinen, se  tulee  suorastaan  irvikuvaksi. 

Vai  olisiko  meidän  todellakin  syytä  pyrkiä  siihen,  missä  ollaan  Nor- 
jassa? Kansa  seisoo  niin  tasan  jaettuna  puolueisiin,  että  ainoastaan  i,ooo 
äänen  enemmyys  valitsijoissa  tekee  vasemmiston  stortingin  enemmistöksi. 
Stortingin  keskustelut  ovat  oikeastaan  vaan  paraatia,  todellinen  ratkaisu  ta- 
pahtuu vasemmistolaisten  salaisissa  neuvotteluissa,  joissa  niinikään  ylen 
heikko  enemmistö  hallitsee  —  Ullmanin  hullutusten  hyväksi.  Lopulta  se 
siis  on  pari  miestä  tahi  joku  ainoa,  joka,  vapauden  nimessä  tietysti,  ratkai- 
see: johtajat  antavat  lähimmille  miehille  käskyjä,  he  antavat  käskyjen 
mennä  eteenpäin,  ja  vihdoin  viimeinkin  sadottain,  tuhansittain  miehiä  menee 
äänestämään  aivan  nukkien  tavoin,  tahi  vielä  pahemmin,  —  sillä  nukeilla  ei 
edes  ole  vakaumusta,  mutta  tässä  puoluekuri  pakottaa  tuhansia  äänestä- 
mään vastoin  omaa  vakaumustaan.  Ja  miksi  hyödyksi?  siksikö  että  Bjöm- 
stjeme-Björnson  tahi  Steen  saisi  vastaisen  norjalaisen  tasavaUan  president- 
tinä ylpeillä?  —  tarkoitus,  joka  kyllä  lienee  asianomaisten  mielessä,  mutta 
jota  ei  vielä  ole  uskallettu  sanoa  julki. 

Jos  meillä  tahdotaan  puoluekuria  saada  aikaan,  vaikka  tiettävästi  ei 
millään  puolueella  ole  täydellistä  ohjelmaa  eikä  varsinaisia  johtajia  tahi  siksi 
sopivia  miehiä,  niin  me  kyllä  helposti  voimme  Norjan  oloja  matkia,  mutta 
ei  Englannin.  Mitä  muuta  se  on,  jos  Helsingin  4000  valitsijasta  puolet 
menee  äänestämään,  ja  niidenkin  enemmistö  sokeasti  sen  listan  mukaan, 
jonka  4omiehinen   pikku  sobranje  antaa?     Ettei  puoluekuri  tulisi  suomen- 

mielisten  joukossa  saamaan  parempia  aikaan,  katsomme  todenmukaiseksi, 
vaikkei  meillä  ainakaan  nykyään  ole  tiedossa  yhtä  selviä  esimerkkiä. 

Luonnossa  näemme,  että  pehmoiset  aivot  ovat  ne  joitten  mukaan 
pääkallon  luut  muodostuvat,  vaikka  ensi  silmäyksellä  luulisi  asian  laidan 
olevan  päinvastoin.  Valtiollisessa  elämässä  pitää  samoin  ottaa  pääasian 
johdoksi  ja  antaa  ulkonaisien  seikkojen  järjestyä  sen  mukaan.  £i  sovi 
sillä  alottaa,  että  valitaan  johtajia,  hyväksytään  kurinpito-sääntöjä  y.  m., 
vaan  ensi  kysymys  on  missä  määrin  useammilla  on  yhteiset  tarkoitukset, 
yhteinen  kanta.  Vähäpätöisestä  voipi  luopua  suuren  hyväksi:  voipipa  puo- 
lue niin  hyvin  kuin  yksityinen  joskus  tulla  siihenkin,  että  saa  pahan  ja  pa- 
hemman välillä  valita.  Mutta  vasta  jos  yhteisiä  ja  tärkeitä  asioita  on  ole- 
massa, joissa  kaikilla  on  sama  kanta,  voi  puolue  syntyä,  ja  vasta  jos  jou- 
kossa sattuu  olemaan  joku  tahi  joitakuita,  joiden  merkitys  ja  vaikutus  eh- 
dottomasti kohoaa  muitten  yli,  voi  johdosta  olla  puhetta.  Lieköhän  sit- 
tenkään meillä  syytä  ajatella  puoluekuria,  siis  myös  rangaistuksiakin  y.  m., 
se  jäänee  silleen;  meidän  vakaumuksemme  ainakin  on,  että  sillä  tehtäisiin 
enemmän  haittaa  kuin  hyötyä. 

Niin  kauan  kuin  koko  valtiolaitoksemme  oli  pettyvää  varjoa,  se  kun 
tunnusti  kansan  suurta  suomalaista  joukkoa  ainoastaan  hyvänä  veronmak- 
sajana, oli  yksi  kysymys  todellakin  kaikista  tärkein:  piti  saada  kansamme 
syvät  rivit  itsetajuntaan,  valon  ja  valtiollisen  vapauden  osallisuuteen.  Niinpä 
kieliasia  tulikin  puoluejaon  perustukseksi,  vaikka  silloiset  mahtavat  usein 
koettivat  sen  tappaa. 

Nyt  tuo  kysymys  ei  enää  ole  läheskään  niin  tärkeä  kuin  ennen,  vaan 
toinen  asia  on  astunut  etusijaan,  valtiolaitoksemme,  lainsäädäntömme  suo- 
jeleminen. Mutta  siinä  ei  ole  eri  mieliä;  itse  asiassa  olemme  niinkin  yksi- 
mielisiä, että  jokainen  tunnustaa  tuon  kysymyksen  painavan  enemmän  kuin 
kaikki  muut  yhteensä.  Sen  kysymyksen  perustuksella  mitään  puoluejakoa 
ei  siis  voi  syntyä. 

Mutta  muita  asioita  tunkeutuu  yhä  esille:  työväen  asema,  siveellisyys- 
asia,  raittiusasia,  kansanvalistus,  uskonnonvapaus,  naiskysymys,  kunnallinen 
itsehallinto,  vähemmistön  oikeus  y.  m.  ja  ne  hajoittavat  usein  vanhan  puo- 
luejärjestyksen  rivejä,  liittäen  entisiä  vastustajia  yhteen,'  erottaen  entisiä 
ystäviä  toisistaan.  Entiset  puolueemme,  jos  tahtovat  pysyä  voimassa,  saa- 
vat ottaa  noita  asioita  tahi  muita  yhtä  tärkeitä  ajettavaksi,  sillä  jos  yhdellä 
puolen    yhä    vaan    vatkutetaan   kielikysymyksen  mahtisanoja,  joilla  ei  enää 

ole  todellista  perustasta,  tahi  toisella  hyvio  meluavalla  tavalla  noustaan 
puolustamaan  ruotsinkielen  oikeuksia,  joita  ei  kukaan  hätyytä,  niin  asiano- 
mainen puolue  suurine  sanoineen  pian  voi  siirtyä  historiallisten  muistojen 
joukkoon. 

Tarkastellessa  sanomalehtiämme  meidän  ei  ole  helppo  löytää  kysy- 
mystä, joka  todellakin  suomenmielisen  puolueen  lahkoja  erottaisi  toisistaan. 
Jos  toinen  lahko  olisikin  vähän  ennemmin,  toinen  myöhemmin  ruvennut 
uuteen  kysymykseen,  niin  prioriteetti  ei  mitään  vaikuta;  enemmän  merkit- 
see se  pontevuus  ja  taito,  joilla  uudistusta  edistetään.  Johonkin  määrin 
voi*  samaa  sanoa  kielipuolueistakin,  joitten  välillä  suurempi  erotus  kui- 
tenkin on  olemassa.  Saattaapa  helposti  tapahtua,  että  lahkot  tahi  puolueet 
tässä  kilvoitellen  astuvat  toinen  toisensa  tielle,  niinkuin  Englannissa  tories 
lopulta  ovat  ajaneet  perille  monta  whigien  vaatimaa  parannusta,  mutta  se 
paraiten  näyttää,  kuinka  pieni  asiallinen  erimielisyys  on. 

Mutta  tämmöisissä  oloissa  olisi  tosiaankin  hullua  hullumpaa  ruveta 
puolueita  muodostamaan  ulkomaan  kehittyneempien  olojen  mukaan.  Silloin 
tehtäisiin  oleville  oloille  haittaa  ja  annettaisiin  aihetta  syytökseen,  että  puo- 
lue on  totuuden  ja  älyn  ja  kohtuudentunnon  uhraamista.  Persoonalliset 
kysymykset  tulisivat  silloin  pääasiaksi,  kaikki  muu  jäisi  syrjemmälle. 

Mutta  ettei  niin  ole  käyvä,  siitä  on  Suomen  kansan  terve  järki  ja 
usein  osoittama  maltti  takeena.  1894  vuoden  valtiopäivät  tulevat  varmaan 
tässä  kohden  astumaan  edellisten  jälkiä. 

E.  G.  Palm6n. 

Katsaus  Suomen  uusimpaan  historialliseen 
kirjallisuuteen. 

V.     PaikkakuDDallista  historiaa. 

Carl  V.  Bonsdorff,  Abo  stads  historia  under  sjuttonde  seklet.  II.  (Bidrag  tili  Abo 
stads  historia  II.)     Helsingissä   1892.     270  s.   8:o.     Hinta  8:  —. 

A,  B,  Snellman,  Turun  linnan  rakennushistorian  aineksia.  (Analecta  archeologica 
Fennica  I.)     Helsingissä   1890."   143  siv.  8:o  ja  15  kuvalehteä. 

Gabr.  Lagus,  Ur  Wiborgs  historia.  Minnesskrift  utg.  pä  Wiborgs  stads  bekostnad,  Hr 
1893.     I.     Wiipurissa  1893.     222  +  XLIV  siv.  8:o.     Hinta  5:  — . 

H.  Em,  Aspelin,  Vasa  stads  historia.  1,  II  1.  Nikolainkaup:issa  1892,  1893.  576  siv. 
8:o.     Hinta   ia  — . 

Erik  Ehrsirdm^  Helsingfors  stads  historia  frän  1640  tili  stora  ofreden.  (Skrifter  utg. 
af  Svenska  Litt.-sällsk.  i  Finland  XV.)  Helsingissä  1890.  171  siv.  8:o.  Hinta 
3:  50. 

Hannes    Gebhard,    Kuvaelmia    Kajaanin    kaupungista    v.    1651 — 1700  ja    1723 — 180*>. 
Helsingissä   1885.     96  siv.  8:o.     Hinta  1:  50. 
„      Kajaanin  linnasta.     (Suomen  Muinaismuisto-yhdistyksen  aikakauskirja  XI.)    Hel- 
singissä 1887.     32  siv.  8:o. 

K,  A,  Cajander^   Uudenkaupungin  muinaisia.     I.     Vuoteen  1647.     Turku  1889,  G.  W. 
Wil^n  &  kumpp.  72  siv.  8:o.    Hinta  1:  50. 
„      Tavasthandeln  och  Nystad.     Uusikaupunki  1890.     34  siv.  8:o.     Hinta  — :  75. 
„      Ifrän  lilla  ofredens  tider.    Handlingar.    Turussa   1892.  98  siv.  8:o.    Hinta  2:  —. 

K.  y.  Jalkanen,  Pohjois-Hämeen  erämaat,  asutus  ja  olot  vuoteen  1620.  Akat.  väitös- 
kirja.    Hämeenlinnassa  1892.     146  +  LIX  siv.  8:o  ja  kartta. 

Aksel  IVaren,  Keuruun  pitäjän  historia.  (Suom.  Kirj.  seuran  toimit.  47.  Pitäjänker- 
tomuksia V.)     Helsingissä   1890.     149  siv.  8:o  ja  kartta.     Hinta  2:  50. 

y.  o,  I.  Ranckeny  Sastamala,  H.  G.  Porthans  jemte  efterföljares  misstag  derom;  med 
ledniog  af  C.  H.  Asp.     Vaasassa  1885.     35  siv.  8:o. 

7".  Könönen^  Pälkijärven  pitäjäs.  (Aarni,  Kuopion  isänmaallisen  seuran  toimit.  III). 
Kuopiossa  1891.     202  siv.  8:o  ja  kartta.     Hinta  2:  — . 

Paikkakunnalliscn  historian  selvittäminen  ei  ole  tärkeä  ja  huvittava 
ainoastaan  paikkakunnan  olojen  harrastajalle,  vaan  myöskin  koko  isänmaan 
historian  valaisemiseksi,  ja  siis  jokaiselle  isänmaallisten  muistojen  rakasta- 
jalle. Ei  voi  myöskään  isänmaan  historian  esittäjältä  vaatia,  että  hän  sy- 
ventyisi kuhunkin  erityiskohtaan  laajalla  alallaan,  vaan  täytyy  hänen  vastaan- 

ottaa  ja  käjttää  tietoja  oloista  eri  paikkakunDissa  semmoisiDaan:  mutta  täten 
jokaisen  historioitsijan  esitys  mitä  snurimmassa  määrässä  riippuu  saatavina 
olevista  tiedoista  ja  niiden  luotettavuudesta.  Tietysti  paikkakunnallisen  his- 
torian tärkeys  koko  isänmaan  historialle  on  hyvinkin  erilainen:  ne  paikka- 
kunnat, jotka  aikoinaan  ovat  olleet  edistyksen  etunenässä,  tapahtumain  oh- 
jaksissa, ovat  tietysti  suoranaisimmassa  yhteydessä  yleisen  kehityksen  kanssa, 
syrjemmällä  olevat  vähemmän.  Mutta  jokaisen  paikkakunnan  kuvaus  antaa 
kuitenkin  jonkun  lisän  koko  maan  tilan  valaisemiseksi  ja  ymmärtämiseksi. 
Niiden  tutkimusten  yhteenasettaminen,  jotka  viime  vuosina  ovat  maamme 
paikkakunnallisen  historian  alalla  ilmestyneet,  voinee  sentähden  suurtakin 
yleisöä  huvittaa,  varsinkin  kun  niiden  joukossa  on  erittäin  huomattaviakin. 
Että  työnteko  tällä  alalla  viime  aikoina  on  ollut  varsin  uuttera,  toivon 
käyvän  selväksi  jo  ylempänä  olevasta  teosten  luettelosta.  Joukkoon  on 
tosin  kasaantunut  parikin  teosta,  joita  ei  voi  lukea  kaikkein  uusimpiin, 
vaikk^ei  Valvoja  ennen  ole  niitä  lukijoilleen  esittänyt ;  mutta  toiselta  puolen 
olisi  kyllä  voinut  luetteloa  pitentää  muutamiUa  jo  ennen  ilmoitetuilla  teok* 
silla  tai  vähemmillä  kirjoituksilla,  jotka  nyt  jätetään  sikseen. 

Lueteltujen  teoksien  joukossa  tapaamme  esityksiä  molempien  niiden 
kaupunkien  entisyydestä,  jotka  jo  ammoisina  aikoina  ovat  kauvan  olleet 
Suomen  historian  tärkeimmät:  Turku,  Suomen  entinen  pääkaupunki,  halli- 
tuksen ja  sivistysrientojen  keskus  —  Viipuri,  rajan  vartija,  jonka  ympärillä 
sodan  liekki  aina  liekehti,  kun  vihan  ajat  koituivat.  Hra  C.  v.  Bonsdorffin 
teoksesta  »Äbo  stads  historia  under  sjuttonde  seklet»  olen  jo  Dmoittacssani 
sen  ensimäistä  osaa  (Valvoja  1889,  siv.  488  seur.)  lausunut  yleisarvostelun, 
johon  tällä  kertaa  voin  viitata.  Nyt  ilmestynyt  toinen  osa  esittää  erikseen 
kaupungin  hallinnon,  oikeudenkäytön  sekä  porvariston  tilan  ja  kokoonpanon. 
Kirjoittaja  esittelee  meille  kaupungin  hallitusmiehiä  kenraalikuvernööreistä 
ja  maaherroista  alkaen,  jotka,  vaikka  oikeastaan  ollen  ulkopuolella  kaupun- 
gin hallintoa  ja  oikeudenkäyttöä,  kuitenkin  aina  joskus  siihen  osaa  ottivat. 
Varsinaisesti  olivat  kaupungin  asiat  pormestarein  ja  raadmiesten  käsissä. 
Turku,  Suomen  pääkaupunki,  on  nähtävästi  ainoa  kaupunki,  jossa  edes 
jotenkuten  on  koetettu  noudattaa  kaupunginlain  määräyksiä  kaupungin  halli- 
tuksen ja  raadin  kokoonpanosta,  mutta  täydellisesti  se  ei  täälläkään  (yhtä 
vähän  kuin  missään  Ruotsinkaan  kaupungissa)  tapahtunut.  Kaupunginlain 
määräämien    4   pormestarin  ja    24  raatimiehen  sijassa  näyttää  i6oo-luvun 

alkaessa  olleen  tosin  täysi  luku  pornnestareita  matta  ainoastaan  12  raati- 
miestä ;  myöhemnnin  niitä  vähennettiin,  niin  että  oli  vain  2  pormestaria  ja 
8  raatimiestä.  Ensimäisenä  arvossa  pormestareista  oli  vuosisadan  alussa 
Mikko  Eerikinpoika  Krank,  mainittu  Turun  etevimpien  miesten  joukossa  jo 
Juhani  herttuan  aikoina  ^).  Myöhemmin  olleista  pormestareista  mainittakoon 
Yrjö  Lintu,  Eerikki  Knape,  Henrikki  ja  Juhani  Schaefer,  Martti  Salko, 
Niilo  Lietzen  j.  n.  e.  Raatimiehistä  mainittakoon  esimerkiksi  Lauri  Pa- 
likka, Henrikki  Tavast,  Robert  Rancken,  Hannu  Plagman  (jonka  poika  aa- 
teloittiin  nimellä  Ehrnrooth),  y.  m.  Raadissa  istuminen  ei  muuten  ollut 
niinkään  hauska  asia,  sillä  vähän  väliä  saivat  jäsenet  hillittömiltä  asian- 
osaisilta kuulla  mitä  törkeimpiä  solvauksia,  ja  vuosisadan  koskipaikoilla 
eräs  pappismies  Ekman  saarnastuolistakin  heitä  haukkui,  että  «tulevat  niin 
juovuksissaan  ja  päissään  kuin  siat  ja  varastavat  palkan  esivallalta»  (tästä 
häntä  rangaistiin  virasta  erottamalla).  Kirjoittaja  kuvailee  sitten  raadin  eri 
tehtäviä:  valvoa  kaupungin  raha-asioita,  vahdinpitoa  ja  palosammutuslai- 
tosta,  köyhäinhoitoa,  terveyden-  ja  sairastenhoitoa,  joka  oli  jotenkin  alku- 
peräisellä kannalla,  ja  lopuksi  oikeudenkäyttöä.  Kaupunginpalvelijoista  oli 
vaikuttavin  kaupunginkirjuri,  jonka  asettamisessa  kumminkin  vuosisadan 
alussa  pidettiin  huolta  Suomenkin  kielen  osaamisesta,  niinkuin  näkyy  siitä, 
että  V.  1626  eräs  virkaa  tekevä  kirjuri  pantiin  viralta  pois  «koska  hän  ei 
osaa  maan  kieltä  ja  puhetta,  joka  on  suuri  vika  mainitussa  virassa». 

Kirjansa  viimeisessä  osassa  esittää  toht.  v.  Bonsdorff  meille  porva- 
ristoa ja  sen  elämää  i6oo-luvulla:  porvarisoikeutta  ja  sen  saavuttamiseksi 
voimassa  olevia  vaatimuksia,  kansallisuussuhteita  silloisessa  porvaristossa, 
väkilukua,  raastupa-kokouksia,  valdopäivämies-vaaleja,  ja  lopuksi  porvariston 
velvollisuuksia  ja  veroja.  Turun  väkiluku  1600-luvun  alussa  oli  tekijän 
laskun  mukaan  vähän  viidettä  tuhatta  henkeä,  joka  käy  yhteen  minun  Hist. 
Arkistossa  tekemäni  arvion  kanssa,  vuosisadan  lopussa  puoli  seitsemättä.  Kan- 
sallisten olojen  suhteen  tulee  tekijä  siihen  päätökseen  (johon  minäkin 
eräässä  kirjoituksessa  olen  tullut),  että  vuosisadan  kuluessa,  Ruotsin  mah- 
tavuuden ajalla,  Turun  porvaristossa  tapahtui  huomattava  muutos.  Sekä 
ruotsalainen  aines  luvun  mukaan  eneni,  että  erittäinkin  se  yhteiskunnallisen 
merkityksen  puolesta  vähitellen  vei  voiton  suomalaiselta.    Vielä  vuosisadan 


')  Pormestarina   mainitaan   hän  jo  1582,  eikä  vasta  1587  (ks.  minun  väitöskir- 
jaani Suomen  kaupasta  ja  kaupungeista  s.  42). 

eDsi  vaosikymmenillä  suomalaiset  olivat  voitolla,  ja  kaupungin  hallitus- 
miehissälÖD  ja  varakkaininiissa  tapaamme  koko  joukon  henkilöitä,  jotka 
ovat  pidettävät  perisuomalaisina,  niinkuin  heidän  suomalaiset  sukuni- 
mensä ynnä  muut  seikat  näyttävät.  Ruotsalainen  seurakunta  tosin  oli, 
mutta  niin  vähälukuinen,  että  jumalanpalvelukset  sille  pidettiin  eräässä 
huoneessa  tuomiokirkkoa  ympäröivässä  muurissa.  Vielä  v.  1639  valittiin 
valtiopäiville  yksi  suomalaisesta  porvaristosta,  mutta  siihen  aikaan  oli  jo 
muutos  tapahtumassa.  Ruotsalaiset  ja  heihin  liittyneet  saksalaiset  (näitä  ei 
kyllä  ollut  paljon,  mutta  sen  sijaan  vaikuttavia  henkilöitä)  muodostivat 
tämän  jälkeen  erityisen  porvariston  yliluokan,  «ruotsalaisen  porvariston», 
joka  otti  kaupungin  asiat  yksinomaiseen  hoitoonsa.  Väkivaltaa  ja  mieli- 
valtaa ei  suinkaan  säästetty  tarkoitusten  saavuttamiseksi,  niinkuin  erittäinkin 
tuo  merkillinen  valtiopäivämies- vaali  v.  1659  osoittaa,  jolloin  raati  vangi- 
tutti  suomalaisten  johtajat  ja  edusmies-ehdokkaan  Yrjö  Sonnin,  kun  se  näh- 
tävästi ei  muulla  lailla  voinut  estää  suomalaista  enemmistöä  valitsemasta 
oman  mielensä  mukaan.  Mutta  vielä  vuosisadan  lopulla  v.  1693  lausui 
kaksi  kaupunginvanhinta  vaalissa,  että  «kaikki,  mitä  porvaristo  anomuksillaan 
tahtoo,  se  ei  tule  oikein  perille,  koska  ei  yhtäkään  suomalaisesta  porvaris- 
tosta valita  edusraieheksi»  ^). 

Turun  merkitys  maamme  kehityksessä  entisinä  aikoina  on  luonnolli- 
sesti niin  suuri,  että  sen  olot  ovat  tärkeänä  lehtenä  koko  maammekin  his- 
toriassa. Se  joka  tahtoo  Turun  oloihin  seitsemännellätoista  vuosisadalla 
tutustua,  saapi  toht.  v.  Bonsdorffista  luotettavan  oppaan,  joka  tietää  mer- 
killisimmät  seikat  näyttää. 

Jonkunlaisena  täytteenä  Turun  kaupungin  historiaan  ovat  Turun  lin- 
nan vaiheet.  Sen  «rakennushistorian  aineksia»  on  hra  A.  H.  Snellman 
ottanut  kootakseen  kirjoitukseni  edessä  nimitetyssä  teoksessa.  Tähän  on 
koottu  ja  järjestetty  ainetta  valaisevia  tietoja,  paitse  painetuista  lähteistä, 
valtioarkistossamme  säilytetyistä  linnan  tilikirjoista,  jotka  alkavat  vuodesta 
1538.     Tästä  ajasta  alkaen  kertovat  tilit  tehdyistä  lisärakennuksista  ja  mai- 


')  1600-luvun  turkulaisista  porvarissuvuista  ovat  jo  muutamat  merkillisimmät 
tulleet  mainituiksi.  Omituisina  niminä  lueteltakoon  viel3:  Lentäjä*  Ohrapää  (josta 
Arppe-suku  johtuu),  Jauhoparta,  Palttu,  klassillinen  nimi  Plato,  Huihai,  Suvikenkä, 
Komberjoulu.  Selvä  suomalainen  suku  ja  nimi,  ei  epävarmaa  alkuperää,  on  myöskin 
Kantaja.  Winther  on  nähtävästi  saksalainen,  ei  ruotsalainen  suku;  Merthen  minun 
luullakseni  skotlantilaista,  ei  saksalaista  alkuperää. 

nitsevat  sen  johdosta  myöskin  ennen  löytyviä.  Kaikki  nämä  tiedot  on 
tekijä  huolellisesti  koonnut.  Samoin  saamme  myöskin  runsaasti  tietoja 
linnan  sisustuksesta,  ja  nämä  tiedot  valaisevat  suuressa  määrin  entisajan 
elämää  ja  sivistyshistoriaa.  Erittäinkin  1630-luvulta  on  säilynyt  useampia 
hyvin  tarkkoja  huone-  ja  kalustoluetteloita,  joiden  perustuksella  tekijä  antaa 
meille  tarkan  kuvauksen  linnasta  siihen  aikaan.  Lopuksi  hän  viepi  meidät 
käynnille  nykyiseen  linnaan  ja  näyttää,  mitkä  huoneet  siinä  vielä  nykyään 
säilyttävät  entisajan  muistoja:  pohjoisen  siipirakennuksen  toisessa  kerrok- 
sessa oleva  Linnankirkko,  ja  sen  vieressä  vanhempi  keskiaikainen  n.  s. 
Nunnakirkko,  ja  näiden  yläpuolella  iso  kuninkaansali,  jonka  ovelle  Kaarlo 
herttua  v.  1597  hakkautti  tunnetun  uhkauksensa  vastustajillensa;  likellä 
kirkkoa  Vankityrmä,  jonka  vieressä  muinoin  oli  vielä  kamalampi  «vanki- 
kuoppa»,  johon  paatuneimmat  pahantekijät  pistettiin  tunnustamaan;  sitten 
Kuningattarensali,  Juhani  herttuan  sali,  Juhaninkamari  j.  n.  e.;  puhumatta- 
kaan «uudesta  linnasta». 

Kirjan  loppuun  on  liitetty  koko  joukko  lehtiä  (15)  Turun  linnan 
asemapiirustuksia,  jotka  on  tehty  Muinaistieteellisen  toimiston  hallussa  ole- 
vien kopioiden  mukaan  Ruotsin  arkistoissa  säilytetyistä  alkuperäisistä.  Van- 
hin näistä  on  Turun  linnan  asemapiirros  v:lta  1656. 

Ensi  osan  «Viipurin  kaupungin  historiasta»  on  kaupungin  olemassa 
olon  600-vuotiseksi  juhlaksi,  annetun  toimen  johdosta,  julkaissut  hra  Gabr. 
Lagus.  Vupurin  kaupunki,  joka  on  toimen  antanut,  ansaitsee  kaikkea  kiitosta 
siitä,  että  se  tällä  tavoin  ryhtyi  riemujuhlaansa  viettämään.  Teos  on 
laaja,  pitkällisiin  tutkimuksiin  perustuva.  Tekijä  itse  on,  teoksensa  esipu- 
heessa, hyvinkin  vaatimaton,  eikä  tahdo  teosta  arvosteltavaksi  varsinaisena 
historian  esityksenä,  vaan  ainoastaan  sitä  varten  tehtynä  ainekokoelmana. 
Teos  on  kuitenkin  enempiarvoinen,  ja  rohkenen  sentähden  sitä  vastaan  tehdä 
muutaman  muistutuksenkin,  jonka  myönnän  vähemmän  perustetuksi,  jos  teosta 
pitää  pelkkänä  ainekokoelmana.  Se  koskee  näet  aineen  jakoa.  Historialli- 
sen eheyden  kannalta  katsottuna  olisi  ollut  suotavaa,  että  esitys  olisi  ensin 
jaettu  aikakausiin  eikä,  niinkuin  on  tehty,  eri  osastoihin:  kaupungin  raken- 
nuksesta, sodan  ja  rauhan  muistoista,  väestöstä  j.  n.  e.  Tuommoinen  pää- 
jako  on  aivan  paikallaan  yhtä  jotenkuten  samanluontoista  aikakautta  esi- 
tettäessä, niinkuin  edellä  mainitussa  v.  Bonsdorffin  kuvauksessa  Turun 
kaupungista    i6oo-luvulla,  mutta  teoksessa,  joka  sisältää  600  vuotta  pitkän 

kehitysjakson,  hämmentää  se  kokonaisuutta.  Tekijän  on  itsensäkin  täytynyt 
siitä  poiketa  ja  päättää  ottaa  aika  venäläisen  valloituksen  jälkeen  v.  17  lo 
erikseen  esitettäväksi.  Nyt  ilmestynyt  teoksen  osa  on  siten  tullut  käsittä- 
mään pääosana  esityksen  Viipurin  linnoituksesta  ja  rakennuksesta  Ruotsin 
vallan  aikana,  sekä  lyhyen  johdannon  ja  laajemman  tutkimuksen  «Viipurin 
pamauksesta»  ja  siitä  syntyneistä  kertomuksista. 

Näkyy,  että  toht.  Lagus  uutterasti  ja  huolellisesti  sekä  omassa  maassa 
että  Ruotsissa  on  koonnut  ainettansa  koskevia  asiakirjoja  ja  tietoja.  Mitä 
esitystapaan  tulee,  niin  huomaa  mielestäni,  että  tekijä  on  kaunokirjailija.  Tätä 
en  suinkaan  lausu  minään  moitteena,  päinvastoin  on  kiitettävää,  että  esitys 
täten  on  tullut  sujuvaksi  ja  suuremmallekin  yleisölle  miellyttäväksi.  Toi- 
selta puolen  olisi  ehkä  tutkija  muutamissa  kohdin  mielellään  tarkemmin 
nähnyt  «verba  formalia»,  kuin  tekijä  niitä  esiintuo.  Että  esitys  kuitenkin 
paikoittain  tahtoo  käydä  vähän  kuivanlaiseksi,  riippuu  tässä  osassa  esitettä- 
västä aineesta:  kaupungin  linnoitus-  ja  rakennushistoria.  Tämä  on  kyllä 
tärkeä  puoli,  erittäinkin  Viipurin  historiassa,  johon  juuri  kaupungin  asema 
rajan  vartijana,  linnoituksena,  on  piirtänyt  syvimmät  merkit.  Mutta  ei  ole 
kiellettävissä,  että  nuo  yhä  uudistuvat  käskyt  vallien  rakentamisesta  ja  va- 
litukset niiden  rappiotilasta,  porvarien  ruikutukset  köyhyydestään  ja  mah- 
dottomista veroistaan,  joita  vähän  väliä  tapahtuvat  surkeat  tulipalot  säestä- 
vät, ajan  pitkään  käyvät  jotenkin  yksitoikkoisiksi.  Viipurin  linnoitushisto- 
riassa  Ruotsin  vallan  aikana  on  kuitenkin  erotettava  kaksi  ajanjaksoa:  ennen 
Stolbovan  rauhaa,  jolloin  Viipuri  oli  rajalinnana  ja  muureja  jotenkuten, 
Viipurin  lääniläisten  toimesta,  pidettiin  kunnossa,  ja  Stolbovan  rauhanteon 
jälkeen,  jolloin  Inkerinmaan  jouduttua  Ruotsin  haltuun  Viipurin  linnoituk- 
set jätettiin  häviämään.  Tällä  aikaa  ainoastaan  sodan  uhka  hetkeksi,  niin- 
kuin V.  1656  ja  sitten  suuren  Pohjoismaiden  sodan  sytyttyä,  tempasi  hal- 
litusmiehet ja  asukkaat  pontevampiin  toimiin.  Kaikesta  näkyy  selvästi 
seikka,  jota  kyllä  tekijänkin  olisi  kannattanut  erittäin  huomauttaa,  se  näet 
että  Ruotsin  hallitus  ei  ollenkaan  käsittänyt  Viipurin  tärkeyttä  Ruotsin  val- 
lan säilyttämiselle  Itä-Suomessa. 

Mitä  itse  kaupungin  rakennukseen  tulee,  niin  olivat  epäilemättä  van- 
hempina aikoina  sen  kadut  ja  talot  hyvinkin  vähäpätöisiä  ja  kurjia.  Kus- 
tavi Vaasan  aikoina  valitetaan  kaupungin  ääretöntä  likaisuutta,  ja  kun  tietää, 
mihin  tässä  suhteessa  yleensä  siihen  aikaan  oli  totuttu,  täytyy  Viipurissa 
aavistaa  jotain  erinomaista.   Vasta  löooluvun  ensi  vuosina  ruvettiin  raken- 

tamaan  kivirakennuksia,  haosa-kaupungeissa  vielä  nähtävään  styyliin,  kor- 
keat suippenevat  päädyt  kadulle  päin  käännettyinä,  niinkuin  vielä  voi 
nähdä  Dahlbergin  Svecia  antiqva  et  hodierna-nimistä  teosta  varten  tehdyssä 
Viipurin  kuvassa,  josta  jäljennös  on  kirjan  lopussa  tavattavana.  Hauska 
kuva  on  myöskin  Viipurin  kaupungin  ja  linnan  pohjapiirros  v:lta  1642, 
koska  se  myöskin  antaa  meille  ulkonäön  kaupungin  sekä  vanhoista  muu- 
reista torneineen,  että  uudesta  linnoituksesta  eli  n.  s.  «Vallista»,  ja  vielä 
tärkeimmistä  rakennuksistakin,  linnasta,  tuomiokirkosta  ja  molemmista  luos- 
tareista. 

Tehdäksensä  esityksen  vaihtelevammaksi  on  tekijä  muutamassa  koh- 
dassa poikennut  varsinaisesta  aineestansa,  ja  esittelee  kuvaillessansa  tuomio- 
kirkkoa meille  myöskin  Viipurin  porvariston  merkillisempiä  henkilöitä  1660- 
luvulta.  Siinä  on  äveriäs  Katariina  Vallerianintytär,  kolmen  miehen  leski, 
jonka  kapakka  on  kaupungin  tunnetuimpia;  pormestarit  Ruuth,  Menschewer 
ja  V.  Broken,  ja  ensinmainitun  puoliso  Katariina  Lehusen,  piispa  Bjuggin 
leski,  muita  mainitsematta.  Onko  tekijä  tehnyt  aivan  oikein  siinä,  että  hän 
on  heitä  meille  kuvannut  tuon  ulkomaisen  seikkailijan  Paul  Moj^n  parjaus- 
kirjoituksen  mukaan,  siitä  vastatkoon  itse.  Tämän  kirjoituksen  pyöveli 
maistraatin  tuomion  mukaan  julkisesti  poltti  kaupungin  torilla,  mutta  kopio 
otettiin  tuomiokirjaan  ja  näin  se  säilyi  sekä  meille  että  vielä  tulevillekin 
polville.  Että  yhtä  ja  toista  tässä  kirjoituksessa  lienee  ollut  tottakin,  esim. 
kuvauksessa  kaupungin  ulkonäöstä,  siitä  olen  yhtä  mieltä  hra  Laguksen 
kanssa.  Näin  kertoo  Paul  Moj  tulostaan  kaupunkiin.  «Tulin  vihdoinkin 
kaupungin  portille  ja  arvelin,  että  kaupungin  vartija  minua  seisahuttaisi  tai 
että  saisin  nähdä  sotaharjoituksia  tehtävän,  mutta  en  nähnyt  muuta  sielua, 
kuin  pukin,  joka  söi  ruohoja  rintavarustuksella  vahtikojun  päällä.  (Astuin 
siis  sisään  ja  tulin  torille.)  Sen  vieressä  oli  rakennus,  alhaalta  muurattu, 
viheliäisellä  puukatolla  varustettu.  Lasiruutuina  oli  tiilikiviä,  ja  varsin 
hyvin  näki  niiden  läpi.  (Luulin  että  se  oli  häviölle  jätetty  talo.)  Pian 
kohtasin  kansaa,  joka  sanoi  sen  olevan  oikean  raastuvan,  josta  helposti 
voin  päättää,  kuinka  kunniallinen  raati  siinä  oli,  kun  raastupa  oli  näin  lai- 
tettu». Ett^ei  tämmöinen  pala  ollut  hyville  viipurilaisille  mielihyväksi, 
voimme  helposti  arvata. 

Voisi  olla  varsin  huvittavaa  vielä  seurata  toht.  Laguksen  esitystä, 
mitenkä  kertomus  «Viipurin  pamauksesta»  aikojen  kuluessa  on  muodostu- 
nut, mutta  jätän  sen  halullisen  lukijan  luettavaksi  itse  kirjasta.    Ainoastaan 

se  olkoon  huomautettu,  että  kun  jo  samanaikuisessa  kirjeessä  kerrotaan 
kuinka  vihollinen  jo  oli  muureille  noussut  ja  ainoastaan  Pyhän  Andreaksen 
vaikuttaman  ihmeen  kautta  saatiin  väistymään,  ei  voi  epäillä,  että  hätä  jo 
oli  ylimmillään  ja  pelastus  uppo  odottamaton. 

Eivät  ainoastaan  historiantutkijat,  vaan  myöskin  muut  isänmaan  his' 
torian  lukemiseen  mieltyneet  kansalaiset  ovat  epäilemättä  kiitolliset  toht. 
Lagukselle  hänen  teoksestaan. 


Yksi  aikakausi  Suomen  nykyisen  pääkaupungin  historiassa  on  tullut 
esitetyksi  hra  E.  Ehrströmin  kirjassa  «Helsingfors  stads  historia  frän  1640 
tiu  Stora  ofreden».  Helsingin  historia  siihen  aikaan  tosin  ei  ole  mainitta- 
vasti vaikuttanut  koko  maamme  kohtaloon,  kuten  osaksi  Turun  ja  Viipurin 
vaiheet,  mutta  kuvauksena  siitä  millaisena  elämä  meidän  kaupungeissa 
yleensä  oli,  on  se  valaiseva.  Huomattava  on  myöskin,  että  Helsingin  ar- 
kisto entisistä  ajoista  on  verrattain  hyvin  säilynyt  (1640  vuoden  jälkeen), 
huolimatta  niistä  mullistuksista,  jotka  ovat  kaupunkia  itseä  kohdanneet  ja 
sen  ulkonäössä  kaikki  vanhat  muistot  hävittäneet.  Hra  Ehrström  on  noista 
asiakirjoista  koonnut  paljonkin  huvittavia  ja  valaisevia  tietoja  kaupungin 
topografian,  hallituksen  ja  hallinnon,  porvariston,  sen  elinkeinojen  ja  elä- 
män tuntemiseksi  sillä  aikakaudella,  jonka  on  ottanut  kuvaillakseen.  Voinee 
huvittaa  moniaita  tietää,  ketkä  Helsingin  ensimäiset  pormestarit,  sen  muu- 
ton jälkeen  uuteen  paikkaan,  olivat,  ja  luettelen  ne  siis  tässä:  Anders 
Ehrendt  1640 — 42,  Petter  ThesleflF  1643—48,  Johan  Greeker  1644 — 48, 
Frans  Albrecht  Stockman  1649 — 52,  Lorentz  Häkansson  1649 — 77J.  n.  e. 
Mitä  porvariston  kansallisiin  suhteisiin  tulee,  niin  hämmästyttänee  seuraava 
tekijän  lausunto  monta,  jotka  vähemmän  tuntevat  entisiä  aikoja.  «Vaikka 
ruotsalaisia  paljoa  lukuisampina,  olivat  suomalaiset  paljoa  alemmassa  yhteis- 
kunnallisessa asemassa.  Ne  olivat  köyhin  ja  sentähden  myöskin  heikoin 
osa  kaupungin  väestöstä  • .  •  •  Ruotsia  puhuvat  porvarit  olivat  milt^ei  yksin- 
valtiaasti  hallitsevat  kaupungissa  ja  soivat  suomalaisille  varsin  vähäpätöisiä 
oikeuksia.  Kaupungin  kuudesta  raatimiehestä  ei  koskaan  ollut  useampi 
kuin  yksi  suomalaisen  väestön  edustajana».  Että  kuitenkin  joskus  heidän 
oikeutetut  vaatimuksensa  otettiin  lukuun,  osoittaa  porvariston  yhteinen  va- 
litus V.  1697  uuden  kemnerioikeuden-esimlehen  nimitystä  vastaan,  jossa 
m.   m.  sanotaan  että  «hän  ei  osaa  suomen  kieltä,  jota  suomalaiset  porva- 

rit,  joiden  luku  on  suurin  tässä  kaupungissa,  suuresti  vaativat,  koska  heillä 
täytyy  olla  pieniä  juttuja  hämäläisten  kanssa,  jossa  tapauksessa  tullimie- 
helle käynee  kovin  vaikeaksi  asioita  tutkia». 

Sivistyshistoriallisia  tietoja  antaa  kirjoittaja  koko  joukon  senaikuisesta 
elämänlaadusta  ja  tavoista;  ne  ovat  otetut  oikeuden  pöytäkirjoista,  pesä- 
luettelojen, riita-  ja  rikosjuttujen  mukaan.  Tavat  olivat  monessakin  suh- 
teessa vielä  hyvin  raadat,  mutta  että  tämä  vika  ei  suinkaan  kuulunut  pal- 
jaastaan porvaristolle,  vaan  «paremmillekin»  henkilöille,  näyttävät  asiakirjat 
odottamattoman  usein.  Usein  valitetaan  sotilaitten,  esim.  kornettien,  väki- 
valtaisuuksia; provasti  Ignatius  meni  kirkossa  saaman  loputtua  ja  löi  luk- 
karia päähän  virsikirjalla,  koska  tämä  poltti  tupakkaa,  ja  jatkoi  sitten  sakas- 
tissa kurittamista  korvapuusteilla  ja  tukistuksilla.  V.  1655  eräs  Sölfversvan 
tuli  oikeuden  eteen  paljastetulla  miekalla,  sekä  haukkui  ja  uhkasi  raatia,  niin 
että  sen  jäsenten  täytyi  pois  paeta.  Ja  v.  1659  ilmoitti  pormestari  Michel 
Zachrisson  valittamaUa,  «kuinka  hänen  armonsa  maaherra  (I  tämä  oli  sil- 
loin J.  £.  Creutz)  oli  viime  yönä  tullut  hänen  talonsa  luo,  rikkonut  hänen 
akkunoitaan  ja  muutenkin  eri  tavoin  niin  nyt  kuin  usein  ennenkin  häntä 
loukannut  ja  häväissyt!» 

Hra  Ehrströmin  teos  tuntuu  kyllä  yleensä  olevan  huolella  tehty, 
mutta  ei  hän  kuitenkaan  ole  lähteitänsä  täydellisesti  käyttänyt.  Vaikka 
minulla  Helsingin  tuomiokirjoista  ainoastaan  on  muutamia  hajanaisia  muis- 
toonpanoja,  on  niissä  kuitenkin  joku,  joka  täydentää  ja  oikaisee  sitä.  Niin 
esim.  hänen  antamissaan  sukujohdoissa  sanotaan,  että  pormestari  Johan 
Greeker  «luultavasti»  oli  v,  1599  mestatun  Simo  Amprusinpojan  poika, 
mutta  v:n  1655  tuomiokirjasta  näkee,  että  hänen  isänsä  oli  nimeltään 
Bertil  Greker,  ja  että  eräs  veli  Bertil  oli  raatimiehenä  Porvoossa.  Por- 
mestari Gabriel  Tavastista  sanotaan,  että  hän  oli  Henrikki  Ta  vastin  poika; 
kuinka  lieneekään,  ainakin  eräässä  paikassa  nimitetään  isäkin  Gabrieliksi. 
Kun  tekijä  muutoinkin  kertoo  kaikellaisia  yksityiskohtauksia,  olisi  sopinut 
kertoa  valtiopäivämies- vaalista  v.  1643,  joka  antoi  aihetta  oikeudenkäyntiin, 
kun  eräs  porvari  Qvirinus  Grot  valittiin  Vanhan  Helsingin  edustajaksi  vas- 
toin pormestari  Theslefiin  tahtoa.  — 

Vaasan  kaupungin  antaman  toimen  johdosta  on  toht.  H.  E.  Aspelin 

* 
kirjoittanu  laajan  teoksen  «Vasa  stads  historia»,  josta  kaksi  paksua  nidettä  jo 

00  ilmestynyt  ja  kolmas  vielä  on  tuleva.  Että  tekijäni  julkaistessaan  näin 
laajan  teoksen  Vaasan  kaupungista,  on  täytynyt  käsitellä  ainettaan  jotenkin 
laajanpuolisesti,  on  luonnollista.  Niin  tässä,  paitse  varsinaista  kaupungin 
kehitystä,  laajasti  esitetään  myöskin  Vaasan  seurakunnan,  koulujen,  hovi- 
oikeuden, sanomalehdistön  y.  m.  historiaa,  ja  annetaan  elämäkerrallisia  tie- 
toja siinä  vaikuttaneista  henkilöistä,  vieläpä  Vaasan  koulujen  «merkiUisem- 
mistä  entisistä  oppilaistakin».  Mitä  aineen  järjestykseen  tulee,  on  sama 
muistutus  tehtävä  kuin  Viipurin  historiasta,  että  aineen  jako  eri  aikakausiin 
olisi  ollut  suotava.  Siihen  laajuuteen  nähden,  millä  asioita  yleensä  on 
esitetty,  tuntuu  minusta  että  kysymystä  kaupungin  synnystä  ja  sitä  ennen 
löytyvästä  Mustasaaren  kauppapaikasta,  josta  kyllä  .saadaan  koko  joukko 
tietoja  aina  uuden  ajan  alusta  asti,  on  liian  pintapuolisesti  kosketeltu. 

Omituinen  asianhaara  Vaasan  historiassa,  jota  jälkimaailman  on 
hauska  seurata,  vaikk^ei  suinkaan  ole  ollut  hauska  kaupungin  entisille  asuk- 
kaille, on  entisen  sataman  mataloittuminen  ja  maatuminen  ja  meren  ve- 
täytyminen yhä  kauvemmas  pois  kaupungista.  Tekijä  antaa  tästä  tietysti 
paljon  tietoja,  ja  jossain  määrin  voimme  seurata  muutosta  myöskin  niissä 
kartoissa,  jotka  teoksessa  tavataan.  Vaasan  kauppaolot  edellisillä  vuosi- 
sadoilla, joUoin  ne,  samoin  kuin  kaikki  Pohjanlahden  kaupungit,  olivat  ra- 
joitettuina Tukholmaan  ja  Turkuun,  tarjoavat  myöskin  paljon  valaisevia  ja 
huvittavia  kohtia.  Koska  Vaasalla  oli  muutamia  läänitettyjä  maatiloja,  tuli 
myöskin  reduktsiooni  koskemaan  kaupungin  elämään.  Tästä  syntyneet  jutut 
anastavat  melkoisen  tilan  tekijän  kirjassa.  —  Yksityistapauksista  Vaasan  kau- 
pungin historiassa  huomautan  tässä  ainoastansa  tuosta  «verisestä  valtio- 
päivämies- vaalista»  v.  1792.  Valtiopäivämiehenä  jo  edellisilläkin  valtio- 
päivillä oli  ollut  tunnettu  kauppias  ja  raatimies  Abraham  Falander  — 
sittemmin  aatteloittu  nimellä  Vasastjema  —  ja  samoin  hän,  kuningas  Kus- 
tavi in:n  puoluelainen,  valittiin  uudestaan  nyt,  7  p.  tammik.  1792.  Mutta 
oli  ollut  olemassa  myöskin  vastapuolue,  jonka  etunenässä  oli  kauppias  P. 
N.  Thölberg.  Kaksi  päivää  myöhemmin  hyökkäsi  pimeässä  kadulla  Fa- 
landerin  päälle  kaksi  miestä  ja  saattoi  hänelle  monta  ja  varsin  vaarallista- 
kin haavaa.  Ilkityön  tekijät,  eräs  kisälli  ja  eräs  merimies,  saatiin  kuitenkin 
ilmi,  mutta  samalla  saatiin  myöskin  ilmi,  että  kauppias  Thölberg  oli  heidät 
tekoon  houkuttanut.  Rangaistukseksi  syyllisille  tuli  linnatyötä  Viaporissa, 
mutta  Falander  sai  kauvan  maata  sairaana  ja  voi  vasta  valtiopäiväin  viimei- 
senä päivänä  saapua  perille,  valtiopäivämiestointansa  täyttämään. 

Myöskin  toht  AspcliniD  teos  on  uutteran  työn  tulos,  joka  tuo  uutta 
valaistusta  isänmaan  menneisiin  vaiheisiin,  samalla  kuin  se  jotenkin  tyhjen- 
täen esittänee  sen  ahtaamman  alan,  joka  on  ollut  tekijän  kuvattavana. 

Oatk.) 

Kustavi  Grotenfelt. 


»»■^fe)*<<- 


Ralttlusasla  nykyisillä  valtiopäivillä. 


Sitä  myöten  kuin  valtiopäivät  ovat  lähestyneet,  on  kansalaisten  huo- 
mio kiintynyt  yhä  enemmän  niihin  kysymyksiin,  jotka  säätykokous  on  saapa 
käsiteltävikseen  ja  ratkaistavikseen.  Suuren  valtiollisen  kysymyksemme 
rinnalla  on  nyt  niinkuin  ennenkin  esillä  joukko  muita  asioita,  jotka  tosin 
siihen  verraten  ovat  toiseen  sijaan  asetettavat,  mutta  itsessänsä  kuitenkin 
koskevat  hyvin  tärkeitä  aloja  sisällisessä  kehityksessämme. 

Päättäen  valitsijamiesten  lausumista  toivomuksista  näyttää  tällä  kertaa 
kysymys  väkijuomakaupan  supistamisesta  vaativan  itselleen  säätyjen  keskus- 
teluissa hyvin  etevän  sijan.  Ellemme  ota  lukuun  perustuslakiemme  suoje- 
lemista, josta  koko  maassamme  on  vain  yksi  mieli,  on  tuskin  mistään  asiasta 
toivomusta  lausuttu  ensi  valtiopäiviä  varten  niin  yleisesti,  yksimielisesti  ja 
hartaasti  ympäri  koko  maan  kuin  tästä.  Kansan  ääni  on  kuulunut  tavalla, 
jota  ei  voi  väärin  ymmärtää.  Ei  siis  voi  ajatella  muuta,  kuin  että  kan- 
saa edustavat  säädyt  pitävät  itsensä  mitä  sitovimmalla  tavalla  velvoitet- 
tuina ottamaan  tämä  toivomus  vakavan  ja  tunnollisen  harkinnan  alaiseksi  ja 
mahdollisuuden  mukaan  täyttämään  se. 

On  totta,  että  kansan  ääni  on  ennenkin  kuulunut  tässä  asiassa,  ja 
saanut  kuulua  turhaan.  Mutta  onhan  olemassa  jommoinenkin  erotus  tämän 
ja  edellisten  kertojen  väliUä.  Ennen  on  kuntien  ja  kansalaisten  mielipitei- 
den ilmilausuminen  kirjoitettu  raittiusmielisten  kiivaan  agitatsioonin  laskulle 
ja  sille  sentähden  annettu  vähemmän  arvoa.  Tällä  kertaa  on  nämä  toivo- 
mukset melkein  ilman  poikkeusta  lausuttu  valtiopäivämiesten  itsensä  pitä- 
missä   kokouksissa    ilman    minkäänlaista  raittiuspuolueen  sekaantumista  tai 

kehotusta*  He  ovat  itse  kysyneet  ja  saaneet  vastauksen.  Toiseksi  on  itse 
lausuttu  toivomus  paljon  vaatimattomampi  kuin  ennen.  Ennen  ovat  toivo- 
mukset käyneet  enemmän  tai  vähemmän  jyrkästi  siihen  suuntaan,  että  alko- 
holijuoma-kauppa yleisen  lain  kautta  kiellettäisiin.  Tämä  olisi  ollut  histo- 
riallisessa kehityksessä  jotenkin  jyrkkä  hyppäys,  ja  säät3rjen  vastahakoisuus 
on  sentähden  ollut  selitettävissä.  Nyt  ei  ole  pyydetty  muuta  kuin  kuntien 
kleltovallan  laajentamista,  sen  periaatteen  luonnollista  kehittämistä,  joka  on 
ollut  koko  alkoholijuomia  koskevan  lainsäädäntömme  pohjana  ja  jota  jo  on 
askel  askelelta  vuosikymmenien  kuluessa  kehitetty. 

Eikä  suinkaan  nyt  pyydetty  askel  ole  suurempi  kuin  edelliset,  vaan 
päinvastoin.  Se  on  vain  itsestään  selvä  seuraus,  joka  täydentää  muuta- 
missa yksityiskohdissa  edelliset  määräykset.  Kuitenkin  on  huomattava  — 
ja  se  vielä  lisää  nykyisten  toivomusten  painoa,  —  että  nyt  puheenalaiset 
täydennykset  ovat  käytöllisen  tarpeen  kipeästi  vaatimia,  ellei  tahdota  me- 
nettää kaiken  edellisen  työn  hedelmiä.  Tämä  lainsäädäntö  on  nykyään 
ikäänkuin  vaillinainen  sulku,  jota  on  suurella  työllä  ja  vaivalla  raken- 
nettu, mutta  josta  vielä  puuttuu  muutama  kivi:  sen  paneminen  ei  ole 
suuri  asia,  mutta  niinkauan  kuin  se  on  panematta,  virtaa  vesi  vapaasti  läpi. 

Tarkoitukseni  ei  ole  syventyä  seikkaperäiseen  esitykseen  siitä,  mitä 
pykäliä  nykyisen  toivomuksen  johdosta  tulee  poistaa  nykyisistä  asetuksista 
ja  mitä  niihin  lisätä.  Riittäköön  muutama  viittaus  pääasiaan.  Jokainen 
tietää,  että  nykyään  ne  alkoholijuomat,  jotka  sisältävät  yli  22  %  alkoho- 
lia, ovat  jotenkin  ankaran  myyntilain  alaiset.  Samoin  on  meillä  laki,  vaikka 
paljon  vaiUinaisempi,  mallasjuomista.  Mutta  näiden  väliin  on  jäänyt  koko 
joukko  päihdyttäviä  ja  siis  vaarallisia  alkoholisekoituksia,  joiden  kauppa 
on  kaupungeissa  aivan  vapaa.  Näin  ollen  luonnollisesti  nuo  muut  lait  eivät 
merkitse  juuri  niin  mitään  juoppouden  ehkäisemiseksi  niissä  paikoin,  missä 
näitä  sekoituksia  on  opittu  käyttämään.  Ja  sitä  on  opittu  melkein  kaikki- 
alla. Nämä  n.  s.  miedommat  väkijuomat  ovat  sentähden  välttämättö- 
mästi  saatavat  lain  alaisiksi.     Se  on  ensimäinen  kohta. 

Toinen  on  se,  että  tämän  lain  tulisi  antaa  päätösvalta  näiden  juo- 
main  kaupan  järjestämisestä  tai  kieltämisestä  kunnalliselle  hallitukselle  eikä 
virkamiehille.  Tämmöinen  valta  annettiin  maalaiskunnille  jo  vuoden  i866:n 
asetuksessa  viinakauppaan  ja  vähä  myöhemmin  jotenkin  laajassa  määrässä 
mallasjuomakauppaan  nähden.  Myöskin  kaupunkikunnissa  on  äskettäin  vii- 
nakauppa järjestetty  kuntain  kieltovallan  perustukselle.     Mikä  voisi  siis  olla 

enemmän  nykyisen  lainsäädännön  hengen  mukaista,  mikä  sen  johdonmu- 
kaisempaa kehittämistä,  kuin  että  n.  k.  miedommat  väkijuomat  asetetaan 
samaan  asemaan? 

Kolmas  seikka,  joka  sisältyy  nykyisessä  toivomuksessa,  on  se,  että 
tämä  sama  kunnan  kieltovallan  periaate  sovitettaisiin  ilman  poikkeuksia 
myöskin  mallasjuomalainsäädäntöön,  joka  tähän  saakka  vain  osittain  on  ollut 
sen  alainen.  Tarkemmin  sanoen  tahdotaan  kaupunkikunnissa  tämän  vallan 
siirtämistä  maistraatilta  valtuusmiehille  ja  maalla  kuntakokouksen  kieltovallan 
ulotuttamista  myöskin  oluttehtaiden  suoranaiseen  myyntiin  sekä  kestikieva- 
rien olutkauppaan.  Tarkasti  ottaen  kuuluisi  vielä  matkustajalaivain  annis- 
keluoikeudet tähän. 

Myöskin  nämä  pyynnöt  tuntuvat  luonnollisilta.  On  vaikea  käsittää, 
miksi  ei  mallasjuomain  kaupan  järjestämistä  kaupungissa  uskottaisi  valtuus- 
miehille, kun  kerran  väkiviinakaupan  järjestäminen  on  heille  uskottu  ja  kun 
maalaiskunnilla,  joita  muilla  aloilla  pidetään  itsehallintoon  vähemmän  kyp- 
syneinä, jo  on  ensinmainittukin  kauppa  enimmäkseen  käsissään. 

Mitä  taas  majatalojen  ja  oluttehtaiden  myyntioikeuteen  tulee,  on  siitä 
kuulunut  niin  haikeita  valituksia  ympäri  maan  ja  on  asia  itse  niin  oikulli- 
nen poikkeus  yleisesti  noudatetusta  periaatteesta,  että  sen  lakkauttaminen 
tuntuu  täydesti  ajan  ja  asian  vaatimalta. 

Niinkuin  helposti  huomaa,  koskevat  nämä  toivomukset  toistakin  peri- 
aatetta, kuin  alkoholikaupan  supistamista,  nim.  kunnallisen  itsehallinnon  laa- 
jentamista. Tämä  on  periaate,  jota  laajat  piirit  maassamme  ovat  ottaneet 
edistääksensä.  Kieltämättä  onkin  valistuneen  ja  vapaamielisen  kehityksen 
suunta  oleva  se,  että  paikallista  itsehallintoa  mahdollisuuden  mukaan  laa- 
jennetaan. Se  on  varmin  tapa  levittää  yhteiskunnallista  harrastusta  mitä 
laajimpiin  piireihin.  Harvoilla  on  tilaisuutta  vaikuttaa  tuntuvasti  suureen 
yhteiskunnalliseen  kokonaisuuteen,  mutta  paikkakunnalliset  asiat  avaavat 
vaikutusalan  monelle,  joka  niitä  ilman  jäisi  tämmöisistä  harrastuksista  syr- 
jään. Hallinnon  keskityksen  järjestelmä  ei  sentähden  ole  koskaan  kan- 
sanvaltainen järjestelmä,  vaikka  keskihallitus  olisi  kuinka  kansanvaltaisella 
tavalla  kokoonpantu. 

Myönnettäköön  kyllä,  että  paikkakunnallisen  itsehallinnon  harrastus 
ei  voi  olla  rajaton.  Onhan  kokemus  monesti  osoittanut,  että  siinäkin 
on  seurattava  kehityksen  lakia  ja  oikeudet  myönnettävät  jossakin  määrin 
itsehallitsemisen   kypsyyden  mukaan.     Mutta  tyynesti   voipi  tämän  periaat- 

teen  mukaao  menetellä  siinä,  missä  paikallinen  hallitus  on  osoittanut  käyt- 
täneensä järkevällä  tavalla  ennen  myönnettyjä  oikeuksia,  niinkuin  kieltämättä 
on  ollut  asianlaita  alkoholikaupan  järjestämisessä. 

On  siis  niin  hyvin  raittiuden  kuin  kansanvaltaisen  kehityksen  kannalta 
hyvin  päteviä  syitä,  jotka  puolustavat  väkijuomalainsäädännön  asettamista 
kokonaisuudessaan  ktmnallisen  kieltovallan  pohjalle.  Jos  katsoo  yleisesti  tun- 
nustettua käytännöllistä  tarvetta  sekä  hyväksyy  nykyisen  lainsäädäntömme 
periaatteet,  on  luullakseni  vaikea  tuUa  tätä  nykyä  mihinkään  muuhun  pää- 
tökseen. On  vaikea  löytää  sitä  kantaa,  miltä  kansan  nykyistä  toivomusta 
voisi  näistä  periaatteista  lähtien  johdonmukaisesti  vastustaa.  Sen,  joka  tah- 
too sitä  tehdä,  on  pakko  asettua  itse  näitä  periaatteita  vastaan  ja  hyljätä 
koko  se  vuosikymmenien  työ,  jonka  hedelmä  nykyinen  lainsäädäntömme 
alkoholijuomista  on. 

Onko  nyt  alkavassa  säätykokouksessa  tämmöistä  mullistusta  peljät- 
tävä?  Sitä  tuskin  voi  uskoa.  Jos  sitä  yritettäisiinkiin,  ei  se  varmaankaan 
onnistuisi.  Siksi  on  edellytettävä  vakavuutta  ja  johdonmukaisuutta  niissä 
miehissä,  jotka  itse  ovat  tämän  työn  suorittaneet  tai  ainakin  edellisillä  val- 
tiopäivillä hyväksyneet. 

Mutta  vaikka  siis  onkin  parasta  toivottava  säätyjen  toimista  kysy- 
myksessä kuntain  kieltovallasta,  niin  on  tunnustettava,  että  muutamilla  ta- 
hoilla kuitenkin  joskus  on  pyrkinyt  ilmoille  semmoisen  katsantotavan  oireita, 
joka  ei  ole  valmis  käymään  edemmä  sitä  tietä,  jota  on  aljettu.  Ja  mah- 
dollista on,  että  tämä  katsantotapa  puhkeaa  selvemmin  näkyviin  nyt,  kun 
uusi  askel  samaan  suuntaan  on  astuttava. 

Niinkuin  tiedetään,  järjestettiin  mallasjuomakauppa  kaupungeissa  viime 
valtiopäivillä  uudelle  pohjalle.  Oikeutta  sen  harjoittamiseen  ei  enää  tuota 
tavallinen  kauppaoikeus,  vaan  on  se  erityisesti  maistraatilta  hankittava. 
Nykyisessä  asetuksessa  on  §  2,  joka  tämän  myyntioikeuden  hankkimista 
koskee  ja  siis  on  vannaankin  tärkein  koko  asetuksessa,  saanut  semmoisen 
muodon,  että  sitä  on  kahdella  aivan  eri  tavalla  käsitetty.  Toisissa  kau- 
pungeissa on  se  tulkittu  niin,  että  maistraatilla  on  oikeus  olla  myöntä- 
mättä myyntioikeutta,  jos  sen  parhaaksi  näkee,  ja  sillä  perustuksella  onkin 
paljo  hakemuksia  hyljätty.  Toisissa  kaupungeissa,  esim.  Helsingissä,  näyttää 
puheenalainen  pykälä  olevan  käsitetty  siten,  että  maistraatti  on  velvoitettu  jokai- 
selle puhdasmaineiselle  hakijalle  antamaan  myyntioikeus.  Niin  paljon  kuin 
tämä   tulkitsemistapa  sotii  vastoin  lainsäädäntömme  henkeä,  ja  niin  vaikea 

kuin  onkin  uskoa  sitä  asetuksen  tarkoitukseksi,  näyttävät  kuitenkin  puheen- 
alaisen pykälän  sanat  antavan  sille  jonkinlaista  tukea.  Se  kuuluu:  «Oike- 
utta juomatehtaan  ulkopuolella  noudettavaksi  myydä  mallasjuomia  saa,  sii- 
hen allamainitussa  järjestyksessä  hankittuaan  luvan,  jokainen^  joka 

on  oikeutettu  Dmoittautumaan  kaupanpitoon  ja  on  tehnyt  itsensä  tunnetuksi 
rehellisestä  käytöksestä  sekä  tutkitaan  muutoin  liikkeen  käyttämiseen  sove- 
liaaksi.» 

Jos  tätä  tulkitsemista  nyt  lain  kannalta  voi  puolustaa  —  jota  kuiten- 
kaan en  kykene  arvostelemaan  —  on  puheenalainen  pykälä  tuonut  aivan 
uuden  periaatteen  lainsäädäntöömme  juovutusjuomista.  Ei  valtuusmiehillä 
eikä  kaupungin  hallituksellakaan  olisi  sen  mukaan  mitään  valtaa  ehkäistä 
tätä  kauppaa,  vaikka  se  heidän  mielestään  paisuisi  kuinka  turmiolliseksi  ta- 
hansa. Se  on  julistettu  aivan  vapaaksi  elinkeinoksi  niinkuin  muutkin!  Sem- 
moista katsantotapaa  emme  löydä  paloviina-asetuksessa  emmekä  mallas- 
juoma-asetuksessa itsessäänkään  muualla. 

Vielä  selvemmin  tähän  suuntaan  kävi  ehdotus  asetukseksi  n.  s.  mie- 
dommista väkijuomista,  joka  myöskin  tehtiin  viime  valtiopäivillä.  Se  si- 
sälsi m.  m.  määräyksen,  että  kauppaoikeus  tosin  olisi  myönnettävä  tavalli- 
suuden mukaan  kahdeksi  vuodeksi  kerrassaan,  mutta  aina  anettava  pyydet- 
täessä uudestaan^  jos  sen  pitäjä  ei  ollut  tämän  ajan  kuluessa  liikkeen  har- 
joittamisessa antanut  aihetta  muistutuksiin.  Tämä  määräys  olisi  tehnyt 
kuntain  kieltovallan  peräti  mitättömäksi,  jos  se  olisi  vahvistettu  laiksi,  ja 
siten  vienyt  askeleen  eteenpäin  äskenmainitun  uuden  periaatteen  noudatta- 
misessa, —  etuoikeutetun  väkijuomakaupan  periaatteen,  jota  vastaan  yh- 
teiskunta olisi  tehty  aseettomaksi. 

Ovatko  nämä  määräykset  olleet  satunnaisia  erehdyksiä,  vai  piileekö 
niissä  tarkoituksenmukainen  yritys  saattaa  lainsäädäntö  uudelle  tolalle,  sitä  ei 
tietysti  ole  helppo  varmasti  päättää.  Mutta  varmaa  on,  että  yhteiskunnassam- 
me liikkuu  mielipiteitä,  jotka  tekevät  jälkimäisenkin  olettamisen  mahdolliseksi. 
Ne  perustuvat  siihen  käsitykseen,  että  on  väärin  riistää  toimeentulo  kansa- 
laiselta, joka  on  elinkeinoansa  lainmukaisesti  harjoittanut.  Sitä  pidetään 
«ensimäisiä  oikeusperusteita»  loukkaavana,  sydämmettömänä  mielivaltana, 
jolta  yksityinen  on  suojeltava. 

Nähtävästi  asettuvat  tämän  käsityksen  puolustajat  sille  kannalle,  että 
väkijuomakauppa  on  pidettävä  yhtä  oikeutettuna  elinkeinona  kuin  mikä  muu 
tahansa.     Ja    siltä    kannalta    on   heidän   väitteensä  oikea.     Mutta  tällä  ta- 

voin  ei  yhteiskunta  ole  alkoholikauppaa  käsittänyt.  Sitä  on  ammoisista 
ajoista  pidetty  hyvin  selvässä  erikoisasemassa,  monenlaisten  supistusten  ja 
tarkan  valvonnan  alaisena. 

Yhteiskunta  on  pidättänyt  itsellensä  oikeuden  suojella  itseänsä  tämän 
elinkeinon  harjoittamisen  seurauksilta,  jos  ja  milloin  se  näkee  tarpeelliseksi. 
Sen  vuoksi  myyntioikeus  on  annettu  vain  lyhyeksi  määräajaksi,  jonka  lo- 
puttua myyjä  saa  olla  valmis  luopumaan  siitä.  Sen  on  hän  tiennyt  otta- 
essaan myyntioikeuden  vastaan,  on  itse  vapaaehtoisesti  suostunut  siihen. 
Hänelle  ei  siis  mitään  vääryyttä  tapahdu  enemmän  kuin  työmiehelle,  joka 
suostutun  työn  loputtua  saa  jäädä  ilman  ja  muualta  hakea  elatustaan. 

Epäilemättä  on  yhteiskunta  oikeassa  siinä,  että  on  alkoholikau- 
pan erikoisasemaan  asettanut.  Sillä  siitä  tosiasiasta  ei  millään  viisaste- 
lemisella  pääse,  että  tämä  kauppa  aina  tuopi  turmiota  mukanaan  ja  voi 
käydä  yhteiskunnalle  vaaralliseksi^  jos  se  päästetään  valloilleen.  Se  vas- 
toinkäyminen, joka  kohtaa  myyjää,  jos  hänen  määräajan  loputtua  tulee 
hankkia  elatustaan  toisaalta,  ei  luonnollisesti  voi  painaa  vähääkään  niiden 
monien  kohtaloa  vastaan,  jotka  hänen  elinkeinostaan  kärsivät,  useat  (esim. 
vaimot  ja  lapset)  aivan  viattomasti. 

Tämä  yhteiskunnan  oikeus  tarpeen  mukaan  antaa  ja  ottaa  väkijuoma- 
kaupan  oikeuksia,  on  sivistyneessä  maailmassa  yleisesti  noudatettu  periaate. 
Erittäin  valaisevan  esimerkin  siitä  tarjoavat  Englannin  olot.  Tässä  maassa 
on  parlamentti  jo  muutama  vuosikymmen  sitten  hyväksynyt  paikallisen 
kieltovaUan  periaatteen,  mutta  asetusta,  joka  sen  yksityiskohdissa  järjestäisi, 
ei  ole  vielä  säädetty.  Salisburyn  ministeristö  teki  v.  I888  tämmöisen  eh- 
dotuksen, joka  sisälsi  m.  m.  määräyksen,  että  myyntioikeuden  pitäjän  tuli  saada 
korvaus  vahingostaan,  jos  tämä  oikeus  häneltä  otettaisiin  pois.  Tätä  mää- 
räystä vastaan  nousi  niin  kova  vastustus  ympäri  maata,  ettei  hallitus  uskal- 
tanut panna  asiaa  äänestyksen  alaiseksi,  vaan  peräytti  ehdotuksensa.  Yhtä 
huono  onni  oli  ehdotuksella  kaksi  vuotta  myöhemmin,  jolloin  se  uudestaan 
esitettiin  muutamilla  muutoksilla.  Nyt  on  asetus  kolmannen  kerran  esillä, 
mutta  mitään  puhetta  korvauksesta  se  ei  enään  sisällä. 

Meidän  ei  kuitenkaan  ole  tarvis  mennä  ulkomaalle  esimerkkiä  nouta- 
maan. Helsingin  kaupungin  valtuusmiehet  ovat  itse  äskettäin  riistäneet 
väkiviinajuomain  kauppaoikeuden  ainakin  osittain  yksityisiltä  ja  siirtäneet 
sen  monopoolina  yhtiölle. 

Esteettömällä  alkoholikaupalla  ei  siis  ole  enemmän  kannatusta  ylei- 
sen käsityksen  ja  edellisen  menettelyn  kuin  oikeuden  ja  kohtuudenkaan  nä- 
kökannalta katsottima. 

Mihin  suuntaan  siitä  huolimatta  mielipiteet  muutamilla  tahoilla  kal- 
listuvat, sen  osoittaa  myöskin  seuraava  seikka.  Viime  syksynä  ilmestyi  pa- 
rissa paljon  luetussa  Turun  ja  Helsmgin  lehdessä  kirjoitus  monella  alalla 
eteväksi  tunnetun  kunnallismiehen  E.  Rönnbäck-vainajan  kädestä.  Siinä  väi- 
tettiin tjrperäksi  ja  vääräksi  tehdä  ihmisiä  lain  pakolla  raittiiksi.  Ihmisen 
vapautta  —  sanottiin  siinä  —  ei  saa  rajoittaa  niin  ahtaalle,  ettei  hä- 
nellä ole  mahdollisuuttakaan  tehdä  väärin.  Jos  kohta  hän  täten  tekee  muo- 
dollisesti oikein,  niin  hänen  tekonsa  ei  ole  siveellinen,  koska  se  on 
epävapaa.  Siis  —  rajoitukset  pois  ja  vaikutus  vakaumuksen  tiellä  niiden 
sijaan ! 

Kirjoittaja  koettaa  todistaa  kantansa  oikeuden  myöskin  tekemällä  joh- 
topäätöksiä in  absurdum  vastaisesta  mielipiteestä.  Jos  väkijuomat  kielle- 
tään, sentähden  että  muutamat  käyttävät  niitä  väärin,  niin  olisi  ruoka  kiel- 
lettävä, koska  sitäkin  käytetään  väärin.  Ja  työaseet  olisivat  kiellettävät, 
koska  muutamat  käyttävät  niitä  murha-aseina. 

Selvää  on,  että  tämä  käsitystapa  ei  ole  sopusoinnussa  semmoisen  lain- 
säädännön kanssa,  joka  on  niin  täynnänsä  rajoituksia  ja  kieltoja  kuin  mei- 
dän nykyinen.  Siis  tässäkin  sama  uusi  periaate,  viepä  nykyistä  kehitystä  vas- 
taiseen suuntaan. 

Ainoastaan  pari  sanaa  sen  vastustamiseksi.  On  kyllä  kieltämä- 
töntä, että  vapaus  on  siveellisyydestä  erottamaton.  Mutta  toiselta  puo- 
len on  aina  mielessä  pidettävä,  että  vapauden  tuottama  kiusaus  on  oleva 
jommoisessakin  suhteessa  siihen  siveelliseen  voimaan,  joka  on  kiusausta  vas- 
tustamassa. Väärin  on  asettaa  ihminen  tilaan,  jossa  on  todennäköistä,  ettei 
hän  kiusausta  voi  kestää.  Semmoisia  tapauksia  tosin  on  olemassa,  joissa 
tätä  ei  voi  välttää.  Ilman  ruokaa  ja  työaseita  esim.  eivät  ihmiset  tulisi 
toimeen.  Mutta  tämä  puolustus  ei  kelpaa  juovutusjuomiin  nähden;  ihmis- 
kunta ei  kärsisi  mitään  hätää,  vaikka  alkoholi  suljettaisiinkin  apteekkeihin. 

Kiusauksen  poistaminen  on  epäilemättä  muutamissa  kohden  siveelli- 
nen velvollisuus.  Kysymys  voi  olla  ainoastaan  siitä,  mihin  kohti  raja 
on  pantava.  Ja  yleensä  lienee  jotenkin  tarpeetonta  hätäillä  siitä,  että 
maailmaan  jäisi  liian  vähä  kiusausta  siveellisyyden  koetuskiveksi.  Kyllä 
sitä  on  riittämään  asti,  vaikka  alkoholi  poistuisikin  niiden  joukosta. 

Gladstonen  sanotaan  lausuneeD,  että  lainsäädännön  tarkoitus  on  tehdä 
vääryyden  tekeminen  niin  vaikeaksi  kuin  mahdollista  Ja  oikeuden  noudatta- 
minen niin  helpoksi  kuin  mahdollista.  Siinä  on  hän  lausunut  kaiken  va* 
paamielisen  lainsäädännön  periaatteen.  SiUä  mitä  vähemmin  on  kiusausta 
pahaan  ja  mitä  enemmän  kehotusta  hyvään,  sitä  väljemmäksi  voi  yksityi- 
sen kansalaisen  liikkumis-alan  tehdä. 

Monesta  lukijasta  saatta  tässä  vastustettu  mielipide  siveellisyydestä  ja 
vapaudesta  tuntua  niin  lapselliselta  ja  itse  asia  niin  selvältä,  ettei  sitä  olisi  tar- 
vinnut tässä  paikassa  ottaa  puheeksi.  Tuskin  olisinkaan  ryhtynyt  näin  alkeelli- 
siin selityksiin,  eUei  äskeomainittu  kujoitus  ja  se  kannatus,  minkä  se  nähtävästi 
on  monelta  taholta  saanut,  olisi  antanut  siihen  aihetta.  Kysymys  on  muu- 
ten niitä,  joita  uudemman  raittiusliikkeen  ensi  aikoina  ahkerasti  pohdittiin 
senaikuisissa  kansantajuisissa  raittiuslehtisissä  ja  kirjasissa.  Sillä  taholla, 
jolta  nämä  väitteet  nyt  tulevat,  ei  niistä  silloin  vähääkään  välitetty.  On 
sentähden  omituista  huomata,  että  samat  kysymykset  nyt  sukeltavat  esiin 
näissä  piireissä.  Voineeko  tätä  pitää  merkkinä  siitä,  että  ne  kansanker- 
rokset, jotka  kymmenen  vuotta  sitten  rajattomasti  halveksivat  raittiusliikettä, 
vähitellen  rupeavat  käsittämään  sitä  voimaksi,  jota  ei  sovi  kokonaan  jät- 
tää laskuista  pois?  Voineeko  olettaa,  että  he  antautuvat  vihdoinkin  keskus- 
teluun asiasta  sentähden,  että  tuntevat  asemansa  uhatuksi  ja  horjuvaksi?  Jos 
niin  on,  niin  tuntekoot  vain!  Ei  se  ole  haitaksi  isänmaalle  eikä  heille  it- 
selleenkään.  Se  ehkä  viepi  heidät  vähitellen  uudelleen  tarkastamaan  mieli- 
piteitään raittiusasiasta  ja  huomaamaan,  että  se  liike,  joka  tahtoo  vapaut- 
taa maamme  juovutusjuomain  vallasta,  on  sekä  oikeudenmukainen  että  va- 
paamielinen ja  semmoisena  ansaitseva  kannatusta  eikä  vastustusta.  Ilah- 
duttavaa olisi,  jos  jo  nämä  valtiopäivät  saisivat  semmoista  edistystä  to* 
distaa. 

Mikael  Johnsson. 

Juhani  Aho  Ja  hänen  uusin  teoksensa. 


yuhani  /iho.  Papin  rouva.     Porvoossa  1893,  Werner  Söderström.  244  siv.  8:o.  Hinta 
3:  75.  sid.  koruk.  5:  25. 

Kahdeksan  vuotta  on  siitä  kulunut,  kun  Juhani  Aho  lahjoitti  Suomen 
yleisölle  Papin  tyttären.  Ei  ole  vielä  unohtunut  se  ihastus,  minkä  tämä 
hieno  kuvaus  herätti.  Juhani  Aho  oli  kyllä  jo  ensimäisillä  teoksillaan  val- 
loittanut itselleen  kunniasijan  nuoren  suomenkielisen  kirjailijapolven  eturi- 
vissä; mutta  niin  merkillistä  kirjailijakykyä  kuin  hänen  esikoisensa  olivatkin 
osoittaneet  niin  tuntui  kuitenkin  siltä,  kuin  hän  olisi  yhä  ollut  oikean  työ- 
alansa etsinnässä,  —  sen  alan,  jolla  hän  kykenisi  raivaamaan  omia,  oman 
runoilijaluonteensa  viittaamia  teitä,  avataksensa  siten  kansallensa  uusia  nä- 
köjä. Ja  uteliaasti  sentähden  varrottiin,  mihin  suuntaan  hänen  kehityksensä 
oli  kääntyvä. 

Papin  tytär  toi  ratkaisun.  Nyt  Juhani  Aho  oli  löytänyt  oman  uran, 
siitä  ei  enään  ollut  epäilystä.  Ja  tuon  uuden  uran  kaunis  alku  herätti  sitä 
suurempaa  iloa  juuri  sentähden,  että  sitä  käsitettiin  alkuna,  lupauksena.  Papin 
tyttäressä  tekijä  oli  osoittanut  voivansa  intuitsioonintapaisella  myötätuntoisuu- 
della  tajuta  nuoren  ihmissydämen  epämääräisen  kaipuun  ja  saattaa  sen  vä- 
reet lukijankin  tajuttaviksi.  Ja  yhtä  hellällä  myötätuntoisuudella,  yhtä  her- 
källä siveltimellä  oli  sitä  luontoakin  kuvattu,  jonka  keskuuteen  tuo  tunnel- 
main  kuvaus  oli  asetettu;  molemmat  siten  sulautuivat  yhteen,  yhdeksi  vieno- 
kaihoiseksi  kokonaiskuvaksi.  Tämä  kuva  oli  lumoova;  mutta  kuitenkin  oli 
helppo  huomata,  ettei  tekijä  vielä  ollut  täydellisyyttä  saavuttanut.  Näytti 
siltä,  kuin  hän  ei  olisi  vielä  voinut  kehittää  valitsemaansa  aihetta  niin,  että 
S6  olisi  täysin  määrin  kannattanut  kaikkea  sitä  innostusta,  jonka  hän  oli  sen  ku- 
vaamiseen tuhlannut.  Hyvin  valaisevalla  tavalla  tämän  huomauttivat  m.  m.  ne 
kaksi  kirjailijaa,  jotka  Valvojassa  arvostelivat  merkillistä,  suuria  lupaavaa 
kirjaa.  Toinen  oli  Julius  Krohn,  toinen  Eljas  Erkko  (nimim.  Eo),  —  toi- 
nen kypsynyt  tiedemies  ja  hienotajuinen  kirjallisuuden  tuntija  ja  harrastaja, 
toinen  innokas,  eteenpäin  valoa  ja  vapautta  kohti  pyrkivä  nuorukainen,  — 
molemmat  jo  manalan   maille  menneet.     Molemmat  olivat  kirjaan  ihastu- 

neet,  mutta  kumpaisenkin  mielestä  sen  vaikutusta  jossakin  määrin  häiritsi 
jonkunmoinen  tehdyn  tunto.  «Tuntuu  niinkuin  ei  tekijä  olisi  tahtonut  ku- 
vata, mitenkä  Ellin  alkuluonne  kehittyy  ja  muodostuu  olevaisissa  oloissa, 
vaan  niinkuin  masentuminen  olisi  ollut  alussa  määrätty  ja  luonne  muodos- 
tettu sen  mukaan»;  näin  Erkko  (Valvoja  i8d6  siv.  196).  Perusvian  lausui 
Krohn  selvin  sanoin:  se  oli  Ellin  pyrintöjen  sisällyksettömyydessä  ja  tar- 
mottomuudessa. «Mitä  elämistä  ansaitsevaa  hänessä  oikeastaan  kukistetaan  — 
jokseenkin  yhdentekeväähän  on,  onko  tyhjä  olemassa  vaiko  ei.»  «Kertoja 
tahtoo  nähtävästi  tehdä  hänestä  jonktmlaisen  ahtaitten  olojen  «marttyyrin», 
mutta  .  •  •  hän  ei  murru,  hän  vaan  omaa  kehnouttaan  vaipuu  maan  ta- 
salle.» (Valvoja  1886,  siv.  41,  42).  Nämät  sanat  saattavat  tuntua  liian- 
kin ankarUta;  mutta  olihan  Krohn  itse  arvostelun  alussa  selittänyt,  että  hä- 
nen mielestään  Papin  tytär  ansaitsee  tulla  punnituksi  «arvostelun  herkim- 
mällä vaajalla»,  sillä  «kellä  on  ollut  voimaa  näin  korkealle  kohota,  siltä 
voipi  ja  täytyy  vaatia  vielä  suurempia  ponnistuksia,  yhä  ylemmäksi  mes- 
tariuden  kukkulalle.» 

Näin  Papin  tytär  —  sekä  etevien  että  heikkojenkin  puoliensa  takia  — 
katsottiin  eteenpäin  viittaavaksi  lupaukseksi.  Lupauksena  sitä  pidettiin  sil- 
täkin kannalta  katsoen,  että  tiedettiin  —  taikka  luultiin  tiedettävän  —  että 
tekijä  aikoi  vasta  ottaa  punoaksensa  loppuun  sen  langan,  jonka  hän  Papin 
tyttäressä  oli  pannut  alulle :  hän  oli  kuvaava  suomalaisen  naisen,  joka  olisi 
kasvanut  semmoisissa  oloissa  kuin  Papin  tytär  ja  joutunut  semmoiseen  avio- 
liittoon kuin  hän,  —  kuvaava  mimmoisiksi  semmoisen  naisen  luonne  ja 
kohtalo  muodostuisivat  elämän  taistelussa. 

Mitenkähän  ne  mahtavat  raikkaat  tuulahdukset,  jotka  viime  vuosi- 
kymmeninä ovat  puhaltaneet  läpi  kansamme  kaikkien  kerroksien,  heittäen 
kumoon  lahonneen,  virkistäen  uuteen  eloon  kaiken  elinvoimaisen,  —  mi- 
tenkä ne  olivat  kuvautuvat  hänen  sielunelämässään?  Kuinka  ne  olivat  vai- 
kuttavat hänen  kehitykseensä?  Kuinka  hän  oli  suoriutuva  siitä  ristiriidasta, 
joka  kaiketi  oli  sukeutuva  herättävien  uusien  voimien  ja  niitten  velvolli- 
suuksien välillä,  joihin  hän  oli  vasten  oman  sydämensä  varoittavaa  äätitä 
sitoutunut?     Siinä  aihe,  joka  oli  suuren  runoilijan  arvoinen. 

Ne,  joiden  toiveet  menivät  pisimmälle,  toivoivatkin,  että  uudesta  teok- 
sesta oli  tuleva  niitä  runohengen  tuotteita,  jotka  opettavat  kansoja  entistä 
eheämmin  tuntemaan  omaa  perusluonnettaan,  omia  voimiaan  ja  siten  innos- 
tuttavat niitä  pyrkimään  yhä  tarmokkaammin  eteenpäin  jaloja  päämääriä  kohti. 

Ed  luule  suuresti  erehtyväni,  jos  lausua,  että  ne  teokset,  jotka  Juhani 
Aho  julkaisi  Papio  tjrttären  jälkeen,  tuottivat  hyvin  monelle  lukijalle  jon 
kunmoisen  pettymyksen  tunteen.  «Helsinkiin»  nimisessä  novellissa  oli  erit 
täin  hyviä  aiheita;  mutta  ne  oli  tekijä  jättänyt  kesken,  kuvataksensa  tus 
kastuttavan  tarkkaan  tunnelmia,  jotka  totta  tosiaan  eivät  semmoista  huolen 
pitoa  ansainneet.  Seuraava  suurempi  teos,  «Yksin»,  osoitti  suurta,  kieltä 
mätöntä  edistymistä:  tekijä  oli* päässyt  täydelliseen  herruuteen  muodon  yli. 
Teos  oli  tunnelmankuvaus  sekin;  kuvattu  tunne  oli  alkuluonteeltaan  hieno 
ja  puhdas  —  siis  siinäkin  edistys  «Helsinkiin »-kirjaan  verraten.  Mutta  se 
ihminen,  jonka  rakkaudensuru  oli  teoksen  sisällyksenä,  oli  kuvattu  veltoksi 
raukaksi,  jolla  ei  näy  olevan  maailmassa  niin  mitään  muuta  tehtävää  kuin 
tuon  yhden  tunteen  vaaliminen;  hänen  surunsa  ei  vaikuta  hänessä  min- 
käänlaista kehitystä.  Huolimatta  mahdollisesta  etevyydestään  tämäkin  teos 
siis  jätti  lukijan  mieleen  surkean  tyhjyyden  tunteen.  Sitä  kuultiin  kyllä 
ylistettävän:  «sehän  on  yhtä  hienoa  kuin  Bourget»,  —  mutta  emmehän 
Juhani  Ahosta  olleet  toivoneet  Bourgetal  Olisihan  kummallista,  jos  kirjal- 
lisuuslaji,  jolla  on  juurensa  Pariisin  elähtäneen  hienon  maailman  raukeassa 
kyllästymisessä  elämään,  —  jos  semmoinen  kirjallisuuslaji  voisi  tyydyttää 
nuorta  elinvoimaista  kansaa,  kansaa  joka  tuntee  elämän  arvon  ja  lujasti, 
sitkeästi  pyrkii  edistymään,  ansaitaksensa  elää.  — 

Uusia  toiveita  heräsi,  kun  ne  suorasanaiset  runoelmat  ilmestjdvät, 
joille  tekijä  niin  vaatimattomasti  antoi  Lastujen  nimen.  Niitä  lukiessamme 
emme  ainoastaan  ihaelleet  runoilijan  muodollista  kykyä;  monet  niistä  sai- 
vat hänen  virittämänsä  soinnokset  soimaan  meidänkin  sydämissämme.  Olipa 
niiden  joukossa  —  etenkin  ensimäisessä  kokoelmassa  —  runoelmia,  joista 
ihastukseksemme  astui  näkyviin  sitä,  mikä  meillä  on  kalliin  maan  päällä, 
runoelmia,  joissa  tunsimme  Suomen  kansan  sydämen  sykkivän. 

«Puusta  asetta  vuoleksiessaan  lennähtelee  puusepältä  lastuja  hänen 
työhuoneensa  permannolle  •  •  •  Tämmöiset  kirjaniokan  kynäelmät  ne  ovat 
lastuja  nekin.»  Näin  kirjailija  itse  Lastujen  ensimäisen  kokoelman  esipu- 
heessa selitti  näitten  runoelmain  syntyä. 

Suuriarvoiseksi  tosiaan  se  teos  mahtoi  tulla,  josta  singahteli  semmoi- 
sia lastuja.  Ja  eiköhän  tuo  kirjailijan  selitys  luonut  valoa  noihin  edelli- 
siinkin teoksiin,  jotka  oli  vastaanotettu  niin  sekaisilla  tunteilla?  Ehkä  nekin 
olivat    katsottavat,   jollei  lastuiksi,  niin  harjoitelmiksi?     Ehkä  niiden  varsi- 

Daioen  merkitys  o]i  siioä,  että  taiteilija  oli  työskentelemällä  «in  corpore 
viii»  opetellut  käyttämään  yhä  varmemmin,  yhä  notkeammin  taiteensa 
aseita,  voidaksensa  sitten  mestarina  suorittaa  suuren  runoilijan  arvoisen  teh- 
tävän?   

Nyt  tuo  hartaaasti  odotettu  suuri  teos  on  yleisön  käsissä.  Sillä  kun 
viime  syksyllä  ilmestyi  Ahon  suurin  teos,  Papin  rouva  niminen  romaani, 
niin  tuskin  moni  enään  kysyi,  oliko  tämä  se  tuleva  eli  pitääkö  meidän 
toista  odottaman. 

Onko  Papin  rouva  nämät  toiveet  toteuttanut?  Onko  Suomen  kan- 
salla nyt  Juhani  Ahossa  se  runoilija,  jota  se  on  niin  kipeästi  kaivannut,  niin 
hartaasti  toivonut? 

Ihmeteltävä  taiteilija  meillä  hänessä  on,  se  on  varmaa.  Kaikki  ne 
etevät  ominaisuudet,  jotka  Papin  tytärtä  (ja  Yksin-kirjaakin)  lukiessamme 
ihaelimme,  esiintyvät  Papin  rouvassa  kehittyneinä  korkeimmiUeen.  Kuinka 
hienotajuisesti  hän  osaa  tunkeutua  kuvattavaansa,  naissielun  salaperäiseen 
tunne-elämään,  kuinka  ihmeen  notkeasti  hän  antautuu  sen  hienoimpiakin 
väreitä  seuraamaani  Kuinka  lämpöisellä  myötätuntoisuudella  hän  on 
käsittän3rt  Suomen  luonnon  kaiken  vienokaihoisen  sulouden;  kuinka  kirk- 
kaasti hän  on  nähnyt  ihmissydämen  tunteiden  siinä  kuvastavan:  sen  kai- 
puun ja  sen  riemun,  sen  toivon  ja  sen  masentumisen!  Lieneekö  tähän 
luonnon  käsittelyyn  vaikuttanut  muodinmukainen  symbolismi,  sitä  en  tiedä 
sanoa;  kaikissa  tapauksissa  luonnonsymboliikki  Juhani  Ahon  romaanissa  tun- 
tuu psykoloogisen  totuuden  mukaiselta,  ei  mielivaltaisen  oikun  tekaisemalta. 
—  Hänen  havainnoistaan  hänen  kuvausvoimansa  on  valanut  kuvia,  jotka 
vaikuttavat  yksilöllisten,  elämänlämpöisten  olijoiden  tavoin.  Taiteensa 
aseita  hän  hallitsee  mestarin  varmalla  kätevyydellä.  Kielikin,  muodon 
muoto,  on  niin  sanoaksemme  sulautunut  yhteen  kuvattavien  mielikuvien 
kanssa,  niin  että  nämät  ikään  kuin  sinään  kuvautuvat  lukijankin  mielikuvi- 
tukseen. Lukijan  sielu  taipuu  hänen  lumousvoimansa  alaiseksi;  se  säälin- 
sekainen  kaiho,  joka  henkii  koko  hänen  kuvauksessaan,  se  painuu  meidän- 
kin sydämiimme,  vaivuttaen  meidät  raukeaan  haaveiluun. 

Niin,  se  mikä  Papin  tytärtä  lukiessamme  ihastutti  meitä  ja  herätti 
meissä  ihania  toiveita,  se  kyllä,  kuten  sanottu,  ilmenee  hänen  viimeisessä 
teoksessaan  suuresti  kehittyneenä,  taiteellisesti  kypsyneenä. 

Entä  se,  jota  Papin  tyttäressä  kaipasimme?  Se  jonka  silloin  luulimme 
olevan  vasta  idulla,  näkymättömänä,  vaan  jonka  toivoimme,  kirjailijan  ke- 
hittyessä, kasvavan  näkyviin,  hänen  kansansa  iloksi  ja  virkistykseksi? 

Sitä  ei  ole  Juhani  Ahon  viimeisessä  teoksessa  enemmän  kuin  Papin 
tyttäressä  ja  Yksin-kirjassakaan. 

Ne  aukot,  jotka  silloin  havaittiin  hänen  kirjailijaluonteessaan,  ne  hänen 
viimeisessäkin  teoksessaan  ammottavat  tuon  taiteellisesti  eheän  pinnan  alla. 
Tähän  romaaniin  Juhani  Aho  nähtävästi  on  tahtonut  panna  parhaimpansa: 
kirkkaimmat  havaintonsa,  hellimmän  myötätuntoisuutcnsa,  kypsyneen  taiteensa 
kaiken  tenhovoiman.  Mutta  mitä  itse  kuvattavaan  aineeseen,  ihmiselä- 
mään tulee  —  sillä  sehän  on  tämän  niinkuin  jokaisen  muun  runoili- 
jantuotteen  varsinaisena  aineena  —  hänellä  ei  ole  oUut  mitään  enempää 
annettavana  nyt,  kuin  kahdeksan  vuotta  sitten.  Papin  rouvassa  ihmiselämä 
kuvautuu  yhtä  sisällyksettömänä,  tarkoituksettomana  kuin  Papin  tyttäressä 
ja  kuin  sittemmin  Yksin-kirjassa.  Emme  muuta  voi  uskoa,  kuin  että  te- 
kijä eläessään  on  havainnut  ihmiselämällä  voivan  olla  jotakin  sisällystä, 
jotakin  tarkoitusta,  jonka  vuoksi  sitä  ansaitsee  elää.  Osottaahan  teos  sem- 
moinen kuin  Papin  rouva  ainakin  sen,  ettei  hän  itse  puolestaan  tyydy  pelk- 
kiin tunnelmiin,  vaan  osaa  tehdä  työtä,  tarkkaa,  uskollista  työtä.  Mutta 
siitä  kappaleesta  ihmiselämää,  jota  hän  tässä  suurimmassa  ja  kypsyneim- 
mässä  teoksessaan  niin  huolellisesti  kuvaelee,  siitä  on  tämä  puoli,  se 
puoli  jossa  ihmiselämän  arvo  ja  merkitys  on,  jäänyt  tykkänään  pois! 

Tämä  puute  —  sama,  joka  huomattiin  Papin  tyttäressä  —  on  mielestäni 
suurempaan  romaaniin  vaikuttanut  vielä  haitallisemmin  kuin  pienempään 
novellintapaiseen  kertomukseen. 

Se  on  tehnyt  kuvauksen  vääräksi. 

Papin  rouvassa  tekijä  on  tahtonut  antaa  meille  elämänkuvauksen  ny- 
kyajan Suomesta.  Mutta  onko  siinä  kuvattu  ihmiselämä  suomalainen?  En 
puhu  tässä  elämän  ulkopiirteistä  vaan  niistä  sisäisistä  ominaisuuksista,  niistä 
voimista,  joidenka  tuloksena  sen  pitäisi  oleman.  Onko  päähenkilö,  itse 
papinrouva,  nykyaikainen  suomalainen  nainen?  Juhani  Aho  on  kuvannut 
Ellin  naiseksi,  joka  ei  tiedä  niin  mitään,  jonka  edestä  hän  voisi  elää  ja 
toimia.  Elämänsä  tyhjyyden  hän  täyttää  yhtä  tyhjillä  haaveiluilla.  Keski- 
aikaisen linnanneidin  tavoin  hän  vaan  istuu  ja  haaveksii,  haaveksii  ritaria, 
joka  kerran  on  tuleva  kaukaa,  tuosta  suuresta  tuntemattomasta  ulkomaail- 
masta, pelastava  hänet  tyrmästä  ja  vievä  hänet  pois  mukanaan  lemmen  hur- 


Juhani  Aho  ja  hänen  uusin  teoksensa,  33 


maakaan  autuuteen.  Ritariansa  hän  haaveksii  istuessaan  yksin  järven  ran- 
nalla, häntä  hän  haaveksii,  kun  hänen  aviomiehensä  häntä  syleilee  ...  Ja 
kaiken  aikaa  hän  kuitenkin  tietää,  että  tuo  kaikki  on  vaan  tyhjää  haaveilua. 

Ja  kun  sitten  «kummista  kummallisin»  tapahtuu,  kun  hänen  unel- 
miensa ritari  ihka  elävänä  ilmestjry  Tyynelän  pappilaan  ja  lemmensuhde 
syntyy,  niin  Ellin  tunteet  silloinkin  pysyskeleivät  haaveilujen  puolihämä- 
rässä. Melkein  koko  ajan  hänellä  on  jonkunmoinen  tietoisuus  —  milloin 
selvempi,  milloin  epäselvempi  —  siitä,  ettei  Olavi  häntä  todenperäisesti 
rakasta.  Mutta  hän  olisi  tyytyväinen,  jos  vaan  Olavi  sallisi  hänen  häirit- 
semättä haaveilla  olevansa  rakastettu.  Kun  vihdoin  käy  mahdottomaksi 
enään  torjua  todellisuus  näkyvistä,  kun  Olavin  lihallisuus  paljastaa  koko 
hänen  rakkaudettomuutensa  ja  hän  tylysti  hävittää  Ellin  unelmat,  niin  suru- 
kaan ei  Ellissä  herätä  mitään  voimia  tosielämään.  Ja  sehän  on  vaan  johdon- 
mukaista. Ellin  elämällä  ei  ole  ollut  mitään  muuta  sisällystä  kuin  haavei- 
lua. Kun  haaveilut  ovat  poissa,  hänellä  ei  ole  niin  mitään.  Kaikki  on 
ollut  tyhjää,  kaikki  on  tyhjää. 

Ja  tämäkö  olisi  suomalainen  nainen  nykyajan  sivistynyt  suomalai- 
nen nainen  —  sillä  onhan  Papin  rouvan  «toiminta»  kuvattu  tapahtu- 
vaksi aivan  meidän  päivinämme,  ja  onhan  Elli  sivistynyt  nainen  — ? 
Niin,  mitä  tästä  sanoa?  Vuosisatamme  alkupuoliskolla  EUin  kaltainen 
naistyyppi  ei  ehkä  maassamme  ollut  niin  aivan  harvinainen;  ainakaan 
ei  tuntuisi  luonnottomalta,  jos  kerrottaisiin,  että  niinä  aikoina  löytyi 
Suomessa  sieUä  täällä  sivistyneeseen  luokkaan  kuuluvia  naisia,  jotka 
olisivat  henkiseltä  kehitykseltään  noin  surkastuneet.  Vaikka  eivät  ne 
silloinkaan  mahtaneet  olla  suuremmassa  määrin  edustavaisia;  sillä  oli- 
vathan toki  sen  ajan  naiset  kasvatetut  työhön  ja  alttiiksiantavaiseen  velvol- 
lisuudentuntoon ;  —  Ellin  äiti  Papin  tyttäressä  onkin  yleisesti  tunnustettu 
oivalliseksi  tyypiksi.  Mutta  nykyajan  Suomen  nainen!  Olisiko  mahdol- 
lista, ettei  kirjailija,  tuo  naissydämen  tarkka  tuntija,  tietäisi  mitään  siitä,  mi- 
tenkä viime  vuosikymmenien  suuri,  monipuolinen  herätys  on  vaikuttanut 
Suomen  naisiin?  Kuinka  heidän  uäköpiirinsä  on  laajennut?  Kuinka  he 
ovat  päässeet  tietoisuuteen  siitä,  että  heidän  työnsä  —  tapahtui  se  sitten 
kodin  piirissä  taikka  sen  ulkopuolella  —  on  isänmaalle  ja  sen  kautta  ih- 
miskunnalle kaikin  puolin  yhtä  tärkeä,  yhtä  tarpeellinen  kuin  miesten?  — 
Tämä  tietoisuus  on  Suomen  naisissa  virittänyt  eloon  uusia  voimia,  jalos- 
tuttanut  entisiä.     Riemumielin  he  ovat  rientäneet  hankkimaan  itselleen  tie- 

toa  ja  taitoa,  kehittyäksensä,  voimistuaksensa  kunnon  työntekijöiksi.  Ja 
moni  jo  tosielämässä  toteuttaa  sen,  minkä  hän  on  oppinut.  —  Poikkeuksia 
on  tietysti  olemassa,  —  ehkä  hyvinkin  paljon.  Mutta  jos  kysytään,  mikä 
se  tätä  nykyä  on  suomalaisen  naisluonteen  selvimpänä  tunnuksena,  niin 
tokkohan  siihen  voi  olla  kuin  yksi  vastaus:  se  on  hänen  palava  innostuk- 
sensa työhön,  itsetietoiseen  alttiiksiantavaiseen  työhön?  —  Ja  kaikesta  tästä 
ei  näy  Papin  rouvassa  vähintäkään  merkkiä! 

—  Mutta,  väitettäneen  ehkä,  eihän  kaunokirjallisuus  ole  rajoittunut 
yksinomaan  tyyppejä  kuvaamaan.  Ehkä  Elli  onkin  tarkoitettu  joksikin  poik- 
keusihmiseksi? 

Niin,  runoilija  saattaa  kyllä  ottaa  kuvataksensa  poikkeusihmisiä. 
Mutta  silloin  hänellä  on  tavallisesti  joku  erityinen  tarkoitus.  Usein  runoi- 
lijan kuvaamassa  poikkeusihmisessä  joku  tärkeä  inhimillisen  sieluelämän 
puoli,  joka  ympäröivässä  yhteiskunnassa  on  sorrettu,  kuvataan  erittäin  voi- 
makkaasti kehittyneeksi ;  siten  poikkeusihminen  tavallaan  tulee  eheän  ihmis- 
luonnon edustajaksi  surkastuneitten  konvenanssiihmisten  vastakohtana. 

Mutta  mitään  semmoista  ei  Ellissä  ole. 

Ei,  lukija  tuskin  voi  tulla  mihinkään  muuhun  päätökseen,  kuin  että 
kirjailija  on  tarkoittanut  Elliänsä  tyypilliseksi  Suomalaiseksi  naisluonteeksi. 

Mutta  silloin  hänen  kuvauksensa  on  kun  onkin  väärä.  Nainen,  joka 
viettää  niin  tarkoituksetonta,  toimetonta  elämää  kuin  Elli,  joka  passiivisena 
odottaa  onneansa  tulevaksi  haaveksitun  rakastajan  («prince  bleu»n)  kädestä, 
semmoinen  nainen  muistuttaa  paljoa  enemmin  niitä  naistyyppejä,  joita  löy- 
dämme ranskalaisista  roomaaneista,  kuin  niitä,  joita  näemme  ympärillämme 
tosielämässä  oman  kansamme  keskuudessa. 

Vai  olisikohan  mitään  erityisesti  suomalaista  siinä,  että  Elli  katsoo 
itsensä  oikeutetuksi  rikkomaan  avioliittolupaustaan  ajatuksillaan  ja  sanoillaan, 
mutta  ei  —  ruumiillaan? 

Eihän  toki! 

Entäs  hänen  rakastajansa!  —  Tuoreessa  muistissa  lienee  monella 
vielä,  kuinka  katkerasti  Minna  Canthia  on  soimattu  miesten  vihaajaksi. 
Mutta  mitä  sitten  sanoa  siitä  kirjailijasta,  joka  on  luonut  Olavi  Kalmin? 
—  Minna  Canthin  intohimoinen  myötätuntoisuus  tekee  hänet  usein  yksi- 
puoliseksi; hänen  mielensä  kiintyy  yksinomaan  toiseen  puoleen  —  tavalli- 
sesti naiseen  — ;  ja  toinen  puoli  jääpi  hänen  huomioltansa  syrjään.  Siten 
hänen    miesluonteensa    usein    tulevat  vaan  yleisin  piirtein  hahmoilluiksi ;  ei 

siis  ole  kummaa,  jos  ne  monasti  ovat  sekä  epäsympaattisia  että  taiteenkin 
kannalta  katsoen  heikkoja.  Matta  Olavi  Kalm  ei  ole  suinkaan  jäänyt  Ju- 
hani Ahon  huomiosta  ja  myötätuntoisuudesta  osattomaksi.  Päin  vastoin 
hänen  osalleen  on  tullut  melkein  yhtä  hellä,  yhtä  tarkka  huolenpito  kuin 
Ellinkin.  Mutta  sittenkin  hänestä  on  tullut  yhtä  vastenmielinen  ilmiö,  kuin 
mikään  Minna  Canthin  miesluonteista,  inhottava  egoisti,  blaseerattu  tyhjän- 
toimittaja. Sillä  meille  annettakoon  anteeksi,  ettemme  voi  juuri  luottaa  hä- 
nen tieteellisten  harrastustensa  todenperäisyyteen.  —  Tyypillisesti  suoma- 
laiseksi luonteeksi  häntä  ei  kai  ole  aiottukaan. 

Olimme  Juhani  Ahon  uudesta,  kauvan  odotetusta  hengentuotteesta 
toivoneet  paljon.  Olimme  toivoneet  että  siitä  tulisi  teos,  joka  osaltaan 
todella  rikastuttaisi  kansamme  henkistä  elämää.  Mutta  mikä  kansaUinen 
merkitys  voi  sillä  elämänkuvauksella  olla,  johon  Juhani  Aho  nyt  on  tuh- 
lannut suurta  taiteilijakykyänsä? 

Meille  ehkä  vastataan:  yhdentekevä  on,  mitä  kuvataan,  kunhan  vaan 
kuvaus  on  taiteellinen;  siinä  on  taideteoksen  merkitys  ja  arvo.  —  Niin,  onhan 
tuo  romanttinen  prinsiippi  Part  paur  Fart  nyt  taas  Pariisin  muodin  mukai- 
nen. Tokkohan  se  silti  on  oikea?  Minusta  taiteen  merkitys  on  siinä,  että 
sekin  on  voima  elämäksi.  Taideteokset,  jossa  sitä  ei  ole,  ovat  korkein- 
taan harjoitelmia,  olivat  ne  sitten  suoritetut  kuinka  taidokkaasti  tahansa. 

Meidän  päiviemme  ranskalaisessa  kirjaUisuudessa  näkee  usein  nykyistä 
aikaa  verrattavan  aleksandriialaiseen  aikakauteen.  Sehän  oli  kun  olikin 
aika,  jolloin  prinsiippi  rart  paur  Vart  oli  vallitsevana.  Ja  silloin,  kuten 
tunnettu,  ei  taiteella  ollut  kansallista  merkitystä  juuri  nimeksikään.  Suurin 
taiteilija,  suurin  runoilija  oli  silloin  se,  joka  osasi  niin  vähäpätöisestä  ai- 
neesta kuin  suinkin  mahdollista  saada  aikaan  mitä  soreimman,  siroimman  — 
joko  runoelman  tai  muun  kalun. 

Jos  nyt  ranskalaiset  —  taikka  oikeammin,  jos  johtavat  ryhmät  Rans- 
kassa ovat  sortuneet  aleksandrinismiin,  niin  siihen  tietysti  on  historialliset 
syyt.  Mutta  meillä  ne  syyt  eivät  ole  olleet  vaikuttamassa.  Suomen  kansa 
on  nuori  ja  terve;  se  tietää,  että  sillä  on  tulevaisuus  edessä,  mutta  tule- 
vaisuus, joka  on  ansaittava  lujalla  yhteisellä  työllä.  Semmoisessa  kansassa 
aleksandrinismilla  ei  voi  olla  jalansijaa. 

Oletteko  ehhä  lukeneet  Pierre  Lotin  «Fantöme  d'orient  »  nimisen 
teoksen?  —  siitä    on   muuten  ollut  referaatti  Valvojassakin  (vuosik.   1892, 

siv.  348  ja  seur.)*  Senpä  kirjan  aine  on  hienon  hienoa,  voisipa  melkein 
sanoa,  että  se  on  varjon  varjoa.  Siinä  kuvataan  aikoja  sitten  kuolleen  ke- 
vyen lemmen  muisto.  Kertojan  esittäessä,  mitenkä  hän  Konstantinopelissa 
etsii  entisen  turkkilaisen  lemmittynsä  jälkiä,  kunnes  hän  vihdoin  löytää  hä- 
nen hautansa,  lukijaa  tuuditellaan  tunnelmissa  läpi  tavallisen  pitkän  ro- 
maanin. Ei  mitään  toimintaa,  ei  mitään  kehitystä,  katoavaisuuden  kaihoa 
vain.  Onpa  siihen  totta  tosiaan  vaadittu  taitoa!  No  niin,  kirjassa  on  pal- 
jon kaunista,  paljon  hienoa  ja  jaloakin.  Mutta  se  sikseen.  Tahdoin  vaan 
saada  sanotuksi,  että  Papin  rouvaa  lukiessani  alituisesti  muistui  mieleeni 
tuo  Lotin  teos.  Sillä  onhan  EUm  elämä  yhtä  kuollut  kuin  se  lemmen- 
taru,  jonka  Loti  on  kuvannut.  Voivathan  semmoiset  kuvaukset  olla  kau- 
niit ja  liikuttavat,  voihan  niissä  ilmaantua  suurtakin  runoilijakykyä.  Mutta 
kun  suomalainen  runoilija,  runoilija  jolta  Suomen  kansa  on  toivonut  niin 
paljon  kuin  Juhan  Aholta,  tuhlaa  innostuksensa  ja  työnsä  semmoiseen,  niin 
tekee  mieli  huudahtaa:  antakaa  toki  kuolleitten  haudata  kuolleensa!  .  .  . 

No  mutta  eihän  saa  runoilijalta  vaatia  enempää  tai  muuta,  kuin  mitä 
hän  voi  oman  runoäijaluonteensa  mukaisesti  antaa?  Ei;  mutta  voi  sen- 
tään kyllä  koettaa  selvittää,  mitä  hän  on  antanut,  mitä  ei.  Juhani  Aho 
on  siksi  suuri  taiteilija,  että  hänen  etevyytensä  helposti  saattaa  houkutella 
muitakin  kulkemaan  hänen  jälkiänsä,  siinäkin  missä  ne  vievät  harhaan. 
Siitä  olemme  tässä  tahtoneet  varoittaa.  1'utkikoot  kaikki  ja  pitäkööt  sen, 
mikä  on  hyvä. 

Niin,  runoilijalta  —  tai  yleensä  taiteilijalta  —  ei  saa  vaatia  muuta 
eikä  enempää,  kuin  mitä  hän  individualiteettinsa  mukaan  voi  antaa.  Mutta 
taiteilija  itse?  Eikö  tositaiteilija  joka  hetki  vaadi  itseltänsä  jotakin  enem- 
pää, kuin  mitä  hän  edellisellä  hetkellä  on  voinut  antaa?  Sillä  senhän  hän 
tietää,  että,  jos  hän  pysähtyy  kehityksessään,  niin  on  taantumisen  vaara 
lähellä.  Eikä  aina  riittäne,  että  hän  kehittyessään  noudattaa  taipumustaan; 
jos  hän  ilman  muuta  antautuu  sen  johdettavaksi,  niin  hän  saattaa  joutua 
väärälle  tolalle,  yhtä  hyvin  kuin  jos  hän  koettaisi  sitä  polkea.  Ainoas- 
taan jos  hän  tieten  pyrkii  jaloa  päämäärää  kohti  voittamalla  oman  taitei- 
lijaluonteensakin  heikkoudet  ja  yksipuolisuudet,  voi  hän  kohota  taiteen^kor- 
keimmille  kukkuloille. 

Juhani  Ahon  viimeisestä  teoksesta,  niin  monta  etevää  puolta  kuin 
sillä  onkin,  niin  suurta  edistymistä  kuin  se  osottaakin,  käy  mielestäni  sel- 
väksi, että  hän  tätä  nykyä  on  painumaisillaan  syrjäpoluille. 

Eiköhän  Lastujen  kirjailijalla  olisi  voimaa  ryhtäistä  itseänsä  irti  vää- 
rästä suunnasta?  Ainoastaan  siten,  se  on  varma  vakaumukseni,  voi  hänestä 
tulla  se,  jota  hänen  kansansa  on  hänestä  toivonut. 

o.  E.  Tudeer. 


"^" 

y.    Jansen^   Tvifvel.     En    predikan.     öfversättning   fr&n    norskan    af  A.  B— dt,     Hel- 
singissä 1893.  G.  W.  Edlund.     20  stv.  8:o.     Hinta  —:  25. 

Kun  muutamia  vuosia  sitten  lukukauden  aikana  oleskelin  Upsalassa, 
sain  minä  tilaisuutta  huomata  erään  puolen  ylioppilaselämää,  jolle  ci  mei- 
dän oloissamme  löydy  kuin  aivan  vähän  vastinetta.  Mainitussa  yliopisto- 
kaupungissa pidettiin  näet  teoloogisen  tiedekunnan  professorien  toimesta  yli- 
oppilaita varten  erityisesti  aiottuja  uskonnollisia  hartaushetkiä  yliopiston 
luentosaleissa.  Ne  pidettiin  säännöllisillä  ajoilla,  ja  niissä  kävi  ylioppi- 
laita niin  runsaasti  —  kaikkia  tiedekuntalaisia,  eikä  vaan  teoloogeja  — , 
että  oli  pitänyt  kieltää  yliopistoon  kuulumatonta  yleisöä  niihin  osaa  otta- 
masta, koska  ylioppilaat  jo  yksistään  täyttivät  suuren  kokoussalin.  Kokouk- 
set alotettiin  ja  lopetettiin  virrenveisuulla,  joka  kaikui  valtavana  ja  syvänä 
ilman  minkään  soittokoneen  säestystä.  Ahkerin  ja  rakastetuin  puhuja  näissä 
kokouksissa  oli  prof.  Rudin.  Hän  sanoi  siinä  lukukauden  alkuesitelmässä, 
jota  olin  tilaisuudessa  kuulla,  tahtovansa  asettaa  sanottavansa  akadeemisen 
yleisön  tarpeiden  mukaan  ja  sen  vuoksi  tekevänsä  sen  niin  vapaaksi  kuin 
voisi  dogmaattisista  olettamuksista.  Tarkoituksensa  oli  koettaa  johdattaa 
raamatusta  etsimään  totuutta.  Hänen  esitelmistään  kävi  selville,  ettei  hän 
vaan  kateederista  pitäen  harjoittanut  ylioppilasten  sielunhoitoa,  sillä  hän 
taisi  kertoa  esimerkkejä  siitä,  että  useakin  epäilyksiin  joutunut  ylioppilas 
oli  käynyt  hänen  kotonaan  ohjausta  pyytämässä. 

Se  kirjanen,  jonka  nimi  ylempänä  on  luettavana,  todistaa  että  muis- 
sakin Skandinaavian  yliopistoissa  tuollaisia  akadeemisia  jumalanpalveluksia 
pidetään.  Eräs  suomalainen  ylioppilas  on  Norjan  kielestä  ruotsintanut  saar- 
nan, jonka  kirkkoherra  /.  Jansen  piti  Kristiaaniassa  akadeemiselle  kuulija- 
kunnalle. 

Tässä  saarnassa  kehitetään  sitä  ajatusta,  että  uskonnollisen  sydämen 
tarpeet   ja  tieteellisen  tutkimuksen  vaatimukset  eivät  ole  ristiriidassa.     Esi- 

telmän  pitäjä  ei  myöDDä  niitä  alternatiiveiksi,  vaan  sanoo:  «antaudu  per- 
soonallisesti Jumalalle  ja  ajattele  vapaasti.»  Tälle  kannalle  päässeellä 
saattaa  edeskinpäin  olla  paljon  taistelua  periaatteen  käsittämisestä  ja  to- 
teuttamisesta, mutta  periaatteen  tunnustaminen  oikeaksi  vapauttaa  ja  poistaa 
sen  puolinaisuuden,  joka  johtuu  sydämmen  taikka  järjen  vaatimusten  tukah- 
duttamisesta. Esitelmänpitäjä  kehottaa  jokaista  poistamaan  epäilykset  siitä, 
ettei  kristinuskon  helmaan  olisi  oikeutettu  pyrkimään  sekin,  jolla  on  ajat- 
telemisensa täydessä,  vapaassa  liikkeessä  ja  joka  on  epätiedossa  monesta 
seikasta  kirkon  opissa.     Hän  sanoo: 

«Täydellä  tarkoituksella  lausun:  ajattele  vapaasti.  Ei  sinua  kummin- 
kaan mikään  estä  Jumalalle  antautumasta.  Ehkä  en  osaa  kyllin  sattuvasti 
lausua  ajatustani,  mutta  tahtoisin  niin  kernaasti  sanoa  sen  unhottumatto- 
masti:  ole  niin  vapaana  ajattelemisessa  kuin  Voltaire,  niin  sydämessä  kos- 
kettuna kuin  Hans  Nielsen  Hauge.» 

Esitelmänpitäjä  pitää  näet  kristinuskoa  ennen  kaikkea  elämänä  eikä 
oppina.  Se  ajatus  selviää  kauniilla  tavalla  siitä  tapauksesta,  jonka  hän 
kertoo  kirjasensa  lopussa: 

«Merle  d'Aubignd  kertoo  kirjassaan  «Kaksi  kuningaskuntaa  ja  kaksi 
kuningasta»  eräästä  skotlantilaisesta  vaimosta,  joka  tuli  papin  luo  ja  pyysi 
saada  nauttia  pyhää  ehtoollista.  Pappi  asetti  silloin  hänen  vastattavakseen 
tavanmukaiset  dogmaattiset  kysymykset;  mutta  vaimo  ei  osannut  yhteenkään 
vastata.  Hän  kysyi  turhaan  Kristuksen  sovituksesta,  ja  missä  tarkoituksessa 
hän  kuoli.  «Niin»,  sanoi  pappi  «en  voi  antaa  sinulle  ehtoollista.»  Vaimo 
kääntyi  silloin  mennäkseen  sanoen  alakuloisesti:  «en  voi  vastata  kysymyk- 
siin hänestä,  mutta  minä  voisin  kuolla  hänen  edestään.» 

Vaimo  sai  ehtoollisen. 

Kirjanen  ansaitsee  lukemista.  Ehkä  olisi  meilläkin  niitä,  jotka  täl- 
laista kirjallisuutta  haluaisivat  enemmältäkin  kustannettavaksi  ja  suomenkin 
kielellä. 

z.  c. 


Shakespeare,  Dramoja.  X.  Myrsky.  Suomentanut  P.  Cajander.  (Suomalaisen 
Kirjallisuuden  Seuran  toimituksia  60  osa,  X.)  Helsingissä  1892.  85  siv.  8:o. 
Hinta  2:  — . 

»Myrsky»  on  Shakespearen  merkillisimpiä  näytelmiä.  Valtava  ku- 
vausvoima  yhtyy  siinä  syvään  aatteellisuuteen,  samalla  kuin  runoilija  viepi 
meidät  ihanaan  satumaailmaan.  Shakespearen  oman  aikakauden  yleinen 
usko  magiian  voimaan  on  antanut  hänelle  aihetta  tarinan  valitsemiseen  ja 
muodostamiseen;    toiselta    puolen    senaikuisten  merenkulkijain  seikkailut  ja 

nseinkin  liioittelevat  kertomukset  valtameren  takaisten  saarten  ja  mannerten 
ihmeistä  ovat  nekin  puolestaan  vireyttäneet  hänen  mielikuvitustansa.  Mutta 
nämä  eri  aiheet  runoilija  sovittaa  kokonaisuudeksi  tulkitsemaan  yhtä  aatetta: 
ihmishengen  voimaa  hallita  luontoa  ja  elämän  kohtaloita.  Aate  on  iki- 
vanha; mutta  kuinka  erimuotoisena  se  ilmaantuu  eri  aikoina!  Mieleemme  tie- 
tysti ensiksi  johtuu  oman  muinaistarustomme  loitsulaulu  ja  sen  mahtava 
edustaja  «vaka,  vanha  Väinämöinen. «  Suomen  runotar  ikäänkuin  aavista- 
malla viittaa  ihmiskunnan  vastaiseen  kehitykseen,  itsetajunnan  varttumiseen 
ja  tieteen  voittoihin.  Toinen  saman  aatteen  edustaja  on  Faust,  ja  onpa 
Faustin  alkuperäinen  kuva  saman  aikakauden  tuote  kuin  Prospero.  Kui- 
tenkin Faustin  tarina,  sekä  alkuperäisessä  muodossaan  että  Goethen  syven- 
täroänä,  esittelee  toista  probleemia  kuin  myrsky.  Siinä  on  keskuksena  ih- 
misen pyrkimys  korkeimpaan  tietoon  ja  hengenvaltaan  ynnä  siitä  johtuvat 
hairaukset  ja  sisälliset  taistelut;  pahat  voimat  pyytävät  vetää  häntä  pois 
hänen  tarkoitusperästään,  vaikka  ne  vihdoin  masennetaan.  Myrskyssä  sitä 
vastoin  päähenkilö  jo  on  vastariidat  voittanut;  mahtava  tieto  ja  hengen  yle- 
vyys yhtyvät  Prosperossa,  jonka  katkerat  kokemukset  ja  monessa  vastoin- 
käymisessä saavutettu  tasapaino  kohottavat  elämän  ristiriitaisuuksien  yli. 

Viehättävä  olisi  tarkemmin  toisiinsa  verrata  näitä  runouden  kuvia 
ynnä  muita  samanlaisia;  mutta  se  veisi  meidät  liian  pitkälle.  Sallittakoon 
minun  siis  vaan  lisätä  muutamia  mietteitä  Shakespearen  kuvaelman  johdosta. 
Voisimme  ajatella  Prosperonkin  viittaavan  siihen  ihmisen  herruuteen  luon- 
non yli,  jota  hän  nykyisempinä  aikoina  yhä  enemmin  on  saavuttanut.  Mutta 
toinenkin  seikka  on  vielä  huomattava.  Shakespeare  panee  enemmän  kuin 
mikään  muu  runoilija  arvoa  tahdon  vapauteen:  teoillansa  ihminen  valmis- 
taa elämänsä  kohtalon.  Jos  hän  loukkaa  siveellistä  maailmanjärjestystä, 
niin  hän  sortuu  sen  alle;  mutta  jos  hän  toimii  sen  hengessä,  niin  hänen 
valtansa  yltyy  ja  vahvistuu.  Niin  on  Prosperossakin  idealiseerattu  ihmis- 
hengen valta  ja  vapaus;  tieto  ja  henkinen  voima,  siveellisyys  ja  sivistys 
taivuttavat  valtansa  alle  sekä  raakuuden  ja  kehnot  luontaiset  vietit  (Caliba- 
nin)  että  luonnon  jalommat  voimat  (Anelin),  mutta  ohjaavat  samassa  ih- 
miselämää, lannistaen  pahuuden  vehkeet  ja  hankkien  hyvyydelle  voiton 
sekä  samaUa  osoittaen,  miten  kaikki  hairaukset  ja  rikokset  kuitenkin  lopul- 
lisesti ovat  sovitettavissa. 

Huomattava  on  vielä  se  ajatusten  ja  kuvien  runsaus,  minkä  Myrsky 
sisältää:  hienon  hienosti  piirretty  Miranda,  lapsellisen  hyvyyden  ja  viatto- 
muuden esikuva,  sekä  rakkauden  itäminen  ja  versominen  hänen  ja  Ferdi- 
nandin välillä,  toiselta  puolen  Neapelin  kuningas  seurueinensa  sekä  noiden 
velikultien,  Trinculon  ja  Stephanon,  hullunkuriset  mellastukset,  jotka  mo- 
lemmat kuvaukset  esittävät  kulttuurielämän  varjopuolia  sen  ylimmissä  ja 
alimmissa  kerroksissa,  ja  vihdoin  näytelmän  kehyksenä  ihmeellinen  taika- 
maailma ja  sen  omituiset  satuolennot,  niinkuin  Ariel  ja  Caliban. 

Erityisen  viehätyksen  tarjoo  tämä  näytelmä  sen  kautta,  että  se  on 
Shakespearen  viimeinen.  Monenlaiset  ikävät  kokemukset  olivat  synkistäneet 
runoilijan  mielen  ja  sumea  katsantotapa  puhkeaa  sentähden  Myrskyssäkin 
esiin,  esim.  noissa  ylevän  kauniissa  mietelmissä: 

Ja  niinkuin  tftmä  tyhjä  liimekuva, 
Niin  uljaat  linnat,  pilviin  vievftt  tornit. 
Ylevät  templity  tämä  maankin  pallo 
Eloineen  kaikkinensa  kerran  raukee 
Ja  jäljettömiin  katoo  niinkuin  tääkin 
Oleeton  harhahurmos.     Sama  kude 
On  meissä  kuin  mik'  unelmissa  on. 
Ja  unta  vaan  on  lyhyt  elämämme. 

Ja  niinkuin  Prospero,  niin  Shakespearekin  Myrskyssä  laskee  taikasau- 
van kädestänsä: 

Te  metsäin,  vuorten  vetten  keijukaiset. 


Te,  joiden  kautta  —  vaikka  heikkojenkin 
Pimitin  sydänpäivän  auringon. 
Kapinaan  tuulet  nostin,  vihan  raivoon 
Vihannan  meren  sain  ja  sinitaivaan, 
Isäisen  julman  käteen  tulen  hankin. 
Ja  omalla  Zeyn  vaajali'  itse  särjin 
Zeyn  uljaan  tammen,  vankat  kalliotkin 
Järkyttelin,  ja  setripuut  ja  hongat 
Pois  nytkin  juurineen;  mun  käskystäni 
Herättäin  kuolleens  aukenivat  haudat 
Ja  ruumiit  ylAs  nousivat;  ja  tämän 
Sai  aikaan  mahtini.    Mut  loitsut  julmat 
Nyt  vannon  pois,  ja  kun  vaan  taivaallista 
Saan  soitantoa  aikaan,  jonka  hurma 
Nuo  saattaa  järkiin,  sauvani  ma  taitan, 
Sen  maahan  hautaan  monta  syltä  syvään, 
Ja  kirjanikin  mereen  upotan 
Syvemmälle  kuin  laskinluoti  pohjaa. 


Myrskyn  suomentaminen  tuottaa  monessa  kohden  paljoa  enemmän 
vaikeutta  kuin  enimmät  muut  Shakespearen  kappaleet.  Monimutkaiset  lause- 
rakennukset,  useat  hämärät  kohdat  ja  lukuisat  sanasutkaukset  rakentavat 
paljon  vastuksia,  mutta  tunnetulla  taidollaan  on  suomentaja  ne  kaikki  voit- 
tanut, ja  hänen  kääntämiskykynsä  esiintyykin  tässä  kappaleessa  erittäin  ete- 
vällä tavalla.  Näytteenä  olkoot  ylempänä  painetut  säkeet.  Suomalaisen 
Kirjallisuuden  Seuran  antama  kilpapalkinto  on  täysin  ansaittu  tunnustuksen 
osoitus   hra   P,  Cajanderille  hänen  monivuotisesta  Shakespearen  draamojen 

suomeDtamistyöstään;  ainoastaan  se,  Jossa  itsessäftn  elää  runouden  henki, 
saattaa  sillä  tavalla  kuin  hra  Cajander  omalle  kielelleen  siirtää  suuren  ru- 
noilijan nerontuotteet. 

B.  F.  G. 


P,  Nordmatm^  Suomen  historian  oppikirja  kansakouluja  varten.  Suomennos.  Por- 
voossa 1893,  Werner  Söderström.     86  s.  8:o.     Hinta  sid.  1:  — . 

K,  IVesala,  Suomen  historia.  Kansakouluja  varten.  Porvoossa  1893,  Werner  Söder- 
ström.    104  s.  8:o.    Hinta  sid.  — :  85. 

K  K,  Yrfö-KosknuH,  Suomen  historia.  Lyhyissä  piirteissä.  Porvoossa  1893,  Wer- 
ner Söderström.     85  s.  8:o.    Hinta  sid,  1:  — . 

O,  A,  Forsström,  Suomen  historian  oppikirja  kansakouluja  varten.  Porvoossa  1893, 
Werner  Söderström.     87  s.  8:o.     Hinta  sid.  1:  — . 

Neljän  uuden  isänmaan-historian  oppikirjan  ilmestyminen,  kaikki  kan- 
sakouluja varten,  yhden  vuoden  kuluessa,  on  epäilemättä  ilahuttava  todistus 
virkeästä  harrastuksesta  tämän  tärkeän  oppiaineen  hyväksi.  Lyhyemmän 
esityksen  kirjoittaminen  isänmaan-historiasta  6hk^ei  ole  niin  kovin  vaikea, 
kun  laajempia  esityksiä  jo  on  useampiakin,  mutta  todellisesti  hyvän  ja 
sopivan  oppikirjan  aikaansaaminen  kansanlapsille  ei  ole  helppo  tehtävä. 
Sen  pitää  yhtäaikaa  olla  lyhyt  ja  pysyä  tärkeimmissä  pääasioissa,  ja  samalla 
kuitenkin  antaa  kokonaiskuva  menneistä  ajoista  ja  lämmittää  ja  innostuttaa 
mieltä.     Missä  määrin  täyttävät  yllämainitut  kirjat  näitä  vaatimuksia? 

Toht.  P.  Nordmannin  oppikirjassa,  joka  ensinnä  näistä  neljästä  il- 
mestyi, on  etotettu  eri  painolla  kaksi  oppimäärää:  varsinainen  oppijakso 
ja  ainoastaan  läpiluettavat  muistutukset  ja  selitykset.  Tämmöinen  järjes- 
telmä miellyttää  minua  monessa  suhteessa  ja  toivoisin  sitä  enemmän  kuin 
tähän  asti  käytettäväksi  koulun  oppikirjoissa.  Mutta  kuitenkin  epäilen  tokko 
se  tässä  kansakouluja  varten  aiotussa  kirjassa  on  ollut  paikallaan.  Tekijä 
ei  kuitenkaan  ole  voinut  selityksissään  antaa  mitään  oikeata  kertomusta,  ja 
niin  ollen  on  tämä  jako  ainoastaan  tullut  enentämään  sitä  hajaannusta  esi- 
tyksessä, joka  minusta  on  kirjan  heikoin  kohta.  Siinä  kerrotaan  yksityis- 
kohtauksia  liiankin  paljon  tämmöiseUe  kansakoulun  oppikirjalle,  mutta  niitä 
ei  riittävästi  yhdistetä  toistensa  kanssa.  —  Tekijän  tunnettu  kanta  arvoste- 
lemassa ruotsalaisuuden  merkitystä  kulttuurielämällemme  ei  yleensä  häi- 
ritsevällä tavalla  tule  esiin.  Pakanuudenajassa,  missä  kerrotaan  ruotsalais- 
ten elintavoista  ja  hallituksesta,  on  kuitenkin  esitys  semmoinen,  että  pian 
voisi  luulla  heidän  kuninkaittensa  ja  laamanniensa  hallinneen  Suomessakin. 
Jossain  paikassa  pistää  käännös  esiin,  esim.  kun  puhutaan  Ulvilankylästä 
tai  «siltatirkistelijöistä»  (brokikare). 

Hra  K.  Wesalan  kirja  on  kirjoitettu  lämpimyydellä  ja  asianharras- 
tuksella.    Yleensä    esitys    myöskin   on  oikea  ja  eheämpi  kuin  ennenmaini- 

tussa  oppikirjassa.  Mutta  joskus  näkyy  että  tekijän  omatakeiset  tiedot  ai- 
neesta ovat  olleet  puuttuvaisia,  ja  että  hän  sen  kautta  on  tullut  liiaksi  riip- 
pumaan toisten  esityksistä  ja  joskus  heidän  sanoistaan  lukenut  enemmänkin 
kuin  niissä  oikeastaan  on.  Varsinkin  se  huomataan  vanhempien  aikojen 
esityksessä.  Puhumattakaan  siitä  Suomen  kansan  muinaisesta  kulusta  «Tik- 
ris-virran  poikki»,  josta  tekijä  ensi  sivulla  tietää  kertoa,  mainittakoon  kuinka 
sanotaan  Suomalaisten  jo  Volgan  tienoilla  olleen  jakaantuneina  «kahteen 
heimoon:  Hämäläiset  etelämpänä  ja  Karjalaiset  pohjoisempana».  Samoin 
kuin  puhutaan  «piispa»  Folkvinuksen  kovasta  kohtalosta,  josta  emme  tiedä 
mitään  (vaikka  Koskinen  historiassaan  sanoo  hänen  «mahdollisesti»  tulleen 
surmatuksi),  taikka  Eerikki  Pommerilaisen  «rakkaudesta»  Suomea  kohtaan. 
Joskus  joku  kielellinenkin  seikka  loukkaa,  esim.  «alkoi  ruveta  menestyniään». 

Edellisten  jälkeen  ovat  nyt  syksyksi  ilmestyneet  tohtorien  Yrjö-Kos- 
kisen ja  Forsströmin  yllänimitetyt  oppikirjat.  Molemmat  ovat,  kuten  hei- 
dän esipuheistaan  nähdään,  koettaneet  järjestää  ainettansa  niin,  että  jokai- 
sen tunnin  oppimäärä  muodostaisi  kokonaisuuden,  joka  liittyisi  yhden  tär- 
keän historiallisen  henkilön  tai  tapauksen  ympärille.  Molemmat  ovat 
myöskin  nähtävästi  koettaneet  poistaa  tarpeettomia  vuosilukuja  ja  muisto- 
asioita.  Toht.  Forsström  sitä  paitsi  mainitsee  panneensa  erityistä  painoa 
sivistyshistoriaan  ja  esitystavassa  tavoittaneensa  kertovaa  muotoa.  Tässä 
pyrkimyksessään  on  hän  minun  mielestäni  ollut  aivan  oikealla  tiellä,  sillä 
juuri  puuttuva  esityksen  elävyys  ja  täydellisyys  (omien  rajojensa  sisässä) 
on  yleisenä  heikkoutena  meidän  nykyään  käytetyissä  historian  oppikirjoissa. 
Mutta  yritys  on  tietysti  vaikea.  Osaksi  on  tekijä  siinä  onnistunutkin,  vaan 
minusta  nähden  on  tässä  suhteen  jonkunlainen  epätasaisuus  esitystavassa 
huomattava;  lopumpana,  missä  onkin  vaikeampaa,  ei  ole  tuota  tavoiteltua 
kertomuksen  muotoa  saavutettu.  Saadaksensa  tämän  puutteen  poistetuksi 
olisi  tekijä  hyvin  voinut  laajentaa  kirjaansa  muutamilla  sivuilla,  pelkäämättä 
sivumäärän  kasvamista.  Jossain  paikassa  jää  toiselta  puolen  historiallinen 
kehitys  ajassa  epäselväksi,  esim.  katolisuuden  ajalla  1300  ja  1400-luvuilla. 
Porthanin  syntymävuosi  on  väärin  ilmoitettu:  1738  pro  1739.  Epätar- 
kasta sanain  käyttämisestä  mainittakoon  että  s.  39  kerrotaan,  oikein,  että 
Jaakko  Suomalainen  'sepitti  ensimäisen  suomalaisen  Virsikirjan,  mutta  s. 
53  uudestaan  että  piispa  Gezeliuksen  aikana  ilmestyi  ensimäinen  virsi- 
kirja. *-  Tämän  oppikirjan  eduksi  hra  Yrjö-Koskisen  oppikirjan  rinnalla  lu- 
kisin muuten  että  eri  luvussa  esitetään  maamme  nykyinen  «laki  ja  oikeus», 
«kulkuneuvot»  j.  n.  e. 

Toht.  Yrjö-Koskisen  oppikirjassa  tulee  historiallisen  kehityksen  kulku 
selvemmin  näkyviin.  Myöskin  esitystapa  on  yleensä  vilkas  ja  monessa  koh- 
din parhaimmassa  merkityksessä  «kertova».  Semmoinen  kohta,  kuin  «Hor- 
nien sankarisuvusta»,  todellakin  lämmittää  ja  innostuttaa.  Muutamassa  pai- 
kassa on    tekijä  ottanut  jonkun   tarpeettomankin  nimen  tai  seikan  mukaan, 

niin  esim.  luetcllessaan  Pietari  Brahen  perustamat  kaupungit.  Alussa  olisi 
ollut  poisjätettävä  pari  epäiltävää  kohtaa  (jatulein  edistymisestä,  hunnein 
suomalaisuudesta);  lapsus  calami  on  kai  kun  puhutaan  suomalais-ugrilai- 
sesta  eli  ural-altailaisesta  kansanheimosta.  Toinen  tavataan  siinä  missä  on 
puhe  Franzenin  siirtymisestä  Ruotsiin.  —  Verrattaissa  keskenänsä  hrain 
Forsströmin  ja  Yrjö-Koskisen  oppikirjoja,  jotka  voittavat  kaksi  ensin  mai- 
nittua, luen  edelliselle  eduksi  kertovan  esitystavan,  mikäli  sitä  on  saavu- 
tettu, mutta  jälkimäiselle  suuremman  eheyden  ja  muutamassa  paikassa  suu- 
remman selvyyden  tapausten  juoksun  esittämisessä. 

Kaikki  neljä  ilmoitettua  kirjaa  ovat  kuvilla  varustetut,  joista  useat 
epäilemättä  voivat  oppilaille  hankkia  paljon  sekä  hyötyä  että  huvia.  Tässä 
suhteessa  on  siis  mielestäni  suuri  edistysaskel  tapahtunut.  Ainoastaan  Ii- 
vana julman  kuva  (hra  Nordmannin  kirjassa)  ei  kuulu  Suomen  historiaan. 
Hra  Yrjö-Koskisen  oppikirja  on  varustettu  neljällä  kartalla,  jotka  suuresti 
korottavat  kirjan  arvoa,  (samat  on  myöskin  liitetty  hra  Forsströmin  kirjaan) 
ja  osottautuu  tässäkin  seikassa  ilahuttava  edistysaskel  isänmaan  historian 
esittämisessä.  Mielestäni  ei  olisi  haitannut,  jos  näissä  olisi  merkitty  joku 
paikkakunta  kirjassa  olevan  esityksen  ulkopuoleltakin.  Nyt  päinvastoin  puut- 
tuu joku  kirjassa  mainittukin,  esim.  Ruotsin  mahtavuuden  kartassa  Vehka- 
lahti, 4:nnessä  kartassa  Anjala  ja  Sortavala. 

K.  Grotenfelt. 


H,    Pipping,    Oin    det    bildade    uttalet    av  svenska  sproket  i  Finland.     (Nystavaren,  4 

bandet,  3  häftet.     Upsala   1893). 
Val/rid  Vasenius^  Hjälpreda  vid  uttalsundervisning  i  svenska.  Helsingissä   1893,   Otava. 

51  siv.  8:o.     HinU  1:  — . 
Val/rid    Viasemm,    Svenska    uttalsöfningar    fftr  Finlands  skolor.  —  Ruotsalaisia  ääntä- 

misharjoituksia  Suomen  kouluja  varten.     Helsingissä  1893,  Otava.     19  siv.  8:o. 

Hinta  — :  50. 

hugo  gronsiraHd^  Försftk  til  svensk  retstavnilislera.  heIsii]fors  1893,  tidniT^s- &  tryk'eri- 
aktsiebolagets  tryk'eii  16  siv,  8: o.     Hinta  — ;  50, 

Ernst  Lagus,  Praktisk  rättskrifningslftra.     Helsingissä  1893,  SAderstr^^m  &  C:o.  70  siv. 
8:o.     Hinta  1:  — . 

Tämän  vuoden  kuluessa  on  verrattain  paljon  työtä  tehty  toisen  koti- 
maisen kielemme  hyväksi.  Tämä  työ  on  lähtenyt  siitä  vakaumuksesta, 
että  maassamme  puhuttu  ruotsinkieli  on  sekin  tavallansa  n.  s.  «riksspräk» 
eikä  mikään  murre,  ja  että  se  siis  meillä  ehdottomasti  on  astuva  Ruotsin 
ruotsinkielen  sijaan.  Tästä  vakaumuksesta  syntyi  esim.  «dramatiska  förenin- 
gen»  niminen  yhdistys  vastapainoksi  täkäläiselle  ruotsalaiselle  teaatterille, 
jossa   Ruotsin  ruotsi  on  yksinomaisena  hallitsijana,  tämän  vakaumuksen  tu- 

lokseDa  ovat  niinikään  useimmat  niistä  kirjoista,  joihin  tässä  aion  luoda 
lyhyen  katsahduksen. 

Luonnollista  on,  että  samassa  kun  selveni,  että  meidän  ruotsinkie- 
kielemme  oli  asetettava  lähtökohdaksi,  heräsi  halu  määrätä  minkälainen 
tuo  kieli  on  ja  miten  se  eroaa  emäkielestään.  Jo  v.  1883  oli  lehtori  I. 
Uschakoff  koettanut  selvittää,  mikä  erotus  on  olemassa  kumpastenkin  kiel- 
ten e-ä  äänteissä.  Mutta  vasta  tämän  vuoden  kuluessa  on  yritetty  muo- 
dostaa kokonainen  Suomen  ruotsia  koskeva  äänneoppi.  Tästä  yrityksestä 
on  meidän  etupäässä  kiittäminen  tohtori  H.  Pippingiä,  joka  ruotsalaiseen 
oikokirjoituslehteen  «Nystavaren»  painetun  esitelmän  muodossa  antaa 
meille  ensimäisen  lyhyen  yleiskatsauksen  Suomen  ruotsin  äännesysteemiin. 
Hänen  esimerkkiään  seuraten  on  toht.  V.  Vasenius  laatinut  esityksen  ruot- 
sinkielen äänneoppiin,  «jonka  tarkoituksena  on  olla  systemaattinen  ja  sa- 
massa ottaa  huomioon  kielen  suhde  niihin  äännesysteemiin,  jotka  maas- 
samme vaikuttavat  ruotsinkielen  ääntämiseen».  Suurimman  lukijakuntansa 
tulevat  nämä  pienet  kirjoitukset  saamaan  opettajapiireissä,  ja  paljon  on 
epäilemättä  meidän  ruotsinkielen  opettajillamme  opittavaa  niistä,  varsinkin 
Vaseniuksen  kirjasesta,  joka  onkin  nimenomaan  kieliopetusta  varten  kokoon- 
pantu. 

Se  kieli,  jota  tekijät  pääasiallisesti  ovat  ottaneet  tutkiaksensa  on  Hel- 
singin ruotsinkieli,  jommoisena  sitä  sivistyneet  luokat  lukiessaan  ääntävät. 
Mutta  tunnettu  on,  että  näissäkin  piireissä  ääntäminen  suuresti  vaihtelee 
eri  indiviidien  mukaan,  varsinkin  koska  kouluissamme  ei  koskaan  ole  tehty 
eikä  vielä  nytkään  tehdä  mitään  yhteisen  ääntämistavan  saavuttamiseksi.  Te- 
kijät ovat  sentähden,  tutkittuaan  omaa  ääntämistään,  koettaneet  verrata  sitä 
siihen,  minkä  he  kuulevat  ympärillään,  ja  siten  saavuttaneet  jonkunmoisen 
läpileikkaus-ääntämisen,  joka  nimellä  Helsingin  ruotsin  ääntäminen  on  hei- 
dän kirjoituksissaan  esitetty. 

Verratessamme  esim.  Vaseniuksen  äännekaavaa  siihen,  jossa  etevät 
Ruotsin  foneetikot  Lyttkens  ja  VVulfi  luettelevat  ruotsinkielen  äänteitä,  huo- 
maamme meidän  ruotsimme  melkoisesti  yksinkertaisemmaksi  ja  helpommaksi, 
koska  se  sisältää  paljoa  vähemmän  äänteitä  kuin  Ruotsin  ruotsi.  Tämä 
käynee  selväksi  seuraavasta  vertauksesta:  Ruots.  ruotsissa  on  erotus  pitkien 
ja  lyhyitten  vokaalien  välillä  hyvin  tuntuva,  (täytyy  tarkoin  erottaa  esim. 
kahta  u  jsl  a  äännettä),  jota  vastoin  Suomen  ruotsissa  erotus  on  niin  pieni, 
että  ainakin  koulutarvetta  varten  ei  tarvinne  otaksua  muuta  kuin  yhden  », 
tf,  /',  y  äänteen  löytyväksi;  e-ä  ryhmä  sisältää  R.  ruotsissa  6,  S.  ruot- 
sissa 3  äännettä  (ä  =  äxt,  höger;  «  =  häst,  häfva,  i),  det;  ^  =  ek);  ö- 
äänteitä  on  meillä  3,  Ruotsissa    4;  ^-^läänteitä  samaten  j.  n.  e.  —  Kon- 


*)  Useimmiten  äännetään   nykyään,  varsinkin  koulunuorison  kesken,  pitkässä  tav. 
e  eikä  t\  siten  kuuluu  \äscr  =  /e' sär,  reser  =^re'sär,  Itfder  ja  l«ier  molemmat  = /(?*<*/>. 

sonantden  suhteen  vallitsee  niinikään  suurempi  yksinkertaisuus  meillä  kuin 
Ruotsissa.  Varsinkin  on  rräänteen  suhteen  huomioon  otettava,  että  n.  s. 
sora-r  meiltä  puuttuu;  niin  puuttuvat  myöskin  ne  omituiset  konsonantit, 
jotka  Ruotsissa  syntyvät  siten,  että  r  ja  sitä  seuraava  kons.  (ä^  /,  »,  s)  sulavat 
yhteen  yhdeksi  konsonantiksi  (esim.  sanoissa  bord,  fort,  gam,  kors).  Meillä 
äännetään  sitä  vastoin  molemmat  konsonantit  erikseen.^)  Yleensä  sopii  sanoa, 
että  meidän  ruotsinkielemme  konsonanttien  ääntämiseen  nähden  on  ver- 
rattain säntillisempi  kuin  emäkieli,  se  kun  usein  ääntää  kaksi  erilaista 
kons.  peräkkäin,  jossa  R.  ruotsi  ääntää  vaan  yhden.  Semmoinen  yhdistys 
on,  paitsi  yllämainitut,  esim.  dj  (R.  r.  =  j;  djup  =zju'/);  tähän  voi  myös- 
kin lukea  meillä  jotensakin  yleisen  tavan  ääntää  x  =:  ks,  z  —  ts  (sanan 
alussa,  jossa  R.  r.  on  vaan  s)\  t-=iUj  (esim.  natsjo*n,  R.  r.  nasjo*n). 

Verrattuansa  meidän  ruotsia  emäkieleen  tekee  tohtori  Vasenius  ensin- 
mainitun ja  suomenkielen  keskinäisen  vertailun  esineiksi.  ^)  Tämä  osa  kir- 
jaa ansaitsee  erityistä  huomiota,  koska  siinä  ensimäistä  kertaa  näiden 
toisistaan  niin  eroavain  kielten  äännesysteemiä  on  milt^ei  kokonaisuu- 
dessaan keskenään  vertailtu.  Hyvin  on  mielestäni  tekijän  onnistunut  ly- 
hyissä piirteissä  esiintuoda  tärkein  erilaisuus  niiden  välillä.  Mautamain 
pikkuseikkain  suhteen  saattaa  olla  eri  mielipiteitä;  niin  minä  esim.  epäi- 
len ruotsalaisen  suljetuimman  ^.'äänteen  löytyvän  karjalaisessa  ie  dif- 
tongissa, kuten  myöskin  suljetuimman  ^:äänteen  löytyvän  saman  murteen 
yö  dift.  Luulen  näiden  vokaalien  pikemmin  vivahtavan  «.'äänteeseen  ja  ly- 
hyeen avonaiseen  ^:äänteeseen  esim.  sanoissa  SvergCy  A^^x/eikä  sanoissa  dö^  de. 

Paitsi  yllämainittua  vertailua  sisältävät  molemmat  kirjoitukset  haus- 
kan ja  valaisevan  luvun  tavujen  laajuudesta,  johon  toht.  Pipping  liittää  muu- 
taman sanan  korosta.  Laajuuden  suhteen  on  tekijöillä  hiukan  erilaisia 
mielipiteitä.  Huomautettuaan,  että  meillä  usein  rikotaan  Ruotsissa  vallit- 
sevaa lakia  vastaan,  joka  säätää,  että  kunkin  sanan  korollisessa  tavuussa 
tulee  olla  yksi  pitkä  äänne,  konsonantti  tai  vokaali,  otaksuu  hän  vokaalin 
olevan  lyhyen  kaikkialla,  jossa  sitä  seuraa  äänellinen,  lyhyt  kons.  +  vok. 
(esim.  öfver,  minä,  dina  eikä  niinkuin  Ruotsissa:  Ö'v9r,  mi*na,  di*na). 
Toht.  Vasenius  sitä  vastoin  väittää,  että  vok.  lyhenee,  kun  mainitut  usein 
käytetyt  sanat  lauseessa  tulevat  korottomiksi;  siis  sanotaan  esim.:  sinä 
böcker  mutta:  hon  dtersdg  de  srna.  Tämä  jälkimäinen  korkoon  perustuva 
mielipide  tuntuu  minusta  hyvin  todenmukaiselta,  varsinkin  koska  muissakin 
kielissä,  joissa  niinkuin  meidän  ruotsinkielessä  sekä  ekspiratoorinen  että 
musikaalinen  korko  lankee  vartalotavuUe,  esim.  saksankielessä,  pienet  mää- 


^)  Kuitenkin  kuulee  meilläkin  usein  yhden  kons.  rr.yhdistyksen  asemesta  esim. 
sanassa  Helsingfors. 

')  Tohtori  Pipping  huomauttaa  myöskin  muutamista  suomenkielen  Sänne  omi- 
tuisuuksista. 

räyssanat  korottomassa  asemassa  ovat  lyhyet  mutta  korollisessa  pitkät.  — 
Laajuutta  koskevasta  luvusta  puhuessani  eo  voi  jättää  mainitsematta  sitä 
opettavaista  ja  hauskaa  vertailua  suomen-  ja  ruotsinkielen  välillä,  jolla  mo- 
lemmat tekijät  ovat  lukuaan  höystäneet. 

Kuten  edeUä  mainitsin  on  toht.  Vaseniuksen  lyhyt  äänneoppi 
aiottu  ruotsinkielen  opettajiemme  oppaaksi  heidän  hyväksensä  käyttäessään 
saman  tekijän  «Ruotsalaisia  ääntämisharjoituksia.»  Nämät  puolestaan  ovat 
syntyneet  sen  valitettavan  tosiasian  johdosta,  että  kouluistamme  lähtevän 
nuorison  ruotsinkielen  ääntäminen  on  verrattain  huono.  Parannus  on  siis 
tehtävä.  Ruotsinkieltä  puhuessaan  tulee  oppilaan  liikkua  ruotsin-  eikä  suo- 
menkielen äännesysteemin  alalla.  Ja  totuttaakseen  häntä  siihen,  on  opet- 
taja hyväkseen  käyttävä  helppoa  vaan  hedelmää  tuottavaa  välikappaletta, 
nim.  metoodillisia  ääntämisharjoituksia,  joissa  oppilaalla  on  ti- 
laisuus lukuisissa  sanoissa  ja  lauseissa  harjoittaa  samaa  äännettä,  kunnes 
hänen  puhe- orgaaninsa  niin  tottuu  siihen,  että  hän  helposti  ääntää  maini- 
tun äänteen  joka  kerta,  kun  se  ilmaantuu  tekstissä. 

Toht.  Vaseniuksen  pieni  kiijanen  sisältää  13  yksijaksoista  lukukappa- 
letta. Epäilemättä  on  tekijä  ollut  oikeassa  antaessaan  oppilaalle  yksijaksoista 
tekstiä,  sillä  onhan  tällainen  teksti  paljoa  suuremmassa  määrässä  omansa 
pitämään  vireillä  oppilaitten  tarkkaavaisuutta,  kuin  konsanaan  irtonaiset  sa- 
nat ja  lauseet.  —  Mutta  tällaisten  harjoituskappalten  laatiminen  ei  ole  hel- 
pointa. Sitä  hauskempi  on  todistaa,  että  toht.  Vasenius  erittäin  hyvin  on 
suoriutunut  vaikeasta  tehtävästään.  Teksti  on  sisällyksen  puolesta  help- 
poa; kuivuutta  on  taidokkaasti  tiedetty  välttää;  vieraista  äänteistä  esiinty. 
vät  ensin  helpoimmat,  sitten  siirrytään  vähitellen  vaikeampiin;  kutakin  vai- 
keampaa äännettä  varten  tarjoo  tekijä  runsaasti  harjoitusta,  (niin  esim. 
kap.  8,  jossa  on  15  riviä,  löytyy  suljettu  <?:äänne  öyissä  sanassa). 

Huomiota  herättävä  on  kirjasessa  käytetty  merkitsemistapa.  Tekijä 
sanoo  prinsiipissä  puolustavansa  äänteenmukaista  kirjoitusta.  Harjoitus* 
kappaleissaan  hän  ei  kuitenkaan  ole  katsonut  voivansa  käyttää  sitä,  koska 
suuri  osa  suomalaisten  koulujemme  oppilaista  kouluun  tullessaan  jo  osaa  lu- 
kea ruotsia  ja  siis  on  tottunut  näkemään  sanat  niiden  tavallisessa  ortograa- 
fisessa  puvussa.  Tällaisia  oppilaita  saattaisivat  foneettiset  merkit  hämmen- 
tää. Toht.  V.  on  sentähden  keksinyt  omituisen  sangen  mukavan  merkit- 
semistavan. Hän  on  säilyttänyt  tavallisen  ortografiian,  mutta  käyttänyt 
muutamia  merkkejä  varten  eri  tyyppilajeja  ja  pannut  sulkumerkkien  väliin 
kaikki  mykät  konsonantit.  Niin  esim.  merkitsee  e  =  £:äännettä  (den),  e  = 
ä:äännettä  (hnre,  vändn*),  e  =  eräännettä,  (s«r)  9  =  €:äännettä  päätteissä, 
joissa  vokaali  tav.  jätetään  pois  (handin  =  handn).  Tätä  merkitsemistapaa 
käyttämällä  on  tekijä  yhdistänyt  kaksi  tavallisesti  toisistaan  hyvin  eriävää 
puolta:  tekstin  ortografiian  ja  sen  äännetyn  muodon.  Epäilemättä  tällai- 
nen   yhdistäminen  käy  laatuun  kielissä,  joissa  kirjoitus  ei  niin  suuresti  eroa 

äännetystä  tekstistä;  sellaisia  ovat  ruotsi  ja  saksa.  Mutta  kokonaan  mah- 
dottomaksi se  kävisi  esim.  ranskalaisissa  ja  englantilaisissa  teksteissä. 

Vuoden  kuluessa  on  painosta  ilmestynyt  kaksi  ruotsinkieltä  koskevaa 
oikokiijoitusehdotusta  — ,  toinen  toht.  Pippingin,  toinen  hugo  grönstrandin  — , 
jotka,  pieniUä  poikkeuksilla,  ovat  toistensa  kaltaisia.  Yhteistä  niillä  on  var- 
sinkin se,  että  ne  ovat  i)  hyvinkin  radikaalisia,  2)  hyvin  yksinkertaisia  ja 
käytännöllisiä,  ja  että  3)  niitä  menestyksellä  käyttää  ainoastaan  se,  joka 
ennestään  osaa  ruotsinkieltä.  Mukavuusprinsiippi  on  nähtävästi  ollut  en- 
simäisenä  vaikuttimena  niiden  laatimisessa.  On  nim.  koetettu  välttää 
nykyisen  ortografiian  kareja  merkitsemällä  esim.  kaikkia  kaksinkertaisia  kons. 
vaan  yhdellä  merkillä,  kaikkia  vokaaleja  yhdessä  vokaaliryhmässä  niinikään 
vaan  yhdellä,  poistamalla  kaikki  n.  s.  mykät  kirjaimet  j.  n.  e.  Ainoastaan 
missä  kaksi  sanaa  oikokirjoituksessa  saisivat  saman  muodon,  ovat  tekijät  eh- 
dottaneet apumerkkejä  käytettäviksi:  esim.  matalaa  aksentimerkkiä  avo- 
naista vokaalia,  terävää  aksentimerkkiä  suljettua  vok.  merkitsemään,  kuten 
myös  pistettä  ilmoittamaan  pituutta  (esim.  bok*^  öirk^  bö^k  =  bock,  bäk, 
bok).  Painatan  tässä  näytteeksi  pari  lausetta  hugo  grönstrandin  kirjan  esi- 
puheesta. 

«alvarsamt  taiat,  moste  förf.  framhola  sosom  sin  personliga  osikt, 
at  ala  s.  k.  övergo^sförslag  i  grunden  ero  egnade  endast  at  öka  förvi- 
ri^en  ok  osekerheten  i  froga  om  svensk  retstavni^  den  ortografi  deremot, 
för  vars  e^kla  prinsiper  eflerföljande  blad  osyfta  at  redojöra,  vile  förf.  be. 
tekna  sosom  po  sama  go^  «inbjudande  för  ögat»,  bekvem  för  handen  ok 
—  yterst  let  inlerd. 

Tunnustaa  täytyy,  että  ruotsia  puhuva  yleisö  pääsisi  vähällä  vaivalla 
jos  kirjoittaessaan  ja  puheessaan  saisi  käyttää  puheenaolevaa  oikokirjoi- 
tusta.  Mutta  suomalaisille,  yhtä  hyvin  kuin  muukalaisille,  jotka  haluavat 
oppia  ruotsia,  tuottaisi  se  suuria  vaikeuksia  tekstinlukemiseen  nähden,  sen 
kautta,  että  se  on  liian  vähän  foneettinen.  Mahdotonta  olisi  yllämainittu- 
jen henkilöitten  tietää  koska  e  on  luettava  e:na,  koska  €:na,  koska  ä:nä 
(esim.  osekerheten^  joka  on  äännettävä  os€'kärhe*ten),  milloin  o  merkitsee 
o:ta  milloin  taas  a: ta  {po  =  pä;  ro  -=:  ro),  milloin  kons.  on  luettava  pit- 
känä, milloin  lyhyenä  (at  =  att;  av  =.  a*v;  ala  alla;  tala  =  tala). 

Maisteri  E.  Laguksen  lyhyt  «Praktisk  rättskrifningslära»  niminen  oiko- 
kirjoitusoppi  tekee  hyvän  vaikutuksen,  varsinkin  vaihtelevan,  hauskan  teks- 
tinsä takia.  Jo  6:sta  luvusta  alkaen  saa  oppilas  kirjoittaa  pieniä  satuja  ja 
kertomuksia;  vähitellen  tulee  satujen  sijaan  kuvaavia  kappaleita,  joihin  aine 
on  otettu  oppilaan  ympäristöstä,  kuten  koulusta,  kaupungista,  kotimaasta 
y.  m.  aloilta.  Tähän  saakka  oikirjoitusopeissa  vallitsevat  kuivat  irtonaiset 
lauseet  ovat  täten  suurimmaksi  osaksi  saaneet  väistyä  yksijaksoisen  tekstin 
hyväksi.     Harjoitukset,  joita  löytyy  runsaasti,  ovat  vaihtelevia  ja  hyvin  jär- 

jestetyt,    lähtien    helpommasta   vaikeampaan;    oikokirjoitussäännöt  näkyvät 
useimmissa  kohden  olevan  luotettavia. 

Vähemmän  onnistuneilta  tuntuvat  minusta  äänneoppia  koskevat  koh- 
dat. Tuntuu  siltä  kun  tekijä  ei  aina  olisi  voinut,  äännettyä  muotoa  aja- 
tellessaan, vapautua  kirjoitetun  muodon  vaikutuksesta.  Vokaaleja  hän  luet- 
telee vaan  9  (vokaalikirjaimia  kun  löytyy  9),  vaikka  niitä  täytyy  otaksua 
olevan  vähintäin  1 1 ;  Vasenius  luettelee  niitä  1 3).  Luettelossa  puuttuvat  vo- 
kaalit ovat  e:n  ja  äm  välissä  oleva  f :  äänne  (san.  dm,  v^)  ja  toinen  ^':äänne 
(arvattavasti  avonainen,  jota  tavallisesti  merkitään  oe).  Näiden  äänteiden  mai- 
nitseminen alkuluettelossa  on  sitä  tärkeämpi,  kun  tekijä  jo  ensimäisessä  har- 
joituskappaleessa vaatii  oppilaita  sanomaan  mitkä  äänteet  löytyvät  esim. 
sanoissa  ide^  gubbe^  mdtie;  äng^  dör.  Oppilas  tietysti  on  väärässä  sanoes- 
saan että  kolmessa  ensimäisessä  sanassa  löytyvä  loppu:e  edustaa  ^:äännettä, 
koska  se  itse  asiassa  edustaa  hänelle  tuntematonta  £:äännettä;  äis(f:sanassa 
sanoo  hän  olevan  ^:äänne,  kun  ei  tiedä  £:äännettä  löytyvän;  dör:  sanassa 
suljettu  ^'.'äänne  (niinkuin  dö)^  jolloin  pitäisi  ääntää  avonainen  d?:äänne.  s:ssä 
luvussa  kyllä  puhutaan  mainituista  äänteistä,  mutta  tämä  huomautus  tulee 
vähän  liian  myöhään,  koska  oppilas  jo  on  ehtinyt  edellisissä  harjoituksissa 
luetella  äänteitä  väärin.  Sitä  paitsi  ei  tuo  e-ä  äänteitä  koskeva  muistutus  kap. 
5  ole  aivan  luotettava,  siinä  kun  väitetään,  että  Helsingissä  semmoiset  sa- 
nat kun  sjätte^  dräkt^  ijäna^  jägare  äännetään  suljetulla  ^.'äänteellä.  Tämä 
huomautus  on  kyllä  oikea,  kun  on  puhe  pitkästä  tavuuusta  (t}äna^  jägare); 
lyhyessä  tavuussa  (siis:  sjäiie^  drägt)  en  luule  koskaan  löytyvän  ^:äännettä, 
vaan  €:äännettä.  —  Maisteri  Lagus  arvelee  sanoissa  kära^  kön^  tjäll^  tjöt  y.  m. 
semmoisissa  k  ja  tj  merkkien  merkitsevän  t  +  s  (s  —  sjö).  Minä  puolestani 
pitäisin  toht.  Pippingin  ääntämistä  t+j  yleisempänä  kuin  t  +  s.  Tämän 
viimeisen  luulen  yleisemmin  löytyvän  ainoastaan  lainasanoissa,  kun  niillä 
on  pääte  Uon  (nation)  tai  kun  niiden  kirjoitetussa  muodossa  on  Uch  tai  tsj 
(klatscha,  gletsjär). 

H.  A-n. 


N,   HauvoruH,    Saksalais-suomalainen    taskusanakirja.    Turussa     1891,    G.    W.   Wil^D. 
VI +  462  s.  8:0.    Hinta  5:  —  (kansissa  6:  — ). 

Vaikka  hra  N.  Hauvosen  Saksalais-suomalainen  sanakirja  jo  aikoja 
sitten  on  ilmestynyt,  ei  liene  vieläkään  myöhäistä  siihen  kääntää  lukijain 
huomiota;  sillä  semmoiset  teokset  kuin  puheena  oleva  eivät  ole  hetken 
tuotteita,  vaan  tyydyttävät  pitkien  ajanjaksojen  tarpeita,  niinkuin  ne  teki- 
jältäkin vaativat  monivuotista  työtä.  Tällaisen  kirjan  puute  olikin  viime 
aikoina    hyvin  tuntuva,  sen  jälkeen  kuin  Suomalaisen  Kirjallisuuden  Seuran 

toimesta  ilmestjDyt  saksalais-suomalainen  sanakiija  oli  loppuun  myyty,  sem- 
miDkin  kuD  sen  tekeillä  oleva  uusi,  vähää  laajempi  laitos  ei  voine  vielä 
moneen  aikaan  julkisuuteen  tulla.  Hra  Hauvosen  «taskusanakirja»  on  tie- 
tysti —  niinkuin  nimestäkin  sopii  päättää  —  vähemmän  laaja;  mutta  saat- 
taa suhteellisen  sanarikkautensa  tähden  hyvinkin  korvata  laveamman  teok- 
sen puutteen,  etenkin  koulunuorisolle.  Ja  olisihan  lyhyempi,  huokeahintai- 
nen  sanakirja  kaikissa  tapauksissa  —  vaikka  isompi  olisikin  tarjona  —  mo- 
nelle tervetullut,  vieläpä  tuiki  tarpeellinenkin. 

Viittasin  jo  siihen,  että  puheenalainen  sanakirja  supistetun  kokonsa 
suhteen  sisältää  paljon  sanoja;  vaikka  siinä  yleensä  ei  tavata  lauselmia,  — 
joka  tällaisessa  teoksessa  onkin  aivan  luonnollista,  —  niin  tekijä  kuitenkin  on 
ottanut  siihen  muutamia  sananparsia,  kaikkein  tavallisimpia,  ja  tämä  tie- 
tysti enentää  kirjan  käytettäväisyyttä.  Sanojen  ja  merkitysten  vab'tsemi- 
sesta  voi  tietysti  aina  olla  eri  mieltä;  mutta  minun  luullakseni  sanakirjan 
käyttäjä  tavallista  tekstiä  lukiessaan  ei  ole  monta  sanaa  kaipaava.  —  Ään- 
tämistä on  tarkoin  osoitettu,  ja  vieraskielisiä  sanoja,  joita  saksassa  käyte- 
tään jotenkin  paljon,  on  runsaasti  otettu  sanakirjaan.  Saksalaiset  sanat  on 
niinikään  asianmukaisesti  suomennettu.  Tämä  kaikki  on  teokselle  ansioksi 
luettava. 

Kirjaa  tarkastaessani  en  ole  löytänyt  paljoa  aihetta  muistutuksiin. 
Muutamia  pieniä  huomautuksia  pyytäisin  kuitenkin  saada  tehdä.  Saksa- 
laista sanakirjaa  meidän  maassa  kenties  useimmin  käytetään  tieteellisiä  teok- 
sia lukiessa,  ja  sentähden  on  tärkeätä,  että  ainakin  yleisimmät  oppisanat 
tarkasti  selitetään.  Siinä  kohden  olen  muutamissa  paikoin  huomannut  vail- 
linaisuutta.  laUe  on  suomennettu  sanoilla:  käsite,  aate,  ajatus.  Näistä 
ainoastaan  aate  vastaa  Idee  sanan  tieteellistä  merkitystä;  «ajatus»  käy  laa- 
tuun, koska  sitä  jokapäiväisessä  puheessa  joskus  käytetään  siinä  merkityk- 
sessä; käsite  ei  ole  Idee,  vaan  =  Begriff.  Empfinäung  on  kyllä  «tunto», 
mutta  oikeastaan  sama  kuin  aistimus;  «tunto»  sanan  rinnalle  sopisi  vielä 
lisätä  tunne^  koska  «Empfindung»  enimmiten  käytetään  tunnon  vaihtelevista 
ilmauksista.  VorsteUung  on  yleensä  vaikea  sanakirjoissa  selittää,  niin  hy- 
vin monien  merkitystensä  vuoksi  kuin  siitäkin  syystä,  että  vastaavat  suo- 
menkieliset sanat  vasta  viime  aikoina  ovat  vakaantuneet.  Vanhemmat  sana- 
kirjat eivät  tässä  kohden  anna  mitään  ohjausta.  Tästä  sanakirjasta  sen 
melkein  tavallisimmat  merkitykset  ovat  jääneet  pois:  mielikuvitus  (laajem- 
massa mielessä)  sekä  mielikuva  eli  mielle.  «Kuvaus»,  joka  luultavasti  tar- 
koittaa näitä  käsitteitä,  on  vähemmän  sopiva,  ja  yleisemmässä  merkityk- 
sessä käsitys  olisi  sopivampi  kuin  «ajatus».  —  Genie  ei  ole  «kyky»;  «nero« 
riittää,  koska  se  jo  on  vakaantunut.  Genius  sanaa  käytetään  yksikössä,  sa- 
nakirjassa mainitun  merkityksen  ohessa,  samassa  mielessä  kuin  «Genie». 
Fäbel  voi  kyllä  laajemmin  käsitettynä  olla  «satu,  taru,  tarina»;  mutta  sen 
varsinainen  merkitys  on:  eläinsatu,  faabeli.    Epik  ei  osoita  ainoastaan  san- 

karirunoutta  (=  HeldeDgedicht),  vaan  kertomarunoutta  ylimalkaan.  —  Lie- 
neekö oikein  kääntää  Faun  ja  Satyr  vanhan  suomalaisen  jumalan  Tapion 
nimellä?  Antiikkisen  ja  muinaissuomalaisen  taruopin  käsitteet  eivät  ainakaan 
tässä  tapauksessa  vastaa  toisiansa.  —  Painovirheeksi  lienee  luettava,  että 
/  on  pujahtanut  muutamiin  kreikanperäisiin  lainasanoihin  phiu  sijaan,  vie- 
läpä juuri  sanoihin  «Orthogr^e»  ja  or/ogr%/isch»  (jossa  myöskin  on  pal- 
jas /  th:n  sijassa).  Samoin  myös  «geogra/isch»  ja  «Philoso/ie»  (mutta  oi- 
kein: Geographie  ja  philosophisch). 

Mutta  tällaisia  virheitä  on  aniharvassa,  eivätkä  ne  aivan  suuressa 
määrässä  liene  käytännössä  haitaksi.  Loppuarvosteluni  on,  että  hra  Hau- 
vosen  sanakirja  täyttää  paikkansa  ja  on  varsin  tarpeellinen  kirjallisuutemme 
lisäys,  jonka  tähden  käytän  tilaisuutta  lausuakseni  mielihyvääni  sen  ilmes- 
tymisen johdosta. 

B.  F.  G. 


Kirjallinen  katsaus. 

Der  JVeg  zum  Frieden,  Dritte  und  vierte  Auflage.  Ein  Nachtrag  zu  dem  Buche:  „Im 
Kampf  um  die  Weltanschauung."  Freiburg  i.  B.  und  Leipzig.  1893.  Akadc- 
mische  Verlagsbuchhandlung  von  J.  C.  B.  Mohr.     76  siv. 

Ennen  on  Valvojassa  (kts.  Tammik.  num.  v.  1891)  ilmoitettu  saman 
tekijän  teos:  «Taistelussa  maailmankatsannon  saavuttamiseksi,  erään  teoloogin 
tunnustuksia.»  Tätä  kirjaa  on  toista  kymmentä  painosta  levinnyt  Saksassa, 
ja  ilolla  on  tervehditty  sitä  lisäystä,  jonka  tekijä  antaa  nyt  mainittavanamme 
olevassa  kirjasessa.  Tekijä  osoittautuu  tässäkin  lisäyksessä  samaksi  hurs- 
kasmieliseksi,  mutta  myöskin  totuutta  ja  tieteellistä  tutkimusta  arvossapitä- 
väksi  ihmiseksi  kuin  edellisessä  teoksessaan.  Kirjanen  jakautuu  4: ään  lu- 
kuun. Ensimäisellä  on  päällekirjoituksena:  «Den  Kindern  gehört  das 
Himmelreich»,  jossa  tekijä  aikamme  kylmästi  mietiskelevälle  ihmiskunnalle 
tahtoo  osoittaa,  että  lapsellisen  varma  mielenelämä  voi  sopia  yhteen  kehit- 
tyneen ymmärryksen  kanssa.  Toisessa  luvussa,  «Der  Gott  des  Gesetzes 
und  unser  Gebet»,  lausuu  tekijä  tunnustuksensa  siitä,  että  usko  mailman 
lainmukaisuuteen  ei  ole  häntä  pidättänyt  rukoilemasta  Jumalata  niinkuin 
isäänsä,   ja    koettaa    puolustaa    tätä   kantaansa.     Kolmannessa  «Das  Chri- 

stcDtbum»  ja  neljännessä  «Die  Aufgabe  der  freien  Theologie  in  der  evan- 
gelischcn  Kirche»,  tahtoo  tekijä  lausua  kokemuksensa  siitä,  missä  merki- 
tyksessä kristinusko  voi  olla  meidänkin  päiviemme  totuudenetsijän  elämän- 
perusteena.  Kristuksen  persoonassa  ei  tekijä  näe  mitään  yliluonnoUista  ja 
ihmeellistä  siinä  merkityksessä,  kuin  kirkonopin  mukaan  on  asianlaita,  mutta 
kumminkin  todistaa  hän,  että  Kristus  on  hänelle  «tie,  totuus  ja  elämä»  ja 
antaa  selvityksen  siitä,  mitenkä  tämä  on  mahdollista. 

Kirjassa  on  paljon  ajatuksia  lyhyesti  ja  lämpimästi  lausuttuina.  Vaikkei 
kaikkiin  tekijän  mielipiteisiin  yhtyisikään  ja  vaikka  niistä  ei  aina  löytäisi 
kyllin  selvyyttä  ja  johdonmukaisuutta,  niin  kumminkin  hänen  totuudenharras- 
tuksensa  ja  lämmin  uskonnollisuutensa  panevat  lukijankin  ajatuksen  liik- 
keelle ikuisesti  tärkeitten  elämänkysymyksien  suhteen. 

z.  c. 


Dichiffrehtcnt  des  inscriptions  de  POrkhon  ei  de  rUnissiL  NoHce  pre- 
äminaire.  Par  Vilh,  Thomsen,  Tällä  nimellä  ilmestynyt  ylipainos  Tans- 
kan tiede-  ja  kirjallisuus-akatemian  buUetiineista,  joka  sisältää  lyhyen  ilmoi- 
tuksen Vilh.  Thomssenin  keksimästä  Orkhon-(ja  Jenisei-)kirjoitusten  selityk- 
sestä, on  jo  ollut  meidän  jokapäiväisissä  sanomalehdissämme  ilmoitettuna. 
Emme  sentähden  ryhdy  tarkemmin  selittämään,  miten  Thomsen  ensinnä  sai 
selville,  että  kirjoituksen  pystysuorat  rivit  ovat  niin  järjestettyinä,  että  oi- 
keanpuolinen rivi,  eikä,  niinkuin  ennen  oli  luultu,  vasemmanpuolinen,  on 
cnsimäinen,  miten  hän  vertailemalla  merkkien  keskinäisiä  esiintymissuhteita 
saattoi  määrätä  monen  merkin  suhteellisen  arvon  ja  ensi  sijassa  päättää, 
mitkä  merkeistä  edustivat  vokaaleja,  miten  hän  vihdoin  tekstistä  löysi  ja 
saattoi  lukea  kaksi  sanaa  täf[ri  (tengri)  «taivas,  jumala»  ja  KOI'  1.  Kolr 
tigiUj  joiden  esiintymistä  kirjoitusten  tekstissä  saattoi  ennakolta  odottaa, 
sekä  miten  hän,  kerran  varman  tukikohdan  saatuaan,  vähitellen  selvitti  koko 
merkistön.  Itse  kirjoitusten  sisällyksestäkään  emme  saata  kertoa,  koska 
siitä  ei  vielä  ole  tarkempia  ilmoituksia  tehty;  ainoastaan  se  on  mainittava, 
että,  niinkuin  jo  edeltäpäin  kaikkien  historiallisten  tietojen  nojalla  oli  var- 
maan odotettavissa,  kirjoitukset  sisältävät  turkin  kieltä  ja  puhuvat  turkki- 
laisista. Luulisimme  kuitenkin  lukijoitamme  saattavan  huvittaa  myöskin  saada 
nähdä,  miltä  Orkhon-merkistö  kokonaisuudessaan  näyttää  ja  mitkä  äännearvot 

Thotnsen  kullekin  merkille  on  määrännyt.  Merkistön  ja  sen  avaimen  esittä- 
minen onkin  meille  mahdollinen,  koska  kirjapainolla,  jossa  Valvoja  paine- 
taan, on  Orkhon-tyypit  käytettävänään. 

Siitä  tavasta,  jolla  seuraavassa  on  eri  merkkien  äännearvot  osotettu, 
on  annettava  seuraavat  selitykset.  Kirjain  y  osottaa  takaista  i  äännettä 
(jota  äännettäissä  kieli  vedetään  taabepäin),  q  takaista  h  äännettä  (jota 
äännettäissä  kielenjuuri  on  taempana  kuin  meidän  Ä;:ssa),  f  spiranttista 
^:tä,  f  n^äännettä.  Kun  konsonanttimerkin  vieressä  on  ^,  niin  se  mer- 
kitsee, että  merkkiä  käytetään  ainoastaan  yhteydessä  takavokaalien  (a:n, 
o:n,  u:n  ja  tav.  j^:n)  kanssa ;  sitä  vastoin  osottaa  ^  konsonanttia,  jota  käyte- 
tään ainoastaan  etuvokaalien  (d(:n,  ö':n,  ti:n,  t:n)  kanssa.  Merkki  •  kirjai- 
men edellä  osottaa  sitä  käytettävän  sanan  (tavuim)  lopussa.  Kirjaimisto 
on  seuraava: 

Tästä  merkistöstä  näkyy  ett^eivät  Orkhon-kirjoitukset  ole  puhdasta 
kirjainkirjoitusta.  Siinä  on  merkkejä  äänneryhmille  (nk.  nd,  ne,  Id),  siinä 
osotetaan  myöskin  konsonanttimerkkien  muodolla  läheisten  vokaalien  laatua, 
jota  vastoin  vokaalit  usein  jätetään  merkitsemättä.  Samoin  kuin  intialai- 
sessa   kirjoituksessa,    samoin    ei    tässäkään    yleensä,    ei  sanan  sisässä  eikä 

alussa,  ensinkään  merkitä  a  vokaalia.  Sama  koskee  myös  ä  vokaalia,  jonka 
merkitsemättä  jättäminen  ei  tuota  mitään  enempää  haittaa  kuin  a:n,  koska 
turkkilaiskielissä  vallitsee  samantapainen  vokaalisointu  kuin  suomessa,  ja 
konsonanttiäänteillä  on  erilaiset  merkit  aina  sanan  taka-  tai  etuvokaalisuu- 
den  mukaan.  On  kuitenkin  olemassa  merkki  a:ta  ja  (etuvokaalisissa  sa- 
noissa) ä:tä  varten  ^,  mutta  sitä  käytetään  melkein  yksinomaan  sanan 
lopussa.  Hyvin  usein  jätetään  muutkin  vokaalit  merkitsemättä,  niin  että 
esim.  merkkikombinatsiooni  "^  ^  ^=  lp)  merkitsee  sekä  (Ap  «ylevä»  että 
alyp  «ottava». 

Näytteeksi  panemme  tähän  turkkilaisen  hallitsijan  eli  kaganin  täydelli- 
sen tittelin  Orkhon-kirjoituksella  (Inscriptions  de  TOrkhon,  I  mon.,  r.  54). 
Alkuperäisissä  muistomerkeissä  rivit  melkein  aina,  paitsi  muutamissa  har- 
voissa tapauksissa,  kulkevat  pystysuoraan  ylhäältä  alaspäin;  jos  siis  rivi 
käännetään  vaakasuoraan,  niinkuin  seuraavassa  näytteessä  on  tehty,  on  se 
luettava  oikealta  vasemmalle.     Merkki  :  osottaa  sanan  loppua. 

n  Y   Q.     ä  g    l  i   b    h  r  u  t 

¥  »  g  >  cJ  U  X  h  T  H  h  :  e  h  h  T  s  h 

ä   m    l   O  h      ä  d  i   r   n  t      g   t   i   r   ^  t 

Thomsonin  transskriptsioonin  mukaan  tämä  kohta  siis  on  luettava: 

täffritäg      täifridä  bohiyS     turh        bägä  qayan 
taivaankaltainen  taivaassa    ollut    turkkilainen  viisas  kagan. 

Todistuksena  siitä,  että  Thomson  todella  on  osannut  merkeille  mää- 
rätä oikeat  arvot,  on  tietysti  se,  että  kun  merkkien  sijaan  pannaan  keksityt 
äännearvot,  syntyy  selviä  turkkilaisia  sanoja.  Kuitenkin  on  luonnollista, 
että  kirjoituksissa  vielä  on  paljon  epäselviä  kohtia  ja  että  usein  on  vain 
arvaamalla  määrääminen,  mitä  niissä  alkujaan  lienee  kirjoitettu.  Suurella 
mielenkiinnolla  odotamme  sitä  Thomsonin  teosta,  jossa  hän  laajemmalta 
aikoo  tehdä  selkoa  tutkimustensa  tuloksista  ja  myös  itse  kirjoitusten  sisäl- 
lyksestä. Professori  Thomsen,  joka,  noudattaen  suuren  kansalaisensa  Ras- 
mus Raskin  periaatetta:  «sit  faedreland  skylder  man  alt  hvad  man  kan 
udrette»,  on  ensimäisen  ilmoituksen  suuresta  keksinnöstään  julkaissut  omassa 
maassaan,    aikoo    painattaa   laajemman    tutkimuksensa  Suomalais-ugrilaisen 

seuran    toimituksissa,    antaen  täten  uuden  todistuksen  vilpittömästä  sympa- 
tiiastaan  meidän  tiedettämme  ja  maatamme  kohtaan  ^). 

Emilio  Tezai  Dcl  ^Nomenclator  Finnicusi»  mandato  da  Mariino  Fo- 
gel in  Italia^  Tämänniminen  vihko,  joka  on  ilmestynyt  ylipainoksena  Realc 
Accademia  dei  Lincei^n  toimituksista  («Eslratto  dai  Rendiconti.  Ferie 
accademiche.  Ottobre  1893»),  sisältää  muutamia  hauskoja  lisätietoja 
hampurilaisesta  oppineesta  Mariin  FogefistSL,  josta  on  puhuttu  minun  julkai- 
semissani »Lisissä  suomalais-ugrilaisen  kielentutkimuksen  historiaan»  (ks.  ar- 
vostelua Valvojassa  v.  1893,  s.  187).  Mainitussa  teoksessani  en  tahtonut 
kokonaisuudessaan  julkaista  Fogelin  v.  1669  Toscanan  prinssille  CosimoUe 
lähettämää  kirjoitusta  «De  finnicae  linguac  indole  observationes»  kahdesta- 
kin syystä.  Ensinnäkään  ei  minulla  ollut  painatuksen  aikana  käytettävänä 
Fogelin  omaa  käsikirjoitusta,  ja  toiseksi  halusin  odottaa,  kunnes  se  käsikir- 
joitus, jonka  arvelin  olevan  tallessa  Florensissa,  tulisi  tunnetuksi.  Nyt  on 
Paduan  professori  E.  Teza,  joka  sanoo  minun  tutkimuksestani  oppineensa 
tuntemaan  Fogelin,  painattanut  kokonaisuudessaan  mainitun  Fogelin  kirjoi- 
tuksen Florensin  «Nazionale»  kirjastossa  säilytetyn  käsikirjoituksen  mukaan. 
Kun  vertaan  niitä  jäljennöksiä  ja  muistiinpanoja,  joita  olen  tehnyt  Fogelin 
Hannoverissa^)  säilytetystä  konseptista,  prof.  Tezan  julkaisemaan  käsikir- 
joitukseen, huomaan  että  itse  runko  kummassakin  on  yhtäpitävä.  Hanno- 
verin konsepti  sisältää  kuitenkin  sangen  paljon  lisäyksiä,  jotka  silminnähtä- 
västi ovat  tehdyt  v.  1669  jälkeen.  Fogelin  kirjeistä  Schefferille  näkyykin 
että  hän  yhä  edelleen  tutki  suomen  kieltä,  vieläpä  lappiakin,  ja  aikoi  var- 
maan saada  aikaan  laajempaa  teosta,  joka  puhuisi  suomen,  lapin  ja  unka- 
rin suhteesta,  vajkka  kuolema  (v.  1675)  tämän,  niinkuin  monta  muuta  aietta 
katkaisi.  Florensin  käsikirjoituksen  julkaiseminen  on  joka  tapauksessa  ollut 
hyvä  työ  sen  vuoksi,  että  se  prof.  Tezan  ilmoituksen  mukaan  on  aivan  selvä 
ja  auttaa  varmaan  lukutapaan  pääsemiseen  niissä  tapauksissa,  joissa  Hanno- 
verin konsepti  on  epäselvä.  Sitä  paitsi  on  prof.  Teza  suurella  ahkeruu- 
della ottanut  selkoa  muutamista  Fogelin  sitaateista  sekä  antanut  useita  kir- 

*)  Mainittakoon  tässä  yhteydessä  että  Thomsen  kirjasessaan  s.  2  sanoo  että 
hän  niistä  kohdin,  missä  on  eroavaisuuksia  Suomalais-ugrilaisen  seuran  ja  Radloffin 
Orkhon-kirjoitusten  julkaisujen  välillä  yleensä  antaa  edelliselle  etusijan. 

*)  Prof.  Teza  sanoo  epähuomion  kautta  kaikkialla  että  Fogelin  käsikirjoitukset 
säilytetään  Hampurissa. 

jallisia  tietoja.  Jos  kerran  saataisiin  aikaan  jokin  «Corpus  grammaticorum 
linguae  fennicae  veterum»,  s.  o.  kokoelma  vanhempia  suomen  kieltä  koske- 
via kielioppeja  ja  tutkimuksia  sekä  käsinkirjoitettujen  että  painettujen  origi- 
naalien mukaan,  olisi  siihen  mielestäni  Fogelin,  tämän  suomen  ja  unkarin 
sukulaisuuden  keksijän  «Observationes»  kokonaan  painettava,  pitäen  silmällä 
sekä  Florensin  käsikirjoitusta  että  myös  kaikkia  niitä  sangen  lukuisia  lisiä, 
joita  Hannoverista  on  saatavana. 

Prof.  Tezan  kirjoitus  täydentää  tietojamme  Fogelista  myös  toisessa 
suhteessa.  Hannoverissa  ei  ollut  mitään  näytteitäkään  siitä  suomalaisesta 
sanaluettelosta,  jonka  Fogel  samalla  kertaa  yllämainitun  kirjoituksen  kanssa 
lähetti  Cosimolle.  Olin  tosin  ennakolta  tullut  siihen  käsitykseen,  ett^ei 
tämä  sanakirja  ollut  itsenäinen  teos,  vaan  kopia  joko  £.  Schroderuksen 
sanakirjasta  (v.  1637)  —  ensimäisestä  sanakirjasta,  jossa  suomea  tavataan  — 
tai  «Variarum  renim  vocabula»  nimisestä  sanaluettelosta,  jonka  ensimäinen 
suomea  sisältävä  painos  ilmestyi  Tukholmassa  v.  1644^).  Täydellistä  var- 
muutta ei  kuitenkaan  asiasta  tietysti  saattanut  saada  näkemättä  Florensissa 
säilytettyä  käsikirjoitusta.  Prof.  Teza  on  nyt  tehnyt  sen  hyväntyön,  että  hän 
on  julkaissut  sanakirjan  sisällysluettelon  sekä  yhden  luvun  siitä.  Nämät 
näytteet  ovat  aivan  riittävät  osottamaan  että  sanaluettelo  on  aivan  orjalli- 
nen kopia  latinais-ruotsalais-suomalaista  «Variarum  rerum  vocabula»  sana- 
kirjaa, ainoastaan  sillä  erotuksella  että  ruotsalaiset  merkitykset  on  pois  jä- 
tetty. Se  on  siihen  määrin  orjallinen,  että  painovirheetkin  on  kopioitu 
(esim.  leucalun  =  leukaluu,  tacataiva  =  takaraiva,  pisiu  sormi  =  pisin  sormi, 
samen  =  sormen,  syndoetnen  —  sydämen,  kymen  =  kynnen).  Kopioitsija,  joka 
siis  nähtävästi  ei  ole  osannut  suomea,  on  luultavasti  laittanut  joitakuita 
uusia  virheitä  lisäksi,  esim.  rcenfce  =  känsä,  ruoska  =  rousko  («cartilago»), 
joirei  niitä  ole  ollut  siinä  painoksessa,  jota  kopioitsija  on  käyttänyt.  Koska 
meidän  maassa  on  prof.  Tezan  näytteeksi  painattama  luku  ainoastaan  1668 
v.  painoksen  kappaleissa  «Variarum  rerum  vocabula»  kirjaa,  en  ole  saatta- 


^)  n  Variarum  rerum  vocabula"  on  kouluja  varten  kirjoitettu  parlöörintapainen 
sanaluettelo,  jossa  sanat  on  jaettu  eri  lukuihin  niiden  yleisen  sisällyksen  mukaan  (esim. 
taivaasta  ja  ajan  vaiheista,  elementeistä,  ihmisestä  ja  ruumiinosista  j.  n.  e.)  ja  joka 
sisälsi  myös  keskusteluja.  Lalinais-ruotsalaisena  se  ilmestyi  ensi  kerran  Tukholmassa 
V.  1538,  suomea  sisältäviä  painoksia  tunnetaan  vuosilta  1644»  1658.  1668  ja  1683. 
Kirjan  täydellbet  kappaleet  ovat  peräti  harvinaiset;  sen  ensi  painoksesta  v.  1538  on 
ilmestynyt  uutispainos  v.  1888. 

Qut  muiden  painoksien  tekstiä  tähfin  näytteeseen  verrata.  Jos  voimine  tehdä 
mitään  päätöksiä  yllämainituista  painovirheistä,  olisi  juuri  1668  v:n  pai- 
nosta käytetty,  mutta  mahdollista  on  että  samat  painovirheet  korjaamatta 
uudistuivat  eri  painoksissa. 

Tämän  kirjoittaja  on  erityisesti  iloinnut  siitä,  että  meidän  maan  tie- 
teellinen tutkimus  suomenkielisenäkin  on  saattanut  tulla  huomatuksi 
niin  kaukana  kuin  Italiassa.  Niinkuin  tiedämme  on  siellä  paitsi  prof.  Tezaa 
toinenkin  mies,  joka  on  suomalaiseen  tutkimukseen  tarkoin  perehtynyt,  ni- 
mittäin Kalevalan  tutkija  Domenico  Comparetti. 

E.  N.  SeULlä. 


Keskustelut  ehtoolUspakosta,  eriuskolalslalsta 
Ja  siviiliavioliitosta. 


Kirkkolakivaliokunnan  mietintö  n:o  21  (Suomen  Kirkolliskokous  1893). 

O.  /.  ColHander^  Ehtoollispakko   ja  siviiliavioliitto.     Helsingissä  1893,  Otava.     23  siv. 

8:0.    Hinta  — :  60. 
A.    Meurman,   Ehtoollispakko    ja    eriuskotaislaki.     (Yhtebkunnaltisia    kysymyksiä,  2). 

Helsingissä  1893,  OUva.   68  siv.  8:o.     Hinta    1:  — . 
Z.     Vr/ö-KoskineH,   Mitä    merkitsee    väite:    Ehtoollispakko   on  poistettava.     (I^ausunto 

Vaasan  pappeinkokouksessa  1893). 
G,    Johansson^   y.   m.:  Sanomalehtikirjoituksia  Uudessa  Suomettaressa  ja  Väktarenissa, 

1893—1894. 

Sittenkuin  viimeksi  Valvojassa  (vuosik.  1893,  siv,  288 — 302)  kä- 
sittelimme «kirkollista  kysymystämme»,  on  siitä  ollut  siksi  paljon  keskus- 
telua, että  pidämme  velvollisuutenamme  katsahtaa,  mitä  uusia  puolia  kysy- 
myksen valaisemiseksi  se  on  mahtanut  tuoda  esiin. 

Ikävällä  on  ensinnäkin  mainittava,  ettei  esilläolevan  kysymyksen  rat- 
kaisemiseksi ole  muuta  tehty  kuin  keskusteltu.  Viimekesäiseltä  kirkoUis- 
kokoukselta  jäi  kysymys  siinä  muodossa  kuin  se  silld  esitettiin  —  kysymyksenä 
ehtooUispakon  poistamisesta  —  avonaiseksi;  kokouksen  työ  tämän  asian 
suhteen  rajoittui  siihen,  että  kirkkolakivaliokunta  antoi  mietinnön,  joka  puo- 
lusti ehtoollispakon  poistamista. 

Syyksi,  miksi  tämä  mietintö  jäi  keskustelematta,  on  sanottu  ajan  vä- 
hyyttä. Syrjäisen  on  vaikea  arvostella,  miten  tämän  asian  laita  kokouksessa 
oli.  A.  Meurman  vakuuttaa  yllä  mainitsemassamme  kirjassaan:  «ei  miltään 
taholta  ollut  mitään  toimia  siihen  suuntaan,  että  olisi  koetettu  viivyttää 
tahi   estää    mietinnön  esille  tulemista.     Ettei  se  tullut  keskustelun  alaiseksi 

riippui  yksinoiDaan  siitä,  että  mietiDtO  jaettiin  niin  myöhään,  ja  siihen  taas, 
oli,  niin  sanoakseni,  fyysillinen  syy.  Ei  ollut  mahdollista  saada  sitä  ennen 
valmiiksi».  Näin  hra  Meurman.  Emme  tahdo  tätä  selitystä  epäillä,  emmekä 
myöskään  luule,  että  tarvitsee  paljon  surra  sitä,  että  tämä  periaatteellinen 
kysymys  jäi  toistaiseksi  ratkaisematta.  Viimekesäisessä  kirkolliskokouksessa 
myönnetään  olleen  monta  semmoista,  jonka  mielestä  kysymys  tuntui  cval- 
mistamattomalta  ja  oudolta»,  ja  olisi  siis  nähtävästi  keskustelu  ehtoollispakon 
poistamisesta  käynyt  kiivaaksi  ja  katkeraksi.  Nyt  kun  mielet  saavat  tyynesti 
yksityisemmissä  keskusteluissa  kypsyä,  niin  asia  varmaan  rauhallisesti  pian- 
kin edistyy.  Tuleva  kirkonkokous  voi  jo  poimia  kypsen  hedelmän,  ja 
myöntyä  ehtoollispakon  poistamiseen  yhtä  rauhallisesti  kuin  Ruotsm  viimei- 
nen kirkolliskokous  sen  teki. 

Siirrymme  nyt  itse  keskusteluim  sekä  ehtoollispakon  poistamisesta  että 
niistä  muutosehdotuksista,  joita  tämän  poistamisen  vastustajat  tekevät  ny- 
kyisten olojen  saattamiseksi  oikeudellisemmalle  kannalle. 

Nykyisen    aseman    selittää  kirkkolakivaliokunnan  mietintö  olevan  sen, 

«että  avioliittoa  Suomenmaassa  ei  voida  solmia  ilman  vihkimistä; 

että  Suomen  ev.-lutherilaiseen  kirkkoon  kuuluvia  henkilöitä  ei  voida 
vihkiä  yhteen,  elleivät  sekä  mies  että  nainen  ole  tulleet  p.  ehtoollisesta 
osallisiksi ; 

että  ev.-lutherilaiseen  kirkkoon  kuuluvat  henkilöt  eivät  saata  tämän 
kirkon  yhteydestä  erota,  elleivät  he  itse  muodosta  toista  kristittyä  protes- 
tanttista uskokuntaa^  jonka  tunnustus  perustuu  raamattuun  ja  apostoliseen 
uskontunnustukseen^  tai  ellei  heitä  tämmöiseen  vastaanoteta;  sekä 

että  tämän  johdosta,  ja  koska  eroaminen  kirkon  yhteydestä,  mainittu- 
jen määräysten  mukaisesti,  itse  asiassa  ainoastaan  verrattain  harvoissa  ta- 
pauksissa voi  käydä  päinsä,  maamme  asujainten  suuri  enemmistö  todella  on 
siinä  asemassa,  että  he  eivät  saata  mennä  naimiseen,  elleivät  ole  lutheri- 
laisessa  kirkossa  ehtoollisella  käyneet.» 

Että  tämmöinen  asema  ei  voi  kestää  tunnollista  tarkastusta,  siitä  ol- 
laan jokseenkin  yksimielisiä.  Mutta  heti  nousee  erimielisyys,  kun  on  ky- 
symys, mitkä  kohdat  nykyisessä  järjestyksessä  ovat  muutettavat.  Sama 
periaatteellinen  eroavaisuus,  jonka  huomasimme  piispojen  Räberghin  ja 
Johanssonin  keskusteluissa  (kts.  Valvoja  1S93,  siv.  288  seur.),  pitkittyy  ja  tulee 
yhä  selvemmäksi  niissä,  jotka  kysymystä  sittemmin  ovat  käsitelleet.  Toiset 
tahtovat    kirkon^    toiset    valtion   lakia   muutettavaksi  vapaampaan  suuntaan. 

Toiset  tahtovat  poistaa  ehtoollispakoD,  toiset  tahtovat  siviiliavioliitoD  sää- 
dettäväksi ja  erittskolaislalda  laajeonettavaksi. 

Otamme  ensinnä  käsiteltäväksemme  ne  mielipiteet,  jotka  vastustaen 
ehtoollispakon  poistamista  tahtovat  valtion  lakia  muuttamalla  päästä  epä- 
kohdbta  irti.  Tällä  puolella  on  keskustelussa  suurempi  kehitys  tapahtunut. 
Se  arkuus  ja  varovaisuus,  jolla  piispa  Ribergh  synodaaliväitöskirjassaan  mai- 
nitsi siviiliavioliittoa  ja  vapaampaa  eriuskolaislakia  epäkohdista  pääsemisen 
keinoina,  on  keskustelusta  poistunut  Herrat  Yrjö-Koskinen  ja  Meurman 
ovat  tässä  kohden  asemata  selvittäneet. 

Edellinen  katsoo  avioliiton  solmimisen  vaikeuden  todellakin  olevan 
olemassa  niiden  suhteen,  jotka,  vaikka  nimeksi  ovat  kirkon  jäseniä,  kum- 
minkaan eivät  «tunnusta  mitään  kristinuskoa  ensinkään»,  jopa  «ovat  kaikkea 
uskontoa  vailla».  Näille  muodostuu  ehtooUisellakäynti  pakkoasiaksi;  ny- 
kyinen eriuskolaislaki  heitä  ei  päästä  kirkosta  pois,  ja  «vaikea  paitsi  sitä 
onkin  pelkän  yhteiskunnallisen  järjestyksen  kannalta  ajateUa  senlaista  eri- 
uskolaislakia, jonka  kehykseen  tämmöiset  henkilöt  mahtuisivat;  he  eivät 
voisi  mitään  yhteistä  tunnustusta  eikä  mitään  kulttia  itsellensä  muodostella 
ja  peljättävä  on,  että  se  yhteislaidun,  johon  he  joutuisivat,  jäisi  kaikkea 
siveellistä  hoitoa  vaille».  Näitä  varten  hra  Yrjö-Koskinen  ehdottaa  siviili- 
avioliiton säätämistä.  Hän  tunnustaa  aviosäädyn  viran  etupäässä  yhteis- 
kunnalliseksi. «Tälle  yhteiskunnalliselle  laitokselle»,  sanoo  hän,  «kirkko 
epäilemättä  antaa  siunauksellansa  vahvuutta;  mutta  ilmankin  tämä  laitos 
pysyy  laillisena  ja  vahvana  eikä  millään  tavoin  kadota  pyhää  luontoansa». 
Näillä  lauseilla  on  hra  senaattori  lausunut  siviiliavioliiton  suhteen  enemmän 
oikeutettuja  mielipiteitä  kuin  ylimalkaan  olemme  kysymyksessä  olevan  keskus- 
telun osanottajissa  tavanneet,  joskin  hän  osoittaa  prinsiipittömän  kantansa  siinä, 
että    tahtoo    siviiliavioliiton  luvalliseksi  ja  lailliseksi,  mutta  ei  pakoUiseksi. 

Paheksuen  puhuu  hän  siitä  kirkollisesta  opportunismista,  joka  hänen 
mielestään  olisi  ehtoollispakon  poistamisessa  muka  epäuskoisten  hyväksi. 
Mutta  hän  ei  ole  ottanut  ollenkaan  puhuakseen  siitä  opportunismista,  jota 
hän  itse  ehdottaa,  että  epäuskoisiksi  julistetut  siviiliavioliiton  perustajat  kir- 
kon yhteydessä  pysyvät.  Mikä  on  kirkon  suhde  näihin?  Voiko  kirkko 
siis  pitää  jäseninään  uskottomia,  jotka  kaikella  tavalla  tahtovat  pyrkiä  siitä 
pois?  Hra  senaattori  on  nähtävästi  samalla  kannalla  kuin  Ruotsin  kirkol- 
liskokous, joka  ei  tahtonut  eriuskolaislakia  kehittää  sellaiseksi,  että  utilistit 
ja  muut  sellaiset  pääsisivät  eroamaan  kirkosta,  vaan  tahtoi  pidättää  ne  us- 

kooDoUisen  suojeluksensa  turvissa.  Entäs  jos  nämät  uskottomat  kieltäysivät 
esim.  lapsiaan  kastamasta,  kirkollista  hautaamistapaa  noudattamasta,  mitä 
sitten?    Hra  Yrjö-Koskisen  kannassa  on  meistä,  jos  missään,  opportumismia. 

Ne  vaikeudet,  jotka  ovat  hra  Yrjö-Koskisen  kannassa,  on  hra  Meur- 
man  valmis  voittamaan,  vaikkapa  hän  hyväksyy  edellisen  mielipiteen  siitä, 
että  kirkon  lakia  ei  ole  muutettava.  Hänen  esityksensä  tekee  hyvän  vai- 
kutuksen sentähden,  että  hän  uskaltaa  ajatella  johtopäätöksensä  loppuun 
asti.  Hra  Meurman  vetää  kiitettävällä  johdonmukaisuudeUa  ne  johtopää- 
tökset, joita  ei  piispa  Rabergh  eikä  myöskään  senaattori  Yrjö-Koskinen  ole 
tahtonut  myöntää.  Siviiliavioliiton  säätäminen  ei  hra  Meurmanin  mielestä 
riitä  asettamaan  kirkkoa  oikeaan  asemaan  uskottomuutta  vastaan,  vaan  tah- 
too hän  lisäksi  eriuskolaislain  muutettavaksi  niin  vapaaksi,  että  oikein  häm- 
mästyksellä lukee  hänen  esitystään.  Hyvin  on  paikallansa  se  hra  Meur- 
manin lause,  että  hän  on  toisella  kannalla  nyt  kuin  ennen.  «Olen  minäkin», 
sanoo  hän,  «aikanani  vastustanut  laajempaa  eriuskolaislakia,  mutta  minun 
käsitykseni  on,  että  laki  on  muodostuva  ilmaantuneiden  olojen  mukaan». 
Nuo  «ilmaantuneet  olot»  ovat  siinä,  että  on  «julkisena  tosiasiana,  että  val- 
tiolla on  jäseniä,  jotka  eivät  ole  uskonnollisia.» 

Tahdon  esittää  hra  Meurmanin  nykyisen  kannan  eriuskolaislain  suh- 
teen hänen  omilla  sanoillaan,  koska  muuten  pelkään,  että  lukijan  olisi  vai- 
kea uskoa  esitystäni  todeksi.  Kirjansa  37  sivulla  sanoo  hra  Meurman: 
«Rohkenen  ehdottaa,  että  eriuskolaislaki  laajennettaisiin  siten,  että  ne,  jotka 
eivät  voi  yhtyä  mihinkään  olevaan  seurakuntaan  tahi  muodostaa  mitään 
uutta  raamatun  ja  apostolisen  tunnustuksen  perustukselle,  saisivat  muodos- 
taa siviiliseurakunnan,  tekemättä  mitään  selkoa  uskontunnustuksestaan  tahi 
ylläpitämättä  mitään  yhteistä  jumalanpalvelusta,  jos  eivät  sitä  itse  tahdo. 
Mutta  ehtona  ei  missään  tapauksessa  olisi  raamatun  ja  apostolisen  tunnus- 
tuksen hyväksyminen  ^).  Sitä  vastoin  pitäisi  heillä  olla  johtaja,  joka  hoitaa 
heidän  siviilirekisterinsä,  ja  antaa  aviokuulutuksen,  joka  julkaistaan  maan 
virallisissa  lehdissä.  Avioliitto  solmittakoon  kihlakunnanoikeudessa  maalla 
ja  raastuvanoikeudessa  kaupungissa,  joissa  muutoinkin  kiinnityksiä  annetaan  ^). 
Tuomari  onkin  helpommin  tavattavissa  kuin  kruununvouti,  jolle  1876  vuo- 
den eriuskolaislaki  tahtoi  uskoa  siviiliavioliiton  solmimisen,  ja  aviokirja  jou- 
tuu luotettavampaan  säilyyn  kuin  kruununvoudin  luona.    Että  lapset  saavat 

sitä  yleistä  ja  siveellistä  opetasta,  jota  valtio  vaatii,  siitä  pitäköön  siviili- 
virkakunta,  kouluylihallitus  ja  sen  käskettävät  virkamiehet  huolta.» 

Olemme  jo  ennen  Valvojassa  (1892,  siv.  606—615)  periaatteessa 
lausuneet  saman  käsityksen  eriuskolaislain  kehittämisestä,  kuin  minkä  hra 
Meurman  nyt  hieman  karkealla  tavalla  tuo  esiin.  Emme  voi  nytkään  muuta 
ymmärtää,  kuin  että  uskonnon  vapauden  aate  johtaa  siihen,  ettei  valtio 
suoranaisesti  vaadi  uskontunnustusta  jäseniltään.  Hyväksymistä  ansainnee 
myös  se  selitys,  minkä  hra  Meurman  antaa  niiden  syiden  suhteen,  jotka 
nyt  voivat  saattaa  valtion  vaatimaan  jäseniltään  määrättyihin  uskonkuntiin  kuu- 
lumista. Valtion  pitää  vaatia  «jotakin  järjestystä,  ainakin  tietoa  siitä,  ketkä 
ovat  sen  jäseniä,  ja  jotakin  takausta,  että  niiden  lapsille  opetetaan  sitä, 
näitä  valtio  pitää  oikeana».  Saman  mielipiteen  kuuluu  eräs  itävaltalainen 
valtiomies  lausuneen  ^iten,  että  «uskottomuudenkin  puolue  on  organiseerat* 
tava».  Se  seikka,  että  hra  M.  on  rohjennut  tehdä  täydet  johtopäätökset 
siitä  kannasta,  jonka  piispa  Rabergh  synodaaliväitöskirjassaan  arasti  lausui, 
jota  sittemmin  senaattori  Yrjö-Koskinen  lausunnossaan  vaati  jossakin  määrin 
noudatettavaksi,  tekee  hänen  asemansa  keskustelussa  selvemmäksi  ja  avo- 
naisemmaksi.  Toinen  asia  on,  rupeaako  hra  Meurman  todellakin  käyttä- 
mään valtiollista  vaikutustaan  niiden  muutosten  aikaansaamiseksi,  joista  hän 
on  puhunut  Joka  tapauksessa  on  jo  paljas  se  seikka,  että  on  tullut 
myönnetyksi  tuo  johtopäätös,  paljon  vaikuttanut  aseman  selvittämiseksi,  ja 
tästä  avosydämisestä  teosta  kiitämme  hra  Meurmania  vielä  kerran. 

Mutta  kumminkin  on  tuossa  hra  Meurmanin  ehdotuksessa  erityisestä 
siviiliseurakunnasta  —  sitä  on  yksityisesti  «kloaakiksi»  mainittu  —  lausuttu 
sellainen  käsitys  valtion  suhteesta  uskontoon,  joka  ei  mitenkään  ole  sopu- 
soinnussa itsenäisen  kulttuurivaltion  aatteen  kanssa.  Jos  syy  siviilirekisterin 
tekemiseen  valtion  puolelta  on  ainoastaan  siinä,  että  se  haluaa  järjestystä 
ja  tietoa  jäsenistään  ja  niiden  suhteista,  niin  tämä  rekisteri  ei  tule  käsittä- 
mään ainoastaan  yhtä  osaa  kansalaisia,  vaan  kaikkia.  Valtion  lain  yhden- 
mukaisuus vaatii  sen,  että  sen  edessä  kaikki  kansalaiset  ovat  siihen  samassa 
suhteessa.  Hra  Meurmanin  johtopäätöksissä  siis  näkyy  selvästi,  että  hänkin 
on  vaan  kirkon  kannalta  asioita  pimninnut. 

Mainitsimme  vastikään  sen  eroavaisuuden,  joka  saattaa  olla  kes- 
kustelun ja  toiminnan  välillä  vapaamman  eriuskolaislain  suhteen.  Tämä 
kohta  ansaitsee  nimenomaista  huomauttamista,  sillä  se  tuntuu  nykyään  hyvin 
omituiselta.    Kirkkolakivaliokunnan   mietintö  panee  sille  paljon  painoa.    Se 

mainitsee  niitä  vastaan,  jotka  koettelevat  keskustelussa  pysytellä  pystyssä 
sillä,  että  tahtovat  valtion  lakia  jDUUtettavaksi  ja  ehCoollispakkoa  kirkossa 
säilyttää,  «että  luultavaa  todenteolla  tätä  nykyä  ei  ole,  että  yhteiskunnalli- 
nen laki  saataisiin  puheenalaisella  tavalla  muutetuksi».  Valiokunta  sanoo 
itsellään  olevansa  syytä  otaksumaan,  että  ne,  jotka  vastustavat  n.  s.  eh- 
tooUispakon  poistamista,  myöskin  vastustaisivat  semmoista  ehdotusta  että 
laajennettaisiin  oikeus  erota  lutherilaisesta  kirkosta  siihen  määrään,  kuin 
olisi  kysymyksenalaiseen  tarkotukseen  tarpeen.  Mietintö  mainitsee  esi- 
merkkinä erään  jossakin  pappeinkokouksessa  esiintyneen  puhujan,  joka  «mel- 
kein yhdessä  hengenvedossa»  lausui:  «valtio  se  on,  joka  pakottaa  ehtoolli- 
sella käymään,  sillä  se  tahtoo  uskonnollisia  jäseniä»  ja  selitti  olevansa  sitä 
mieltä,  ettei  «olisi  hyvin  mietittyä  kirkon  puolelta  kääntyä  valtion  puoleen 
pyynnöllä,  että  se  tästä  vaatimuksesta  luopuisi».  Samanlaisena  esimerkkinä 
siviiliavioliiton  suhteen  on  se  hra  Nordströmin  vastalause,  joka  on  liitetty 
kirkkolakivaliokunnan  mietintöön.  Hra  Nordström  sanoo:  «minusta  näyttää 
siis  valiokunnan  perustelu  johtavan  siihen,  että  siviiliavioliitto  olisi  meillä 
toimeen  saatava,  mutta  tämän  laitoksen  pitää  valiokunta  samoinkuin  minä- 
kin turmiotatuottavana  eikä  suinkaan  toivottavana  nykyisten  olojen  vallitessa». 
Tällaiset  lausunnot  näkyvät  osoittavan,  että  valtion  lain  muuttamisyritykset 
saavat  odottaa  vastustusta  niidenkin  puolelta,  jotka  teoreettisesti  ne  hy- 
väksyvät välttämättömiksi. 

Mitä  siihen  kysymykseen  tulee,  onko  vapaampi  eriuskolaislaki  mah- 
dollinen saada  toimeen,  niin  siitä  ylimalkaan  ei  nykyisessä  keskustelussa 
ole  kovinkaan  paljon  puhuttu.  Pääasiallisena  vastaehdotuksena  ehtoollis- 
pakon  poistamista  vastaan  on  ollut  siviiliavioliiton  julistaminen  luvalliseksi. 
Luottaen  siihen,  että  uskonnonvapauden  aate,  jonka  jo  hra  Meurmankin  pitää 
välttämättömänä,  johdonmukaisuuden  voimalla  saavuttaa  alaa  ja  tunnustusta, 
siirrymme  periaatteellisesti  tarkastamaan  tehtyjä  ehdotuksia  siviiliavioliiton 
säätämisestä. 

Silloin  pistää  silmäämme  ensiksikin  se  seikka,  että  siviiliavioliittoa 
siinä  keskustelussa,  johon  tässä  luomme  katsauksen,  ainoastaan  jonakin 
välttämättömänä  pahana  on  puolustettu.  Hra  Yrjö-Koskinen,  joka  kummin- 
kin antaa  siviiliavioliitolle  enimmän  tunnustusta,  puhuu  hänkin  vähän  ivalli- 
sesti siitä,  että  hänellä  ei  omasta  puolestaan  ole  «mitään  erinäistä  halua» 
tehdä  varsinaista  ehdotusta  siviiliavioliiton  säätämisestä.  Hra  Meurmannista 
on    siviiliavioliitto,  joskin    ei  itsessään  pahe,  kuitenkin  epäkristillisen  mieli- 

alan  osottaja  kansoissa.  Kun  siviiliavioliiton  puolustajissa  on  tällaisia  mieli- 
piteitä, niin  eipä  kummaa,  että  ne,  jotka  vastustavat  valtion  lain  muutta- 
mista ja  tahtovat  päästä  nykyisistä  vaikeuksista  avioliiton  solmimisen  suhteen 
ehtoollispakkoa  poistamalla,  käyttävät  jyrkästi  paheksuvia  sanoja  siviiliavio- 
liitosta. Kuopion  papiston  lauselmaa,  että  siviiliavioliiton  salliminen  on 
ollut  «turmiona  kansoille»,  kannattavat  täydesti  professori  Colliander  ja 
piispa  Johansson.  Otamme  tässä  siviiliavioliiton  luonnosta  lausutut  mieli- 
piteet tarkastettaviksi. 

Ainoastaan  valinnaista  siviiliavioliittoa  on  kysymyksessä  olevassa  kes- 
kustelussa puolustettu.  Tämä  jo  näyttää,  että  siviiliavioliittoa  puolustetaan 
vaan  opportunismin  kannalta,  tahdotaan  sitä  joksikin  hätäventtiiliksi,  jonka 
kautta  kirkko  pääsee  vihkimästä  sille  mahdottomia  jäseniä.  Olemme  jo 
ennen  osoittaneet,  että  hra  Meurmanin  ehdotus  erityisen  siviiliseurakunnan 
perustamisesta  käy  opportunistiseen  suuntaan  loukkaamalla  sitä  suhdetta, 
jonka  periaatteen  kannalta  pitää  olla  olemassa  valtion  ja  sen  jäsenten  vä- 
lillä. Sama  on  sanottava  niistä  siviiliavioliiton  puoltajista,  joidenka  mieli- 
piteitä tässä  tarkastamme. 

ValtioUa  on  avioliiton  ja  perhe-elämän  suhteen  tärkeitä  vaatimuksia 
asetettavina.  Aviosäädyn  koko  oikeudellinen  asema  on  valtion  turvaama. 
Valtion  laki  määrää  perintösuhteet,  lasten  kasvatuksen,  vanhempien  oikeudet 
niiden  suhteen,  se  kieltää  monivaimoisuuden  ja  avioliiton  solmimisen  suku- 
laisten kesken  y.  m.  On  siis  luonnollista,  että  valtio  pidättää  itselleen 
oikeuden  määrätä  avioliiton  solmimis-  kuin  myös  purkamistavat.  Tähän 
asti  on  meiUä  ollut  ja  on  vielä  olemassa  valtiolla  avioliiton  suhteen  se 
periaate,  että  se  hyväksyy  oikeudelliseksi  sen  avioliiton  perustamismuodon, 
jonka  sen  sallimat  kirkkoyhdistykset  vihkimyksellään  antavat.  Jos  nyt  ke- 
hitys osoittaa,  että  valtio  ja  kirkko  eivät  enää  voi  yhteydessä  olla,  jos  ei 
enää  voi  yhteiskunnallisia  oikeuksia  tehdä  riippuviksi  kirkollisista  toimista, 
niin  on  muutosehdotuksia  esitettäessä  selvitettävä,  mikä  avioliiton  ole- 
muksena on  ja  missä  suhteessa  valtio  ja  kirkko  siihen  tulevat  olemaan. 

Avioliiton  sisällyksenä  on  kahden  ihmisen  siveelliseen  mielialaan  pe- 
rustuva yhteiselämä.  Avioliitto  ei  voi  saada  mitään  pyhyyttä  siitä  tai  tästä 
solmimismuodosta,  jollei  sen  solmijoissa  itsessään  siveellistä  mieltä  ole 
olemassa. 

Mutta  jos  ainoastaan  siveellinen  tahto  voi  perustaa  oikean  avioliiton, 
niin  on  kumminkin  perustamismuodolla  sen  suhteen  tärkeä  tehtävä.    Valtio 

julistaa  antavansa  oikeudellisen  turvansa  avioliiton  rakentajille  ja  asettaa  heidän 
avioliittonsa  yhteiskunnallisten  lakiensa  alaisibi.  Sillä  paljastaan  privaatti- 
asiaksi  valtio  ei  tunnusta  avioliittoa.  Ja  toiselta  puolen,  jos  avioliiton  raken- 
tajat ovat  uskonnollisia  ihmisiä,  niin  he  luonnollisesti  omistavat  itselleen  sen 
siunauksen,  jonka  uskonnollinen  yhteiskunta  taijoo.  Kirkollisessa  vihkimyk- 
sessä annetaan  avioliiton  rakentajille  se  rukouksen  voimaan  perustuva  siu- 
naus, jota  uskonnollinen  mieli  kaikissa  elämän  tehtävissä  ja  erityisesti  sen 
tärkeimmissä  halajaa. 

Meistä  on  oikeudenmukaista,  ettei  puhuta  siviili-  ja  kirkollisesta  avio- 
liitosta jonkunlaisina  vastakohtina,  sillä  ne  ovat  aivan  hyvin  yhdistettävissä. 
Mutta  sillä,  että  säädettäisiin  siviiliavioliitto  valinnaisesti,  asetetaan  kansa- 
lainen siihen  tilaan,  että  hänen,  jos  hän  tahtoo  yhteiskunnallista  solmimis- 
muotoa  noudattaa,  on  pakko  selittää  olevansa  välittämättä  kirkollisesta  siu- 
nauksesta, josta  hän  asiain  sillä  kannalla  ollessa  jää  osattomaksi.  Histo- 
riallinen kokemus  on  monesti  osoittanut,  että  valinnainen  siviiliavioliitto  on 
perusteeton  muoto,  joka  ainoastaan  ohimenevänä  ilmiönä  voi  syntyä  ja 
vähitellen  johtaa  pakolliseen  siviiliavioliittoon. 

Tämä  prinsiippiselitys  olkoon  vastineena  sille  esitykselle  siviiliavio- 
liitosta, jonka  prof.  Colliander  on  «Vartijassa»  antanut.  Oikea  on  nähdäk- 
semme hänen  käsityksensä  nykyisistä  historiallisista  oloista  meillä  avioliiton 
solmimisen  suhteen.  Tämä  käsitys  on  se,  ottä  nykyisen  kirkkolain  mukaan 
avioliitto  kirkollisen  vihkimisen  kautta  solmitaan  tai  lailliseksi  tunnustetaan, 
ja  että  valtio  puolestaan  tunnustaa  laillisiksi  kirkon  vihkimisen  kautta  vah« 
vistetut  avioliitot.  Ne  väitteet,  jotka  senaattori  Yrjö-Koskinen  on  tehnyt 
siitä,  että  jonkunlaista  siviiliavioliittoa  nykyinen  eriuskolaislaki  (^  11)  tun- 
nustaisi, on  mielestämme  prof.  Colliander  osoittanut  perättömiksi.  Yhtä 
vähän  pitänevät  paikkaansa  kirkkoherra  Nordlundin  prof.  Collianderia  vas- 
taan lausumat  mielipiteet,  että  nykyinen  kirkkolaki  muka  tunnustaa  aviolii- 
ton vihkimistoimituksen  paljaaksi  siunaukseksi  eikä  kirkolliseksi  laillistutta- 
miseksi.  Prof.  Collianderin  selityksissä  siviiliavioliitosta  onkin  tämä  histo- 
riallinen puoli  tärkein  ja  laveimmin,  melkein  yksistään  esitelty.  Mutta  kun 
me  tämän  myönnämme,  niin  olemme  samalla  ylempänä  sanoneet  eroavan 
ajatuksemme  siviiliavioliiton  luonteesta.  Prof.  Colliander  on  syystä  vas- 
tustanut sitä,  että  siviiliavioliitto  tulisi  kirkon  piirissä  käytäntöön,  niinkuin 
senaattori  Yrjö-Koskisen  ehdotuksesta  olisi  seurauksena,  mutta  valtion  kan- 
nalta hän  ei  ole  osoittanut  siviiliavioliittoa  hyljättäväksi  laitokseksi. 

Jos  kerran  valtio  rupeaa  avioliittolakejansa  muuttamaan,  olettakaamme 
esim.  sen  aiheuttamana,  että  kirkko  raamatullisten  perusteittensa  mukaan 
kieltäytyy  vihkimästä  avioeron  saaneita  uuteen  avioliittoon,  jos  toinen  avio- 
kumppani vielä  elää,  niin  olisi  prinsiipinmukaista,  että  siviiliavioliitto  kai* 
kille  valtion  jäsenille  säädetään.  Että  kirkko  tämän  tekee,  se  on  periaat- 
teenmukaista  ja  tullee  ennemmin  tai  myöhemmin  tapahtumaan,  katsoen 
siihen,  että  asiata  jo  oli  viime  kirkolliskokoukseen  valmistettu  ja  että  sitä 
yhä  pidetään  kirkon  miesten  kesken  vireillä.  Eräs  hra  S.  on  kyllä  «Väkta- 
ren>  nimisessä  sanomalehdessä  lausunut  sen  ajatuksen,  että  kirkon  olisi 
koettaminen  taivuttaa  valtiota  muuttamaan  lakiansa  kirkon  lain  mukaiseksi, 
ja  että  siihen  asti  kuin  tämä  tapahtuu,  pappien  olisi  maaUista  järjestystä 
noudattaen  vihkiminen  avioliittoja,  jotka  ovat  heidän  omantuntonsa  ja  raa- 
matun sanan  kanssa  ristiriidassa.  Mutta  sille  että  valtio  tällaisen  toivo- 
muksen täyttäisi,  ei  kirjoittaja  voi  antaa  päteviä  perusteita,  ja  on  sentähden 
toinen  tie  asian  ratkaisemiseksi  välttämätön.  Kun  tämä  valtion  ja  kirkon 
ristiriita  tulee  tapahtumaan,  niin  arvattavasti  valtio  siinä  muodostaa  lakinsa 
siviiliavioliitosta  itsenäisten  aatteiden  mukaan  eikä  suvaitse  riippumista  kir- 
kollisista mielijohteista. 

Myönnän,  että  en  kernaasti  ole  ryhtynyt  siihen  keskusteluun,  joka  ny- 
kyänsä  on  ollut  esillä  siviiliavioliiton  säätämisestä.  Sillä  kun  tätä  ehdote- 
taan siltä  puolelta,  jolla  ollaan  hyvin  vastenmielisiä  koko  laitosta  vastaan, 
ja  ainoastaan  siitä  syystä,  että  päästäisiin  pulmasta  ehtoollispakon  poista- 
misen suhteen,  niin  voi  ymmärtää,  ettei  ehdotus  tule  esille  siinä  muodossa, 
kuin  yhteiskunnalliset  periaatteet  vaativat.  Mikäli  ymmärrän  on  suuri  osa  kan- 
saamme siviiliavioliiton  aatteelle  vieras,  eikä  saata  otaksua,  että  se  lähim- 
mässä tulevaisuudessa  tulisi  säädetyksi,  vaikkakin  keskustelussa  on  vaikutta- 
valta taholta  myönnytty  valinnaisen  siviiliavioliiton  ehdottamiseen. 

Mitä  taas  tulee  kysymykseen  ehtoollispakon  poistamisesta,  niin  on 
sille  asialle  eduksi,  ettei  siihen  sotketa  valtiollisista  puolista  riippuvia  mo- 
tiiveja, vaan  katsotaan  asiata  kirkolliselta  kannalta.  Kirkkolakivaliokunnan 
mietintö  sisältää  kumminkin  yhtenä  motiivina  ehtoollispakon  poistamiseen 
sen,  että  luultavaa  todenteolla  ei  ole  että  yhteiskunnallinen  laki  saataisiin 
vapaammaksi  muutetuksi,  «joten,  jos  kirkolliskokous  kieltäytyy  kirkkolakia 
muuttamasta  tässä  kohden,  se  samalla  kieltäytyy  ryhtymästä  nykyisissä  oloissa 
ainoaan  mahdoUiseen  toimenpiteeseen,  jolla  voidaan  saada  muutetuksi  sään- 
nös,   mikä    todella    ulkonaisilla    keinoilla  pakottaa  kirkon  jäseniä  käymään 

Herran  p.  ehtooUisella».  Niin  huomioon  otettava  kuin  tämä  valiokunnaD 
lausuma  onkin  siinä  suhteessa,  että  se  siviiliavioliiton  ja  vapaamman  eri- 
uskolaislain  kirkoUismielisissä  puolustajissa  näiden  asiain  suhteen  olettaa 
pyrkimystä  pysyä  teoreettisessa  keskustelussa  johdonmukaisina,  niin  se  kui- 
tenkaan ei  voi  kirkon  toimintaan  vaikuttaa.  Ainoastaan  omista  periaatteis- 
taan voi  kirkko  saada  todellista  syytä  muuttamaan  lakiansa.  Tässä  kohden 
on  oikeassa  ehtoollispakon  poistamista  vastustajain  mielipide,  sillä  tässä  voi 
tulla  kysymykseen  kirkollisen  järjestyksen  muuttaminen  «epäuskon  tähden». 
On  aina  periaatteellisissa  keskusteluissa  oletettava,  että  valtio  vapaamman 
eriuskolaislain  kautta  tekee  kirkolle  mahdolliseksi  päästä  epäuskoisista  jä- 
senistään. 

Nyt  kysymyksessä  oleva  keskustelu  ehtoollispakon  poistamisesta  onkin 
osoittanut,  että  sitä  voi  hyvin  puolustaa  aivan  kirkolliselta  kannalta.  Joskin 
piispa  Johanssonin  ja  prof.  Collianderin  selvittelyissä  aina  joskus  pistää 
esille  vastenmielisyys  siviiliavioliittoa  vastaan  syrjämotiivina  siihen,  että  he 
ehtoollispakkoa  vastustavat,  niin  ovat  he  kuitenkin  asiallisesti  osanneet  kir- 
kon raamatullisista  periaatteista  näyttää,  ettei  ehtoollisella  käynti  ole  pidet- 
tävä minään  ehtona  kirkolliselle  vihkimiselle.  Piispa  Johansson  lausuu 
suorastaan,  ettei  valtiosta  riippumattomassa  «vapaakirkossakaan»  saa  ehtoollis- 
pakkoa olla  olemassa,  «koska  uskonnollinen  kehitys  epäilyksistä  rikkaalla 
aikakaudella  ei  aina  edisty  niin,  että  se,  joka  pyrkii  avioliittoon,  sinä  aikana 
tuntee  itsensä  kelvolliseksi  menemään  ehtoolliselle».  Prof.  Collianderin 
perustukset  ehtoollispakon  poistamisesta  pysyvät  myöskin  positiivisesti  raa- 
matullisissa periaatteissa.  Samalla  on  hän  poistanut  sen  ristiriidan,  joka 
oli  piispa  Johanssonin  mielipiteissä  siinä,  että  tämä  tahtoi  ehtoollisella 
käymättömiä  «ei-kristittyyn  avioliittoon»  kirkon  piirissä  vihittäviksi.  (Katso 
Valvoja  1893,  siv.  293  ja  299).  Prof.  Colliander  näet  tahtoo  vihkimyskaavan 
säilyttää  samanlaisena  kaikille  kirkon  jäsenille,  niillekin,  jotka  eivät  vielä 
avioliittoon  mennessään  ole  voineet  ehtoollisella  käydä. 

Raukeeviksi  tulevat  siten  ne  hra  Yrjö-Koskisen  lausumat  muistutukset, 
että  ehtoollispakon  poistamista  puolustavat  ajaisivat  yhteiskunnallisia  eikä 
kirkollisia  asioita.  Mitään  syytä,  jonka  vuoksi  kirkon  tulisi  kieltää  vihki- 
mästä ehtoollisella  käymättömiä  jäseniänsä,  ei  ole  tuotu  esiin.  Sopii  tässä 
samassa  huomauttaa  siitä  lauseesta,  jonka  eräs  puhuja  Ruotsin  viimeisessä 
kirkolliskokouksessa    toi    esille,  ettei  kirkon  pitäisi  pidättää  jäseniltään  pie- 

nempää  siunausta  (avioluton  siunausta),  joskin  he  eivät  tahdo  kaikkein  suu- 
rimmasta (ehtoollisesta)  tulla  osallisiksi. 


Käytän  loppuosan  kirjoitustani  lausuakseni  ajatukseni  niiden  muistu- 
tusten johdosta,  joita  hra  Meurman  on  tehnyt  edellistä  kirjoitustani  vastaan. 

On  kysymys  siitä,  voiko  se,  joka  luottaa  kristillisen  uskonnon  voi- 
maan kehittyä  nykyaikaisen  tajunnan  kanssa  sopusointuun,  mutta  joka  sa- 
malla ei  voi  katsoa  virallisen  kirkonopin  vastaavan  sitä,  mitä  19  vuosisatana 
kristinuskolla  on  ymmärrettävä,  pysyttäytyä  kirkon  jäsenenä.  Hra  Meur- 
man on  peloissaan  siitä,  «miksi  muodostuu  kirkkomme  tunnustus»,  jos 
kehityksen  vaatijat  kirkossa  pysyvät  ja  toimivat.  On  muistettava,  että  ny- 
kyinen tunnustus  on  se  teoreettinen  muoto,  johon  vanhan  ajan  filosooiiset 
systeemit  ja  juutalaiset  apokalyptiset  kuvitukset  Kristuksen  henkisen  saarnan 
ihmisen  suhteesta  jumalalliseen  isäänsä  pukivat.  Jos  on  uskonnollinen  totuus 
se,  että  henkistä  voimattomuuttaan  poteva  ja  syyllisyyttään  tunteva  ihminen 
saa  turvautua  jumalalliseen  armoon,  niin  ei  ole  samalla  myönnetty  ikuisesti 
todeksi  selityksiä  Kristuksen  edustajallisesta  toimesta  ihmiskunnan  vapautta- 
misessa. Kristus  on  näyttänyt  tien  kaikille,  jotka  tahtovat  Jumalaan  tur- 
vautua, mutta  ei  hänen  «jumalihmisyyttänsä»  sentähden  tarvitse  ajatella 
toisessa  merkityksessä  kuin  siinä,  jossa  jokainen  kristinopin  päätotuudesta 
kiini  pitävä  voi  tulla  «jumalan  lapseksi».  Kun  apostolit  pukivat  kokemuk- 
sensa siitä,  että  he  mestarinsa  kuoleman  jälkeen  epäilyksistään  tulivat  luotta- 
mukseen Kristuksen  hengen  todellisesta  läsnäolosta  heissä,  siihen  selitykseen, 
että  Kristus  oli  lihallisesti  ylösnoussut,  niin  asia  oli  tosi,  mutta  muoto 
sen  ajan  käsityksistä  riippuva.  Jos  uudempi  dogmatiikka  voi  Kristinuskon 
teoreettisen  puolen  perustaa  toisellaiselle  pohjalle  kuin  millä  kirkonoppi 
nykyään  seisoo,  niin  tämä  pakostakin  vähitellen  muodostaa  kirkon  tunnus- 
tuksen. Pääasia  on,  että  uskonnollinen  mieli  näyttäytyy  todelliseksi  ja 
yhteiselämää  perustavaksi,  vaikka  kirkon  tunnustuksesta  on  luovuttu.  Kysy- 
mys tulee  varsin  käytännölliseksi.  Oppikoot  papit  saarnaamaan  Kristuksen 
oppia  siten,  etteivät  he  samalla  siihen  sekoita  vanhentunutta  filosofiiaa. 
Raamatun  «yksinkertaiset»  eivät  ole  ne,  jotka  pysyttävät  hyvinkin  mutkik- 
kaita filosoofisia  ongelmoita,  kunhan  ne  vaan  ovat  virallisessa  dogmatiikassa 
lausuttuja,  vaan  ne,  jotka  tahtovat  Kristuksen  alkuperäiseen  elämänvoimaan 

turvautua  muuttamatta  uuden  ajan  kypsyttämää  maailmankäsitystääu  histo- 
riallisesti rauenneiden  dogmien  mukaan.  Tämä  olkoon  muistutettu  siihen 
katsoen,  että  hra  Meurman  puhuu  «sivistyneistä»  muka  niinä  kirjanoppineina, 
joita  varten  Kristuksen  evankeliumi  ei  ole  tarkoitettu.  Kenenkähän  puolelle 
Kristuksen  evankeliumi  tuon  syytöksen  tähän  meidän  aikaan  langettaisi? 

Toivomme  on,  että  kirkossamme  itsessään  vähitellen  syntyy  mie- 
hiä, jotka  ottavat  ajan  uskonnollisia  tarpeita  tyydyttääkseen.  Ei  tarvitse 
siitä  epäillä,  ettei  tämä  harrastus  saisi  positiivisesti  lausutuksi  tunnustuk- 
sensa, jos  kerran  uskonnollista  harrastusta  syntyy.  Että  kumminkin  teo- 
reettisessa liittäymisessä  yhteiseen  tunnustukseen  tulee  olemaan  tulevaisuu- 
dessa vähempi  tarkkuus  ja  suurempi  vapaus,  on  asianmukaista.  Uskonto 
on  sydämen  elämää  ja  toimintaa  ennen  kaikkea;  tunnustus  on  tärkeä  asia, 
mutta  kumminkin  sivuasia  sen  rinnalla. 

Olen  sanonut,  että  kirkon  virallinen  oppi  pidättää  uskonnollisesti  har- 
rastavia, mutta  tätä  oppia  tunnustamattomia,  ottamasta  osaa  kirkon  käytän- 
nöllisiin uskontoimiin.  Käymällä  ehtoollisella  voi  ajatella  antavansa  tunnus- 
tuksensa kirkon  opille  ja  siten  menettelevänsä  valheellisesti.  Olin  lausunut, 
että  jos  kirkon  miehet  saarnaisivat  ehtoollisen  tehtävästä  riippumattomana 
kirkon  formuleeraamasta  käsityksestä,  niin  monelta  jäisi  epäilys  ehtoolliselle 
menemisestä.  Hra  Meurman  huudahtaa:  «kummallinen  usko  kirkonmiesten 
auktoriteettiin!  Jos  kirkonmies  myöntää  heille  vapauden  uskoa  Kristuksen 
persoonasta  ja  muista  dogmista,  mitä  tahtovat,  niin  menevät,  jos  ei,  niin 
eivät  mene».  Tässä  kohden  myönnän,  etten  ollut  lausunut  asiata  omalta 
puoleltani  täydellisesti  ja  niin,  kuin  sen  persoonallisen  tutkimukseni  mu- 
kaan nyt  käsitän.  Luulen  vieläkin,  että  se  menetystäpä,  jonka  olen 
maininnut  saamaajaimme  suhteen  suotavaksi,  on  pedagoogisesti  oikea.  Se 
antaisi  kirkolle  ehtoollisvieraita  enemmän  kuin  nyt  tosiajattelevien  ihmisten 
riveistä.  Mutta  olen  persoonallisesti  sillä  kannalla,  etten  myönnä  niiden, 
jotka  pitävät  virallisen  opin  tunnustamista  ehtooUiskäymisen  ehtona,  ole- 
van oikeassa.  Pidän  oikeutenani  mennä  Herran  ehtoolliselle  kirkossamme, 
vaikka  ajattelen  Kristinopista  kuten  ajattelen.  En  ole  asiata  ennen  niin  kä- 
sittänyt omasta  puolestani,  sen  myönnän.  Olen  «antanut  liian  paljon  arvoa 
kirkonmiesten  auktoriteetille».  Se  kumminkaan  ei  ole  todellisuudessa  tar- 
peen. Tunnustuskirjammekin  lausuvat  selvästi  sen,  ettei  ehtoollisvieraalta 
vaadita  mitään  kaavallista  totenapitämistä  sen  opin  suhteen,  joka  kirkolla 
on    Kristuksen    ruumiillisesta    läsnäolosta  ehtoollisessa.     Sovitukseen  pyrki- 

mys  jumalan  kanssa  on  ehtoollisellakäymisen  ehtona  eikä  mun.  Mainittava 
on  vielä,  että  hra  Meurman  kuten  myös  hra  Yrjö-Koskinen  nykjrisissä  kes- 
kusteluissa ovat  pannedt  painoa  tämäntapaiselle  ehtoollisen  ymmärtämiselle, 
kun  heidän  on  ollut  todistettava,  ettei  ehtoollisella  käyntiä  tarvitse  niin 
peljätä,  kuin  usea  tunnollinen  tekee,  mutta  ei  oikein  selviä  heidän  sanois- 
taan, millaiseen  suhteeseen  he  tässä  kohden  asettavat  oppinsa  «Kristuksen 
persoonasta.» 

Että  siinä  opissa,  jota  meidänkin  kirkossamme  virallisesti  saarnataan, 
usein  on  paljon  ulkonaista  kaavamaisuutta,  joka  vieroittaa  uskonnollisiakin 
mieliä  siitä  pois,  siitä  mainitsen  vaan  yhden  esimerkin.  Kun  eräälle  van- 
halle miehelle  hänen  kuolinvuoteellaan  tarjottiin  ripinpäästöä  ja  Herran 
ehtoollista,  oli  hän  estäen  vastannut:  «olen  ripittänyt  itseni  hengessä  juma- 
lan edessä».  Olin  kuullut  saman  miehen  hänen  eläessään  mainitsevan,  että 
luteerilaisessa  kirkossa  on  vielä  paljon  tyhjää  seremoniiaelämää.  Tämä 
esimerkki  selvittää,  miksi  kirkonelämästä  tunnollisetkin  voivat  vieraantua. 
On  olemassa  erotus  ulkonaisen  kirkon  ja  sisäisen  kirkon  eli  jumalan  valta- 
kunnan välillä.  Kun  ihmisen  persoonallisimmissa  suhteissa  oletetaan  jotakin 
maagiUiseUa  voimalla  vaikuttavaa  ja  tahdotaan  ulkonaisilla  keinoilla  saada 
ihmisiä  pyhiin  toimituksiin  tulemaan,  niin  herätetään  vastenmielisyyttä  kir- 
kollista yhteiselämää  vastaan.  Sitä  että  olisi  välttämätöntä  ottaa  osaa  kir- 
kollisesti kaavamaisiin  kultdtoimituksiin  ei  todista  tuo  Yrjö-Koskisen  sitee- 
raama raamatunlause:  «ellette  syö  Ihmisen  pojan  lihaa  ja  juo  hänen  vertansa, 
ei  ole  elämä  teissä»,  sillä  siihen  liittyy  selitykseksi  tämä  vapahtajan  sana: 
«henki  se  on,  joka  eläväksi  tekee,  ei  liha  mitään  auta;  ne  sanat  kuin  minä 
teille  puhun  ovat  henki  ja  elämä.» 

Mutta  vaikka  pidän,  että  kirkolla  itsellään  on  paljon  syytä  siihen,  että 
sen  elämä  on  monelle  uskonnollisellekin  mielialalle  vierasta,  en  hyväksy 
sitäkään  mielipidettä,  että  uskonto  olisi  vaan  privaattiasia.  Uskonnollinen 
elämä  indiviideissä  on  aina  nääntymisen  vaarassa,  jos  ei  se  saa  yllykettä 
yleisemmän  seurakunnan  historiallisesti  pysyvistä  uskonkokemuksista.  Yh- 
teinen jumalanpalvelus  ainoastaan  voi  kansoissa  ja  ajan  pitkään  uskonnollista 
elämää  turvata.  Jos  on  kirkonelämässä  puutteita  ja  mahdottomuuksia,  niin 
ei  niitä  saada  pois  sillä,  että  yksityiset  vetäytyvät  kokonansa  vaan  omiin 
sydämiinsä.  Luteerilaisessa  kirkossa  ei  tarvitse  otaksua,  että  kehittyminen 
on  mahdotonta,  vaan  on  rohkeasti  omistettava  se  vakaumus,  että  positiivi- 
nen   osanotto  kirkon  elämään  niiden  puolelta,  jotka  seisovat  uudenaikaisen 

tajuDDan  johdon    alla,  voi  saada  aikaan  protestanttisten  aatteiden  täydelli- 
semmän toteuttamben. 

Sillä  luteerilaisen  kirkon  prinsiippejä  on,  että  raamatullinen  tutkimus 
ja  yksityisen  uskonluottamus  jumalaan  määrätkööt  uskonnon  sisällön  ja  ke- 
hityksen. Jos  nämät  prinsiipit  vasta  ovat  aluksi  voittaneet  toteuttamista 
kirkollisessa  elämässä,  niin  ei  tarvitse  sitä  kovin  kummeksia,  kun  tietää, 
miten  vaikea  ja  hidas  uskonnollinen  kehitys  historiassa  on.  Mutta  muis 
tellessaan,  että  nuo  prinsiipit  kumminkin  ovat  meidän  kirkon  omia,  pitäisi 
kuitenkin  senkin  suomalaisen,  joka  ei  nykyisissä  opinkappaleissa  löydä  t3ry 
dytystä  totuuden  etsimiselleen,  kannattaa  kirkollista  elämäämme.  Odotta- 
malla ja  ulkona  pysymisellä  ei  kirkollinen  elämämme  ota  kehittyäkseen. 
Jos  varsinaista  uskonnollista  harrastusta  saamme  aikaan,  niin  kyllä  herää  kir- 
kossamme johtavia  miehiä,  jotka  voivat  opettaa  ja  saarnata  loukkaamatta 
rehellisen  tutkimuksemme  oikeutta. 

Jo  se,  että  ehtoollispakkoa  poistamalla  ehtoollinen  menettäisi  ulko- 
naisen virkansa  avioliiton  ehtona,  auttaisi  paljon  siihen  suuntaan,  että  sy- 
vemmät  kristilliset  totuudet  pääsisivät  vaikuttamaan.  Ehtoollisen  aatteellinen 
merkitys  seurakunnan  juhlana,  jossa  yksilö  antautuu  yhteisen  uskonhengen 
johdettavaksi,  tulisi  enemmän  näkyviin.  Vapaus  sen  aikaansaattaisL  Us- 
kontoa me  tarvitsemme;  ilman  sitä  eivät  pyrintömme  saa  pysyvää  perus- 
tusta ja  sisäistä  johtoa.  Suomen  kansan  kohtalo  on  siitä  suuresti  riippuva, 
osaako  se  turvata  ja  asettaa  käytäntöön  kaikissa  kerroksissaan  luterisuuden 
mahtavia  periaatteita. 

En  ole  keveällä  sydämellä  kirjoittanut,  sillä  tunnen  heikkouteni  puhua 
niistä  suiuista  periaatteista,  joita  olen  maininnut.  Eikä  ole  minussa  se 
kokemuksellinen  elämä  ja  rikasaatteisuus  olemassa,  jota  tällaiset  kirjoitukset 
edellyttävät.     Mutta  vähäinenkin  toivomus  voi  välistä  kantaa  hedelmiä. 

Zaoh.  Castren. 

Katsaus  Suomen  uusimpaan  historialliseen 
kirjallisuuteen. 

V.     PaikkakunDallista  historiaa. 

(Jatkoa.) 

Jo  useampia  vuosia  sitten  julkaisi  hra  H.  Gebhard  ylempänä  mainitut 
tutkimuksensa  Kajaanin  kaupungista  ja  linnasta,  ja  kun  Valvoja  ei  ole  niitä 
vielä  ilmoittanut,  ovat  ne  nyt  paikkakunnalliseen  historiaan  kuuluvina  mai- 
nittavat. Eihän  Kajaani  ole  Suomen  merkillisimpiä  paikkoja,  mutta  ei  se 
ole  muistoista  aivan  köyhimpiäkään.  Se  on  ollut  ensimäisenä  paikkana 
maakunnassaan,  Kainuunmaassa  (supeammassa  merkityksessä),  vieläpä  maa- 
kunnassa, jonka  yli  tavallisesti  taistelujen  aallot  ovat  vyöryneet,  miUoin 
sota  on  maallemme  alkanut  Kajaanin  linna  lukee,  kuten  tunnettu,  alkunsa 
Kaarlo  IX:n  ajoista,  jonka  huolenpito  Pohjan  peristä  tässäkin  tulee  esiin, 
vuodesta  1604,  hra  Gebhardin  tutkimuksen  mukaan  (kuninkaankartano  maini- 
taan sen  paikalla  «Vuohenginkosken»  rannalla  jo  Kustavi  Vaasan  aikoina). 
Eräs  talonpoika  Klemetti  Eerikinpoika  mainitaan  kuninkaalle  ensin  esittä- 
neen linnan  tarpeellisuuden.  Linnanrakentajana  oli  senaikuinen  Pohjanmaan 
vouti  Iisakki  Beem;  v.  16 10  tuli  hänen  sijaansa  Eerikki  Hare,  tunnettu 
Messeniuksen  vanginvartiana.  Kajaanin  linna  ei  ollut  kauvan  olemassa, 
vain  vähän  päälle  vuosisadan  ajat;  silloin  se  sortui  ison  vihan  mjrrskyissä. 
Mutta  se  päättyi  jättäen  kunniakkaan  muiston,  sillä  kaksi  kuukautta  oli 
sen  päällikkö  majuri  J.  H.  Fieandt  50  miehen  kanssa  urhoUisesti  puolus- 
tanut sitä  kenraali  Tshekinin  johtamaa  3 — 4,000  miehen  suuruista  vihollis 
joukkoa  vastaan,  ennenkuin  helmikuun  lopussa  17 16  pakotettiin  antaumaan. 
Tshekin  vangitutti  vastoin  sopimusta  antautuneet  ja  Täjähdytti  linnan  ilmaan. 
Uudenkaupungin  rauhanteon  jälkeen  ryhdyttiin  tosin  Ruotsin  hallituksen  puo- 
lelta linnaa  uudestaan  rakentamaan,  mutta  työ  jäi  kesken  ja  taukosi  pian 
kokonaan.  Linnassa  istuneista  merkillisistä  vangeista  ovat  mainittavat,  paitsi 
Mosseniusta,  ruotsalainen  runoilija  Lauri  Vivallius  1634 — 38,  liiviläinen 
maaneuvos  v.  Helmers  ison  vihan  aikana,  14  vuotta,  ja  tunnettu  sissipääl- 
likkö Tapani  Löfving  kaksi  päivää  v.  17 10. 

Kajaanin  kaupunki  kiittää  Pietari  Brahea  perustuksestaan,  joka  tapah- 
tui V.  1651.  Edellisenä  vuonna  olivat  nämä  seudut  Kajaanin  vapaaherra- 
kuntana tulleet  Brahelle,  ja  tavallisella  yritteliäisyydellään  ryhtyi  hän  kohta 
parannustoimiin,  joista  yksi  oli  kaupungin  perustus  «kuninkaalle  tulevaisuu- 
dessa hyödyksi  ja  valtakunnalle  kaunistukseksi»,  niinkuin  hän  itse  eräässä 
kirjeessä  sanoo.  Tämä  kaupunki  kertoo  siis  sekin  meille  «kreivin  ajasta», 
ja  sen  asioissa  tulee  meille  myöskin  hänen  valistunut  ja  lempeä  mielensä 
näkyviin.  Pietari  Brahen  toimesta  ja  suurimmaksi  osaksi  hänen  kustannuk- 
sellaan rakennettiin  kohta  kirkko  ja  hankittiin  koulu  kaupunkiin,  vaikka 
kouluopettajaksi  ensin  saatiin  kelvoton  henkilö,  joka  sitten  oli  virasta  ero- 
tettava. Jotenkin  laajat  maat  ja  yleinen  verovapaus  useiksi  vuosiksi  suotiin 
uudelle  kaupungille.  Mutta  vähäpätöinen  oli  kuitenkin  kaupunki,  ja  maan- 
viljelys oli  ensi  aikoina  Kajaanilaisten  pääelinkeinona.  Kun  sittemmin 
ruvettiin  kauppaa  harjoittamaan,  niin  erittäinkin  kauppa  venäläisten 
(s.  o.  Venäjän  karjalaisten)  kanssa  tuli  tärkeäksi.  Mutta  tämä  kauppa 
antoi  myöskin  aihetta  moniin  rettelöihin  sekä  tullivirastojen  kanssa  että 
joskus  valtakuntienkin  välillä.  Milloin  määrättiin,  että  venäläiset  saisivat 
tulla  maahan  ainoastaan  Kajaanin  kautta,  siinä  olivat  kaikki  tavarat  tarkas- 
tettavat ja  sinetillä  varustettavat,  milloin  taas  annettiin  kauppa  vapaaksi.  — 
Yksi  seikka,  jonka  merkitystä  tekijä  minun  nähdäkseni  ei  kylliksi  esityksessään 
huomauta,  on  Kajaanin  asema  vapaaherrakunnan  keskuspaikkana,  jossa  virka- 
kunnat sijaitsivat  ja,  kuten  tunnettu,  Pietari  Brahe  antoi  pitää  jonkunmoiset 
«maapäivätkin»  alamaistensa  kanssa. 

Kun  kreivi  Brahe  kuoli  ja  Kajaanin  vapaaherrakunta  peruutettiin,  alkoi 
kajaanilaisDle  kovempi  aika.  Kruunun  käskyläiset  rupesivat  tiukemmin 
vaatimaan  veroja,  reduktsiooni  uhkasi  viedä  kaupungille  lahjoitetut  maat 
j.  n.  e.  Tulivat  sitten  isot  katovuodet  1695 — 97,  jolloin  hätä  Kajaanissakin 
oli  ylimmillään,  ja  iso  viha,  ja  nämä  hävittivät  kaupungin  melkein  kokonaan. 
Rauhan  tultua  palasivat  asukkaat  vähitellen  kotosijoilleen,  mutta  vaivaisina 
ja  raajarikkoisina,  ja  pitkin  koko  lyoo-lukua  kuuluu  sitten  valituksia,  ett^ei 
kaupunki  tahdo  tulla  entisiin  voimiinsa,  niinkuin  ennen  isoa  vihaa.  Porvarit 
valittavat  tullimiesten  liiallista  tarkkuutta  venäläiskaupan  suhteen. 

Toht.  Gebhardin  kirja  sisältää  vielä  koko  joukon  hanskoja  ja  valai- 
sevia pikkutietoja  tavoista  ja  oloista  entisinä  aikoina.  i6oo*luvun  kauppa- 
oloja  ja  komppaniialaitosta  valaisee  tuo  hupaisa  juttu  Tukholman  tupakki- 
komppaniian   ja    kajaanilaisten    välisestä    riidasta.     Kajaanin  pormestari  ja 

raati  näet  eivät  Däy  koviD  ankarasti  rankaisseen  niitä,  jotka  kotnppaniian 
yksinoikeuden  nlkopuolella  tupakkia  kaupittelivat.  Oikeastaan  oli  kaikki 
tavara  menetetty  ja  melkoinen  sakko  suoritettava,  mutta  Kajaanin  maistraatti 
ei  näy  myöjiä  sakottaneen,  vaan  vieläpä  antaneen  tupakinkin  heille  takai- 
sin «sillä  ehdolla,  että  he  vievät  sen  heti  pois  kaupungista,  vaan  kummin- 
kin saavat  he  myödä  vähän  kotitarpeeksi».  Vaan  nyt  y.  1669  komppaniia 
lähetti  tarkastajan  Kajaaniin  ja  syytti  maistraattia  kauppakollegion  edessä. 
Tästäpäs  hätä  käteen.  Kajaanilaiset  valittavat  että  tupakkikomppaniia  on 
jättänyt  heidät  aivan  ilman  tupakitta  «tässä  kaukaisessa  rajaseudussa»  ja 
«lähestyvät  nöyrällä  ja  alamaisella  pyynnöllä  korkeata  Kuninkaallista  Kauppa- 
kollegiota,  että  se  hankkisi  vast^edes  heille  tupakkia,  jotta  he  eivät  tutisi 
pakotetuiksi  rikkomaan  kuninkaallista  plakaattia  vastaan,  jota  he  eivät  mie- 
lellään tahdo  tehdä».  Asia  sovittiin  siten,  että  pormestari  tuli  komppaniian 
tupakinmyöjäksi,  mutta  eivät  kajaanilaiset  sittenkään  näy  olleen  komppa- 
niiaan  tyytyväisiä.  —  Kajaanin  pikkukaupunkilaisuudesta  todistaa  vastaus 
kamarikollegiolle  karttapaperin  käyttämisestä  v.  1687,  että  porvaristo  on 
köyhä,  ja  «että  kaupungissa  ei  esiytyne  semmoisia  oikeusasioita,  joissa 
karttapapereita  tarvittaisiin,  ja  että  semmoiset  asiat  ratkaistaan  suullisesti 
eikä  kirjallisesti^,  V.  1732  kun  kuulutettiin  että  kaikkien  naisten,  jotka 
pitävät  krinoliinia  («styfkjortel»),  tuli  siitä  maksaa  veroa,  sanotaan  taas 
ettei  yhtään  semmoista  kaupungissa  ollut. 

Uudenkaupungin  vaiheet  ovat  hra  K.  A.  Cajanderista  saaneet  ahke* 
ran  esittäjän,  joka  niistä  on  julkaissut  kolme  ylempänä  nimitettyä  tutki- 
musta. Uudenkaupungin  alku  on  huomattava  siitä,  että  se  samoin  kuin 
Vaasa  ja  Pohjanmaan  pohjoiset  kaupungit,  on  syntynyt  paikalla,  jossa  jo 
kauvan  sitä  ennen  oli  ollut  jonkunlainen  kauppapaikka  ja  satama*  Kirjasessa 
«Tavasthandeln  och  Nystad»  koettaa  hra  Cajander,  m.  m.  Olaus  Magnin 
löydetyn  kartan  nojalla,  näyttää  että  ikivanha  hämäläisten  kauppatie  sisä- 
maasta kävi  Männäisten  kylään  Uudellakirkolla.  SieUä  oli  n.  s.  «vakka- 
suomalaisten»  keskuspaikka,  jotka  usein  mainitaan  asiakirjoissa  uuden  ajan 
alusta  alkaen,  mutta  joiden  juuret  epäilemättä  ulottuvat  kauvas  keskiaikaan. 
Vakkasuomalaiset  olivat  tunnetut  puuastia-teollisuudestaan,  josta  ovat  ni- 
mensäkin saaneet,  ja  kaupittelivat  uuden  ajan  alussa  tuotteitansa  ei  ainoas- 
taan Ruotsissa  vaan  myöskin  Tanskassa  ja  Pohjois-Saksan  kaupungeissa. 
Että  tämmöinen  talonpoikain  purjehdus  ulkomaille  saattoi  paljon  huolia 
Kustavi    Vaasalle  ja    seuraavalle  ajalle,  on  luonnollista,  se  kun  muka  soti 

kaikkea  oikeaa  järjestystä  vastaaD,  joka  oli  siinä,  että  talonpoika  vaihtoi 
tavaransa  likimmässä  kaupungissa  ja  että  kaikki  varsinainen  kauppa  oli  por- 
varien yksinoikeutena.  Koetettiin  siis  kielloilla  ja  rangaistus-uhkauksilla 
ehkäistä  vakkasuomalaisten  kauppaa,  mutta  turhaan,  varsmkin  kun  hallitus 
aina  välistä  ei  voinut  itse  olla  myöntämättä  jotain  poikkeusta  yleisestä 
kiellosta.  Turun  porvarit  olivat  vakkasuomalaisten  pahimpia  vihamiehiä. 
1540-luvulla  valittavat  he  haikeasti,  että  Uudenkirkon  tai  «Kalaisten»  talon- 
pojilla «on  suurempi  kauppa  kuin  Turun  kaupungilla»,  ja  sitten  ehtimiseen 
samaan  suuntaan.  V.  1605  sanoo  Kaarlo  IX  että  9.7\trun  porvarit  eivät 
salli^  että  sinne  (UudellekirkoUe)  perustetaan  kaupunki  •.  Ja  kun  Kustavi 
II  Aadolfi  alkuvuodella  161 6  kävi  Suomessa,  onnistui  vihdoin  turkulaisten 
nuorelta  kuninkaalta  saada  täydellinen  kielto  vakkasuomalaisten  markkinoita 
vastaan  Männäisten  kylässä.  Mutta  heidän  ilonsa  tuli  hyvm  lyhyeksi,  sillä 
kun  kuningas  itse  toukokuun  alussa  kävi  Männäisissä  ja  näki  vilkasta  kau- 
pantekoa siellä  —  jota  siis  näkyy  harjoitetun  huolimatta  kiellosta  —  niin 
hän  kokonaan  muutti  mielensä  ja  käski  toukok.  17  p.  Turussa  annetun 
kirjeen  kautta  perustaa  kaupungin  Männäisten  kylään.  Seuraavana  vuonna 
kaupunki  muutettiin  likeiseen  Mäyhölään,  sai  privilegionsa  ja  nimen  «Uusi- 
kaupunki». Näin  oli  siis  vakkasuomalaisten  sitkeys  saavuttanut  voiton  vas- 
tustajista. 

Uusikaupunki  näyttää  ensi  aikoina  hyvin  menestyneen  ja  väkiluvussa 
kasvaneen,  niin  että  esim.  se  1650-luvulla  oli  voittanut  vanhat  Porin  ja 
Rauman  kaupungit.  Silloin  näet  Uudenkaupungin  henkikirjoihin  pantu  väestö 
nousi  486,  Porin  ainoastaan  365  ja  Rauman  327  henkeen.  Kirjoittaja  antaa 
kirjassaan  «Uudenkaupungin  muinaisia»  tarkat  tiedot  kaupungin  ensimäisistä 
asukkaista  ja  rakentamisesta:  kivikirkosta  (rakennettiin  1623)  ja  sen  sisus- 
tuksesta, raatihuoneesta  (uusi  rakennettiin  1644 — 45),  tuUihakulista  j.  n.  e., 
lopuksi  porvarein  elinlaadusta  ja  heidän  talojensa  rakennuksesta.  Ensimäi- 
nen  pormestari  oli  Iisakki  Niilonpoika  Harikkala.  Kirjasessa  «Tavasthan- 
deln  och  Nystad»  saamme  lyhyen  yleisesityksen  Uudenkaupungin  myöhem- 
mistä vaiheista  v:en  1647  jälkeen,  kuitenkin  oikeastaan  vain  kaupan  suhteen, 
ja  toivon  sentähden,  että  tekijä  on  jatkava  täydellisempää  esitystään  «Uu- 
denkaupungin muinaisista».  Ristiriitaa  Turun  kanssa  kesti  yhä,  ja  koski 
erittäinkin  Tammerkosken  markkinoita,  joista  turkulaiset  koettivat  sulkea 
pois  uusikaupunkilaiset,  mutta  hallitus  ef  tahtonut  tehdä  muutosta  siinä, 
mikä    «ennestään   ja    vanhastaan  ollut  on».     Päinvastoin  sai  Turun  porva- 

risto  1682  ankaran  nuhteen  «että  Knnink.  Majesteeti  ikäväkseen  huomaa, 
kuinka  Turun  porvaristo  rohkenee  pyytää  oiuitten  kaupunkien  lakkauttamista». 
Mutta  17  00  luvun  aljettua  eivät  asiat  enää  oikein  menestyneet.  Tulivat 
sitten  sota-ajat,  mutta  kaikkein  turmiollisimmin  näyttää  Uudenkaupungin 
varallisuuteen  vaikuttaneen  v.  1741  perustettu,  kauppaneuvos  Nordencrantzin 
omistama  Männäisten  masuuni.  Masuuni  anasti  itsellensä  kaikki  tilat  ja 
metsät  kaupungin  ympärillä  ja  vieläpä  houkutti  luoksensa  kaiken  hämäläis- 
ten kaupankin.  Vasta  uuden  ajan  vapaammat  näkökannat  kaupan  alalla 
ovat  taas  vähitellen  enentäneet  Uudenkaupungin  kauppaa. 

Erityistä  lyhyttä  mutta  tärkeätä  aikakautta  kaupungin  historiassa  va- 
laisee hra  Cajanderin  julkaisema  kokoelma  «Frän  lilla  ofredens  tider». 
£n  voi  tässä  ryhtyä  tarkemmin  esittämään  noita  ajan  oloja  monessa  suh- 
teessa erittäin  kuvaavia  asiakirjoja,  huomautan  amoastaan  muutamasta  sei- 
kasta. Isänmaallinen  innostus  jo  hattujen  sodan  alkaessa  näyttää  todellakin 
olleen  mitätön,  kun  voi  tapahtua  että  raastuvankokouksessa,  kun  oli  vas- 
tattava hallituksen  kysymykseen  suolantarpeesta,  «porvari  Juhani  Hornborg 
sanoi:  tämä  porvariston  lausunnon  vaatimus  on  vähän  tarpeellinen;  kuka 
tietää,  ken  tuo  tänne  suolaa,  voi  tapahtua  että  Venäläinen  sen  tänne  tuo. 
Ja  kun  händle  huomautettiin  tämän  puheen  sopimattomuus,  astui  hän  ulos 
raastuvasta».  Ja  että  tämä  mieliala  oli  jotenkin  yleistä,  näkyy  siitä  vasta- 
hakoisuudesta ja  mahdottomuudesta,  jota  porvaristo  kokonaisuudessaan  osoitti 
kaikkien  sotaa  ja  sotaväkeä  tarkoittavien  tarpeitten  hankkimisessa.  Aivan 
toinen  ääni  on  kellossa,  kun  voittaja  on  tulossa.  Ennenkuin  venäläistä 
vielä  on  näkynyt,  määrätään  elokuun  loppupäivinä  1742  edeltäpäin  kootta- 
vaksi varalle  leipää,  lihaa,  heiniä  y.  m.  kaikilta  asukkailta,  ja  «lausuivat 
kaupungin  asukkaat  yksimielisesti  suotavaksi,  että  mitä  pikemmin  sitä  pa- 
remmin Venäläisen  sotajoukon  luo  toimitettujen  lähetysmiesten  kautta  koe- 
tettaisiin saada  tämäkin  kaupunki  osalliseksi  Hänen  Keisarillisen  Majes- 
teettinsa armosta».  £i  voi  kieltää,  että  se  kuva,  jonka  tosiasiat  täten  antavat 
asukkaitten  mielialasta  ja  käytöksestä,  on  jotenkin  surkea.  Mutta  epäile- 
mättä nämä  seikat  ovat  hyvin  valaisevia.  Ne  osoittavat,  mitkä  syvät,  lähte- 
mättömät jäljet  ison  vihan  ajat  olivat  jättäneet  jälkeensä  suomalaisten  mie- 
liin, ja  miten  aavistus,  että  Venäjä  olisi  saavuttava  voiton  Ruotsilta  taistelussa 
Suomenmaan  omistamisesta,  oli  juurtumassa.  Tässä  suhteessa,  niinkuin 
muutenkin  pikku  vihan  olojen  kuvaamiseksi,  sisältää  hra  Cajanderin  kokoelma 
paljon  tärkeätä. 

Selailtuamme  ensinnä  uusia  ilmestyneitä  lisiä  olojen  kuvaamiseksi  eri 
maamme  kaupungeissa  entisillä  vuosisadoilla,  voimme  nyt  siirtyä  muutamiin 
maaseutuja  koskeviin  esityksiin.  Laajin  ja  tärkein  näistä  on  hra  K.  J.  Jal- 
kasen väitöskirja  «Pohjois-Hämeen  erämaat,  asutus  ja  olot  vuoteen  1620». 
Hän  käsittelee  tässä  kysymystä,  joka  yleishistorialliseltakin  kannalta  on 
intressanttisimpia  maamme  historiassa,  nimittäin  maan  sisäosissa  olevien 
«erämaitten»  asuttamisesta.  Vielä  keskiajan  lopussa  nämä  erämaat,  Karja- 
lan, Savon,  Hämeen  ja  Satakunnan  pohjoisosat,  olivat  asumattomia  ja  käy- 
tettiin ainoastaan  etelämpänä  asuvien  uautintomaina,  mutta  kun  mitään 
varmaa  rajaa  nautintoalueitten  välillä  ei  ollut,  niin  savolaiset,  hämäläiset, 
satakuntalaiset  näillä  eräretkiUään  usein  törmäsivät  yhteen  verisissäkin  otte- 
luissa. Tämä  sai  aikaan  rajankäynnit  Hämeen  ja  Savon  välillä  vv.  141 5, 
1446  ja  1452.  Mutta  eivätpä  riidat  laanneet  Vielä  v.  1625  täytyi  Niilo 
Bjelken  pitää  uusi  perinpohjainen  tarkastus  rajasta.  Yleensä  näyttävät  sa- 
volaiset olleen  ne,  jotka  tunkeutuivat  toisten  alueelle.  Kustavi  Vaasan 
ajoilta,  noin  v.  1550,  antaa  hra  Jalkanen  meille  varsin  valaisevan  luettelon 
silloin  käytetyistä  erämaista;  olisi  vaan  toivonut,  että  olisi  saanut  vielä 
kartan  lisäksi.  Tämän  mukaan  ulottui  asutus  Hämeessä  siihen  aikaan  idässä 
Suontienjärveen  (nykyisessä  Joutsassa),  nykyisen  Korpilahden  keskivälille  ja 
lännessä  Keurusselän  eteläpäähän,  sitten  alkoi  erämaa.  Pohjoisessa  ulottui 
tämä  koko  joukon  Maanselän  toiselle  puolelle. 

Tällä  kannalla  olivat  asiat  kun  Kustavi  Vaasa  ryhtyi  tarmokkaaseen 
toimeen  erämaan  asuttamiseksi.  Teoksensa  toisessa  luvussa  esittää  tekijä 
näitä  toimenpiteitä  vv.  1550 — 60,  etenkin  tietysti  mikäli  ne  koskivat  Hämeen 
erämaita.  Kuten  tunnettu,  on  asukkaitten  asettuminen  entisiin  erämaihin 
suuressa  määrin  vaikuttanut  myöskin  valtakunnan  rajan  lopulliseen  määrää- 
miseen Venäjää  vastaan,  ja  tekijä  huomauttaa  että  se  mahdollisesti  oli  tämä 
seikka,  joka  ensin  käänsi  Kustavi  Vaasan  harrastuksen  asiaan.  Rajalla  Poh- 
jois-Savossa  ensin  aletUin  asuttamispuuhat  1540-luvulla,  sitten  tuli  Pohjan* 
maan  ja  Hämeen  vuoro.  Se  mies,  joka  ennen  muita  on  mainittava  kunin- 
kaan toimeliaana  apumiehenä  ja  käskyjen  toimeenpanijana,  on  Savonlinnan 
käskynhaltija  Kustavi  Fincke,  vanhaa  suomalaista  Rankosen  sukua.  Tämä 
seikka  puolestansa  ehkä  myöskin  vaikutti  siihen,  että  etupäässä  savolaiset 
ottivat  asuttamiseen  osaa,  jos  lienee  savolaisen  liikkuvampi  luonnekin  teh- 
nyt hänet  halukkaammaksi  uutisviljelykseen.  Ja  niin  nekin  uutisasukkaat, 
jotka   nyt  tulivat  Hämeen  erämaihin,  suuremmaksi  osaksi  olivat  savolaisia. 

Knitenkin  näyttää  tekijä  vääräksi  sen  usein  lausutun  arvelun,  että  hämäläi- 
set itse  eivät  olisi  lainkaan  ottaneet  osaa  takamaittensa  asutukseen.  Mutta 
savolaisten  tulo  ei  tapahtunut  ilman  uusia  verisiä  otteluita  alussa:  niin 
esim.  v.  155 1  Jämsäläiset  karkasivat  erään  heidän  entisiin  takamaihinsa 
asettuneen  siirtokunnan  päälle,  surmasivat  ne,  jotka  eivät  päässeet  pakoon, 
polttivat  asumukset  ja  saaliinensa  palasivat  kotiinsa.  Mutta  tämmöisistä 
tapauksista  huolimatta  pantiin  asutus  toimeen,  ja  v.  1560  oli  Hämeen  enti- 
seen erämaahan  syntynyt  uusi  laaja  Rautalammin  pitäjä.  Siihen  kuului 
koko  Pohjois-Häme  Jyväskylää  myöten;  sitä  vastoin  Sysmän  ja  Jämsän 
likimmät  takamaat  yhdistettiin  näihin  pitäjiin,  ja  Keuruun  seutu  jäi  edelleen 
kuulumaan  Sääksmäkeen. 

Kolmannessa  luvussa  esitetään  Rautalammin  oloja  vv.  1561 — 1620: 
asutuksen  jatkumista  ja  väestön  suhteita,  veroperusteita,  veronkantoa  ja  hal- 
lintoa, elinkeinoja  ja  varallisuutta  y.  m.  Tässä  ei  ole  sija  tarkemmin  esit- 
tää tekijän  johtopäätöksiä,  vaan  voi  halullinen  niihin  tutustua  itse  kirjasta. 
Mainittakoon  ainoastaan  että  väkiluku  vielä  1560-luvun  kuluessa  on  ollut 
melkoisesti  lisääntymässä,  niin  että  seuraavalla  vuosikymmenellä  savujen 
luku  oli  noin  180  ja  jousien  luku  250,  mutta  sitten  se  näkyy  pysyvän 
jotenkin  ennallaan.  Nuo  kovat  ajat  v:n  1600  vaiheilla  ovat  sitten  tässäkin 
suhteessa  tehneet  suurta  tuhoa,  eivät  kuitenkaan  niin  suuresti  nuijasodan 
ajat,  kuin  tuo  kauhea  katovuosi  1602,  jonka  jälkeen  veroa  maksavien  sa- 
vujen luku  on  ainoastaan  78  ja  jousien  luku  on  alennut  97:ksi.  Ennen 
V.  1620  ne  kuitenkin  taas  ovat  nousseet  entiseen  määräänsä.  Verotus- 
olojen selvittäminen  on,  kuten  tunnettu,  vaikeimpia  kysymyksiä  kuudennen- 
toista vuosisadan  historiassa.  Tämän  valaisemiseksi  antaa  t:ri  Jalkanen 
paljon  tietoja  ja  laskuja,  jotka  kuitenkin  nyt  jätän  sikseen.  Varallisuuden 
tilaa  valaisevat  kirjaan  painettu  hopeavero-luettelo  Rautalammin  pitäjästä 
v.  1571.  Vielä  olkoon  vain  ohimennen  sanottu,  että  täälläkin  uutis  vilje- 
lyksen valloittamassa  sydänmaassa  aatelisto  kohta  monella  keinoin  tiesi 
hankkia  itsellensä  jommoisenkin  joukon  lampuoteja. 

T:ri  Jalkasen  teos  on  epäilemättä  sekä  sen  tärkeän  aineen  vuoksi, 
jota  se  koskee,  että  myöskin  perinpohjaisena  ja  huolellisena  tutkimuksena 
luettava  arvokkaaksi  lisäksi  historiallisessa  kirjallisuudessamme.  Esitys  on 
samalla  yleensä  helppotajuinen,  ja  voi  huvittaa  muitakin,  kuin  tutkijoita. 

Edelliseen  teokseen  liittyy  tavallaan  hra  A.  VVardnin  esitys  «Keuruun 
pitäjän   historiasta».     Sillä    Keuruukin    oli  uuden  ajan  alussa  osana  tuosta 

yhtenäisestä  SatakunDan-Hämeen  erämaasta.  Sääksmäen  ja  Kangasalan  pi- 
täjät käyttivät  siitä  kumpainenkin  yhtä  osaa  takamaanaan.  1$  50-luvun  lo- 
pussa ja  1560-luvulla  sai  Keuruu  ensimäiset  vakinaiset  asukkaansa.  Tämä 
uutisasutus  oli  sekin  suurimmaksi  osaksi  savolainen  ja  antoi  alussa  aihetta 
kiivaihin  riitoihin.  Vähitellen  Keuruun  asutus  tiheni,  hitaammin  kuin  Rauta- 
lammin, ja  vasta  i6ooluvun  koskipaikoilla  se  näyttää  jotenkin  vakaantu- 
neen (vuosiluku  1700,  jonka  tekijä  mainitsee,  ei  minusta  tunnu  oikeutetulta, 
vaan  liian  myöhäiseltä).  Kirkollisessa  suhteessa  kuuluivat  Keuruun  seudut 
alkuaan  Pirkkalan  vanhan  kirkkopitäjän  alaan.  Matkaa  sinne  oli  keuruulai- 
silla 12  peninkulmaa  suorinta  tietä.  Ettei  niin  ollen  useinkaan  tultu  kir- 
kossa käyneeksi,  on  luonnollista,  ja  kansantanna  kertoo,  että  joskus  yhtei- 
sesti palkattiin  kirkonkävijä  kuulutuksia  kuulemaan.  Kun  Ruovesi  v.  1571 
tuli  eri  seurakunnaksi,  yhdistettiin  Keuruu  siihen;  v.  1628  se  tuli  eri  kappe- 
liksi ja  vihdoin  v.   1643  ^^  pitäjäksi. 

Sekä  väestön  suhteista  että  kirkollisista  oloista,  kirkkoherroista  j.  n.  e. 
antaa  tekijä  valaisevia  tietoja.  Kolmannessa  luvussa  kerrotaan  erikseen  ison 
vihan  ynnä  1808  vuoden  sotatapausten  muistoista.  Tunnetuista  «Härkman- 
nin  pojista»  (Keuruun  kirkkoherran  Härpmannin  pojista)  ja  heidän  taiste- 
luistaan venäläisiä  vastaan  v.  i7i4Ja  1715  annetaan  tarkka  kertomus  ja 
muutamia  uusiakin  tietoja.  Erittäin  runsas  on  kirjan  neljäs  luku,  joka  sisäl- 
tää « sivisty shistoriallisia  tietoja».  Siinä  annetaan  meille  useampia  pikku 
kuvauksia,  jotka  mainiolla  tavalla  asettavat  eteemme  sen  elämän,  jota  kan- 
samme vietti  pari  vuosisataa  takaperin  noissa  harvaan  asutuissa  seuduissa 
sisämaassa.  Raakaa  ja  väkivaltaista  se  vielä  oli.  Talojen  rajat  kun  eivät 
olleet  tarkoin  määrätyt,  niin  tapahtui  usein  että  syytettiin  toisen  talon  ha- 
kanneen metsän,  kaataneen  kasken  toisen  alueelle.  Usein  tulivat  syyttäjät 
ja  ottivat  oman  käden  oikeudella  sadon  itselleen,  korjasivat  valmiit  elo- 
aumat  omiin  riihiinsä.  Ja  usein  syntyi  silloin  verisiä  melskeitä,  joissa  jos- 
kus ihmishenkikin  meni  hukkaan.  Toisia  ajan,  30-vuotisen  sodan  ajan,  oloja 
kuvaavia  juttuja  ovat  nuo  karanneitten  sotamiesten  suojelemisesta  ja  kätke- 
misestä. Keuruun  erämailla  he  mielellään  näyttävät  etsineen  itsellensä  pako- 
paikkaa. Rangaistus  heidän  suojelemisestaan  oli  kova,  kuolemanrangais- 
tus, ja  tämä  myöskin  tuomittiin  niissä  kahdessa  tapauksessa,  jotka  kirjassa 
kerrotaan. 

Omituisimpia  tapauksia  Keuruun  historiassa  on  pitäjän  v.  I662  ta- 
pahtunut pannaan-julistus.    «Koska  Keuruun  seurakunta»,  niin  sanotaan  tässä 

merkillisessä  asiakirjassa,  «viettää  jumalatonta  elämää,  ei  tottele  eDsinkään 
opettajiaan  eikä  saarDamiehiääo,  halveksii  Jumalan  sanaa  ja  kaikkia  hartaita 
kehoituksia,  ja  on  monin  tavoin  harjoittanut  vallattomuutta,  eikä  ole  tähän 
päivään  asti  näyttänyt  mitään  merkkiä  parannuksesta,  ja  koska  erittäinkin» 
( —  nyt  luetellaan  viisi  eri  kohtausta,  jolloin  on  harjoitettu  väkivaltaa,  kir- 
kon ja  jumalanpalveluksen  häiritsemistä  ja  myöskin  pakanuutta,  kun  rahvas 
uhraa  ja  etsii  karjaonnea  erään  puuristin  tykönä,  jonka  uudestaan  ovat 
pystyttäneet  kun  se  oli  pois  hakattu).  «Näiden  ja  muiden  raakuuksien  täh- 
den päätimme  me  siinä  tarkastuksessa,  joka  pidettiin  Längelmäen  pappi- 
lassa 25  p.  helmik.  1662,  alistaen  päätöksen  Turun  konsistorion  ratkaista- 
vaksi,   että    mitään  jumalanpalvelusta    ei   saa  siellä  enää  pitää 

eikä  Herran  Ehtoollista  jakaa,  paitsi  hätätilassa».  Ainoastaan  kaksi  seura- 
kunnan jäsentä  erotetaan  tästä  tuomiosta  ja  saa  mennä  ehtoolliselle  Kuore- 
vedellä. Siis  täydellinen  pannaan-julistus  kaavan  uskonpuhdistuksen  jälkeen, 
lutherilaisessa  kirkossa! 

Luullakseni  jokainen  isänmaan  historiaan  mieltynyt  kansalainen  mie- 
lellään on  tutustuva  hra  VVardnin  «Keuruun  pitäjän  historiaan.» 

Myöskin  t:ri  J.  O.  I.  Ranckenin  kirjanen  «Sastamala,  H.  G.  Porthans 
jemte  eflerföljares  misstag  derom»  etc.  on  mainittava  yhteydessä  molempien 
edellä  mainittujen  esitysten  kanssa,  sillä  ala,  jota  se  koskee,  on  sekin  Pohjois* 
Satakunnan  entistä  «erämaata».  Tekijä  koettaa  lukuisiUa  asiakirja-otteilla  to- 
distaa, ja  todistaakin  sen  pääasiassa,  että  tuo  keskiajalla  mainittu  Sastamalan 
pitäjä  käsitti  koko  Pohjois-Satakunnan,  ja  että  sen  keskuspaikka  oli  nykyi- 
nen Karkku,  mutta  nykyinen  «Sastmola»  eli  Merikarvia  ainoastaan  siihen 
kuuluva,  etenkin  kalastukseen  käytetty,  takamaa.  Tässä  siis  tekijä  minusta 
on  aivan  oikeassa.  Mutta  väärässä  on  hän  minun  nähdäkseni,  kun  esittää 
tämän  päätöksen  aivan  uutena  keksintönä  ja  oikaisuna  kaikkien  entisten 
tutkijain  mielipiteeseen.  Mitä  ensiksi  Porthaniin  tulee,  niin  hän  ei  ollenkaan 
ole  likemmin  ryhtynyt  vanhan  «Sastamalan»  aluetta  määräämään,  vaikka 
tosin  yhdessä  paikassa  kysymysmerkillä  arvelee  Karkun  mahdollisesti  keski- 
ajan lopussa  kuuluneen  Kallialaan  (nyk.  Tyrvääseen),  sen  jälkeen  kuin  tuo 
alkuperäinen  Sastamala  jo  oli  kahteen  pitäjään  jaettuna.  Vaan  aivan  vää- 
rin on  minusta  arvella,  että  hän  olisi  luullut  Sastamalan  supistuvan  nykyi- 
sen «Sastmolan»  rajoihin.  Mutta  jos  Porthan  ei  asiasta  vielä  ollut  selvillä, 
niin  ovat  kuitenkin  jo  Yrjö-Koskinen  ja  A.  Varelius,  niinkuin  myöskin  nä- 
kee tekijän  kirjasta,   esittäneet  juuri  sen  mielipiteen,  että  Karkku  on  vanha 

Sastamala.     Hra  Ranckenin  ansio  supistuu  siis  siihen,  että  hän  muutamiUa 
uusilla  todistuksilla  vahvistaa  ja  tarkemmin  määrää  Sastamalan  alueen. 

Niitten  pikkutietojen  joukosta,  jotka  t:ri  Ranckenin  kirja  sisältää, 
tahdon  huomauttaa  muutamasta  kansantarinasta  Vesilahden  ja  Lempäälän 
entisestä  Aimalassa  olleesta  yhteisestä  kirkosta,  joka  poltettiin,  niinkuin 
eräästä  säilyneestä,  nähtävästi  keskiaikaisesta  runokatkelmasta  näkyy: 

Musta  Mikko  Menkalasta,  Kuinka  kirkko  nyt  tehtänee, 

Ilarmaapää  Hakimäestä,  Pyhät  siat  istuttanee. 

Hukutteli  hullun  Hollolasta  Arpaat  pannaan  autialle, 

Polttaan  kirkon  Aimalassa.  Pannaan  pyhän  Pietarin  kuva. 

Seurakunta  suuresti  suuttui:  Pannaan  pyhän  Paavalin  kuva 

Maamme  toiseen  päähän.  Karjalaan,  «kahden  riikin  riitamaalle»,  vie 
meidät  tämän  jälkeen  hra  T.  Könösen  tekemä  esitys  «Pälkijärven  pitä- 
jäästä».  Ensimäiset  tarkemmat  tiedot  näistä  seuduista  saamme  tunnetusta 
v:n  1500  venäläisestä  verokirjasta.  Silloin  oli  nykyinen  Pälkjärvi  jaettuna 
Karjalan  kahden  pohjoisimman  pogostan,  Ilamantsin  ja  Sortavalan  välillä. 
Samoin  kuin  muut  karjalaiset  seudut  jakaantui  sekin  «perevaaroihin»,  nimi- 
tys joka  nähtävästi  on  syntynyt  suomalaisista  sanoista  «pere»  ja  «vaara». 
Käkisalmen  valloitus  v.  1580  laski  myöskin  Pälkjärvcn  Ruotsin  vallan  alle, 
mutta  perin  hävitetyssä  tilassa.  Ja  kun  seuraavinakin  vuosina  venäläiset, 
joiden  puolta  muutamat  talonpoikaiset  sissitkin,  niinkuin  Luukas  Räsänen 
ja  Roponitsa,  pitivät,  tekivät  tänne  ryöstö:  ja  bävitysretkiä,  niin  on  ym- 
märrettävä että  olot  pysyivät  kurjina.  V.  1597  annettiin  Pohjois-Kaijala 
takaisin  Venäjälle,  siksi  kuin  joutui  taas  v.  161 1  Käkisalmen  toisen  valloi- 
tuksen jälkeen  Ruotsille.  Monessa  suhteessa  olivat  olot  toisin  kuin  Ruot- 
sin Suomessa,  ja  vasta  vähitellen  ja  epätäydellisesti  saatiin  hallinto  joten- 
kuten samalle  kannalle  järjestetyksi.  V:n  1630  jälkeen  ruvettiin  pogostaan 
sijoittamaan  lutherilaisia  pappeja  ja  lain  pakolla  taivuttamaan  kansaa  hei- 
dän saarnojensa  kuulemiseen.  Mutta,  niinkuin  tavallisesti,  tämmöinen  väki- 
näinen käännytystoimi  kantoi  vähiä  hedelmiä.  Kreikanuskoinen  väestö 
muutti  joukottain  Venäjälle  ja  vv.  1638 — 54  väheni  väkiluku  noin  30  pro- 
sentilla. Uudenkaupungin  rauhanteon  raja  kävi  Pälkjärven  halki,  erottaen 
muusta  pitäjästä  7  kylää,  jotka  Leppälahden  kappelin  nimellä  tulivat  Ve- 
näjän alle;  mutta  senkin  jälkeen  kansa  vanhaan  totuttuun  tapaansa  etsi 
Pälkjärven    papin    apua.     Kumminkin   kahdesti  synnytti  tämä  seikka  ikäviä 

rettelöltä,  Venäjän  uskontoon  kastettujen  takia,  jotka  sitten  pakenivat  Pälk- 
järvelle  ja  pyjrsivät  jälleen  päästä  lutherilaisiksi.  V.  1811  liitettiin  erotettu 
osa  Viipurin  läänin  ohessa  muuhun  Suomeen  takaisin. 

Tämmöiset  ovat  Pälkjärven  pitäjän  ulkonaiset  vaiheet  olleet.  Tar- 
kempi tutustuminen  niihin,  samoin  kuin  pitäjän  sisällisiin  kohtaloihin,  esim. 
rälssioloihin  ja  reduktsiooniin  (Pälkjärvi  sai  niitä  kyllikseen  kokea,  koska 
oli  1651  kokonaisuudessaan  läänitetty  eräälle  liiviläiselle  aatelismiehelle 
vapaaherra  Cronstiernalle),  ison  ja  pikku  vihan  sekä  1808  v:n  sodan  ta- 
pauksiin Pälkjärvellä,  talonpoikaiskapinaan  v.  1778,  johon  oli  syynä  rälssi- 
herran  Didronin  tylyys,  kansan  tapoihin  y.  m.,  jääköön  lukijan  tehtäväksi 
itse  hra  Könösen  kirjasta.  Se  antaa  hauskan  ja,  kuten  tuntuu,  luotettavan 
kuvan  kohtaloista  ja  kärsimyksistä  Suomen  rajamailla,  jossa  usein  vihollinen 
löi  kumoon  kansan  vaivan,  viljehen,  silloinkin  kuin  muussa  Suomessa  pelto 
kultainen  kellerti. 

Kustavi  Grotenfelt. 


Oikeakielisyydestä 

suomen  kielen  käytäntöön  katsoen. 

Tavallisimpia  kysymyksiä,  joita  suuren  yleisön  puolelta  kieUmiehellc 
tehdään,  on:  onko  se  ja  se  muoto,  ääntämis-  tai  lausetapa  oikea  vai  väärä? 
Suuri  yleisö  tavallisesti  katsoo  kielentutkijan  tällä  alalla  auktoriteetiksi,  ar- 
velee hänen  voivan  joka  tapauksessa  täsmälleen  sanoa,  mikä  kieliasiassa 
on  ehdottomasti  oikeaa  tai  väärää.  Ja  tämmöistä  käsitystä  ovat  kielimie- 
het itse  puolestaan  pitäneet  suuressa  yleisössä  yllä. 


^)  Tämän  kirjoituksen  ensimäinen  osa  painetaan  tähän  pääasiassa  semmoisena 
kuin  kirjoittaja  sen  esitti  18  p.  marraskuuta  1893  astuessaan  suomen  kielen  ja  kirjal- 
lisuuden professorinvirkaan.    Muutamia  lisäyksiä  on  kuitenkin  tehty. 

On  jotenkin  luonnollista  että  kysymys  oikeakielisyydestä  eri  muodoissa 
yhä  uudestaan  esiintyy.  Onhan  tämä  kysymys  niitä,  jotka  eivät  koske  ai- 
noastaan kielentutkijoita,  vaan,  ja  vielä  suuremmassa  määrässä,  myöskin 
jokaista  kirjailijaa,  jopa  tavallaan  jokaista  kielen  käyttäjää.  Oikeakielisyys- 
kysymyksiä käsitelläänkin  siitä  syystä  ehtimiseen  sekä  yksityisissä  keskuste- 
luissa että  opetuksessa  ja  aikakautisessa  kirjallisuudessa.  Myöskin  meidän 
kielitieteessämme  ovat  tähän  kuuluvat  kysymykset  yhä  tulleet  esille;  tieteel- 
lisellä suomen  kielen  tutkimuksella  on  suureksi  osaksi  ollut  nimenomaisena 
tarkoituksenakin  saada  selville  sitä  kielenmuotoa,  joka  olisi  «oikeaksi»  kat- 
sottava* 

Useimmissa  tapauksissa  kuitenkin  on  meillä  keskustelu  oikeakielisyys- 
kysymyksistä rajoittunut  yksityistapauksiin,  jota  vastoin  näitä  asioita  verra- 
ten harvoin  on  punnittu  yleisemmiltä  näkökohdilta,  yleisten  periaatteiden 
kannalta.  Yleisemmät  näkökohdat  näkyvät  kuitenkin  niin  sanoakseni  yk- 
sityiskohtien takaa,  sillä  edustaahan  jokainen  yksityinen  lausunto  aina  ta- 
vallaan jotakin  yleisempää  näkökantaa  ollen  ikäänkuin  palasena,  katkelmana 
jostakin  laajemmasta  ajatuksenjuoksusta,  vaikk^ei  tämä  ajatuksenjuoksu  useim- 
missa tapauksissa  ole  lausujalla  johdonmukaisesti  kokonaisuudessaan  ajateltuna. 
Kukin  yksityinen  lausunto  oikeakielisyysasioista  edellyttää  aina  jotakin  kan- 
taa noissa  suurissa  kysymyksissä,  joiden  ympärillä  yksityiset  oikeakielisyys- 
kysymykset liikkuvat,  nimittäin:  millaiseksi  on  käsitettävä  kielentutkimuksen 
ja  kielenkäytännön  suhde?  sekä:  mikä  suhde  on  ja  tulee  olla  kirjakielen 
ja  kansan  puhekielen  välillä? 

Kahden  viimeisen  vuosikymmenen  kuluessa  on  kielentutkimuksen  kä- 
sitys kielenelämästä  suuresti  muuttunut,  on  siis  luonnollista  että  nykyaikui- 
sen kielentutkimuksen  periaatteihin  kasvanut  tutkija,  jos  hän  on  johdon- 
mukainen, käsittää  kielentutkimuksen  suhteen  kielenkäytäntöön  suuressa  mää- 
rin toisella  tavalla  kuin  sitä  ennen  käsitettiin,  ja  että  näiden  periaatteiden 
kannalta  ci  voi  tunnustaa  niitä  mielipiteitä,  jotka  meillä  ovat  olleet  ylei- 
simmin levinneitä,  oikeiksi.  Näin  ollen  olen  kysymyksen  suuren  tärkeyden 
vuoksi  sekä  opetuksellemme  että  kirjallisuudellemme  tahtonut  ottaa  sen 
puheeksi  sen  harvinaisen  kuulijakunnan  edessä,  jolle  minun  tänään  on  sal- 
littu puhua.  Ensi  aluksi  tahtoisin  luoda  katsauksen  niihin  mielipiteihin,  jotka 
meillä  ovat  näissä  kysymyksissä  esiintyneet,  koska  luulisin  semmoisen  kat- 
sauksen saattavan  käsitteitä  selvittää. 

Niiden  kirjoitusten  joukossa,  joissa  on  oikeakielisyyskysymystä  periaat- 

teelliseltä  kaDDalta  tarkastettu,  00  erittäin  etevä  sija  ruotsalaisen  kielen  tut- 
kijan A.  Noreemxi  kirjoittamalla  kirjasella  n,Om  spräkrikiigheH  (toinen 
painos  Upsalassa  1888).  Kirjantekijä  erottaa  niiden  joukossa,  jotka  ovat 
oikeakielisyysasiasta  mielipiteensä  lausuneet,  kahden  eri  kannan  miehiä,  joista 
kannoista  hän  toista  nimittää  kirjallishistorialliseksi  ja  toista  luonnon- 
historialliseksi; itse  puolestaan  tekijä  tahtoo  lisätä  näihin  kolmannen,  jota 
hän  —  helposti  selitettävällä  puolueellisuudella,  niinkuin  hän  sanoo  — 
nimittää  järkiperäiseksi  kannaksi.  Hänen  karakteristiikkansa  näistä  eri 
kannoista  on  lyhyesti  seuraava. 

Kirjallishistoriallisella  kannalla  asetetaan  oikeakielisyyden  ohjeeksi  jon- 
kin —  enemmiten  jotenkin  mielivaltaisesti  valitun  —  menneen  aikakauden 
kielenkäytäntö.  Niin  katsotaan  paraaksi  latinaksi  se,  jota  käytettiin  «kultai- 
sena aikakautena»,  paraaksi  ranskaksi  Voltairen  ja  hänen  aikansa  kielen- 
käytäntö,  ja  klassilliseksi  ruotsiksi  i3oo:n  tienoilla  käytetty  ruotsi.  Tämän 
suunnan  edustajina  ovat  Saksassa  Jacob  Gritnm  ja  Ruotsissa  hänen  oppi- 
laansa Johan  Er,  Rydqvist^  muita  mainitsematta.  Tältä  näkökannalta  on 
esim.  följeslage  (muin.  r.  föighislaghi)  parempi  Vmn  följeslagare ;  jätien^ 
pl.  jättnar^  droUen^  pl.  droiinar  ovat  oikeammat  muodot  kuin  jättar^  droU 
tar;  tnstrumenter^  härader  ovat  vääriä  monikon  muotoja,  jota  vastoin  oi- 
keat muodot  ovat  instrutnent^  härad;  nominatiivit  närvara^  samvara  ovat 
oikeat  muodot,  sitä  vastoin  muodot  närvaro^  samvaro  j.  n.  e.,  jotka  al- 
kuansa ovat  olleet  datiivimuotoja,  ovat  nominatiiveina  kerrassaan  väärät, 
«nominatiivia  närvaro  j.  n.  e.  ei  ole  milloinkaan  ollut  olemassa  eikä  sitä 
saata  kielen  vanhojen  eikä  uusien  lakien  mukaan  olla  olemassa»  (Rydqvist). 

Mikä  kielessä  on  oikeata  tai  väärää,  sen  saapi  tämän  kannan  mukaan 
tietää  kielentutkijalta,  etenkin  historialliselta  kielentutkijalta.  Oikea  kie- 
lenmuoto  löydetään  kielihistorian  tutkimuksen  kautta. 

Luonnonhistoriallinen  kanta  katsoo  taas  oikeakielisyyden  ohjeeksi  p  u- 
hutun  kielen.  Puhuttu  kieli  on  elävä  organismi,  se  on  luonnontuote, 
ja  on  sitä  parempi,  mitä  vapaampana  se  saapi  kasvaa.  Pois  siis  kaikki 
kielen    mestaroiminen;    se  ei  onnistu  milloinkaan,  ei  edes  keisarillekaan.^) 


^)  Max  MQIler  kertoo  tätä  osottaakscen  seuraavan  jutun.  Kun  keisari  Sigis- 
mund  lausui:  „videte,  patres,  ut  eradicctis  schismam  Hussitarum",  huomautti 
eräs  munkki  että  schisma  on  »generis  neutrius ".  Keisari  kysyi:  „mistä  sen  tiedät?" 
Munkki    vastasi:      ^Alexander    Gallus    sen    sanoo."     „Ja    kuka    on    Alexander    Gal- 

Jos  siis  jokin  muoto  on  syntynyt,  niin  se  samalla  on  oikea.  Jos  useampia 
muotoja  00  toistensa  kanssa  taistelemassa,  niin  on  se  parempi,  jota  useam- 
mat käyttävät.  Paras  kielenkäytäntö  on  siis  se,  joka  on  yleisimmin  le- 
vinnyt. Väärät  ovat  ainoastaan  ne  muodot,  joita  vain  jokin  kirjailija  käyttää, 
mutta  joita  ei  tavata  puhutussa  kielessä.  Tämän  kannan  mukaan  siis  sekä 
instrument  että  instrumenter  ovat  oikeita  muotoja  kumpainenkin;  jälkimäi- 
nen on  kuitenkin  oikeampi,  koska  se  on  tavallisempi.  Asiantuntija  oikea- 
kielisyyteen katsoen  ei  ole  ensi  sijassa  kielentutkija,  vaan  kuka  tahansa 
kieltä  puhuvasta  kansasta.  Oikeakielisyyden  ratkaisee  kieltä  puhuvain  enem- 
mistö, ja  se  saadaan  selville  statistiscsti  tutkimalla  nykyajan  kieltä. 
Tämän  kannan  puolustajia  ovat  olleet  esim.  saksalainen  Osthoff  sekä  No- 
reenin  mukaan  useimmat  Ruotsin  nuoremmat  kielentutkijat. 

Noreenia  ei  kumpainenkaan  kanta  tyydytä.  Hän  osottaa  epäjohdon- 
mukaisuuksia kummassakin,  näyttäen  että  kirjallishistoriallinen  kanta  johdon- 
mukaisesti veisi  siihen,  että  kielenkehitys  katkaistaisiin  ja  ohjeeksi  pantaisiin 
kielenmuoto,  josta  se  jo  on  kasvanut  irti.  Samanlaiseen  kehityksen  kan- 
gistamiseen  veisi  hänen  mielestään  luonnonhistoriallinen  kanta.  Koska  ai- 
noastaan se  puhuu  oikein,  joka  puhuu  niinkuin  enemmistö  puhuu,  niin  oli- 
sivat kaikki  uutismuodostukset,  joita  ei  kukaan  ole  ennen  käyttänyt,  ehdot- 
tomasti vääriä.  Tällä  tavoin  siis  kieli  tulisi  stereotypeerattavaksi  nykyai- 
kuiseen muotoonsa. 

Noreen  asettaa  sen  vuoksi  näitä  kantoja  vastaan  kolmannen  kannan, 
jota  hän  nimittää  järkiperäiseksi,  mutta  jota  suuremmalla  syyllä  voisi  nimit- 
tää tarkoituksenmukaisuuden  kannaksi.  Tältä  kannalta  lähdetään  aksioo- 
mista: kieli  on  ajatuksen  ilmoittamiskeino.  Se  kielenkäytäntö  on  paras, 
joka  paraiten  ilmoittaa  sen,  joka  on  ilmoitettava.  Huono  on  se  kielen- 
käytäntö, joka  vaillinaisesti  tai  ei  ollenkaan  tee  toiselle  ajatusta  tajuttavaksi. 
Ei  mikään  lausumamuoto  ole  kaikkialla  paras,  vaan  kukin  on  paras  tässä 
yksityistapauksessa;  mikä  tänään  on  kiclenkäytäntöä,  se  saattaa  huomenna 
olla  kielivirhe.     Yleinen  sääntö  on :  paras  kielenmuoto  on  se  jonka  kuulija 


kis?  n  Hän  oli  munkki.**  nHyvä",  sanoi  Sigismund,  «ja  minä  olen  keisari,  ja  mi- 
nun sanani  on  yhtä  hyvä  kuin  kenenkään  munkin."  ^Keisari  sai",  sanoo  Max  MCiI- 
ler,  .»epäilemättä  naurajat  puolelleen,  mutta  kuitenkin  schisma  pysyi  neutrina,  ei  kei- 
sarikaan voinut  muuttaa  sanan  sukua  ja  päätettä." 

tarkimmiD  ja  nopeimmin  käsittää  ja  jonka  puhuja  helpoimmin  synnyttää, 
elikkä  toisin  sanoen  (Flodströmin  ehdottaman  sananmuodostuksen  mukaan): 
paras  on  se  kielimuoto,  jossa  tarpeelliseen  selvyyteen  yhtyy  suurin  mah- 
dollinen yksinkertaisuus.  Tämän  näkökannan  mukaan  on  siis  väärin  käyttää 
yhteiselle  kansalle  aiotussa  kirjallisuudessa  semmoisia  sanoja  kuin  timid^ 
nongsjalangi^  vaikka  ne  saattavat  olla  paikallaan  toiselle  yleisölle  aiotussa 
kirjallisuudessa;  systemer  on  parempi  monikkomuoto  kuin  system  siitä  syystä, 
että  tällä  keinolla  voidaan  erottaa  toisistaan  yksikkö  ja  monikko;  vieläpä  oli- 
sivat skepper^  border  oikeammat  monikot  kuin  skepp.  bord^  jos  niitä  ym- 
märrettäisiin. 

Täten  yleiseksi  orienteeraamiseksi  esitettyäni  Noreenin  kirjoituksen 
tahdomme  ryhtyä  katsomaan,  mitä  eri  mielipiteitä  ja  näkökantoja  meillä 
suomen  kieleen  katsoen  on  näissä  asioissa  esiintynyt. 

Niitä  kolmea  oikeakielisyyskantaa,  jotka  Noreen  mainitsee,  saatamme 
harvoin  todellisuudessa  tavata  puhtaina;  hyvin  tavallista  on,  että  sama 
henkilö  on  lausunut  eri  kantoja  edustavia  lausunnolta.  Mitä  erittäin  «kir- 
jallishistorialliseen» kantaan  tulee,  muistuttaa  Noreen,  että  hän  on  tä- 
män kannan  ajatuksenjuoksun  koonnut  eri  kirjailijain  hajanaisista  lausun- 
noista. Koska  esitys  ei  suorastaan  ole  autenttinen,  saattaa  jossakin 
määrin  olla  eri  mieltä  siitä,  onko  Noreen  täydellisesti  saattanut  asettua 
tämän  kannan  ajatuksenjuoksuun.  Minä  puolestani  olen  taipuvainen  sitä 
epäilemään.  En  usko  tämän  kannan  miesten,  esim.  Grimmin  ja  Rydqvistin, 
käsitystä  elävän  kielen  oikeamuotoisuudesta  saattavan  suorastaan  verrata  hu- 
manistien aikaansaamaan  käsitystapaan  latinan  kielestä,  jonka  mukaan  kultai- 
sen ajan  kieli,  s.  o.  todella  paraiden  roomalaisten  kirjailijain  kieli,  asetetaan 
latinan  kielen  ohjeeksi.  Humanisteilta  peritty  katsantokanta  asettaa  sen 
vaatimuksen,  että  sen,  joka  tahtoo  kirjoittaa  latinaa  oikein,  tulee  kirjoittaa 
sitä  täysin  sillä  tavoin  kuin  sitä  kultaisena  aikakautena  kirjoitettiin  —  vaati- 
mus, joka  todella  on  latinan  kielen  kehityksen  nykyaikuisten  aatteiden  sillä 
lausumiseksi  katkaissut.  Tämänlaista  nykyjään  elävän  kielen  palautumista 
vanhaan  muotoon  eivät  Grimm  ja  Rydqvist  ja  heidän  kannallaan  olevat 
miehet  kuitenkaan  ole  vaatineet,  jos  kohta  he  silminnähtävällä  rakkaudella 
ovatkin  suosineet  vanhaa  kieltä.  Minun  ymmärtääkseni  ei  muotoja  följtsla- 
gare^  droitar^  nominatiivia  närvaro  j.  n.  e.  tuomita  vääriksi  vain  sen  vuoksi, 
ett^eivät  ne  ole  samanlaiset  kuin  muinaisajan  muodot,  vaan  sen  vuoksi,  että 
ne  puheenalaisen  kannan  miesten  mielestä  ovat  törkeitä  erehdys  muotoja 

sekaanDuksen  kautta  syntyneitä  muotoja;  niiden  kielenlakien  mukaan,  joita 
tämän  kannan  miehet  tunsivat  ja  tunnustivat,  olisi  pitänyt  vanhempien  muo- 
tojen säännöllisesti  nykykielessäkin  esiintyä  mxnoddis^z.  följesiage^  drotinar^ 
närvara.  Että  n.  s.  kirjahistoriallisen  kannan  miesten  katsantotapa  on  täm- 
möinen, osottaa  se,  että  he  sanovat  esim.:  dsar  on  parempi  muoto  kuin  asar 
(jumalan  nimi),  koska  muinais-ruotsin  pitkä  a  on  nykyisruotsissa  muuttunut 
i:ksi  *  (esim.  gd^  muin.  niots.  ga  j.  n.  e.).  Tässä  siis  kirjallishistoriallisen 
kannan  mies  juuri  ei  puolusta  vanhaa  muotoa,  vaan  semmoista,  jommoi- 
seksi  muodon  hänen  mielestään  olisi  pitänyt  kielenlakien  mukaan 
muuttua;  tämmöinen  mielipide  siis  ei  ole  epäjohdonmukaisuutta  kannassa, 
niinkuin  Noreen  sanoo,  vaan  päinvastoin  aivan  kannanmukainen.  Minä  tah- 
toisin siis  mielemmin  nimittää  kantaa  etymo loogiseksi  kannaksi  tai  kieli- 
opi  11  is  uuskannaksi  kuin  kirjallishistorialliseksi. 

Suomalaisella  alalla  tavataan  oikeakielisyysasioissa  aivan  samaa  kan- 
taa, aivan  samaa  ajatuksenjuoksua  edustettuna;  tällä  alalla  ei  kuitenkaan 
johtuisi  kenenkään  mieleenkään  nimittää  tätä  kantaa  kirjallishistorialliseksi. 
Puheenalaisen  kannan  mukaiset  mielipiteet,  joko  enemmän  tai  vähemmän 
johdonmukaisina,  osittain  muunlaisten  kantain  katkelmiin  sekaantuneina,  ovat 
olleet  enimmin  levinneitä  meidän  kielimicstemme  keskuudessa.  Tämän 
kannan  edustajia  ovat  etevimmät  suomen  kielen  tutkijat,  niinkuin  Reinhold 
von  Becker  *),  Kustaa  Renvall  *),  Elias  Lönnrot  ja  August  Ahlqvist^  ja 
saman  kannan  mukaisia  mielipiteitä  on  tuotu  esiin  myös  nuorempienkin  lau- 
sunnoissa, Kotikielen  seuran  keskusteluissa  y.  m.  Kieliopillisuuskannan  edus- 
tavimpia miehiä  uudempana  aikana  on  ollut  Ferd.  Ahlman^  joka  lukuisissa 
sanomalehtikirjoituksissa  on  mielipiteitään  yleisölle  esittänyt.  Tahdon  tässä 
erittäin  ottaa  puheeksi  Lönnrotin  ja  Ahlqvistin  mielipiteet,  jotka  suomen 
kirjakielen  muodostukseen  ovat  niin  suuresti  vaikuttaneet. 


')  Reinhold  v.  Becker  lausuu  kielioppinsa  esipuheessa  (v.  1824):  .Mikä  nilissS 
[murteissa]  uskoUisimmin  pitSä  yhtä  kielenluonnon  kanssa  ja  taivutuksessa  johtaa  suu- 
rimpaan säännöllisyyteen  ja  varmuuteen,  on  yleensä  myös  kieliopillisessa  katsannossa 
enimmin  hyväksyttävää". 

*)  Mainittakoon  tässä  myöskin  lause  Renvallin  kieliopin  esipuheesta  (1840): 
»Pääasiassa  on  vielä  jäljellä  se  tehtävä,  että  kielen  todellista  luontoa  yhä  enemmän 
tutkitaan  ja  selvitetään,  että  keksimällä  sen  yleiset,  eri  murtebta  ja  suuresti  eriävästä 
kielenkäytännöstä  riippumattomat,  pysyvät  lait  ja  niitä  kielen  enemmässä  muodostelussa 
noudattamalla  pannaan  perustus  vastaiseen  kirjakieleen,  joka  kelpaa  säilyttämään  koti- 
maben,  puhtaasti  kansallisen  viljelyksen  tuotteita. 

Lönnrotin  kannan  valaisemiseksi  mainittakoon  eräs  ote  hänen  matka- 
kirjeestään vepsäläisten  luota,  joka  suuresti  valaisee  hänen  tutkijakantaansa 
yleensä.  Kerrottuaan  että  hän  oli  vepsästä  löytänyt  uuden  johtopäätteen, 
skanden  [=  ikanden]  päätteen,  joka  suomen  ja  viron  kielestä  on  kadon- 
nut, hän  jatkaa: 

.KuiteDkin  pSätin  sen  ottaa*  tekeilU  olevaan  kielioppiini,  josko  koko  lausukka 
ei  pflSsisikäfln  sitä  etemmäksi.  Toivossa  on  kuitenkin,  tämSnkin  hyl&tyn  kielenhaaru- 
kan,  kielioppiin  saatuansa,  kukaties  vielä  tulevan  käytetyksi,  samalla  tavalla  kuin  itse- 
kohtainen lausukka  (v.  reflexivuni),  joka  jo  oli  katoamaisillansa,  nyt  jo  alkaa  löy- 
tyä* joka  suomalaisessa  kirjassa.  Sen  ohessa  olen  vielä  siinä  uskossa,  että  vaikka  kie- 
liopin on  muodostuttava  kielen  mukaan,  niin  on  kielen  itsenkin  eräissä  paikoin  edelli- 
sen jälkeen  taivuttava.  Kieli  näyttää  minusta  monin  paikoin  ymmärtämättömältä  lap- 
selta ja  kielioppi  sen  ymmärtävämmältä  opettajalta,  jonka  pitää  hoitolaistansa  lajin 
yhteisten  Jakien  mukaan  taivuttaa*  ja  itsepääUänsä  toimeentulevaksi  saattaa*.  Jos  hoito- 
lainen  kauniisti  ja  vioitta  kasvaa,  niin  ei  hoitajalla  ole  muuta  kuin  auttaa*  vaan  sen 
varmentumista;  vaan  jos  rupeaa  harhateille  poikkeamaan,  niin  on  se  perustettava 
niin  pian  ja  siivosti  kuin  mahdollista  on.  Suomen  kielessä  katson  harhatieksi  taikka 
muuksi  vinoudeksi  sitäkin,  että  lausuu  alottavan  lausukan  [=  inkoatiivisen  verbin]  aja- 
tuksen kahdella  sanalla,  jonka  ennen  on  sanonut  yhdellä,  niinkuin  esim.  ruveta  käymään, 

ruvetd  tulemaan,  ruveta^  lankeemaan ,  ei  niinkuin  ennen  käyskätä\  tuleskata\  lan- 

keeskatd  ja  olevassa  ajassa  käyskännen,  iuleskannen,  lankeeskannen*  [Suometar  1848  N:o  6]. 

Tämä  Lönnrotin  selvästi  ilmilausuma  kanta  tulee  esille  muutenkin 
hänen  suomen  kieltä  koskevissa  kirjoituksissaan.  Niin  hän  puolustaa  muotoja 
ehy  ellöSy  elkoön;  koska  sana  on  «yhtä  rotua»  tn^  et^  ti  sanojen  kanssa, 
niin  miksi  «tässä  johdesanassa  e  vasten  yleistä  lakia  muutettaisi  äänik- 
keeksi  ä?»  Kieliopillisista  syistä  hän  tahtoo  kirjoittaa  oUavi^  menevi  eikä 
ottaapi^  meneepi.  Hän  tahtoo  kirjoittaa  sihen  eikä  siihen  tai  siehen  koska 
«oikuutta  myöten»  olisi  sanottava  sehen^  «josta  kuitenki  puheitapa  on  muut- 
tanut edellisen  enx  rksi,  samatekun  usiammassa  muussa  Siassa  tästä  sa- 
nasta e  on  /:ksi  (ei  i/:ksi,  eikä  f^:ksi)  muuttunut.»  Tämän  jälkeen  hän 
jatkaa : 

«Kttä  tässä  kiijotuslaadussa  olen  Kielenopin,  enkä  niin  syntymäpaikkani  puhe*ta- 
paa  puoltava,  arvaat  sanomattaki.  Jälkimmäistä  en  tahdo  koskaan  tavallbuutta  vas- 
toin puoltaa,  paitsi  siilon,  koska  sillä  itsestänsä  on  Kielenopillinen  oikuus.  Enkä  aina 
siilonkaan,  vaan  kirjotan  muiden  mukaan  esimerkiksi  parempi^  kovempi,  matalampi  — 
— ,  vaikka  syntymäpaikoillani  sanotaan  oikeemmin  Kielenopin  mukaan  parempa^  kovempa, 
matalampa j.  n.  e.    ^[Mehiläinen  1839,  s.  162;  edell.  esimm.  siv.  156  ja  seur.J. 

Samanlaisen  kannan  mielipiteitä  tavataan  myös  Ahlqvistilla.  Kielen- 
tutkijana hän   katsoo  olevansa  oikeutettu  arvostelemaan  kielessä,  sekä  kan- 

san  murteissa  että  kirjakielessä,  tavattavia  muotoja  niiden  lakien  mukaan, 
joita  hän  tutkimuksessaan  on  havainnut.  Kielenmuodon  arvonmäärääjänä 
on  ensinnäkin  sen  alkuperäisyys ;  se  muoto  on  paras,  joka  on  vähimmin  ku- 
lunut. «Se  on  aivan  selvä  ja  luonnollinen  asia,  että  se  murre  on  täydellisin 
ja  kirjakielessä  enimmin  seurattava,  jossa  kielen  äänet  pehmentäissäkään 
eivät  peräti  hukkaudu,  vaan  korvautuvat  jollakulla  tavalla,  niinkuin  [puheen- 
alaisessa tapauksessa]  k:n  pehmeillä  vastoilla  ^lUä  ja  t^rllä.»  Länsisuomen 
murteen  kyljellä^  särjin^  harjat  ovat  siis  paremmat  kuin  yVttömät  muodot; 
muotoja  kalvot^  urvut^  jotka  tämän  mukaan  myös  olisivat  paremmat,  ei 
Ahlqvist  kuitenkaan  tahdo,  myöhemmin  tapahtuneen  kielenkehityksen  vuoksi, 
saada  kirjakieleen  [Kieletär  i,  s.  51].  Semmoiset  partitiivit  kuin  eteläiä^ 
elätnätä  ovat  paremmat  kuin  vasta  uudemmassa  kirjallisuudessa  käytäntöön 
päässeet  etelää^  e/ämää;  «kun  kielen  kulumista  ja  rappeutumista  on  syy  pel- 
jätä», oli  hänen  mielestään  «täydellinen  pääte  parempi  kuin  lyhennetty,  joka 
vasta  uudemmassa  kirjallisuudessa  on  päässyt  käytäntöön.  [Virittäjä  I,  s.  255]. 
Toinen  seikka,  jonka  mukaan  kielenmuotojen  oikeutta  määrätään, 
on  niiden  johto  ja  yleensä  niiden  yhtäpitävyys  tutkimuksen  selvittä- 
minen «kielen  lakien»  kanssa,  yihoilänen^  palkoilUnen  «kirjoitetaan  joh- 
tonsa vuoksi  ja  ulospuhunnankin  tähden»,  «jos  järjellisesti  ja  johdon- 
mukaisesti tahtoo  kirjoittaa»  [Kieletär  2,  s.  68;  4,  s.  75].  Sana  otaksua 
on  väärä,  koska  -ksu  päätteellä  johdetaan  verbejä  vain  adjektiiveista  {fa- 
haksua^  hyväksyä).  Savolaiset  muodot  merta  ja  verta  ovat  oikeammat  kuin 
merta  ja  verta^  koska  sanat  muissa  sijoissa  «taivutetaan  pehmeävartaloisina» ; 
se,  joka  siis  tässä  seuraa  savolaisen  puhetapaa,  «noudattaa  kielen  omaa 
äänilakia»  [Kieletär  6,  s.  76].  «Säännöllisempi  ja  kielen  alkuperäistä 
luonnetta  tarkemmin  noudattava  itämurre»  ei  käytä  semmoisia  epäsäännöl- 
lisiä johdannaisia  kuin  pankkina^  uivina^  joissa  «juuritavuu»  on  pitkä  [Suo- 
men kielen  rakennus  s.  32].  Rangaistus^  häväistys^  vqpistus^  valaistus  ovat 
länsimurteen  synnyttämiä  vääriä  johtomuotoja,  jotka  ovat  syntyneet  ereh- 
dyksestä kielenkäyttäjissä;  «nämät  olettavat  vartalosanoinansa  olemattomia 
verbejä:  rangaistan^  häväistän^  valaistan,  ja  niitä  vastaavat  oikeastaan  ver- 
bit: rankaisen,  häväisen  eli  häpäisen,  vapisen,  valaisen,  joista  taas  kielen 
lakien  mukaan  johtuu  —  —  —  rankaisu,  häpäisy,  vapisu,  valaisu»^  Vää- 
rät muodot  ovat  kuitenkin  «jo  niin  perehtyneet  yleiseen  käytäntöön, 
että  niitä  lienee  myöhä  ruveta  siitä  poistamaan»  [Suomen  kielen  rak. 
s.    27 — 28].     «Kielen    lakien»    nojalla   Ahlqvist  katsoi  toisinaan  olevansa 

oikeutettu  esittämään  käytäntöön  sanamuotoja,  joita  ei  tavata  kansanmurteissa 
eikä  vanhemmassa  kirjakielessä;  semmoinen  muoto  on /^/^^,  jota  hän  puo- 
lustaa sillä  perustuksella,  että  se  on  prolatiivi  sanaa  paki.  «Sanaa  paiisi 
sitä  vastaan  ei  voi  lukea  miksikään  nominin-sijaksi»  [Kieletär  5  s.  63]. 
Sanamuodostuksia,  jotka  tehtiin  vastoin  Ahlqvistin  mielestä  voimassa  olevia 
«kielen  lakeja»,  hän  tuomitsi  hyvin  ankarasti.  Niin  hän  esim.  sanoo,  että 
muodot  järjestö  ja  sisääö  «ovat  äpäriä,  joita  kieli  ei  ole  synnyttänyt,  vaan 
jotka  ovat  syntyneet  kielen  lakeja  tuntemattomien  sanapaturien  päässä.» 
[Suom.  kielen  rak.  s.  22]. 

Samansuuntaisia  lausuntoja  tavataan,  niinkuin  jo  ennen  on  mainittu, 
myöskin  Lönnrotia  ja  Ahlqvistia  nuorempain  tutkijain  kirjoituksissa,  vaikk^ei 
siltä  tietysti  ole  sanottu  että  nämät  tutkijat  nyt  enää  ovat  samalla  kannalla 
tai  pysyvät  kiinni  jokaisessa  yksityisessä  lausumassaan  mielipiteessä.  Ainoas- 
taan muutamia  kantaa  valaisevia  esimerkkejä  tuotakoon  esiin. 

A,  Geneizm  kirjoituksista,  joissa  yleensä  esiintyy  varsin  maltillinen 
oikeakielisyyskanta,  mainittakoon  seuraavat  lausunnot.  Hän  neuvoo  vält- 
tämään lausetta  kohauttaa  olkapäitään,  lausuen  että  hänen  mielipiteensä 
«tässä  asiassa  muuten  perustuu  Suomen  kielen  johto-oppiin.  Semmoinen 
verbi  kuin  kohautan  ei  ole  voinut  syntyä  muuten  kuin  verbistä  kohoan  eli 
kohajan  tai  ^n  ja  sitten  hm  kadottua  verbistä  kohahdan.  Roska  puheen- 
alaisessa  lauseessa  tarkoitetaan  äkilästä  nostamista,  niin  kohautan  on  joh- 
tunut jälkimmäisestä  ja  on  siis  samaa  kuin  kohahdutan^  kohahutan.  Mutta 
jos  kerran  lause  kohahuttaa  olkapäitään  on  oikea,  niin  on  välttämättömästi 
myöskin  oikea  semmoinen  lause  kuin:  hän  on  niin  heikkohermoinen,  että 
hänen  olkapäänsä  itsestään  kohahtelevat^^ .  [Kirjall.  Kuukauslehd  1880 
s.  97].  —  «Semmoset  vähempialaset  muodot  kun  vahtupi^  vihottaapi^ 
käyskeleepiy  joissa  on  kaksi  persoonapäätettä  perätysten,  ovat  kirjakielestä 
hyljättävät»  [Muist.  uuden  raam.  suomenn.  kielestä,  1887,  s.  19].  — 
«Määrää  ilmottavien  adverbivartalojen  nominatiivi-muotoa  käytettäköön 
subjektina,  sekä  persoonattomien  että  käskevien  lauseiden  objektina,  mutta 
ei  muuten;  siis  ei:  paljo  väkevämmäksi ;  kuinka  paljo  se  on  kultaa parem^ 
paa^  suku  leveni  paljo;  »-päätteistä  muotoa  taas  älköön  käytettäkö  aina- 
kaan yksin  subjektina  tai  kieltävän  lauseen  objektina;  esim.  Ä\  jälelle  jää 
vähän;  jolPei  Herra  olisi  jättänyt  meille  vähänkään  jätteitä;  älköön  antako 
enemmän^  [mam.  kiij.  s.  23]. 

Eräs  kielentutkimuksen  harrastaja,  joka  katsoi  kirjasto  sanaa  vääräksi 

johdannaiseksi  (verraten  haavisto^  kalmisto^  hongisto  muotoihin),  rupesi  sen 
sijaan  käyttämään  kirjisto  muotoa.  Niitä,  jotka  surivat  semmoisten  sano- 
jen olemassaoloa  kuin  osasto^  virasto  näyttää  olleen  kielimiesten  ulkopuo- 
lellakin (nimimerkki  F.  U.  Suomettaressa  1881,  N:ossa  184  sanoo  niiden 
olevan  «niin  kiinteästi  kieleen  juurtuneet,  että  lienee  työläs  enää  saada 
semmoisia  rikkaruohoja  kielestä  pois  kitketyiksi»). 

Ferd.  Ahlman  —  mainitaksemme  vain  yhden  esimerkin  —  piti  vaa- 
rina ja  epäselvinä  semmoisia  sanoja  kuin  epäilemätön^  sanomaton  j.  n.  e., 
kun  niitä  käytettiin  passiivisessa  merkityksessä,  vaan  tahtoi  muodostaa 
sijaan  sanoja  epäiltämätön^  sanottamaton^  lakieraitamaton. 

Miten  suurempikin  yleisö  haluaa  katsoa  asioita  kieliopillis-etymoloogi- 
selta  kannalta,  näkyy  esim«  useista  niistä  oikaisuista  joita  on  tehty  Suomen 
maantieteellisen  seuran  äsken  julkaisemaan  paikannimiluetteloon.  Niin  esim. 
eräs  muistuttaa  että  nominatiivi  Juva  on  väärä;  oikea  nominatiivi  onjuka^ 
koska  sanotaan  Jukajänn,  Eräs  toinen  väittää  —  vastoin  todellista  asianlai- 
taa —  ett^ei  milloinkaan  sanota  Ikaalinen^  vaan  aina  Ikaänen\  jälkimäi- 
sellä tavalla  onkin  sanottava  ja  kirjoitettava,  koska  nimi  muka  on  johtunut 
kala  sanasta. 

Tämänsuuntaisten  esimerkkien  lukua  voisi  tietysti  jatkaa  loppumatto- 
miin.  Se  ajatuksenjuoksu,  jota  ne  edustavat,  on  .lyhyesti  seuraava:  kielen- 
tutkija saapi  tutkimuksensa  kautta  selville  kielen  luonnon,  ne  yleiset  lait, 
jotka  siinä  vallitsevat,  ja  näiden  selville  saamiensa  lakien  mukaan  hänen 
tulee  arvostella,  mitkä  todellisuudessa  esiintyvät  muodot  ovat  oikeat  ja 
omaksuttavat  kirjakieleen,  jonka  tuli  muodostua  oikeaksi  kieleksi  xari^o- 
X^V,  mitkä  taas  väärät  ja  hyljättävät.  Näiden  lakien  mukaan  hänellä  on 
oikeus  myöskin  —  ainakin  jossakin  määrin  —  parantaa  todellisuudessa 
esiintyvää  kieltä  uutismuodostuksilla. 

«Kielenlait»,  jos  kohta  niitä  noudattamalla  saatettiin  puhuttua  ja 
kirjoitettua  kieltä  parantaa,  olivat  tietysti  kuitenkin  otettavat  selville  kie- 
lestä itsestään,  sillä  eihän  niitä  voinut  johtaa  vain  tyhjästä.  Koska  meillä 
ei  ollut  olemassa  mitään  vanhaa  klassillista  suomalaista  kirjallisuutta,  ei 
kieliopillisuuskanta  meillä,  niinkuin  enimmiten  muualla,  saattanut  ottaa  oikean 
kielen  lähteeksi  vanhaa  kirjakieltä,  vaan  sen  täytyi  tunnustaa  kansankieltä 
kielellisen  tietonsa  lopulliseksi  lähteeksi.  Siitä  syystä  tavataan  kieliopilli- 
suuskannan  miesten  kirjoituksissa  aina  myös  katkelmia  toisesta  kannasta, 
jota  tahtoisin  nimittää  kansankielisyyskannaksi. 

KansankielisyyskaDDan  ajatukscDJuoksu,  semmoiseba  kuin  se  hajanai- 
sissa laosuDDoissa  esiintyy,  on  seuraava.  Kielenlait  esiintyvät  puhtaimpma' 
elävässä  kansankielessä,  erittäinkin  siinä  kielessä,  jota  kansa  hyvillä  kieli* 
paikoilla  puhuu,  s.  o.  semmoisilla  seuduilla,  joiden  murre  vähimmin  on 
ollut  «herrassuomen»  tai  vieraan  vaikutuksen  alaisena.  Se  siis  käyttää 
kieltä  oikein,  joka  noudattaa  hyvien  kielipaikkojen  puhetta.  Väärin  käyttää 
kieltä  se,  joka  käyttää  semmoisia  muotoja  tai  lausetapoja,  joita  ei  ensin^ 
kään  tavata  turmelemattomassa  kansankielessä.  Tämä  kanta  on  läheistä 
sukua  n.  s.  luonnonhistoriallisen  kannan  kanssa,  joka  meillä  tuskin  lienee 
koskaan  ihan  semmoisenaan  esiintynyt  kuin  sitä  yUä  kuvattiin. 

Tämän  kannan  suuntainen  ajatuksenjuoksu  on  huomattavana  lukuisissa 
oikeakielisyyttä  koskevissa  lausunnoissa,  jos  kohta  mielipiteet  yksitjriskohdista 
ovat  käyneet  hyvinkin  erilleen.  Yksi  on  katsonut  yhtä,  toinen  toista  mur- 
retta paraaksi,  yksi  kansankielen  nojalla  puolustanut  yhtä  toinen  toista  lau- 
sumatapaa,  tavallisesti  sen  mukaan,  miltä  tienoin  kukin  on  ollut  kotoisin 
tai  muuten  kansankieltä  paraiten  tuntenut.  Jo  Daniel  Juslenius^  kun  hän 
V.  1700  sanoi  suomen  kielen  murteista  Loimaan  ja  Huittisten  murteen  ole- 
van hänen  mielestään  puhtaimman,  lisäsi  varovaisesti:  «muutamia  taas 
miellyttää  Hämeen  murre,  toisia  taas  joku  mtm».^) 

Kansankielisyyskannan  johdonmukaisimpia  edustajia  oli  Kaarle  Aksel 
Gottlund,  Hän  sanoo  päättäneensä  «Suomen  kielen  kirjuttaissa  seurata  ai- 
noastaan kahta  lakia;  ensiksi  ^että  kirjuittaa  ikäänkuin  puhutaan^;  ja 
toiseksi,  ^että  nouattaa  sitä  puhetta^  joka  oli  meistä  parasit  [Otava  II, 
s*  233].  Ja  paraana  Gottlund  piti  Savon  murretta.  «Hän  oli  kirjailija», 
sanoo  hänestä  kieliopillisuuskannan  mies  Ahlqvist,  «joka  ylenkatsoi  kieli- 
opin ja  halveksui  säännönmukaisuutta,  suomen  kielen  kirjoituksesta  lausuen 
ojennusnuorana :  f  kirjoita  niin  kuin  puhut>  (s.  o.  jokainen  kirjoittakoon 
oman  murteensa  ja  lisäksi  vielä  oman  mielivaltansa  mukaan).  Tätä  oh- 
jelmaansa noudattaen  mukaili  hän  kirjoituksessansa  raainta  Savon  murretta» 
[Ahlqvist,  Suomalaisia  puhekokeita  s.  43].  Jos  Gottlundin  kieli  ei  aina  pi- 
tänyt yhtä  Savon  murteen  kanssa,  niin  siihen  oli  syynä  ainoastaan  se,  ett'ei 
hän  tätä  murretta  täysin  osannut. 


^)  „ dialectibus  vanat  innummeris,  qvarum  purissima,  mco  judicio,  est  ea 

qu8e    in    paroeciis   Loima   et    HwitHs   viget:  qvibusdam  Tavastensis,  aliis  alia  placet.** 
[Ahoa  vetus  et  nova  s.  89—90]. 

N.  s.  marteiden  taisteluaikaoa,  jolloin  Gottlundin  ensi  esiintyminen 
tapahtui,  oli  sanomalehdissä  usein  luettavana  kirjoitelmia,  jotka  olivat  kir- 
joitetut eri  paikkakuntien  murteiUa,  ja  kansankielisyyskanta  vei  johdonmu- 
kaisesti tähän  asti  rakennetun  yleiskielen  hajoittamiseen.  Useimmat  kan- 
sankielisyyden  harrastajat  eivät  kuitenkaan  menneet  niin  pitkälle,  vaan  he 
tavallisesti  tyytyivät  vaan  siihen,  että  kirjakieli  läheni  kansansankieltä  ja 
piti  sitä  ohjeenaan.  Tämänsuuntaisia  mielipiteitä  tavataan  yleensä  myös  kieli- 
opillisuuskannan  miehillä.  Tähän  kuuluvaksi  on  katsottava  sitä  itämurteen  lä- 
hentelemistä, jota  tavattiin  Beckerin  kirjoituksissa,  kansan  kieleen  tahtoi  no- 
jautua hänen  vastustajansa  Renvallkin,  samoin  myös  Lönnrot.  Että  Ahl- 
qvistilla  oli  kansankielisyyskannan  mielipiteitä,  näkyy  monesta  kohdasta  hä- 
nen kirjoituksiaan.  Niin  hän  esim.  ei  tahdo  käyttää  supistuvaistcn  sanojen 
monikon  illatiivissa  sin  päätettä,  «jota  hän  ei  luule  löytyvän  kansankie- 
lessä» [Kieletär  II,  i  s.  59].  Hän  tahtoo  saada  tietoa,  «missä  osassa 
maata  — muoto  on  kansan  kielestä  tavattava»,  voidakseen  ratkaista  jonkun 
muodon  oikeutta.  Kun  oli  valitettu  sitä,  ett^ei  kansankielessä  erotettu  yk- 
sikön ja  monikon  komitatiivia,  sanoo  tähän  Ahlqvist:  «kun  näin  on,  on  se 
turhaa  ruveta  tämmöistä  valittamaan  epäjärjeksi  ja  vaillinaisuudeksi»  [Kie- 
letär 4  s.  74].  Että  semmoiset  lausunnot  kuin  viimeksi  mainittu  sisältävät 
jonkinmoista  ristiriitaisuutta  kieliopillisuuskannan  kanssa,  on  tuskin  kiellet- 
tävissä. 

Suuremmassa  määrässä  kansankielisyyskantalainen  oli  uuttera  oikea- 
kielisyyskirjailija  G.  A.  Avellan^  joka  usein  vastustikin  kieliopillisten  mies- 
ten mielipiteitä.  Hän  kuvaa  kieliopillisuuskannan  miesten  toimintaa  näin: 
«Mitä  nyt  Suomen-kielen  muodustamiseen  ja  polvittamiseen  tulee,  niin  ha- 
vaitaan nykyisestä  kirjoitustavasta,  että  kirjantekiät  kielitutkintoin  johdosta 
kokevat  saattaa  Suomen-kielemme  entiseen  täydellisyyteen»  [nimimerkki 
L-ho  =  Landtbo  Sanomissa  Turusta  v.  185 1  N:o  26].  Vaikka  Avellan* 
kin  tämän  pyrinnön  pääasiassa  hyväksyi,  oli  hän  kuitenkin  tyytymätön  sii- 
hen, että  tämä  suunta  vei  liian  kauaksi  yleisestä  puhekielestä.  Hän  vastus- 
taa semmoisia  muotoja  kuin  myötyäsi^  karicmosi^  koska  suurimmassa  osassa 
maata  s  pääte  (myytyäs^  kartanos)  on  tämmöisissä  tapauksissa  yleisin. 
Niin  ikään  hän  vastustaa  semmoisia  muotoja  kuin  phneä^  korkea^  taluttaen 
ja  puolustaa  yleisemmin  käytettyjä  ja  kauniimmalta  kuuluvia  muotoja/M«i<al, 
korkia^  taluttain.  Väärin  on  hänestä  myös  käyttää  //a-päätteisiä  abessiiveja, 
koska   Vio  Suomen  kansasta  ääntää  abessiivin  lyhyellä  /:llä;  tämän  yhtey- 

dessä  hän  tahtoo  ta  päätettä  monitavmsteo  saoojen  partitiivista  hävitettä- 
väksi, siis:  jumalaa^  sucstoo.  Hän  moittii  sitä  että  kirjantekijät  ovat  «niin 
alttiit  vaihettelemaan  entistä  vakaa  kirjoitustapaa  uuteen,  jossa  monet  kirja- 
met,  ainoasti  alkuperäisen  muodon  näytteeksi,  ovat  toisenkaltaiset 
koin  ne  kuuluvat  puheessa,  jota  kielenopettajat  sanovat  kirjoissakin  nouda- 
tettavan» [San.  Tur.  1851  N:o  26,  vrt.  myös  Avellanin  käsikirjoituksia, 
jotka  ovat  Suomalaisen  Kirjallisuuden  Seuran  huostassa].  Me  näemme  siis 
että  Avellan  asettui  vastarintaan  kieliopillisuuskantaa  vastaan,  milloin  se 
alkuperäisyyttä  tavotellessaan  poikkesi  enemmistön  puheesta. 

Ransankielisyyden  puoltajia  oli  myöskin  Ahlqvistin  vastustaja  kieli- 
asioissa A,  W.  Ingman^  jos  kohta  hänellä  tavataan  samalla  paljon  kieliopil- 
lisuuskannan  mieUpiteitä.  Mainittakoon  myös  että  tunnettu  sanansepittäjä 
ja  «venykc» -kirjoituksen  harrastaja  W.  Kilpinen  puolustaessaan  semmoisia 
muotoja  kuin  kirjoHaa^  kmdottaa^  aisottaa  j.  n.  e.  vasten  kirjoittaa  j.  n.  e. 
muotoja,  mainitsee  puolustamiensa  muotojen  hyväksi  että  niitä  «yhteinen 
kansa  eli  rahvas  ääntelee»  hänen  puolustamaansa  tapaan,  joka  hänestä  on 
«lyhempi,  ihanampi,  miehuullisempi  sekä  jo  on  myös  paljon  käytetty  kirjotel- 
missa»  [Suomi  II,   i  s.  251]. 

Nuorempien  tutkijain  lausunnoissa,  jotka  koskevat  oikeakielisyyttä,  on 
aina  kansan  kielenkäytännöUe  tunnustettu  suuri,  jopa  ratkaiseva  merkitys; 
oikeakielisyyskysymykset  on  usein  asetettukin  muotoon:  tavataanko  sitä  tai 
sitä  muotoa  tai  lausetapaa  kansankielessä?  Jos  vastaus  tähän  kysymykseen 
on  ollut  kieltävä,  on  samalla  katsottu  selvitetyksi  että  muoto  tai  lausetapa 
on  väärä. 

Että  nämät  kaksi  suuntaa,  kieliopillinen  ja  kansankielinen,  meillä  ovat 
kulkeneet  rinnakkain,  osittain  toisiaan  vastustaen,  osittain  toisiinsa  sekautuen 
ja  sulautuen,  lienee  kieltämätöntä.  Vaikka  minun  käsitykseni  mukaan  näi- 
den suuntien  välillä  on  periaatteellista  eroavaisuutta  olemassa,  ovat  ne  kui- 
tenkin useimmilla,  jotka  oikeakielisyysasioista  meillä  ovat  puhuneet,  ikään- 
kuin tehneet  jonkinlaisen  kompromissin.  Toiselta  puolen  tunnustettiin  kan- 
sankieli siksi  lähteeksi,  josta  «kielenlait»  olivat  etsittävät,  toiselta  puolen 
myönnettiin  että  kansankielen  muotojen  ja  lausumatapojen  hyväksyttävyyttä 
saatiin  arvostella  sen  mukaan  kuin  ne  soveltuivat  tutkimuksen  selvittämiin 
järjestelmiin.  Juuri  tämänlainen  kompromissikanta,  jossa  kieliopillisuus  on 
ehdottomasti    voitolla,  näyttää  olevan  se,  joka  nykyjään  meillä  yleisimmin 

OD  vallassa;  missä  määrin  asianomaiset  ovat  kantaansa  periaatteessa  ja 
kaikissa  erikoiskohdissa  ajatelleet  lävitse,  sitä  en  tahdo  sanoa. 

Kumpainenkin  suunta  vaati  kirjakielessä  parannuksia;  kieliopillisuus- 
kannalta  vaadittiin  muodostusta  suurempaan  täydellisyyteen  ja  säännönmu- 
kaisuuteen, kansankielisyyskannalta  suurempaan  kansankielen-mukaisuuteen. 
Näitä  parannuksia  tavoteltiin  kahdella  tavalla:  kielen  puhdistamisella  ja 
kielen  rikastuttamisella.  Kieliopillinen  suunta  vaati  kielen  puhdistamista 
väärin  tehdyistä  muodostuksista  sekä  myöskin  vieraista  sanoista  ja  vieraan 
kielen  mukaisista  lauseparsista,  koska  ne  eivät  olleet  kielen  hengen  ja  la- 
kien mukaisia.  Sama  puhdistusvaatimus,  mitä  vieraihin  aineksiin  tulee,  teh- 
tiin myös  kansankielisyyden  kannalta.  Väärien  ainesten  sijaan  ja  muuten- 
kin kielen  rikastuttamiseksi  oli  joko  sepitettävä  uusia  sanoja  tai  otettava 
niitä  kansankielen  rikkaasta  varastosta.  Täten  siis  kummaltakin  kannalta 
tultiin  puhdaskielisyyteen  eli  purismiin,  jota  myöskin  herännyt  kan- 
sallinen harrastus  kannatti. 

Purismin  ajatuksia  oli  lausuttu  jo  ennen  meidän  vuosisataamme. 
Eräässä  onnittelukirjoituksessa  ensimäisen  suomen  kielen  dosentin  Kaarle 
Kustaa  IVemanin  väitökseen  lausuu  saLVolBiUQH  Johan  Ifelsiftgderg  }o  v.  1767: 

„Nijden  syiden  seasa,  jotka  ovat  estäneet  ettei  Suomen  kieli  ole  taittu  saatetta 
ääriitiäisen  täydellisyden  mftärään,  mahdamme  me  lukia  sen,  että  nijn  harvat,  liioiten- 
gin  ne  jotka  korkeimista  säädyistä  ovat,  pitävät  tätä  kieldä  sijnä  arvosa,  kuin 
kansan  kunnia  sitä  vaati.  Florinus^  Petrceus,  Vhael^  JusUnius  ja  muut  Suomesa  ku- 
luisat  miehet,  joidenga  muisto  vielä  kuolemangin  jälken  elää,  ovatkyllä  jo  heidän  aika- 
nansa havainneet  tämän  meidän  äitimme  kielen  parannuxen  tarpellisexi  ja  hyödyttä- 
väisexi;  ei  he  kuitengan  heidän  palavalla  hartaudellansa  ole  tainnet  mennä  edemmäxi, 
kuin  ainoastansa  että  he  alun  tavoin  tämän  aineen  ongehensa  ottaneet  ovat.  Meidän 
kielemme  tarvitze  kaiketickin  suuremman  ojennuxen  ja  moninaisen  puhdistuxen.  £i 
yxikän  ole  kokenut  juurta  jaxain  luovutta  ja  eroitta  nijtä  sanoja,  jotka  muiten  kan- 
sain kielistä  ovat  tähän  kieleen  aika  ajalda  sisälle  vedätyxi  tulleet.  Ei  yhtään  täy- 
dellistä sanan  luku  kirja  ole  vielä  valkeuteen  edestuotu,  joka  osotais  itzekungin  maa- 
kunnan sanan-  ja  puheenparret  kuinga  ne  täsmällensä  lateleman  pitä,  ja  mitä  ne  roer- 
kitzevät.  Josta  laiminlyömisestä  siis  seura,  että  meidän  parahimmat  puhenpartemme 
ikänäns  kuin  unhotuksen  pimeydesä  peräti  haudattuna  makavat.  Sanalla  sanoin:  läh- 
tehet  joista  täydellinen  tieto  Suomen  kieleheen  pitää  ammunnettaman,  ei  ole  tähän 
asti  sillä  toimella  ja  tarckaudella,  kuin  asian  paino  sitä  vaati,  ylAsetzityt." 

Vasta  tällä  vuosisadalla  ruvettiin  kuitenkin  purismin  ajatuksia  täydellä 
todella  toimeenpanemaan.  Kaikki  ne  oikeakielisyyden  harrastajat,  jotka 
aikaisemmin    mainittiin,  olivat  suuremmassa  tai  vähemmässä  määrässä,  ku- 


Oikeakielisyydestä.  95 


kin  omalla  tavallansa,  puristeja.  Pisimmälle  kenties  menivät  Lönnrot,  Kil- 
pinen, Avellan  ja  Ingman.  Lönnrot  tahtoi  kieltä  perattavaksi  kaikesta  lause- 
muukalaisuudesta;  menipä  hän  niin  pitkälle,  että  hän  olisi  suonut  kielestä  pois- 
tettavaksi semmoisia  hänen  mielestään  muukalaisia  lausetapoja  kuin  Uman 
huonetta^  rantaa  myöten^  lastensa  Kanssa^  kaksi  kertaa^  joiden  sijaan  oli  mie- 
lemmin  sanottava  huoneetta^  rannatse^  lapsinensa^  kahdesti  j.  n.  e.  [Suomi 
1844  s.  159].  Myöskin  sanamuukalaisuutta  Lönnrot  tahtoi  poistettavaksi;  tie- 
teellisissä kirjoituksissakin  oli  suomalaisia  termejä  käytettävä,  sillä  «kielemme 
on  kokonaan  toista  sukuperää,  on  juurta  jaksain  eri  luontoa,  kun  indoger- 
manilaiset  kielet,  joiden  välillä  mokomat  lainat  käyvät.»  «Omallansa  mies 
elääpi,  koira  toisen  kohtalolla,  on  vanha  suomalainen  sanalasku,  joka  lie- 
nee kielenki  vuoksi  muistettava.  Eläkämme  ennen  jos  vaikka  talonpoikina 
omissa  varoissamme,  kun  pyrkisimme  herroiksi  lainavaroilla  elämään.» 
[Suomi  1857  s.  57].  Hänen  ehdottamansa  «suomalaiset  kielenoppisanat»  ovat 
suureksi  osaksi  käytännöstä  hävinneet,  mutta  pysymään  on  pääasiassa  jää^ 
nyt  hänen  kasvioppisanastonsa,  jolla  käytännöllisyydessä  ja  luontevuudessa 
tuskin  on  vertaistaan. 

Suuri  sanansepittäjä  oli  myöskin  IV.  Kilpinen,  Se  joka  on  lukenut 
sanomalehdistä  hänen  venykkeiUä  kirjoitettuja  yhä  uudistuvia  mietelmiään, 
luulee  kenties  että  Kilpisen  ehdotukset  ja  tuumat  ovat  vain  eriskummai- 
suuksia.  Niin  ei  kuitenkaan  ole  laita,  sillä  tuskin  on  yhtäkään  muuta  miestä, 
joka  olisi  antanut  suomen  kielelle  yhtä  monta  yleisessä  sivistyneessä  kielessä 
tarvittavaa  sanaa  kuin  juuri  Kilpinen.  «Yhden  ansion  hän  omii»,  sa- 
noo Kilpinen  omassa  kirjoittamassaan  elämäkerrassa,  ^)  «hän  on  keksinyt 
Tieteen  ja  Taiteen.^  Mutta  paitsi  tiedettä  ja  taidetta  hän  v.  1842  Morgon- 
bladissa  (N:o  56)  sekä  sittemmin  useissa  muissa  tiloissa  esitti  monta  muuta, 
jotka  ovat  yleiseen  käytäntöön  joutuneet,  nk.  esine,  päätelmä,  peruste,  alje, 
kanta,  kansallisuus,  tunne  (aikaisemmin  tunto),  mielle,  kirjailija,  kirjoitelma, 
yksilö,  henkilö,  vastine  (ks.  esim.  Suomi  1844  ja  1856)  —  sanoja  joista 
suomen  kieli  on  Kilpiselle  ikuisessa  kiitollisuuden  velassa.  Että  Kilpisen  eh- 
dotuksissa suuri  osa  ja  suurinkin  osa  on  jäänyt  kä3rtäntöön  pääsemättä,  nk. 
valk  =  valtio,  yUne  tai  ylUe  =  aate,  annetelma  =  ehdotus,  viite  =  sääntö, 
icsine    =    historia  y.   m.   m.   on   luonnollista;   samoin   on   käynyt  monen 


*)    Tämft   elämäkerta   on  klsikirjoitukscna  sftilyssä  . Biografisen  nimikirjan*  ai- 
nesten joukossa. 

LöDDiotiDkio  ehdottamao  sanan  (nk.  maidelma  =  maaotieto,  tähHlöimä  = 
tähtitiede  j.  n.  e.)« 

Ankara  muukalaisuuden  vastustaja  etenkin  lauseopillisella  alalla  oli 
Avellan,  joka  ei  tahtonut  sallia  että  esim.  suomalaisen  sanan  merkitystä 
vieraan  kielen  esimerkin  mukaan  laajentfettiin,  nk.  kätkeä  ^xoi  varjella^  suo- 
jella\  murtaa  se.  leivän,  pro  rikkoa  [Suomi  1849  s.  2  60]  Ja  joka  useissa  kir- 
joituksissa ja  arvosteluissa  on  taistellut  lausemuukalaisuutta  vastaan.  Ing- 
man tahtoi  «herrain  hengettömän  itse  sepittämän  oppineen  suomen»  sijaan 
kansan  runoilevaista  kieltä,  sen  «somaita  pyörrähyksiä,  sanasolmuja,  ver- 
tauksia ja  alkusointejakin.»  ^)  Tätä  runoilevaa  kirjoituslaatua  hän  käytti 
esim.  suomentaessaan  raamatun  runollisia  kirjoja,  joiden  suomennoksessa 
tavataan  semmoisia  lauseita  kuin:  «voi  sitä  supisyntistä  sukua,  kansaa  ri- 
koksen raskasta,  rosvojen  rotua,  tuhon  tuottavia  lapsia!»  tai  «ruoskan  roiske 
ja  ratasten  ratina,  helpiät  hevoset  ja  vilisevät  vaunut!»  Tunnettu  on  että 
Ahlqvist  tässä  kohden  vastusti  Ingmania.  Hänenkin  mielestään  kyllä  suo- 
malaisen kirjallisuuden  tuotteissa  yleisesti  käytetty  kieli  oli  kuivaaja  puista, 
(tkuvastinaistin  tointa,  runollisen  vapauden  reimuutta  ja  humorin  jälkiä  ei 
niistä  tavata  juuri  milloinkaan.»  Mutta  hän  tahtoi  rajoittaa  kansan  joka- 
päiväisestä kielestä  otettujen  Sanelmien,  sananpartten,  sananlaskujen  ja  kok- 
kapuhetten  käyttämisen  ainoastaan  semmoisiin  kirjallisiin  tuotteibin,  joissa 
«ylipään  leikki  ja  humori  on  paikallansa»,  sitä  vastoin  ei  se  ensinkään  so- 
veltunut uskonnollisiin  kirjoihin  [Kieletär  6  s.  65 — 68].  Alkusoinnun 
käyttäminen  nykyisessä  proosassa  oli  hänestä  yleensä  aivan  sopimatonta; 
«tämmöinen  lapsellinen  lallatus»,  sanoo  hän  kerran  Ingmanin  alkusointui- 
sesta  proosasta,  «ei  ole  laulua  eikä  loihtua,  ei  luuta  eikä  lihaa  eikä  juuri 
muuta  kuin  latturin  laskemista»,  eikä  se  hänestä  sopinut  muuhun  kuin  sem- 
moisiin loruihin  kuin  «Palanteri-parka  palveli  Paltamon  pappilan  pitkiä 
piikoja»  ^)  [Kieletär  5,  s.  53].  Hän  vastusti  myöskin  sitä  «tuntemattomain 
murteellisten  sanojen  yleiseen  kieleen  tyrkyttämistä»,  joka  oli  «saastunut» 
muutamiin  kirjoittajiin  [Kieletär  6,  s.  60]. 

Kylläksi  tunnettu  seikka  on  se,  että  uusimpina  aikoina  useat  kirjaili- 
joistamme ovat  tahtoneet,  toiset  pienemmässä,  toiset  suuremmassa  määrässä 

^)  Ks.  erittäin  Ingmanin  kirjoitusta  »Suomalaisesta  sanaseppäisyydestä**,  Jou- 
kahainen VII  s.  142  ja  seur. 

')  Vrt.  A.  M.,  U.  Suometar  1889  N:o  64:  , Paltamon  pappilan  piika  pisti 
paistin  pStsiin  paahtumaan," 

(niinkum  esim.  Teuvo  Pakkala  ja  Heikki  Meriläinen)^  IdrjakieleeD  omistaa 
kaDsaDkieleo  sanoja  ja  lauselaatua.  «Kirjakieli  pysyy»,  sanoo  eräs  nuorista 
kirjailijoistamme,  «nuorteana  ja  pirteänä,  rikkaana  ja  mehevänä  ainoastaan 
siten,  että  se  omistaa  kansankielen  omituisuuksia,  jopa  murteellisuuksiakin» 
[Kasimir  Leino,  U.  Suometar  1889,  N:o  76  B]. 

Niitä  uudistuksia,  joita  kirjakielessä  kieliopillisuuden  tai  kansankielisyyden 
kannalta  tehtiin  tai  vaadittiin,  on  osittain  vastustettu  semmoisilla  syillä  ja 
lausunnoilla,  joiden  edustama  ajatuksenjuoksu  pitää  pääasiasiassa  yhtä  ennen 
puheenaolleen  tarkoituksenmukaisuuskannan  kanssa.  Tämän  kannan 
esiintuojista  tahdon  mainita  kaksi  valtiollista  kirjailijaa,  joista  toinen  ei  ole 
kukaan  vähempi  kuin  Johan  Vilhelm  Snellman.  Hänen  näitä  asioita  koske- 
vista lausunnoistaan,  jotka  nekin  ovat  todistuksena  hänen  selvänäköisyydes- 
tään  ja  ajatuksensa  terävyydestä,  mainittakoon:  «Ei  ole  olemassa  mitään 
valtakunnan  kokousta,  joka  säätää  lakeja  kielelle,  ci  mitään  virastoa,  joka 
voipi  valvoa  niiden  noudattamista.  Etevä  kirjailija  se  on  tällä  alalla  lain- 
säätäjänä ja  hänen  esimerkkiänsä  noudatetaan.»  [Saima  1845,  N:o  5  = 
Snellmans  samlade  skrifler  IV  s.  32].  Kirjoituksessaan:  «Onko  olemassa 
suomalaista  proosaa?»  [Litteraturbladet  1848  N:o  13  s.  376  =  Sami.  skrifler 
IV  s.  492]  Snellman  lausuu  muun  muassa  seuraavanlaisia  ajatuksia.  Aja- 
tuksen kielenä  proosan  ensi  sijassa  tulee  olla  selvää;  proosan  selvyys  si- 
sältää sen  kauneudenkin.  Mitä  enemmän  proosa  eriää  tästä  todelli- 
sesta luonteestaan,  läheten  runouden  kieltäjä  lausumatapaa,  sitä  enemmän  se 
menettää  todellisesta  kauneudestaankin.  Meillä  on  menetelty  väärin,  kun 
on  tahdottu  panna  Kalevalan  kieltä  proosan  ohjeeksi,  on  runokielestä  et* 
sitty  mitä  oudoimpia  sanoja  kielen  muka  rikastuttamiseksi.  Enemmän  oi- 
keassa ovat  ne,  jotka  kaikessa  yksinkertaisuudessa  vaativat  että  suomea  tu- 
lee kirjoittaa  niinkuin  sitä  puhutaan.  Mutta  molemmat  puolet  unohtavat 
että  suomalaista  proosaa  jo  on  kirjoitettu  kolmesataa  vuotta.  Jos  siinä  on 
svetisismejä,  perattakoon  ne  pois,  saakoon  kielioppi  oikeutensa.  Itäsuo- 
mesta otettakoon  jokin  sana,  taivutusmuoto  tai  konstruktsiooni,  jos  siitä 
on  etua  lausumamuodon  selvyydelle.  Mutta  kielen  parantajat  ra- 
joittuvat tavallisesti  siihen,  että  tuomitsevat  svetisismeinä  hävitettäviksi  länsi- 
suomen analyyttisiä  lausumatapoja:  lauseen  kuin  hän  oä 'mennyt  sijaan  pan- 
naan: mentyänsä,  talon  kautta  eli  sivu  korjataan  taioitse  j.  n.  e.  Ja  kui- 
tenkin on  analyyttisyys,  päätteiden  vähälukuisuus,  sivistyneen  kielen  tunnus- 
merkkinä.    Kielenparantajat    tahtovat  viedä  kieltä  takaisin  siihen  muotoon, 

joka  on  kansojen  aikaisimman  lapsuuden  oma.  He  tahtovat  vieraiden  sa- 
nojen sijaan  muodostaa  genuiinisesti  suomalaisia  johtamalla  ja  yhdistämällä, 
joten  ne  usein  tulevat  niin  pitkiksi,  ett'ei  mikään  kärsivällisyys  jaksa  niitä 
tavata  kokoon.  Ikäänkuin  pääpontena  on:  Suomalainen  kirjailija  älköön 
yksinomaan  pyrkikö  kieliopin  käyttämiseen,  vaan  semmoiseen  kieleen,  jota 
ymmärretään.  Kirjoittaminen  kieliopin  sovelluttamisen  aikomuksessa  on 
kouluharjoitusta.     Kirjallinen    työ  kehittää  ja  muodostaa  itse  kielioppiakin. 

Toinen  valtiollinen  kirjailija,  jonka  tahtoisin  mainita  tämänsuuntai* 
sen  kannan  edustajana,  on  Agaton  Meurman^  joka  on  kirjoituksessaan 
«Suomi  virallisena  kielenä»  Kirjallisessa  kuukauslehdessä  (v.  1880  s.  171), 
lausunut  huomioonotettavia  mielipiteitä  oikeakielisyydestä.  Tässä  kirjoi- 
tuksessa hän  erittäin  käsittelee  kysymystä  oppisanoista.  «Niiden  paras  an- 
sio ei  ole  se,  että  ne  organillisesti  olisivat  kielestä  kasvaneet,  vaan  se, 
että  ovat  vakaantuneet  ja  täsmäiset,  merkitsevät  juuri  tätä  eikä  muuta».  Ei 
saa  olla  arka  sanoja  kuolleista  kielistä  lainatessa,  sillä  niiden  etu  on,  ett^eivät 
ne  ole  orgaanisena  kielenosana  ja  juuri  siksi  saavat  muuttumattoman  selvän 
leiman.  Niitä  ei  ole  vaikeampi  oppia  ymmärtämään  kuin  kielen  omista 
varoista  muodostettuja  suomalaisia  sanoja,  sillä  «asia  se  on,  joka  on  vai- 
kea oppia,  eikä  suinkaan  sanaa».  Kaikkia  tarpeita  varten  ei  suinkaan  sovi 
käydä  kuolleiden  kielten  vara-aitassa.  Silloin  on  muodostettava  uusia  sa- 
noja, mutta  tämmöisessä  muodostamisessa  on  jotenkin  yhdentekevä,  onko 
oikeita  kielisääntöjä  tai  loogillisuutta  noudatettu.  Esimerkkinä  mainitaan 
sanoja  sivistys^  jolla  on  täsmällinen  merkitys  sanan  johdosta  huolimatta. 
Siivo^  siveä^  josta  se  johtuu,  on  hyvin  vähäisessä  yhteydessä  sivistyss2Xizn 
merkityksen  kanssa.  Sanat  valtio^  siveellinen  eivät  ole  kieliopillisesti  ke- 
huttavia, mutta  ne  ovat  siltä  oivalliset,  täsmäiset  sanat.  «Mutta  kellä 
on  oikeus  ja  auktoriteti  määrätä  täUaisia  sanoja?  Ei  kellään  muulla,  kuin 
sivistyneellä  kansalla  kokonaisuudessansa;  mitä  se  tämän  suhteen  käytän- 
nössä luo  ja  hyväksyy,  sitä  vastaan  ei  mikään  kieliniekka  saa  panna  pieniä 
kuutiloitansa.» 

Tunnettu  asia  on,  että  Meurman  myöhemminkin  on  erittäin  esiintynyt 
vastustaen  «rahvaan  kielen»  rajatonta  kirjakieleen  ottamista,  vastustaen 
kaikkia  niitä  «yppylöitä»  ja  «porhalluksia»,  «kutmotuksia»  ja  «meininkejä», 
yleensä  sitä  «kloppimaista  kirjoitustapaa»,  jota  hänen  mielestään  tavattiin 
nuorten  khjailijain  teoksissa.  Hän  myöntää  kielen  «eläväksi  organismiksi», 
«jonka    pitää   saada  luonnollisesti  kasvaa  ja  kehiintyä,  mutta  ei  se  sentäh- 

den  saa  muuttua  hyllyväksi  nevaksi,  jossa  ei  ole  mitään  jalan  alustaa,  ei 
mitään  määrättyä  ja  täsmällistä»  [U.  Suometar  1889,  N:o  64].  Kielen 
täsmällisyyden  ja  oikeuden  valvojaksi  ja  ohjaajaksi  hän  on  vihdoin  ajatel- 
lut jonkinmoista  kieliakatemiaa,  jonka  Suomalaisen  kirjallisuuden  seura  ^) 
muodostaisi  [Suomi  III,  5  s.  402]. 

Lopuksi  manittakoon  vielä,  että  B.  F,  Godenhjelm  eräässä  kirjoituk- 
sessaan «vieraskielisistä  lausetavoista  Suomen  kielessä»  [Suomi  II,  15,  s. 
235]  on  oikeaidelisyysasioita  katsonut  myöskin  tarkoituksenmukaisuuden 
kannalta,  samalla  kuitenkin  myös  kansankielisyys-  ja  kieliopillisuuskannan 
vaatimuksia  lukuun  ottaen.  Hän  lausuu  muun  muassa:  «Kaikki  alkuperäi- 
sesti  vieraskieliset  lausetavat  eivät  ole  hyljättävät.»  «Ennenkuin  jonkun 
tällaisen  lausetavan  kelvollisuus  tai  kelvottomuus  ratkaistaan,  otettakoon 
selkoa    siitä,    ilmaantuuko    puheen-alainen    lausetapa  kansankielessä,  ja  jos 

niin  on,  kuinka  laajalta  ja  missä  tapauksissa  sitä  käytetään.  — jos 

se  on  johonkin  määrin  yleisesti  tunnettu,  on  toiseksi  ajateltava,  onko  se 
Suomen  kielen  luonteen  mukainen  ja  olisiko  siitä  etua  kielellemme,  esitys- 
tavan luontevuuteen  ja  tarkkuuteen  katsoen.  Tätä  tulee  niin-ikään  silmällä 
pitää,  jos  —  —  vieras  lausetapa  —  ei  ilmaannu  kansan  kielessä.  Vihdoin 
on  entinen  tapa  tässä  otettava  huomioon  ja  pidettävä  sangen  tärkeänä.» 

Tähän  päättyköön  katsaus  meillä  esiintyneihin  oikeakielisyys-mielipi- 
teihin,  jonka  olen  tahtonut  tehdä  niin  objektiiviseksi  kuin  suinkin. 

E.  N.  SetÄlä. 

')  £hdottaja  saooo  samassa  että  Kotikielen  seura  olisi  omiansa  kielen  valvomi- 
sesta huolta  pit&nään,  mutta  se  näkyy  olevan  „ liiaksi  tieteellinen".  „tuntuu  siltä,  kuin 
seura  erittäin  harrastaisi  kaikennaalaisten  kummitusten  istuttamista  kieleen  eikä  suin- 
kaan sen  säännöl liityttämistä  yleisten  kieliopillisten  ja  logillisten  lakien  alle".  —  Tämä 
lausunto  perustuu  osittain  väärinkäsitykseen,  sillä  jos  Kotikielen  seura  kokoaa  mur- 
teissa tavattavia  sanavaroja,  ei  se  siltä  ole  tahtonut  niitä  „ istuttaa  kieleen",  s.  o.  kirja- 
kieleen. Kieliakatemiaksi  ei  tämä  vaatimaton  ylioppilasseura  tietysti  milloinkaan  ole 
pyrkinytkään. 


o^N«jMf*c 


lOCJ  Hannes  Gebhard. 


Maakauppa  Ja  maaseutumme  taloudellinen  tila. 


TaloudelliDen  tila  maaseuduillamme  od  vihdoinkin  tullut  kansamme 
tulevaisuutta  harrastavan  yleisön  miettimisen  ja  toiminnan  esineeksi.  Syyt, 
miksi  se  tähän  saakka  on  ollut  verrattain  vähäisen  päivän  kysymyksenä, 
eivät  ole  etsittävät  siitä,  että  olot  muka  vasta  viime  aikoina  maaseuduil- 
lamme ovat  käyneet  niin  huonoiksi,  että  ne  nyt  ovat  kääntäneet  isänmaan 
ystävän  silmät  puoleensa.  Päinvastoin  ovat  olot  maaseuduillamme  kauvan 
jo  olleet  taloudellisessa  suhteessa  arveluttavia,  ja  on  niistä  silloin  tällöin 
nähty  julkisuudessakin  esityksiä  ja  avunhuutoja,  mutta  nämät  ovat  olleet 
vaan  huutavan  ääniä,  jotka  korkeintaan  ovat  vaikuttaneet  sen,  että  talou- 
delliset kysymykset  ovat  pysyneet  elossa. 

Tärkeimpiä  syitä,  miksi  maalaistaloudelliset  kysymykset  eivät  varem- 
min  ole  meillä  olleet  suuremman  huomion  esineenä,  on  ensiksikin  se,  että  se 
osa  sivistynyttä  yleisöämme,  joka  on  työskenneUyt  kansamme  edistämiseksi, 
tähän  saakka  vähälukuisuutensa  vuoksi  on  ollut  pakotettu  keskittämään 
kaikki  voimansa  yksinomaa  henkisen  sivistämisen  alaUe,  saadakseen  jotain 
aikaan.  Vasta  sen  jälkeen  kun  tällä  alalla  ensi  vastukset  ovat  voitetut, 
ovat  muutamat  isänmaan  ystävät  kääntäneet  huomionsa  taloudellisiin  oloi- 
himme, ja  tämän  harrastuksen  kannattajaksi  on  perustettu  vilkkaasti  toimiva 
Kansataloudellinen  yhdistys. 

Toinen  syy  on  luuUaksemme  siinä,  että  maalaisolojamme  niin  peräti 
vähän  tunnetaan.  Maanviljelystilastoa  meillä  ei  ole  paljo,  ja  se  Vähänen, 
mikä  onkin,  on  sitä  laatua,  että  ei  kukaan  siltä  kysy  neuvoja.  Ja  kaup- 
patilastomme  antaa  meille  ainoastaan  tietoja  kauppasuhteistamme  ulkomai* 
hin,  ei  mitään  kauppaliikkeestä  maan  rajojen  sisäpuolella.  Ainoastaan  se, 
joka  enemmän  aikaa  on  asunut  maaseudulla,  on  vähitellen  tullut  tuntemaan 
oman  seutunsa  ja  naapuripitäjien  olot,  mutta  ei  hänkään  voi  tuntea  niitä 
toisistaan  sangen  eriäviä  oloja,  joissa  eri  osat  maatamme  elävät.  Kaupun- 
gissa asuvilla  ei  siis  ole  tilaisuutta  tutustua  maalaisoloihimme  ollenkaan. 

Sangen  tervetullut  oli  sen  vuoksi  se  esitelmä,  jonka  t:ri  Aug.  Hjelt 
marraskuussa  1892  piti  Kansataloudellisessa  yhdistyksessä  omien  tutkimuk- 
siensa  tuloksena  muutamista  maalaisoloja  koskevista  seikoista  keskiosassa 
Viipurin  lääniä.     Esitelmä  julaistiin  sittemmin  kokoelmassa  «Esitelmiä  Kan- 

tasaloudellisessa  yhdistyksessä»,  4  vihkossa.  Siinä  saatiin  melkoisen  paljon 
tietoja  asioista,  joita  ei  ennen  oltu  tunnettu  muuta  kuin  ylimalkaisista  sano- 
malehtikirjoituksista.  Erittäinkin  siinä  saatiin  sangen  merkillisiä  yksityistietoja, 
jotka  yhteen  koottuina  antavat  hyvin  synkän  kuvan  krediittioloista  keskiosassa 
Viipurin  lääniä.  Koska  tämä  esitelmä  tuli  yleisen  keskustelun  pohjaksi, 
sekä  sitä  paitse  on  ollut  pohjana  eräälle  lakimuutosehdotukselle  maakaupan 
rajoittamiseksi,  joka  on  saanut  «kansan  valtaavan  enemmistön»  kannatuksen, 
tahdomme  tässä  sitä  vähän  tarkastaa. 

Tekijä  sanoo  esitelmänsä  alussa  «supistaneensa  käjrntinsä  siihen  Vii- 
purin läänin  keskiosaan,  jonka  Saimaan  vesistö,  Vuoksi  ja  Laatokka  ympä- 
röitsevät»,  mutta  on  antanut  esitelmälleen  nimeksi  «Maakaupasta  ja  krediitti- 
oloista  Itä-Suomessa»  —  siis  koko  Itä-Suomessa.  Tätä  laajempaa  alaa 
tekijä  näkyy  esitelmänsä  loppuosassa  tarkoittavankin,  puhuen  milloin 
Viipurin  läänistä  kokonaisuudessaan,  milloin  «koko  Itä-Suomesta»,  sekä  vii- 
taten vihdoin  siihen,  että  esitelmässä  «puheen  alaiset  epäkohdat tart- 
tuvan taudin  tapaan  leviävät  seutuihin,  joissa  niitä  ei  ennen  ole  ollut», 
koska  «valituksia  niistä  rupeaa  jo  kuulumaan  miltei  kaikista  Pohjois-Karja- 
lan  ja  Pohjois-Savon  pitäjistä,  sekä  Pohjanmaalta  Kajaanista  aina  Pohjan- 
lahden rantamaille  asti». 

Tämä  on  epäilemättä  erehdyttävää,  se  nähtiin  jo  niistä  tavattoman 
vilttaista  ja  tiheään  ilmestyvistä  vastalauseista,  joita  kansalaiset  eri  osista 
maata,  ja  juuri  näiltä  seuduiltakin,  julkaisivat  sanomalehdistössä  sen  keskus- 
telun kestäessä,  joka  Kansataloudellisen  yhdistyksen  julkaisujen  johdosta 
syntyi.  Ainakaan  tuota  sjrnkän  kuvan  yleistyttämistä  ei  ole  tarpeeksi 
perusteltu.  Jo  tämän  vuoksi  täytyi  pitää  esitelmän  perustalle  tehtyjä  koko 
maamme  maakauppaa  tarkoittavia  rajoitusehdotuksia  arveluttavina. 

Läpikäyvänä  ajatuksena  esitelmässä  oli  näet  se,  että  pahimpana  syynä 
maalaisolojen  kurjuuteen  ovat  etupäässä  maakauppiaat. 

Esim.  sanotaan:  «Melkein  kokonaan  maakauppa  on  unhottanut  teh- 
tävänsä edistää  rahvaan  tuotantoa  ostamalla  sen  tuotteita».  Tämä  on  ke- 
hittymättömissä maalaisoloissamme  ollut  sangen  vaikea  tehtävä,  jonka  hidasta 
edistymistä  ei  voi  panna  yksistään  maakauppiaitten  viaksi.  Miten  saada 
voikauppaa  äkkipikaa  suurempaan  merkitykseen  esim.  semmoisella  paikka- 
kunnalla, missä  vielä  1870* paikoilla  pidettiin  talon  häpeänä  myydä  voita? 
Siihen  tarvitaan  tietysti  aikaa  ja  kasvatusta.  Mutta  sitä  paitse  tuo  lause 
antaa   väärän    kuvan    nykyisistä  tosioloistamme.     Jokainen  maaseutujamme 

matkustellut  ja  olojamme  tuoteva  tietää,  että  maakauppiaamme  jo  harjoit- 
tavat tuommoista  maalaistavaran  ostamista  melkoisessa  määrässä.  Heidän 
välityksellään  viedään  mistä  tervaa,  mistä  voita,  metsänriistaa  ja  metsä- 
marjoja, mistä  mitäkin.  Tämä  on  tosin  vasta  alullaan  muutamin  paikoin, 
mutta  se  on  edistymässä  ja  se  on  pääasia.  Kunhan  vaan  maalaisväestö 
osaa  jotain  myytävää  tehdä  ja  tottuu  semmoista  tekemään,  niin  kyllä  maa- 
kauppias sitä  ostaa.  Mutta  tässäkin  on  meillä  esillä  yleisempi,  koko  kan- 
saamme koskeva  epäkohta:  eihän  kaupunkiemme  suurporvaritkaan  ole  voi- 
neet kovin  suuressa  määrässä  ostaa  kotimaista  tavaraa  siitä  yksinkertaisesta 
syystä,  että  sitä  on  kovin  vähän  ollut  kunnollista  ostettavissa,  sekä  siitä- 
kin syystä,  että  viime  aikoihin  saakka  kotimaisella  tavaralla,  jospa  kunnol- 
lisella, ei  ole  ollut  meidän  silmissämme  samaa  arvoa,  kuin  ulkoa  tuodulla. 

Esitelmän  pitäjä  valittaa  vielä  sitä  ikävää  seikkaa,  että  «maakauppa 
on  lisännyt  rahvaan  kulutuksen»,  s.  o.  että  «rahvaan  aisti  turmeltuu,  lap- 
sellinen turhamaisuus  ja  ajattelematon  nautinnonhalu  voittavat  yhä  enem- 
män alaa,  sillä  välin  kuin  varat  yhä  niukkenevat.»  Ja  tämä  on  taasen 
noitten  maakauppiaitten  syy.  Mielestämme  ei  olisi  tarvinnut  matkustaa  Laa- 
tokan rannoille  saakka  tutkimaan,  miten  turhamaisuus  ja  nautinnonhalu  kas- 
vavat. Sitä  näkee  helsinkiläinen  likemmäUäkin.  Viime  vuodet  ovat  näet 
saaneet  ilmi  koko  joukon  nuoria  «herrojamme»,  jotka  täällä  ovat  viettäneet 
turhamaista  ja  nautinnonhaluista  elämää,  kunnes  eivät  enää  kykene  hoita- 
maan asioitaan;  virkamiestemme  palkat,  vaikka  niitä  usein  sanotaankin  run- 
saiksi, eivät  tavallisesti  riitä,  vaan  tulee  heidän  hankkia  kaikenlaisia  lisätu- 
loja, jotta  voisivat  pitää  turhamaisen  suuria  huoneustoja,  komeimpia  vaat- 
teita j.  n.  e.  Ja  nuoret  kauppiaamme,  jotka  hyvinä  aikoina  pääsivät  me- 
nestymään, rupesivat  panemaan  voittojaan  «turhamaisuutensa  ja  nautintoha- 
lunsa»  tyydyttämiseen,  eivätkä  silloin  koettaneet  varmistaa  liikettään,  niin 
että  nyt  voisivat  kestää  kovia  aikoja. 

Kaikella  tällä  olemme  tahtoneet  näyttää,  että  Suomessa  maalaisväestö 
ei  yksinään  ole  houkuteltu  turhamaisuuteen  ja  nautinnonhimoon,  vaan  että 
pahe  on  tätä  nykyä  yleinen  yli  koko  kansamme.  Ei  suinkaan  voitane  maa- 
kauppiaita syyttää  kaikesta  tästä? 

Samaa  todistavat  seuraavatkin  tosiasiat: 

Kun  Jyväskylän  seuduille  iSyoluvulla  —  siis  ennen  nykyistä  vapaata 
maakauppaa  —  puutavara  toi  ennen  tuntemattomia  rahasummia,  jotka  sai- 
vat maalaisväestön   rakentamaan  turhamaisen  komeita  hoveja,  pukeutumaan 

kopeasti,  juomaaQ  sampanjaa  y.  m.  s.,  min  eiväthän  maakauppiaat  siiheo 
olleet  velkapäät. 

SamaDlaisen  huomion  tein  muutamia  vuosia  sitten  matkustaessani  kur- 
juudestaan tunnetussa  Suomussalmessa.  Eräässä  talossa  tapasin  suuren  om- 
pelukoneen sellaista  rakennetta,  jota  ei  enää  näe  kaupassa.  Talonväki  ei 
itse  voinut  käyttää  konetta,  vaan  piti  sitä  kylän  räätäliä  varten,  kun  tämä 
tulee  taloon.  Samanlaisen  koneen  oli  tämän  kylän  useampi  talo  ostanut. 
Mutta  näitä  ei  ollut  maakauppias  tyrkytellyt.  Singerin  firma  oli  Vaasasta 
lähettänyt  asiamiehen  kulkemaan  erämaita  talosta  taloon,  myyden  koneita  useim- 
miten sillä  ehdolla,  että  hinta  oli  maksettava  kuukausittain  pienemmissä 
summissa,  jotka  olivat  suoritettavat  Kajaaniin  asetettuun  haarakonttoriin. 
Tämä  konttori  suljettiin  parin  vuoden  kuluttua,  eli  niin  pian  kuin  seudulta 
oli  lypsetty,  mitä  oli  voitu. 

Vihdoin  on  maassamme  olemassa,  vaikka  harvassa,  seutuja,  joissa  ei 
vielä  yhtään  cnaakauppiasta  koskaan  ole  ollut,  mutta  jonne  kumminkin  kai- 
kenlaisia turhuuksia  on  kulkenut  reppuryssien  kautta. 

Väärin  siis  on  syyttää  yksinomaan  maakauppiaita  siitä,  että  kansam- 
me meidän  päivinämme  kuluttaa  paljon  rahaa  turhuuteen,  ja  erehdyttävää 
on  luulla,  että  tuo  turhamainen  kulutus  saataisiin  estymään  asettamalla 
aitauksia  maakaupalle. 

Vielä  moittii  esitelmänpitäjä  maakauppiaita  siitä,  että  heidän  kirjan- 
pitonsa on  niin  vaillinainen,  ettei  siitä  mitään  yleiskäsitystä  voi  saada, 
millä  kannalla  asiat  kulloinkin  ovat.  «Tilinpäätökset  ja  vuosibilansit  kuu- 
luvat sen  vuoksi  tämän  kaltaisilla  toimimiehillä  salaisen  tieteen  alaan.» 
Tämähän  kyllä  on  ikävä  ja  luultavasti  tosi  tosiasia.  Mutta  onko  tämä 
ainoastaan  maakauppiaitten  heikkous?  Itse  Helsingissä  tapahtui  äskettäin, 
että  muuan  suurempi  firma  luovutti  omaisuutensa  velkojilleen;  velkojat  sai- 
vat ensiksikin  tietää,  että  tuo  firma  ei  ollut  kankaan  aikaan  tilinpäätöstä 
tehnyt,  ja  toiseksi,  kun  velkojat  myönsivät  firmalle  pitemmän  ajan  ja  sitä- 
kin kaksi  eri  kertaa  pitennettiin,  voidakseen  saada  selville,  millä  kannalla 
liike  oli,  ei  sitä  koskaan  saatu,  vaikka  velkamiehellä  oli  kokenut  liike- 
mies ja  lakimieskin  apunaan.  Kun  tämän  johdosta  lausuin  kummastukseni 
eräälle  liikemiehelle,  joka  Helsingissä  on  jo  kymmeniä  vuosia  toiminut, 
vastasi  hän:  «Kuinka  monen  Helsingin  kauppiaan  sinä  luulet  tekevän  tilin- 
päätöksiä?» Kun  siis  voimassa  oleva  lakikin,  vaatiessaan  kaupunkien  kaup- 
piailta  täydellistä  kirjanpitoa,  olojen  pakosta  on  jäänyt  voimattomaksi  kir- 

jaimeksi,  ei  liene  syytä  laittaa  uusia  samanlaisia  ja  tietysti  vieläkin  voimat- 
tomampia. 

Tämän  yhteydessä  voinee  mainita  sanasen  siitäkin,  että  herra  Hjelt 
valittaa,  että  kuka  renki  tahansa  on  voinut  ruveta  maakauppiaaksi,  ilman 
minkäänlaista  sivistystä.  Tämän  johdosta  on  ehdotettu,  että  maakauppi- 
aalta vaadittaisiin  todistus  saavutetusta  kansakoulusivistyksestä.  Mutta  niin- 
kauvan  kuin  kansakoulusivistys  vielä  on  niin  harvinainen,  että  parhaimmissa 
seudubsakin  ainoastaan  noin  lO  %  sotaväkeen  otetuista  nuorista  miehistämme 
sitä  omistaa,  käynee  tämäkin  vaatimus  mahdottomaksi.  Mielestämme  alje- 
taan  väärästä  päästä,  kun  ruvetaan  vaatimaan  kansakoulusivistystä  miehiltä, 
joilla  ei  ole  ollut  siihen  tilaisuutta.  Parempi  on  pyrkiä  siihen  että  jokainen 
kansalainen  pääsee  kansakoulusivistyksestä  osalliseksi;  silloin  tuo  ehdotettu 
vaatimus  maakauppiaittenkin  suhteen  on  täytetty. 

Täydellä  syyllä  valittaa  t:ri  Hjelt  sitä  ikävää  ilmiötä,  että  maa- 
kauppiaat suurimmaksi  osaksi  myyvät  tavaransa  velaksi.  Mutta  ovatko 
tässäkään  yksin  maakauppiaat  moitittavia?  Lienee  jokaiselle  kaupunkilai- 
selle tunnettu  se  helppous,  millä  melkein  kuka  tahansa  saapi  velaksi  tava- 
roita kaupunkienkin  vähittäinmyyjiltä.  Lisäksi  on  muistissa  pidettävä  se 
pitkään  kokemukseen  ja  laajaan  tosiolojen  tuntemiseen  perustuva  esitys  tästä 
asiasta,  minkä  herra  A.  M(eurman)  antoi  U.  S:ssä  iS^eQd*  Siinä  huomautetaan 
että  maakauppiaamme  eivät  ole  olleet  ainoat  eivätkä  edes  alkuperäiset  syyt  sii- 
hen yleiseen  huijaukseen,  johon  krediittiolomme  viime  aikoina  ovat  kehittyneet. 
Päinvastoin.  Samaten  kuin  maakauppias  jakeli  tavaroitaan  velaksi,  kor- 
keimman hinnan  mukaan,  huolimatta  voiko  hän  koskaan  siitä  saada  takaisin 
täyttä  hintaa,  samaten  on  kaupunkien  tukkukauppias  tehnyt  hänelle.  Tukku- 
kauppias, niin  arvelee  herra  A.  M.,  on  ajatellut  samoin  kuin  maakauppias 
velkamiehestään,  jolta  hän  kiskoo  korkeita  hintoja,  korkeita  korkoja,  hyvän- 
tekijäisiä  y.  m.,  «kun  saan  häntä  lypsää  kymmenkunta  vuotta,  niin  jää- 
kööt loput.»  Ja  pankitkin  ovat  suuren  kilpailun  vuoksi  olleet  liian  herkkiä 
myöntämään  lainoja. 

Yllä  olevalla  esitelmän  tarkastamisella  emme  ole  tahtoneet  emmekä 
voineet  kieltää  todeksi  sitä  synkkää  kuvaa,  jonka  hra  Hjelt  on  esittänyt 
maalaisoloistamme.  Siinä  olemme  vaan  hänen  kanssaan  eri  mieltä,  että 
tähän  huonoon  taloudelliseen  tilaan  maakauppiaat  etupäässä  olisivat  syynä. 
Ja  edellisessä  olemme  koettaneet  tuoda  esille  muutamia  tosiasioita  eriävän 
mielipiteemme  tueksi.     Olemme  tahtoneet  osoittaa,  että  herra  Hjeltin  syn- 

kaksi  maalaama  kuva  maakauppiasluokastamme  ei  todellisuudessa  liene  pal- 
jon synkempi  sitä  seinää,  jota  vastaan  se  on  verrattavaksi  asetettava; 
tämä  seinä  on  kansamme  kaikkien  säätyluokkien  alhainen  taloudellinen 
sivistys.  Ja  tätä  alhaista  taloudellista  sivistyskantaa  näkee  yhtä  hyvin  kau- 
pungeissamme kuin  maaseuduillamme,  niin  hyvin  tukkukauppiaassa,  virka- 
miehessä  ja  maisterissa,  joille  korkeasti  oppinut,  kaksinkertaista  italialaista 
kirjanpitoa  käyttävä  pankkimies  antaa  monesti  rajatonta  krediittiä,  kuin 
maalaisväestössä,  jolle  tuo  oppimaton  «rengistä  maakauppiaaksi  ruvennut» 
jakelee  kahvinaulojaan  velaksi,  piirrellen  kauppapuotinsa  sisäovelle  muis- 
tiinpanoja saamisistaan. 

Entäs  maakauppiaitten  koronkiskominen,  sehän  on  se  pääasiallinen 
turmelus,  jonka  vuoksi  Kansataloudellisessa  yhdistyksessä  on  ruvettu  miet- 
timään ehkäiseviä  keinoja  maakauppiaita  vastaan.  Herra  Hjelt  onkin  tuo- 
nut esiin  erittäin  merkillisen  esityksen  siitä  tavasta,  jolla  maakauppiaat 
nylkevät  velallisiaan,  sanoen  sen  olevan  «mitä  likeisintä  sukua  koronkisko- 
misen  kanssa.» 

«Mutta»  —  jatkaa  hän  itse  —  «koronkiskomisen  tuottavalla  alalla 
maakauppiaat  eivät  toimi  yksinään.  On  koko  joukko  muita  afiäärimiehiä, 
joita  ei  saa  unohtaa,  kun  on  kysymys  Itä-Suomen  kirjavista  krediitti-oloista. 
Niitä  sopii  ryhmittää  viiteen  luokkaan:  1)  «nuottaryssiä»;  2)  «hevosparis- 
mekkoja»;  3)  lehmänvuokraajia ;  4)  viljanlainaajia  ja  viljankaupittelijoita ;  sekä 
5)  varsinaisia  koronkiskureja  (rahalainain  antajia).» 

Tämä  siis  selvästi  näyttää,  että  tuon  tutkimuksen  alaisilta  seuduilta 
ei  suinkaan  saataisi  koronkiskomista  pois  ainoastaan  maakauppiaita  ah- 
distamalla. Mutta  toiselta  puolen  on  vielä  jäänyt  näyttämättä  toteen,  että 
edes  tuolla  alueella  kaikki  maakauppiaat  olisivat  koronkiskureita,  vielä 
vähemmin,  että  maassamme  yleensä  maakauppiaat  olisivat  koronkiskureita. 
Kun  siis  koronkiskomisen  vuoksi  vaaditaan  rajoituksia  maakaupallemme, 
tehdään  kaksinkertainen  erehdys:  silloin  ahdistetaan  syyttömiäkin,  saavuttamatta 
tarkoitusta.  Toivottavasti  näitten  valtiopäivien  jälkeen  vihdoinkin  uusi  rikos- 
lakimme tulee  voimaan  ja  silloin  meillä  on  nykyisiin  taloudellisiin  oloihin 
soveltuva  lakipykälä,  joka  nimenomaan  kääntyy  koronkiskomista  vastaan, 
ilmaantukoonpa  se  sitten  missä  muodossa  ja  kenen  harjoittamana  tahansa.  — 

Mutta  palatkaamme  kysymykseen  maalaisväestömme  huonosta  talou- 
dellisesta tilasta  ja  keinoista  sen  parantamiseksi. 

Mihin  on  ryhdyttävä  tässä  asiassa,  kysytään  levottomina. 

Herra  A.  Hjeltkin  luettelee  monta  keinoa,  jotka  tarkoittavat  yleistä 
maalaisolojen  parantamista,  ja  jotka  tässä  otamme  myöhemmin  puheeksi. 
Näitä  ovat  etupäässä  kansan  valistaminen  yleensä  ja  erittäinkin  sen  taloudel- 
lisen käsitystavan  kehittäminen,  maanviljelyksen,  karjanhoidon,  kotiteollisuu- 
den parantaminen,  lainalaitosten  ja  kauppayhtiöiden  hankkiminen  maaseudulle. 
Mutta  ei  heira  Hjelt,  eikä  hänen  mukanaan  Kansataloudellinen  yhdistys, 
ole  tyytynyt  näihin,  hitaasti  vaikuttaviin  parannuskeinoihin,  vaan  ovat  he  eh- 
dottaneet pakkokeinoja,  joitten  tarkoituksena  olisi  muka  saada  pikaista  apua 
pahan  poistamiseksi*     Sanotaan: 

«Mutta  väärin  olisi,  kun  on  kysymys  saada  maakaupan  ja  krediitti- 
olojen  epäkohdat  poistetuksi,  kädet  ristissä  odottaa  niitä  hyviä  hedelmiä, 
joita  laajemmin  levinnyt  kansansivbtys  ja  parempi  toimeentulo  antavat  vas- 
taisuudessa toivoa.»  «Tarvitaan  toimenpiteitä,  jotka  suoraan  ja  viipymättä 
kääntyvät  näitä  epäkohtia  vastaan.» 

Ja  kun  on  luultu  huomaavansa,  että  yleensä  tuon  pahan  alkusyynä 
on  maakauppamme,  niin  käännytään  tietysti  sitä  vastaan  kaikella  voimalla. 
«Maakauppa  on  ehdottomasti  järjestettävä  toiselle  kannalle  kuin  nykyään. 
Tätä  sosiaalisessa  suhteessa  niin  ylen  tärkeätä  ammattia  ei  saa  kauvemmin 
jättää  minkälaisten  ja  kuinka  monien  keinottelijain  harjoitettavaksi  tahansa.» 
Tämän  jälkeen  herra  Hjelt  yleisin  sanoin  ehdottaa  kompetenssi-ehtoja,  kon- 
cessioonijärjestelmää  sekä  tarkkaa  valvontaa.  Nämät  periaatteet  puki  Pro- 
fessori J.  N.  Lang  jo  ennen  mainitun  lakiehdotuksen  muotoon,  joka  ehdo- 
tus, sen  mukaan  kuin  eräästä  sanomalehdreferaatista  voi  päättää,  sai  aina- 
kin alussa  yhdistyksen  melkein  yksimielisen  kannatuksen  osakseen. 

Toista  oli,  kun  ehdotus  tuli  julkisen  keskustelun  alaiseksi.  Niinkuin 
tunnetaan  pidettiin  useimmilta  tahoilta  arveluttavana  asettaa  maakauppa- 
oikeudet  viranomaisten,  jospa  kuntainkin,  määrättäväksi,  kompetenssi-ehtoja 
katsottiin  kovin  ankariksi  ja  ehdotusta,  että  virkamiehet  saisivat  oikeuden 
tarkastella  kauppakirjoja,  pidettiin  virkavallan  kohtuuttomana  enentämisenä. 

Ehdotuksesta  olemme  mekin  jo  lausuneet  mielipiteemme  (Valvoja 
1893,  Siv.  251—253). 


Kun  ehdotus  julkisuudessa  sai  melkein  yksimielisen  vastustuksen  osak- 
seen, olisi  luullut,  että  sen  tekijät  ja  kannattajat  olisivat  sitä  julkisuudessa 
puolustaneet.    Ja  kun  he  eivät  sitä  tehneet,  alettiin  jo  luulla,  että  se  jäisi- 

kio  vaan  hurskaaksi  toivoksi.  Mutta  hämmästyksekseeD  saatiio  nähdä,  että 
Kansataloudellinen  yhdistys,  saadakseen  tukea  kannattamaUeen  ehdotukseUe, 
kääntyi  maamme  kunnallislautakuntain  esimiesten  puoleen.  Se  tahtoi  näet 
saada  selville,  mitä  «varsinainen  kansa,  maalaisväestö  maakaupasta  ajattelee 
ja  mitenkä  se,  tekemiensä  kokemuksien  nojalla,  arvelee  tämän  elinkeinon 
olevan  parhaiten  järjestettävän». 

Tämän  vuoksi  yhdistys,  niinkuin  tunnemme,  pani  toimeen  yleisen  yli 
koko  maan  ulottuvan  tiedustelun  tästä  asiasta,  jota  varten  lähetettiin  maa- 
laiskuntien lautakuntien  esimiehille  kirje,  yksi  kappale  ylempänä  mainittua 
lakiehdotusta  ynnä  kysymyskaava,  pyynnöllä  että  he  vastaisivat  kaavassa 
olevim  io:een  kysymykseen.  Tästä  eräässä  tiedonannossa  U.  S:ssa  i8^7s93 
sanotaan  m.  m. 

«Tämän  tiedustelun  tähänastiset  tulokset  jo  kuuluvat  osoittaneen,  että 
maaseuduilla  kylläkin  selvästi  käsitetään  puheena  olevan  kysymyksen  suurta 
tärkeyttä  ja  että  kansataloudellinen  yhdistys  ansaitsee  kansalaisten  kannatusta 
pyrkimyksissään  saada  sitä  monipuolisesti  valaistuksi  ja  suotavaan  suun- 
laon  ratkaisiuksi.Ti  ^) 

Ja  minkälainen  tämä  tiedustelu  sitten  on?  Kysymysten  joukossa  on 
kyllä  osa  semmoisia,  joihin  kysymysten  saajat  aika  hyvin  olisivat  voineet 
antaa  tarkkoja  vastauksia,  vaikka  vastaukset  eivät  näy  olleen  useinkaan 
muuta  kdn  hyvin  ylimalkaisia  arveluja.  Semmoisia  ovat  vastaukset  esim. 
kysymykseen  käytetäänkö  velkakaupassa  vekseleitä  vai  velkakirjoja,  joista 
t:ri  Hjelt  kuitenkin  on  tehnyt  tilastollisia  laskuja. 

Pahempi  vika  kuin  taas  tietojen  ylimalkaisuus  —  mikä  sekin  tilastossa 
on  arveluttavana  pidettävä  —  on  se,  että  useaan  kysymykseen  eivät  useim- 
mat niistä  henkilöistä,  joitten  piti  vastauksia  antaa,  ole  kyenneet  tyydyttäviä 
vastauksia  antamaan.  Semmoisia  kysymyksiä  ovat  esim.:  «Onko  maakaup- 
piaitten  luku  oikeassa  suhteessa  väkilukuun?»,  «Onko  maakauppa  ollut 
kansan  taloudelliselle  asemalle  enemmän  hyödyksi  vai  vahingoksi?»,  «Pide- 
täänkö tarpeellisena,  että  oikeus  maakaupan  harjoittamiseen  tehdään  riip- 
puvaksi erityisestä  luvasta?» 

Tuskin  kukaan  kansatalouden  tutkija  ottaisi  tankattaisiin  kysymyksiin 
yhdessä  hetkessä  vastatakseen.  Ja  Kansataloudellisen  yhdistyksen  jäsenet 
itse   keskustellessaan   näistä   kysymyksistä   ovat    niitten   suhteen,  luonnoUi- 


^)  VaikuttikohaR  tämä  mitään  niihin  vastauksiin,  jotka  saapuivat  tämän  jälkeen? 

sesti  kyllä,  olleet  Diin  epävarmoja,  että  taosta  keskustelusta  yhden  leh- 
den referentti  sanoi  yhdistyksen  enemmistön  olleen  yhtä  mieltä,  toisen 
toista,  ja  eräs  yhdistyksen  jäsen  ei  voinut  sanoa,  kumpiko  referentti  oli 
oikeassa.  Miten  voidaan  siis  pyytää  vastauksia  niihin  kysymyksiin  kunnallis- 
lautakunnan esimiehiltä,  joista  useimmat  kuuluvat  siihen  maalaisväestöön, 
josta  hra  Hjelt  itse  sanoo,  että  «suurin  osa  siitä  seisoo  vielä,  ikävä  kyllä, 
alhaisella  taloudellisella  sivistyskannalla»  ? 

Herra  A.  Hjelttn  omasta  esityksestä  näitten  kyselyjen  tuloksista, 
joka  onjulaistuna  U.  S:ssa  *Vioi  VuJ»  Vii  1 893,  näkee,  että  usea  onkin  vas- 
tannut, että  hän  ei  voi  antaa  vastausta,  taikka  on  antanut  niin  epämääräisiä 
vastauksia,  että  vastauksien  kokoonpanijalla  ja  selittäjällä  on  tilaisuutta 
selittää  niitä  oman  toivonsa  mukaan.  «Ei  voi  kieltää  —  että  ehkä  pai- 
koin kirjoittajan  epäselvästi  lausuttua  ajatusta  ei  ole  osattu  aivan  tarkoin 
tulkita»  ovat  herra  Hjeltin  omia  sanoja. 

Mutta  kuitenkin  hän  itse  panee  tavattoman  suurta  arvoa  näihin  tulok- 
siin, sanoo  m.  m.:  «Ne  runsaat  tilastolliset  tiedot,  jotka  puheena  olevan 
tiedustelun  kautta  ovat  kertyneet,  tarjoovat  lisiä  maakauppakjrsymyksen  vaiai* 
semiseen».  Ja  vielä:  «Valtaavana  enemmistönä  ovat  niinmuodoin  ne  kunnat, 
joiden  mielestä  nykyinen  miltei  rajaton  vapaus  maakaupan  alalla  olisi  lak- 
kautettava». —  —  Samaten:  «Selvänä  periaatteena  useimmissa  tätä  asiaa 
koskevissa  lausunnoissa  on  se,  että  kunnaUinen  itsehallinto  on  ulotettava 
maakaupan  tärkeälle  alalle».  Ja  rohkaistuna  siitä,  että  hänellä  on  tämä 
kunnallislautakuntain  esimiesten  enemmistö  puolellaan,  lausuu  hän  halvek- 
sivia sanoja  tuota  «naiivia  kamariviisautta»  vastaan,  joka  on  uskaltanut  vas- 
tustaa Kansataloudellisen  yhdbtyksen  laatimaa  ja  nyt  «valtaavan  enemmis- 
tön» (!)  kannattamaa  ehdotusta. 

Jos  kumminkin  lähemmin  ajattelee  asiaa,  niin  emme  voi  uskoa, 
että  tuolle  «valtaavalle  enemmistölle»  tänkaltaisessa  asiassa  voi  suurta 
arvoa  antaa,  ei  tilastolliselta  eikä  yhtebkunnalliseltakaan  kannalta.  Tuommoi- 
siin «yleisiin  yli  koko  maan  ulottuviin  kyselemisiin»  voidaan  saada  luotet- 
tavat vastaukset,  ainoastaan  jos  kysymyksenä  olevat  asiat  ovat  sitä  laatua, 
että  joka  kansalainen  on  kypsynyt  niitä  ja  niiden  seurauksia  täjrsin  käsittä- 
mään.    Ja  silloin  kyselemiset  lienevät  tavallisesti  jotensakin  tarpeettomat. 

Mikä  arvo  on  siis  puheena  olevassa  asiassa  annettava  sille  «suurten 
lukujen  laille»,  jonka  nojalla  Kansataloudellinen  yhdistys  nyt  tahtoo  saada 
mielipiteensä  oikeaksi  tunnustetuksi? 

Ei  mitään. 

EoemmäD  kuio  tuon  enemmistön  ajatus  asiasta  merkitsevät  semmoiset 
lausunnot,  joitten  tekijät  ovat  perehtyneet  maalaisoloihin,  samalla  kuin  heillä 
on  korkeampi  sivistys  ja  laajempi  näköpiiri.  Semmoisia  ovat  nähtävästi 
kaksi  kansalaista  Itä-Suomen  puolelta,  nimimerkit  «H.»  ja  «Kansalainen»,  ^) 
jotka  viime  kesänä  U.  S:ssa  julkaisivat  kumpikin  huomioon  pantavia  artik- 
keleita maakauppakysymyksestä.  Näistä  nimim.  «H.»  näyttää  historiallisesti, 
että  maakauppa  on  todellinen  tarve,  «jota  ei  ole  voitu  millään  keinotekoi- 
silla aitauksilla  ehkäistä,  kuten  ainakin,  kun  lainlaatijan  viisaus  on  tahtonut 
satunnaisten  teoriiojen  mukaan  järjestää  ja  johtaa  inhimillistä  toimintaa». 
(Tahallani  olen  tässä  käyttänyt  toisen  referaattia,  kun  tämä  on  nimim.  A.  M.) 

«Kansalainen»  taas  sanoo: 

«Mutta  heti  alussa  täytyy  minun  lausua  se  ehdoton  mielipide,  että 
kdnojen  täytyy  olla  kasvattavaa  laatua,  ei  äkkipikaisia  pakkokeinoja.  Minä 
olen  sen  vuoksi  vakuutettu,  että  Kaakkois-Karjalan  taloudellisissa  oloissa 
on  taloudellisilla  seuroilla  ja  yhtiöillä  enemmän  tehtävänä,  kuin  lainsäätä- 
jällä  niin    toisessa    kuin  toisessa  suhteessa  >• 

Näitten  kirjailijain  rinnalle  on  myöskin  herra  A.  M.  asetettava,  koska 
hänkin  artikkeleissaan  U.  S:ssa  pitää  ehdotettuja  keinoja  maakaupan  rajoit- 
tamiseksi arveluttavina,  puolustaen  vaan  jonkun  sivistysmäärän  vaatimista 
maakauppiaiksi  aikovilta. 

Tulemme  siis  edellisestä  siihen  päätökseen,  että  Kansataloudellisen 
yhdistyksen  ehdotusta  maakaupan  rajoittamiseksi  puolustetaan  huonosti,  kun 
sille  koetetaan  hankkia  jaahuutoja  henkilöiltä,  joitten  on  vaikea  jopa  mah- 
doton sitä  arvostella.  Ja  muita  todistuksia  ei  ole  voitu  tuoda  esiin,  jotka 
saisivat  meitä  uskomaan,  että  nuo  maakaupalle  ehdotetut  rajoitukset,  poliisi- 
pakot,  todellakm  voisivat  poistaa  velkaantumisen,  koronkiskomisen  y.  m. 
kurjuudet  maaseudulta. 

Lisäksi  vielä  tulee,  että  vaikka  samanlaista  kurjuutta,  velkaantumista 
ja  koronkiskomista,  useain  muittenkin  maitten  maalaisväestössä  on  olemassa, 
ei  tietääksemme  tuommoista  lakia  ole  missään  säädetty. 

Mainitsemista  ansainnee,  että  joku  aika  sitten  on  Saksassakin  tehty 
lakiehdotus,  tarkoittava  koronkiskomisen  ehkäisemistä  maaseudulla.    Lakieh- 


')    Suotavaa  ofiä,   että  asianomaiset  ainakin  tänkaltaisissa  kirjoituksissa  käyttäi- 
sivät omaa  nimeääo. 

dotuksen  on  tehnyt  muuan  virkamies,  ja  on  ehdotus  monessa  kohdassa  yhtä 
virkavaltainen  kuin  meidän  Kansataloudellisessa  yhdistyksessä  laadittu  ehdo- 
tus, mutta  kumminkaan  ei  niin  ankara,  kuin  suomalainen.  Huomattavaa 
kuitenkin  on,  että  tämä  saksalainen  ei  tarkoita  tavarakauppiaita  (joitten 
myös  sanotaan  Saksassa  harjoittavan  koronkiskomista),  vaan  ainoastaan 
karjan-  ja  tilojen-kaupan  välittäjiä,  jotka  enimmäkseen  ovat  juutalaisia.  Sak- 
sassa siis  rajoituksia  on  vaadittu  vihattuja  juutalaisia  vastaan,  mutta  ehdotus 
ei  ole  edes  kaikkien  antisemiiteiksi  tunnettujen  tiedemiesten  täydellistä  hy- 
väksymistä  saavuttanut. 


Olemme  siis  sitä  mieltä,  että  se  asetusehdotus,  jonka  Kansataloudel- 
linen yhdistys  on  saanut  aikaan  pikaisen  avun  hankkimiseksi  huonon  talou- 
dellisen tilan  parantamiseksi  maaseudullamme,  ci  voisi,  jospa  jonkun  ver- 
ran korjattunakin,  pahaa  poistaa,  vaan  päinvastoin  olisi  luonnolliselle  kehi- 
tyksellemme esteeksi  (Vrt.  Valvoja  1893,  siv.  251 — 253). 

Sillä  täytyy  aina  myöntää,  että  se  politiikka,  joka,  nojautuen  histori- 
alliseen kehitykseen,  askel  askeleelta  ja  vähitellen  koettaa  saada  toimeen 
parannusta,  on  viisaampi,  kuin  se,  joka  sitä  yrittää  aikaan  saamaan  väki- 
valtaisesti ryhtymällä  yhteiskuntalaitoksen  monimutkaista  rakennusta  korjae- 
lemaan. 

«Jos  mikään  on  oikeata,  niin  se  on  se,  että  nykyajan  periatteet  kan- 
satalouden ja  varsinkin  maatalouden  alalla  eivät  tarkoita  niin  paljon  talou- 
dellisten erehdysten  kieltämistä,  kuin  niiden  ehkäisemistä»,  lausuu  eräs 
etevämpiä  kirjailijoita  tällä  alalla,  lopetellessaaan  kritiikkinsä  useista  pakko- 
ehdotuksista  alaisväestön  krediittiolojen  parantamiseksi  Saksassa,  ja  huo- 
mattavaa on,  että  tuo  kirjailija  ei  ole  rajattoman  vapauden  puolustaja, 
päinvastoin. 

Mitenkä  siis  meillä  tämä  paha  on  ehkäistävä,  mitenkä  saada  kre- 
diittiolot  maaseudullamme  paremmalle  kannalle? 

Ensiksikin  täytyy  olla  siksi  optimisti,  että  uskaltaa  toivoa,  että  tuo 
älytön  turhamaisuus  ja  nurinpäinen  käsitys  krediittioloista  ja  säästäväisyy- 
den puute  ainakin  osaksi  ovat  ohimeneviä  murrosajan  ilmiöitä,  joita  kulloinkin 
kansojen  tulee  kärsiä  astuessaan  uusiin  oloihin.  Meidän  maalaisväestölle 
oli  sekä  raha  että  rihkamatavara  niin  uusia  ja  aluksi  niin  helposti  saatavia, 
että  ei  ole  kummcksitta vaakaan,  että  se  ei  heti  osannut  antaa  oikeata  arvoa 

kummallekaaD,    eoDeokuin  se  ensin  on  saanut  maksaa  usein  koviakin  oppi- 
rahoja. 

Toiseksi  tulevat  varmaankin  paremmat  kulkuneuvot  kääntämään  asiat 
koko  joukon  toiselle  tolalle,  koska  tämän  kautta  nuo  tähän  astiset  lypsy- 
lehmät voivat  irtautua  monivuotisista  lypsäjistään  ja  itsenäistyä. 

Vielä  uskallamme  toivoa,  että  viime  vuosien  kokemukset,  tappiot  ovat 
opettaneet  ja  tulevat  opettamaan  sekä  pankkejamme  että  tukkukauppiaitamme 
rajoittamaan  krediittiään  vasta-alkaville  maakauppiaille,  joten  siis  tässä  luon- 
nollinen rajoitus  tulee  tapahtumaan  ilman  pakkokeinoja. 

Mutta  tähän  laisser  aller^iin  ei  suinkaan  voi  enää  jättää  tätä  asiaa, 
kun  se  vihdoinkin  on  tullut  valistuneen  yleisön  huomion  esineeksi.  Toi- 
vottavaa on,  että  niillä  seuduin,  missä  olot  varsinkin  kaipaavat  apua,  valis- 
tuneimmat  ja  isänmaan  parasta  harrastavat  henkilöt  asettuvat  etunenään 
kukin  paikkakunnallaan  yleistä  taloutta  kohottamaan.  Tässä  on  varsinkin 
Hämeen  lääni  hyvänä  esimerkkinä  siitä,  miten  kukin  seutu  oman  pienen 
talousyhdistyksen  kautta  yhteis-  ja  omin  voimin  kokee  pyrkiä  eteenpäin. 
Suuresta  arvosta  olisi  nimittäin,  että  asianomaiset  itse  rupeaisivat  olojaan 
parantamaan,  ja  tämä  tapahtuu  luonnollisesti  helpoimmin  tänkaltaisten  seu- 
rojen ja  yhdistysten  kautta,  jotka  johtavien  miestensä  avulla  voivat  hankkia 
kaikenlaisia  neuvoja  ja  tietoja  muilta  seuduin  sekä  ostaa  uusia  koneita, 
parempia  siemeniä  y.  m.  s.  Näille  yhdistyksille  valtio  varmaankin  antaisi 
verrattain  runsaita  apuja  läänien  suurten  talousseurojen  välityksellä. 

Tällä  olemme  sitten  tulleet  kysymykseen,  mitä  valtio  ja  suuri  yleisö 
voivat  ja  mitä  niiden  tuulee  tehdä.  Jo  edellisestä  lienee  käynyt  selväksi, 
että  valtionkin  tulee  etupäässä  työskennellä  yleensä  maalais  väestön  kohot- 
,  tamiseksi  sekä  tiedollisessa  että  taloudellisessa  sivistyksessä  ynnä  sen  elin- 
keinojen parantamiseksi,  siten  poistaaksensa  nykyisten  huonojen  krediitti- 
olojen  todelliset  alkujuuret,  jonka  kautta  taas  näennäisetkin  kurjuuden  syyt 
poistuvat.  Kansataloudellisessa  yhdistyksessä  onkin  t:ri  Hjelt  esitelmässään, 
kuten  yllä  on  mainittu,  huomauttanut  useita  tänkaltaisia  yleisiä  parannuskeinoja. 
Näihin  parannusehdotuksiin  on  kukin  näistä  asioista  syntyneen  keskustelun 
kestäessä  voinut  yhtyä. 

Tämän  ohessa  tahtoisimme  vielä  puhua  yhdestä  keinosta,  joka  meillä 
voisi  parannusta  saada  aikaan.  Sen  sijaan  nim.  että  ahdistettaisiin  maa- 
kauppiaitamme, tulisi  meidän  koettaa  työskennellä  siihen  suuntaan,  että 
noille    seuduille,   joissa    kurjuus    on   suurin,  saataisiin  kunnollisia  virkamie- 

hiä.  Emme  sainkaan  tahdo  kieltää,  että  näillä  seuduin  nytkin  löytybi 
kunnollisiakin  virkamiehiä,  mutta  usein  kuulee  kerrottavan  kaukaisemmilta 
seuduilta  ja  näkee  sanomalehdissämmekin  surkeita  tapauksia,  jotka  todista- 
vat, että  sinne  on  lähetetty  sopimattomia  virkamiehiä. 

Mitä  siis  olisi  tehtävä  saadaksemme  tänkaltaisille  seuduille  kunnol- 
lisia, valistuneita,  isänmaallisia  virkamiehiä? 

Ensiksikin  tulee  hallitukseen  lopettaa  tuo  vanha  tapa  lähettää  jossakin 
suhteessa  kelvottomia  virkamiehiä  omasta  läheisyydestään  rajapitäjiin.  Se 
on  sangen  huonoa  politiikkaa.  Jos  heitä  ei  voi  kerrassaan  poistaa  virkauralta, 
niin  lienee  luonnollista,  että  he  tekevät  yhteiskunnalle  vähimmin  vahinkoa, 
kuta  lähempänä  he  ovat  pääUiköitään,  jotka  voivat  valvoa  heidän  elämä- 
tään  ja  toimintaansa. 

Toiseksi  tulee  ryhtyä  voimakkaaseen  taisteluun  ylioppilaitten,  tulevain 
virkamiesten  ylenpalttista  velkautumista  vastaan;  sekä  yksityisten  että  jul- 
kisten kassojen  tulee  pitää  velvollisuutenaan  mahdollisuuden  mukaan  vähen- 
tää ylioppilaskrediittiä,  niin  että  nämä  tulevat  pakoitetuiksi  supistamaan 
menojaan  sekä  ainakin  osittain  itse  ansaitsemaan  elatuksekseen.  Niinikään 
on  koetettava  ryhtyä  itse  pääkaupungissakin  eikä  vaan  maalaiskunnissa  «va- 
listamaan taloudellista  käsitystapaa»  siinäkin  suhteessa,  että  pidetään  koron- 
kiskomista  rangaistuksen  alaiseksi  saatettavana  rikoksena  ja  koronkiskojan 
käsiin  antaumista  häpeällisenä.  SiUä  vielä  meidän  päivinämmekin  pitänevät 
paikkansa  seuraavat  piispa  J.  Tengströmin  sanat  eräässä  mietinnössä  talou- 
dellisesta valistuksesta:  «Luonnollisin  järjestys  näyttää  olevan  se,  että  va- 
listuneet käsitykset  sekä  yleisessä  että  yksityisessä  taloudessa  käyvät  ylem- 
mistä kansanluokista  alempiin». 

Kun  siis  saisimme  taloudellisesti  itsenäisiä  ja  isänmaallisia  virkamiehiä 
puheen  alaisiin  seutuihin,  niin  nämät  eivät  ainoastaan  uskaltaisi  ja  tahtoisi 
ryhtyä  väärinkäytösten  poistamiseen,  vaan  voisivatpa  sitä  paitse  ottaa  osaa 
positiiviseen  työhön  seutunsa  kohottamiseksi  kaikissa  suhteissa. 

Sillä  positiivinen  työ,  kansan  oma  positiivinen  työ,  sehän  kuitenkin 
on  tehokkain  keino  epäkohtien  poistamiseksi. 

Hannes  Gebhard. 

Buhfftr   Lyttan,  Rienzi,  Rooman  viimeinen  tribuuni.    Englanninkielestä  suomentanut  A. 

N.     TampereelJa  1893.  Hj.  Hagelberg.    480  siv.  8;o.    Hinta  3:  75. 
Charles    Dickens^   Joulu-ilta.     Suomennos.     (Tuhansille    kodeille    tuhatjärvien   maassa. 

N:o  15.).  Porvoossa  1893,  Werner  Söderström.    95  siv.  8:o.     Hinta  — :  35 
Rudyard    Kipling^     Kertomuksia     Intiasta.     Englannin     kielestä     suomentanut    Aino 

Malmberg.     (Otavan    helppohintainen    kirjasto.     N:o    6).    Helsingissä  1893, 

Otava.     146  siv.  12:o.     Hinta  — :  75. 

Buhucr  OD  «RieDzi»  Dimisessä  romaanissaaD  yrittänyt  kuvata  histo- 
riasta tuDnetuD  roomalaisen  kansantribuunin  Cola  di  Rienzin  taistelua  Roo- 
man vapauden  hyväksi,  hänen  valtaan  pääsemistään  ja  vihdoin  hänen  sor- 
tumistaan. Apuansa  ovat  hänelle  lainanneet  hänen  vilkas,  henkilöitä  ja 
esineitä  suurenteleva  mielikuvituksensa  ja  hänen  huomattavat  kertojalahjansa; 
ja  tuloksena  hänen  yrityksestään  on  pitkän  pitkä  romantillis-historiallinen 
teos,  jolla  saattaa  olla  hyvät  puolensa,  mutta  joka  ei  meidän  aikamme 
vaatimuksia  täytä. 

Rienziä  pidetään  yleisesti  fiulwerin  etevimpänä  historiallisena  romaa- 
nina. Tämä  mielipide  se  arvattavasti  on  saattanut  suomentajaa  katsomaan 
tarpeelliseksi  mainitun  romaanin  pukemista  suomalaiseen  kielipukuun.  Ja 
siten  me  suomalaiset,  vuosisatamme  viimeisellä  kymmenluvulla,  olemme  ti- 
laisuudessa' lukemaan  suomeksi  ne  480  sivua,  joita  vanhempamme  nuo- 
ruudessaan  niin  suuresti  ihailivat,  niitä  alkukielellä  tai  ruotsiksi  lukiessaan. 

Mutta  vaikka  epäilemättä  on  hyödyllistä  meille  tutustua  menneitten 
aikojen  ja  kirjallisten  suuntien  kuuluisimpiin  tuotteisiin,  saattanee  olla  epäi- 
lyksen alaista,  kannattaako  niitä  suomentaa,  kun  niillä  ei  ole  sen  suurem- 
paa taiteellista  arvoa  kun  fiulvverin  Rienzillä.  Kirjallisuuden  tutkijalta, 
jonka  velvollisuus  on  perin  pohjin  tutustua  eri  aikakausien  kirjallisuuteen, 
vaaditaan  siksi  paljon  kielitaitoa,  että  hän  voi  lukea  sitä  alkukielellä  tai 
käännöksissä  johonkin  kulttuurikieleen.  Aikamme  suuri  yleisö  taas  puoles- 
taan ei  tyydy  kaikkeen  siihen  mitä  puoli  vuosisataa  sitten  ihailtiin.  Ny- 
kyään vaaditaan  esim.  historialliselta  romaanilta  kaikkea  sitä  mitä  ei 
Rienzissä  löydy:  vaaditaan  läpimmiten  historiallista  totuutta,  todenperäisiä 
luonteita,  itsetoimivia  ihmisiä  eikä  kirjailijan  liikkeeseen  panemia  marionet- 
teja; vaaditaan  tyyntä,  objektiivista  kertomustapaa;  vaaditaan  taiteellista  ko- 
koonpanoa ja  yksinkertaista,  henkilöitten  ja  tapausten  mukaista  kirjoitustapaa. 

Vakuutukseni  on  siis,  että  suomentaja,  jolla  näkyy  olevan  suomen- 
kieli hyvin  vallassaan,  oh'si  voinut  käyttää  kielitaitoaan  jonkun  muun,  nyky 

aikaisen  teoksen  suomentamiseeD,  joka  paremmin  vastaa  aikamme  yleisön 
vaatimuksia  ja  jolla  on  todellinen  taiteellinen  arvo. 

«Tuhansille  kodeille  tuhatjärvien  maassa»  tarjoo  W.  Söderström  suo- 
mennoksen Dickensin  kautta  maailman  kuuluisaksi  tulleesta  ^JotUuUUista. 
Omituinen  se  on,  tuo  lyhyt  kertomus  siitä,  mitenkä  vanhasta  saiturista  tuli 
hyväntekeväinen  ja  lempeä  ihmisystävä.  Ottamalla  valtaavan  mielikuvituk- 
sensa avukseen  tekijä  loihtii  esille  vanhan  saiturin  jouluyö  näkemään 
kummallisen  unen,  antaa  hänen,  eri  henkien  johdolla,  elää  uudestaan  viatto- 
man nuoruutensa  päivät,  liikkua  sukulaistensa  ja  käskynalaistensa  piirissä, 
kuulla  itseänsä  kaikkialla  ankarasti  tuomittavan,  sekä  vihdoin  nähdä  itsensä 
kuolleena  kaikkien  iloksi,  jotka  hän  itaruudellaan  ja  kovuudellaan  oli  työn- 
tänyt luotansa. 

Kuten  näemme,  on  tekijällä  paljonkin  tilaisuutta  antaa  mielikuvituk- 
selleen  vapaata  kulkua.  Mutta  tuntukoon  tuo  henkien  ilmestyminen  ja  hei- 
dän moraliseeraava  puheensa  vaikka  mitenkin  kummalliselta,  ei  pidä  unhot- 
taman, että  se  vaan  on  ulkonaisena  kehänä  niille  tositapauksille  jokapäi- 
väisen elämän  alalta,  joita  tekijä  niin  runsaassa  määrin  piirtää,  ja  sille 
henkilöitten  paljoudelle,  jolle  hänen  siveltimensä  antaa  eloa  ja  väriä. 
Dickensin  luja  luottamus  hyvän  voittoon,  hänen  myötätuntoisuutensa  ku- 
vaamiinsa henkilöihin,  olkoot  ne  millä  yhteiskunnan  asteella  tahansa,  ovat 
tässäkin  pikkukertomuksessa  se  kirkas  auringonsäde,  jonka  lämpö  tunkee 
lukijan  sydämeen. 

Dickensin  Joulu-illasta  löytyy,  paitsi  käsillämme  oleva  suomennos, 
toinen,  V.  Churbergin  v.  1878  toimittama  käännös.  Näitä  käännöksiä  ver- 
rattuani keskenänsä  ja  alkuteokseen,  täytyy  minun  ehdottomasti  antaa  etu- 
sija Churbergin  suomennokselle.  Myöhempi  käännös  osoittaa,  että  suo- 
mentaja ei  ymmärrä  kyllin  englanninkieltä  voidakseen  kelvollisesti  suomen- 
taa Dickensiä.  En  voi  kylliksi  ihmetellä,  i)  että  on  katsottu  tarpeelliseksi 
toimittaa  toinen  käännös,  vaikka  on  olemassa  vanhempi,  luotettava;  ja  2) 
ettei  meidän  aikoinamme  pidetä  enemmän  huolta  siitä,  että  käännös  todel- 
lakin tulisi  alkuteoksen  mukaiseksi. 

Rudyard  Kipling^  «uusi  Dickens»,  joksi  hänen  lukuisain  ihailijainsa  on 
tapana  häntä  nimittää,  on  vasta  nuori,  noin  viiden  kolmatta  ikäinen  mies. 
Jo  muutamia  vuosia  sitten  alkoi  hän  voittokulkuansa  halki  maailman  ly- 
hyillä kynäilyillään  ^Hain  talcs  from  the  hilh.r^  Osan  näitä  kynäilyjä,  ku- 
ten myös  muutamia  myöhemmin  ilmestyneitä,  tarjoo  Otava  helppohintaisen 
kirjastonsa  6:na  nidoksena  suomalaiselle  yleisölle,  nimellä  Kertomuksia 
Intiasta. 

Kipling  on  tavallansa  Intian  Bret  Harte.  Kuten  kuuluisa  amerikka- 
lainen, joka  kertomuksissaan  Kalifornian  elämästä  valloitti  kirjallisuudelle 
siihen  asti  tuntemattomia  alueita,  on  Kipling  voittanut  suurimman  mai- 
neensa   oudonlaisen,    Euroopan    yleisölle  vieraan  kansan  ja  elämän  kuvaa- 

jaDa.  Lapsuudestaan  saakka  elettyään  Intiassa  hän  on  käyttänyt  hyväkseen 
joka  tilaisuutta  tutustuakseen  ei  ainoastaan  hallitsijoihin,  nim.  englantilaisiin 
sotamiehiin,  upseereihin  ja  virkamiehiin,  vaan  myöskin  sorrettuihin  eli  Intian 
alkuperäisiin  asukkaisiin.  Kertomuksissaan  hän  liikkuu  laajoissa  piireissä, 
käy  ylhäisten  salongeissa,  sotaväen  kasarmeissa,  maan  asukkaitten  temppe- 
leissä ja  mökeissä*  Ja  sieltä  hän  tuo  esille  toiselta  puolen  suurta  tapojen 
turmelusta,  itsekkäisyyttä  ja  vallanhimoa  —  Kipling  ei  näy  olevan  mikään 
englantilaisen  vallan  ihailija  —  toiselta  puolen  sivistymättömän  kansan 
alkuperäistä  naivisuutta,  sen  hillitsemättömiä  himoja  ja  voittamatonta  taika- 
uskoa. Lukuisat  ovat  hänen  esittämänsä  draamat,  jotka  syntyvät  siitä,  että 
nuo  kaksi  keskenään  ventovierasta  puolta  jollakin  tavoin  yhtyvät,  heti  sen 
jälkeen  ikipäiviksi  erotakseen.  Suurella  taidolla  on  hän  niissä  kuvannut 
sitä  syvää  juopaa,  joka  luonnon,  katsantotapojen  ja  sivistyksen  muodossa 
erottaa  sortajia  sorretuista  ja  tekee  yhteensulamisen  mahdottomaksi. 

Kipling  on  ihmiselämän  kuvaajana  kokonaan  Dickensin  vastakohta* 
Hän  on  aina  nähnyt  heikkoja  sorrettavan,  eikä  hän  siis,  suuren  mestarinsa 
tapaan,  luota  hyvän  voittoon.  Tapausten  ja  henkilöitten  ulkoapäin  katse- 
lijana hänellä  ei  ole  ihailun  sanaa  voittajalle  eikä  myöskään  kyyneltä 
elämän  taistelussa  sortuneelle.  Ihminen  luontaisine  omituisuuksineen,  olipa 
hän  sitten  paha  tai  hyvä,  on  hänen  tutkimuksensa  aineena.  Hänen  katseensa 
tunkee  syvälle  ihmissydämeen,  ja  hänen  kynänsä  paljastaa  armotta  mitä 
silmä  siinä  löysi.  Jos  tapahtuukin,  että  joku  hänen  kynäilyistään  herättää 
meissä  syvää  liikutusta  ja  lämmintä  myötätuntoisuutta  noita  elämän  sorta- 
mia ihmisraukkoja  kohtaan  —  ja  semmoisia  kertomuksia  on  runsaasti 
kyllä  —  niin  syynä  siihen  ei  ole  kirjailijan  sympatiia  kuvaamiansa  henki- 
löitä kohtaan,  vaan  hänen  taitonsa  valita  aineensa  ja  henkilönsä  sekä  hänen 
tarkka  silmänsä,  jolta  ci  pieninkään  omituisuus  henkilöitten  luonteessa  ja 
ulkomuodossa  jää  huomaamatta.  Vaikutusta  täydentämässä  on  hänen  yksin- 
kertainen mutta  sujuva  ja  omituisesti  kuvaileva  kirjoitustapansa  sekä  hänen 
erittäin  vilkas  ja  elävä  dialooginsa. 

Puoli,  joka  löytyy  yhtä  suuressa  määrin  edustettuna  Kiplingin  kirjai- 
lijaluonteessa  kun  Dickensinkin,  on  hänen  huumorinsa,  tuo  «naurava  me- 
lankoliia»,  joksi  sitä  on  nimitetty  erotukseksi  hänen  edelläkävijänsä  pure- 
vasta ironiiasta  ja  sävyisästä  hymystä.  Tätä  pessimistin  huumoria  tapaa 
miltei  kaikkialla  hänen  kynäilyissään,  iloisissa  yhtä  hyvin  kuin  synkissäkin; 
ja  se  se  niille  omituisen  viehätyksen  suo.  Mutta  se  saattaa  myöskin  hel- 
posti väsyttää,  se  kun  läpimmiten  on  melkoisesti  kuivanlystikästä  ja  siksi 
käy  yksitoikkoiseksi. 

Suomentajan,  rouva  A.  Malmbergin,  ansioksi  on  luettava  se,  että 
Kiplingin  kertomukset  Intiasta  eivät  suomalaisessa  puvussaan  väsytä.  Hän 
on  osannut  valita  kirjailijan  rikkaasta  kynäilyvarastosta  juuri  niin  paljon, 
ettei    lukija    ehdi    kyllästyä    tätä     vähää    lukiessaan.      Taidolla    on    niin- 

ikään  hänen  vaalinsa  tapahtunut;  kynäilyt  ovat  vaihtelevaa  laatua  ja  tuovat 
kaikki  eri  puolet  Kiplingin  kirjailijaluonteessa  näkyviin.  Järjestäessään 
niitä  kokoelmaksi,  on  suomentaja  osannut  välttää  yksitoikkoisuutta  painatta- 
malla vuorotellen  synkänlaisia  ja  kokonaan  leikillisiä  kappaleita.  £dellisistä 
mainittakoon  etupäässä  kokoelman  alkukappale  «Ilman  kirkon  siunausta» 
ja  surkean  surkea  tosikuva  «Mennyttä  kalua.»  Leikillisten  kappalten  jou- 
kossa on  parahimpia  «Dungaran  tuomio.»  —  Kokoelman  lopussa  olisin 
suonut  enemmän  vaihtelevaisuutta;  nyt  on  siinä  mielestäni  liian  monta  kui- 
vanlystikästä  pätkää  perätysten  —  ja,  kuten  jo  edellisessä  mainitsin,  Kip- 
lingin huumori  väsyttää,  jos  sitä  tarjotaan  liian  suuri  määrä  kerrassaan. 

Suomennos    tuntuu    sujuvalta,   ja   on,    mikäli  olen  ollut  tilaisuudessa 
vertaamaan  sitä  alkukirjoitukseen,  luotettava  ja  huolella  toimitettu. 

H.  A-n. 


Kansatieteellisiä    kertomuksia   1 — 111.     (Suomalaisen   Kirjallisuuden  Seuran  toimituksia, 

81  osa). 
F,  H,  B,  Lagus,  Kertomus  asuinrakennuksista  Sumiaisissa.     Helsingissä  1893.     26  siv. 

8:o.    Hinta  — :  50. 
IV,  M,    Tervo,   Metsästystietoja  Kajaanin  kihlakunnasta  ja  etenkin  Sotkamon  pitäjästä. 

Helsingissä  1893.    43  siv.  8:o.     Hinta  — :  75. 
Abel  Klami,    Piirteitä  kalastuksen  harjoittamisesta  ja  kalastusneuvojen  valmistamisesta 

Virolahden    pitäjässä    ja    sen    ympäristöllä.     Helsingissä     1893.     71    siv.     8:o. 

Hinta  1:  25. 

«Meidän  aikanamme,  joUoin  uusia  aatteita,  tapoja  ja  tarpeita  kasva- 
van kirjallisuuden,  koulujen,  parannettujen  kulkuneuvojen,  vilkastuneen  kau- 
pan y.  m.  kautta  tunkeutuu  kansaamme,  hävittäen  edestään  esi-isiltä  perittyjä 
katsanto-  ja  toimintatapoja  sekä  olomuotoja,  on  meillä  moninkertainen  vel- 
vollisuus pelastaa  tulevaisuuden  varalle  ainakin  tiedot  näistä  häviävistä  ta- 
voista ja  olomuodoista».  —  NäiUä  vallan  tosilla  sanoilla  alkaa  t:ri  Schwindt 
Kansatieteellisien  kertomuksien  sarjan.  Suomalaisen  Kirjallisuuden  Seura, 
joka  oivaltaen,  kuinka  tärkeä  on  esi-isien  henkisen  perinnön  kokoeleminen, 
ja  entisestään  on  suuria  tällä  alalla  aikaan  saanut,  on  myöskin  ottanut 
huostaansa  näiden  kansatieteellisten  kertomusten  julkaisemisen. 

Alku  niihin  kokoelmiin,  joista  nämä  nyt  ilmestyneet  kertomukset 
ovat  ensimäiset  painetut,  on  seuraava.  Jo  vuonna  i886  muodostui  t:ri 
Schwindtin  alkuun  panemana  ylioppilasseura  nimeltä  Muurahaiset^  joka 
päätehtäväkseen  otti  suomalaisen  kansatieteellisen  sanakirjan  valmistamisen. 
Siihen  oli  aikomus  koota,  «niin  tarkkaan  kuin  voidaan,  kaikkien  niiden  esi- 
neiden ja  esineiden  osien  nimitykset  selityksineen,  joita  esineitä  kansa  eri 
paikkakunnissa    on  itselleen  valmistanut  ja  elämässään  käyttänyt».     Työala 

huomatdjn  heti  kovin  laajaksi,  ja  että  täydellisempiä  tuloksia  voitaisiin  saa- 
vuttaa päätettiin  se  jakaa*  £nsinnä  otettiin  tutkittavaksi  asuinrakennus,  sen 
osien  nimitykset,  valmistustavat  j.  n.  e.  Tätä  varten  valmistettiin  kysy- 
myssarja  ja  sitä  levitettiin  ympäri  maata. 

Vastaukseksi  saapui  kertomuksia  53  kappaletta*  Tämä  luku  ei  kui- 
tenkaan ollut  riittävä  minkään  sanakirjan  valmistamiseen,  etenkin  kun  kerto- 
muksia oli  saapunut  epätasaisesti  eri  osista  maata.  Syynä  tähän  arveltiin 
osaksi  sitäkin,  että  «Muurahaisten»  seura  oli  liian  vähän  tunnettu.  Sen 
vuoksi  seura  antoi  kaikki  kokoelmansa  Suomalaisen  Kirjallisuuden  Seuralle 
ja  sen  jäsenet  tarjoutuivat  seuralle  työmiehiksi. 

Toinen  kysymyssarja  (v.  1889)  lähetettiinkin  Kirjallisuuden  Seuran 
nimessä,  jolle  myös  vastaukset  olivat  lähetettävät,  ja  joka  tarjoutui  palkitse- 
maan ne  kustantamillaan  kirjoilla.  Ja  siitä  pitäen  on  S.  K.  Seura  joka 
kevät  painattanut  ja  ympäri  maata  levittänyt  uuden,  «Muurahaisten»  val- 
mistaman, jotab  erityistä  alaa  tarkoittavan  ohjelman  eli  kysymyssarjan 
kansatieteellisten  kertomusten  laatijoille.  Näin  pyydettiin  v.  1889  tietoja 
metsästyksestä,  v.  1890  kalastuksesta,  v.  1891  ulkohuoneista  eli  rakennuk- 
sista, V.  1890  maanviljelyksestä  ja  V.  1893  karjanhoidosta  ja  kulkuneuvoista. 

Ty5n  edistyessä  on  tarkoitus  vähän  muuttunut,  laajentunut.  Tarkoi- 
tuksena ei  enää  ole  yksin  kansatieteellisen  sanakirjan  valmistaminen,  vaan, 
niinkuin  v:n  1891  ohjelmassa  sanotaan,  «tarkoituksena  on  valmistella  suo- 
malaista kansatieteellistä  sanakirjaa  ja  samalla  koota  kansan  alkuperäisistä 
elämäntavoista  mahdollisuuden  mukaan  tarkkoja  tietoja,  joiden  nojalla  kan- 
san entisyyden  ja  kehityksen  tutkijat  voivat  kuvata  kansamme  kotoista  elä- 
mää semmoisena  kuin  se  nyt  kohta  häviävien  miespolvien  aikana  on  ollut.» 

Kertomusohjelmien  laatijoina  «Muurahaisina»  on  ollut,  ken  lyhemmän 
ken  pitemmän  ajan,  32  henkeä.  Suurin  ansio  kuitenkin  tullee  yrityksen 
johtajaUe  t:ri  Schwindtille.  —  Kertomuksia  on  kaikkiaan  lähetetty:  asun- 
noista 51,  metsästyksestä  50,  kalastuksesta  42,  ulkohuoneista  27,  maan- 
viljelyksestä 23.  —  Kaikenkaikkiaan  on  kertomuksia  tullut  193,  läänien 
mukaan  jaettuna:  enin  Viipurin  läänistä  40,  sitten  Hämeen  35,  Turun  33, 
Vaasan  23,  Mikkelin  19,  Oulun  15,  Uudenmaan  14  ja  Kuopion  14. 

Suomalaisen  Kirjallisuuden  Seura  on  päättänyt  painattaa  näitä  kerto- 
muksia, jotka  seuran  haltuun  joutuneista  ja  joutuvista  kokoelmista  valitaan 
siten  että  mahdollisuuden  mukaan  kukin  paikkakunta  maassamme  tulee  sar- 
jassa edustetuksi.  Tämän  sarjan  ensimäisinä  ovat  alussa  mainitut  kolme 
vihkoa  ilmestyneet. 

Ensimäisessä  vihkossa  kertoo  F.  H.  B.  Lagus  «Asuinrakennuksista 
Sumiaisissa».  Tämä  aine  on  ollut  jotensakin  vaikea,  ja  luonnollistahan  on, 
ettei  se  heti  ole  tullut  kaikin  puolin  valaistuksi.  Suuren  joukon  nimityksiä 
on  tekijä  koonnut  ja  tekee  hän  niistä  selon  samalla  kuin  hän  kertoo,  kuinka 
rakennus  alusta  pitäen  rakennettiin.     Missä  määrässä  tekijä  on  oikein  huo- 

mioosa  tehnyt,  emme  kykene  arvostelemaan,  sivullisesta  ne  kyllä  tarkoilta 
tuntuvat. 

Esitys  on  valaistu  muutamilla  kuvilla.  Vahinko,  ettei  niitä  ole  enem- 
män, sillä  muutamiin  selityksiin  ne  olisivat  olleet  sangen  tarpeellisia.  Niin 
esim.  jää  kattojen  rakenne  epäselväksi,  ci  tarkoin  mainita  miten  päin  ja 
miten  pitkälle  kutkin  puut  kulkevat  ja  ulottuvat.  Tekijä  kuvaa  ainoastaan 
varakkaan  talon  pohjapiirroksen.  Luonnollisesti  Sumiaisissa  on  paljon  ta- 
lojakin, torpista  ja  tölleistä  puhumattakaan,  jossa  ei  ole  kolmea  tupaa. 
Niistäkin  olisi  sanan  voinut  mainita.  —  Nähtävästi  on  tekijältä  unohtunut 
tarkempi  selonteko  multapenkistä,  miten  se  tehdään  ja  missä  määrässä 
sitä  käytetään.  Alussa,  jossa  se  olisi  ollut  kuvattava,  sitä  ei  mainita,  sit- 
temmin siitä  puhutaan  kuin  tunnetusta  asiasta. 

Toisessa  vihkossa  W.  M.  Tervo  antaa  «Metsästystietoja  Kajaanin  kihla- 
kunnasta ja  etenkin  Sotkamon  pitäjästä».  —  Tekijä  kertoo  esitettävänsä 
perin  pohjin,  tehden  tarkan  selon  asiastaan.  Käyttämällä  vähän  laajempaa 
esitystapaa  ja  runsaasti  kuvilla  selitystään  valaisemalla  on  tekijä  saanut  ku- 
vauksensa miellyttävämmäksi  ja  selvemmäksi.  Kerrotaan  metsälle  lähdöstä, 
metsämiehen  vaatteista,  metsämiehen  aseista  ja  muista  kaluista,  eri  eläinten 
pyyntitavoista  karhusta  alkaen  pikkulintuihin  saakka.  Samalla  on  tekijä  myös 
kertonut  koko  joukon  taikatemppuja  ja  ennakkoluuloja,  jotka  metsästykseen 
yleensä  sekä  eri  pyyntilajeihin  liittyvät.  Varmaankaan  ei  tekijä  tällä  alalla 
ole  ainettaan  tyhjentänyt,  mutta  tämän  tapaisia  seikkoja  ei  olekaan  vallan 
helppo  tietoonsa  saada. 

Erittäin  tarkkaa  selkoa  tekee  tekijä  erilaisista  loukuista,  satimista,  an- 
soista. Se  onkin  sangen  hyvä,  koska  sen  tapaiset  pyydykset  ovat  käytän- 
nöstä katoamaisillaan  ja  jo  osaksi  kadonneet  —  Hauska  on  tarkka  selitys 
jousesta,  mimmoiseksi  sen  vanhat  ihmiset  selittävät.  —  Suksista  ja  hiihtä- 
misestä olisi  saanut  mielestäni  laveammin  puhua,  kun  ne  kerran  puheeksi 
on  otettu  ja  niin  likeisesti  metsästykseen  kuuluvat. 

Kolmanteen  vihkoon  on  Abel  Klami  koonnut  «Piirteitä  kalastuksen 
harjoittamisesta  ja  kalastusneuvojen  valmistamisesta  Virolahden  pitäjässä  ja 
sen  ympäristöllä».  Tekijä  tekee  selkoa  asiastaan  erittäin  huolellisesti  ja 
perinpohjin  ja  tuntuukin  olevan  kerrottavaansa  tarkoin  perehtynyt.  Kerro- 
taan eri  pyyntineuvoista,  niiden  valmistamisesta  ja  käyttämisestä.  Kuvaus 
saa  sen  kautta  elävyyttä  että  tekijä  kertoo,  kuinka  kaikki  toimitetaan,  saat- 
taa lukijan  osalliseksi  työhön,  ottaa  hänet  mukaansa  kalastusretkille,  antaen 
jonkun  piirteen  kalastajista,  heidän  puheistaan  ja  tavoistaan.  Tämä  kerto- 
vampi  menettelytapa  on  yUmalkaan  kuvaukselle  eduksi;  joku  seikka  olisi 
kuitenkin  saanut  tulla  toistamiseen  ja  yhdessä  yhteydessä  kerrotuksi.  Tämä 
koskee  etupäässä  venettä.  Se  olisi  mielestäni  muutenkin  saanut  tulla  tar- 
kemmin selitetyksi,  sen  eri  muodot,  osien  nimitykset,  käytäntö  j.  n.  e. 
Huvittavinta   on   lukea  nuotanvedosta,  etenkin  suurenmoisesta  talvikalastuk- 

sesta.  Tämäkin  vihko  on  ninsaasti  kuväla  valaistu.  Se  on  toisia  kooltaan 
laajempi,  mutta  se  on  sille  eduksi  luettava*  Muutenhan  tässä  kuvataankin 
kalastusta  paikkakunnalla,  jossa  se  on  tärkeä  elinkeino  ja  jossa  sitä  harjoi- 
tetaan suuressa  määrin. 

Suomalaisen  Kirjallisuuden  Seura  on  julkaisemaUa  nämä  vihkoset 
tehnyt  kaikin  puolin  kiitettävän  työn.  Monelle  ne  varmaankin  ovat  hyvänä 
mallina  uusiin  kertomuksiin,  ja  kokoelmien  karttuessa  saadaan  todellakin 
arvokas  ainehisto  kansatieteellistä  tutkimusta  varten. 

o.  Relander. 


Reuter,  O.  M.,  Eläinten  elinkeinot  ja  teollistoimet.  Suomentanut  Hilja.  Useilla  puu- 
piirroksilla varustettu.  (Tuhansille  kodeille  tuhatjärvien  maassat  N:o  5  ja  6). 
Porvoossa,  Wenier  Söderström.  1892.  103  siv.  8:o.     Hinta  — :  70. 

Tekijä,  jonka  kansantajuiset  kirjoitukset  eläin-biologiian  alalla  ovat 
sujuvan  esitystapansa  vuoksi  ruotsalaisessa  yleisössä  voittaneet  paljo  suo- 
siota, kertoo  tässä  kirjasessaan  parhaitten  lähteitten  mukaan,  kuinka  eri 
eläimet  menettelevät  pyytäessään  saalista,  kalastaessaan,  käydessään  sotaa; 
kertoo  niiden  puolustuskeinoista,  varastojen  kokoamisesta,  karjaa  hoitavista, 
maataviljelevistä  ja  orjia  pitävistä  muurahaisista,  eläinten  asunnoista,  pesä- 
rakennuksista,  poikasiensa  huolenpidosta  y.  m.  Sitä  tehdessään  hän  ei 
ole  ainoastaan  esiintuonut  sellaisia  esimerkkejä,  jotka  jo  semmoisenaan 
omituisuutensa  vuoksi  ovat  huomiota  herättäviä,  vaan  johtavana  aatteena 
koko  esityksessä  on  osoittaminen,  että  eläimilläkin  on  ymmärrys,  joka  pää- 
laadultaan  on  meidän  oman  ymmärryksemme  kaltainen,  ja  että  niiden  hen- 
kiset kyvyt  ovat  kehityksen  alaisia,  samoin  kuin  että  samojen  elämäntarpei- 
den tyydyttäminen,  samantapaiset  elämänsuhteet  ja  laadultaan  samat  kyvyt 
ovat  vaikuttaneet  eläinten  ja  alkuperäisen  ihmisenkin  teollistointen  S3mty- 
miseen  ja  kehitykseen.  Kirjanen,  johon  mielihyvällä  tutustuu,  olisi  epäile- 
mättä erittäin  sopiva  kansakoululaisille  luonnontieteellisenä  lukemisena 
kotona.     Siihen  ei  sen  hintakaan  tee  estettä. 

K.  M.  L. 


-►♦«^3^J^K<^— 


120  Kirjallinen  katsaus. 


Kirjallinen  katsaus. 


Huomattavia  käsikirjoituslöytöjä  itämailla. 

Uusi  käsikirjoituslöytö  Sinain  luostarista.  Viime  vuosikymmenioä 
ovat  eurooppalaiset  tutkijat  käyneet  ahkerasti  urkkimassa  Itämaiden  van- 
hoja luostarikirjastoja  ja  tuon  tuostakin  ovat  vielä  löytäneet  niiden  kome- 
roista kallisarvoisia  kirjallisia  aarteita.  Samasta  Sinain  luostarista,  josta 
Tischendorf  löysi  Codex  sinaiticus'eQ  —  täydellisen  kreikkalaisen  raama- 
tun 4:ltä  vuosisadalta  j.  Kr — ,  on  nyt  päivän  valoon  saatettu  toinenkin, 
vanha  raamatunkäännös  syyriankielellä,  «joka  —  englantilaisen  oppineen 
Harrisin  sanojen  mukaan  —  on  tällä  alaUa  merkillisin  Tischendorfin  suuren 
löydön  jälkeen».  Puheena  oleva  käsikirjoitus,  joka  on  n.  k.  palimpsesti, 
sisältää  ainoastaan  neljä  evankeliumia  käsittäen  300 — 400  sivua. 

Sen  onnelliset  löytäjät  ovat  kaksi  skotlantilaista  naista,  Mrs  Lewis 
ja  hänen  sisarensa  Miss  Gibson^  jotka  ovat  harjoittaneet  itämaisia  kieliopin- 
toja ja  puhuvat  sujuvasti  araapian  ja  uuskreikan  kieltä.  Käsikirjoituksien 
haussa  saapuivat  he  Sinain  luostariiD,  jossa  kielitaidollaan  voittivat  munk- 
kien suosion.  Pääsivät  niinmuodoin  luostarin  kaikkein  pyhimpään,  n.  k. 
arkkipiispan  huoneeseen,  johon  ei  vieraita  tavallisesti  lasketa.  Sieltä  löysi- 
vät m.  m.  tuon  syyrialaisen  käsikirjoituksen,  joka  oli  mitä  kurjimmassa  kun- 
nossa, lehdet  yhteen  liimaantuneina  ja  tomuisina.  Teekeittiönsä  höyryssä  on- 
nistui naisten  irroittaa  lehdet  toisistaan,  jonka  jälkeen  ottivat  niistä  vsJokuvia. 

Palattuaan  Englantiin  jättivät  saaliinsa  Cambridgen  professorin  Har- 
risin tutkittavaksi,  joka  pian  keksi  sen  suuren  arvon.  Hän  näet  huomasi, 
että  käsikirjoitus  sisälsi  täydellisenä  sen  syyrialaisen  evankeliumitekstin  — 
tunnettu  nimellä  «iSyrus  Curetonianus»  — ,  josta  ennen  oli  vain  muutamia 
fragmentteja  säilynyt.  Tämän  vanhan  syyrialainen  evankeliumi-käännöksen, 
joka  on  erinomaisen  tärkeä  U.  T:in  tekstikritiikkiin  katsoen,  arvellaan  syn- 
tyneen V.  25o-paikoilla. 

Tehtyään  tämän  keksinnön  päätti  Harris  itse  lähteä  yhdessä  molem- 
pien naisten  kanssa  Sinaille  käsikirjoitusta  tarkemmin  tutkiakseen;  seuraan 
yhtyivät  vielä  oppineet  Bensly  ja  Burkitt.  Neljänkymmenen  päivän  ku- 
luessa kopioitsivat  he  tekstin,  jonka  ohessa  naiset  arkkipiispan  luvalla  teki- 
vät luettelon  kaikista  luostarissa  tavattavista  syyrialaisista  ja  araapialaisista  käsi- 
kirjoituksista. 

Uteliaisuudella  odotetaan  tieteellisessä  maailmassa  tämän  tärkeän 
evankeliumitekstin  julkaisemista. 


Paljon  puhuttiin  ja  kirjoitettiin  viime  vuonna  toisesta  kirjallisesta  mui- 
naislöydöstä, joka  tehtiin  Egyptissä.  Vanhasta  koptilaisesta  haudasta,  lä- 
hellä Akhminin  kylää  Ylä- Egyptissä  löydettiiD  kreikankielinen  pergamenttinen 
käsikirjoitus,  joka  sisälsi  otteita  n.  k.  «Pietarin  evankeliumista  ja  ilmestys- 
kirjasta» sekä  suuren  osan  juutalaisesta  apokalypsista,  joka  tunnetaan  ni- 
mellä Henokin  kirja.  Varsinkin  ensinmainittu  ennen  tuntematon  evankeliumi- 
fragmentti    herätti    mitä    suurinta    huomiota  tieteellisessä  maailmassa;  jopa 

luulivat  muutamat  tutkijat  siinä  huomanneensa  jälkiä  vanhasta  itsenäisestä 
evankeelisesta  traditsioonista,  asettaen  sen  historiallisena  lähteenä  kanoo- 
nisten  evankeliumien  rinnalle.  Tarkemmat  tutkimukset  ovat  kuitenkin  osoit- 
taneet, että  nämä  ensi  ilon  odotukset  olivat  liioitellut.  Yhtä  kaikki  on 
tällä  vanhalla  tekstillä  apokryyfisenäkin  tuotteena  suuri  merkityksensä;  vrt. 
kirjoitustani  Vartijan  Touko-  ja  Kesäk.  numerossa  1893. 


Hiljan  tehtiin  Berliinin  ticdeakademiiassa  jälleen  ilmoitus  Egyptissä 
löydetystä  vanhasta  kreikkalaisesta  kirjoituksesta.  ^)  Fajjumin  kaupungin 
ympäristössä,  joka  sijaitsee  viljavassa  kostehikossa  muinaisen  Moiris-järven 
rannalla,  on  jo  useampia  vuosia  ahkerasti  kaivettu  muinaisjäännöksiä,  joita 
runsaasti  on  tullut  päivän  valoon.  Siellä  tavatuista  papyruskirjoituksista  on 
suuri  joukko  lunastettu  Berliinin  Valtiomuseoon.  Yhdessä  tuollaisessa  pa- 
pyrus-käärössä keksi  muuan  museossa  työskentelevä  tutkija  t:ri  F.  Krebs 
vanhan  kreikkalaisen  kirjoituksen,  jonka  sisällyksen  perille  hänen  onnistui 
päästä,  huolimatta  siitä,  että  teksti  paikoittain  on  pahoin  turmeltunut.  Hän 
huomasi,  että  tuo  Egyptin  hiekassa  säilynyt  papyruslehti  sisältää  originaali- 
asiakirjan  v.  250  j.  Kr.,  keisari  Deciuksen  vainon  ajalta;  se  on  n.  k.  «libel- 
Ins»,  jossa  muuan  kristitty  mies  kieltäen  uskoaan  pyytää  viranomaisten  to- 
distusta siitä,  että  hän  on  jumalille  uhrannut. 

Keisari  Decius  (249 — 251),  joka  oli  voimakas  hallitsija-luonne  ja 
roomalaisen  muinaisuuden  suuri  ihailija,  yritti  palauttaa  valtakuntaansa  sen 
entisen  sisällisen  lujuuden  ja  ulkonaisen  loiston.  Pahimman  haitan  tuu- 
mansa toteuttamiselle  luuli  hän  olevan  kristinuskosta,  jonka  kirkkolaitos  ke- 
hittymistään kehittyi  valtana  valtiossa.  Sen  päätti  hän  hävittää  yhdellä 
isktdla  laitoksineen  päivineen  ja  siinä  mielessä  antoi  hän  v.  250  julistuk- 
sen, jossa  hän  vaati  kristityitä  uhraamaan  valtion  jumalille;  niskoittelevat 
maallikot  olivat  rangaistavat  kidutuksilla,  vankeudella  tai  maanpaolla,  piis- 
pat ja  papit  kuolemalla.  Niin  syttyi  cnsimäinen  yleinen  kristittyin  vaino, 
joka  ulotettiin  valtakunnan  kaikkiin  osiin.  Eri  piirikuntiin  asetettiin  virka- 
kunnan avuksi  viisimiehisiä  kommissiooneja,  joiden  eteen  kaikki  kristin- 
uskosta epäillyt  miehet  ja  naiset,  jopa  lapsetkin,  haastettiin.  Epäluulon 
poistamiseksi  riitti,  että  kerran  uhraamalla  osoittivat  kunnioitustaan  valtion- 
uskonnolle. Jos  sitä  vastoin  joku  kieltäytyi  ottamasta  uhriin  osaa,  nostet- 
tiin häntä  vastaan  kanne  oikeudessa.  Kuitenkin  pantiin  kanne  useinkin 
ilman  muuta  «ad  acta»,  jos  syytetty  uhrikommissioonin  antaman  todistuk- 
sen kautta  taisi  näyttää,  että  oli  velvollisuutensa  täyttänyt.  Tätä  todista- 
mistapaa  näkyy  käytettäneen  hyvin  yleisesti;  viranomaiset,  näet,  joille  se 
oli  hyvänä  tulolähteenä,  sitä  suosivat  eivätkä  monestikaan  huolineet  kysyä, 
oliko  säädetty  uhritoimitus  todella  suoritettu,  kunhan  vaan  todistushake- 
musta seurasi  runsas  etumaksu.  Eikä  kristittyjen  joukosta  suinkaan  sellaisia 
puuttunut,  jotka  hädän  hetkenä  turvautuivat  tuohon  mukavaan  lahjomis- 
kemoon,  lohdutellen  itseään  sillä,  ettei  se  synneistä  suurin  ollut.  Mutta 
hiu^kaat  kirkonmiehet  sitä  ankarasti  vastustivat,  selittäen,  että  ne,  jotka 
olivat    tehneet   itsensä    siihen    syypääksi,    ehdottomasti  olisivat  katsottavat 


')  Krebs,  Fritt,  Ein  libellus  eines  libcUaticus  v.  J.  250  n.  Chr.  aus  dem  Fajjum 
(Sitzungsberichte  d.  K.  Pr.  Akademie  d.  Wissensch.  30  Nov.  1893  s.  1007—1014;  mit 
eincr  Tafel). 

langenneiksi  («lapsi»)  seurakunnan  yhteydestä.  Saivatpa  näniä  langenneet 
oman  nimenkin  —  «libellatici»,  sanasta  «libellus»  (s.  o.  vähäinen  kirjanen), 
jolla  nimellä  noita  pahamaineisia  todistuskirjoja  kutsuttiin. 

Yksi  tuollainen  «libellus»,  joka  on  puolitoista  vuosituhatta  maannut 
maan  kätkössä,  on  nyt  päivän  valoon  tullut,  ja  «liikutuksella  —  sanoo 
Harnack  —  on  jokainen  vanhimman  kirkkohistorian  ystävä  ottava  sen  kä- 
teensä». ^)  Se  ei  sisällä  montakaan  riviä,  jonka  tähden  voimme  suomentaa 
sen  tähän  kokonaisuudessaan: 

«Uhrien  tarkastusmiehille  Aleksanteri-saaren  kylässä  Aurelius  Dioge- 
neeltä,  Satabuksen  pojalta  Aleksanteri-saaren  kylässä,  7  2 -vuoden  ikäiseltä, 
jolla  on  arpi  oikean  silmäkulman  alla.  Aina  olen  innokkaasti  ja  tunnolli- 
sesti jumaliUe  uhrannut  ja  niin  olen  myös  nyt  käskyjen  mukaan  uhrannut 
(sekä  libatsioonia  tehnyt  ja  uhriteuraasta  syönyt)  ^)  ja  pyydän  teitä  allekir- 
joittamaan. 

Hyvin  voikaa! 

Minä  Aurelius  Diogenes  olen  sen  sisälle  jättänyt. 

Aureliuksen  (olen  nähnyt?)  uhraavan.    Mys(thes —  —  poika) 

olen  (allekirjoittanut). 

1003  (=  250  j.  Kr.).  ItsehaUitsijan  Cajus  Messius  Qvintus  Traja- 
nus  Deduksen  Hurskaan,  Onnellisen,  Kunnioitetun  Keisarin  aikana.  Kesäk. 
26  p:nä. 

Kirjoitus  on  kirjoitettu  kauniilla,  selvällä  käsialalla.  Ainoastaan  ne 
kolme  riviä,  jotka  sisältävät  todistavan  virkamiehen  Mystheen  allekirjoituk- 
sen, näyttävät  huolimatonta,  sekavaa  kirjoitusta,  joka  on  toisesta,  paksum- 
masta kynästä  lähtenyt.  Nähtävästi  ei  virkamies  huolinut  kirjoittaa  erityistä 
todistuskirjaa,  vaan  tokaisi  kirjoituksensa  perästäpäin  itse  hakemuskirjaan. 
Kenties  jätettiin  näitä  tällaisia  hänelle  päivän  kuluessa  niin  paljo,  ettei 
muuhun  ehtinyt  kuin  allekirjoittamaan. 

Oliko  Dionysius-vanhuksemme,  joka  vakuuttaa  aina  innokkaasti  uh- 
ranneensa jumalille,  mahdollisesti  kristinuskosta  väärin  epäilty  pakana?  Sitä 
mahdollisuutta  tietysti  ei  käy  kieltäminen,  mutta  luultavampaa  on,  että  hä- 
tääntynyt vanhus  oli  kristitty,  joka  huolimatta  korkeasta  ijästään  ei  mart- 
tiira-kruunua  halunnut,  joko  hän  sitte  oli  uhraamalla  todella  kieltänyt  us- 
konsa tai  rahalla  ostanut  itselleen  vale-todistuksen.  Historiasta  tiedämme, 
että  Deduksen  ankaran  vainon  aikana  kristittyjä  lankesi  suurin  joukoin. 

Art  Hjelt. 


M  Theologische  Literaturzeitung  1894,  n:o  2,  siv.  41. 

')  Hamackin    ehdottaman    lukutavan    mukaan;   käsikirjoitus    on    tässS   paikassa 
aivan  turmeltunut. 

Friedrich  Dlez. 

Häoen  satavuotisen  syntymäpäiväDsä  johdosta. 


MaaliskuuD  15  päivänä  1794  syntyi  Gicssenissä  Friedrich  Dicz^  ro- 
maanilaisen  kielitieteen  perustaja  ja  yksi  niistä  miehistä,  jotka  tällä  vuosi- 
sadalla ovat  levittäneet  saksalaisen  tieteen  maineen  yli  koko  sivistyneen 
maailman  sekä  vahvistaneet  sen  vallan  kaikissa  eurooppalaisissa  maissa. 

Hän  oli  yhdeksän  vuotta  nuorempi  Jacob  Grimrniä^  mahtavaa  ger- 
maanilaisen kielitieteen  isää;  hänen  ensimäinen  teoksensa,  espanjalaisten 
romanssien  saksalainen  käännös,  ilmestjri  Samana  vuonna,  jolloin  Grimm 
lopetti  Deutsche  Grammatik  teoksensa  ensimäisen  osan,  181 8;  kahdeksan- 
toista vuotta  myöhemmin,  1836,  julkaisi  Diez  pääteoksensa,  Grammatik  der 
romanischen  Sprachen^  ensimäisen  osan,  äänneopin,  johon  v.  1838  ja  1843 
liittyivät  toinen  ja  kolmas  osa,  muoto-  ja  lauseoppi* 

Diezin  elämänvaiheet  olivat  yksinkertaisia,  kuten  monen  muun  oppi- 
neen miehen.  Hän  opiskeli  ensin  syntymäkaupunkinsa  «Pädagogiumnissa, 
jossa  hänellä  oli  onni  nauttia  etevän  muinaistutkijan  ja  kielimiehen  IVclckcrin 
opetusta.  Tämä  oli  oleskellut  pari  vuotta  Italiassa  ja  alkoi,  palattuaan  sieltä 
aivan  innostuneena  maan  luontoon,  taiteeseen,  kieleen  ja  kirjallisuuteen,  tu- 
tustuttaa nuorta  Dieziä,  joka  oli  hänen  lempioppilaansa,  Italian  kieleen  ja 
suuriin  kirjailijoihin.  Siten  synnytti  hän  romaanilaisen  kielitieteen  tulevassa 
isässä  ensimäisen  taipumuksen  ja  rakkauden  oireet  tähän  suuntaan. 

Vapaussotaan  Napoleonia  vastaan  otti  Diez  osaa  v.  18 13  vapaehtoi- 
sena eräässä  hessiläisessä  sotajoukossa.  Päästyään  vikautumattomana  so- 
dasta jatkoi  hän  filoloogisia  sekä  teoloogisia  opintojaan,  ensin  Gicssenissä,  sit- 
ten Göttingenissä,  jonka  kaupungin  yliopistoon  Welcker  oli  siirtynyt.  Kuitenkin 
kääntyi  hänen  huomionsa  yhä  enemmän  romaanilaisiin  kieliin.  Oleskelles- 
saan kerran  vähemmän  ajan  Frankfurtissa,  käytti  hän  tilaisuutta  oppiakseen 

eräältä  siellä  olevan  espanjalaisen  lähettilään  sihteeriltä  espanjan  kieltä, 
jonka  tatkinnuksen  ensimäisenä  hedelmänä  oli  yllämainittu  saksaksi  kään- 
netty kokoelma  Altspamsche  Rotnanzen  —  yhtä  etevä  alkutekstin  hienon  ja 
oikean  käsityksen  kuin  siinä  esiintyvän  mainion  kääntäjäkyvyn  sekä  runolli- 
sen hengen  puolesta. 

Tämän  kokoelman  oli  Goethe  lukenut  —  häneltä  ei  jäänyt  mitään 
huomaamatta  —  ja  siihen  kovasti  mieltynyt.  Nuori  tulkitsija  sai  luvan 
käydä  suuren  runoilijavanhuksen  luona  Jenassa;  keskustelun  kuluessa  huo- 
mautti Goethe  Diezille,  että  äskettäin  oli  Ranskassa  ilmestynyt  eräs  huvit- 
tava teos  romaanilaisella  alalla  ja  kirjoitti  sen  nimen  paperilapulle.  Se  oli 
Raynouardin  Choix  des  potsies  originales  des  iroubadours.  Tätä  teosta  sekä 
A.  IV.  Schlegelin  samana  vuonna  (1818)  julkaisemia  Observations  sur  la 
langue  ei  la  Httirature  des  troubadaurs  tutkiessaan,  näki  Diez  vasta  selvästi, 
mikä  houkutteleva  tieteellisen  tutkimuksen  ala  tässä  tarjoutui,  sekä  päätti 
täydelleen  kääntyä  sille.  Siis  oli  Goethe  määrännyt  Diezille  hänen  elä- 
mänsä suunnan  ja  työn  - —  samaten  kuin  niin  monelle  muulle. 

Toimeentulonsa  vuoksi  täytyi  Diezin  v.  181 9 — 1820  olla  kotiopetta- 
jana Hollannissa.  Vaan  seuraavana  vuonna  nimitettiin  hän  espanjan,  portu- 
galin ja  italian  kielien  lehtoriksi  Bonnin  yliopistoon  ja  saavutti  kohta  sen 
jälkeen  Giessenissä  tohtoriuarvon  yllämainitun  käännöksensä  sekä  siihen 
liitettyjen  tieteellisten  muistutuksien  johdosta.  Vuonna  1823  pääsi  hän  yli- 
määräiseksi ja  V.  1830  vakinaiseksi  professoriksi  Bonnin  yliopistoon,  säi- 
lyttäen sen  ohessa  myöskin  lehtorinvirkansa,  vaan  kaikesta  kumminkin  san- 
gen huonosti  palkattuna  —  alussa  oli  hänellä  300  thaleria  (1,125  Sm.) 
professorinpalkkaa  eikä  se  koskaan  kohonnut  kuin  muutamalla  sadalla  mar- 
kalla.    Hän    kuoli   v.  1876,  kahdeksankymmenen  kahden  vuoden  ikäisenä. 

Vuonna  187 1  vietettiin  Diezin  viidenkymmenenvuotinen  tohtorinjuhla 
suurenmoisilla  kunnianosoituksilla.  Etevimmät  oppineet  seurat  lähettivät 
hänelle  kunniajäsenen  diploomin,  syntymäkaupunkinsa  nimitti  hänet  kunnia- 
porvarikseen  ja  lukuisilta  ruhtinailta  sai  hän  tähtiä  ja  ristejä  —  joita  hä- 
nen vaatimattomuutensa  kumminkin  kielsi  häntä  koskaan  kantamasta.  Kohta 
hänen  kuolemansa  jälkeen  perustettiin  vapaehtoisten  lahjojen  kautta  n.  s. 
Diez-Stiftung,  josta  joka  kolmantena  vuonna  annetaan  palkintoja  tärkeim- 
mästä väliajalla  ilmestyneestä  teoksesta  romaanilaisen  kielitieteen  alalla. 
Tätä  2,000  reichsmarkin  suuruista  palkintoa  on  jo  kolmasti  jaettu. 

Saksan  romantiikki  se  oli,  joka,  synnyttäeD  mielissä  rakkaatta  isän- 
maaD  menneisyyteen,  saattoi  Grimm  veljeksiä  tutkimaan  kansansa  ja  sen 
heimolaisten  kieltä,  kirjallisuutta  ja  mytologiiaa;  sama  romantiikki  se  myös- 
kin ob*,  joka,  kääntyen  etelä-europalaisten  kansojen  kirjallisuuteen  sieltä 
bankkiaksensa  oman  maan  kirjallisuudelle  uusia  aatteita  ja  uusia  muotoja, 
avasi  uran  romaanilaisille  tutkimuksille.  Onhan  jo  mainittu  että  A.  W. 
Schlegel  laski  perusteen;  toinen  romantikkojen  päälliköitä,  Tieck,  oli  huo- 
mauttanut muinaisranskalaisen  ja  provensaalisen  kirjallisuuden  suurta  vaiku- 
tusta keskiyläsaksalaiseen  runouteen.  Ja  nämät  aloittajat  vaikuttivat  välittö- 
mästi EHeziin. 

Hän  ei  ollut  tienraivaaja  samassa  merkityksessä  kuin  Jacob  Grimm. 
Hän  on  itse  kerran  lausunut,  ettei  hän  ollut  ryhtynyt  työhönsä  omasta  ini- 
tsiatiivista  tahi  keksintötaipumuksesta;  päinvastoin  olivat  yksinomaan  Grimmin 
esimerkki  ja  hänen  teoksensa  hänessä  tämän  päätöksen  herättäneet  ja  hä- 
nelle tien  ja  suunnan  osoittanet;  hänen  päätarkoituksensa  oli  ollut  Grimmin 
historiallisen  metoodin  sovitteleminen  romaanilaisten  kielien  tutkimiseen,  tie- 
tysti tarpeellisella  vapaudella  ja  kritiikillä.  Vaan  olkoonkin  tämä  jossakin 
määrin  totta,  niin  ei  kuitenkaan  voi  kieltää,  että  Diez  on  menetellyt  itse- 
näisesti ja  toisin  kuin  hänen  esikuvansa.  Hänellä  oli  tosin  runollinen 
mielikuvitus  kuten  Grimmilläkin,  vaan  selvempi  järki,  eikä  hän  koskaan, 
kuten  tämä  usein,  antanut  viettää  itseään  arveluttaviin  hypoteesseihin :  hä- 
nen esityksensä  oli  yksinkertainen  ja  selvä,  perustui  pelkkiin  tosiasioihin, 
hänen  kritiikkinsä  oli  ankarasti  tieteellinen  ja  hänen  johtopäätöksensä  ylen 
varovaiset. 

Kirjallisuus  oli  kumminkin  se  ala,  johon  Diez  tunsi  itsellään  olevan 
suurinta  taipumusta.  Hän  oli  lahjakas  lyyrillinen  nmoilija  ja  erittäin  etevä 
kääntäjä,  josta  ovat  todisteena  ei  ainoastaan  mainitut  espanjalaisten  ro- 
manssien käännökset  vaan  myöskin  hänen  saksalaiseen  pukuun  muuttamansa 
Byronin  Korsaari  ja  Walter  Scottin  Luostari.  Tätä  kykyänsä  käytti  hän  myös- 
kin enentääksensä  kovin  huonoja  tulojaan:  omituiselta  kuuluu  että  samaan 
aikaan  kuin  Diez  jo  oli  mitä  suurimmalla  innolla  ryhtynyt  etelä-eurooppa- 
laisten kielien  tutkimukseen,  niin  käänsi  hän  saksaksi  ruotsalaisen  tiedeaka- 
demiian  luonnonhistoriallisia  julkaisuja. 

Tieteellinen  lempiaineensa  oli  myöskin  kirjallisuuden  historia.  Vielä 
vanhoilla  päivillänsä  kirjoittaa  hän  eräälle  entiselle  oppilaalleen,  että  tämä 
tutkimusala  aina  oli  ollut  hänelle  rakkahin,  vaikka  asianhaarat  olivat  häntä 

pakottaneet  poikkeamaan  kielitieteelliselle  uralle.  Hänen  ensimäisellä  puh- 
taasti tieteellisellä  teoksellaan  olikin  kirjallisuushistoriallinen  aine.  Hän  vas- 
tusti siinä  vanhojen  traditsioonien  luomaa,  Raynouardin  kannattamaa  teo- 
riiaa  keskiajan  «rakkauden  tuomioistuimista».  Provencen  runoilijain  lausumien 
johdosta  oli  nimittäin  syntynyt  se  luulo,  että  tuollaisia  tuomioistuimia,  joissa 
naiset  ratkaisivat  riita-asioita  lemmen  alalta,  todellakin  oli  ollut  olemassa 
ja  että  niitten  tuomioita  pidettiin  suuressa  arvossa.  Diez  näytti  todenmu- 
kaiseksi, että  tämä  teoriia  oli  syntynyt  erään  Nosiradamus  nimisen  kirjaili- 
jan haaveksivassa  mielikuvituksessa  ja  että  usein  väärin  käsitettyjen  runoili- 
jain viittaukset  koskevat  ainoastaan  erästä  hienojen  seurojen  huviksi  keksittyä 
peliä  tahi  leikinlyöntiä.  Tutkimus  lepää  vankalla  historiallisella  pohjalla 
ja  on  yhtä  perusteellinen  kuin  tarkka:  «sillä  on  kyllä  nuoruuden  leima, 
vaan  se  osoittaa  jo  tekijänsä  mitan»  on  siitä  lausunut  eräs  ranskalainen 
tiedemies.  Kysymys  on  meidän  aikanamme  uudestaan  ollut  vilkkaan  kes- 
kustelun alaisena;  vaan  vaikka  Diezin  vastustajilla  nyt  tietysti  on  teräväm- 
piä aseita  kuin  hänen  aikoinaan,  niin  näyttää  hänen  teoriiansa  kuitenkin 
saavuttavan  yhä  enemmän  kannatusta  puolelleen. 

Seuraavissa  teoksissaan  pysyi  Diez  samalla  alalla.  Toinen  on  Die 
Poesie  der  Traubadours^  nach  gedruckten  und  handschriftUchen  Werken 
derselben  dargesielU  (1826),  jossa  Diez,  viimeisten  vuosikymmenien  kuluessa 
koottujen  aineksien  nojalla,  ensikerran  antoi  —  vähemmin  esteetillisen  kuin 
kulttuurihistoriallisen  kuvan  trubaduurien  runoudesta,  selittäen  sen  ulkonaiset 
vaiheet,  esittäen  sen  muotoja  ja  sen  sisältöä,  tutkien  sen  suhteita  Pohjois- 
ranskan, Saksan  ja  Italian  keskiajan  lyriikkiin  ja  antaen  lopuksi  tietoja  pro- 
vencen kielen  historiasta  ja  kieliopista.  Toinen,  joka  likeisesti  liittyy  tähän 
ensimaiseen,  on  Leben  und  IVerke  der  Troubadours^  ein  Beiirag  zur  nähe- 
ren  Kenntniss  des  Mittelaliers  (1829),  jossa  taas  itse  runoilijoista  on  kysy- 
mys ja  heidän  elämänvaiheistaan  tehdään  selkoa  —  esitys,  joka  suureksi 
osaksi  perustuu  vanhojen  käsikirjoitusten  tutkimiseen  sekä  antaa  yhtä  luo- 
tettavan kuin  hauskan  kuvan  laulaja-,  hovi-  ja  seuraelämästä  tuossa  «iloisen 
tieteen»  isänmaassa. 

Kaikki  mikä  tähän  saakka  oli  samaan  suuntaan  kirjoitettu,  jäi  näistä 
Diezin  kahdesta  teoksesta  varjoon.  Tuontapainen  selvyys  ja  kokonaisuus 
oli  ylimalkaan  ajan  filoloogiselle  tieteelle  jotain  tuntematonta.  Edelläkävi- 
jänsä, pääasiallisesti  Raynouardin,  voitti  Diez  sitä  paitsi  siinä,  että  hän 
mitä    huolellisimmalla   kritiikillä  käsitteli  vanhoja  tekstejä,  joita  Raynouard 

oli  painattanut  semmoisina  kuin  ne  virheellisissä  käsikirjoituksissa  säilytettiin. 
Vaikka  näitten  kirjojen  jälkeen  onkin  useampia  Provoncen  kieltä  ja  kirjalli- 
suutta koskevia  teoksia  julaistu,  niin  ei  Diezin  johtopäätöksiä  ole  voitu 
muuta  kuin  vähäpätöisissä  syrjäkohdissa  hiukan  korjailla,  eikä  kukaan  tämän 
aineen  tutkija  vielä  ole  häntä  voittanut  tyynessä,  tarkoin  punnitussa  tutki- 
mustavassa, hienossa,  aistikkaassa  esitysmuodossa  ja  varmojen  tuloksien 
runsaudessa.  Mainittuja  kirjoituksia  pidetään  vielä  tänäkin  päivänä  kaikkien 
provensalistien  päälähteenä  ja  tukeena,  ja  niinikään  ovat  ne  olleet  kaiken 
myöhemmän  tätä  ainetta  koskevan  tutkimuksen  lähtökohtina. 

Romaanilaisten  kielten  'kehittymishistoriasta  oli  tämän  vuosisadan 
alussa  esiintuotu  mitä  omituisimpia  mietteitä.  Myös  Raynouard,  tuo  Diezin 
lähin  edelläkävijä  ja  ainoa,  joka  hänen  kanssansa  voisi  jakaa  kunnian  romaani- 
Iäisen  kielitieteen  perustamisesta,  oli  tässä  suhteessa  täydellisesti  väärällä 
tolalla.  Rakkaus  kotiseutuunsa  ja  sen  kunnioittaminen  enemmän  kuin  mit- 
kään kielitieteelliset  perustukset  houkutteli  häntä  nimittäin  luuloon,  että  vanha 
provencenkieli  oli  latinasta  syntynyt  romaanilainen  alkukieli,  josta  uudemmat 
romaanilaiset  kielet  sitten  ovat  johtuneet.  Hänen  vertaileva  romaanilainen 
kielioppinsa  perustuu  tähän  katsantotapaan,  jonka  takia  se  tietysti  on  pää- 
maalistaan  täydellisesti  hairahtunut.  Oikeampia  näkökohtia  oli  kyllä  esiin- 
tuotu, vaan  pikemmin  aavistuksina  tahi  hypoteessina  kuin  minäkään  toteen 
näytettynä  teoriiana.  Diez  raivasi  tässäkin  suhteessa  uusia  polkuja  kaikille 
tahoille:  missä  muut  olivat  eksyneet  tahi  korkeintaan  astuneet  muutaman 
aran  askeleen,  siellä  tunki  hän  varmasti  ja  voimakkaasti  eteenpäin,  avaten 
leveitä  teitä,  joista  silmä  ulottui  uusille  näköaloille. 

Diezin  ikuinen  ansio  on  se  että  hän,  käyttäen  Boppin  ja  Grimmin 
historiallis-vertailevaa  metoodia,  on  keksinyt  ja  esittänyt  ne  pääasialliset  lait, 
joitten  mukaan  kuuden  romaanilaisen  kielen  yhteinen  perhe  on  latinan  kie- 
lestä kehittynyt.  Suurenmoinen  on  se  rakennus,  jonka  Diez  täten  on  luo- 
nut^ ihmeteltävä  se  järjen  terävyys,  se  tutkimuksen  perusteellisuus,  se  kri- 
tiikki  ja  kombinatsioonikyky,  joitten  avulla  hän  on  rakentamistyönsä  suo- 
rittanut. Ja  niin  astui  entisen  epävarmuuden  ja  harhailemisen  sijaan  vankka 
ja  tarkka  käsitys  romaanilaisen  kieliopin  eriosien  synnystä,  kehityksestä  ja 
oikeasta  laadusta.  Tämän  kieliopin  ilmestyminen  merkitsi  uuden  tieteen 
perustamista;  eikä  ainoastaan  maali  ollut  asetettu,  johon  piti  pyrkiä,  ja  tie 
osoitettu,  vaan  suuri  osa  itse  työstä  oli  jo  suoritettu,  sillä  myöhempien 
tutkijain    on    ainoastaan  tarvinnut  pitää  huolta  Diezin  rakennuksen  korista- 

misesta  sekä  hienojen  yksityiskohtien  korjailemisesta  ja  täydentämisestä  — 
muurit  ja  seinät  ovat  horjumatta  pitäneet  paikkansa. 

Diez  valaisi  erittäinkin  romaanilaisten  kielten  suhteet  latinaan  ja  haki 
äänteiden  muutoksista  syyt  niitten  vaiheisiin.  Hän  perustui  siinä  uuteen 
katsantotapaan,  erottaessaan  toisistansa  äänteet  ja  kirjoituksen  sekä  koet- 
taessaan päästä  selville  myöskin  kuolleitten  kielien  äänteiden  arvosta.  Isoin 
vaillinaisuus  oli  ehkä  se,  ettei  hän  yrittänytkään  ruveta  tekemään  selkoa 
kansanlatinan  —  josta  romaanilaiset  kielet  välittömästi  johtuvat  —  klassilli- 
sesta latinasta  suuresti  eroavista  muodoista  >  tätä  tehdäkseen  olisi  hänen 
liiaksi  pitänyt  nojautua  hypoteesseihin,  sillä  tuosta  n.  s.  «vulgääri» -latinasta 
löytyy  hyvin  vähän  kirjallisia  jälkiä  —  eikä  hän  niihin  ollut  ollenkaan 
taipuvainen.  Tietysti  ovat  Diezin  ajoilta  katsantotavat  ja  mielipiteet  monessa 
suhteessa  muuttuneet:  metoodi  on  tullut  vielä  ankarammaksi,  käsitys  kielen 
elämästä  —  äännelaeista,  analogiiavaikutuksista,  äänteiden  vaelluksesta  y.  m. 
—  on  nyt  toisenlainen  kuin  silloin,  kielihistorian  periaatteet  ovat  selvinneet 
ja  vakautuneet,  kielifilosoofillinen  spekulatsiooni  lepää  paremmalla  pohjalla 
kuin  ennen,  ja  meidän  tietomme  kielen  kehitykseen  vaikuttavista  fysioloo- 
gillisista  ja  psykoloogillisista  faktoreista  on  laajentunut.  Tääe  kannalle  pe- 
rustuvia vaatimuksia  Diezin  teos  luonnollisesti  ei  voi  tyydyttää.  Vaan  huo- 
mattava on  kumminkin,  että  Diez  on  keksinyt  selityksiä,  jotka  näyttävät 
mahdolliselta  ainoastaan  nykyajan  kehittyneellä  kielitieteellisellä  kannalla* 
Ja  kaikissa  tapauksissa  on  hänen  kieliopillansa  vielä^  tänäänkin  se  merkitys 
meidän  opinnoillemme,  että  jokaisen  alkavan  romanistin  on  siihen  tu- 
tustuminen. 

Samoille  periaatteille  on  rakennettu  Diezin  Etymologisches  IVorterbuch 
der  romanischen  Spracken  (1853),  jolla  etymoloogisella  alalla  on  sama 
merkitys  kuin  äsken  mainitulla  teoksella  kieliopin  alalla.  Ääretön  mieli- 
valtaisuusi  joka  etymologiseeraamisen  suhteen  oli  vallinnut  etenkin  Rans- 
kassa, saatiin  tämän  teoksen  kautta  herkenemään;  yhä  vielä  on  se  kaikista 
samankaltaisista  romaanilaisista  sanakirjoista  paras  ja  luotettavin. 

Myös  romaanilaisen  tekstikritiikin  on  Diez  perustanut,  julkaisemalla 
kriitillisiä  painoksia  ranskan  ja  provencen  kielen  vanhimmista  kirjallisista 
muistomerkeistä.  Nämät  painokset  ovat  voittamattomia  mallikuvia  tarkka- 
silmäistä tekstikritiikkiä  sekä  samalla  kertaa  mainioita  todistuksia  Diezin 
käyttämän  metoodin  oivallisuudesta. 

Väsymättä  parantaen  teoksiensa  uusia  painoksia,  julkaisi  Diez  vielä  v. 
1875  loijasen  Romamsche  Wortschöpfitng ;  tosin  kohtaa  siinä  jo  selviä  van- 
huuden merkkejä  vaan  samalla  kertaa  tuota  hengen  tuoreutta,  ajatusten 
hienoutta  ja  esitystavan  täsmällisyyttä,  joita  kaikissa  hänen  teoksissaan  niin 
suuresti  täytyy  ihmetellä. 


Diezin  lähimmät  oppilaat  —  semmoiset  kuin  Gaston  Paris,  Adolf 
Tobler  y.  m.  —  johtavat  nykyään  romaanilaisen  kielitieteen  tutkimusta  Eu- 
roopassa, Diezin  aatteita  noudattaen  ja  Diezin  työtä  jatkaen  hänen  omassa 
hengessään.  He  kertovat  liikuttavin  sanoin,  miten  vanha  mestari  äärettö- 
mällä ystävällisyydellään  ja  hyväntahtoisuudellaan  yhtä  paljon  kuin  koko 
olentonsa  itsettömyydellä  ja  lapsellisella  puhtaudella  voitti  kaikkien  mielet, 
sekä  kuinka  hänen  opetuksensa  oli  selvä  ja  hyvästi  valmistettu,  hänen  kään- 
nöksensä «herkkätuntoisesti  uskollinen»,  hänen  tulkitsemisensa  varovainen 
ja  kuinka  hän  kielellisten  tosiasiain  runsaudesta  mainiosti  ymmärsi  valita 
ja  esittää  tärkeimmät 

Se  runsas  työ,  jota  yhä  enenevällä  innolla  romaanilaisen  kielitieteen 
alalla  jatketaan,  on  todisteena  siitä,  että  Friedrich  Diezin  kylvö  on  langen- 
nut kiitolliseen  maanlajiin.  Eikä  kukaan  jolle  näitten  tutkimuksien  menes- 
tys on  kallis,  voi  toivoa  parempaa,  kuin  että  Diezin  henki  aina  niitä  suo- 
sisi ja  johtaisi* 

^VV.  Söderhjelm. 

Hallasta. 


Mietintö,  jonka  on  maanviljelyshallitukselle  antanut  hallan  ja  sitä  vastaan  käytettävien 
varokeinojen  tutkimista  varten  asetettu  komissioni.  (Maanviljelyshallituksen 
tiedonantoja  Nro  IV).     1893.     52  siv. 

Th,  Homen,  Om  Nattfroster.  Helsingbsä  1893,  Söderström  ja  kumpprn  jaettavana.  208 
siv.  8:o.    Hinta  5:  — . 

I. 

Kun  syksyllä  1892  kävi  selville,  että  halla  oli  aikaansaanut  katovuo- 
den suuressa  osassa  maatamme,  niin  tämä  ilmiö  yht^äkkiä  kuten  monesti 
ennenkin  sai  koko  todellisuuden  intressin.  Siitä  syystä  oli  vallan  luonnol- 
lista, että  tuon  silloin  vastikään  perustetun  maanviljelyshallituksen  ensimäi- 
nen  toimenpide  oli  koettaa  hankkia  asiallisia  tietoja  tästä  seikasta,  joka 
usein  on  niin  kamalalla  tavalla  vaikuttanut  meidän  maanviljelyksemme  tu- 
loksiin. Vaikkei  yhdyttykään  muutamien  sanomalehtikynäilijäin  sangviinisiin 
toivoihin,  että  nyt  muka  kävisi  mahdolliseksi  suorastaan  suojaamalla  enem- 
män tai  vähemmän  täydellisesti  välttää  hallan  vahinkoa,  niin  täytyi  kuiten- 
kin myöntää,  että  näitten  seikkojen  tutkiminen  oleviin  oloihin  nähden  oli 
erittäin  paikallaan.  Siihen  komiteaan,  jolle  tämä  toimi  Maanviljelyshalli- 
tuksen esityksestä  uskottiin,  kutsuttiin  valtioneuvos  L.  Lindelöf,  professorit  K. 
S.  Lemström  ja  A.  Rindell,  tirehtööri  E.  Biese,  dosentti  Th.  Homdn  ja  alle- 
kirjoittanut. Tämän  kommissioonin  mietintö  on  pitkien  ja  ikävien  väittelyjen 
perästä  viimeinkin  ilmestynyt  siinä  «tiedonanto» -sarjassa,  jota  Maanviljelys- 
hallitus  on  alkanut  toimittaa.  Pitkäveteinen  se  ei  ole,  vaikka  sitä  tehdessä 
on  käytetty  jos  jonkinlaisia  lauseita,  eikä  siinä  ole  erityiskohtiin  liiaksi  kos- 
keteltu. Vaikka  joku  kohta  oUsikin  voinut  olla  laveammalta  esitetty,  niin 
voi  kuitenkin  sanoa,  että  siitä  muutamilla  sivuilla  saadaan  helposti  ymmär- 
rettävä, eheä  ja  ainakin  kirjoittajan  mielestä  oikea  esitys  siitä,  mitä  nyky- 
ajan tiede  voi  hallan,  sen  ilmestymis-ehtojen  ja  vaikutuksien  selittämiseksi 
esiin  tuoda.  Suotavata  olisi  myöskin,  että  yleisö  saisi  oikeamman  käsityksen 
hallailmiöstä,  kuin  mitä  sillä  vielä  tätä  nykyä  usealla  taholla  on.  Yleisön 
tajunnassa  on  vielä  monella  seudulla  se  käsitys  hallan  synnystä,  jonka 
Hällström    90    vuotta    sitten   lausui  ilmi  kuuluisassa.  Suomen  Talousseuran 

palkitsemassa  kilpakirjoituksessaaD.  Sen  makaan  yöhalloihin  on  syynä  se, 
että  niin  suuret  määrät  lämpöä  häviää  tullessaan  sidotuksi  veden  haihtuessa 
maan  pinnalta,  etenkin  järvistä  ja  suomailta.  Jos  kohta  tämä  seikka  es- 
tääkin suurempaa  lämmön  kohoamista  päivällä  ja  siis  välillisesti  voidaan 
sanoa  sen  edistävän  hallan  syntymistä,  niin  huomaamme  kuinka  riittämätön 
cämä  selitys  on  jo  siitäkin,  että  ilman  lämpö  hallan  aikana  pysytteleikse 
kastepisteen  tienoilla;  atmosfääri  on  siis  jokseenkin  täynnä  kosteutta,  josta 
syystä  myöskään  ei  mitään  sanottavampaa  haihtumista  voi  tulla  kysymyk- 
seen hallaöinä.  Pääasiallisena  syynä  yöhallojen  syntymiseen  täytyy  meidän 
itse  asiassa  pitää  sitä  seikkaa,  että  lämpö,  ilman  ollessa  kirkas  ja  läpikuul- 
tava sekä  tyyni,  erittäin  voimakkaasti  säteilee  maanpinnalta  3rmpäröivien 
ilmakerroksien  läpi  avaruutta  kohti,  tosiseikkoja,  jotka  vuosisatamme  alku- 
puolella, jolloin  Hällström  kirjoitti  mainitun  kirjansa,  vielä  olivat  kovin 
vähän  tunnettuja.  Halla  valmistuu  taikka  käy  mahdolliseksi,  jos  maa  ja 
ilma  jo  edellisinä  päivinä  on  kylmien  pohjatuulien  jäähdyttämä.  Myöskin 
pinnanmuodostus-suhteet  ovat  usein  siinä  määrääjinä,  kun  näet  kylmä,  jääh- 
tynyt ilma  laskeutuu  alaspäin  ja  kokoontuu  laajoille  vaakasuuntaisille  pin- 
noille tahi  laaksoihin,  joilla  ei  ole  luonnollista  kaltevuutta.  Jäähdytys  käy 
täällä  suuremmaksi  kuin  kukkuloilla  ja  rinteillä,  jossa  jäähtyneet  ilmaker- 
rokset virtaavat  pois  ja  ylhäältä  tulee  lämpimämpiä  sijaan. 

Tärkeimmät  seikat,  jotka  viivyttävät  taikka  vaikeuttavat  lämpömäärän 
vähenemistä  ovat  osittain  paikalliset  lämpövarat,  osittain  se  lisälämpö,  jonka 
usein  kyllä  heikot  mutta  kuitenkin  vaikuttavaiset  ilman  liikunnot  (tuulen 
henkäykset  y.  m.)  ulkoapäin  tuottavat.  Paikallisiin  lämpövaroihin  voimme 
lukea  ne  lämpömäärät,  jotka  vapautuvat  yön  kuluessa  tapahtuvassa  kaste- 
muodostuksessa,  ja  etupäässä  sen  lämmön,  joka  johtumisen  kautta  irtautuu 
lähinnä  maanpinnan  yläpuolella  olevista  ilmakerroksista  ja  sen  alapuolella 
olevista  maakerroksista  kasvullisuuksineen.  Tietysti  on  myöskin  pilvien 
taikka  edes  kevyen  utuvaipan  muodostuminen  erittäin  tärkeätä,  sillä  ne  kes- 
keyttävät, kuten  yleisesti  tiedetään,  jäähtymisen  pääasiallisen  syyn. 

Ne  lämpömäärät,  jotka  kesäyönä  johtuvat  alemmista  maakerroksista 
pinnalle,  näyttävät  olevan  melkoisen  suuret.  Eri  maanlaadut  vaikuttavat  tässä 
suhteessa  kuitenkin  erilailla;  huokoinen,  kevyt  sammal-  eli  turvemaa  on 
paljoa  epäsuotuisampaa  kuin  semmoinen  maa,  jossa  on  paljon  mineraalisia 
aineksia.  Hyvin  pontevasti  huomautetaan  siitä  syystä  myöskin  komitean 
lausunnossa,  kuinka  välttämätöntä  on,  paitsi  hyvää  ojittamista,  myöskin  hie- 

koittaa  taikka  savittaa  suoviljelyksiä;  eipä  toisiaankaan  näytä  mahdotto- 
malta että  suomaa,  joka  on  täydellisesti  kuivattu,  mutta  jota  ei  ole  sa- 
vitettu,  siten  on  käynyt  vielä  aremmaksi  hallalle  kuin  se  olisi  ollut,  jos 
sen  vesiperäisyys  olisi  pysynyt  suurempana,  kuten  ennra;  tämän  seikan 
onkin  kokemus  useissa  paikoin  näyttänyt  todistavan. 

Tuskin  tarvinnee  mainita,  että  mainittuihin  maan  parannuksiin  ei  ole 
syynä  ainoastaan  hallan  pelko,  vaikka  hallaa  siten  välillisesti  vastustetaan, 
samalla  kun  maan  tuotantovoimaa  ja  hedelmällisyyttä  ylipäänsä  lisätään. 
Välillisiin  suojeluskeinoihin  hallaa  vastaan  kuuluu  myöskin  eräs  toinen  ko- 
mitean puolustama  keino,  joka  oikeen  käytettynä  varmaan  voimakkaasti 
vaikuttaa  maamme  viljelys-oloihin.  Kysymys  koskee  riittävien  ja  helposti 
saatavien  kelvollisten  vara-siemenvarastojen  hankkimista,  josta  varsinkin  vii- 
meiset pari  vuotta  ovat  meille  antaneet  opettavan  vaikka  kalliisti  ostetun 
kokemuksen. 

Kieltämätöntä  on,  että  meidän  kotimaiset  viljalajimme  eivät  anna 
semmoista  tuotantoa,  joka  sisältämiensä  ravintoaineiden  prosenttimäärään 
nähden  olisi  saman  arvoinen  kuin  tuotanto  sellaisissa  maissa,  joissa  on  suo- 
tuisampi ilmanala  kuin  meillä.  T:ri  Lö/ström  on  koettanut  tarkasti  to- 
distaa tätä  meidän  maanviljelyksellemme  epäsuotuisata  suhdetta,  ja  tätä 
mainitsemaamme  sääntöä  todistaa  myöskin  muualla  saavutettu  kokemus. 
Koska  siemenen  ominaisuudet  ylipäänsä  menevät  perintönä  satoon  ainakin 
ensimäisessä  polvessa,  niin  olisi  helppo  koettaa  korottaa  tuotannon  arvoa 
hankkimalla  parempaa,  ulkomaista  siementä,  ellemme  silloin  joutuisi  niin 
sanoaksemme  tuhasta  tuleen.  Ulkomainen,  jalostunut  vilja  näet  tarvitsee 
kehittyäkseen  suuremman  lämpömäärän,  pitemmän  kasvuajan,  kuin  Pohjolan 
lyhyt  kesä  tavallisina  vuosina  voi  tarjota.  Samoin  on  talviviljan  laiholla 
vähemmin  vastustusvoimaa  kaikenlaisia  epäsuotuisia  vaikutuksia  vastaan  kyl- 
mänä vuodenaikana.  Jos  koetamme  täten  parantaa  tuotannon  laatua,  niin 
on  suurempi  vaara  tarjona  koko  tuotantoon  nähden,  sitä  suurempi,  jota 
vähemmin  ilmastolliset  suhteet  vastaavat  toivottua  tulosta. 

Sääntönä  voimme  pitää,  että  jokainen  viljalaji,  jota  kauvan  aikaa, 
esim.  vuosikymmeniä,  on  viljelty  samalla  seudulla,  on  sen  ajan  kuluessa 
saavuttanut  ominaisuuksia,  jotka  niin  sanoaksemme  osoittavat  tasapainokoh- 
dan  näiden  molempien  vastakkaisten  vaatimusten  välillä,  toiselta  puolen 
mahdoUisimmin  paraan  laadun,  toiselta  puolen  mahdollisimmin  pienimmän 
vaaran  välillä*    Useimmissa  tapauksissa  seuraa  siis  siitä  suuria  hankaluuksia» 

jos  käytetään  etäisiltä  paikkakunnilta  ja  hyvin  eriävästä  ilmanalasta  tuotua 
siementä,  vaikkemme  pitäisikään  vallan  arvottomana  mahdollisia  etuja.  Kun 
pohjoisesta  tuotua  siementä  käyttää  etelässä,  niin  vaara  siitä,  että  siemen 
ei  ennättäisi  kypsyä,  vähenee  mitättömiin,  mutta  se  vähentää  myöskin  tuo- 
tannon arvoa.  Päinvastoin  taaskin  suotuisammasta  ilmanalasta  pohjoisem- 
paan tuotu  siemen  aina  on  vaarassa,  että  liian  aikainen  syksy  turmelee  koko 
sadon,  mutta  samalla  voi  toivoa  että  tuotannon  arvo  on  suurempi,  jos  koe 
onnistuu. 

Jos  myönnämme  että  tämä  on  pääasiassa  oikein,  niin  huomaamme 
myöskin,  että  semmoisella  jyvälajilla,  joka  on  ilmanalaan  täydellisesti  totu- 
tettu, on  arvo,  jota  voi  sanoa  sen  varsinaista  ravinto-arvoa  suuremmaksi  ja 
joka  näyttäytyy  sen  suhteellisesti  suuressa  käytöllisyydessä  siemenenä  juuri 
tässä  ilmanalassa.  Voipi  siis  erottaa  jyvän  ravinto-arvon  ja  sen  tuotanto- 
arvon. Tuotanto-arvo  on  selvästi  arvattava  sitä  suuremmaksi,  kuta  lähem- 
pänä ollaan  viljalajin  ilmastollista  rajaa,  sillä  viljelys  supistuu  täällä  jo  niin 
vähäiseksi,  että  siemenen  satunnainen  häviö  käy  sangen  vaikeaksi  korvata 
yhtä  luotettavalla  tavaralla.  Viimeisten  vuosien  kokemus  Suomessa  on  taas 
erittäin  valtavasti  todistanut  tämän:  taaskin  on  näyttäytynyt,  että  katovuo- 
den tuottama  vahinko  ei  rajoitu  siihen  tuotannon  määrän  vähentymiseen, 
jonka  kesän  epäsuotuisat  säät  saivat  aikaan,  vaan  että  sen  vaikutus  tuntuu 
vielä  vuoden,  ehkäpä  useampiakin  vuosia  eteenpäin,  pääasiallisesti  siinä, 
että  on  niin  vaikeata  useilla  seuduin  hankkia  sopivata  siementä.  Moni 
Valvojan  lukijoista  varmaan  tuntee  semmoisia  tapauksia,  jolloin  viime  ke- 
sänä satoa  kohtasi  kato  ainoastaan  siksi  että  maahamme  tuotu  siemen  joko 
ei  voinut  kestää  talvea,  taikka  ei  kesän  aikana  saattanut  tyytyä  siihen  läm- 
pöön, joka  kotimaiselle  viljalle  oli  tarpeeksi.  Monessa  paikassa  voitiin 
nähdä  tuosta  seikasta  riippuva  erilaisuus  tuotannossa  muutoin  yhtä  hyvillä 
ja  lähetysten  olevilla,  pelloilla,  erilaisuus,  joka  silloin  näyttäytyi  valtavam- 
pana ja  laäjaperäisempänä  kuin  pitkiin  aikoihin. 

Se  on  tunnettu  asia,  että  suuri  osa  maamme  pienemmistä  maanvil- 
jelijöistä ei  hanki  siementä  pitemmäksi  aikaa  kuin  vuodeksi  eteenpäin. 
Yleisesti  myönnettänee  myöskin,  että  tämä  voi  olla  tuhoa  tuottavana  heik- 
koutena talon  toimeentulolle,  ja  vaikka  kohta  syynä  tähän  osittain  lienee 
kovin  suuri  huolimattomuus  ja  välinpitämättömyys,  niin  asian  laita  ei  siitä 
muutu.  Lukemattomat  ovat  paitsi  sitä  ne  kodit,  joissa  ollaan  kiitollisia 
jos  vuoden  tulot  ja  menot  jotakuinkin  menevät  tasan  ja  joissa  parhaimmalla 

tahdollakaan  on  mahdotonta  panna  mitään  säästöön  tulevien  katovuosien 
varalle.  Se,  joka  on  nähnyt  salon  asukkaan  ja  tuntee  hänen  raskaan  taiste- 
lunsa jokapäiväisen  leivän  tähden,  se  ei  voi  tyytyä  siihen  vaan,  että  moittii 
häntä  laiskuudesta,  tietämättömyydestä  ja  saamattomuudesta,  etsien  siinä 
ainoata  selitystä  tuohon  yhä  uudistuvaan  hätään. 

Siten  on  tullut  näkyviin,  että  kun  kato  kohtaa,  niin  tuo  yksityisten  suuri 
joukko  ei  voi  enää  auttaa  itseään.  Estääkseen  laajoja  maan-aloja  kerras- 
saan melkoisesti  taantumasta  kehityksessään  täytyy  siis  hallituksen  ryhtyä 
asioihin  ja  tavallisesti  on  silloin  sen  ensimäisiä  ja  tärkeimpiä  toimia  hank- 
kia siementä  tulevaksi  vuodeksi.  Kuinka  vaikea  tämä  tehtävä  on,  millaisia 
erehdyksiä  siitä  tapahtuu,  kuinka  helposti  sitä  voi  joutua  riippuvaiseksi  ulko- 
maalaisten viljakauppiaiden  tietämättömyydestä  taikka  vieläpä  petollisuudes- 
takin, sitä  emme  tässä  tarvitse  sen  enempää  selvittää.  Syvät  rivit  kyllä 
tietävät  katkerasta  kokemuksestaan  millaista  se  on,  kun  siemeniä  saadakseen 
täytyy  turvautua  «kruunun  jyviin»  ja  kuinka  usein  tuo  tarjottu  apu  on  vaan 
näennäinen  ja  monesti  vielä  lisää  kurjuutta. 

Hallakomitea  onkin  tarkastanut  tätä  puolta  asiasta,  kuten  odottaa  sopii, 
ja  viitannut  mitä  olisi  tehtävä  tämän  yllä  mainitun  uhkaavan  vaaran  vä- 
hentämiseksi. 

Se  valtion  etu,  jota  syntynyt  katovuosi  loukkaa,  on  kyllin  suuri  he- 
rättääkseen  tavallisissa  tapauksissa,  ja  sitä  suuremmassa  määrin,  jota  isompi 
vahinko  on  ollut,  ponteviin^  ponnistuksiin  ja  joskus  tuntuviin  uhrauksiinkin 
tappion  korvaamiseksi.  Näyttää  kuitenkin  siltä  kuin  tähän  saakka  seurattu 
menetystäpä  ei  aina  olisi  osoittanut  sitä  arviokykyä,  jonka  aseman  tila 
vaatii.  Hyvät  vuodet  on  otettu  vastaan  semmoisina,  kuin  ne  ovat  tulleet, 
ja  kun  sitten  onnettomuus  on  kohdannut,  on  mitä  suurimmalla  pontevuu- 
della taisteltu  sitä  vastaan;  ainoastaan  tietämättömyys  taikka  narrimainen 
menestyksen  tarve  kaunokirjallisissa  tekotaisteluissa  voi  olla  tunnustamatta, 
mitä  on  tehty.  Toiselta  puolen  on  kieltämätöntä,  että  olisi  pidettävä  edis- 
tyksenä, jos  tuo  kelvollisen  siemenen  häviön  vaara  voitaisi  uusien  vakuu- 
tusperiaatteiden mukaan  jakaa  tasaisemmin  eri  vuosille  ja  siten  saataisi  se 
vähemmän  tuntuvaksi.  Yksinkertaisin  keino  olisi  epäilemättä  se,  ettei  vii- 
vyteltäisi  kelvollisen  siemenen  hankkimista  kunnes  katovuosi  tosiaankin  on 
käsissä,  jolloin  se  kieltämättä  jo  on  liian  myöhäistä,  vaan  toimitettaisi  se 
vähitellen  niinä  vuosina,  jolloin  sitä  voi  saada  kotiseudulta  suurempia  mää- 
riä.    Varmana    voimme   pitää,   että  yksityinen  yritteleväisyys  tässä  kohden 

voi  aikaan  saada  paljon,  ja  kun  tahto  paranee  ja  kokemusta  lisääntyy,  tulee 
aikaansaamaan  vieläkin  enemmän,  matta  maamme  etäisimmissä  seuduissa, 
missä  apua  useimmiten  tarvitaan,  ei  edes  kuntien  voimat  ja  ponnistukset 
aina  taida  riittää.  Siitä  syystä  näyttää  luonnolliselta,  että  valtio,  jolla  tässä 
on  niin  suuria  etuja  valvottavana  ja  jonka  viimein  kuitenkin  aina  täytyy 
tulla  avuksi,  myöskin  ottaa  ensi  askeleen  hankkiakseen  suurempia  paikalli- 
sia varavarastoja  itävätä  viljaa.  Luonnollisin  tie  tämän  päämäärän  saa- 
vuttamiseen lienee  siinä,  että  ruunun  makasiinit  järjestetään  ja  muutetaan 
mainitun  tarkoituksen  mukaisiksi.  Nykyajan  kulkulaitoksiin  nähden  tuntuu 
jokseenkin  aiheettomalta  pitää  säästössä  suuria  viljavarastoja  ainoastaan 
ruokatarpeita  varten;  jos  syntyy  jauhon  puute,  niin  voi  sen  helposti  auttaa 
mitä  lyhyimmässä  ajassa,  tuomalla  viljaa  joko  toisista  lääneistä  taikka  ulko- 
mailta. Tärkeämpää  ja  sopivampaa  hetken  vaatimuksiin  nähden  olisi, 
että  koetettaisiin  näissä  laitobissa  hankkia  turvaa  siemenen  puutetta  vastaan. 

Kernaasti  myönnämme,  että  ehdotuksen  toimeenpanolla  on  vaikeu- 
tensa. Ei  tunneta  tarkemmin,  kuinka  kauvan  meidän  riihessä  puitu  viljamme 
tavalliseen  tapaan  säilytettynä  voi  pysyttää  itäväisyytensä  entisellään.  Luon- 
nollista on,  että  varastoja  aina  aika  ajoittain  täytyy  uudistaa,  jos  kerran 
tahdotaan  varmuutta  siitä,  että  itäväisyys  pysyy  tyydyttävänä.  Noiden  eri 
hankkijoiden  tuomien  ja  eri  vuodenaikoina  kasvaneiden  viljalajien  tarkastus 
vaatii  siis  semmoista  huolellisuutta,  varovaisuutta  ja  taitoa,  jota  ei  ehkä 
liene  niinkään  helppo  löytää  yhdistettynä  henkilössä,  joka  muutoin  olisi 
makasiinin  hoitajaksi  sopiva.  Sitä  vaaraa  ei  myöskään  saa  unhottaa,  että 
yksityisten  huolenpito  siten  ehkä  laimenee  ja  nämä  vielä  enemmän  kuin  en- 
nen rupeavat  luottamaan  siinä  kuten  muussakin  korkean  kruunun  apuun. 
Sitä  vastoin  ei  tarvinne  peljätä  sen  suurempia  vaikeuksia  kuin  ennenkään 
sopimuksissa  lainan  ottajien  kanssa  ja  ne  voisivat  mukavimmin  tulla  toimi- 
tetuiksi kunnallishaUituksien  välityksellä  ja  vastuulla.  Kaikissa  tapauksissa 
näyttää  komitean  mietintö  tarjoavan  niin  paljon  mahdollisuutta  tämän  maan- 
viljelyksen erittäin  tärkeän  ehdon  parantamiseksi,- että  sitä  sietäisi  lähemmin 
tutkia  ja  ainakin  koetteeksi  panna  toimeen  jossakin  maamme  osassa. 

Enemmän  kuin  mikään  muu  seikka  on  kysymys  suoranaisesta  suo- 
jasta hallaa  vastaan  vienyt  komitealta  aikaa  ja  vaivoja.  Se  kysymys  ei 
olekaan  helpoimmin  selvitettäviä  ja  harvoilla  henkilöillä  meidän  maassa 
lienee  ollut  tilaisuutta  tulla  tässä  asiassa  mihinkään  kokemuksiin  perustuvaan 
vakuutukseen. 

Eddcd  muita  on  tullut  käytäntöön  se  keino,  että  on  koetettu  aikaan 
saada  keinotekoisia  savu-  ja  höyrypilviä,  jota  jo  ammoisista  ajoista  saakka 
on  koeteltu  sekä  meillä  Suomessa  että  muissa  maissa.  Tunnustaa  täytyy, 
että  tämä  varokeino  on  täydellisesti  sopusoinnussa  uusien  teoriiojen  kanssa 
hallan  synnystä,  niin  että  tuskin  voinee  prinsiipin  kannalta  kieltää  niiltä  to- 
denperäisen  vaikutuksen  mahdollisuutta.  Asian  laita  on  kuitenkin  toinen,  kun 
metoodia  koetetaan  käytännössä  toteuttaa  Ja  siitä  ovat  mielipiteet  hy  viti  eriäviä. 

Liioittelematta  voimme  sanoa,  että  suurimpia  vaikeuksia  suojeluskeino- 
jen  käyttämisessä  hallaa  vastaan  on  siinä,  ettei  milloinkaan,  paitsi  vallan 
erikoistapauksissa,  voi  edeltäkäsin  sanoa,  milloin  halla  on  odotettavissa. 
Useimmat  kasvit,  ehkäpä  kaikkikin,  sietävät  muutamia  tuntia  lämpömäärän 
laskeutumista  alle  o®  ilman  näkyvää  haittaa;  toiselta  puolen  taaskin  lämpö- 
mittari ainoastaan  poikkeustapauksissa  hallaöinä  alenee  alle  —  4®  ä  5®  C. 
Verrattain  pienet  vaihdokset  lämpösuhteissa  siis  määräävät,  vahingoittuvatko 
kasvit  vai  ei.  Useimmissa  tapauksissa  ei  voi  edeltäkäsin  varmuudella  sanoa, 
kuinka  paljon  ilma  kylmenee  jollakin  määrätyllä  paikalla;  varmana  voimme 
myöskin  pitää,  että  asian  laita  pysyy  semmoisena  vielä  kauvan  aikaa  eteen- 
kinpäin,  sillä  hallailmiö  on  liian  monimutkainen,  liian  vaihteleva  lyhyiden 
matkojen  päässä,  liian  paljon  riippuva  mitä  erilaisimmista  vaikutuksista,  voi- 
daksemme tarkkaan  määrätä  sen  kulun.  Kaikki  savuttamismetoodit  edel- 
lyttävät kuitenkin  jonkunmoisia  valmistuksia,  joihin  menee  aikaa  ja  jotka 
täytyy  toimittaa  ennenkuin  hallan  vaara  alkaa.  Emme  tarvinne  tarkemmin 
selittää,  että  tämä  monessa  tapauksessa  tietysti  aikaansaa  vaivaa  ja  kustan- 
nuksia, missä  itse  asiassa  ei  mitään  vaaraa  olekaan,  ja  yhtä  selvää  on 
myöskin,  että  tuo  kaikki  on  omiaan  tekemään  metoodin  käytäntöä  kal- 
liimmaksi ja  vaikeammaksi. 

Ensimäinen  ja  tärkein  edellytys  hallan  vastustamisessa  on  tietysti  sen 
ehtojen  ja  kulun  tarkka  tunteminen.  Tosiasia  on,  että  moni  tärkeä  seikka 
on  sangen  vaillinaisesti  selvitetty  ja  meteoroloogisten  asemien  havainto- 
ainekset eivät  myöskään  voi  riittävästi  valaista  syntyneitä  kysymyksiä.  Paitsi 
sitä,  että  muutamia  seikkoja,  kuten  esim.  lämmön  vaihdoksia  ylemmissä 
maakerroksissa,  tuskin  ollenkaan  tarkastetaan,  ei  ylipäänsä  voi  ottaa  huo- 
mioon noita  usein  hyvinkin  suuria  eroavaisuuksia  lämpömäärässä  ja  kosteu- 
dessa y.  m.  joita  voi  löytyä  eri  mailla,  vaikka  ne  ovat  lähetysten. 

Saattaakseen  mahdolliseksi  työskentelemisen  tällä  laajalla  alalla,  jossa 
yksityinen  yritteleväisyys  vaan  hitaasti  ja  arvatenkin  useilla  ja  aavistamatto- 

millä  keskeytyksillä  voi  toimia,  on  komitea  ehdottanut,  että  perustettaisiin 
tutkimus-asema^  jonka  tehtävänä  olisi  lähinnä  seuraavina  vuosina  panna  toi- 
meen soveliaassa  osassa  maatamme  järjestettyjä  tutkimuksia  ulkona  kedolla. 
Pääasiana  ohjelmassa  on  seUaisten  havaintojen  tekeminen,  joilla  saataisiin 
selville  eri  maanlaatujen  ja  eri  paikallisuuksien  eroavaisuudet  etupäässä 
lämmön  ja  kosteuden  vaihdoksiin  nähden.  Tämän  lisäksi  tulisivat  tutkimukset 
säteilemissuhteista  meidän  leveysasteillamme  ja  kokeet,  joiden  tarkoituksena 
olisi  eri  metoodeja  seuraamalla  saada  jonkunmoinen  kokemus  siitä,  onko 
mahdollista  edeltäkäsin  ennustaa  hallaa.  Jos,  kuten  on  toivottava,  tämä 
kesäasema  saadaan  aikaan,  niin  voimme  odottaa  siltä  paitsi  selityksiä  hal- 
laa koskevissa  kysymyksissä  myöskin  tärkeätä  apua  yleisten  ilmastollisten 
seikkojen  selvittämiseksi. 

Mitä  vihdoinkin  tulee  kysymykseen  suoranaisesta  hallan  vastustami- 
sesta, erittäinkin  savuttamalla,  niin  on  komitea  arvellut,  että  aseman  ohjel- 
Olassa  myöskin  pitäisi  olla  kokeita  siihen  suuntaan,  mikäli  tilaisuutta  siihen 
on  olemassa.  Tätä  tarkoitusta  varten  on  komitean  enemmistö  ehdottanut 
annettavaksi  eventuaalisesti  5,500  markan  apuraha,  josta  suurin  osa  käy- 
tettäisiin noiden  kuuluisien  n.  s.  Lemströmin  turvesoihtujen  valmistamiseen.  ^) 

n. 

Hiukan  enemmän  kuin  vuosi  takaperin  on  professori  Lemström  kirja- 
sessa «Om  Nattfrostema  och  medlen  att  förekomma  deras  härjningar» 
uudestaan  esittänyt  aikaisemman  kokemuksensa  tässä  aineessa  ja  laajasti 
motiveerannut  käsityksensä  niistä  toimenpiteistä,  joihin  aluksi  pitäisi  ryh- 
dyttämän. Koska  tämä  kirjanen  on  ollut  refereerattuna  useissa  jokapäi- 
väisissä sanomalehdissä,  voinee  otaksua  että  sen  sisällys  on  pääasiassa  tun- 
nettu. Hallakommissioonin  lausunnossa  on  herra  L.  laajassa  vastalauseessa 
uudestaan  selvittänyt  kantansa,  joka  pääasiassa  on  pysynyt  muuttumatta, 
huolimatta  niistä  seikoista,  joita  komissioonissa  on  ilmituotu  tämän  kysy- 
myksen selvittämiseksi.  Siinä  ei  myöskään  puutu  tuota  ennen  kuultua  väi- 
tettä «että    todennäköisyys,  jotta   suojelusta  hallaa  vastaan  voidaan  aikaan 


^)  Kirjoittaja,  joka  muutoin  on  liittynyt  enemmistön  mielipiteisiin,  on  omasta 
puolestaan  arvellut,  että  sillä  vähällä  asiallisella  kokemuksella,  joka  vielä  on  olemassa, 
ei  pitäisi  edeltäkäsin  rajoittaa  sen  henkilön  toimintavapautta,  jonka  kuitenkin  lopulli- 
sesti on  vastattava  savuttamiskokeiden  toimittamisesta,  ja  että  korkeintaan  3,000  mar- 
kan summa  olisi  riittävä  tällaisten  kokeitten  toimeenpanemiseen  ensimäisenä  vuonna. 

saada  keväästä  (Toukokuun  keskipalkoilta)  syksyyn  (Syyskuun  keskipaikoille) 
lähenee  varmuutta».  Koska  asia  tuntuu  jo  olevan  noin  selvillä,  niin  tus- 
kinpa luulisi  sen  paljonkaan  enää  kaipaavan  tutkimista;  käynyt  matkansa 
sanoo,  käymätön  ajattelee.  Mutta  kun  kustannukset  tulevat  puheeksi,  niin 
silloin  huomaa,  että  asialla  on  toinenkin  puoli;  jotta  «tarpeellinen  varmuus» 
saavutettaisiin,  vaatii  hra  L.  10  tutkimus-asemaa  asetettavaksi,  eikä  sitä 
varmuutta  muutenkaan  tyhjällä  saa:  312,700  mkaa  on  hra  L:n  laskema 
loppusumma  tähän  tarkoitukseen.  En  tiedä  pidetäänkö  tätä  summaa,  niin- 
kuin hra  L.  syystä  pelkää,  ainoastaan  ensi  silmäyksellä  «sekä  suurena,  että 
pelottavana»,  vai  tuleeko  semmoinen  käsitys  perästäkin  lukijassa  pysymään, 

Ainoastaan  yksi  seikka  olkoon  tässä  vielä  mainittu.  Suomen  Talous 
seura  on  luullakseni  ainoa,  joka  tähän  asti  vähänkään  suuremmassa  mää 
rässä  on  koettanut  hra  L:n  soihtuja.  Nämä  kokeet  loppuivat  varsin  nolosti 
ja  Talousseura  on  niitten  johdosta  arvosteUut  hra  L:n  menettelytapaa  seu- 
raavalla tavalla:  «mitään  käytännöllistä  merkitystä  hallasoihdut  eivät  ole 
meillä  (Suomessa)  saaneet  ja  tuskin  saanevatkaan,  ainakaan  ei  ennenkuin 
metoodi,  jos  mahdollista,  on  tehty  yksinkertaisemmaksi  ja  halvemmaksi, 
sekä  myöskin  soihtujen  valmistustapa  on  parannettu,  niin  että  voidaan  panna 
ne  varmasti  ja  nopeasti  toimintaan».  Päästäkseen  tästä  ankarasta  arvoste- 
lusta julistaa  hra  L.  nyt  Talousseuran  käyttämät  soihdut  viallisiksi  ja  tur- 
meltuneiksi sekä  tietysti  kaikki  niillä  saavutetut  tulokset  erehdyttävibi  ja 
vääriksi.  Tähän  sopii  muistuttaa,  että  hra  L.  oli  perustanut  varsinaisen 
yhdistyksen  näitten  hallasoihtujen  valmistamista  ja  levittämistä  varten.  Hra 
L:n  välityksellä  olikin  Talousseura  tilannut  tarpeensa  eikä  niitä  arvattavasti 
ilman  hra  L:n  tiedotta  ja  myönnytyksettä  käytettykään.  Jos  hra  L. 
nyt  huomaa  tavaransa  kelvottomaksi,  niin  tuskin  voi  enään  väittää,  että 
soihtujen  valmistus  olisi  niinkään  helppo  asia,  koska  ci  keksijä  itsekään 
vartavasten  perustetun  yhdistyksen  avulla  ole  osannut  sen  kummempaa 
aikaan  saada. 

Tirehtööri  Biese  on  komissioonissa  antautunut  hra  Lemströmin  kanssa 
yhtä  köyttä  vetämään,  vieläpä  siihen  määrään,  että  hän  on  komissioonin 
ainoa  jäsen,  joka  kaikille  hra  L:n  monenkarvaisille  laskuille  ja  ehdotuksille 
ei  ole  löytänyt  ainoatakaan  epäilyksen  sanaa.  Omassa  vastalauseessaan 
kuitenkin  hra  B.  tekee  omat  ehdotuksensa,  jotka  suureksi  osaksi  perustuvat 
siihen,  että  hra  B.  kovin  vaillinaisesti  on  käsittänyt  komissioonin  tarkoituk- 
sen ja  jotka  sen  vuoksi  eivät  tässä  sen  enempää  selvitystä  kaipaa. 

Vastalauseeseonsa  on  hra  Lemström,  sen  jälkeen  kun  komissiooni  jo 
oli  lopettanut  työnsä,  liittänyt  kaksi  kertomusta  suojeluskokeista  muka  «kau- 
niina ja  valaisevina»  näytteinä  siitä,  mitä  hyvillä  soihduilla  voi  saada  aikaan. 

Ensimäisessä  liitteessä  hra  Fredr.  Järnefelt  kertoo  kokeesta,  jonka 
hän  kesäkuun  3  p.  1890  teki  rukiin  suojelemiseksi..  Suojeltava  peltomaa 
oli  8  tynnyrinalan  suuruinen  ja  siihen  käytettiin  450  soihtua.  Sytyttämis- 
työssä  kastettiin  soihdut  runsaasti  petroleumilla  ja  siinä  oli  työtä  keskiyöstä 
alkaen  kahdelle,  vaan  k:lo  kahdesta  lähtien  viidelle  hengelle;  k:lo  7^  4 
aamulla  olivat  soihdut  vihdoin  sytytetyt.  Herra  J:n  havaintojen  mukaan 
olisi  lämpömittari  päivän  nousun  aikana  osoittanut  3<> — 4,5®  korkeampaa 
lämpöä  soihtujen  ympäröimällä  alueella  kuin  niiden  ulkopuolella.  Maan 
pintamuodostuksista,  ympäristöjen  ja  käytettyjen  instrumenttien  laadusta  ei 
virketa  mitään,  josta  syystä  on  vaikea  sanoa  kuinka  luotettavina  noita  teh- 
tyjä havaintoja  ja  johtopäätöksiä  voi  pitää.  Mutta  jos  kohta  tuntuva  lämpö- 
määrän erotus  todella  olisi  syntynytkin  soihtujen  vaikutuksesta,  niin  ei  tätä 
koetta  mitenkään  voi  sanoa  vaikuttavaksi  hallan  suojeluskeinoksi,  sillä  ruis 
ei  vahingoittunut  suojatulla  alueella  eikä  myöskään  sen  ulkopuolella, 

Merkillisempiä  ovat  tirehtööri  Langin  tekemät  kokeet  Elisenvaarassa 
lähellä  Kurkijokea  kesällä  1892,  luvultaan  kuusi.  Vielä  hauskempia  ne 
olisivat,  jos  hra  Lemström  olisi  julaissut  tirehtööri  Langin  kertomuksen 
niistä  semmoisenaan  ja  jättänyt  omat  mietteensä  sikseen.  Mutta  sel- 
laisessakin muodossa,  kuin  kertomus  nyt  esiintyy,  on  siinä  monta  seikkaa, 
joita  ansaitsee  pitää  muistissa.  Ensimäiseksi  hämmästyttää  meitä  se  seikka, 
että  näitä  kokeita  ei  ollenkaan  tehtykään  hra  Lemströmin  soihduilla  vaan 
esi-isien  tapaan  polttamalla  valmistamattomia  turpeita  ja  kaikenlaista  puu- 
törkyä.  Hallasoihtujen  valmistamiseen  tarvittavia  koneita  on  kyllä  jo  kau- 
van  aikaa  ollut  Kurkijoella,  mutta  niitä  ei  tähän  saakka  vielä  ole  käy- 
tetty, mikä  myöskin  hyvin  kuvaa  vaikeudet  niiden  valmistamisessa.  Soih- 
tujen puute  ei  kuitenkaan,  kuten  kyllä  saattoi  arvatakin,  estänyt  savutta- 
miskokeita,  jotka  hra  Lemströmin  mukaan  «ovat  osoittaneet,  miten  voimakas 
on  suojelus  hallaa  vastaan  kaikessa  yksinkertaisuudessaan».  Eräällä,  noin 
39  ha  suuruisella  suoviljelyksellä,  johon  oli  kylvetty  kauraa,  poltettiin  suuria 
kasoja    puunjuuria  ja  turpeita;  ^)  kovina  hallaöinä  sytytettiin  32  semmoista 

*)  Hra  Lemström  käyttää  ruotsalaisessa  painoksessa  väärin  sanaa  „dyjord"  ^iorf- 
sanan  asemesta. 

2 


140  A.  Osw.  Kihlman. 

kasaa,  lieveämpinä  vähemmän.  Tällaista  suojelemista  toimitettiin  kuutena 
yönä  Elokuussa  ja  Syyskuussa.  Sen  nojalla,  että  hän  tuntee  ilmastolliset 
suhteet  ja  hallan  leviämisen  eri  mailla  näillä  seuduilla  samana  vuonna  ja 
edellisinä  vuosina,  arvelee  tireht.  Lang  voivansa  varmuudella  päättää,  että 
koko  kauran  kasvu,  1,132,2  hl.  kauraa,  suojeluskeinon  avulla  pelastui  hä- 
viöstä. Koska  tällaisia  kokeita  arvostellessa  täytyy  pitää  erittäin  ratkaise- 
vana seUaisten  henkilöiden  mielipiteitä,  jotka  sen  nojalla,  että  he  tuntevat 
paikalliset  olosuhteet,  voivat  laskea  kokeiden  vaikutusvoiman,  niin  voimme 
yhtyä  hra  Langin  lausuntoon  siinä,  että  tässä  on  olemassa  tapaus,  jossa 
todellinen  ^)  suoja  hallaa  vastaan  on  saavutettu  savuttamalla.  Jos  tämä 
käsitys  on  oikea,  niin  on  tässä  taas  loistava  todistus  niiden  vanhojen  väit- 
teiden pätevyydestä,  joissa  neuvotaan  käyttämään  halpoja  ja  aina  käsillä 
olevia  polttoaineita  kokeissa,  ja  samalla  ne  todistavat  kuinka  vähän  erityi- 
siä «hallasoihtuja»  tällaisissa  tilaisuuksissa  tarvitaan. 

Nämä  kokeet  Kurkijoella  todistavat  kuitenkin  hra  Lemströmin  mielestä 
vielä  painavammin  hänen  kalkyylinsa  oikeiksi  «hallasoihtujen»  erinomaisista 
ominaisuuksista,  todistus,  joka  kuitenkin  muille  kuin  hra  L:lle  on  käsittämätön, 
koska,  kuten  jo  mainitsimme,  näissä  kokeissa  ei  käytetty  ollenkaan  mitään 
soihtuja.  Siitä  syystä  näyttää  myöskin  mahdottomalta  yhtyä  hra  Lemströmin 
johtopäätöksiin  tästä  «että  se  soihtumäärä,  jonka  olen  ehdottanut,  varmaan 
on  ensimäisen  menettelytavan  mukaan  pikemmin  kovin  suuri  kuin  kovin 
pieni,  sekä  että  suojelus  toisen  menettelytavan  mukaan  tulee,  niinkuin  olen 
olettanut,    sillä    soihtumäärällä,  jonka  olen  ehdottanut,  aivan  tehokkaaksi». 

Kuten  näemme,  on  hra  L.  koettanut  antaa  kokeille  Elisenvaarassa 
erityisen  merkityksen ;  selvää  on  kuitenkin,  että  ne  eivät  anna  minkäänlaista 
tukea  hänen  esittämänsä  keinon  käytöllisyydelle.  Näitä  kokeita  ansaitsee 
kuitenkin  tarkastaa  toiseltakin  kannalta.  Kuten  tireht.  Lang  on  huomautta- 
nut, oli  nimittäin  tästä  kaurasta  ainoastaan  50  ä  60  %  itävää;  tähän 
tireht.  Lang  arvelee  olleen  syynä  hallan  vahingon^  jonka  hän  otak- 
suu tapahtuneen  10  p.  Syyskuuta,  joUoin  suojelus  oli  epätäydellinen,  kun 
näet  savu  valkeista  nousi  suoraan  ylöspäin.  Jos  ylipäänsä  pidämme  tireht. 
Langin  mielipiteitä  oikeina,  ei  liene  syytä  tässä  seikassa  niistä  poiketa; 
tuntuu  siitä  syystä  todennäköiseltä,  että  savusuojelus  Elisenvaarassa  onnistui 
vaan  osapuolin.    Jos  lähemmin  tarkastamme  niitä  hallaöitä,  jolloin  savutta- 

')  Kauvempana  nfieniine  ettri  suojelus  missään  tapauksessa  ollut  täyäilimen. 

minen  toimitettiin,  huomaamme  sitä  paitsi  että  kahta  näistä  ei  ollenkaan 
mainita  niissä  lukuisissa  ilmoituksissa,  joita  Suomen  maantieteellinen  seura  on 
koonnut,  ja  myöskin  kahtena  toisista  öistä  halla  oli  niin  lieveätä  laatua,  että 
todenmukaisemmin  voimme  otaksua  niiden  olleen  kauralle  vallan  vaaratto- 
mia kuin  päinvastoin.  Todellinen  hallansuojelus  supistuu  siis  kahteen  yöhön, 
14  p:nä  Elokuuta  ja  10  p:nä  Syyskuuta.  Näistä  sanoo  Elisenvaaran  vouti 
edellistä  «kovaksi»,  mutta  tämä  sana  lienee  sentään  hiukan  liioiteltu,  sillä 
naapuripitäjissä  tehdyt  havainnot  osoittavat  yhtäpitävästi,  että  halla  täällä 
ja  jokseenkin  kaukana  vielä  pohjoiseen  päin  oli  lieveätä  laatua.  Tämä  yö 
on  kuitenkin  ainoa,  josta  jotakuinkin  todennäköisesti  voimme  otaksua,  että 
hallansuojelus  silloin  oli  täydellisesti  vaikuttava.  Syyskuun  10  p:nä  oli  kovin 
halla  kaikista  siihen  saakka  näillä  seuduilla  olleista,  ja  tireht.  Lang  arvelee 
myöskin,  että  kaura  silloin  vahingoittui.  Ei  kuitenkaan  tunnu  mahdotto- 
malta tässä  olettaa,  että  hallanvahinkoon  ei  ollut  niin  paljon  se  syynä, 
että  tulet  juuri  tänä  yönä  vaikuttivat  vaillinaisesti,  vaan  yhtä  asiallista  on 
otaksua  syyn  olleen  siinä,  että  lämpömäärä  ylipäänsä  aleni  tänä  yönä  niin 
paljon  kauravainioila,  ettei  tämä  keino  voinut  sitä  estää.  Sitä  paitsi  on 
huomattava,  ettei  mitään  hallansuojelusta  koetettu  tuona  suurena  hallayönä 
Syyskuun  i  p:nä,  joka  kuitenkin,  vaikka  se  näillä  seuduilla  oli  verrattain 
lieveä,  hävitti  kauran  itäväisyyden  suoviljelyksillä  useissa  paikoin  naapuri- 
pitäjissä (Jaakkimassa,  Kerimäellä).  Se  mahdollisuus  on  siis  myöskin  ole- 
massa, että  savusuojelus  vaikutti  sekä  Elokuun  1 4  p:nä  että  Syysk.  10  p:nä, 
mutta  että  vilja  vikaantui  näitten  välisellä  ajalla.  Mahdotonta  lienee  jä- 
lestäpäin  saada  varmuutta  tässä  seikassa. 

Ei  voi  nyt  enempää  kuin  ennenkään  lausua  periaatteellisia  epäilyksiä 
hallan  suojaamisen  mahdollisuudesta  jokseenkin  kovinakin  hallaöinä.  Omasta 
puolestaan  ei  kirjoittaja  kuitenkaan  voi  pitää  kysymystä  käytännössä  lähes- 
kään ratkaistuna,  vaikkei  otettaisikaan  lukuun  erinomaisen  kovia  hallatapauk- 
sia.  Tämän  käsityksen  vahvistamiseksi  mainittakoon  tässä  pari  tapausta 
viime  kesästä,  jolloin  koetettiin  aikaan  saada  hallansuojaa  savuttamalla. 

Yöllä  Elokuun  14  ja  15  p:n  välillä,  jolloin  oli  mieto  halla,  toimitti 
eräs  toimelias  talonpoika  savuttamista  vainiolla  lähellä  Märtensbytä  Espoossa. 
Savutetussa  pellossa  kasvoi  perunoita,  ja  alaltaan  se  oli  hiukan  enemmän 
kuin  2  ha;  se  sijaitsee  etelään  päin  viettävällä  rinteellä,  jonka  alin  osa  on 
niin  matalalla,  että  merivesi  joskus  tunkee  saralle,  ja  sitä  pidetään  hallan 
arkana.     Koko    yö  poltettiin  3  suurta  kokkoa  pohjoispuolella  peltoa,  joka 

siitä  täydellisesti  peittyi  savulla.  Savutusaioeina  käytettib  äsken  kitkettyä 
rikkaruohoa,  jota  heitettiin  hiillokseen.  Aamusella  nähtiin,  ettei  lehteäkään 
ollut  vahingoittunut  ja  omistaja  itse  arveli  vannaan  tällä  toimellaan  pelas- 
taneensa perunamaan.  Useissa  paikoin  täUä  seudulla  huomattiin  vähäi- 
siä vahinkoja  perunamailla,  niinpä  esim.  eräällä  pohjoisella  rinteellä  aivan 
lähellä,  joka  ainakin  sijaitsi  yhtä  korkealla  kuin  suojatun  vainion  ylin  osa. 
Toiselta  puolin  on  huomattava,  ettei  missään  tapahtunut  tuntuvampia  va- 
hinkoja tänä  yönä  ja  että  suuri  perunamaa  toisella  puolen  kylää  ei  myös- 
kään vahingoittunut  ollenkaan,  vaikka  se  ei  ollut  yhtään  suojattu;  se  on 
melkein  vaakasuora  pinnaltaan,  joka  on  samalla  tasalla  kuin  keski-osa  suo- 
jattua vainiota. 

Kaksi  viikkoa  myöhemmin,  eli  Elokuun  28  p:nä,  tuli  taas  halla,  tällä 
kertaa  niin  kova,  että  puutarhassa  aivan  meren  rannassa  länkäpavut  turmel- 
tuivat, vaikka  ne  olivat  peitetyt  ohuilla  kartiineilla.  Savuttamista  toimitet- 
tiin nytkin  samalla  pellolla  kuin  edellisellä  kerralla  ja  samalla  tavalla  kuin 
silloinkin.  Vaikka  savua  syntyi  hyvin  runsaasti,  turmeltui  kuitenkin  koko 
perunan  kasvu  paitsi  muutamia  yksityisiä  lehtiä  aivan  maan  rajassa. 

Samana  yönä.  Elokuun  28  p.  savutettiin  toistakin  perunamaata  Pinnan 
talossa  lähellä  edellistä  paikkaa.  Tämä  pelto  on  osa  suuremmasta,  jok- 
seenkin vaakasuuntaisesta  pellosta;  suojattu  ala  oli  noin  70  m.  leveä  ja 
400  m.  pitkä,  kulkien  pohjoisessa  ja  etelässä  pitkin  puron  rantaa.  Hy- 
vissä ajoin  illalla  tehtiin  pellon  pohjoisreunalle  n  tulta,  joita  sitten  yllä- 
pidettiin koko  yön  lastuilla,  rikkaruohoilla  ja  vastaniitetyllä  heinällä.  Pelto 
peittyi  siitä  täydellisesti  savulla,  niin  että  henkilöt,  jotka  liikkuivat  savun 
halki  jo  muutamia  askeleita  kuljettuaan  hävisivät  näkyvistä.  Savun  korkeus 
arvosteltiin  vähäistä  ennen  auringon  nousua  noin  4^5  syleksi.  —  Peru- 
nat paleltuivat  niin  kovasti^  että  ainoastaan  varret  ja  joku  pienoinen  lehti 
maanrajassa  säilyivät.  Ei  edes  voitu  huomata  minkäänlaista  eroa,  tulien 
lähellä  kasvavien  kasvien  ja  niitten  kasvien  välillä,  jotka  olivat  etäimpänä 
pellon  toisessa  päässä. 

Pellon  omistaja  arveli  kokeensa  kyllin  todistavan,  kuinka  vähäarvoista 
savuttamis-suojeleminen  on.  Omasta  puolestaan  tuntui  kirjoittajasta,  joka 
vähän  sen  jälkeen  kävi  tällä  paikalla,  siltä  että  vaikeudet  suojaa  toimit- 
taessa kovina  hallaöinä  ovat  paljoa  suuremmat  kuin  hän  aikaisemmin  oli 
luullut. 

in. 

Erityisessä,  hallakomiteao  mietintöön  liitetyssä  lausunnossa  on  t:ri 
Homdn  jo  lyhyesti  ilmoittanut  kantansa  halla-ilmiön  selittämiskysymyksessä 
ja  useissa  siihen  vaikuttavissa  seikoissa.  T:ri  Homdnin  kokemus,  joka  pe- 
rustuu itsenäiseen  aineen  tutkimiseen,  on  muutoinkin  suuressa  määrin  vai- 
kuttanut komissioonin  töihin.  T:ri  Homdn  on  näet  jo  1880  menestyksellä 
tutkinut  halloja  ulkona  kedolla  ja  on  viime  vuosina  taas  innolla  antautunut 
tutkimaan  tähän  kuuluvia  kysymyksiä.  Ensimäisenä  tuloksena  noista  laa- 
joista havainnoista  ja  kokeista,  joita  etupäässä  on  tehty  Karjalohjan  pitä- 
jässä, on  t:ri  Homdn  nykyjään  julkaissut  kirjansa  «Om  nattfroster.» 

Koska  «hallakysymys»  luultavasti  ei  niinkään  pian  tule  katoamaan 
[)äiväjärjestyksestä,  niin  on  tärkeätä,  että  meillä  on  olemassa  tähän  saakka 
kaivattu,  tarkka  ja  luotettava  esitys  niistä  kysymyksistä,  jotka  lähimmin  tar- 
koittavat halla-ilmiötä.  Jo  siinäkin  on  t:ri  Homdn  osoittanut  ymmärtä- 
vänsä nykyhetken  tarvetta,  että  hän  on  koettanut  laajojen  lukujensa  avulla 
tässä  aineessa  kirjoittaa  nykyajan  tieteeseen  perustuvan  yleissilmäyksen; 
sen  lisäksi  tulee,  että  tämän  teoksen  runsas,  suureksi  osaksi  uusi  sisällys 
todistaa  melkoista  persoonallista  kokemusta. 

Esitys  alkaa  selvityksellä  lämpömäärän  vaihdoksista  maapinnan  ylä- 
kerroksissa ja  erilaisissa  paikoissa.  Siihen  nähden,  että  maanpinnan  suu- 
rempi tai  vähempi  lämpiäminen  vaikuttaa  niin  suuressa  määrin  yöhalloihin, 
on  tekijä  epäilemättä  menetellyt  oikein  ottaessaan  tämän  alan  etusijassa 
tutkittavaksi,  varsinkin  koska  sitä  ei  vielä  muissakaan  maissa  ole  paljoa  tut- 
kittu, ei  ainakaan  eri  maanlaatujen  vaikutusta  lämpömäärän  vaihdoksiin. 
Havaintoja  varten  valittiin  6,  keskenään  mitä  erilaisinta  paikkaa,  ja  jokai- 
sessa näistä  tarkastettiin  lämpömäärää  2,  5,  10,  20  ja  40  cm.  syvyydellä. 
Sen  seikan  selville  saamiseksi,  kuinka  auringon  lämpö  vaikuttaa  jokapäiväisiin 
muutoksiin,  tarkastettiin  lämpömittaria  joka  kokonainen  tunti  ^)  muutamina 
helteisinä  vuorokausina  pääasiallisesti  12  —  14  P-nä  Elokuuta  ja  6— 8  p:nä 
Syyskuuta;  tuo  erittäin  sateinen  kesä  ei  sallinut  mitään  pitempiä  havainto- 
kausia   ja    koska    maa  joka    paikassa    oli  jokseenkin  likomärkänä,  niin  eri 


')  Muutamissa    yfttarkastuksissa  määrättiin  tulokset  joka  toinen  tunti  interpolat- 
siooniila;  nämä  poikkeustapaukset  ovat  kuitenkin  hyvin  harvat. 

tutkimusasemien  tulokset  eivät  myöskään  liene  osoittaneet  niin  suuria 
erilaisuuksia  kuin  ne  normaalisissa  oloissa  esiintyvät.  Tehdäkseen  tulok- 
sensa selväksi  lukijalle  on  tekijä  kahden  enin  toisistaan  eriävän  havainto- 
aseman suhteen  käyttänyt  graafillista  esitystapaa,  jonka  omituinen,  mutta  erit- 
täin yleiskatsauksellinen  ja  vilkas  muoto  ilmoittaa  meille  sekä  lämpömäärän 
joka  maakerroksessa  tutkittuun  syvyyteen  saakka  ja  koko  havaitsemis-aikana, 
että  myöskin  sen  nopeuden,  jolla  päiväseen  aikaan  lämpiäminen  ja  yöllä 
jäähtyminen  tunkeutuu  eri  syvyyksille.  Valitettavasti  ei  tila  salli  meidän 
lähemmin  kertoa  tästä.  Erittäin  selvänä  esiintyy  näistä  mainituista  havain- 
noista se  seikka,  kuinka  epäsuotuisia  olosuhteet  ovat  suomaalla  maan  läm- 
piämiseen nähden,  verrattuina  esim.  hiekka-  taikka  savimaahan.  Kaikissa 
paikoissa  tapahtui  maanpinnan  lämpiämisen  maksimikohta  samaan  aikaan, 
kello  I — 2  i.  p.  ja  minimikohta  samoin  auringon  laskun  aikaan.  Suomaalla 
tarvitsi  semmoinen  maksimi-  tai  minimimäärä  yleensä  noin  kahta  vertaa 
pitemmän  ajan  (20-— 24  tuntia)  vaikuttaakseen  40  cm.  syvyydellä  kuin 
hiekka-  taikka  savimaalla.  Myöskin  lämmön  johtumisen  voima  on  edelli- 
sessä tapauksessa  paljoa  pienempi,  josta  syystä  myöskin  lämpömäärän  vaih- 
doksien laajuus  siellä  vähenee  nopeammin  kuta  syvemmälle  tullaan;  ampli- 
tuudi  on  siten  ^/^  vastaavasta  luvusta  hiekkamaalla,  ja  40  cm.  syvyydellä 
pysyi  lämpömäärä  melkein  muuttumattomana  yöt,  päivät,  mutta  hiekkakan- 
kaalla huomattiin  vielä  noin  ^/2®  erotus. 

Ylimpien  maakerrosten  lämpiäminen  kesäpäivänä  vastaa  ainoastaan 
osaa  siitä  lämmöstä,  joka  saman  ajan  kuluessa  säteilee  maan  pintaa  kohti 
auringosta  ja  taivaankannelta;  loput  menee  ilman  lämmittämiseen  ja  var- 
sinkin vesihöyryn  muodostamiseen  veden  haihtuessa.  Maassa  säilytetty  lämpö 
on  kuitenkin  tärkein  käytettävä  lämpövarasto,  joka  voi  vähentää  jäähtymistä 
yöllä.  Siitä  syystä  olisi  hyvin  hauskaa  oppia  tuntemaan  niitä  lämpömää- 
riä, jotka  siinä  tulevat  kysymykseen.  Selvää  on  kuitenkin  että  sellaiset 
määräykset  eivät  milloinkaan  voi  antaa  meille  muuta  kuin  likimääräisiä 
arvoja  jo  siitäkin  syystä,  että  maankamaran  ja  kasvipeitteen  aine-vaihcttelut 
ovat  niin  suuria  ja  lukuisia  ja  tuottavat  vastaavan  epävarmuuden  kalkyy- 
leissä. Myöskin  muutoin  on  tuollaisten  absoluuttisten  lukujen  hakeminen 
mitä  vaikeinta  ja  tuloksia  täytyy  käyttää  yhtä  varovasti.  On  kuitenkin 
erittäin  tärkeätä  saada  jonkunmoinen  käsitys  niistä  määristä,  joista  tässä 
tulee  kysymys,  ja  tekijä  ei  ole  peljännyt  mitään  vaivoja  koettaessaan  antaa 
meille  koko  sen  selvityksen,  jonka  nykyjään  voi  saada.     Kultakin  paikalta 

otettujen  maanäytteiden  avulla  oo  hän  ensiksikin  koettanut  määritellä  maan 
aine-yhdistyksen  eri  tutkimusasemilla,  jonka  ohessa  hän  vaaka  kädessä  on 
määrännyt  ilman  ja  veden  paljouden,  humuksen,  hiekan  ja  saven  2:lta  eri 
syvyydeltä  otetuissa  näytteissä.  Näiden  seikkojen  nojalla  ja  tuntien  sekä 
yleiset  ilmastolliset  suhteet  lähinnä  ennen  havaintopäiviä  että  myöskin 
eri  maanlaatujen  vedenimemis-  ja  pidättämiskyvyn,  koettaa  tekijä  määrätä 
maakamaran  todennäköisen  kosteuden  siihen  aikaan  kuin  kokeet  tehtiin,  ja 
laskee  vihdoin  siitä  tutkimiensa  maanlaatujen  lämpökyvyn  (volyymin  mu- 
kaan) luonnollisessa  tilassa.     Viimeksi  mainittu  on  tekijän  mukaan 

hiekkamaaUe  noin  0,6 
savipelloUe        „     0,7  ja 
suolle  „     0,8 

kun  veden  lämpökyvyn  otaksutaan  olevan  =  i. 

Tällä  tavalla  ja  käyttäen  hyväkseen  tehtyjä  lämpömäärä-havaintoja 
paikalla,  päättyvät  kalkyylit  arvosteluun  lämpövälityksestä  maan  pinnalla, 
taikka  tarkemmin  sanoen  niistä  lämpökaloriioista,  joita  pintayksikkö  vastaan- 
ottaa päivällä  ja  poistaa  yöllä;  tämä  kaikki  perustuu  tietysti  tekijän  ha- 
vaitsemiin tapauksiin.  Tauluista  näemme,  että  kunkin  i  m^  jokapäiväinen 
lämmön  saanti  tutkimuspäivinä  oli 

hiekkakankaalla  600  ä  1,000  kg.  kaloriioita 

suoniityllä  300  „  500  „           „ 

petäjäkankaalla  150  „  250  „          „ 

kuusisuolla  100  „  150  „          „ 

Savipelto,  jossa  kasvoi  vehnää,  vastaanotti  yhtenä  päivänä  Elokuussa  380 
kaloriiaa.  Lämmön  katoaminen  yöllä  laskettiin  samalla  tavalla  ja  huomat- 
tiin jokseenkin  yhtäpitäväksi  lämmön  saannin  kanssa  päivällä.  Tutkimus- 
päivistä  oli  ainoastaan  yksi  aivan  kirkas,  josta  syystä  saavutettuja  arvoja 
voinee  hiukan  suurentaa  pitemmille  selkeän  sään  perioodeille,  varsinkin  lie- 
nee asianlaita  semmoinen  hiekkakankaalla,  jonka  lämmönjohtamis-kyky  ei 
vähene  samassa  määrin  vesiperäisyyden  vähetessä  kuin  kevyen  suomaan. 

Päätettyänsä  tämän  yleiskatsauksen  lämpösuhteisiin  maassa,  alkaa  te- 
kijä esittää  veden  kondensatsioonia  ja  haihtumista  maan  pinnalla.  Mitä 
kasteen  muodostukseen  tulee,  liittyy  tekijä  siihen  mielipiteeseen,  että  se  aina- 

kin  suareksi  osaksi  syntyy  vesikaasusta,  joka  öiseen  aikaan  nousee  maasta 
ja  kondenseeraantuu  jäähtyneellä  maan  pinnalla,  mutta  että  ilman  kosteus, 
ainakin  tavallisissa  tapauksissa,  vaikuttaa  paljon.  Saadakseen  selville  kas- 
teen paljouden  määrätyllä  pinnalla  käytti  tekijä  ulos  asetettuja  liinoja,  jotka 
punnittiin  illalla  ja  sitten  taas  auringon  nousun  aikaan;  painon  lisäyksen 
otaksutaan  merkitsevän  laskeutuneen  kasteen  paljoutta.  Tekijän  kokeissa 
tämä  määrä  vaihteli  90  ja  200  grammin  välillä  m^:lle,  vastaava  0,1 — 0,2 
mm.  paksuista  vesikerrosta  ja  60 — 120  kg.  kaloriioja  vapautunutta  lämpö- 
määrää. Jokseenkin  yhtä  paljon  kastetta  arvelee  tekijä  laskeutuvan  meillä 
luonnolliselle  ruohopeitteiselle  maallekin  runsaan  kastemuodostuksen  tapah- 
tuessa. Ilmasta  tulevan  kasteen  erottamiseksi  siitä  kasteesta,  joka  syntyy 
maasta  nousevasta  vesihöyrystä,  käytettiin  vaksikankaan  palasia  ja  koottiin 
kosteus  erittäin  kankaan  ylä-  ja  alapuolelta  sekä  otaksuttiin  pääasiallisesti 
vastaavan  haettuja  arvoja.  Silloin  näyttäytyi,  että  kastemäärä  oli  jokseenkin 
yhtä  suuri  molemmin  puolin  kangasta,  ylipäänsä  kuitenkin  hiukan  suurempi 
yläpuolella. 

Kuten  näemme,  on  tuo  käytetty  metoodi  jokseenkin  yksinkertainen, 
mutta  on  muistettava,  että  kasteen  määräykset  ylipäänsä  vielä  näyttävät 
olevan  hyvin  kehittymättömällä  asteella,  josta  syystä  myöskin  tulokset  ovat 
jotenkin  epätasaisia.  Tämä  näkyy  niistä  numeroista,  joita  tekijä  mainitsee 
muista  maista;  Ranskassa  ja  Italiassa  on  siten  saatu  50  ä  90  gr.  m^:lle. 
Englannissa  hiukan  enemmän,  kun  taaskin  Saksassa  on  saatu  200  ä  500 
gr.  samalle  alalle.  Ensimäisenä  alkuna  semmoisiin  tutkimuksiin  meillä  ovat 
tekijän  havainnot  kuitenkin  huvittavia  ja  lienevät  erittäin  kysymyksessä  olevaa 
tarkoitusta  varten  kyllin  tarkkoja.  Tuo  verrattain  suuri  kastemäärä,  joka  tekijän 
mukaan  tulee  ilmasta,  edellyttää  sangen  korkeiden  ilmakerrosten  myötävaiku- 
tusta ja  näyttää  kehottavan  lähemmin  tutkimaan  tuota  «hiljaista  liikuntoa 
ja  sekoitusta»  ilmassa,  jota  tekijä  on  pakotettu  otaksumaan.  Erittäin  va- 
laisevaa olisi  epäilemättä,  jos  joku  uudistaisi  ja  tarkemmin  määrittelisi 
\Vellin  vanhan  havainnon  tuulen  vaikutuksesta  kasteen  paljouteen. 

Yhteydessä  kastemuodostuskysymyksen  kanssa  kertoo  tekijä,  pääasialli- 
sesti toisten  tekemien  tutkimusten  nojalla,  veden  haihtumisesta.  Haihtuvan 
vedenpinnan  aseman  ja  suuruuden  vaikutusta  haihtumisen  voimaan  käsitel- 
lään lyhyesti;  samoin  kerrotaan  seikkoja,  jotka  valaisevat  eri  maanlaatujen 
suhdetta  eri  laatuisen  ja  eri  korkean  peitteen  alla.  Tässä  ansaitsee  huomiota 
tuo  useille  arvattavasti  tuntematon  selitys  kevätilman  suuresta  kuivuudesta, 

seikka  jota  tuskin  piotapuolisiDkaan  havaitsija  voi  jättää  huomaamatta  ja 
joka  useissa  käytöllisissä  toimissa  on  erittäin  tärkeä.  Hyvin  luultavaa  on, 
että  tuohon  suureen  kuivuuteen  on  pääasiallisena  syynä  ne  laajat  lumi-  ja 
jääpaljouksien  pinnat,  jotka  matalan  lämpömääränsä  vuoksi  suorastaan  kui- 
vaavat kaikki  ne  ilmakerrokset,  jotka  virtaavat  niiden  yli.  Myöskin  kasvi- 
peitteen vaikutuksen  haihtumiseen  selvittää  tekijä  luettelemalla  valaisevia 
seikkoja,  joiden  joukossa  myöskin  on  tekijän  omia  tekemiä  kokeita  muuta- 
milla tavallisilla  sammallajeilla.  Muutamia  pienempiä  epämukaisuuksia,  jotka 
eivät  kumminkaan  vaikuta  yleiseen  tulokseen,  löytyy  tässä  osastossa  (kasvien 
transpiratsiooni,  s.  125). 

Haihtuneen  veden  paljouden  vuotuiseksi  keskimääräksi  on  laskettu 
Vuoksen  vesistössä  170  mm.  tunnettujen  tietojen  nojalla  sateesta  ja  veden 
laskun  paljoudesta  Imatran  yläpuolella,  jolloin  kuitenkin  on  huomattava, 
että  sateenmittaajan  tulokset  yleensä  ovat  vähemmät  kuin  sateen  kokonais- 
summa, kun  siihen  vielä  luetaan  lisäksi  kastemuodostus  ja  kondenseeraus 
lumen  pinnalla;  ref.  tahtoo  tässä  huomauttaa,  että  vielä  yksi  erehdyksien 
aikaansaaja  tässä  seikassa  on  olemassa  siinä,  että  sateenmittaaja,  kuten  tun- 
netaan, ci  voi  tarkkaan  ilmoittaa  lumen  paljoutta  varsinkin  kovalla  tuulella. 
Tuo  toisella  tavoin  saatu  arvio  vuotuisesta  haihtumisesta  Etelä-Suomessa, 
250  mm.,  tuntuu  siitä  syystä  ehkä  paremminkin  vastaavan  todellista  asian 
laatua.  Muutoin  olisi  ollut  hauskaa  jollakin  pienemmällä,  tarkkaan  tutki- 
tulla ja  homogeenisempaa  laatua  olevalla  alalla  tutkia  näitten  likimääräis- 
ten lukujen  pätevyyttä,  joita  oli  laskettu  suurille  alueille,  mitkä  vaihtelevat 
melkoisesti  melkein  kaikissa  luonnon  suhteissa.  Ehkä  Juseliuksen  hydro- 
graafilliset  tutkimukset  Kallavedeltä  ja  Närpiöstä  (Fennia  4  ja  5)  olisivat 
voineet  olla  perustuksena  sellaisille  laskuille. 

Seuraavassa  luvussa  siirtyy  tekijä  hallailmiöön  sen  varsinaisessa  merki- 
tyksessä, käyttämällä  edellisessä  esityksessä  saavutettuja  tuloksia  ja  liittäen 
kertomukseensa  koko  joukon  selvittäviä  seikkoja  omasta  sekä  muitten  koke- 
muksesta; tämä  kaikki  muodostaa  jokseenkin  täydellisen  kertomuksen  tär- 
keimmistä asiaan  vaikuttavista  kohdista  ja  sitä  voitanee  pitää  sopivana 
alkuperustuksena  jatkuvalle  keskustelulle.  Niiden  lämpöpaljouksien  likimää- 
räinen arvioiminen,  jotka  kirkkaana  yönä  kello  9 — 3  irtautuvat  maasta, 
ilmasta  ja  kastemuodostuksessa  y.  m.,  antaa  tulokseksi  i  m^:]le  tekijän  kal- 
kyylien mukaan  seuraavan  määrän  kg.  kaloriioita 

hiekkamaalla,  hiukan  ruohon  peittämällä    530 

„  viljavainiolla  400 

suomaalla,        hiukan  ruohon  peittämällä    360 

„  viljavainiolla  310 

Tässä  ovat  maan  pintamuodostukset  ja  niistä  seuraavat  mahdolliset 
ilman  liikkeet  jätetty  huomioon  ottamatta.  —  Näyttää  siltä  kuin  näissä  lu- 
vuissa, joitten  tarkoituksena  on  merkitä  vaan  lämpömääriä,  ei  olisi  mitään 
oleellisia  erehdyksiä,  jos  näet  vertaamme  niitä  niihin  tuloksiin  suoranaisista 
kokeista,  joita  ZUrichissä  on  tehty  lämmön  pois-säteilemisestä  ja  jotka 
osoittavat,  että  lämpöä  katoaa  468  kaloriiaa  6  tunnin  ajalla  i  m^  pinnalta. 
Voisi  kuitenkin  muistuttaa  sitä  vastaan,  että  nuo  luvut  molemmissa  tapauk- 
sissa ovat  saadut  niin  eri  tavalla  ja  niin  erilaisissa  suhteissa,  että  tuskin  olisi 
voinut  tarpeellisella  varmuudella  tehdä  niissä  mahdollisesti  tarvittavia  kor- 
jauksia. Enemmän  tukea  saavat  ref:n  mielestä  tekijän  luvut  ensimäisessä 
luvussa  mainituista  aktinometrillisista  havainnoista  eri  seuduilta.  Ref.  ei 
siis  omasta  puolestaan  voi  otaksua  muuta,  kuin  että  tekijän  loppusummat 
ovat  niin  varmoja  kuin  nykyjään  noin  vaikeissa  laskuissa  voi  saada. 

Pääasioissa  aivan  samaa  mieltä  kuin  tekijä,  tahtoo  ref.  tässä  vielä 
ainoastaan  mainita  muutamia  yksityiskysymyksiä,  joista  tekijä  puhuu.  Halla- 
öinä, kuten  tiedetään,  jäähtyminen  on  suurin  maan  pinnalla,  jos  tämä  on 
paljas  taikka  jos  siinä  kasvaa  vaan  lyhyttä  ruohoa;  viljavainioilla  on  sitä 
vastoin  lämpömäärä  alin  tähkien  kohdalla;  kovalla  hallalla  taitaa  lämpö- 
määrä tällä  kylmimmällä  kohdalla  laskeutua  noin  6®  C.  asti,  mutta  voi 
erityisissä  tapauksissa  epäilemättä  laskeutua  vieläkin  alemmaksi.  Kovimman 
kylmän  kohdalta  enenee  ilman  lämpömäärä  ylöspäin,  ensin  nopeasti,  sitten 
hitaammin.  Ei  ole  vielä  täydellisesti  saatu  selville,  kuinka  korkealle  tätä 
jäähtymistä  voi  huomata,  vaikka  on  syytä  otaksua  että  jäähtyminen  ainakin 
kovina  hallaöinä  ei  ole  rajoittunut  ainoastaan  lähinnä  maanpintaa  oleviin 
ilmakerroksiin.  Tärkeätä  on  siitä  syystä  se  lisäapu,  jonka  tekijä  antaa 
tämän  kysymyksen  ratkaisemiseksi ;  suoranaiset  havainnot  viime  kesänä  osoitti- 
vat näet,  että  vielä  10  m.  korkealla  ilma  useissa  tapauksissa  oli  kylmempi 
kuin  o®.  Selvää  on,  että  tehokkaan  hallansuojaamisen  mahdollisuus  käy 
sitä  vähemmäksi,  kuta  enemmän  jäähtyminen  tapahtuu  ylemmissäkin  ilma- 
kerroksissa. 

Syynä  siihen  tunnettuun  tosiseikkaan,  että  «lakovilja»  melkein  aina 
paleltuu    helpommin    kuin    muut   kohdat  pellolla,  arvelee  tekijä  luultavasti 

oikein  kyllä  olevan  siinä,  että  viljan  luja  kokoon  sulloutuminen  estää  ilman 
virtaamaasta  ja  se  vaikuttaa  kovemman  jäähtymisen.  Tällaiseen  lopputulok- 
seen voi  vielä  olla  syynä  sekin,  että  «lakovilja»  useimmiten  on  vähemmän 
ennättänyt  kehittyä  kuin  muu  vilja;  jyvät  ovat  sentähden  pehmeämmät  ja 
siksi  myöskin  aremmat. 

Yleiskatsauksen  sellaisiin  yleisiin  ilmasuhteisiin,  jotka  seuraavat  hallaa 
taikka  ovat  sitä  ennen,  antaa  tekijä  meille,  liittyen  pääasiassa  Hambcrgin 
tutkimuksiin  Ruotsissa.  Mitä  siihen  mahdollisuuteen  tulee,  että  voisi  edelli- 
sen päivän  ilmasta  päättäen  ennustaa  hallaa,  on  tekijä,  luonnollista  kyllä, 
hyvin  epäröivä.  Erittäin  ovat  ne  päätelmät,  joita  luultiin  voitavan  tehdä 
kastepisteen  asemasta  edellisenä  iltana,  näyttäyneet  olevan  epäluotettavia; 
ainakin  käy  selväksi  tähän  saakka  tehdyistä  havainnoista,  että  tämä  seikka, 
jos  sitä  yleensä  voidaankaan  tarkkaan  määritellä,  on  hyvin  monimut- 
kaista laatua. 

Tekijä  ei  ole  itse  tehnyt  sellaisia  kokeita,  joiden  tarkoituksena  olisi 
estää  hallan  vaikutusta  kasvikuntaan.  Viimeisessä  luvussa  hän  kuitenkin 
ottaa  puheeksi  tähän  ehdotetut  metoodit,  varsinkin  kiinnittäen  huomion 
prof.  Lemströmin  ehdottamiin  suojeluskeinoihin.  Koska  näitä  viimeksi 
mainittuja,  niiden  uudestaan  esiintyessä  joku  vuosi  takaperin,  useilla  tahoilla 
vastaanotettiin  melkein  rajattomalla  luottamuksella  ja  toivomukset  varmasta 
ja  täydellisestä  suojasta  hallaa  vastaan  siitä  syystä  kohosivat  kylläkin  kor- 
kealle, niin  ei  liene  liikaa,  jos  asian  ymmärtävä  henkilö  nyt  ottaa  nämät 
deduktsioonit  arvosteltaviksi.  Se  ei  ole  tekijän  syy,  jos  väittely  siinä  vai- 
kuttaa samoin  kuin  jos  näkisi  tykistön  työntävän  tultansa  paperiseiniä  vas- 
taan. Tämän  poleemillisen  osaston  lähempi  selittäminen  veisi  tässä  liian 
paljon  tilaa  ja  sen  voi  siis  paremmin  heittää  tekemättä,  koska  ref.  jo  toi- 
sessa paikassa  on  ollut  tilaisuudessa  koskettelemaan  näitä  seikkoja.  ^)  Esi- 
merkkinä ja  näytteenä  erimielisyyden  suuruudesta  mainittakoon  kuitenkin, 
että  tekijä  kalkyleeratessaan  niitä  lämpömääriä,  joita  pitäisi  hankkittaman 
pellolle,  että  ne  voisivat  olla  vastapainona  poissäteilemiselle,  on  saanut 
tulokseksi  luvun,  joka  on  noin  260  kertaa  suurempi  kuin  se  määrä,  jota  herra 
L.  pitää  riittävänä  varmasti  estämään  hallan  vahinkoa. 


*)  Täydellisyyden  vuoksi  mainittakoon,  että  prof.  Lemstrrnn  poleemillisessa  kirja- 
sessa, nimeltä  „I  frägan  om  nattfrosterna"  (32  siv.)  jatkaa  taistelua;  ref.  ei  arvele 
olevan  syytä  lähemmin  syventyä  tähän  kirjaan,  joka  ei  sisällä  mitään  uusia  asioita. 

Koska  tekijä  samaan  aikaan  julkaisee  samanniDfiistä  teosta  saksaksi 
Tiedeseuran  «Bidrag»  kirjassa,  niin  lienee  tämä  ruotsalainen  painos  etu- 
päässä aiottu  sivistyneelle  yleisölle  omassa  maassamme.  Ref.  uskoo  että 
tekijä  olisi  useita  lukijoistaan  hyödyttänyt,  jos  hän  olisi  hiukan  lyhentänyt 
teostaan  vähentämällä  muutamia  puhtaasti  tieteellisiä  diskussiooneja,  ehkäpä 
myöskin  muutamia  tauluja,  jotka  saksalaisessa  painoksessa  ovat  vallan  pai- 
koillaan. Tietysti  ne  eivät  mitenkään  häiritse,  mutta  teos  on  sen  kautta 
paikka  paikoin  käynyt  raskaammaksi  lukea,  kuin  suotavaa  olisi. 

Ref.  pyytää  tässä  ohimennen  saada  huomauttaa  eräästä  muodollisesta 
cpämukaisuudesta,  joka  viime  vuosina  on  yhä  enemmän  tullut  käytäntöön 
meillä  sekä  ruotsalaisessa  että  suomalaisessa  kirjakielessä  ja  jonka  tapaamme 
myöskin  useissa  paikoin  hra  Hom^nin  kirjassa.  Muutamilla  kirjailijoilla 
on  tullut  vallan  tyypilliseksi  tavaksi  yhdistää  kaksi  lausetta,  jotka  loogilli- 
scsti  eivät  kuulu  yhteen,  ja  taikka  mutta  sanoilla,  sekä  käyttää  käännettyä 
lausejärjestystä  viimeisessä  lauseessa.  On  vaikeata  heti  ensi  lukemalla  ym- 
märtää esim.  tällaista  lausetta:  «Vigtsförlusten  genom  afdunstning  hos  de 
fritt  exponerade  krukorna  var  mindre  än  hos  dem  under  skärmen,  och 
antages  differensen  lika  med  den  pä  gräset  .  .  .  fallna  daggen»  (Painon 
väheneminen  haihtumisen  tähden  kattamattomissa  ruukuissa  oli  pienempi 
kuin  varjostimen  aUa  olevissa,  ja  otaksutaan  erotuksen  olevan  yhtä  kuin 
.  .  .  laskeutunut  kaste;  siv.  87).  Tämä  juriidillisesta  kirjoitustavasta  lainattu 
lausetapa  on  rcf:n  mielestä  suorastaan  väärä.  Missään  tapauksessa  se  ci 
lisää  styylin  selvyyttä  ja  sulavuutta,  sillä  ajatus  vaatii  ja  sanan  sijaan  joko 
puolipisteen  taikka  pisteen.  Huolellisessa  kirjakielessä  ei  tällaisia  lauseita 
pitäisi  löytymän,  ja  turhaan  niitä  saaneekin  hakea  etevimpien  kirjailijoiden 
teoksista.  Huolimaton  sanomalehtikirjallisuus,  se  on  totuttanut  yleisön  tuo- 
hon rumaan  ja  kömpelöön  lauserakennukseen. 

Tässä  oleva  referaatti  t:ri  Homdnin  kirjasta  on  monesta  syystä  tullut 
lyhyemmäksi  kuin  kirjan  monipuolinen  sisällys  ehkä  olisi  vaatinut.  Sano- 
tusta selvinnee  kuitenkin,  mikä  rikas  ala  hedelmiä  tuottavalle  isänmaalliselle 
tutkimukselle  avautuu  tekijän  osoittamalla  alueella.  Ilolla  on  myöskin  mai- 
nittava, että  hallakomissioonin  ehdottama  «tutkimusasema»,  jos  se  saadaan 
aikaan  lähimmässä  tulevaisuudessa,  ei  tarvinne  kaivata  tärkeintä  edellytys- 
tään menestykselliseen  työhön:  kykenevää  ja  innokasta  johtajaa. 

A.  Osw.  Kihlman. 

Verokysymykset  1894  vuoden  valtiopäivillä. 

Niistä  keskusteluaineista,  jotka  saattavat  tulla  kansaa  edustavan  ko- 
kouksen harkittavaksi,  ovat  verokysymykset  aivan  yksinäistä  laatua.  Mitä 
parannuksia  ja  uudistuksia  muilla  aloilla  ajatteleekin,  niin  ne  miltei  aina 
vaikuttavat  tavalla  tahi  toisella  valtion  talouteen,  tavallisesti  vaatien  uusia 
menoja.  Jokainen  päätös,  joka  valtion  menoja  korottaa,  tuntuu  vuorostaan 
kaikkien  veronmaksajien  kukkarossa,  eikä  sitä  siis  voi  liian  suurella  huolella 
katsella.  Jos  yksityinen  aina  koettaa  valvoa  oikeuttaan,  jotta  ei  saisi  liian 
kalliilla  ostaa  eikä  liian  halvalla  myödä,  niin  samanlainen  huolenpito  on 
sitä  tarpeellisempi  koko  kansan  taloudessa,  ensiksi  koska  tehdyn  erehdyksen 
parantaminen  silloin  on  monin  kerroin  vaikeampi  kuin  yksityiselämässä,  ja 
toiseksi  koska  erehdyksen  seuraukset  tuntuvat  tuhansissa,  satatuhansissa  eh- 
käpä miljoonissakin,  kun  sitä  vastoin  yksityisen  tekemä  erehdys  tavallisesti 
päättyy  pienempiin  .vahinkoihin. 

Niinpä  näemmekin,  että  maissa,  missä  kansan  eduskunta  kauemmin 
on  ollut  vaikuttamassa,  se  tutkijakunta,  joka  valtion  taloutta  koskevia  asioita 
käsittelee,  aina  vastustamattomasti  on  tullut  valtiollisen  elämän  varsinaiseksi 
ahjoksi.  Suomessa  on  käynyt  samoin:  valtiovaliokunta,  jota  alussa  pidet- 
tiin vähemmän  tärkeänä,  on  vuodesta  1872  ja  erittäinkin  vuodesta  1877  tul- 
lut paikaksi,  jossa  kansan  kipeimmät  tarpeet  tulevat  käsiteltäviksi,  ja  sinne 
lähetetään  siis  miehiä,  jotka  etupäässä  nauttivat  säätyveljiensä  luottamusta. 
Moni  muu  valiokunta  saa  esittää  asioita,  jotka  myrskyisemmät  mielenoso- 
tukset  synnyttää,  mutta  käytännöllisellä  merkityksellään  valtiovaliokunnan 
käsittelemät  kysymykset  voittavat  kaikki  muut. 

Tähän  asti  valtiovaliokunnalla  meillä  on  siinä  kohden  ollut  helpompi 
tehtävä,  että  suuria  koottuja  varoja  on  ollut  olemassa,  jotka  tekivät  hel- 
pommaksi löytää  varoja  valtion  tarpeisiin.  Valtiovaraston  hoitajat  ovat  — 
pääasiassa  vanhaa  L.  G.  von  Haartmanin  antamaa  esimerkkiä  seuraten  — 
suorittaneet  tehtävänsä  pitäen  kruunun  enemmän  kuin  veroa  maksavien  etuja 
silmällä.  Moninaisia  rahastoja  on  perustettu  ja  ylläpidetty,  ja  kun  aina  on 
koetettu    kutakin  rahastoa  kohti  noudattaa  varovaista  menettelyä,  lukemalla 

tuloja  alhaisiksi,  menoja  sitä  vastoin  korkeiksi,  niin  on  säästöjä  karttunut 
enemmän  kuin  asianomaiset  kenties  itsekään  tiesivät.  Vasta  1877  vuoden 
valtiovaliokunta  sai  jotakuinkin  selkoa  tästä  monimutkaisesta  järjestelmästä, 
mutta  yhä  vielä  vaaditaan  pitkällistä  työtä  ja  moninaista  tarkastusta,  en- 
nenkuin yksityiskohdissa  tulee  varmaan  päätökseen  valtiovarastomme  salai- 
suuksista. 

Mutta  tämän  järjestelmin  ohessa,  joka  sekavuudellaan  helpotti  varojen 
kasaamista  valtion  holviin,  vaikuttivat  muutkin  seikat  aivan  samaan  suun- 
taan. Parselimuutos  vuonna  1840  sai  aikaan  näkymättömän  mutta  ylen 
vaikuttavan  veron  korotuksen,  josta  veronmaksajille  oli  vuosi  vuodelta  enem- 
män hankaluutta,  mutta  jota  eivät  voineet  vastustaa  samalla  maiestyksellä 
kuin  uutta  veroa.  Tullia  korottamalla  saattoi  hallitus  suoranaisemmin  las- 
kea uusia  taakkoja  kansan  hartioille,  ilman  että  aina  tiedettiin  mistä  nuo 
varat  tulivat.  Sen  lisäksi  ottivat  säädyt  1860-luvulla  suorittaakseen  uusia 
veroja,  joista  viinavero  ja  suostuntavero  olivat  tärkeimmät. 

Nämä  ja  muut  seikat  vaikuttivat  sen,  että  Suomen  valtio  todellakin 
tämän  vuosisadan  lopulla  oli  ja  laillansa  vieläkin  on  erittäin  hyvässä  tilassa. 
Kun  valtiovelka  tekee  79  V2  miljoonaa,  mutta  valtiovaraston  vuoteen  1892 
siirtyvä  vastaava  nousee  lähes  234  miljoonaan,  josta  noin  puolet  ovat  val- 
miiksi rakennetuissa  rautateissä  ja  niiden  tarvekaluissa  olemassa,  mutta  sen 
lisäksi  yli  70  miljoonaa  puhtaassa  rahassa,  korkoa  kantavissa  obligatsioo- 
neissa  ja  maksamattomissa  lainoissa,  puhumattakaan  kaikenlaisista  varmoista 
saatavista,  jotka  nousevat  lähes  28  miljoonaan,  niin  tämä  tietysti  on  lois- 
tava tulos  maassa,  joka  kahdeksaa  vuosikymmentä  sitten  oli  ilman  rahal- 
lista omaisuutta  ja  sen  jälkeen  on  monta  monituista  katovuotta  kestänyt. 
Sanomatta  lukija  huomaa,  että  kuninkaankartanot,  kruununvirkatalot,  metsät 
ja  rakennukset  ovat  laskun  ulkopuolella,  joten  pian  toinen  verta  tulisi  lisään, 
jos  tahtoisi  varsinaista  pesänkirjoitusta  suorittaa.  Suomen  pankin  miljoo- 
nista ei  tähän  asti  ole  ollut  puhettakaan. 

Mutta  kuitenkin  nykyaika  sekä  kruunulle  että  kansalle  on  tukala.  Nuo 
valtion  rahastoihin  kertyneet  miljoonat  tekevät  runsaan  osan  niistä  sääs- 
töistä, jotka  Suomen  kansa  on  tämän  vuosisadan  aikana  saanut  kootuksi,  ja 
kun  kruunu  parin  vuosikymmenen  kuluessa  on  niistä  sijoittanut  parisa- 
taa miljoonaa  rautateihin,  muhkeihin  rakennuksiin  y.  m.,  niin  seuraus 
siitä  on  tullut  samanlaiseksi  kuin  yksityiselle,  joka  sitoo  liian  suuren  määrän 
varallisuuttaan  yritykseen,  josta  ei  toistaiseksi  voittoa  saada.    Suurin  määrä 

noista  summista  on  mennyt  ulkomaiile,  mutta  samassa  määrässä  omat  raha- 
olomme  ovat  kärsineet,  ja  vasta  jos  meillä  olisi  tilaisuus  ulkooiaalaisten 
lainojen  muodossa  vetää  rahoja  tänne  takasin,  voipi  satunnaisesta  pulasta 
päästä,  kunnes  uudet  säästöt  ja  rautateitten  synnyttämä  vilkkaampi  liike 
väbiCeDen  korvaavat  sitä  pääomaa,  joka  on  näihin  kyllä  hyödyllisiin  kulku- 
laitoksiin sidottu.  Senpätähden  kruunun  on  vaikea  edelleen  panna  säästö- 
jään rautateihin  ynnä  muihin  tarpeisiin,  jos  päältäpäin  näyttäisikin,  että  sillä 
on  kosolta  varoja,  eikä  kansan  etu  tässä  enemmän  kuin  muissakaan  kohden 
ole  toista  kuin  kruunun.  Koskei  toiselta  puolen  tahdo  eikä  saa  äärettö- 
miin vaatia  kansalta  varoja,  voipi  todellakin  ulkomaalainen  laina  syystä 
tulla  kysymykseen. 

Tällä  on  jo  viitattu  millä  tavoin  on  varoja  hankkiminen  eri  tarkoituksiin. 

Rautatienrakennuksien  jatkamiseen  tarvitaan  välttämättömästi  rahaa, 
sillä  tappio  tulisi  suureksi,  jos  se  harjaantunut  joukko  työntekijöitä,  joka  vä- 
hitellen on  saatu  kootuksi,  hajaantuisi  maailman  kaikille  äärille.  Sitä  paitsi 
se  tuntuvasti  elvyttää  liikettä  ja  vireyttä  yli  koko  maan,  mitä  monihaarai- 
semmaksi  ja  täydellisemmäksi  rautatieverkkomme  tulee.  Mutta  koska  tule- 
vaisuuden asia  tässä  on  puheena,  voipi  myös  huoleti  siirtää  osan  taakkaa 
tulevien  sukupolvien  niskoille.  Ulkomaalainen  laina  on  siis  tällaista  yri- 
tystä varten  aivan  luonnollinen,  ja  vaikkeivät  nykyiset  rahamarkkinat  olekaan 
erittäin  edullisia,  liioinkin  Suomen  nykyisen  aseman  laatuun  katsoen,  josta 
muukalaisilla  on  huonompi  käsitys  kuin  meillä  itsellämme,  niin  Keisarillisen 
esityksen  ehdottama  12  miljoonan  laina  luultavasti  helposti  olisi  saatavissa 
eivätkä  sen  vuotuismaksut  ja  korot  tulisi  liiaksi  vaivaamaan  tulevaa  aikaa. 
Kevytmieliseltä  tuntuu  sitä  vastoin  puhe  35  miljoonan  lainan  ottamisesta, 
ja  järjettömyyttä  on  eräs  porvarissäädyssä  esitetty  ajatus,  että  valtionlainoja 
olisi  vaadittava  takaisin  nykyisten  tarpeitten  tyydyttämiseksi. 

Mitä  rautatienrakennuksiin  pannaan  on  tietysti  jotakin  aivan  toista  kuin 
vakinaiset  vuotuiset  tarpeemme,  samoin  kuin  yksityinenkin  hyvällä  omalla- 
tunnoUa  voipi  suuremman  yrityksen  vuoksi  ottaa  velkaa,  mutta  koettaa 
säännöllisiä  menojansa  järjestää  sen  mukaan  kuin  vuotuiset  tulot  myöntä- 
vät. Katselkaamme  ensiksi,  mitkä  nuo  säännölliset  menot  ovat,  joihin  Suo- 
men valtiosäätyjen  täytyy  varoja  hankkia. 

Siinä  kohden  mainittakoon  ensiksi  kustannukset  tulevista  valtiopäivistä^ 
joita  varten  arvellaan  tarvittavan  yhteensä  430,000  markkaa.  Toiseksi  mai- 
nittakoon kansakoululaitoksemme^  johon  vaaditaan  4,968,000  markkaa  tule- 

van  kolmevuotisajan  kuluessa.  Vihdoin  tulee  sotalaitos^  joka  niin  pieni  kuin 
onkin  saman  ajan  kuluessa  arvion  mukaan  kuluttaa  koko  16,361,000  mark- 
kaa. Jos  luemme  nämä  tasoitetut  summat  yhteen,  niin  näemme  siis  että 
21,764,000  Suomen  markkaa  on  se  summa,  joka  on  täytettävä  vuosiksi 
1895—97.     Nätti  summa  kyllä. 

Ei  ole  kieltämistä,  että  hallituksemme  tämän  tehtävän  helpottami- 
seksi on  tehnyt  suuria  myönnytyksiä.  Valtiovarastosta  luovutetaan  6  mil- 
joonaa, kuten  jo  valtaistuinpuheessa  mainittiin;  sen  lisäksi  jätetään  säätyjen 
käytettäväksi  tähän  asti  valtiolle  pidätetty  osuus  viinaverosta^  joka  kolmelta 
vuodelta  tekee  1,980,000  markkaa.  Kiitettävä  on  tämä  myöntyväisyys, 
mutta  samassa  kohtuuden  vaatima.  Sillä  tullin  kautta  kantaa  valtio  muun 
muassa  hyväkseen  entistä  tupakkisuostuntaa  vastaavan  veron,  arvattavasti 
noin  miljoonan  vuodessa,  joten  todellinen  luovutus  ei  ole  kuin  noin  viiden 
miljoonan  arvoinen.  Mutta  kansanedustuksen  täytettäväksi  jääpi  sittenkin 
13^/4  miljoonaa,  eli  enemmän  kuin  puoli  viidettä  miljoonaa  vuodessa. 

Tähän  käytetään  tietysti  ensi  sijassa  suostuntavarastossa  oleva  säästö^ 
mutta  se  on  nykyänsä  pienempi  kuin  koskaan,  ainoastaan  700,000  mark- 
kaa, koska  jo  viime  valtiopäivillä  oli  tarve  ylen  tarkasti  koota  varoja  mistä 
vaan  sellaisia  oli  saatavissa,  joten  myös  arviolaskut  tehtiin  entistä  rohkeam- 
min. Toiseksi  on  tarjona  pari  pienempää  veroa,  suostuntavero  pelikorteista 
sekä  ulkomaalaisten  suoritettava  elinkeinosuostuntavero.  Edellisestä  on  las- 
kettu kertyvän  kolmessa  vuodessa  45,000,  jälkimäisestä  120,000  markkaa. 
Valitettavasti  viimemainittu  summa  ei  pitäne  paikkaansa,  sillä  näinä  aikoina 
tehdyssä  venäläis- saksalaisessa  kauppasopimuksessa  on  varmaankin  myönnetty 
saksalaisille  kauppaläheteille  samat  edut  kuin  kotimaisillekin,  toisin  sanoen 
verottomuus.  Siina  tapauksessa  saamme  kiittää  onneamme,  jos  pelikortit 
ja  muukalaisten  suostuntavero  yhteensä  antavat  60,000  markkaa  kolmessa 
vuodessa. 

JälcUä  ovat  siis  ne  tulolähteet,  jotka  tunnetaan  nimellä  viinavero,  mal- 
lasvero,  leimapaperivero  sekä  vihdoin  ehdotettu  uusi  suostuntavero  tulosta 
ja  kiinteästä  omabuuoesta.  Mutta  viinaveroa  ei  uskallettu  tällä  kertaa  ko- 
rottaa kuin  viidellä  pennillä  litralta,  joten  se  pääasiassa  jääpi  entiselleen. 
Tämä  apulisä  menee  muuten  suoraan  kulkulaitosrahastoon,  eikä  siis  vaikuta 
yllä  mainittuun  summaan. 

Toinen  on  maUasveron  laita.  Ennen  1882  se  teki  aivan  mitättömän 
määrän,   mutta  sillä  lailla  järjestettynä  kuin  1881  vuoden  verokomitea  oli 

ehdottanut,  od  se  antanut  ensin  430,000  ja  vihdoin  noin  740,000  mark- 
kaa vuodessa.  Korottamalla  veromäärää  50  prosentilla  toivotaan  nyt  saatavan 
kolmessa  vuodessa  yhteensä  kolme  miljoonaa,  mutta  tässä  odotuksessa  voi< 
daan  kyllä  helposti  pettyä,  —  esim.  jos  kestikievarien  anniskeluoikeus  tu- 
lisi kielletyksi  tahi  kunnan  suostumuksesta  riippuvaksi.  Varmaan  sellainen 
päätös  vaikuttaisi  paljon  enemmän  kuin  itse  veron  korotus,  jos  kohta  sekin 
voisi  pienemmille  mallasjuomatehtaille  tulla  tukalaksi,  mutta  ei  nyt  enemmän 
kuin  V.  1882  ole  syytä  peljätä  olutteollisuuden  joutuvan  vialle,  vaikka  kyllä 
nyt  kuten  silloin  sitä  virttä  veisataan. 

Juomista  puhuessamme  emme  voi  jättää  syrjälle  erästä  verotuksen  esi* 
nettä,  joka  jos  mikään  sietäisi  veroa  ja  jaksaisi  sellaisia  suorittaa.  Tarkoi- 
tamme sitä  liikettä,  joka  pitää  viinejä  ja  muita  miedompia  väkijuomia  kaupan. 
Tietämätöntä  on  kuitenkin  vielä,  voidaanko  tässä  kohden  saada  jonkun- 
moista suostuntaveroa  aikaan.  Mitään  kontroUia  ei  näet  toistaiseksi  ole 
keksitty,  jonka  avulla  voisi  kunkin  kauppiaan  veroa  määrätä  kaupan  suu- 
ntuden  mukaan,  ja  umpimähkään  kullekin  kauppiaalle  määrätty  300 --400 
markan  vuotuinen  maksu  tulee  tietysti  epätasaiseksi  verotukseksi.  Varmaa 
lienee  kuitenkin,  että  jos  sellaisen  verotuksen  saisi  päätetyksi,  olisi  siitä 
etua.  Hyvä  kokemus  saadaan  näet  tulevaisuuden  käytettäväksi,  puhumatta 
siitä  että  liike,  joka  kyllä  jaksaa  veroa  kantaa,  ja  jota  hellittelemään  ei  ole 
vähääkään  syytä,  saisi  kantaa  voitostaan  osan  yleisiin  tarkoituksiin.  £i  liene 
liikaa  laskettu,  jos  arvaa  voivansa  täten  saada  puolitoista  sataa  tuhatta  mark- 
kaa vuodessa  valtiolle. 

Ylellisyystavarain  jälkeen  tulee  muistoon  karttapaperi-  eli  leimapaperu 
suosiunia.  Tämä  verotus  on  tullut  kaikissa  maissa  käytäntöön  ja  moniaalla 
saadaan  siitä  ylen  suuria  summia.  Meillä  se  vähin  erin  on  karttunut,  teh* 
den  1881 — 83  keskimäärin  700,000  markkaa  vuodessa,  1887 — 89  785,000 
ja  nykyään  noin  miljoonan  markkaa  vuodessa.  Virastojen  ja  oikeuksien 
antamien  päätösten  ynnä  niihin  annettujen  asiakirjain  leimoittaminen  tekee 
siitä  noin  40  %,  kauppa-,  lahja-  ja  vaihtokirjat  20  %  j^  vdMvX  maksut  vä- 
hempiä   summia;    niinpä  esim.  passit  noin  6,  kuulutukset  4  ^j^  Vo  j«  ^*  c. 

Tätä  veroa  on  nyt  tahdottu  korottaa  siihen  määrään,  että  se  antaisi 
vuotuisesti  puolitoista  miljoonaa.  Sitä  varten  on  muun  muassa  ehdotettu 
veroa  vekseleistä  sekä  perintöveroa.  Jälkimäisen  keinon  merkityksen  voi 
nähdä  siitä,  että  Ruotsissa  paraikaa  ollaan  aikeissa  ottaa  sillä  verolla  mil- 
joona kruunua  lisään  vuodessa.     Rikkaassa  Saksassa  saadaan,  jollei  muisto 

meitä  petä,  9  miljoonaa  Suomen  markkaa  vuotuisesti  perintöveroa.  Tie- 
tysti perinnöstä  suoritettavan  veron  silloin  tulee  olla  progressiivisen,  niin 
että  suuren  perinnön  saaja  suorittaa  ankaramman  taksan  mukaan  kuin  pienen; 
samoin  myös  että  rintaperilliset  pääsevät  huokeammalla  kuin  kaukaiset  su- 
kulaiset. Sen  ehdotuksen  mukaan,  jonka  asianomainen  valiokunta  on  hy- 
väksynyt, ja  joka  on  esitystä  ankarampi,  tulisikin  perintövero  kyllä  noin 
neljä-  tahi  viisikertaiseksi  entiseen  verrattuna.  Sitä  vastoin  on  ehdotettu 
helpotusta  vekseliverossa,  jotta  ei  meillä  tähän  asti  käyttämätön  vero  tulisi 
heti  liian  tuntuvaksi.  Mutta  varsin  epätietoista  on,  suostuvatko  säädyt  näi- 
hin uusiin  määräyksiin,  ja  silloin  ei  kyUä  voi  luottaa  siihen,  että  leimavero 
täyttää  nuo  4  V2  miljoonaa,  jotka  on  tahdottu  lähestyvän  rahainhoitokauden 
tarpeisiin  siitä  saada.  • 

Tämän  mukaan  näyttää  kyllä  epätietoiselta,  saadaanko  mallasverolla 
ja  leimaverolla  ne  7  Y2  miljoonaa  kootuksi,  jotka  hallitus  niistä  odottaa, 
mutta  mahdollista  se  tietysti  on,  varsinkin  jos  saisi  apua  miedommista  juo- 
mista. Täyttämättä  jää  kuitenkin  summa,  joka  vähimmän  laskun  mukaan 
tekee  5,200,000  markkaa.  Siitä  on  ehdotettu,  että  noin  2,200,000  mark- 
kaa menisi  Suomen  pankin  voittovaroista,  ja  että  loput  hankittaisiin  yleisellä 
suostuntaveroUa. 

Jos  voisi  kaikista  muista  verokysymyksistä  tulla  yksimieliseen  päätök- 
seen, niin  tässä  varsinaiset  vastukset  alkavat. 

Edellytämme,  ettei  valtiovaliokunta  voi  aivan  suuria  muutoksia  tehdä 
sotabudgetissä;  jos  korkeintaan  miljoona  siitä  vedetäänkin  pois,  niin  lienee 
vaikea  mennä  pitemmälle,  jollei  tahdo  joutua  samanlaisiin  vastuksiin  kuin 
1891,  jolloin  kyllä  kulkulaitosrahastoou  nähden  tehtiin  uusia  ja  edullisia 
laskuja,  jotka  sitten  kuitenkin  pettivät  5,800,000  markan  vajauksella!  EdeUä 
mainitun  laskun  mukaan  on  jo  tulojen  puolella  miljoonan  määrä  epäiltäviä 
eriä,  joten  ei  pitäisi  menojenkaan  määrää  äärimmäiseen  supistaa. 

Kun  nyt  tämän  edellytyksen  perustuksella  tarkastaa  niitä  muka  «edulli- 
sia» mahdollisuuksia,  jotka  herra  Felix  Heikel  taannoin  porvarissäädyssä 
esitti,  ja  joita  Hufvudstadsbladet  ja  Nya  Pressen  sitten  kilvan  riensivät  kiit- 
tämään ihmeen  rauhoittaviksi,  niin  korskeasti  esitetty  viisaus  valitettavasti 
supistuu  hyvin  yksinkertaiseksi,  mutta  ei  liioin  viisaaksi  säännöksi.  Uusien 
verojen  kyllä  ikävää  tarpeellisuutta  torjutaan  sillä  vaan,  että  otetaan  Suo- 
men Pankin  kertyneitä  voittovaroja  suurin  osa;  että  sen  lisäksi  käytetään 
mitä  Suomen  Pankkiin  mahdallisesti  ehtii  lähinnä  seuraavinakin  vuosina  ker- 

tyä,  ja  että  suoremmaksi  vakuudeksi  lakkautetaan  eräs  pankista  tähän  asti 
valtiovarastolle  suoritettava  vuotuinen  maksu,  toisin  sanoen  että  tämän  mak- 
sun kolmekertainen  määrä  siirretään  valtiovarastosta  säätyjen  käytettävien 
varojen  joukkoon.  Koko  viisaus  on  siis  lähimmiten  sukua  Kaisa  Vargin 
vanhan  säännön  kanssa  «otetaan».  Mutta  jos  otetaan  entisten  aikojen  te- 
kemät tahi  tulevaisuuden  tehtävät  säästöt  nykyhetken  juoksevien  menojen 
täyttämiseksi,  niin  se  ei  ole  viisasta,  tuskinpa  edes  järkevääkään  valtiota- 
loutta, jos  kohta  moni  uusia  veroja  pelkäävä  on  valmis  hetken  ahdingon 
välttämiseksi  tähänkin  keinoon  rupeamaan,  vaikka  tietää  siitä  jälestäpäin 
saavan  niinkuin  Döbeln  «kivun  kymmenkertaisen.» 

Mitä  tulee  Suomen  Pankin  asemaan,  päättivät  säädyt  viime  valtio- 
päivillä, että  vararahasto,  joka  nykyään  tekee  11,237,000  markkaa,  olisi  ko- 
rotettava viideksitoista  miljoonaksi,  ja  pankin  valtuusmiehet  olivat  sen  lisäksi 
ehdottaneet  ja  ehdottavat  nytkin,  että  vieläkin  viisi  miljoonaa  jätettäisiin 
pankin  vahvistamiseksi.  Vähemmin  tärkeä  on  miten  nuo  varat  jakautuvat 
kanta-  ja  vararahaston  välillä;  pääasia  on  niitten  mielestä,  joille  Suomen 
Pankin  edistyminen  on  tärkeä,  että  sillä  toimensa  vakinaisena  pohjana  olisi 
yhteensä  30  miljoonaa.  Tämän  laskun  mukaan  tarvittaisiin  8  ^4  miljoonaa 
lisäksi,  eikä  nyt  ole  tarjona  kuin  3  ^/4,  jos  pidetään  viimeisenä  päivänä 
Joulukuuta  1893  tehtyä  bilanssia  silmällä. 

Jos  joku  vaatisi,  että  nuo  puuttuvat  5  miljoonaa  heti  tahi  parin  vuo- 
den kuluessa  olisi  Suomen  Pankin  rahastoihin  siirrettävä,  niin  tuommoinen 
menettely  luultavasti  tulisi  tuntuvasti  vaikuttamaan  kotoisiin  rahaoloihimme, 
tuoden  haitallisia  seurauksia  mukanaan,  mutta  että  mainitun  rahalaitoksen 
asema  on  vähiteUen  ja  piankin  vahvistettava,  siitä  lienee  useimmilla  varma 
vakaumus.  Viime  ajan  rahapula  ja  siitä  seurannut  täytymys  lainata  Suo-- 
inen  Pankille  rahoja  valtiolta  ja  ulkomaalta  antavat  tästä  muistutuksen,  jota 
ei  voi  halveksia.  Emme  tiedä,  katsoneeko  nykyinen  pankkivaliokunta,  johon 
on  koottu  yksityispankkien  edustajia  niin  paljon  kuin  vaan  oli  saatavissa, 
asiaa  tältä  kannalta,  mutta  että  herra  Heikel  suurimman  yksityispankin  joh- 
tajana on  valmis  valtiopankin  liikettä  supistamaan,  se  on  jo  kyllä  selvä. 
Toivottavasti  hän  kuitenkin  on  laskunsa  tehnyt  isäntää  kysymättä.  Suomen 
säädyille  ei  voi  olla  yhdentekevää,  menestyykö  Suomen  pankki,  joka  on 
kansallistaloutemme  silmäterä,  vai  ei.  Jos  tällä  kertaa  voidaan  kaksikin 
mOjoonaa  ottaa  pankin  voittovaroista,  niin  se  toistaiseksi  nä3rttää  uskalle- 
tulta edellytykseltä,  jos  enempää  siltä  taholta  odottaa.    Ja  täydesti  tunnus- 

tamalla  sitä  muutosta  suotavaksi,  että  lakkautetaan  «maanviljelyksen  edistä- 
miseksi, teknillisille  reaalikouluille,  hulluinhoitoon  ja  Suomen  Valtiokonttoo- 
rille»  määrätty  \aiotuismaksu  249,541  markkaa,  täytyy  tietysti  myöntää 
itselleen,  että  tämä  muutos  on  samaa  kuin  jos  vuosiksi  1895 — 97  saisi 
748,000  markkaa  valtiovarastosta  niihin  tarkoituksiin,  joihin  säädyt  ovat 
vasituisesti  kehoitetut  varoja  hankkimaan.  Vakinaista  uutta  tuloa  ei  sillä 
luoda;  luotetaan    vaan   edellisen   ajan  säästöihin  tahi  löytyviin  rahastoihin. 

Ja  tämän  tähden  tullaan  vastustamattomasti  siihen,  että  uusi  suostunia- 
vero  on  tarpeen  vaatima,  joko  nyt  tahi  viimeistään  kolmen  vuoden  päästä. 
Vaikka  kyllä  on  mahdollista,  ettei  siinä  kohden  yksimielisyyttä  vielä  näillä 
valtiopäivillä  saavuteta,  jolloin  kyllä  Suomen  Pankki  lopulta  saanee  sota- 
kustannukset  maksaa,  lienee  meidän  syytä  ottaa  tuo  aiottu  valtiotulo  pi- 
kimmältään  tarkastettavaksi.  Tämä  asia  jos  mikään  sietää  tarkastelua  ja  neu- 
vottelua, jotta  hyvä  päätös  syntyisi. 

Kaikki  verot  ovat  vastenmielisiä,  uudet  varsinkin,  mutta  olkoonpa 
vero  vanha  tahi  uusi,  niin  se  on  jonkun  järkevän  perustuksen  pohjalle  ra- 
kennettava. Henkivero,  jonka  kaikki  maksavat  tasaiseen  määrään,  kaksi 
markkaa  mieheltä  ja  markan  naiselta,  näyttää  tasaiselta,  mutta  on  tietysti 
epätasaisin  kaikista  veroista,  sillä  köyhälle  loiselle  kaksi  markkaa  vuodessa 
on  suuri  summa,  rikkaalle  miehelle  se  ei  tunnu  ensinkään.  Sulaa  järjettö- 
myyttä olisi  sitten  vielä  erään  ylimyksen  ehdotuksen  mukaan  korottaa  tuota 
epätasaista  veroa,  jotta  naisten  vero  nousisi  samaan  määrään  kuin  miesten- 
kin. Samoin  se  olisi  askel  takaperoiseen  suuntaan,  jos  keisarillisen  leima- 
paperiesityksen  mukaan  tehtäisiin  kuulutusmaksu  yhtäläiseksi  kaikille.  Jos 
tuommoinen  muualla  maailmassa  tuntematon  maksu  säilytetään,  niin  se 
ainakin  on  johonkin  määrin  sovitettava  ihmisten  maksukyvyn  mukaan,  siis 
suuremmaksi  varallisille,  huokeaksi  vähävaraisille. 

Mutta  löytyypä  veroja,  jotka  monen  mielestä  ovat  ylen  kohtuullisia 
ja  sittenkin  ovat  kohtuuttomia. 

Ajatelkaamme  välillisten  verojen  tärkeintä  laatua,  tullia,  joka  valtiolle 
niin  suuria  summia  tuottaa,  vieläpä  siinä  muodossa,  että  useimmat  veron- 
maksajat eivät  kuuna  päivänä  itse  käy  veroaan  suorittamassa.  Sekin  painaa 
rikkaita  ja  köyhiä  hyvin  epätasaisessa  määrässä.  Köyhä  tosin  pääsee  veroa 
silkistä  ja  sametista,  samoin  sampanjasta  maksamasta,  koska  hän  ei  näitä 
tavaroita  koskaan  tarvitse;  rikas  tuossa  kohden  on  veronalainen.  Mutta 
jokapäiväisen  elämän  tarpeista,  suolasta,  sokurista  ja  kahvista,  samoin  myös 

raudasta  saavat  kaikki  maksaa  samojen  perusteitten  mukaan,  ja  kun  useim- 
pia tavaroita  ei  voi  tullissa  lajitella  hyvyyden  mukaan,  vaan  paras  ja  huo- 
noin kahvi  saman  maksun  kantaa,  niin  vero  tässä  kohden  jo  itsessään  tulee 
köyhälle  raskaammaksi,  ottamatta  lukuun  hänen  vähempää  kykyänsä  veron 
suorittamiseen.  Suolaa  köyhä  tarvitsee  enemmän  kuin  rikas,  se  kun  on  edelli- 
sen harvoja  mausteita,  ja  tasainen  tulli  siis  siinäkin  on  kohtuuton.  Samallai- 
sia  esimerkkejä  voisi  mainita  useampia. 

Nämä  muistutukset  jo  viittaavat  siihen  päätökseen,  että  ainoa  järki- 
peräinen verotus  on  se,  jonka  perustuksena  on  veroa  maksavain  tulot,  kun- 
han vaan  samassa  pidetään  silmällä,  että  huojennuksia  myönnetään  aivan 
köyhille  sekä  vähävaraisillekin,  toisin  sanoen  että  vero  tehdään  progressii- 
viseksi. Tulosuostunta  on  ennenkin  ollut  meillä  olemassa,  mutta  1885  se 
katosi,  koskei  silloin  havaittu  tämän  veron  tarpeellisuutta.  Nyt  tätä  samaa 
veroa  ehdotetaan  uudestaan  ja  lisäksi  uutta  suostuntaveroa  kiinteimistöstä. 
Molemmista  olisi  tietysti  hauska  päästä,  mutta  kun  suuret  sanat  ja  sukkelat 
laskut  eivät  siihen  auta,  lienee  käytännöllisempi  tarkastaa  verotuksen  edelly- 
tyksiä, jotta  verokuorma,  jos  sitä  tarvitaan,  mahdollisuuden  mukaan  tulisi 
kohtuudenmukaisesti  jaetuksi. 

Ensin  on  silloin  huomattava,  että  hallituksella  on  ollut  täysi  syy  tehdä 
esityksensä.  Valtiopäivät  1877 — 78  olivat  näet  asevelvollisuuden  taakkaa 
koko  kansan  hartioille  laskiessaan  tunnustaneet  kohtuulliseksi,  että  vakanssi- 
maksu  lakkautettaisiin,  mutta  hyvin  tietäen,  että  uudesta  sotalaitoksesta  seu- 
raisi uusia  ja  suurenmoisia  menoja,  pyydettiin  samassa  seuraaville  valtio- 
päiville esitys  uudesta  maanomaisuuden  sekä  muun  varallisuuden  verotta- 
misesta sen  periaatteen  mukaan,  että  eri  varallisuuden  lajit  yhtäläisessä 
suhteessa  olisivat  verossa  osallisina.  Tämän  johdosta  tuli  1879  vuoden 
tärkeä  verokomitea  asetetuksi,  jonka  ehdotukset  ovat  seuraavien  vuosien 
verotustointen  perustuksena. 

Mutta  ehdotetusta  suostunta-  ja  kiinteimistön  verosta  ei  toistaiseksi 
tullut  mitään;  päin  vastoin  oli  valtionvaraston  tila  niin  hyvä,  että  säädyt 
vuonna  1885  samassa  kun  lakkauttivat  vakanssimaksun,  luopuivat  tavaksi 
tulleesta  suostuntaverostakin.  Edellinen  painoi  talonpoikaissäätyä,  jälki- 
mäinen porvarissäätyä;  ja  kun  tässä  kohden  tultiin  kummallekin  mieluiseen 
päätökseen,  tapahtui  se  tuon  parlamentaarisessa  elämässä  kyllä  tunnetun 
vaikkei  kiitettävän  do  ut  des  säännön  mukaan,  — -  sääntö,  joka  jos  tavaksi 
tulee,  uhkaa  muuttaa  koko  valtiollisen  elämän  kaupittelemiseksi. 


l6o  E.  G.  Palman, 


Jos  säädyt  nykyisillä  valtiopäivillä  tahtovat  pitää  entisaikojen  säästöt 
tarjona  kovien  aikojen  varalle,  eivätkä  jätä  sikseen^  mitä  vaikeuksia  het- 
keksi mukava  päätös  voi  tuleville  ajoille  tehdä;  niin  koko  kolme  miljoonaa 
täytyy  hankkia.  Esityksen  mukaan  kiinteistönvero  olisi  suoritettava  siten, 
että  kaupunkikunnat  maksaisivat  noin  189,000  ja  maaseutu  536,000  mark- 
kaa, yhteensä  725,000  markkaa  vuodessa,  jonka  ohessa  fuiosuosfunta  suon- 
tettaisiin  noin  850,000  markkaa  vuotuisesti,  yhteensä  puolitoista  miljoonaa 
vuodessa,  kun  kustannukset  sitä  ennen  on  luettu  pois. 

Kiinteistönveron  puolustukseksi  on  tuotu  esille  arvaus,  jonka  mukaan 
kaupunkien  kiinteistö  edustaisi  noin  315  miljoonan  pääomaa  sekä  maaseu- 
dun kiinteistö  1,060  miljoonaa,  joten  ei  tarvitsisi  maksaa  kuin  maalla  5, 
kaupungissa  6  penniä  kustakin  täydestä  sadan  markan  arvosta.  Esitys  sitä 
paitsi  huomauttaa,  että  vakanssiveron  vastikään  tapahtunut  lakkauttaminen 
vastaa  800,000  markan  vuotuista  helpoitusta  maata  viljelevälle  väestölle; 
että  myllyveron  lakkauttaminen  ja  parselimuutos  ovat  veroja  huojentaneet 
vuotuisesti  400,000  markalla,  joten  nämä  536,000  markkaa  uutena  verona 
eivät  muka  tulisi  ylen  tuntuvaksi. 

Paljon  voipi  kuitenkin  tätä  selitystä  vastaan  sanoa. 

Sillä  siitä  puhumatta,  ettei  millään  oikeuden  perustuksella  sopinut 
valtiolle  enää  vaatia  vakanssia  eli  vapautusmaksua  sotaväen  asettamisesta, 
kun  tuo  velvollisuus  uuden  lain  kautta  oli  tullut  uudistetuksi,  vieläpä  en- 
tistä raskaammassa  muodossa,  niin  viittaus  parselimuutoksen  tuottamaan 
huojennukseen  on  yhtä  vähän  perustettu.  Aivan  laiton  ja  kohtuuton  oli 
näet  koko  tuo  vakinaisen  veron  ja  kruununkymmenyksen  korotus  ollut,  jonka 
V.  1840  toimeenpantu  parselimuutos  oli  aikaan  saanut,  eikä  sellaisesta  hel- 
poituksesta  tietysti  voi  korvausta  lukea  valtiolle.  Pikemmin  tulisi  maata- 
viljelevän  väestön  saada  hyvitystä  niistä  miljoonista,  jotka  neljän,  viiden 
vuosikymmenen  kuluessa  on  liikaa  maksettu.  Mutta  kolmanneksi  tulee  vielä 
lukuun  se  seikka,  että  pysyväinen  maavero  jo  ennestään  painaa  kiinteistöjä 
maaseudulla  kovin  epätasaisella  tavalla,  joten  uusi  kiinteistönverotus  — 
joka  arvattavasti  pysyväiseksi  tulisi  —  muutamissa  tapauksissa  vielä  laskisi 
kiven  jo  raskaaseen  kuormaan.  Säteritilojen  haltijat  ovat  vapaat  maaverosta; 
nuoremmissa  viljelysseuduissa  maavero  on  huokeampi  kuin  maan  etelä-  ja 
lounaisosissa,  mutta  nyt  tulisi  yhtäläinen  lisärasitus  kaikkien  osaksi.  Tämä 
ei  ole  kohtuullista  eikä  uudenaikaisen  veropolitiikin  mukaista. 

Tiedetään    kyllä,    miltä,  kannalta    tällaista  lisärasitusta  puolustetaan. 

Sille  joka  vähänkin  on  seurannut  Ruotsissa  tapahtunutta  pitkällistä  keskus- 
telaa  maaveron  poistamisesta,  tuo  todistus  on  ihan  tunnettu:  arvellaan  että 
koska  maavero  (vakinainen  vero  ja  kruununkymmenys),  miten  se  alkujaan 
onkin  syntynyt,  jo  ammoisista  ajoista  on  tullut  tavaksi,  niin  rasitus  ei 
enää  muka  nykyisiä  maanomistajia  eikä  maanviljelystä  vaivaa  sen  enempää 
kuin  velka,  joka  jo  miespolvissa  on  ollut  maahan  kiinnitetty.  Samoin  kuin 
sellainen  kiinnitetty  velka  otetaan  huomioon  maata  ostaessa,  perinnöksi 
jaettaessa  tahi  muulla  tavoin  luovutettaessa,  samoin  muka  lounaisen  Suo- 
men maanviljelijät  hamasta  muinaisuudesta  ovat  maansa  haltuun  ottaessaan 
tienneet,  että  siihen  kuuluu  irtisanomaton  velvollisuus  kruunua  kohtaan,  ja 
mainitun  taakan  huojentaminen  tulee  muka  sen  tähden  ansaitsemattomaksi 
lahjaksi  nykyiselle  omistajalle,  eikä  tuota  hyvitystä  sille,  jonka  hartioille 
kohtuuton  rasitus  aikoinaan  pantiin. 

Johonkin  määrin  on  tässä  väitteessä  perää,  samoin  kuin  kyllä  yksityis- 
esimerkeillä  voi  todistaa,  että  raskaitten  verojen  alainen  tila  voi  olla  parem- 
minkin viljelty  kuin  viereinen,  yhtä  hyvillä  luonnollisilla  eduilla  varustettu 
allodialisäteri.  Mutta  sittenkään  ei  voi  hyväksyä  johtopäätöstä,  että  sen- 
tähden  saman  kaavan  mukaan  voipi  uutta  veroa  panna  tuon  ennestään  niin 
rasitetun  maan  osaUe. 

Sillä  pysyäksemme  tehdyssä  vertauksessa:  voipi  tilan  velottamistakin 
ajaa  niin  pitkälle,  ettei  se  enää  kuormaa  kanna.  Kun  esim.  Mynämäen  ja 
Vehmaan  kihlakunnissa  30  tynnyrinalalle  viljeltävää  maata  tulee  40  vero- 
ruplaa,  joten  28  kapanalan  tulee  maksaa  rupla  veroa  7  markalla,  tahi  Ah- 
venanmaalla vero  tynn3rrinalalta  maata  tekee  6  markkaa,  eli  henkilöltä 
noin  10  markkaa,  niin  meidän  lopulta  sopii  kysyä,  onko  mitään  todellista 
arvoa  tuolla  niin  kovilla  rasituksilla  vaivatulla  maalla.  Jollei  rakkaus  pe- 
rittyyn tilaan  vaikuttaisi,  joUei  ihmisessä  eläisi  vastustamaton  halu  vaikka 
millaisillakin  ehdoilla  päästä  hallitsemaan  jotakin  osaa  isänmaata,  niin  nuo 
tuommoiset  tilat  jo  olisivat  voineet  aikoja  sitten  jäädä  verohylyksi,  yhtä 
hyvin  kuin  liikanaisilla  kiinnityksillä  vaivattu  maa  menee  konkurssiin,  ja  osa 
kiinnityksistä  menee  hukkaan.  Kun  suuret  seudut  kärsivät  näistä  epäkohdista, 
niin  seuraukset  kyllä  tulevat  maanviljelyksenkin  laadussa  näkyviin :  sellaisilla 
maanviljelijöillä  ei  ole  tiloissaan  tarpeellista  vakuutta  olemassa,  jotta  voisi 
viljelystään  edistää  ja  odottamattomia  vastuksia  voittaa.  Seuraukseksi  tu- 
leekin enennetty  halu  siirtyä  muille  alueille,  —  paraiten  Ameriikkaan,  taipu- 
mus joka  kyllä  on  näkyviin  tullut  noilla  seuduilla. 

Ja  mikä  varsin  huutavana  epäkohtana  tulee  muutamissa  seuduissa  nä- 
kyviin,  se  on  johonkin  määrin  sovitettava  veronalaiseen  maahan  yleensä. 
Oikeata  suhtaa  ei  ole  tulojen  ja  verojen  välillä:  tulot  ovat  vaihtelunalaiset, 
katovuotena  hyvinkin  vähäpätöiset,  mutta  vakinainen  vero  aina  pysyy  sa- 
mana. Jos  tämmöiselle  omaisuudelle  tahtoo  vakinaista  veroa  lisätä,  tekee 
auttamattomasti  haittaa  sille  elinkeinolle,  josta  toimeentulomme  lopullisesti 
riippuu.  Mikäli  voidaan  nykyään  etuoikeuksilla  varustettua  maata  sekä  kau- 
punkien kiinteistöä  vetää  tähän  veroon  osalliseksi,  sikäli  se  tietysti  vähem- 
min tuntuvaksi  tulee  muille,  mutta  jos  vaan  joku  muu  verotuksen  esine 
löytyy,  jolla  on  parempi  voima  luopua  voitostaan  valtion  yhteisiin  tarpei- 
siin, niin  se  on  ensin  otettava  huomioon. 

Siinä  kohden  löytyy  kyllä  esineitä  meillä.  Kaupunginasukas  sellai- 
nenkin, jolla  on  tuloa  vuotuisesti  10,000  —  100,000  markkaa,  ei  maksa 
kruunulle  suoranaisesti  muuta  kuin  henkiveronsa,  toisin  sanoen  muutaman 
markan,  kun  manttaalin  omistaja  paikottain  suorittaa  500  markkaa!  Suuri 
tehdas,  jonka  vuotuiset  tulot  nousevat  satatuhansiin,  ei  tuosta  liikkeestä 
kanna  suoranaisesti  veroa,  vaikka  siinä  olisi  verotusesine  tavallista  sopivampi. 
Jos  maamme  tulisi  lähemmin  liitetyksi  Venäjän  tullioloihin,  olisi  siitä  välttä- 
mättömänä seurauksena,  että  suuri  venäläisiin  pääomiin  perustettu  tehdas- 
liike  syntyisi,  mutta  vaikka  sen  niskoille  pantu  vero  korkeintaan  jollakin 
puolella  prosentilla  vähentäisi  perustajain  odotetut  puhtaat  tulot,  saisi  tämä 
liike  olla  verottomana,  samassa  kun  maanviljelijäin  pienistä  säästöistä  vuo- 
tuisesti kiristetään  3  miljoonaa  maaverona! 

Siinä  on  epätasaisuus  olemassa,  täydelleen  niin  moitittava  kuin 
nykyisessä  edustuslaitoksessakin,  ja  vaikkei  ainakaan  tässä  kohden  voi  va- 
paamielisyyden nimessä  olevia  oloja  puolustaa,  niin  enteet  kyllä  osottavat, 
että  tästäkin  kysymyksestä  tahdotaan  tehdä  puoluekysymys.  Valitettavasti 
eri  kansanluokkien  edut  tässä  tulevat  kysymykseen,  joten  päätökseen  tule- 
minen on  ylen  vaikea.  Jos  vaan  yksi  sääty  vastustaa  jompaakumpaa  puolta 
ehdotettua  verotusta,  niin  ratkaisu  enennetyssä  valiokunnassa  kohtaa  ylen 
suuria  vastuksia. 

Mutta  siitä  huohmatta  täytyy  tässä  kohden  ottaa  ohjeeksi  mitä  oikeaksi 
katsoo,  toivossa  että  tuleva  aika,  jollei  nykyinen,  on  saava  oikean  pää- 
töksen aikaan. 

Edellisten  kyllä  lyhykäisten  viittausten  nojalla  uskallamme  lopuksi  tu- 
levaisuuden verotusohjelmaksi  asettaa  seuraavat  väitteet,  jotka  luullaksemme 

ovat  länsieurooppalaisen  kannalta  katsoen  vapaamielisiä,  sekä  meillä  olisi- 
vat kohtuudenmukaisia. 

1.  Ne  säästöt,  jotka  ovat  Suomen  valtion  ja  Suomen  pankin  huos- 
tassa, ovat  mahdollisuuden  mukaan  säilytettävät  tulevien  ehkä  kovempien 
aikojen  varalle. 

a.  Rautatierakennuksia  varten  tarpeelliset  varat  voipi  velkaantumisella 
laskea  tulevien  polvien  hartioille,  mutta  varovaisinta  lienee  tällä  kertaa 
tyytyä  noin  12  miljoonan  markan  lainaan. 

3*  Juoksevien  ja  säännöllisten  menojen  täyttämiseen,  mikäli  niitä 
ei  käy  säästäväisyyden  avulla  supistaminen  eivätkä  valtiovaraston  tulot 
niihin  riitä,  on  hankittava  varoja  ylimääräisillä  veroilla. 

4.  Näitä  varoja  koettakoon  etupäässä  viinaa,  väkijuomia,  mallasjuo- 
mia ja  sellaisia  ylellisyydentavaroita  verottamalla,  mutta  myös  leima- 
papcriveroUa  sekä  progressiivisella  perintöverolla,  ja  jos  tarve  vaatii  tulo- 
suostuntaverolla. 

5.  Riinteistönveroa  ei  sitä  vastoin  sovi  laskea  nykyiselle  veronalai- 
selle  maalle,  vaan  sille  on  pikemmin  hankittava  huojennusta,  erittäinkin 
niissä  seuduissa,  missä  maavero  on  tavattoman  korkea. 

6.  Tulosuostuntaverotuksen  helpottamiseksi  sekä  väärinkäytösten  ja 
kustannusten  välttämiseksi  pitäisi  suostuntaveron  taksoituksen  liittyä  kunnal- 
listen verojen  taksoitukseen  ja  seurata  pääosissa  samoja  perusteita. 

E.  G.  Paimen. 


— »»>3N^<<i< 

VäUemmlUe  vesille! 


Kasmir  Lciw,  Valjemmillä  vesillJl.     Uusia  runoja.    Helsingissä  1893,  Otava.  176  siv. 
12:o.    Hinta  3:  — -. 

Kasimir  Leinon  runoilijalaonne,  mikäli  sitä  hänen  tähän  asti  julkai- 
semiensa teoksien  mukaan  voi  arvostella,  on  laadultaan  mietepcräistä. 
Vanhan  estetiikan  kannalta  tämä  olisi  jo  itsessään  ollut  kovin  arveluttava 
vika,  —  sillä  olihan  tämä  estetiikka,  joka  niin  pitkäksi  ajaksi  on  määrän- 
nyt kaavat,  joidenka  mukaan  tuli  käsittää  kauneuden  ja  taiteen  probleemit, 
olihan  se  romantiikin  lapsi.  Tätä  nykyä  sitä  kummmkin  voitanee  katsoa 
yksinvaltiuudestaan  kukistuneeksi.  Tosin  on  kyllä  kiirehditty  panemaan  uusia 
dogmeja  vanhojen  sijaan,  —  milloin  naturalismin,  milloin  symbolismin, 
milloin  minkin  -ismin.  Mutta  onhan  ihmiskunta  kuitenkin  näinä  vuosikym- 
meninä mennyt  eteenpäin  hengen  vapaudessa.  Ja  niin  alttiisti  kuin  kaiken 
maailman  sanomalehdistö  huudahteleekin  tuota  vanhaa  «le  roi  est  mort, 
vive  le  roi«,  niin  en  luule  että  ihmiset  enään  yhtä  nöyrästi  kuin  ennen 
alistuvat  dogmivallan  alaisiksi.  Enkä  siis  myöskään  luule  ihmisten  enään 
samassa  määrin  kuin  joskus  ennen  unohtavan,  että  suurten  runoilijain  ne- 
rontyöt  merkitsevät  enemmän  kuin  eri  oppisuuntien  auktoriteettien  julkaise- 
mat kaavat,  -  -  oli  näitten  seuraajia  kuinka  taaja  joukko  tahansa. 

Mitä  nyt  erittäin  tulee  mieteperäiseen  runouteen,  niin  onhan  moni 
suuri  runoilija  jaloilla,  syvämielisillä  runoelmilla  todistanut,  että  sekin  voi 
olla  tosirunoutta.  Ja  sehän  onkin  varsin  luonnollista.  Jos  joku  aate  niin 
täysin  valtaa  runoilijan  koko  olennon,  että  se  ikäänkuin  sulautuu  yhteen 
hänen  tunteensa  ja  tahtonsa  kanssa,  niin  kyllä  se  hänen  kuvausvoimansa 
ahjossa,  —  jos  hän  on  tosirunoilija,  —  kiteytyy  kirkkaaseen  taiteelliseen 
muotoon.  Silloin  on  aate  muuttunut  runoelmaksi,  ja  silloin  se  voi  kon- 
kreettisesti havaittavan  todellisuuden  voimalla  vaikuttaa  muihinkin,  voi  mui- 
takin vallata,  muitakin  innostuttaa. 

Tällä  ei  ole  kuitenkaan  sanottu,  ettei  mieteperäisellä  runoudella  ole 
erityisiä  hankaluuksiansa,  erityisiä  vaarojansa.  Taikka  oikeastaan,  mietepe- 
räinen  runous  on  samojen  vaarojen  alaisena  kuin  kaikki  muu  runous,  mutta 

mietepcräisessä  nmoudessa  De  tulevat  näkyviin  omituisella  tavalla  ja  erit- 
täiu  selvästi. 

Jos  aate  ei  ole  kokonaan  vallannut  runoilijan  sielua  ja  siihen  sulau- 
tunut, niin  saattaa  tapahtua,  että  sitä  jää  keskelle  runoutta  törröttämään 
abstraktisena  refleksioonina.  Tähän  lukijan  innostustus  välttämättömästi 
loukkaantuu,  ja  lennostaan  se  silloin  lopsahtaa  maahan.  Eikä  siinä  kyllin; 
lukijaa  rupeaa  epäilyttämään,  tokkohan  runoilija  itse  onkaan  täyttä  totta 
ajatellut  lausumaansa  aatetta,  se  on,  onko  abstraktisen  aatteen  takana  mi- 
kään persoonallisuus,  vai/  onko  kaikki  vaan  tekemällä  tehtyä.  Ja  silloin 
aate  ci  ota  syttyäksensä  sydämiin.  Sillä  sen  se  tekee  ainoastaan  jos  sen  tun- 
tee sydämestä  tulleeksi. 

cVäljemmillä  vesiUä»  nimisessä  runokokoelmassansa  Kasimir  Leino 
jo  osoittaa  voivansa  hyvin  varmasti  käyttää  taiteensa  ulkonaisia  välikappa- 
leita; hänen  kielensä  on  rikasta  ja  sointuisaa,  ja  notkeasti  se  taipuu  hänen 
mielijohdelmiansa  ilmaisemaan.  Mutta  itse  mielikuvien  muodostamisessa 
hän  ei  näy  samassa  määrin  voimistuneen.  Hänen  runoelmissansa  näet  ta* 
paa  heikkoja  kohtia  yllä  esitettyä  laatua.  Hyvin  valaisevan  esimerkin  tar- 
joaa m.  m.  runoelma  «Yhteisvoimin  yhteistyöhön».  Sen  aatteen  ilmaisee 
jo  titteli,  ja  onhan  tämä  aate  kaikin  puolin  hyvä  ja  kaunis  ja  otollinen. 
Se  on  runoelmassa  pukeutunut  unennäön  muotoon.  Isänmaa  siinä  —  niin- 
kuin niin  monissa  vanhan  ja  uuden  ajan  runoelmissa  —  kuvautuu  laivaksi, 
joka  huojuu  myrskyn  vallassa;  perikato  uhkaa,  mutta  miehistö  vain  riehuu 
keskinäisessä  riidassa  eikä  huomaa  yhteistä  vaaraa,  ei  ryhdy  yhteisiin  pe- 
lastustoimiin. Ja  runoilija  kuvailee,  mitenkä  hän  itse  kohottaa  ääntänsä 
varoitushuutoon.  Mutta  varoitushuuto,  jonka  piti  «pauhun  halki«  tunkea 
riehuvien  korviin  ja  herättää  heitä  näkemään  yhteistä  vaaraa,  muuttuukin 
kokonaiseksi  puheeksi,  24  säkeen  pituiseksi  puheeksi.  Semmoisena  sillä 
kyllä  on  kauniita  ja  vaikuttavia  kohtia.  Mutta  kuinka  voi  kuvaella  että 
rannalla  olevan  —  unennäössäkään  —  johtuu  mieleen  pitää  kaunista  pu- 
hetta perikadon  partaalla  oleville  laivamiehille?  Voiko  ku väilläkään  että 
semmoinen  puhe  halki  pauhaavan  myrskyn  kuuluisi  heidän  korviinsa,  ja  jos 
se  kuuluisikin,  voiko  mitenkään  ajatella  että  nuo  vimmatut  asettuvat  sitä 
kuuntelemaan? 

Varoituspuheessa  runoilija  kyllä  koettaa  säilyttää  tekemäänsä  kuvaa, 
puhumalla  laivasta  ja  myrskystä  j.  n.  e.,  mutta  lukijan  mielikuvituksesta  se 
on    haihtunut.     Hän    ei    siinä   enään    näe  aatteen  luonnollista,  suoranaista 

ilmaisumuotoa;  se  tuntuu  hänestä  keinotekoisesti  koristetulta  ulkokuorelta 
vain.  Ja  silloin  hän  ei  voi  olla  kysymättä:  eikö  tuo  aate  siis  todella  ol- 
lutkaan runoilijaa  kokonaan  vallannut?  Eikö  hän  siis  puhukaan  sydämensä, 
koko  persoonallisuutensa  täydeltä?  Ja  epäilyksille  antaa  vielä  tukea  sekin 
seikka  että  runoilija  lausuu  loppupontensa  niin  peräti  siivosti,  konditio- 
naalilla: «Yhteisvoimin  yhteistyöhön!  Keskenäiset  riidat  pois  —  Siinä 
yksin  laivan  turva  Vielä  ehkä  olla  vois  h  Onhan  itse  aate  niinkin  lausut- 
tuna oikea,  mutta  vakaumuksen  voimaa,  sitä  voimaa,  joka  syttyy  sydämestä 
sydämiin,  sitä  sillä  ei  ole. 

Sen  aatteen,  joka  runoilijaa  innostuttaa  runoelmaan  (ja  lähinnä  miete- 
peräiseen  runoelmaan),  ei  tietysti  tarvitse  olla  hänen  keksimänsä.  Vanhakin 
aate,  taikka  aate,  jota  jo  moni  on  ennen  lausunut,  voi  kyllä  synnyttää 
tosirunoelman,  jos  se  runoilijassa  on  kehittynyt  hänen  persoonallisuutensa 
mukaiseksi  ja  siten  muuttunut  nuoreksi  ja  elämänlämpöiscksi.  Mutta  saat- 
taapa tapahtua  niinkin,  että  runoilija  innostuu  esittämään  aatotta,  jota  hän 
ei  pysty  tekemään  omakseen  ja  kehittämään  omastaan.  Silloin  nmoclma 
tulee  köyhäksi.  Ja  helposti  saattaa,  etenkin  jos  runoilijalla  on  taiteensa 
ulkonaiset  apukeinot  vallassaan,  syntyä  epäsuhde  kauniin  muodon  ja  köy- 
hän sisällyksen  välillä;  runoteos  tuntuu  ontolta. 

Tämänlaatuinen  heikkous  on  mielestäni  huomattava  Elämän  laulu 
nimisessä  komeassa  runoelmassa.  Tämä  runoelma  on  tosiaan  loistoteos; 
kauniiseen,  sointuvaan  muotoon  katsoen  sillä  ei  ole  monta  vertaistansa  suo- 
malaisessa kirjallisuudessa.  Monessa  paikoin  siinä  myöskin  ilmaantuu  syvä 
tunne  ja  tosirunoUinen  kuvausvoima.  Yksi  mielikuva  siinä  etenkin  on  har- 
vinaisen ihana  ja  vaikuttava:  se  on  luojan  laulu,  se  laulu  joka  mahtavana 
kaikua  kaikesta  luonnosta,  kaikesta  elämästä.  Siinä  kuvassa  muinaishelloe- 
niläinen  maailmankappaleitten  harmoniian  aate  on  sulautunut  yhteen  perin 
suomalaisen  mielikuvan,  laulun  luomisvoiman  kanssa,  —  ja  niiden  yhdistä- 
minen on  mielestäni  suuren  runoilijan  arvoinen  ajatus. 

Mutta  jos  katsoo  runoelmaa  sen  kokonaisuudessa,  niin  ei  voi  sitten- 
kään olla  huomaamatta  siinä  paljon  tyhjyyttä  loistavan  kuoren  alla.  Köy- 
hästi  se  käsittää  elämän  aatteen,  joka  ei  siinä  näe  mitään  kehitystä.  Elä- 
män laulussa  on  kai  ihmiselämä  katsottava  pääasiaksi.  Mutta  siinäkään  ei 
runoilija  näe  mitään  kehitystä,  eikä  toiselta  puolen  mitään  pysyväistä;  hän 
ei  siinä  näe  kuin  muutosten  alaisuutta.  Kun  lapsi  muuttuu  nuorukaiseksi, 
niin  kaikki   minkä  lapsuudenkoti  antoi  «kaikkosi  pois  kuni  pilvyet  tuulosen 

tieltä ;«  ei  ole  jäänyt  edes  mitään  mielen  taipumusta  mihinkään  suuntaan, 
ei  mitään  pyrkimystä,  joka,  uusien  olosuhteitten  mukaan,  toteutuisi  uusissa 
tehtävissä.  Ei,  sielu  on  «tabula  rasa»,  valmis  vastaanottamaan  sen,  mikä  nyt 
on  edessä,  elon  salaisuuden,  rakkauden.  Kun  sitten  miehuudenikä  tulee  toi- 
mintahaluineen,  taisteluniloineen,  niin  ei  runoilija  taaskaan  näe  juuri  mitään 
yhteyttä  sen  ja  rakkaudenelämän  välillä.  Että  mies  työskennellessään  ja 
taistellessaan  isänmaan  puolesta  samalla  taistelee  vaimonsa  ja  lastensa  puo- 
lesta, että  juuri  oman  vaimon,  omien  lasten  rakkaus  antaa  isänmaanrakkau- 
delle tosis}rvyyttä,  tosilämpöä,  että  vaimo  voi  olla  yhtä  miehensä  kanssa 
isänmaanrakkaudessakin,  sitä  runoilija  ei  tiedä:  isänmaa  ja  koti  eivät  hä- 
nestä ole  missään  yhteydessä  toinen  toisensa  kanssa.  —  Tulee  sitten  van- 
huus, ja  silloin  taas  kaikki  miehuudeniän  huolet  ja  riennot  unhottuvat  it- 
sestään. Ja  sitten  tulee  kuolema,  ja  tekee  kaikesta  lopun.  Jäljelle  jää 
luonnon  luova  voima  ja  sen  luomisnautinto.  — 

Että  ihmisellä  on  tahto,  —  oli  se  sitten  rajoitettu  kuinka  ahtaalle 
tahansa,  —  että  ihminen  tuntee  itsessään  velvollisuuden  uhrata  toimensa 
ja  elämänsä  sen  toteuttamiseksi,  jonka  hän  ymmärtää  oikeaksi  ja  hyväksi, 
että  tämä  tunto  on  yhdistävänä  siteenä  eri  elämänikien  välillä  kehdosta 
hautaan  asti,  ja  että  se  ulottuu  yhdistämään  yksilöä  tulevienkin  sukupolvien 
kanssa,  siitä  ei  näy  Elämän  laulussa  mitään,  sillä  siinä  ihminen  on  yksin- 
omaan tiedottomain  voimain  tiedottomana  leikkipallona.  Mutta  semmoinen 
elämän  aate  on  köyhä,  kovin  köyhä.  Se  ei  täytä  sitä  komeata  ulkokuorta, 
johon  se  on  puettu.  Runoelmaa  lukiessamme  kyllä  ihastumme  kauniisiin 
yksityiskohtiin,  mutta  kun  tulemme  loppuun  tunnemme  pettymyksen  tunteen. 
Sillä  ihmissielussa  asuu  «horror  vacui»,  tyhjän  kammoksuminen. 

Yleensä  tästä  runokokoelmasta  vain  harvoin  —  ehkä  harvemmin  kuin 
edellisestä  —  kaikuu  vakaumuksen  raikas  ääni,  «der  voUe  Brustton  der  Uber- 
zeugung».  Raikkaimpana  se  mielestäni  soipi  «Maisteri-kekkerit»  nimisestä 
runoelmasta;  tämän  rinnalle  voi  ehkä  asettaa  «En  jouda,  en  jouda»  runon; 
siinä,  etenkin  sen  toisessa  osassa,  on  nuorekasta  innostusta,  joka  tuntuu  to- 
denperäiseltä.  Kaunis  «Juhlaruno  Kuopion  laulu-  ja  soittojuhlassa  1891» 
tekee  niinikään  eheän  ja  virkistävän  vaikutuksen.  Mutta  semmoiset  runoel- 
mat ovat  tässä  kokoelmassa  poikkeuksia. 

Ylempänä  olen  etupäässä  pitänyt  silmällä  niitä  runoelmia,  joiden 
aihe  on  mieteperäistä  laatua,  ja  niihin  olen  katsonut  yleensä  voivani  lukea 
«Isänmaallisia»  nimisen  osaston  runot. 

Tavallansa  eheämmän  vaikutuksen  tekevät  muutamat  niistä  runoista, 
joissa  runoilija  laulaa  «Mielialoja  ja  tunteita».  Niiden  joukossa  ovat  ehkä 
kokoelman,  esteettiseltä  kannalta  katsoen,  etevimmät  runot,  semmoiset  jotka 
tuntuvat  kuohuvan  ilmi  suoraan  rtmoilijan  sydämestä.  Mutta  ilahuttavaa 
laatua  eivät  nekään  yleensä  ole.  «Mielialoja  ja  tunteita»  nimisen  jakson 
ensimäinen  runoelma  on  «Syksyinen  mieliala».  Ja  synkkä,  syksyinen  mieli- 
ala niissä  melkein  kaikissa  vallitsee.  Se  tunnemaailma,  joka  niissä  kuvau- 
tuu, on  kokonaan  ryhtiä  ja  tarmoa  vailla.  Runoilija  on  «tuntehen  tuulo- 
sille» niin  «herkkä  kuin  haavan  lehti»;  hänen  sydämensä  on  täynnä  «utu- 
heikkoja  unelmoita»;  «kuin  pyöri  vi  pyörteessä  kaarna»,  niin  häilyy  runoilija 
«maailman  pyörteessä».    «Tuuliajolla»  nimisessä  runossa  hän  laulaa: 

n  Olen  maailman  touhussa  rikkeynyt. 
Repaleina  on  sieluni  mun! 
Epäkunnossa  purteni  purjeet  on 
Ja  venhoni  ruoria  tottele  ei. 
Omin  valloin  vain  sekä  oikkuillen 
TuuVajolla  vauhkona  kiitää. 


—  minne  mä  silmäni  luonenkin, 
Nään  aavaa,  tyhjää  ja  aavaa.** 


Hän  on  «kuin  siipehen  ammuttu  lintu».  Hän  muistaa  ennen  mui- 
noin kyenneensä  innostumaan,  raivoamaan  sortoa  vastaan,  riemuitsemaan, 
lempimään;  mutta  nyt  kaikki  on  mennyt,  kaikki  on  haihtunut  niin  kauvas, 
kauvas,  että  uupuneen  mieleen  syntyy  epäilys:  «nuor^  öisinkö  minäkin  ol- 
lut? ...  kai  unta  on  oDut  se  vaan». 

Niin,  kaikessa  tässä  on  tosirunoutta;  se  ei  tunnu  tekemällä  tehdyltä. 
Mutta  niin  kaunis  kuin  moni  näistä  lauluista  onkin,  niin  ne,  yhteen  koot- 
tuina kuin  ovat  yhteen  runovihkoon,  tuskin  saanevat  aikaan  sitä  vaikutusta, 
jota  runoilija  kai  on  toivonut.  Ne  kyllä  herättävät  kaikua  lukijain  sydä- 
missä, mutta  kaiun  laannuttaa  kyllästyminen.  Siinä  alttiudessa,  jolla  kaikki 
tuo  revinnäisyys  on  tuotu  maailman  torille,  ilmaantuu  jonkunmoinen  mie- 
huullisuuden puute.    Ja  tämä  kylmentää  lukijain  sydämet. 

Purjehtiiko  runoilija  todella  nyt  täysin  purjein  eteenpäin  «väljemmillä 
vesillä»?  Ei  ainakaan  hänen  viimeinen  runokokoelmansa  —  nimestä  huoli- 
matta —  sitä    osoita.     Päin   vastoin  hän  yhä  tuntuu  pyörivän  paikallansa 

ankarassa  ristiaallokossa.    JohdaDto-laulusta  päättäen  hän  kyllä  tietää,  miten 
siitä  on  päästävä  irti: 

„Niin  tartun  tuosta  airoihin  ja  soudan,  soudan,  soudan, 
Ja  työhön  uutta  voimoa  mä  vastuksista  noudan." 

Vai  onko  sekin  vaan  ollut  «utoheikkoja  unelmoita»?  Ainakin  näyttää 
siltä  kuin  hän  ei  enään  huolisi  koettaakaan  soutaa  pyörteestä  ulos,  vaan 
olisi    heittänyt    airot  käsistään  ja  veltosti  antautunut  aaltojen  heiteltäväksi. 

Kasimir  Leinon  edellisessä  runovihossa  on  laulu,  jossa  runoilija  lausuu : 

Innotta  nuoruus  päiv*  on  auringotta, 
Vuos  kevähättfi,  elon  varjo  vaan. 

En  tiedä  mihin  ikään  asti  runoilija  laskee  nuoruuden  kestävän.  Mutta 
sama  se.  Jos  into  sammuu  nuorukaisvuosien  päättyessä,  jos  se  on  kuollut, 
kun  mies  astuu  tosielämään,  niin  silloin  sillä  joka  tapauksessa  ei  ole  ollut 
paljon  arvoa,  silloin  sekin  on  ollut  «elon  varjo  vaan».  Sitä  mieltä  oli 
kai  runoilijakin,  kun  hän  kuvatessaan  «mieleisensä  miehen»  lauloi: 

Into  työhön,  kunto  siihen, 
Luja  tahto,  sydSn  suora, 
Avo  silm9,  vapaa  aate, 
Lempi  kansaan,  isänmaahan  — 
Semmoiseksi  soisin  miehen  mielen  .  .  . 

(Ristiaallokossa,  s.  25). 

Hartaasti  toivon,  että  runoilija,  joka  näin  on  kuvannut  Suomen  mie- 
hen ihanteen,  toipuisi  jälleen  miehuulliseen  innostukseen,  innostukseen,  joka 
ei  olisi  hetkellistä  tunnelman  välähdystä,  vaan  joka  elähdyttäisi  koko  hänen 
runoilijatoimensa.  Kypsyneenä  elämän  koulussa  hän  silloin  ehkä  on  kyke- 
nevä entistä  voimakkaammin  samanlaista  innostusta  muissakin  sytyttämään. 
Mutta  voidaksensa  sitä  tehdä  hänen  on  tempautuminen  irti  velton,  itsekkään 
haaveilun    hämähäkinverkosta.     Sillä  siinä  ei  ole  Suomen  miehen  ihanne. 

„Ja  vaikka  veisais  äijät,  ämmät  kaikki 

Tyyneyden  virttä,  nuor\  sun  korvihin, 

Sä  voita  velttous,  laske  laineihin.** 


O.  K.  Tu<^eer. 


•i^^ 

M.  IVegeUus^  Hufvuddragen  af  den  vSsterlflndska  musikens  *  historLi,  fran  den  krlstna 
tidens  hörjan  tili  vara  dagar.  I— III.  Helsingissa  1891  —  1893,  K.  E.  Holm. 
584  siv.  8:0.    Hinta  16:—. 

Omintakeinen  säveltaiteemme  on  vielä  nuori;  virkeältä  orasmaalta 
kohoo  jo  ilmoille  muutama  kaunis  taimi,  joka  lupaavana  ennustaa  säveltai- 
teen huomenta  maassamme.  Ilahuttavana  ilmeenä  voi  pitää  sitä,  että  nuori 
säveltaiteemme  versoo  niin  kansallisessa  ja  alkuperäisessä  maaperässä.  — 
Mutta  nuori  into  ja  nero  tarvitsee  kehittyäkseen  tukea  ja  opastusta  vanhem- 
milta, enemmän  kokeneilta.  Nuoren  subjektiivinen  uhkuva  aate-  ja  tunne- 
maailma on  puettava  objektiiviseen  muotoon. 

Tätä  tarkoittanee  yUä  osoitetun  teoksen  tekijä,  hra  M.  VVegelius  kir- 
jansa lopulla  olevassa  dedikatsioonissaan: 

«Suomessa  on  ensin  aikaansaatava  musiikin  historia,  ennenkuin  sitä 
voi  kirjoittaa,  ja  todenmukaisesti  kasvava  sukupolvi  tässä  suhteessa  on  sekä 
kokeva  että  aikaansaava  paljoa  etevämpää  kuin  me. 

«Mutta  sille  sukupolvelle,  joka  kerran  on  historiaa  muodostava^  ei  ole 
tehotonta  lukea  historiaa  ja  siitä  ammentaa  oppia  ja  johtoa,  ja  omistaes- 
samme  Suomen  musiikkia  opiskelevalle  nuorisolle  tämän  kirjan,  muistutamme 
sille  Shakespearen  sanoja: 

«Kullakin  ihmis-elämäUä  on  historiansa,  joka  kuvastaa  menneen  ajan 
luontoa;  tarkkaa  sitä,  niin  saatat  ennustaa I» 

Alkulauseessa  huomauttaa  tekijä,  ettei  tämä  teos  ole  katsottava  itse- 
näisen historiallisen  tutkimuksen  tulokseksi,  vaan  että  hän  ensi  osassa  etu- 
päässä on  seurannut  Ambrosin  teosta:  «Geschichte  der  Musik».  Myö- 
hemmin käyttää  tekijä  apulähteinä  muitakin  eteviä  nykyaikaisia  musiikki- 
historiallisia  teoksia,  jopa  kolmannessa  osassa  suurten  sävelniekkojen,  kuten 
NVagnerin,  Lisztin  ja  Berlioz'n  omia  memoaareja  ja  muusiikki-esteettisiä 
kirjoituksia.  Joskohta  siis  tekijä  ei  ryhdy  historiallisen  tutkimuksen  nojalla 
valaisemaan  ja  selvittämään  erityisiä  tosiasioita,  on  hän  varsin  itsenäisesti  ja 
objektiivisesti  osannut  koota  ja  esittää  sen,  mikä  on  oleeUista  historiallisen 
kehityksen  selvittämiselle  ja  tärkeätä  sen  yleiskuvan  saavuttamiselle.  Ihme- 
tellä täytyy  juuri  tätä  tekijän  taitavuutta,  että  hän  nykyaikana  lukuisaksi 
karttuneesta  musiikkihistoriallisesta  kirjallisuudesta  ja  tuntemastaan  laajasta 
ainesvarastosta  irroittaa  juuri  sen,  mikä  on  tärkeätä,  ja  osaa  ryhmittää  ete- 
vimmät   ilmaukset    musiikin  historian  alalla  historialliseksi  kokonaisuudeksi. 

Tämä  tekijän  menettely  osoittaa  tieteellistä  itsenäisyyttä  ja  ilmaantuu  lisäksi 
usein  siinä,  että  hän  tuo  esiin  mielipiteitä,  jotka  ovat  vastaiset  lähdeteok- 
sille. Esimerkkinä  mainitsemme  vain  hänen  arvostelunsa  Rossinin  Wilhelm 
Tellistä,  jonka  miltei  kaikki  musiikkihistorioitsijat  asettavat  mestarin  ete- 
vimmäksi.  Hra  VVegelius  sitä  vastoin  pitää  oopperaa  «Il  barbiere  di  Se- 
viglia»  «Wilhelm  Tell»iä  etevämpänä,  ja  saatamme  vain  tunnustaa  hänen 
mielipiteitänsä  tässä  kohdin  vallan  oikeutetuiksi. 

Itsenäisyyttä  teokselle  tuottaa  myös  se  seikka,  että  tekijä  laajan  mu- 
siikkikirjallisuuden tuntemisensa  nojalla  tuon  tuostakin  antaessaan  kuvan 
jonkun  säveltäjän  luonteesta  tai  teoksesta  vertaa  sitä  toisen,  myöhemmin 
eläneen  sävelniekan  luonteeseen  tai  teokseen.  Tämä  menettely  luo  sel- 
vemmäksi esim.  Josquinin  karakteristiikan,  jossa  tekijä  verraten  viittaa 
Bachiin  ja  Beethoveniin.  Erinomaista  mielenkiintoa  tuottaa  etupäässä  asian- 
tuntijalle tekijän  seikkaperäinen  kuva  vanhemman  musiikin  teoreettisista 
omituisuuksista,  mutta  on  tämä  esitys  samalla  pidetty  niin  objektiivisessa 
ja  niin  sanoakseni  yleistajuisessa  muodossa,  että  pelkkä  taiteenharrastajakin 
sitä  huviksensa  voi  lukea. 

ICirjaa  lukiessa  ei  tarvitse  pitkällekään  ehtiä,  ennenkuin  huomaa  sen 
lämmön,  jolla  tekijä  ainettansa  käsittelee.  Hän  on  taiteen  syvän  aatteen 
läpitunkema,  ja  kunnioitus  taidetta  kohtaan  ja  vakuutus  sen  ylevästä  tehtä- 
västä käy  esiin  joka  sivulla.  Innostaen  hän  täten  vaikuttaa  lukijaankin 
yhdistämällä  teokseensa  etevien  musiikin  edustajien  kauniita  lauselmia  soi- 
ton jalosta  mahdista.  Näistä  painui  mieleemme  muitten  muassa  Teodorik 
Suuren,  tuon  keskiajan  runouden  ylistämän  «Didrik»  sankarin  mielipiteet 
säveltaiteesta,  jotka  klassiUisesti  sivistynyt  Cassiodorus  puki  kujalliseen 
muotoon:  «Vahingollinen  surumielisyys «,  arvelee  hän,  «poistuu  musiikin 
kautta,    kuohahtava    viha    masentuu,    verinen   raakuus    leppenee,    hitaus  ja 

uupumus  estyy  — ».    «Doorilainen  äänilaji«,  arvelee  hän  etempänä, 

«tuottaa  kainoutta  ja  siveyttä,  fryygialainen  leimuavaa  sodan-intoa,  jota 
vastoin  eoolilainen  rauhoittaa  sielun  myrskyt  ja  tuudittaa  väsyneen  uniin; 
iastinen  äänilaji  teroittaa  laimentunutta  tiedonhalua  ja  ohjaa  maallisiin  har- 
rastuksiin kahlehdittua  henkeä  halajamaan  taivaallisia  esineitä;  lyydialainen 
taaskin  lieventää  sielun  ylen  suuria  murheita,  karkoittaa  synkeyden  ja  vah- 
vistaa lumotessaan.»  —  Toinen  kohta,  joka  niinikään  on  omansa  innosta- 
maan nuorta  taiteilijaa  ja  taiteenharrastajaa  on  tekijän  siteeraama  St  Gal- 
lonin luostarilaisen  Ekkehardin  mielipide  säveltaiteesta,  joka  on  «sielun 
harjoitusta  ijäisen  kauneuden  säännöissä. « 

Innostavana  esiintyy  aineen  käsittely  etenkin  teoksen  kahden  jälki- 
mäisen osan  elämäkerroissa.  Näistä  ansaitsevat  vastustamatta  itsenäisten 
ja  taiteellisten  monografiiojen  arvon  Beethovenin,  Chopinin,  Lisztin,  Berlioz^n 
ja  Wagnerin  elämäkerrat.  Silmään  pistävä  on  se  taiteellisen  elämäntyön 
ja    kamppauksen    eetillinen    käsitys   ja    syvä    arvo,  johon  tekijä  erityisellä 

lämmöllä  kiinnittää  huomionsa.  Valtaava  on  se  kuva,  jonka  hän  antaa 
sävelruhtinaasta  Beethovenista,  joka  miehen  tavoin  kantaa  elämänsä  taakan, 
kuurouden  ja  tyydyttämättömän  rakkauden,  ja  sen  ohella  taiteensa  pyhällä 
kunnioituksella  uhraa  miehuutensa  voimat  ihmiskunnan  jalostumiseksi.  Vieh- 
keästi tulkitaan  Chopinin  koko  olennossa  ja  musiikissa  esiintyvä  selittämä. 
tön  kaiho  ja  surumielisyys,  hänen  kodinkaipauksensa  ja  ylevä  isänmaanrak- 
kautensa. Lisztin  tavattoman  nerokas  jättiläisluonne  ja  sankarillisuus  taiteen 
alalla  on  tekijässä  saanut  etevän  tulkitsijan.  Paikallaan  on  siinä  huomau- 
tus Lisztin  luonteen  jaloudesta  ja  suuresta  nöyryydestä,  jota  eivät  tavattomat 
menestykset,  eivät  nuo  loistavat  triumfhretket  ympäri  Eurooppaa  turmelleet. 
Selvän  kuvan  saa  lukija  Wagnerin  uusia  suuntia  murtavasta  toiminnasta 
sekä  hänen  eetillisestä  taideihanteestaan. 

Kaiken  tämän  on  tekijä  pukenut  loistavaan,  sujuvaan  stilistiseen  muo- 
toon; hän  hallitsee  kieltä  etevästi  ja  käyttää  lukuisia  hienoja  kuvalauseita, 
jotka  teoksesta  pidättävät  kaiken  pedantteriian  ja  väsyttävän  laveuden,  joka 
valitettavasti  haittaa  niin  monta  nykyaikaista  saksalaista  taide-esteettistä  teosta. 

Retoorisia  ja  kuvallisia  käänteitään  ei  tekijä  kuitenkaan  tuhlaten  käytä, 
vaan  soluu  esitys  yksinkertaisena  edelleen  siinä,  missä  ei  erityistä  vaiku- 
tusta tahdota  aikaansaada. 

Emme  saata  olla  huomauttamatta  erästä  puolta,  joka  teoksen  luke- 
misen saattaa  vaihtelevammaksi  ja  samalla  tarjoo  muistille  tukea,  nimit- 
täin niitä  hauskoja  ja  kuvaavia  anekdootteja,  jotka  liittyvät  etevimpien  sä- 
velniekkojen  elämäkertoihin. 

Lopuksi  saatamme  vielä  lisätä,  että  kirja  läpeensä  pitää  lukijan  har- 
rastuksen vireillä.  Se  on  epäilemättä  täyttävä  suuren  tarpeen,  joka  ennen 
sen  ilmestymistä  haittasi  taidetta  opiskelevaa  nuorisoa,  nimittäin  tarpeen 
turvautua  historian  opastuksiin  ja  kehoituksiin  väsymättömään  edistyksen 
työhön.  Mutta  myöskin  jokainen  vilpitön  taiteen  harrastaja  meidän  maassa 
on  teoksen  lukeva  mielihyvällä  ja  on  huomaava  tekijän  monipuolisesti  si- 
vistyneeksi, myös  muitten  taiteenhaarojen  alalla  perehtyneeksi  arvostelijaksi. 

Olisi  toivottava,  että  hra  M.  VVegeliuksen  arvokas  Musiikin  historia 
pian  näkisi  julkisuuden  suomenkielisessäkin  puvussa  ja  täten  joutuisi  laajem- 
man lukijakunnan  käytettäväksi. 

Jalmari  Hahl. 

K.  IVerkko,  Matrikkeli  Suomen  kansakouluista  ja  kansanopbtoista  kevätlukukautena 
1893,  Ensimäinen  osa.  —  Matrikel  för  Finlands  folkskolor  och  folkhögskolor 
värtermincn  kr  1893.  Första  delen.  Porissa  1893,  Satakunnan  kirjakauppa. 
576  siv.  8:o.    Hinta  8:  — . 

Kaosakoulolaitoksemme  laajentuessa,  sen  opettajakunnan  kasvaessa  ja 
koko  sen  merkityksen  lisääntyessä  on  vuosi  vuodelta  käynyt  yhä  tuntuvam- 
maksi vaikeus  saada  tarkkoja  yksityiskohtaisia  tietoja  tästä  yhteiskunnallemme 
niin  ylen  tärkeästä  toimesta.  Puute  on  ollut  sitä  kipeämpi,  kun  ei  valtio- 
kalenterikaan sisällä  mitään  tiedonantoja  varsinaisen  kansakoulutoimen  alalta. 
Herra  Werkko  on  sentähden  ansainnut  kaikkien  kansakoulun  ystävien  ja 
varsinkin  sen  opettajien  ja  asianomaisten  johtokuntien  kiitollisuuden  toimit- 
tamalla ylempänä  mainitun  matrikkelin,  joka  laajuutensa  ja  tietojensa  run- 
sauden kautta  kohta  osoittautuu  totiseksi  yritykseksi  puheenalaisen  puutteen 


Ominaisuus,  josta  tällaisen  teoksen  arvo  riippuu,  on  tietysti  siinä 
annettujen  tietojen  tarkkuus  ja  luotettavaisuus.  Kun  aUekirjoittanut  oi  ole 
ollut  tilaisuudessa  millään  tavoin  tätä  puolta  teoksessa  tarkastamaan,  on  hä- 
nelle  kaikki  arvostelu  siinä  kohden  mahdoton.  Sen  verta  sanottakoon  train, 
että  edesvastaus  mahdollisista  puutteista  ja  virheistä,  joita  harvoin  tämmöi- 
sissä teoksissa  voidaan  välttää,  ei  suinkaan  ole  toimittajan  yksin,  vaan  riip- 
puu tämä  epäkohta  suuressa  määrässä  tiedonantojen  laadusta. 

Edellytettynä  kuitenkin,  niinkuin  luonnollista  on,  että  tiedot  pääasiassa 
pitävät  paikkansa,  ovat  ne  kuvat,  jotka  teos  luopi  noista  liki  tuhannesta 
käsittelemästään  kansakoulusta,  sekä  tarkkoja  että  asianmukaisesti  valittuja. 
Opettajan  palkkaedut  sekä  valtion  että  kunnan  puolesta  yksityiskohtiaan 
myöten;  koulun  asema»  sen  ympäristö  ja'  etäisyys  kirkolta,  postikonttorista, 
likimmästä  naaptuikoulusta  ja  tärkeämmistä  liikepaikoista;  oppilaiden  asun- 
not; koulurakennus,  luokkahuoneiden  tilavuus,  ilmanvaihto,  opetus-väliainei- 
den riittäväisyys  ja  opettajan  asuinhuoneiden  luku  ja  kunto;  kunkin  koulun 
erityiset  edut  ja  varat;  johtokunnan  esimies  ja  koulun  opettajat,  sekä  nykyi- 
nen että  kaikki  edeUiset,  —  siinä  se  kaava,  joka  on  enimmäkseen  täytetty 
asianomaisilla  tiedoilla  lukijan  hyväksi.  Täytyy  myöntää,  että  siinä  on 
kaikki,  mitä  kohtuullisesti  tämmöisestä  kirjasta  sopii  hakea.  Erittäin  huo- 
mattava ja  tulevaisuudessa  varmaankin  tärkeä  on  koulun  aikaisempien  opet- 
tajien ja  heidän  palvelusaikansa  mainitseminen. 

Teoksen  alkuun  on  sovitettu  yleiskatsaus  kansakoululaitokseemme, 
joka  esitystapaan  nähden  tosin  jättää  muistutuksille  sijaa,  mutta  itsessään 
sisältää  suuren  määrän  tilastollisia  tiedonantoja,  joita  turhaan  haemme  kan- 
sakoulujen virallisesta  tilastosta.  Tämä  osa  teosta  ansaitsee  jokaisen  huo- 
miota, joka  tahtoo  likemmin  tutustua  maamme  kansakouluun  ja  sen  oloihin. 
Erittäin  huomautettakoon  tässä  parista  kohdasta,  jotka  juuri  tätä  nykyä  ovat 
omiansa  yleisempää  huomiota  herättämään. 

Kysymys,  kuinka  pitkän  matkan  päässä  asuvia  lapsia  voisi  velvoittaa 
koulunkäyntiin,  on  viime  aikoina  ollut  keskustelun  alainen.  Tämä  keskus- 
telu on  perustunut  pääasiallisesti  ilmoituksiin  oppilaiden  kotien  etäisyydestä 
koulusta,  mutta  tietoa  ei  ole  ollut  siitä,  kuinka  moni  oppilaista  on  pitänyt 
erityistä  koulukortteeria.  Hra  Werkon  matrikkelista  näemme,  että  niistä 
oppilaista,  joiden  koti  on  3 — 5  klm.  koulusta,  monessa  läänissä  vähempi 
kuin  puoli  asuu  kotonaan,  useimmat  ovat  siirtyneet  likemmä  koulua.  Niin 
on  esim.  Kuopion  ja  Mikkelin  läänissä  (s.  21).  Toisissa  lääneissä  on 
asianlaita  aivan  toinen;  Turun  ja  Porin  läänissä  esim.  820  oppilasta  asuu 
kodissaan  3 — 5  klm.  matkan  päässä  koulusta  ja  ainoastaan  51  saman 
matkan  päässä  asuvista  on  muuttanut  kodista  pois.  Riippuuko  tämä  eri- 
laisuus teiden  erilaisesta  kunnosta  eri  osassa  maata  vai  onko  syy  muualta 
haettava? 

Huomiota  ansaitsevia  tietoja  saamme  myöskin  kansakoulujen  rakennus- 
kustannuksista sekä  kuntien  maksamista  opettajapalkoista.  KaUeimmiksi 
ovat  koulurakennukset  tulleet  Viipurin  ja  Hämeen  läänissä;  edellisessä 
keski-arvo  9,651  mk.,  jälkimäisessä  9,243  mk.  Huokeimmat  ovat  Oulun 
läänin  koulut,  keskimäärä  vain  5,861  mk.  Keskimääräinen  koulutalon 
hinta  koko  maassa  on  ollut  7,633  mk.  —  Keskimääräinen  kunnan  mak- 
sama opettajapalkka  on  Hämeen  läänissä  471  mk.,  Kuopion  läänissä 
486  mk.  Muista  lääneistä  ei  ole  yleisiä  tietoja,  mutta  kyllä  valaisevia 
ilmoituksia  pienemmistä  piireistä. 

Tämä  yleiskatsaus  on  toimitettu  sekä  suomeksi  että  ruotsiksi;  muuten 
on  kirjassa  suomalaisia  kouluja  koskevat  tiedot  annettu  suomeksi,  ruotsalai- 
sia koskevat  ruotsiksi.  Painovirheitä  on  molemmissa  teksteissä  ja,  mikä 
pahempi  on,  numeroissakin  koko  joukko. 

Mainittava  kohta,  joka  kirjan  ansiopuolta  tuntuvasti  lisää,  on  tiedon- 
anto maamme  kansanopistojen  tilasta.  Teos  ei  muuten  ole  vielä  täydelli- 
sesti valmis,  sillä  nyt  ilmestynyttä  osaa  seuraa  tekijän  lupauksen  mukaan 
toinen,  joka  käsittää  nykyään  toimivien  kansakouluopettajain  elämäkerrat. 

Toivotamme  toimittajalle  jatkuvia  voimia  työn  lopulliseen  suorittami- 
seen, joka  on  jääpä  pysyväksi  muistomerkiksi  hänen  monivuotisesta  ja 
monipuolisesta  ahkerasta  työstään  kansakoulumme  hyväksi. 

M.  J 

ArL  Hjelt,    Piirteitä  Apostolikum- riidasta  Saksassa.    Helsingissä  1894,  Kustannusosake- 
yhtiö Otavalla  jaettavana.     31  siv.  8:o.     Hinta  — :75. 

Valvojassa  on  eniien  tämän  kirjasen  tekijä  kuvannut  samaa  kuului- 
saksi tullutta  riitaa,  jota  Saksan  teoloogisissa  piireissä  on  näinä  vuosina 
käyty  apostoolisesta  tunnustuksesta.  l'ässä  kirjasessa,  joka  lienee  ylipainos 
»Vartijasta»,  on  sama  kirjoittaja  laventanut  esitystään.  Tarkoituksena  on 
hänellä  ollut  objektiivisesti  esittää  niitä  aatekantoja  ja  vastakkaisia  mieli- 
piteitä, jotka  tuossa  riidassa  yhteen  törmäävät.  Sekä  vapaamielisen  suun- 
nan että  konservatiivisen  ortodoksismin  merkillisimpiä  äänenkannattajia  ku- 
vaa tekijä  tyyneydellä,  joka  teoloogisessa  kirjallisuudessa  on  harvinainen  ja 
joka  tekee  lukijaan  hyvän  vaikutuksen.  Pääasiana  ovat  tekijällä  etevimpäin 
tiedemiesten  väitteet  ja  vastaväitteet,  mutta  kirjansa  loppuluvussa  tekee 
hän  myös  selkoa  riidan  käytännöllisenkin  puolen  periaatteista.  Hän  ker- 
too siinä,  mitä  Harnackin  puolue  arvelee  apostooUsen  tunnustuksen  sitovai- 
suudesta  kirkon  uskonsääntönä. 

Tekijältä  emme  tietenkään  saa  vaatia  enempää,  kuin  minkä  hän  on 
tahtonut  antaa«  Mutta  hauska  olisi  ollut,  jos  tekijä  kirjassaan  myöskin 
olisi  ruvennut  selvittämään  niitä  historiallisia  oloja  ja  henkilöitä,  jotka  ovat 
luoneet  riidan  ja  sen  tuimuuden.  Semmoisena  kuin  kirja  nyt  on,  ei  siitä 
saa  historiallista  käsitystä  Saksan  nykyisestä  kirkollisesta  tilasta,  eikä  tekijä 
ole  esityksessään  saanut  lukijaa  käsittämään,  miksi  Schrempfin  ja  Harnackin 
nostama  riita  on  tullut  niin  ankaraksi,  että  «tuskinpa  ovat  siellä  (Saksassa) 
aallot  niin  levottomina  vyöryneet,  siitä  kuin  vapautuivat  jääpeitteestään  — 
uskonpuhdistuksen  myrskyn  kautta.»  Voisi  kirjasesta  outo  lukija  vetää  sen 
johtopäätöksen,  että  aatteiden  uutuus  on  riidan  aiheuttanut,  mutta  se  olisi 
väärä  luulo.  Ne  aatteet,  joita  tiedemiehet  tässä  taistelussa  ovat  lausuneet, 
ovat  kyllä  suomalaisessa  kirjallisuudessa  uusia,  ja  sen  vuoksi  on  tekijälle 
ansioksi,  että  hän  on  niitä  ruvennut  esittämään.  Mutta  Saksassa  ovat  eri- 
tjriset  suhteet  vaikuttaneet  sen,  että  ennestään  tunnetut  ja  teoloogisissakin 
piireissä  tunnustetut  periaatteet  tällä  kertaa  saivat  aikaan  niin  tulisen  riidan. 
Historiallisen  situatsioonin  kuvaus  olisi  niinmuodoin  ollut  erittäin  intressantti 
saada.  Otan  tämän  historiallisen  puolen  suhteen  yhden  kuvaavan  seikan, 
jonka  tekijäkin  sivumennen  mainitsee.  Pappismies  Schrempfistä,  joka  antoi 
ensi  aiheen  riitaan,  sanoo  tekijä,  että  «hän  erotettiin  Toukokuussa  1892 
virastaan  sillä  perusteella,  että  hän  julkisesti  oli  tunnustanut  uskossaan  poik- 
keevansa  apostoolisesta  uskontunnustuksesta.»  Kun  tekijä  ei  tahdo  yleensä 
kajota  historiallisten  olojen  ja  henkilöiden  kuvaamiseen,  on  tuo  ylimalkai- 
nen lause  kyllä  tässä  yhteydessä  oikeutettu.  Mutta  oloista  ja  Schrempfin 
esiintymisestä  olisi  kyllä  tullut  toinen  kuva,  jos  olisi  mainittu,  että  Schrempf, 
jonka  vakaumuksen  lujuus  on  herättänyt  kunnioitusta  vastustajissakin,  suo- 
raan kieltäytyi  seurakunnan  pappina  apostoolista  tunnustusta  kirkollisissa  toi- 

mituksissaan  käyttämästä  ja  että  tämä  jyrkkä  menetystäpä  sai  aikaan  seu- 
rakunnan valituksen  ja  Schrempfin  erottamisen.  Tuota  Schrempfin  radi- 
kaalista menetystapaa  ei  moni  vapaamielinenkään  teoloogi  Saksassa  histo- 
riallisista syistä  hyväksy,  vaikka  kyllä  pappismieskin  siellä  saattaa  julkisesti 
lausua,  ettei  hän  tahdo  sitoutua  apostoolisen  tunnustuksen  yksityisiin  lausei- 
siin, kuten  käy  ilmi  siitäkin  Hamackilaisten  selityksestä,  jonka  tekijä  loppu- 
luvussaan refereeraa.  Riita  apostolisesta  tunnustuksesta  Saksan  teoloogi- 
sissa  piireissä  ei  ole  pääasiassa  tieteellinen  ja  teoreettinen,  vaan  käytännöl- 
linen. Preussissa  käydään  juuri  tätä  nykyä  kovaa  riitaa  kirkon  piirissä  siitä, 
millainen  sitovaisuus,  sananmukainenko  vai  historiallisen  kehityksen  kautta 
ymmärrettävä,  on  annettava  apostooliselle  tunnustukselle  siinä  uudessa  käsi- 
kirjassa, joka  aiotaan  säädettäväksi.  Riita  on  käynyt  erittäin  kiivaaksi,  sillä 
edustuskunnissa  lukuisampi  ortodoksistinen  puolue  tahtoo  apostoolisen  tun- 
nustuksen painamaan  vapaamielisiä  pappeja  niin,  että  heidän  omantuntonsa 
pakosta  VkjXjy  luopua  kirkon  palveluksesta. 

Mutta  eihän,  kuten  sanottu,  tekijä  ole  tahtonut  kirjassaan  tehdä  sel- 
koa muusta  kuin  aatekannoista.  Ja  kun  hän  on  sen  tehnyt  miellyttävällä  ja  sel- 
vällä, kaikesta  teoloogisesta  vihasta  vapaalla  tavalla,  niin  on  hänen  kirjas- 
saan tarpeeksi  sellaista  sisällystä,  josta  suomenkieliselle  lukijalle  on  ajatuk- 
sen aihetta.     Suosittelemme  kirjasta  ja  toivomme  sille  paljo  lukijoita. 

z.  c. 


Nykyaikainen  kaunokirjallisuus  ja  siveellisyys. 


Kaunokirjallisuudessa  alkoi  jo  pari  vuosikymmentä  sitten  «realistinen» 
aikakausi,  jota  yhä  vielä  kestää.  Sillä  ne  oireet  uusista  suunnista,  jotka 
viime  aikoina  ovat  tulleet  näkyviin,  osaksi  eivät  ole  saavuttaneet  yleisempää 
kannatusta,  osaksi  ne  itsekin  vielä  suiureksi  osaksi  pysyvät  «realismin»  poh- 
jalla. Meidän  aikainen  kaunokirjallisuus  tahtoo  olla  «todellisuuden»  ku- 
vausta; se  tahtoo,  kuten  se  vakuuttaa,  näyttää  meille  maailman  ja  ihmiset 
sellaisina  kuin  ne  ovat,  eikä  sellaisina  kuin  idealiseeraava  mielikuvitus  niitä 
esittää.  Itsestänsä  on  selvää,  että  niin  yleinen  aatevirtaus,  joka  suurem- 
massa tai  vähemmässä  määrässä  on  vallinnut  kirjallisuuden  kaikissa  sivis- 
tysmaissa, ei  saata  olla  satunnainen,  vaan  sillä  täytyy  olla  yleiset  syynsä. 
Eikä  yksikään,  joka  uskoo  historialliseen  kehitykseen,  saata  epäillä,  että  sel- 
lainen ilmiö  on  sekin  rengas  tässä  kehityksessä,  ja  että  siinä  siis  on  edistystä 
edellisiin  kirjallisuuden-suuntiin  verrattuna.  On  myöskin  helppo  yleisin  sa- 
noin lausua,  mikä  tässä  kirjallisuudessa  on  edistystä.  Runouden  vanhat 
ihanteet  ja  muodot  olivat  kuluneet  liian  ahkerasta  käyttämisestä.  Runo 
tarvitsi  uusia  aineita  ja  uutta  esitystapaa.  Luonnontieteiden  yleisemmästä 
leviämisestä  tarkistunut  todellisuudenaisti  alkoi  vaatia  myös  runoudelta  enem- 
pää todellisuutta  luonnon  ja  ihmiselämän  kuvaamisessa,  tarkempaa  selon- 
tekoa ilmiöiden  syistä  ja  yhteydestä  sekä  syvemmälle  käyvää  sielunelämän 
analyyssiä,  jotta  runouden  tuotteet  voisivat  huvittaa  nykyaikaista  lukijaa  ja 
herättää  hänessä  sitä  todellisuuden  illusioonia,  jommoista  runotuotteen  aina 
tulee  herättää. 

Mutta  jos  myönnämmekin,  että  n.  k.  realistinen  suunta  on  välttämä- 
tön   rengas    kirjallisuuden    kehityksessä,    niin  siitä  ei  suinkaan  seuraa,  että 


178  Th.  Kein. 

meidän  välttämättömästi  täytyy  hyväksyä  sanottu  saunta  kaikissa  sen  eri 
muodoissa.  Päinvastoin  saattaa  kyllä  myöntää  sen  relatiivisesti  oikeutetuksi 
ja  samalla  olla  vakuutettu  siitä,  että  mainitulla  kirjallisuuden  suunnalla  myös 
on  varjopuolensa,  jopa  siitäkin,  että  sillä  on  arveluttava  taipumus  astumaan 
harhateitä,  jotka  tosin  tulevat  esiin  vaan  muutamissa  sen  tuotteissa.  Ei  suuri 
yleisökään  ole  sitä  ehdottomasti  hyväksynyt.  Vaikka  tämän  kirjallisuuden 
johtajissa  pohjoismaissa  kieltämättä  löytyy  ensi  luokan  neroja,  ei  kukaan 
heistä  ole  saanut  osaksensa  sitä  yleistä  ihastelua,  jonka  aikoinaan  samoissa 
maissa  saavuttivat  esim.  Oehlenschläger,  Tegndr  ja  Runeberg.  Yleisö  tun- 
tee ihailua  joskus  nytkin,  mutta  se  ei  lemmi  runoilijoita,  sen  ihailu  on 
kylmä,  on  aivojen  eikä  sydämen  ihailua.  Teokset  sitä  arveluttavat  milloin 
yhdestä,  milloin  toisesta  syystä.  Kirjailija  ja  yleisö  eivät  ymmärrä  toi- 
siansa. Kirjailijat  valittavat  yleisön  ymmärtämättömyyttä,  ja  yhtyvät  toi- 
siinsa, muodostaen  siten  niin  sanoaksemme  erinäisen  kastin,  jossa  erityinen 
ammattimaku  pääsee  vallalle  ja  kehkeytyy  sitä  yksipuolisemmin,  kuta  enem- 
män yleisön  makua  halveksitaan.  KirjaUbuudesta  tulee  siten  ylimyksellinen 
ansarikasvi,  joka  kadottaa  juurensa  kansanhengessä^  jota  siinä  kuitenkin  pysyäk- 
sensä  terveenä  välttämättömästi  tarvitsee.  Samalla  tapaa  kuin  uusroman- 
tiikilla  Ruotsissa  ja  meillä  tämän  vuosisadan  alussa  oli  varsinainen  yleisönsä 
vaan  vähäisessä  osassa  kansan  sivistynyttä  luokkaa,  nim.  siinä,  jolla  muka  oli 
hienompi  kirjallinen  aisti  kuin  muilla  ihmisillä,  niin  saattaa  sanoa,  että  ny- 
kyaikaisen realistisen  kirjallisuuden  kannattajat  etupäässä  ovat  ne,  jotka, 
maksoi  mitä  maksoi,  tahtovat  käydä  «asianymmärtävistä»,  tahtovat  «seurata 
aikaansa»  ja  sen  vuoksi  empimättä  hyväksyvät  jokaisen  ilmiön,  jonka  he 
tietävät  tai  luulevat  olevan  muodissa. 

Suuri  yleisö  sitä  vastaan  on  kahden  vaiheilla  —  se  ei  luota  omaan 
arvosteluunsa,  koskapa  se  ylhäältä  tulevalta  kritiikiltä  usein  on  saanut  kuulla, 
kuinka  vähäarvoinen  sen  arvostelu  on.  Mutta  toiselta  puolen  sen  on  vai- 
kea myöntää  hyväksi  kaiken,  joka  tämän  korkeamman  maun  nimessä  sille 
tarjotaan  —  sillä  paljon  siinä  tuntuu  raajalta,  mauttomalta,  ja  sotivan  kaik- 
kea sitä  vastaan,  jota  se  on  tottunut  pitämään  oikeana  ja  totena.  Se  alis- 
tuu senvuoksi  usein  kohtaloonsa  ja  pysyy  vaiti. 

Sitä  vähemmin  saa  kummastella  yleisön  kaksimielisyyttä,  koskapa  tätä 
nykyä  paljon  kuulee  sanottavan,  että  taideteosta  ei  saa  arvostella  hyväksi 
tai  huonoksi,  onnistuneeksi  tai  epäonnistuneeksi.  Onhan  Täinen  mukaan 
kritiikin    tehtävä    vaan  ymmärtää  taideteos,    selittää,  mitenkä  se  on  tullut 

sellaiseksi  jommoiDOD  se  od,  samoin  kuin  selitetään  luonnonilmiöitä;  tulee 
tarkastaa  teosta  siinä  ympäristössä  (milieussä),  jossa  se  on  syntynyt,  mutta 
ei  saa  kiittää  tai  moittia  sitä.  Hän  sanoo  kirjassaan  Fhilosophie  de  Part: 
«nykyaikaisen  estetiikan  metoodi  on  siinä,  että  se  pitää  taideteoksia  ilmiöinä 
ja  tosiasioina,  joiden  ominaisuuksia  tulee  määrätä  ja  joiden  syitä  tulee  tut- 
kia; ei  enempää.  Tiede,  täten  käsitettynä,  ei  hylkää  eikä  kaunistele,  se 
konstateeraa  ja  selittää».  Georg  Brandes  on  tämän  kritiikin  alkuunpanija 
pohjoismaissa.  Kuka  kieltänee,  että  näissä  lauseissa  on  paljo  totta?  Van- 
hempi kritiikki  on  usein  liiaksi  kiirehtinyt  lausumaan  tuomionsa  teoksista, 
joita  se  vaan  pintapuolisesti  on  ymmärtänyt.  Kaunotieteellisen  kritiikin 
tehtäviin  kuuluu  epäilemättä  opettaa  yleisöä  ymmärtämään  taideteosta,  saada 
sitä  tuntemaan  kirjailijan  luonnetta  ja  kaiken,  joka  on  ollut  omiaan  muo- 
dostamaan ja  kehittämään  sitä  sekä  niitä  erityisiä  oloja,  joista  kysymyksessä 
oleva  teos  on  lähtenyt,  ja  mitä  tekijä  sillä  on  tarkoittanut.  Mutta  meistä 
tuntuu  selvältä,  että  kaiken  ymmärtämisen  vihdoin  viimeinkin  pitää  päättyä 
arvosteluun.  Jotta  arvostelu  olisi  oikea,  täytyy  tosiaankin  sen  perustana 
olla  ymmärtäminen.  Mutta  jos  vaatii  ihmistä  tukehduttamaan  kaiken  mielty- 
myksen tai  mielipahan  tunteet  teosta  lukiessa,  niin  samalla  vaatii  ihmis- 
henkeä ehkäisemään  sille  välttämätöntä  ja  luonnollista  toimintaa.  Sillä 
juuri  tätä  yleisö  täydellä  oikeudella  etupäässä  pyytää  jokaiselta  taideteok- 
selta, että  se  herättäisi  hänessä  mielihyvän  tunteita.  Sanoilla  «tämä  minua 
miellyttää»,  «tämä  ei  miellytä»  yleisön  mielipide  jostakin  taideteoksesta 
tulee  ilmi.  Ja  oppinutta  kritiikkiä  se  syystä  vaatii  selvittämään  sen  maun- 
arvostelua,  jonka  perusteista  yleisö  itse  tavaUisesti  on  jokseenkin  tiedoton, 
sekä  johtamaan  sitä  oikealle  tolalle,  missä  se  on  harhaan  mennyt. 

Kaiken  taiteen  lopputarkoituksena  on  miellyttää.  Kaikella  taiteen- 
harjottamisella  on  kaiketi  lähimpänä  määränään  antaa  nautintoa  taiteilijalle 
itsellensä.  Hän  tuntee  itsessään  tarvetta  ilmaisemaan  ne  mielikuvat,  jotka 
hänessä  elävät  ja  saavat  hänen  sydämensä  lämpenemään.  Esittäessään 
niitä  aistittavassa  muodossa  tuntee  hän  itse  siitä  nautintoa.  Mutta  hänen 
nautintonsa  olisi  vaan  puolinainen,  jolleivät  muutkin  ihmiset  aistisi  hänen 
mielikuvituksensa  luomia.  Hän  pyytää  heitäkin  katsomaan,  kuulemaan  taikka 
mielikuvituksessaan  reproduseeraamaan  teosta  ja  siten  nauttimaan  yhdessä 
hänen  kanssaan.  Esteettinen  nautinto  on,  kuten  sanotaan,  «haluton  nautinto», 
s.  o.  me  saamme  sen  yksistään  aistituista  tai  fantasiiassa  havaituista  esi- 
neistä,  katsomatta   ensinkään    niiden    käytännöUiseen  merkitykseen  meidän 

tahtomme  tarkotuksien  saavuttamiseksi.  Taideteoksen  ominaisuus  herättää 
tällaista  halutonta  mielihyvää  on  se,  jota  kauneudeksi  sanotaan,  ja  kyky 
vastaanottamaan  sellaista  nautintoa  on  maku. 

Sanotaan  kyllä:  «mausta  ei  ole  riiteleminen»,  ja  sillä  tarkotetaan, 
että  kauneus  ja  rumuus  vaan  perustuvat  itsekunkin  individuaaliseen  mieli- 
piteeseen, ettei  siis  löydy  mitään  itsessään  kaunista  tai  rumaa. 

Kokemus  kuitenkin  osoittaa,  että  vissit  esineet  enemmän  kuin  muut 
ovat  omiaan  herättämään  ihmisissä  sitä  tunnetta,  jota  sanotaan  «esteetti- 
seksi nautinnoksi»,  tai  sen  vastakohtaa.  Määrätyt  muodostukset  näkyväi- 
sissä esineissä,  määrätyt  viivat,  suhdat  mieUyttävät  yleensä,  kun  toiset  taas 
eivät  miellytä.  Niitä  koristuksia,  jotka  villi-ihminen  piirtää  vasamiinsa, 
jouseensa  tai  ihoonsa,  sivistynytkin  pitää  jossakin  määrin  kauniina.  Yhteen- 
sointuvat  äänet  miellyttävät  ja  epäsointuisat  eivät  miellytä.  Ja  niissä  henki- 
löissä, jotka  ovat  sillä  sivistysasteella,  että  ylipäätänsä  ymmärtävät  runoutta, 
tuskin  voitaneen  tavata  ketään,  joka  todenteolla  pitäisi  Janne  Lundmarkin 
runoja  Homeron  Odysseiaa  kauniimpina.  Sopii  siis  syystäkin  puhua  «normaali- 
mausta»,  se  on  myöntää,  että  ihmisen  kyky  tuntemaan  on  luotu  siten,  että 
se  saa  «halutonta  nautintoa»  eräänlaisista  esineistä,  muttei  toisenlaatuisista. 

Emme  kiellä,  että  ihmisten  taidemaussa  on  eri  variatsiooneja.  Ei 
kaikkina  aikoina  ja  kaikissa  oloissa  kaikki  ihmiset  arvostele  samoja  esineitä 
kauniiksi,  eikä  samoja  esineitä  rumiksi.  Erilaisuutta  ihmisten  maussa  kyllä 
on  ja  maku  aikojen  kuluessa  muuttuu.  Se  tietää,  ihmisen  kyvyn  edelly- 
tykset vastaanottamaan  esteettistä  vaikutusta  muuttuvat.  Esteettinen  maku 
on  riippuvainen  rodun  ja  kansan  luonteesta,  elämäntavoista  ja  sivistyskan- 
nasta.  Se  kauneus,  jota  taiteilija  pyrkii  luomaan  —  «ideaali»  —  saapi 
aikojen  kuluessa  uusia  muotoja.  Keskiajan  maku  oli  toinen  kuin  antiikin 
ja  nykyajan  on  toisenlainen  kuin  keskiajan.  Mutta  jos  myöntääkin  että 
taidemaku  on  erilainen  ja  vaihteleva,  on  tällä  erilaisuudella  rajansa  ja  muu- 
tos käy  vissiä  säännöllistä  kulkua.  Muuten  ei  taiteen  historiaa  olisi  olemas- 
sakaan. Määrätyllä  ajalla  ja  määrätyllä  sivistyskannalla  olevilla  ihmisillä 
on  niin  sanoaksemme  määrätty  normaalimaku,  joka  yleisenä  vallitsee,  niin 
että  siitä  eroavia  suuntia  voi  pitää  poikkeuksina.  Fetishipalvelija  kenties  tun- 
tee enemmän  mieltymystä  nähdessään  muodottoman  kiven  tai  puupönkän, 
jota  hän  pitää  jumalanaan,  kuin  Milolaisen  Venuksen.  Mutta  sitä,  joka  ker^ 
ran  on  päässyt  sille  kannalle,  että  hän  voi  antaa  Venuskuvalle  arvonsa,  sitä 
ei  arveluta  väittää  fetishipalvelijan  makua  raajaksi  ja  kehittymättömäksi. 

Taidekritiikin  tulee  olla  vapaamielineni  sen  tulee  tasapuolisesti  arvos- 
tella kaikkia  taidesuuntia,  ja  sillä  tulee  sen  vuoksi  olla  johonkin  määrin 
myötätuntoisuutta  kaikkia  kohtaan;  kritiikki  ei  saa  kiittää  vaan  yhden  aika- 
kauden taidetta  ja  hylätä  muiden  ajanjaksojen;  sen  pitää  ymmärtää,  että 
inhimillinen  kauneudenvietti  monella  eri  tiellä  pääsee  päämääränsä  perille. 
Mutta  silti  sen  ei  tarvitse  katsella  taideteosta  niinkuin  luonnontutkija  kivi- 
lajia tai  kasvia.  Sillä  kasvi  varttuu,  vaikkei  se  ilahduttaisikaan  ketään,  mutta 
taideteoksen  ihminen  on  tehnyt  ihmisiä  varten.  Muuten  se  ei  olisi  ole- 
massakaan. Ja  kritiikin  tulee  johdattaa  yleisöä,  tehdessään  sille  selväksi 
ne  arvostelut,  jotka  yleisö  umpimähkään  lausuu.  Sen  tähden  kritiikin  itsensä 
tulee  arvostella,  eikä  yksistänsä  ymmärtää.  Sillä  vaikka  ideaalit  vaihtele- 
vatkin, niin  saattaa  kuitenkin  jokainen  taideteos  paremmin  tai  huonommin 
vastata  siihen  vaatimukseen,  joka  niissä  oloissa,  joissa  taideteos  syntyi,  oli 
sen  ideaalina,  sen  mallina  ja  sääntönä.  Missä  määrässä  taideteos  siinä  on 
onnistunut,  on  kritiikin  velvollisuus  näyttää. 

Mutta  jos  täytyy  pitää  luvallisena  myöskin  arvostella  taideteosta, 
kun  sen  kerran  ymmärtää,  niin  kysytään:  saapiko  tämä  arvostelu  lähteä 
moraalinkin  katsantokannalta?  Onko  luvallista  kiittää  tai  moittia  taideteosta 
myöskin  siveelliseksi  tai  siveettömäksi?  Juuri  nykyajan  kirjallisuus  antaa 
erityisesti  aihetta  tähän  kysymykseen.  Sillä  monta  sen  tuotteista  on  anka- 
rasti moitittu  siveettömiksi,  kun  toiselta  puolen  on  osaksi  koetettu  todistaa 
sitä  perättömäksi,  osaksi  on  tahdottu  väittää,  että  sellaisesta  katsantotavasta 
lähtevä  kritiikki  on  asiaan  kuulumaton.  Jos  taideteosta  ollenkaan  tulee  ar- 
vostella —  lausutaan  tältä  taholta  —  niin  tulee  sitä  ainakin  arvostella 
taiteen  omien  näkökohtien  kannalta,  s.  t.  tyydyttääkö  se  kauneudenvaati- 
musta  vai  eikö.  Sen  ei  tarvitse  tyydyttää  mitään  sen  lisäksi  tehtyjä  vaati- 
muksia —  esim.  siveellisyyden,  ja  jos  tältä  näkökannalta  arvostelee  teosta, 
niin  samalla  sovitetaan  muka  taiteeseen  aivan  vieras  ja  satunnainen  näkökohta. 

Mutta  eikö  jokainen  ihmisen  teko  ole  siveellisyyslain  alainen?  Kuinka 
siis  taiteilijan  teko  voisi  vapautua  sen  tuomiosta?  Onhan  koko  inhimillisen 
sivistystyön  tehtävä  toimia  ihmiskunnan  jalostuttamiseksi.  Jos  niin  tärkeä 
osa  kulttuurityöstä  kuin  taide  saa  laiminlyödä  tätä  yleistä  tehtävää,  jopa 
vaikuttaa  sitä  vastaankin,  niin  olisi  ihmiskunta  Penelopen  kaltainen,  joka 
aina  purki,  minkä  hän  yhteen  kutoi.  Taide,  tiede,  tavat,  lainlaatimus  ja 
uskonto  ovat  vaan  eri  muotoja  saman  inhimillisen  hengen  työstä,  jonka 
yhtenäinen    luonne    niissä    kaikissa    tulee  ilmi.     Jos  sanoo,  että  nämät  eri 

ilmestysmuodot  välttämättömästi  ovat  ristiriidassa  toistensa  kanssa,  niin  väi- 
tetään myös,  että  inhimillinen  henld  itse  luonnostaan  on  ja  aina  on  oleva 
yhdistettynä  keskenään  ristiriitaisista  voimista.  Päinvastoin  täytyy  jokaisen 
erityisen  puolen  kulttuurissa  kannattaa  ja  auttaa  kaikkia  muita.  Myös  tai- 
teen tulee  antautua  ihmiskunnan  jalostuttamistyöhön,  joka  on  sen  korkeim- 
pana silmämääränä.  So  voi,  oikein  käytettynä,  olla  mahtava  voima  hyvän 
palveluksessa,  mutta  tulee  juuri  suuren  vaikutuksensa  kautta  kahta  vertaa 
vaarallisemmaksi,  jos  se  ajaa  epäsiveellisyyden  asiata. 

Mitenkä  on  laita  sen  väitteen,  että  taideteoksen  arvosteleminen  siveelli- 
seltä kannalta  on  vieraan  ja  satunnaisen  näkökohdan  sovittamista  taiteeseen? 
Tämä  väite  on  mielestämme  väärä,  sillä  juuri  silloin  kun  taideteos  täy- 
dellisesti vastaa  kauneuden  vaatimuksiin,  se  myös  on  siveellinen.  Jälki- 
mäinen seuraa  ehdottomasti  edellisestä.  Siveellinen  taideteos  tosin  ei  aina 
ole  onnistunut  taideteos,  sillä  taide  ei  ole  samaa  kuin  moraali,  yhtä  vähän 
kuin  se  on  tiedettä.  Mutta  todellisesti  kaunis  teos  tekee  meidät,  jos  täy- 
dellisesti voimme  sen  omistaa,  aina  jossakin  määrässä  paremmiksi.  Epä- 
siveellinen teos  sitä  vastaan,  s.  o.  teos,  jonka  täydellinen  omistaminen 
tekisi  meidät  huonommiksi,  ei  saata  olla  kaikissa  suhteissa  onnistunut  taide- 
teoksena. Sillä  taideteoksen  tulee  miellyttää,  mutta  jos  se  sisältää  jotakin 
siveellistä  tunnetta  vastaan  sotivaa,  herättää  se  jokaisessa  normaali-ihmisessä 
mielipahan  tunteen.  Taideteos  voi  silloin  ainoastaan  osittain  miellyttää, 
mutta  ei  kokonaisuudessaan.  Jos  se  muotonsa  kautta  miellyttää,  mutta  sisäl- 
lyksensä  kautta  loukkaa  siveellistä  tunnettamme,  niin  täytyy  meidän,  voi- 
daksemme nauttia,  jättää  huomioon  ottamatta  yksi  taideteoksen  puolista. 
Voidaksemme  nauttia,  täytyy  meidän  alistua  tämän  pakon  alle,  tai  toisin 
sanoin,  taideteoksessa  on  joku  hämmentävä  kohta,  se  on  jossakussa  suh- 
teessa epäonnistunut.  Toiselta  puolen  on  onnistuneessa  taideteoksessa  puh- 
taasti esteettinen  nautinto  eroamattomasti  yhdistettynä  siveellisyyden-tyyty- 
mykseen.  Niinpä  murhenäytelmä  —  olkoon  esim.  Ibsenin  ihana  «Kongs- 
emneme»  —  herättää  joukon  tunteita,  puhdasta  muodonihailua  mielikuvien 
muodostumisen  ja  yhdistymisen  kautta,  todellisuuden  ihailua  luonteiden  ku- 
vauksen kautta,  moraalista  t3rytymystä  esittämäUään  korkeampaa  oikeutta, 
joka  toteutuu  vajanaisten  yksilöjen  joutuessa  perikatoon.  Ja  kuka  ottaisi 
tässä  tarkoin  erottaaksensa  eri  ainekset  tunnejoukossa  toisistaan? 

Tästä  seuraa,  että  jos  arvostelee  taideteosta  siveelliseksi  tai  epäsi- 
veelliseksi, ei  silti  ole  käytetty  taiteeUe  vierasta  mittakaavaa  eikä  ole  jätetty 

huomioon  ottamatta,  että  teoksen  ennen  kaikkea  tulee  vastata  taiteen  vaati- 
muksiin. 

Mutta  milloinka  on  taideteos,  erittäinkin  runoteos,  siveellinen  tai  epäsi- 
veellinen? Me  olemme  jo  ennen  sanoneet,  että  kaikki  tositaide  on  myöskin 
siveellinen.  Se  jalostuttaa  ihmistä  jo  sen  kautta,  että  se  herättää  hänessä 
halutonta  mielihyvää,  s.  t.  mielihyvän  tunnetta  semmoisia  esineitä  kohtaan, 
jotka  eivät  tyydytä  hänen  käytännöllisiä  tarpeitaan.  Täten  taide,  kuten 
syystä  sanotaan,  kasvattaa  meitä  hillitsemään  alempaa,  aistillista  puolta  ole- 
muksessamme, ja  antaa  järjellemme  tukea  sen  pyrkiessä  hallitsemaan  eläi- 
mellisyyttä luonnossamme,  joka  kenties  on  perintöä  entisistä  kehitysasteista  ja 
jota  ei  koskaan  ole  täydellisesti  voitettu.  Taide  synnyttää  ihmisessä  uusia, 
hienompia  tarpeita;  «se  ei  salli  hänen  olla  raaka»,  kuten  eräs  muinaisajan 
kirjailija  sanoo.  Tämä  jalostuttava  voima  on  kaikella  taiteella,  katsomatta 
sen  erilaisiin  ominaisuuksiin  muuten. 

Mutta  taiteen  tulee,  olemme  sanoneet,  aina  olla  sopusoinnussa  muiden 
kulttuuripyrintöjen,  tieteen,  siveellisjryden  j.  n.  e.  kanssa,  eikä  se  saa  niitä 
vastustaa.  Tästä  seuraa  m.  m.,  että  taiteen  harjoittaja  ei  saa  yksistään 
pitää  sen  vaatimusta  silmällä,  että  taide  ei  saa  olla  hänen  yksinomaisena 
harrastuksenaan  ja  että  se  ei  saa  yksin  määrätä  hänen  tekojansa.  Niin  on 
joskus  tapahtunut  ja  silloin  ovat  syntyneet  ihmisellisen  pahuuden  ilkeimmät 
ilmiöt.  Historiasta  tunnemme  tänkaltaisia  esteetillisiä  henkilöitä,  joissa  tämä 
harrastus  on  päässyt  yksin  vallitsevaksi.  Sellainen  henkilö  oli  keisari  Nero, 
joka  poltti  Rooman  ihaillakseen  palon  komeata  näköä.  Italian  pikkuruhti- 
naat  uuden  ajan  alussa  antavat  monta  samantapaista  esimerkkiä.  Ja  kuinka 
monikaan  meidänkin  aikana  laimiinlyö  velvollisuuksiaan  kurjia  kohtaan  pääs- 
täkseen esteetillisessä  suhteessa  pahasta  vaikutuksesta!  Runoudessa  on  meillä 
mestarillinen  tyyppi  tänkaltaisesta  ihmisestä  Ibsenin  «Hedda  Gablerissa», 
jolle  kauneudentarve  on  kaikki  kaikessa,  jopa  siinäkin  määrässä,  että  hän 
sydämettömässä  itsekkäisjrydessään  sille  uhraa  kaikki  velvollisuutensa  todel- 
lisuutta kohtaan,  kaikki  inhimilliset  tunteensa  ja  kuolettaa  kaiken  naisellisen 
vaistonsa.  Tällaisiin  hairauksiin  nähden  on  toki  onneksi,  että  tuota  yksi- 
puolista taiteen  jumaloimista  tavataan  vaan  harvoissa  ihmisissä.  Suuri 
enemmistö  on  siitä  vapaa,  jo  siitäkin  syystä,  että  aineellisen  toimeentulon 
huolet  siinä  määrässä  vaativat  sen  huomiota,  että  taide  sille  on  vaan  leik- 
kiä, eikä  täyttä  totta. 

Jollemme  ota  lukiiun  Däitä  poikkeuskohda,  jolloin  taide  yksinomaan 
ottaa  inhimilliset  harrastukset  valtaansa  ja  sen  kautta  tulee  turmiolliseksi, 
niin  taideteoksen  omasta  laadusta  riippuu,  josko  ja  missä  määrässä  se  vai- 
kuttaa jalostuttavasti  tai  turmelevasti.  Vaikutus,  jonka  taideteos  tekee  toiseen 
tai  toiseen  suntaan,  saattaa  olla  aivan  eri  suuruinen,  aina  sen  mukaan  jos 
taideteoksen  merkitys  on  suurempi  tai  pienempi.  Taideteoksessa  erotamme 
muodon  ja  sisällyksen.  Mutta  sisällys  saattaa  olla  aivan  vähäinen,  niin 
mitättömän  vähäinen,  että  sitä  tuskin  on  olemassakaan,  esim.  koristuksessa, 
yksinkertaisessa  sävelessä.  Sellaisen  taideteoksen  jalostuttava  tai  turmeleva 
vaikutus  on  tietysti  aivan  mitätön.  Saattaa  olla  suotavaa,  että  ihminen 
jokapäiväisessä  elämässään  näkee  ympärillään  sellaisia  talouskapineita,  huo- 
nekaluja y.  m.,  joilla  on  esteettisesti  miellyttävä  muoto,  eikä  sellaisia,  joiden 
muoto  on  ruma,  mutta  ei  yksikään  järjellinen  henkilö  vaadi  sievännäköisiltä 
lautasilta,  tuoleilta  ja  pöydiltä  suurtakaan  vaikutusta  henkiseen  jalostumiseen. 
Ne  taiteen  haarat,  joissa  muodollinen  puoli  on  verrattain  tärkeämpi,  niin- 
kuin rakennus-  ja  kuvanveistotaide,  kyllä  puolestaan  jossakin  määrin  auttavat 
henkiseen  sivistymiseen,  mutta  tuskin  ne  ovat  tuntuvasti  tehneet  ihmiset 
paremmiksi  tai  huonommiksi.  Samassa  määrässä  sitä  vastaan  kuin  taiteen 
sisällys,  se  tietää,  ne  ajatukset  ja  tunteet,  joita  se  ilmaisee,  merkitykseltään 
kasvaa,  samassa  määrässä  kasvaa  sen  mahdollisuus  vaikuttaa  ihmiseen  toiseen 
tai  toiseen  suuntaan.  Senpä  vuoksi  ei  mikään  taide  vedä  vertoja  runous- 
taiteelle,  mitä  tulee  vaikutuksen  jalostuttavaan  tai  turmelevaan  voimaan. 
Erittäinkin  se  saa  tämän  voiman  silloin,  kun  se,  kuten  romaanissa  ja  draa- 
massa, esittää  inhimillistä  eloa,  inhimillisiä  oloja,  intohimoja  ja  kohtaloja, 
kun  sen  joka  askeleella  täytyy  kosketella  kysymyksiä  ihmisen  suhteista 
siveellisiin  tehtäviinsä.  Runoudella  on  täten  enemmän  kuin  millään  muulla 
taiteella  valtaa  enentää  mieltymystämme  ylevään  ja  ihmiselliseen,  tai  päin- 
vastoin herättää  mieltymystä  saastaiseen  ja  eläimelliseen. 

Taideteoksen  sisällössä  täytyy  meidän  vielä  erottaa  aine  ja  käsitys. 
Jälkimäinen  se  siveellisyyden  kannalta  on  tärkeämpi.  Jos  kaunokirjallinen 
teos  esittää  esim.  varkautta,  murhaa  tai  muuta  rikoksellista  tekoa,  niin  tämä 
itsessään  tietysti  ei  tee  teosta  epäsiveelliseksi.  Päinvastoin  runoustaide 
saattaa  ottaa  käsiteltäväkseen  paheiden  koko  piirin.  Paha  tahto  ja  rikok- 
selliset  intohimot  tulevat  esteetillisessä  suhteessa  kiitollisiksi,  kun  ne  esitetään 
suurenmoisiksi  ja  pelättäviksi,  sillä  kaikki  voima  miellyttää;  esim.  Miltonin 
saatana,    Macbeth,    Richard    111,    Nikolas    piispa  j.  n.  e.     Jopa  halpaa  ja 

saastaistakin  saattaa  käyttää  esteettisessä  suhteessa  hyväksensä,  kun  niitä 
esitetään  koomillisina.  Ja  yhtä  vähän  kuin  epäsiveellinen  aine  tekee  teoksen 
siveettömäksi,  yhtä  vähän  siveellinen  aine  tekee  sen  siveelliseksi.  Kaikki  riippuu 
käsityksestä,  siitä  mitä  tekijä  on  tarkoitamU^  joka  näytäksen  esitystavassa. 
Paha,  joka  semmoisenaan  vaikuttaa  epämiellyttävästi,  miellyttää,  kun  se  ase- 
tetaan sellaiseen  yhteyteen  että  se  paljastaa  oman  mitättömyytensä,  näyttää 
kuinka  se,  Runebergin  sanojen  mukaan,  itsestään  sortuu  perikatoon,  «af  sig 
sjelf  gar  tili  afgrunden». 

Kirjailijan  teoksen  tarkoitusta  vanhemman  estetiikan  oli  tapana  kutsua 
«ideeaksi».  Nykyaikana  pidetään  «ideea» -sanan  käyttämistä  vanhanaikaisena. 
Mutta  jos  välttää  sanaa  ja  esim.  Zolan  mukaan  sanoo,  että  runoteoksen 
vaan  tulee  kuvailla  kappale  todellisuutta,  käsitettynä  erityisen  temperamen- 
tin kautta,  niin  annetaan  vaan  uusi  nimi  vanhalle  asialle.  Sillä  selvää  on, 
että  silloin  sanalla  «temperamentti»  ymmärretään  tekijän  koko  individuali- 
teettia  ynnä  käsitystapaa,  joka  on  hänelle  ominaista. 

Teoksen  «ideeasta»  siis  sen  siveellisyys  tai  epäsiveellisyys  riippuu: 
Ideeaa  sanotaan  «tendenssiksi»,  jos  se  on  abstraktinen  ajatus,  jonka  voi, 
niin  sanoaksemme,  irroittaa  esityksestä,  ja  jota  kirjailija  teoksellaan  tahtoo 
istuttaa  lukijaan,  esim.  «Setä  Tuomon  tuvassa»  orjuuden  hirveyttä.  Muussa 
tapauksessa  perusajatus  sulaa  yhteen  itse  esitykseen.  Niin  esim.  Runebergin 
Hannassa,  Nadeschdassa  ja  Kuningas  Fjalarissa  saatamme  kyllä  puhua 
«ideeasta»,  muttei  «tendenssistä».  Usein  on  vaikeata  määrätyillä  käsitteillä 
rajottaa  teoksen  ideeaa,  sitä  voi  helpommin  tuntea  kun  ajatella.  Se  on 
silloin,  kun  ideeana  on  vaan  joku  yleinen  mieliala  eli  tunnelma  (stämning). 
Me  ymmärrämme  tällöin  sanalla  «tunnelma»  niitä  tunteita,  jotka  ikäänkuin 
liiteleksen  niiden  määrättyjen  mielikuvien  ympärillä,  jotka  teos  sisältää; 
mielikuvat  siirtyen  tekijän  sielusta  lukijaan  siirtävät  sinne  tunteetkin.  Koska 
näiden  tunteiden  synnyttäminen  tässä  on  pääasiana  ja  määrättyjen  kuvausten 
tarkoituksena  vaan  on  herättää  niitä,  niin  teoksen  koko  sisällys  sen  kautta 
tulee  olemaan  häälyvä  ja  epämääräinen,  jommoinen  paljas  tunne  ylipäänsä 
on.  Esimerkkejä  siitä  antaa  suuri  osa  lyriikan  tuotteista,  kuten  esim.  useat 
Topeliuksen  vanhemmat  lyyrilliset  kappaleet;  niin  myös  useat  nykyisen 
romaanin  luonnonkuvaukset.  Mutta  juuri  tällä  «tunnelmalla»  tekijä  ilmaisee 
individualiteettiaan,  iloista  tai  synkkää,  pintapuolista  tai  syvämielistä,  ihmisiä 
rakastavaa  tai  ihmisiä  vihaavaa  luonnettansa.  Eipä  sen  vuoksi  senlaisiltakaan 
teoksilta  puutu  «ideeaa»,  jos  sana  otetaan  vähän  laajemmassa  merkityksessä. 

Tavallinen  poroporvarillinen  kritiikki  usein  erehtyy  siinä,  että  se  pitää 
epäsiveellistä  ainetta  sisältävää  kirjaa  siveettömänä.  Tämä  ei  ole  oikeu- 
tettu, vielä  vähemmin,  koskapa  tekijä,  joka  taistelee  siveettömyyttä  vastaan 
ja  jolla  siis  on  moraalinen  tendenssi,  tietysti  ei  voi  välttää  juuri  sellaisen 
siveettömyyden  esille  tuomista.  Kun  esim.  Bjömson  kirjassaan  «En  handske» 
vaatii  suurempaa  sukupuoli-siveellisyyttä  miehiltä,  täytyy  hänen  tietysti  kos- 
ketella siihen  kuuluvia  suhteita.  Sama  on  laita  koko  n.  s.  «indignatsiooni- 
kirjallisuuden»,  joka  sittemmin  astui  Bjömsonin  alkamaa  tietä,  ja  joka  muu- 
tamain  mielestä  on  kä3myt  liian  pitkälle  lihankiduttavassa  tendenssissä, 
mutta  jonka  hyvää,  moraalista  tarkoitusta  ei  kukaan  kieltäne.  Omassakin 
kirjallisuudessamme  on  meillä  tänlaatuisia  teoksia,  esim.  Gerda  v.  Mick- 
witzin  «Ett  giftermäl». 

Vasta  silloin  on  oikeutettu  sanomaan  teosta  siveettömäksi,  jos  sen 
«ideea»  sotii  yleispäteviä  siveellisiä  perusjohteita  vastaan;  jos  hyve  esitetään 
pilkattavaksi  tai  päinvastoin  pahe  tavalla  semmoisella,  että  tekijä  itse  siitä 
näkyy  tuntevan  mielihyyvää  taikkapa  ei  ainakaan  mielipahaa.  Kirjallisuus, 
joka  ei  yritä  hillitsemään  huonompia  viettejä,  vaan  päinvastoin  kiihottaa 
niitä,  joka  raaistaa  eikä  sivistä,  ei  ole  sopusoinnussa  taiteen  varsinaisen 
tehtävän  kanssa. 

Mutta  usein  on  kovin  vaikeata  ratkaista  onko  teosta  pidettävä  siveel- 
lisenä vaiko  siveettömänä;  näyttääpä  välistä  siltä,  kuin  sellainen  arvostelu 
olisi  mahdoton.  Jos  teoksella  on  määrätty  tendenssi,  niin  ratkaisu  tavalli- 
sesti on  helppoa,  mutta  tulee  sitä  vaikeammaksi,  kuta  epäselvemmin  teoksen 
ideeaa  saattaa  käsitteillä  määritellä,  kuta  enemmän  se  on  vaan  pelkkää 
«tunnelmaa».  Jos  runoilijalla  ei  koskaan  ole  ollut  tarkoituksena  opettaa 
ihmisille  mitään  eikä  hän  tahdo  erityisiä  perusohjeita  heille  antaa,  vaan  ainoas- 
taan laulaa  «kuten  lintu  oksallaan»,  kuinka  voi  hänet  silloin  asettaa  nuivan 
moraalisen  tuomion  alaiseksi?  Eikö  jokainen  sellainen  tuomio  silloin  ole 
oikeudeton,  turhantarkka  ja  naurettava?  Jos  runoilija  vaan  on  tahtonut 
ilmaista  sisällisiä  tunnelmiaan  vaatimatta  lukijaa  niitä  hyväksymään,  niin 
näyttäähän  silloin  siltä  kuin  hänen  teoksensa  siveellinen  arvo  ei  koskisi 
muita.  Taikka  jos  otamme  huomioon  ne  nykyaikaisen  kirjallisuuden  teok- 
set, joissa  tekijä  vaan  on  tahtonut  tehdä  todellisuudenkuvauksen  ja  ehdoin 
tahdoin  tukehduttaa  jokaisen  «ideean»,  jokaisen  subjektiivisen  käsityksen  esi- 
tettäväin ilmiöiden  oikeudellisuudesta   tai  oikeudettomuudesta,    niinkuin   on 

esim.  laita  muutamien  Zolan  romaanien,  saattaakoban  näissä  tapauksissa 
tuomita  teosta  siveelliseksi  tai  siveettömäksi? 

Mutta  tarkemmin  katsoen  tuskin  yksikään  ninoteos  on  vapaa  kaikista 
suhteista  siveellisyyteen.  Teos,  joka  vaan  tahtoo  ilmaista  tekijän  omaa 
subjektiivista  käsitystä,  mutta  ei  vaadi  muita  pitämään  sitä  pätevänä,  voipi 
pyytää  päästä  kaikesta  arvostelusta  ainoastaan  niin  kauvan  kuin  kirjailija 
pitää  sitä  pöytälaatikossaan  kätkettynä.  Sillä  itse  julkaisemisen  kautta  hän 
jo  on  ruvennut  vaikuttamaan  toisiin,  hän  on  tehnyt  teon,  jolla  hän  koettaa 
taiteen  keinoilla  vaikuttaa  muiden  sielunelämään,  sympatiian  tai  suggestioo- 
nin  kautta  siirtää  heihin  oman  katsantotapansa  tai  tunne-elämänsä.  Kysy- 
mys tulee  siitä,  onko  hän  sen  kautta  henkisessä  suhteessa  hyödyttänyt  vai 
vahingoittanut  kanssaihmisiään  —  kukaties  koko  kansaansa  tai  ihmiskuntaa? 
Onko  se  henki,  se  käsitys,  se  mieliala,  jota  hän  teoksellaan  on  koettanut 
levittää,  terveellinen  vai  epäterveellinen,  onko  toivottavaa  vai  eikö,  että  se 
tulisi  vallitsevaksi?  Onko  tekijä  vaikuttanut  kanssaihmistensä  jalostuttamiseen 
vai  raaistamiseen? 

Kuinka  paljon  onkaan  riidelty  esim.  siitä,  ovatko  Hellmanin  runot 
pidettävät  siveellisinä  vai  epäsiveellisinä.  Kun,  kuten  Wieselgren^  arvostelee 
Bellmania  ainoastaan  raittiuskysymyksen  kannalta,  niin  ollaan  tosin  yksipuo- 
lisia ja  ahdasmielisiä,  mutta  yksipuolista  on  myöskin,  kuten  toiset  arvostelijat 
tekevät,  jättää  koko  siveellisyyskanta  huomioon  ottamatta.  Oikeutettu  on 
epäilemättä  kysymys,  onko  Ruotsin  kansalle  ollut  terveellistä  vai  eikö,  että 
sen  kenties  enimmin  suosittu  kansanrunoilija  aineekseen  valitsi  kapakkaelä- 
män,  käsittämättä  sitä  muun  kun  hauskuuden  tai  korkeintaan  jokseenkin  pin- 
tapuolisen huumorin  kannalta. 

Kaikki  kuitenkin  riippuu  siitä  minkälainen  luonne  tekijä  itse  on.  Onko 
hän  jalo  vai  epäjalo?  Sellainen  kuin  tekijä  on,  sellainen  on  myös  se  henki, 
jonka  tapaamme  hänen  teoksissaan. 

Mitä  tulee  niihin  teoksiin,  jotka  aatteista  tyhjinä  tahtovat  olla  vaan 
jonkunlaisia  «todellisuudenkuvauksia»,  niin  jo  kaiken  siveellisen  ideean 
puute  tai  tukehduttaminen,  silloin  kuin  itse  aineen  laatu  olisi  antanut 
aihetta  sen  esiintuomiseen,  vaikuttaa  vastenmielisesti  lukijaan.  Tieteelli- 
sessä tutkimuksessa  saattaa  olla  paikallaan,  että  tekijä  ei  vähääkään 
osoita  siveellistä  myötätuntoisuuttaan  tai  mieliharmiaan  esittäessään  hyvää 
tai  pahaa,  mutta  ei  runoteoksessa,  jossa  täydellä  syyUä  vaadimme  tekijää 
antamaan    meille    omaa    persoonallisuuttansa,    omaa    itseänsä.     Jos   aineen 

käsitteleminen  olisi  vaatinat  korkeampaa  ja  laajempaa  näkökohtaa,  mutta 
teoksessa  ilmaiseksen  rajoitettu  ja  ahdas  näköala,  niin  jo  taiteelliseltakin 
kannalta  teosta  vaivaa  suuri  puute,  jota  ei  mikään  mestarillinen  käsittely- 
tapa korvaa.  Jos  tekijä  kammoo  kaikkea  subjektiivista  esitystapaa,  turvautuen 
esim.  Zolan  teoriiaan^  että  romaanin  tulee  mikäli  mahdollista  olla  tieteellisen 
ja  käyttää  tieteellistä  metoodia,  niin  häntä  silloin  tosin  moraalisessa  suh- 
teessa voi  puolustaa,  mutta  hänellä  on  silloin  huono  teoriia,  joka  tekee 
hänen  teoksensa  epäsikiöksi,  puoleksi  tiedettä,  puoleksi  taidetta.  Tai  jos 
teos  esittää  saastaista  ainetta,  jota  ei  teoksen  ideea  välttämättömästi  vaadi, 
niin  kirjailijasta  saamme  sen  käsityksen,  että  hän  on  tuonut  nämät  ilmiöt 
esiin  niiden  itsensä  tähden,  että  hän  siis  on  mieltynyt  saastaiseen.  Itse 
asiassa  on  pelkällä  todellisuuden-kuvaamisella,  mitä  tulee  julkeain  ja  saas- 
taisten aineiden  esittämiseen,  vähemmän  oikeutta  kuin  idealiseeraavalla 
runoudella,  siitä  yksinkertaisesta  syystä,  että  jälkimäinen  esteetillisesti 
lieventää  no  tekemällä  ne  kauhistuttavaksi  tai  koomilliseksi,  kun  sitä  vastaan 
ne  todellisuuden  kuvauksessa  vaikuttavat  koko  iljettäväisyydellään.  Muuten 
ovat  useat  nykyaikaiset  todellisuuden  kuvaajat  todella  vähemmin  aatteita 
vailla  kuin  joiksi  itse  tekeytyvät  Synkkä  pessimistinen  maailmankatsanto 
enimmäkseen  on  nykyisten  realististen  kuvausten  taustana.  Onko  tämä 
maailmankatsanto  oikea  ja  terve,  ymmärtääkö  se  oikealla  tavalla  «todelli- 
suuden», on  tosin  toinen  kysymys,  ja  sitä  voi  syystäkin  epäillä. 

Yleisenä  sääntönä  täytyy  kuitenkin  pysyä,  että  pitää  olla  hyvin  varo- 
vainen arvostellessaan  kaunokirjailijain  tuotteita  siveellisyyden  kannalta,  eikä 
saa  rientää  umpimähkään  lausumaan  hylkäävää  tuomiota.  Tällöin  tulee 
niin  monen  monta  näkökohtaa  vaarin  ottaa,  että  sellaiset  kategooriset 
arvostelut  kuin  «tämä  teos  on  siveellinen»  tai  «tämä  teos  on  epäsiveelli- 
nen» hyvin  helposti  vievät  harhaan.  Kuinka  voisi  sellaisilla  kategoorisilla 
arvosteluilla  oikeudenmukaisesti  arvostella  Byronin  ja  Heinen  vertaisia  runoi- 
lijoita? Moni  varottava  esimerkki  näyttää  kuinka  helposti  liiallinen  siveel- 
lisyyden into  voi  erehtyä  ja  ruveta  polkemaan  runoustaiteen  luopumattomia 
oikeuksia.  Ovathan  Englannin  puritaanit  tuominneet  Shakespearen  ja  Saksan 
pietistit  Goethen  epäsiveellisiksi  kirjailijoiksi. 

Jos  tahtoo  tasapuolisesti  arvostella,  niin  täytyy  myös  ottaa  huomioon 
mille  yleisölle  teos  on  aiottu  sekä  siveellisten  käsitteiden  vaihtelevaisuuden 
eri  aikoina.  Siveellinen  ajatustapa  vaihtelee  —  jopa  itse  siveellisyyskin 
jossakin    määrin    muuttuu  aikojen  kuluessa.     Jos  «siveellisyydellä»  ymmär- 

retään  niitä  yleisiä  sääntöjä  ihmisten  toiminnalle,  joiden  noudattaminen  on 
ihmisknnnan  menestyksen  ehtona,  niin  on  selvää,  ettei  ainoastaan  ihmis- 
ten käsitys  siveellisyydestä  muutu,  vaan  myös  itse  siveellisyyskin  aikojen 
kuluessa.  Sillä  ne  inhimillisen  toiminnan  säännöt,  joiden  noudattaminen 
itse  asiassa  on  välttämättömänä  ehtona  ihmiskunnan  menestykselle,  eivät 
kaikkina  aikoina  ole  samat.  On  esim.  ollut  aika,  jolloin  orjuutta  ei  ainoas- 
taan pidetty  oikeutettuna,  vaan  se  myös  oU  oikeutettu.  Sen  alkuunpanemi- 
nen  oli  kehitystä  kulttuurissa,  sillä  se  merkitsi,  että  voittaja  nyt  jätti  voitetun 
henkiin  sillä  ehdolla  että  tämä  teki  työtä  voittajan  hyväksi,  kun  sen  sijaan 
ennen  voitettu  muitta  mutkitta  tapettiin.  Ja  orjuus  oli  kauvan  ainoa  työ- 
tapa, joka  teki  suurempain  pääomain  kokoamisen  mahdolliseksi  ja  sen 
kautta  edisti  kehityksen  kulkua.  Orjuus  oli  siis  oikeutettu.  Mutta  meidän 
päivinä  se  ei  sitä  ole. 

Lyhyesti  sanoen:  siveellisyys  ja  käsitykset  siitä  eivät  ole  muuttumat- 
tomat. Ja  saattaapa  tapahtua,  että  juuri  kaunokirjallisuuden  kautta  korkeampi 
siveellinen  kanta  vähitellen  voi  päästä  vallitsevaksi.  Sille,  joka  pysyy 
vanhemmalla,  vähemmin  kehittyneellä  siveellisyyden  kannalla,  tuntuu  sel- 
lainen kirjallinen  tuote  siveettömältä,  vaikka  sen  siveellinen  kanta  todelli- 
suudessa on  ylevämpi  kuin  arvostelijan  oma.  Tämä  kehottaa  varovaisesti 
arvostelemaan  kirjallisen  tuotteen  siveellisyyttä. 

Mutta  juuri  se  seikka,  että  kullakin  kehityksen  asteella  löytyy  jotakin, 
jota  ei  ainoastaan  pidetä  siveellisenä,  vaan  todellisesti  on  siveellistä,  tekee, 
että  kuitenkin  on  olemassa  objektiivisesti  pätevä  mittakaava  tälle  arvostele- 
miselle. Nykyajan  sofistit,  esim.  Friedrich  Nietzsche  ja  hänen  kaltaisensa, 
kieltävät  kyllä  tämän,  sanoen,  ettei  löydy  mitään  itsessään  siveellistä,  vaan 
ainoastaan  eri  käsityksiä  siitä,  että  oikeus  on  vaan  se,  jota  itsekullakin  on 
voimaa  panemaan  toimeen,  että  intelligenssi-ylimystä  sentähden  ei  saa 
moittia,  jos  hän  käyttää  kanssaihmisiään  mielensä  mukaan  j.  n.  e.  Tämä 
oppi  on  väärä.  Sillä  jokaisella  historiallisen  kehityksen  asteella  löytyy 
jotakin  todellisesti  siveellistä,  jota  jokaisen  normaalisen  ihmisen  tulee  sellai- 
sena pitääkin.  Siveellisyyden  muuttelevaisuus  on  vaan  relatiivinen,  siinä 
on  muuttumaton  perusrunko  sääntöjä,  jotka  aina  säilyttävät  yleispätevyy- 
tensä, koska  niiden  noudattaminen  kaikkina  aikoina  pysyy  ehtona  inhimilli- 
selle onnelle.  Mitä  Nietzsche^  Strindberg  y.  m.  sanonevatkin,  pysyy  yhä 
vielä  järkähtämättömänä  sääntönä,  että  ihmisten  tulee  järjellään  hillitä  ha- 
lujansa, jotteivät  tulisi  onnettomiksi. 

Se  seikka,  että  siveellisyyden  käsitteet  muuttelevat,  siis  ei  estä  arvos- 
telemasta kirjallisuuden  tuotteita  siveellisyyden  kannalta.  Arvostelemisen 
vankkana  perustana  pysyy  aina  se,  mikä  kullakin  hetkellä  on  siveellistä  ja 
jota  normaalisesti  tulee  sellaisena  myös  pitää.  Eri  asia  on,  jos  arvosteli- 
jan on  vaikeampi  tai  helpompi  saada  selville  mikä  on  «todellisesti  siveel- 
listä». Sen  asian  ratkaiseminen  saattaa  olla  vaikea,  mutta  se  ei  sodi 
vaatimustamme  vastaan,  sillä  ei  missään  ole  sanottu,  että  kirjallisuuden- 
arvostelijan  tehtävä  on  oleva  helppo.  Pysyy  kuin  pysyykin  siis  väitteemme, 
että  kirjallinen  teos  on  siveellinen,  jos  sen  sisällys  on  sopusoinnussa  sen 
kanssa,  mikä  kirjan  ilmestyessä  todella  oli  siveellistä,  epäsiveellinen  taas, 
jos  se  sotii  tätä  siveellistä  vastaan. 

Th.  Rein. 


Oikeakielisyydestä 

suomen  kielen  käytäntöön  katsoen. 

n. 

Kukin  niistä  kolmesta  oikeakielisyyskannasta,  jotka  meillä  ovat  esiin- 
tyneet, sisältää  mielestäni  jotakin  oikeutettua,  mutta  ei  yksikään  minun  kä- 
sittääkseni sisällä  totuutta  kokonaisuudessaan. 

Kieliopillisuuskantaa  vastaan  tulee  muistuttaa,  että  se  käsittää  väärin 
sekä  kielentutkimuksen  ja  kielenkäytännön  että  myös  toiselta  puolen  kirja- 
kielen ja  kansanmurteen  keskinäisen  suhteen. 

KieliopiUisuuskanta  tekee  kielenkäytännön  riippuvaksi  niistä  «kielen- 
laeista»,  jotka  kielentutkija  tuntee.  Mutta,  niinkuin  jokaisen  täytyy  tunnus- 
taa, kielentutkimuksen  käsitys  sekä  yksit]risten  muotojen  synnystä  että  «kie- 
lenlaeista»  yleensä  on  suuresti  muuttuvainen.  Täten  siis,  jos  kielenkäytäntö 
pannaan  kielentutkimuksen  tuloksista  riippumaan,  saattaa  helposti  käydä  niin, 
että  tänään  vaaditaan  tehtäväksi  kielessä  semmoinen  korjaus,  joka  jonkun 
ajan  päästä  huomataan  selväksi  erehdykseksi.  Kieliopillisuuskannan  vaati- 
musten nojalla  hyljättiin  vanhastaan  käytetyt  muodot  ensimäinen,  yämäinen, 
Jälkimäinen  ja  sijaan  pantiin  ensimmäinen,  ylimmäinen,  jälkimmäinen,  koska 

ne  muka  johtuvat  superlatiiveista  ensimpä-^  ylimpä-  jälkimpä-.  Nyt  osottaa 
tutkimus  että  ensimäinen^  ylimäinen^  jälkimäinen  ovat  alkuperäiset  ja  siis 
tämän  kannan  mukaan  «oikeat»  muodot,  ja  että  pitkän  mixa  (tai  /:n)  esiin- 
tyminen superlatiivissa  perustuu  analogiaan  ja  olisi  siis  kieliopillisetymoloo- 
gisen  katsantotavan  mukaan  väärä! 

Että  samaa  muotoa  samojen  periaatteiden  mukaan  saatetaan  tuomita 
sekä  oikeaksi  että  vääräksi,  aina  sen  kielihistoriallisen  käsityksen  mukaan, 
johon  tutkimus  kulloinkin  on  tullut,  on  jo  kieltämättä  itsessään  hankala. 
Mutta  lisäksi  tulee  vielä  se,  että  itse  kielihistoriallisen  tutkimuksen  periaat- 
teet saattavat  suuresti  muuttua,  niinkuin  todella  on  käynytkin. 

Tämän  kirjoituksen  edellisessä  osassa  mainittiin,  että  kieliopillisuus- 
kannalta  lähtien  on  katsottu  vääriksi  esim.  semmoisia  muotoja  kuin  nomi- 
natiivia Jvva  tai  johdannaisia  valaistus^  rangaistus^  otaksua.  Millä  perus- 
tuksella? Alkuperäisesti  on  epäilemättä  sanottu  Juka:  JuvaUa^  Juvalta 
Juvalle^  mutta  koska  paikallissijoja  ja  muita  z^rllisiä  muotoja  varmaan  käy- 
tettiin runsaammalti  kuin  nominatiivia  Juka^  unohtui  alkuperäinen  nomina- 
tiivi kokonaan,  ja  Juvalla  j.  n.  e.  muodoista  eristettiin  uusi  nominatiiviyt^z^J. 
Muodot  valaistus^  rangaistus  muodostettiin  muiden  kielessä  lukuisasti  edus- 
tettujen iuS'  ja  i/E^-loppuisten  johdannaisten  mallien  mukaan  (nk.  valistus^ 
koristus)^  lukuunottamatta  että  sanoja  vastaavat  verbit  olivat  erilaiset  (va- 
listan —  valaisen).  Niinikään  jos  ksu  päätettä  alkuperäisesti  on  käytetty 
ainoastaan  adjektiiveista  verbejä  johdettaessa,  niin  on  semmoinen  muodos- 
tus kuin  otaksua  käsitettävä  syntyneeksi  pahaksua^  hyväksyä  y.  m.  s.  sanojen 
mallin  mukaan.  Nämät  siis  ovat  kaikki  semmoisia  muotoja,  joita  kielitieteessä 
tätä  nykyä  tavallisesti  nimitetään  analogiamuodostuksiksi,  mutta  joita 
vanhemmassa  tutkimuksessa,  silloin  kuin  niitä  huomattiin,  nimitettiin  vää- 
riksi analogiamuodoiksi  tai  erehdysmuodoiksi.  Vanhemmassa  kielen- 
tutkimuksessa ei  yleensä  käsitetty  analogian  suurta  merkitystä  kielenelämässä; 
nyt  sitä  vastoin  ymmärretään  että  kieli  ylipäänsä  jatkuu  polvikunnasta  polvi- 
kuntaan  kahdella  tavalla:  osittain  siten,  että  nuorempi  polvi  vanhemmal- 
taan oppii  valmiita  muotoja,  osittain  taas  siten,  että  se  muodostaa  muo- 
toja oppimiensa  muotojen  analogian  mukaan.^)    Analogiamuodostus  saattaa 


^)  Lapset  ovat  suuria  analogisteja,  Jos  kohta  vanhempien  ihmisten  puheen  kuule- 
minen suurimman  osan  heidän  analogiamuodostuksistaan  hivuttaa  pois.  Pikku  poi- 
kani sanoo  esim.  nousetaan^  tuletaan,  iätän^  tuotan^  jommoiset  muodot  kuitenkin  päivä 
päivältä  korjautuvat;  kun  hän  sitä  vastoin  muiden  muotojen  mallin  mukaan  muodostaa 

tietysti  usein  johtaa  muotoihiD,  jotka  aivan  tarkoin  pitävät  yhtä  vanhojen  muo- 
tojen kanssa,  mutta  se  saattaa  myöskin,  niinkuin  esim.  edellämainituissa  ta- 
pauksissa, synnyttää  uusia,  entisistä  eroavia  muotoja.  Sen  sijaan  että  täm- 
möisiä analogiamuodostuksen  tietä  syntyneitä  uutismuodostuksia  ennen  pidettiin 
harvinaisina  poikkeuksina  ja  erehdyksinä,  sen  sijaan  on  uudempi  tutkimus 
osottanut  että  niitä  tavataan  kaikissa  kielissä  äärettömän  runsaasti.  Jos  ne 
kaikki  katsottaisiin  vääriksi,  niin  jäisi  kieleen  verraten  vähän  oikeita  muotoja 
jäljelle.  Jos  taas  analogiamuodostus  tunnustetaan  säännölliseksi  muodostuk- 
seksi, niin  taittuu  kärki  useimmilta  kieliopillisuuskannan  oikea-  ja  vääräkieli- 
syystuomioilta. 

Mutta  analogiamuodostuksia  vastaan  voidaan  kieliopillisuuskannan  puo- 
lelta vielä  lisäksi  muistuttaa,  että  ne  yleensä  ovat  vähemmin  alkupe- 
räisiä, ja  onhan  —  niin  sanotaan  tältä  kannalta  —  alkuperäinen  muoto 
yleensä  katsottava  uutta  muotoa  paremmaksi.  Että  kieliopillisuuskannalta 
on  kielen  vähitellen  tapahtuvaa  sekä  äänteellistä  että  muodollista  uudistu- 
mista katsottu  kulumiseksi  ja  rappeutumiseksi,  siitä  olemme  jo  ennen 
nähneet  esimerkkejä.  Onko  tämä  käsityskanta  oikea?  Jos  se  kielimuoto 
on  täydellisin,  joka  parhaiten  kykenee  tekemään  ajatuksen  sisällystä  sel- 
väksi, niin  on  kaiketi  ehdottomasti  myönnettävä  kielten  kehkeytyneen 
eikä  rappeutuneen.  Täytyyhän  jokaisen  myöntää  että  nykyiset,  uudemmat 
kielimuodot  kykenevät  lausumaan  ilmi  paljoa  suuremman  määrän  aatteita 
kuin  vanhat  —  verrattakoon  tässä  suhteessa  toisiinsa  esim.  englannin  ja 
latinan  kieltä  — ,  ja  jos  kokonaistulos  on  tämmöinen,  niin  emme  suin- 
kaan saata  katsoa  uudempia  yksityismuotojakaan  arvoltaan  huonommiksi 
kuin  vanhoja.  En  ymmärrä,  mitä  syytä  meille  saattaisi  jäädä  pitää  esim. 
elämää  muotoa  huonompana  kuin  elämätä  muotoa.  Ja  toiselta  puolen  tu- 
lisi kielenmuotojen  suhteellisen  arvon  määrääminen  niiden  alkuperäisyyden 
mukaan  käytännössä  mahdottomaksi.  Ensinnäkin  saattavat  useat  muodot 
ainoastaan  näyttää  alkuperäisiltä,  mutta  itse  asiassa  olla  myöhempisyntyi- 


esim.  semmoisen  muodon  kuin  itketään^  niin  hSn  tulee  aivan  yhteen  yleisesti  käytetyn 
kanssa.  Lasten  ja  nuorison  kielellä  on  muuten  epäilemättä  sangen  suuri  osa  kielen 
muuttumisessa  (vrt.  kirjoitustani  «Nykyaik.  kielentutk.  periaatt.  s.  17).  Lasten  analo- 
giamuodostuksista vielä  ks.  alemp.  —  Vierasta  kieltä  opimme  niinikään  osittain  siten, 
että  suorastaan  omistamme  valmiita  kuulemiamme  tai  kirjoitettuina  näkemiämme  vie- 
raan kielen  muotoja,  osittain  siten,  että  muodostamme  muotoja  oppiiniemme  muotojen 
mallin  mukaan. 

siä;  Diin  esim.  muodot  lavea,  keveä  näyttävät  alkuperäisemmiltä  kuin /t7Z//a, 
kevtä^  vaikka,  niinkuin  tutkimus  osottaa,  asianlaita  on  päinvastainen,  ja 
lavea,  keveä  ovat  analogiamuotoja  korkea^  pimeä  y.  m.  ea-,  ^fl-loppuisten 
sanojen  mallin  mukaan.  Toiseksi,  jos  kerran  alkuperäisiä  muotoja  pidet- 
täisiin oikeampina  kuin  myöhempisyntyisiä,  niin  missä  olisi  raja?  Kuinka 
vanhoja  muotoja  meidän  pitäisi  lopulta  etsiä?  Johdonmukaisinta  kai  olisi, 
että  yhteissuomalaisena  aikana  käytetyt  muodot  olisivat  paremmat  kuin  ny- 
kyissuomalaiset,  ja  suomalais-ugrilaiset  alkumuodot  vielä  niitäkin  paremmat! 
Vahinko  vain,  ett^ei  semmoista  kieltä,  johon  tutkimuksen  kautta  selvitetyt 
alkumuodot  sovitettaisiin,  kukaan  ymmärtäisi,  ja  että  tutkimuksen  käsitys 
näistä  asioista  yhä  vaihtelee. 

Samalla  kuin  vanhemmassa  kielentutkimuksessa  käsitettiin  «kielenla- 
keja»  liian  ahtaasti  ja  yksipuolisesti,  samalla  käsitettiin  tunnettujen  kielenlakien 
vaikutuspiiriä  liian  avaraksi.  Äännelakeja  käsitettiin  samanlaisiksi  kuin  luon- 
nonlakeja, ajateltiin  että  ne  luonnonlakien  tavoin  olivat  ikuisesti  voimassa, 
eikä  huomattu  että  ne  olivat  historiallisia,  määrättyyn  aikaan  (ja  paikkaan) 
rajoittuvia  ilmiöitä.  Niin  vaadittiin  esim.  että  oli  sanottava  Sipi:  Sivin, 
Lopo:  Lavon,  «pehmenemissääntöjen»  mukaan,  huomaamatta  että  pehme- 
neminen on  äänteenmuutos,  joka  on  tapahtunut  aikoja  sitten  ja  joka  ei 
koske  myöhemmin  kieleen  omistettuja  sanoja  ^) ;  uusissa  sanoissa  sanotaan 
esim.  Sipi:  Sipin,  Lopo:  Lopon,  Poku:  Pokun,  Roope:  Roopen,  vieläpä: 
Kaiku:  Kaikun  (nimenä).  Lainasanoissa  nimenomaan  vaadittiin  «vartalon 
sidetavuun  semmoisia  konsonanttiyhdistyksiä,  että  sanaa  taivuttaessa  voidaan 
seurata  pehmenemisen  sääntöjä»;  oli  siis  sanottava  senaatti:  senaatin,  arit- 
metUkki:  aritmetiikin,  sillä  muuten  pitäisi  sanoa  aritmetiiki:  aritmetifin, 
senaati:  senaadin  (Ahlman,  Suomi  II,  15  s.  169,  179;  vrt.  Genetz  ib.: 
«semmoiset  muodot  kuin  senatori,  senati,  ovat  epäsuomalaisia,  sillä  kieletär 
ei  mielellään  kärsi  lyhyttä  eksplosiivi-ääntä  kolmannen  tai  jonkun  seuraavan 
tavun  alussa,  lyhyen  vokaalin  jälessä»).  Minulla  kyllä  ei  ole  mitään  itse 
senaatti,  aritmetiikki  muotoja  vastaan,  mutta  «pehmenemissääntöihin»  vetoo- 
minen  ei  ole  oikeutettua. 

Edellä  sanotusta  selviää  siis,  että  kieliopillisuuskannan  kielenarvostelu 
riippuu  siitä  kielihistoriallisesta  käsityskannasta,  jolle  tutkimus  kulloinkin  on 
ehtinyt.     Me  näemme  että  jotakin  ilmaisumuotoa  saatetaan  katsoa  vääräksi 


M  Ks.  Nykyaik.  kielentutk.  periaatt.  s.  38  sekä  yleensä  33-40. 


194  E.  N.  Setala. 


ainoastaan  siitä  syystä,  ett^ei  se  sovellu  tutkijan  teoriaan,  mutta  jos  jonkun 
ajan  perästä  sama  ilmaisumuoto  voipi  saada  teoreettiselta  kannalta  tutkijaa 
tyydyttävän  selityksen,  niin  se  tunnustetaan  oikeaksi,  vaikka  kielenkäytäntö 
on  pysynyt  samanlaisena.  Että  tämmöistä  saattaa  tapahtua,  osottaa  selvästi 
että  tämän  kannan  ajatuksenjuoksussa  on  virhe.  Kaikki  ne  epäjohdonmu- 
kaisuudet, joita  kieliopillisuuskannassa  tavataan,  lähtevät  siitä,  että  sen 
ajatuksenjuoksussa  on  suuri  circulus.  Kieliopillisuuskanta  arvostelee  kie- 
lenkäytäntöä  «kielenlakien»  mukaan,  joita  toisinaan  on  suoraan  sanottu 
«murteista  ja  suuresti  eriävästä  kielenkäytännöstä  riippumattomiksi».  Mutta 
mistä  nuo  kielenlait  otetaan  selville?  Ei  koskaan  ole  mitään  muuta  läh- 
dettä osotettu  kuin  kieli  itse.  Mutta  jos  kerran  «kielenlait»  ovat  etsittävät 
kielestä  itsestään,  niin  totta  kai  nämät  lait  juuri  itse  kielessä  ovat  täysin 
toteutuneet.  Millä  oikeudella  siis  tutkimus,  joka  on  juuri  kielenkäytännöstä 
tutkinut  «kielenlakeja»,  voi  ruveta  arvostelemaan  kielenkäytäntöä  oikeaksi 
tai  vääräksi?  Joirei  tutkijan  päättämät  «kielenlait»  pidä  yhtä  todellisen 
kielenkäytännön  kanssa,  eikö  se  osota,  että  vika  on  tutkijan  muodostamassa 
laissa  eikä  kielenkäytännössä? 

Juuri  siinä  suhteessa  käsittää  kieliopillisuuskanta  väärin  kielentutkimuk- 
sen ja  kielenkäytännön  suhteen,  että  se  unohtaa,  ett^ei  kielentutkijan  asiana 
ole,  niinkuin  Tegn^r  sattuvasti  sanoo,  säätää  kielenlakeja,  vaan  esittää 
niitä.  Se  unohtaa  ett^ei  suomen  kieli  ole  se  kieli,  jota  Suomessa  pitäisi 
puhuttaman,  vaan  jota  siellä  todella  puhutaan. 

Kieliopillisuuskanta  on  ajatuksenjuoksunsa  mukaisesti  johtanut  väärään 
käsitykseen  kirjakielen  ja  kansanmurteen  keskinäisestä  suhteesta,  joka  väärä 
käsitys  suuressa  yleisössä  on  edentynyt  pidemmälle  kuin  käsityksen  alkuun- 
panijat ehkä  ovat  tarkoittaneetkaan.  Koska  kieliopillisuuskannalta  on  teo- 
reettisten syiden  nojalla  arvosteltu  eri  murteiden  ilmaisumuotoja  «oikeiksi» 
tai  «vääriksi»,  on  siten  yleisöön  levinnyt  se  käsitys,  että  yleensä  ainoas- 
taan puhdistetun  kirjakielen  mukaiset  muodot  ovat  oikeita,  murteelliset, 
näistä  poikkeavat  muodot  sitä  vastoin  vääriä.  Jotenkin  yleisesti  saapi  kuulla, 
miten  sillä  tai  sillä  paikalla  puhutaan  «kovasti  väärin»  tai  «huonoa  suo- 
mea», siellä  kun  esim.  sanotaan  meilän^  meirän  tai  käytetään  lyhennettyjä 
muotoja  semmoisia  kuin  talosi^  taloss  j.  n.  e.  Jonkinmoisen  tieteellisyyden 
nimessä  esiintyvissä  tutkimuksissa  on  saanut  lukea,  miten  kirjakielen  se 
ja  se  äänne  on  muuttunut  siksi  ja  siksi.  En  suinkaan  tahdo  väittää  että 
kaikki  kicliopillisuuskannan  miehet  itse  ovat  juuri  tällä  tavoin  ajatelleet,  mutta 

heidän  katsantotapansa  ou  joka  tapauksessa  antanut  aihetta  tämmöiseen  käsi- 
tykseen. Koska  kirjakieli  oli  oikeastaan  ainoa  oikea  kieli,  jossa  toteutettiin 
oikeakielisyyden  periaatteita,  olivat  siis  kirjakielen  muodosta  poikkeavat  lau- 
sumamuodot  katsottavat  vääriksi,  ja  siten  pääsi  valtaan  semmoinen  käsitys, 
että  murteet  ovat  pilautunutta,  rappeutunutta  kirjakieltä. 

Luonnonhistoriallis-kansankielinen  kanta  käsittää  kielentutkimuksen  suh- 
teen kielenkäytäntöön  oikealla  tavalla,  kun  se  myöntää  että  «kielenlait» 
esiintyvät  toteutuneina  kielenkäytännössä  ja  ett^ei  kielentutkijan  asia  ole  mes- 
taroida kielenkä3rtäntöä.  Tämä  kanta  on  myöskin,  mitä  tulee  kirjakielen  ja 
kansankielen  keskinäiseen  suhteesen,  vastoin  kieliopillisuuskantaa,  täydellä 
syyllä  tahtonut  terottaa  mieliin  murteiden  arvoa,  vieläpä  mennyt  niin  pit- 
källe, että  se  katsoo  murteita  kirjakieltä  etevämmiksi.  «Kirjakieli  kielenä 
on  epäilemättä  vähemmänarvoinen  kuin  kansanmurre».  Kirjakieli  on  ver- 
rattava puuhun,  joka  on  kasvanut  puutarhurin  dressyyrin,  hänen  leikkaustensa 
ja  taivutustensa  alaisena,  jota  vastoin  kansanmurre  on  verrattava  luonnon 
vapaudessa  kasvavaan  puuhun.  Niinkuin  jälkimäinen  puu  selvemmin  osot- 
taa  puun  todellista  luontoa  ja  olemusta  kuin  viljelty  puu,  samoin  on  myös- 
kin kansanmurre  keinotekoista  kirjakieltä  etevämpi.  Kansanmurteelle  antaa 
etusijan  sen  äänteenmuodostuksen  johdonmukaisuus,  jota  ei  useam- 
malta taholta  kootusta  kirjakielestä  tavata.  Nämät  lausumat  ovat  saksalaisen 
Osthoffin  kirjasesta  «Schriftsprache  und  Volksmundart».  Meillä  ei  tietääk- 
seni ole  yhtä  selvästi  lausuttu  niitä  ajatuksia,  jotka  ovat  katsottavat  kan- 
sankielisjryskannan  pohjaksi.  Kansankielisyyskannan  täytyy  ehdottomasti  läh- 
teä siitä,  että  kansankieli  on  oikea,  todellinen  kieli,  sitä  vastoin  sivistyneiden, 
kirjailijain  kieli  keinotekoista,  luonnotonta  kieltä.  Jos  meidän  kansankieli- 
syysmiehet  ovat  kuitenkin  katsoneet  olevansa  oikeutetut  arvostelemaan  kan- 
sankielen muotoja  tai  päättämään  toista  murretta  hyväksi,  toista  huonoksi, 
se  on  tuUut  siitä,  että  heissä  samalla  on  ollut  kieliopillisuuskannan  mieli- 
piteitä vallalla. 

Se  käsitys,  että  ainoastaan  kansankieli  on  todellinen,  «luonnollinen» 
kieli,  perustuu  tai  on  perustunut  ainakin  useissa  tapauksissa  siihen  ajatus- 
tapaan, että  kieli  on  organismi,  joka  kasvaa,  kehittyy,  elää  omaa  elä- 
määnsä, niinkuin  metsän  kasvi,  puhuvasta  ihmisestä  huolimatta.  «Päästä 
meitä  pahasta  —  ja  kuvallisesta  kielestä»  —  niin  on  eräs  saksalainen  kie- 
lentutkija ehdottanut  seitsemännen  rukouksen  täydennettäväksi.    Ja  totta  on 


196  E.  N.  Setälä, 


että  semmoiset  kuvalliset  lausetavat  kuin  «kieli  kehittyy,  kieli  kasvaa»  saat- 
tavat helposti  käsitteitä  hämmentää.  Kieli  ei  suinkaan  itse  kasva,  itse  ke- 
hity, itse  muutu,  ihmiset  sitä  kehittävät  ja  muuttavat.  Kieli  ei  suinkaan 
ole  mikään  organismi,  ei  ole  olemassa  mitään  elävää  kieltä  ulkopuolella 
ihmistä.  Se  on  kyllä  totta,  että  suuri  osa  kielenmuodostusta,  varsinkin 
kaikki  äänteenmuutos  käypi  aivan  tajuttomasti,  mutta  tämäkin  tapahtuu  syistä, 
jotka  riippuvat  indiviidin  fyysillisestä  ja  psyykillisestä  luonteesta.  Mutta 
toiselta  puolen  on  kielessä  paljo  tahdostakin  riippuvaa.  Me  tiedämme,  että 
Hede  ja  taide  ovat  Kilpisen  keksimät  sanat,  mutta  yhtä  varmaa  kuin  tämä 
on,  yhtä  varmaa  on  myös,  että  jok^ainoalla  kielen  sanalla  on  oma  keksi- 
jänsä, oma  ensimäinen  käyttäjänsä. 

Ja  jos  kerran  näin  on  laita,  niin  onko  mitään  varsinaista  periaatteel- 
lista erotusta  murteen  ja  kirjakielen  välillä?  Jos  tarkastamme  jotakuta 
kansanmurretta,  niin  piankin  huomaamme  siinä  pieniä  eroavaisuuksia  eri 
indiviidien  kielen  välillä.  Toisella  on  rikkaampi  kieli  kuin  toisella,  toinen 
on  matkustanut  laajemmalti  ja  lainannut  sanoja  muista  murteista,  joku  ehkä 
osaa  oman  kielensä  ohessa  toistakin  kieltä,  joka  on  hänen  kieleensä  vai- 
kuttanut. Kun  kuitenkin  puhumme  murteen  ominaisuuksista,  niin  valitsemme 
muutamia  erittäin  karakteristisia  ominaisuuksia,  jotka  ovat  yhteiset  ainakin 
suurimmalle  osalle  murretta  puhuvia  indiviidejä;  näiden  yhteisten  ominai- 
suuksien joukossa  toiset  ovat  alkuperäisesti  esiintyneet  juuri  asianomaisen 
murteen  alalla,  toiset  taas  ovat  naapurimurteiden  tai  vieraan  kielen  vai- 
kuttamia. 

Jos  taas  katsomme  kirjakielten  eli  yleiskielten  syntyä,  niin  on  tämä 
kaikkialla  käynyt  sillä  tavoin,  että  jokin  muita  mahtavammassa  tai  keski- 
semmässä  asemassa  oleva  murre  on  asetettu  kirjakieleksi;  välistä  on  useam- 
pia murteita  samaan  aikaan  kirjallisesti  äkseerattu,  mutta  semmoisessakin 
tapauksessa  on  tavallisesti  joku  niistä  päässyt  hallitsevaksi.  Sillä  tavoin 
meilläkin  pantiin  kirjakielen  pohjaksi  Suomen  kirkollisen  pääkaupungin  Tu- 
run seutujen  kieli,  jota  suomen  kirjakielen  perustamisen  aikaan  yksinään 
nimitettiinkin  «suomen  kieleksi ».  Mutta  ahtaillakin  aloilla  liikkuvan  kirjakie- 
len tarpeihin  ei  riitä  ne  varat,  joita  yksityinen  kansanmurre  tarjoo,  ja  siksi 
jo  heti  alusta  tehtiin  lainoja  muista  murteista.  Agricola  sanoo  itse  Uu- 
den testamenttinsa  esipuheessa. 

^Waicka  neisse  Canssoisa  ouat  moninaiset  Kielet  eli  puhen  tauat,  nin,  ette  cuki 
nebte   Makunnist,   iotakin  murta  toisen  Maankieliste,  quitengin  ette  teme  coco  Hijppa- 

kunta  Somcn  maxi  cutzutan,  ioca  ombi  ninquin  mwidhen  Äitei.  Sille  ette  he«  ensin 
tuli  Christituxi,  ia  tesse  Turussa  ombi  Maakunnan  Eme  kirko  ia  pijspa«  Stoli  ia 
Jstuin.  Senteden  o»ibi  tesse  P.  Wdhen  Testamentin  kirioissa  Somenkieli 
enimitcn    prucattu.     Ja    mös  hädhen   teden,  coska  tarue  on  anonut,  ouat 

mös  mwiden  kielet,  puhet  ia  sanat  tehen  siscleotetud. Elken  sis  iocu 

Christittu  ia  Jumalinen  Jnhiminen,  taica  temen  P.  kirian  Lukia,  site  pahaxi  ottaco, 
ios  tesse  esken  alghetussa  Somenkielen  Tulkituxes,  iotakin  osa  olla  exytty.  outo  ia 
camala,  eli  wdhesti  pandu.* 

Tuskin  tarvinnee  erittäin  muistuttaakkaan,  että  tässä  murteen  kirjalli- 
sessa fikseeraamisessa  noudatettiin  muiden  kirjakielten  malleja,  niinkuin  useim- 
miten kirjakieltä  perustettaessa  on  tehty.  Agricolan  alottamaan  suuntaan 
on  kirjakielen  kehittämistä  jatkettu.  Kaikki  Agricolan  lähimmät  seuraajat 
liittyivät  hyvin  läheisesti  hänen  muodostamaansa  kirjakieleen.  Jotkut,  niin- 
kuin Eerikki  Sorolainen  ja  varsinkin  Maskun  Hemminki,  pyrkivät  muodosta- 
maan kirjakieltä  vielä  puhtaammasti  lounaissuomalaiseksi  kuin  Agricolan 
murre  oli,  toiset  taas  ottivat  enemmän  huomioon  muidenkin  seutujen  pu- 
hetta ja  halusivat  muodostaa  kirjakieltä  yhä  enemmän  koko  kansan  tajutta- 
vaksi. Niin  sanoo  Olavi  Elimcsus  (Viipurin  piispa,  f  1629)  v.  161 8  julkai- 
semansa evankeliumi-  ja  epistolakirjan  jälkilauseessa,  että  tässä  kirjassa 

„monicahtain  Bookstavien  siahan  on  toiset  pantu  mwtamihis  paikois,  oikean 
soomen  maan  puhehen  parden  iälkehen,  ioca  ey  ainoastans  Iässä  Turkua  asuillen,  mutta 
mös  hämäläisillen,  savolaisillen,  Carialaisillen,  ia  pohialaisillen  yhteinen  ia  hyvin  ym- 
märdettävä  ombi." 

Ja  tämä  viimeksi  mainittu  suunta  pääsi  voitolle.  Yhä  enemmän  lai- 
nattiin aikojen  kuluessa  sanoja  ja  lausetapoja  eri  murteista,  vieläpä  sai 
kirjakielen  muodollinen  ja  äänteellinen  asu  vaikutusta  niistä  murteista  joita 
sisempänä  maassa  puhuttiin.  Kun  yhä  uusia  kirjailijoita  nousi  kielen  eri 
murteiden  aloilta,  niin  kukin  joko  tietäen  tai  tietämättään  antoi  kotimur- 
teensa  vaikuttaa  käyttämäänsä  kirjakieleen  ja  toi.  siihen  siten  uusia  aineksia. 
Samalla  on  uusia  tarpeita  varten  yhä  uusia  sanoja  muodostettu  ja  vieraat 
mallit  ovat  nekin  puolestaan  olleet  vaikuttamassa.  Erittäinkin  on  suoma- 
lainen kirjakieli  uudistunut  tämän  vuosisadan  kuluessa,  kun  sitä  on  ruvettu 
käyttämään  yhä  laajemmilla  ja  moninaisemmilla  aloilla.  Uutismuodostuk- 
sia  on  tehty  runsaassa  määrässä  ja  aineksia  lainattu  eri  kansanmurteista, 
etenkin  kansanrunouden  kielestä  —  asioita,  joita  tilaisuus  tässä  estää  laa- 
jemmalta esittämästä.  «Ja  sitä  ei  voi  kiellettää,  että  kirjakieli  ensimäiseksi 
työksensä  on  tällä  ajalla  kokenut  paremmin  hakea  sellaista  puhelaatua,  joka 

yhdistäisi  toisiinsa  kaikki  erinäiset  niurteet,  ja  sillä  tavoin  tulisi  jokaiselle 
maakunnalle  omaisemmaksi  kuin  entinen  kirjakieli»,  sanottiin  näistä  pyrin- 
nöistä Suomettaressa  v.  1849  [N:o  13,  Ahlqvistin  kirjoituksessa?].  Kieli- 
miehet puolestaan  arvelivat,  että  näiden  pyrintöjen  kautta  rakentui  kaikkia 
murteita  yhdistävä,  alkuperäinen  ja  «oikea»  suomen  kieli,  ja  epäilemättä 
teoreettiset  mielipiteet  vaikuttivat  heidän  «yhdistämis» -toimiinsa.  Itse  asiassa 
tämä  «yhdistäminen»  eli  oikean  kielen  muodostaminen  ei  kuitenkaan  ollut 
mitään  muuta,  kuin  että  ennestään  perustettua  kirjakieltä  rikastutettiin  uusilla 
aineksilla  eri  kirjailijain  kielenkäytännön  kautta.  Eiväthän  nuo  teoriojen 
perustuksella  tehdyt  muutokset  usein  oikeastaan  olleet  muuta  kuin  analogia- 
muodostusta nekin,  jos  kohta  reflekteerattua. 

Kirja-  eli  yleiskielen  muodostuksessa  on  siis  samoin  kuin  kansankie- 
lessäkin tajuton  ja  itsetajuinen  kielenmuodostus  kulkenut  rinnan,  jos  kohta 
kirjakielessä  itsetajuisella  muodostuksella  on  ollut  suurempi  osa  kuin  kan- 
sankielessä. Samoin  kuin  kansanmurretta  puhuvilla  eri  indiviideillä  on  ta- 
vallaan oma  kielensä,  samoin  on  kullakin  kirjailijalla  tai  kirja-  eli  yleiskieltä 
puhuvalla  henkilöllä  oma  individuaalinen  kielensä,  joka  riippuu  osaksi  hä- 
nestä itsestään,  osaksi,  ja  suuremmaksi  osaksi,  niistä  vaikutuksista,  joiden 
alaisena  hän  on  ollut. 

Kun  näin  on  asian  laita,  on  selvä  ett^ei  kirjakieli  eli  yleiskieli  ole 
muuta  kuin  murre  sekin.  Mitä  yleiskielen  ja  kansanmurteiden  keskinäiseen 
arvoon  tulee,  niin  on  kyllä  myönnettävä  että  kansanmurre  on  tärkeämpi 
tieteelliselle  tutkimukselle,  syystä  että  siinä  olot  ovat  yksinkertai- 
semmat ja  voivat  siis  johtaa  tutkimusta  helpommin  näkemään  yleisiä  lakeja 
kuin  monimutkaisempi,  erihaaraisten  vaikutusten  alaisena  muodostunut  kirja- 
kieli, aivan  samoin  kuin  kasvitieteelle  —  palataksemme  Osthofhn  käyttä- 
mään kuvaan  —  villikasvit  ovat  valaisevampia  kuin  kulttuurikasvit.  Mutta 
meidän  tulee  muistaa  että  kielellä  on  käytännöllinen  eikä  tieteellinen  tar- 
koitus ja  että  tiedemiehen  ideaali  useinkin  saattaa  poiketa  käytännöllisen 
elämän  vaatimuksista.  Vähäpätöinen  sieni  tai  sammal  saattaa  olla  tieteelli- 
selle kasviopille  huvittavampi  kuin  mikä  suuri  kulttuurikasvi  hyvänsä,  mutta 
aivan  toiseksi  muuttuu  asia,  jos  kysytään  kasvien  merkitystä  ihmisen  talou- 
delle.    Järkevä    kulttuuri,   oksien  karsiminen,  maan  höystäminen  j.  n.  e.  ^) 


*)  Samoin  kuin  järjetAn  typisteleminen  ja  leikkeleminen,  jommoinen  entisinä 
aikoina  oli  muodissa  ranskalaisessa  puutarhataiteessa,  on  vahingollinen  kasvien  kehi- 
tykselle, samoin,  se  on  kylift  myönnettävä,  saattaa  kielen  doktrinäärisestä  kaavoihin 
pakottamisesta  olla  sille  vahinkosi. 

ei  suinkaan  tee  kasveja  huonommiksi,  ja  joka  tapauksessa  kulttuuri  lisää 
kasvien  taloudellista  arvoa;  samalla  tavalla  on  kirjakieli  viljelyksen  kautta 
tullut  kykeneväksi  yhä  alaltaan  laajenevan  sivistyksen  aatteita  ilmituomaan. 
Se  kieli,  joka  tieteelle  on  huvittavin,  se  ei  suinkaan  samalla  ole  etevin  aja- 
tusten ilmaisukeinona.  Täytyneehän  jokaisen  kansankielisyyden  hartaimman- 
kin  puolustajan  myöntää,  ett^ei  hän  minkään  kansanmurteen  varoilla  kykenisi 
pitämään  tieteellistä  esitelmää,  puhumattakaan  siitä,  että  paljoa  harvalukui- 
sempi yleisö  voisi  häntä  ymmärtää. 

Semmoinen  vaatimus,  että  kirjakieli  ei  saisi  sisältää  muuta  kuin  mitä 
kansanmurteissa  tavataan,  on,  jos  se  täydellä  todella  tehdään,  aivan  mah- 
doton,  siUä  semmoisena  ei  kirjakieli  täyttäisi  tehtäväänsä  korkeamman 
sivistyksen  kielenä.  Se  vaatimus  on  yhtä  mieletön,  kuin  jos  toiselta  puo- 
len tehtäisiin  se  vaatimus,  että  kansan,  puhuaksensa  paikkakunnallista  mur- 
rettansa  oikein,  tulisi  puhua  kirjakieltä.  Jos  tahtoisi  kirjakielestä  perata  pois 
kaikki,  mitä  ei  missään  tavata  kansankielessä,  niin  kirjakieli  tulisi  melkoista 
köyhemmäksi,  kerrassaan  kykenemättömäksi  lausumaan  ilmi  sivistyksen  eri 
aloille  kuuluvia  ajatuksia.  Että  vuorovaikutus  kansankielen  ja  kirjakielen 
välillä,  molemminpuolinen  läheneminen  on  suotava,  on  tietysti  toinen  asia. 

Sitä  luonnonhistoriallis-kansankieliscn  kannan  mielipidettä,  että  enem- 
mistön kielen  pitäisi  olla  oikeakielisyyden  määrääjänä  on  jo  Noreen  sattu- 
vasti vastustanut.  Hän  on  syyllä  huomauttanut,  että  olisi  kummallista,  jos 
kieli  yksinään  olisi  semmoisessa  poikkeusasemassa,  että  enemmistön  päätös 
erehtymättä  ratkaisisi  oikean  ja  väärän,  paremman  ja  huonomman  välillä. 
Ja  jos  enemmistön  kieli  aina  olisi  katsottava  ainoaksi  oikeaksi,  niin  kaikki 
uudennukset,  joista  kuitenkin  kaikki  kielen  elämä  ja  kehitys  riippuu,  olisivat 
kerrassaan  väärät. 

Tähän  asti  tehdyt  muistutukset  koskevat  kieliopillis-etymoloogista  ja 
luonnonhistoriallis-kansankielistä  kantaa.  Meidän  tulisi  vielä  sanoa  pari 
sanaa  tarkoituksenmukaisuuskannasta. 

Ne  muistutukset,  jotka  saatetaan  tehdä  tätä  kantaa  vastaan,  sem- 
moisena kuin  Noreen  sen  esittää,  eivät  tosin  ole  yhtä  tärkeät  kuin  ne 
jotka  on  tehty  ja  saatetaan  tehdä  kieliopillisuus-  ja  kansankielisyyskan- 
toja  vastaan,  sillä  emme  suinkaan  saata  sanoa,  että  tarkoituksenmukaisuus - 
kannan  lähtökohtana  olisi  väärä  käsitys  kielentutkimuksen  ja  kielenkäytännön 
suhteesta    tai    kirja-  ja  kansankielen  suhteesta.     Mutta  kuitenkin  on  tälläkin 

kannalla  heikkoutensa,  joista  muutamia  on  huomautettu  eräässä  «Indogcr- 
manische  Forschungen»  nimisessä  aikakauskirjassa  (I,  s.  240  seur.)  olleessa 
Upsalan  lehtorin  Arwid  Johannsonin  tekemässä  kirjoituksessa.  Kirjoittaja, 
johon  en  muuten  suinkaan  tahdo  kaikessa  yhtyä,  huomauttaa,  että  Norecnin 
lausuma  periaate:  «kielenkäytäntö,  joka  paraiten  ilmoittaa  sen,  mikä  on 
ilmoitettava,  on  paras;  ehdottomasti  väärä  on  kielenkäytäntö,  joka  ei  sitä 
voi»,  vaikka  se  näin  yleisesti  lausuttuna  tuntuukin  erittäin  luonnolliselta, 
kuitenkin  kävisi  käytännössä  mahdottomaksi,  jos  sitä  esim.  jossakin  laajassa 
oikeakielisyyttä  koskevassa  teoksessa  todella  sovitettaisiin  kaikkiin  yksityis- 
kohtiin.  Koska  tässä  olisi  huomioonotettava  sekä  toiselta  puolen  puhuvien 
henkilöiden  että  toiselta  puolen  puhuteltujen  eri  puhelaadut,  niin  saataisiin 
ääretön  joukko  oikeakielisyysohjeita,  ja  periaate  menettäisi  kaiken  käytän- 
nöllisen arvonsa.  Kirjoittaja  mainitsee  yhden  esimerkin.  Saksalainen  sota- 
marsalkki  VVrangel,  jonka  kielenkäytäntö  tuntuvasti  erosi  kirjakielestä,  oli 
eräässä  taulunäyttelyssä  kysynyt,  kenen  maalaama  eräs  kuva  oli.  «Von 
mir,  Excellenz»,  oli  vastaus.  «Von  Mir,  das  ist  wohl  kein  deutscher 
Maler?»  —  «Ich  meine,  von  mich».  —  «Ach  so,  von  Sie,  na  das  freut 
mir».  Tässä  tapauksessa  olisi  siis  asetettava  ohjeeksi:  von  akkusatiivin 
kanssa  on  paras,  ehdottomasti  väärä  on  von  datiivin  kanssa. 

Jos  rupeaisi  arvostelemaan  kielen  ilmaisumuotojen  oikeutta  tai  vää- 
ryyttä yksinomaan  tarkoituksenmukaisuuden  kannalta,  niin  epäilemättä  jou- 
tuisi harhaan,  eikä  se  olisi  oikeutettuakaan,  koska  ei  tarkoituksenmu- 
kaisuuteen pyrkiminen  ole  suinkaan  läheskään  ainoa  faktori  kielenkehityksessä. 
Jos  joku  sanoo  tai  kirjoittaa:  Minä  en  ole  lukenut  tämän  kirjan^  niin  tus- 
kin kukaan  myöntäisi  sitä  oikeaksi.  Mutta  tarkoituksenmukaisuuden  kannalta 
katsoen  sen  ei  suinkaan  pitäisi  olla  väärä,  koska  sen  ilman  muuta  jokai- 
nen ymmärtäisi;  päinvastoin  se  olisi  oikeampi  s.  o.  tarkoituksenmukaisempi 

kuin  « tätä  kirjaay^^  siUä  epäilemättä  olisi  kielelle  eduksi,  jos  voisi 

sanoa  esim.:  En  ole  lukenut  tämän  kirjan^  mutta  kyllä  tätä  kirjaa.  Kielelle 
olisi  niinikään  epäilemättä  hyödyksi,  jos  kävisi  sanominen  isä  poikanensa^  kun 
tarkoitetaan  isää  yhden  pojan  kanssa,  jolloin  isä  poikinensa  aina  osottaisi 
poikia  olleen  useampia.  Edellinen  lausumamuoto  olisi  siis  tarkoituksenmu- 
kaisuuden kannalta  oikeampi,  kun  on  puhe  yhdestä  pojasta,  mutta  meidän 
täytyy  kuitenkin  pitää  sitä  vääränä  vain  siitä  syystä,  että  sitä  ei  käytetä. 

Niinkuin  ylläolevat  esimerkit  osottavat,  ei  lausumamuodon  tarkoituksen- 
mukaisuus   tai    epätarkoituksenmukaisuus   kelpaa  ratkaisemaan,  onko  muoto 

oikea  vai  väärä.  Kun  Noreeo  sanoo  että  esim.  ruotsissa  Htnid  ja  nongsja* 
Umgt  yhteiselle  kansalle  aiotussa  kirjallisuudessa  käytettyinä  ovat  väärät, 
koska  niitä  ei  ymmärretä,  niin  hän  antaa  näille  muodoille  semmoisen 
arvosanan  joka  ei  ole  oikeutettu,  sillä  eihän  näiden  sanojen  käyttämistä 
suinkaan  saata  sanoa  kielivirheeksi,  jos  kohta  ne  eivät  olekkaan  kansan- 
kirjallisuudessa  paikallaan.  Ei  ole  suinkaan  myöskään  oikeutettua  sanoa 
että  skepper^  border  olisivat  oikeammat  monikonmuodot  kuin  skeppy  bord^ 
jos  niitä  helpommin  ymmärrettäisiin,  sillä  juuri  se  seikka,  että  ne  eivät 
ole  käytännössä,  tekee  ne  epäilemättä  vääriksi  muodoiksi.  Tarkoituksen- 
mukaisuuden kannalta  katsoen  saatetaan  sanoa  ainoastaan,  onko  tai  olisiko 
jokin  lausumamuoto  tarkoitukseensa  sopiva  vai  sopimaton,  mutta  ei, 
onko  se  oikea  vai  väärä. 

Kieltämättä  vaikuttaa  käsitykseemme  jonkun  lausumamuodon  oikeudesta 
tai  vääryydestä  suuressa  ja  ehkäpä  suurimmassa  määrässä  se  seikka,  olem- 
meko siihen  tottuneet,  vai  emmekö.  Kun  esim.  semmoinen  henkilö,  joka 
ci  osaa  kieltämme,  sitä  puheessa  käyttää,  niin  hänen  puheensa  tuntuu  meistä 
virheelliseltä  etupäässä  sen  vuoksi,  että  hän  puhuu  oudolla,  kummallisella 
tavalla.  Suurimpina  kielivirheinä  pidämme  varmaan  poikkeuksia  siitä,  mitä 
olemme  tottuneet  kuulemaan  ja  sanomaan;  jos  joku  sanoisi  esim.  laulat- 
tuansa  (pro:  lauUtiuansa)^  niin  se  tuntuu  meistä  törkeältä  virheeltä  juuri 
sen  vuoksi,  että  se  «loukkaa  korvaamme»,  s.  o.  toisin  sanoen  poikkeaa 
siitä,  mitä  olemme  tottuneet  kuulemaan,  vaan  ei  suinkaan  siksi,  ett^emmc 
sitä  ymmärtäisi,  vielä  vähemmin  sen  vuoksi,  että  se  on  «vasten  kieliopin 
sääntöä.»  On  kyllä  myönnettävä  että  poikkeukset  kielenkäytännöstä  usein 
saattavat  ymmärtämistäkin  vaikeuttaa,  mutta  pääasiaksi  luulisin  kuitenkin 
että  ne  kiusallisesti  ja  häiritsevästi  vaikuttavat  kuulijan  tai  lukijan  muoto- 
tuntecsen  ja  samalla  johtavat  mieltä  pois  sisällyksestä  ulkomuotoon. 

Kieliopillisesti  sivistymättömällä  yleisöllä  ei  olekkaan  mitään  muuta 
oikeakielisyysohjetta  kuin  tottumus  kuulemaan  määrättyjä  muotoja  eli  juuri 
se  jota  tavallisesti  sanotaan  «korvaksi».  Se,  joka  on  liikkunut  kansan  pa- 
rissa, varsinkin  murteentutkimusmatkalla,  on  varmaan  lukemattomia  kertoja 
kuullut  sanottavan:  «Eikö  meidän  paikalla  kuitenkin  puhuta  kaikista  parasta 
kieltä?»  «Ei  missie  puhuta  niin  selvie  suomie  ku  Lammil  puhutaa:  siell 
ei  kiennetä  eikä  viennetä»,  tai:  «Ei  misseen  puhuta  niin  hyvee  suomee  kun 
Kyröh,   Karkuh  ja  Ikaalisih»  ovat  lentäviä  lauseita,  joita  tunnetaan  laajalti 

pitkin  Suomea.  Lammilaisen  mielestä  on  siis  oikeata  kieltä  se,  jota  hän 
on  tottunut  kuulemaan,  se  mikä  siitä  poikkeaa,  on  väärää.  Ja  hän  on  ta- 
vallaan oikeassa.  Hänen  kielensä  on  Lammin  murteena  aivan  oikeata,  mui- 
den murteiden  kieli  on  tietysti  väärää  Lammin  murretta.  Murteiden  kieli 
ci  ole  kuitenkaan  tänään  sama  kuin  se  oli  miespolvia  aikaisemmin.  Uusia 
oloja,  uusia  tarpeita  syntyy,  ja  niitä  varten  muodostetaan  tai  lainataan  uusia 
sanoja,  erilaisten  vaikutusten  johdosta  äänne-  ja  muotoasu  vaihtuu,  ja  samalla 
kuin  kieli  täten  muuttuu,  muuttuu  tietysti  myös  käsitys  oikeasta  kielestä. 

Näroät  näkökohdat  olisivat  huomioon  otettavat  myös  kirja-  eli  yleis- 
kieltä arvosteltaessa.  Kirjakieli  on  sekin  murre,  jolla  silläkin  on  omat 
historiallisen  kehityksen  muodostamat  murreominaisuutensa.  Yhtä  vähän 
kuin  esim.  Lammin  murteen  muotojen  oikeutta  tai  vääryyttä  saa  mitata 
Etelä- Pohjanmaan  murteen  oikeakielisyysmitalla,  yhtä  vähän  kuin  vanhan 
ajan  kieltä  saa  mitata  meidän  aikamme  kielimuodon  mitalla  tai  päinvastoin, 
yhtä  vähän  saapi  yleiskieltä  arvostella  oikeaksi  tai  vääräksi  ottamalla  mitta- 
kaavaksi kansanmurteen,  minkä  tahansa.  Yleiskielen  kehityksessä  vaikuttaa 
siinäkin,  samoin  kuin  kansanmurteessa  kaksi  vaatimusta  toisiansa  vastaan: 
toiselta  puolen  se  vaatimus,  että  vanha  ja  vakaantunut  kielimuoto  on  pysy- 
tettävä, sillä  j(^kainen  poikkeus  siitä,  mihin  yleiskieltä  puhuva  ja  lukeva 
yleisö  on  tottunut,  loukkaa  tätä  yleisöä,  toiselta  puolen  taas  se  vaatimus, 
että  kielen  tulee  kehittyä  ja  taipua  yhä  uusia  aatteita  ilmaisemaan.  Paras 
kielimuoto  on  se,  joka  pitää  oikeata  tasapainoa  näiden  kahden  vaatimuk- 
sen välillä.  Suurimmalle  osalle  kirjoittajista  ja  muista  kielenkäyttäjistä  on 
edellinen  vaatimus  tärkeämpi,  sillä  ei  kuka  tahansa  kelpaa  kielenparantajaksi. 

Mikä  olisi  siis  tämän  katsantotavan  mukaan  pidettävä  kielivir- 
heenä? Me  olemme  nähneet,  ett^ei  kielioppi  saata  meille  sanoa,  onko 
jokin  muoto  oikea  vai  väärä;  se  sanoo  ainoastaan,  soveltuuko  kysymyksen- 
alainen  muoto  niihin  säännönmuodostuksiin,  joita  tähän  asti  on  voitu  tehdä. 
Kerrassaan  epäoikeutettua  on,  että  kielioppi,  joka  itse  on  saanut  säännön- 
muodostuksensa  kielenkäytännöstä,  arvostelee  samaa  käytäntöä,  historiallisen 
kehityksen  kautta  syntynyttä  kielimuotoa  oikeaksi  tai  vääräksi.  Yhtä  väärää 
on  myöskin,  niinkuin  jo  ennen  olemme  nähneet,  arvostella  kielenkäytäntöä 
oikeaksi  tai  vääräksi  vain  tarkoituksenmukaisuuden  kannalta.  Jok'ainoassa 
kielessä  löydetään,  tarkoituksenmukaisuuden  kannalta  katsottaissa  joukko  vail- 
linaisuuksia    (vrt.  yllä  mainittuja  esimerkkejä  isä  poikinensa^  en  ole  lukenut 

tätä  kirjaa)^  mutta  historiallisen  kehityksen  väärinkäsittämistä  olisi  sanoa 
näitä  puutteellisuuksia  kielivirheiksi. 

Kun  luonnonhistoriallisen  kannan  puolelta  sanotaan:  «ei  ole  ylipäänsä 
ennakkoluulottoman,  tosihistoriallisen  kielenkatsannon  silmissä  mitään  oikeata 
ja  väärää,  kun  on  kysymys  kielimuodosta;  historialliseen  kehitykseen  ei  voida 
sovelluttaa  oikean  ja  väärän  käsitteitä»  (Osthoff,  Schriftsprache  und  Volks- 
mundart  s.  25),  niin  on  tässä  epäilemättä  aivan  oikea  pohja-ajatus,  vaikka 
Noreen  sitä  ei  tahdo  tunnustaa.  Sitä  vastoin  en  tahdo  yhtyä  siihen  määri- 
tykseen,  jonka  Osthoff  antaa  kielivirheestä:  «kielivirheellä  tarkoitamme  sitä, 
mikä  ei  enää  tai  ei  vielä  ole  omistettu  yleiseen  käytäntöön»  (main.  kirja- 
nen s.  27).  Tämä  määritys  on  oikeastaan  ristiriidassa  edellisen  lausuman 
kanssa,  sillä  jos  kerran  historiallista  kehitystä  ei  pidä  arvostella  «oikea» 
ja  «väärä»  arvosanoilla,  niin  ei  ole  oikeutettu  siten  arvostelemaan  vähem- 
mistönkään kieltä,  joka  on  yhtä  hyvin  historiallisen  kehityksen  kautta  synty- 
nyt kuin  enemmistön  kieli. 

Hyvin  vaikea  on  antaa  yleistä,  kaikkiin  erityiskohtiin  soveltuvaa  määri- 
tystä kielivirheestä.  Kielivirhe  on  yleensä  aivan  relatiivinen  käsite:  se, 
mikä  toisen  murteen  kannalta  on  oikea  lausumamuoto,  se  saattaa  toisessa 
murteessa  tai  kielilajissa  käytettynä  olla  väärä  (esim.  sanoovat  =  sanovat, 
sanos  z=  sanoi  ovat  oikeita  muotoja  eri  murteiden  kannalta,  mutta  vääriä 
kirjakielen  muotoja).  Ja  voidaanpa  vielä  lisäksi  sanoa  esim.  sora-r  tai 
aspireerattu  k  suomessa  käytettyinä  (kun  esim.  Joku  suomalaisen  teaatterin 
näyttelijä  sanoo  khatala!)  ovat  vääriä,  esim.  saksassa  ne  sitä  vastoin  ovat 
oikeat.  Koska  kuitenkin  kutakin  kieltä  tulee  katsoa  sen  omalta  kannalta,  ovat 
kieltä  osaamattomilla  vieraskielisillä  tavattavat  poikkeavat  analogiamuodostukset 
ja  ääntämistavat  aina  vääriksi  katsottavat.  ^)  Ja  koska  myöskin  täysikasvuisten 
kieli  on  pidettävä  kielenä  sen  varsinaisessa  merkityksessä,  ovat  niinikään 
kieltä  oppivien  lasten  tekemät  uutismuodostukset  kielen  yleiseltä  kannalta 
katsottavat  vääriksi.  Virheiksi  ovat  luettavat  ne  satunnaiset  «kompastukset», 
joita  kielenosaajakin  huomaamattomuudesta  tai  huolimattomuudesta  voi  tehdä, 
ja  niinikään  ovat  vääriä  eri  yhdyskuntain  kannalta  semmoiset  erityiset  ääntä, 
mistavat,  joita  tavataan  ainoastaan  sporaadisesti  (esim.  juuri  sora-r  suo- 
messa   käytettynä),    samoin   myös  semmoiset  puheviat  kuin  jos  esim.  joku 


')  Tällä   seikalla  on  tietysti  aivan  erityinen  merkitys  meillä,  koska  useat,  jotka 
suomea  puhuvat  ja  kirjoittavat,  eivät  puhu  tai  kirjoita  sitä  äidinkielenään. 

kn\  asemesta  ääntää  laryngaaliklusiilin  {u  "^  pro  ukko).  Yleensä  on  siis 
kieli\rirhe  semmoinen  lausumamuoto,  joka  on  suorassa  ristiriidassa  kieltä 
puhuvan  kansan  tai  yhdyskunnan  kielenkäytännön  kanssa  jonakin  vissinä 
aikana.  ^)  On  erittäin  huomattava,  että  sen,  mikä  nykyisyyden  kannalta  on 
kielivirhe,  sen  ei  suinkaan  tarvitse  sitä  olla  tulevaisuudessa.  Jok'ainoalla 
poikkeuksella  kielenkäytäonöstä  on  edessään  mahdollisuus  vast^edes  tulla 
kielenkäytäntöön  otetuksi.  Vielä  suurempi  mahdollisuus  päästä  käytäntöön 
on  semmoisilla  lausumamuodoiUa,  jotka  joutumatta  ristiriitaan  entisen  kie- 
lenkäytännön kanssa  osottavat  jotakin  semmoista  käsitettä  tai  käsiteyhteyttä, 
jolla  ei  kielessä  ennen  ole  ollut  varmaa  vastinetta,  ja  joita  siis  kielenkäy- 
tännön kannalta  ei  voi  arvostella  oikeiksi  eikä  vääriksi.  Jos  joku  nykyisessä 
kielessä  käyttäisi  Kilpisen  esittämää  valU  sanaa  valtion  asemesta,  niin  se 
olisi  kielivirhe;  silloin  kuin  ei  vielä  valtio  käsitteellä  omaa  suomalaista  ni- 
meä ollut,  silloin  oli  valle  sanalla  yhtä  suuri  mahdollisuus  edessään  kuin 
valtio  sanalla.  Ahlqvistin  ehdottama  urheilu  sana  on  vähitellen  kielenkäy- 
tännön kautta  vakautunut  «sportin»  nimeksi,  mutta  syrjään  on  jäänyt  sa- 
maan aikaan  ehdotettu  kiisto  sana,  joka  kenties  itse  asiassa  olisi  ollut  tar- 
koituksenmukaisempi. 7\innelma  sana  pääsi  käytäntöön  vasta  pari  vuotta 
sitten  sysäten  syrjään  ehdotetut  vire^  sävy  y.  m.  sanat;  vielä  muistettaneen 
että  urheilu^  tunnelma  y.  m.  ensi  alussa  meistä  olivat  oudonlaisia,  mutta 
nyt  sitä  vastoin  ne  jo  tuntuvat  oivallisilta  sanoilta.  Jotta  siis  jokin  lausu- 
mamuoto olisi  katsottava  oikeaksi  edes  joltakin  kannalta,  vaaditaan  ehdotto- 
masti että  se  on  päässyt  jonkun  yhdyskunnan  kielenkäytäntöön. 

Ajatukseni  mukaan  ei  siis  voi  päästä  siitä,  että  lausumamuodon  oikeu- 
den ja  vääryyden  ratkaisee  käytäntö, 

usus, 

qucm  penes  arbitrium  'st  et  jus  et  norma  loquendi, 


*)  Huomattakoon  että  tässä  on  yksinomaan  puhe  kielivirheistä,  ei  ajatus- 
virheistä eikä  stilistisistä  virheistä  (esim.  kuvien  väärästä  tai  epäjohdonmukaisesta 
käyttämisestä),  joita  asioita  usein  ei  ole  tarpeeksi  pidetty  erillään  (ks.  esim.  Behaghel, 
Die  deutsche  Sprache,  s.  42  ja  seur.)*  Näistä  seikoista  ei  ole  tässä  tilaisuutta  laajem- 
malta puhua,  vaikka  niillä  kyllä  monesti  on  yhteyttä  oikeakielisyyskysymysten  kanssa. 
Ainoastaan  se  muistutettakoon  että  kielenkäytäntö  jotenkin  suuressa  määrässä  rajoittaa 
sitä  piiriä,  jota  logiikan  ja  estetiikan  kannalta  voidaan  arvostella.  Viisasteleminen  esim. 
semmoisten  lauseiden  johdosta  kuin  lakki  on  päässä^  liha  pn  madoissa  ei  ole  suinkaan 
ensinkään  oikeutettua.  Ajatuksellisen  ristiriidan  saattaa  käytäntö  usein  tasoittaa  (huom. 
esim.  semmoisia  sanoja  kuin  vahaiuUHkuO* 


Oikeakielisyydestä.  205 


niinkuin  jo  Horatius  aikoinaan  sanoi.  Kun  me  samalla  tunnustamme  kieli- 
virheen ainoastaan  relatiiviseksi  käsitteeksi,  niin  me  olemme  tulleet  varsin 
vapaamieliseen  käsitykseen  kielivirheestä.  «Tout  comprendre  c'est  tout 
pardonner»  —  ymmärtäminen  on  anteeksiantamista  —  pitää  (ässä  jos  mis- 
sään paikkansa.  Ja  kielentutkimuksenhan  tarkoitus  on  ennen  kaikkea  ym- 
märtää, ei  tuomita. 

Siinä  on  mielestäni  päävirhe  eri  oikeakielisyyskannoissa,  ett^ei  ole 
tarpeeksi  tunnustettu  kielivirhe- käsitteen  relatiivisuutta  tai  myöskin  (erittäin 
tarkoituksenmukaisuuskannassa)  että  on  sekoitettu  kysymys  lausumamuotojen 
suhteellisesta  paremmuudesta  ja  huonommuudesta  kysymykseen  niiden  oikeu- 
desta ja  vääryydestä  ^);  sen  lisäksi  on  tarkoituksenmukaisuuskannalta  «oikea» 
usein  pantu  merkitsemään  samaa  kuin  «puolustettava  tulevaisuudessa  kie- 
leen pääsemään».  Kysymys  paremmuudesta  ja  huonommuudesta  on  tosin 
kyllä  tavattoman  tärkeä  kysymys  erittäinkin  juuri  yleiskielen  kannalta,  johon 
vaikuttaa  niin  moninainen  kielenkäytäntö,  ja  vielä  enemmän  semmoisen 
yleiskielen  kannalta  kuin  suomen  kieli  on,  jonka  käytäntö  ei  ole  kylläksi 
vakaantunut.  Mutta  kieltämättä  on  kuitenkin  toinen  kysymys:  mikä  kah- 
desta tavallaan  yhtä  oikeasta  muodosta  on  parempi,  mikä  huonompi?  kuin: 
mikä  kahdesta  muodosta  on  oikea  mikä  väärä?  Niinikään  on  eri  kysy- 
mys: mikä  todella  nykyisen  kielen  kannalta  on  oikea  lausumamuoto?  kuin: 
minkä  lausumamuodon  kieleen  pääseminen  olisi  kielelle  eduksi  ja  siis  suo- 
tava, minkä  ei?  Niinkuin  jo  ennen  on  sanottu,  ei  tarkoituksenmukaisuutta 
silmällä  pitäen  saata  ratkaista  kysymystä  oikeudesta  ja  vääryydestä,  mutta 
sitä  vastoin  on  tämä  periaate  erittäin  suuriarvoinen  kun  on  kysymys  käy- 
täntöön perustuvien  muotojen  paremmuudesta  ja  huononmuudesta.  Mitä 
uutuuksiin  tulee,  olemme  jo  ennen  sanoneet,  että  niillä  syntyessään  on  ainoas- 
taan mahdollisuus  päästä  kieleen  kuulumaan;  tämän  mahdollisuuden 
suuruus  tai  ainakin  niiden  puolustettavuus  riippuu  niiden  tarkoituksenmukai- 
suudesta, mutta  ei  niiden  oikeus  tai  vääryys,  niinkuin  on  tarkoituksenmu- 
kaisuuskannalta tahdottu  väittää.  Tätä  tahdomme  kohta  valaista  muutamilla 
esimerkeillä.  Sitä  ennen  koottakoon  kuitenkin  yhteen  ne  yleiset  periaatteet^ 
joihin  edellisessä  olemme  tulleet: 


*)  Ks.  esim.  sitä  selvitystä  „oikea*-  ja  „väärä"-kielisyyskäsitteistä,  jonka  A. 
Johannson  antaa  Indogerm.  Forsch.  nimisessä  aikakauskirjassa  (I,  s.  236,  alimuist.),  ja 
joka  minusta  ei  osu  asian  ytimeen. 

i)  Rielenlait  esiintyvät  toteutuneina  itso  kielessfi.  Kielentutkimuk- 
sen tehtävänä  on  kielen  lausumamuotojen  ymmärtäminen,  ei  niiden  tuo- 
mitseminen. 

2)  Kansanmurre  ja  yleiskieli  eivät  ole  toistensa  vastakohtia,  vaan 
rinnakkaisilmiöitä,  jotka  ovat  syntyneet  samanlaisen  kehityksen  kautta,  jos  kohta 

älkimäinen   on  ollut  erihaaraisemman  vaikutuksen  alaisena  kuin  edellinen. 

3)  Kielenmuotojen  oikeutta  ja  vääryyttä  on  arvosteltava  aina  jonkun 
vissin  yhdyskunnan  ja  aikakauden  kielen  kannalta.  Niiden  oikeuden  ja  vää- 
ryyden ratkaisijana  on  käytäntö;  kielivirhe  on  lausumamuoto,  joka  on 
rbtiriidassa  kieltä  tai  murretta  puhuvan  kansan  tai  yhdyskunnan  kielenkäy- 
tännön  kanssa  jonakin  vissinä  aikana. 

4)  Käytännössä  olevien  kielenmuotojen  paremmuuden  tai  huonom- 
muuden ratkaisee  niiden  tarkoituksenmukaisuus;  sama  seikka  ratkaisee  myös- 
kin, onko  uutismuodostuksen  pääsemistä  kielenkäytäntöön  pidettävä  suota- 
vana, vai  eikö. 

5)  Paras  kieli  syntyy  siis  käytännön  ja  tarkoituksenmukaisuuden  kom- 
promissista. 

Nähdäksemme,  miten  nämät  periaatteet  soveltuvat  yksityiskohtiin  otam- 
me tässä  suomen  kirjakielen  kannalta  katsoaksemme  muutamia  erityisiä 
oikea-  ja  parempikielisyys-kysymyksiä,  joista  mielipiteet  ovat  erittäinkin  käy- 
neet eriUeen. 

Tärkeimpiä  keinoja  suomen  kielen  rikastuttamiseksi  on  ollut  uusien 
sanojen  muodostaminen  johtamalla  (tai  yhdistämällä)  kielen  omista 
varoista.  Tämä  keino  onkin  suomen  kielen  johtomuotojen  runsauden  vuoksi 
ollut  erittäin  hedelmällinen ;  eri  mieliä  on  vain  ollut  siitä,  mikä  tapa  sano- 
jen johtamisessa  olisi  oikea.  Sen  sijaan  että  ensi  alussa,  kun  tätä  keinoa  ru' 
vettiin  käyttämään,  siinä  meneteltiin  hyvin  rohkeasti,  tultiin  vähitellen  yhä 
varovaisemmiksi  ja  vaadittiin  että  uutissanojen  tuli  olla  «oikein»  johdettuja. 
Johtamisen  käsitettiin  tapahtuvan  sillä  tavalla,  että  kussakin  eri  tapauksessa 
kantasanaan  liittyi  erimerkityksellinen  johtopääte,  joka  muutti  kantasanan 
merkityksen  määrätyllä  tavalla.  Toiset  johtopäätteet  saattoivat  liittyä  ainoas- 
taan verbeihin,  toiset  taas  nomineihin. 

Tämmöinen  käsitys  on  ehdottomasti  liiaksi  doktrinääri.  Uutissanojen 
johtaminen  ei  ole  mitään  muuta  kuin  analogiamuodostusta,  uusien  sanojen 
muodostamista  entisten  mallien  mukaan.    Johtaminen  ei  ole  suinkaan  käynyt 

niin,  että  kantasanaan  olisi  liitetty  johtopääte,  vaan  siten,  että  perustumalla 
kantasanaan  ja  nojautumalla  johonkin  toiseen  sanatyyppiin  on  muodostettu  uusi 
sana.  Jos  kohta  johtomuotojen  synty  useimmiten  suomessa  tuntuu  hyvin 
läpinäkyvältä,  ei  kuitenkaan  aina  ole  niin  laita.  Eihän  esim.  semmoisia  sa- 
noja kuin  hakkoa^  oikoa^  hyppiä^  lykkiä  voi  varsinaisesti  jaottaa  kantasanaan 
ja  päätteesen;  saattaa  ainoastaan  sanoa  että  tämmöiset  muodot  ovat  synty- 
neet perustumalla  sanoihin  hakata^  aikea^  hypätä^  lykätä  ja  toiselta  puolen 
nojautumalla  semmoisiin  tyyppeihin  kuin  pilkkoa^  latvoa^  —  yskiä^  juhlia. 
Sen  sijaan  että  vetelen^  sanelen  j.  n.  e.  perustuvat  verbeihin,  lähtevät  rÄ- 
telen^  kopeilen  nomineista  —  ei  voi  siis  väittää  vääräksi  saman  johtopäät- 
teen liittymistä  verbeihin  ja  nomineihin.  Semmoiset  sanat  kuin  vetäisen^ 
tekaisen^  sitaisen  ovat  sanoja,  jotka  ovat  muodostetut  potkaisen,  henkäisen 
y.  m.  semmoisten  sanojen  edustaman  tyypin  mukaan.  Muttai  potkaisen,  hen- 
käisen ovat  itse  analogiamuotoja;  äännelaillisten  muotojen  pitäisi  kuulua, 
niinkuin  sukukielet  osottavat,  *potkajan,* henkäjan  imperf. potkaisin,  henkäisin 
(vrt.  vanhemman  kielen  muotoja:  avajan,  imperf.  avaisin),  ja  koko  muo- 
dostus potkaisen  j.  n.  e.  on  lähtenyt  imperfekteistä. 

Mitä  meidän  siis  tulisi  vaatia  johtomuodolta,  jotta  se  olisi  «oikea», 
jos  lähdemme  siltä  kannalta,  että  uusien  sanojen  muodostaminen  on 
ainoastaan  analogiamuodostusta  entisten  sanojen  mallin  mukaan? 

Jo  ennen  on  lausuttu  että  uutismuodostuksella  syntyessään  on  ainoas- 
taan mahdollisuus  päästä  kieleen  kuulumaan.  Uutismuodostuksen  arvo 
siis  riippuu  siitä,  kuinka  suuri  tämä  mahdollisuus  on,  sekä  siitä,  mitä  to- 
dellista etua  se  kielelle  tuottaa.  Sen  kieleenpääsemisen  mahdollisuus  on 
sitä  suurempi,  mitä  lähemmin  uutismuodostus  liittyy  entiseen  kielenkäy- 
täntöön,  se  on  sitä  puolustettavampi,  mitä  edullisempi  se  on  tulevai- 
suutta varten.  Näistä  kahdesta  vaatimuksesta,  jotka  hyvin  usein  käyvät 
yhteen,  johtuvat  seuraavat  seikat: 

i)  Uutismuodostuksen  tulee  niin  vähän  kuin  mahdollista  joutua  risti- 
riitaan entisen  kielenkäytänuön  kanssa  ja  siis  liittyä  niin  läheisesti  kuin 
suinkin  entisiin  malleihin.  Siksi  oli  esim.  tunnelma  parempi  ehdotus  kuin 
samaa  käsitettä  ilmaisemaan  ehdotetut  sävy  tai  vire,  koska  jälkimäisillä  oli 
jo  kielenkäytännössä  tuntuvasti  toinen  merkitys;  se  oli  sopiva  siitäkin  syystä, 
että  se  muodoltaan  niin  läheisesti  liittyi  ennen  muodostettuihin  sanoihin 
runoelma,  ajatelma,  lauselma  j.  n.  e.  Kun  ensi  kerran  käytettiin  esim. 
semmoisia    sanoja    kuin    kansallinen,  kansallisuus,  niin  ne  varmaankin  heti 


208  E.  N.  Setälä, 


alussa  tuntuivat  ikäänkuin  vanhoilta  tuttavilta,  kun  ne  olivat  muodostetut 
läheisesti  liittyen  entisiin  malleihin.  Kieliopillisuuskannan  vaatimus,  että  sa- 
nan tulee  olla  «oikein»  johdettu,  sisältää  itse  asiassa  —  jos  sen  tahdomme 
kääntää  meidän  katsantotapamme  mukaiseen  kieleen  —  sen  vaatimuksen, 
että  uutismuodostuksen  tulee  noudattaa  entisten  muotojen  analogiaa,  ja  näin 
käsitettynä  tämä  kanta  on  vaikuttanut  varsin  järkeväänkin  suuntaan.  Lä- 
heinen liittyminen  entisiin  malleihin  on  suotava  sen  vuoksi,  että  uutismuoto 
siinä  tapauksessa  joko  ei  ensinkään  tai  hyvin  vähän  loukkaa  tottumusta; 
mutta  se  on  lisäksi  suotava  myös  tarkoituksenmukaisuuden  kannalta,  sillä 
siinä  tapauksessa  sana  assosiatsioonin  kautta  kielen  entisiin  sanoihin  on  milt'ei 
itsestään  ymmärrettävissä.  Uutissana  on  siis  sitä  paremmin  johdettu,  s.  o. 
sen  ymmärtäminen  on  sitä  helpompi,  sen  kieleen  pääseminen  sitä  varmempi, 
mitä  enemmän  se  on  entisen  käytännön  mukainen;  milloin  uutismuodostus 
ainoastaan  vaivalloisesti  on  entisiin  muotoihin  assosieerattavissa,  silloin  sen 
ymmärtäminen  ja  sen  kieleen  pääseminen  on  vaikeampi  (nk.  esim.  mai- 
delma^  tähHlöimä^  tiedisie  y.  m.)  Kuitenkin  on  tarpeen  vaatiessa  tapahtu- 
nut, että  usea  huonomminkin  johdettu  sana,  s.  o.  johdannainen,  jolla  ei 
ole  ollut  aivan  selviä  mallimuotoja  tarjona,  on  päässyt  kieleen;  siitä  ovat 
todistuksena  esim.  henkilö^  esine^  valtio^  verranto. 

2)  Uutismuodostuksen  tulee  ennen  kaikkea  olla  tarpeen  vaatima  ja  tuot- 
taa todellista  voittoa  kielelle;  semmoiset  uutismuodostukset,  joista  ei  kieli  aja- 
tuksenilmaisu-keinona  hyödy,  ovat  hyljättävät.  Mainittakoon  pari  esimerkkiä 
tämmöisistä  hyödyttömistä  muutosehdotuksista.  Kilpinen,  joka  oli  keksinyt  esine 
ja  henkilö  sanat,  rupesi  myöhemmin  pitämään  keksimiänsä  «ikävinä  ereyk- 
sinä».  Hänestä  esine  sanan  tuli  johtonsa  vuoksi  oikeastaan  merkitä  «esiliinaa, 
esivaatetta»,  samoin  kuin  esim.  jalkine^  käsine  merkitsevät  jalan,  käden  ver- 
hoa, ja  siksi  oli  sen  sijaan  pantava  esile.  Niinikään  hän  tahtoi  henkilön 
sijaan  pantavaksi  henkile  sanan,  lausuen:  ^Henkilö  on  sopimaton  sepittä- 
mani  sana.  Sanan  alku-tavauksissa  eli  osileissa  on  molemmat  yli-äänileet; 
vaan  kolmannessa  osissa  äänile  pudota  lopsahtaa  ^:ksi.  Henkilö  jääköön 
iva-sanaksi»  (Nitae  naeitae  nitelmiae  s.  6).  Tämmöiset  muutosehdotukset  ovat 
ehdottomasti  hyljättävät,  koska  ne  eivät  mitenkään  saattaneet  tuottaa  kie- 
lelle etua.  Esine  ja  henkilö  eivät  sitä  paitsi  enää  olleet  Kilpisen  yksityistä 
omaisuutta,  vaan  ne  olivat  jo  käytännön  kautta  tulleet  kielen  omiksi;  nii- 
den muuttaminen  oli  siis  hyljättävä  siitäkin  syystä,  että  muutos  oli  ristirii- 
dassa   vakaantuneen    käytännön    kanssa.     Samanlaisista    syistä  katson  aivan 

hyödyttömäksi  taistella  semmoisia  sanoja  vastaan  kuin  otaksua^  valaistus^ 
ennakkoluulo^  joiden  kielestä  poistaminen  olisi  suorastaan  kielen  köyhdyttä- 
mistä. Tältä  kannalta  katsoen  hyväksyttävä  on  sitä  vastoin  Ahlqvistin  eh- 
dotus, että  vakuutus  korvattaisiin  vakaumus  sanalla,  milloin  se  on  =  ruots. 
öfvertygelse,  saks.  Uberzeugung;  tämä  ehdotus  on  puolustettava  —  ei  kieli- 
opillisilla syillä  —  vaan  sen  vuoksi,  että  siten  tulee  mahdolliseksi  erottaa 
kaksi  eri  asiaa,  vakuutus  ja  vakaumus.  Samoin  on  ollut  kielelle  eduksi 
että  on  saatu  eri  nimet  yhUölle  ja  yhdistykselle  (ennen  sanottiin  ompeluyhtiö^ 
MuinaistnuistoyhHö^  EvankeUumiyhHö\  äänelle  ja  äänteelle^  kartalle  ja  lei- 
mapaperiUe,  Todellinen  tarve  on  myöskin,  niinkuin  jo  äsken  viitattiin,  aikoi- 
naan tehnyt  semmoiset  sanat  kuin  valHo^  henkilö^  esine  j.  n.  e.  tervetulleiks 
kieleen.  Jos  siis  uudistusmuodostukset  todella  rikastuttavat  kieltä  siten,  että 
ne  tarjoavat  tilaisuutta  lausumaan  jotakin  semmoista,  jota  ei  kielen  keinoilla 
ennen  ole  voitu  lausua,  tai  erottamaan  toisistaan  asioita,  joita  ennen  on  täy- 
tynyt merkitä  samalla  nimellä,  niin  niillä  on  suuri  mahdollisuus  päästä 
kieleen  ja  ne  ovat  kaikin  tavoin  puolustettavat  ^). 

Toinen  keino  kielen  rikastuttamiseksi  on  sanojen  ja  lauseparsien  lai- 
naaminen. Meidän  tulee  vain  muistaa  että  suomen  kirjakielen  kannalta 
eivät  ole  lainasanoja  yksinään  ne  sanat,  jotka  otetaan  vieraista  kielistä, 
vaan  myöskin  ne  sanat,  jotka  nykyiseen  kirjakieleen  lainataan  vanhem- 
masta kirjakielestä  tai  kansanmurteista.  Tätä  asiata  ei  meillä  suinkaan 
aina  ole  selvästi  käsitetty.  Koska  kirjakieltä  käsitettiin  ikäänkuin  kaikkien 
murteiden  yhdistäjäksi,  ajateltiin,  että  sana,  joka  kerran  kuului  suomen  kie- 
leen, samalla  kuului  myöskin  suomen  kirjakieleen.    Kun  sitä  vastoin  lähde- 


^)  Minua  interpelleerattiin  kerran  kysymällä,  mitä  näiden  periaatteiden  mukaan 
arvelen  arkeoloogien  sepittämästä  ja  käyttämästä  kaivaus  sanasta.  Sana  on  kieliopilli- 
suuskannalta  katsoen  ^ väärin*  johdettu,  sillä  tämänlaatuisia  johdannaisia  on  muuten 
syntynyt  vain  supistuvista  verbebtä  (avaus^  hautaus^  kaipaus  j.  n.  e.).  Se  on  tietysti 
analogiamuodostus  —  yhtä  tajuton  kuin  kansankin  analogiamuodostukset  —  edellämai- 
nittujen sanain  mallin  mukaan.  Minä  puolestani  en  tahtoisi  katsoa  sitä  huonoksi  sa- 
naksi siitä  syystä,  että  se  varsin  luontevasti  liittyy  avaus,  hautaus  j.  n.  e.  sanasarjaan 
jos  kohta  sitä  vastaava  verbi  onkin  toisenlainen,  ja  vielä  sen  vuoksi,  että  sillä  on  jo 
jommoinenkin  käytäntö  takanaan.  Sen  uuden  sanan,  joka  pantaisiin  sijaan,  tulisi  joka 
tapauksessa,  jotta  se  syyllä  tunkisi  kaivauksen  tieltään,  tähän  sanaan  verraten  tuottaa 
kielelle  todellista  etua;  tätä  ehtoa  ei  kuitenkaan  mielestäni  sijaan  ehdotettu  kaivamus 
sana  täytä. 

tään  siitä  käsityksestä  että  kirjakieli  sekin  on  murre,  jolla  on  omat  muoto- 
ja lauseominaisuutensa  sekä  sanavarastonsa,  niin  täytyy  meidän  käsittää 
muista  murteista  siihen  otettuja  sanoja  lainoiksi. 

Vanhemmasta  kirjakielestä  on  tähän  asti  verraten  vähän  lainattu. 
Semmoinen  laina  on  Julius  Krohnin  käytäntöön  saattama  toivioretki  (Agrico- 
lalla: taiunoioni  =  toiviojuont)^  samoin  myös  aneety  mutta  varmaankin  voi- 
taisiin saada  paljo  sanoja  lisäksi.  Mainittakoon  Agricolan  sanoista  esi- 
merkkeinä alastaa  =  riisua  alastomaksi,  suosi  =  mielisuosio,  rutUaa  1. 
runiua  pitää  pitoa,  «viitata»,  jonkatapaisia  kyllä  kannattaisi  kirjakieleen 
uudestaan  istuttaa;  psykoloogeja  varten  tahtoisin  jossakin  sopivassa  merki- 
tyksessä käytettäväksi  suosittaa  vanhaa,  kaunista  sanaa  mietitaito  =  mieliku- 
vitus (omatunto?). 

Paljoa  suuremmassa  määrässä  on  suomalaista  kirjakieltä  rikastutettu 
ottamalla  lainoja  kansanmurteiden  rikkaasta  varastosta.  Koska  eri  mie- 
liä on  lausuttu  siitä,  kuinka  suuressa  määrässä  tätä  lainaamiskeinoa  olisi 
käytettävä,  tulisi  minun  tässä  selittää  kantaani  tähänkin  kysymykseen  kat- 
soen. Mielestäni  pitäisi  tässäkin  kohden  kielen  todellisen  edun  olla  mää- 
rääjänä. Milloin  lainasana  rikastuttaa  kieltä  uuden  käsitteen  ilmaisukei- 
nolla, on  sen  pääsyä  kieleen  kaiken  mokomin  puollettava  ja  edistettävä. 
Esimerkkinä  semmoisista  erinomaisista  sanoista,  jotka  todella  ovat  kieltä 
hyödyttäneet,  mainittakoon  Aleksis  Kiven  käyttämä  hieman^  joka  juuri  siitä 
syystä  on  niin  verraton  sana,  että  se  ilmoittaa  toista  kuin  sen  synonyymi 
vähän;  muista  Kiven  sanoista  mainittakoon  väikkyä^  vaisu^  kiirii.  Erittäin 
hyvä  sana  on  silmänlumeet^  jota  tietääkseni  Yrjö  Koskinen  on  ensinnä  ru- 
vennut käyttämään  ja  jolle  käsitteelle  ei  kirjakielessä  ennen  ollut  nimeä, 
niinikään  Juhani  Ahon  tutuksi  tekemät  hulmuaa^  hamuaa^  (päivän)  kilo  ynnä 
monet  muut.  Epäilemättä  olisi  tästä  aarreaitasta  vielä  hyvin  paljon  hyvää 
saatavana.  Kuitenkin  tulee  mielestäni  tässä  kohden  noudattaa  sitä  viisasta 
ohjetta,  ett^ei  yhdellä  kertaa  hyvääkään  saa  tarjota  liian  paljoa.  Outojen 
sanojen  käyttäminen  vaikeuttaa  tietysti  aina  ymmärtämistä,  ja  jos  niitä  tulee 
esiin  tuhkatiheään,  niin  lukeminen  tulee  varsin  vaivalloiseksi.  Se  kirjailija, 
joka  tässä  kohden  rikkoo,  sotii  omaa  etuansa  vastaan,  joka  ei  voi  olla  muu 
kuin  ymmärretyksi  pääseminen  niin  laajoissa  piireissä  kuin  mahdollista.  Outo- 
jen sanojen  käyttäminen  semmoisessa  määrässä  kuin  esim.  Heikki  Meriläi- 
sen «Pietolan  tytöissä»,  jota  saapi  lukea  sanakirja  kädessä  saamatta  senkään 
avulla    aina    ajatuksesta    selkoa,    on  epäilemättä  hyljättävä,  jos  todella  on 

tarkoitus  kirjoittaa  suomen  kirjakieltä  sekä  tarjota  lukijalle  kaunokirjalli- 
suutta eikä  kielimiehille  murresanaston  aineksia.  En  saata  olla  lausumatta 
myöskään  sitä,  että  monesti  huonoilla  runoilijoilla  oudot  sanat  ovat  hämä- 
rien ajatusten  peitteenä. 

Samalta  kannalta  tulisi  mielestäni  arvostella  myöskin  kansankielestä 
otettuja  lauseominaisuuksia  ja  käänteitä,  jotka  taitavasti  ja  oikeassa  tyylila- 
jissa käytettyinä  saattavat  olla  esityksen  sujuvaisuudelle  ja  voimalle  suu- 
reksi eduksi.  Eri  kansanmurteiden  äänneominaisuutten  omistaminen  kirja- 
kieleen tuottaa  sitä  vastoin  suuria  vaikeuksia,  jos  kohta  eri  murteiden 
ääntämistapa  suuresti  värittää  sivistynyttä  puhekieltä.  Suomen  kirjakielessä  on 
tässä  kohden  erittäinkin  kolme  heikkoa  kohtaa,  joissa  suurempi  kansan  kielen 
mukaisuus  olisi  suotava,  nim.  ä  äänne  ja  äänneyhtymä  /x,  joidenka  sivis- 
tyneen kielen  mukainen  ääntäminen  perustuu  ainoastaan  kirjoitetun  sanan 
vaikutukseen  ^),  sekä  /-loppuisten  diftongien  käytäntö  korottomissa  tavuissa, 
jossa  kohden  kirjakielen  nykyinen  käytäntö  (hevonen^  punainen^  ehdottaa^ 
kirjoittaa)  on  mielivaltainen.  Saattaisi  olla  suotavaa,  että  vastoin  sitä  mur- 
retta, johon  kirjakieli  alkujaan  perustui,  mutta  seuraten  Suomen  kansan 
suurimman  osan  puhelaatua  hyljättäisiin  d^  koska  siten  ääntämisvaikeutta 
helpotettaisiin,  mutta  toiselta  puolen  tulee  muistaa,  että  siten  monet  sanat, 
jotka  nyt  voidaan  toisistaan  erottaa,  tulisivat  yhdenlaisiksi  (esim.  laossa  ja 
ladossa^  pietään  ja  pidetään^  säe  ja  säde  y.  m.).  Samoin  kävisi,  jos  ^.-n 
sijaan  pantaisiin  ht  tai  //  (vrt.  vihta  ja  vitsa^  rahtu  ja  ratsu;  rattailla  ja 
ratsailla^  kattelee  ja  katselee).  Sitä  paitsi  on  koko  kansa  jo  siksi  tottunut 
nykyismuotoiseen  kirjakieleen,  että  olisi  arveluttavaa  ruveta  repimään  rikki 
sitä,  mitä  on  rakennettu;  semmoiset  sanat  kuin  esim.  tiee  tai  tiie  (=  tiede) 
tulisivat  varmaan  tuntumaan  kovin  oudoilta.  Enemmän  suotava  olisi  jokin 
parannus  /-diftongeissa.  Tässäkin  täytyy  kuitenkin  muistaa,  että  jos  jälki- 
/.*n  kerran  korottomista  tavuista  poistaisi,  pitäisi  olla  niin  johdonmukainen 
että  sen  poistaisi  myös  pluraaleista  ja  imperfekteistä;  mutta  jos  niin  tekisi, 
niin  usein  ei  mainittuja  muotoja  voisi  erottaa  singulaareista  ja  preesenseistä 
(luvussa  ja  luvuissa^  sanon  ja  sanoin). 

Yhtenä  lainaamisen  lähteenä  voisivat  olla  myös  suomen  lähimmät 
sukukielet,    joiden  sanoilla  usein  saattaa  olla  samat  edut  kuin  kansankie- 


*)  Vanhemman    kirjakielen    d  (dh)  ja  suureksi  osaksi  myöskin  tz  (dz)  tarkoitti- 
vat aivan  eri  äänteitä   kuin  ny  k.  sivistyneen  puhekielen  d  ja  ts. 

Iestä  lainatuilla  sanoilla.  Tätä  lähdettä  on  taskin  ollenkaan  käytetty.  Ju- 
lius Krohn  on  ehdottanut  käytettäväksi  virosta  lainatun  (tai  viron  mukaan 
muodostetun)  sanan  kantapoika  (=  page),  jota  ei  kuitenkaan  liene  laajem- 
malta käytetty.  Unkarin  kielen  mallin  mukaan  on  Krohn  käyttänyt  sanaa 
Sarvas  merkityksessä  «Hirsch»;  unk.  szarvas  on  johtunut  sanasta  szart^  = 
suom.  sarvi,  joka  sana  suomessakin  tarjoisi  sarvas  sanalle  liittymäkohdan 
(se  sarvas  joka  suomessa  murteittain  tavataan,  merkitsee  toista  ja  on  lä- 
hinnä laina  lapista). 

Olen  siis  yleensä  puolustanut  lainojen  ottamista,  milloin  kielen  etu 
sitä  vaatii,  eikä  ymmärrettävyys  siitä  haittaudu.  Mutta  tämä  koskee  myös- 
kin lainoja  vieraista  kielistä.  Puristit  ovat  katsoneet  yleensä  kielelle 
onnettomuudeksi,  että  siihen  on  vierasperäisiä  aineksia  otettu.  Osottaako 
kokemus  todella  sitä?  Englannin  kieleu  sanavarastossa  on  verrattomasti 
suurin  osa  vieraita  aineksia,  mutta  kieltämättä,  siitä  huolimatta  —  tai  pi- 
kemmin juuri  sen  vuoksi  —  on  tämä  kieli  ehkäpä  maailman  etevin  sivis- 
tyskieli. Mutta  mc  voimme  ottaa  esimerkin  vielä  lähempää.  Prof.  No- 
reenin  yksityisen  tiedonannon  mukaan  on  ruotsin  kirjakielen  leksikaalisessa 
sanavarastossa  (ei  eri  murteiden  sanastoissa  tai  erityisten  kirjailijain  teok- 
sissa) kolme  neljännestä  sanavarastosta  saksalaisia  lainoja!  Ruotsin  kie- 
len kelvollisuutta  ajatuksen  ja  korkeamman  sivistyksen  ilmaisijana  ei  meillä 
kuitenkaan  kukaan  liene  epäillyt.  Puhtaasti  kielelliseltä  kannalta  katsoen 
ei  ole  siis  vierasten  sanain  kieleen  tulemista  katsottava  onnettomuudeksi, 
vaan  paljoa  suurempi  syy  on  saksalaisen  runoilijan  kanssa  lausua: 

«Viel  Fremdwörter.  viel  Kulturverkehr ! 
Vie!  entlehnt.  viel  gelernt!" 

Itse  asiassa  ovat  puristeja  useammin  johtaneet  kansalliset  kuin  kie- 
lelliset näkökohdat.  Vieraita  sanoja  on  vastustettu  siitä  syystä,  että  ne 
osottavat  riippuvaisuutta  vieraasta  kansasta,  että  ne  ovat  ikäänkuin  kansamme 
köyhyyden  todistuksina.  —  «Niin,  ne  ovat  köyhyydentodistuksia»,  sanoo  tämän 
johdosta  Es.  Tegn^r,^)  «samalla  tavalla  kuin  on  köyhyydentodistus  meidän 
maallemme,  että  kaikki  ne  kulttuurikasvit,  jotka  antavat  meille  ravintoa  tai 
ilahuttavat  meitä  kauneudellaan  ja  tuoksullaan,  ovat  ulkoa  tuodut.     Emme 


*)  Es.    Tcgner    (nuorempi),    Om  spr;\k  och  nationalitet,  Svensk  Tidskrift  1874, 
s.  I3(). 

me  omaa  maatamme  sen  vuoksi  vähemmän  rakasta.  Olisi  kyllä  itsetietoa 
ylentävää,  jos  voisi  sanoa:  minä  olen  oppinut  kaikki  itse,  ja  minä  seison 
kuitenkin  sivistyksen  työntekijäin  ensimäisessä  rivissä.  Mutta  kun  on  tosi- 
asia, että  me  emm^  ole  kaikkea  itse  oppineet,  niin  onko  se  häpeä,  että 
olemme  oppineet  muilta?  Ei,  ei  muilta  oppiminen  ole  häpeä,  häpeä  on 
€  oppimatta  oleminenit.  Kuitenkin  on  myönnettävä,  että  on  oloja  ja  aikoja, 
jolloin  kansalliselta  kannalta  katsoen  on  syytä  vastustaa  lainoja  jostakin 
erityisestä  kielestä,  koska  lainaaminen  toisesta  ylivoimaisesta  kielestä  saattaa 
tuottaa  kielen  kuoleman.  Tanskalaisilla,  joiden  kansallisuus  on  vaaranalai- 
sena, on  kyllä  syytä  välttää  lainoja  saksasta,  ja  lähempää,  omista  olois- 
tamme saamme  tässä  suhteessa  esimerkkejä  niitä  hakematta. 

Puhtaasti  kielelliseltä  kannalta  katsoen  on  kielen  omista  varoista  teh- 
dyillä uutismuodostuksilla  sekä  lainoilla  omista  murteista  ja  vanhemmasta 
kielestä  yleensä  se  etu  vieraskielisten  sanojen  rinnalla,  että  ne,  tarjoten 
liittymäkohtia  kielen  muihin  sanoihin,  ovat  helpommin  ymmärrettävissä,  ja 
että  ne  lisäksi  ulkoasultaan,  tyyliltään  niin  sanoakseni,  ovat  enemmän  kie- 
len muiden  sanojen  kaltaisia  ja  ovat  siis  helpommat  ääntää.  Koska  yleis- 
kielen tarkoituksena  on  olla  sivistyksen  levittäjänä  kansan  kaikkiin  kerroksiin, 
on  todella  sivistyksen  demokraattisuuden  kannalta  katsottava  eduksi,  että 
saatetaan  puhua  esim.  rautateiden  kannattavaisuudesta  eikä  rentabiliteetistä^ 
kirjallisuudesta  eikä  ätteratuurista^  kansallisuudesta  eikä  natsionaUteetistä^ 
isänmaallisuudesta  eikä  patriotismista.  Samalta  kannalta  katsoen  vaikeuttaa 
vierasten  sanojen  suomen  kieleen  ottamista  erittäin  suomen  kielen  köyhyys 
äänteistä  —  seikka,  joka  ei  ole  suinkaan  ansio,  vaan  puute.  Useita  sanoja, 
jotka  muuten  olisivat  erittäin  soveliaat  kieleen  otettaviksi,  ei  voi  puolustaa 
sen  vuoksi,  että  niissä  esiintyy  jokin  b^  g^  /^  §  tsä  kaksi  konsonanttia  sa- 
nan alussa,  jos  nimittäin  sanat  ovat  sitä  laatua,  että  ne  tulisivat  tarvitta- 
viksi mitä  laajimmissa  piireissä.  Kuitenkaan  ei  saateta  välttää  lainasanoja, 
joissa  tämmöisiä  äänteitä  esiintyy,  korkeamman  sivistyksen  kielessä,  ja  mah- 
dollistahan voisi  olla,  että  kansa  lainasanojen  kautta  kerran  oppisi  näitä  ään- 
teitä ja  äänneyhtymiä  ääntämään,  joka  epäilemättä  olisi  katsottava  eduksi. 

Lainat  vieraista  kielistä  ovat  erittäin  puolustettavat  tieteellisessä  kie- 
lessä, ei  sen  vuoksi,  että  ulkomaalaiset  siten  helpommin  meidän  kielellämme 
kirjoitettuja  teoksia  lukisivat,  vaan  sen  vuoksi,  että  siten  meille  itsellemme 
yhteys  muun  Euroopan  tieteen  kanssa  olisi  helpompi.  Subjekti^  substantiivi^ 
verbi   ovat    tieteellisessä    kielessä   ehdottomasti  paremmat  kuin  alus^  nimi- 

sana  1.  ntmukka,  tekosana  (teonsana)  1.  lausukka  1.  tehdikkö.  Muukalaiset 
sanat  olisivat  epäilemättä,  joirei  yllämainittuja  ääntämisvaikeuksia  olisi,  pa- 
remmat kansakouluopetuksessakin,  koska  itse  käsitteet  kuitenkin,  niiden  suo- 
malaisista nimistä  huolimatta,  ovat  erittäin  opetettavat.  Semmoisia  sanoja 
kuin  vokaali  ja  konsonantti^  jotka  eivät  tuota  mitään  ääntämisvaikeutta,  olisi 
syytä  käyttää  alimmassakin  opetuksessa,  sillä  epäilemättä  on  niiden  oppi- 
minen yhtä  helppo  kuin  ääntiön  ja  kerakkeen.  Yleisten  sivistyskäsitteiden 
nimiksi  on  niinikään  sopiva  omistaa  yleisesti  tunnettuja  nimiä;  esim. 
filosofia  on  f:stään  huolimatta  katsottava  paremmaksi  kuin  Hediste  tai  tieto- 
viisaus;  vieläpä  näkyy  telefooni^  jossa  myöskin  on  /,  tulevan  yleiseen  käy- 
täntöön, jota  vastoin  telegrammi  j.  n.  e.  on  suomennettu.  Kaikin  puolin 
sopiva  sana  on  historia;  tämän  sijaan  ei  Kilpisen  kaikista  ponnistuksista 
huolimatta  ole  onnistunut  saada  sepittämäänsä  tosine  sanaa  (joka  muka  on 
supistumalla  syntynyt  tosi-tarine  sanasta  I).  Onnistumattomaksi  on  jäänyt 
niinikään    esim.    Gottlundin   yritys  nimittää  sensoria  mielenmittariksi  y.  m. 

Kun  jokin  lainasana  kerran  on  kieleen  perehtynyt,  vieläpä  mukautu- 
nut sen  ääntämistavan  mukaiseksi  ja  on  sitä  paitsi  yleisesti  ymmärrettävä, 
niin  yritykset  sen  kielestä  poistamiseksi  ovat  hyljättävät.  Tämmöisiä  sanoja 
ovat  esim.  sielu^  synti^  säkki^  lääkäri^  ladata^  tavuu^  joiden  rinnalle  viron 
kielen  mukaan  ehdotetut  vaimu^  patto^  kotti^  parantaja^  panostaa^  yhde 
epäilemättä  ovat  edellisiä  huonommat. 

Vielä  paljoa  ankarammin  kuin  vieraita  sanoja  on  yleensä  tuomittu 
muukalaisuuksia,  s.  o.  jonkun  sanan  merkityksen  laajentamista  vieraan 
kielen  mallin  mukaan,  tai  jonkun  lausetavan  sanasanaista  käännöstä  vieraasta 
kielestä.  Jos  on  saatettu  jostakin  lausetavasta  sanoa:  se  on  ruotsalaisuus, 
niin  on  pidetty  itsestään  selvänä,  että  se  on  väärä.  Edellä  esitettyjen  peri- 
aatteiden mukaisesti  ei  saata  olla  puhettakaan  siitä,  että  jokainen  vieras- 
peräinen lausetapa  ilman  muuta  olisi  vääräksi  katsottava.  Onhan  ensinnäkin 
muistettava  että  koko  meidän  kirjakielemme  on  osaksi  vierasten  mallien 
mukaan  tehtyä;  eihän  missään  kansanmurteessa  voisi  tavata  sitä  lausetyyliä, 
joka  on  kirjakielelle  omituinen.  Semmoiset  yksityiset  vierasperäiset  lause- 
tavat,  jotka  ovat  täysin  kirjakieleen  perehtyneet  ja  joita  yleisesti  ymmärre- 
tään, ovat  katsottavat  kielen  omaisuudeksi  ja  siis  täysin  oikeaksi  kieleksi- 
ei  edes  voida  väittää  että  niistä  on  kielelle  haittaa,  vaan  monet  niistä  ovat 
päinvastoin  kielelle  verrattomaksi  eduksi  (esim.  kehittää^  kehittyä;  riippua 
jostakin  kuvaann.  merkit,  y.  m.  m.).    Enpä  edes  katsoisi  miksikään  onnetto- 


Oikeakielisyydestä.  2 1 5 


muudeksi  kielelle,  jos  tannustettaisiin  oikeaksi  verbi  langeta  semmoisissa 
lauseissa  kuin  vekseli  lankee^  jemmoista  puhekielessä  runsaasti  käytetään  ja 
jota  yleisesti  ymmärrettäneen,  jos  kohta  tämä  ei  olekkaan  yhtä  luonteva 
kuin  äsken  mainitut  kehitfyä^  riipoa  jostakin.  Langeta  sanan  sijaan  ehdo- 
tettu eräyfyä  on  sitä  ehdottomasti  huonompi,  ja  aikautua  ehdotuksen  pa- 
remmuus on  epäiltävä.  Uusien  muukalaisuuksien  kieleen  tuomisessa  olisi 
ensi  sijassa  kysyttävä,  saapiko  kieli  niistä  mitään  etua  vai  eikö,  edistävätkö 
ne  kielen  rikkautta  ja  sujuvaisuutta,  vai  tekevätkö  ne  sen  päinvastoin  kan- 
keaksi, vaikeasti  ymmärrettäväksi '). 

Kosketellessani  yksityiskohtia  ci  ole  ollut  tarkoitukseni  suinkaan  pe- 
rinpohjin käsitellä  näitä  erityisiä  kysymyksiä,  joista  kustakin  voisi  kirjoittaa 
eri  kirjoituksen,  vaan  ainoasti  esimerkeillä  valaista,  miten  tämän  kannan 
mukaan  on  yksityiskohtia  arvosteltava.  Edellisestä  selviää,  että  samalla 
kuin  olen  tunnustanut  käytännölle  ratkaisuvallan,  kun  on  kysymys  lausuma- 
muotojen  oikeudesta  ja  vääryydestä,  samalla  olen  tunnustanut,  että  kun 
on  valittava  eri  käytäntötapojen  välillä  tai  kun  jotakin  uutta  käytäntöön 
ehdotetaan  ja  otetaan,  silloin  pitäisi  eri  lausumamuotojen  tarkoituksenmu- 
kaisuuden määrätä,  mikä  muoto  olisi  omaksuttava,  mikä  ei.  Kieltämätöntä 
on  kuitenkin,  että  itse  asiassa  ei  aina  ole  niin  käynyt,  vaan  on  käy- 
täntöön saattanut  päästä  vähemmin  tarkoituksenmukainen  muoto,  riippuen 
niiden  henkilöiden  periaatteista  ja  käy täntöta vasta,  jotka  ensisijassa  kulloin- 
kin ovat  kielenkäytäntöön  vaikuttaneet. 

Kun  siistaten  tarkoituksenmukaisuus  asetetaan  siksi  päämääräksi, 
jota  kohden  kielen  parannuksen  ja  kehityksen  tulisi  kulkea,  niin  saatetaan 
kysyä,  eikö  siten  jää  liian  vähä  takeita  siitä,  että  kirjakielen  kehittämisessä 
pidetään  silmällä  toiselta  puolen  kansankielenmukaisuuden,  toiselta 
puolen  säännöllisyyden  päämääriä,  joille  kummallekin  kieltämättä  on 
tunnustettava  suuri  merkitys  ja  joiden  toteuttamista  kansankielisyys-  ja  kieli- 
opillisuuskanta  ovat  ajaneet.  Näiden  päämäärien  tavoittaminen  soveltuu 
aivan  hyvin  yhteen  tarkoituksenmukaisuuteen  pyrkimisen  kanssa.  Edellisessä 
olen  puolustanut  kansankielen  sanojen  ja  ominaisuutten  omistamista  kirja- 
kieleen,   milloin    vain   kirjakielellä  siitä  on  etua,  joko  sillä  tavoin,  että  se 


*)  Vrt.  tästA  asiasta  muuten  Godenhjelroin  esitystä  Suomalaisen  kirjallisuuden 
seuran  juhlakokouksessa  v.  1881  (Suomi  II,  15,  s.  235),  joka  sisältää  monta  järkevää, 
vielä  tälläkin  hetkellä  paikkansa  pitävää  näkökohtaa. 

siteo  tulee  yleistajuisemmaksi,  mahdollisemmaksi  levittämään  sivistystä  koko 
kansalle,  tai  sillä  tavoin,  että  se  siten  voittaa  uusien  käsitteiden  ja  käsite- 
yhteyksien  luontevia  ilmaisukeinoja  —  kuitenkin  kaikki  tämä  sillä  ehdolla, 
ett^ei  kirjakieli  siten  menetä  entisiä  etujaan,  pane  alttiiksi  käytettävyyttään  kor- 
keamman sivistyksen  välittäjänä.  Myöskin  säännöllisyyteen  pyrkiminen  on 
samalla  tarkoituksenmukaisuuteen  pyrkimistä,  jos  pyritään  semmoiseen  sään- 
nöllisyyteen, joka  tekee  kielenkäytännön  oppimisen  —  sillä  kirjakieli  on  tie- 
tysti opittava  —  helpommaksi.^)  Pitäisihän  kansankielisyys-  ja  kieli- 
opillisuusmiestenkin  myöntää,  ett'ei  kieltä  olisi  muodostettava  tavalla,  joka 
ei  sille  ole  eduksi,  ja  sen  etu  ei  voi  olla  muu  kuin  yhä  täydellisemmäksi 
ajatuksenilmaisu-keinoksi  varttuminen. 

Kenelle  on  siis,  voidaan  lopuksi  kysyä,  tunnustettava  valta  ja  auktori- 
teetti asianymmärtäjänä  määrätä,  mitä  on  kieleen  omaksuttava,  mitä  oi? 
Kieliakatemia,  jommoista  on  esitetty  kirjakielen  vakaannuttajaksi  ja  kehittä- 
jäksi, ei  luullakseni  veisi  tarkoitetuille  perille,  sillä  ensinnäkään  ei  olisi 
helppo   löytää    miehiä,   jotka   eri  oikeakielisyyskysymyksissä  voisivat  täysin 


')  Parilla  esimerkillä  valaistakoon  mitä  tarkoitan  säännöllisyydellä.  Kun  joku 
kirjoittaa  esim.  kuljen,  jäljeU  vaMiXdi  JäUssä,  Jälesiät  pidän  sitä  hyljättävänä  epäjohdon- 
mukaisuutena. Sitä  vastoin  katsoisin  suotavaksi,  että  jollakin  tavoin  päästäisiin  sem- 
moisesta ^säännöllisyydestä"  tai  monisääntöisyydestä,  jota  meidän  nykyinen  lauseop- 
pimme  määrää  noudatettavaksi  infinitiivin  objektin  suhteen.  Koska  infiniitiivin  objekti 
useissa  tapauksissa  on  nominatiivimuotoinen,  panevat  meidän  sanomalehtemme  ja  suo- 
mentajamme, „ oikeata"  kieltä  tavoittaen,  objektin  nominatiivimuotoon  aivan  milloin 
tahansa;  kirjoitetaan  esim.  Mietinnössä  ehdotettiin,  että  säädyt  suostuisivat  jättämään  ylei- 
sen valitusvaliokumum   toimeksi  valmistaa  ehdotus ; Jolle  Ruotsin  kuningas 

on  myöntänyt  oikeuden  suorittaa  tutkinto  suomalais-ugrilaisessa  kielitieteessä,  joissa  ny- 
kyisten tunnustettujen  sääntöjemme  mukaan  pitäisi  välttämättömästi  olla  ehdotuksen,  tut- 
kinnon. Tämmöiset  esimerkit  osottavat  ett'ei  kirjoittajillamme  ole  enää  nominatiivi-  ja 
»-muodon  käytännön  erotus  selvillä  kielitajunnassaan  ja  että  jonkimmoinen  hämärä 
tunto  kieliopin  määräyksistä  saattaa  heitä  käyttämään  nominatiivimuotoa,  vaikka  ^korva** 
sanoo  toista.  Koska  »-päätteinen  akkusatiivi  on  verrattomasti  yleisin  kokonaisobjektin 
sija,  niin  katsoisin  kielenkehitykselle  paljoa  edullisemmaksi  juuri  tämän  muodon  kuin 
nominatiivimuodon  käytännön  laajennusta.  Soisin  siis  että  tunnustettaisiin  kirjakielen 
kannalta  oikeaksi  semmoiset  konstruktsioonit  kuin  minun  täytyy  tehdä  sen,  velvollisuu- 
teni on  tehdä  sen,  sillä  silloin  olisi  päästy  yhdestä  suuresta  suomen  kielen  lauseopin 
vaikeudesta  ja  todella  edistytty  suurempaan  säännöllisyyteen.  Tämä  muutos  olisi  sa- 
massa edistystä  kansankielisyyteen,  sillä  tämmöinen  käytäntötapa  on  suuressa  osassa 
Suomen  maata  vallassa  ja  nähtävästi  yhä  leviämässä. 

yhtyä,  ja  toiseksi  tämmöinen  akatemia  varmaan  kehitystä  kangistaisi,  se  ei  jak- 
saisi seurata  kehityksen  mukana,  niinkuin  esimerkit  muista  maista  todistavat. 
Epäilemättä  edistyy  ja  kehittyy  kieli  enimmin  ja  parhaiten,  jos  kukin  kir- 
jailija koettaa  parastansa;  pakko  tehdä  itsensä  ymmärretyksi,  pakko  välttää 
sitä,  mikä  lukijan  kielitunnetta  voi  loukata,  saattaa  paremmin  kuin  mikään 
muu  pakko  kirjailijan  käyttämään  hyvää  ja  tarkoituksenmukaista  kieltä. 

Paraan  kielen  ohjeena  on  —  siihen  meidän  lopulta  kuitenkin  täytyy 
tulla  ~  paraiden  kirjailijain  kieli.  Samoin  kuin  parasta  kansankieltä  ei 
puhu  murretta  puhuvien  enemmistö,  vaan  muutamat  kansan  keskuudessa 
tavattavat  lahjakkaat  indiviidit,  asanasepät»,  todelliset  «kansankirjailijat»,  s. 
o.  kansan  kirjallisten  tuotteiden' («kansanrunouden»)  säilyttäjät  ja  laajentajat, 
joiden  vaikutus  kansanmurteen  kehitykseen  ei  suinkaan  ole  vähäksi  arvat- 
tava, samoin  ei  myöskään  paras  kirjakieli  ole  kirjoittajain  enemmistön,  vaan 
parahiston  kieli.  Etevät  kirjailijat,  jotka  kansalle  puhuvat  ikään  kuin 
kansansa  omasta  sydämestä  ja  jotka  itsetajuttomasti,  ikään  kuin  vaistonta- 
paisesti  seuraavat  niitä  ohjeita,  joita  hyvän  kielen  tulee  noudattaa,  ne  ne 
lopulta  kuitenkin  ovat  oikeakielisyysasioissa  oikeat  auktoriteetit,  joiden  kieltä 
meidän  tulee  ohjeenamme  seurata.  Paremmin  kuin  mikään  kieliakatemia 
kohottaa  ja  jalostaa  suomen  kielen  käytäntöä  epäilemättä  esim.  semmoinen 
kirjailija  kuin  Juhani  Aho,  joka  suomen  kielen  taiteeUisena  käyttäjänä,  kieli* 
taiteilijana,  niin  sanoakseni,  on  saavuttanut  mestaruuden,  johon  ei  kukaan 
ennen  häntä  ole  kohonnut.  En  luule  kuitenkaan  vähäpätöiseksi  asiaksi,  jos 
se  suunta,  jota  kehityksen  pitäisi  kulkea,  se  päämäärä,  johon  olisi  pyrittävä, 
olisi  sekä  kirjailijoille  että  myöskin  muille  kielenkäyttäjille  täysin  ja  itseta- 
juisesti selvillä;  jos  nämät  rivit  olisivat  jotakin  käsitteiden  selvittämiseksi 
vaikuttaneet    eivät  ne  olisi  aivan  hyödyttömät. 

Eikö  siis,  kysyttäneen  vielä  viimeiseksi,  meille  kielimiehille  jää  näissä 
asioissa  mitään  sananvaltaa?  Meillä  saattaa  näissä  kysymyksissä  olla  sa- 
nansijaa ainoastaan  siinä  määrässä,  kuin  olemme  itsellemme  hankkineet  sel- 
vän käsityksen  kielen  elämästä,  itsellemme  selvittäneet  kielen  aatteellisen 
tehtävän,  sen  päämäärän^  johon  on  pyrittävä.  Ainoastaan  sillä  ehdolla 
me  saatamme  vaatia  itsellemme  auktoriteettia  kielenopettajina  koulussa  ja 
elämässä.  Siksipä  onkin  kielenopetuksen  ja  ennen  kaikkia  yliopistollisen 
kielenopetuksen  asetettava  päämääräkseen  kielen  elämän,  sen  tehtävän  ja 
tarkoitusperän  selvittäminen. 

E.  N.  Setälä. 


2l8  Armas  Jänte/elf. 


Muutamista  oopperoista  AVagnerln  Jälkeen. 

Kirje  Berliioistä. 


EnDcnkuio  ryhdyn  varsiDaisecn  aineeseeni,  tahdon  ensin  heittää  lyhyen 
katsauksen  ^.  Wagnerin  reformityöhön  sekä  siihen  merkitykseen,  mikä 
hänen  teoksillaan  on  oopperan  kehityshistonassa. 

Tämän  vuosisadan  alkupuoliskolla,  jolloin  Wagner  alkoi  taidcuransa, 
oli  Ghickin  alottama  dramaattinen  oopperansuunta  melkein  unohtumassa. 
Ulkomainen  sivistys  oli  Saksaankin  tuonut  ulkomaisen  taiteen.  Itaalialaiset 
ja  ranskalaiset  oopperat  olivat  hallitsijoina  jokaisella  Saksan  näyttämöllä. 
Meyerheer^  vaikkakin  Saksasta  kotosin,  oli  kokonaan  antautunut  ranskalaisen 
koulun  edustajaksi.  Hänen  ja  Haldvyn  oopperat  olivat  aina  ensimäiset 
Saksassa.  Millä  innolla  Saksalaiset  agentit  toivat  jokaisen  uuden  pariisilais- 
tuotteensa  Reinin  yli,  siitä  antaa  Wagner  eräässä  perin  purevassa,  mutta 
erittäin  hauskassa  kirjoituksessaan  sattuvan  kuvan.  Yksi  Saksalainen  oli 
kuitenkin  vielä  pelastanut  tuon  avonaisemman,  yksinkertaisemman  ja  samalla 
hienomman  suunnan.  Se  oli  Carl  Maria  v,  Weber.  Hänen  Freischiitzinsä 
elähdytti  saksalaiset  ihailemaan  omaansa.  Kaikki  olivat  ihastuksissaan,  niin- 
hyvin  Kantin  «Kritik  der  reinen  Vernufl«*teoksen  puoltajat,  kuin  Wieniläisen 
muotijoumalin  lukijat.  Vaan  sekin  ihastus  unohtui.  Luottamus  kotimaiseen 
oli  Saksassa  liian  pieni.     BelUnlt^  SponUnit  tulvivat  taas  näyttämöille. 

Silloin  tuli  Wagn6r.  Hänetkin  oli  Weber  hurmannut.  Beethovenin 
sinfoniiat  olivat  hänestä  tehneet  muusikerin.  Weber  häntä  taas  myöhemmin 
Pariisissa  elähdytti,  antoi  uutta  intoa  ja  rohkeutta,  jonka  hän  jo  oli  vähällä 
kadottaa.  Hän  päätti  pudistaa  päällänsä  kaikki  traditsioonit  ja  säännöt,  jotka 
ranskalainen  kauneudenaisti  oli  asettanut.  Hänen  ensimäinen  vaatimuk- 
sensa oopperan  suhteen  oli,  että  sen  tuli  olla  draama.  Draaman  ihanteena 
olivat  hänellä  Goethe,  Schiller  ja  ennen  kaikkia  Shakespeare. 

Draamaa  tässä  merkityksessä  ei  noissa  sen  aikuisissa  suurissa  ooppe- 
roissa ollut.  Tekstiksi  valittiin  joku  historiallinen  tapahtuma  tai  joku  klas- 
sillinen draama,  joka  näytös  näytökseltä  katsojaa  jännittäisi,  olisi  liikuttava 

—  kun  niin  tarvittiiD,  —  kauhistuttava  —  kun  vaan  sopi,  ja  lopuksi  sellainen, 
joka  tarjosi  säveltäjälle  tuhat  tilaisuutta  näyttää  kaikkia  taitojaan  ja  taipumuk- 
siaan. Sen  vuoksi  katkesikin  niissä  itse  draaman  johtava  lanka  ja  jäljellä 
oli  vaan  kirjava  ketju  resitatiiveja,  aarioita,  kavatiinoja,  duetteja,  terzettejä, 
finaaleja,  baletteja  y.  m.  Näillä  ei  ollut  minkäänlaista  musikaalista  yhteyttä, 
ja  draamallinenkin  yhteys  oli  hyvin  hämärä.  Eikä  siitä  välitettykään,  kun- 
han vaan  saatiin  paljon  jännittäviä  situatsiiooneja.  Millä  lailla  tällainen  ooppe- 
ran teksti  oli  kirjoitettava,  siitä  antaa  Wagner  satiirisen  kuvan,  neuvoessaan 
saksalaisia  kirjailijoita  tekemään  oopperan  librettoja,  ettei  niitä  tarvitsisi 
Pariisista  tilata: 

« —  —  Jos  teillä  on   taitavuutta,  niin  lukekaa  sanomalehtiä, 

romaaneja,  kirjoja,  ennen  kaikkia  suurta  historiankirjaa:  kauan  hakematta, 
löydätte  te  jossakin  puolen  tahi  koko  sivun,  joka  teille  kertoo  kummallisen 
tapauksen,  jota  ette  ennen  tunteneet,  tahi  ette  itse  olleet  kokeneet.  Poh- 
tikaa sitten  hieman  tätä  tapausta,  vetäkää  kolme,  jopa  viisi  suurta  viivaa, 
joita  voitte  mielenne  mukaan  nimittää  näytöksiksi,  antakaa  joka  näytökselle 
joku  määrätty  osa  toiminnasta,  tehkää  tämä  jännittäväksi,  (eihän  mikään 
ole  helpompi    kuin    se!)    —    täällä  antakaa  jonkun  avioliiton  purkautua, 

—  tuolla  ryöstää  rakastajalta  morsian,  —  täällä  lyökää  joku  ritari  puoli- 
kuolleeksi, tuolla  kruunauttakaaa  joku  senaattorintytär  kuningattareksi,  ja 
vihdoin  heittäkää  intrigantti  ikkunasta  ulos;  —  koristeeksi  lisätkää  kultaisia 
myrkkymaljoja,  salaperäisiä  tapettiovia,  piiloutuneita  vakoojia  ja  muita 
samantapaisia  huvittavia  asioita,  —  niin  on  teillä  jo  samalla  oopperateksti, 
joka  on  aivan  yhtä  hyvä,  kuin  ne,  joitten  takia  saksalaiset  muusikerit  ympä- 
röivät pariisilaisia  tekstintekijöitä.» 

Kaikkea  tätä  vastaan  nousi  VVagner.  Lähtien  etupäästä  Gluckista 
oopperan  rakennukseen  nähden,  sai  hän  suoranaisen  musikaalisen  ravintonsa 
lähinnä  VVeberistä.  Kirjoittaen  itse  sekä  draaman  että  musiikin  pääsi  hän 
vapaasti  purjehtimaan  väljille  vesille,  jossa  ei  kukaan  tainnut  hänen  toimiansa 
rajoittaa,  eikä  hänen  aatteitansa  tympäistä.  Hänen  päämaalinansa  oli  herättää 
saksalainen  taide  sen  nukkuvasta  tilasta.  Hänen  ensimäiset  teoksensa 
(Die  Feen,  Rienzi,  Der  fliegende  Holländer),  ovat  loistavana  jatkona 
Glnckille,  Mozartille  ja  VVeberillc;  myöhemmin  kehittyi  hän  enemmän 
itseensä  luoden  aivan  omatakeisen  suunnan.  Vaikka  hänen  tarkoituksenaan 
oli  uhrautua  Saksan  taiteen  kehitykselle,  on  hänen  neronsa  kuitenkin  vaikut- 

tanut  ympäri  koko  maailmao.  Jopa  itse  Pariisiinkin,  jonka  nuoret  taiteilijat 
nykyjään  ovat  hänen  innokkaimpia  puoltajiaan. 

Ei  mikään  ollut  Wagnerille  vastahakoisempaa,  kuin  ulkonainen  loisto, 
silloin  kun  se  muuttui  pääasiaksi.  Jos  se  taas  palvelee  korkeampaa  tarkoi- 
tusta, on  se  tarpeellisena  auttajana  kuten  muutkin  välikappaleet  Wagner 
ci  milloinkaan  jättänyt  pääasiaa  silmistään.  Aiheet  ovat  vaistomaisesti  syn- 
tyneet hänen  sydämmessään.  Muodon,  tuon  komeimman  muodon,  mikä 
millään  oopperalla  lienee,  sen  on  hänen  jättiläisneronsa  niille  veistänyt. 
Mitä  naiivin  tunne  ja  kypsynein  taiteellinen  taitavuus  ja  ymmärrys  yhtyvät 
hänen  teoksissaan  kauniiseen  sopusointuun.  Jokaisella  hänen  teoksellaan  on 
kerrassaan  monumentaalinen  luonne.  Tuo  nimitys  «ooppera»  ei  luonnollisesti 
enään  riittänyt  hänen  tuotteilleen:  ne  saivat  nimekseen  «musikaalinen 
draama». 

Hänen  teostensa  tarkoitus  ei  ole  tarjota  katsojille  »huvitusta»  tai 
«hauskaa  iltaa»;  niillä  on  korkeampi  tarkoitus:  vastata  tosiaankin  tuota 
aatteellista  taidetta,  jonka  tehtävänä  on  kohottaa  ihmisten  henkisiä  pyrintöjä, 
heidän  moraalista  kantaansa. 

Olisin  kiusauksessa  jatkamaan  tätä  laajemmalta,  vaan  otsakirjoitus 
pakottaa  lopettamaan  ja  palaamaan  aineeseeni. 


Taiteilijoita  on  kahta  laatua  ja  siis  myöskin  taidetta.  Toinen  hakee 
totuutta  ja  seuraa  omaa  vakaumustaan,  toinen  hakee  menestystä  ja  seuraa 
yleisön  vaatimusta.  Ja  näitä  jälkimäisiä  on  ylen  paljon.  He  nuuskivat 
hyvin  tarkkaan  mitä  yleisö  vaatii  ja  kaipaa,  minkälainen  tavara  nyt  voisi 
» mennä «.  VVagnerin  jälkeen  on  tällaisia  ilmestynyt  koko  joukko.  Että 
\V:n  jälkeen  myös  todelliset  taiteilijat  ovat  toimessa  olle^et,  sitä  en  milloin- 
kaan tahdo  kieltää.  Mainitsen  vaan  nimet  sellaiset  kuin:  Verdi^  Smnt- 
Saens^  Goldmark^  Massenet^  Tschaikoffsky  y.  m.  Tässä  kirjoituksessani 
tahdon  kuitenkin  puhua  eräistä  tuotteista,  jotka  tahallaan  tai  tahtomattaan 
ovat  asetetut  VVagneria  vastaan,  ja  osoittavat  selvästi,  miten  vähän  VVagneria 
vielä  ymmärretään  ja  että  hänen  yleinen  ihailemisensa  on  vielä  suureksi 
osaksi  muotiasia. 

Olettakaamme  yksi  tuollainen  säveltäjä,  joka  hakee  menestystä  ja 
seuraa  yleisön  vaatimusta.  Hän  on  nähnyt  ja  kuullut,  mitä  yleisö  ei  Wag- 
nerissa  ole  jaksanut  sulattaa.    Hän  on  nähnyt  jonkun  hyvin  voivan,  lihavan 

herrasmiehen  tulevan  ulos  teaatterista  Götterdämmerungin  jälkeen,  tyyty- 
mättömän näköisenä,  puhkien  ja  pyyhkien  otsaansa  hiestä.  «Ettekö  ole 
tyytyväinen  iltaanne?»  —  «Jumala  varjelkoon!  Nyt  minä  olen  istunut  lähes 
kuusi  tuntia  ja  hikoillut,  enkä  ole  mitään  käsittänyt.  Minulle  sanottiin,  että 
olisi  pitänyt  edeltäpäin  tutustua  tekstiin.  Mitä  uutta  muotia  se  on?l  Minä 
tahdon  tulla  teaatteriin  tuuleuttamaan  aivojani  vähän  kepeämmissä  ilman- 
henkäyksissä,  kun  olen  koko  päivän  niitä  vaivannut  numeroilla.  En  minä 
tahdo  mitään  filosofiiaa.  En  yhtään  «melodiiaa»  ole  kuullut  koko  iltana. 
Torvet  soittivat  liian  paljon  ja  liian  kovasti.  Miksei  balettia?  Hauskempi 
sitten  on  Tannhäuser  tai  Lohengrin.  Siellä  on  edes  komeita  ritareita, 
pyhiinvaeltajia,  joutsenkin  tulee  esille  ja  hevosia,  ukkoset  lyö  ja  salamat 
iskee;  balettikin  on,  ynnä  paljo  muuta  hauskaa,  vaikka  liian  pitkiä  ovat 
nämäkin.  Vaan  Götterdämmerungiin  en  enään  mene».  —  Taiteilija,  ~ 
jos  hän  on  sellainen,  —  kauhistuu  ja  halveksii  mokomia  vaatimuksia  tai- 
teelta, vaan  koska  hän  tahtoo  menestyä  tässä  maailmassa,  päättää  hän 
kirjoittaa  oopperan,  jolle  hän  panee  seuraavat  ehdot: 

Tekstin  tulee  ennen  kaikkea  olla  lyhyt  ja  helppo  ymmärtää,  vakkei 
sanoja  kuulisikaan.  Ja  sitäpaitsi  sellainen,  ettei  siitä  ole  suurta  vahinkoa 
jos  ei  ymmärtäisikään.  Kyllähän  sen  aina  huomaa,  että  tuo  rakastaa  tuota 
ja  tuo  on  vihanen  siitä,  ja  tuo  pettää  ja  tämä  antaa  toisen  ilmi,  ja  tuo 
tappaa  tämän.  Musiikissa  täytyy  olla  semmoisia  melodiioja,  joita  huono- 
korvainenkin  voi  oppia  hyräilemään.  Paljon  balettia  ja  hevosia.  Yleensä 
jotakin,  jossa  ei  tarvitse  päätään  vaivata,  istua  vaan  ja  antaa  tulla  vaiku- 
tuksen, pyyhkästä  hieman,  soitella  sydämmen  tunnekieltä,  jotta  pieni  kyynelkin 
silloin  tällöin  näytäiksen.  Sitten  voi  katsoja  mennä  kotiin  ja  unohtaa  koko 
jutun. 

Lahjakkain  ja  tunnollisin  kaikista  näistä  nuoremmista  on  epäilemättä 
itaalialainen  Fieiro  Mascagfä,  Hänen  teoksensa  «Cavalleria  rusticana»  ei 
täydelleen  kuulukaan  niihin  teoksiin,  joista  voisi  yllämainittua  pilkkaa  sanoa. 
Se  sisältää  hyvin  paljon  oikeata  ja  totta,  varsinkin  mitä  itse  draamaan  tulee. 
Tämä  perustuukin  etevän  itaalialaisen  kirjailijan  Giovanni  Vergan  saman- 
nimiseen näytelmään,  joka  nimellä  «Talonpojan  ritarillisuus»  on  Suomessakin 
näytelty  (Helsingin  Suomalaisessa  teaatterissa,  v.  1891).  Se  on  yksinäy- 
töksinen ja  sisältö  lyhyesti  seuraava: 

Turiddu,  nuori  itaalialainen  talonpoika  ja  hänen  rakastettunsa  Lola 
ovat  ennen  Turiddun  sotamieheksi  menoa  vannoneet    toisilleen    pysyvänsä 

uskollisina.  Lola>  kmtenkio  unohtaa  valansa  ja  menee  toiselle  kosijalle,  eräälle 
«furille.  Kotiin  palannut  Turiddu  kokee  sammuttaa  palavan  rakkauden  tulen 
ja  katkeran  mustasukkaisuuden  kihlautumalla  nuoren  Santuzzan  kanssa,  joka 
häntä  hurjuuteen  asti  rakastaa.  Tämä  taas  kaivelee  Lolan  turhamaista 
sydäntä  ja  hän  koettaa  kauneudellaan  ja  viehätysvoimallaan  kietoa  Turiddua 
jälleen  pauloihinsa  ja  saada  hänet  luopumaan  Santuzzasta.  Turiddu  hur- 
maantuu ja,  unohtaen  Santuzzan,  sokeasti  seuraa  Lolaa.'  Onneton  Santuzza 
rukoilee  häntä  unohtamaan  ja  halveksimaan  tuota  kevytmielistä,  uskotonta 
Lolaa  ja  muistamaan  Santuzzaa,  joka  häntä  niin  vilpittömästi  rakastaa. 
Rukoukset  ovat  kuitenkin  turhat  ja  silloin  antaa  Santuzza  molemmat  rakas- 
tavaiset ilmi  Lolan  miehelle.  Tämä  vaatii  Turiddun  kaksintaisteluun  ja 
tappaa  hänet  Santuzzan  nähden,  joka  tekoansa  kauhistuen  kaatuu  tunnotonna 
maahan  Turiddun  äidin  jalkain  juureen. 

Draama  on  pala  todellista  ihmiselämää,  henkilöt  todellisia.  Kustakin 
saamme  selvän  käsityksen,  kukin  edustaa  eri  inhimillistä  luonnetta.  Päähenkilö, 
Santuzza,  on  henkilö,  joka  voi  todellisesti  intresseerata  katsojaa,  hänen 
onneton  osansa  herättää  sääliä,  hänen  epätoivoisen  tekonsa  me  voimme 
käsittää,  jopa  anteeksi  antaa.    Samoin  muut  henkilöt  ovat  selvästi  kuvatut. 

Myöntää  täytyy  että  aine  on  sopiva  esitettäväksi  yhdessä  näytöbessä. 
Tapauksen  kehitys  kun  tapahtuu  kokonaan  näyttämöllä,  on  ollut  mahdoton 
välttää  ylenmääräistä  liikettä  näyttämöllä:  toiset  tulevat,  toiset  menevät. 
Samalle  paikalle  mahtuu  kirkko,  juomapaikka  y.  m.  Näyttämö  tuntuu 
enemmän  kuin  tavallista  yleiseltä  rendez-vous  paikalta.  Näytös  on  kuiten- 
kin jaettu  kahteen  osaan,  vaikkei  erottajana  olekaan  esiripun  laskeutuminen, 
vaan  eräs  «intermezzo  sinfonico»  *). 

Musiikista  taas  voi  sanoa,  että  se  yleensä  ei  vastaa  draaman  sisällistä 
voimaa.  Sellaisen  luonteen,  kuin  Santuzzan,  musiikissa  kuvaaminen  vaatii 
enemmän,  yhteyttä  kuin  mitä  Mascagni  on  sille  antanut.  Mubtakaamme 
mitä  tuo  nautinnonhaluinen  lihava  herrasmies  yllä  Wagnerin  musiikissa 
kaipasi.     Sitä  on  nyt  Mascagni  kokenut  hänelle  tarjota.     Hän  on  särkenyt 


*)  Tämä  sana  sinfonico  ei  tässä  suinkaan  merkitse  saman,  kuin  mitä  muuten 
tavallbesti  sanalla  Nsinfooninen"  nykyaikana  ymmärretään.  Tuo  pieni  kappale  on  aivan 
yksinkertainen,  laulumuotoon  sävelletty  pätkä.  Sinfonico  tässä  tarkoittaa,  että  inter- 
mezzo on  vaan  musikaalinen,  johtuen  sanan  „sinfoniia**  alkuperäisestä  merkityksestä: 
yhteensointu. 

kappaleensa  musikaalisen  yhteyden  useampiin  pienempiin  romansseihin, 
duetteihin  y.  m.,  joita  sitten  voitaisiin  konserteissakin  esittää.  Vaan  hän 
on  ollut  liian  nuori  ja  ennen  kaikkea  liian  lahjakas  kerrassaan  palvellakseen 
mammonaa.  Hän  on  kuitenkin  noissa  pienissäkin  kappaleissa  koettanut 
karakteriseerata  luonteita  ja  henkilöitten  mielentilaa,  hän  on  niihin  pannut 
paljon  tuota  oikeata  hyvää  tavaraa.  Ainoastaan  tuo  intermezzo  ei  ainakaan 
minua  tyydytä.  Jos  esirippu  olisi  laskenut  alas,  ei  Mascagninkaan  musikaa- 
linen inspiratsiooni  olisi  jäänyt  näyttämölle,  vaan  seurannut  henkilöitä  ja 
kuvannut  heidän  taisteluitaan  ulompanakin  näyttämön  takana,  niinkuin  sen 
niin  loistavasti  tekee  mestari  Wagner.  Siegfriedin  Rheinmatka,  hänen  kuo- 
lemansa ynnä  lukemattomat  muut  ihmeet  olisivat  voineet  olla  esimerkkeinä. 
Tilaisuutta  olisi  ollut  kylläkin  paljon.  Vaan  sen  sijaan  on  Mascagni  kir- 
joittanut kappaleen,  jota  jo  soittaa  jokaikinen  posetiivi.  Kenties  se  olikin 
hänen  tarkoituksensa. 

Teos  levisi  kuin  kulovalkea  ympäri  koko  sivistyneen  maailman  ja 
tuotti  rahaa  paljon.  Tästä  ihastuneena  hukutti  Mascagni  kaikki  paremmat 
pyrintönsä  ja  lähetteli  maailmalle  useampia  oopperoita.  Mascagnin  tarkoi- 
tukseen ne  voinevat  vastata,  vaan  ei  ainakaan  niitä  vaatimuksia,  joita  niin 
lahjakkaalle  miehelle  voisi  tehdä.  £i  yksikään  niistä  lähestykään  Cavalleria 
rusticanaa. 

«Miksi  en  minäkin  koettaisi?»  arveli  herra  HummeL  «Tässä  saan 
kitua  kuninkaallisena  harpunsoittajana  oopperassa.  Jos  onnistuu,  niin  tulen 
rikkaaksi  mieheksi,  jos  ei,  niin  mitäs  muuta  kuin  jatkan  harpunsoittoa,  olen- 
han ainakin  koettanut».  Ja  hän  seurasi  VVagnerin  neuvoa:  luki  romaaneja 
ja  löysi  mitä  haki:  kummallisen  tapahtuman.  Mutta  hän  oli  myös  kysynyt 
tuolta  lihavalta  herralta,  miksi  hän  oli  tyytymätön;  eikä  pannut  oopperaansa 
aatetta  ensinkään.  Cavalleriasta  huomasi  hän,  että  oopperan  piti  olla  yksi- 
näytöksinen. Ja  niin  lisäytyi  oopperakirjallisuus  yhdellä  teoksella,  jolle 
nimeksi  pantiin  ^Maran,     Kas  näin: 

Eräs  nuori  mies  Kaukaasiassa  on  tehnyt  pahojaan,  joko  tappanut 
jonkun  tai  muuta  sopimatonta  tehnyt,  ja  sen  vuoksi  tahtovat  loukatut  suku- 
laiset kostaa.  Pakoon  täytyy  pahantekijän  turvautua.  Näytelmä  alkaa  sillä, 
että  pahantekijän  vaimo,  Mara,  istuu  surullisen  asuntonsa  edustalla  ikävöiden 
miestänsä.  Hänen  pieni  poikansa  tulee  piipoitellen  metsästä  ja  kun  vähän 
on  leikitelty  kuuropiilosilla,  nukkuu  lapsi  Maran  polvelle  ja  tämä  kantaa 
hänet  huoneeseen  sänkyyn.   Silloin  tulee  pakolainen.   Mielellään  puhelisivat 

aviopuolisot  kauankin  keskenään  ja  laulaisivat  duetteja  orkesterin  säestyk- 
sellä, vaan  kaukaa  kuuluu  vainoojien  uhkaavat  torventoitotukset.  Miehen 
täytyy  paeta  ja  hänen  vaimonsa  piilottaa  hänet  onton  puun  sisään  (ettei, 
näetten,  tarvitse  poistua  näyttämöltä).  Vainoojat,  joiden  joukossa  Maran 
veli  (kuinka  jännittävää !),  saapuvat  ja  vaativat  Maraa  ilmaisemaan  miehensä 
piilopaikkaa.  Kun  tämä  kieltäytyy,  uhkaavat  he  tappaa  rakastetun  pienokaisen. 
Vaimo  antaisi  tämänkin  tapahtua,  vaan  silloin  töytää  mies  puunkolosta  ja 
levittäen  käsivartensa  asettuu  tuvan  oven  eteen.  (Musiikkieffektinä  tässä  on 
vahvasti  instrumentteerattu  vähennetty  sepdma-akordi,  jossa  tenoori  laulaa 
eli  huutaa  kvintin  hyvin  pitkään,  senjälkeen  pitkä  kenraalipaussi).  Hän 
antautuu  vainoojilleen.  Pitkä  hyvästijättö  aviopuoHsoitten  kesken,  viimeinen 
katse  lapseen,  joka  nukkuvana  näkyy  yleisöllekin  tuvan  oven  raosta,  ja  sitten 
sidotaan  mies  kiinni  ja  viedään  korkealle  vuoren  huipulle,  josta  hänet  aio- 
taan syöstä  alas.  Vaan  juuri  kun  joukko  on  saapumassa  huipulle,  ottaa 
Mara  pyssyn,  tähtää  ja  laukasee.  Kuula  sattuu  hänen  mieheensä,  jonka  hän 
täten  tahtoi  pelastaa  häpeällisestä  kuolemasta.  Kostajat  poistuvat,  sortunut 
Mara  jää  kivelle  itkemään.  Pieni  lapsi  on  herännyt.  Hän  hiipii  hiljaa 
äitinsä  luo,  joka  häntä  intohimotsella  rakkaudella  puristaa  rintaansa  vasten, 
ja  esirippu  lankee. 

Kaikki  yhdessä  näytöksessä.  Lukija  voinee  arvata,  ettei  tällaisessa 
näytöksessä,  jossa  tapauksia  tulvaa  päällekkäin  kuin  päreitä  höylästä,  voi 
olla  kysymystäkään  mistään  järjellisestä  draamallisuudesta.  Se  vaikuttaa 
niin  ylen  kurjasti  kuin  suinkin  vaan  voi.  Kaikki  kamalimmat  kohtaukset 
naurattavat.  Ainoastaan  silloin,  kun  Mara  näytöksen  lopulla  syleilee  lastaan, 
olin  hieman  liikutettu,  —  vaan  se  tuli  siitä,  että  olen  lasten  ystävä  ja  tuo 
lapsi  minua  hyvin  miellytti  Valkosessa  paidassaan.  Miten  minä  voisin  tuntea 
osanottoa  onnetonta  Maraa  kohtaan,  kun  en  minä  ole  vielä  ennättänyt  saada 
illusioonia  niin  vahvaksi,  että  pitäisin  häntä  muuna  kuin  rouva  Piersonina, 
joka  Maraa  näytteli.  Vielä  vähemmin  voi  minusta  aviopuolisoiden  hyvästi- 
jättö tuntua  surkealta,  kun  he  vasta  viisi  minuuttia  sitten  sanoivat  hyvää 
päivää.  Koko  juoni  on  perustettu  tuolle  ampumiseffektille :  että  vaimo  on 
niin  lujaluontoinen,  että  ampumalla  miehensä,  pelastaa  hänet  häpeästä. 
Sitä  paitsi  on  se  hyvin  subjektiivista  Maralta  pitää  häpeällisempänä  tulla 
syöstyksi  kalliolta,  kuin  ammutuksi  oman  vaimon  käden  kautta.  Me  emme 
ainakaan  voi  asettua  Maran  kannalle.  Yleensä  tuntuu  koko  tapaus  ryöväri- 
jutulta. 


Muutamista  oopperoista  Wagnerin  jälkeen,  225 


Musiikki  on  hyvin  ylimalkaista:  ei  juuri  rumaa,  —  ja  milloinkas  mu- 
siikki sitä  juuri  onkaan,  —  vaan  ei  kaunistakaan.  Aivan  ilman  lahjoja 
kirjoitettu.  Ainoat  teemat,  jotka  johonkin  kelpaavat,  ovat  Wagnerilta  lainat- 
tuja. Vainoojien  torventoitotus  on  nuotti  nuotilta  sama  kuin  Lohengrinin: 
«nie  sollst  du  mich  befragen».  Ainoastaan  tavulla  «fra»  on  Hummelilla 
puhtaan  kvintin  asemesta  vähennetty.     Mutta  muuten  rytmikin  aivan  sama. 

Kun  kappale  alkaa  keskeltä  juonta,  on  säveltäjä  kokenut  alkusoitostaan 
tehdä  jonkun  musikaalisen  proloogin  oopperaan.  Ja  sitä  varten  kai  on 
uvertyyrissä  suuri  kenraalipaussi,  jonka  aikana  kuuluu  pyssynlaukaus,  var- 
maankin merkitsevä  sitä  murhaa,  joka  oli  kostettava! 

Onpa  sitten  vielä  puhuttava  oopperasta  «Medici»,  joka  Berliinissä 
esitettiin  ensi  kertaa  helmikuun  17  p:nä.  Tämän  oopperan  sekä  sanat  että 
musiikin  on  kirjoittanut  eräs  itaalialaineo  säveltäjä  R,  LeancavaUo.  Ollen 
Itaalian  kuninkaan  suosiossa,  oli  Leoncavallo  jo  alusta  saakka  hyvissä  kir- 
joissa Saksan  keisarin  luona.  Ei  mistään  uudesta  oopperasta  ole  niin  paljon 
melua  pidetty  kuin  tästä.  Keisari  oli  premierissä,  sähkötti  toisen  näytöksen 
jälestä  onnea  toivottaen  Itaalian  kuninkaalle.  Leoncavallo  otettiin  vastaan 
keisarin  looshissa  ja  keisaripari  lausui  mitä  kehuvimpia  arvosteluja  tästä 
uudesta  neron  tuotteesta.     Teokselle  pakottamalla  pakotettiin  menestystä. 

Tämä  «Medid»  on  ensimäinen  osa  eräästä  trilogiiasta  «Crepusculum», 
jonka  Leoncavallo  aikoo  kirjoittaa  ja  jossa  hän  draamallisesti  aikoo  kuvata 
merkittävimpiä  tapahtumia  Itaalian  historiasta.  cMedicin»  pohjustana  onkin 
tapahtumat  vv.  1471  —  78  Florensissa.  Silloin  oli  Medici-hallituksen  loisto- 
aika veljesten  Lorenzo  ja  Giuliano  Medicin  käsissä.  Eräs  paavi  Sixtus 
V:nen  suojelema  salaliitto  solmittiin  erään  Pazzin  johdolla  heitä  vastaan. 
Se  ei  kuitenkaan  täydellisesti  onnistunut  vaan  uhriksi  joutui  kuitenkin  toinen 
veljeksistä,  Giuliano  Medici. 

Ensimäinen  näytös  alkaa  eräällä  metsästyksellä.  Hevosia  ja  ratsumiehiä 
komeissa  puvuissa  liikkuu  edestakaisin  metsässä.  Lorenzo  ja  runoilija  Poliziano, 
Medicien  ystävä  puhuvat  eräästä  Toskanaa  uhkaavasta  hyökkäyksestä  paavin 
puolelta.  Poliziano  kehottaa  kuitenkin  Lorenzoa  unohtamaan  huolet  täksi 
päiväksi  ja  antautumaan  runoilemiselle.  Lorenzo  laulamaan  ihanteellisen  laulun 
luonnosta  ja  rakkaudesta,  vaan  hänen  veljensä  Giuliano,  joka  enemmän  haa- 
veksii taistelua  ja  mainetta  kuin  rakkauden  onnea,  kehottaa  3rstäviä  pys3rmään 
likempänä  metsästysseuruetta.  Ritarit  poistuvat  ja  heidän  sijaansa  ilmestyvät 
näyttämölle  Simonetta  ja  Fioretta,  kaksi  nuorta  neitoa  kukkia,  poimien,  ja 

Simonetta  laulaen  erästä  kaihomielistä  rakkauslaulua.  Fioretta  poistuu  näh- 
däkseeu  metsästystä  ja  vähän  senjälkeen  uinahtaa  Simonetta  haaveiluihinsa 
erään  puun  juurelle.  Silloin  hiipii  hänen  luoksensa  Montesecco,  eräs  paa- 
vilainen kapteeni,  ja  aikoo  väkivallalla  syleillä  häntä.  Neito  huutaa  apua 
ja  pensastossa  vilisevän  otuksen  rapina  säikäyttää  pahantekijän.  Simonetta 
pyörtyy  ja  kun  hän  jälleen  herää,  näkee  hän  edessään  Giulianon.  He 
antautuvat  puheluun  ja  Simonetta  huomaa  tässä  ritarissa  ihanteensa,  josta 
hän  äsken  oli  laulanut,  ja  Giuliano,  hurmaantuneena  tämän  nuoren  neidon 
hehkuvasta  kauneudesta,  unohtaa  sen  pilkallisen  ivansa,  jolla  hän  tuonoin 
puhui  naisen  lemmestä  ja  antautuu  kokonaan  tämän  hänelle  aivan  uuden 
tunteen  valtaan.  He  tunnustavat  toisilleen  rakkautensa  ja  heidän  toisiaan 
hyväillessä  huomaa  heidät  salaa  Montesecco.  Fioretta  palaa  takasin, 
hänen  katseensa  sattuu  Giulianoon,  jonka  miehellinen  kauneus  huumaa  myös 
hänet,  ja  hänen  sydämmessään  syttyy  polttava  tuli.  Nuoret  naiset  poistuvat 
hiljalleen,  Giuliano  katsoo  ihastuneena  Simonettan  jälkeen,  ja  Fioretta  taas 
heittää  palavan  katseen  Giulianoon. 

Toisessa  näytöksessä  solmitaan  salaliitto  Mediciä  vastaan.  Montesecco, 
Pazzi  y.  m.  tapaavat  toisensa  eräällä  torilla  ja  sopivat  siinä,  keskellä  katua, 
pitkittä  mutkitta  Medicien  murhasta.  Runoilija  on  tosin  ollut  kylliksi  varo- 
vainen ettei  ole  antanut  kenenkään  saapua  paikalle  tässä  tilaisuudessa,  vaan 
sittenkin  on  tämän  kohtauksen  todennäköisyys  hyvin  hatara.  Salaliittolaiset 
poistuvat  tietysti  ajoissa,  ja  heti  senjälkeen  ilmestyvät  Lorenzo  ja  Poliziano 
paikalle  suuren  mandoliinansoittajajoukon  seuraamina.  Lorenzo  laulaa  ihanan 
yölaulun  Lucrezia  DonatiUe.  Hänen  lauluansa  kuulemaan  keräytyy  vähitellen 
suuri  joukko  kansaa,  joka  riemuiten  puhkeaa  ylistyshuutoihin  ihaillun  runoi- 
lijan ja  valtiomiehen  kunniaksi.  Paikalle  on  myös  saapunut  Giuliano,  sala- 
liittolaiset, Simonetta  äitineen,  Fioretta  sekä  yhä  enemmän  kansaa,  muun 
muassa  tanssijoita  ja  tanssijattaria.  Siinä  ruvetaan  tanssimaan  ja  Simonetta 
pyytää  äidiltään  lupaa  saada  laulaa  tanssilaulun.  Hän  riemastuu  nähdessään 
että  Giuliano  hänet  huomaa  ja  innoissaan  yhtyy  hän  tanssijoitten  riviin, 
vaan  lankeaa  yhtäkkiä  pyörtyneenä  maahan.  Hänet  viedään  kotiin,  väki- 
joukko hajaantuu,  ainoastaan  Giuliano  ja  Fioretta  jäävät  jäljelle.  Pitkässä 
keskustelussa  rakkaudesta  antaa  Fioretta  huomata,  että  hänkin  rakastaa  ja 
kun  Giuliano  pyytää  häntä  tunnustamaan,  ketä  hän  rakastaa,  hyökkää  hän 
äkkiä  Giulianon  kaulaan  ja  huutaa  intohimoisesti:  «Sinä  se  olet!»  Fioretta 
pakenee,  Giuliano  perästä. 

Kolmas  näytös  alkaa  siten,  että  Fioretta  tulee  sairaan  Simonettan 
luota  ja  menee  kotiinsa,  joka  sijaitsee  vastapäätä,  kadun  toisella  puolen. 
Näyttämö  on  jaettu,  joten  vasemmalla  puolen  on  osa  Fiorettan  kamaria, 
oikealla  katu  ja  talo,  jossa  Simonetta  asuu.  Fioretta  kärsii  tuntiessaan  itsensä 
syylliseksi  siihen,  että  Giuliano  on  unohtanut  Simonettan.  Vaan  rakkaudessa 
on  koko  hänen  onnensa,  hän  odottaa  kotonaan  ystävää,  jolle  hän  jo  oli 
antautunut.  Kadulle  keräytyy  taas  kolme  salaliittolaista.  Heidän  ensi 
yrityksensä  ei  ollut  onnistunut,  he  menevät  taas  tuumailemaan  Monteseccon 
luo,  joka  myös  asuu  tällä  paikalla.  Giuliano  saapuu  ja  menee  Fiorettan 
luo  viettämään  aikaansa  salaisessa  lemmen  huumauksessa.  Myöskin  Simonetta 
ilmestyy  asuntonsa  rappusille.  Keskelle  katua  asettuvat  nuo  liittolaiset  ynnä 
Montesecco  ja  päättävät  huomenna  kirkon  aikana  panna  toimeen  julman 
tekonsa.  Simonetta  kuulee  keidän  puheensa  ja  miettii  keinoa,  jolla  varottaisi 
rakastettuansa.  Hän  pyörtyy  portaille,  Montesecco  huomaa  hänet  ja  kostaa 
näyttämällä  hänelle  rakastettunsa  syleilemässä  Fiorettaa.  Kauhistuneena 
hyökkää  hän  Fiorettan  huoneeseen,  jossa  hän,  vielä  viimeisellä  hengenve- 
dollaan varoittaen  Giulianoa,  vaipuu  kuolleena  maahan. 

Neljäs  näytös  tapahtuu  kirkossa,  johon  salaliittolaiset  myös  ovat 
saapuneet.  Komeasti  saapuvat  Medicit  seurueineen  kirkkoon.  Tuskin  on 
pyhä  toimitus  alkanut,  kun  liittolaiset  hyökkäävät  Giulianon  päälle  ja  tappa- 
vat hänet  tikareilla.  Lorenzon  onnistuu  paeta  syntyneessä  metelissä  sakaris- 
toon, ja  murhaajat  pakenevat.  Kansa  huutaa:  kuolema  tyranneille!  Lorenzo 
saapuu  takaisin  kirkkoon  ja  puhuu  kansalle,  kertoen  mitä  kaikkea  hyvää 
heidän  huoneensa  oli  Toskanan  kansalle  tehnyt.  Kansa  kääntyy  heti  ja 
huutaa  kostoa  murhaajille.  Lorenzo  lupaa  suojella  Fiorettaa  niinkuin  sisar- 
taan ja  lopettaa  komeasti  sanoilla:  «Minä  hallitsen  kuitenkin!» 

Missä  sitä  nyt  ollaan?  VVagnerin  teosten  kautta  romukoriin  joutunut 
historiallinen  ooppera  on  meillä  tässä.  Valtiolliset  tapahtumat  ja  toimivien 
henkilöiden  inhimilliset  toimet  ja  vietit  ovat  sekoitetut  yhdeksi  sekasotkuksi. 
Ensimäinen  näytös,  jossa  politiikka  vielä  saa  levätä,  on  epäilemättä  paras. 
Musikaalisesti  on  siinä  paljon  arvokasta.  Erittäinkin  Simonettan  rakkaus- 
laulu on  viehättävä.  Toinen  näytös  on  draamallisesti  kurja.  Giuliano  tulee 
aivan  tavalliseksi  nautinnonhimoiseksi  huvittelijaksi.  Ei  hän  kauhistu  Simo- 
nettan pyörtyessä,  vieläpä  kuuntelee  Fiorettan  rakkaudentunnustuksia.  Musii- 
kissa tulevat  Gounod,  Meyerbeer  ja  Wagner  yhä  karkeammin  kopioittuna 
esille.    Kolmas  näytös  on  aivan  järjetön.     Vasemmalla  Fiorettan  ja   Giu- 


228  Armas  Järnefelt. 


liaDon  rakkauskohtaus,  oikealla  valitteleva  Simonetta,  ja  keskellä  katua  neljä 
salaliittolaista.  Nämä  kolme  ryhmää  eivät  saisi  toisistaan  nähdä  eikä  kuulla 
mitään,  vaan  kuitenkin  laulavat  he  kaikesta  voimastaan  suuren  komean 
septetin.  Sama  temaatillinen  aine  kelpaa  kaikille.  Tällaista  hulluutta  ei 
toki  tavata  Meyerbeerillä  eikä  Haldvylla,  mutta  Leoncavallolla,  jonka  olisi 
pitänyt  käyttää  hyväkseen  sitä  kehitystä,  jonka  ooppera  on  VVagnerin  teok- 
sissa saanut.  Mutta  minä  unohdan  taas,  että  eihän  se  ollutkaan  muu  tar- 
koituksena kuin  saada  teokselleen  menestystä.  Ja  olihan  sitä.  Keisari  on 
ihastuksensa  osoittanut  vielä  sillä,  että  on  antanut  Leoncavallolle  toimeksi 
säveltää  musiikki  oopperaan,  johon  aihe  olisi  otettu  Brandenburgin  histo- 
riasta. Kreivi  von  Hochberg,  oopperan  intendentti  on  löytänyt  aiheeksi 
sopivan  kirjan,  ja  prof.  £.  Taubert  runoilee  siitä  libretton.  Oikein  nelin 
miehin!  Kun  nyt  joku  olisi  ovela,  niin  säveltäisi  musiikin  Wildenbruchin 
draamaan  «Der  neue  Herr»,  kyllä  mainetta  saisi. 

LeoncavalloUa  on  kuitenkin  paljon  lahjoja.  Hänen  melodiiansa  on 
usein  kaarteva  ja  jalo,  orkesterin  käytteleminen  hyvin  taidokasta,  monin 
paikoin  hienoa.  Tuo  mainittu  septetti,  vaikka  draamallisesti  niin  naurettava, 
on  musikaalisesti  etevä  teos,  joka  todistaa  tekijänsä  omaavan  sekä  lahjoja 
että  taiteellista  sivistystä. 

Monasti  olet,  suuri  Wagner,  saanut  haudassasi  kääntyä.  Et  ole  vielä 
kylläksi  kauan  ollut  meiltä  poissa.  Sinun  ihailemisesi  on  ollut  vielä  muoti- 
asiana. Silloin  kun  sinut  koko  yleisö  todella  käsittää,  silloin  vast»  on 
sinun  teoksesi  vaikutus  tuntuva  kaikkialla  taiteessa.  Ja  että  se  aika  vielä 
on  tuleva,  siihen  uskoo  jokainen,  joka  kehitykseen  uskoo. 

Armas  Järnerelt. 

£,  ///el/,  Stipendier  och   stipendiifonder  stäende  under  det  finska  universitetets  forvalt- 
ning.     Helsingbsa  1894,  G.  W.  Edlund.     118  s.  8:o. 

Useammat  ovat  kai,  lukiessaan  yllämainitun  kirjan  nimityksen,  itsek- 
seen arvelleet:  mahdollisesti  kyllä  hyödyllinen,  mutta  epäilemättä  kuiva  ja 
vähän  huvittava  kirja.  Enkä  tahdo  kieltää,  että  allekirjoittaneenkin  ajatuk- 
set kävivät  vähän  siihen  suuntaan.  Mutta  kirjaan  tutustuessa  saa  syytä  jos- 
sain määrin  korjailla  arvosteluansa.  Kirja  on  näet  lisä,  monesti  varsin 
valaiseva  ja  huvittavakin,  maamme  sivistyshistorian  tuntemiseksi.  Sillä  se 
osoittaa,  iladuttavalla  tavalla,  miten  valtion  ja  yksityisten  harrastus  tieteelli- 
sen sivistyksen  hyväksi  Turun  akatemiian  perustamisesta  meidän  päiviimme 
asti  on  kasvanut,  vieläpä  antaa  joskus  sattuvia  piirteitä  kunkin  aikakauden 
omituisesta  suunnasta  tai  käsityskannasta  henkisen  elämän  alaUa. 

Toivon  että  muutamat  kirjasta  otetut  tiedot  yliopiston  stipendirahas- 
tojen tilasta  nykyään  voivat  suurtakin  yleisöä  huvittaa.  Stipendein  eli  apu- 
rahain  nykyinen  määrä  on:  valtion  stipendejä  62,135  markkaa,  yksityisten 
lahjoituksia  40,080  markkaa,  eli  yhteensä  102,215  markkaa  vuosittain 
jaettavia  apurahoja.  Näihin  summiin  on  luettu  myöskin  Aleksanterin  matka- 
raha ja  matkaraha  nuoria  tiedemiehiä  varten,  jotka  nykyään  tavallisesti 
jaettaneen  yliopiston  opettajille,  ja  samoin  Backmanin  matkaraha  nuorille 
pedagoogeille,  joka  usein  tullee  yliopiston  opinnot  jo  suorittaneille.  Näitten 
stipendein  vuotuisella  määrällä,  9,340  markalla,  on  siis  edellä  mamittu  pää- 
summa  vähennettävä,  kun  tahdomme  nähdä  mihin  summaan  vuosittain  nou- 
sevat stipendit  yliopistossa  opiskelevaa  nuorisoa  varten.  Saadaan  silloin 
summa  92,875  markkaa.  Tämä  summa  jaetaan  noin  215  stipendiin  (var- 
maa lukua  ei  voi  määrätä,  koska  esim.  teoloogiset  apurahat  voidaan  jakaa 
joko  useampiin  pienempiin  tai  harvempiin  ja  suurempiin  stipendeihin).  Kun 
läsnä  olevien  ylioppilaitten  luku  on  tällä  lukukaudella,  painetun  luettelon 
mukaan,  1,037  (poissa  olevien  765),  niin  tulee  siis  keskimäärin  yksi  sti- 
pendi joka  viidennelle  läsnä  olevalle  ylioppilaalle,  sekä  keskimäärin  90 
markkaa  kunkin  ylioppilaan  osalle,  ja  450  markkaa  kullekin  stipendiaatille. 
Stipendien  keskimäärää  lukiessa  on  kuitenkin  oikeammin  jätettävä  pois  mat- 
kastipendit,  niinkuin  nuo  viisi  3,400  markan  suuruista  venäläistä  matka- 
stipendiä,  jolloin  nähdään  että  stipendein  keskimääräinen  suuruus  on  355 
markkaa  vuodessa. 

KuD  Turun  akatemiia  ensin  perustettiin  määrättiin  apurahoiksi  köyhille 
oppilaille  960  hopeatalaria,  jotka  jaettiin  kahdeksaanviidettä  30,  20  ja  10 
talarin  suuruiseen  apurahaan.  Hopeatalari  tosin  tähän  aikaan  ei  enää  hopea- 
arvossa  vastannut  kuin  noin  kolmea  nyk.  Suomen  markkaa,  inutta  kun 
ottaa  huomioon  ruokatavarain  senaikuisen  alhaisen  hinnan  —  ruistynnyri  ei 
maksanut  täyteen  2  ^/s  talaria  —  niin  täytynee  tunnustaa,  että  sen  ajan 
oloihin  katsoen  oli  verrattain  runsas  summa  mainittuun  tarpeeseen  määrätty. 
Mutta  valitettavasti  ei  sitä  saatu  kauvan  nauttia:  jo  v«  1652  se  vähennet- 
tiin puolta  vähemmäksi,  jonka  ohessa  rahanarvo  yhä  väheni.  Kuinka  val- 
tion puolelta  maksetut  stipendit  sittemmin  ovat  vaihdelleet,  en  voi  tässä 
ottaa  esittääkseni,  vaan  viittaan  siitä  itse  kirjaan. 

Ensimäiset  yksityisen  lahjoittamat  stipendinsä  sai  Suomen  yliopisto 
vasta  V.  1759,  jolloin  luutnantti  Ekestubben  (f  1745)  sille  testamenttaamat 
rahat  tulivat  sen  haltuun.  Mutta  tämän  jälkeen  on  yksityisten  avuliaisuus 
yliopistolle  yhä  ollut  enenemässä.  Jo  samana  vuonna  kuin  Ekestubben 
rahat,  sai  yliopisto  myöskin  vastaan  ottaa  eversti  Segercrantzin  testamentin. 
Nämä  molemmat  ensimäiset  lahjoittajat  määräsivät  antamansa  stipendit 
etupäässä  käytettäväksi  taloustieteen,  «ekonomiian»,  tutkimusta  varten,  ollen 
nekin  todistuksena  siitä  suunnasta,  joka  siihen  aikaan  yleisesti  vallitsi. 

Siitä  asti  on  yliopisto  saanut  vastaanottaa  seuraaviin  summiin  nouse- 
via lahjoitettuja  stipendirahastoja: 

ennen    1828  kymmenen,  joiden  yhteinen  summa  on  noin     80,000  markkaa 

1828— 1840  neljä 

1841  — 1850  neljä 

185 1 — 1860  kaksi 

1861 — 1870  seitsemän 

1871 — 1880  kahdeksan 

1 881  — 1890  kolmetoista 

Yhteensä  Suomen  markkaa     836,000. 

Syystä  voi  sanoa,  että  tämä  vertailu  ilahduttavallat  avalla  osoittaa  sitä 
yhä  lisäytyvää  luottamusta  ja  siitä  lähtenyttä  harrastusta,  jota  yliopisto  on 
saavuttanut  kansalaisten  puolelta.  Lahjoittajia  on  yhteensä  ollut  48,  joista 
13  naista,  mikä  epäilemättä  on  katsottava  hyvin  korkeaksi  luvuksi. 

Vuoden  1890  jälkeen  on  v.  1893  yliopistolle,  kuten  muistettaneen, 
lääketieteen  lisensiaatin  H.  F.  Antellin  testamentissa  määrätty  800,000 
markkaa,  joiden  korot  ovat  käytettävät  8,000  markan  suuruisiksi  tieteelli- 
siksi matkastipendeiksi.  Tämä  lahjoitus,  joka  kuitenkin  vasta  4 — 5  vuoden 
jälkeen  voi  tulla  käytettäväksi,  nousee  siis  yksikseen  melkein  yhtä  suureen 
summaan    kuin    kaikki  sitä  ennen  yliopistolle  lahjoitetut  rahastot  yhteensä. 


40,000   ,, 

48,000   „ 

S3i00o   7, 

195,000   „ 

Prof.  Hjeltin  kirja  sisältää  tarkemmat  tiedot  siitä,  milloin  ja  miten 
yliopiston  stipendirahastot,  niin  hyvin  valtion  kuin  yksityisten  antamat,  ovat 
sille  tulleet,  ja  niistä  ehdoista,  joilla  ne  pois  annetaan*  Kirja  on  siis  hy- 
vin tärkeä  kaikille  niille,  joilla  toisessa  tai  toisessa  suhteessa  on  jotain  te- 
kemistä yliopiston  stipendien  kanssa,  mutta  se  sisältää  vielä,  kuten  alussa 
mainitsin,  ja  kuten  toivon  tästäkin  lyhyestä  ilmoituksesta  jossain  määrin 
tulevan  esiin,  koko  joukon  tietoja  jotka  voivat  jokaista  kansalaista  huvittaa. 
Tiedot  ovat  tarkat  ja  luotettavat.  ^) 

G~t. 


Ad.  Neovius,  Special-katalog  r)fver  Dorokapitels-arkivet  i  Borgä.   I.    Konungabref  1678 
—1750.    Porvoossa  1891,  toimittaja.     185  s.  8:o.    Hinta  3:  50. 

Pastori  Neovius  luettelee  tässä  luettelossa  Porvoon  tuomiokapitulin 
arkistossa  löytyviä  kuninkaankirjeitä,  originaaleja  tai  kopioita,  ennen  v.  1750, 
sekä  antaa  lyhyen  ilmoituksen  niiden  sisällyksestä.  Epäilemättä  on  tekijä 
tässä  tehnyt  maamme  historiantutkijoille  hyvän  palveluksen,  josta  he  ovat 
hänelle  kiitollisia.  Luonnollista  on,  että  näiden  kirjeitten  joukossa  on  myös- 
kin vähemmän  tärkeitä,  ja  että  muistakin  useammat,  jotka  eivät  sisällä 
yleisesti  tunnettuja  seikkoja  —  niinkuin  syntymisiä  ja  kuolemantapauksia 
kuninkaallisessa  perheessä,  rauhantekoja  j.  n.  e.  —  koskevat  yksityisiä  tai 
paikkakunnallisia  oloja.  Mutta  näiden  tämmöisten  joukossa  voi  kuitenkin 
oDa  historijoitsialle  varsin  valaiseviakin,  joiden  löytäminen  pastori  Neoviuksen 
kirjasta,  nimi-  ja  asiarekisterin  avulla,  on  varsin  helppoa.  Vaan  on  niitä 
kokoelmassa  semmoisiakin  kirjeitä,  jotka  ovat  yleisempää  laatua. 

Etupäässä  kokoelmassa  olevat  kirjeet  tietysti  valaisevat  kirkollisia  oloja, 
mutta  usein  myöskin  koululaitosta  tai  sivistyshistoriaa  yleensä.  Niin  opi- 
taan tuntemaan  muutamia  esimerkkejä  sen  ajan  henkisestä  sensuurista.  Jos- 
kus myöskin  suositellaan  jotain  ilmestynyttä  teosta  papistolle  ja  seurakun- 
nille.  Katovuosista  tai  sotien  tuottamista  vaivoista  antavat  kirjeet  joskus 
myöskin  tietoja.  Valitettavasti  ovat  kuitenkin  hävinneet  kirjeet  vuosilta 
1700 — 1710,  jotka  epäilemättä  tässä  suhteessa  olisivat  olleet  erittäin  tär- 
keitä. Kuitenkin  näkee  toimittajan  esipuheesta,  että  muutamia  niitä  on  säi- 
lynyt kopioissa  Viitasaaren  kirkkoarkistossa,  mutta  nämä  samoin  kuin  asia- 
kirjat   Venäjän    vallan    ajalta    17 14 — 21    on    toimittaja    aikonut   painattaa 

')  Ainoat  seikat,  joista  en  ole  aivan  selvillfl,  ovat,  että  Zandtin  stipendi  sanotaan 
s.  94  olleen  ennen  200,  ja  n>t  300  markkaa,  ja  on  yhteenvedossa  s.  112  sanottu  250 
markaksi,  ja  että  7:nnen  ruotujakoisen  tarkk*ampujapataljoonan  stipendi  sanotaan  s.  115 
amiettavan  ainoastaan  etuoikeutetuille,  vaikka  s.  77  mainittujen  määrftysten  mukaan 
tuntuu  silta  kuin  voisi  sitä,  etuoikeutettujen  puutteessa,  antaa  muillekin. 

luettelon  toiseen  osaan,  joka  tulee  sisältämään  ensi  osassa  painattamatto- 
mat  kirjeet  vuosilta  1681  —  1724.  Toivottavaa  olisi  että  tämä  osa,  kat- 
soen niihin  tärkeihin  ajanvaiheisiin,  joita  mainitut  asiakirjat  koskevat  ja 
koska  se  tulisi  olemaan  täydennyksenä  ensimaiseen  osaan,  voitaisiin  saada 
painetuksi.  Kaikki  vanhemmat  Porvoon  tuomiokapitulin  arkistossa  säilyte- 
tyt kuninkaankirjeet  olisivat  silloin  tulleet  luetelluiksi.  Pastori  Neovius  on 
epäilemättä  luettelollaan  tehnyt  kiitettävän,  vaikka  vaivalloisen  ja  vähän 
huomatun  työn  isänmaan  historian  hyväksi. 

G-t 


Eiis  Lagerblad,  Svensk  spräklära  ft^r  lyceer  och  fruntimmersskolor.  Fflr  finska  skolor 
tilinkad  och  bearbetad  af  Artur  Siegberg.  BorgA  1893,  Werner  Söderström. 
VIII  +  138  s.  8:0.    Hinta  1:  50.  sid.  1:  80. 

Ruotsin  kielioppi  lyseitä  ja  tyttökouluja  varten.  Suomalaisten  koulujen  tar- 
peeksi lisännyt,  muodostellut  ja  suomentanut  Artur  Siegberg.  Porvoossa  1894, 
Wemer  Söderström.    VII  -H  145  siv.  8:0. 

Hra  Lagerbladin  kielioppia  on  jo,  sen  ruotsalaisille  kouluille  aiotuissa 
muodoissa,  arvosteltu  Valvojassa  (1893,  s.  136).  Yllä  mainitut  suomalai- 
sia kouluja  varten  muodostellut  laitokset  poikkeavat  monessa  kohdin  alku- 
teoksesta; varsinkin  lauseoppiin  on  melkoisia  lisäyksiä  tehty. 

Luonnollista  onkin,  että  kielioppi  on  eri  tavalla  esitettävä,  jos  sen 
kautta  on  oppiminen  äidinkieltä,  kuin  jos  kieli  on  vieraaksi  katsottava.  Suo- 
malainen oppilas  tarvitsee  esim.  paljon  enemmän  selityksiä  ruotsinkielen 
artikkeleista  ja  prepositsiooneista,  ja  semmoisia  onkin  hra  Siegberg  antanut. 
Mutta  toiselta  puolen  sopii  tehdä  supistuksiakin,  jos  kieli  on  vieraana 
opetettava. 

Vanhan  traditsioonin  mukaan  löytyy  näetten  varsinkin  ruotsin  kieli- 
opeissa paljon,  jota  ei  ensinkään  tarvita  itse  ruotsin  kielen  opetuksessa, 
vaan  jota  katsotaan  tarpeelliseksi  muitten  kielten  oppimista  varten.  Var- 
sinkin latinan  kieltä  pitää  esim.  Sundin  hyvin  paljon  silmällä.  Sentähden 
hän  esim.  erottaa  «kertovan»  imperfektin  «kuvaelevasta»,  ja  tämän  erotuk- 
sen on  hra  Lagerblad  säilyttänyt  Minusta  jo  hänkin  olisi  voinut  sen  huo- 
leti jättää  pois,  mutta  vielä  enemmän  hra  Siegberg.  Samaten  sopii  kysyä: 
mitä  hyötyä  on  ruotsinkielen  opetuksessa  siitä  että  rinnastuttavat  konjuktsioo- 
nit  jaetaan  viiteen  ja  alistavat  yhdeksään  lajiin?  Vieläpä:  kuinka  voi  kie- 
len nykyisellä  kannalla  väittää,  että  kun  sanotaan:  «Magister  L.  lärde  gos- 
sama  geografi»  sana  gossarna  on  akkusatiivi,  mutta  kun  sanotaan  «Magister 
L.  gaf  gossarna  en  lektion  i  geografi»  niin  sama  sana  on  datiivi? 

Muutamissa  kohden  hra  Siegberg  onkin  vapautunut  tuosta  vanhasta 
latinaisesta    romusta.     Niin    hän    esim.  järjestää*  verbien  aikamuodot  luon- 

DoUisemmalla  tavalla  kuin  Lagerblad,  tehden  fatuurista  nykyisen  ajan  muo- 
don, merkitsevän  aiottua  tekoa,  sekä  pannen  vastaavaksi  menneen  ajan 
muodoksi  futuurnm  preteriti^n,  eikä  tuota  myytillistä  futuurum  eksaktumia, 
joka  yhä  edelleen  kummittelee  ruotsin  kieliopeissa  sentähden  vaan,  että  se 
latinassa  löytyy.  Mutta  mitä  varten  silloin  ensinkään  säilyttää  viimeksimai- 
nittua muotoa  taivutuskaavassa? 

Tahtoisin  mennä  vielä  pitemmälle  ja  pyyhkiä  pois  kaikki  futuurit 
kaavasta.  Pari  vuotta  sitten  minä  kyllä  «Ruotsinkielen  Alkeiskurssin»  toi- 
sessa osassa  asetuin  samalle  kannalle  kuin  hra  Siegberg  nyt;  mutta  koke- 
muksesta olen  tullut  siihen  päätökseen,  että  nuo  futuurit  käytännössä  ovat 
ihan    tarpeettomia,    tullaan    opetuksessa    vallan  hyvin  toimeen  ilman  niitä. 

Mitä  lauseoppiin  tulee,  niin  on  siinäkin  monta  kohtaa,  jonka  tarpeelli- 
suutta syystä  sopii  epäillä.  Niin  esim.  tavalliselle  ihmisjärjelle  on  aivan 
samaa  sanotaanko 

en  lampa  utan  olja  slocknar  —  tahi 

utan  olja  slocknar  en  lampa  —  taikka 

en  lampa,  som  är  utan  olja,  slocknar. 

Mutta  kieliopille  erotus  näitten  lauseitten  välillä  on  ääretön.  On- 
han utan  olja  ensimäisessä  lauseessa  «prepositsiooni-attribuutti»,  toisessa 
«adverbiaali»,  ja  kolmannessa  «predikaatintäyte»!  Surkuttelen  sitä  oppi- 
lasta, jonka  on  oppiminen  tämä,  ja  opettajaakin,  jonka  on  sitä  opettaminen ! 

Tietysti  minä  en  tahdo  moittia  hra  Siegbergiä  siitä  ettei  hän,  nuori 
opettaja  kuin  on,  ole  rohjennut  tehdä  vallankumousta  kieliopetuksessa,  var- 
sinkaan en  kun  hra  Lagerblad,  jolla  kuitenkin  on  tässä  kohden  enemmän 
auktoriteettia,  on  vielä  uskollisemmin  noudattanut  tuota  vanhentunutta  jär- 
jestelmää. Mutta  en  toiselta  puolen  ole  voinut  olla  lausumatta  sitä  vakau- 
musta, että  lapsiimme  tyrkytetään  paljon,  joka  on  ihan  joutavaa,  jopa  vaa- 
rallistakin. 

Sillä  tämmöinen  kieliopin  opetus  johtaa  helposti  oppilaita  väärään 
käsitykseen  sääntöjen  merkityksestä.  Harva  oppilas  saanee  sen  käsityksen 
noista  kategoriioista,  että  ne  eivät  ole  muuta  kuin  nimityksiä;  paljoa  pi- 
kemmin hän  luulee  että  kategoriiaan  kuuluminen  on  syy  kielelliseen  muo- 
dostumiseen. Ja  epäilemättä  opetus  usein  vaikka  tietämättä  vaikuttaa  siihen 
suuntaan.  Yhdistetään  kieliopilliset  ilmiöt  säännön  alle:  sanotaan  esim. 
että  konsonanttiin  päättyvillä  neutrilla  on  monikossa  sama  muoto  kuin  yksi- 
kössä: ett  /önster,  flere  fönster.  Mutta  nyt  tulee  esim.  ett  finger^  flere 
fingrar,  «Miksi  sanotaan  semmoista  taivutusta?»  kysyin  luokalta  pari  päi- 
vää sitten.  Odotin  tietysti  vastaukseksi:  «epäsäännölliseksi»,  mutta  häm- 
mästyksekseni   oppilas    vastasi:    «semmoista  taivutusta  sanotaan  vääräksi,^ 

Välttääksensä  tämmöistä  väärinkäsitystä  kieliopin  opettajan  pitäisi  joh- 
taman oppilaita  ymmärtämään  todelliset  syyt,  minkä  tähden  kieli  on  muo- 
dostunut semmoiseksi  kuin  se  nyt  on. 

VarsinkiD  lauseopissa  tämä  od  tärkeätä.  Mutta  sen  sijaan  tavallisesti 
annetaan  aivan  muodollisia  ja  mekaanisia  sääntöjä.  Sanotaan  esim.  että 
määräämätöntä  muotoa  muun  muassa  tavallisesti  käytetään  a)  ynnä  epä- 
määräistä artikkelia  kun  substantiivi  on  predikaatintäytteenä  sekä  attribuu- 
tilla varustettu,  mutta  b)  ilman  artikkelia  ainesanoissa  ja  abstraktisanoissa. 
Mitään  loogillista  syytä  tämmöiseen  käytäntöön  ei  kuitenkaan  näissä  kate- 
goriioissa  ole.  Sentähden  säännöt  eivät  aina  pidäkään  paikkaansa.  Yhtä 
hyvin  kuin  «Anna  är  ännu  ett  litet  bam»,  sanotaan  «Anna  är  redan  stora 
flickan»  vieläpä  «Gustaf  är  redan  gift  kari».  Ja  yhtä  hyvin  kuin  «Äkern 
härjades  af  frost»  sanotaan  «Äkern  härjades  af  frosten.» 

Mutta  jos  kaikki  nuo  säännöt  olisivatkin  oikeita,  niin  sittenkin  on 
väärin  mekaanisesti  panna  rinnatusten,  niinkuin  kirjassa  tehdään,  «akern 
härjades  af  f  rostia  ja  «din  bok  är  ny».  Jälkimäisessä  tapauksessa  näetten 
bok  itse  asiassa  on  määrätty  eikä  määräämätön;  ajatus  on  sama,  jos  sa- 
notaan: «Du  har  en  bok;  din  bok  är  ny»,  kuin  jos  sanotaan:  «Du  har  en 
bok;  boken  är  ny». 

Mutta  tässä  on  menetelty  samaten  kuin  äänneopissakin.  Sen  sijaan 
että  otettaisiin  lähtökohdaksi  äänteet  eikä  kirjaimia,  on  hra  Siegberg,  tässä- 
kin astuen  Lagerbladin  jälkiä,  tehnyt  päin  vastoin.  Hän  siis  väittää  että 
niotsinkielessä  ei  ole  kuin  yhdeksän  vokaaliäännettä,  vaikka  niitä  on  meillä 
kolmetoista  ja  Ruotsissa  useampia.  Ja  hra  Siegbergin  omissa  lisäyksissä 
sanotaan:  «Ruotsin  sh-  ja  /f^-äänteet  äännetään  kuten  venäjän  u«-ja  v-ään- 
teet».  Minua  ensin  kummastutti  tuo  vertailu:  ovathan  lapset  oppineet  ruot- 
sissa ääntämään  mainittuja  äänteitä  ennenkuin  alkavat  venättä  lukea;  miksi 
siis  tuo  selitys  tarvitaan?  Mutta  luulen  nyt  ymmärtäväni  mitä  tekijä  tar- 
koittaa. Nuo  äänteet  ovat  venäjänkielessä  merkityt  kukin  omalla  kirjaimel- 
laan, ja  siten  ne  näyttävät  itscnäisemmiltä  kuin  ruotsinkielessä,  ja  kelpaavat 
esimerkiksi  sille. 

Kaikkialla  siis  opetus  koskee  merkkejä  eikä  niitä  asioita,  joita  mer- 
kitään, ei  äänteitä  ja  ajatuksia  vaan  kirjaimia  ja  muotoja.  Kummako  että, 
niinkuin  kieliopin  opettajat  melkein  yhtä  suuta  valittavat,  nuo  säännöt  niin 
vähän  pystyvät  lapsien  päähän?  Sillä  lapsille  asia  aina  on  enemmän  kuin 
muoto.  Ja  tuo  kieliopin  niin  paljon  kehuttu  ansio,  että  se  muka  antaa 
lapsille  «selviä  käsitteitä»,  se  ei  ole  olemassa;  päin  vastoin  kielioppi,  tällä 
vanhalla  tavalla  opetettuna,  pikemmin  hämmentää  lapsien  käsitteitä. 

Tällä  en  ole  tahtonut  sanoa,  etten  mielelläni  tunnustaisi  sen  työn 
ansioita,  jonka  hra  Siegberg  tässä  on  suorittanut.  Ymmärtäväisen  opetta- 
jan johdolla  korkeampien  luokkien  oppilaat  varmaan  voivat  hyödyksensä 
käyttää  hänen  kirjaansa  oppaana  esim.  kirjoitusharjoituksissa  ja  varsinkin 
kun  käännetään  suomesta  ruotsiin.  Mutta  mitä  vähemmän  koetetaan  sen 
sääntöjä  semmoisinaan  oppilaisiin  tyrkyttää,  sitä  paremmin. 

Valfrid  Vasen  i  us. 

Näyttää  ehkä  uskaliaalta  ruveta  puhumaan  ineDoeen  vuoden  koulu- 
keskusteluista nyt,  kun  äsken  päättyneet  valtiopäivät  ovat  täyttäneet  ihmis- 
ten mielet  valtiollisilla  ajatuksilla.  Ja  yleensä  nuo  «koulujen  valtiopäivät» 
olivat  melkein  tykkönään  sitä  viehätystä  vailla,  jota  valtiollisen  eduskun- 
nan kokoukset  tarjoovat.  Niin  tottuneita  kuin  «peruukit»  ovatkin  antamaan 
«isällisiä  varoituksia»,  niin  ei  juolahtanut  kenenkään  mieleen  virittää  jul- 
kista keskustelua  siitä,  kuka  heistä  enimmin  olisi  semmoisen  varoituksen 
tarpeessa.  Eikä  saatu  ensinkään  tietää,  nauttiiko  se  tahi  tuo  kouluylihalli- 
tuksen jäsen  sen  tahi  tuon  opettajan  «erityistä  luottamusta».  Eikä  edes 
puhuttu  Bismarckistakaan,  kun  keskusteltiin  koulunkurista,  vaikka  hän  siinä 
nähtävästi  olisi  ollut  enemmän  paikallansa  kuin  margariinikysymyksessä. 
Lopuksi  ei  tarvittu  osoittaa,  oltiinko  sitä  tahi  tuota  mielipidettä  lausuessa 
«hyvässä  seurassa»  vai  ei.  Viihdyttiin  hyvin  toinen  toisensa  seurassa,  eri- 
mielisyydestä huolimatta  —  siinä  riittävä  syy  olemaan  seurasta  puhumatta. 

Yhtä  vähän  tarjottiin  tuossa  kokouksessa  sitä,  mikä,  «skandaalien» 
ohessa,  etupäässä  kiinnittää  ihmisten  huomion  valtiollisiin  keskusteluihin. 
Tarkoitan  valta-  ja  kukkarokysymyksiä.  Olipa  siinäkin  «vanhoja»  ja  «nuo- 
ria» mielipiteitä,  vaan  ei  kysytty  kuinka  monta  niiden  edustajia  oli, 
ainoastaan  kuinka  päteviä  syitä  he  esiintoivat.  Eikä  koskaan  tullut  kysy- 
mykseen' tuo:  «anna  sinä  ensin  —  ei,  anna  sinä  ensin»,  jota  vähitellen 
näytään  pidettävän  kaiken  valtioviisauden  huippuna. 

Tiedän  hyvin,  että  moni  poliitikko  juuri  tämän  johdosta  katsoo  sem- 
moisten keskustelujen  olevan  korkeampaa  merkitystä  vailla.  Onhan,  sano- 
taan, valta  ja  kukkaro  politiikan  A  ja  O,  ja  politiikka  on  kai  kansan  ja 
ihmiskunnan  elämän  tärkein  ilmcstymismuoto.  £n  tahdo  ruveta  kiistele- 
mään tästä.  Olen  vaan  huomauttanut  noista  erilaisuuksista  kahden  eri  edus- 
kunnan välillä  syystä,  että  minä  juuri  niitä  ajatellessani  olen  tuUut  siihen 
päätökseen,  että  politiikan  arvo  ei  olekaan  niin  suuri  kuin  tavallisesti  otak- 
sutaan. Kaikki  nuo  valta-  ja  kukkarokysymykset,  ne  tietysti  kerran  loppu- 
vat itsestään,  kun  ihmiset  oppivat  ymmärtämään,  etteivät  ole  tänne  luotuja 
hallitsemaan  ja  hutkimaan  toisiansa  ja  ottamaan  toistensa  kukkaroista  niin 
paljon  kuin  mahdollista,  vaan  että  elämän  tarkoitus  on,  että  ihmiset  aut- 
taisivat ja  palvelisivat  toinen  toistansa,  niin  paljon  kuin  mahdollista.  Sitä 
vastoin  kysymykset  semmoiset  kuin  kasvatuksesta  eivät  koskaan  pääty:  ke- 
hitys semmoisilla  kulttuurialoilla  on  yhä  jatkuva  yhä  korkeammille  asteille. 

Mutta  kun  valtiollinen  ja  kulttuurityö  molemmat  tapahtuvat  samassa 
yhteiskunnassa,  vieläpä  usein  samojen  henkilöiden  välityksellä,  niin  ne  välttä- 
mältömästi  tulevat  koskettelemaan  toisiansa  muutamissa  kohdissa.  Niin  on 
myöskin  laita  koulukasvatuksen  alalla.  Koululla  ei  ole  ainoastaan  kasva- 
tusopillinen, vaan  myöskin  yhteiskunnallinen  tehtävä.  Ja  miten  tämä  teh- 
tävä on  määriteltävä?  Ovatko  valtion  koulut  olemassa  kasvattaaksensa 
kansalaisia  vai  virkamiehiä?  Siinä  kysymys,  johon  on  annettu  erilaisia 
vastauksia,  ja  jota  keskusteltaessa  juuri  erotus  kulttuurityön  ja  valtiollisen 
työn  eri  kantain  välillä  tulee  jotensakin  selvästi  näkyviin.  Tarkastakaamme 
siis,  mitä  noilla  kahdella  eduskunnalla  oli  siitä  sanomista. 

Koulunopettajakokouksessa  oppikoulun  yhteiskunnallinen  asema  otet- 
tiin puheeksi  varsinkin  ensimäistä  kysymystä  pohdittaessa.  Tämä  kysy- 
mys kuului: 

Voiko  kansakoulu  säilyttämällä  oman  tarkoitusperänsä  muodostua  ly* 
seoittemme  pohjakouluksi,  vai  ovatko  valmistavat  koulut  enemmän  tarkoi- 
tuksen mukaisia? 

Niinkuin  tavallisesti  tämmöisissä  kokouksissa  käy,  niin  ensimäistä 
kysymystä  pohdittiin  verrattain  pcrinpohjaisemmin  kuin  monta  seuraavaa, 
jotka  ajan  täpäryyden  vuoksi  suoritettiin  hyvin  pian,  jopa  jätettiin  ko- 
konaan keskustelematta.  Minun  täytyy  myöntää,  etten  keskustelun  kestäessä 
oikein    oivaltanut,    että  oli  tarpeellista  siihen  käyttää  koko  ensimäisen  kes- 

kustelupäivän  aamupuoli,  sillä  koskihaD  tämä  kysymys  enemmän  kansakou- 
lua, kuin  oppikouluja.  Mutta  jälestäpäin  olen  tullut  toiselle  kannalle  siinä 
kohden,  enkä  voi  muuta  kuin  iloita  siitä  että  oppikoulujemme  opettajat 
ovat  niin  täydellisesti  ja  pontevasti  lausuneet  mielipiteensä  tästä  kysy- 
myksestä. 

Alustaja,  rehtori  £1,  Melander  muistutti  siitä,  että  voimassa  oleva 
koulujärjestys  alkaa  sanoilla:  «Opetus  Suomenmaan  yleisissä  oppilaitok- 
sissa edellyttää  kansakoulun  vaikutustointa».  Näistä  sanoista  päättäen  oli 
lainsäätäjän  tarkoitus  nähtävästi  että  kansakoulu  tulisi  olemaan  oppikoulu- 
jen pohjakouluna.  Mutta  muut  säädökset  ja  oppikoulujen  lukujärjestelmä 
tekevät  hyvin  vaikeaksi,  välisti  mahdottomaksikin  siirtää  lapsi  suorastaan 
kansakoulusta  oppikouluun. 

Kansakouluun  pyrkiväin  lasten  alhaisin  ikäraja  on  määrätty  8  vuodeksi. 
Toiselta  osastolta  ei  parhaimmallekaan  oppilaalle  onnistu  päästä  oppikou- 
luun, jolleivät  opettajat  enemmän  tahi  vähemmän  anna  perää  sisäänpääsö- 
vaatimuksista  tahi  yksityisopetusta  nautita.  Kolmannelta  osastolta  taas  op- 
pilas voi  pyrkiä  oppikouluun.  Mutta  silloin  hän  on  ainakin  11  vuotta 
vanha;  ja  kun  lyseon  ensi  luokkaan  pyrkivän  tulee  olla  iältään  yhdeksästä 
kahteentoista  vuoteen,  niin  on  rahvaan  lapsen  mahdollista  ainoastaan  «viime 
nipukassa»  päästä  kansakoulusta  oppikouluun.  Mutta  ei  tarvita  muuta  kuin 
vuoden  tahi  puolen  sairaus,  ja  tuo  merkillinen  ikäraja  12  vuotta  on  saavu- 
tettu oppikouluun  pyrkiessä.  Ja  kuitenkin  löytyy  jo  muutamissa  lyseoissa 
n.  s.  pohjakouluja,  jotka  sanovat  valmistavansa  oppilaitaan  käy  töllistä  uraa 
varten,  ja  tälle  luralle  kai  jokaisen,  niin  varallisen  kuin  varattoman,  pitäisi 
päästä. 

Mutta  niinkuin  asiat  nyt  ovat,  niin  oppikoulut  tulevat  olemaan  suu- 
reksi osaksi  vaan  niitä  lapsia  varten,  joitten  vanhemmat  jaksavat  pitää 
heitä  valmistavassa  koulussa,  josta  he  jo  9-  tahi  lo-vuotiaana  voivat  päästä 
oppikouluun. 

Tässä  ei  ainoastaan  tapahdu  vääryys  vähempivaraisille,  vaan  kansa- 
koulullekin on  tästä  haittaa.  Se  jää  täten  vaan  rahvaankouluksi  ja  menet- 
tää siten  suuressa  määrin  sivistyneen  säädyn  myötätuntoisuuden : 

Sillä  varmaa  on  se,  että  vanhempain  suosio  tulee  täydessä  määrässä  ainoastaan 
sen  oppilaitoksen  osaksi,  jossa  heidän  sydänkäpynsä,  heidän  omat  lapsensa  käyvät.  Ja 
rakkautta  tarvitsee  kuitenkin  kansakoulu,  ei  vaan  rahvaan,  mutta  myös  sivistyneiden 
puolelta  voidakseen  kehittyä.  Niin  sivistyneiden  väliäpitämättömyys  kansakoulua  koh- 
den  ja    vieraantuminen    siitä    on  suuri  kansallinen  tappio.     Semmoinen  väiiäpitämättö- 

myys  ylläpitää  tuota  säätyeroitusta,  joka  pitää  aikakautemme  rautakahleissaan  ja  josbi 
koko  aikakautemme  mihin  hintaan  tahansa  tulee  päästä.  Silloin  vasta,  kuin  kansa  on 
siitä  vapaa,  voi  se  onnellisesti  ratkabta  monta  nykyajan  polttavimmista  kysymyksistä. 
Silloin  kohoo  sen  sivistys  vielä  korkeammalle  kuin  honka,  jonka  juuret  ulettuvat  sy- 
välle isänmaan  poveen  ja  jonka  latva  tavoittelee  taivasta.  Mutta  säätyeroitus  ei  kon- 
saan häviä,  jolPeivät  kaikki  maan  lapset  käy  yhteistä  kansakoulua. 

Nämä  ja  samallaisia  syitä  esitettiin  pitldn  koko  keskustelua.  Merkilli- 
sen yksimielisesti  tunnustettiin,  kuinka  tärkeä  olisi  noin  yhdistää  kansakoulu 
ja  oppikoulu.  Kasvatusopin  molemmat  edustajat,  prof.  Ruin  ja  dosentti 
Johnsson,  ylitarkastaja  Streng,  lehtori  Godenhjelm,  lehtorit  af  Ursin,  Maunu, 
Lyly,  Neovius,  y.  m.  tunnustivat  periaatteen  oikeaksi,  vaikka  kyllä  eroa- 
vaisuuksia syntyi  siitä,  miten  tarkoitus  olisi  saavutettava.  Muutamain  mie- 
lestä pitäisi  kansakoulun  kokonaisuudessaan  olla  oppikoulujen  pohjana,  jol- 
loin yksi  tahi  kaksikin  oppikoulujen  luokista  sopisi  kokonaan  lakkauttaa.  Toi- 
set arvelivat  riittäväksi,  että  pääsyvaatimuksia  sovittamalla  ja  lukujärjestelmää 
muuttamalla  tehtäisiin  kansakoulujen  oppilaille  helpommaksi  toiselta  tahi 
kolmannelta  osastolta  siirtyä  oppikoulujen  ensimäiselle  luokalle.  Yhdyttiin 
siihen  että  asetettaisiin  komitea,  joka  valmistaisi  tätä  asiaa  ensi  koulun- 
opettajakokoukseen. 

Jotensakin  jyrkän  vastakohdan  näille  mielipiteille  muodostivat  ne, 
jotka  esitti  neiti  S,  Hahl.  Harrastuksessa,  joka  tahtoi  tehdä  kansakoulusta 
yhteisen  pohjakoulun,  hän  näki  todistuksen  siitä  yksipuolisesta  tiedon  har- 
rastuksesta, joka  käy  nykyajalle  yhä  kuvaavammaksi.     Ja  hän  jatkoi: 

Tuntuu  siltä,  kuin  ei  ajateltaisi  että  tämmöisellä  ehdoituksella  on  varjopuolensa, 
että  siitä  voi  johtua  yhteiskunnallista  vaaraa,  kun  korkeamman  opin  omistaminen  teh- 
dään ikäänkuin  säännöksi  kaikille.  Ja  niin  käy  (ainakin  asia  tulevaisuudessa  on  siksi 
kehittyvä),  jos  kansakoulusta  tehdään  yleinen  pohjakoulu.  Kuinka  voisi  muuta  aja- 
tella, kuin  että  toisia  tovereja  yllyttää  toisten  esimerkki?  Jos  muutamat  kansakoulun 
oppilaat  oppimäärän  kansakoulussa  päätettyänsä  jatkavat  oppikoulussa,  niin  onhan  aivan 
luonnollista  että  toistenkin  mielessä  samalla inen  halu  herää.  Näin  tulee  varmaan  moni 
sellainenkin  oppilas  houkutelluksi  opin  uralle  antautumaan,  jolta  puuttuu  ne  edellytyk- 
set, jotka  ovat  välttämättömiä  edistymisen  ehtoja  tällä  uralla,  nimittäin  luonnonlahjat 
sekä  kyky  ja  halu  tieteelliseen  työhön. 

Mutta  tästä  seuraa  myöskin  taloudellisia  häiriöitä.  Kunnianhimo,  ajattelematto- 
muus ja  monet  muut  vaikuttimet  voivat  houkutella  varattomia  kansan  lapsia  vielä  suu- 
remmassa määrässä  kuin  tähän  asti  oppikouluihin  tulvailemaan.  Olettakaamme  nyt 
että  tuo  oppilas  on  esim.  köyhän  talollisen  poika,  joka  on  saanut  nauttia  opetusta  ly- 
seossa. Yliopistoon  tultuaan  ja  jo  sitä  ennen  on  hänessä  voinut  herätä  syvä  ruumiilli- 
sen   työn    halveksiminen,    vaikka   taipumustensa   puolesta    olisikin    siihen  paljon  sove- 


Kansalaiskoulujako  vai  virkamieskouluja?  239 


liaampi  kuin  tieteelliseen  työhön  taikka  virkamiesuralle.  Käy  sitten  ehkä  niin,  että 
hän  myy  jo  ennaltaan  velkaantuneen  perintötilansa,  velkaantuu  vielä  sen  lisäksi  ja  jou- 
tuu siten  taloudelliseen  perikatoon,  itsepintaisesti  pyrkiessään  tarkoitukseen,  johon  luon- 
nosta ei  tunne  kutsumusta.  Ja  tämä  kaikki  on  seuraus  tuosta  houkuttelevasta  tilaisuuden 
avaamisesta  jokaiselle  kansakoulun  käyneelle  opinuraa  jatkamaan.  Opinnot  vaativat 
aikaa,  ja  kuta  enemmän  opitaan,  sitä  kauemmin  kestää,  ennenkuin  päästään  omavarai- 
seen elantoon-,  sitä  paitsi  herää  oppineessa  elämän  tarpeita  ja  vaatimuksia,  joista  oppi- 
maton ei  tiedä  mitään,  ja  näin  syntyy  ristiriitoja,  jotka  voivat  olla  hyvinkin  vaikea- 
laatuisia. 

Puhujan  mielestä  siis  olisi  kansan  lapsille  perustettava  kansakoulujen 
rinnalle  kansanopistoja,  ja  ennen  kaikkea  olisi  kansan  siveellinen  kanta  ko- 
hotettava siten  että  sivistyneet  antavat  kansalle  hyvän  esimerkin  noudatta- 
malla Jumalan  pelkoa  ja  hyviä  tapoja.  Mutta  «kansan  tosi-onnea  ei  sillä 
keinoin  perusteta,  että  kansa  tehdään  oppineeksi.» 

Onhan  tässä  vastaväitteessä  paljon  huomioon  otettavaa,  sitä  ei  sovi 
kieltää.  Mutta  minusta  näyttää  kuitenkin  niinkuin  olisi  puhuja  oikeasta 
premissistä  tehnyt  väärän  johtopäätöksen.  Jos  nykyään  kouluissamme  yksi- 
puolisesti harrastetaan  järkiperäistä  sivistystä,  niin  on  yhtä  epäilyttävää  uh- 
rata semmoiselle  kasvatukselle  varallisten  kuin  varattomien  lapset.  Siis 
semmoinen  kasvatus  on,  joko  kokonaan  hävitettävä  —  s.  o.  kaikki  oppi- 
koulut ovat  lakkautettavat  —  taikka  se  on  uudistettava.  Edellistä  alterna- 
tiivia neiti  Hahl  yhtä  vähän  kuin  kukaan  muu  puolustanee.  On  siis  valit- 
tava toinen  alternatiivi:  on  vaadittava  koulukasvatuksen  uudistamista  vä- 
hemmän tietoperäiseen  suuntaan.  Mutta  tämän  vaatimuksen  toteuttamista 
ei  mikään  estä  niin  paljon  kuin  oppi  siitä,  että  oppikoululla  on  oma  «tar- 
koituksensa». Ainoastaan  jos  katsoo  oppikoulun  tarkoituksen  olevan  saman 
kuin  kansakoulun,  kansallishengen  ja  kansan  sivistyksen  kehittämisen,  ainoas- 
taan silloin  saattaa  toivoa,  että  voitaisiin  murtaa  tietoperäisyyden  vastarinta. 
On  sanottava:  oppikoulu  yhtä  hyvin  kuin  kansakoulu  on  olemassa  koko 
kansaa  varten,  kansallishengen  ja  kansansivistyksen  kehittämistä  varten.  Jo- 
kaisen, jolla  on  halua  ja  kykyä,  on  siihen  päästävä;  mitä  vapaampi  kil- 
pailu on,  sitä  parempi  valikoima  on  oleva.  Mutta  koulu,  joka  on  koko 
kansaa  varten,  se  ei  saa  tarkoittaa  ainoastaan  järkiperäistä  oppia,  vaan  koko 
ihmisen  sopusoinnuUista  kehitystä  hyödylliseksi  kansalaiseksi. 

Mitä  likemmin  siis  oppikoulu  liittyy  kansakouluun  ja  mitä  likemmin 
siten  eri  kansanluokat  liittyvät  toisiinsa,  sitä  enemmän  voi  toivoa,  että  oppi- 
koulu   kehittyy    kansalliseen    suuntaan.     Ja  samassa  kansakoulun  opetuskin 

saapi  korkeamman  merkityksen,  ja  sen  opettajat  voivat  elävämmin  kuin  en- 
nen tuntea  tuon  virkistävän  tunteen,  että  he  työskentelevät  loppumattoman 
kehityksen  palveluksessa. 

Mitä  taas  tulee  noihin  taloudellisiin  häiriöihin,  niin  neiti  Hahl  unhotti, 
että  niitä  syntyy  usein  muuallakin  kuin  kansan  lapsien  joukossa.  Kysykää 
vaan  pankkimieheltä  tahi  muulta  asiantuntevalta,  mitkä  ne  medisiinarit  ovat, 
jotka  tekevät  konkurssin,  jossa  passiva  on  70,000  markkaa,  ja  aktiva  =  o. 
Eiväthän  ne  ole  mökkiläisen  lapsia,  vaan  sivistyneitten  perheitten.  Ennen 
kuin  on  keksitty  keino  tämmöisen  epäkohdan  estämiseksi,  ei  ole  syytä  pitää 
niin  tarkkaa  huolta  vähempivaraisten  taloudesta. 

Päin  vastoin  on  tältä  kohdalta  katsoen  koettaminen  helpottaa  vä- 
hempivaraisten lapsien  kouluttamista  niin  paljon  kuin  mahdollista.  Oli  siis 
vaan  selvä  johtopäätös  niistä  mielipiteistä,  jotka  lausuttiin  pohjakoulukysy- 
myksestä,  että  otettiin  keskustelun  alaiseksi  myöskin  kuudestoista  kysymys: 

Mikä  kokemus  on  saavutettu  nykyään  voimassa  olevista  lukukausimak- 
suja ja  vapaaoppilaspaikkoja  koskevista  määräyksistä? 

Sattumalta  tämä  oli  viimeinen  kysymys,  josta  keskusteltiin  yleisesti. 
Tämä  ja  ensimäinen  kysymys  muodostivat  siis  ikään  kuin  kehyksen  muitten 
kysymysten  ympäri.  Ja  kuinka  likeisesti  nuo  kysymykset  liittyvät  toisiinsa 
lausui  selvästi  lehtori  Godenhjelm^  sanoen:  «Niiden  innokkaiden  lausuntojen 
jälkeen,  joita  kuultiin  täällä  ensimäisen  kysymyksen  johdosta  keskusteltaessa, 
ja  joissa  lausuttiin,  että  eri  säätyluokat  ovat  yhdistettävät  toisiinsa  koulujen 
perustuksella,  ei  minun  tarvitse  tuhlata  monta  sanaa  siihen,  mitä  aion 
sanoa.  Minä  luulen  että  kaikki  täällä  yhtyvät  siihen,  että  pääsö  kouluun 
on  niin  paljo  kuin  mahdollista  helpoitettava  varattomille  oppilaille.» 

Ja  niin  olikin  laita.  Ei  kuultu  mitään  vastalausetta,  kun  vaadittiin 
nykyisten  säädösten  poistamista.  Ensimäinen  puhuja  ehdotti  vastaukseksi 
kysymykseen  lyhyesti  «hyvin  surullinen  kokemus»,  toinen  yhtyi  siihen  täy- 
dellisesti, kolmas  sanoi  nykyisen  järjestelmän  «ehdottomasti  hyljättäväksi». 
Seuraavista  puhui  mikä  siitä  «suuresta  vihasta»,  jonka  määräykset  ovat 
synnyttäneet,  mikä  sanoi  määräyksiä  «armottomuudeksi»  mikä  «destruk- 
tiivisiksi.» 

Sama  yksimielisyys  vallitsi  «tyttökoulujen  osastossa»,  jossa  kysymys 
myöskin  oli  esillä.  Usea  puhuja  huomautti  nykyisten  määräysten  kohtuutto- 
muutta ja  vaati  muutosta,  eikä  kukaan  vastustanut.  Sivumennen  sanoen 
siinäkin    lämpimästi    puolustettiin,   että  kansakoulu  tehtäisiin  pohjakouluksi. 

Opettajain  kanta  od  siis  päivän  selvä.  Koulut  ovat  olemassa  yleistä 
kansalaissivistjstä  varten,  ja  pääsö  niihin  on  kaikkein  kansalaisten  lapsille 
tehtävä  niin  helpoksi  kuin  mahdollista. 


Katsokaamme  nyt  mitä  mielipiteitä  asiasta  on  ilmestynyt  valtiopäi- 
villä. Siitä  saadaan  parhaiten  selkoa,  jos  seurataan  koulumaksukysymyksen 
historiaa. 

Säännöllisiä  vuosimaksuja  valtiolle  määrättiin  vasta  1843  vuoden 
koulujärjestyksessä,  mutta  vielä  hyvin  alhaisia:  alkeiskouluissa  i  rupla  50 
kop.,  kymnaasissa  3  ruplaa,  tyttökouluissa  samoin,  mutta  sen  lisäksi  12 
ruplaa  koulukassaan.  Köyhät  olivat,  1856  vuoden  koulujärjestyksen  mu- 
kaan, vapautetut  maksuista  poikakouliiissa,  vaan  ei  tyttökouluissa. 

V.  1862,  jolloin  koulut  monessa  kohden  uudestaan  järjestettiin,  mää- 
rättiin myöskin  kymnaasissa  ja  yläalkeiskouluissa  vuosimaksut  yhtä  suuriksi 
kuin  tyttökouluissa  «sekä  niiden  tuntuvain  maksujen  vuoksi,  joita  valtio  al- 
kcisoppilaitoksissa  tapahtuvain  yllämainittujen  muutosten  kautta  ja  tähden 
tulee  kärsimään,  että  myös  niiden  uusien  kulunkien  tähden,  joita  vaaditaan 
tarpeellisten  huonerakennusten  ja  soveliaampain  koulukalujen  hankkimiseksi, 
joita  monessa  oppilaitoksessa  vielä  puututaan.» 

V.  1867  ehdotettiin  taas  uusia  parannuksia  koululaitoksessa,  ja  halli- 
tus vaati  niistä  säätyjen  lausuntoa,  samalla  ehdottaen  että  koulumaksuja  vielä 
enemmän  korotettaisiin,  lisättyjen  kustannusten  korvaukseksi.  Mutta  säädyt 
pitivät  sitä  vastoin  pikemmin  suotavana  että  silloin  määrätty  koulumaksu 
saattaisi  kokonansa  lakata,  «koska  se  ei  ilman  tuntuvatta  alttiiksi-annotta 
voi  tulla  maksetuksi  moneltakaan  kansalaiselta,  jonka,  vaikka  hän  ci  ole 
luettava  köyhään  kansaluokkaan,  täytyy  taistella  toimeentulollisten  vastusten 
kanssa  itseänsä  ja  perhettänsä  varten;  mutta  kun  nykyänsä  koululaitosten 
ylläpitoa  varten  ei  voitane  olla  ilman  koulumaksotta,  ovat  säädyt  katsoneet 
olevan  kohtuullista,  että  maksajain  erilaatuinen  varallisuuden  tila  pannaan 
perustukseksi  makson  suuruuden  määräämiselle,  sekä  että  ne  kansalaisjäsc- 
net,  joilla  on  verraten  vähempi  tuloja,  pääsevät,  samoin  kuin  varattomatkin, 
kokonansa  vapaiksi  koulumakson  suorittamisesta». 

Sentähden  anottiin  muun  muassa 

että  se  makso,  joka  oppilaisien  edestä  koulujen  ylläpidoksi  maksetaan,  vastedes 
suoritettaisiin  maksajain  varallisuuden  tilan  mukaan  sillä  tavalla,  että  se,  joka  antaa 
suostuntaveroa  enemmältä  kuin  5,000  markan  puhtaalta  sisääntulolta,  suorittaa  koko 
koulumakson  48  markalla,  ja  se,  jonka  suostuntavero  määrätään  tulolta  yli  2,500:n  ja 
aina  5,000  markkaan  asti.  maksaa  puolen  koulumaksoa  24  markalla  vuodessa  kunkin 
oppilaisen  edestä,  vaan  että  se,  jonka  puhtaat  tulot  tekevät  ainoastansa  2,500  markkaa 
tahi  siitä  alle,  on  maksoa  suorittamasta  vapautettu. 

Tämä  varsin  järkevä  ehdotus  jäi  kuitenkin  vaan  ehdotukseksi.  Sillä 
uusi  aikakausi  koululaitoksemme  historiassa  oli  jo  tulossa.  V.  1869  ase- 
tettiin uusi  kouluylihallitus,  ja  sen  puheenjohtajaksi  tuli  vapaaherra  Casimir 
von  Kothen.  Tämä  hallitus  ja  erittäin  Kothen  alkoi  rohkeasti  uudistustyön, 
joka  herätti  syvää  levottomuutta  kansassa.  Muun  muassa  ehdotettiin  luku- 
kausimaksut sekä  lyseoissa  että  tyttökouluissa  3o:ksi  markaksi  ja  Helsingin 
tyttökoulussa  so:ksi.  Vapautus  maksuista  oli  myönnettävä  seitsemälle  oppi- 
laalle joka  luokalla.  Syyksi  mainittiin  etupäässä  ettei  pitäisi  «houkutella» 
köyhien  lapsia  heille  sopimattomille  urille. 

Näitä  ehdotuksia  vastaan  tehtiin  v.  1872  koko  joukko  anomusehdo- 
tuksia.  Edusmies  Meurman  ehdotti  anottavaksi  «ettei  ketään  köyhyyden 
vuoksi  suljettaisi  pääsemisestä  siihen  sivistykseen,  jota  koulut  tarjoovat». 
Useat  edusmiehet  vaativat  koulumaksujen  poistamista;  joku  heistä  teki  sen 
valitsijainsa  kehotuksesta.  Lopuksi  professori  Geve  teki  anomusehdotukscn, 
jonka  koko  pappissääty  yksimielisesti  otti  säädyn  omaksi.  Siinä  pyydettiin, 
että  valtiopäivät  saisivat  olla  mukana  säädettäessä  lakia  m.  m.  minkä  pe- 
rusteen mukaan  oppilaan  olisi  suorittaminen  koulumaksu.  Tämä  pyyntö 
csitettiinkin  valtiopäivien  puolelta;  vaihtoehtoisesti  anottiin,  että  ainakin 
vaadittaisiin  säätyjen  lausunto  koulujärjestelmän  perusteista,  ennenkuin  uusi 
koulujärjestys  vahvistettaisiin.  Väliaikaisesti  pyydettiin  «ettei  ketään  köy- 
hyyden vuoksi  suljettaisi  julkisista  oppilaitoksista.» 

Mutta  vielä  selvempää  kieltä  kuin  nuo  anomukset  puhuu  lehtori  B, 
F,  Godenhjelmin  lausunto  ritaristossa  ja  aatelistossa.  Von  Kothenin  ehdo- 
tuksista sanoo  hän: 

Jokaisen  suomalaisen  täytyy  olla  mielipahoissaan  siitä  että  tämmöisiä  lausuntoja 
meidän  maassa  voi  syntyä.  Enempää  selitystä  ei  tarvita,  sillä  nuo  ehdotukset  ovat 
oma  tuomionsa.  Vaan  yksi  periaate  niissä  löytyy,  jota  ei  sovi  jättää  mainitsematta, 
periaate  joka  tosin  ennen  on  siellä  täällä  kummitellut,  mutta  nyt  vasta  kouluhallituksen 
esimiehen  vastalauseessa  selvästi  ilmaantuu.  Se  on  tuo  koetus  synnyttää  jonkummoista 
kastilaitosta  koulussa,  s.  o.  systemaattisesti  poistaa  yhteisen  kansan  lapset  opistoista, 
toisin  sanoen  tehdä  korkeampi  sivistys  korkeampain  säätyluokkain  erioikeudeksi.  Tämä 

olisi  aikaansaatava  koulumaksuja  korottamalla,  vapaapaikkojen  lukua  supistamalla  y. 
m.  s.  LöytSäksensä  vastineen  tähän  täytyy  palata  Kheopsin  ja  Sesostriin  aikoihin 
asti,  sillä  keskiajan  synkimpänäkin  aikakautena  oli  oppikoulu  avoinna  kurjimmassakin 
töllissä  syntyneelle.  Egyptistä  ja  Intiasta  sib  tämmöisten  mielipiteitten  puolustajat 
näyttävät  ihanteensa  hakevan.  Mutta  en  tarvitse  huomauttaa,  että  kuitenkin  kansakun- 
nan ydin,  kapeammassa  merkityksessä  n.  s.  kansa,  on  kansakunnan  elämän  pohja,  sii- 
täpä on  korkeamman  sivistyksen  aina  imeminen  uutta  elinvoimaa;  jollei,  niin  tästä 
sivistyksestä  pian  tulee  vaan  tyhjä  kuori.  Varsinkin  meidän  maassa  ei  tämmöisellä 
kastilaitoksella  ole  minkäänlaista  perustusta,  sillä  meidän  yhteiskuntamme  on  —  vaikka 
siinä  tosin  löytyy  paljon  virka valtaisuuttakiu  —  oikeastansa  kansanvaltainen  yhteiskunta. 

Huolimatta  näistä  vastalauseista  pantiin  kuitenkin  1872  vuoden  koulu- 
järjestyksessä käytäntöön  tuo  uusi  peljätty  periaate:  vapaapaikkojen  luku 
rajoitettiin  korkeintaan  kahdeksaksi  joka  luokalla.  Maksut  tulivat  kuitenkin 
huokeammiksi  kuin  oli  ehdotettu:  sekä  lyseoissa  ja  tyttökoulussa  20  markaksi 
lukukaudelta;  ainoastaan  Helsingin  «ylemmässä  naisväenkoulussa»  makset- 
tiin 40  markkaa. 

Sille  kannalle  asiat  jäivät  enemmäksi  kuin  kymmeneksi  vuotta;  eikä  val- 
tiopäivillä 1877—1885  kysymystä  otettu  keskusteltavaksi.  Huomio  oli  näillä 
valtiopäivillä  kääntynyt  muuanne,  uusien  suomenkielisten  oppilaitosten  aikaan 
saamiseen. 

Hallituksen  puolelta  taas  uusi  askel  «egyptiseen»  suuntaan  otettiin  v. 
1885,  silloin  kun  määrättiin  tyttökoulujen  vuosimaksut  kaikkialla  kahden- 
kertaisiksi siitä  mitä  poikakouluissa  maksetaan.  Niin  kohtuuton  kuin  tämä 
korotus  olikin»  niin  se  ei  ensi  alussa  herättänyt  paljon  vastarintaa;  sitä  kat- 
sottiin ehkä  korvaukseksi  niistä  parannuksista,  jotka  samassa  tehtiin  tyttö- 
koulujen järjestämisessä. 

Vaan  1888  vuoden  valtiopäivillä  lukukausimaksu-kysymys  tuli  uudes- 
taan esille.  Lehtori  K,  Blomstedt  anomusesityksessä  esitti  niitä  epäsuhteita, 
jotka  olivat  vallitsemassa  siinä  kohden,  että  oli  määrätty  kahdeksan  vapaa- 
paikkaa luokkaa  kohti,  huolimatta  siitä  oliko  koko  oppilasluku  suurempi 
vai  vähempi.  Seuraus  tällaisesta  määräyksestä  oli  ollut  se,  että  toiset  kou- 
lut tässä  kohden  olivat  saaneet  nauttia  paljon  suurempia  etuja  kuin  toiset. 
Kahdeksanluokkaisessa  koulussa  oli  aina  64  vapaapaikkaa,  huolimatta  siitä 
oliko  siinä  150  tahi  300  oppilasta.     Sentähden  ehdotettiin 

että,   jollei,   kuten    suotavinta   olisi,    kaikkia  todellisesti  köyhiä  oppilaita  voida 

koulumaksujen  suorittamisesta  vapauttaa kunkin  koulun  oppilasmäärästä  kolmas 

osa  tahi  ainakin  30  prosenttia  saisi,  missä  tarve  sen  vaatii,  nauttia  vapautta  maksujen 
suorittamisesta. 

Yleinen  valitusvaliokanta  tämän  johdosta  esiintoi  numeroita,  jotka 
osoittivat  että  mautamat  oppilaitokset,  jos  ehdotettu  järjestelmä  pantaisiin 
toimeen,  kadottaisivat  vapaapaikkoja,  joka  ei  tietysti  olisi  suotavaa.  Se 
ehdotti  siis,  etteivät  säädyt  ottaisi  anomusta  huomioonsa,  mutta  sen  ohessa 
lausuisivat  toivomuksen  että  hallitus,  kun  jonkun  oppilaitoksen  asiat  niin 
vaativat,  soisi  vapautusta  koulumaksujen  suorittamisesta  suuremmalle  mää- 
rälle oppilaita  kuin  koulujärjestys  myöntää. 

Kun  tämä  mietintö  esitettiin  säädyissä,  syntyi  keskustelu,  jossa  peri- 
aatettakin pohdittiin.  Pappissäädyssä  muistuttivat  professorit  Donner  ja 
Palmen^  yliopettajat  Geitlin  ja  Kihlman  sitä  periaatetta,  jonka  puolesta  en- 
nen oli  taisteltu  «ettei  ketään  köyhyytensä  tähden  suljettaisi  pois  julkisista 
oppilaitoksista»,  ja  lopuksi  sääty  hyväksyi  yliopettaja  Kihlmanin  tekemän 
ehdotuksen 

et(&,  jollei  hallitus  voisi  hyväksyi  sitä  periaatetta,  ettei  ketään  todellisesti  köy- 
hää oppilasta  saisi  köyhyyden  tähden  kouluun  pääsemästä  estää,  hallitus  asettaisi  ko- 
mitean kokeneista  koulunjohtajista  puheena  olevaa  asiaa  lähemmin  tarkastamaan  sekä 
tekemään  ehdotusta  valituksen  alaisten  epäkohtien  poistamiseksi,  jonka  jälkeen  hallitus 
olisi  ryhtyvä  niihin  toimenpiteisiin,  joita  se  tarpeelliseksi  katsoo. 

Sama  ehdotus  tehtiin  talonpoikaissäädyssäkin,  vaan  enemmistö  kan- 
natti hra  Blomstedtin  anomusta.  Ettei  kukaan  tässä  säädyssä  ollut  periaat- 
teellisesti vapaapaikkoja  vastaan,  on  itsestään  selvä. 

Porvarissäädyssä  ehdotti  hra  Löfgren^  että  niissä  oppilaitoksissa,  joissa 
on  vähempi  oppilasmäärä,  koulujärjestyksen  määräys  jäisi  voimaan,  mutta 
jos  koulun  oppilasmäärä  on  niin  suuri,  että  myönnetty  vapaaoppilasten  luku 
ei  tee  30  %  ^'^^^  oppilasmäärästä,  nouskoon  vapaaoppilasten  luku  sanot- 
tuun prosentiin  asti. 

Herra  E,  Schybergson  taas  piti  säädettyä  vapaapaikkojen  lukumäärää 
lyseoissa,  64:ä  aivan  riittävänä;  hänen  mielestään  ei  pitäisi  «houkutella»  köy- 
hiä lapsia  oppiuralle.  Hän  ehdotti  siis,  että  anomusehdotus  muitta  mut- 
kitta pantaisiin  asiakirjoihin.  Valiokunnan  ehdotus  tuli  kuitenkin  porvaris- 
säädyssä hyväksytyksi. 

Samaan  päätökseen  tuli  ritaristo  ja  aateli,  jossa  vaan  kaksi  jäsentä 
käytti  puhevuoroa.  Mutta  toinen  niistä  puhujista  oli  kirkoUisasiaintoimitus- 
kunnan  päällikkö,  ja  hänen  lausuntonsa  päätarkoitus  oli  —  vastustaa  tuota 
periaatetta,  ettei  ketään  köyhyytensä  tähden  suljettaisi  pois  oppikouluista  — 
samaa  periaatetta,  jota  hän  1872  pappissäädyn  jäsenenä  oli  kannattanut. 

Syy  tähän  kannan  muutokseen  oli  puhujan  mielestä  muuttuneet  olot. 
Annamme  hänen  itse  puhua: 

Minä  luulen  että,  niinkuin  olot  vjlhitellen  meid&nkin  maassamme  ovat  muodos- 
tuneet, ei  ole  tarpeellista  eikä  edes  suotavaakaan,  että  tällä  tavoin  liian  suuria  jouk- 
koja nuoiisoa  houkutellaan  oppiradalle  eli  oppikouluihin  ja  sittemmin  virkamiehiksi. 
Tämä  on  varemmin  tahi  myöhemmin  välttämättömästi  tuottava  suurta  haittaa  sekä 
niille,  jotka  tällä  tavoin  ovat  tulleet  sopimattomille  urille,  että  itse  yhteiskunnalle. 
Liika  kansoitus,  liian  suuri  tulva  moisille  urille  on  tuottava  melkobia  epäkohtia. 

Puhujan  programmi  oli  siis  lyhyesti  se,  ettei  vapaapaikkoja  suinkaan 
tarvitse  lisätä  vaan  pikemmin  vähentää.  Prosenttiluku  oli  hyvä,  vaan  20  ^/o 
oli  riittävä.  Sitä  paitsi  ei  mitään  vapaapaikkoja  olisi  annettava  sellaisille 
oppilaille,  joilla  on  kotinsa  koulukaupungissa.  Sillä  «alhaisempi  työkansa, 
joka  asuu  koulukaupungissa,  lähettää  usein  lapsensa  oppikouluihin  ainoas- 
taan siitä  syystä,  että  siihen  on  niin  hyvä  tilaisuus  ja  ettei  koulunkäynti 
mitään  maksa.  Ja  tämän  kautta  tulevat  nämät  oppilaat  usein  radoille  sem- 
moisille, jotka  eivät  ensinkään  heille  sovi.» 

Tämän  ohjelman  mukaan  puhuja  nähtävästi  katsoi  itseänsä  velvoite- 
tuksi toimimaan.  Sillä  ei  aikaakaan,  niin  ilmestyi  uusi  asetus,  22  p:ltä 
Elok.  1889,  jossa  ei  ainoastaan  koulumaksuja  Helsingissä  koroitettu,  alkeis- 
opistoissa  25  markaksi  ja  tyttökouluissa  50  markaksi,  vaan  myöskin  sää- 
dettiin, että 

alkeisopiston  ja  tyttökoulun  ensimäisellä  luokalla,  niin  myös  Helsingin  tyttökou- 
lun alustavilla  luokilla  älköön  ketään  oppilasta  säädettyjen  lukukausimaksujen  suorituk- 
sesta vapautettako.  Muihin  puheena  olevien  oppilaitosten  luokkiin  otettakoon  vapaa- 
oppilaita  enintään  viidenneksi  osaksi  näiden  luokkain  koko  oppilasluvusta.  Olosuhteiden 
muutoin  yhtäläisiä  ollessa  etuus  vapaasijan  saambeen  myönnytetään  muualta  kuin 
koulukaupungista  kotoisin  olevalle  oppilaalle  sen  edellä,  jolla  on  kotonsa  siinä  kau- 
pungissa. 

Sen  ohessa  on  muistettava  että  samalla  kertaa  lukukausimaksu  alkeis- 
kouluissa korotettiin  kymmenestä  markasta  kahteenkymmeneen,  ja  että 
sisäänkirjoitusmaksu  (kaikissa  kouluissa  10  markkaa)  nyt  oli  jokaisen  oppi- 
laan maksettava,  kun  siitä  ennen  köyhät  olivat  olleet  vapautetut. 

Olivatpa  nämä  määräykset  omituinen  vastaus  1888  vuoden  säätyjen 
toivomuksiin,  jotka,  vaikka  ei  muodollisesti  yksimielisyyttä  saatu  aikaan, 
kuitenkin  kaikissa  säädyissä  menivät  siihen  suuntaan,  että  vapautus  koulu- 
maksuista  olisi  suotava  suuremmalle  määrälle  oppilaita  kuin  ennen. 

Säädyt  puolestansa  eivät  jääneet  vastausta  antamatta.  Kolmessa  sää- 
dyssä  tehtiin  1891  vuoden  valtiopäivillä  anomusehdotuksia,  jotka  tarkoitti- 

vat  näitten  määräysten  muuttamista.  Etusija  niistä  ansaitsee  edusmies  J. 
Koiviston. 

Sen  sijaan  että  muut  ehdottivat  vaan  osittaisia  muutoksia,  hän  roh- 
keasti kohotti  vanhaa  kunniakasta  lippua  «ettei  ketään  köyhyyden  tähden 
estettäisi  pääsemästä  lyseihin  ja  että  vapaa-oppilaspaikkojen  luku  ylemmillä- 
kään  luokilla  ei  saisi  olla  rajoitettu.» 

Mutta  toiselta  puolen  on  merkillistä  nähdä  kuinka  «egyptiläinen» 
suuntakin  jo  oli  varttunut.  Yleisen  valitus  valiokunnan  enemmistö  «ei  ole 
voinut  olla  ottamatta  huomioon  vaaraa,  jota  liian  vapaamielinen  vapaapaik- 
kojen saaminen  tuottaisi».  Ja  sitten  tuo  enemmistö,  hrat  A.  Lille,  Tb. 
Lindh,  Arv.  Nyberg,  Aug.  Ramsay,  R.  v.  Willebrand,  Ernst  Lagus  y.  m., 
esittävät  perusteita,  jotka  melkein  sanasta  sanaan  ovat  otetut  —  hra  Yrjö- 
Koskisen  lausunnosta  1888.  Ja  loppupäätös  on,  että  «nyt  voimassa  olevat 
rajoitukset  tällä  alalla  näyttävät  vain  tarkoittavan  sekä  valtion  että  nuorison 
itsensä  eduksi  oppilaiden  estämistä,  joilla  ei  ole  henkistä  eikä  aineellista 
pääomaa,  tulemasta  houkutelluiksi  aloille,  joille  he  eivät  sovellu.» 

Vastalauseessa  kuitenkin  suuri  valiokunnan  vähemmistö,  seitsemän 
pappis-  ja  talonpoikaissäädyn  edustajaa,  vaativat  «että  alkeisopistojen  ensi 
luokalle  saisi  ottaa  vapaaoppilaita,  jotka  eivät  ole  kotoisin  koulukaupun- 
gista, siihen  määrään  kuin  muille  luokille.  Toisessa  vastalauseessa  muuta- 
mat enemmistön  jäsenistä  vaativat,  että  maksut  tyttökouluissa  olisivat  vä- 
hennettävät samoiksi  kuin  poikakouluissa,  sekä  jatko«opistojcn  ensimäisellä 
ja  toisella'  luokalla  40  markaksi  lukukaudessa. 

Ainoastaan  ritaristo  ja  aateli  hyväksyi  mietinnön,  merkillistä  kyllä 
ilman  keskustelutta;  porvarissääty  hyväksyi  toisen  vastalauseen,  vaan  pap- 
pis- ja  talonpoikaissäädyt  molemmat  vastalauseet.  Anomus  siis,  kolmen 
säädyn  päätöksestä,  tehtiin  maksujen  alentamisesta  tyttökouluissa  ja  jatko- 
opistoissa;  mutta  tähänkään  ei  hallitus  suostunut  muuta  kuin  mitä  jatko - 
opistoihin  tulee,  joissa  lukukausimaksu  alennettiin  50  markkaan. 

Näilläkään  valtiopäivillä  ei  puuttunut  ääniä,  jotka  muistuttivat  asian 
periaatteellista  merkitystä.  Ja  mitä  hedelmiä  «egyptiläinen»  järjestelmä 
oli  synnyttänyt,  se  näkyy  siitä,  mitä  Ilomantsin  tuomiokunnan  edusmies  J. 
Koivisto  talonpoikaissäädyssä  lausui. 

MyAntftft  kyllä  täytyy  että  maassamme  pian  ja  jopa  nytkin  on  oppineita  enem- 
män kuin  valtionvirkojen  täyttämiseen  tarvitaan,  ja  suurikin  kilvoittelu  viran  hakijoiden 

välillä  tulee  olemaan,  mutta  se  keino,  jolla  tätä  tahdottaisiin  estää,  on  surkean  huo- 
nosti valittu,  se  loukkaa  vaan  suurimman  osan  kansan  oikeuksia. 

Onhan  se  selvää  kaikille,  että  koulutkin  meillä  ovat  kovan  työn  hedelmiä,  ja 
että  kovan  työn  tekijät  ovat  suurin  ja  vähävaraisin  kansan  osa.  Tuon  usein  ylenkat- 
sotun kansaluokan  hiellä  ja  väellä  meidän  oppikoulumme  ylläpidetään.  Lukukausimak- 
sut siinä  vähän  merkitsevät.  Kansa  siis  kovalla  työllään  on  valmistanut  kasvitarhat 
korkeamman  sivistyksen  viljelykselle  ja  valtion  virkamiesten  valmistamiselle.  Nyt  tah- 
dotaan rakentaa  tarpeeksi  korkea  aita  näiden  tarhain  ympärille,  ettei  köyhän  lapsi 
pääsisi  niistä  isänsä  työstä  kasvaneita  hedelmiä  poimimaan.  Se  on  minun  mielestäni 
surkeaa. 

Asetettakoon  ennemmin  virkamiesten  edut  sellaiseen  suhteeseen  työtätekeväin 
etujen  kanssa,  etteivät  ne  liian  suuressa  määrässä  houkuttele  valtion  leipään  kurkiste- 
lemaan. Sivistyksen  tarpeellbuutta  ei  kuitenkaan  kukaan  kieltäne.  Josko  kilpailu  tu- 
lee virkaanpyrkij öiden  välillä,  niin  tulkoon  vaan.  Menköön  korkean  virkamiehen  poika, 
jolle  Luoja  on  antanut  vahvat  käsivarret,  auraan  oppiaksensa  tuntemaan  kuinka  hel- 
posti siten  jokapäiväinen  leipä  on  saatavissa,  ja  työmiehen  poika,  jolla  sattuu  olemaan 
hyvät  luonnon  lahjat,  virkamieheksi.  Täten  he  paremmin  kuin  tähän  asti  oppivat  kun- 
nioittamaan toisiansa  kansalaisina,  veljinä,  joten  raja-aidat  eri  säätyjen  välillä  murtu- 
vat itsestänsä  —  raja-aidat,  jotka  hyvin  tunnetaan  säätyrajoituksen  nimellä  ja  joita  kansa 
sydämensä  pohjasta  vihaa,  vaikk*ei  se  vielä  ole  ollut  kyllin  kykenevä  niitä  täydelli- 
sesti murtamaan. 

Täydellisemmäksi  selitykseksi  näyttääksemme  asian  väärää  kantaa,  ajatelkaamme, 
että  jokainen  oppilas  jossakin  oppikoulussa  maksaa  valtiolle  400  markkaa  vuodessa. 
Rikas,  joka  maksaakin  40  markkaa  lukukausimaksua,  saa  kuitenkin  lahjaksi  kansan  va- 
roista 360  markkaa.  Köyhä  saa  vähäisen  suuremman  lahjan.  Mutta  nykyinen  sääntö 
tekee  köyhän  kokonaan  osattomaksi  ja  rikkaan  yksin  nauttimaan  yhteistä  hyvyyttä. 
Valiokunnan  mielestä  ainoastaan  erinomaisen  hyvillä  luonnonlahjoilla  varustetut  köy- 
häin lapset,  nekin  kuntain  ja  yksityisten  maksulla,  saisivat  tulla  osallisiksi  koulun  kautta 
tulevasta  lahjasta,  mutta  rikkaan,  joka  vaan  maksaa  tuon  mitättömän  osan  koulun  yllä- 
pitokustannuksista, keskinkertaiset  jopa  huonopäisetkin  ovat  oikeutetut  saamaan  ilmai- 
seksi 360  markkaa.     Onko  tämä  oikeutta  ja  kohtuutta? 

Meillä  on  näilun  aikoihin  kehuttu  kansassa  vallitsevaa  tyytyväisyyttä.  Ja  minä 
toivoisin  tyytyväisyyden  vallitsevan  edeskin  päin.  Mutta  elkÖÖn  annettako  syytä  tyy- 
tymättömyyteen. Elkäämme  kieltäkö  tällä  alalla  köyhän  oikeuksia,  ettei  syntyisi  oi- 
keutettua tyytymättömyyttä.  Olkoon  ajatus  korkeilla  herroilla  ja  rikkailla  mikä  ta- 
hansa, minä  kuitenkin  rohkenen  toivoa,  että  tämä  arvoisa  sääty  päättää  kohtuuden  ja 
oikeuden  mukaan.  Se  ei  suinkaan  ollut  liikaa  mitä  minä  anomukseni  ponnessa  pyysin, 
vaan  kun  vastalauseen  tekijät  eivät  kaikkea  sitäkään  ole  uskaltaneet  toivoa  mahdolli- 
seksi, niin  täytyy  minunkin  yhdistyä  siihen. 

Kun  semmoista  lausutaan  siinä  säädyssä,  joka  edustaa  «syviä  riviä», 
niin  eikö  silloin  voi  sanoa,  että  valtiokoulujen  opettajistokin  tässä  kysymyk- 

sessä  on  asettunut  tosikansanmieliselle  kannalle?  Ja  eikö  ollut  syytä  toi- 
voa, että  viime  valtiopäivät  ottaisivat  korviinsa  opettajain  edustajain  vaati- 
mattoman pyynnön,  että  ensimäiselle  luokalle  suotaisiin  suhteellisesti  sama 
määrä  vapaapaikkoja  kuin  muille,  ja  että  tyttöjen  vuosimaksut  alennettaisiin 
samaan  määrään  kuin  poikien? 


Jonkunmoinen  edistys  onkin  huomattava.  Yleisessä  valitusvaliokun- 
nassa  ainoastaan  neljä  jäsentä  enää  veisasi  vanhaa  Kothenilaista  virttä  «hou- 
kuttelemisesta»; etunenässä  oli  kansakoulujentarkastaja  V.  Öhberg,  Muut 
jäsenet  suostuivat  pyytämään  vapaapaikkoja  ensimäiselle  luokalle.  Ja  tur- 
haan hra  Öhberg  puolusti  vastalausettansa  omassa  säädyssään;  tämä  sääty, 
samaten  kuin  luonnollisesti  pappis-  ja  talonpoikaissääty,  hyväksyi  mietinnön, 
ja  siten  saatiin  tässä  kohden  anomus  toimeen.  Ritaristo  ja  aateli  taas  jäi 
vanhalle  kannalleen. 

Toinen  anomus  taas,  joka  koski  tyttöjen  lukukausimaksujen  alenta- 
mista, vei  kummalliseen  loppupäätökseen.  Oli  laskettu  että,  jos  tytöt  mak- 
saisivat yhtä  vähän  kuin  pojat  nyt  maksavat,  niin  koulutulot  vähenisivät 
50,000  markalla  vuosittain.  Tämä  oli  muutamain  mielestä  liian  paljon. 
Aateli  ja  porvarissääty  siis  hyväksyivät  vastalauseen,  jossa  vaadittiin  että 
maksut  olisivat  yhtä  suuria  tyttö-  kuin  poikakouluissa,  s.  o.  että  poikakou- 
lujen  maksut  saisi  korottaa,  esim.  2  5  markaksi.  Ja  yhteensovituksen  kautta 
saatiin  muutkin  säädyt  yhtymään  tähän. 

Tämä  päätös  on  hyvin  kuvaava  sitä  katsantotapaa,  minkä  valtiolli- 
nen työ  synnyttää.  Pääasia  oli  tuo  yhdenvertaisuuskysymys,  että  tytöt 
eivät  maksaisi  enempää  kuin  pojat,  ja  kukkarokysymys,  ettei  valtio  menet- 
täisi tuloja.  Voipi  suostua  oikeutettuun  vaatimukseen,  joka  ei  maksa  kuin 
10,000  markkaa  (ensimäisen  luokan  vapaapaikat),  mutta  kun  se  maksaa 
50,000  —  ei,  silloin  oikeus  on  liian  kallis.  —  Ja  nähtävästi  rahalliset 
syyt  ovat  vaikuttaneet  senkin,  ettei  enää  tohdita  nostaa  «puhdasta  lippua» 
ja  vaatia  rajatonta  vapaapaikkojen  määrää.  Merkillisen  hitaasti  myös  aat- 
teet verotusalalla  kehittyvät:  ei  kukaan  ole  uskaltanut  ehdottaa  sitä,  mistä 
oli  puhetta  jo  1867:  että  maksettaisiin  oppilaista  vanhempien  tulojen  mu- 
kaan —  keino   jolla    helposti  voisi  saada  korvatuksi  köyhille  suodut  edut. 

Sitä  vastoin  on  pidetty  paljo  melua  siitä,  että  oppilasmaksut  mene- 
vät   siihen    rahastoon,   jonka  varoilla  uusia  koulukartanoita  rakennetaan,  ja 

että  olisi  arveluttavaa  vähentää  tämän  «koulurahaston»  tuloja,  koska  mo- 
nelta koululta  vielä  puuttuu  oma  huoneisto.  Siitä  muistutti  myöskin  tämän 
vuoden  valtiopäivillä  hra  senaattori  Yrjö-Koskinen,  nojautuen  1891  vuoden 
viikinkiläisen  valiokunnan  mietintöön.     Ja  hän  jatkoi: 

Omasta  puolestani  tahdon  vain  lisätä,  että  jos  säädyt  tahtovat  suorittaa  koulu- 
rahaston  velat  valtiovarastolle  (nykyään  vähintäin  1,800,000  markkaa»  puhumattakaan 
muutamista  välttämättömistä  rakennuspuuhista,  jotka  tulossa  ovat),  ja  jos  tahtovat  lisäksi 
täyttää  sen  vailingin,  joka  syntyy  kun  lukukausmaksuja  vähennetään,  minä  tietysti  tah- 
don siitä  olla  kovin  kiitollinen.  Mutta  mielipiteeni  asian  yhteiskunnallbesta  merkityk- 
sestä ei  tule  siitä  järkähtymään. 

Se  katsantotapa,  joka  ilmaantuu  näissä  sanoissa,  varmaan  monesta 
kansalaisesta  tuntuu  hyvinkin  oudolta.  Ovathan  sekä  «koulurahasto»  että 
«valtiovarasto»  Suomen  kansan  rahoja,  minkä  tähden  säädyt  maksaisivat 
toisen  velan  toiselle?  Senkötähden  että  hallitus  on  katsonut  hyväksi  sää- 
tää pykälän,  jonka  mukaan  koulumaksut  käytetään  koulurakennuksiin?  Mutta 
jos  sama  hallitus  sen  lisäksi  on  samaan  tarkoitukseen  katsonut  tarpeelliseksi 
käyttää  lähes  2  miljoonaa,  niin  tämä  kai  osoittaa,  ettei  pykälä  vastaa  tar- 
koitustaan; sehän  siis  on  muutettava. 

Yhtä  oudoilta  tuntunevat  monesta  hra  Yrjö-Koskisen  mielipiteet  muis- 
sakin kohdin. 

Niin  hän  esim.  väitti  ettei  koulujen  edusmiehillä  semmoisinaan  ollut 
syytä  nostaa  kysymystä  maksuista.  Huolimatta  uusista  määräyksistä  on  sisään- 
otettujen  oppilasten  summa  melkoisesti  karttunut,  eikä  siis  ole  syytä  pel- 
koon «että  työaine  herroilta  pedagoogeilta  loppuisi».  Ja  «muuta  peda- 
googiUista  seikkaa,  joka  tässä  asiassa  olisi  otettava  lukuun,»  hra  senaattori 
ei  keksinyt. 

Tähän  arvattavasti  useimmat  opettajat  vastaavat,  että  heille  pedagoo- 
geina  on  yleensä  helpompaa  ja  mieluisempaa  opettaa  harvalukuisempaa 
luokkaa  kuin  lukuisaa.  Mutta  toiselta  puolen  on  helpompaa  ja  mieluisem- 
paa opettaa  hyväpäisiä  oppilaita  kuin  huonopäisiä.  Ja  niinkuin  lehtori  Go- 
denhjelm jo  koulunopettajakokouksessa  huomautti,  voimassa  olevat  säädökset 
helposti  voivat  vaikuttaa  sen,  että  hyväpäiset  köyhät  jäävät  koulusta  pois, 
ja  niitten  sijaan  tulee  huonopäisiä  varakkaita. 

Mutta  jos  kohta  kysymys  on,  niinkuin  hra  senaattori  väitti,  enemmän 
yhteiskunnallista  laatua  kuin  pedagoogista,  niin  ei  sillä  ole  sanottu,  etteivät 
pedagoogit  saisi  sitä  nostaa.  Ovathan  hekin  kansalaisia,  yhteiskunnan  jäse- 
niä,   tulevathan    he  lapsia  likemmäksi  kuin  muut,  tuntevatpa  he  paremmin 

kuin  muut,  mitä  uhrauksia  vaaditaan  niiltä,  jotka  kouluttavat  lapsiaan.  On 
helppo  sanoa:  menkööt  koulusta  pois  ne,  jotka  eivät  voi  maksaa;  mutta 
ei  ole  yhtä  helppo  panna  tämä  sääntö  toimeen.  Herrat  poliitikot  tavalli- 
sesti käsittävät  asioita  vaan  «yleisesti»  eivätkä  katso  tarpeelliseksi  ajatella 
yksityiskohtia.  Mutta  juuri  yksityiskohdat  ovat  tämmöisessä  asiassa  tärkeät 
ja  valaisevat,  ja  niitä  saavat  juuri  opettajat  raskaimmin  tuntea. 

Otaksukaamme  että  toisella  luokalla  on  40  oppilasta,  niistä  8  hyvä- 
päistä  vapaaoppHasta.  Luokalle  jää  lukuvuoden  lopussa  5  laiskaa  oppi- 
lasta, kun  sitä  vastoin  kaikki  kolmannen  luokan  oppilaat  pääsevät  neljän- 
nelle. Siis  tulee  kolmannella  olemaan  vaan  35  oppilasta  ja  sen  johdosta 
vaan  7  vapaapaikkaa,  ja  yhden  hyväpäisen  täytyy  ehkä  erota  koulusta  — 
syystä  että  viisi  muuta  oppilasta  ovat  olleet  laiskoja. 

Vielä  suuremmassa  määrässä  tämä  voi  tapahtua  niissä  lyseoissa,  joissa 
on  viisiluokkainen  «pohjakoulu».  Jos  esim.  viidenneltä  luokalta  eroaa  15 
oppilasta  «käytännölliselle  uralle»,  niin  seuraus  siitä  on  että  kolme  muuta 
menettää  vapaapaikkansa! 

Vaan  vielä  hullummin  voi  käydä.  On  tapahtunut  että  toisella  luo- 
kalla 4o:stä  oppilaasta  koko  sr  pyrkii  vapaaoppilaiksi,  vaikka  ei  ole  kuin 
8  paikkaa.  Jos  silloin  noudatetaan  asetusta,  niin  ehkä  täytyy  erottaa  13. 
Oppilasluku  siten  vähenee  27:ksi;  vapaapaikkoja  ei  siis  tule  olemaan  kuin 
5.  Kolmen  täytyy  vielä  erota;  jääpi  24.  Vaan  nyt  ei  ole  kuin  neljä 
vapaapaikkaa,  siis  täytyy  vielä  yhden  erota.  Neljästäkymmenestä  jäisi 
siis  —  23 1 

Ja  semmoiseen  henkiseen  mestaustyöhön,  joka  samassa  on  selvä  mie- 
lettömyys, tahdotaan  opettajakuntaa,  jonka  jäseniltä  muuten  vaaditaan,  että 
heillä  olisi  hellä  sydän  oppilaitansa  kohtaan.  Ja  kaikeksi  onneksi  opetta- 
jilla tavallisesti  on  hellä  sydän,  ja  omista  pienistä  varoistaan  he  maksavat 
oppilasten  puolesta  tahi  kehottavat  muita  sitä  tekemään;  välisti  muut  oppi- 
laatkin panevat  toimeen  iltamia  y.  m.  s.  kootaksensa  puuttuvat  rahasummat. 

No  niin,  sanoo  tähän  aatelismies  hra  Au^,  Ramsay^  «Uuden  ruotsa- 
laisen oppilaitoksen»  johtaja,  tämä  on  vaan  niinkuin  olla  pitää.  Jos  opetta- 
jalla tahi  muilla  on  harras  vakaumus  siitä  että  torpparin  pojan  pitää  tulla 
oppikouluun,  niin  maksakoot  myöskin  siitä. 

Mutta  eikö  yhtä  hyvällä,  jopa  paremmalla  syyllä  voisi  sanoa:  jos 
varakkaat  vanhemmat  tahtovat  panna  lapsensa  hra  Ramsayn  johtamaan  opis- 

toon,  oiin  maksakoot  siitä,  ja  olkoot  vaatimatta  valtionapua.  Onhan  tyhjiä 
paikkoja  kylliksi  Helsingin  valtionlyseoissa. 

Hra  Ramsay  on  äsken  teoksessa  «Suomi  ipilla  vuosisadalla»  sanonut 
suomalaisten  yksityislyseojen  usein  «yllytysten»  synnyttämiksi.  Jokainen  suo- 
menmielinen tietää  mitkä  varsinaiset  «yllyttäjät»  olivat:  v.  Kothen  ja  muut, 
jotka  kohtelivat  kansan  valonhuutoja  samalla  sydämettömällä  tavalla  kun 
hra  Ramsay  nyt  tekee.  Hänkin  siis  ansaitsee  «yllyttäjän»  nimen.  Sillä  joka 
vuosimaksu,  jonka  yksityiset  siten  maksavat  korvataksensa  nykyistä  vääryyttä, 
se  lisää  myöskin  pisaran  siihen  katkeruuden  maljaan,  joka  jo  rupeaa  tule- 
maan täydeksi;  ja  lausunnot  semmoiset  kuin  hra  Ramsayn  lisäävät  siihen 
monta  pisaraa.  Ja  niinkuin  edellisestä  näkyy  on  Suomen  kansa  niin  mo- 
nesti ja  niin  monen  edustajan  kautta  lausunut  mielipiteensä  tässä  asiassa, 
että  ou  aivan  turhaa  potkia  tutkainta  vastaan.  Tässii  on  varmaan  käyvä 
niinkuin  suomalaisten  koulujen  asiassa:  mitä  kovempi  vastarinta  on,  sitä 
täydellisempi  tulee  lopullinen  voitto  olemaan.  Toivottavasti  on  vielä  koro- 
tettava «puhdas  lippu»  ja  vaadittava  rajatonta  vapaapaikkojen  määrää  ja 
suhteellisia  lukukausimaksuja. 

Eikä  siis  ole  asialle  muuta  kuin  hyödyksi,  että  sen  mahtavin  vastus- 
taja, kirkollisasiain  toimituskunnan  päällikkö,  on  selvästi  määrännyt  pro- 
gramminsa.  Tämän  vuoden  valtiopäivillä  hän  näetten  lausui  (U.  Suometta- 
ren referaatin  mukaan): 

Täytyy  ensiksi  tulla  selville  siitä,  mitä  tarkoitusta  varten  juuri  valtio  ottaa 
ylläpitääksensä  korkeampia  opetuslaitoksia.  Minun  ajatukseni  on,  että  se  tapahtuu  etu- 
päässä sitä  varten,  että  valtion  palvelukseen  olisi  saatavissa  tarpeellinen  määrä  valmis- 
tuneita ja  kykeneviä  virkamiehiä.  Se  on  valtion  oma  tarve,  joka  on  synnyttänyt  val- 
tiokoulut.  Yleisen  korkeamman  sivbtyksen  edut  ovat  saaneet  siinä  sivussa  tulla  kaupan 
päälle,  mutta  eivät  milloinkaan  ole  olleet,  eivätkä  saa  olla  pääasiana,  ei  sen  vuoksi 
että  korkeampi  yleinen  sivistys  olisi  yhteiskunnalle  hyödytön,  vaan  siitä  syystä  että 
valtio  ei  ole  mikään  falansteeri  eli  sosialistinen  laitos,  jonka  pitäisi  huolta  pitää  kaik- 
kien jäsentensä  kaikista  sivistystarpeista.  Tässä  kohden  on  yleinen  mielipide  alkanut 
melkoisesti  harhailla,  ja  myöskin  anomuksen  tekijät  maksavat  veroa  samalle  epäsel- 
välle käsitystavalle.  Ajatellaan  oppikoulua  joksikin  kansakouluksi  korkeampaa  sivis- 
tystä varten,  joksikin  nykyisen  tai  vastaisen  yliluokan  kansakouluksi,  ja  katsotaan  ihan 
luonnolliseksi,  että  veronmaksaja  kansa  siihen  uhraa  enemmän  kuin  kaksi  sen  vertaa, 
mitä  yleisistä  varoista  menee  kansakoululaitokselle.  Niin  myöskin  arvoisat  anojat.  — 
—  Tämän  katsantokannan  mukaan  virkamieskoulu  ei  ole  kuin  jatkokurssi  kansakou- 
luun, niin  että  jokaiselle  kansakouluoppilaalle,  tytölle  niinkuin  pojallekin,  pitää  asettaa 
silmämääräksi   pftäsö    valtion    leipäkakon  varalle    pensioneineen,  lahjapalkkioineen.  — 

—  Mutta  meillft  on  enemmän  kuin  monialla  muualla  pelättävänä  köyhälistö,  ei  suin- 
kaan «oppinut  köyhälbtö",  kuten  valiokunta  sitä  nimittää,  sillä  liikanainen  oppi  ei  ole 
meidän  helmasyntejämme,  vaan  virkamieskftyhälistö,  s.  o.  virkamiehiä,  jotka  elämän- 
ikänsä  laahaavat  perässänsä  masentavien  velkojen  kuormaa. 

Naiskoulut  taas  ovat  selvästi  toisessa  asemassa  kuin  poikakoulut,  koska  niillä  ei 
mitenkään  tarkoiteta  kasvattaa  virkamiehiä  („  virkanaisia **  pitäisi  siinä  tapauksessa  sa- 
noa), vaan  antavat  etupäästä  säätyläis-  ja  varakkaimpien  perheiden  tyttärille  korkeam- 
paa opetusta.  Ne  ovat  ja  niiden  täytyy  olla  enemmän  ylimyksellisellä  kannalla  kuin 
poikakoulut.  Eihän  voi  tulla  kysymykseenkään,  että  köyhän  loisen  tytär  niihin  otet- 
taisiin; enimmissä  tapauksissa,  milloin  työväen  piiristä  niihin  oppilaita  on  otettu,  on 
siitä  ollut  sekä  perheelle  että  tytölle  itselleen  pelkkää  haittaa ;  lapsi  vieraantuu  omista 
kotioloistaan,  koko  siitä  piiristä  johon  hän  kuuluu,  eikä  pääse  kumminkaan  mihinkään 
toiseen  piiriin.  Tämä  on  asiain  oma  luonto,  jota  ei  mikään  lainlaatimus  voi  muuttaa. 
Mutta  näin  ollen  tyttökoulujen  pitäisi  kokonaan  olla  yksityisten  kustannettavina  eikä 
valtion.  Läntisessä  naapurimaassamme  valtio  ei  ylläpidä  kuin  yhden  ainoan  naiskoulun 
normaalikouluna  naisopetusta  varten. 

Niinkuin  näkyy  tämä  prograaimi  jyrkästi  sotii  kouluoopcttajain  pro- 
grammia  vastaan.  Vaan  että  viimeksi  mainittu  olisi  meillä  uusi,  se  on 
erehdys.  Että  koulut,  oppikoulutkin,  ovat  olemassa  pääasiallisesti  kansal- 
lista sivistystä  varten,  sen  lausui  Snellman  jo  viisikymmentä  vuotta  sitten 
(ks.  Läran  om  staten  s.  66).  Ja  siitä  mielipiteestä  hän  jo  silloin  johti 
senkin  vaatimuksen,  että  valtion  on  hankkiminen  korkeampaa  sivistystä  ty- 
töillekin; ja   ankaria  sanoja  hän  lausui  tyttöjen  yksityistä  opetusta  vastaan. 

Eikä  hän  siinä  kohden  muuttanut  mielipiteitänsä  senaattorina  oltuaan. 
Sillä  1872  vuoden  valtiopäivillä  hän  lausui: 

Kasvatuksen  periaate  on  yksinkertainen.  Nuorisoa  opetetaan,  jotta  se  koulusta 
päästyänsä  omin  neuvoin  voisi  vaurastua  sivistyksessä.  Tämä  on  tarkoitus,  ja  ainoas- 
taan tämä.  Jos  kouluja  perustetaan  sitä  taikka  tätä  syrjätarkoitusta  varten,  niinkuin 
v.  1856  tapahtui,  kun  oppilaat  jaettiin  eri  tiedekuntiin  ja  erityisiä  siviililukioita  laitet- 
tiin, jotta  muutamain  säätyluokkain  lapset  tulisivat  erotetuksi  tavallisista  oppilaista, 
menetellään  huonosti,  menetellään  mitään  periaatetta  noudattamalla  (man  handlar  prin- 
ciplnst). 

Samaten  kuin  Snellman  myöskin  koulunopettajat  yhä  edelleen  katso- 
vat oppikoulujen  pääasialliseksi  tehtäväksi  sivistyksen  kehittämistä  eikä 
virkamiesten  valmistamista.  Ja  varmaan  sekin  siis  on  erehdys,  kun  hra 
Yrjö-Koskinen  koulunopettajakokoukscsta  sanoi  «ei  voivansa  antaa  kovin 
suurta  arvoa»  sen  yksimielisyydelle  koulumaksukysymyksessä  siitä  syystä  että 
muka  «semmoisissa  tiloissa  ja  varsinkin  kun  aika  on  hyvin  rajoitettu,  järke- 
vämmät  ihmiset  harvoin  ottavat  vaivakseen  tehdä  vastaväitteitä».     Ei,  löy- 


Kattsalaiskouhtjako  vai  virkamieskotduja?  253 


taaksensa  noita  «järkevämpiä»  hra  senaattorin  epäilemättä  täätyy  kääntyä 
niihin  piireihin,  joita  edustavat  hrat  Lille,  Lindh,  Nyberg,  Öhberg,  Schy- 
bergson  ja  Ramsay. 

Minkätähden  siis  hra  Yrjö-Koskinen  nyt  näkee  vaan  järjettömyyttä 
niissä  mielipiteissä,  jotka  ovat  tähän  asti  määränneet  ainakin  kansallismie- 
listen toimintaa  koulukysymyksissä  —  mielipiteitä,  joita  ovat  puolustaneet 
Cleve,  Godenhjelm,  Kihlman,  Geitlin,  Donner,  Löfgren,  ja  ennen  muinoin 
Meurmankin  —  näillä  valtiopäivillä  viimeksimainittu,  hänkin,  varoitti  «hou- 
kuttelemisesta». 

Niin,  minkätähden? 

Luulen  löytäneeni  syyn.  Jo  vuonna  1867  luettiin  Kirjallisessa  Kuu- 
kauslehdessä  kirjoitus  «Koulujen  suomentamisesta»,  jonka  tekijä,  nimimerkki 
Y.  K.,  katsoo,  samaten  kuin  nyt,  oppikoulujen  päätarkoitukseksi  valmistaa 
virkamiehiä.  Mutta  tämä  mielipide  oli  silloin  yhteydessä  mahtavan  edis- 
tyksen aatteen  kanssa.  Suomen  kieli  oli  saatava  tasaarvoiseksi  ruotsinkielen 
rinnalle;  vaan  tämä,  sanoi  kirjoituksen  tekijä,  ei  onnistu  ennen  kuin  on 
saatu  suomalaisia  kouluja  ja  niitten  avulla  kasvatettu  «uusi  herrassäätyinen 
sukupolvi,  jolla  on  suomi  omana  ja  varsinaisena  kielenä.» 

Tämä  oli  silloin  oikeutettu  näkökohta,  mutta  se  oli  vaan  yksi  näkö- 
kohta muitten  rinnalla.  Kansallisen  sivistyksen  kehittäminen,  kansalaisten 
kasvatus,  säätyerotusten  murtaminen  —  kas  siinä  yhtä  tärkeitä  tehtäviä. 
Mutta  kun  lähin  keino,  jolla  kaikki  nämä  tarkoitukset  olivat  saavutettavat, 
oli  sama,  suomalaisia  kouluja,  niin  ei  mitään  erimielisyyttä  suomenmielisten 
välillä  siitä  syntynyt. 

Mutta  nyt  on  asia  toisin.  Suomenkielisiä  virkamiehenalkuja  on  yltä- 
kyllin, mutta  muut  osat  kansallisesta  programmista  eivät  vielä  ole  toteu- 
tettuja.    Sentähden  tiet  nyt  eroavat. 

Syy  siihen  ei  ole  yksistään  entisen  «johtajan».  Sillä  juuri  puolue- 
johtajan asema  voi  helposti  «houkutella»  ihmistä  pitämään  vaan  valtiollisia 
tarkoituksia  silmällä,  katsomaan  vaan  luokkia  ja  niiden  valtasuhteita,  un- 
hottamaan yksityisiä  henkilöitä,  halveksimaan  tunteita.  Ja  helposti  johtajan 
esimerkki  vaikuttaa  muihin,  ja  he  taas  vahvistavat  häntä  tässä  katsanto- 
tavassa. Syypäät  nyt  tapahtuneeseen  eroon  ovat  siis  kaikki  nekin,  jotka 
suomalaisuuden  asiassa  ovat  nähneet  vaan  kysymyksen  vaUasta,  eikä  pää- 
asiallisesti kulttuurikysymystä. 

Mutta   niille,  jotka  yhteiskunnan  laaksoissa  tekevät  työtä  kulttuuriaat- 

teitten  palveluksessa,  niille  on  helpompi  välttää  «suurpolitiikan»  erehdyksiä. 
Jopa  koko  heidän  henkinen  elämänsäkin  riippuu  siitä,  että  tietävät  palvele- 
vansa korkeampia  pyrintöjä.  Vai  kuinka  monta  tahtonee  uhrata  ei  ainoas* 
taan  työnsä,  vaan  koko  elämänsä  harrastuksen  ja  innon  koulunopettajan 
vaivaloiseen  toimeen,  jollei  häntä  yhä  elvyttäisi  korkeampi  tarkoitusperä 
kuin  saattaa  «herrassäätyyn»  kuuluvia  oppilaita  valtion  virkoihin  «pensio- 
neineen,  lahjapalkkioineen»? 

Ei,  jollemme  tahdo  vaipua  «kannikkapolitiikan»  liejuun,  niin  uusia 
korkeampia  ideaaleja  on  asettaminen  pyrintöjemme  päämaaliksi. 

Tahi  oikeastaan:  ei  uusia  ideaaleja,  vaan  vanhat  tunnetut,  ainoastaan 
puhdistettuina  puoluetaistelun  pölystä  ja  kuonasta.  On  vaan  muistaminen, 
että  valtiolliset  ideaalit  ovat  kuolevaisia:  kun  on  saavutettu  se  valtiollinen 
muutos,  jonka  puolesta  on  taisteltu,  niin  aate,  joka  ennen  on  ollut  edis- 
tyksen aate,  voi  muuttua  taantumisen  aatteeksi.  Mutta  kulttuurin  kehitys 
on  loppumaton.  Jos  kohta  muodot  kuolevat,  niin  sisällys  elää  ja  esiintyy 
uusissa,  yhä  korkeammissa  muodoissa. 

Siis  yhä  edelleen:  kansalaiskouluja  eikä  virkamieskouluja! 

Vai  fr  id  Vasen  i  us. 


-^-^^*s$»*-^- 


Suomen  yhdistämisestä. 


Joh,  Rich.  Danielson,  Viipurin  läänin  palauttaminen  muun  Suomen  yhteyteen.    Helsin- 
gissä 1894.  Weilin  &  Göös.     160  siv.  8:o.     Hinta  2:  75. 
—     Viborgs    läns  älerförening  med  det  Öfriga  Finland.    Helsingissä  1894,  Weilin  & 
Göös.     166  siv.  8:o.     Hinta  2:  75. 

«Surulliset  asianhaarat  ovat  viime  vuosina  pakottaneet  meitä  suoma- 
laisia esiintuomaan  uusia  ja  yhä  vaan  uusia  todistuskappaleita  sen  selvän 
ja  horjumattoman  tosiasian  osottamiseksi,  että  keisari  Aleksander  vahvis- 
taessaan Suomen  valtiomuodon  vahvisti  ja  tiesi  vahvistaneensa  hallitusmuo- 
don   vuodelta    1772  ja  yhdistys-  ja  vakuussäännön  vuodelta  1789»,  sanoo 

prof.  Danielson  eräässä  kohden  yllämaioittua  teostansa  (siv.  98).  Matta 
Dämä  surulliset  asianhaarat  ovat  samassa  aikaansaaneet  sen,  että  meillä 
nyt)  jo  ennen  sen  vuosisadan  loppua,  joka  on  nähnyt  nykyisen  valtiollisen 
ja  kansallisen  asemamme  perustamisen,  on  historiallisessa  kirjallisuudes- 
samme sarja  kuvauksia,  jotka  yhteensä  voivat  antaa  kokonaiskuvan  tuosta 
historiamme  merkillisimmästä  kohdasta.  Ja  kiitoksen  siitä  antaa  Suomen 
yleisö  epäilemättä  etupäässä  hra  Danielsonille,  joka  ei  ainoastaan  edellis- 
ten tutkijain  tavalla  ole  julkaissut  erityiskuvauksia  satunnaisesti  tarjona  ole- 
vista aineista  ja  aineksista,  vaan  asetettuaan  itselleen  varman  tehtävän  koon- 
nut kaikki  sen  käsittelemiseen  tarpeelliset  ainekset,  jotka  vaan  tätä  nykyä 
on  ollut  mahdollinen  saada  tutkijan  käytettäviksi.  Tekijä  sanoo  nyt  puheena 
olevan  kirjasensa  esipuheessa  toivovansa,  että  tätä  yksityistutkimusta  niin- 
kuin niitäkin,  jotka  ehkä  tulevat  sitä  seuraamaan,  arvosteltaisiin  ainoastaan 
valmistustyönä  laajempaan,  kehityksen  eri  puolia  kuvaavaan  esitykseen  — 
siitä  aivan  huolimatta,  onko  tämä  yleiskuvaus  kerran  lähtevä  hänen  vai 
jonkun  toisen  kädestä.  Yleisö  ei  voi  mitään  toivoa  hartaammin,  kuin  että 
se  kerran  saisi  nähdä  tuon  yleiskuvauksen  suoritettuna  samalla  tieteellisellä 
tarkkuudella  ja  arvostelukyvyllä  ja  samalla  kirjailijan  taidolla,  jota  se  on 
ihaillut  erityiskuvauksissa.  Kuvattavan  ajan  läheisyys  ja  siitä  seuraava  puo- 
lueellisuuden vaara  ei  voine  tässä  kohden  saattaa  tutkijaa  epäilyksiin  tehtä- 
vänsä tieteellisestä  onnistumisesta,  sillä  meidän  suomalaisten  vakaumuksena 
täytyy  olla,  että  nuo  tapaukset  yhtä  hyvin  vielä  kaksi  sataa  vuotta  kuin 
sata  vuotta  niiden  jälkeen  ovat  mahdolliset  käsitellä  ainoastaan  samalta 
kansalliselta  näkökannalta.  Ja  nyt  juuri  meidän  aikana  esiintvy  voimakkaana 
semmoisen  teoksen  tarve,  ci  niinkään  paljon  aseeksi  vastustajia  vastaan, 
jotka  ovat  päättäneet  olla  tosisyitä  huomioon  ottamatta,  kuin  meitä  itseämme 
varten,  jotka  tunnemme  tarpeen  vahvistaa  luottamustamme  asiaamme  tu- 
tustumalla menneiden  aikojen  onnenvaiheisin. 

Selvä  käsitys  viimeisen  teoksensa  elävästä  yhteydestä  tuon  suuren 
kokonaistehtävän  kanssa  on  antanut  hra  Danielsonille  mahdollisuuden  esit- 
tää Viipurin  läänin  palauttamisen  muun  Suomen  yhteyteen  tavalla,  joka 
tekee  tämänkin  teoksen  renkaaksi  siinä  sarjassa,  jonka  hän  edellisillä  teok- 
sillaan on  luonut.  Samat  henkilöt  esiintyvät  siinä  toimivina  samojen  aja- 
tuksien elähdyttäminä.  Viipurin  läänin  palauttaminen  muodostuu  kohtaukseksi 
Suomen  valtion  perustamisessa.  Ja,  mikä  on  vielä  enemmän  huomiota 
herättävää,  tekijä  johtaa  lukijansa  todistuskappaleiden  nojalla  havaitsemaan, 

että  ei  ainoastaan  Suomen  valtion  perustaminen  vaikuttanut,  että  katsottiin 
tarpeelliseksi  «Uuteen»  Suomeen  liittää  «Vanha»  Suomi,  vaan  voipa  olla 
hyvinkin  todennäköistä,  että  Vanhan  Suomen  onneton  tila,  ne  pulmalliset 
kysymykset,  jotka  siellä  olivat  joutuneet  hallituksen  ratkaistaviksi,  osaltaan 
olivat  vaikuttamassa  jo  keisarin  päätökseen  Uuden  Suomen  järjestämisestä 
eri  valtioksi  Venäjän  valtakuntaan.  Ja  jälkikatsauksessaan  Viipurin  läänin 
kehitykseen  muun  Suomen  yhteydessä,  tekijä  niinikään  löytää  näkökohtia, 
jotka  saattavat  tämän  kulmakunnan  kohtalon  mitä  lähimpään  orgaaniseen 
yhteyteen  koko  Suomen  kansallisten  kohtaloiden  kanssa. 

Katsahdettuaan  Anjalan  miesten  tuumiin  ruotsalaisen  ja  venäläisen 
Suomen  yhdistämisestä  tasavallaksi  Venäjän  suojeluksen  alla,  antaa  hra 
Danielson  kirjansa  toisessa  luvussa  lukijalle  kuvauksen  Kaakkois-Suomcsta 
venäläisenä  maakuntana  eli  lähemmin  sanoen  johtaa  lukijan  ymmärtämään, 
missä  tilassa  se  seutu  oli  silloin  kuin  Venäläiset  v.  1808  valloittivat  muun 
Suomen.  Katsaus  maakunnan  aikaisempiin  vaiheisiin  Venäjän  vallan  alla 
on  scntähdcn  lyhyt  ja  perustuu  Akianderin  sekä  allekirjoittaneen  julkaise- 
miin tutkimuksiin  Viipurin  läänin  historiasta,  mutta  tultuaan  siihen  suureen 
ja  yleiseen  riitakysymykseen  lahjoitusmaiden  laillisesta  luonnosta  ja  isäntien 
siitä  riippuvasta  oikeudesta  veron  saantiin  talonpoikaistilojen  asukkailta  ja 
valtaan  heidän  ylitsensä,  on  tekijä  viehättynyt  tutkimaan  laajemmalta  asiaa, 
semminkin  kun  G.  M.  Armfeltin  papereissa,  jotka  ovat  olleet  tekijän  ar- 
vokkain ennen  käyttämätön  lähde,  hänen  pääkysymyksensä  tutkimisessa,  on 
myös  kirjoituksia  lahjoitusmaakysymyksestä.  Teoksen  kirjallinen  eheys  on 
kumminkin  minun  mielestäni  tullut  kärsimään  jonkun  verran  sen  kautta, 
että  hra  Danielson  on  tähän  kohtaan  sovittanut  niin  runsaan  määrän  ot- 
teita ja  referaatteja  mietinnöistä,  jotka  koskevat  lahjoitusmaakysymystä. 
Välttämätön  tämän  kysymyksen  koskettaminen  teoksessa  epäilemättä  on, 
koska  juuri  lahjoitusmaa-asioissa  parhaiten  osoittautui  venäläisen  hallitus-  ja 
yhteiskuntajärjestelmän  turmiollinen  vaikutus  Viipurin  läänin  oloihin.  Mutta 
eihän  itse  kysymys  sinänsä  muodosta  pääkohtaa  kirjan  aineessa.  Olisi  siis 
ehkä  sopinut  supistaa  tätä  kohtaa  hiukan  ja  kohdistaa  se  enemmän  vaan 
muutamien  merkillisimpien  ja  vaikuttavimpien  henkilöiden  lausuntoihin  sekä 
pääkohtiin  kysymyksen  virallisissa  vaiheissa.  Teoksen  pääaineen  tieteelli- 
nen perustelu  ei  olisi  siitä  tullut  kärsimään,  mutta  nyt  luullakseni  lukija, 
joka  ei  ennen  ole  erityisesti  tutustunut  lahjoitusmaakysymykseen,  ei  jaksa 
hra   Danielsonin    kirjan  toisesta  luvusta  selvittää  itselleen  sen  päämoment- 

teja.  Tämä  tietysti  kummiukin  on  vähäpätöinen  puute,  tuleehan  sitäpaitse 
päätunnelma,  jonka  suurempikin  yleisö  saa  mainitusta  asiasta,  jotensakin 
hyvästi  vastaavaksi  asian  todellista  laitaa,  että  nimittäin  lahjoitusmaakysy- 
mys  todellakin  oli  vyyhti,  jota  taitavimmat  juristit  ja  terävimmät  valtiomie- 
het eivät  kukaan  osanneet  täydesti  tyydyttävällä  tavalla  selvittää  —  ei 
edes  paperilla. 

Tekijä  sanoo  suotavaksi,  että  erittäin  tuo  kuuluisa  Taubilan  riita-asia 
tulisi  tarkan,  oikeuksien  pöytäkirjoihin  perustuvan  käsittelyn  alaiseksi.  Tämä 
olisikin  todella  tehtävä,  ja  tehtävä  ennenkuin  se  on  myöhäistä.  Sillä  aina- 
kin muutamia  vuosia  sitten  olivat  paikkakunnallisten,  sekä  ylempien  että 
alempien  oikeuksien  pöytäkirjat,  joissa  tämä  riita-asia  varmaankin  on  käsi- 
teltynä, talletettuina  niiden  säilymiselle  erittäin  epäedullisessa  paikassa. 
Viipurin  läänin  arkistossa,  joka  sijaitsee  vanhan  harmaakivisen  rakennuksen 
puoleksi  maanalaisessa  pohjakerroksessa,  olivat,  ja  ovat  luultavasti  vieläkin, 
oikeuksien  pöytäkirjat  vv.  1784 — 1811  sijoitettuina  pimeimpään  ja  homei- 
simpaan  nurkkaan,  jossa  nuo  alkuaankin  huonolle  paperille  kirjoitetut  asia- 
kirjat vuosi  vuodelta  yhä  enemmän  murenevat. 

Kirjan  kolmannessa  ja  neljännessä  luvussa  eli  teoksen  pääosassa  tu- 
tustumme reunionituuman  varttumiseen,  vakaantumiseen  ja  toimeen  panoon. 
Nämä  luvut  sisältävät  tietysti  suurimman  määrän  huomiota  ansaitsevia,  ylei- 
sölle ennen  tuntemattomia  seikkoja.  Koska  tekijän  on  onnistunut  saada 
käytettäväkseen  yksityisten  muistelmia  ja  kirjeitä  sekä  mietintöjä,  jommoisia 
tähänastiset  tutkijat  eivät  ole  voineet  tai  saaneet  käyttää,  esiintyvät  pu- 
heenaolevan ajankohdan  historialliset  henkilöt  lukijan  silmiin  paljoa  perso- 
nallisemmin  ja  elävämmin,  heidän  osanottonsa  puheenaolevan  asian  ratkai- 
suun käy  paljoa  selvemmäksi,  kuin  se,  mitä  tähän  asti  ilmestyneestä  kir- 
jallisuudesta, m.  m.  hra  Danielsonin  edellisistä  teoksista,  tiedetään  heidän 
osanotostaan  ja  vaikutuksestaan  esim.  Porvoon  valtiopäivien  kokoonkutsu- 
miseen ja  keisari  Aleksanterin  vakuutuksiin  suomalaisille.  Emme  saa  ainoas- 
taan tietää,  mitä  virallisesti  päätettiin  ja  määrättiin  reunioonin  suhteen  ja 
mitä  ehdotuksia  sen  suhteen  oli  annettu  keisarille,  vaan  Armfeltin  paperien 
ansiosta  tutustumme  asian  koko  kulkuun,  keisarin  yksityisesti  lausumiin  aja- 
tuksiin ja  Suomen  vaikuttavain  miesten  tunteisiin,  toiveisiin  ja  pelkoihin  kus- 
sakin asian  vaiheessa.  Että  G.  M.  Armfeltilla  oli  tärkeä  osa  asian  on- 
nellisessa ratkaisussa,  tiedettiin  kyllä  ennestään,  mutta  että  Sprengtporten, 
Jägerhorn   ja    Klick    vaikuttivat   asian  alkuunpanoon  ja  että  Aleksanteri  jo 

oli  päättän}'t  ryhtyä  tuuman  toteuttamiseen,  silloin  kun  Armfelt  saapui  Pie- 
tariin, mutta  että  se  sittenkin  oli  Armfelt,  joka  suureUa  rohkeudella  ja  sit- 
keydellä ajoi  asian  loppuun,  murtaen  mahtavain  vihamiesten  vastarinnan, 
se  käy  vasta  tästä  teoksesta  selville.  —  Uusi  on  niinikään  se  seikka,  että 
ministeri  David  Alopaeus,  syntyperäinen  Vanhan  Suomen  mies,  todennä- 
köisesti on  tehnyt  tässä  asiassa  kotiseudulleen  palveluksen.  Valitettava  on 
sen  sijaan,  että  hra  Danielsonin  ei  olo  onnistunut  selvittää  Speranskin  vai- 
kutusta asiassa.  Niinkuin  hra  D.  huomauttaa,  Speranskin  mietteet  Suomen 
asemasta  ja  «partikularismista»  yleensä  olivat  omansa  tekemään  hänet  suo- 
siolliseksi reunionituumalle,  jota  vastoin  hänen  osanotostaan  tuuman  herättä- 
miseen ja  toimeenpanemiseen  ei  ole  mitään  suoranaista  tietoa  ja  muuta- 
mat J.  F.  Aminoihn  lauseet  näyttävät  viittaavan  pikemmin  päinvastaiseen 
suuntaan. 

Viidennessä  luvussa  eli  silmäyksessä  eteenpäin  on  erittäin  huomattava 
se  yhteys,  johon  tekijä  osaa  asettaa  lahjoitusmaakysymyksen  lopullisen  rat- 
kaisun ja  tuon  jo  ennen  tunnetun  tuuman  käkisalmelaisten  kihlakuntain  ja 
muutamain  viipurilaisten  pitäjäin  siirtämisestä  takaisin  venäläisiin  kuverne- 
mentteihiu.  Tämä  ehdotus,  jota  ennen  on  luultu  Rehbinderin  esittämäksi 
keisari  Nikolaille  ja  jonka  käsittely  Suomen  senaatissa  ja  lopullinen  koh- 
talo korkeimmassa  paikassa  yksin  ovat  olleet  tunnetut,  olikin,  niinkuin  hra 
Danielson  osoittaa,  alkuaan  esitetty  keisari  Aleksanteri  I:lle,  joka  sen  hyl- 
käsi —  kuten  Rehbinder  itse  sanoo  —  «syistä,  jotka  olivat  todoUmen 
voitto  Suomelle».  Mutta  keisari  Nikolai,  joka  jo  ennen  valtaistuimelle  nou- 
suaan oli  kuullut  Rehbinderin  puhuvan  siitä,  vaati  ja  sai  hänen  ehdoituk- 
sensa  ja  lähetti  sen  Helsinkiin  käsiteltäväksi.  Sillä  välin  oli  lahjoitusmaa- 
kysymys  jo  ratkaistu  182 6- vuoden  asetuksella,  tosin  pahimmalla  mahdolli* 
sella  tavalla,  sen  jälkeen  kuin  ei  enää  voinut  tulla  kysymykseen  maaorjuuden 
asettaminen.  Tämä  kova  kohtalo,  sanoo  tekijä,  oli  se  hinta,  jolla  Viipu- 
rin läänin  talonpojat  lunastivat  itselleen  oikeutensa  pysyä  Suomen  kansa* 
Iäisinä;  takaisin  se  on  heille  suoritettu  siten,  että  hallitus  säätyjen  myötä* 
vaikutuksella  nyt  on  ostanut  ja  talonpojille  edullisilla  ehdoilla  luovuttanut 
takaisin  kaikki  lahjoitusmaat.  Mutta  samalla  kuin  lahjoitusmaille  oli  annettu 
Suomen  lakeihin  ja  laitoksiin  virallisesti  soveltuva,  joskin  niiden  henkeä 
vastaan  sotiva  luonto,  oli  myös  Rehbinderin  tuuma  lahjoitusmaaseudun 
erottamisesta  muusta  Suomesta  menettänyt  sen  ainoan  edun,  joka  sitä  oli 
voinut  suosittaa  muuten  niin  isänmaallismieliselle  miehelle  kuin  Rehbinderille, 


Suomen  yhdistämisestä.        .  259 


eikä  hän  siis  voinut  enää  itsekään  sitä  kannattaa,  vaan  oli  pahoillaan  siitä, 
että  se  nyt  hänen  tahtomattaan  oli  tullut  esille  otetuksi.  Täten  selviää 
tuo  asia,  jota  tähänastisten  tietojen  nojalla  on  ollut  vaikea  ymmärtää.  Hra 
Danielsonin  «silmäys  eteenpäin»  lisää  siis  suuresti  kirjan  arvoa  ja  liittyy 
luontevasti  sen  pääaineeseen,  koska  siinä  lopullisesti  selviää  käsiteltävänä 
olevan  asian  koko  kansallinen  merkitys. 

Lopuksi  muutamia  jälkimietteitä  arvostelijan  puolelta.  Kaikki  kirjai- 
lijat, jotka  ovat  verranneet  Vallhan  Suomen  maalaisoloja  muun  Suomen 
oloihin,  ovat  minun  ymmärtääkseni  liiaksi  yksinomaan  lukeneet  kaiken  sikä- 
läisen rappiotilan  1700-luvun  lahjoitusmaajärjestelmän  ja  venäläisen  halli- 
tustavan syyksi.  Ja  itsestään  selväähän  onkin,  että  tämä  järjestelmä  ei  ole 
voinut  olla  suorastaan  kehoittamatta  talonpoikaa  laiskuuteen  ja  toimetto- 
muuteen maanviljelyksessä.  Kumminkin  sietänee  tuo  arvostelu  hiukan  enem- 
män rajoitusta,  kuin  mitä  yleensä  on  myönnetty  ja  muidenkin  syiden  kuin 
lahjoitusmaajärjestelmän  huonojen  puolien  etsimistä.  Perustan  tämän  aja- 
tukseni kahteen  seikkaan. 

Vähän  tutustuessaan  Vanhan  Suomen  eri  seutuihin  huomaa  pian,  ettei 
väestö  niissä  itäisissä  pitäjissä,  jotka  eivät  ole  olleet  lahjoitusmaina  aina- 
kaan sataan  vuoteen,  esim.  Räisälässä,  Parikkalassa  ja  Sortavalassa,  juuri 
kovinkaan  edukseen  eroa  lahjoitusmaina  vielä  äskettäin  olleiden  naapuripi- 
täjäin väestöstä,  mitä  tulee  taloudelliseen  kykyyn.  Lapveden  kihlakuntaa 
ja  Jääsken  kihlakunnan  pohjoisimpia  pitäjiä,  jotka  ovat  hyvin  takapajulla, 
samoinkuin  Salmin  kihlakuntaa,  ei  tässä  vertauksessa  sovi  lukuun  ottaa, 
koska  nämä  seudut  ovat  maanlaadun  tai  asemankin  puolesta  niin  paljoa 
huonommassa  tilassa.  Sitä  vastoin  lounaiset  pitäjät  ovat  läänin  cdistyncim- 
mät.  Muutamissa  itäisissä  pitäjissä,  jotka  ovat  olleet  lahjoitusmaina,  niin- 
kuin Kurkijoella,  on  väestö  nopeasti  kohottautunut  toimettomuudesta  ja  köy- 
hyydestä. Tästä  näkyy,  että  taloudellinen  tila  Vanhan  Suomen  en  seuduissa 
ei  suinkaan  ole  pysyväisessä  suhteessa  lahjoitusmaa-olojen  laajempaan  ja 
pitkällisempään  tai  vähempään  ja  lyhyempään  vaikutukseen. 

Toiselta  puolen  eroavaisuus  Vanhan  Suomen  ja  muun  Suomen  vä- 
lillä alueiden  rajaseuduissa  ei  koskaan  liene  ollut  eikä  ole  niin  suuri,  mitä 
tulee  varallisuustilaan,  kuin  yleisesti  on  luultu  ja  luullaan.  Kymijoen  yli 
mentäessä  Anjalan  tai  Iitin  seuduilla  eroavaisuuteen  epäilemättä  vaikuttaa 
maanlaadun  huonommuuskin  itäpuolella.  Minkälainen  köyhyys  ja  puute 
vallitsi  Savossa  tämän  vuosisadan  alussa,  voi  lukija  nähdä,  kun  lukee  Histo- 


26o  o.  Hannikaimh. 


rialliseD  Arkiston  viime  vihkoissa  julaistuja  asiakirjoja.  Meidän  aikana  Vii- 
purin läänissä  ei  ole  sanottavasti  tuota  varsinaista  köyhälistöä,  joka  loisten 
nimellä  täyttää  Savon  ja  Pohjois-Karjalan  talonpoikaisasnnnot  ja  tekee  että 
sielläkin,  missä  moitteeton  puhtaus  vallitsee  vieraita  varten  sisustetuissa 
kamareissa,  yhteinen  tupa  pysyy  siivottomana  ja  huonoilmaisena«  Lahjoi- 
tusmaaolot  ja  venäläinen  hallitustapa  sallivat  viime  vuosisadalla  Viipurin 
läänissä  melkein  esteettömän  ja  rajoittamattoman  maanjaon.  Siitä  seurauk- 
sena oli  suurempien  tilain  häviäminen  tai  ainakin  erinomainen  vähentymi- 
nen. Tästä  asianhaarasta,  jota  Viipurin  lääninväestö  voi  kiittää  siitä,  että 
vaivaishoitotoimi  on  siellä  huokeampi  kuin  missään  muualla  Suomessa,  on 
kumminkin  ollut  myös  se  paha  seuraus,  että  monessakin  paikkakunnassa 
kokonaan  puuttuu  suurempia  talonpoikaistaloja,  joiden  asukkaissa  sivistys- 
ja  edistysriennot  ensin  saisivat  jalansijaa  ja  jotka  tekisivät  eron  virkasäädyn 
ja  rahvaan  välillä  vähemmän  jyrkäksi.  Jos  tätä  ylen  tasaista  omaisuuden 
jakoa  maarahvaan  kesken  pidetään  silmällä  verrattaessa  Viipurin  lääniä 
muuhun  Suomeen  ja  erittäin  sen  rajaseutuihin,  Savoon  ja  Pohjois-Karjalaan, 
täytynee  myöntää,  että  paitse  lahjoitusmaaoloja  ja  venäläistä  hallitustapaa 
1700-luvulla  myös  kaukaisemmat  syyt  ovat  vaikuttaneet  edistyksen  heikom- 
muuteen. Sillä  samanlaisia  vikoja  kansanluonteessa  tavataan  koko  Itä-Suo- 
messa, sekä  Savossa  että  Pohjois-Karjalassa,  olkoon  sitten  että  nämä  syyt 
löytynevät  sikäläisen  kansan  itse  alkuperäisessä  mielenlaadussa  tai  saavat 
selityksensä  historiasta  ennen  isoavihaa.  Valitettavasti  ei  siis  voine  toivoa, 
että  lahjoitusmaiden  nyt  piakkoin  päättyvä  jakaminen  perintötiloiksi  talon- 
pojille on  riittävä  parantamaan  epäkohtia  Viipurin  läänissä,  yhtä  vähän 
kuin  hyvä  isojako  muutamia  kymmeniä  vuosia  sitten  ja  mcijeriliikkecn  erin- 
omainen edistyminen  meidän  vuosina  on  riittänyt  parantamaan  epäkohtia 
Kuopion  läänissä. 

o.  Hannikainen. 

Sosiaalinen  kysymys  —  siinä  probleemi,  jonka  ratkaisua  yhä  enene- 
vällä mielenkiinnolla,  jopa  kiihkolla  odotetaan!  Siitä  riippuu  nykyaikaisten 
yhteiskuntien  olemassa  olo.  —  Mistä  on  vihdoin  sen  onnellinen  ratkaisu 
löytyvä?  Onko  se  rauhallista  tietä  enää  mahdollinen?  Vai  olisiko  perin- 
juurinen  mullistus  ja  hävitys  ainoa  tie  pelastukseen  ?  Onko  se  juopa,  joka 
on  erottamassa  nykyisten  yhteiskuntien  alemmat  luokat  ylemmistä,  onko 
se  juopa  ylitsepääsemätön? 

Monelta  taholta  saadaan  vastaus,  joka  ei  suinkaan  ole  omiaan  rau- 
hoittamaan. Tämä  nykyinen  yhteiskunta  —  niin  vastataan  —  on  niin  mä- 
dännyt, ettei  sitä  enää  voi  paikkailla;  se  täyt)7  hävittää,  ja  vasta  sen 
raunioille  voidaan  uusi,  onnellinen  yhteiskunta  rakentaa.  Ja  niitten  luku, 
jotka  tämän  vastauksen  antavat,  ei  suinkaan  ole  vähenemässä.  Päin  vas- 
toin. Yhä  rajummin,  yhä  vaativammin  kuuluu  heidän  äänensä,  ja  vielä 
kamalamman  kaiun  antavat  heidän  huudoillensa  ne  sanoja  vastaavat  teot, 
joihin  äärimmäiset  heidän  joukostaan  ovat  tositeossa  ryhtyneet. 

Onpa,  niin  ollen,  ilahduttavaa,  kun  voi  huomata  tosiasioita,  jotka 
näyttävät  todistavan,  ettei  rauhallinen  kehitys  ole  mahdoton,  että  juopa  ei 
ole  ylitsepääsemätön.  Semmoisena  todistuksena  on  myös  «kristillinen  so- 
sialismi», joka  vaikutti  Englannissa  tämän  vuosisadan  keskivaiheilla. 

Ennenkuin  käyn  esittämään  itse  tätä  liikettä,  koen  muutamin  piir- 
tein kuvata  yleistä  sosiaalista  tilaa  Englannissa,  tämän  vuosisadan  alkupuo- 
liskolla 1). 


^)  Lähteinä  esitykseeni  yleensä  olen  käyttänyt  etupäässä  seuraavia  teoksia: 
G,  V,  Schulzc-Gaevemitz^  Zum  sozialen  Frieden.     B.  I.     Leipzig  18W. 
Z.  BrenianOj  Die  christlich-soziale  Bewegung  in  England.    Leipzig  1883. 
IV,  Lott^  Christentum  und  Arbeiterbewegung.     Leipzig  1891. 
Vrt.  myös  Kaarlo  Ignatius^  Ko-operatiivinen  liike  Englannissa.    (Valvoja  1893, 
siv.  212  seur.). 

I. 

Tämän  vuosisadan  alkupuolella  ilmestyi  Englannissa  samat  yhteiskun- 
nalliset epäkohdat  kuin  muuallakin,  missä  tehdasmainen  suurteollisuus  ja 
vapaa  kilpailu  ovat  käsikädessä  valtaan  tulleet.  Työväki  tuli  suurteollisuu- 
den palveluksessa  entistä  enemmän  riippuvaksi  tehtailijasta.  Ja  suunnaton 
kilpailu  pakotti  taas  työnantajia  —  usein  ehkä  vasten  tahtoaankin  pitentä- 
mään  työväen  työ-aikaa  ja  polkemaan  työpalkkaa  niin  alhaiseksi  kuin  mah- 
dollista. Ja  tässä  tuli  työnantajalle  avuksi  tuo  yhä  lisääntyvä  «työväestön 
reserviarmeija»,  joka,  työttömyydessä  ollen,  ei  muuta  tehnyt,  kuin  polki 
paljaalla  olemassa-olollaan  työtätekevien  palkat  entistä  alemma.  Tämä  «re- 
servi» kasvoi  Englannissa  sitäkin  suuremmaksi,  kun  mitä  vähimpään  tyyty- 
vät, raadat  iiriläiset  alkoivat  tulvaamaUa  tulvata  yli  Englannin  tehdasalueit- 
ten.  Ja  lisäksi  eneni  vaimojen  ja  alaikäisten  työ  tehtaissa  suunnattomasti 
—  V.  1839  oli  ainoastaan  23  %  tehtaan  työväestöstä  täysi-ikäisiä  miehiä 
— ,  seikka,  joka  tietysti  oli  omiaan  huonontamaan  työväestön  toimeentuloa. 
Työnantajat  taas  olivat  Englannissa  suurteollisuuden  alkuaikoina  yleensä 
raakoja  henkilöitä,  jotka  ollen  alkujaan  itse  työmiehiä,  teknillisen  etevänmyy- 
tensä  nojalla  olivat  osanneet  kiivetä  kumppaniensa  olkapäille  ja  joille  kaikki 
kaikessa  oli  aineellisen  rikkauden  kokoaminen.  Valtaansa  tukivat  he  vielä 
pitämällä  varallisuutensa  vallan  avulla  hallussaan  englantilaisen  itsehallinnon 
virat.  Ja  julkista  oikeuslaitosta  saivat  he  useimmiten  myös  tavalla  tai  toi- 
sella omaksi  edukseen  vallita.  Ja  seuratessaan  itsekkäitä  pyyteitään  ja  siten 
sortaissaan  työväkeä,  oli  työnantajalla  silloinen  kansantalousoppi  ja  yleinen 
mielipide  puolellaan.  Niitten  mukaan  oli  itsekäs,  vapaa  kilpailu  ainoa  luon- 
nonmukainen ja  onneen  johtava  järjestys.  Jos  siitä  S3mtyi  epäkohtia,  niin 
leimattiin  ne  välttämättömiksi,  luonnonmukaisiksi,  joita  oli  mahdoton  auttaa. 

Näin  ollen  on  luonnollista,  että  tuo  järjestymätön,  sieltä  täältä  ko- 
koonhaalittu,  tehtaan  työväestö  vajosi  varsinaiseksi  proletariaatiksi,  yhteis- 
kuntaluokaksi, jonka  elämä  syntymästä  hautaan  on  elämistä  kurjuudessa, 
sekä  aineellisessa  että  henkisessä.  Kuinka  yhteiskunta  laiminlöi  kansan 
sivistyksen  levittämistä,  kuvaa  se  seikka,  että  v.  1843  oli  54  milj.  ^:n 
menoarviosta  vain  40  tuhatta  £  määrätty  opetuksen  osalle,  ja  siitäkään  ei 
voinut  tulla  mitään  työväen  osalle.  Ainoat  sivistyksen  jakajat  olivat  val- 
tiokirkko ja  lahkot.  Mutta  nekin  valitettavasti  käyttivät  usein  opetuksen 
jakamista  vain   välikappaleenaan  keskinäisessä  uskonnollisessa  kilpailussaan. 

Sellaiset  olosuhteet  olivat  tietysti  omiaaD  höllittämään  kaikkia  siveelli- 
siä siteitä  työväessä.  Sen  surkeat  asunto-  ja  elantosuhteet  hävittivät  kaiken 
perheellisen  yhteyden  miehen  ja  vaimon,  vanhempien  ja  lasten  välillä. 
Etenkin  naistyö  tehtaissa,  usein  öisinkin,  oli  siveellisessä  suhteessa  turmiolli- 
nen, fyysillisestä  puhumattakaan.  Naisia  oli  v.  1839  tehtaan  työssä  Eng- 
lannissa yli  50^0  koko  työväestä  ja  näistä  melkein  puolet  alle  18  vuo- 
den. Seuraus  oli,  että  —  kuten  työväen  silloisten  olojen  tuntija,  lääkäri 
Gaskell,   sanoo  —  tehtaat   monasti   samalla  olivat  tehtailijoitten  haaremia. 


n. 

Luonnollista  on,  että  tämmöinen  tila  oli  ajan  pitkään  sietämätön,  mah- 
doton. Jo  aikaiseen  puhkesikin  työväen  katkeruus  ja  viha  olevia  oloja  ja 
hallitsevia  luokkia  vastaan  ilmi.  Rikosten  luku  eneni  hirvittävässä  mää- 
rässä ja  työväen  rauhattomuuksia  seurasi  toinen  toistaan  niin,  että  jo  v. 
181 2  täytyi  parlamentin  hyväksyä  laki,  joka  kuolemalla  uhkasi  niitä.  Jotka 
tehtaita  tai  koneita  vahingoittivat. 

Rauhattomuudet  tältä  ajalta  ovat  kuitenkin  vain  hajanaisia  ilmiöitä 
eikä  minkään  järjestetyn  liikkeen  toimeenpanemia.  Järjestetty  työväenliike 
saa  alkunsa  vasta  30-luvun  keskivaiheilla  n.  s.  chartistiliikkeen  kautta. 

Englannin  chartismi  vastaa  nykyistä  Saksan  soliaalidemokratiiaa.  Tämä 
nykyinen  /f^^^^-yhteiskunta  luokka-laitoksineen  on  hävitettävä  —  se  on 
molempien  liikkeitten  tunnuslause  — ;  vasta  nykyisen  yhteiskunnan  raunioille 
voidaan  uusi  perustaa,  joka  on  rakennettu  vapauden,  tasaarvoisuuden  ja 
veljeyden  aatteille.  Etenkin  on  vallitsevat  omaisuussuhteet  «luokka-lainsää- 
dännön» tuloksia.  «Laki  polkee  köyhän  alas,  ja  rikas  säätää  lain»  —  se 
oli  chartistipuhujain  tavallinen  käänne.  «Ja  kuitenkin  —  lisäävät  he  —  on 
köyhä  työmies  rikkauden  lähde.» 

Sosiaalinen  reformi  oli  siis  chartisteille  pääasia.  Poliitilliset  reformit, 
joita  he  tahtoivat,  olivat  vain  välikappaleita  —  ja  kaikkea  merkitystä  vailla, 
ellei  niillä  voinut  tuota  pääreformia  saada  aikaan.  Nuo  poliitilliset  reformit 
sinänsä,  joita  liberaalit  ja  radikaalit  heille  tarjosivat  sosiaalisten  asemesta, 
olivat  vain  kiviä  leivän  asemesta.  «Chartismi,  ystäväni,  ei  ole  mikään  po- 
liitillinen  kysymys,  joka  koskee  sitä,  että  te  pyydätte  vaalioikeutta;  chartismi 
on    veitsi-  ja   kahveli-kysymys;  charta  merkitsee  hyvää  asuntoa,  kelvollista 

syömistä  ja  juomista,  hyvää  toimeentuloa  ja  lyhyttä  työ-aikaa»  —  sanoi 
kerran  muuan  kiihkeimpiä  chartistipuhujia,  metodistipappi  Stephens. 

Niin  siis  chartistit  käsittivät  tuon  «kansan-chartansa»,  jossa  he  pyysi- 
vät yleistä  äänestysoikeutta  ynnä  muita  poliitillisia  reformia.  Ensi  kerran 
se  esitettiin  parlamentille  v.  1837.  Sen  tosin  liberaalinen  parlamentti  hyl- 
käsi, mutta  chartismiliike  yhä  vaan  kasvoi,  innokasta  agitatsioonia  ajettaissa. 

Agitatsioonin  keinoina  käytettiin  lähinnä  laillisia  välikappaleita;  joukko 
anomuksia  parlamentille,  työmiesparlamentin  kokoonkutsumista  j.  n.  e. 
Mutta  vähitellen  keinot  alkoivat  käydä  yhä  väkivaltaisemmiksi.  Puuhattiin 
yleistä  työlakkoa  n.  s.  «pyhää  viikkoa».  Julkiset  kokoukset,  mectings,  joita 
pidettiin  taivasalla  yön  aikaan  soihtujen  valossa,  kävivät  yhä  intohimoisim- 
miksi  ja  meluisimmiksi.  Puhujat  siellä  kävivät  yhä  rohkeammiksi.  Ja  kiih- 
tymys vain  lisääntyi  joka  kerta,  kun  parlamentti  «kansan-chartan»  yhä  uu- 
delleen hylkäsi. 

Hallituksen  täytyi  kieltää  yölliset  meetingit  ja  vangita  toinen  char- 
tistipuhuja  toisensa  perästä  sekä  käyttää  tuon  tuostakin  sotaväkeä  apunaan. 
Mutta  sepä  olikin  melkein  ainoa,  mitä  hallitus  työväenkysymyksen  ratkaise- 
miseksi teki.  Niinpä  Carlyle  syystä  valittaa,  että  parlamentti  käsittelee 
kaikkia  muita  maailman  kysymyksiä,  paitsi  tätä  yhtä,  «joka  kuitenkin  on 
alfa  ja  omega  kaikista».  Luonnollisesti  ei  tämä  kysymys  voinut  sillä  ta- 
valla tulla  ratkaistuksi. 

Ei  näyttänyt  liioin  korkeakirkollisten  puseyläisten  auttamisyritykset  voi- 
van tilaa  todella  auttaa.  He  tosin  tahtoivat  apua  hätääntyneille  tuoda, 
mutta  apua,  joka  ei  tapahtunut  niin  paljon  itse  autettavan  tähden  kuin 
auttajan  armeliaisuuden  harjoittamiseksi.  —  Samoin  myös  tämän 
mainitun  liikkeen  ilmapiiriin  kuuluva  ylimystö,  «nuori  Englanti»,  Disraeli 
johtajanaan,  tarjosi  apua  työväelle,  mutta  armolahjana,  joka  kiinnittäisi 
autetut  lujemmin  auttajiin.  Työväen  itsensä  kautta  ei  tahdottu  sen  tilaa 
parantaa.  Se  olisi  sotinut  kokonaan  tämän  liikkeen  romantillista  katsanto- 
kantaa vastaan.  —  Ja  mitä  valtiokirkkoon  tulee,  oli  se  vajonnut  kokonaan 
vallitsevien  luokkien  kätyriksi.  Se  oli  elatuslaitoksena  korkean  aateliston 
nuoremmille  pojille,  jotka  kirkon  miehinä  saivat  huolettoman  toimeentulon. 
Ei  siis  ihme,  että  kirkko  semmoisena  ollen,  saarnasi  evankeliumia,  joka  oli 
omiaan  pitämään  «köyhiä  kurissa»,  antaen  samalla  rikkaitten  vallitsevien 
luokkien  rauhassa  viettää  itsekästä,  nautinuouhimoista  elämäänsä. 

Näin  oli  EnglanniD  kansa,  kun  vuosisatamme  läheni  keskikohtaansa, 
jaettuna  kuten  Disraeli  lausuu  —  «kahteen  kansallisuuteen»,  jotka  «seiso- 
vat niin  vieraina  vastatusten,  kuin  olisivat  olleet  eri  zooneissa  syntyneet. 
Revolutsiooni  näytti  olevan  välttämättömyys.  Jo  v.  1833  lausuu  puoluee- 
ton Gaskell,  ettei  hän  enää  voinut  toivoa  rauhallista  päätöstä.  —  «Me 
olemme  —  sanoo  englantilainen  etevä  pedagoogi  t:ri  Arnold  v.  1840  — 
me  olemme  pohjattoman  syvyyden  partaalla  ja  meidän  täytyy  ehdottomasti 
kuiluun  syöksyä».  Engels  lopettaa  v.  1848  julkaisemansa  kirjan  englanti- 
laisten työmiesten  tilasta  muun  muassa  seuraavin  sanoin:  «Köyhien  sota 
rikkaita  vastaan,  jota  nyt  jo  yksityisesti  ja  epäsuorasti  käydään^  tullaan  myös 
yleisesti,  kaikkialla  ja  suoranaisesti  Englannissa  käymään.  On  liian  myö- 
häistä rauhalliseen  ratkaisuun.  Luokat  erottautuvat  yhä  jyrkemmin,  vastus- 
tuksen henki  valtaa  työmiehet  enemmän  ja  enemmän,  katkeruus  kohoaa, 
yksityiset  sissikahakat  keskittyvät  huomattavammiksi  taisteluiksi  ja  mielen- 
osoituksiksi, ja  pieni  sysäys  on  pian  riittävä  laviinia  liikkeelle  panemaan.» 


III. 

Tänä  Englannin  yhteiskunnalle  näin  kriitillisenä  aikana  astuu  esiin 
joukko  miehiä,  jotka,  ollen  itse  kristinuskon  läpitunkemia,  pyytävät  kris- 
tinuskon pohjalla  reformeerata  yhteiskuntaa.  Siten  toivoivat  he  voivansa 
rakentaa  sillan  tuon  kuilun  yli,  joka  oli  eri  luokkia  toisistaan  erottamassa, 
ja  nyt  uhkasi  tuhoavata  turmiotaan  koko  olevalle  yhteiskunnalle. 

Tämän  liikkeen,  «kristillisen  sosialismin»,  henkinen  isä  oli  Frederic 
Denison  Maurice^  anglikaani-kirkon  pappi  Lincolns  Innissä  Lontoossa.  Mau- 
ricea  kuvaa  prof.  Brentano  kirjoittamassaan  Englannin  krist.  sosialismin 
historiassa  lahjakkaaksi,  harmooniseksi,  perin  sivistyneeksi  ja  hurskaaksi  mie- 
heksi. «Sen  miehen  pääpiirteenä  —  sanoo  Brentano  Mauricesta  —  on 
mieleeni  painunut  järkähtämätön  totuus  ja  vastustamaton  hyvyys,  yhdisty- 
neinä valtaavaksi  yhteydeksi.  Jä  nämä  molemmat  ominaisuudet  olivat 
niin  hyvin  syynä  siihen,  että  kristinusko  oli  koko  hänen  olentonsa  läpi- 
tunkenut,  kuin  myös  juuri  tämän  vaikuttamia».  Ei  ainoastaan  hänen  yleinen 
maailraankatsantotapansa  ollut  kristinuskon  määräämä,  vaan  hän  myös  ar- 
vosteli kaikkia  ilmiöitä  sekä  luonnossa  että  yhteiskunnassa  kristinuskon  kan- 
nalta. Ja  koko  hänen  vaatimaton,  itsekkyydestä  vapaa  esiintymisensä  vastasi 
hänen  katsantokantaansa. 

Maurice  oli  syDt3myt  v.  1805  Normanstonessa.  Polveutuen  vanhasta 
puritaanisesta  suvusta,  jossa  syvä  uskonnollinen  henki  yhä  vielä  eli,  sai 
hän  jo  vanhemmiltaan  vastaanottaa  kristinuskon  perinnöksi,  jota  hän  läpi 
elämänsä  säilytti  kalleimpana  aarteenaan;  mutta  toiselta  puolen  oli  hän, 
dissenteri-suvusta  polveutuen,  vapaampi  dogmaattisiin  eroavaisuuksiin  näh- 
den, kuin  korkeakirkolliset  yleensä  olivat.  Hän  ja  hänen  ystävänsä,  vaikka 
seisoivatkin  ortodoksisella  pohjalla,  pitivät  kuitenkin  aina  pääasiana  kristin- 
uskossa tuota  mielenlaatua,  joka  maailman  voittaa. 

Omituista  kantaansa  esittämään  ja  kehittämään  oli  hän  nuorena  jo 
tilaisuudessa,  kuuluessaan  «Westminster  Reviewin  aputoimittajiin.  Lehden 
toimittajat  —  niiden  joukossa  myös  John  Stuart  Mill  —  pitivät  näet  kes- 
kustelukokouksia.  Siellä  —  kertoo  Mill  silloisesta  vastustajastaan  Mauri- 
cesta  —  esimtyi  Maurice  toryjen  ja  benthamistien  keskellä  anti-individua- 
listina, antiutilitaristina  ja  antimaterialistina*  Mutta  toiselta  puolen  tuomitsi 
hän  kristittynä  silloista  yhteiskuntaa,  esiintyen  juuri  kristillisen  kantansa 
vuoksi  radikaalisena  uudistajana. 

Yhä  paisuva  työväenliike  kiinnitti  Mauricen  huomion  sitäkin  enemmin 
sosiaalisiin  kysymyksiin.  Niinpä  hän  v.  1830  kirjoittaa  työväen  rauhattomuuk- 
sien tuskastuttavasta  vaikutuksesta  itseensä  ja  lopettaa  sanoen:  «Vaikka  kansa 
kärsii  monesta  huutavasta  ja  kauheasta  synnistä,  niin  on  kuitenkin  nykyjään 
silmiin  pistävin  se,  että  työmieheltä  pidätetään  hänen  palkkansa».  Yhä 
enemmän  vahvistui  hänessä  epäilys  tuon  «yksin  autuaaksitekevän»  konkur- 
renssi-opin  totuudesta,  ja  toiselta  puolen  käy  hän  huomaamaan  yhdyskohtia 
Raamatun  ja  sosialismin  välillä.  Kun  hän  v.  1846  oli  tullut  kappalaiseksi 
Lincolns  Inniin,  alkoi  hän  saarnoissaan  tuoda  näitä  mielipiteitään  esiin.  Saar- 
nat herättivät  huomiota.  Hänen  kuuliakuntansa  alkoi  kasvamistaan  kasvaa, 
ja  vähitellen  keräytyi  hänen  ympärilleen  joukko  nuoria  miehiä,  enimmäk- 
seen juristeja  ja  pappeja,  jotka  omistivat  omakseen  hänen  mielipiteensä  ja 
jotka  myöhemmin  ottivat  itselleen  yhteisen  nimen:  «Kristilliset  sosialistit». 
Mainittakoon  heistä  nyt  pari  etcvintä,  nim.  John  Malcolm  Ludlow  ja  Char- 
les KingsUy. 

Ludlow  oli  nuori  asianajaja,  joka  polveusi  Cromwellin  suvusta.  Hän 
oli  saanut  kasvatuksensa  Ranskassa  ja  siellä  tutustunut  solialisti  Fourierin 
kirjoihin.  Englantilainen  pedagoogi  Arnold  oli  häneen  myös  paljon  vaikut- 
tanut, hänen  avullaan  oppi  Ludlow  yhdistämään  uskon  laajaperäiset  näkö- 
kannat ja  tarmokkaan  toiminnan.     V.    1843  ^^^i  ^^  asianajajaksi  Lincolns 

Inniin,  jossa  häo  tutustui  MaoriceeD  ja  hauen  aatteisiinsa,  jotka  täysin  vasta- 
sivat hänen  omaa  katsantokantaansa.  Hän  oli  nim.  jo  Ranskassa  oDessaan 
tuonut  esiin  väitteen,  että  kaikki,  mitä  sosialiamissa  oli  oikeata,  löytyi  jo 
kristinopissa.  Ludlowsta  tuli  sitte  kristillisten  sosialistien  taitava,  käytän- 
nöllinen järjestäjä. 

Jos  Maurice  oli  se,  joka  kristilliselle  sosialismille  antoi  sen  hengen 
ja  leiman,  ja  Ludlow  sen  käytännöllinen  toimeenpanija,  niin  oli  Charles 
Kingsley  sen  etevin,  kiivain  taistelija.  Hän  oli  hänkin,  kuten  Maurice, 
anglikaani-kirkon  pappi  tähän  aikaan  Eversleyn  seurakunnassa.  Innokkaana, 
hehkuvana  ja  rohkeana  puhujana  oli  hän  kuin  luotu  esiintymään  työmies- 
kokouksissa  ja  viemään  mukanaan  heidän  sydämensä.  Lahjakkaana  kirjaili- 
jana —  hän  oli  jo  julkaissut  muutamia  kauniita  ballaadeja  ja  useita  romaa- 
neja —  voi   hän  helposti  saada  äänensä  kuuluviin  sivistyneitten  piireissä. 

Teoloogina  piti  hän  itseään  Mauricen  oppilaana  aina  siitä  asd,  kuin 
hän  oli  tullut  tuntemaan  tämän  v.  1844.  Sosiaalipoliitikerina  taas  oli  hän 
Carlylen  oppilas. 

Näitten  kolmen  ympäri  k&räytyi  sitte  useita  lahjakkaita,  jaloja  miehiä, 
joista  useat  kuuluivat  Englannin  etevimpiin  sukuihin  ja  ovat  saaneet  etevän 
aseman  yhteiskunnassa. 

IV. 

Ennenkuin  käymme  seuraamaan  «kristillisten  sosialistien»  kannattaman 
liikkeen  historiallista  kulkua,  esitän  pääpiirteet  heidän  yleisestä  kannastaan. 

Perusajatus  siinä  on,  että  maailma  ja  kristinoppi  ovat  molemmat  Ju- 
malasta. Ja  sen  vuoksi  täytyy  myös  kristinopin  ja  maailman  todellisen 
järjestyksen  olla  sopusoinnussa  keskenään.  Niinpä  täytyy  myös  kristinuskon 
ja  ihmiskykyjen  —  mikäli  synti  niitä  ei  ole  turmellut  —  olla  sopusoin- 
nussa keskenään. 

Tästä  kristiUisten  sosialistien  perusaatteesta  johtuu  ensinnäkin  heidän 
suvaitsevaisuutensa  tiedettä  kohtaan.  Siitä  myös  heidän  polemiikkinsa  ka- 
toolista  käsitystä  vastaan,  mitä  kristityn  maailma-suhteeseen  tulee.  Etenkin 
ahdistivat  he  katoolista  armeliaisuusoppia,  jonka  mukaan  —  kuten  he  sa- 
noivat —  köyhät  ovat  vain  sakkinappuloita,  joilla  rikkaat  pelaavat  peliä 
autuudesta.  Näin  asettuivat  he  jyrkästi  puseylaisten  ja  «nuoren  Englannin» 
katsantokantaa  vastaan. 

3 

Tuosta  perusajatuksesta  johtuu  vielä,  että  kristiDoppi,  etenkin  sen 
päätotuus  Kristuksen  kuninkuudesta  —  että  Kristus  on  ihmiskunnan  ja 
jokaisen  ihmisen  kuningas  ja  pää  —  on  niin  oleellista  maailmalle,  että 
missä  se  syrjäytetään,  siellä  täytyy  epäkohtien  sptyä  ja  päin  vastoin. 

Tältä  yleiseltä  kannalta  käyvät  sitte  kristilliset  sosialistit  kritiseeraa- 
maan  olevia  oloja. 

Kun  kristinusko  ensin  ilmestyi  —  näin  kuuluu  tuo  kritiikki  —  pys- 
tyi se  suojelemaan  yhteiskuntaa  hajaantumiselta,  jolla  itsekkyys  sitä  uhkasi. 
Sillä  silloin  ei  kristinoppi  ollut  minkään  erityisen  luokan  tai  kansallisuuden 
oma,  vaan  se  oli  sanoma  kaikille  siitä,  että  Jumala  on  kaikkien  ihmisten 
isä,  joka  kaikkia  kutsuu  vapauteen  ja  käskee  kaikkia  rakastamaan  lähim- 
mäistään. Mutta  kristinoppi  väärennettiin,  kun  se  on  tehty  jonkun  erityisen 
luokan  omaksi  ja  kun  sitä  lakattiin  sovittamasta  kaikkiin  elämän  suhteisiin. 
Näin  pääsi  itsekkyys  jälleen  vallitsevaksi  prinsiipiksi  yhteiskuntaan,  jopa 
julistettiin  sen  yksin  voivan  yhteiskuntaa  ylläpitää. 

Mutta  se  on  väärin.  Sillä  kaikki  suuret  ja  jalot  työt  ovat  semmoiset 
ihmiset  tehneet,  jotka  ovat  taistelleet  omaa  itsekkyyttään  vastaan.  Itsek- 
kyys vain  hajoittaa  ja  turmelee.  Itsekäs  kilpailu  tekee  ylemmät  luokat 
nautinnonhimoisiksi  sortajiksi,  tuotannon  kiiltäväksi,  mutta  pettäväksi,  ja 
työmiehet  se  painaa  ulkonaiseen  ja  sisäUiseen  epätoivon  tilaan.  Sen  vuoksi 
astukoon  kristinusko  jälleen  ulos  kappeleistaan,  kristinusko,  joka  omistaa 
rakkauden,  ja  pyrkiköön  vaikuttamaan  kaikkiin  oloihin,  älköönkä  tyytykö 
poliissin  virkaan,  köyhiä  vain  kurissa  pitääkseen.  Julistakoon  se,  että  so- 
sialismin taloudelliset  periaatteet  ovat  myös  Raamatun.  Ihmiskunta  on 
Raamatun  mukaan  organismi^  jossa  tulee  vallita  vanhurskauden  eikä  itsek- 
kyyden. Ja  vaatikoon  kristinusko  myös  mahtavilta  työmiehille  enemmän 
sivistystä,  sillä  Jumala  on  antanut  kaikille  ihmisille  oikeuden  ja  velvolli- 
suuden kehittää  saamiaan  kykyjä. 

Mutta  samoin  kuin  olevaiset  olot  lepäsivät  itsekkyyden  pohjalla,  sa- 
moin chartismikin,  kristillisien  solialistien  mielestä,  perustui  materialistiseen 
itsekkäisyyteen.  Sen  vuoksi  koko  sen  ohjelma  oli  tuon  väärän  periaatteen 
turmelema. 

Chartismin  vaatima  vapaus,  tasa-arvoisuus  ja  veljeys  —  näin  kritisee- 
rattiin  chartismin  ohjelmata  —  ovat  vain  irvikuvia.  Vapaus  ei  ole  kaik- 
kien   rajoitusten    poistaminen,    vaan    ihmiskykyjen    kehittäminen    mahdolli- 

simmassa  määrässä  ja  ihmisen  eläimellisen  luonnon  alistaminen  ihmisyy- 
den alle. 

Tasa-arvoisuus  ei  liioin  ole  kaikkien  painaminen  alas  samalle  asteelle, 
joka  vain  olisi  karkeinta  epätasaisuutta.  Vaan  tasa-arvoisuus  on  kaikkien 
yhtäläinen  suhde  Jumalaan  ja  mahdollisuus  kehittää  omia  omituisia  kyky- 
jään ja  täyttää  erityisen  tehtävänsä. 

Veljeys  taas  ei  ole  luokkaeron  poistamisessa,  vaan  eri  luokkien  vä- 
listen suhteiden  järjestämisessä  veljeyden  pohjalla.  «Sillä  tämä  —  niin 
tulee  työmiehen  sanoa  varakkaalle,  —  tämä  on  minun  valitukseni  teitä 
rikkaita  vastaan,  —  ei  että  teillä  on  paljon  tavaraa,  jota  mulla  ei  ole  — , 
vaan  että  te  niin  vähän  olette  välittäneet  siitä,  mikä  meille  on  yhteistä, 
ette  te  niin  vähän  olette  työskennelleet,  antaaksenne  minyn  tuntea  ja  tietää 
olevani  ihminen,  ja  etten  siten  ole  tullut  teidän  kansalaiseksenne.» 

Samoin  on  chartismin  käsitys  poUHikista  ja  kansanpoUtiikista  väärä. 
Politiikkiin  kuuluu,  paitsi  kysymykset  kansalaisten  ulkonaisista  olosuhteista, 
myös  kaikki  kysymykset,  jotka  koskevat  henkisiä,  eetillisiä  ja  uskonnollisia 
suhteita.  Eikä  kansan  politiikki  merkitse  vain  yleistä  äänestysoikeutta  ja 
lainlaadintaa  enemmistön  kautta  vastoin  vähemmistöä.  Tämä  olisi  vain 
enemmistö-iyranniiaa.  Kansanpolitiikki  on  ennen  kaikkia  kunkin  yhteiskunta- 
luokan velvollisuuttensa  täyttäminen  toisia  kohtaan. 

Ennen  kaikkia  erehtyvät  chartistit,  kun  luulevat  lakisäädöksien  kautta 
voivansa  saada  sosiaalista  reformia  aikaan.  Ei  ihmissydämmiä  muuteta 
lakipykälien  kautta.  Ja  kuitenkin  on  moinen  sydämmen  muutos,  siveelli- 
nen uudestisyntyminen,  itsekussakin  yksilössä  välttämätön,  jos  sosiaalista  re- 
formia mielii  aikaan  saada.  Ja  tämä  se  on  ollut  —  sanovat  kristilliset 
sosialistit  —  chartismin  ja  kaikkien  sosialististen  systeemien  pääerehdys, 
että  ne,  kuten  vastustajansakin,  tekevät  ihmisestä  vain  ulkonaisten  olosuh- 
teitten tuotteen.  Siksi  ovat  ne  myös  kaikki  epäonnistuneet,  sillä  niillä  ei 
ole  ollut  tarvittavaa  sisällisiä  voimaa,  millä  itsekkäisyyden  voittaa.  Tämä 
voima  pn  kristinuskon  voima,  rakkaus.  Assosiatsiooni-aate  on  vain  kristin- 
opin sovittamista  taloudelliselle  alalle.  Näin  ovat  siis  pahimmatkin  sosia- 
listiset opit  vain  kristillisiä  harhaoppeja.  Kristinusko  on  siis  sosialismin 
ainoa  perustus,  kuten  tosi  sosialismi  on  tosi  kristinuskon  välttämätön  seuraus. 


270  Martti  Ruuth. 


Semmoinen  oli  kristillisten  sosialistien  yleinen  kanta. 

Katsokaamme  kuinka  he  kokivat  näitä  periaatteitaan  toteuttaa! 

Me  olemme  jo  seuranneet  kristillisen  sosialismin  syntyä;  mutta  vielä 
ei  se  ollut  astunut  varsinaisesti  julkisuuteen,  uutena  suuntana.  Se  tapahtui 
revolutsiooni vuonna  1848.  Kun  helmikuun  revolutsiooni  oli  puhjennut  ilmi 
Pariisissa,  matkusti  Ludlow  sinne  yksityisissä  asioissa.  Siellä  näki  hän, 
kuinka  kaikkia  muita  teoriioja  koetettiin  sosiaalisen  tilan  auttamiseksi,  paitsi 
kristinuskoa.  Silloin  päätti  Ludlow  perustaa  Pariisiin  lehden,  joka,  vaikka 
radikaalisena,  asettuisi  kristilliselle  pohjalle.  Mutta  Mauricen  kehotuksesta 
jätti  hän  sen  tuuman,  ja  päätettiin  julkaista  lehti  Englannissa.  Ja  valmis- 
tuspuuhiin  ryhdyttiin  heti. 

Mutta  ennen  kuin  lehti  ennätti  ilmestyä,  oli  jo  ensi  askel  julkisuuden 
tiellä  otettu.  Chartistit  olivat  puuhanneet  suurta  mielenosotusta  chartansa 
hyväksi  10  p:ksi  huhtikuuta  mainittua  vuotta.  Työmiesten  piti  3oo-tuhan- 
nen  suuruisena  joukkona  viemän  alihuoneelle  anomus,  jonka  alle  —  kuten 
sanottiin  —  miljoonat  olivat  kirjoittaneet  nimensä.  Syytä  oli  peljätä  ryh- 
dyttävän vaarallisiin  väkivaltaisuuksiin,  ja  mielet  olivat  kaikkialla  kuohuk- 
sissa. Kun  Kingsley  sai  kuulla  asiasta,  riensi  hän  Lontooseen,  pitääkseen 
mainittuna  päivänä  puheen  työmiesten  kokouspaikalla  mieliä  rauhoittaakseen. 
Mielenosotus  raukesi  kuitenkin  sikseen,  eikä  Kingsleyn  puheesta  sen  vuoksi 
tullut  mitään.  Mutta  kun  mielet  yhä  pysyivät  kiihkoina,  kirjoitti  hän  ju- 
listuksen työväelle,  joka  seinille  naulattuna  seuraavana  päivänä  luettiin 
ympäri  Lontoota.  Siinä  myönnettiin  työväen  kurja  tila  ja  reformin  välttä- 
mättömyys; mutta  kehoitettiin  välttämään  väkivaltaisia  keinoja,  sekä  huo- 
mautettiin, että  jokaisen  reformin  tulee  alkaa  «omasta  minästä»,  joka  us- 
konnon kautta  yksin  on  mahdollinen. 

Näin  oli  ensi  askel  otettu.  Toinen  seurasi  pian:  Ludlown  puuhaama 
lehti  alkoi  nim.  ilmestyä  jo  6  p.  toukokuuta  samana  vuonna.  Se  oli  viik- 
kolehti, nimeltä  «Politics  for  the  People»  —  «Politiikkia  kansaa  varten»  — 
ja  toimittajina  oli  Maurice  ja  Ludlow  sekä  heillä  apuna  joukko  eteviä  kir- 
jailijoita eri  aloilta.  Mieltä  kiinnittävällä,  vaihtelevalla  tavalla  esitettiin 
siinä  sosiaalisia  kysymyksiä  kristilliseltä  kannalta  katsottuina;  ja  sen  ohessa 
käsiteltiin  myös  yleishumaanisia  aineita. 

EteDkin  alussa  oli  vaikeata  saada  lehdelle  lukijakuntaa,  varsinkin  vai- 
kuttavampien työmiesten  piirissä,  joissa  kristilliset  sosialistit  olivat  vielä 
vallan  tuntemattomat.  Vihdoin  onnistui  Ludlown  päästä  erään  chartisti- 
johtajan  Walter  Cooperin  tuttavaksi  ja  saada  hänet  lukemaan  lehteä  sekä 
suosittamaan  sitä  tovereilleen.  Walter  Cooperista  tuli  sittemmin  yksi  krist. 
sosialismin  innokkaimpia  harrastajia. 

£i  kauvaa  kuitenkaan  kestänyt,  kunnes  kristilliset  sosialistit  tulivat 
kylläkin  tunnetuiksi.  Viikkolehden  kirjoitukset  alkoivat  vetää  huomiota  puo- 
leensa, ja  ennen  pitkää  saivat  kristilliset  sosialistit  kritiikkiä  osakseen  puo- 
lelta ja  toiselta.  Chartisti-lehdet  sättivät  heitä  teeskenteleviksi  papeiksi; 
korkeakirkolliset  kauhistuivat  heidän  radikalismiaan ;  dissenterit  taas  sanoi- 
vat heitä  korkeakirkollisten  piispojen  kätyreiksi  j.  n.  e.  Tämä  kritiikki  ei 
suinkaan  masentanut  viikkolehden  kannattajia.  Se  vaan  antoi  heille  kaiva- 
tun tilaisuuden  selvemmin  selittämään  kantaansa.  Paljon  pahempaa  oli 
tilaajoitten  vähyys,  jonka  vuoksi  lehden  täytyi  kolmen  kuukauden  kuluttua 
lakata.  Jotakin  hyötyä  siitä  oli  kuitenkin  jo  ollut.  Noiden  kolmen  kuu- 
kauden kuluessa  oli  yhä  uusia  innokkaita  auttajia  liittynyt  lehden  toimitta- 
jien joukkoon.  Ja  lehden  lakkaaminen  varojen  puutteesta  oli  omiaan  haih- 
duttamaan työmiesten  epäluulot,  jotka  luulivat  kristillisten  sosialistien  olevan 
rikkaitten  salaisia  kätyriä. 

Viikkolehden  lakattua  jatkettiin  työtä  esiintymällä  kokouksissa,  saar- 
noDIa  ja  kirjoittamalla  eri  sanomalehtiin.  Niinpä  julkaisi  Kingsley  romaa- 
ninsa «Yeast»  eräässä  aikakauskirjassa,  voittaaksaen  ylemmät  luokat  kristil- 
listen sosialistien  aatteitten  puolelle. 

Työväkeä  koetettiin  lähestyä  jakamalla  apua,  sekä  ruumiillista  että 
henkistä.  Mauricen  ja  Ludlown  johdolla  kulki  joukko  innokkaita  nuoria 
miehiä,  useimmat  lakitieteen  ylioppilaita,  ympäri  Lontoon  huonomaineisim- 
missä  osissa  apua  antaen  työmiesten  kodeissa.  Perustettiinpa  tilapäisiä 
koulujakin  työmiehiä  ja  heidän  lapsiaan  varten.  Näin  tutustuivat  kristilliset 
sosialistit  yhä  enemmin  työväen  todelliseen  tilaan  ja  tarpeisiin  ja  saivat  run- 
sasta käytöllistä  kokemusta.  V.  1849  alkoivat  nämä  väsymättömät  työ- 
miesten ystävät  hakea  työmiesten  seuraa  heidän  virvoituspaikoissaan  ja 
siellä  pitämään  heidän  kanssaan  kokouksia.  Vaikkakin  heidän  sanansa  usein 
kohtasivat  mitä  kiivainta  vastustusta,  ei  heidän  lämmin,  vakuutusta  hehkuva 
esiintymisensä  kuitenkaan  voinut  olla  vaikutusta  tekemättä.  Eräästä  tuom- 
moisesta  kokouksesta  kertoo  Kingsley  seuraavin  innostunein  sanoin:  «Eili- 

nen  ilta  on  satojen  muistossa  säilyvä  unohtumattomana.  Maurice  oli  suo- 
rastaan verraton.  Tänä  aamuna  ovat  chartistit  mulle  kertoneet,  että  moni 
heistä  tuli  kjryneleihin  saakka  liikutetuksi.  Hän  kohosi  siinä  silmissämme 
jättiläisen  kokoisena  eteemme».  Kun  sitten  koleera  v.  1849  raivosi  Lon- 
toossa kysyttiin  kristillisten  sosialistien  uhrautuvaa  rakkautta  entistä  enem- 
män, ruton  tuottaman  hävityksen  ehkäisemiseksi  työväen  keskuudessa. 

Eivät  kristilliset  sosialistit  kuitenkaan  katsoneet  armeliaisuuden  har- 
joittamista päätehtäväkseen.  Assosiatsiooni-aatehan  se  oli  heidän  mieles- 
tään toteutettava,  kun  oli  kysymyksessä  työväenluokan  tilan  kohottaminen. 
Sen  aatteen  käytännölUseen  toteuttamiseen  eivät  he  vielä  olleet  ryhtyneet; 
mutta  päätös  sitä  tehdä  alkoi  heissä  yhä  kypsyä.  Kaksi  ammattityöläisiä 
koskevaa  kirjoitusta  «The  Morning  Chronide» -lehdessä  v:n  1849  lopussa, 
saattoi  heidät  ryhtjrmään  tuumasta  toimeen.  Nuo  mainitut  kirjoitukset  ku- 
vailivat räikeissä  väreissä  sitä  kurjan  kurjaa  tilaa  mihin  ammattityöläiset, 
varsinkin  räätälityöläiset,  olivat  Lontoossa  joutuneet  n.  k.  «sweating-sys- 
teemin»,  hioittamis-systeemin  kautta,  joka  teki  mahdolliseksi  valtion-leve- 
rantööreille  ja  muille  firmoille  tarjota  valmiita  vaatteita  hyvin  halvasta 
hinnasta  kaupaksi.  Kirjoituksessa  ilmoitettiin,  että  nuo  n.  k.  «epäkunnialli- 
set  firmat»,  jotka  tätä  «hioittamis-systeemiä»  käyttivät,  olivat  yhä  lisäänty- 
mässä, ja  huomautettiin  myös,  että  ostajat,  jotka  noita  epäkunniallisia  firmoja 
käyttivät,  eivät  suinkaan  kuuluneet  yksistään  vähempivaraisten  piiriin.  Ar- 
tikkelit herättivät  ääretöntä  huomiota.  Rahoja  tulvi  Morning  Chroniden 
toimitukselle  köyhien  räätälityöläisten  auttamiseksi.  Toisaalta  taas  kehoi- 
tettiin  edistämään  maasta  muuttoa,  tai  ehdotettiin  muita  apukeinoja. 

Silloin  toivat  kristilliset  sosialistit  esiin  assosiatsiooniaatteensa.  Ludlow 
julkaisi  eräässä  lehdessä  kirjoituksen  «Työ  ja  köyhät»,  jota  työmiehet  kaik- 
kialla innolla  lukivat.  Kirjoituksessa  osoitettiin  ensin  hyväntekeväisyyden 
voimattomuus,  kun  oli  kysymyksessä  auttaa  kokonaisen  luokan  tilaa,  luokan, 
jolta  ei  puuttunut  tahtoa  eikä  voimaa  työhön  vaan  työtä.  Sitte  osoitetaan 
muitten  ehdotettujen  apukeinojen  riittämättömyys.  Ja  lopuksi  sanotaan,  ettei 
oikea  apukeino  ole  mikään  systeemi,  vaan  se  on  mielen  muutos.  Tulee  tuntea 
toinen  toisensa  saman  organismin  jäseniksi:  «Meidän  tulee  oppia  tuntemaan, 
että  kaikki  omaisuus,  kaikki  taito,  kaikki  voima,  kaikki  viisaus,  kaikki  työ 
ei  ole  mitään  muuta,  kuin  meille  kaikkien  hyväksi  uskottu  laina;  meidän 
tulee  oppia,  että  kaikkiin  näihin  Jumalan  lahjoihin,  eikä  vain  yhteen  ainoaan 
nähden,  tuo  Proudhonin  hämmästyttävä  aksioomi  —  omaisuus  on  varkautta 

—  tulee  todellilliseksi  totuudeksi,  jos  kukin  niitä  nauttii  vain  yksin  itsensä 
hyväksi,  tuntematta  velvollisuutta  Jumalaa  tai  lähimmäisiään  kohtaan».  Ja 
tämän  mielialan  käytöllinen  sovitus  on  assosiatsiooniaate,  jota  lopulla  kirjoi- 
tusta selitetään  ottamalla  esimerkiksi  Ranskassa  yritetyt  produktsiooni-asso- 
siatsioonit  ja  Englannissa  paraillaan  edist3rvät  konsumtsiooni-assosiatsioonit 

Jo  seuraavan  vuoden  1850  alussa  päättivät  kristilliset  sosialistit  pe- 
rustaa räätälien  produktsiooniassosiatsioonin*  Kun  tarvittavat  rahat  oli  koossa, 
pantiin  tyOverstaa  ja  myymälä  kuntoon* 

Pitämällä  kokouksen  räätälinkisäUien  kesken,  jossa  assosiatsiooniaatetta 
heille  esitettiin,  innostutettiin  ne  asiaan.  Voittaakseen  ylemmät  luokat  yri- 
tykselle kirjoitti  Kingsley,  salanimellä  «Parson  Lot»,  kirjasen  nimeltä 
«Halpoja  vaatteita  ja  ilettäviä».  Siinä  hän  puritaanisen  saarnaajan  innolla 
ja  jyrkkyydellä  kuvaa  rikkaille  luokille  ja  omille  säätytovereilleen,  millä 
hinnalla  heidän  halvat,  hienot  pukunsa  olivat  useinkin  hankitut  ja  saarnaa 
heiUe  parannusta  itsekkyydestään. 

«Kuningas  Ryence  —  näin  alkaa  kirjanen  —  piti,  prinssi  Arthuri- 
tarun  mukaan,  yllään  vaippaa,  johon  oli  kuningasten  partoja  kiinni- 
tetty. Ranskan  ensimäisen  revolutsioonin  aikana  oli  — -  kuten  Carlyle 
kertoo  —  Meudonissa  verstaita  ihmisnahkojen  parkitsemista  varten.  Mam- 
mona, samalla  tyranni  ja  revolutsioneeri,  seuraa  näitä  molempia  jaloja  esi- 
merkkejä —  kunniallisella  tavalla  tietysti,  sillä  mammona  vihaa  julmuutta; 
ruumiiUinen  kipu  on  hänestä  paholainen,  pahin  pahasta,  jota  hän  ei  velt- 
toudessaan voi  kuvitellakaan.  Niinpä  huudahtaa  hän  säälistä,  jos  palkattua 
sotamiestä  piiskataan;  mutta  vaippansa  varustaa  ja  jalkansa  koristaa  hän 
miesten  lihalla  ja  vaimojen  verellä,  häpeällisyydellä,  rutolla,  raakuudella 
ja  toivottomuudella,  ja  sitte  myhäilee  hän  mielihyvästä  ajatellessaan  räätäli- 
laskunsa  pienuutta.  Ulkokullattu!  —  sinä  joka  sääskiä  seulot  ja  kameelia 
nieleti  Mitä  on  pieksäminen  tai  hirttäminen,  mitä  kuningas  Ryencen  vaippa 
tai  Meudonin  karvariverstaat  verrattuna  orjuuteen,  nälkäännääntymiseen,  elä- 
män turmioon,  vuosikantiseen  vankeuteen  luolissa,  jotka  ovat  ahtaampia  ja 
likaisempia  kuin  inkvisitsioonin,  ja  se  on  tänään  tuhansien  englantilaisten 
vaatteentekijöiden  tila».  Tähän  tapaan  jatketaan  sitte  kautta  koko  kirjasen 
tuota  ruoskimista.  Eikä  ihme  että  se  herätti  ääretöntä  huomiota.  Tekijä 
kyllä  sai  kärsiä  sen  huomion  johdosta,  minkä  teos  saavutti,  mutta  räätäli- 
assosiatsiooni  siitä  hyötyi  suuresti.  Jo  helmikuun  n  p.  v.  1850  avattiin 
sen  myymälä  ja  verstaa,  jossa  työskenteli  12  räätälinsälliä.    Ja  tästä  päi- 

västä  aikain  Maurice  ja  hänen  liittolaisensa  alkoivat  nimittää  itseään  «kris- 
tillisiksi sosialisteiksi».  Heidän  aatteittensa  leviämistä  edistivät  ne  sarjat 
kirjasia,  joita  he  oman  lehden  puutteessa  vv:n  1850  ja  1851  kuluessa  jul- 
kaisivat ja  etenkin  Kingsleyn  uusi  romaani  «Alton  Locke,  Tailor  and  Poet», 
jossa  hän  taiteellisesti  ja  psykoloogisesti  hienolla  tavalla  kuvaa  lahjakkaan 
räätälityöläisen  taisteluja  ja  kärsimyksiä,  hänen  hakiessaan  ammattinsa  tu- 
kalissa oloissa  t37dyt7stä  janoavalle  hengelleen. 

Samalla  aikaa  jatkettiin  yhä  käytöllistä  toimintaa:  perustettiin  uusia 
assosiatsiooneja  ja  annettiin  kannatusta  toisille.  Ja  samassa  määrin  kasvoi 
työmiesten  luottamus  kristillisiin  sosialbteihin.  Heidän  neuvojaan  ja  apuaan 
pyydettiin  yhä  taajempaan.  Tämän  johtamistyön  järjestämbeksi  perustivat 
he  «seuran  työmies-assosiatsioonein  edistämistä  varten».  Tä- 
män seuran  vaikutuksen  kautta  levisi  assosiatsiooniliike  yhä  laajemmalle  ei 
ainoastaan  Lontoossa  vaan  myös  maaseuduilla.  Voidakseen  paremmin  edis- 
tää ja  auttaa  eri  yhdistyksiä  lähetti  yhdistys  lähettiä  ympäri  maata,  ja  mar- 
raskuussa V.  1850  rohkeni  se  ruveta  julkaisemaan  omaa  äänenkannattajaa, 
nimeltä  «The  Christian  Socialist»,  ajoittain  Ludlown,  ajoittain  Hughesin  ja 
lordi  Godericfain  toimittamana.  Se  oli  —  sanoo  Brentano  —  työmieslehti, 
jonka  vertaista  ei  liene  ennen  eikä  jälkeenpäin  julkaistu. 

Tähän  aikaan  myös  syntyi  yhteys  kristillisten  sosialistien  ja  Oweni- 
laisten  assosiatsioonien  kanssa,  jotka  muutamia  vuosia  aikasemmin  olivat 
päässeet  uuteen  vauhtiin  Rochdale  keskustana  (Katso  Valvoja  v.  1893  s. 
219).  V.  1850  matkusti  Maurice  «edistäjien»  seuran  presidenttinä  Roch- 
daleen  y.  m.  paikkoihin  sikäläisien  assosiatsioonien  pyynnöstä,  ja  näin  tuli 
vasituisesti  virallisesti  aikaan  yhteys  «edistäjien»  ja  näitten  assosiatsioonien 
välillä  suureksi  siunaukseksi  englantilaiselle  assosiatsiooniliikkeelle  yleensä. 
Siitä  enemmän  tuonnempana. 

Tämä  verrattain  rauhallinen  edistyksenaika,  jonka  kuluessa  assiatsioo* 
niaate,  tuo  kristillisten  sosialistien  lempiaate  sai  voiton  toisensa  jälkeen, 
oli  vain  tyyntä  myrskyn  edellä.  Sillä  nyt,  kristillisen  sosialismin  näin  vauh- 
tiin päästyä,  alkoi  vihamielisyys,  entistä  kiukkuisempi,  ilmetä  sitä  vastaan 
etenkin  hallitsevissa  luokissa.  Sanomalehdet  kaikenkarvaiset  alkoivat  pau- 
hata heitä  ja  etenkin  assosiatsiooniaatetta  vastaan.  Tämä  vihamielisyys 
tuli  ilmi  parlamentissakin,  jossa  hyljättiin  eräs  Ludlown  pnuhaama  laki- 
ehdotus assosiatsioonien  sisällisen  järjestyksen  turvaamiseksi  Suurta  huo- 
miota  herätti    myös,    kun    Kingsley  kiellettiin  saarnaamasta  erään  saaman 

tähden,  joDka  hän  piti  muuanna  sunnuntaina  v.  1851  Lontoon  maailman- 
näyttelyyn tulleille  työmiehille.  Lontoon  piispan  täytyi  kuitenkin  pian  pe- 
räyttää  antamansa   kielto,  kun  saarna  painosta  oli  julkisuuteen  ilmestjmyt. 

Tämä  kaikki  vaan  lisäsi  kristillisten  sosialistien  populaarisuutta  ja  asso- 
siatsiooniliikkeen  edistystä.  Siihen  vaikutti  myös  heidän  esiintymisensä 
konetyömiesten  työlakon  aikana  vv.  1851  ja  1852,  jolloin  he  turhaan  koe- 
tettnaan  taivuttaa  työnantajia  sovinnolliseen  keskusteluun  työmiesten  kanssa, 
astuivat  julkisesti  puolustamaan  työmiesten  kohtuullisia  vaatimuksia.  Itse 
asiassa  eivät  he  kuitenkaan  hyväksyneet  työlakkoja  eikä  työmiesliittojakaan, 
etenkin  aikaisemmin,  muutoin  kuin  hätäkeinoina,  koska  ne  olivat  rakennetut 
itsekkäälle  taistelu- periaatteelle. 

Kirjoituksessaan  «Työ  ja  köyhät»  sanoo  LudIow,  puhuessaan  työ- 
miesliitoista  («trade  unions»)  seuraavasti:  «Koalisatsioonien  arvo  on  paraim- 
massa  tapauksessa  negatiivinen.  Totta  tosiaan  täytyy  tämän  meidän  yhteis- 
kuntamme oUa  joutuneen  kummalliseen  soppeen,  kun  työmiehet  elatuksensa 
tähden  tai  parempaa  elatusta  saadakseen  ovat  pakotetut  seisauttamaan 
työnsä.  Seisauttamaan  työnsä!  Mitä,  —  samalla  kun  puoli  maata  vielä 
on  asumatonna  ja  toinen  puoli  elättää  tuskin  k3rmmenettä  osaa  siitä,  mitä 
se  voisi  elättää,  —  kun  vielä  puolet  ihmiskunnasta  on  verhoomattomia 
villiä,  onko  silloin  aika  keskeyttää  työ,  vaikkapa  vain  päiväksi,  vaikkapa 
vain  hetkeksi?»  Kuten  sanottu,  sai  työnantajien  tyly  käytös  heidät  -- 
näistä  heidän  mielipiteistään  huolimatta  —  julkisesti  astumaan  lakkolaisten 
puolelle,  ja  tämä  heidän  miehuullinen  esiintymisensä  tuotti  heille  työmies- 
ten täydellisen  luottamuksen,  joskin  sen  sijaan  parjausta  ylemmiltä  luokilta. 

Parlamentissakin  saivat  he  vihdoin  voiton,  kun  Ludlown  puuhaama 
lakiehdotus  hyväksyttiin  v.  1852  (Katso  Valvoja  1893  s.  219).  Näin  oli 
assosiatsioonien  kehitys  saanut  lain  turvaa.  Kun  ensimäinen  assosiatsioonien 
edustajien  konferenssi  pidettiin  Lontoossa,  samana  vuonna,  oli  siinä  28 
edustajaa  läsnä  ja  suuri  joukko  assosiatsiooneja  oli  edustettu  kirjallisesti. 
Kaikkialta,  etenkin  pohjoisista  kreivikunnista,  tuli  ilahduttavia  sanomia  liik- 
keen edistymisestä.  Nyt  alkoivat  pahimmatkin  vastustajat  vaieta,  jopa  kuu- 
lui entisten  vastustajien  joukosta  sieltä  täältä  hyväksymistäkin. 

Muutamissa  vuosissa  olivat  kristilliset  sosialistit  saaneet  suuria  aikaan. 
Mutta  eivät  he  vieläkään  olleet  tyytyväiset  saavuttamiinsa  tuloksiin.  Hei- 
dän pääpyrintönsähän  oli  alusta  aikain  ollut  moraalisen  uudestasyntymisen 
aikaansaaminen,  ja  sitä  tosiasiaa  että  siihen  yhä  vielä  työtä  tarvittiin,  eivät 

saadut  tulokset  saaneet  heiltä  peitetyksi.  Ja  assosiatsioonien  sisällinen  ke- 
hitys alkoi  yhä  enemmän  osoittaat  että  tuo  siveellinen  peruste  niiltä  puuttui. 
Perustetut  konsumtsiooni-assosiatsioonit  kyUä  menestyivät  ja  yhtimiseen  lisään- 
tyivät, mutta  toisin  oli  produktsiooni-assosiatsioonien  laita,  jotka  vaativat 
suurempaa  siveellistä  voimaa  jäseniltään  menestyäkseen.  Niitä  kohtasi  mo- 
net vastukset,  joihin  oli  syynä  juuri  työmiesten  itsekkäät  toiveet  ja  pyrinnöt. 
Kingsleyn  lause:  «Sosialismi  joko  on  oleva  kristillinen  tai  se  ei  ole  oleva», 
osoittautui  yhä  enemmän  todeksi. 

Saadakseen  muutosta  aikaan  tässä  kohden  päätti  «Yhdistys  assosiat- 
sioonien edistämistä  varten»  perustaa  opetuslaitoksen  työväen  tiedollista  ja 
siveellistä  kasvatusta  varten.  Syksyllä  v.  1854  avattiin  tuo  uusi  opisto, 
«Working  Men^s  College».  Opetusta  annettiin  siinä  yleensä  kaikille  työ- 
miehille, ja  mikäli  mahdollista  myös  heidän  vaimoilleen  ja  lapsilleen.  Ope- 
tussuunnitelma oli  niin  monipuolinen  kuin  mahdollista,  ja  opettajiksi  koe- 
tettiin saada  etevimpiä  miehiä  kaikilta  aloilta.  Niinpä  ovatkin  «VVorking 
Men^s  College» n  opettajina  olleet  miehet  semmoiset  kuin  historioitsija  Gar- 
diner, kulttuurihistorioitsija  Ruskin,  luonnontutkijat  Huxley  ja  Tyndall  y.  m. 
Opetusta,  jota  annetaan  luennoimalla  sekä  kyselemällä,  ovat  tuossa  Colle- 
gessa nauttineet  tuhannet  työmiehet.  Ja  vuosien  kuluessa  on  siitä  vesoutunut 
toisia  samanlaisia  opistoja  sekä  Lontoossa  että  muissa  kaupungeissa. 

Rinnan  jatkoi  «yhdistys  assosiatsioonien  edistämistä  varten»  käytöl- 
listä  työtään  ja  löysi  uusia  tarkoitusperiä  toiminnalleen.  Niinpä  ovat  kris- 
tilliset sosialistit  olleet  sovinto-istuimien  ja  työväenapurahastojen  innokkaim- 
pia edistäjiä  ja  vaalireformin  v:lta  1867  kannattajia.  Heidän  epäluulonsa 
ammattiyhdistyksiä  vastaan,  josta  edellä  on  mainittu,  alkoivat  myös  aina- 
kin osaksi  haihtua.  Niinpä  on  Ludlow  kirjoittanut  niitten  järjestämisestä 
kirjoituksia,  jotka  ovat  parainta,  mitä  Englannissa  työmiesliittojen  hyväksi 
on  kirjoitettu.  Ja  ennen  mainittu  Thomas  Hughes,  yksi  «The  Christian 
Socialist>in  toimittajia,  tuli  sittemmin  ammattiyhdistysten  mitä  innokkaim- 
maksi  edistäjäksi. 

Tuo  kristillisten  sosialistien  lempiaate,  produktsiooni-assosiatsioonit,  ei 
vain  ole  tahtonut  menestyä,  vaikka  he  sitä  asiata  niin  innokkaasti  ovat  aja- 
neet. Etenkin  E.  V.  Nealella  on  myöhempinä  aikoina  suuri  ansio  näihin 
nähden.  Ilman  hänen  väsymätöntä  työtään  olisivat  ne  —  sanoo  Brentano 
—  varmaan  vajonneet  pikkukaupustelijan  kannalle. 


Kristillinen  sosialismi  Englannissa  tämän  vuosisadan  keskivaiheilla.        277 


VL 

Knn  katsahdamme  niitä  tuloksia,  jotka  kuvaamamme  liike  on  saavut- 
tanut, on  ennen  kaikkia  huomattava  se  merkitys,  minkä  se  on  saanut  yleensä 
koko  Englannin  yhteiskunnan  kehitykselle.  Kristillisten  sosialistien  on  nim. 
onnistunut  poistaa  se  ylipääsemätön  juopa,  joka  Englannin  yhteiskuntaluokk- 
aa oli  oUut  erottamassa.  Ylemmissä  luokissa  vallitsee  nykyjään  alempien 
luokkien  tarpeitten  ja  pyrintöjen  S3rmpaatinen  tunnustus,  joka  monella  ta- 
valla käytännössä  ilmenee.  Työväestö  taasen  on  tullut  maltillisemmaksi, 
ja  ymmärtää  ylempien  luokkien  välttämättömyyden.  3jltä  todistaa  se  tosi- 
asia,  että  nykyinen  sosiaalidemokraattinen  mullistusliike  ei  ole  mainittavaa 
alaa  Englannin  työmiesten  kesken  voittanut;  ja  chartismi  —  se  on  kuollut. 
Työväen  kysymystä  koetetaan  ratkaista  rauhallisella  tavalla  olevien  olojen 
perustalla. 

«Paljon  on  vielä  varmaan  tekemistä  —  sanoo  Brentano  lopettaessaan 
kristillisen  sosialismin  historian  —  ja  paljon  on  varmaan  yhäti  oleva  teh- 
tävää* Mutta  ihmetyttävän  paljon  on  aikaan  saatu.  Melkein  kaikkeen,  mitä 
aikaan  on  saatu,  ovat  kristilliset  sosialistit  alun  tehneet;  heillä  on  ollut 
rohkeutta,  opilla  ja  esimerkillä  näjrttää  tietä  edeltä.» 

Mitä  kristillisten  sosialistien  merkitykseen  tulee  Englannin  assosiat- 
siooni-liikkeeseen  nähden,  niin  on  tosi,  etteivät  he  ole  tämän  liikkeen  varsi- 
naiset alkuunpanijat.  Se  ansio  tulee  Robert  Owenille  ja  n.  k.  Rochdalen 
pionieereille.  Mutta  he  ovat  kuitenkin  sekä  käytöllisen  toimintansa  että 
etenkin  teoreettisen  vaikutuksensa  kautta  nykyisen  assosiatsiooni-  cli  ko-ope- 
ratiivisen  liikkeen  henkiin  herättäjiä  ja  levittäjiä.  Antamalla  sille  perustuk- 
seksi uuden  kristillis-ideaalisen  aatepohjan  vastoin  Owenin  itse  asiassa  mate- 
rialistista ja  utilitaarista  katsantokantaa,  jolle  hän  oli  rakentanut  useinkin 
fantastiset  tuumansa  ja  toiveensa,  ovat  he  tulleet  nykyisen  ko-operatiivisen 
liikkeen,  niin  sanoakseni,  uskontunnustuksen  luojiksi,  joka  ilmenee  yhä  vielä 
assosiatsioonikongresseissa  ja  assosiatsioonikirjallisuudessa.  Kristillisen  so- 
sialismin ajoista  asti  on  myös  assosiatsiooniliike,  vaikka  tosin  pääasiallisesti 
vain  konsumtsiooni-assosiatsiooneina,  yhä  vaurastunut  ja  laajentunut  hämmäs- 
tyttävään määrään. 

Samoin  on  heidän  perustamansa  VVorking  Men's  College  ja  sen  haa- 
rat  yhä  edistyneet.    Ja  nämä  ovat  kaiketikin  pidettävät  tienraivaajina  ny- 

kyiselle  yliopistonlaajenDus-liikkeellc,  joka,  EnglanDissa  aljettaaan,  on  vesan 
jo  tneilläkiD  kasvattanut. 

Mitä  taas  kristillisten  sosialistien  sosiaaliteoreettiseen  kantaan  tulee, 
oli  se  yleensä  sama  spirituaalmen  ja  anti-individualistinen  kanta  kuin  Carly- 
lella  oli,  joka  varmaan  on  paljon  vaikuttanut  heihin.  Heidän  kantansa  vaan 
oji  positiivisesti  kristillinen. 

Sosialismi  semmoisena,  kuin  he  sen  käsittivät,  ei  ole  otettava  sen 
sanan  tavallisessa  meridtyksessä.  Se  merkitsi  heillä  vaan  heidän  anti -indi- 
vidualistista ja  antimaterialistista  kantaansa,  jonka  mukaan  yhteiskunta  on 
organismi,  jossa  tulee  vanhurskauden  vallita,  vastoin  individualistis-materia- 
listista  kansantalousoppia.  Tällä  kannalla  ollen,  seisoivat  he  myös  vastoin 
nykyaikaista  materialistista  sosialismia,  joka  alkaa  ulkonaisista  reformeista, 
pitäen  ainakin  teoriiassa  ihmistä  vain  ulkonaisten  olojen  tuotteena.  Kris- 
tilliset sosialistit  sitä  vastoin  —  kuten  olemme  nähneet  —  panivat  sisälli- 
sen reformin  ulkonaisen  välttämättömäksi  ehdoksi. 

Lopuksi  tahdon  kiinnittää  huomiota  kristillisen  sosialismin  suhteeseen 
kristinuskoon.  Kristillisten  sosialistien  periaatehan  oli,  että  «kuten  kris- 
tinusko on  sosialismin  välttämätön  ehto,  niin  on  tosi  sosialismi  tosi  kris- 
tinuskon välttämätön  seuraus».  Kun  ottaa  sanan  «sosialismi»  siinä  merki- 
tyksessä, kuin  he  sitä  käyttivät,  ei  voine  muuta  kuin  yhtyä  tuohon  lauseeseen. 
Sillä  epäilemättä  vaatii  kristinoppi  niin  hyvin  yksityisen  kuin  yhteiskunnan 
uudistumista  vanhurskauteen.  Tätä  yhteiskunnan  uudistustahan  kristityille 
muistuttaa  yhäti  tuo  kristinuskon  ideaaliyhteiskunta,  Jumalan  valtakunta. 
Ja  se,  että  kristilliset  sosialistit  koettivat  kristinopin  hengessä  sisällisen  uudis- 
tuksen eikä  ulkonaisen  mahdin  kautta  reformeerata  yhteiskuntaa,  todistaa, 
että  heillä  oli  verrattomasti  syvempi  käsitys  kristinuskosta,  kuin  tavallisilla 
sosialisteilla  yleensä,  St.  Simonilla  y.  m.,  kun  ne  joskus  Raamattuun  ve- 
toavat. Huomattava  on  myös  kristillisten  sosialistien  käsitys  armeliaisuu- 
desta, sen  tehtävästä  ja  merkityksestä,  jota  kristillisillä  ihmisillä  on  taipu- 
mus usein  liian  suureksi  arvata,  kun  on  kysymys  koko  työväestön  tilan 
parantamisesta. 

Mutta  siinä  he  varmaan  erehtyivät,  kun  luulivat  kristinopista  voivansa 
suoraan  ottaa  absoluuttisen  sosiaalisen  systeemin.  Sitä  kristinoppi  ei  sisällä 
eikä  se  ole  sitä  tahtonutkaan  sisältää,  yhtä  vähän  kuin  se  on  säätänyt  mi- 
tään   hallitusmuotoa,  joka  kelpaisi  kaikille  kansoille  ja  kaikiksi  ajoiksi.     Ja 

niinpä  assosiatsioonien  relatiivinen  merkitys  kyllä  ilmeni  produktsiooni-asso- 
siatsioonien  oman  kehityksen  kautta. 

Monessa  kohdin  ei  siis  kristillinen  sosialismi  ole  onnistunut  koettaes- 
saan ratkaista  sosiaalista  kysymystä;  mutta  paljon  on  se  sittekin  sen  rat- 
kaisemiseksi aikaan  saanut.  Ennen  kaikkea  on  sen  työ  todistuksena  siitä, 
ettei  se  juopa,  joka*  uhkaa  niellä  yhteiskunnat  kuiluunsa,  ole  poistamaton, 
vaan  että  rauhallinen  ratkaisu  on  mahdollben,  kun  sen  eteen  oikeassa  hen- 
gessä työskennellään. 

Martti  Ruuth. 


Viime  valtiopäivien  työstä. 


I.     Puolueitten  asemasta. 

Ne  hyväntahtoiset  vakuutukset,  joita  parina  viime  vuonna  usein  on 
kuultu,  siitä  että  kielikysymys  on  «mennyt  polttopisteensä  ohi»,  että  enti- 
set puolueet  ovat  hälvenneet  antaaksensa  sijaa  uusille  puoluemuodostuksiUe, 
osoittautuivat  pian  1894  säätykokouksen  aljettua  perättömiksi.  Tuskin  kos- 
kaan ennen  ovat  puolueet,  ruotsinmielinen  puolue  ja  suomalainen  puolue 
—  tietysti  «vanha»  suomalainen  puolue  —  seisoneet  yhtä  jyrkästi  vastak- 
kain. Tuskin  koskaan  on  jokainen  maamme  sisäUistä  politiikkaa  koskeva 
kysymys,  tuntuipa  se  sitten  olevan  kuinka  vähässä  yhteydessä  tahansa  kieli- 
kysymyksen kanssa,  siinä  määrässä  tullut  riitakapulaksi  mainittujen  puolueit- 
ten välillä.  Tätä  asianlaitaa  voi  syystä  valittaa,  mutta  tosiasia  on  konsta- 
teerattava.  Ettei  noihin  rauhoittaviin  vakuutuksiin  ollut  paljon  uskomista, 
eikä  suurta  rauhaa  alkavilla  valtiopäivillä  odottamista,  voi  myöskin  selvem- 
pinäköinen  edeltäpäin  varmaan  arvata.  Rauhaa  ei  tosiaankaan  valmisteta 
vastapuolueen  syyttämisellä  isänmaan  etujen  kavaltamisesta  omien  puolue- 
tarkoitustensa  hyväksi.  Tämmöinen  syytös  luonnollisesti  tekee  mahdotto- 
maksi jokaisen  lähenemisen  ja  varsinaisen  yhteisvaikutuksen.  Kun  valtiopäi- 
vät kokoontuivat  oli  siis  vanha  puoluejako  edessä,  ja,  niinkuin  pian  nähtiin, 
puolueitten  asema  yleensä  ennallaan.     «Kaksi  säätyä  kahta  vastaan.» 


28o  Kustavi  Grotenfelt. 


Mutta  olihan  meillä  näillä  valtiopäivillä  olemassa  uusi  puolue:  «nuori 
suonudainen  puolue».  Sittenkuin  edellisillä  valtiopäiviUä  jonkunlaisia  oireita 
siitä  jo  oli  näkynyt,  käytti  se  tällä  kertaa,  samoin  kuin  sen  äänenkannattaja 
«Päivälehti»,  kaikkia  tilaisuuksia  näyttääksensä  että  se  todellakin  nyt  oli 
eri  puolueeksi  muodostunut.  Intoa  ja  vaivaa  sen  harrastajat  eivät  sääs- 
täneet, ja  jos  se  siitä  huolimatta  ei  tullut  mitään  mainittavaa  kysymysten 
ratkaisuun  vaikuttamaan  eikä  onnistunut  mitään  selvää  ohjelmaa  aikaan  saa- 
maan, niin  ei  suinkaan  saa  heitä  syjrttää  —  vaan  asiaa.  Paitsi  muutamaa 
ääntä  porvarissäädyssä,  oli  sillä  talonpoikaissäädyssä  vähän  toista  kymmentä 
miestä,  ja  sen  toiveet  olivatkin  olleet  siinä,  että  se  tässä  säädyssä  yhdessä 
ruotsinmielisten  kanssa  muodostaisi  enemmistön,  mutta  kuten  tunnettu  nämä 
toiveet  kohta  valtiopäiväin  alussa  surkeasti  pettivät  Missä  määrin  se  sit- 
temmin voi  jossain  kysymyksessä  päätökseen  vaikuttaa,  saamme  seuraavassa 
tarkastaa,  ja  siksi  myöskin  säästää  arvostelumme  puolueen  käytöksestä. 

Vaikka  siis  vanha  puoluejako  1894  vuodenkin  valtiopäivillä  oli  mää- 
räävänä, tämä  ei  kuitenkaan  estä  arvelemasta,  että  tässä  suhteessa  jonkun- 
lainen muutos  meiUä  on  tapahtumaisillaan.  Siihen  viittaa  myöskin  se  ha- 
jaannus, joka  kieltämättä  muutamissa  kysymyksissä  tuli  näkyviin  puolueitten 
keskuudessa.  Tuleva  aika  on  ehkä  tässä  asiassa  näkevä  selvemmin,  ja 
i894:n  säätykokouksesta  löytävä  valaisevia  enteitä,  jotka  meiltä  mukana 
eläneiltä  ovat  jääneet  huomaamatta.  Koetamme  kuitenkin  mekin  katsahtaa 
siihen  ja  näköpiirimme  mukaan  nähdä  mitä  voimme. 

Valitsijamiesten  ja  valiokunnan  jäsenten  vaalissa  otti  enemmistö  kus- 
sakin säädyssä  vallan  haltuunsa,  antaen  vastustajille  niin  niukan  palan  kuin 
mahdollista.  Kuitenkin  voinee  sanoa,  että  pappissääty  ja  talonpoikaissääty 
valiokunnissa  käyttivät  myöskin  niitä  voimia,  joita  löytyi  ruotsinmielisellä 
puolella.  Voiko  samaa  väittää  toisista  säädyistä,  siitä  voi  olla  eri  mieliä. 
Mielestäni  ovat  valitsijamiesten  ja  valiokunnan  jäsenten  vaalit  kauvan  olleet 
vähän  ilahuttava  puoli  valtiollisessa  elämässämme  —  enkä  tahdo  väittää 
ettei  suomenmielinenkin  puolue  ole  siinä  erehtynyt  —  sillä  jos  missään 
niin  olisi  niissä  ainoastaan  sopivaisuus  ja  kyky  huomioon  otettava.  Mutta 
vaikka  luulisi  että  tässä  suhteessa  oikea  näkökanta  pääsisi  vallalle  sitä  hel- 
pommin, kuin  joka  säädyllä  asiasta  päätettäessä  on  täysi  vapaus  yhtyä  mi- 
hin mieUpiteeseen  tahansa,  niin  näytään  meillä  kuitenkin  sokeasti  näissäkin 
vaaleissa  riiputtavan  puolueessa  kiinni.  Ajateltakoon  muutoin  suhteellisesta 
vaalitavasta   mitä   tahansa,   juuri   tämmöisissä  vaaleissa  edustuskunnan  kes- 

kuudessa  olisi  se  ainoa  oikea,  ja  tietääkseni  sitä  myöskin,  joko  lain  tai 
sopimuksen  kautta,  noudatetaan  melkein  kaikissa  ulkomaitten  edustuskun- 
nissa,  siten  että  jokainen  puolue  tai  puolueryhmä  valiokunnissa  aina  tulee 
edustetuksi  jäsenlukunsa  mukaan.  Ohimennen  olkoon  huomautettu  että 
myöskin  meidän  edustuskunnassa  on  ennen  valitsijamiehet,  esim.  n.  s.  «penk- 
kimiehet»  ritaristossa  ja  aatelissa,  epäilemättä  tarkoituksella  ja  yksipuolisuu- 
den välttämiseksi,  valittu  tällä  tavalla  eri  piireistä  —  mutta  tässä  suhteessa 
olemme  menneet  taaksepäin  edellisten  vuosisatojen  kannasta.  Mitään  en- 
teitä parempaan  päin  en  ole  voinut  huomata. 

Suurissa  valtiollisissa  kysymyksissä  olivat  puolueet  yksimielisiä,  ei 
ainoastaan  itse  asiasta,  vaan  tällä  kertaa  myöskin,  täydellisemmin  kuin 
edellisillä  valtiopäivillä,  menettelytavasta.  Niin  päätettiin  kaikissa  säädyissä 
kääntyä  Keisari-Suuriruhtinaan  puoleen  alamaisella  kirjoituksella  perustus- 
lakejamme ulkoapäin  kohdanneitten  hyökkäysten  johdosta.  Alkunsa  oli  tämä 
ehdotus  saanut  «vanhasta*  suomalaisesta  puolueesta.  Toinen  valtioUisesti 
tärkeä  asia  oli  rikoslain  lopullinen  aikaansaaminen,  joka  hyväksyttiin  yksi- 
mielisesti sittenkuin  kuitenkin  herrat  v.  Born,  Schybergson  ja  Jonas  Castren 
olivat  asiassa  pesseet  kätensä. 

Vaan  se  seikka,  joka  pian  valtiopäivillä  veti  varsin  suurta  huomiota 
puoleensa,  ja  jossa  puolueitten  eriävä  kanta  jyrkästi  tuli  näkyviin,  oli  sää- 
tyjen suhde  kotimaiseen  hallitukseen.  Ruotsmmielinen  puolue,  ennen  vuosi- 
kymmenien kuluessa  tottunut  hallituksen  ohjaksissa  olemaan,  oli  varustautu- 
nut  snurenlaiseen  hyökkäykseen  sitä  vastaan,  kun  yhä  selvemmäksi  oli  käy- 
njTt,  että  se  auttamattomasti  oli  sen  johdettavanta  toisille  poluille  joutunut. 
Se  oli  tapahtuva  vapauden  ja  perustuslaillisuuden  nimessä,  joten  toivottiin 
saatavan  sille  mahdollisen  enintä  kannatusta.  Ne  asiat,  joita  erittäinkin 
käytettiin  tähän  hyökkäykseen  hallitusta  vastaan,  olivat  kysymykset  Suomen 
pankin  valtuusmiehistä  ja  ohjesäännöstä,  margariinista,  valtion  metsistä  ja 
osaksi  myöskin  paino-olot  ja  kouluolot,  esim.  k3rsymykset  yhteis-  ja  kansa- 
kouluista. Margariiniasia  on  kai  pidettävä  sinä,  josta  hallituksen  moittijat 
luulevat  parhaiten  hyötyneensä  ja  ansainnee  tämä  kuuluisa  juttu  siis  lyhyesti 
tulla  kerrotuksi.  Jos  mikään,  on  kuitenkin  tämä  sattuva  todistus  siitä,  kuinka 
elefantti  saadaan  kärpäsestä.  Kun  kaksi  vuotta  sitten  syntyi  k3rsymys  mar- 
gariininvalmistuksesta  maassamme,  siis  uudesta  elinkeinosta,  josta  elinkeino- 
lakia  säädettäessä  ei  mitään  tiedetty  ja  jonka  hyödystä  erilaisia  mielipiteitä 
voi   olla,  teki  hallitus  3rmmärtääkseni  aivan  oikein  toistaiseksi  kieltäessänsä 

sen  harjoitusta.  Asia  oli  lykättävä  säätyihin  niiden  päätettäväksi.  Toinen 
asia  on  että  tämä  lykkäys  —  vastoin  kotimaisen  hallituksemme  ehdotusta 
—  tapahtui  sopimattomassa,  jonkun  lakeihimme  ja  oloihimme  perehtymät- 
tömän keksimässä  muodossa.  Mutta  kun  juuri  hallituksen  edellisestä  toi- 
menpiteestä on  koetettu  konstrueerata  lainrikos,  josta  kotimaista  hallitusta 
on  syytetty,  on  tässä  mielestäni  menetelty  varsin  kevytmielisesti  aikoina, 
jolloin  todellista  lainrikkomista  kyllä  yritetään.  Olkoon  kuitenkin  nimen- 
omaan lausuttu  että  suotavaa  olisi  ollut,  ettei  hra  Meurman  talonpoikais* 
säädyssä  puolustaessansa  hallituksen  menettelyä  olisi  antanut  nuoruuden- 
intonsa  viedä  itseänsä  niin  pitkälle  kuin  tapahtui.  Mielestäni  se  päätös, 
johon  talonpoikaissääty  asiassa  lopullisesti  tuli,  oli  kaikin  puolin  hyvä:  moite 
hallituksen  toimenpiteestä  pobtettiin,  mutta  nimenomaan  huomautettiin  että 
esitys  asiasta  on  säädyiUe  annettava.  —  Kokonaan  sikseen  jäi  kauvan  val- 
mistettu rynnäkkö  valtion  metsien  poislahjoittamista  vastaan,  tullen  tunte- 
mattomista syistä  haudatuksi  valiokunnan  laatikkoon. 

Kun  «vanha»  suomalainen  puolue  ei  katsonut  voivansa  ilman  muuta 
yhtyä  tuohon  huutoon  « ristiinnaulitse  I>  solvattiin  heitä  hallituksen  käty- 
reiksi ja  kurjiksi  onnenonkijoiksi.  Surkea  ilmiö  valtiollisessa  elämässämme 
on,  että  solvaus  ja  epäiltäväksi  tekeminen  näyttää  yhä  enemmän  tulevan 
aseeksi  vastustajia  vastaan,  kun  ei  voi  heidän  mielipiteitään  kumota.  Mutta 
vanha  suomalainen  puolue  on  jo  siihen  niin  tottunut,  että  se  siitä  huoli* 
matta  voi  astua  matkansa  hievahtamatta  puolelle  tai  toiselle.  Ne  jotka 
sitä  vastoin  kohta  riensivät  lipuille,  kun  kutsuttiin  aseisiin  itsevaltaista  halli- 
tusta vastaan,  olivat  «nuoret»:  kun  oli  valittava  vapauden  ja  hallituksen 
välillä,  niin  ei  voitu  epäilläkään.  Kaikissa  luetelluissa  asioissa,  kansakoulu- 
asia  ehkä  poisluettuna,  vaikka  siinäkin  äänestettiin  mukana  kirkollisasiain 
päällikköä  vastaan,  kuultiin  nuorten  ja  heidän  äänenkannattajansa  suusta 
vielä  kiivaampia  soimauksia  hallituksen  käytöksestä,  kuin  itse  ruotsinmieli- 
seltä taholta.  Ja  niin  sokeasti  syöstiin  esiin,  että  ensi  hädässä  yhdyttiin 
moitteeseen  metsäasiassakin,  jossa  kuitenkin  hallituksen  menettely  selvästi 
edustaa  vapaa-  ja  kansanmielistä  katsantoa.  Nuori  suomalainen  puolue  1894 
v:n  valtiopäivillä  näyttää  elävän  sata  tai  kumminkin  viisikymmentä  vuotta 
takaperin  ajassa,  jolloin  ei  vielä  tietty  mitään  muuta,  kuin  että  hallituksen 
aina  täytyi  edustaa  virkamies-  ja  ylimysvaltaa.  Viime  vuosikymmenien  ku- 
luessa on  kuitenkin  melkein  yhtä  usein  nähty  eri  valtakunnissa,  niin  suu- 
rissa  kuin    pienissäkin,  että  hallitus  on  nähnyt  parhaimmaksi  etsiä  tukensa 

juuri  kansan  suuressa  joukossa.  Olisi  sentähden  sopinut  odottaa  että  «nuo- 
ret» ensin  olisivat  tehneet  itsellensä  selväksi,  missä  määrin  rynnäkkö  halli- 
tusta vastaan  todellakin  tarkoitti  edistää  vapaamielisyyttä  ja  kansanvaltaa, 
missä  määrin  mahdollisesti  niiden  vastakohtaa.  Että  rynnäkön  pääsyynä 
itse  asiassa  oli  hallituksen  verrattain  kansallinen  kanta  sisällisissä  oloissamme, 
sitä  nuoret  eivät  nähneet,  eivätkä  tahtoneet  nähdä.  Ihmeekseni  on  kuiten- 
kin aivan  äsken  nuorten  leiristä  kuultu  ääniä  hallituksen  puolustukseksi. 
Osoittaisiko  tämä  että  silmät  ovat  auvenneet?  Sillä  eihän  voi  luulla  että 
«lainrikkojaa  hallitusta»  tahdotaan  kannattaa? 

Mahdollista  on,  että  muutamissa  vanhan  suomalaisen  puolueen  jäse- 
nissä oli  liian  suuri  taipumus  muodostua  «hallituspuolueeksi».  Jos  niin 
oli,  niin  tämä  taipumus  ei  kuitenkaan  päässyt  toteutumaan,  vaan  useissa 
kysymyksissä  lausuttiin  tältäkin  taholta  hallituksen  ehdotuksista  tai  mielipi- 
teistä ankaria  sanoja;  niin  esim.  margariiniasiassakin  (herrat  Danielson  ja 
Donner),  kysymyksessä  koulujen  lukukausimaksuista  y.  m.  Mahdotonta  on 
myöskin  minun  nähdäkseni,  että  suomalainen  puolue,  joka  tahtoo  edustaa 
juuri  kansan  enemmistön  oikeuksia,  milloinkaan  muuttuu  nimenomaan,  tai 
edes  etupäässä,  miksikään  hallituspuolueeksi.  Se  olisi  sen  entisyyden  —  ja 
sen  olemassaolon  oikeuden  pettämistä.  Ainoastaan  likeisessä  yhteydessä 
kansan  kanssa  on  sen  voima,  ja  hallitusta  voi  se  kulloinkin  kannattaa  ainoasti 
sen  mukaan,  mikäli  se  kansan  toivomuksia  edustaa  ja  täyttää. 

Selvää  on,  että  sen  jälkeen  kuin  puhdas  kielikysymys  pääasiassa  on 
tullut  ratkaistuksi,  sikäli  kuin  se  lainsäädännön  kautta  voi  tapahtua,  toiset  kysy- 
mykset yhä  enemmän  astuvat  sijaan  mielipiteitten  erottajina.  Ja  useat  enteet 
menneillä  valtiopäivillä  näyttävät  vakaumukseni  mukaan  viittaavan  siihen, 
että  puoluejako  meilläkin  on  muodostuva  samalle  pohjalle  kuin  useimmissa 
muissa  maissa:  kansanvaltaisuuden  ja  sen  vastustamisen,  ylimys valtaisuuden 
pohjalle.  Käytän  tahallani  näitä  nimityksiä,  enkä  vapaamielisyyttä  ja  van- 
hoillisuutta, sillä  vaikka  tosin  luulen  että  todellinen  kansanvaltaisuus  useim- 
miten vie  vapaamieliseen  asioitten  käsittelyyn,  voi  kuitenkin  joskus,  kum- 
minkin näennäisesti,  olla  erotusta  niiden  välillä.  Jos  katselemme  muita, 
paitsi  jo  mainittuja,  asioita,  joissa  puolueitten  eriävä  kanta  tuli  näkyviin, 
nähdään  näitä  enteitä.  Semmoisia  olivat  erittäinkin  kysymykset  äänirajoi- 
tuksesta  porvaris-  ja  talonpoikaissäädyssä,  opetusvelvollisuudesta,  kuntien 
määräämisoikeudesta  väkijuomakaupan  suhteen  ja  viimeksi  valtionvarain  hoi- 
dosta ja  yhteydessä  sen  kanssa  uusien  rautateitten  rakentamisesta.     Kolme 

4 


284  Kustavi  Grotenfelt. 


ensiDmainittoa  asiaa  lähtee  kaikki  kaDsanvaltaisuadoD  kannasta  ja  nostettiin 
suomalaisen  paolueen  kautta,  jota  vastoin  raotsinmielinen  puolue  kaikissa 
osoitti  suurta  vastahakoisuutta  ja  ensimäisessä  heitti  luotaan  kaikki  entiset 
vapaamieliset  taipumukset.  Surullinen  todistus  tästä  oli  hra  Mechelinin 
puhe  aatelissa,  kun  kysymys  oli  valiokuntaan  lähetettävä.  Asian  kohtalo 
näyttää,  että  suomalaisen  puolueen  täytyy  ryhtyä  entistä  paljo  suuremmalla 
toimeliaisuudella  ja  pontevuudella  ajamaan  tätä  tärkeätä  asiaa,  ja  jo  val- 
tiopäiväin väliajalla  saada  yleinen  mielipide  kaikkialla  vastaansanomatto- 
masti ilmautumaan.  —  Mitä  tulee  kysymykseen  valtionvarain  hoidosta,  niin 
huomautettakoon  tässä  ainoastaan  että  varovainen  ja  säästäväinen  raha-asiain 
politiikka  kaikkialla  on  näyttäytynyt  jokaisen  kansanpuolueen  tunnusmerkiksi, 
jota  vastoin  vanhoillisetkin  siinä  usein  voivat  hyvin  «vapaamielisesti»  menetellä. 

Yleensä  kuultiin  ruotsinmielisen  puolueen  riveistä  enää  hyvin  vähän 
puhetta  vapaamielisyydestä.  Melkein  ainoa  kysymys,  jossa  se  vielä  tuli  — 
ja  vaaratta  voi  tulla  —  esiin,  oli  juutalaisasia.  Ja  tässä  asiassa  tapahtui, 
epäilemättä  odottamattomasti  monelle,  että  pappissäädyn  myötävaikutuk- 
sella anomus  hallitukselle  juutalaisten  hyväksi  saatiin  aikaan.  Ansio  siitä 
on  varmaankin  suurimmaksi  osaksi  luettava  sille  ylevämieliselle  puheelle, 
jonka  piispa  Johansson  asiata  käsiteltäessä  piti,  mutta  sittenkään  ei  voi  olla 
katsomatta  päätöstä  merkilliseksi  ilmiöksi  myöskin  avonaisemmasta  ja  va- 
paammasta näkökannasta  itse  säädyssä. 

Puoluekysymysten  luettelo  viime  valtiopäiviltä  ei  olisi  täydellinen,  jos 
ei  vielä  mainittaisi  valtiopäiväin  alkupuolella  niin  kiihkeästi  pohdittua  ky- 
symystä suomen  kielen  käyttämisestä  ritariston  ja  aatelin  kokouksissa,  joka 
näytti  että  vanha  rakkaus  on  tulisin.  Siinä  oli  vielä  jäljellä  kielikysymys. 
Että  aika  jo  oli  käsissä,  jolloin  kielten  tasa-arvo  siinäkin  oli  toimeenpantava, 
sen  ymmärsivät  ruotsalaisenkin  puolueen  viisaammat,  ja  sen  huimapäitten 
ansio  oli,  että  siitä  tehtiin  riita-asia  ja  tuli  tappio  ruotsalaiselle  puolueelle. 
Suomen  kieltä  puhui  ritaristossa  ja  aatelissa  valtiopäiväin  kuluessa  yhteensä 
seitsemän  puhujaa,  joista  kuitenkin  ainoastaan  kaksi  useammin  otti  keskus- 
teluihin osaa. 

Luulen  että  sen  uuden  puoluejaon,  joka  meillä  on  syntymäisillään, 
täytyy  muodostua  jo  historiallisesti  olemassa  olevien  puolueitten  pohjalle. 
Ja  että  kehitys  siihen  päin  kulkee,  siitä  voi  minusta  nähdä  enteitä  1894 
vuoden  valtiopäiväin  tapauksissa.  Nuori  suomalainen  puolue  on  surkeasti 
erehtynyt,  ja    myöhästyttänyt    tätä  kehitystä  asettumalla  mainitulle   kannal- 

leen.  Liitossa  herrojen  v.  Boroin,  SchybergsoniD,  Elvingin  y.  m.  kanssa  ei 
tosiaankaan  rakenneta  mitään  kansanvaltaista  eikä  vapaamielistä  tulevai- 
suuden-rakennusta, niinkuin  se  uneksuu.  Suomalaisen  puolueen  keskuudessa 
vaikuttaen  olisivat  «nuorten»  voimat  voineet  jouduttaa  tapahtuvaa  kehitystä, 
suurempaan  vapaamielisyyteen  päin,  mutta  niinkuin  asiat  ovat,  heidän  esiin- 
tymisensä tietysti  vain  useissa  synnyttää  epäilystä  semmoisia  vapaamielisiä 
harrastuksia  vastaan,  jotka  voivat  etsiä  liittolaista  ylimys-  ja  rahavallan 
luota.  Voi  olla  että  suomalaisessa  puolueessa  löytyy  aineksia,  jotka  eivät 
ole  taipuvaisia  sen  kehitykseen  kansanvaltaiseen  suuntaan,  mutta  jos  kansan 
tahto  tässä  suhteessa  todellakin  saadaan  vakaantumaan  ja  ilmitulemaan, 
rohkenen  uskoa,  että  semmoisetkin  suuremmaksi  osaksi  mukautuvat  ja  py- 
syvät siinä  kansallisessa  lipussa,  jota  ennen  ovat  seuranneet.  Suomalaisen 
puolueen  tulee  laajentua,  kasvaa,  niin  että  se  käsittää  kaikki  harrastukset, 
jotka  todellakin  Suomen  kansan  korottamista  tarkoittavat,  ja  vakaumukseni 
on,  että  se  onkin  sillä  tiellä. 

Kustavi  Grotenfelt 

II.     Valtiovarain  hoitoa  koskevat   kysymykset. 

Kun  edustuskunta  ei  kokoonnu  useammin  kuin  joka  kolmas  vuosi,  ja 
kun  sen  työn  hedelmät  sen  lisäksi  kypsyvät  vasta  valtiopäivä-ajan  viime 
viikkoina,  niin  kehitys  niinä  muutamina  päivinä  tietysti  on  ylen  nopea. 
Senpä  tähden  tuntunee  jo  monessakin  kohdin  vanhentuneelta  mitä  me  kol- 
matta kuukautta  sitten  tässä  lehdessä  (siv.  151 — 163)  kirjoitimme  äsken 
päättyneiden  valtiopäiväin  verokysymyksistä,  jolloin  muun  muassa  luulimme 
voivamme  olettaa,  että  uusi  vero  lopulta  tulisi  tarpeelliseksi.  Niin  ei  kum- 
minkaan käynyt,  josta  kyllä  on  ilovirsiä  veisattu,  ja  jos  kiitokset  pitävät 
paikkansa,  niin  ne  epäilemättä  ovat  omistettavat  valtiovaliokunnan  voitolle 
päässeille  jäsenille,  herroille  L.  Mechelinille,  Felix  Heikelille  y.  m.  Mutta 
lopussa  kiitos  seisoo,  eikä  ole  loppuun  tultu  ennenkuin  paperilla  tehdyt 
kalkkyylit  ovat  ehtineet  todellisuuden  kiirastulen  läpi.  Niinpä  lieneekin 
toistaiseksi  parasta  jollakin  varovaisuudella  katsella  tuota  taitoa,  jolla  ma- 
sentavan synkkä  finanssiasema  yhtäkkiä  saatiin  päivänvaloisaksi  muuttumaan. 
Valtiot  eivät  enemmän  kuin  yksityisetkään  voi  varoja  ja  varallisuutta  luoda 
näppärillä  silmänkääntäjäntempuilla;  kyllä  siihen  pitkällistä  työtä  tarvitaan. 
«Suu  säkkiä  myöten»  on  yksityisen  talouden  johtava  sääntö,  liioin 
jollei    ole    tilaisuutta    uutta  säkkiin  saada.     Toisin  valtiotalouden  hoidossa. 

koska  säkkinä  on  koko  kansan  varallisuus,  siis  ammentamaton  varasto,  josta 
tarpeen  mukaan  voi  ottaa.  Sillä  ei  ole  sanottu,  että  tähänkään  aartehis- 
toon  sopisi  ajattelemattomasti  luottaa;  päinvastoin.  Kun  tarpeen  kyllä 
venyvästä  käsitteestä  alottaa,  täytyy  tietysti  sitä  suuremmalla  varovaisuu- 
della tarkastaa,  mikä  todellakin  on  hyödyllistä  tahi  suorastaan  välttämä- 
töntä; muuten  voidaan  kyllä  helposti  tehdä  kansan  taloudelle  vahinkoa. 

Jotta  voisimme  paremmin  arvostella  lähimmänkin  tulevaisuuden  tar- 
peita, täytyy  meidän  ottaa  huomioon,  mitä  on  edellisenäkin  vuosikymmenenä 
tarvittu  säätyjen  tarkastettaviin  tarpeisiin.  Keskimääräluvut  antavat  tietysti 
paremman  perustuksen  kuin  yksinäiset  numerot. 

Mainitsemme  ensin  valtiopäiväkusiannusten  näennäisesti  vähäisen  mutta 
sittenkin  tuntuvan  valdomenon.     Siihen  on  eri  vuosina  määrätty: 

V.  1882  (1885  vuoden  valtiopäiväin  varalle)  250,000  markkaa. 

„  1885  (1888      „  „  „     )  305,000 

„  1888  (1891      „  „  „     )  475»ooo        „ 

„  1891  (1894      „  „  „     )  370,900        „ 

„  1894  (1897      „  „  „     )  457,200        „ 

Tämä  meno  on  siis  puolessatoista  vuosikymmenessä  kohonnut  noin  82 
prosentilla,  mutta  siihen  ovat  tuntuvasti  vaikuttaneet  muun  muassa  erinäiset 
uudet  tarpeet  sellaiset  kuin  säätytalon  hoito,  säätyjen  kirjasto,  valtiopäivä- 
keskustelujen,  sekä  vanhempain  että  uudempain,  painattaminen,  y.  m.  Jos 
ottaa  ainoastaan  varsinaiset  valtiopäiväkustannukset  lukuun,  nousee  lisäys 
joka  tapauksessa  24  prosentiin,  kun  toisunsa  vertailee  vuodet  1882  ja  1894 
(tahi  oikeammin  vuodet  1885  ja  1897). 

Vielä  nopeampi  on  kansakotäulaitoksen  kustannusten  nouseminen,  ja 
kun  me  tiedämme,  miten  vähän  ylellisyyttä  tässä  kohden  voi  palkoissa  ja 
muissa  menoissa  huomata,  joten  kustannusten  kohoaminen  kokonaan  ku- 
vastaa sitä  tarmoa,  jolla  kulloinkin  tätä  tärkeätä  asiaa  ajetaan,  lienee  jokai- 
nen iloinen  näitten  menojen  enenemisestä.  Niihin  ovat  säädyt  kulloinkin 
osottaneet  varoja  seuraavin  määrin: 

V.   1882  (1883 — 85  vuosien  varalle)  1,596,000  markkaa. 

„    1885  (1886—88       „  „     )  2,556,600 

„    1888  (1889—91       „  „     )  2,841,430         „ 

„    1891  (1892—94       „  „     )  3,687,000         „ 

„    1894  (1895—97       „  n     )  5,200,700         „ 

Viimemainittaun  summaan  voisi  vielä  lukea  105,000  markkaa  lisää 
isäntä-  ja  emäntäkouluja  sekä  kansanopbtoja  varten  ja  10,800  markkaa 
maalla  olevain  kansakouluopettajain  matkarahoihin,  mutta  erotus  ei  tule 
suureksi,  jos  nuo  summat  otetaankin  lukuun.  Niistä  huolimattakin  on  pal- 
jas korotus  tehnyt  säännöllisesti  noin  30  prosenttia  kolmessa  vuodessa  eli 
tasaluvussa  10  prosenttia  vuodessa.  Ensi  valtiopäiville  annettava  esitys 
tulisi  tämän  mukaan  päättymään  menosummaan,  joka  tekee  noin  7  miljoo- 
naa eli  vuotta  kohti  enemmän  kuin  kymmenen  vuotta  sitten  koko  kolmc- 
vuotisjaksoUe. 

Kohoamista  osottaa  sotilaslaitoksemmekin  kulunkiarvio,  kaikeksi  on- 
neksi ei  kuitenkaan  niin  nopeaa  kuin  kansakoulut.  Siihen  on  eri  valtiopäi- 
villä määrätty  allamainitut  summat,  josta  toisessa  sarekkeessa  ilmoitetut 
ovat  olleet  valtiosäätyjen  hankittavat: 

Yhteensä.  Siitä  säätyjen 

hankittava. 

V,  1882  (1883—85    vuosien    varalle)  18,511,765:  71.  9»373»89o:  82. 
„    1885  (1886 — 88         „             „     )  18,699,848:  —        8,729,848:  — 

„    1888  (1889—91         „  „     )  18,737,645:  24.  11,180,645:  24. 

„    1891  (1892—94         „  „     )  19,291,816:  —  13,513,816:  ~ 

„    1894  (1895—97         „  „     )  21,552,329:  —  I5»4i7»329:  — 

Näistä  summista  selviää,  että  sotilaslaitoksemme  menot  yhteensä  eivät 
koko  puheenaolevan  ajan  kuluessa  ole  kohonneet  kuin  16  prosentilla,  ja  sillä 
ajalla  on  kuitenkin  tosin  vähälukuinen  ratsuväkemme  tullut  lisään.  Ver- 
rattuna siihen  surkean  nopeaan  kehitykseen,  joka  tällä  alalla  on  Euroo- 
pan useimmissa  valtioissa  sääntönä,  voipi  tämä  loppupäätös  tuntua  erittäin 
tyydyttävältä.  Mutta  arveluttavampaa  on  nähdä,  miten  säätyjen  hankittava 
summa  tässä  kohden  on  kohoomaisillaan.  Sen  johdosta  että  sotilasrahaston 
vakinaiset  tulot  ovat  vähentyneet,  —  johon  varsinkin  on  vaikuttanut  rustholli- 
vakanssin  lakkauttaminen,  mutta  joka  myös  on  ollut  yhteydessä  verohinnan 
viime  aikoina  tapahtuneen  laskemisen  kanssa,  —  on  säätyjen  täytettävä 
vaillinki  aina  vuodesta  1885  noussut,  ja  rahainhoitokaudelta  1895 — 97 
lisäys  tekee  koko  64  prosenttia  alkusummasta  vuosina  1883 — 85.  Tämän 
tähden  ovatkin  säädyt  sekä  1891  että  1894  ajatelleet,  miten  sotilaslaitok- 
sen    vakinaiset    tulot    voisivat   tulla    sopivalla  tavalla  kartutetuksi,  kysymys 

joka  epäilemättä  on  finanssiemme  tärkeimpiä,  jollei  tahdota  siihen  tulla, 
etteivät  säädyt  suurillakaan  uusilla  veroilla  voi  koota  mitä  vaaditaan. 

Neljäntenä  pääryhmänä  menoja,  jotka  säätyjen  päätöksestä  riippuvat, 
tulee  meidän  muistaa  kustannukset  uusien  rautatätten  rakentamisesta. 

Tähän  tarkoitukseen  on  eri  valtiopäivillä  osotettu: 

V.  1882  (1883  —  85  vuosien  varalle)  12,657.782:  81. 


„  1885  (1886—88 

>» 

„  )  16,644,000:  — 

„  1888  (1889—91 

>> 

„  )  16,602,780:  — 

„  1891  (1892—94 

)» 

»  )  23,495,000:  — 

„  1894  (1895—97 

1) 

„  )  11,507,227:  — 

Niin    epätasaisesti  ei  kuitenkaan  ole  rautateitä  rakennettu,  kun  näistä 
numeroista  voisi  päättää.    Todellinen  vuotuinen  keskimäärä  teki  1879—89 
noin    5  72    miljoonaa,   Ja    vuosina    1890 — 95  lähimmiton  7  Ya  miljoonaa 
Kun    hallitus    tällä  kertaa  tahtoi  vastaista  aikaa  varten  ottaa  keskimääräksi 
ainoastaan  2  ^j^  miljoonaa,  olisi  seuraus  joka  tapauksessa  tullut  hyvin  tuntu 
vaksi.     Hyvällä    syyllä    säädyt    siis    hyväksyivät  4  miljoonan  keskimäärän 
mutta  sen  johdosta  tuli  myös  välttämättömäksi  korottaa  hallituksen  ehdot- 
tamaa lainaa  12  miljoonasta  18  miljoonaan.    Kotimaisia  koottuja  rahastoja 
ei    enää    ole    tarjona,   jotka  voisi  lainaksi  ottaa;  sitä  paitsi  kokemus  kyUä 
selvästi  on  osottanut  tarpeelliseksi  vetää  tänne  ulkomaalaista  pääomaa  niitten 
miljoonien  korvaukseksi,  jotka  rautatietarpeista  on  täytynyt  ulkomaille  lähettää. 

Koska  puhe  valtion  velkaantumisesta  kenties  jo  itsessään  tuntuu  mo- 
nen mielestä  pelottavalta,  tahdomme  tämän  yhteydessä  mainita  muutamia 
numeroja  siinäkin  kohden.  Otamme  silloinkin  kolmevuotisjakson  perustuk- 
seksi, vaikkeivät  tarjona  olevat  tiedot  satu  yhteen  edellä  mainittujen  jak- 
sojen rajavuosien  kanssa.     Pääasiaan  tämä  erotus  ei  mitään  vaikuta. 

Suomenmaan  kotimainen  ja  ulkomainen  valtiovelka  teki: 

I  päiv.  Tammik.  1882  71,172,586:  75  Suomen  markkaa. 

I     »,  M  1885  67,256,352:  59       „ 

I     „  „  1888  70,087,034:  75       „  „ 

I     „  „  1891  82,255,065:  98       „  „ 

l     »»  »»  1894  74»337»738:  —       v  t» 

Jos  nyt  tämän  lisäksi  otetaan  i8  miljoonan  laina,  kohoaisi  velka- 
summa kyllä  92  miljoonaan,  mutta  säännöllisten  vuotuismaksujen  eli  kuole- 
tusten kautta  se  kolmessa  vuodessa  on  jälleen  vähenevä  parilla  miljoonalla, 
jonka  ohessa  1897  vuoden  lopussa  5,844,254  markkaa  vielä  olisi  varattu 
seuraavan  kolmevuotisjakson  rautatierakennuksia  varten.  Sillä  lailla  valtion 
vastuusumma  siis  itse  asiassa  ei  olisikaan  alussa  vuotta  1897  sanottavasti 
korkeampi  kuin  1891  vuoden  alussa,  vaikka  rautatieverkkomme  raha-arvo 
saman  ajan  kuluessa  on  ehtinyt  tasaluvussa  karttua  50  miljoonalla!  Edulli- 
sempaa asemaa  ei  voine  meidän  maanosassa  ja  leveysasteella  vaatia. 

Lukija  jo  tästä  voinee  päättää,  että  Suomen  valtiorahaston  tila  kyllä 
on  vankalle  pohjalle  perustettu.  Kaikki  ne  puheet,  jotka  aikoinaan  pidet- 
tiin «huimauksesta»  rautatiepolitiikkimme  alalla,  ovat  olleet  jokseenkin  tur- 
hia ja  perättömiä,  eivätkä  ainakaan  kolmeen  vuoteen  saa  parempaa  pontta. 
£ikä  tämä  menojen  nousu  olisi  ollut  mahdollinen  valtion  suuresti  velkaantu- 
matta, jollei  kasvavia  tarpeita  olisi  kannattanut  kansan  kasvava  varallisuus, 
joka  näkyy  karttuvissa  veroissakin. 

Niistä  tulo-  ja  meno-arvioista,  jotka  säätyjen  valtiovaliokunta  jokai- 
silla valtiopäivillä  on  tehnyt,  näkyy  muun  muassa,  että  laskettu  vuotuinen 
keskimäärä  Suomen  valtion  tuloista  tasaluvussa  on  tehnyt: 

Vuosina  1883 — 85  34,361,000  Suomen  markkaa. 
„         1886 — 88  37,701,000        „  „ 

„         1889 — 91  40,619,000        „  „ 

„         1892 — 94  42,255,000        „  „ 

Valtiovaliokunnan  näillä  valtiopäivillä  tekemä  kaikkia  menoja  ja  tu- 
loja käsittävä  yleinen  arviolasku  ei  vielä  ole  painettu,  mutta  sen  verran 
näkee  mietinnöistä,  ettei  samallaista  nousua  enää  voi  odottaa  kuin  edellä- 
mainitut keskimäärälaskut  ovat  näyttäneet.  Nyt  ollaan  taas  siinä  kuin  1889 
— 91,  ja  tämä  onkin  luonnollista,  osaksi  sen  kadon  tähden,  joka  viime  vuo- 
sina on  meidän  maata  kohdannut,  osaksi  sen  vuoksi,  että  erinäiset  ve- 
ronhuojennukset nyt  vasta  rupeavat  täydessä  määrin  tuntumaan.  Noin  20 
prosentilla  ovat  säännölliset  valtiotulot  joka  tapauksessa  kohonneet  kahden- 
toista vuoden  kuluessa. 

Erityistä  huomiota  ansaitsevat  suosiuniaverot^  jotka  riippuvat  säätyjen 
kulloinkin    tekemästä    päätöksestä.     Olemme   jo  ennen  (Valvoja  siv.  154, 

155)  huomauttaneet,  että  tässä  kohden  tnallasvero  ja  leimavero  ovat  tär- 
keimmät. Viina  vero  on  miltei  pysyväiseksi  tullut;  ulkomaalaisten  elinkeino- 
suostunta  ja  pelikorttisuostunta  eivät  merkitse  savottavasti  mitään,  ja  jää- 
kööt siis  tässä  silleen. 

MaUasvero  on  tuottanut  vuotuisessa  keskimäärässä  kunakin  rahain* 
hoitokautena: 

Vuosina  1883—85  424,000  Suomen  markkaa. 

„  1886—88  457,000  „              „ 

„  1889—91  707,000  „              „ 

vuotena  1892  671,083:  95    „              „ 

Todennäköiseksi  keskimääräksi  vuosilta  1895 — 97  on  otettu  760,000 
markkaa,  vaikka  tämä  vero  jäi  entiselleen  eli  markaksi  kymmeneltä  käyte- 
tyltä kilogrammalta  maltaita. 

Leimavero  on  saman  ajan  kuluessa  antanut  vuotuisessa  keskimäärässä 
seuraavan  nettotulon: 

Vuosina  1883 — 85  738,000       Suomen  markkaa. 

„  1886 — 88  747,000 

„  1889--91  900,000 

vuotena  1892  995)74^:  06 

Vuosilta  1895 — 97  on  otettu  todennäköiseksi  vuotuiseksi  nettotuloksi 
tästä  verosta  1,565,000  markkaa,  ja  on  tämä  lisäys  saatu  aikaan  etupäässä 
perintöveron  ja  vekseliveron  kautta  sekä  ulotuttamalla  leimoittamisvelvolli- 
suutta  rikosasioihinkin.  Molemmista  näistä  veroista  odotetaan  siis  vuosina 
1895 — 97  saatavan  kaksi  kertaa  niin  paljon  kuin  v.  1883  eli  sadan  pro- 
sentin korotus. 

Mutta  jos  tämä  lisäys  onkin  suuri,  niin  se  yhdessä  vakinaisten  val- 
tiotulojen  yllämainitun  karttumisen  kanssa  ei  sittenkään  vastaa  menojen 
nousua,  kuten  jokainen  numerojen  käyttämiseen  tottunut  lukija  paikalla  huo- 
maa. Ennemmin  tahi  myöhemmin  tulee  siis  joku  lisätty  valtiotulo  han- 
kittavaksi, joko  uuden  veron  kautta  tahi  vanhojen  korottamisella,  jollei 
tahdota  tulojen  ja  menojen  tasapainoa  ylläpitää  velkaantumisella.  Senpä- 
tähden  olikin  näille  valtiopäiville  annettu  esitys  mallasveron  korottamisesta 

50  proscDtilla  (i  markasta  i  markkaan  50  penniin)  sekä  uudesta  suostunta- 
verosta  kiinteimistöstä  ja  tulosta.  Molemmat  ehdotukset  hylättiin  kuitenkin, 
muka  tarpeettomina.  Olivatpa  valtiovaliokunnan  vähemmistö  ja  porvaris- 
sääty  niinkin  rohkeat,  että  tahtoivat  vielä  vähentää  leimaveron  ehdotettua 
korotusta  450,000  markalla,  mutta  tämä  tuuma  meni  myttyyn,  josta  Nya 
Pressen  y.  m.  ovat  haikean  surun  ilmoittaneet,  paheksuen  säätyjen  enem- 
mistön muka  liiallista  alttiutta. 

Tarkastakaamme  lähemmin  niitä  keinoja,  joilla  varoja  löydettiin,  vaikkei 
sellaisia  hallituksen  mielestä  ollutkaan. 

Ensiksi  on  voitu  sekä  suostuntavaroissa  että  valtiovarastossa  löytyvän 
säästön  summaa  enentää.  Mitä  myöhemmin  laskunsa  tekee,  sitä  helpompi 
onkin  määrätä  säästön  todellista  summaa,  jota  luonnollisesti  varovaisuudesta 
ei  ota  suureksi  kun  se  on  arviolla  määrättävä.  Että  valtiovaliokunta  Huhti- 
kuulla V.  1894  saattoi  tarkemmin  kuin  valtiovarain  toimituskunta  lopulla 
vuotta  1893  tietää,  mitä  ultimo  Decembris  1893  lääninrahastoissa  löytyi, 
ci  siis  kaivanne  selitystä,  —  mutta  ei  myöskään  osota  toisen  suurempaa 
tarkkuutta,  vaikka  kyllä  valtiopäiväaikana  kuultiin  puhuttavan  «löydetyistä» 
miljoonista. 

Toiseksi  on  luultu  voitavan  laskea  valtiotulot  suuremmiksi,  menot  osaksi 
pienemmiksi  kuin  hallitus  oli  laskenut.  Senaatin  likimääräinen  laskento  osottaa 
31,523,000  markkaan  nousevan  vuotuisen  tulojen  keskimäärän,  mutta  val- 
tiovaliokunta  luulee  voivansa  siihen  lisätä  vuodessa  753,000  markkaa,  siis 
summa  tekisi  32,276,000  markkaa  vuodessa.  Menoihin  arvellaan  tulevan 
95,000  markkaa  vuotuisesti  lisää,  nim  että  ne  tekisivät  yhteensä  29,355,000. 
Kolmen  vuoden  säästöksi  oletetaan  tulevan  noin  9  miljoonaa  tahi  ainakin 
suurempi    osa  siitä,  ja  sillä  toivotaan  voitavan  kaikellaisia  tarpeita  täyttää. 

Kolmanneksi  otettiin  viimeiseen  penniin  asti  Suomen  pankin  kertyneet 
voittovarat,  ja  kun  ei  tietysti  ole  varmuutta  suostuuko  hallitus  siirtämään 
puolitoista  miljoonaa  suostuntarahastoon  niitten  6,000,000  +  1,980,000  mar- 
kan lisäksi,  jotka  jo  ovat  siihen  luovutetut,  on  sen  lisäksi  ehdollisesti  oso- 
tettu  niihin  voittovaroihin,  jotka  Suomen  pankki  tulevina  vuosina  voipi 
saada  kokoon.  Kun  muistutettiin,  ettei  yleistä  valtiovarastoa  saisi  niin  vä- 
hentää, että  sodan  tahi  kadon  tullen  olisimme  auttamattomassa  pulassa, 
niin  viitattiin  vaan  noihin  9  miljoonaan,  vaikkei  tuommoista  ylijäämää  tie- 
tysti synny  kovina  aikoina,  se  kun  olisi  hyvien  aikojen  mahdollisena  tu- 
loksena. Olipa  yksi  ja  toinen  myös  valmis  viittaamaan  valtion  lainarahastoon. 

jos  varoja  olisi  tarpeen  —  ikäänkuiD  noita  saatavia  voisi  hevillä  saada 
takaisin  maksetuksi,  jos  hätä  kerran  tulee!  Jos  koetti  pitää  Suomen 
pankin  puolta,  koska  hyvä  lypsylehmä  myös  on  hyvästi  hoidettava,  niin 
vastattiin,  että  eihän  ehdollisesti  tehty  osotus  luultavasti  tulisikaan  tarpeen, 
kun  valtiovarastossa  on  ihmeesti  varoja.  Ja  kun  puolustettiin  korkeam- 
paa mallas-  tahi  leimaveroa,  viitattiin  jälleen  yleiseen  valtiovarastoon  ja 
Suomen  pankin  voittovaroihin,  josta  muka  loppumattomiin  voisi  miljoonia 
lypsää.  Joka  puolentoista  miljoonaa  jaksaa,  kai  se  jaksaa  kolmattakin  mil- 
joonaa suorittaa.  Koko  laskutapa  muistuttaa  hyvin  elävästi  mitä  me  näemme 
teaatterissa,  kun  suuri  armeija  tahi  juhlakulkue  on  esitettävä,  jolloin  samat 
miehet  uudestaan  ja  yhä  uudestaan  tulevat  vasemmalta  kadotakseen  oikealle, 
tehden,  kun  kulissien  takaa  yhä  loppumattomiin  tulevat,  aivan  mahtavan 
vaikutuksen  äkkinäiseen; 

Mutta  mikä  teaatterissa  kelpaa,  se  ei  ole  paikallaan  valtiotaloudessa. 
Ja  kauniitten  kalkkyyli-kulissien  takaa  pilkistää  kuitenkin  lopullisesti  esille  se 
ikävä  totuus,  että  säädyt  valtiovaliokunnan  ohjauksen  mukaisesti  hylkäämällä 
uuden  suostuntaveron  mahdollisesti  tekivät  varomattomasti,  mutta  että  he 
sen  lisäksi  jättämällä  ihan  entiselleen  mallasveron  asettautuivat  siihen 
kovaan  asemaan,  ettei  tuloja  ja  menoja  voitu  saada  tasalle  muuta  kuin 
käyttämällä  kolmen  vuoden  tarpeisiin  useamman  vuoden  säästöjä.  Ja  siitä 
eivät  vastaiset  säädyt  kiitä  1894  vuoden  valtiopäiviä.  Hyviä  vuosia  ja 
rauhallista  aikaa  tarvitaan  välttämättömästi,  jotta  kävisi  odotuksen  mukaan, 
mutta  meillä  on  tuoreet  kokemukset  siitä,  että  toisinaan  täytyy  vastuksia- 
kin kestää. 

Tämä  kaikki  on  itsessään  ikävä,  mutta  kenties  vieläkm  ikävämpi  on 
se  tapa,  millä  nuo  päätökset  saatiin  aikaan.  Tarkasti  on  tässäkin  kohden 
otettava  huomioon  tehdyt  erehdykset,  jotta  eivät  vastedes  uudistuisi. 

Päävika  on  mielestämme  siinä,  että  valtiovaliokunta,  jonka  muutenkin 
on  ylen  vaikea  suorittaa  tehtävänsä  ennen  valtiopäiväin  loppua,  —  joten 
säädyille  ei  jää  tarpeellista  aikaa  tärkeimpäin  kysymysten  tutkimiseen,  — 
vieläkin  rupeaa  muitten  valiokuntien  tehtäviin,  jopa  supistaa  itse  säätyjenkin 
päätäntövaltaa.  Jos  tämän  väärinkäytöksen  juuret  ovatkin  niin  syvällä 
kuin  1872  vuoden  valtiopäivillä,  jolloin  ensi  kerran  uutta  valtiopäiväjärjes- 
tystä noudatettiin,  on  kuitenkin  pyrittävä  oikeampaan  työtapaan. 

Valtiopäiväjärjestyksen  36  S  mainitsee,  että  valtiovaliokunnan  muun 
muassa  tulee  antaa  mietintönsä  miten  varoja  maan  tarpeiden  täyttämiseksi 

on  hankittava,  jollei  valtiovaraston  vakinaiset  tulot  siihen  riitä,  ja  siihen 
lisää  37  %  että  suostuntavaliokunnan  asia  on  sitten  kun  suostuntaveron 
suuruus  on  määrätty,  ehdotella  minkä  perustusten  mukaan  ja  millä  tavalla 
se  on  jaettava.  Toisin  sanoen:  valtiovaliokunta  tutkii  valtiovaraston  tilaa 
yleensä,  ja  sen  ehdotuksesta  säädyt  määräävät,  mikä  on  se  vaillinki,  joka 
on  snostuntaveroilla  täytettävä,  ja  suostuntavaliokunnan  tulee  sitten  tutkia, 
millä  keinoin  otettava  vero  paraiten  saadaan  kokoon.  Jos  meillä  esim. 
olisi  ennestään  käytetty,  mutta  vähemmin  sopiva  suostuntavero,  niin  suos- 
tuntavaliokunnan oikeus  on  ehdottaa  uutta  ja  parempaa  tahi  muodostaa 
vanhaa  paremmaksi. 

Mutta  käytännössä  on  käynyt  ja  kävi  näilläkin  valtiopäivillä  toisin: 
valtiovaliokunta  toimieli,  ikäänkuin  ei  snostuntavaliokuntaa  eikä  37  }^  Val- 
tiopäiväjärjestyksessä olisi  olemassakaan,  ja  vähensi  samassa  säätyjenkin 
oikeutta. 

Valtiovaliokunta  laski  näet  vakinaiset  valtiotulot  sillä  edellytyksellä, 
ettei  mitään  muutosta  tehtäisi  entisissä  suostuntaveroa  koskevissa  asetuksissa. 
Kun  sillä  lailla  oli  vaillinkia  supistettu  noin  2  miljoonaan,  otti  valtiovalio- 
kunta vielä  päälle  päätteeksi  määrätäkseen,  miten  sekin  summa  oli  eri  tu* 
lolähteistä  saatava.  Suostuntavaliokunta  ja  säädyt  saivat  siis  pitemmittä 
mutkitta  tietää,  ettei  uutta  tulo-  ja  kiinteistösuostuntaa  muka  tarvittu,  vieläpä 
ettei  tarvittu  edes  korotettua  mallasveroa  —  jonka  viimemainitun  kaksi  sää- 
tyä keisarillisen  esityksen  ja  suostuntavaliokunnan  ehdollisesti  annetun  mietin- 
nön mukaisesti  oli  hyväksjmyti  Valtiovaliokunta  havaitsi  vaan,  että  400,000 
markkaa  vuodessa  oli  tarvis  hankkia,  mutta  lisäsi  ehdotuksen,  että  se  oli 
leimaverosta  puserrettava.  Ja  vaikka  kaksi  säätyä  pankkivaliokunnan  mie- 
tinnön johdosta  nimenomaan  oli  kieltäytynyt  osottamasta  Suomen  pankin 
vastaisia,  siis  vielä  olemattomia  voittovaroja  vaillingin  täyttämiseksi,  meni 
valtiovaliokunta  ylimmäisenä  isäntänä  rohkeasti  tätäkin  päätöstä  kumoomaan. 
Ja  mietintö  oli  vielä  päälle  päätteeksi  niin  taidottomasti  —  tahi  taitavasti 
—  laadittu,  ettei  neljäs  säätymme  eivätkä  kaikki  jäsenet  muissakaan  sää- 
dyissä edes  huomanneet  päätöksensä  sisällystä,  ennen  kun  jo  hyväksymällä 
valtiovaliokunnan  mietintö  n:o  12  oli  luovuttu  siitä  päätöksestä^  minkä 
kaksi  säätyä  olutveroon  nähden  oli  tehnyt.  Valtiopäiväni  viime  viikolla 
kuin  oltiin,  ei  sitten  enää  ollut  aikaa  erehdystä  muuttaa,  ja  niinpä  kaikki 
lopullisesti  päätt3ri  siihen,  että  valtiovaliokunta  sai  kaksi  säätyä  pakote- 
tuksi päätökseen,  jota  he  eivät  muuten  olisi  hyväksyneet,  —  tuskin  muutkaan. 

Mutta  kaupanpäälliseksi  valtiovaliokunta  sai  pappis-  ja  talonpoikaissäädyiltä 
hyvin  ansaitut  moitteet  laittomasta  menettelystään. 

Miten  suuri  ero  on  eri  työtapojen  välillä  näkee  siitä,  että  jos  tarkasti 
olisi  valtiopäiväjärjestystä  noudatettu,  olisi  11,170,185:  13  markkaa  cli  — 
jos  pankin  käyttämättömät  voittovarat  ensin  luetaan  pois  — 8,520,012:  99 
markkaa  näillä  valtiopäivillä  jäänyt  siksi  summaksi,  jonka  täyttäminen  oli 
suostuntavaliokunnan  ehdotettava,  ja  tämän  valiokunnan  olisi  sitten  tullut 
punnita,  millä  tavoin  tämä  verotaakka  paraiten  olisi  ollut  jaettava,  jotta  ei 
kellekään  vääryyttä  tapahtuisi.  Silloin  olisi  voitu  esim.  panna  lisää  veroa 
mallasjuomille  ja  huoleti  jättää  sillensä  vekselivero  kaikkine  hankaluuksi- 
neen,  puhumattakaan  siitä,  että  meidän  ennemmin  tahi  myöhemmin  täytyy 
muun  Euroopan  esimerkkiä  seuraten  hyväksyä  järkiperäinen  tulosuostunta- 
vero,  jotta  kaupunkilaisväestö  kerran  saisi  välittömästi  maksaa  kohtuuden- 
mukaisen  veron  valtion  tarpeisiin.  Mutta  nyt  ei  näitä  mahdollisuuksia  otettu 
lukuunkaan  muuta  kuin  mahdollisesti  valtiovaliokunnan  suljetussa  piirissä. 
Ilmoitettiin  vaan  lyhyesti  valtiovaliokunnan  puolelta,  joka  hyväntahtoisesti 
oli  ottanut  ollakseen  jakajana,  että  2,680,012:  99  markkaa  oli  täytettävä 
summa,  josta  1,200,000  oli  hankittava  juuri  leimaveron  korottamisella  sekä 
loput  joko  Suomen  valtiovarastosta  tahi  pankista.  Ja  kun  tämä  ratkaistiin 
niinä  aikoina,  jolloin  säätyjen  jo  oikeastaan  olisi  tullut  erota,  niin  oli  kyllä 
kaikki  valmista.     Tuliko  siitä  hyvää,  se  on  toinen  asia. 

Mutta  meidän  varma  vakaumuksemme  on,  että  jollei  tässä  kohden 
toiste  paremmin  järjestetä  töitä,  tulee  säätyjen  päätäntövalta  tyhjiin  hupene- 
maan. Miten  nyt  tehtyjä  lopputuloksia  arvosteleekin,  mutta  siitä  kaikkien 
täytyy  olla  yhtä  mieltä,  ettei  valtiovaliokunnan  sovi  muinaisen  sckreetti- 
valiokunnan  tavoin  päättää  säätyjen  puolesta.  Ja  kysymyksellä  on  erittäin 
suuri  merkitys  juuri  tähän  aikaan.  Voisi  kenties  vanhaan  tapaan  tyytyä, 
jos  ennestään  olisimme  selvillä,  että  verolaitoksemme  on  mainion  hyvä 
tahi  ainakin  välttävä,  mutta  itse  asiassa  se  on  niin  vähän  järkiperäinen,  että 
suuriakin  muutoksia  tarvitaan,  —  mutta  niihin  ei  valtiovaliokunta  koskaan 
pääse  muitten  tehtäväinsä  vuoksi.  Mitkä  nämä  muutokset  ovat,  olemme 
jo  osaksi  maininneet  edellisessä  kirjoituksessamme;  tähän  jälkikatsaukseen 
kysymys  ei  kuulu. 

Valtiovarojen  hoitoa  koskevista  kysymyksistä  puhuessamme  täytyy  mei- 
dän vielä  lisäksi  muistuttaa,  ettei  rautatieasiaa  saatu  näillä  valtiopäivillä 
ratkaistuksi  ilman  kylläkin  ikävää  yhteentörmäystä.     Aateli  ja  porvarissääty 

käyttivät  muita  säätyjä  vastaan  uhkausta,  joka  jos  mikään  oli  omansa 
häiritsemään  rauhallista  yhteisvaikutusta.  Molemminpuolisilla  myönnytyk- 
sillä tultiin  kuitenkin  siihen,  ettei  asia  rauennut  samoin  kuin  Längmanin 
rahojen  jako  v.  1888,  mutta  huono  esimerkki  annettiin,  joka  kenties 
vastedes  samallaisia  väärinkäytöksiä  synnyttää.  Ruotsikiihkoistemme,  jotka 
nyt  kehuvat  tuolla  menettelyllä  muka  saattaneensa  Turun  radan  voitolle, 
sopisi  ottaa  huomioon,  mitä  yksi  heidän  johtajistaan,  vapaaherra  v.  Born 
.2  p.  Tammikuuta  1878  lausui  erilaisten  asiain  liittämisestä  yhteen;  siitä 
voisivat  tehdä  päätöksiä  viime  urotyöstään.  Huomattava  on  kuitenkin  sen 
lisäksi,  että  talonpoikaissääty  luopuessaan  ikivanhasta  verohelpotuksesta  oli 
täysin  oikeutettu  ehtoja  panemaan,  kun  sitä  vastoin  ruotsinmieliset  säätymme 
sekä  1888  että  1894  ovat  koettaneet  oikeuden  perusteista  huolimatta  iskeä 
vastustajaan,  missä  iskun  arvellaan  kipeimmin  sattuvan.  Tämä  tietysti  on 
politiikkia,  joka  ei  muulloin  tule  kysymykseen,  kuin  puoluemoraalin  ollessa 
arveluttavassa  rappiotilassa.  Suotava  olisi  vaan,  että  tulevat  säätykokouk- 
set    tässäkin    kohden  ottaisivat  ojentuakseen  siitä,  mitä  v.  1894  on  nähty. 

E.  G.  Palman. 

III.     Koulu-  ja  oppivelvollisuus.^) 

K3rsymystä  koulu-  ja  oppivelvollisuudesta  ei  tosin  voi  lukea  varsi- 
naisten puoluekysymysten  joukkoon  viime  valtiopäivillä,  mutta  jonkunlaisen 
puoluevärityksen  sai  epäilemättä  myöskin  tämä  asia.  Sen  toi  esiin  oikeas- 
taan suomalaisen  puolueen  pääkaupunkiryhmä,  ja  asian  valmisteluun  otti 
osaa  niin  hyvin  vanhan  kuin  nuoren  puolueen  miehiä,  samoin  kuin  molem- 
pain äänenkannattajatkin,  sekä  U.  Suometar  että  Päivälehti,  sitä  kannattivat. 
Toista  mieltä  olivat  kuitenkin  maaseutulaiset  varsinkin  talonpoikaissäädyssä, 
joiden  enemmistö  paneutui  taipumattomasti  laajempia  ehdotuksia  vastaan. 
Ruotsinmielisten  asema  oli  alussa  epätietoinen;  N.  Pressen  sisälsi  valtiopäi- 
väin alkuaikoina  pääkirjoituksen,  jossa  kouluvelvoUisuuden  tarve  myönnet- 
tiin. Mutta  vähän  myöhemmin,  melkein  samaan  aikaan  kuin  talonpoikain 
vastustus  rupesi  käymään  selviUe,  olivat  N.  Presseninkin  mielipiteet  asiassa 
selvinneet  siihen  suuntaan,  että  tultaisiin  aivan  hyvin  toimeen  myöskin  ilman 
kouluvelvollisuutta.     Tämä    myöhempi,    puolen  palstan  pituisessa  kirjoituk- 


^)  Muista  koulukysyaiyksistä  on  kirjoitus  toisen  kädestä  tässä  numerossa. 

sessa  motiveerattu  mielipide  näyttäytyi  sittemmin  puolueen  tunnussanaksi 
ainakin  mitä  välittömiin  toimenpiteisiin  tulee. 

Kaikki  tämä  tuli  täydelleen  ilmi  jo  remissikeskustelussa.  Aatelis-  ja 
porvarissäädyn  ynseys  sekä  talonpoikaissäädyn  kiivas  vastarinta  ajoivat  asian 
jo  tässä  ensi  koetuksessa  kumoon.  Sen  kohtalo  oli  jotenkin  selvä  varsin- 
kin senjälkeen  kun  kolme  säätyä  hylkäsi  pappissäädyn  ehdotuksen  eri  va- 
liokunnan asettamisesta  tätä  kysymystä  varten. 

Näissä  oloissa  ei  suinkaan  asiaa  käsittelevän  yleisen  valitusvaliokunnan 
tehtävä  ollut  helppo  eikä  miellyttävä,  sen  kun  tuli  ottaa  hoidettavakseen 
ja  jos  mahdollista  pelastaakseen  tuo  evästyskeskustelussa  pahoin  runneltu 
uhri.  Sen  tehtävä  tuli  sitäkin  vaikeammaksi,  kun  sen  omassa  keskuudessa 
näyttää  liikkuneen  mitä  erilaisempia  mielipiteitä  asiasta.  Tämä  kaikki  on 
luonnollisesti  otettava  lukuun,  kun  arvostelee  niiden  miesten  työtä,  jotka 
tässä  valiokunnassa  olivat  asian  puolella.  Jos  otetaan  mittapuuksi  se,  mikä 
olisi  pidettävä  toivottavana  ja  tarpeellisena,  niin  siinä  todellakaan  ei  ollut 
muuta  jäljellä  kuin  ^disjecta  fv^m^rds», niinkuin  loppukeskustelussa  sanottiin. 
Mutta  jos  pidetään  silmällä,  mitä  saattoi  evästyskeskustelun  pohjalla  toivoa 
saatavan  läpi,  niin  näyttää  siltä,  kuin  valiokunta  olisi  jotenkin  hyvin  suo- 
riutunut tehtävästään.  Olisihan  sen  kautta  voitettu  edes  jotain.  Piirijako 
olisi  tullut  toimeen,  kouluja  olisi  saatu  samassa  määrässä  kuin  koulunkäyn- 
nin halu  olisi  herännyt  ja  oppivelvollisuudestakin  olisi  voitu  kunnallisen 
itsehallinnon  tietä  saada  jotakin  kokemusta. 

Verrattuna  sääty  esityksiin  sisältävät  nämä  ehdotukset  tosin  uusia  peri- 
aatteita, joista  voipi  olla  eri  mieliä.  Kun  koulujen  perustaminen  tehdään 
riippuvaiseksi  kouluunpyrkij öiden  luvusta,  jätetään  sivistyksen  edistäminen 
sivistymättömien  varaan  s.  o.  juuri  semmoisten,  jotka  vähimmin  tietävät 
antaa  sille  arvoa.  Toiselta  puolen  on  tälle  perustukselle  rakennettu  koulu- 
velvollisuus  hyvin  epämääräistä  seurauksiltaan;  sillaikaa  kun  se  toisissa  — 
peljättävästi  useimmissa  —  paikoissa  olisi  jäänyt  vähäpätöiseksi,  olisi  se 
toisissa  voinut  äkkiä  puhaltaa  eloon  kansakouluja  enemmän  kuin  säätyehdo- 
tusten  ankarinkin  muodostus.  Mitä  taas  tulee  siihen,  että  oppivelvollisuu- 
den säätäminen  oli  siirretty  kunnalliseksi  asiaksi,  niin  näyttää  sitä  voitavan 
moneltakin  kannalta  puolustaa,  ainakb  jos  sitä  pitää  vain  valmistuksena 
laajempaan  lainsäädäntöön.  Saataisiinhan  sen  kautta  edes  jonkunlainen  ko- 
kemus asiasta,  joka  toivottavasti  osoittaisi,  ettei  sitä  mitkään  voittamattomat 
vaikeudet  käytännössä  kohtaa. 

Vahinko  vain,  että  koula-  ja  oppivelvollisuusasian  kurssi  oli  väliajalla 
ehtinyt  aleta  siitäkin  vähästä,  mikä  sillä  ensi  keskustelussa  oli.  Tämä  kävi 
selville  varsinkin  aatelis-  ja  porvarissäädyssä,  vieläpä  pappissäädyssäkin, 
joka  alkuperäiset  ehdotukset  otti  suosioUisimmin  vastaan.  Sillä  vaikka  va- 
liokunnan ehdotuksessa  oli  huolellisesti  koetettu  karttaa  niitä  kohtia,  joita 
säädyissä  oli  moitittu,  ja  säilytetty  vain  muutamia  vallan  lieveitä  määräyk- 
siä, oli  tämäkin  nyt  liika  paljo;  pappissääty  hyväksyi  tuon  aivan  mitättö- 
män ensimäisen  vastalauseen,  aatelis-  ja  porvarissääty  hylkäsi  —  kaikki  tyyni. 
Hyvä,  että  kahdessa  viimeksi  mainitussa  saatiin  läpi  samanlaisen  toivomuk- 
sen lausuminen  hallitukselle,  joka  näissä  säädyissä  hyväksyttiin  jo  edellisillä 
valtiopäivillä,  että  nim.  hallitus  ottaisi  harkitaksensa,  mitä  asian  hyväksi 
voisi  tehdä,  ja  antaisi  siitä  ehdotuksen. 

Kun  syrjäinen  katselee  tätä  menoa,  nousee  hänessä  epäilemättä  joka 
uudelta  alennuksen  asteelta,  jolle  asia  joutuu,  yhä  voimakkaammin  kysymys, 
mitä  erinomaisia  ja  pakottavia  syitä  valtiosäädyiUä  on  ollut  näin  menetel- 
läksensä  kansanvalistuksen  tärkeimmässä  kysymyksessä,  jonka  pitäisi,  jos 
minkään,  olla  sydämmen  asia  koko  edustuskunnalle.  Oikein  jännityksellä 
hakee   tähän  kysynqykseen  vastausta.     Mutta  mitä  löytää?     Katsokaamme. 

Alkaen  evästyskeskustelusta  asian  päätökseen  asti  en  ole  voinut  löy- 
tää semmoisia  syitä,  jotka  olisivat  pakottaneet  asian  siksensä  jättämiseen 
muita  kuin  seuraavat  kolme,  jos  ne  olisi  päteviksi  havaittu:  i)  pakko  on 
tämmöisessä  asiassa  väärä,  se  herättää  vastenmielisyyttä,  2)  pakkoa  ei  tar- 
vita, ja  3)  kansa  on  liian  köyhä.  Nämä  väitteet  ovat  jokainoa  sellaisia, 
joihin  jo  ennen  keskustelua  oli  vastattu  ja  sen  kestäessä  monin  kerroin  vas- 
tattiin. 

Sanottiin,  että  «pakko»  tässä  ei  ollut  muuta  kuin  laillinen  velvoi- 
tus luonnollisen  velvollisuuden  täyttämiseen,  velvoitus  velan  maksamiseen, 
jonka  suorittamiseen  lapsen  synnyttäminen  sitoo;  että  tässä  oli  satojen  tu- 
hansien lasten  oikeus  valvottava,  he  kun  o/ivat  pelastettavat  huolimattomain 
vanhempain  mielivaltaisesta  laiminlyömisestä;  että  vapaus  tehtiin  vallatto- 
muudeksi, jos  todellakin  tahdottiin  antaa  lain  suojaa  tämmöisen  velan  maksa- 
mattomuudelle;  ja  vielä  olisi  voinut  sanoa,  että  harvoin  sanaa  «vapaus» 
on  niin  julkeasti  väärinkäytetty  kuin  ottamalla  se  kilveksi  ensimäistcn  inhi- 
millisten oikeuksien,  valon  ja  tiedon,  ryöstössä  kasvavalta  sukupolvelta. 

Jos  pakko  tulisikin  muutamille  vastenmieliseksi  —  ovat  asian  ystävät 
edelleen  selittäneet  —  ei  sitä  tämmöisessä  kysymyksessä  auta  katsoa.    Sen 

on  näet  historia  moDenkertaisesti  osoittanut  todeksi,  että  tämmöinen  vas- 
tenmielisyys, jos  sitä  ollenkaan  ilmestyy,  on  pian  häviävä,  jota  vastoin 
sitä  herättäneen  toimenpiteen  siunaus  kestää  aikojen  läpi.  Valistunut  isän- 
maallinen mieli  ei  sentähden  tämmöistä  vastenmielisyyttä  pelkää. 

Pakkoa  ei  tarvita,  on  toinen  väite,  joka  itsepintaisesti  on  pysytellyt 
elossa  läpi  koko  keskustelun.  Sitä  ei  ole  voinut  kumota  mikään  tosi-asia, 
ei  se,  että  75 — 80  7o  koulu-ikäisiä  lapsia  on  vielä  kansakoulunkäymättömiä, 
ei  se,  että  kaikki  suuret  sivistysmaat  ovat  meistä  verrattomasti  edellä,  ei  se, 
että  esim.  Pohjois-Ruotsissa  niissäkin  paikoin,  jotka  väentiheyteen  nähden 
ovat  Oulun  lääniäkin  jäljellä,  oli  enemmän  kuin  kaksi  vertaa  niin  paljo 
kouluja  kuin  tässä  läänissä,  eivätkä  mitkään  muut  tällaiset  vertauskohdat. 
Vedottiin  aina  siihen  «ilahuttavaan  nopeuteen»,  jolla  kansakoululaitos  meillä 
kehittyi  ja  joka  muka  kyllä  pian  veisi  meidät  muiden  rinnalle.  Mutta  tä- 
mäkin «tuki»  riistettiin  asian  vastustajilta.  Valiokunnan  mietinnössä  osoitetaan 
näet  todeksi  se  hämmästyttävä  seikka,  jota  tuskin  kouIuvelvoUisuuden  kii- 
vainkaan vaatija  olisi  voinut  edellyttää,  että  meillä  tätä  nykyä  oU  suurempi 
luku  koulua  käymättömiä  lapsia  kuin  20  vuotta  sitten^  jolloin  kansakoulut 
alottivat  vaikutuksensa!  Syntyneet  koulut,  joiden  suurta  lukua  oli  niin  yl- 
peästi kehuttu,  eivät  siis  ole  riittäneet  edes  väenlisästä  huolta  pitämään, 
mitä  sitte  sen  puoleen  toista  tai  pariin  sataan  tuhanteen  nousevan  pohja- 
luvun kouluttamiseen,  joka  meillä  alusta  pitäen  oli.  Olisi  luullut  tämän 
tosiasian  tekevän  jonkunlaisen  vaikutuksen  koulnvelvollisuus-asian  eduksi. 
Mutta  horjumattomasti  jatkaa  esim.  hra  Willebrand  samaan  mietintöön  liite- 
tyssä vastalauseessaan  tuon  naiivisen  ei-tarvis-opin  saarnaamista.  Ja  hyvin 
sen  sulattavat  muutkin  asian  vastustajat  niinkuin  lopputulos  osoittaa.  To- 
dellakin tekee  mieli  kysyä,  minkälaisia  todistuksia  tässä  asiassa  sitten  vaa- 
ditaan, kun  yhä  vielä  tahdotaan  istua  ristissä  käsin  ja  odottaa. 

Totta  kyllä,  jos  odotamme  sata  vuotta  tai  edes  viisikymmentä,  niin 
toivottavasti  asiat  jo  ovat  jossakin  määrin  toisella  kannalla  kuin  nyt  myös- 
kin vapaaehtoisuuden  tietä  kulkien.  Mutta  kenen  edesvastauksella  ovat  sil- 
loin ne  sadat  tuhannet  miehet  ja  naiset,  jotka  sitä  ennen  ovat  eläneet  ja 
kuolleet  ilman  kansalaissivistystä,  ne  vahingot  ja  vaarat,  joita  isänmaamme 
edistys  on  sillä  aikaa  kärsinyt? 

Kolmas  väite  oli  se,  että  kansa  on  liian  köyhä.  Sivistyneen  mie- 
hen suussa  kuuluu  tämä  väite  epäilemättä  vähän  kummalliselta.  Pitäi- 
sihän  hänelle  olla  selvää,  että  juuri  sivistys  on  kansallisvarallisuuden  alku- 

lähde.  Ooko  tämä  kaiken  terveen  kansallistalouden  aakkonen  meidän  val- 
tiopäivämiehille  tuntematon?  Ellei,  niin  eikö  olisi  ollut  mahdollista  hankkia 
varoja  koululaitokseen,  samoin  kuin  on  hankittu  rautateihin?  Oppivelvolli- 
suuden toimeenpanossa  on  ainakin  aluksi  välttämätöntä,  että  köyhimmät 
lapset  saavat  kunnalta  apua,  ja  samoin,  että  köyhät  kunnat  saavat  valtiolta 
kannatusta.  Mutta  jos  milloinkaan  valtion  kannatus  on  moraalisesti  oikeu- 
tettu ja  taloudellisesti  viisas,  niin  on  se  siUoin,  kun  on  kysymys  kansan 
kohottamisesta  parempaan  taloudelliseen  kykyyn  ja  huolellisuuteen.  Totta 
on,  että  valtion  omat  puhtaat  varat  tätä  nykyä  ovat  niukalla;  mutta  sen 
puolueen,  joka  arveli  mahdolliseksi  ottaa  4o:n  miljoonan  valtiolaina  rauta- 
teiden rakentamista  varten,  ei  olisi  ainakaan  pitänyt  säikähtää  esim.  tämän 
summan  kymmenennen  osan  käyttämistä  kansakoululaitoksen  hyväksi. 

Tässä  tärkeimmät  syyt,  joihin  vuoden  1894  valtiopäivät  näyttävät 
perustaneen  toimettomuutensa  kansakoulu-asiassa«  Sillä  yksityiskohtaisia  vai- 
keuksia, joita  kyllä  oli  runsaastikin,  ei  voi  syyttää,  koska  säädyt  eivät  edes 
todenteolla  yrittäneetkään  niitä  selvittää.  Jos  siinä  kohden  olisi  ollut  to- 
dellista hyvää  tahtoa,  olisi  kohta  asetettu  erityinen  valiokunta  miehiä,  jotka 
olisivat  olleet  periaatteesta  yksimieliset  ja  enemmän  kuin  yleisen  valitus- 
valiokunnan  toinen  puoli  tällaisiin  asioihin  perehtyneet.  Silloin  eivät  viikko- . 
kaudet  olisi  menneet  hukkaan  hedelmättömiin  periaatteellisiin  keskusteluihin, 
vaan  olisi  voitu  tositeossa  käydä  käsittelemään  kysymystä  kansakoulun  ja 
lastenkoulun  välistä,  kouluvelvollisuuden  sopivimmasta  toimeenpanotavasta, 
vähemmistön  oikeuksista,  rangaistusmääräyksistä  j.  n.  e.  Ahkeruus  ja  kyky, 
jotka  meidän  valtiopäivä-valiokunnissamme  ovat  monta  kertaa  selvittä- 
neet hyvinkin  sekavia  vyyhtiä,  olisi  epäilemättä  tässäkin  saanut  paljon  aikaan, 
jos  vaan  valiokunnan  jäsenet  kaikki  olisivat  olleet  selvillä  siitä,  että  jotakin 
oli  tehtävä.  Ja  jollei  kysymystä  koko  sen  laajuudessa  olisikaan  saatu  rat- 
kaistuksi, niin  olisi  valiokunnan  työ  jäänyt  arvokkaana  perintönä  seuraaville 
valtiopäiville. 

Mutta  siinäkin  tapauksessa  olisi  sekä  valiokunnan  että  säätyjen  pitä- 
nyt voida  yhtyä  edes  muutamista  kiireellisim mistä  toimenpiteistä,  jotka  eivät 
olisi  koskettaneet  yksitpsiä  pulmallisia  kohtia.  Semmoinen  toimenpide  olis 
ollut  piirijako^  joka  olisi  kohta  ollut  tarpeen  toiselta  puolen  vapaaehtoisen 
kehityksen  «regulaattorina»,  toiselta  puolen  sen  vuoksi,  että  ainoastaan  kerran 
yli  koko  maan  toimitetun  piirijaon  pohjalle  on  mahdollista  täydellä  var- 
muudella rakentaa  käytännöllisiä  ehdotuksia  koulun  perustamisvelvollisuuden 

järjestämisestä.  Toinen  varsin  suotava  päätös  olisi  ollut  kuntien  velvoitus 
perustamaan  kouluja,  ei  vain  yhtä  niissä  kunnissa,  joissa  ei  ennen  ollut 
mitään,  vaan  esim.  yksi  tai  kaksi  entisten  lisäksi  kaikkialla,  missä  ei  ollut 
vielä  riittävää  määrää.  Laajemmalle  käyvistä  toimenpiteistä  olisi  siinä  ta- 
pauksessa voinut  pyytää  esitystä  ensi  valtiopäiville,  sitten  kun  joku  komitea 
asiantuntijoita  olisi  sitä  huolellisesti  valmistanut. 

Tähän  tai  johonkin  muuhun  välitöntä  edistystä  tuottavaan  tapaan  olisi 
asia  voinut  käydä,  jos  käsitys  sen  tärkeydestä  olisi  ollut  Suomen  kansan 
kaikille  edustajille  selvillä.  Mutta  niin  ei  nähtävästi  ollut.  Niin  paljo  kuin 
onkin  pidetty  kauniita  puheita  sekä  valtiopäivillä  että  niiden  ulkopuolella 
suurissa  isänmaallisissa  juhlissa  valosta  ja  sivistyksestä,  kansan  henkisestä 
viljelyksestä,  sen  tärkeydestä  kaiken  edistyksen  pohjana  j.  n.  e.,  niin  ei 
ainakaan  tämän  kirjoittaja  ole  voinut  torjua  itsestään  surullista  tunnetta  siitä, 
ettei  meillä  vielä  käsitetä,  mitä  kansanvalistus  on,  mitä  se  kansan  ja  var- 
sinkin pienen,  ahdistetun  kansan  elämässä  todellisesti  merkitsee.  Varsin 
tukalaksi  on  tämä  tunne  käynyt  muutamissa  tilaisuuksissa,  esim.  silloin  kun 
aatelissääty  evästyskeskustelussa  parilla  kolmella  löyhäUä  lausunnolla  itse 
asiasta  lykkäsi  sen  sopimattomaan  valiokuntaan  saadakseen  sijaa  illan  suu- 
relle kysymykselle,  mitä  oli  tehtävä  sille  miehelle,  joka  Suomen  valtio- 
päivillä uskalsi  puhua  suomenkieltä;  tai  kun  eräs  harmaapäinen  puhuja 
talonpoikaissäädyssä  näki  sopivaksi  tehdä  ehdotuksen,  joka  tarkoitti  kansan 
valistuksen  kalliin,  miksen  sanoisi  pyhän  asian  edistämistä,  halpojen  sukke- 
luuksiensa esineeksi. 

Näillä  valtiopäivillä  on  puhuttu  ja  päätetty  paljo,  on  tehty  sutuia  ja 
pieniä  laskuja,  on  rakennettu  rantateitä  ja  avattu  kanavoja;  mutta  sillaikaa 
kun  nämä  kehityksen  ulkopiirissä  sijaitsevat  asiat  ovat  vieneet  toimen  ja 
huolen,  on  kansan  edistyksen  sisin  ja  suurin  valtasuoni,  se  suoni,  josta  kaik- 
keen tähän  olisi  virrannut  uutta  elämää  ja  vireyttä,  jäänyt  avaamatta. 

Mikael  Johnsson. 

E.  Nervander,  Elias  Lftnnrots  ungdomstid  p&  Laukko.  Fem  porträtt  och  en  afbild- 
ning  af  Laukko  gärd.     Helsingissä  1893,  Otava.     112  siv.  8:0.     Hinta  2:  25. 

Elias   Lönnrotin    nuoruuden   ajoilta  Laukon  kartanossa.     Viidellä  muotokuvalla 

ja  Laukon  kartanon  kuvalla.    Helsingissä  1893,  Otava.  112  siv.  8:0.   Hinta  2:  25. 

Tämä  kirJaDeD  on  viime  vuoden  joulukirjallisuuden  miellyttävimpiä 
tuotteita,  ja  varmaaukiD  Elias  LöonrotiD  uimi  sille  on  vastaisuudessakin 
hankkiva  lukijakuntaa.  Se  antaa  tavallaan  enemmän  kuin  mitä  sen  nimi 
lupaa,  sillä  se  seuraa  Lönnrotin  vaiheita  hänen  ylioppilaaksitulostaan  aina 
vuoteen  1849,  jolloin  Lönnrot  47-vuotiaana  perusti  oman  kodin. 

Professori  J.  A.  Tömgrenin  perheesen,  «tähän  kunnon  patriarkkaali- 
seen  kotiin,  muistorikkaasen  Laukon  kartanoon,  johon  kansanlaulu  Elina 
Kurjen  synkästä  murhasta  vielä  oli  liittynyt,  ohjasi  kaitselmus  Elias  Lönn- 
rotin ensimäiset  askeleet,  kun  hän  juuri  kaksikymmentä- vuotisena  oli  yliop- 
pilaaksi tullut».  Nuori  kotiopettaja  —  tähän  toimeen  köyhä  nuorukainen 
oli  taloon  otettu  —  saavutti  heti  talossa  perheenjäsenen  aseman  ja  kaik- 
kien yhteisen  suosion;  etenkin  hän  sai  talon  jäntevästä,  kujallisia  harras- 
tuksia suosivasta  emännästä  lämpimän,  äidillisen  ystävän,  jonka  myötätun- 
toisuus  vuosien  kuluessa  kannatti  ja  seurasi  Lönnrotia,  kun  tämä  ryhtyi  var- 
sinaiseen elämäntehtäväänsä. 

Ne  muistot  Elias  Lönnrotm  nuoruudenajasta  ja  hänen  suhteestaan  Töm- 
grenin perheen  jäseniin,  jotka  hra  Nervander  meille  tässä  kirjassa  tarjoo, 
perustuvat  osaksi  nimituomari  Adolf  Tömgrenin  huvittaviin  muistoonpa- 
noihin,  mutta  pääosan  kirjan  sisällystä  muodostavat  kuitenkin  Elias  Lönn- 
rotin omat  kirjeet,  jotka  melkein  kaikki  ovat  kirjoitetut  rouva  Tömgrenille. 
Näiden  rivien  kirjoittaja  on  tuntenut  itsensä  omituisella  tavalla  liikutetuksi 
lukiessaan  näitä  yksinkertaisia,  hyvänsävyisiä,  vieläpä  monesti  naiivejakin, 
kirjeitä,  joita  Lönnrot  kirjoitti  äidilliselle  ystävälleen.  Kirjeet  eivät  tosin 
Lönnrotin  vaiheista  sisällä  uusia  tärkeitä  tietoja,  mutta  ne  sallivat  meidän 
entistä  syvemmältä  katsahtaa  tämän  suuren  miehen  hyvään,  puhtaasen  lap- 
sensydämeen,  ja  entistä  selvempänä  näkyy  niissä  Elias  Lönnrot  ihmisenä. 
Hänen  suhteensa  Tömgrenin  perheen  jäseniin  ja  etenkin  rouva  Törngreniin, 
joka  suhde  näistä  kirjeistä  selviää,  on  erittäin  miellyttävä  lisäpiirre  Elias 
Lönnrotin  luonteen  kaikinpuoliseksi  valaisemiseksi.  Kirjeiden  tekemää  lap- 
sensuomuden    vjiikutusta   lisää  epäilemättä  se,  että  ne  ovat  kirjoitetut  kie- 

lellä,  joka  ei  ollut  Lönnrotin  äidinkieli,  vaan  joka  oli  suurella  vaivalla 
opittu.  Suomennoksessa,  joka  muuten  käypi  kylläkin  laatuun,  ei  tietysti 
tämä  puoli,  astu  esiin;  suomentaja  ei  ole  muutenkaan  ryhtynyt  siihen,  eh- 
käpä liiankin  vaikeaan  ja  suurta  taitoa  kysyvään  työhön,  että  olisi  koetta- 
nut antaa  Lönnrotin  kirjeille  hänen  oman  suomalaisen  tyylinsä  mukaista  vä- 
ritystä. 

Niiden  yleisempiä  seikkoja  koskevien  tietojen  johdosta,  jotka  kirjassa 
annetaan,  tehtäköön  pari  muistutusta.  Siv.  22  sanotaan  Reinhold  von 
Bcckeriä  «ensimäisen  suomen  kieliopin  tekijäksi»  («den  förste  finske  gram- 
matikern),  joten  suomen  kieliopin  synty  tehdään  paria  sataa  vuotta  myö- 
hemmäksi kuin  se  todella  oli.  Lönnrotin  vv.  1 841  — 1842  tekemän  mat- 
kan loppupuolesta  annetaan  (siv.  73,  99)  liian  vaillinaisia  tietoja.  Olisi 
mielestäni  ollut  mainittava  että  Lönnrot  elokuun  loppupuolella  1842  alkoi 
tutkia  Syvärin  eteläpuolisten  vepsäläisten  kieltä,  jolla  matkalla  hän  keräsi 
ainekset  professoriväitökseensä;  tästä  matkasta  tavataan  Suomettaressa  v. 
1848  kertomus,  joka  on  jatkona  tekijänkin  mainitsemiin  Morgonbladissa  ja 
Saimassa  julkaistuihin  matkakertomuksiin.  Suomalaisessa  painoksessa  esiin- 
tyy Laitilan  supisuomalainen  pitäjä  siv.  2  ruotsalaisella  Letalan  nimellä. 

Herra  Nervander  ansaitsee  vilpittömän  kiitoksen  siitä,  että  hän  on 
julkaissut  nämä  muistot  Elias  Lönnrotin  nuoruuden  ajoilta.  Olisi  erittäin 
suotava  että  kaikki  ne  tiedot  ja  kertomukset  Lönnrotista,  jotka  vielä  elävät 
yksityisten  muistossa,  koottaisiin,  ennenkuin  se  on  liian  myöhäistä,  jotta 
kerran  tulisi  mahdolliseksi  toimittaa  laaja  kaikinpuolinen  elämäkerta  Elias 
Lönnrotista  Suomen  kansalle. 

E.  N.  Seittiä. 


Alli  Nissinen,  Palleroisille  iloksi.  II  kirja.  Porvoossa  1893,  VV.  Söderström.  64  siv. 
8:0.     Hinta  1:  60. 

Tyko  Hagman^  Kaikkein  uusimpia  satuja  ja  runoja  lapsille.  Porvoossa  1893,  \V.  Sö- 
derström.    110  siv.  8:0.     Hinta  — :  — . 

y,  ff.  Tuhkanen,  Lasten  kuvakirja.  Kuvat  piirtänyt  A.  Federley.  Helsingissä  1893, 
Hj.  Hagelbeig.     Hinta  1:  25. 

Ilahuttava  on  jokaiselle  lastenystävälle  huomata,  kuinka  yhä  enem- 
män harrastus  herää  kotimaisen  lastenkirjallisuuden  alalla.  Viimekin  jou- 
luna ilmestyi  useampia  lastenkirjoja,  —  niiden  joukossa  myöskin  nämät 
kolme  yllämainittua. 

Harvat  ovat  kuitenkin  ne  lastenkirjailijat,  jotka  oikein  käsittävät  tehtä- 
vänsä  ja  noille  pienokaisille  antavat  juuri  sitä,  mikä  heille  on  sekä  huvit- 

tavaa  että  todellisesti  hyvää;  —  joko  tahdotaan  heille  tyrkyttää  liian  pal- 
jon viisautta  ja  moraalia  taikka  myöskin  annetaan  heille  tyhjiä  loruja  ilman 
mitään  syvempää  ajatusta  tai  paljaita  tyhmiä  kummitusjuttuja.  Myöskin 
lasten  tulee  kirjallisuudestaan  oppia  tuntemaan  todellista  elämää  ja  siinä 
saada  ohjausta  vastaiselle  elämäntielleen,  —  sen  on  Alli  Nissinen  kirjois- 
saan käsittänyt.  Viimeksi  ilmestyneessä  osassa  «Palleroisille  iloksi»  nimi' 
sestä  kirjasta  näyttää  hän  heille  elämää  kuvissa,  jotka  ovat  otetut  heidän 
omasta  pienestä,  mutta  kuitenkin  rikkaasta  maailmastaan.  Ja  tähän  maail- 
maan lukee  hän  paitsi  itse  palleroiset  ja  heidän  siskonsa,  myöskin  pikku- 
hiiret  ja  Prinssikoirat,  pääskyspienokaiset  ja  kananpoikaset,  lentelevät  lumi- 
hiuteet,  vanhat  omenapuut  ja  kaikki  muut  lasten  ystävät.  Näistä  kertoo 
hän  heille,  ja  jokaiselle  palleroiselle  tuntuu  kaikki  tämä  niin  erinomaisen 
tutulta  ja  hauskalta,  —  ja  ikäänkuin  itsestään  omistaa  hän  ne  opetukset 
jotka  tekijä  näihin  kertomuksiinsa  on  sulkenut. 

Tässä  II:ssa  kirjassa  kuvat  ja  ulkoasu  eivät  ole  yhtä  sievät  ja  hienot 
kuin  edellisessä;  vaan  huolimatta  siitä  on  kirja  kokonaisuudessaan  kyllä  tar- 
koitukseensa sopiva. 

Tyko  Hagmanin  yllämainittu  kirja  on  kokoelma  satuja  ja  runoja,  nuo- 
rille ja  vanhoille  lapsille,  niinkuin  tekijä  ilmoittaa.  Mutta  missä  määrässä 
ne  todellakin  ovat  lapsille  —  ainakin  pienemmille  —  sopivat,  täytynee 
kuitenkin  kysyä  kirjaa  lukiessa.  Muutamissa  näissä  ovat  itse  aineet  sellai- 
set, ettei  niistä  kannattaisi  kirjoittaakaan,  niinkuin  esim.  «Maailman  mainio 
musta  sika»  ja  «Meidän  Matti»  nimisissä  runoissa;  toisissa  taas,  joissa  aine 
kävisikin  laatuun,  pilaa  esitystapa  koko  sisällön.  Ne  ovat  kyllä  vilkkaasti, 
reippaasti,  kuvaavasti  ja  terävästi  kirjoitettuja  satuja,  vaan  tämä  vilkkaus  ja 
reippaus  menee  usein  yli  kaikkia  rajoja  ja  puhkeaa  sanoiksi  sellaisiksi,  joita 
kukaan  ei  tahtoisi  lastensa  huulilta  kuulla.  Sellaisia  ovat  monet  paikat 
sadussa  Peukalo-pojasta  ja  Nuoli  ukon  sotajutuissa.  Sitä  paitsi  on  itse  sisältö 
näissä  viimeisissä,  vaikka  kyllä  huvittavaa  ja  hauskaa,  kuitenkin  niin  sekavaa 
ja  kirjavaa,  etteivät  ainakaan  pienemmät  lapset  saa  siitä  mitään  käsitystä. 
Niissä  on  useinkin  joku  salainen  viittaus  nykyajan  epäkohtiin,  vaan  tätä  on 
useimpien  lukijoiden  hyvin  vaikea  ymmärtää.  Ja  luulemme,  että  nämät 
kertomukset  luettuaan,  heidän  mieleensä  niistä  ei  ole  jäänyt  muuta  kuin 
mitä  sekavin  jono  kummallisia  kuvia  Turkin  keisareista,  «rinsessa»  Sibylla 
Kartta  Sigillatasta  ja  hänen  naissotilaistaan  kissojen  ja  härkien  selässä, 
«Ransuusien»  päälliköstä  Ässämpliistä,  joka  kaappasi  Kiinan  keisarin  niska- 
piiskan,  Etelä-Amerikan  sotapäällikön  mustasta  nenästä  ja  muista  sellaisista. 
Voihan  tämä  kaikki  olla  lystiä  lasten  kuulla,  vaan  tässä  on  kuitenkin  huo- 
mattava, ettei  lastenkirjallisuus,  yhtä  vähän  kuin  täysikasvaneittenkaan,  suin- 
kaan ole  «blot  til  Lyst.» 

Löytyy  tässä  kirjassa  kuitenkin  sekä  kertomuksia  että  runoja,  jotka 
ovat  hienoja  ja  kauniita  ja  todistavat  kirjoittajan  lämmintä  tunnetta  kaikkea 

sorrettua,  viatonta  ja  pientä  kohtaan.  Tällaisia  ovat  esim.  satu  Joulu- 
kuusen enkelistä,  Siipialuksesta  ja  Onnen  sormuksesta,  —  tämä  viime* 
mainittu  on  sekä  sisällyksensä  että  ulkomuotonsa  hienouden  puolesta  täysi 
vastakohta  kirjan  useimmille  muille  kertomuksille. 

Vahinko  on,  että  tämän  kirjailijan  reipas,  kuvaava  ja  hauska  kerto- 
miskyky  ei  ole  löytänyt  parempia  aineita  ja  todellista  hienoutta  enemmän 
vastaavia  muotoja,  kuin  mitä  näissä  kertomuksissa  ilmaantuu.  Hänen  läm- 
min tunteensa  pienokaisia  kohtaan,  joka  piilee  niissä  kaikissa,  olisi  meistä 
kuitenkin  pitänyt  johtaa  häntä  antamaan  heille  ainoastaan  mitä  parasta  ja 
kauniinta  ]ö3rtyy. 

Myös  pikkulasten  kuvakirjallisuuden  alalla  on  viime  aikoina  ilmes- 
tynyt kotimaisia  kirjoja,  —  edellisenä  jouluna  tuo  sievä  vihko  «Pieniä  lau- 
luja ja  kuvia»,  viime  jouluna  J.  H.  Tuhkasen  toimittama  Lasten  Kuvakirja. 
Siihen  on  hän  koonnut  A.  Federleyn  piirtämiä  kuvia  ja  varustanut  ne  seli- 
tyksillä ja  pienillä  kertomuksilla.  Kuvat  ovat  värilliset,  ja  ainakin  muuta- 
mat niistä  tuntuvat  kotimaisilta  kuvatessaan  suomalaisia  kotioloja  ja  maise- 
mia. Mitään  tarkempaa  yhteyttä  ja  järjestystä  hän  ei  kuitenkaan  niissä  ole 
noudattanut,  —  omenapuu  ja  öljylamppu  seisovat  aivan  vieretysten  samassa 
kuvassa,  ilman  että  tähän  kuvaan  liitetty  kertomus  antaa  minkäänlaista  seli- 
tystä niitten  yhdessä  olemiseen.  Ja  keskelle  suomalaisia  maisemia  on  tänne 
eksynyt  afrikalainen  erämaa  palmuineen,  dromedaarineen  ja  gorilloineen. 
Tuntuu  oikein  tutulta,  kuu  sitte  taas  tapaa  pohjoisen  talvimaiseman. 

Teksti  on  suorasanaista,  helppotajuista  ja  paikoittain  myöskin  hauskaa. 
Kaikessa  yksinkertaisuudessaan  on  kirjalla  sentähden  kyllä  paikkansa  muu- 
kalaisen kuvakirjallisuuden  joukossa.  Ja  sitä  paitsi  on  sillä  arvonsa,  ollen 
ensimäisiä  kotimaisia  lasten  kuvakirjoja. 

T.  R. 

Ruotsin  kielen  sanakirjoja.  Viime  vuonna  ilmestyi  Takholmassa 
Svensk  ordlisia  med  reformstavning  ock  uttalsbeieckning  under  medvärkan 
av  Hilda  Lundell  ock  Elise  Zetterqvist  samt  flere  fackmän  utgiven  av 
Prof.  J.  A,  Lundell  (XXXII  +  3^4  siv.).  Sanalistan  alkuaiheena  on  ollut  sen 
toimittajain  harrastus  ruotsalaisen  oikeinkirjoituksen  parantamiseksi,  mutta 
pääviehätyksensä  tällä  sanalistalla  kuitenkin  on  toisista  syistä.  Sen  pääasial- 
lisimpana  tunnusmerkkinä  on  siinä  esiintyvän  sanavaraston  laatu  ja  laajuus. 
Sen  sijaan,  että  sanakirjat  ja  sanalistat  tavallisesti  tyytyvät  pääasiassa  vain 
edeltäjiltään  lainaamaan  sanavarastonsa,  sen  sijaan  on  tässä  menetelty 
aivan  toisella  tavalla.  Sanavarasto  on  nimittäin  koottu  nykyajan  kir- 
jallisuudesta. Toimittajat  ovat  työtänsä  varten  käyneet  läpi  koulujen 
oppikirjat  —  niiden  tarkoituksena  kun  on  kansalaissivistyksen  välittäminen 
— ,  samoin  alempaan  ammattisivistykseen  kuuluvat  oppikirjat  (esim.  maan- 
viljelyksen, karjanhoidon,  metsänhoidon  sekä  sotaväen  miehistön  ja  alipääl- 
likkökunnan  oppikirjat),  uudentestamentin  uuden  käännöksen,  joukon  lakeja 
y.  m.  y.  m.  sekä  vihdoin  nykyajan  kauno*  ja  sanomalehtikirjallisuutta.  Paitsi 
Ruotsin  ruotsalaisia  kirjailijoita  on  huomioon  otettu  myös  Suomessa  ilmes- 
tynyttä ruotsinkielistä  kirjallisuutta;  toimittajat  ovat  käyneet  läpi  muutamia 
meidän  kirjailijaimme  teoksia  (Ahrenbergin,  Allardtin,  Hertzbergin,  M.  Ly- 
beckin,  Runebergin,  Tavaststjeman)  sekä  täällä  ilmestyneitä  sanakirjoja  ja 
sanaluetteloita.  Kansanmurteista  on  otettu  semmoiset  sanat,  jotka  yleisen 
leviämisensä  johdosta  ovat  soveliaat  kirjakieleen  omaksuttaviksi.  Luonnol- 
lista on  että  tällä  tavoin  koottu  sanavarasto  näyttää  suuresti  toisenlaiselta 
kuin  se,  mitä  tavallisesti  sanakirjat  ja  sanaluettelot  sisältävät.  Luettelossa 
tavataan  kokonaista  12,000  sanaa,  joita  ei  ole  täydellisimmissäkään  tähän 
asti  ilmestyneissä  ruotsin  kielen  sanakirjoissa.  Toimittajain  kokoelmat  ovat 
kaikkiaan  sisältäneet  noin  112,000  sanaa,  joista  noin  30,000  on  tahallisesti 
eri  syistä  pois  jätetty. 

Sanaluettelo  poikkeaa  edeltäjistään  myöskin  oikeinkirjoitustavassaan 
liittyen  erääsen  ehdotukseen,  jonka  muutamat  kirjailijat  v.   1887  tekivät  ja 

joka  käy  jonkinlaista  keskisuuntaa  kiivaimpien  «nystavare» in  ja  vanhoillisten 
välillä.  Periaatteena  noudatetussa  kirjoitustavassa  on,  että  on  tehtävä  vain 
semmoisia  muutoksia,  joita  saanee  pitää  lopullisina  ja  joista  on  todel- 
lista helpotusta  oikeinkirjoituksen  oppimisessa.  Niin  on  ät  korvattu  //:llä 
ja  /:llä  (en  hastig  r/V/,  ett  malat  bord),  h  on  pyyhitty  vin  ja  jin  edeltä 
(vilken^  järta)^  och'\xi  sijaan  on  otettu  ock^  gtn  sijaan  otettu  kt  johdan- 
naisissa {släkt,  mutta  högt\  f  yi,  fv  v  äänteen  merkkinä  on  vaihdettu  f^:hen 
(breVy  skriva),  qv  on  vaihdettu  ^z/:ksi,  ä  merkkiä  on  käytetty  entistä  run- 
saammin muodoltaan  ruotsalaisissa  sanoissa.  Sitä  vastoin  ei  ole  koskettu 
(/,  ^  ja  ^  äännetten  kirjoittamiseen  eikä  ^:n  ja  o\t\  jakoon.  Noudatettu 
kirjoitustapa  on,  sanoo  julkaisija,  nykyjään  «enemmän  kuin  ehdotus»;  sitä 
on  jo  käyttänyt  noin  kolmekymmentä  kirjailijaa  neljässäkymmenessä  paine- 
tussa teoksessa,  yhteensä  enemmän  kuin  4,ooo:lla  oktaavisivulla.  Tehtyjen 
muutosten  kautta  on  päästy  siihen,  että  sanalistan  24,3oo:sta  yhdistämät- 
tömästä sanasta  noin  17,300,  s.  o.  71  7o  kirjoitetaan  ääntämisen  puolesta 
tyydyttävästi;  joirei  kirjoitustapa  tyydyttävästi  ääntämistä  osota,  on  ääntä- 
minen aina  sulkujen  välissä  erityisesti  osotettu. 

Sanaluettelo  on  siis  kaikin  puolin  huomattava  julkaisu;  kaikki  on 
omansa  todistamaan  tarkkaa  työtä,  käytännöllistä  silmää  ja  hyvää  arvos- 
telukykyä sekä  yleensä  järkeviä  periaatteita.  Miten  sanalistan  yritys  ruot- 
salaisen oikeinkirjoituksen  parantamiseksi  onnistuu,  saapi  tietysti  vastaisuus 
ratkaista. 

Tämän  sanaluettelon  puheina  ollessa  mainittakoon  toinen  monta  ver- 
taa suurenmoisempi  sanakirjallinen  teos,  Ordbok  öfver  svenska  sprdket,  ut- 
gifven  af  Svenska  Akademien^  jonka  ensimäinen  vihko  (23  +  4  +  XXVIII 
siv.  -f  1 1 2  palstaa)  ilmestyi  viime  vuonna.  Tämän  sanakirjateoksen  tarkoi- 
tuksena on  osittain  antaa  mahdollisuuden  mukaan  täydellinen  kuva  nykyi- 
sestä ruotsalaisesta  yleiskielestä  («riksspräket»),  osittain  myöskin  osottaa  mi- 
ten ruotsin  kieli  on  kehkeytynyt  uskonpuhdistuksen  ajoista  alkaen.  Kukin 
sana  on  selitetty  kielennäytteillä  vanhemmasta  ja  uudemmasta  kielenkäy- 
tännöstä,  joiden  kautta  osotetaan  sekä  sanan  ikä  että  merkityksen  kehityk- 
set. Kunkin  sanan  ääntäminen  on  erikseen  osotettu  ja  samoin  on  myös 
annettu  lyhyet  viittaukset  sanojen  syntyyn  eli  etymologiaan.  Niinkuin  luon- 
nollista on,  perustuu  tämmöinen  sanakirja  nimenomaan  kirjallisuudesta  teh- 
tyihin kokoelmiin;  myöskin  suomalaisten  julkaisemaa  ruotsinkielistä  kirjalli- 
suutta   eri    aloilta  on  huomioon  otettu  (sanakirjoja,  kaunokirjallisuutta:  Ab- 

renberg,  Allardt,  G.  Ph.  Creutz,  Cygnaeus,  Franzdo,  A.  Gripenberg,  M.  l.y- 
beck,  Runeberg,  Tavaststjema,  Topelius,  tieteellistä  kirjallisuutta:  J.  E. 
Bergroth,  A.  VV.  Bolin,  J.  G.  v.  Bonsdorff,  M.  Calonius,  C.  G.  Estlan- 
der, A.  F.  Granfelt,  O.  E.  A.  Hjelt,  I.  Dmoni,  Porthan,  Th.  Rein,  J.  V. 
Snellman,  talouskirjallisuutta:  N.  Grotenfelt,  y.  m.). 

Niinkuin  edelläsanotusta  voipi  päättfiä,  ovat  sana-artikkelit  usein  hy- 
vin huvittavat  ja  luovat  valoa  sekä  nykyiseen  kielenkäytäntöOn  että  kieli- 
historialliseen kehitykseen.  Sanomattakin  on  selvä,  että  tämä  sanakirja  ai- 
nesten runsaudessa  tulee  voittamaan  kaikki  tähänastiset  ruotsin  kielen  sana- 
kirjat. Kysymys  on  vain,  milloin  tämä  sanakirja  saattaa  kokonaisuudes- 
saan valmistua  yleisön  käytettäväksi.  On  laskettu  että  teos  tulisi  sisältämään 
1860  arkkia  ja  että  kunakin  vuonna  ilmestyisi  4 — 5  io:n  arkin  kokoista 
vihkoa,  joten  julkaisemiseen  kuluisi  aikaa  4o:n  vuoden  vaiheilla.  Varmaan- 
kaan eivät  siis  sanakirjan  nykyiset  toimittajat  eivätkä  monet  sen  tilaajat 
saata  toivoa  elävin  silmin  saavansa  nähdä  teosta  valmiina. 

Kuka  tai  kutka  varsinaisesti  ovat  teoksen  takana,  ei  tässä  ensi  vihossa 
mainita;  tunnettu  on  kuitenkin,  että  Lundin  professori  K,  F.  Södervall^  en- 
nestään tunnettu  keskiaikuisen  ruotsin  kielen  sanakirjan  tekijänä,  on  suorit- 
tanut itse  toimitustyön.  Apumiehistä  mainitaan  tässä  vihossa  ainoastaan 
suomalaiset    toht.  V.  Vasenius,  prof.  I.  A.  Heikel  ja  lehtori  H.  Bergroth. 

E.  N.  S. 


Viime  maaliskuun  23  päivänä  oli  kaksikymmentäviisi  vuotta  kulunut 
siitä,  kun  Vilhelm  Thomsen  saavutti  fUosofiian  tohtorin  arvon  Kööpenhami* 
nan  yliopistossa.  Tämän  merkkipäivän  johdosta  on  piiri  hänen  oppilai- 
tansa toimittanut  juhlakirjan,  joka  ansaitsee  huomiota  meilläkin.  Sillä  on- 
han Vilhelm  Thomsenin  nimi  jokaiselle  sivistjrneelle  suomalaiselle  tuttu  ja 
rakas.  Juhlakirja  ^FesUkrift  UI  Vilhelm  Thomsen  fra  Disciple  udgivet  i 
Anledning  af  hans  femogfyveärige  Doktorjubikeum  23  Marts  i86g — 
2j  Marts  i8g4  (Kobenhavn  1894,  Gyldendalska  Boghandel.  368  siv.  8:0)  il- 
maisee oppilaitten  kiitollisuuden  tavalla,  joka  mahtaa  oUa  opettajalle  rak- 
kain, osottamalla  että  hänen  nerokkaat  aatteensa,  hänen  lämmin  intonsa 
ovat  h^ättäneet  eloon  voimia,  jotka  jo  kantavat  jaloja,  kypsyneitä  he- 
delmiä. 

Kirjassa  oo  20  kirjoitusta,  kaikki  kiditietoen  ja  sen  lähimpien  raja- 
tieteitten  alalta.  —  Yksi  kirjoittajista,  Cand.  Mag.  Vilb.  Andersen  on  tut- 
kimuksensa eteen  tunnuslauseeksi  pannut  seuraavat  Thomsenin  sanat:  tar- 
vitaan [lähinnä  äidinkielen  opetuksessa]  virkistävä  ja  hedelmälliseksi 
tekevä  tuulahdus  kielen  konkreettisesta  elämästä.  Ilahduttavalla 
tavalla  useat  juhlakirjan  kirjoituksista  osottavat,  että  Thomsenin  omassa  op- 
pilaspiirissä  semmoinen  raitis  tuulahdus  todella  on  ollut  vaikuttamassa. 
Kieltä  ei  näet  niissä  käsitetä  minään  erityisenä  omatakeisena  organismina, 
vielä  vähemmin  minään  kaavallisena  muoto-  tai  sääntöjärjestelmänä,  vaan 
ihmiselämän  osana,  jota  yoi  ymmärtää  ainoastaan  jos  pitää  silmällä  sen 
yhteyttä  ihmiselämän  muitten  puolien  kanssa.  Erittäin  hauskalla  ja  valai- 
sevalla tavalla  tämä  käsitystapa  ilmaantuu  semmoisissa  kirjoituksissa,  joissa 
nimenomaan  on  koetettu  osottaa  muutamia  niistä  syistä,  jotka  vaikuttavat 
kielenmuutoksia,  sekä  selvittää  millä  tavoin  tämä  vaikutus  tapahtuu.  Toiset 
niistä  kirjoituksista  koskevat  lähimmin  muotojen,  toiset  merkityksien  (käsite- 
piirien) muuttumista.  Niinpä  on  yllämainittu  Vilh.  Andersen  laajassa  kir- 
joituksessa «Sammenfald  og  Berering,  et  Bidrag  til  Dansk  Betydningslaere» 
selvitellyt  mitenkä  sanat,  jotka  alkuaan  eivät  ole  olleet  missään  yhtey- 
dessä toinen  toisensa  kanssa  mutta  jotka  kielihistoriallisen  kehityksen  kautta 
ovat  muodostuneet  kokonaan  tai  osittain  yhtäläisiksi,  vaikuttavat  toisiinsa: 
ne  saattavat  joko  tykkänään  sulautua  yhteen,  taikka  toinen  voi  toiselta  saada 
lisämerkityksen  eli  lisävärityksen,  jota  sillä  ei  alkuaan  ole  ollut.  Cand.  Mag. 
P.  K.  Thorsen  on  kirjoituksessa  «Glidning  og  spring  i  sprogomdannelsen» 
käsitellyt  kielenhistorian  syvimpiä  prinsiippikysymyksiä  ja  koettanut  niitä 
selvitellä  konkreettisilla  esimerkeillä.  Prof.  O.  Jespersen  on  kirjoittanut  tut- 
kimuksen «Om  subtraktionsdannelser,  saerligt  pä  dansk  og  engelsk»,  jossa 
käsitellään  semmoisia  ilmiöitä,  kuin  esim.  että  tanskan  sanasta  blomsttr  on 
syntynyt  sana  blomst^  siksi  että  -er  on  käsitetty  monikon  päätteenä.  Doc. 
Kr*  Nyrop  on  kirjoituksessa  «Et  afsnit  af  ordenes  liv»  selvitellyt  sitä  sa- 
nojen merkitysten  laajenemista,  jota  tavallisesti  nimitetään  nimellä  kata- 
kreesis  (esim.  «rote  Druckerschwärze»). 

Luonnollista  on,  että  kokoelman  enimmät  kirjoitukset  käsittävät  indo- 
eurooppalaista alaa.  Hyvin  monet  kirjailijat  ovat  käsitelleet  klassillista  filo-^ 
logiiaa  (R.  Besthora,  A.  B.  Drachmann,  K^  Hude,  C  Jergensen,  K.  F. 
Kinch,  H.  O.  Lange,  J.  0strup);  pari  kirjoitusta  on  muinaisskandinaavilai- 

seltä  alalta,  yksi  intialaiselta  j.  n.  e.;  —  onpa  odustettana  niinkin  syrjäi- 
nen indoeurooppalaisen  alan  soppi  kuin  Albanian  kieli  (H.  Pedersen). 

Snomensukuisia  kieliä,  joiden  hämärää  muinaisuutta  Thomsen  niin  ne- 
rokkaasti on  valaissut,  edustaa  kokoelmassa  ainoastaan  yksi  kirjoitus,  mutta 
se  sangen  arvokas.  Prof.  £.  N*  Setälä  on  näet  tutkimuksessa  «Ueber  ei- 
nen  «gutturalen»  nasal  im  urfinnischen»  osottanut  että  yhteissuomalaisessa 
kielessä  on  ollut  olemassa  gutturaalinen  nasaali,  joka  nykyisistä  länsisuoma- 
laisista kielistä  on  hävinnyt,  jättäen  kuitenkin  vaikutuksiaan  jälkeensä.  Tämä 
intressantti  tutkimus  on  lyhennetty  ote  tekijän  Yhteissuomalaisen  äännehis- 
torian 3  vihosta,  joka  kaiketi  piakkoin  ilmestyy. 

Juhlakirjasta  päättäen  näyttää  siltä  kuin  Thomsenilla  ei  olisi  kansa- 
laistensa joukossa  yhtäkään  oppilasta,  joka  olisi  antautunut  nimenomaan 
suomensukuisten  kielten  tutkimiseen.  Mainitsemista  ansaitsee  kuitenkin  yksi 
kirjoitus,  jossa  muinaisskandinaavilaisten  tarujen  selvittämiseksi  on  turvau- 
duttu suomalaisiin  kieliin  ja  samalla  viitattu  muinaisskandinaavilaisen  ja  suo- 
malaisen taruston  yhtäläisyyksiin.  Tämä  kirjoitus  on  «Nogle  personnavne 
i  Starkaddigtningen,  smä  bidrag  til  öplysning  om  nordboemes  forbindelse 
med  0steuropa>;  tekijä  on  t:ri  A.  Olrik.  Niitten  urhojen  joukossa,  jotka 
Starkad  on  tarujen  mukaan  kukistanut  itämaanretkillään,  mainitaan  eri  läh- 
teissä m.  m.  Hama  ja  Visinn.  Ja  nämät  nimet  Olrik  selittää  suomalai- 
siksi kansannimiksi  Hämä  (Hämäläiset)  ja  Vessi.  Eräs  Starkadin  toveri  on 
nimeltä  Vin;  sillä  Olrik  arvelee  olennoitavan  Vienajoen  äyräitten  asukkaita 
(Biarmalaisia).  Kirjoituksen  lopussa  tekijä  vielä  koskettelee  Kalevipoegta- 
run  ja  Starkadtarun  keskinäistä  suhdetta. 

o.  E.  Tudeer. 


E,  Teta^  Mancano  tr  e  parole.  11  canto  XVI  del  Calevala.  Venezia 
i8g4.  Professori  Emilio  Teza  Padovassa,  joka  jo  ennenkin  on  kansallis- 
epoksestamme  kirjoittanut  ja  viime  aikoina  näyttää  ruvenneen  yhä  enemmän 
huomiota  kääntämään  suomalaisiin  tutkimuksiin,  on  äsken  julkaissut  uuden 
tutkimuksen  Kalevalasta.  Hän  koskettelee  tässä  kysymystä  Kalevalan  runo- 
puvusta,  runomitasta  ja  alliteratsionista,  ja  huomauttaa  eräistä  Italian  ja 
Franskan  kirjallisuudessa,  jopa  Cicerossakin,  y.  m.  esiintulevista  yhtäläisyyk- 
sistä.    Lopuksi   hän   näytteenä  Kalevalan  esitystavasta  ja  sisällyksestä  suo- 

rasanaisessa  käännöksessä  italian  kielellä  painattaa  i6:nnen  runon,  jossa 
kerrotaan  kuinka  Väinämöinen,  kun  hän  laululla  rakentaessansa  venettä 
«puuttuu  kolmea  sanoa»,  lähtee  niitä  etsimään  Tuonelasta.  Tutkimus  näyt- 
tää että  prof.  Teza  halulla  ja  menestyksellä  on  perehtynyt  Kalevalaan  ja 
suomen  kieleen.  Muutamat  erehdykset  suomalaisissa  sanoissa  ovat  luulta- 
vasti luettavat  painovirheiksi.  Omituisuutena  mättäköön  että  prof.  Teza 
käännöksessään  säkeessä  «Matala  Manalan  neiti»  käsittää  Matala-sanan  omi- 
naisnimeksi,  siis  neiden  nimeksi,  eikä  merkityksessä :  pienikasvninen.  Meillä 
on  tässä  uusi  esimeridd  siitä,  miten  nimet  yleensä  syntyvät,  ja  vertauskohta 
siihen,  miten  Kalevalan  Aino-nimi  nähtävästi  on  syntynyt  jo  runolaulajain 
käsityksessä.  Tutkimus  on  omistettuna  «Emilio  Setälälle,  Suomen  kirjaUi- 
suuden  professorille  Helsingin  yliopistossa»,  jolta  tekijä  kiitollisuudella  tun- 
nustaa saaneensa  aiheita  tutkimuksiin  ja  valaisevia  tietoja  vaikeitten  kohtien 
selvittämiseksi. 

K.  Grotenfelt. 


Luomlsrunö. 

J.  Krohnin  tutkimusten  ja  J.  Hurtin  kokoelmain  avulla  kirjoitti  Kaarle  Krohn. 


Oli  luonnollista,  että  aikoina,  jolloin  indoeurooppalainen  kielitiede 
syntyi,  pidettiin  mahdollisena  ei  ainoastaan  yhteisen  alkukielen  keksiminen, 
vaan  myös  niiden  ajatusten  löytäminen,  joita  tällä  kielellä  oli  ilmaistu. 
Näin  syntyi  vertaileva  indoeurooppalainen  taruntutkimus,  joka  perustuu  sii- 
hen käsitykseen  kansanrunoudesta,  että  se  on  kielen  mukana  periytynyt  toi- 
silleen sukua  olevien  kansojen  yhteisestä  alkukodista.  Yhtä  luonnollista 
oli,  että  suuri  kansalaisemme  M,  A.  Castririy  samalla  kuin  perusti  ural- 
altailaisen  kielitieteen,  etsi  rakennuskiviä  taruntutkimuksellekin  tämän  laajan 
kielikunnan  alalla.  Siitä  asti  on  meillä  ollut  se  mielipide  vallalla,  että 
löytyisi  tai  ainakin  pitäisi  löytyä  suomensukuisille  kansoille  yhteisiä  taruja. 
Yhden  semmoisen  on  isävainajani,  /•  Krohn^  Kalevalantutkimuksissaan  ot- 
tanut esille,  nimittäin  tarun  maailman  luomisesta. 

Useat  suomensukuiset  kansat:  Mordvalaiset,  Tsheremissit,  Votjakit  ja 
Vogulit,  kertovat,  että  alkuansa  maailmassa  ei  ollut  mitään  muuta  kuin 
vettä,  jonka  päällä  Jumala  uiskenteli.  Tämä  loi  sitten  manteren  erään 
toisen,  pahan  hengen  tai  muun  olennon,  avulla,  joka  sukeltamalla,  tavalli- 
sesti vesilinnun  hahmossa,  nouti  maata  meren  pohjasta.  Sama  tarina  on 
viime  aikoina  muistiinpantu  Virossa  sekä  kreikanuskoisilla  Karjalaisilla  Suo- 
men ja  Venäjän  rajalla^).  Se  tavataan  vielä  muutamilla  turkkilais-tatari- 
laisilla  heimoilla  Siperiassa  ynnä  mongoliusukuisilla  Burjateilla,  joten  luulisi 
sen  olevan  tai  aikoinaan  olleen  tunnetun  kaikille  ural-altailaisille  kansoille. 


*)  Hurtin  kokoelmissa  TI.    18.    A.  KOng  3  läh.  n:o  1.    Saarenmaalta  ja  II.    29. 
J.  Suits.  n:o  1.     Tartonmaalta;  Suomalaisia  kansansatuja  I.  n:o  321  ja  XC. 

Mutta  se  löytyy  myös  useimmilla  slaavilaisilla  kansoilla.  Kysymys 
on  siis,  missä  taru  on  alkuperäinen,  missä  lainattu.  Isävainajani  oli  taipu- 
vainen päättämään,  että  se  oli  pohjois-  ja  itä- Venäjällä  asuvilta  Suomalai- 
silta siirtynyt  heidän  venäläisille  naapureilleen,  koska  nämät  näkyivät  sen 
säilyttäneen  eheämmässä  muodossa  kuin  muut  Slaavit.  Professori  A. 
Vcsselavskijn  uudemmat  toisintoluettelot  kuitenkin  osoittavat,  että  päätös  oli 
ennenaikainen.  Yhtä  täydellisenä  kuin  Iso- Venäjällä,  tavataan  luonustaru 
Vähä- Venäjällä,  jossa  siitä  löjrtyy  toistakymmentä  kirjaanpanoa,  Valko- Ve- 
näjällä ja  Liettuassa,  jopa  ulkopuolella  Venäjän  rajoja.  Kertomus  on, 
niinkuin  sama  tutkija  osoittaa,  kotoisin  Bulgariasta  ja  kirjallista  alkuperää. 
Se  kuuluu  niihin  legendoihin,  joita  io:llä  vuosisadalla  syntynyt  Bogomilin 
lahkokunta  muodosti  raamatun  kertomuksista  ja  jotka  tämän  uskonnollisen 
liikkeen  mukaan  levisivät  Venäjälle.  Leviäminen  tapahtui  osaksi  käsikirjoi- 
tusten avulla,  joista  yksi  on  kulkenut  Permiin  asti,  osaksi  suullista  tietä. 
Kun  sitten  n.  k.  vanhauskoisten,  joihin  etupäässä  mainittu  oppi  oli  vaikut- 
tanut, oikeauskoisten  vainon  tähden  täjrtyi  paeta  valtakunnan  rajalle,  sekä 
Suomen  että  Viron  puoliselle,  ynnä  yleensä  syrjäisiin  seutuihin  pohjois- 
VenäjäUä  ja  Siperiassa,  niin  on  helposti  ymmärrettävää,  että  heidän  pyhät 
tarinansa  tulivat  tunnetuiksi  näiden  seutujen  alkuasukkaillekin.  Huomattava 
näet  on,  että  luomistani  ei  aina  esiinny  yksinänsä,  vaan  hyvin  usein  kes- 
kellä muita  selvästi  raamatullisia  kertomuksia.  Paholaisen  ilmestyminen 
Jumalan  rinnalla  luomistyössä  saa  ainoasti  Bogomilin  dualistisesta  opista 
selityksensä.  Jos  siihen  lisää,  että  kauimpana  Siperiassa  asuvain  tatarin- 
sukuisten  Jakutein  kertomuksissa  mainitaan  Jumalan  äiti  ja  Jeesus  Kristus 
luomiseen  osallisina,  niin  tuskin  jäänee  epäilykselle  sijaa.  Yhteys  ural- 
altailaisten  kansojen  luomistarujen  välillä  ei  niin  muodoin  ole  muussa  etsit- 
tävä kuin  siinä,  että  ne  ovat  ammennetut  kaikki  samasta  kirjallisesta  alku- 
lähteestä. 

Mistä  sitten  lintu,  jonka  hahmossa  Jumalan  apulainen  ilmestyy  ja 
jolla  ei  ole  mitään  vastinetta  raamatun  kertomuksessa  luomisesta,  on  tähän 
taruun  tullut?  Isävainajani  arvelee  juuri  sen  piirteen  olevan  alkuperäisesti 
suomalaisen.  Sama  lintu  tulee  esiin  Kalevalan  ensimäisessä  runossa,  jossa 
ole  mitään  kristillistä  vaikutusta  nähtävänä.  Siihen  mielipiteesen  taipuu 
myös   Vcsselovskij. 

Yhtäläisyyttä  suomensukuisten  kansojen  luomistarun  ja  suomalaisen 
luomisrunon    välillä  on  kieltämättä  olemassa.     Molemmissa  esiintyy,  paitsi 

vesilintua,  jumalainen  henkiolento  ja  alku-ulappa,  jonka  päällä  hän  liikkuu. 
Eivätkä  mainitut  kolme  yhdyskohtaa  ainoasti  painettuun  Kalevalaan  perustu, 
ne  tavataan  kaikki  kansan  omissa  runoissa.  Isävainajani  järjestämät  Kale- 
valan toisinnot,  joita  hän  ei  itse  vielä  ollut  ennättänyt  kaikkia  käyttää,  ja 
tohtori  y.  Hurtin  uusimmat  virolaiset  kokoelmat  ovat  kuitenkin  pakoitta- 
maila  johtaneet  minut  siihen  käsitykseen,  että  tämä  yhtäläisyys  on  aivan 
satunnainen. 

Virossa  on  luomisruno  yleisesti  laulettu  länsi-  ja  pohjois- Virossa,  jota 
vastoin  se  kaakkois- Virossa  on  aivan  tuntematon.  Siitä  löytyy  noin  80  eri 
muistiinpanoa,  jotka  ovat  pääkohdissa  jotenkin  yhtäpitäviä.  Pääskynen, 
jonka  sinisellä,  punaisella  ja  keltaisella  koristeltua  höyhenpukua  laulaja  usein 
kuvailee,  ^)  lentää  «meidän»  hakaan,  jossa  löytää  kolme  pensasta:  yhden 
sinisen,  toisen  punaisen,  kolmannen  kullankarvallisen.  Viimeksi  mainittuun 
hän  tekee  pesänsä,  munii  kolme  munaa  ja  hautoo  siinä  kolme  poikaa,  jotka 
sitten  panee  taivaalle  päiväksi,  kuuksi  ja  tähdeksi.  Eräässä  lounais-virolai- 
sessa  kirjaanpanossa  on  pääskysellä  itsellään  liikanimenä /^^tf/iWi/.  Parissa 
kappaleessa  lounais- Virosta  ja  Saarenmaalta  ovat  myös  munat  ja  pojat  kol- 
mivärisiä. Lounais-Virossa  laulaja  välistä  kysyy  pääskyseltä,  mitä  hän  ha- 
kee, joUom  tämä  vastaa  etsivänsä  kultaista  pesää,  hopeista  poikaa.  Poh- 
joisrannikolla usein  nimenomaan  mainitaan,  että  pääskynen  etsii  pesän 
sijaa,  maata  maatakseen.  Koillis-Virossa  sanotaan  kolmannen  pensaan  vä- 
riä joskus  suorastaan  keltaiseksi. 

Jos  nyt  siirrymme  yli  Narvajoen  Inkerin  puolelle,  niin  tapaamme  sa- 
man kertomuksen  päivän,  kuun  ja  tähden  luomisesta,  vaikka  vähän  muuntu- 
neessa muodossa.  Esimerkkinä  länsi-Inkerin  laulutavasta  olkoon  muudan 
W.  Porkan  muistiinpano  Hevaalta.  ^) 

Kesoilintu,  kieloilintu.  Murtoa  niuniaksensa ; 

PätvÖilintu,  pääsköilintu.  Saanut  ei  maalta,  missä  maata, 

Lenteli  kesoisen  päivän,  Lehtoa  ei,  missä  levätä, 

Sykysyi^en  yön  pimeän,  Murtoa  ei,  mbsä  munia. 
Etsi  maalta  (!)  maataksensa.  Lensi  rannoille,  meroille. 

Lehtoa  levätäksensä.  Rannoille  Uki  vetoja. 


*)  Esim.  sinine  saba  alune,  punane  pugu  ahme^  koUane  koku  ahme  kahdessa  kir- 
jaanpanossa Läänenmaalta. 

*)  Kalevalan  toisinnot  11,    1.    Nro  197—8, 

Liki  vettä  valkeaista. 
Niinjöysi  kolme  mätästä, 
Niin  muni  kolme  munaista 
Kolmen  mattahan  nenähän ;  *) 
Yksi  mätäs  oli  sininen, 
Toinen  mätäs  oli  punainen, 
Kolmas  kelloinkarvallinen. 
Mikä  mätäs  oli  sininen, 
Siihen  sininen  munaisen; 
Mikä  mätäs  oli  punainen, 
Siihen  punaisen  munaisen; 
Mikä  oli  kelloinkarvallinen, 
Siihen  keltaisen  munaisen. 

Tuli  suuri  Ukon  tuutsa,  *) 
Meren  vinkura  vihainen, 
Meren  aitoi  aivoin  äksy, 
Vieretti  munat  vetoihin, 
Laski  pesän  lainehesen. 

PääskÖilintu,  päivöiltntu, 
Lensi  hän  suotta  seppoilahan, 
Lensi  hän  seppien  pajahan: 
„Seppyeni,  selvyeni, 


Tarkka  entinen  takoja, 
Taoit  ennen,  taoit  eilen, 
Niin  tao  tänäkin  päinä, 
Tao  rautainen  harava. 
Piit  vaskiset  valele, 
Pane  varsi  vaahterinen!* 

Takoi  rautaisen  haravan, 
Pani  varren  vaahterisen. 
Vaskiset  piit  valeli. 

Pääsköilintu,  paivöilintu, 
Haravoi  meroin  kokohon. 
Kaikki  lainehet  lakohon. 
Siit'  löysi  muruista  kolmet: 
Yhen  puolen  ruskeaista, 
Toisen  puolen  valkeaista, 
Kolmas  kelloinkarv allista. 
Mingän  puolen  ruskeaista, 
Sen  päivyiksi  paistamahan; 
Mingän  puolen  valkeaista, 
Sen  kuuksi  kumoittamahan ; 
Mingän  kelloinkarvallista, 
Sen  täheksi  taivoisehen. 


Yhteys  tämän  ja  virolaisen  runon  välillä  on  niin  silmiinpistävä,  että 
yksityisiä  vertauskohtia  tuskin  tarvinnee  luetella.  Tärkein  eroitus  on  siinä, 
että  munat  eivät  tule  haudotuiksi,  vaan  menevät  rikki,  jolloin  niiden  ainek- 
sista syntyvät  taivaankappaleet.  Aineksien  luonnoton  kolmiajako:  ruskuai- 
seen,  valkuaiseen  ja  taas  keltuaiseen,  osoittaa,  että  tämä  lisäys  on  tehty 
mukailemalla.  Useimmiten  on  asia  sillä  autettu,  että  tähti  on  jätetty  pois 
tykkönään  tai  annettu  sen  syntyä  munan  «muista  muruista».  Viimeksi  mai- 
nitusta korjauksesta  on  vielä  se  etu,  että  voidaan  laulaa  «tähdistä»  moni- 
kossa, vaikk^ei  sillä  ole  samaa  tamilista  vaikutusta,  jonka  yhden  tähden 
personoiminen  saa  aikaan.  Toinen  luonnottomuus  tässä  runossa  on  siinä, 
että  on  tarpeettomasti  pysytetty  munien  kolmiluku,  vaikka  taivaankappalei- 
den täytyy  ajatella  muodostuneen  yhden  munan  tai  yleensä  munan  eri 
aineksista.  Sen  ovat  laulajatkin  huomanneet  ja  muuttaneet  munien  luvun 
joko  epämääräiseksi  monikolliseksi  säeparissa: 


')  Tavallisesti  kuitenkin  ainoasti  yhden,  jolloin  ei  munia  mainita  eriväriksi. 
«)  Pilvi. 

Valoi  vaskisen  pesäben* 
Muni  kultaiset  munaiset; 

taikka,  Dunkuin  yleensä  keski-Inkerissä,  suorastaan  yksikölliseksi: 

Muni  kultaisen  munaben, 
jolloin  vaan  on  tavallisesti  unohtunut  oikaisematta  säe: 

Vieretti  muttat  vetoihin. 

Munien   hautominen    ei    kuitenkaan    ole   aivan   tuntematon  Inkerissä. 
Eräässä  kirjaanpanossa,  niin  ikään  Hevaalta,  ^)  lauletaan  pääskysestä: 

Niin  muni  munaista  kolme, 
Hautoi  vuoden  höyhenillä. 

Suun  Ukon  pilvi,  meren  vihuri,  joka  käänsi  pesän  kallelleen,  sitten 

Vieretti  munat  vetoihin, 
Laski  lapset  lainehesen. 

Narvusin    pitäjästä    lähinnä    virolaista    runoaluetta  on  saatu  seuraava 
toisinto:  ^) 

Pääskftlintu,  päivälintu,  Muni  hän  munabta  kolme, 

Se  ihana  ilmalintu,  Asetteli  hautomahan, 

Lenteli  kesoisen  päivän,  Hautoi  viikon,  hautoi  toisen 

Sykysyisen  yön  pimeän.  Hautoi  kolmatta  vähäisen. 
Etsi  maata  maataksensa,  Sanoi  pääskyt  itsellehen: 

Muroa  muniaksensa,  „Mikä  kumma  pesosella, 

Peseä  pesiäksensä;  Kun  ei  sirkkuset  sikiä. 

Ei  saanut  maata  j.  n.  e.  Eikä  pääse  pääskyn  lapset?** 

Lensi  hän  meren  selälle.  Meni  noidille  Virohon, 

Lakealle  lainehelle,  Alle  linnan  arpojille. 

Löysi  mattahan  punaisen.  Eivät  noidu  nuoret  noidat, 

Toisen  mattahan  sinisen.  Vanhat  arpojat  avita. 
Kolmas  kellan -(t.  kul]an-)karvallinen.     Noitui  noita  keskimmäinen: 


»)  N:o  202  b.    «)  N:o  66—7. 

^Mene  kiireesti  takaisin,  Pääskölintu,  päivälintu, 

Piiloa  pesä  merehen,  Se  ilosa  ilmalintu, 

Laske  poikas  lainehesen."  Lenti  kiireesti  takaisin. 

Loppu  on  vähän  hämärä.  Kerrotaan,  että  pesä  oli  jo  pillahtunut  mereen, 
jonka  jälkeen  pääskynen  lensi  laihon  kallaalle  ja  alkoi  siruttaa  sisona, 
kukkua  käkönä. 

Pääskysen  nimittäminen  ihanaksi  eli  ilosaksi  linnuksi  osoittaa  selvästi 
runon  virolaista  alkuperää.  Edellinen  on  suoranainen  käännös,  jälkimmäi- 
nen ainoasti  väännös  virolaisesta  Uus  liniu^  joka  eräässä  koillisvirolaisessa 
kirjaanpanossa  tavataan.  ^)  Virolaista  runoa  on  tässä  myös  se  kappale, 
jossa  puhutaan  noidan  eli  arpojan  luo  menemisestä,  samoin  kuin  haravan 
teettäminen  sepällä  edellä  mainitussa  muistiinpanossa.  Semmoinen  kahden 
tai  useamman  runon  yhteen  sekoittaminen  on  kansanrunoudessamme  aivan 
yleinen  ilmiö.  Molemmille  inkeriläisille  toisinnoille  yhteistä  on  linnun  pesi- 
minen merellä.  Siihenkin  lienee  aihe  Virosta  etsittävä.  Luomisrunon  al- 
kuun sekä  länsi-  että  koillis-Virossa  usein  liittyy  muudan  myös  itsenäisenä 
tavattava  laulu  omenapuusta,  josta  suuri  tuuli  vierettää  omenan  veteen.  ^) 
Vielä  yleisemmin  alkaa  runo  kertomuksella  meren  äären  lakaisemisesta  ja 
rikkojen  pyyhkimisestä  mereen,  joka  oikeastaan  kuulunee  ison  tammen 
sytityyn.  ^)  Kumpaisessakin  tapauksessa  nousee  lintu  laineista  ja  lentää 
yli  meren. 

Pesimispaikan  siirtyessä  maalta  merelle  tulivat  pensaitten  sijaan  hy- 
vin luonnollisesti  vesimättäät.  Mutta  tämäkään  muutos  ei  näy  täydesti 
tyydyttäneen  inkeriläisiä  laulajia,  koska  sepittivät  uuden  toisinnon  samaa 
runoa,  jossa  muniminen  tapahtuu  merellä  purjehtivan  laivan  kannelle.  Lai- 
van nimittäminen  «siniseiliksi»,  «punapurjeeksi»  Narvusissa,  ^)  jossa  tämäkin 
muodostus  näkyy  alkunsa  saaneen,  on  mahdollisesti  jälkimuistona  sini-  ja 
punavärisistä  mättäistä.  Mutta  ei  siinä  kyllin,  että  runon  alku  tehtiin  uuden- 
aikuisemmaksi,  koko  loppuponsi,  taivaankappaleitten  syntyminen  mereen 
vierähtäneistä  munista,  jätettiin  pois  ja  sen  sijaan  annettiin  munasta  kasvaa 
kauniin  saaren,  saarelle  nuoren  neidon,  jota  kaikki  käyvät  kosissa,  pipit  ja 
papit,  hovin  hoikat  herrat  ja  Narvan  nappisaksat,  ja  joka  viimein,  kun  ei 
kenestäkään  huoli,  joutuu  Nurmi-Tuomaalle  s.  o.  kuolemalle. 


1)  N:o  213,     «)  Esim.  n:o  215.     •)  Esim.  n:o  218-9.     *)  N:o  120—1. 

Tämä  luomisnmon  toisinto,  jos  se  sitä  nimeä  enää  ansaitseekaan, 
levisi  länsi-Inkeristä  pohjois-Inkeriin  ja  sieltä  osaksi  suullista,  osaksi  kirjal- 
lista tietä,  D.  E.  D.  Europaeusen  v.  1847  julkaiseman  Pienen  runosepän 
kautta,  Suomen  Karjalaan,  Savoon,  pohjois-Hämeesen  ja  Pohjanmaalle.  Vii- 
meisessä Kantelettaren  laitoksessa  se  on  saanut  kunniasijan  kertovaisten 
runojen  joukossa  kolmannen  kirjan  ensimäisenä  runona  ja  tullee  siten  tu- 
tuksi yli  koko  Suomen. 

Vanhempi  inkeriläinen  toisinto  sitä  vastoin  ei  ole  säilynyt  täydelli- 
senä muuaUa  kuin  länsi-Inkerissä.  Mutta  enemmän  tai  vähemmän  turmel- 
tuneita ja  sekoittuneita  muotoja  tavataan  vielä  pohjois-Inkerissä  ja  kaakkois- 
Suomessa.  Tuskin  löytyy  ainoatakaan  piirrettä,  jota  ei  voisi  seurata  Vuoksen 
tienoille  asti.  Nähtävästi  on  tämäkin  toisinto  aikoinaan  tehnyt  saman  mat- 
kan Narvasta  Pietarin  kautta  Suomen  puoleUe,  ainakin  Käkisalmeen  saakka. 
Vielä  edemmäksi  voi  sen  todistaa  kulkeneen.  Käkisalmen  ja  Sortavalan 
välillä  siitä  tosin  ei  ole  jälkeäkään,  sillä  niillä  seuduin  on  runolaulu  yleensä 
hyvin  heikkoa.  Mutta  pohjoispuolella  Laatokkaa  se  jälleen  tulee  näkyviin, 
vaikka  uudessa  yhteydessä.  Runo  luomisesta  Suomen  itä-Karjalassa  alkaa 
kertomuksella  laihasta  Lappalaisesta,  joka  nuolillansa  kaataa  vanhan  Väinä- 
möisen mereen.     Sitten  se  jatkuu  seuraavaan  tapaan:^) 

Suosotka,  sorea  lintu.  Kohta  kolmatta  aloitti; 

Lentclevi,  lutelevi,  Jo  Iftysi  pesän  tilansa 

Yftt  lensi  lepäilemftttä,  VäinRmAisen  polven  päähftn. 

Päivät  ilman  istumatta.  Valoi  vaskisen  pesäisen. 

Heinän  päissä  hengästyvi,  Muni  kultaisen  munaisen; 

Ruovon  päissä  ruokaeli,  Hautelevi,  kääntelcvi 

Etsivi  pesän  tilaista;  Niinkuin  sotka  poikiansa. 

Ei  lAydä  pesän  tilaista.  Tavi  taimenuisiansa. 

Nosti  vanha  Väinämöinen,  Kuuli  vanha  Väinämöinen 

Nosti  polvensa  merestä,  Hipiänsä  hiiltynehen. 

Lapaluunsa  lainehista;  Polvensa  palahtunehen ; 

Se  tuli  kuin  turpeheksi,  Häilähytti  polven  päätä; 

Vihannaksi  mättähäksi.  Muna  kuueksi  muruksi. 

Suosotka,  sorea  lintu.  Seitsemäksi  siemeneksi. 

I^ntelevi,  liitelevi  j.  n.  e.  Virkki  Väinämö  sanoja: 

Lensi  päivän,  lensi  toisen,  »Mi  munass'  alista  puolta. 

»)  N:o  43. 

Aliseksi  maaemäksi.  Mi  munassa  valkeaista. 

Mi  munass*  ylistä  puolta,  Kuutamaksi  taivosella*, 

Yliseksi  taivoseksi;  Mi  munassa  ruskeaista, 

Mi  munassa  kirjavaista,  Päiviseksi  taivosella/ 
Tähtysiksi  taivosella; 

Jos  läDsi-inkeriläistä  ja  itäkarjalaista  Inomisrunoa  toisiinsa  vertaamme, 
niin  huomaamme  ensiksikin,  että  maalla  pesivä  pääskynen  on  tehty  vesi- 
linnuksi. Muutos  on  niin  luonnollinen,  kun  pesimispaikka  kerran  on  tullut 
merelle  siirretyksi,  että  pikemmin  täjrtyy  ihmetellä,  miks'ei  se  ennen  ole 
tapahtunut.  Yhdessä  kirjaanpanossa  Ilomantsissa  on  vielä  säilynyt  «pieni 
lintu»  pesijänä.  ^)     Säepari: 

Niinkuin  sotka  poikiansa, 
Tavi  taimenuisiansa, 

joka  on  eräästä  toisesta  runosta  tähän  eksynyt,  on  vertauksena  aivan  so- 
pimaton, joirei  oleta,  että  pesijälintuna  on  ollut  joku  muu  kuin  sotka 
(=  sotka!).  Pesimispaikka  on  pysynyt  samana,  ainoasti  sillä  eroituksella, 
että  se  ei  ole  luonnollinen  mätäs,  vaan  Väinämöisen  polvi,  joka  kuuden 
vuoden  ja  seitsemän  kesän  kuluessa  on  vedessä  muuttunut  mättääksi.  Hauto- 
minen on  piirre,  joka  on  uudestaan  keksitty  yhdessä  polven  liikauttamisen 
kanssa  pesää  kaatavan  tuulen  sijaan.  Munan  yksiluku  on  jo  pohjois-Inke- 
rissa  vakaantunut,  siellä  myös  tavataan  säkeet: 

Muna  kuudeksi  muruksi, 
Seitsemäksi  siepaleksi, 
Kahdeksaksi  kappaleksi.  *) 

Munan  ainekset  ja  taivaankappaleet  ovat  ainoasti  lisääntjmeet  siten, 
että  munan  kuoresta  on  ajateltu  syntyneen  taivaanlaen  ja  maanpinnan.  Hara- 
van teettäminen  sepällä  on  linnulle  mahdottomana  hyljätty,  mutta  meren 
lakaisemisesta  on  yhdessä  ilomantsilaisessa  runonkappaleessa  säilynyt  jälki, 
vaikka  väärässä  paikassa.  ^)  Viimeksi  mainitussa  kirjaanpanossa  muna  lau- 
suu   kuoltuansa  maailman  syntysanat,  samoin  kuin  lintu  uudemmasa  inkeri- 


')  N:o    30.     Pääskynen   katkelmassa  n:o  56,  jonka  alkuperä  kuitenkin  on  epäi- 
lyttävä.    •)  N:o  75;  vrt.  n:o  89,   159,  166—7.    »)  N:o  20. 

Iäisessä  toisinnossa  välistä  toivottaa  niunasta  kasvavan  saaren.  ^)  Tavallisesti 
kuitenkin  vaan  kerrotaan,  että  niin  ja  niin  tapahtui.  Säe:  «virkki  Väinämö 
sanoja»,  ei  ilmaannu  kuin  sen  yhden  kerran  Suomen  Karjalassa. 

Venäjän  Karjalassa  sitä  vastoin,  jonne  luomisruno  viimeksi  joutui  ja 
jossa  se  liittyi  Sampo-jaksoon,  on  Väinämöisen  esiintyminen  luojana  ylei- 
sempi. Usein  kuitenkin  täälläkin  maailma  syntyy  ikäänkuin  itsestään  ja 
Väinämöiselle  jää  ainoasti  sen  järjestäminen  työksi.  Välistä  sanat  lausuu 
lintu  toivomuksenaan.  Munia  on  tavallisesti  kolme,  joskus  6 — 8.  Jälkim- 
mäiset luvut,  joista  seitsemän  myös  kerran  Ilomantsissa  tavataan,  ^  ovat 
helposti  selitettävät  munan  karskahtamisesta  yhtä  moneksi  kappaleeksi,  sil- 
loin kun  se  vierähtää  veteen.  Edellistä  tuskin  voinee  ymmärtää  muuten 
kuin  siten,  että  alkuperäinen  munien  luku,  joka  Suomen  Karjalassa  on  mel- 
kein unohtunut,  ^)  on  Venäjän  Karjalassa  säilynyt. 

Esityksestäni  toivon  käyneen  selville,  että  se  yhtäläisyys,  joka  on 
olemassa  Kalevalan  luomisninon  ja  ural-altailaisen  luomistarun  välillä,  pe- 
rustuu yksinomaan  semmoisiin  kohtiin  luomisrunossa,  jotka  eivät  siinä  ole 
alkuperäisiä.  Meri,  jota  voisi  selittää  alku-ulapaksi,  on  inkeriläinen  lisä- 
piirre, vesilintu  tulee  vasta  Suomen  itä-Karjalassa  esille,  varsinaisesta  luo- 
jasta ei  voi  olla  puhetta  ennen  kuin  Vienan  läänissä.  Suomensukuisten 
sekä  slaavilaista  kansojen  Inomistarussa  ovat  raamatun  kertomukset  luomi- 
sesta ja  vedenpaisumuksesta  sekoittuneet,  sen  näkee  muutamista  muistiin- 
panoista, joissa  on  puhe  uuden  manteren  luomisesta  vedenpaisumuksen  jäl- 
keen. Eräässä  kirjaanpanossa  Karpativuoristosta  esiintyy  kaksi  kyyhkystä 
luojina,  jotka  noutavat  maata  veden  alta.  Ne  ovat  mahdollisesti  johtuneet 
niistä  kyyhkysistä,  jotka  Noak  lähetti  kuivaa  mannerta  etsimään.  Vesilintu 
on  sitten  tullut  kertomukseen  yhtä  luonnollisesta  syystä,  kuin  suomalaisessa 
luomisrunossa  pääskysen  sijaan. 

Merkillistä  kyllä  jo  Castrin  tässä  ainoassa  tarussa,  joka  todella  on 
yhteinen  ival-altailaisille  kansoille,  on  nähnyt  oikein,  väittäessään  sitä  myöhä- 
syntyiseksi ja  kristiUiseksi.  Yhtä  kaikki  on  hän  sitä  mielipidettä,  että  suo- 
malais-virolainen  luomisruno  on  aasialaista  alkuperää.  Indialaisilla,  Persialai- 
silla, Assyrialaisilla  ja  Foinikialaisilla,  vieläpä  Egyptiläisillä  ja  Kreikkalaisilla 


*)  Tämäkin  toisinto  on  osaksi  vaikuttanut  itä-Karjalan  laulutapaan,  joka  näkyy 
siitä,  että  Väinämöisen  polvelle  toisinaan  «kasvaa  kaunis  saari"  (n:o  29,  37,  48).  •) 
N:o  14.  •)  Se  tavataan  ainoasti  yhdessä,  vähän  epäiltävässä  muistiinpanossa  (n:o  13)» 
luultavasti  Tohmajärveltä. 

oo  kertomuksia  munasta,  josta  syDt37  maailma,  enimmiten  siten,  että  se 
halkeaa  kahtia,  yläpuoli  taivaaksi  ja  alapuoli  maaksi.  Isävainajani  on  kui- 
tenkin osoittanut,  että  luomisrunossamme  tavattavan  maailmanmunan  aihetta 
ei  niin  kaukaa  tarvitse  hakea,  koska  se  löytyy  suomalaisten  entisillä  naapu- 
reilla Liettualaisilla.  D.  CompareiH  viittaa  vanhaan  venäläiseen  käsikirjoi- 
tukseen, jossa  maailma  on  verrattu  munaan:  sen  kuorta  taivaasen,  nahkaa 
pilviin,  valkuaista  veteen  ja  ruskuaista  maahan. 

Mutta  voiko  sanoa,  että  luomisrunossa  todella  piilee  joku  vanha  taru 
maailmanmunasta?  Sen  alkuperäisimmässä  virolaisessa  toisinnossa  ei  ole 
linnun  munasta,  vaan  munista,  eikä  oikeastaan  munista,  vaan  pojista  puhe. 
Länsi-Inkerissäkään  ei  lauleta  yhdestä  munasta  muulloin  kuin  so  munitaan 
laivan  kannelle  ja  siitä  syntyy  saari  ja  neito.  ^)  Sitä  paitse  ei  Virossa  eikä 
Inkerissä  milloinkaan  synny  koko  maailmaa,  vaan  ainoasti  päivä,  kuu  ja 
tähti.  Vasta  Suomen  itä-Karjalassa  on  keksitty,  että  me  elämme  ikäänkuin 
munankuoren  sisässä,  jonka  yläpuoli  muodostaa  taivaan  ja  alapuoli  maan. 
Ja  tämä  keksintö  on  voinut  olla  yhtä  itsenäinen,  kuin  länsi-Inkerissä  mu- 
nan ruskiuiisen  ja  valkuaisen  sovittaminen  aurinkoon  ja  kuuhun. 

Mitenkä  sitten  on  virolaisen  luomisrunon  synty  ymmärrettävä?  Jos 
se  niinkuin  moni  muu  virolainen  runo  on  saanut  alkunsa  länsirannikolla  ja 
pitkin  pohjoisrannikkoa  kulkenut  itäänpäin,  niin  on  seuraava  selitys  mah- 
dollinen. Koillis- Viroa  lukuun  ottamatta,  jonne  runo  siinä  tapauksessa  on 
viimeiseksi  saapunut,  on  sen  kirjaanpanoista  Vs*^^  liittynyt  joku  laulu  kii- 
kusta. Vaikk^eivät  nämät  yhdistykset  olisikaan  alkuperäisiä,  niin  ne  ainakin 
osoittavat,  että  luomisrunoa  on  hyvin  yleisesti  kiikkulauluna  käytetty.  Ja 
semmoisena  se  on  saattanut  syntyäkin.  Kiikkuessa  laulajan  näköpiiri  laa- 
jenee, katse  kohoaa  tavallista  korkeammalle  ja  silmä  kiintyy  ilmassa  liite- 
leviin sekä  taivaalla  loistaviin  esineihin.  Laulaja  on  Virossa  tavallisesti 
nuori  nainen,  jonka  tästäkin  runosta  voi  huomata.  Parissa  länsi-virolaisessa 
kappaleessa  näet  sanotaan  sinisen  ja  punaisen  pensaan  kuuluvan  neidon 
isälle  ja  äidille,  mutta  kuUankarvallisen  neidolle  itselleen. 

Monesta  lukijasta  tuntunee  selitykseni  kukaties  liian  yksinkertaiselta  ja 
jokapäiväiseltä.  Niiden  ainesten  avulla,  jotka  Kalevalan  toisintojen  ensi- 
mäinen  vihko  sisältää,  on  itsekullakin  tilaisuus  siitä  muodostaa  oma  mieli- 
piteensä.   Mutta  meidän  täytynee  tottua  siihen  ajatukseen,  että  paljon,  mikä 


')  N:ossa  160  puuttuu  loppu,  nun  että  siitä  ei  voi  mitS&n  päättää. 

meistä  nykyään  näyttää  ikivanhalta  ja  syvästi  taruUiselta,  vastainen  tutkimus 
on  osoittava  myöhäsyntyiseksi  mielikuvituksen  leikiksi*  Yhä  horjuvammaksi 
käy  toivo  löytää  suomalais-ugrilaiselle  tai  indoeurooppalaiselle  taikka  mille 
suuremmalle  kieliryhmälle  hyvänsä  yhteisiä  tarinoita,  sillä  jos  semmoisia 
olisikin  aikoinaan  oUnt,  niin  on  tuskin  luultavaa,  että  ne  olisivat  voineet 
säilyä  vuosituhansia.  Kansan  kieli  on  niinkuin  sen  ruumiinrakennus  pää- 
piirteissään pysyväinen,  mutta  kansan  runous  on  vaihtelevainen  niinkuin  sen 
vaateparsi,  aina  uusien  tarpeitten  ja  verebien  mielitekojen  alainen. 


*      Öfl. r- 

G,  G.  Rosenqvisty  Guds  f5rhällande  tili  världen  med  särskild  hMnsyn  tili  det  skapades 
själfständighet  och  lagbundna  ordning.  Akademisk  Afhandling.  Helsingissä  1893. 
174  siv.  8:o. 

On  tullut  Suomessamme  jokapäiväiseksi  ajatukseksi  se,  että  kansamme 
olemassaolon  oikeus  riippuu  siitä,  pystyykö  se  jollakin  tavalla  kartuttamaan 
ihmiskunnan  henkisiä  sivistystuloksia.  Ja  koska  sivistystulokset  ainoastaan 
siten  pääsevät  pysyväisiksi,  että  niillä  on  pohjana  velvollisuuteen  ja  aat- 
teen valtaan  luottava  ihmismieli,  niin  juuri  Suomen  kansan  suhteen  ilmenee 
erityisen  selväksi  se  totuus,  että  sivistyksemme  on  lopulta  siveellis-uskon- 
nollisiin  motiiveihin  perustettava.  Jos  missään,  niin  meidän  maassa  tarvi- 
taan sivistyksen  kannattajina  miehiä,  joiden  toimintaa  omatunto  ja  uskon- 
luottamus  oikeuteen  pystyvät  johtamaan  silloinkin,  kun  olosuhteet  tuntuvat 
voivan  heikontaa  siveellisen  maailmankatsannon  asemaa. 

Sillä  osalla  kansaamme,  jolla  vanhat  siveyden  ja  uskonnon  ihanne- 
muodot  vielä  säilyvät  kumoamattomina  ja  tosina,  on  lausumamme  ajatus 
vakaumuksien  koettima  asiana.  Siinä  on  luullakseni  lopullisesti  noiden  «van- 
hain» voima.    Täysinäinen  maailmankatsomus  siveellis-uskonnollisella  alalla, 

sellainen,  joka  vuosisatoja  on  osottautunut  kykeneväksi  kansoja  ylläpitämftän 
raskainnmissa  kohtaloissa,  on  suureksi  arvattava  voima.  Että  tämä  voima 
on  täydellä  tajunnalla  omistettu,  sen  ovat  vanhan  uskonnonmuodon  kan- 
nattajat meiUäkin  osottaneet.  Puhumattakaan  varsinaisten  hengellisyyden 
kannattajain  lausunnoista  tahtoisin  vaan  todistukseksi  sanoa  sen,  ettei  mi- 
tenkään saa  pitää  paljastaan  sattumana,  että  sellaiset  miehet  kuin  Yrjö- 
Koskinen  ja  Meurman  juuri  näihin  aikoihin  ovat  toimittaneet  huomatta- 
vampia julkaisuja  varsinaisesti  uskonnollisella  alalla.  Tuo  asia  osottaa 
mielestäni,  että  he  tuntevat  historiallisen  asemamme,  ja  tahtovat  tuoda  sen, 
minkä  he  parhaaksi  tietävät,  tämän  vahvistamiseksi. 

Mutta  se  varmuus,  joka  tässä  uskonnollisessa  vakaumuksessa  on,  ei 
kumminkaan  itse  kansallisessa  sivistystyössä  näyttäy  joka  suhteessa  omista- 
jilleen edulliseksi.  Sillä  on  siinä  sivistyselämässä,  jossa  vanhan  uskonnon- 
muodonkin  omistajan  on  työskenneltävä,  sellaisia  puolia,  jotka  kovasti  kos- 
kevat muutamiin  hänen  uskonsa  olettamuksiin  ja  käsitteisiin.  Nykyaikaisen 
sivistyksen  tieteellisen  tajunnan  kanssa  ei  vanha  uskonnon  muoto  voi  sopia. 
Siitä  syntyy  ristiriitaa,  ja  tämän  kannattajien  lausunnoista  voi  —  huolimatta 
siltä,  että  uskonnollinen  vakaumus  ei  epäile  työnsä  onnistumisesta  jossakin 
muodossa  ~  useinkin  huomata  epäilystä  kansallisesta  sivistystyöstä.  Ollaan 
välistä  taipuvaisia  poistamaan  kansalta  niitä  vanhalle  muodolle  vaarallisia 
vaikutuksia,  joita  uudempi  sivistys  tuo  mukanaan.  Sanotaan  että  uskonno- 
ton sivistys  ei  voi  kansallisuutta  taistelussa  ylläpitää,  tahdotaan  senvuoksi 
pelastaa  uskonnollista  kansaa  sivistyksen  virtauksilta  —  jumalaapelkäävä 
erämaan  kansa,  joka  sitkeästi  pysyy  omassa  omituisuudessaan,  on  silloin 
ihanteena  —  ja  sivistynyt  uskonnoton  ylimmistö  annetaan  jäädä  omaan  huo- 
nouteensa. Mutta  samalla  taas  muistetaan,  että  sivistyshän  on  historiallisen 
kansakunnan  olemassaolon  oikeuttajana,  ja  voidaan  lausua  se  toivo,  että  totta 
kai  kasvava  sivistys  joskus  tulevaisuudessa  saa  tuolle  pienelle  kansalle,  joka 
kätkeysi  itseensä  ja  jumalaansa,  silloin  kuin  vaara  uhkasi,  hyljäten  ylimmis- 
tön  uskonnottoman  sivistyksen  vieraan  muserrettavaksi,  tilaisuuden  jälleen 
astua  historian  näyttämölle.  Siis  sittenkin  toiselta  puolen  annetaan  arvoa 
sivistyksen  kasvamiselle.  On  kuin  onkin  siinä  ristiriita,  ja  kansan  syvimpiin 
riveihin  leviävä  valistus  tekee  aseman  yhä  vaikeammaksi. 

Toisella  puolen  on  meillä  kuten  muualla  uudenaikaisten  maailman- 
katsomuksen omistajille  vanha  uskonmuoto  tullut  mahdottomaksi.  Voidaan 
silloin   koettaa  turvautua  tieteen  totuuteen,  taiteen  kauneuteen.     Alkuperäi- 

sesti  työskentelevälle  tiedemiehelle  tai  taiteilijalle  voi  koetus  onnistua  joten- 
sakin. Mutta  alkuperäinen  luomiskyky  on  harvoille  suotu.  Suurelle  jou- 
kolle ihmisiä  tulee  puute  elämän  vakaumuksesta. 

Tiedemiesten  teokset  ovat  harvoja  varten.  Taide  on  helppotajui- 
sempi; monesti  saa  taidenautinto  n.  s.  sivistyneille  olla  uskonnon  asemesta. 
Mutta  vastaanottava  taidenautinto  ei  korvaa  sitä  kuin  taiteilijalla  on  oma- 
takeisessa  mielessään.  Se  pian  heikontaa  luonteita  ja  jättää  ne  vakaumuk- 
setta tuulten  ajeltaviksi. 

Varsinkin  tapahtuu  tuo  taiteen  heikontava  vaikutus  ihmisiin,  jotka  tai- 
detta joksikin  kultiksi  omistavat,  silloin  kun  taiteilijan  oma  vakaumus  on 
varsinaisesti  uskonnollissiveellisistä  aineista  vieraantunut  ja  taiteellinen  muoto 
on  tullut  hänen  mielensä  varsinaiseksi  sisällykseksi.  Työ  täydellisefn  muo- 
don saavuttamiseksi  kohottaa  kyllä  taiteilijan  omaa  mieltä,  mutta  sen  nautti- 
minen, sen  muodon  nauttiminen,  jonka  sisällyksenä  on  verrattain  vähäpä- 
töiset aiheet,  ei  voi  ihmisille  työtä  kannattavaa  vakaumusta  herättää. 

Omituista  on  minusta,  että  juuri  nykyisinä  aikoina  meillä  taiteellinen 
elämänkatsantokanta  on  suuresti  saanut  alaa  niissä  piireissä,  joissa  ollaan 
vanhalle  uskonnonmuodoUe  vieraita.  Niitä  tuntuu  olevan  sellaisia  ihmisiä 
meillä  useampia,  jotka  varsinkin  kaunokirjallisuudesta  toivoisivat  itselleen 
elähdyttäviä  vaikutuksia.  Mutta  harvoin  tulee  tuolle  kaipuulle  vastausta,  ja 
kun  tulee,  niin  se  ei  tule  etevimpien  ja  kokoneimpien  kirjaihjaimme  puolelta. 
L^art  pour  Tart  prinsiipin  mukaan  kannattaa  suomalaisten  etevimpäin  kir- 
jailijoiden tehdä  työtä.  En  minä  ymmärrä  tätä  kohtaa  moittia,  sanon  vaan, 
että  se  on  nykyisen  historiallisen  situatsioonimme  aikana  hyvin  omituista. 
En  ainakaan  moiti  yksityisiä  kirjailijoita,  jotka  tietenkin  seuraavat  taipumuk- 
siaan. Mutta  minä  ajattelen,  että  yleisen  siveellisuskonnoUisen  vakaumus- 
elämän  puute  niissä,  joita  ei  vanha  uskonnonmuoto  tyydytä,  on  tähän  asian- 
haaraan yhtenä  syynä. 

Taiteellinen  maailmankatsomus  on  aristokraattinen  ja  irroittaa  harvat 
palvelijansa  pian  kansan  syvimmistä  riveistä.  Uskonnollinen  mieliala  sitä 
vastoin  vahvistaa  solidariteettia  ja  herättää  veljeyden  tunteita  sivistyneiden 
ja  kehittymättömämpien  välillä.  Sen  vuoksi  ei  ole  epäilystä  siitä  mikä 
elämänkatsanto,  taiteellinenko  vai  uskonnollinen,  on  kansallisempi. 

Uskonto  on  ihmiskunnalle  niin  oleellista,  ettei  sitä  ilman  voi  kansa 
olla.  Mutta  historiassa  löytyy  ajanjaksoja,  joissa  vallitsevien  uskonnonmuo- 
tojen    oma   laatu    saa  ihmiset  •—  uskonnottomiksi.     Semmoiseksi  ajattele- 

vat  moDet  meidän  aikakauttamme.  Ristiriita  oo  olemassa  «tiedon»  ja  «us- 
kon» välillä.  Mutta  silloin  tekevät  parhaimmiten  ne,  jotka  eivät  heitä 
jompaakumpaa  luotaan,  vaan  luottamuksella  tekevät  työtä  ristiriidan  so- 
vittamiseksi.  Jos  ei  Suomen  kansa  voi  sivistyselämättä  elää  ja  jos  vaan 
uskonnon  pohja  voi  sen  taata,  niin  me  tarvitsemme  kumpaakin  ja  sellaisina, 
että  ne  eivät  pyri  tekemään  toisiaan  mahdottomiksi.  On  sen  vuoksi  ylen 
tärkeätä  huomata  niitä  meillä  ilmestyviä  pyrintöjä,  joiden  tarkoitus  on  so« 
vittavasti  vaikuttaa  uskonnoUis^siveellisen  elämän  muodon  ja  kdiittyvän 
sivistyksen  ristiriitaan.  Tarkoitukseltaan  on  tähän  työhön  luettava  se  väi- 
töskirja, jonka  perustuksella  nykyinen  dogmatiikin  ja  siveysopin  professori 
Yliopistossa  astui  virkaansa. 

£i  meidän  tietenkään  tarvitse  huomauttaa  sitä,  etteivät  teoreettiset 
selvitykset  voi  positiivisesti  herättää  eloon  uuden  uskonelämän  sisältöä. 
Mutta  ne  voivat  poistaa  monta  estettä,  jotka  nykyään  pidättävät  totuutta- 
etsivää  ihmistä  uskonnolle  antantumasta  ja  ne  voivat  valmistaa  maata 
uudelle  uskonnolliselle  hengähdykselle  sellaisissa  piireissä,  joissa  varman 
vakaumuselämän  puute  ja  kaipaus  kuluttavat  kylläkin  tarvittavia  voimia. 

Kun  prof.  Rosenqvistin  väitöskirjalla  on  tarkoituksena  sen  uskontie- 
teellisen  kysymyksen  suhteen,  joka  on  hänen  väitöskirjansa  aineena,  esittää 
sellaisia  käsitteitä,  jotka  eivät  ole  ristiriidassa  tieteellisen  totuuden  kanssa, 
niin  hän  sillä  periaatteellisesti  hyväksyy  sen  ajatuskannan,  että  sen  uskon- 
käsityksen, johon  uskonelämän  tutkiminen  johtaa,  täytyy  ollakseen  pätevä 
ja  tosi  osottautua  sopusointuiseksi  tieteellisen  maailmankatsomuksen  kanssa. 
Kun  tämä  periaate  kerran  tunnustetaan  oikeaksi,  löytyy  ainakin  pohja,  jolla 
keskusteleminen  on  mahdollinen.  Kuitenkin  täytyy  meidän  prof.  Rosen- 
qvistin väitöskirjan  suhteen  jo  alussa  sanoa,  että  sen  arvosteleminen*  käy 
sen  vuoksi  osittain  epämääräiseksi,  ettei  tekijä  aina  täysin  selvästi  osota 
kerran  johtamainsa  käsitteiden  pysyvän  semmoisina  sellaisten  ilmiöiden  suh- 
teen, joihin  hän  otaksuu  niiden  soveltuvan  ja  joita  uskontajunta  hänen  mie- 
lestään vaatii  todellisiksi. 

Pääkysymyksenä  prof.  Rosenqvistin  kirjassa  on,  kuten  jo  nimilehdestä 
selvenee,  jumalan  suhde  maailmaan  erityisesti  ottamalla  huomioon  luodun 
itsenäisyys  ja  lainmukaisuus.  Tekijän  tarkoituksena  on  osottaa,  että  uskon- 
non käsitys  persoonallisesta  jumalasta  maailmanmenon  perustajana  ja  oh- 
aajana  voidaan  ylläpitää  samalla  aikaa  kuin  myönnetään  tieteen  prinsiippi 
luonnonilmiöiden    lainmukaisuudesta.     Kahtaallepäin    kääntää  tekijä  polee- 

misia  aseitaan :  toiselta  puolen  sitä  supranaturalistista  teologiaa  vastaan,  joka 
vääriokä^täen  uskonnolliseD  harrastuksen  vaatimukset  tekee  tyhjäksi  luon- 
DODilmiöiden  itsenäisen  yhtenäisyyden  ja  asettaa  mielivaltaisen  jumalan  ryh- 
tymään  maailmanmenoon  vastoin  vallitsevia  luonnonlakeja;  toiselta  taas 
naturalismin  väärää  käsitystä  vastaan  siitä,  että  luonnonilmiöiden  lainmukai- 
nen kulku  todistaisi  niiden  täydellisen  itsekylläisyyden  ja  riippumattomuuden 
persoonallisesta  ja  aatteellisesta  ohjauksesta. 

Sen  käsitteen  jumalan  suhteesta  maailmaan,  joka  sovittaa  uskonkäsi- 
tyksen ja  tieteen,  löytää  tekijä  siitä,  että  «luonnonlait  ovat  jumalan  oman 
vaikuttamisen  muotoja».  Uskonkäsitys  ei  vaadi  sellaista  jumalaa,  joka  ikään* 
kuin  ulkoapäin  ryhtyy  maailmanilmiöitä  ohjaamaan,  vaan  se  vaatii  «jumalan 
jatkuvaisesti  läsnäolevaa  vaikutusta  ja  ymmärtää  kyllä  löytää  ja  ihailla  ju- 
malan kaikki  valtaa  myöskin  ilmiöiden  lainmukaisessa  kulussa».  Tekijä  myön- 
tyy Schleiermacherin  lauseeseen:  «on  vaikea  ymmärtää,  mitenkä  kaikkivalta 
näyttäytysi  suuremmalta  luonnonyhtenäisyyden  keskeyttämisissä  kuin  tämän 
alkuperäisessä,  mutta  tietenkin  jumalan  järjestämisen  mukaisessa  muuttu- 
mattomassa kulussa,  koskahan  järjestyksen  muuttamisen  mahdollisuus  ainoas- 
taan silloin  on  järjestävälle  eduksi,  jos  muuttamisen  välttämättömyys  oa 
olemassa,  mikä  taas  voi  perustua  ainoastaan  hänen  itsensä  taikka  hänen 
työnsä  epätäydellisyyteen.  Jos  siis  tahdotaan  väittää  sellaista  korkeimman 
olennon  ryhtymistä  maailmanmenoon  sen  etuoikeudeksi,  niin  pitäisi  ensiksi 
olettaa,  että  löytyisi  jotakin  hänen  puolelta  järjestämätöntä,  joka  voisi  tehdä 
hänelle  vastarintaa  ja  siis  koskea  häneen  ja  hänen  työhönsä.» 

Tältä  kannalta  voi  tekijä  tehdä  yhtä  oikeita  väitteitä  naturalistista  kuin 
hän  on  tehnyt  väärää  supranaturalistista  käsitystä  vastaan.  Lainmukaisuus  ei 
riitä  lopullisesti  selittämään  maailman  järjestystä,  vaan  ilmiöiden  säännölli- 
syyden pohjana  huomaa  ajatteleva  henki  aatteellisen  yhtenäisyyden  ja  tar- 
koituksenmukaisuuden. Luonnontieteellinen  tutkimus  ei  kiellä  uskonnollista 
ihmistä  luonnonlaeissa  näkemästä  «jumalan  pysyväiseksi  tulleen  tahtomisen 
sekä  näiden  lakien  järkähtämättömyydessä  ja  muuttumattomuudessa  ihailla 
jumalan  viisautta.» 

Tämä  tekijän  yleinen  filosoofinen  kanta  on  meistä  selvä  ja  pätevä. 
Emme  voi  tähän  kirjoitukseen  ottaa  tarkempia  otteita  siitä  vakuuttavasta 
ja  tarkasta  esityksestä,  jonka  tekijä  kirjansa  alkupuolella  antaa  tästä  kan- 
nastaan. 

Mutta  tekijän  oo  myöskin  täytynyt  voittaa  se  vaikeus,  mitenkä  tältä 
hänen  kannaltaan  voidaan  ymmärtää  raamatussa  kerrotut  «ihmeet»,  joiden 
historiallisuuteen  hän  pääasiassa  luottaa.  Hän  ryhtyy  sentähden  omalta 
kannaltaan  puollustamaan  raamatullisten  ihmeiden  mahdollisuutta. 

Täytyy  sanoa,  että  tekijä  tässä  puoUustuksessaan  käyttää  liian  epä- 
määräistä kirjoitustapaa.  Tämä  epämääräisyys  johtuu  erittäinkin  siitä,  että 
tekijä  ei  ole  raamatusta  itsestään  ottamalla  huomioon  sekä  vanhassa  että 
uudessa  testamentissa  kerrottuja  ihmetapauksia  johtanut  «raamatullisen  ih- 
meen» käsitettä  täysin  selväksi.  Ainoastaan  siten  olisi  hän  voinut  todistaa, 
että  hänen  oma  luonnon  käsitteensä,  jonka  hän  rakentaa  nykyaikaisen  luon- 
nontieteen pohjalle,  sopii  raamatussa  ilmestyvään. 

Monet  tekijän  lausunnot  näyttävät  siltä,  kuin  hän  ei  tahtoisi  puolus- 
taa muita  kuin  n.  s.  henkisiä  ihmeitä.  Näillä  ymmärretään  niitä  henkisiä 
kokemuksia,  joiden  nojalla  yksUö  ja  ihmiskunta  ottaa  uskoakseen  jumalalli- 
seen  johtoon  historiassa  ja  ihmiselämässä.  Uskontajunta  käsittää  nuo  ko- 
kemukset todistuksena  yhteydestä  jumalallisen  ja  inhimillisen  hengen  välillä, 
todistuksena  siitä,  ettei  ihmismielen  tarvitse  seisoa  turvatonna  luonnonkulun 
järkähtämättömyyttä  vastaan,  vaan  että  ihmisen  ijäisyyden  toivo  juuri  määrä- 
tyn maailmanjärjestyksen  kautta  tulee  täytetyksi. 

Ihme  tässä  merkityksessä  on  siis  sama  kuin  uskonnon  oma  olemus 
sellaisena  kuin  uskonnollinen  mieli  sen  tosiasiana  käsittää  ja  kokee.  Ja 
tämä  kokemus  ei  tahdo,  oikein  käsitettynä,  estää  luonnontiedettä  ymmärtä- 
mästä sen  tarkkaamia  yksityisiä  ilmiöitä  tapahtuviksi  omien  lakien  mukaan. 
Se  vaatii  vaan,  että  luonnonilmiöiden  kaikkinaisuus,  totaliteetti,  käsitetään 
jumalallisen  tarkoituksen  asettamaksi. 

Jos  tekijä  on  tahtonut  todistaa  ainoastaan  näiden  henkisten  ihmeiden 
mahdollisuuden,  niin  tietenkin  hänen  ihmeteoriiansa  on  täydessä  sopusoin- 
nussa hänen  luonnonkäsitteensä  kanssa,  sellaisena  kuin  hän  sen  luonnontie- 
teestä lainaa.  Luonnontieteilijä  ei  voi  omista  käsitteistään  saada  mitään 
vastatodistusta  uskonnollisen  ihmisen  vakaumukselle,  että  kaikki  tapahtumi- 
nen on  jumalallisen  tarkoituksen  palveluksessa.  Mutta  tekijä  puhuu  myös- 
kin jumalan  «vallasta  luonnon  yli»  siinä  merkityksessä,  että  jumala  välittö- 
mästi aiheuttaisi  yksityisiä  luonnonilmiöitä.  Tekijä  sanoo  esim.  siv.  54: 
«jos  jumalallinen  kausaliteetti  kääntyy  olioiden  sisäiseen  luonteeseen,  niin 
tämän  täytyy  olla  muutettava  yhtä  hyvin  kuin  fyysillinen  voima  voi 
muuttaa    yksityisten    elementtien    luonteen.     Jos    esineen    luonne  muuttuu, 

niiQ  sen  lakikäsitteen  mukaan  täytyy  jontna  toisen  lain  alaiseksi,  mutta 
edellinen  laki  ei  ole  kadottanut  voimassaoloaan,  ei  tullut  tyhjäksi,  vaan  se 
pysyy  edelleen  totena  kaikesta  ja  kaikista,  joilla  on  sellainen  luonne  kuin 
tämä  laki  edellyttää».  Emme  voi  muuta  ymmärtää  kuin  että  tekijä  tuollaisilla 
lauseilla  rikkoo  alkuperäistä  luonnonkäsitystään  vastaan,  jonka  mukaan  jokai- 
nen luonnonilmiö  on  cfyysillisesti  perusteltu»,  ja  että  tekijän  käsite  jumalan 
puuttumisesta  yksityiseen  ilmiöön  sotii  jumalan  absoluuttisuuskäsitettä  vastaan. 
Yksityisen  esineen  luonne  voi  kyllä  muuttua  toisen  yksityisen  ilmiön  kautta, 
mutta  absoluuttinen  jumala  vaikuttaa  siihen  ainoastaan  välillisesti,  määräten 
kaikkinaisuuden  lait.  Tekijä  luulee  jumalan  suoranaista  puuttumista  luon- 
toon tarvittavan  erityisissä  kohdissa,  esim.  niissä,  joissa  korkeampi  luon- 
nonaste  syntyy.  Kuitenkaan  ei  tekijän  onnistu  riittävästi  todissaa  väitettään. 
Siinä  OD  tekijä  oikeassa,  ettei  korkeampaa  astetta  voi  ajatella  yksistään 
johdetuksi  alemmasta,  siinä  kohden  tekijä  vallan  oikein  vastustaa  naturalis- 
mia. Mutta  ainoastaan  alempien  asteiden  suhteen  ovat  korkeammat  ihmeelli- 
siä ilmiöitä;  luonnon  kokonaisessa  järjestyksessä  ovat  ne  sopusointuisia  ke- 
.  hitysmuotoja.  Toinen  analogiatodistus  raamatullisen  ihmeen  hyväksi  on 
tekijän  mielestä  ihmisen  sivistystyö,  joka  sekin  ryhtyy  luonnonilmiöitä  käyt- 
tämään omien  tarkoituksiensa  hyväksi  ja  muuttaa  niiden  suuntaa.  Tässä 
tekijä  joutuu  vaaraan  syrjäyttää  jumalan  absoluuttisuuskäsitettä,  sillä  jumala 
ajatellaan  silloin  äärellisenä  aiheena  maailmanmenossa,  vaikka  hän  on 
ajateltavana  maailmanjärjestyksen  äärettömänä  perustuksena,  jota  vastoin 
joka  yksityinen  ilmiö  on  äärellisesti  ja  luonnollisesti  välitetty. 

Olen  jo  sanonut,  että  tekijän  käsitys  raamatullisista  ihmeistä  sen  vuoksi 
jää  himmeäksi,  ettei  hän  selvästi  esitä  niiden  käsitettä,  mitä  niiden  luontoa 
koskevaan  suhteeseen  tulee.  Tekijä  on  taitavasti  ja  terävästi  esittänyt  ylei- 
sen filosoofisen  kantansa,  mutta  historiallista  käsitystään  hän  ei  ole  tuonut 
tyydyttävän  selvästi  ja  laajasti  esille  yleisissä  mietteissään. 

Kumminkin  saamme  eräästä  toisesta  kohdasta  väitöskirjaa  lisää  seli- 
tystä tekijän  kannasta  raamatussa  esiintyvien  luonnontieteellisten  seikkojen 
suhteen.  Vaikkei  tämä  kohta  suorastaan  koske  ihmeteoriaa,  niin  se  kui- 
tenkin voi  helpoittaa  tekijän  asemaa  monen  raamatun  luontoa  koskevan 
kertomuksen  suhteen.    . 

Tekijä  näet  ei  hyväksy  vanhaa  inspiratsioonikäsitettä,  että  jokikinen 
sana  ja  lause  raamatussa  olisi  pyhän  hengen  sanelema.  Jumala  ei  ole 
inspiratsioonin  kautta  tehnyt  kirjoittajien  persoonallista  toimintaa  olematto- 

maksi,  vaan  hän  oo  elimellisesti  kehittänyt  Omoitettavansa  vastaanottajan 
käsitysasteen  mukaan.  Mitä  erittään  raamatun  luonnonilmiöitä  koskeviin 
kohtiin  tulee,  niin  tekijä  on  sitä  mieltä,  että  raamattu  ei  tahdo  tehdä  luon- 
nontieteellistä tutkimusta  tyhjäksi.  Päinvastoin  omistaa  tekijä  eräässä  sitaa- 
tissa seuraavan  ajatuskannan:  «uskallamme  arvelematta  olettaa,  että  raa- 
matulliset kirjailijat  maallisen  tietämisensä  suhteen,  siis  myöskin  luonnon- 
tieteellisten tietojensa  suhteen,  eivät  ole  olleet  etevämpiä  kuin  aikalaisensa, 
vaan  ovat  yhtyneet  aikansa  ja  kansansa  epätäydellisiin  ja  erehtyviin  käsi- 
tyksiin». Tekijä  tahtoo  sellaisen  periaatteen  sovitettavaksi  raamatun  kerto- 
muksiin, että  niiden  siveellisuskonnoUisessa  puolessa  on  täysi  totuus  silloin- 
kin, kuin  tuo  totuus  on  pukeutunut  historiallisesti  vaillinaiseen  muotoon. 

Tämä  ajatuskanta  voi  monessa  kohden  tehdä  tekijän  asemaa  raama- 
tullisten kertomusten  suhteen  vapaammaksi  ja  lujemmaksi.  Tekijä  on  tämän 
kantansa  vuoksi  saanut  kokea  kiivasta  vastarintaakin  muutamalta  kiihkeästi 
oikeaoppiselta  taholta,  jolla  Granfeltin  työ  teoloogisten  käsitteiden  selvittä- 
miseksi näkyy  olevan  jotenkin  vähän  tajuttua.  On  konstateerattava,  että 
teolooginen  tiedekunta  ja  sen  entiset  vaikuttavat  jäsenet,  piispat  Johansson 
ja  Räbergh,  ovat  pääasiassa  tekijän  ajatuskannan  hyväksyneet. 

Olisimme  kuitenkin  vaillinaisesti  kuvanneet  prof.  Rosenqvistin  kannan 
raamatun  suhteen,  jos  olisimme  puhuneet  vaan  näistä  myönnytyksistä  luon- 
nontieteelle, joita  hän  tekee  sekä  filosoofisissa  käsitteissään  että  myös  osaksi 
historiallisessa  raamatunkäsityksessään.  Tärkeämpi  on  esittää  hänen  positii- 
vinen kantansa  raamatun  suhteen.  Siitä  antaa  tekijä  viittauksia  mikäli  se 
koskee  hänen  ajatustaan  Kristuksen  persoonasta  ja  hänen  ihmeistään.  Vaik- 
kakin tämä  puoli  väitöskirjaa  siinä  itsessään  ei  mitenkään  saa  pääpainoa, 
on  se  kuitenkin  tämän  kirjoituksen  tarkoitukselle,  joka  on  tuoda  esille  ku- 
vaavia piirteitä  prof.  Rosenqvistin  teoloogisesta  kannasta,  niin  tärkeä,  että 
siihen  on  huomio  kiinnitettävä. 

Luotuaan  lyhyen  katsauksen  muutamiin  kokeisiin  ratsionaalisesti  selit- 
tää Kristuksen  ihmetoimen,  joka  katsaus  ei  ainakaan  mitä  suureen  tienraa- 
vaajaan  eksegetiikan  alalla,  F.  Ch.  Bauriin  tulee,  osota  oikeudenmukai- 
suutta ja  joka  pitää  aivan  olemattomana  hänen  jälkeensä  työskentelevien 
oppineiden  työn  raamatun  selittämiseksi,  esittää  tekijä  oman  kantansa  Kris- 
tuksen ihmeistä.  Hänen  ajatuksensa  mukaan  täytyy,  jos  tahdotaan  syrjäyt- 
tää ihmeellisyys  Kristuksen  ja  hänen  apostoleinsa  elämästä,  tulla  siihen 
asemaan,  että  on  oletettava  Kristus  itse  ja   hänen  opetuslapsensa  joko  pet- 

täjiksi  tai  haaveilijoiksi.  «Kristus  itse  luuli  voivansa  tehdä  ihmetöitä,  pu- 
huu siitä  ja  perustautuu  niihin  puheissa,  joiden  oikeata  alkuperää  ei  kiel- 
letä. Jos  hän  tässä  petti  itseänsä  ja  muita^  tarttuu  aina  pilkku  hänen 
luonteeseensa.  Opetuslapset  ovat  uskoneet  Jesuksen  tehneen  ihmeitä».  «Kris- 
tinuskon pääihme  on  Kristuksen  persoona.  Hän  on  henkisen  luomisen 
uutena  alkuna  ihmiselämässä.  Jokaisen  tervejärkisen  historiallisen  tutkimuk- 
sen, joka  ei  lähde  naturalistisista  olettamuksista,  on  tuloksenaan  julistaminen 
Kristuksen  omituinen  ainoalaatuinen  arvokkuus,  jota  ei  voi  selittää  synti- 
sestä totaalielämästä.  Jesuksen  elämässä  on  hänen  ylösnousemuksensa  pää- 
ihme. Emme  tahdo  tässä  kosketella  kaikkia  turhaanraukeevia  kokeita  selit- 
tää tätä  ihmettä.  Tieteellisenä  tosiasiana  konstateeraamme,  että  usko  Kris- 
tuksen ylösnousemukseen  muodosti  pääaineksen  ikivanhassa  Kristinuskossa,  että 
koko  Kristuksen  kirkko  perustuu  tähän  tosiasiaan.  Ei  ole  syyttä  sanottu 
ettei  yksikään  rivi  uudessa  testamentissa  ole  kirjoitettu  Jesuksesta,  joka  ei 
olisi  kiijoitettu  tämän  tosiasian  edellytyksellä.  Jos  Kristus  ei  ole  ylösnous- 
sut —  kirjoittaa  Paavali  —  niin  on  saarnamme  turha;  silloin  mekin  katso- 
taan vääriksi  jumalan  todistajiksi.  Jos  nyt  apostolein,  ensimäisten  kristit- 
tyin  ja  koko  kristillisen  kirkon  vahva  usko  on  se,  että  Kristus  on  kuolleista 
ylösnoussut,  silloin  on  meillä  tosiaankin  edessämme  se  erinomainen  näy- 
telmä, että  valtaavin  vaikutus  ihmiskunnan  historiassa  ei  perustu  mihinkään 
todelliseen.  Tosiaankin  ihmiskunnan  itsensä  suggestiooni,  jonka  vaikutukset 
ulottuvat  vuosituhansien  läpil  Jos  vielä  löytyisi  maailmaahaUitseva  jumala, 
tosiaanpa  olisi  hänen  hallintonsa  hallitsemista  istutettujen  ja  ylläpidettyjen 
etuluulojen  kautta  eikä  totuuden!» 

Näin  tekijä.  Meidän  täytjry  suoraan  tunnustaa,  että  tämä  tekijän 
dogmaattinen  kanta  —  sillä  dogmatiikkaa  tässä  on  eikä  raamatun  ennakko- 
luuloista vapaata  käsittämistä  —  tekee  tekijän  muutamissa  kohden  vapaa- 
mielisen mietiskelyn  vaikutukseltaan  jotenkin  heikoksi.  Sillä  joskin  hänen 
teoreettinen  ja  luonnontieteellinen  käsityksensä  tahtoo  lähennellä  nykyaikaista 
tajuntaa,  niin  pääasia  kuitenkin  on  se,  että  hänen  kirjansa  ei  mitenkään  on- 
nistu tehdä  kristinuskon  positiivista  sisältöä  todenperäisesti  omistettavaksi 
meidän  aikakautemme  ihmisille. 

Tekijä  väittää,  että  kristinuskon  maailmanhistoriallinen  merkitys  olisi 
aivan  käsittämätön,  jos  se  perustuisi  olemattomaan  tapahtumaan,  jos  Kris- 
tuksen ylösnousemus  olisi  vaan  apostolein  harhanäköä.  Siinä  hän  tekee 
oikean  johtopäätöksen  väärästä  otaksumasta.     Apostolit  itse  käsittivät  asian 

kyllä  epäilemättä  niin,  että  Kristuksen  ruumiillinen  ylösnousemus  rakensi 
heidän  uskonluottamuksensa  heidän  elävään  herraansa.  Kristus  oli  opetus- 
lapsissaan  herättänyt  esiin  uskonnollisen  elämän,  joka  oli  vastakaikua  hänen 
omasta  kokemuksestaan  siitä,  että  hän  oli  löytänyt  ja  toteuttanut  ihmisen 
oikean  suhteen  jumalaan.  Tämä  suhde  on  se,  että  ihminen  heikkouksineen 
ja  erehdyksineen  saa  täydellä  vakaumuksellaan  antautua  isänjumalan  turviin. 
Sellaista  jumalansuhdetta  ei  tuntenut  juutalainen  eikä  pakanamaailma.  Kris- 
tus oli  puhtaassa  ja  kaikelle  hyvälle  pyhitetyssä  mielessään  ja  elämässään 
toteuttanut  tuon  aatteen  ja  sen  siten  tehnyt  seuraajilleen  eläväksi.  Tuol- 
lainen persoonallinen  elämä  ei  voi  kadota,  se  tuli  apostolein  vakaumukseksi 
senkin  jälkeen,  että  olivat  hänen  aistillista  kuolemaansa  murehtineet.  Että  tuo 
kokemus :  Kristuksen  siveellisuskonnollinen  persoonallisuus  elää  meissä  sitten- 
kin, apostolein  käsityksessä  pukeusi  ajatukseen  Kristuksen  ruumiillisesta  ylös- 
nousemuksesta, joka  heille  visioonein  muodossa  muodostui  heidän  historiallisen 
maailmankatsomuksensa  perustuksella,  se  on  periaatteellisesti  yhtä  helposti 
ymmärrettävä,  kuin  että  he  rupesivat  odottamaan  vapahtajansa  ruumiillista 
maailmaan  palaamista  perustamaan  täydellistä  ja  näkyvää  jumalanvaltakun- 
taa  maan  päällä.  Tuo  heidän  toivonsa  ei  ole  toteutunut  sellaisena  kuin 
he  sen  toivoivat,  mutta  kuka  kokenut  sentähden  tahtoisi  kieltää,  ettei  Kris- 
tuksen persoonallisuus  joka  tapauksessa  vieläkin  elä  ihmiskunnan  voimana. 
Yhtä  vähän  on  kristinusko  käsittämätön,  joskin  olettamus  sen  perustajan 
ruumiillisesta  ylösnousemuksesta  jää  syrjään.  Sillä  sen  todellisena  perus- 
tuksena ei  ole  aistillisesti  havaittu  tapahtuma,  joka  ei  sellaisena  voi  mieliä 
elähyttää  ja  joka  sitä  paitse  on  raamatussa  hyvin  ristiriitaisesti  ja  hämä- 
rästi kerrottu,  vaan  tämä  perustus  on  löydettävä  Kristuksen  siveellisuskon- 
nollisesta  persoonallisuudesta  ja  siitä  vaikutuksesta,  jonka  se  voi  herät- 
tää esiin. 

Psykolooginen  ja  historiallinen  metoodi  voi  samaten  huomata  totuutta 
uuden  testamentin  ihmekertomuksissa  ilman  että  niiden  ymmärtämiseksi  tar- 
vitaan mitään  järjellisen  käsittämisen  uhraamista.  Ihmeusko  oli  Kristuksen 
aikana  yleinen  ja  kansanomainen.  Sitä  se  ei  enää  voi  olla  nykyaikaiselle 
käsitykselle  luonnonilmiöiden  järkähtämättömästä  ja  välttämättömästä  lain- 
mukaisuudesta. Eräs  raamatun  tutkija  lausuu  ihmeiden  käsittämisestä  tällä 
tapaa:  «jumalan  historiallinen  ilmestys  evankeliossa  ei  menetä  vähintäkään 
pyhästä  sisällyksestään,  jos  osa  tuota  sisällystä  sen  sijaan,  että  se  pysyisi 
välittömänä    senlaatuisena    tosiasiana,    että  jumala  enemmän    leikillä    kuin 

totisesti  esiintyisi  ikäänkuin  tekemässä  oman  korkeimman  tekonsa  kanssa 
mahdotonta,  puoleksi  runollista,  mutta  puoleksi  myös  kuivasti  proosallista 
pilaa,  ennemmin  käsitetään  sinä  nerollisena,  lahjakkaana  tekona,  johon  se 
ihmispiiri,  jolle  kristinuskon  jumalallinen  ilmestys  ensiksi  tarjottiin,  laski 
runsastuotteisesti  luovan  tajuntansa  siitä  jumalhengestä,  joka  oli  sen  keskuu- 
teen astunut,  ja  tämän  toimintatavasta».  Tällaisen  historiallisen  ja  sym- 
boolisen  selityben  kautta  tarjoovat  raamatulliset  kertomukset  todellista 
uskonnollista  henkeä  niiden  lukijalle  ja  suovat  hänen  omistaa  niiden  sisäl- 
lyksen historiallisesti  ymmärrettävän  kuoren  kautta.  Uudenaikainen  eksege- 
tiikka on  johtanut  tärkeitä  tuloksia  käyttämällä  tällaista  selitystapaa. 

Emme  tahdo  enää  lähemmin  syventyä  prof.  Rosenqvistin  väitöskirjan 
eri  kohtiin.  Mitään  yksityiskohtaista  tarkastusta  emme  ole  tarkoittaneetkaan 
saada  aikaan,  vaan  ainoastaan  esiintuoda  muutamia  piirteitä  hänen  teoloo- 
gisesta  kannastaan.  Mainittakoon  tässä  vaan,  että  tekijä  sovelluttaa  niitä 
filosoofisia  periaatteita,  joista  olemme  maininneet,  dogmaatillisen  aineensa 
eri  aloille,  esittää  m.  m.  tarkemmin  darvinististen  teoriain  suhteen  uskon- 
nontieteeseen.  Monesti  on  tekijä  taidolla  vastustanut  naturalistisia  ennen- 
aikaisia johtopäätöksiä.  Filosoofisten  käsitteittensä  suhteen  osottaa  tekijä 
läpeensä  suurta  terävyyttä.  Yleensä  näkyykin  tekijän  tutkimustyö  miltei 
enemmän  koskeneen  puhtaasti  filosoofisia  käsitteitä  kuin  varsinaisesti  teo- 
loogista  alaa.  Ainakin  tekijä  siteeraa  enemmän  uudenaikaisia  filosoofeja 
kuin  teoloogeja  ja  dogmaatikkoja.  Tekijän  teoloogineu  kanta  olisi  suuressa 
määrin  selvennyt,  jos  hän  olisi  selittänyt  suhdettaan  sellaisiin  nykyaikaisiin 
dogmaatikkoihin  kuin  Pfleiderer,  Lipsius,  Biedcrmann  y.  m. 

Lausuaksemme  lopuksi  vielä  kokonaiskäsityksemme  prof.  Rosenqvistin 
kirjasta  tahdomme  sanoa,  että,  vaikkakin  se  filosoofisten  käsitteitten  alalla 
esittää  paljon  teräviä  ja  älykkäitä  ajatuksia,  se  ei  kuitenkaan  mielestämme 
ole  kuin  vähissä  määrin  onnistunut  siinä  uskon  ja  tieteen  sovittamistyössä, 
joka  sen  tarkoituksena  on.  Filosoofisten  käsitteitten  esiintuominen  sellaisi- 
naan on  toista,  toista  on  raamatullisen  uskonsisällyksestä  lähtien  positiivi- 
sesti pukea  sen  olemus  nykyajan  käsityskantaa  vastaavaan  muotoon.  Joskin 
tekijä  on  negatiiviseen  tapaan  karsinut  pois  raamatun  luontoa  koskevan 
sisällyksen  käsittämisestä  muutamia  loukkaus  kiviä,  niin  ikävänä  tosiasiana 
konstateeraamme,  että  hän  raamatun  positiivisen  sisällyksen  käsittämisen 
suhteen  seisoo  samalla  epähistoriallisella  kannalla  kuin  kirkon  traditsionaali- 
nen  teologiia  yleensä. 

Miksi  ei  kristinuskon  yhä  pulppuavasta  lähteestä  nykyinen  aikakausi 
saisi  sellaisilla  mitoilla,  joita  se  ymmärtää  käyttää,  nostaa  sitä  elähdyttävää 
nestettä,  jota  se  niin  hyvin  tarvitsee? 


Zaoh.  Castren. 


■!K; — •- 


Uusimmat  mulnalstutklmukset  Ja 
löydöt  Syyriassa.  O 

I. 

Meidän  vuosisatamme  muinaistutkimukset  ovat  silmämme  eteen  avan- 
neet ihmiskunnan  vanhimmissa,  itäisissä  sivistysmaissa  uusia  laajoja  näkö- 
aloja. Niin  kauas  kuin  silmämme  pystyy  tunkemaan  muinaisuuden  hämärään, 
erotamme  Egyptissä  ja  Babyloniassa  loistavia  kulttuurikeskuksia,  joidenka 
henkinen  ja  valtiollinen  ylivalta  leviää  leviämistään  naapurimaihin.  Idästä 
länteen  —  auringon  tietä  —  käy  kehityksen  kulku.  Babylonian  rajamaana 
lännessä  oli  Syyria,  ja  se  ensimäisenä  joutui  babylonilaisen  kulttuurin  vai- 
kutuksen alaiseksi.  Toinen  kulttuurivirtaus  tunki  jo  aikaisin  sinne  etelästä 
—  Egyptistä.  Niin  tiedämme,  että  Syyrian  kansoilla  jo  1 6:11a  vuosisadalla 
e.  Kr.  oli  verrattain  korkealle  kehittynyt  sivistys,  johon  sisältyi  niin  hyvin 
egyptiläisiä  kuin  babylonilaisia  kulttuuri-aineksia.  Heidän  välityksensä  kautta 
levisi  sitten  tämä  egyptiläis-babylonilainen  yleiskulttuuri  Vähän-Aasian  mai- 
hin ja  sieltä  länteen. 

Itämaiden  ja  länsimaiden  ensimäisiä  välittäjiä  oli  historian  alkupuh- 
teessa  Syyriassa  asuva  kansa,  joka  egyptiläisissä  hicroglyyfikirjoituksissa  kut- 
sutaan  Chita,  nuolenpääkirjoituksissa  Chatti  ja  vanhan  testamentin  kirjoissa 


*)  Lähteinä  on  käytetty  muun  muassa:  E,  Meyer ^  Geschichte  des  Alterthunis  I. 
Stuttgart  1884.  —  E,  Schröder,  Keilinschriften  und  GcschichUforschung.  Giessen  1878. 
—  E.  Babclon,  Manuel  d'ArcheoIogie  Orientale.  Paris  1888.  —  O,  llirschfeld.  Die 
Felsenreliefs  in  Kleinasien  und  das  Volk  der  Hittiter  (Abhandlungen  der  Academie  in 
Berlin,  1886).  —  J,  Benzingcr,  Hebräische  Archäologie.  Leipzig  1894.  —  D,  H.  MulUr, 
Pie  altsemitiscben  Inschriflen  v.  Sendschirli  in  den  König!.  Musecn  zu  Berlin.   Wien  1893. 

Chittim.  Heetiläisten  maa  —  assyyrialaisissa  lähteissä  usein  mainittu  mat 
ehätti  —  oli  varsinaisesti  Orontes-  ja  Euphrat-virran  välinen  alue,  jonka 
rajana  pohjoisessa  oli  Amanuksen  ja  Tauruksen  vuoriselkä,  etelässä  Araa- 
pian  hietainen  erämaa.  Tigris-virtaan  saakka  ulottuva  avara  tasanko  on 
erittäin  viljava  siinä,  missä  Euphrat  haarajokineen  on  sitä  kostuttamassa. 
Taunxs-vuoren  rinteet  ovat  hedelmäpuiden  ja  viiniköynnösten  viljelykselle 
mitä  suotuisimpia,  ja  erittäinkin  uhkui  Oronteen  jokilaakso  mitä  runsainta 
hedelmällisyyttä.  Siellä  —  virran  muodostamalla  saarella  —  sijaitsi  heeti- 
läisten pääkaupunki  Kadesch,  etelään  nykyisestä  Emesan  kaupungista.  Oron- 
tes-virran  varrella  mainitaan  vielä  toinen  heetiläiskaupunki,  nimeltä  Megiddo, 
jonka  asemaa  ei  sen  tarkemmin  tunneta.  Mahtavana  rajavarustuksena  oli 
heillä  Euphrat-virran  varrella  Karkamisch  kaupunki,  jonka  jätteitä  nähtä- 
västi ne  suuremmoiset  rauniot  ovat,  jotka  vuonna  1876  keksittiin  lähellä 
nykyistä  Djeräbls-kaupunkia.  Ne  olivat  kaikki  kuuluisia  kauppakaupunkeja, 
jotka  välittivät  Egyptin  ja  Babylonian  välillä  vallitsevaa  vilkasta  vaihto- 
kauppaa. 

Kaupan  ohessa  kukoisti  siihen  aikaan  Syyriassa  teollisuus.  Egypti- 
läisissä seinämaalauksissa  on  meille  säilynyt  runsaasti  näytteitä  komeista, 
kirjavista  puvuista  ja  kankaista,  joita  Syyriassa  kudottiin;  samoissa  kuvauk- 
sissa näemme  monenlaisia  talousastioita  ja  korukaluja  —  hienosti  muodos- 
tettuja ja  kirjailtuja  ruukkuja  ja  vaskimaljoja,  kultaisia  ja  hopeaisia  renkaita 
y.  m.  kallisarvoisia  käsiteoksia,  joita  Egyptin  kuninkaat  toivat  mukanaan 
voittosaaliinaan  sotaretkiltään  näillä  mailla. 

Heetiläisten  kulttuurin  cgypdläis-babylonilaincn  sekaluonne  kuvautuu 
mitä  selvimmin  heidän  taiteessaan,  josta  on  muistomerkkejä  löydetty  sekä 
Syyriassa  että  Vähässä-Aasiassa.  Omatakeisuutta  tavataan  siinä  yhtä  vähän 
muotojen  käsityksessä  kuin  tekniikissä.  Varsinkin  Syyrian  itäisessä  osassa 
noudatettiin  orjallisesti  babylonilais-assyrialaisia  esikuvia  vähimmässäkin  piir- 
teissä, päättäen  niistä  esineistä,  joita  on  kaivettu  esille  Karkamischin  rau- 
nioista. Lännessä  Oronteen  laksossa  näkyy  heidän  taiteensa  olleen  hiukan 
itsenäisempää,  mutta  samalla  myös  vaillinaisompaa  laatua.  Kehittyneem- 
män taiteen  luomia  ovat  Vähässä-Aasiassa  —  ennen  kaikkia  Öjukin  ja 
Bagaz-Köi'n  palatsiraunioissa  (Kappadokiassa)  —  tavatut  veistokuvat. 

Useimmissa  paikoissa  niin  hyvin  Vähässä-Aasiassa  kuin  Syyriassa, 
missä  Heetiläisten  taideteoksia  on  esille  kaivettu,  on  siinä  ohessa  tavattu 
heidän    omituisia   kirjoituksiaan,  jotka  ovat  tutkijain  vaikeimpia  arvoituksia. 

Se  on  hieroglyyfien  tapaista  kirjoitusta,  jossa  sanoja  ja  tavoita  merkitse- 
mässä  käytetään  monenlaatuisia  esinekuvia,  niinkuin  ihmispäitä,  jalkoja, 
jäniksiä,  käärmeitä,  lintuja,  kattiloita,  suippo-myssyjä,  istuimia,  miekkoja, 
ristejä,  vasaroita  y.  m.  Ensimäinen  tällainen  hieroglyyfikirjoitus  löydettiin 
vuonna  1872  Hamath-kaupungin  raunioista.  Siitä  lähtien  ovat  monet  van- 
hemmat ja  nuoremmat  tutkijat  nähneet  paljon  vaivaa  näiden  salaperäisten 
kirjoitusten  syntysanojen  etsinnässä.  Eräässä  aikakauslehdessä  ilmoitti  viime 
vuonna  etevä  assyrioloogi  P.  Jensen,  professori  Marburgissa,  päässeensä 
niiden  perille.  Tiedonannossaan  sanoo  hän  voivansa  heetiläiskiijoituk- 
sissa  lukea  useita  kuninkaannimiä:  AE-ma-tar-sira(s)  =  Hamatbin  kuningas, 
Kar-k-mi-sira(s)  =  Karkamischin  kuningas,  Si*a-na-si-s  =  Syennesis  j.  n.  e., 
arvellen,  että  kieli  niissä  on  aasialais-indoeurooppalaitien^  muistuttaen  arme- 
nian kieltä. 

Jos  jatkuvat  tutkimukset  tulevat  vahvistamaan  prof.  Jensenin  arvelua, 
niin  on  myös  kysymys  Heetiläisten  kansallisuudesta  ratkaistu.  Useimmat 
tutkijat  ovat  jo  ennenkin  kallistuneet  siihen  mielipiteeseen,  ett^eivät  nämä 
Syyrian  alkuasukkaat  olleet  seemiläistä  rotua.  Muun  muassa  on  huomau- 
tettu, että  heidän  nimensä,  jotka  useimmiten  päättyvät  s:äänellä,  eivät  soi 
seemiläisiltä,  ja  että  egyptiläisissä  seinämaalauksissa  he,  samoin  kuin  egypti- 
läiset, kuvataan  iboväriltään  punaruskeiksi,  jota  vastoin  seemiläiset  niissä 
esiintyvät  kellertävän  ruskeina. 

Kautta  vuosituhannen  näkyy  Heetiläisten  valta  olleen  Syyrian  valloista 
mahtavin.  Ensikerran  mainitaan  Cheta  egyptiläisissä  lähteissä  Thutmes  III:n 
aikana,  joka  hallitsi  vuosien  1480 — 1430  välillä,  ja  silloin  kansojen  jou- 
kossa, jotka  olivat  Egyptille  veronalaisia.  Kun  Egypti  tämän  pharaon 
seuraajien  aikana  heikontui,  tekeytyivät  Heetiläiset  jälleen  itsenäisiksi  ja 
levittivät  valtansa  yli  koko  Syyrian,  yhdistäen  maan  eri  kaupungit  ja  kansa- 
kunnat yhdeksi  liittovallaksi,  jonka  yhteisenä  ylihallitsijana  oli  heidän  ku- 
ninkaansa nimellä  «suuri  ruhtinas».  Niinä  suuruutensa  päivinä  näkyy  Cheta 
ulottaneen  valloitusretkiään  Vähä-Aasian  pohjobiin  osiin  saakka.  Pharaot 
Seti  I  ja  Ramses  II,  jotka  arvellaan  hallinneen  vuosien  1340— 1230  vä- 
lillä, yrittivät  voittaa  takaisin  entisen  valtansa  Syyriassa.  Päätaisteluaan 
Heetiläisten  kanssa  kuvaa  viimemainittu  pharao  pitkässä  sankarilaulussa,  jossa 
hän  mahtavalla  tavalla  ylistelee  omaa  rohkeuttaan  ja  kansansa  uljuutta; 
mutta  ylistyslauseista  huolimatta  nähdään,  ett'ei  voitto  ratkaiseva  ollut. 
Rauhansopimus    tehtiin   ja  Ramses  nai  Chcta-kuninkaan  tyttären.     Sen  jäi- 

keen  oäkyvät  molemmat  kansat  eläDeen  keskinäisessä  rauhassa  ja  liitossa. 
Mutta  Ramses  IIIid  aikana  (v.  1180—1150)  hyökkäävät  Heetiläiset  mui- 
'den  aasialaisten  kansakuntien  seurassa  Egyptiin.  Hyökkäys  torjuttiin  ja 
egyptUäiset  sotajoukot  kostivat  Syyriassa  rauhanrikkojille.  Ramses  kehuu 
ottaneensa  siellä  vangiksi  «heidän  viheliäisen  kuninkaansa».  Jos  kohta 
Heetiläisten  mahti  tällöin  tuntuvasti  supistettiin,  pysyivät  he  yhä  edelleen 
huomattavimpana  valtana  Syyriassa,  ja  kaupungit  Megiddo,  Kadesch  ja 
Karkamisch  mainitaan  yhä  heidän  lujimpina  varustuksinaan. 

Egyptiä  vaarallisemmaksi  tuli  heetiläisvallalle  sen  mahtava  naapuri 
idässä  —  Assyria.  Jo  Tiglathpileser  I  (v:n  noo  paikoilla)  on  useampia 
kertoja  Heetiläisten  kanssa  tekemisissä.  Salmanassar  U:sen  aikana  (727 — 
722)  joutuivat  he  pysyväisesti  Assurin  veronalaisuuteen.  Täydellisen  lopun 
teki  heidän  itsenäisyydestään  Sargon,  joka  laski  valtansa  alle  koko  Syyrian 
ja  suuren  osan  Palestiinaa.  Tuon  ylpeän  valloittajan  suuhun  panee  pro- 
feetta Jesaia  sanat: 

Eivätkö  virkamieheni  kaikki  ole  kuninkaita?  Eikö  Karkamischin  käynyt  niin- 
kuin Kainon?  Eikö  Hamathin  niinkuin  Arpadin?  Eikö  Samarian  niinkuin  Damaskon? 
Kätteni  voimalla  minä  sen  tein  ja  viisaudellani,  sillä  ymmärtäväinen  olen,  ja  poistin 
kansojen  rajat  ja  ryöstin  heidän  aarteensa  ja  maahan  kukistin  istuvaiset.  Kuten  pesää, 
niin  kaappaa  käteni  kansojen  omaisuutta,  ja  kuten  hyljättyjä  munia  kokoillaan,  niin 
kokoilen  itselleni  koko  maanpiirin,  eikä  siellä  ole  siivillään  räpyttelevää,  ei  suutaan 
avaavaa,  ei  piipottavaa".    (Jes.  10,  8—9;  13—14.) 

Profeetan  mainitsemista  kaupungeista  kukistui  Karkamisch  v.  717,  ja 
siinä  sai  heetiläisvalta  kuolettavan  iskun.  Sargonin  jälkeisissä  sotakerto- 
muksissa  ei  enää  Heetiläisten  nimeä  tavata.  Valtansa  kera  kadottivat  he 
kansallisuutensa  ja  siinä  syy,  minkätähden  heidän  nimensä  historiasta  koko- 
naan hävisi.  Aramealainen  kansanaines,  jonka  keskuksena  olivat  Damaskon 
ja  Soban  kaupungit,  voitti  aikojen  kuluessa  yhä  enemmän  alaa  Syyriassa, 
ja  siihen  näkyvät  myös  heetiläiskansan  jäännökset  sulautuneen. 

IL 

Muinaisten  Heetiläisten  alueella  Orontes-virran  muistorikkaassa  laak- 
sossa ovat  saksalaiset  muinaistutkijat  viime  vuosina  ahkerasti  toimittaneet 
kaivamustöitä.  Amanus-vuoren  juurella  sijaitsee  siellä  vähäinen  kurdilais- 
kylä,  nimeltä  Sendschirli,  ja  sen  ympäristöstä  löysivät  he  kiitollisen  tutki- 
musalan.    Kylän    viereisestä    kummusta    on    nyt  päivän  valoon  paljastettu 

ikivanhaD  kaupungin  rauniot,  joissa  on  säilynyt  harvinaisen  runsaassa  mää- 
rin kallisarvoisia  muistomerkkejä  Syyrian  muinaisajoilta.  Kaupunkia  ym- 
päröi kahdenkertaiset  2  kilometrin  pituiset  muurit,  joista  kumpikin  on  va- 
rustettu sadalla  tornilla  ja  kolmella  portilla.  Keskellä  kaupunkia  kohoaa 
linna  —  kaupungin  vanhin  osa  —  jota  viidet  soikeanmuotoiset  muurit 
näkyvät  suojanneen.  Linnan  sisässä  on  tavattu  kaksi  palatsia,  toinen  koilli- 
sessa ja  toinen  lännessä,  sekä  sitäpaitse  vanha  kahdella  korkealla  tornilla 
varustettu  rakennus.  Karkeatekoiset  veistokuvat  ja  hieroglyyfit,  jotka  ko- 
ristavat linnan  portteja  ja  muureja,  tulkitsemattomalla  kielellään  luultavasti 
kertovat  linnan  perustamisesta  ja  vaiheista  kaukaisimmassa  muinaisuudessa 
hcetiläisvallan  alkuaikoina.  Näiden  muistomerkkien  keskeltä  löydettiin  linna- 
portin  pihalta  Assyrian  suurkuninkaan  Asarhaddonin  mahtava  kuvapatsas 
muistona  assyyrialaisen  yliherruuden  myöhemmiltä  ajoilta;  patsaassa  ole- 
vasta nuolenpääkirjoituksesta  tiedämme,  että  se  .pystytettiin  vuoden  670 
paikoilla  e.  Kr. 

Niin  muodoin  kuvautuu  linnan  muistomerkeissä  heetiläisvallan  alku 
ja  loppu.  Niiden  väliseltä  aikakaudelta  on  siellä  niinikään  säilynyt  muuta- 
mia sisältörikkaita  muistoja  —  ajalta,  jolloin  aramcalaisuus  jo  oli  päässyt 
yhvaltaan  Hectiläisten  alueella  pohjoisSyyriassakin,  tunkien  syrjään  heidän 
kielensä  ja  kirjoituksensa.  Raunioiden  läheisyydestä  löydettiin  moniaita 
kuvapatsaita  ja  kahteen  niistä  on  piirretty  muinaisseemiläistä  kirjoitusta; 
samanlainen  kirjoitus  keksittiin  vielä  toisen  palatsin  sebässä.  Nämä  kirjoi- 
tukset, jotka  Sendschirli-löydöistä  ovat  suurimman  huomion  herättäneet, 
ovat  kirjoitetut  aramealaisella  kielimurteella  ja  samoilla  muinaisseemiläisillä 
kirjaimilla,  kuin  kuuluisa  Mesa-kirjoitus,  joka  vuonna  1864  löydettiin  enti- 
sessä Moabin  maassa  Kuolleen  Meren  kaakkoisessa  kolkassa.  Vanhimpina 
meille  säilyneinä  näytteinä  vielä  muodostumassa  olevasta  aramean  kielestä 
on  niillä  verraton  kielitieteellinen  arvo.  Historian  tutkimukselle  eivät  ole 
vähemmän  tärkeitä  sisältöönsä  nähden.  Tämä  koskee  erittäin  toista  pat- 
saskirjoitusta,  joka  sisältää  varsin  kuvaavan  kertomuksen  Syyrian  historiasta 
8:lla  vuosisadalla  e.  Kr.  Siinä  kerrotaan  kapinasta,  joka  oli  syttynyt  Jahdin 
maassa.  Kuningas  Bar-Sdr  ynnä  70  kuninkaallisen  perheen  jäsentä  mur- 
hattiin, ja  prinsseistä  pelastui  yksi  ainoa,  nimeltä  Panammu.  Kapinaa  seu- 
rasi kansalaissota  ja  nälänhätä,  kunnes  Panammu  assyrialaisen  suurkuninkaan 
avulla  pääsi  takaisin  isänsä  valtaistuimelle.  Rauha  ja  varallisuus  palasi 
maahan,    mutta    Assurille  menetetty  itsenäisyys  oli  rauhan  hinta.     Uskolli- 

sena  ja  suosittuna  vasalliua  seurasi  Panamtnu  suurkuningasta  Tiglathpile- 
seria  hänen  laajoilla  sotaretkillään.  Sellaisella  retkellä  kuoli  hän  Damaskon 
edustalla  ja  sai  uhkeat  hautajaiset.  Hänen  jälkeensä  korotettiin  Jahdin  ku- 
ningas-istuimelle hänen  poikansa  Bar-Rakfib,  joka  isänsä  muistoksi  teetti 
patsaan  kirjoituksineen. 

Suomennan  tähän  kirjoituksen  kokonaisuudessaan  wieniläisen  profes- 
sorin D.  H.  MUllerin  selityksien  mukaan;  kuten  aukkopaikat  osoittavat,  on 
se  useissa  kohdin  lukemattomaksi  turmeltunut. 

„Tämftn   patsaan  pystytti  Bar-RakClb  isälleen  PanammuIIe,  Bar-Siirin  pojalle  — 

[muistoksi  siitä]  vuodesta,  jona  isäni  pelastui  isänsä  [puolueen  perikadosta]. 

Hänet    pelastivat  Ja'din  jumalat  turmiosta.     Salaliitto  tapahtui  hänen  isänsä  huoneessa 

ja  nousi [kapinoitsija  ja  tuotti]  tuhoa    hänen  isänsä  huoneelle  ja  tappoi 

hänen   isänsä   Bar-Siirin  ja  murhasi  hänen  isänsä  sukulaisia  70  — ja  hänen 

(sukunsa)  jäännöksellä,  miehillä,  täytti  hän  vankilat.    Ja  hän  teki  hävitetyt  kaupungit 

asuttuja   kaupunkeja  lukuisemmiksL  —  — [silloin  puhui  jumala  Hadad]:  koska 

te  olette   nostaneet   sotaa  huonettani  vastaan  ja  murhanneet  yhden  pojistani,  niin  olen 

myös   minä   tuottanut   sodan   Ja'din   maahan  ja  Hi][babahiin] Panaramu, 

Kanalin  poika ja  hävitettiin  rukiit,  durra,  nisu  ja  ohra,  ja  nousi  puoli- 
mitta  (nisuja)  schekeliin  ja  schatrab-mitta  (ohria)  schekeliin  ja  asnah-mitta  juomaa 
schekeliin.  Ja  isäni  vei  [lukuisia  lahjoja  ja  tuli]  Assurin  kuninkaan  luo.  Ja  tämä 
asetti  hänet  kuninkaaksi  hänen  isänsä  huoneen  yli  ja  hävitti  pois  turmion  kiven  hänen 
isänsä  huoneesta .  Ja  hän  tutki  vankilat  ja  päästi  vapaiksi  JaMin  vangi- 
tut   ja  päästi  vapaiksi  naiset —  tapettujen  huoneen ja  ra- 
kensi jälleen  isänsä  huoneen  ja  teki  sen  entistä  kauniimmaksi.  Ja  runsaasti  oli  nisuja, 
ohria,  rukiita  ja  durraa  hänen  päivinänsä,  ja  kaikki  ruoka-aineet  (ja  kaikki  juomat) 
hälvenivät  hinnassa. 

Ja  isäni  Panammun  päivinä  antoi  hän  Kaflrin  ja  Rakabin  kaupungin  —  —  — 
isälleni  PanammuUe  keskellä  Kebarin  kuninkaita.  [Eikä  liittynyt  Assurin  kuninkaan 
vihollisiin]  isäni,   vaikka  hän  omistikin  paljon  hopeaa  ja  paljon  kultaa.     Viisaudessaan 

ja  oikeudessaan  liittyi  hän  herransa,  Assurin  kuninkaan  puolueeseen ja  [hänen 

allensa  laski  Assurin]  kuningas  maaherrat  ja  kanssakuninkaat  Ja*dissa  ja  osoitti  hänelle 
Assurin  kuningas  enemmän  suosiota  kuin  Kebarin  kuninkaille. 

Ja  isäni  taisteli  herransa  Tiglathpileserin,  Assurin  kuninkaan,  sotavaunuilla  hä- 
nen sotaretkillään hamasta   auringon  noususta  sen  laskuun  saakka  —  —  — 

ja  [Tiglathpileser  valloitti]  neljännen  osan  maanpiiriä  ja  kuljetti  auringonnousun  tyttä- 
ret länteen  ja  lännen  tyttäret  itään.  Ja  isäni  [seurasi  häntä  sotaan  ja  lisäsi]  hänen 
herransa  Tiglathpileser,  Assurin  kuningas,  kaupunkeja  Gurnumin  alueesta  —  —  Ja  isäni 
Panammu,  Bar-Sorin  poika  —  —  —  [valloitti]  Schamragin. 

Silloin  kuoli  isäni  Panammu,  herransa  Tiglathpileserin,  Assurin  kuninkaan,  seu- 
rassa (?)  Ik  . . .  n  leirissä  ja  häntä  itki  valtakunnan  prinssi  (=  kruunun  perillinen)  ja  häntä 

itki   hänen    herransa,   Assurin    kuninkaan,    Tiglathpileserin    leiri.    Ja   hänen  herransa, 

Assurin   kuningas,    otti hänen    sielunsa  ja  toimitti  hänelle  itkijäiset  tiellä  ja 

kuljetti   isäni   (ruumiin)    Damaskosta    tähän  paikkaan.     Minun  päivinäni 

[hän  täällä  haudattiin]  ja  häntä  itki  koko  hänen  huoneensa. 

Ja  minut  Bar-Raköbin,  Panamraun  pojan,  asetti  isäni  vanhurskauden  ja  minun 
vanhurskauteni  tähden  herrani,  Assurin  kuningas,  isäni  Panammun,  Bar-Sörin  pojan,  istui- 
melle Ja  minä  pystytin  tämän  patsaan  [isälleni]  Panammulle,  Bar-Siirin  pojalle,  ja  olen 

rakentanut  — isäni  Panammun  haudan  edessä —  ~"  j*  hänen  mubto- 

patsaansa  tämä  on. 

Ja  Hadad  ja  El  ja  Kakubil,  huoneen  suojeleva  haltija,  ja  Schemesch  ja  kaikki 
Ja'din  jumalat  [kirotkoot  sen,  joka  tämän  muistopatsaan  hävittää]  —  —  —  ihmisten 
ja  jumalien  edessä." 

Syyrialaisen  kuoinkaan  kertomus  muistuttaa  muodoltaan  elävästi  raa- 
matun vanhimpia  kertomuksia  tuomarien  ja  kuningasten  ajoilta:  sama  yk- 
sinkertainen kertomistapa,  samoja  puheentapoja  ja  lauseita  tavataan  niissä. 
Hän  on  laatinut  kirjoituksensa  8:nen  vuosisadan  jälkimäisellä  puoliskolla, 
sillä  siinä  usein  mainittu  Tiglathpileser  on  sen  nimisistä  Assurin  kunin- 
kaista järjestyksessä  kolmas  ja  hallitsi  saman  vuosisadan  keskipaikoilla. 

Vielä  vanhempi  —  luultavasti  9:nen  vuosisadan  alkupuolelta  —  on 
toinen  aramealainen  kirjoitus,  joka  löydettiin  piirrettynä  patsaaseen,  joka 
kuvaa  partasuista  miestä,  päässä  härän  sarvilla  varustettu  päähine.  Kirjoi- 
tuksesta saamme  tietää,  että  se  on  syyrialaisen  jumalan  Hadadin  kuva, 
jonka  pystytti  Ja^dinin  kuningas  Panammu,  Karrfllin  poika.  Muuten  on  kir- 
joitus, jonka  prof.  MUllcr  parhaimman  taitonsa  mukaan  on  koettanut  tul- 
kita, pahoin  turmeltunut.  Huomattava  on  siinä  kohta,  jossa  vanha  kunin- 
gas Karrul  ennen  kuolemaansa  laskee  poikansa  Panammun  sydämmelle  vii- 
meisiä toivomuksiaan,  ennen  kaikkia  sen,  että  poikansa  pystyttäisi  Hadad- 
jumalalle  patsaan,  jonka  hän  oli  luvannut  rakentaa,  ehtimättä  lupaustaan 
täyttää,  —  kuvaus,  joka  muistuttaa  kuningas  Daavidin  ja  hänen  poikansa 
Salomonin  viimeistä  kohtausta,  josta  kerrotaan  2  Kuningastenkirjan  i  ja  2 
luvussa. 


Muinaismerkit  Sendschirlin  kummusta  kaunistavat  nykyään  Berliinin 
kuninkaallisen  Museon  kokoelmia,  jotka  varmasti  vastakin  saavat  samalta 
taholta  vastaanottaa  kallisarvoisia  aarteita.  Saksalaiset  muinaistutkijat,  näet, 
yhä   jatkavat  siellä  kaivamustöitään,  ja  laaja  on  tutkimusala.     Sendschirlin 

tapaisia  kumpuja  kohoaa  pitkin  Oronteen  laaksoa,  ja,  jos  muut  kätkevät 
muinaismuistoja  samassa  määrin  kuin  ensimäinen,  johon  tutkijain  lapiot 
osuivat,  niin  saatamme  toivoa,  että  piankin  on  hälvenevä  se  hämärä,  joka 
vielä  peittää  Syyrian  muinaisuuden  historiaa  ja  sivistysoloja. 

Arthur  Hjelt. 


Katsaus  kehitysoppiin.  ^ 


On  tuttua  että  eläimet  aikaisemmilla  asteilla  kehityksessään  suuresti 
eroavat  muotonsa,  rakenteensa  ja  elintapansa  puolesta  täyskasvaneesta  tilasta. 

Muutamissa  tapauksissa  koko  kehityshistoria  on  yhtämittaista  täydelli- 
sentymistä  eli  lähentymistä  täyskasvaneeseen  tilaan;  eri  niumiinosat  ja  eli- 
met asteettain  kehkeentyvät  semmoisiksi  kuin  ne  ovat  täyskasvaneessa 
tilassa.  Suorasti  päämaaliaan  kohti  kulkeva  kehittyminen  tavataan  esim. 
suikulaisella  (Atnphioocus)^  tuolla  yksinkertaisimmalla  luurankoisten  luokkaan 
kuuluvalla  eläimellä. 

Useimpien  eläinten  kehitys  sitä  vastoin  ei  käy  niin  mutkatonta  tietä. 
Myöskin  suikulaisen  kehityksessä  havaitaan  muodostuksia  ruumiinrakennuk- 
sessa,  jotka  kehityksen  kuluessa  häviävät  ja  joilla  ei  ole  mitään  merkitystä 
täyskasvaneella  eläimellä. 

Selvempiä  esimerkkejä  tästä  tarjoavat  korkeammat  luurankoiset.  Lin- 
nun tai  nisäkkään  sikiössä  sydämen  ja  verenkulun  muoto  ja  rakennus  ja 
niiden  suhteet  muihin  elimiin  on  eräällä  asteella  sellainen  kuin  kaloissa 
tavataan  ja  täyskasvaneeseen  tilaan  saapuakseen  ei  ole  ainoastaan  tarpeellista 


*)  Seuraavien  teosten  mukaan:  A,  Milne  Marshall^  Vertebrate  Embryology, 
London  1893-,  F.  Merkel  ja  /?.  B(mnet,  Ergebnisse  der  Analomie  und  Entwicklungs- 
geschichte.  Bd.  1  &  II.  Wiesbaden  1892.  1893;  E.  Bäckel,  Anthropogenie  oder 
Entwickelungsgeschichte  des  Menschen  4:te  Aufl.  Leipzig  1891;  W.  Roux,  Beiträge 
zur  Enlwicklungsraechanik  des  Embryo.  Zeilschrift  filr  Biologie,  Bd.  XXI,  MQnchen 
&  Leipzig  1885. 

että  elimissä  uusia  rakenteita  ja  uusia  suhteita  tulee  lisää,  vaan  että  nykyi- 
set surkastuvat  ja  häviävät.  Sammakko  taasen  alkaa  elämänsä  munasta 
päästyään  nuijapäänä  toukkana,  joka  on  kala  ei  ainoastaan  kiduksiinsa  vaan 
ruumiinsa  kaikkiin  yksityiskohtiin  katsoen.  Toukan  muuttuessa  sammakoksi 
tapahtuu  suuria  muutoksia  muodossa,  suuruudessa  ja  eri  elinten  suhteissa 
toisiinsa,  samalla  kuin  muutamat  elimet,  kuten  kidukset  ja  häntä,  tykkönään 
häviävät. 

Sellaisista  tapauksista  kuin  sammakon  tai  perhosen  kehityksestä,  joissa 
muuttuminen  toukasta  täyskasvaneeseen  tilaan  tapahtuu  jyrkemmin  toisis- 
taan eroavien  kehitysasteiden  kautta,  käytetään  nimitystä  muodonvaihdos.  Sen 
sijaan  että  eläinten  kehittyminen  kävisi  suoraan  täyskasvanutta  tilaansa 
kohti,  sen  sijaan  että  eläin  kävisi  suorinta  tietä  päämaaliaan  kohti,  se  kul- 
kee mutkapolkuja,  käyttää  aikaa  ja  voimaa  sellaisten  elinten  muodostami- 
seen ja  kehittämiseen,  jotka  tosin  ovat  täydellisessä  sopusoinnussa  vallitse- 
vien elämäntapojen  kanssa,  mutta  joilla  ei  lopullisessa  kehitystilassa  ole 
mitään  tehtävää  ja  joista  sen  siitä  syystä  täytyy  vapautua. 

Sentapaiset  seikat  kuin  ne,  joiliin  tässä  on  lyhyesti  viitattu,  osoittavat 
kuinka  välttämätöntä  jonkunlaisen  selityksen  saaminen  kehityksen  ilmiöi- 
hin on. 

Descendenssiteoriian  eli  polveutumisopin  mukaan  eläinyksilöt  synty- 
vät ennen  olevista  eläimistä,  niin  myöskin  lajit,  heimot  ja  suuremmat  eläin- 
ryhmät. Nykyään  elävät  lajit  ja  suvut  ovat  johtuneet  entisinä  geoloogisina 
aikoina  eläneistä.  Eläinkunta  on  kuvaannollisesti  puhuen  suuri  puu.  Tuo- 
reet lehdet  tässä  puussa  ovat  nykyään  elävät  lajit.  Näiden  ryhmittyminen 
suvuiksi  ja  heimoiksi  ja  lahkoiksi  ihmisen  tekemässä  systeemissä  —  luon- 
nossahan on  ainoastaan  yksilöitä  —  riippuu  niiden  polveutumisesta  likei- 
semmistä  tai  etäisemmistä  kantamuodoista,  niinkuin  lehtiä  kantavat  oksat 
ovat  haaraantuneet  pienemmistä  ja  laajemmista  puunhaaroista.  Uusien  la- 
jien luominen  perustautuu  siihen,  että  lukemattomista  aiheista  jää  luonnossa 
ainoastaan  erinomaisen  harvoille  mahdollisuus  elämään,  kasvamaan  ja  itseään 
kartuttamaan.  Monin  verroin  suurempi  osa  elimistöjä  kuolee  jo  elämänsä 
ensi  askeleilla  tai  sortuu  ennen  sikiämisaikaansa.  Tästä  lakkaamatta  uudis- 
tuvasta heikompien  ja  elämän  taistelussa  vähemmän  edullisessa  asemassa 
olevien  yksilöitten  poiskarsimisesta  on  seurauksena,  että  ainoastaan  ne  yksi- 
löt, jotka  toisessa  tai  toisessa  suhteessa  ovat  paremmin  varustetut,  jotka 
yleensä  voivat  sukkelammin  mukaantua  ympäröiviin  olosuhteisiin  ja  käyttää 

hyväkseen  uusia  elämäomahdoUisuuksia,  säilyvät  ja  voivat  siitä.  Koska 
jälkeläisissä  polvi  polvelta  sama  valikoimiDen  uudistuu  ja  sen  tapahtuessa 
pienimmässäkin  määrässä  edulliset  ja  haitalliset  ominaisuudet  tulevat  kysy- 
mykseen, niin  nämä  jälkeläiset  vähitellen  erilaistuvat,  muuttuen  polvi  pol- 
velta elämäntapansa  ja  rakenteensa  puolesta  niin  paljo  toisistaan,  että  niitä 
vihdoin    voi    pitää  perinnöllisinä  muunnoksina,  jopa  lopulta  eri  lajeinakin. 

Polveutumisopin  mukaan  niinmuodoin  kaikki  eläimet,  jotka  nyt  elä- 
vät ja  jotka  milloinkaan  ovat  eläneet,  ovat  likeisemmin  tai  etäisemmin 
toistensa  kanssa  todellisia  veriheimolaisia  ja  sen  mukaan  myös  jokaisella 
nykyään  elävällä  eläimellä  on  äärettömän  pitkä  sukuperä,  —  jokaisen  suku- 
luettelo  näet  ulottuu  läpi  kaikkien  geoloogisten  aikakausien  siihen  saakka 
kuin  elämä  ensin  alkoi  maapallolla. 

Tutkimus  yksilön  kehityksestä  munasolusta  täyskasvaneeseen  tilaan  eri 
eläinlajeissa  on  taasen  osoittanut,  että  jokainen  eläin  kantaa  merkkejä  enti- 
syydestään ja  paljastaa  sukuluettelonsa  omalla  kehityksellään.  On  huomattu 
että  ne  asteet,  joiden  kautta  eläin  kulkee  kehittyessään  hedelmöitetystä 
munasolusta  lopulliseen  muotoonsa,  eivät  ole  satunnaisia  oikkuja  tai  vaan 
jonkinlaisia  sopivaisuudesta  riippuvia  muunnoksia  yleisessä  kehitystavassa, 
vaan  että  ne  enemmän  tai  vähemmän  tarkasti,  enemmän  tai  vähemmän 
muuntuneina  edustavat  niitä  asteita,  jotka  ovat  itse  lajin  kehityksessä  geo- 
loogisten aikojen  kuluessa  toisiaan  seuranneet. 

Yhdennäköisyyden  muutamien  korkeampien  eläinten  sikiömuotojen  ja 
eräitten  täyskasvaneitten  lajien  välillä  alhaisemmista  eläinryhmistä  olivat  jo 
vanhemmat  luonnontutkijat,  kuten  Okeftj  Treviranus  ja  Meckd^  huomanneet,  ja 
Agassiz  vanhempi  oli,  vertaillessaan  eräitten  kalojen  sikiömuotoja  kivetty- 
ncitten  kalojen  kanssa,  huomannut,  mikä  merkillinen  yhdenpitäväisyys  oli 
molempien  välillä. 

Sitä  sääntöä,  joka  yleensä  eläinkunnassa  ilmaisekse  ybilön  kehityk- 
sessä, voi  Häekelm  mukaan  määritellä  seuraavalla  tavalla:  Se  muotojen 
sarja,  jossa  yksityinen  organismi  kehittyessään  munasolusta  täyskasvanee- 
seen tilaan  asteettain  esiintyy,  on  lyhyt,  supistettu  uudistus  siitä  pitkästä 
muotojen  sarjasta,  jonka  kautta  saman  organismin  edeltäjät  eli  saman  lajin 
esivanhemmat  eläinkimnan  vanhimmista  ajoista  asti  nykyisyyteen  saakka 
ovat  läpikulkeneet,  cli  lyhyesti,  indiviidin  kehityksessä  uudistuu  lyhennetyssä 
muodossa  lajin  koko  historiallinen  kehitys.' 

Tämä  oppi  uudistamisesta  eli  toistamisesta  (rekapituIatsiooDista)i  jonka 
selvittämisestä  tunnetuilla  luonnontutkijoilla  K.  E.  v.  Baer^}k  (1828 — 1837), 
Fritz  AfilUerillä,  (1863)  ja  E.  HäckeliXX^  on  suurimmat  ansiot,  on  se  pe- 
rustus («kehityksen  peruslaki»,  «biogeneettinen  peruslaki»),  johon  kehityk- 
sen ilmiöiden  selitykset  nykyään  nojautuvat. 

Sellainen  seikka  esim.  että  sammakko  päästyään  munasta  ulos  elää 
jonkun  aikaa  kalanmuotoisena  toukkana,  joka  ruumiinrakennuksensa  kaikissa 
osissa  on  kuin  kala,  on  epäilemättä  hyvin  merkillinen,  mutta  se  tulee 
jossakin  määrin  ymmärrettäväksi,  jos  oletamme,  että  sammakot  ovat  histo- 
riallisesti kehittyneet  kaloista  ja  että  joka  sammakko  on  yksityisessä  kehi- 
tyksessään pakoitettu  sukutaulunsa  toistamaan.  SamaUa  tavoin  se  ilmiö, 
että  lyhythäntäiset  äyriäiset  (Brachyura)  munasta  päästyään  ovat  pitkähän- 
täisiä,  on  osoituksena  siitä,  että  ne  ovat  historiallisesti  polveutuneet  pitkä- 
häntäisistä  esivanhemmista.  Kidusaukot,  jotka  linnun  tai  nisäkkään  sikiöllä 
on  aikasemmalla  kehitysasteellaan,  mutta  jotka  myöhemmin  katoavat,  ja 
hetalevalaan  sikiön  hampaat  ovat  niinikään  pidettävät  muistoina  muinaisista 
olomuodoista,  ne  osoittavat,  että  lintujen  ja  nisäkästen  esivanhemmat  hen- 
gittivät kiduksilla  ja  että  hampaattomat  hetalevalaat  ovat  johtuneet  ham- 
paallisista  edelläkävijöistä. 

Rekapitulatsioni-laki,  joka  ei  koske  ainoastaan  eläintä  kokonaisuudes- 
saan, vaan  yleensä  jokaista  sen  osaakin,  tekee,  että  yksilön  kehityksen  tunte- 
minen eri  eläinryhmissä  saa  enennetyn  arvon,  sillä  se  on  suurebi  avuksi 
vertailevalle  anatomiialle  ja  paleontologiialle  sukulaisuussuhteitten  selville 
saamisessa  eri  eläinten  ja  eläinryhmien  välillä.  Eläinten  luonnonmukaisen 
järjestelmän  eli  systeemin  perustuksena  on  niiden  sukuperä,  niiden  genealo- 
giia,  ja  sen  vuoksi  riippuu  sellaisen  järjestelmän  aikaansaaminen,  jossa 
eläinten  todelliset  sukulaisuussuhteet  kuvastuvat,  sangen  suuressa  määrässä 
siitä,  kuinka  onnistutaan  löytää  niiden  esivanhemmat  tutkimalla  niitä  asteita, 
joiden  läpi  ne  yksilöllisessä  kehityksessään  kulkevat. 

Vaikka  yksilön  kehityksessä  niin  hyvin  aikaisempien  kuin  myöhäisem- 
pienkin  asteitten  koko  heimon  historiallisissa  vaiheissa  pitäisi  uudistuman  ja 
vaikka  tämän  pitäisi  koskea  ei  vaan  eläintä  kokonaisuudessaan,  vaan  jokaista 
yksityistä  ruumiinelintäkin,  niin  täydellistä  parallellismia  molempien  kehitys- 
sarjojen välillä  ei  kumminkaan  milläkään  eläinlajilla  tavata. 

Jos  parallellismi  molempien  sarjojen  välillä  olisi  täydellinen,  jos  yksi- 
lön   kehitys    olisi    aivan    tarkka  kopio  sen  historiallisesta  kehityksestä,  niin 

tarvitsisi  vaan,  kuteD  Häckel  lausuu,  mikroskoopin  ja  anatoomisen  veitsen 
avulla  tarkastaa  niitä  muodonmuutoksia,  jotka  jonkun  eläinlajin  hedelmöite- 
tystä munasolusta  seuraavat  toisiaan  täyskasvaneeseen  tilaan  saakka,  saadak- 
semme selvän  kuvan  siitä  muotojen  sarjasta,  jonka  läpi  saman  lajin  esi- 
vanhemmat luomisen  alkuajoista  saakka  ovat  kulkeneet. 

Kaikkein  useimmissa  tapauksissa  on  yksilön  kehitys  (syistä,  jotka  myö- 
hemmin tulevat  puheeksi)  hyvin  vaillinainen  ja  väärennetty  ote  lajin  histo- 
riallisesta eli  geoloogisesta  kehityksestä.  Tutkimalla  jonkun  organismin 
munan  kehitystä  emme  useimmissa  tapauksissa  saa  läheskään  täydellistä 
kuvaa  niistä  muoto-asteista,  joiden  läpi  sen  esivanhemmat  ovat  käyneet, 
vaan  on  täytymys  aukkojen  täydentämiseksi  turvautua  vertailevaan  anato- 
miaan ja  paleontologiaan. 

Yksilön  kehitys,  sanoo  äsken  kuollut  englantilainen  luonnontutkija 
Marshall^  on  tosin  historiaa,  mutta  historiaa,  josta  monet  luvut  ovat  hä- 
vinneet, samalla  kuin  niissä  luvuissa,  jotka  ovat  säilyneet,  monet  sivut  ovat 
paikoiltaan  siirretyt,  revityt  tai  tahratut,  niin  ettei  niitä  voi  lukea;  sanoja, 
lauseita  ja  kokonaisia  kappaleitakin  on  jätetty  pois  ja,  mikä  pahempi,  muu- 
toksia ja  väärennettyjä  lisäyksiä  on  myöhäisemmiltä  ajoilta  lisätty  ja  toisi- 
naan niin  taitavasti,  että  on  vaikea  erottaa  alkuperäistä  tekstiä. 

Esimerkkejä  siitä,  ettei  yksilön  kehitys  kaikissa  tapauksissa  ole  suora- 
nainen esivanhempien  historian  toistaminen,  tapaa  kaikkialla.  On  tunnettu, 
että  eläimissä  hyvinkin  likeiset  sukulaiset  voivat  erota  sangen  suuressa  mää- 
rässä kehityksessään,  mikä  tietysti  ei  voisi  tapahtua,  jos  molemmat  uudis- 
taisivat heimon  historian  virheettömästi.  Tavallinen  sammakko  esim.  on 
alussa  kiduksilla  hengittävä  toukka,  mutta  erään  pienen  Länsi-Indian  sam- 
makon (Hylodes)  kehityksessä  ei  löydy  sellaista  astetta.  Tavallinen  joki- 
rapu, hummeri  ja  Fakemon  ovat  hyvin  likeistä  sukua  toisilleen,  mutta  mu« 
nasta  ne  pääsevät  aivan  erimuotoisina.  Selvä  on,  ettei  kanan  sikiö  eli 
embryo  kolmen  päivän  vanhassa  munassa  ole  eläin,  joka  voi  vapaudessa 
elää,  ja  ettei  se  sen  vuoksi  voi  tarkasti  kuvata  muinaista  olotilaa , —  huomau- 
tus, jonka  voi  tehdä  useimpien  eläinten  aikaisinta  kehityshistoriaa  vastaan. 
Sentapaiset  ilmiöt  kuin  nämä  esimerkkeinä  mainitut,  jotka  nä3rttävät 
sotivan  koko  rekapitulatsiooniteoriaa  vastaan,  tulevat  jossakin  määrin  ym- 
märrettäviksi, jos  Häckelm  mukaan  tekee  erotuksen  niiden  omitiaisuuk- 
sien  välillä,  jotka  ovat  seurauksia  perinnölUsyydestä,  jotka  todella  ovat 
kulkeneet  perintönä  polvesta  polveen  ja  jotka  siis  ovat  historiallisesti  alku- 

peräisiä  ja  niiden  välillä,  jotka  ovat  syntyneet  myöhemmin  sen  johdosta 
että   embryon  tai  toukan  on  täyt3myt  mukaantua  erityisiin  elämänehtoihin. 

Niistä  suureksi  osaksi  vielä  tuntemattomista  seikoista,  jotka  vaikutta* 
vat,  että  embryon  kehitys  poikkeaa  konservatiivisen  perinnöllisyyden  osoitta- 
masta tiestä,  jotka  estävät  yksilön  kehittymistä  olemasta  uskollinen  kopia 
lajin  historiallisesta  kehityskulusta,  tärkein  ja  yleisin  johtuu  embryon  ravitse- 
misesta. 

Jos  ravitsevan  aineen  määrä  munassa  on  pieni,  niin  eläimen  täytyy 
jo  aikaiseen  ja  varsin  kehittymättömänä  päästä  mailmaan.  Suikulaisella 
(Amphioocus)  ja  sammakolla,  joiden  munat  sisältävät  hyvin  vähän  ravinto- 
aineita, on  sen  vuoksi  hyvin  pitkä  oloaika  toukkana,  jolloin  tietysti  luon- 
nollinen valikoiminen  voi  vähitellen  tuoda  suuriakin  muutoksia  perinnölliseen 
kehittymistapaan,  tuoda  valheellisia  lisäyksiä  tekstiin.  Esimerkkiä  tällaisista 
tarjoovat  merisiilien  ja  merirapujen  vapaasti  uivien  nuorien  toukkien  omi- 
tuiset pitkät  piikit  y.  m.  «toukka-elimet» 

Jos  taasen  muna  sisältää  suuremman  määrän  ravinnoksi  käytettävää 
ainetta,  niin  pääseminen  munasta  siirtyy  myöhään  eli  sibi  kunnes  kaikki 
ravintoaine  on  tuUut  käytetyksi.  Seurauksena  tästä  on,  että  embryo  tulee 
munasta  myöhäisellä  kehityksen  asteella,  ja  jos  ravinnon  määrä  on  tarpeeksi 
suuri,  kuten  kanan  munassa,  se  syntyy  mailmaan  vanhempansa  muotoisena, 
siis  täydellisesti  kehkeytyneenä.  Tällaisissa  tapauksissa  aikaisemmat  kehitys- 
asteet usein  ovat  suuresti  supistetut  ja  lyhennetyt,  ja  koska  embryon  ei  tarvitse 
elää  vapaana  eikä  ole  pakoitettu  muualta  hankkimaan  ravintonsa,  niin  se 
usein  kulkee  näitten  asteitten  läpi  hyvin  muuttuneessa  muodossa. 

Paitsi  munan  ravintomäärää  on  vielä  muitakin  tärkeitä  seikkoja,  jotka 
pyrkivät  muuttamaan  alkuperäisten  kehitysasteitten  perinnöllisyyttä  indiviidin 


Huomataan  esim.  että  indiviidin  kehitys  yleensä  koettaa  supistaa  niin 
lyhennettyyn  muotoon  kuin  mahdollista  historiallisen  kehityksen  toistamisen. 
Kaikilla  eläimillä  on  pyrintö  kehkeentyä  suorinta  tietä  munasolusta  täys- 
kasvaneeseen  tilaan,  siUä  siten  säästyy  ainetta  ja  voimaa.  Tämän  tendenssin 
huomaa  parhaiten  ylemmillä  eli  korkeimmilla  eläimillä,  joiden  sukupuu  on 
pisin  ja  monimutkaisin. 

Tästä  selviää,  että  tehdessä  jonkun  eläinlajin  ybilöUisestä  kehityksestä 
johtopäätöksiä  mitä  sen  sukulaisuussuhteisiin  ja  historialliseen  polveutumi- 
seen  tulee,    täytyy  menetellä  varovaisesti  ja  osata  tarkasti  eroittaa  alkupe- 


Katsaus  kehitysoppiin.  345 


räiset,  sitkeän  perinDöllisyyden  kautta  polvesta  polveen  kulkevat  ominaisuudet 
niistä,  jotka  eivät  ole  perityt  ikivanhoista  kantamuodoista,  vaan  jotka  myö- 
hemmin ovat  syntyneet  embryon  tai  toukan  mukaantumisesta  sen  kehitys- 
aikana  vallitseviin,  erityisiin  olosuhteisiin. 

Ottaaksemme  esimerkin  niin  nisäkästen  kehityksessä  seuraavat  tapah- 
tumat ovat  alkuperäisiä:  molempien  ensimäisten  alkukudoslehtien  ja  alku- 
peräisen suolen  ja  selkähermoputken  aiheen  muodostuminen,  selkäsauvan 
(chorda)  ilmaantuminen  hermoputken  ja  suoliputken  väliin,  kiduskaarien  ja 
kidusaukkojen  muodostus  y.  m.  Nämä  ynnä  monet  muut  tärkeät  ilmiöt 
ovat  nisäkästen  ikivanhoista  kantamuodoista  saakka  yhtämittaisen  perinnölli- 
syyden kautta  nykyis3ryteen  saakka  säilyneet,  ja  voimme  niistä  tehdä  johto- 
päätöksiä vastaavista  kehitystapahtumista  suvun  geoloogisessa  kehityksessä. 
Sitä  vastoin  sellaiset  tapahtumat  kuin  amnionin^  allanioisin  ja  muitten  em- 
bryonaali-kalvojen  muodostuminen,  sydänpussin  parilliset  aiheet  y.  m.  eivät 
ikivanhan  perinnöllisyyden  kautta  johdu  vastaavista  tapahtumuksista  täys- 
kasvaneitten  esivanhempien  historiallisessa  kehityksessä,  vaan  ne  ovat  syn- 
tyneet myöhemmin  tapahtuneesta  mukaantumisesta  embryonaali-elämän  omi- 
tuisiin olosuhteisiin. 

Mutta  joskin  myöntää  todeksi,  että  heimon  historiallisen  kehityksen 
ja  yksilön  kehityksen  välillä  on  sellainen  suhde  olemassa,  että  jälkim- 
mäinen on  supistettu  ja  muuttunut  rekapitulatsiooni  edellisestä  ja  joskin 
tunnustaa  oikeaksi,  että  tämä  seikka  yleensä  riippuu  perinnöllisyydestä  ja 
mukaantumisesta,  niin  kumminkin  jää  vielä  erityisen  tutkimuksen  alaiseksi 
ne  likimmin  vaikuttavat  voimat,  joista  perinnöllisyyden  ja  mukaantumi- 
sen  nimellä  tunnetut  ilmiöt  etupäässä  johtuvat;  on  päästävä  itse  niiden 
tapahtumusten  perille,  jotka  aikaansaavat  nuo  muutokset  muodossa  muna- 
solun kehittyessä  täyskasvaneesen  tilaan. 

Embryon  kehityksessä  näemme  elimien  ensimäisten  aiheitten  syntyvän 
siten,  että  sen  alkuperäiset  lehdenmuotoiset  kudokset  taipuvat  eri  tavoin, 
muodostavat  poimuja  sisäänpäin  tai  ulospäin,  yhdistyvät  tai  erkanevat,  j. 
n.  e.  Nämä  muodolliset  muutokset  ovat  seurauksena  siitä  että  kasvaminen 
tapahtuu  kudosten  eri  osissa  eri  lailla  ja  tämän  taas  voi  johtaa  solujen 
lisääntymisestä  ja  enentymisestä  ja  erilaistumisesta. 

Jokaisessa  kehityksessä  luonnossa  näemme  moninaisuutta  senkautta 
syntyvän,  mutta  on  tehtävä  eroitus  todellisen  uuden  moninaisuuden  ja 
sellaisen    moninaisuuden    välillä,   joka    ei   ole    muuta  kuin  että  ennen  ha- 

vaitsematon  moninaisuus  muuttuu  meille  havaittavaksi.  Herää  siis  kysy- 
mys: onko  se  moninaisuus,  jonka  havaitsemme  embryon  kehityksessä,  jo 
olemassa  ennenkuin  me  silmillämme  ja  bienoimmilla  teknillisillä  apuneu- 
voillamme voimme  sitä  havaita,  ovatko  esim.  elimien  aiheet  jo  munaso- 
lussa jonkinlaisina  dispositsiooneina  esim.  erilaisuuksina  sen  molekylääriraken- 
teessä  kätkettyinä? 

Tämä  kysymys  muistuttaa  suuressa  määrässä  kehitysopin  alkuaikoina 
vallitsevaa  riitaa  praeformaUiooni'  ja  ep^enesis^Xj&oamzsi  johdosta.  Etevim- 
mät  anatoomit  ja  fysioloogit  olivat  vanhempina  aikoina  sitä  mieltä,  että  muna 
oli  täydellinen  organismi,  samoilla  elimiUä  varustettu  kuin  täyskasvanut 
eläin,  mutta  äärettömästi  pienennetyssä  muodossa.  Kehityksessä  ei  synny 
mitään  varsinaista  uutta,  siinä  tapahtuu  vaan  kasvamista  ja  suurentumista, 
oppi,  joka  vei  eräisiin  hyvin  kummallisiin  johtopäätöksiin.  Kehittymisellä 
eli  evolutsioonilla  tarkoitettiin  silloin  jotenkin  samallaista  tapahtumusta  kuin 
se,  joka  esiintyy  kukan  puhjetessa  silmustaan.  Niinkuin  pienessä  silmussa 
kaikki  kukan  osat,  niinkuin  värilliset  terälehdet,  heteet  ja  emit  ovat  vihe- 
riäin, tarkasti  suljettujen  suojuslehtien  sisään  kätketyt,  niinkuin  nämät  osat 
kätkössään  kasvavat  ja  sitte  äkkiä  kukaksi  aukiavat,  jolloin  kaikki  salassa 
oUeet  osat  tulevat  näkyviin,  niin  eläimenkin  kehittyessä  jo  olemassa  ole- 
vien pienten  ja  läpikuultavien  osien  pitäisi  kasvaman  ja  vähitellen  esiinty- 
män niin,  että  voimme  ne  silmillämme  eroittaa.  Tätä  evolutsiooni-  eli 
präformatsiooni-oppia  vastaan,  jota  Haller^  Leibnitz  y.  m.  kannattivat,  asetti 
uudemman  kehitysopin  perustaja,  C  F,  Wolff^  nojautuen  tarkkoihin  ha- 
vaintoihin, epigenesis-teoriiansa  (1759);  sen  mukaan  on  muna  alkuaan  aivan 
yksinkertainen  ainekappale,  joka  vähitellen  kehitystapahtumuksen  kautta  eri- 
laistuu ja  organiseerautuu.  Wolff\Ti  epigenesisoppi,  puhdistettuna  tämän 
vuosisadan  tutkimuksien  kautta,  on  kuten  tunnettu,  päässyt  täydellisesti 
voitolle. 

Että  riita  präformatsiooniopin  ja  epigenesisopin  välillä  on  uudelleen 
nykyaikana  herännyt  eloon,  siihen  on  antanut  aihetta  etupäässä  saksalaisen 
eläintutkijan  prof.  W,  R<mof^si  tutkimukset  ja  huomiota  herättäneet  kehi- 
tysmekaanilliset  kokeet.  Rouxm  mukaan  evolutsioonilla  voi  nykyaikana  tar- 
koittaa jo  olemassa  olevien  kätkettyjen  erilaisuuksien  tulemista  havaittaviksi 
(«Wahmehmbarwerden  präexistirender  latenter  Verschiedenheiten»)  ja  epi- 
genesillä  todella  uuden  moninaisuuden  synnyttämistä  («Produktion  oder 
Neubilduog  von  Mannigfaltigkeit»).     Saadakseen  selvyyttä  siitä,  mikä  arvo 

näillä  molemmilla  kehitystavoilla  on  munan  kehityksessä  ja  onko  hedel- 
möityn munan  tai  sen  yksityisosien  kehitys  seuraus  munassa  itsessään  piile- 
västä erityisestä  voimasta  («Selbstdifferenzirung»)  vai  onko  se  tulos  vuoro- 
vaikutuksista ympäristön  kanssa,  Roux  on  turvautunut  kokeitten  tekemiseen, 
mikä  hänestä  on  ainoa  luotettava  keino,  jolla  voi  kehitystapahtumien  lä- 
himpiä   vaikuttimia    tutkia,   ja  siinä  etupäässä  käyttänyt  sammakon  munia. 

Ensiksi  Roux  teki  kokeita  valaistaaksen  ympäristön  eli  ulkoapäin  tu- 
levien voimien  vaikutusta  munan  kehittymiseen  ja  tuli  niiden  johdosta  siihen 
päätökseen,  ettei  maan  vetovoima  eikä  maa-magnetismi,  eivät  myöskään 
valo-  ja  lämpösäteet  ole  munan  säännöllisen  kehityskulun  määrääjinä,  vaan 
että  tämä  johtuu  etupäässä  munan  omasta  erilaistumisvoimasta,  joskin  valo 
ja  lämpö  ovatkin  sille  välttämättömiä  edellytyksiä.  Viimemainittujen  merki- 
tystä voi  verrata  siihen  liikuntoon,  joka  on  välttämätön  lasilevyn  päällä  ole- 
valle rautajauholle,  saadaksemme  tämän  järjestymään  niitten  voimaviivojen 
mukaan,  jotka  lähtevät  lasin  alla  olevasta  magneetista. 

Kuten  tiedetään  munasolu  jakautuu,  sen  jälkeen  kuin  hedelmöittyminen 
on  tapahtunut,  ensin  kahteen,  sitte  neljään,  sitte  kahdeksaan  j.  n.  e.  osaan  eli 
soluun  (segmenttiin).  Munan  jakaannuttua  kahteen  puoliskoon  Roux  kuoletti 
toisen  ja  huomasi  silloin,  että  toinen  elävä  puolisko  kehittyi  puolinaiseksi, 
joko  vasemman  puoleiseksi  tai  oikean  puoleiseksi  embryoksi,  jolla  oli  ainoas- 
taan yhden  ruumiinpuoliskon  elimet  kehittyneet.  Roux  osoitti  myös,  että 
kehittymättä  jäänyt  munanpuolisko,  joka  oli  kuoletettu  hienolla  kuumen- 
netulla neulalla,  vähitellen  vielä  voi  tulla  eloon,  jopa  kehittyä  niin,  että  se 
täydentää  vaillinaisen  puoliskon  embryossa,  joka  siten  tulee  täydelliseksi.  Tätä 
tapahtumaa  Roux  nimittää  postgeneratsiooniksi  eli  jälkikehitykseksi.  Vielä 
onnistui  Rouxm  saada  yhdestä  munanpuoliskosta,  joka  oli  kokonaan  ero- 
tettu toisesta,  kehittymään  täydellisen  embryon,  joka  oli  puolta  pienempi  kuin 
normaalinen.  Tämänkin  selittää  hän  siten,  että  oikeastaan  syntyy  ensin 
puoli-embryo,  joka  kuitenkin  heti  jälkikehityksen  kautta  täydentää  itsensä. 
Vihdoin  on  Roux  näyttänyt,  että  neljästä  ensimäisestä  munasegmentistä  aina 
kaksi  voivat  kehittyä  oikean  tai  vasemman  puoleiseksi,  etu-  tai  takapuoli- 
seksi puoliembryoksi. 

Näistä  ynnä  muista  samanlaatuisista  kokeista  niiden  tekijä  on  vetänyt 
monta  tärkeätä  johtopäätöstä,  joista  tässä  mainittakoon  seuraavat: 

Kun    muna    ensi    kerran  jakaantuu  kahtia,  erottuu  se  samalla  laadul- 

taan  kahdeksi  eri  osaksi,  joista  toinen  sisältlQl  aineen  toista,  toinen  toista 
ruomiinpuoliskoa  varten. 

Koska  molemmat  ensimäiset  munasegmentit  toinen  toisestaan  riippu- 
matta voivat  kehittyä  normaaliseksi  vasemman-  tai  oikeanpuoleiseksi  ruu* 
miinpuoliskoksi,  niin  on  otaksuttava,  että  molempien  ruumiinpuoliskojen 
normaalisessakin  kehityksessä  molemmat  ensimäiset  munasegmentit  samoin 
kuin  niiden  jälkeläiset  kehittyvät  toisistaan  riippumatta. 

Niin  muodoin  nämä  kehitystapahtumat  eivät  ole  seurauksena  kaikkien 
munan  osien  yhdysvaikutuksesta  tai  vuorovaikutuksesta,  vaan  molemmat 
ensimäiset  munasegmentit  ja  niiden  jälkeläiset  erilaistuvat  itsenäisesti  muo« 
dostaen  lopulta  määrätyn  osan  embryon  ruumiista. 

Sammakon  embryon  kehitys  on  siis  verrattava  mosaikkityöhön,  sen 
ruumis  on  kokoonpantu  vähintäin  neljästä  itsenäisesti  kehittyvästä  osasta. 

Paitsi  tyypillistä  suoranaista  kehitystä  on  vielä  regeneratsiooni  ja 
postgeneratsiooni  s.  o.  kadotetun  osan  uudestaan  kasvaminen  ja  jälkikehi- 
tys  mahdollinen  ja  luultavasti  nämä  kolme  ilmiötä  ovat  sidotut  kukin  eri- 
tyiseen munasegmenteissä  olevaan  aineesen. 

Rauxm  kokeet  ovat  aiheuttaneet  että  useat  muutkin  tutkijat  ovat  tehneet 
samankaltaisia  kokeita  alhaisempien  eläinlajien  (sammakko-eläinten,  merisii- 
lien  y.  m.)  munien  kanssa  ja  niiden  johdosta  tulleet  eroaviin  johtopäätök- 
siin. Kaikin  puolin  on  kuitenkin  se  tosiasia  vahvistettu,  että  ei  ainoastaan 
jokainen  molemmista  ensimäisistä,  vaan  jokainen  neljästäkin  ensimäisestä 
munasegmentistä  voi  muodostua  täydelliseksi  embryoksi.  Mutta  siitä  ollaan 
eri  mieltä  kuinka  tämä  muodostuminen  tapahtuu.  Raux  arvelee,  että  jokai- 
nen munasegmentti  kehittyy  määrätyksi  osaksi  embryon  ruumiista,  mutta 
samalla  tapahtuu  puuttuvan  ruumiin  osan  täydentäminen  jälkikehityksen  tai 
uudestaan  kasvamisen  kautta,  jota  vastoin  tunnettu  kehitysopintutkija  O, 
Hertivig  ja  hänen  puolueensa  väittää,  että  jokainen  noista  neljästä  ensi- 
mäisestä munasegmentistä  voi  suoranaisesti  kehittyä  täydelliseksi  embryoksi, 
joka  vaan  pienemmän  kokonsa  puolesta  eroaa  normaalisesta.  Täten  kysy- 
mys präformatsioonista  ja  epigenesiksestä  jakaa  kehitysopin  tutkijat  taasen, 
kuten  sata  vuotta  sitte,  kahteen  leiriin.  Toisella  puolella  on  johtajana  Roux^ 
toisella  O.  Hertmtg,  Mikä  puolue  on  voittava,  Henee  vielä  vaikea  en- 
nustaa. Kertomatta  lainkaan  itse  taistelusta,  joka  yhä  kestää,  tahdomme 
tässä  vaan  vielä  koettaa  lyhyesti  kuvata  pääaatteet  molemmissa  perin  vas- 
takkaisissa käsityskannoissa. 

Evolutsionistit  eli  präformatsiooDiteoriiaD  puolustajat  (Raux)  ovat 
sitä  mieltä,  että  muDan  mnotopuolinen  kehitys  on  pääasiallisesti  seuraus 
sen  omasta,  vielä  tuntemattomasta  erilaistumisvoimasta  («Sdbstdifieren- 
ziruDg»)  ja  että  se  moninaisuus,  joka  myöhemmin  tulee  näkyviin  munan 
kehitybessä,  on  jo  olemassa  munassa,  että  se  on  edeltäpäin  määrätty  eli 
präformeerattu.  Munasolu  ei  siis  ole  sellainen  järjestymätön  seos,  mixfum 
composOum^  kuten  useat  arvelevat,  vaan  se  on  kokoonpantu  vastaavasta 
määrästä  erilaatuisia  itsenäisiä  osia.  Kehitys  on  siis  pääasiassa  vaan  kät- 
kössä olleen  moninaisuuden  muuttumista  näkyväiseksi  (evolutsioonia).  Kun 
muna  jakautuu  eri  segmentteihin  eli  solunmuotoisiin  osiin,  niin  siinä  olevat 
erilaisuudet  lokaliseerautuvat,  ja  sitä  tarkemmin,  kuta  useampiin  osiin  solut 
jakautuvat.  Likimmät  vaikuttavat  syyt  kehityskulkuun  ovat  etsittävät  tapahtu- 
muksista  munan  pienimmissä  osissa  eli  molekylääriosissa,  joita  ei  vielä 
toistaseksi  voida  tutkia. 

IVolfm  jälkeen  vallitsevan  epigenesisteoriian  puolustajat  (O.  Herhuig) 
taasen  kannattavat  sitä  käsitystä,  että  muna  on  organismi,  joka  jakautumi- 
sen kautta  lisääntyy  lukuisiksi  samankaltaisiksi  organismeiksi,  ja  vasta  kaik- 
kien näitten  alkuorganismien  vuorovaikutuksesta  jokaisella  kehitysasteella 
muodostuu  vähitellen  kokonaisorganismi.  'jonkun  elimistön  kehitys  ei  siis 
mitenkään  voi  olla  mosaikkityötä,  vaan  päinvastoin  kehittyvät  kaikki  yksi- 
tyiset osat  vuorovaikutuksessa  toistensa  kanssa  eli  yhden  osan  kehitys  on 
aina  kokonaisuuden  kehityksestä  riippuvainen.  Moninaisuus,  joka  embryon  eri 
osien  vuorovaikutuksesta  syntyy,  on  siis  todella  uutta  (epigenesis),  johon  ei 
itse  munassa  ja  sen  ensimäisissä  segmenteissä  ollut  määrättyjä  erinäisiä 
aiheita.  Jokainen  munan  neljästä  ensimäisestä  segmentistä  voi  suorastaan, 
ilman  jälkikehitystä,  kehittyä  täydelliseksi,  joskin  normaalista  pienemmäksi 
embiyoksi.  ^) 

Lopettaessamme  tämän  pikaisen  katsauksen  nykyiseen  kehitysoppiin  ja 
siinä  vallitseviin  teoriioihin  ja  aatesuuntiin  tahdomme  johtaa  mieleen  erään 
luonnontutkijan  sanat:  tiede  edistyy  siten  että  se  asettaa  karkeampien 
erehdyksien  sijaan  vähemmän  karkeita. 

K.  M.  Levander. 


')  Tätä  kirjoittaessa  en  vielä  oUut  saanut  käsiini  O.  Htrtirngva  viimeistä,  äsken 
ilmaantunutta,  vannaan  hyvin  tärkeää  teosta:  Zeit-  und  Streitfragen  der  Biologie.  I. 
Präformation  oder  Epigenese.  Gnindztlge  einer  Entwickelungstheorie  der  Organismen, 
Jena  1894. 

Kansanrunous.  —  Uhrimenot. 

Täällähän  sitä  nyt  ollaan  poloisilla  Pohjanmailla,  ollaan  ja  eletään 
hiljalleen  eteenpäin.  Kyllähän  täällä  haaska  olisi  kuljeksennella  enimmäl- 
tään hyväntahtoisen  ja  ystävällisen  rahvaan  joukossa,  ellei  saisi  nähdä  niin 
paljon  kurjuutta  ja  puutetta,  jota  ei  mitenkään  voi  kovasydämin  katsella. 
Nythän  nuo  ajat  ovat  paranneet  kevään  tullen  kun  kalanpyytö  aina  jotain 
lisää  antaa  pataan,  vaan  tullessamme  oli  kurjuus  rajakylissä  suuri.  Ensi- 
mäinen  kylä,  jossa  pysähdyimme,  oli  Latvajärvi;  tahdoimme  nähdä  laulaja- 
vanhusta  Miihkalia*  Astuimme  sisään;  ukko  uunilta  urahti:  «onko  se  Petri» 
(hänen  poikansa).  Sanoin:  «ei  ole».  Laadin  «tervehyön»,  sanoin,  jotta 
olemme  Helsingistä.  Ukolta  pääsi  itku  ja  hän  alkoi  rukoilla  siunausta  «Hel- 
singin herroilla  hyvillä»;  lauloipa  hän  erään  tekemänsä  runonkin.  Vähän 
aikaa  pakisimme  niitä  näitä,  ukko  kyseli  sanomia  ja  kertoi  omasta  elämäs- 
tään. Surkean  vaikutuksen  teki  tuo  85  vuotinen  sokea,  laiha  vanhus,  pak- 
sut villasukat  jaloissa  kun  hän  kömpi  uunilta  alas  ja  tarjosi  hapuroiden 
laihan,  luisevan  kätensä  tervehdykseksi.  Muutamia  ninoja  saneli  hän  meille 
laulaen  vapisevalla  äänellä.  Vielä  hän  muistaa,  vaikka  säe  sieltä  toinen 
täältä  on  karissutkin  pois.  Ei  ole  laulussa  kuitenkaan  enää  tarmoa;  ei 
täällä  enään  saa  kuulla  sanoja  joista  maa  järäjäisi;  nyt  on  vain  suvantoa- 
virta  entisestä  koskenpauhinasta  jälellä.  Silloin  sitä  olisi  pitänyt  kuunnella, 
jolloin  pitkäpartainen  Karjalan  ukko  päivät  laulo  pääksytysten.  Paljoa 
mahtavammalta  tuntuu  Kalevalan  loitsut  kuin  nykyiset  sanat;  ihmetellä  täy- 
tyy esim.  Vipusen  manausta,  kun  kuulee  vain  veteliä  sieltä  täältä  temma- 
tuita  säkeitä,  joita  sanojat  allapäin  pahoilla  mielin  tavailevat. 

Koossa  on  meillä  jo  vähin  kaikenlaista:  runoja,  taikoja,  arvoituksia, 
onpa  muutamia  satujakin,  «kuninkaallisia».  Niitä  täältä  saisi  niin  paljon 
kuin  tahtoisi.  Jokainen  eukko  osaa  jonkun,  vaan  varsinaiset  kertojat  sano- 
vat, että  niitä  piisaisi  vaikka  viikoksi.  Eräs  tyttö,  jolta  pari  satua  kirjoitin, 
sanoi  osaavansa  kuudenkymmenen  paikoille  «pitkiä»  ja  lyhyet  vielä  erittäin. 
«Pitkät»  kestivät  noin  pari  kolme  tuntia  kirjoittaa.  Samalta  tytöltä  kirjoi- 
tin 8  arkkia  itkuja  häätilaisuuksissa.  Tässä  kylässä  on  eräs  hyvä  itkijä 
Maura;  häntä  olen  aina  koettanut  «itettää»  vaan  ei  «peä  pijä»  enää,  tah- 


Matkakirje  Venäjän  Karjalasta.  351 

too  sotkea,  kun  ei  saa  vauhdilla  mennä.  Sitäpaitsi  on  hän  hampaaton,  niin 
että  on  vaikea  tuota  omituista  kieltä  ymmärtää. 

Sanakirjaa  olen  valmistanut,  eräs  hyyin  hauska  ukko  oppaana,  joka 
tuon  tuostakin  noitaisee,  kun  kummempi  sana  sattuu,  jota  ei  ymmärrä.  Hän 
on  kotoisin  ja  asuva  Venehjärvessä  vaan  on  suurimman  osan  ikäänsä  ollut 
keski-Karjalassa,  etenkin  tässä  kylässä.  On  hyvin  hommassaan,  kun  toiset 
kyselee,  jotu  mitä  sinä  siellä  teet?  Osaa  sitäpaitsi  taikoja,  runonpätkiä, 
vieläpä  hän  itkeekin  kun  sattuu,  vaikkei  «äänellä».  Hänessä  on  vielä  hiu- 
kan papinkin  vikaa;  on  näet  ollut  tsheässöunän  hoitajana  ja  uhrien  tappa- 
jana joka  syksyisissä  Venehjärven  «pokko»-  eli  lammasuhreissa.  Täällä 
näet  vielä  luvataan  lampaita  «Miikkulalle»,  jotka  uhrit  sitten  tsheässöttnän 
pihalla  tapetaan  ja  syödään.  —  Kun  lammas  tulee  kipeäksi,  luvataan  se 
pyhälle  Miikkulalle,  jos  paranee.  Se  saa  kasvaa  aivan  omin  valtoinsa  syk- 
syyn ensimaiseen  «pohrotshaan»  asti  ('"''^/is  Elokuuta),  jolloin  kaikki  luvatut 
pässit  tuodaan  elävinä  tsheässöttnän  pihalle.  Tsheässötinän  kuistin  perman- 
nossa on  kansiniekka  reikä,  johon  veri  valutetaan,  kun  kaula  leikataan  poikki. 
Lihat  leikellään  tavallisesti,  pannaan  kiehumaan  pataan,  joka  on  varta  vas- 
ten tätä  tarkoitusta  vasten  varustettu.  Pataan  pannaan  vain  suolaa  veteen. 
Kun  lihat  ovat  kypsät  otetaan  ne  pois  «kausiin»,  ja  liemestä  keitetään 
puuro,  jota  varten  kylästä  on  kerätty  jauhoja  ja  suurimoja.  Lampaiden 
talit  pannaan  höysteeksi.  Käytään  tsheässötinässä  rakoilemassa,  pyhällä 
savulla  suitsutetaan  lihat  ja  ravetaan  syömään.  Ensin  lihat  pistetään  pos- 
keen, siiraikaa  puuro  kiehuu;  sitten  puuro  «kausiin»  ja  jokainen  saa  syödä 
min  ennättää.  Pää  poltellaan  tahi  keitetään  ja  syödään.  Syödessä  ei  saa 
vähintäkään  muraa  mennä  maahan,  ettei  ne  joutuisi  eläinten  syötäviksi. 
Varsinkin  koiria  varotaan;  kaikki  jätteet,  luut,  y.  m.  kootaan  tarkkaan  ja  vie- 
dään lampiin  jossa  ne  ovat  säilyssä.  Naiset  ja  tytöt  eivät  saa  ottaa  osaa 
syömisiin,  vaikka  saavatkin  katsoa  päältä;  miespuolet  vaan  syövät.  Nahka 
tulee  tsheässöunälle,  vaan  se  tavallisesti  lunastetaan  takaisin  20 — 25  ko- 
peekalla. Jätteet  pannaan  pärevakkaan,  kannelliseen,  joka  sidotaan  nuoralla 
ympäriinsä  ja  kivi  pannaan  painoksi.  Mitään  menoja  veden  kannossa,  tulen 
teossa,  tappamisessa  ja  syömisessä  ei  sanota  olevan.  Jos  uhrattavia  on 
paljon,  tapetaan  loput  seuraavana  päivänä.  Molemmat  päivät  kisataan  ja 
yötä  pannaan  jatkoksi. 

Miten  paljon  täällä  vielä  uskotaan  noihin  uhreihin  ja  niiden  vaiku- 
tukseen,   mainitsen    muutaman    kertomuksen,    jonka   kuulin.     Eräs  Lipponi 

Kauro  oli  joku  sata  vuotta  sitten  antanut  palan  lihaa  tyttärelleen,  ja  sa- 
OQana  päivänä  kaatoi  karhu  lehmän  ja  härän  häneltä.  Eikä  nuo  uhrit  ole 
vain  Venehjärven  nurkkakunnan;  sinne  tuodaan  «bokkoja»  aina  Luusalmesta 
ja  Kostamuksesta  asti,  noin  7  peninkulman  päästä. 

Vielä  lisää  kielimestarini,  että  «bokko»  luvataan  myös  jos  lampaat 
eivät  tahdo  menestyä  ja  jos  joku  lammas  katoo  metsään.  Viime  vuonna 
oli  ollut  7  bokkoa,  5  ensi-  ja  2  seuraavana  päivänä.  «Bokoksi»  luvattu 
ilmestyy  usdn  sinä  päivänä  kun  pitää  viemään  lähteä,  ja  kulkee  aivan  mie< 
lellään  uhripaikalle,  vaan  muualle  ei  lähde  vaikka  mikä  olisi. 

Vuokkiniemessä  on  ollut  ennen  samoin  suuret  härkä-  (ja  bokko-)  uh- 
rit Iljan  päivänä.  Menot  lienevät  olleet  samat,  vaikka  en  ole  vielä  saanut 
niistä  tarkempaa  tietoa. 

Kuolleiden  palvelus  on  täällä  vielä  voimassa,  lieneekö  se  sitten  ve- 
näläistä tai  alkuperäistä.  Heti  ensimäisen  hautausmaan  nähtyäni  pistivät 
silmiini  lukuiset  liehuvat  «tuulipaikat»,  ^/^ — i  kyynärän  pituiset  vaateliuskat. 
Kun  kysyin  niiden  merkitystä,  sanottiin  niiden  olevan  uhreja  «pokoiniekoille». 
Kun  kivistys  vaivaa  ihmistä,  mennään  haudaUe  ja  sanotaan:  «heitä  pois 
kivistäminen,  niin  minä  annan  sinulle  tuulipaikan»,  tai  jotain  semmoista. 
Vaivaaja  on  aina  sukulainen  (ristimaamo  ja  -taatto  niihin  luettuina).  Kuol- 
lut näyttäytyy  unessa;  siitä  sairas  arvaa  kuka  vaivaaja  on.  Niitä  viedessä 
poltetaan  haudalla  pyhää  savua.  —  Stroitshana  (Helluntaina)  keitetään  puuro 
suurimoista  ja  maidosta  huomeneksella  ja  viedään  haudalle.  Viejä  itse  ei 
syö,  vaan  kutsuu  köyhiä  syömään.  Tavallisesti  syödään  yhdellä  lusikalla. 
—  Tuulipaikkoja  käytetään  vielä  ainakin  Kemissä  ja  koko  pohjoispuolella 
Karjalaa.  Keski-Karjalassa  sanotaan  niiden  enimmän  olevan  muodissa.  — 
Uhria  on  vielä  karsikko,  joka  tehdään  niille  paikoin  järvien  tai  jokien  ran- 
noille, joista  on  saatu  paljon  kaloja  tai  simpukoita.  Puu  (kuusi  tai  mänty) 
karsitaan  keskeltä  noin  sylen  leveydeltä.  Jos  karsijalla  on  taatto  ja  maamo 
elossa,  jätetään  kaksi  oksaa,  pohjoiseen  (bälle)  ja  etelään  (äidille). 

Jyväälahdelta  "/j. 

K.  Karjalainen. 

Valvojan    Toimitukselle. 
Liitossa  viikinkien  kanssa. 

Jankutosta  liitossa  viikinkien  kanssa  olemisesta  on  kyllä  jo  opittu 
ymmärtämään  huonosti  valituksi  aseeksi  puoluetaisteluissa,  mutta  sen  ilmes- 
tyminen Valvojassa,  jota  on  opittu  pitämään  puolueettomana  arvostelijana, 
on  jotenkin  outoa. 

Valvojan  kirjoittaja  hra  K.  Grotenfelt,  aikakauskirjan  Kesäkuun  vih- 
kossa, sanoo  niiden  suomalaiseen  puolueesen  kuuluvain,  jotka  ovat  moitti- 
neet hallituksen  muutamia  toimia,  olevan  liitossa  viikinkien  kanssa.  Millä 
oikeudella  hra  Grotenfelt  sitä  väittää?  Arvattavasti  sillä  ybinkertaisella 
perusteella,  että  kun  viikingitkin  ovat  samoin  tehneet,  moittineet  hallituksen 
toimia.  Eivätkö  he  siis  ole  liitossa.  Kumma  vaan,  että  ajattelevat  ihmi- 
set eivät  ota  huomataksensa  tuon  yhteensattumisen  oikeata  luontoa.  Sen- 
tähden  siitä  muutama  sana. 

Puolueeton  arvostelija,  katsoessaan  asiain  kulkua,  on  huomannut,  että 
hallituksen  liian  itsekkään  menettelyn  suhteen  on  tehty  muistutuksia  sekä 
suomalaisessa  että  ruotsalaisessa  puolueessa.  Mutta  tarkoitusperä  kummaUa- 
kin  puolueella  nähtävästi  on  erilainen.  Viikingit  tahtoisivat  kukistaa  heille 
vastenmielisen  hallituksen  saadaksensa  oman  mieleisensä  miehet  sijaan. 
Suomalaiseen  puolueesen  kuuluvat  taas  toivovat,  että  hallitus  vast^edes  pa- 
remmin noudattaisi  säätyjen  mielipiteitä,  s.  o.  kansan  tahtoa,  jossa  tarkoi- 
tuksessa ovat  tehneet  niitä  muistutuksia,  joihin  on  syytä  ollut.  Eivät  asiat- 
kaan moittimisiin  ole  olleet  aina  samat  suomi-  ja  ruotsimielisillä. 

Verratkaammepa  samassa  Valvojassa  oleva  toht  Vaseniusen  kirjoitus, 
kouluista,  hra  Grotenfeltin  kirjoitukseen.  Edellisessä  vastustetaan  hallituk- 
sen nykyistä  koulupolitiikkaa  ja  tuodaan  esille  kansan  lausumia  mielipiteitä 
asiassa.  Onko  toht.  Vasenius  ja  hänen  kanssansa  melkein  koko  kansa  siltä 
liitossa  viikinkien  kanssa?     Vai  mitä  sanoo  hra  Grotenfelt? 

Eikö  herrat  Yrjö-Koskinen  ja  Meurman,  jotka  suosivat,  koulujen  suh- 
teen, samoja  periaatteita  kuin  viikingit,  ole  ennemmin  pidettävät  viikinkien 
liittolaisina?  Mainitut  Valvojan  kaksi  kirjoitusta  ovat  mitä  jyrkimmässä 
ristiriidassa  keskenään  kysymyksen  alaisessa  suhteessa. 

Tämän  verran  vaan  siitä,  ja  lopuksi  ilmoitus,  että  hyvinkin  useat 
totiset  isänmaan  ystävät  maassamme  toivovat  puoluekiihoitusten  lakkaavan 
antaaksensa  sijaa  oikealle  tasapuoliselle  arvostelulle. 

J.  K. 


Muutama   sana  vastaukseksi. 

Arvoisa  lähettäjä  on  minun  Valvojassa  olleen  kirjoitukseni  johdosta 
tahtonut  osoittaa,  että  erityisissä  kysymyksissä  voi  olla  yhtä  mieltä  ruotsin- 
mielisten kanssa,  ilman  olematta  «liitossa»  heidän  kanssansa,  ja  tekee  sit- 
ten minulle  suoranaisen  kysymyksen  mielipiteestäni  «hallituksen  koulupoli- 
tiikan»  suhteen. 

Kun  hra  J.  K.  väittää  minun  sanoneen  «niiden  suomalaiseen  puo- 
lueesen  kutduvain,  jotka  ovat  moittineet  hallituksen  muutamia  toimia,  olevan 
liitossa  viikinkien  kanssa»,  kantaa  hän,  nähtävästi  tahtomattansa,  väärää  to- 
distusta minua  vastaan.  Kirjoituksessani  olen  valittanut,  että  n.  s.  «nuori 
puolue»  viime  valtiopäivillä  ja  sen  äänenkannattaja  Päivälehti  esiintyivät 
ikäänkuin  liitossa  epäkansallbten  kanssa  yhtyen  useissa  kysymyksissä  tur- 
hanpäiten ja,  kuten  olen  koettanut  näyttää,  sokeasti  hyökkäykseen  kotimaista 
hallitusta  ja  erittäinkin  sen  suomenmielisiä  jäseniä  vastaan.  Mutta  ett'en 
suinkaan  ole  sanonut,  niinkuin  hra  J.  K.  näyttää  luulevan,  ctt'ei  ollenkaan 
saisi  nykyisen  hallituksen  toimia  arvostella,  jopa,  jos  syitä  on,  vastustaakin, 
näkyy  jo  siitäkin  että  nimenomaan  hyväksymällä  olen  maininnut  että  «van- 
han» suomalaisenkin  puolueen  keskuudesta  lausuttiin  ankaroita  sanoja  halli- 
tuksen menettelystä  margariinikysymyksessä  ja  kouluasiassa.  Tässä  on 
myöskin  jo  vastaus  lähettäjän  kysymykseen  ajatuksestani  «hallituksen  koulu- 
politiikasta»!  Jos  arvoisa  lähettäjä  tarkemmin  olisi  seurannut  keskusteluja 
viime  valtiopäivillä,  olisi  hän  nähnyt,  että  se  joka  ensimäisenä  säädyssä 
ankarasti  vastusti  kirkollisasiain  päällikön  lausumia  mielipiteitä  koulujen  luku- 
kausimaksuista ja  vapaaoppilaspaikoista  oli  —  juuri  allekirjoittanut.  Kaik- 
kia omatakeisia  ja  vilpittömiä  mielipiteitä  minä  kunnioitan,  olkootpa  sitten 
«vanhoilla»  taikka  «nuorilla»,  taikkapa  ruotsinmielisilläkin,  mutta  vaadin 
samalla  kuitenkin  oikeutta  niitä  kritiseeraamaan,  kunhan  sitä  vaan  tehdään 
säädyllisellä  tavalla  ja  pysytään  tosiasioissa.  «Hallituksen  koulupolitiikkaa» 
mainituissa  kohdissa  siis  en  mitenkään  voi  hyväksyä,  mutta  kun  syytetään 
vanhaa  suomalaista  puoluetta  muka  siitä,  vaikka  se  melkein  yhtenä  miehenä 
vastusti    senaattori    Yrjö-Koskisen    mielipiteitä,  tehdään  temppu  joka  kyllä 

on    tavallincD    puolaetaisteluissa,    matta  sittenkään  ei  ole  muuta  kuin  vää- 
rennystä. 

Siis  enemmän  kritiikkiä  tarvitaan  meidän  nykyisiä  puolueolojammekin 
arvosteltaessa!  Jos  lähettäjä  olisi  sitä  käyttänyt,  niin  hän  ei  myöskään 
olisi  puhunut  «mitä  jyrkimmästä  ristiriidasta»  tohtori  Vaseniuksen  ja  minun 
kirjoitukseni  välillä. 


K.  Grotenfelt. 


~cy^ 

Kalenteri  Suomen  naisten  työstä.   Toimittanut  Suomen  Naisyhdistys.    Helsingissä  1894. 

370  + XXIII  Siv.  8:0.    Hinta  2:  50. 
Kalender  Ofver  kvinnoarbetet  i  Finland.    Utgifven  af  Finsk  kvinnoförening.    Helsingissä 

1894.    361  +  XXIII  siv.  8:0.    Hinta  2:  50. 

Viime  syksynä  ilmestyi  naisasiayhdistys  Unioonin  toimittama  kertomus 
Naisesta  ja  naisen  työstä  Suomessa^  kirja,  joka  ensin  englanninkielellä 
oli  levitetty  Chicagon  suuressa  naiskokouksessa  ja  sittemmin  julaistiin  mo- 
lemmilla kotimaisilla  kielillä  omassa  maassa.  Tätä  laatuansa  ensimäistä 
julkaisua  seuraa  nyt  toisen  naisasiayhdistyksemme  laatima  julkaisu,  joka  la- 
veammin käsittelee  ainoastaan  yhtä  —  vaikka  tosin  tärkeää  —  osaa  samaa 
alaa  mikä  Unioonin  kirjasessa  oli  esitetty.  Kuten  tunnettu  tarjottiin  ilmoi- 
tettavana oleva  kirjatuote  yleisölle  Suomen  naisyhdistyksen  kymmenvuoti- 
sessa juhlassa  viime  toukokuulla.  Se  ilmestyi  ikäänkuin  näytteenä  yhdis- 
tyksen toiminnasta. 

Kirja  alkaa  tiedonannoilla  naisten  töiden  karkeammista  laaduista,  käsi- 
teollisuudesta ja  maanviljelyksestä  kaikkine  sivuelinkeinoineen.  Ammattitoi- 
mesta  etenee  selvitys  sitten  naisen  toimiin  kunnan  ja  valtion  palveluksessa, 
opetustoimeen,  kaunotaiteeseen  ja  kirjallisuuteen.  Päätteeksi  tapaamme  luet- 
telon naisyhdistyksistä  ja  muutamia  tilastollisia  tauluja  sekä  karttoja  naisten 
kotiteollisuuden  nykyisestä  tilasta  maassamme. 

Kun  on  ollut  luottaminen  pääasiallisesti  yksityisten  henkilöiden  ilmoi- 
tuksiin eri  paikkakunnista,  ei  ole  ihmeteltävä,  jos  siellä  täällä  tiedonan- 
noissa olisi  jotain  erehdyttävää.  Siinä  luvussa,  jossa  on  näytetty  missä 
paikkakunnissa  maatamme  kehruuta  enemmän  harjoitetaan,  on  m.  m.  sa- 
nottu esim.  Hämeenlinnasta,  että  siellä  kehruuta  harjoitetaan  yleisesti^  joka 
nyt  tuskin  pitää  paikkaansa.  Että  kalanpyydyksien  valmistaminen  maas- 
samme yleisesti  olisi  naisten  toimena,  kuten  ilmoitetaan,  sopinee  ainoastaan 
muutamiin  seutuihin.  Toisissa,  ainakin  Pohjanmaalla  ja  oUetikkin  Etelä- 
pohjanmaalla, kutovat  verkkoja  ja  varustavat  niitä  kannatteilla  eniten  van- 
hemmat miehet.  —  Nämä  vaan  esimerkkeinä. 

Kankaan  kudonnasta  saamme  tietää,  että  se  on  pääelinkeinona  1,669 
naisella,   joista    maaseuduilla  1,043.     Tietoja  annetaan  myös  sukankutomi- 

sesta,  solmuskelemisesta,  oljeDpalmikoimisesta,  DiiDitOistä  y.  m.  Erityisessä 
luvussa  on  luotu  lyhyt  katsahdus  niihin  kouluihin  ja  muihin  yrityksiin,  joi- 
hin naiset  ovat  ryhtyneet  kotiteollisuuden  parantamiseksi,  ja  luvun  lopussa 
on  luettelo  eri  kotiteollisuuden  harjoittajista. 

Naisia  maanviljelyksessä  luetellaan  olevan  642,102  ja  maitotaloudessa 
520,502.  Täydellä  syyllä  on  valitettu  sitä  suurta  puutetta,  mikä  meidän 
maassamme  on  olemassa  siinä,  että  naisilla  tuskin  on  valmistettu  minkään- 
laista tilaisuutta  järkiperäisen  maanviljelyksen  oppimiseen.  Myöskin  maan- 
viljelykseen kuuluvista  sivuelinkeinoista  on  ilmoitettu  tietoja,  joista  useat, 
kuten  esim.  puutarhanviljelyksestä  ja  säilyruokien  valmistuksesta  tuovat 
tarpeellista  valaistusta  ja  varmaankin  monelle  kehotuksia  koettamaan  näillä- 
kin aloilla  onneansa. 

Ammattitoimi  on  saanut  hyvin  ansaitun  tarkastelun  osakseen,  ja  luem- 
mekin  sen  tuloksena  runsaasti  tietoja.  Mainitaksemme  ompelijoita  on  maas- 
samme 3,508  (joista  1,057  maalla)  jota  paitsi  naisia  on  useimmissa  am- 
mateissa, kuten  suutarin,  nahkurin,  satulamaakarin,  kirjansitojan,  sorvalin, 
lasi-,  kupari-  ja  läkkisepäntyössä,  ravintoloitsijoina  y.  m.,  y.  m.  Naisten 
työstä  tehtaissa,  asioimisliikkeessä  ja  kaupassa  puhuessa  on  mainittu  erittäin 
muutamia  suurempia  liikkeitä,  mutta  tämä  luettelo  tuntuu  jotenkin  vailli- 
naiselta. Mitä  naisten  toimeen  kunnallisissa  ja  valtion  viroissa  tulee,  on 
siitä  puhuttu  ainoastaan  säästäväisesti,  enemmän  huolta  sitä  vastoin  on 
omistettu  opetustoimelle  ja  kaunotaiteelle.  Nämä  luvut  eivät  luonnollisesti 
esiintuo  luldjalle  mitään  uutta,  koska  toimet  näillä  aloilla  yleensä  ovat  sitä 
laatua,  että  ne  jo  muutenkin  ovat  tunnetut,  ainakin  sivistyneelle  yleisölle. 
Paitsi  yleisiä  faktoja  on  näihin  tiedonantoihin  liitetty  henkilöiden  arvoste- 
lua ja  siitä  riippuva  luokittelu,  jommoinen  tietysti  ainakin  on  enemmässä 
tai  vähemmässä  määrässä  maun  asia. 

Erityistä  huomiota  ansaitsevat  ne  loppuun  liitetyt  kartat,  jotka  osot- 
tavat  kehruun  ja  kudonnan  sekä  yleensä  kaupaksi  olevan  kotiteollisuuden 
leviämistä  maassamme. 

Niinkuin  jo  antamistamme  viittauksista  näkyy,  on  kirjan  sisältö  sangen 
runsas  ja  monipuolinen.  Kirja  tulee  varmaan  puolestaan  sekin  levittämään 
tietoa  ja  samassa  harrastusta  naisen  työhön  maassamme  ja  on  oleva  koko 
arvokkaana  lisänä  siihen  mitä  Unioonin  kirjanen  aikaisemmin  lyhykäisyy- 
dessä esitti.' 

Tärkein  muistutus,  minkä  kirjan  läpilukeminen  herättää,  on  se,  että 
tietojen  kokoonpanossa  ei  ole  seurattu  semmoista  järjestelmää,  joka  levit- 
täisi siihen  kootut  tiedot  lukijan  silmäin  eteen  niin,  että  helposti  löytäisi 
mitä  milloinkin  etsii.  Kirjan  lavcuteen  nähden  olisi  ollut  suotava,  että 
olisi  naisten  työn  tuotteista  etenkin  käytännöllisellä  alalla  laadittu  aakko- 
sellinen luettelo,  joka  olisi  osottanut  samaa  mitä  lukija  nyt  saapi  etsiä 
sieltä  täältä.  —  Kun  on  lueteltu  ne  paikkakunnat  missä  jokin  työnhaara 
on  yleisesti  edustettu,  olisi  ollut  selvyydelle  suureksi  eduksi  laatia  nämä 
luettelot  taulujen  muotoon. 

Mutta  näitä  muistutuksia  lukuun  ottamatta  on  tämä  naisyhdistyksen 
kirjanen  oleva  tervetullut  kaikille,  jotka  harrastavat  kansamme  elpymistä 
niin  aineellisella  kuin  henkisellä  alalla,  sillä  epäilemättä  kirjassa  sisältyvät 
tiedot  tulevat  herättävästi  vaikuttamaan  niissä,  jotka  suovat  itsellensä  aikaa 
lukemaan  ne  lävitse. 

L.  H. 


Kotimaan  kirjallisuutta.  357 


Bidrag  tili  Finlands  historia.    Utg.  genom  Reinhold  Housen,    II,  1.    [Älands  saköresläng- 

der  och  domböcker  fr&n  1500-  och  1600-talet.]     Helsingissä  1894.    374  s.  8:o. 

Hinta  3:  — . 
Rafael  Hertzberg.    Bidrag  tili  Finlands  kulturhMoria  pä  1600-talet.    I.    Prosten  BoCtii 

Murenii   visitationsprotokoller    för   1637 — 66.     Helsingissä    1891.     45    s.    8:o. 

Hinta  — :  — . 

Yleensä  meillä  tieto  ja  tunto  entisyydestä  on  hyvin  heikko,  ja  tämä 
aikaansaa  epäilemättä  myöskin  heikkoutta  taistellessamme  esi-isiltä  peritty- 
jen laitostemme  edestä  niiden  säilyttämiseksi.  Sivistyneissäkin  yleensä,  ja 
ehkäpä  erittäinkin  heissä,  enemmän  kuin  maakansassa,  tieto  siitä  mitä  hei- 
dän esi-isänsä  ovat  kestäneet  tai  mitkä  tapahtumat  ovat  kohdanneet  sitä 
maatilkkua,  jossa  eletään,  on  kovin  vaillinainen  ja  melkein  olematon.  Pinta- 
puolinen kiintymys  entiseen  «ruotsalaiseen  aikaan»  ei  tietysti  voi  tätä  kor- 
vata, jopa  usein  on  sekin  ainoastaan  todistuksena  siitä,  kuinka  vähän  itse 
asiassa  entisyyttä  tunnetaan.  Kaikki  julkaisut,  jotka  voivat  saattaa  tunte- 
maan muinaisaikojen  elämää  ja  henkeä,  ovat  jo  sentähdenkin  ilolla  terveh- 
dittävät, ja  suotavaa  olisi  että  suurempikin  sivistynyt  yleisö,  eikä  ainoas- 
taan varsinaiset  historiantutkijat,  panisi  niihin  paljoa  suurempaa  huomiota, 
kum  tehdään.  Usein  olisivat  ne  varmaankin  sivistyneelle  lukijalle  paljoa 
sekä  hyödyllisemmät  —  että  intressanttisemmat  kuin  kaikenlaiset  hetken 
synnyttämät  kertomukset,  joihin  kaikkiin  omantunnonmukaisesti  kohta  tu- 
tustutaan. 

Molemmat  ylempänä  nimitetyt  kirjat  koskevat  jotenkin  samaa  ainetta 
ja  aikakautta.  Sillä  «provasti  Boetius  Mureniuksen  tarkastuspöytäkirjat» 
koskevat  neldn  Ahvenanmaan  pitäjiä  ja  käsittelevät  paitsi  kirkko-omaisuutta 
koskevia  asioita  kaikenlaisia  rikosjuttuja,  jotka  siihen  aikaan  myöskin  kuului- 
vat kirkon  oikeuden  alle.  On  tosin  useammin  syyllä  muistutettu,  että 
tämmöiset  oikeuden  asiakirjat  antavat  yksipuolisen  kuvan  oloista,  ja  kehnon 
puolen,  mutta  kun  tätä  seikkaa  pitää  silmällä,  taijoovat  ne  epäilemättä 
meille  hyvää  tilaisuutta  tutustua  entisaikain  elämään.  Hra  Hansenin  jul- 
kaisemat «Lisät»  käsittävät  taas  kaikki  säilyneet  Ahvenan  sakkoluettelot 
1500-luvulta  ja  alun  noitatutkinnoita  v:lta  1666—78.  Kuitenkin  täytyy 
minun  lausua  epäilykseni,  tokkohan  on  ollut  syytä  painattaa  mainitut  sakko- 
luettelot  kokonaisuudessaan  (ainoastaan  lautamiesten  nimet  on  yleensä  pois- 
jätetty),  sillä  kuinka  monesta  verihaavasta  se  tai  se  milloinkin  bn  sakotettu, 
ja  ketkä  ovat  siveellisyysrikoksen  tehneet,  on  kuitenkin  jälkimaailmalle  joten- 
kin yhdentekevää.  Kirja  on  tämän  kautta  tullut  sisältämään  liian  paljon 
vähäpätöistä,  ja  tullut  kovin  pitkäpiimäiseksi.  Julkaisu  on  muutoin  toimi- 
tettu hra  Hansenin  tunnetulla  tarkkuudella;  sitä  haittaa  vain  puute  rekiste- 
ristä, joka  tulee  vasta  toisessa  vihossa. 

Niitä  juttuja,  jotka  kuvaavat  hyvin  aikaansa,  1500-luvun  keskivai- 
heita,   ovat  esim.    sakottamiset   siitä,    ett'ei  joku  käskettynä  ole  saapunut 

liDDan  (Kastelholman)  työhön,  tai  siitä  a  kapinasta»,  jonka  silloin  on  pan- 
nut toimeen,  milloin  jo  kotona,  milloin  vasta  työssä  «linnanojassa»  tai 
muualla.  Myöskin  tapahtui  että  1559  Finströmissä  «tehtiin  kapina  siihen 
aikaan  kuin  Matti  Holst  pyysi  nebbe-veroa  korkeasukuisen  ruhtinaan  ja 
herran  Juhani  herttuan  kirjeen  ja  käskyn  mukaan».  V.  1538  helluntaina 
oli  nähtävästi  vielä  selvempi  «kapina»  Jomalan  kirkolla.  Siitä  sakotetaan 
9  talonpoikaa  verrattain  suuriin  sakkoihin  ja  sanotaan  että  he  «tahtoivat 
lyödä  kuoliaaksi  kaksi  huovia,  kun  nämä  käskivät  heitä  kyytiin  ja  nimis- 
miehen käskyn  mukaan  viemään  herra  Iivarin  (Flemingin)  hevosia  meidän 
kunink.  armollisen  herramme  tykö».  Aikaa  kuvaavaa  voi  myöskin  olla  kun 
joku   «keritsi  linnan  lampaat  luvatta».     Pari  noita-asiaa  mainitaan  siv.  36. 

Rahoilla  voi  muutoin  tavallisesti  päästä  mistä  rikoksesta  tahansa  va- 
paaksi. Niin  esim.  1544  «nuori  Matti  Varg  lupasi  Olavi  Trottenpojalle 
(tuomarille)  30  markkaa  omasta  veljestään,  jonka  löi  kuoliaaksi,  ja  eräästä 
toisesta  miehestä,  jonka  samoin  löi  kuoliaaksi,  ja  oli  sillä  nähtävästi  suoriu- 
tunut kaikesta!  —  V.  1545  sakotetaan  Henrik  «laivanrakentaja»  siitä,  että 
on  metsästänyt  metsäkauriita  (radjur).  —  Ajan  alhaista  sivistyskantaa  näyt- 
tävät myöskin  ne  verrattain  useat  jutut,  joissa  paikkakunnan  papit  tulevat 
esiin.  Herra  Lauri  Hammarlandissa  syytetään  ja  tuomitaan  1564  siitä,  että 
eräältä  merimieheltä  on  anastanut  kirstun,  patjan,  vaipan,  paidan,  kaikki 
hänen  vaimonsa  liinavaatteet  j.  n.  e.  Samana  vuonna  sakotetaan  herra 
Matti  Saltvikissa,  koska  syyttä  on  soimannut  erästä  vaimoa  noidaksi.  V.  1565 
tuomittiin  herra  Mickel  Saltvikissa  neljästä  verihaavasta,  jotka  hänen  ren- 
kinsä papin  käskyn  mukaan  löivät  Eerikki  pc^-varille.  V.  1545  tuomittiin 
herra  Klemet  Jomalassa  siitä  että  ilman  piispan  ja  tuomiokapitulin  tietoa 
oli  erottanut  kaksi  avioparia  ja  ottanut  heiltä  vastaan  rahoja.  Herra  Kle- 
metin asema  ei  muutoin  aina  ollut  aivan  hauska,  sillä  v.  1538  sakotettiin 
eräs  talonpoika  koska  «hän  ajoi  ja  haukkui  herra  Klemetin  ulos  kirkosta.» 

Herra  Hertzbergin  pieni  kirja  on  sisällykseltään  vaihtelevampi.  Ykkö- 
nen nimilehdellä  on  antanut  syytä  toivoa  jatkoa,  mutta  vihko  on  kuitenkin 
tähän  saakka  jäänyt  ainoaksi.  Tarkastukset  osoittavat  että  Ahvenanmaan 
kirkkojen  tila  siihen  aikaan  monesti  ei  ollut  kovinkaan  kehuttava.  Usein 
olivat  ne  täynnä  roskia  «ja  kaikellaista  likaisuutta».  Siv.  19  mainitaan 
Finströmistä  omituinen  noita-asia,  kun  eräs  mies  syyttää  toista  siitä  että  on 
saattanut  häntä  huutoon  että  «ridher  medh  odens  manner  och  hans  moder 
kokar  fhar  tili  samma  odens  manner».  Mutta  minä  en  voi  enkä  tahdo 
luetella  useampia  yksityisseikkoja,  vaan  kehotan  halullista  lukijaa  tutustu- 
maan niihin  itse  ilmoittamistani  julkaisuista. 

K.  Grotenfelt. 


Sanomalehdistön  suhde  yleisöön. 


Lomakurssilaisten  keskustelu  tästä  aineesta  on  antanut  aihetta  julkisiin 
lausuntoihin,  jotka  näyttävät,  että  muutamissa  kohden  on  väärin  ymmär- 
retty mitä  keskustelussa  lausuttiin.  Mutta  samassa  sekä  väärinkäsitykset 
että  sanomalehtien  vastaukset  yleensä  erinomaisen  hyvin  valaisevat  sanoma- 
lehtimiesten käsitteitä  tehtävistään. 

Näistä  syistä  olen  luullut  velvollisuudekseni  painattaa  esitelmäni  sem- 
moisena kuin  se  pidettiin  ja  katsonut  hyödylliseksi  siihen  liittää  muutamia 
muistutuksia  niitä  lehtiä  vastaan,  jotka  ovat  paheksuneet  mitä  kokouksessa 
sanottiin. 


Minua  on  pyydetty  tässä  tilaisuudessa  pohjustamaan  keskustelua  sano- 
malehdistön suhteesta  yleisöön.  Olen  suostunut  siihen  siitä  syystä,  etten 
ole  ollut  tilaisuudessa  muulla  tavoin  osoittaa  sitä  lämmintä  myötätuntoi- 
suutta,  jota  tunnen  tätä  lomakurssihanketta  kohtaan.  Mutta  minun  täytyy 
suoraan  sanoa,  että  epäilen  onnistunko  suorittaa  tehtäväni  niinkuin  itse 
toivoisin. 

Ensinnäkin  on  käsiteltävänä  oleva  kysymys  niin  laaja,  että  sitä  tuskin 
saa  perinpohjaisesti  keskustelluksi  yhden  illan  kuluessa.  Mutta  toiseksi  ky- 
symys on  monessa  kohden  arkaluontoista  laatua.  Se  voi  helposti  kiihoit- 
taa  kuulijain  ja  keskustelijain  intohimoja.  Ja  jos  tämä  tapahtuu,  niin  kes- 
kustelusta ei  ole  mitään  hyötyä;  silloin  ehkä  olisi  parasta,  että  se  kokonaan 
jäisi  pitämättä. 

Torjuakseni  tätä  vaaraa  niin  paljon  kuin  voin,  pyydän  aluksi  saada 
lausua,    ja  pyydän  että  uskotte  minua  kun  sanon,  että  minä  puolestani  en 

ole  kiintynyt  mihinkään  puolueeseen  enkä  mihinkään  sanomalehteen.  Ainoa 
aikakautinen  kirjallisuustuote,  johon  minä  ystävyyden  siteillä  olen  yhdis- 
tetty, on  «Valvoja».  Mutta  minun  käsittääkseni  aikakauskirjallisuus  ei  kuulu 
tämän  illan  keskusteluun. 

Jos  minä  siis  kiitän  tai  moitin  jotakin,  joka  koskee  sanomalehdistöä, 
niin  minä  teen  sen  ilman  mitään  poikkeusta.  Aijon  lausua  ainoastaan  sem- 
moista, mikä  koskee  kaikkia  niitä  sanomalehtiä,  joihin  minä  olen  ollut 
tilaisuudessa  tutustua.  Enkä  voi  olla  lausumatta,  että  käsittääkseni  olisi 
keskustelulle  hyödyksi,  jos  kaikki  muutkin,  jotka  tänä  iltana  tahtovat  esittää 
ajatuksiansa,  lausuisivat  ainoastaan  semmoista,  joka  koskee  sanomalehdistöä 
yleensä,  ilman  poikkeusta. 

Olen  jakanut  aineeni  kolmeen  osaan  niiden  kolmen  päätehtävän  mu- 
kaan, jotka  sanomalehdistöllä  on. 

Ensiksi  on  sanomalehdistön  tehtävänä  kaikenlaisten  tietojen  antaminen. 

Minun  ei  tarvitse  paljon  puhua  siitä,  kuinka  hyödyllistä  ylipäänsä  on, 
että  löytyy  sanomalehdistö,  joka  antaa  lukijoille  kaikenlaisia  tietoja  sekä 
päivän  tapauksista  omassa  ja  vieraissa  maissa,  että  myöskin  tiedon  kaikilta 
aloilta,  keksinnöistä  y.  m.  semmoisista.  Niistä  voi  monelle  lukijalle  olla 
aivan  suoranaista  hyötyä.  Mutta  yhteiskunnalle  yleensä  on  myöskin  var- 
maan hyödyllistä,  että  sen  jäsenet  tottuvat  etsimään  semmoisia  tietoja. 

Jos  ihminen  tottuu  etsimään  sanomalehtien  tarjoomia  tietoja  ja  siten 
seuraa  oman  ja  muitten  maitten  tapahtumia,  niin  hän  vähitellen  kasvate- 
taan käsittämään  tehtävänsä  maailmassa  laajemmalta  kannalta  kuin  muuten 
ehkä  olisi  asianlaita.  Hän  tottuu  käsittämään,  ettei  hän  ole  luotu  tähän 
maailmaan  elääksensä  omaa  itsekästä  elämää,  vaan  että  hän  on  monen 
ulkoapäin  tulevan  vaikutuksen  alainen  ja  että  hänen  velvollisuutensa  siis 
on  myös  vaikuttaa  yhteiskuntaan.  Yhteistunne  epäilemättä  jo  näitten  uutis- 
ten kautta  enenee  yhteiskunnassa. 

Monessa  muussakin  tapaubessa  voi  koko  yhteiskunnalle  olla  hyötyä 
sanomalehdistön  antamista  tiedoista.     Mainitsen  vaan  yhden  esimerkin. 

Jos  semmoinen  vaara  kuin  tarttuva  tauti  uhkaa  maata,  niin  on  hyvin 
tärkeätä  että  on  olemassa  sanomalehdistö,  jonka  kautta  voi  levittää  ensiksi- 
kin tietoa  kaikista  varokeinoista  tuota  tautia  vastaan  ja  toiseksi  luotettavia 
tietoja  siitä,  mitä  taudinkohtauksia  todellakin  on  tapahtunut.  Sillä  siten 
vältetään  tuo  turha  pelko,  joka  usein  voi  olla  yhtä  vaarallinen  kuin  itse 
tautikin. 

SaDomalehdistöD  vaikutus  siis  tietojen  antamiseen  nähden  on  hyö- 
dyllinen. Mutta  tämä  pitää  paikkansa  ainoastaan  siinä  tapauksessa  että 
sanomalehtien  antamat  tiedot  ovat  ensinnäkin  oikeita  ja  toiseksi  hyvin 
valittuja. 

Usein  on  asianlaita  kuitenkin  päinvastoin.  Kaikilla  on  ollut  koke- 
musta siitä,  että  sanomalehdistössä  on  koko  joukko  uutisia,  jotka  kokonaan 
tai  osaksi  ovat  perättömiä.  Kuinka  tässä  kohden  voidaan  hutiloida,  siitä 
yksi  esimerkki  vaan.  Äskettäin  ainakin  neljä,  mahdollisesti  useampikin 
maamme  sanomalehti  kertoi,  että  Vaasan  maanviljelyskokoukseen  odotettiin 
m.  m.  senaattori  Joh.  Gripenbergiä  —  joka  kuoli  vuosi  takaperin.  Mitä 
taas  tietojen  valikoimaan  tulee,  niin  sekin  antaa  sy3rtä  muistutuksiin.  Monta 
kertaa  on  valitettu  sitä,  että  sanomalehdet  täyttävät  palstojansa  kaikenlai- 
silla rosvo-  ja  murhajutuilla,  jotka  enemmän  turmelevat  yleisöä  kuin  hyö- 
dyttävät sitä. 

Erittäin  moitittava  on  se  tapa,  jolla  julkiset  keskustelut  usein  refe- 
reerataan  sanomalehdissä.  Minun  täytyy  tunnustaa,  etten  tunne  kiusallisem- 
paa henkistä  kärsimystä,  kuin  jos  olen  pitänyt  esitelmän  jonakuna  iltana,  ja 
sitten  seuraavana  päivänä  luen,  miten  sanomalehdet  kertovat  minun  sanani. 
VäUin  referaatti  on  semmoinen  että,  jos  todellakin  olisin  lausunut  mitä 
siinä  on  luettavana,  niin  minun  velvollisuuteni  olisi  lähteä  suoraa  tietä 
Lapviikkiin,  jopa  Niuvanniemelle.  Mutta  jos  nyt  tästä  seikasta  valitetaan 
sanomalehtimiehille  ja  kysytään:  miksi  ette  voi  toimittaa  lehteenne  parem- 
pia referaatteja?  niin  tavallisesti  vastataan:  emme  sille  mitään  mahda.  Refe- 
raatteja täytyy  olla  ja  pikaisia,  kilpailijamme  toimittavat  niitä  lehteensä  jo 
seuraavana  päivänä,  ja  kun  meidänkin  yleisömme  tahtoo  niitä,  niin  täytyy 
hankkia.  Mutta  kun  ainakin  täällä  Helsingissä  on  kymmenkunta  kokousta 
samana  iltana,  niin  ei  kaikkiin  voida  lähettää  taitavia  referenttejä.  Täytyy 
tyytyä  siihen  mitä  saadaan. 

Mutta  minä  puolestani  luulen  että  sanomalehtimiehet  tässä  kohden 
ovat  väärässä.  Minä  luulen  että  suuri  osa  yleisöä  mieluummin  tahtoisi 
saada  kokouksien  referaatteja  ja  muitakin  samanlaisia  uutisia  päivää  myö- 
hemmin, kunhan  ne  silloin  vaan  olisivat  kunnollisesti  tehtyjä.  Olen  itse 
ollut  referentti  ja  tiedän  miten  referaatteja  tehdään.  Niitäkin  voi  kyllä 
saada  hyviksi,  mutta  tuskin,  jos  täytyy  kirjoittaa  niitä  myöhään  yöhön,  jol- 
loin väsymys  on  suurin. 

Luullakseni  saoomalehtimiehet  niinikään  ovat  väärässä,  kun  he  väittä- 
vät, että  yleisö  tahtoo  jännittäviä  kertomuksia  kaikenlaisista  roskajutuista. 
Luulen  suuren  osan  yleisöä  olevan  semmoisen,  joka  mieluummin  tahtoisi 
tietää,  mitä  hyvää  on  tehty  maailmassa  kuin  mitä  pahaa. 

Ja  koska  tässä  nyt  on  koossa  suuri  joukko  kansalaisia  maan  eri  osista, 
niin  minä  puolestani  ehdottaisin,  että  tämän  ensimäisen  osan  johdosta  lau- 
suttaisiin, että  yleisön  mielestä  —  mikäli  läsnäolijat  yleisöä  edustavat  — 
olisi  suotavampi  saada  täysin  oikeita  ja  hyödyllisiä  tietoja  kuin  pikaisia  ja 
jännittäviä. 


Tulen  sitte  sanomalehdistön  toiseen  päätehtävään:  aatteiden  palvele- 
miseen. Se  tapahtuu  tietysti  etupäässä  «johtavissa  artikkeleissa».  Helppo 
on  ymmärtää,  että  tämä  on  tärkein  sanomalehdistön  kaikista  tehtävistä  ja 
että  sen  vaikutus  on  hyvin  laaja.  Voi  suurella  varmuudella  väittää,  että 
moni  yritys,  joka  tarkoittaa  kansalaisten  ja  yhteiskunnan  parasta,  ja  joka 
nyt  on  saatu  aikaan,  olisi  ollut  miltei  aivan  mahdoton  ilman  sanomaleh- 
distön apua.  Ajatelkaamme  vaan,  että  on  kysymys  jostakin  uudesta  hank- 
keesta lähimmäistemme,  esim.  kovaonnisten,  raajarikkoisten,  sokeitten,  köyhien 
hyväksi  j.  n.  e.  Kuinka  paljon  näiden  hyväksi  tehtävää  työtä  helpotetaan 
sillä  että  yksi  ainoa  kirjoitus  voi  tulla  tuhansien  käsiin  ja  siten  tehdä  paljoa 
suuremman  ja  nopeamman  vaikutuksen^  kuin  jos  olisi  tarvittu  puhutella 
kaikkia  sanomalehdistöä  lukevia  ihmisiä  yksitellen  taikka  saada  niitä  per- 
soonallisesti kokoontumaan. 

Mielellään  annettakoon  myöskin  tunnustus  sanomalehdille  siitä  työstä, 
minkä  ne  suorittavat  vaikuttamalla  käsitteiden  selvittämiseen  sekä  puolusta- 
malla ja  edistämällä  tarpeellisia  uudistuksia.  Yleensä  sanomalehti  voi  vai- 
kuttaa hyvin  syvästi  lukijakunnan  koko  maailmankatsomukseen  ei  ainoastaan 
kirjoituksilla,  vaan  myöskin  jo  uutisia  valikoimalla  ja  yleensä  koko  sillä 
tavalla,  jolla  sanomalehteä  toimitetaan. 

Mutta  täUäkin  sanomalehtitoimella  on  varjopuolensa.  Tulee  muistaa, 
miten  tämä  sanomalehtien  vaikutus  oikeastaan  tapahtuu.  Jos  saan  käyttää 
vertausta,  niin  tahtoisin  sanoa,  että  sanomalehtien  vaikutus  yleisöön  tapah- 
tuu tässä  kohden  samalla  tavalla  kuin  ilmoitusten  vaikutus. 

Kun  matkustaa  Englannissa,  niin  ei  voi  tulla  mihinkään  paikkaan,  ei 
voi  lukea  yhtään  sanomalehteä,  jossa  ei  lukijaa  kohtaisi  suurilla   kirjaimilla 

nämä  kaksi  sanaa:  Pearsin  saippuaa.  Tätä  saippuaa  ilmoitetaan  niin  ah- 
kerasti, että  tehtailija  yksistään  ilmoituksiin  käyttää  luullakseni  miljoonan 
markkaa  vuodessa.  Ja  se  kannattaa.  Minkätähden?  Se  kannattaa  sen- 
tähden  että,  kun  nuo  sanat  ehtimiseen  kohtaavat  kaikkein  ihmisten  silmiä, 
niin  ne  vähitellen  kiintyvät  ihmisten  tietoisuuteen  niin  että,  jos  mies  tai 
nainen  on  saippuan  tarpeessa,  hän  miltei  vaistomaisesti  pyytää  juuri  tätä 
saippuaa. 

Samaten  tapahtuu  sanomalehtien  vaikutus  yleisöön.  Tiedämme  kaikki, 
että  sanomalehtikirjoitukset  usein  ovat  hyvin  pintapuolisia.  Mutta  sen 
kautta  että  päivä  päivältä  tyrkytetään  lukijakuntaan  samoja  mielipiteitä, 
samoja  väitteitä,  ainakin  monen  on  mahdoton  vastustaa  näitä  uudistettuja 
väitteitä,  ja  lukija  sitten  ikäänkuin  pakosta  rupeaa  ajattelemaan  niinkuin 
sanomalehdentoimittaja  tahtoo. 

Mutta  helposti  nähdään,  että  tässä  piilee  suuri  vaara.  Sillä  jos  sano- 
malehden edustama  maailmankatsomus  ei  ole  oikea,  niin  täten  tyrkytetään 
lukijakuntaan  mielipiteitä,  jotka  eivät  ole  oikeita. 

Tiedän  että  moni  tässä  kohden  ajattelee  näin:  sentähden  on  teh- 
tävä erotus  hyvien  ja  huonojen  sanomalehtien  välillä.  Se  lehti,  jota  minä 
luen,  on  hyvä,  se,  jota  vastapuolue  lukee,  on  huono,  ja  se  työskentelee 
ainoastaan  siinä  tarkoituksessa  että  saisi  valtaa  ihmisten  yli. 

Mutta  tämmöinen  katsantotapa  luullakseni  ei  ole  oikea.  Täytyy  tun- 
nustaa, että  kaikkialla  on  sama  mahdollisuus,  että  sanomalehdet  puhuvat 
joko  täydestä  vakaumuksesta  taikka  myöskin  huonoista  vaikuttimista. 

Vaan  jos  otaksummekin,  että  sanomalehti  puhuu  täydestä  vakaumuk- 
sesta, niin  voimme  kuitenkin  sanoa  että  sen  vaikutus  voi  olla  meidän  mie- 
lestämme turmiollinen.     Mikä  on  syynä  siihen? 

Se  on  luullakseni  etupäässä  se  tapa,  jolla  sanomalehtiä  nykyjään 
toimitetaan. 

Ensiksi  täytyy  muistaa,  että  sanomalehdet  meidän  aikanamme  ovat 
joko  puolueitten  äänenkannattajia  tai  affääriä. 

Jos  sanomalehti  on  puolueen  äänenkannattaja,  niin  tietysti  puolueen 
edut  helposti  tulevat  määräämään  lehden  kannan  kaikissa  kysymyksissä. 
Lehti  tulee  siten  yksipuoliseksi. 

Jos  taas  lehti  on  paljas  affääri,  niin  helposti  voi  tapahtua,  että  se 
koettaa  pidättää  puolellaan  lukijakuntaansa  niin  hyvin  kuin  mahdollista,  ja 
tyydyttääkseen    kaikkia  se  puhuu  milloin  toiseen,  milloin  toiseen  suuntaan. 

Luullakseni  voi  melkeiu  jokaikisessä  sanomalehdessä  nähdä  tämmöistä  epä- 
johdonmukaisuutta, tai  jollei  sitä,  niin  yksipuolisuutta. 

Mitä  epäjohdonmukaisuuteen  tulee,  on  h3cvin  tavallista  että  sanoma- 
lehdissä nähdään,  kuinka  esim.  ulkomaan  kirjeenvaihtaja  kertoo  oman 
maansa  oloja  aivan  toiselta  näkökannalta  kuin  miltä  toimitus  arvostelee 
meidän  maan  oloja.  Demokraattisella  lehdellä  voi  olla  byrokraattinen  ku*- 
jeenvaihtaja  ja  päinvastoin. 

Mutta  ei  siinä  kyUin.  Tapahtuu  hyvin  usein,  että  viivan  yläpuolella 
kirjoitetaan  jostakin  päivän  kysymyksestä  aivan  toista  kuin  viivan  alapuo- 
lella. Mikä  on  syy  siihen?  Luullakseni  se,  että  tätä  nykyä  on  aivan 
mahdoton  toimittaa  sanomalehtiä  niin  kuin  esim.  Snellmanin  aikana  tapah- 
tui. Silloin  yksi  mies  määräsi  sanomalehden  kannan,  ja  silloin  se  oli  edes 
johdonmukainen.  Mutta  nyt,  kun  yhdellä  sanomalehdellä  on  useampia 
toimittajia,  niin  milloin  yksi,  milloin  toinen  kirjoittaa,  ja  siten  voi  helposti 
tapahtua,  että  johdonmukaisuutta  puuttuu. 

Mutta  päälle  päätteeksi  yhteiskunnallinen  elämä  on  laajentunut  niin 
paljon,  että  on  mahdoton  kenenkään  hallita  kaikkia  aloja.  Ja  vielä  mah- 
dottomaksi tämä  tulee  sille,  jonka  täytyy  päivä  päivältä  kirjoittaa  kaiken- 
laisista eri  aineista.  On  mahdoton  kenenkään  ihmisen  voida  nykyisellä 
työtavalla  kirjoittaa  jotakin  perusteellista  kaikkien  eri  aineitten  aloilta,  on 
mahdoton  sanomalehtimiehen  suorittaa  ne  opinnot,  joita  siihen  tarvittaisiin 
Jokainen,  joka  on  kirjoittanut  kirjoituksen  aikakauskirjaan,  tietää  että  voi  ku 
lua  viikkokausia  ennen  kuin  kirjoitus  tulee  valmiiksi.  Mutta  näitä  viikko 
kausia  sanomalehtimiehellä  ei  ole.  Sentähden  emme  saa  tuomita  häntä 
liian  ankarasti,  jos  hän  on  pintapuolinen  ja  muutamissa  kohden  epäjohdon 
mukamen.  Luoda  itselleen  täydellisesti  johdonmukainen  maailmankatso 
mus,  se  ei  ole  helppo  asia,  siihen  vaaditaan  paljon  työtä  ja  paljon 
miettimistä. 

Sentähden  on  tärkeätä,  että  lukijakunta  hyvin  käsittää  tämän  asian 
eikä  aseta  sanomalehdistölle  vaatimuksia,  joita  se  ei  voi  täyttää.  Minä 
luulenkin,  että  tämä  käsitys  jo  rupeaa  tulemaan  jotensakin  yleiseksi.  Ei 
enää,  niinkuin  ennen,  uskota  että  kaikki,  mitä  sanomalehdessä  sanotaan,  on 
Jumalan  sanaa.  Kritiikki,  arvostelu  yleisön  puolelta  on  herännyt.  Mainit- 
semieni  epäkohtien  poistamiseksi  ei  tarvita  muuta  kuin  että  tämä  kritiikki 
yleisön  puolelta  tulee  yhä  valppaammaksi.  Se  tapahtuu  paraiten  siten  ettei 
tyydy   yhden    sanomalehden    lukemiseen,    vaan  ottaa  selvää  myöskin  siitä, 


Sanomalehdistön  suhde  yleisöön.  305 


mitä  toisilla  sanotnalehdillä  on  sanottavana.  Mutta  pääasiallisesti  se  ta- 
pahtuu siten,  ettei  tyydy  sanomalehtien  lukemiseen  yksistään,  vaan  lukee 
vakavampaa,  perusteellisempaa  kirjallisuutta  ja  koetetaan  muullakin  tavalla 
saada  perusteellisempia  tietoja  ja  käsitteitä,  kuin  sanomalehdet  voivat  tar- 
jota. Tässä  kohden  on  siis  yleisön  omassa  vallassa  tehdä  mainitsemani 
epäkohdat  vaarattomiksi. 


Tulen  nyt  kolmanteen  sanomalehdistön  tehtävään,  jolla  on  hyvin 
laaja  sija  sanomalehdistössämme,  mutta  jolla  minun  mielestäni  pitäisi  olla 
niin  vähän  sijaa  kuin  mahdollista,  s.  o.  henkilöitten  ja  tekojen  arvos- 
teleminen. 

Moni  katsoo  juuri  tätä  tehtävää  sanomalehdistön  päätehtäväksi.  Mutta 
jos  vähän  tarkemmin  ajattelemme  sanomalehdistön  tehtävää  yleensä,  niin 
huomaamme,  ettei  niin  ole  laita.  Voimme  sanoa,  ettei  löydy  mitään  muuta 
keinoa,  jolla  voi  levittää  tietoja  niin  hyvin  kuin  sanomalehdistön  avulla, 
ci  mitään  muuta  keinoa,  jolla  voi  levittää  aatteita  sillä  tavalla  kuin  sano- 
malehdet tekevät.  Vaan  mitä  taas  tulee  henkilöiden  ja  tekojen  arvostele- 
miseen, niin  siinä  kohden  osaksi  löytyy  muita  keinoja  saman  tarkoituksen 
saavuttamiseksi,  osaksi  koko  tämä  tarkoitus  ei  ole  hyväksi  katsottava. 

Sanomalehdillä,  mikäli  ne  moittivat  yksityisten  henkilöitten  tekoja, 
on  melkein  sama  asema  kuin  ennen  aikaan  Rooman  tribuneilla,  joitten  teh- 
tävä oli  puolustaa  kaikkia,  jotka  kärsivät  vääryyttä,  ja  katsoa,  ettei  esim. 
virkamiesten  puolelta  mitään  vääryyttä  tapahtuisi.  Mutta  historia  näyttää 
meille,  että  Rooman  tribunit  lopuksi  tulivat  suureksi  vaaraksi  yhteiskunnalle, 
että  heidän  kauttansa  välistä  koko  yhteiskuntalaitos  joutui  vaaraan  tai  aina- 
kin sen  säännöllinen  kulku  ehkäistiin. 

Mutta  luullakseni  nyt  puheena  oleva  sanomalehdistön  tehtävä  on 
jäännös  entisistä  ajoista,  jolloin  olot  olivat  monessa  kohden  toiset  kuin 
nyt.  Jos  esim.  sanomalehti  saattaa  julkisuuteen,  että  joku  virkamies  on 
tehnyt  virkavirheen,  niin  tämä  edellyttää,  ettei  maassa  ole  semmoista  la- 
kia ja  oikeutta,  joka  saattaisi  mainitun  virkamiehen  edesvastaukseen.  Mutta 
jos  kerran  tämmöinen  laki  ja  oikeus  on  olemassa,  jos  löytyy  laissa  mää- 
rätty tie  vallitsevien  epäkohtien  poistamiseksi,  niin  on  ensin  valittava  tämä 
tie;  vasta  sitte  kun  on  nähty,  ettei  se  vie  perille,  on  turvauduttava  sano- 
malehtien apuun. 

Vaan  moDi  ei  näin  menettele.  Kuinka  usein  kerrotaan  esim.,  että 
joku  postinhoitaja  tai  -hoitajatar  on  tehnyt  tuon  tai  tuon  virkavirheen. 
Epäilemättä  suorin  tie  olisi  ollut  ilmoituksen  tekeminen  postihallitukselle, 
ja  tätä  keinoa  käyttämällä  varmaankin  moni  on  saanut  epäkohdan  poiste- 
tuksi. Mutta  on  paljon  mukavampi  kirjoittaa  sanomalehteen.  Ei  ajatella 
sitä,  että  silloin  työskennellään  sillä  väärällä  edellytyksellä,  ettei  oikeutta 
olisi  muulla  tavoin  saatavissa.  Ja  siten  istutetaan  lukijakuntaan  se  väärä 
käsitys,  että  laki  ja  oikeus  maassa  olisi  heikompi  kuin  se  oikeastaan  on. 
Tässä  kohden  siis  jo  henkilöiden  ja  tekojen  arvosteleminen  on  turmiollinen. 

Mutta  se  on  turmiollinen  myöskin  toisesta  syystä.  Kun  kerran  totu- 
taan julkisesti  arvostelemaan  toisten  tekoja,  niin  voi  helposti  tapahtua,  että 
käydään  niiden  rajain  yli,  joiden  sisäpuolella  julkinen  arvostelu  on  lu- 
vallinen. 

Täytyy  muistaa,  että  löytyy  semmoisia  aloja  ihmisten  toiminnassa, 
joiden  kanssa  kellään  ei  ole  mitään  tekemistä.  Minulla  olisi  esitettävänä 
monta  esimerkkiä  siitä,  kuinka  tätä  sääntöä  vastaan  rikotaan,  mutta  ehkä 
on  parasta  tyytyä  yhteen,  joka  koskee  itseäni. 

Kun  minä  muutamia  vuosia  takaperin  hain  yliopiston  kassöörin  vir- 
kaa, niin  tein  sen  etupäässä  siitä  syystä,  että  toivoin  virkani  ohessa  pa- 
remmin kuin  ennen  voivani  tehdä  työtä  oman  tieteeni  alalla.  Kohtapa 
silloin  muuan  helsinkiläinen  kirjeenvaihtaja  kirjoitti  erääseen  sanomalehteen 
surkuttelunsa  siitä  että  tiedemies  jättää  oman  alansa  ruvetaksensa  rahaston- 
hoitajaksi. Vastasin  tuolle  kirjeenvaihtajalle  julkisesti  ja  koetin  niin  kohte- 
liaasti kuin  mahdollista  hänelle  selittää,  että  hän  oli  ryhtynyt  asiaan,  jonka 
kanssa  hänellä  ei  ollut  mitään  tekemistä. 

Jos  tarkemmin  ajattelette  omaa  kokemustanne,  niin  varmaan  löydätte 
monta  tämänkaltaista  tapausta.  Ja  syynä  tähän  on  suureksi  osaksi  se,  että 
on  yleensä  niin  helppo  esiintyä  sanomalehdessä  ja  niin  houkuttelevaa  esiin- 
tyä «yleisenä  mielipiteenä»,  vaikka  onkin  ainoastaan  yksityinen  henkilö. 

Olen  nyt  puhunut  semmoisesta  arvostelemisesta,  jonka  pohjana  edes 
voi  otaksua  löytyvän  hyvän  tarkoituksen.  Mielelläni  tahtoisin  otaksua,  että 
kaikki  tämmöinen  lähimmäisten  ja  heidän  tekojensa  arvosteleminen  tehdään 
hyvässä  tarkoituksessa.  Mutta  paraimmallakaan  tahdolla  en  voi  olla  huo- 
mauttamatta, että  löytyy  semmoisia  arvosteluja,  jotka  lähtevät  suorastaan 
halusta    vahingoittaa  toisia  kansalaisia.     Ja  silloin  tietysti  kirjoituksien  vai- 

kutus  on  vielä  turmiollisempi.  Sillä  väärinkäyttäminen  usein  turmelee  mitä 
itsestään  on  hyvää. 

Vaan  vielä  yksi  seikka.  Olen  edellä  jo  koettanut  osoittaa,  kuinka 
julkinen  arvostelu  voi  viedä  siihen,  että  vääriä  käsityksiä  oikeudesta  juurru- 
tetaan ihmisiin.  Mutta  jos  muutenkin  verrataan  sitä'  tapaa,  jolla  julkinen 
arvostelu  sanomalehdissä  useimmiten  tapahtuu,  niihin  käsitteisiin  oikeudesta, 
jotka  muuten  ovat  vallitsemassa  yhteiskunnassa,  niin  emme  voi  olla  huo- 
maamatta, että  tämä  tapa  usein  jyrkästi  sotii  kaikkia  muita  kansan  oikeu- 
denkäsitteitä  vastaan. 

Sanotaan  usein,  että  se  tai  tuo  henkilö  manataan  yleisön  tuomio- 
istuimen eteen,  että  yleinen  mielipide  tuomitsee  hänet  siitä  tai  tuosta  rikok- 
sesta.    Mutta  kuinka  menetellään  silloin? 

Kun  henkilöä  syytetään  rikoksesta  tavallisen  oikeuden  edessä,  niin 
on  syyttäjä  itse  saapuvilla.  Mutta  kun  joku  manataan  yleisen  mielipiteen 
tuomioistuimen  eteen,  silloin  syyttäjä  melkein  kaikissa  tapauksissa  ei 
katso  sopivaksi  ilmestyä  persoonallisesti  saapuville,  vaan  hän  esiintyy  ni- 
mettömänä. 

Kun  henkilöä  tavallisen  oikeuden  edessä  syytetään  jostakin  rikoksesta, 
niin  syytetty  ensin  saa  puolustaa  itseään,  ja  vasta  sitte  langetetaan  tuomio. 
Mutta  yleisön  oikeuden  edessä  ensin  langetetaan  tuomio,  ja  vasta  sitte  on 
tuomitulla  tilaisuus  puolustautua. 

Vielä  on  tässä  kohden  olemassa  seikka,  joka  ehkä  on  kaikkein  arve- 
luttavin. 

Laissamme,  kuten  kaikki  tiedämme,  «ikivanhuudesta  säädetään:  jos 
rikkoo  ken,  niin  syy  on  hänen  vaan».  Mutta  kirjoitusten  nimettömyys  usein 
vaikuttaa,  että  ihmistä  rangaistaan  teosta,  jota  hän  ei  ole  tehnyt.  Otaksu- 
taan nimittäin  jonkun  kirjoituksen  sepittäjäksi  henkilö,  joka  itse  asiassa  ei 
olekaan  kirjoituksen  tekijä.  Tämän  otaksumisen  mukaan  tuomitaan  kum- 
minkin tuo  henkilö,  ja  hän  saa  kärsiä  siitä,  mitä  toinen  on  tehnyt. 

Olen  itse  kokenut  tämäntapaista,  ja  voin  kertoa  sen,  koska  se  on 
hyvin  valaisevaa. 

V.  1877  oleskelin  Tukholmassa.  Oli  samaan  aikaan  valtiopäivät 
Helsingissä.  Minulta  pyydettiin  erääseen  ruotsalaiseen  lehteen  tietoja  Suo- 
men oloista  ja  varsinkin  meidän  puolueoloistamme.  Kirjoitin  kirjoituksen, 
mutta  koska  tiesin  sen  tulevan  käymään  toimituksen  nimessä,  niin  koetin 
niin    tarkasti  kuin  mahdollista  pysyä  ainoastaan  asiallisella  pohjalla.     Sillä 

olisio  pitänyt  hyvin  kurjana  tekona  ruveta  muun  maan  sanomalehden  toimi- 
tuksen nimessä  arvostelemaan  oman  maamme  oloja. 

Mutta  kirjoitukseeni  toimitus  teki  lisäyksiä,  jotka  sisälsivät  arvostelun 
puolueoloistamme.  Myöhemmin  kuitenkaan  päätoimittaja  ei  tätä  muista- 
nutkaan, vaan  kertof  eräälle  tuttavalleen  täällä  Suomessa,  että  minä  olin 
kirjoittanut  koko  kirjoituksen.  Seuraus  tästä  oli,  että  kotiin  tultuani  välini 
moneen  henkilöön  oli  kokonaan  muuttunut.  Oli  ikäänkuin  muutamat  ihmi- 
set eivät  olisi  tunteneet  minua,  pelkästään  siitä  syystä,  että  otaksuivat  minun 
kirjoittaneen  semmoista,  jota  en  koskaan  ollut  kirjoittanut,  ja  jonka  kirjoit- 
tamista olisin  pitänyt  kurjana  tekona. 

Eikö  tämä  sodi  kaikkia  meidän  oikeudenkäsitteitämme  vastaan? 

Uskallan  sentähden  väittää,  että  kirjoitusten  nimettömyys  varsinkin 
on  syynä  siihen,  että  oikeudenkäsitteet  yleisössä  monessa  kohden  ovat  aivan 
nurinpäisiä,  kun  on  kysymys  lähimmäisen  arvostelusta.  Ja  seuraus  tästä 
taas  ei  voi  olla  mikään  muu  kuin  se,  että  sanomalehdistön  arvostelu  yleensä 
kadottaa  arvonsa,  eikä  vaikuta  niin  paljon  kuin  olisi  suotavaa. 

Näitten  epäkohtien  johdosta  sanoin  kerran  eräälle  vanhalle  sanoma- 
lehtimiehelle:  en  voi  tulla  muuhun  käsitykseen,  kuin  että,  asiain  nykyisellä 
kannalla  ollen,  sanomalehtien  tehtävä  on  opettaa  ihmiset  ylenkatsomaan 
«yleistä  miehpidettä».  Siihen  tuo  vanha  sanomalehtimies  vastasi:  «suokoon 
Jumala,  että  tultaisiin  niin  pitkälle.» 

Samaan  tapaan  lausui  eräs  äskettäin  täällä  käynyt  ruotsalainen  sano- 
malehtimies, kun  oli  kysymys  julkisesta  arvostelusta  (etenkin  kaunotieteelli- 
sestä).  Hän  sanoi:  «Hyvät  herrat!  Me  olisimme  kaikki  autetut,  jos  tuli- 
simme siihen,  että  ihminen,  lukiessaan  sanomalehteä  aamukahvinsa  ääressä, 
ei  panisi  siinä  oleviin  kirjoituksiin  suurempaa  arvoa,  kuin  hän  panee  sii- 
hen, mitä  joku,  joka  istuu  toisella  puolen  kahvipöytää,  hänelle  yksityi- 
sesti sanoo.» 

Hän  oli  oikeassa.  Asiain  nykyisellä  kannalla  me  joudumme  siihen, 
että  kaikki  erotus  katoaa  sen  välillä,  mitä  joku  lausuu  yksityisesti,  mitä 
julkisesti. 

Mutta  kysymys  on,  onko  suotavaa,  että  tulemme  siihen? 

Omasta  puolestani  en  katso  sitä  suotavaksi.  Sillä  tunnustan,  että 
sanomalehdistöllä  voi  olla  suuri  ja  tärkeä  tehtävä,  jos  on  tarvis  lausua, 
mitä  yleinen  mielipide  ajattelee  siitä  tai  siitä  teosta,  joka  välistä  voi  olla 
sitä   laatua,    että   laki  ei  voi  sitä  rangaista.     Vaan  se  tapa,  jolla  henkilöi- 

den  ja  tekojen  arvostelua  nykyjään  hoidetaan,  turmelee  hyvän  ja  hyödylli- 
sen aseen. 

Ja  tässä  kohden  minun  täytyy  sanoa,  että  yleisö  on  yhtä  paljon, 
jopa  enemmänkin  syyllinen  kuin  sanomalehden  toimittajat.  Paljon  kurjuutta 
lähtee  tosin  sanomalehtimiesten  kynistä,  mutta  kaikkein  kurjimmat  kirjoituk- 
set lähtevät  kuitenkin  nimettömien  lähettäjien  kynistä.  Tässä  kohden  on 
suuri  vaara  meitä  uhkaamassa,  enkä  käsitä,  että  on  muuta  keinoa  tämän 
vaaran  poistamiseksi,  kuin  että  ruvetaan  pitämään  epärehellisen  miehen 
työnä  sitä,  että  joku  arvostelee  nimeltä  mainitun  henkilön  tekoja  tai  mieli- 
piteitä julkaisematta  omaa  nimeään.  Ainoastaan  tämä  keino  voi  synnyttää 
suuremman  vastuunalaisuuden  tunteen  ja  voi  ylläpitää  vapaan  sanan  arvoa. 

Olen  lausunut  sanoja,  jotka  ehkä  tuntuvat  ankaroilta.  Mutta  kysymys 
on  ylen  tärkeä,  ja  sen  minkä  olen  lausunut,  olen  lausunut  täydestä  vakau- 
muksesta. Sanotaan  usein,  että  sanomalehdistö  on  kolmas  valtiomahti. 
Mutta  täytyy  muistaa,  että  tämä  kolmas  valtiomahti  yhtä  vähän  kuin  muut- 
kaan saa  harjoittaa  valtaansa  ilman  kontrollia.  Kaikki  vallan  harjoittaminen 
kontrollitta  on  yhteiskunnalle  turmiollinen.  Sitä  sanomalehdet  itse  joka 
päivä   saarnaavat.     Sentähden    alistukoot  myös  itse  yleisön  kontrollin  alle. 

Kun  siis  on  määriteltävä  sanomalehdistön  suhde  yleisöön,  täytyy  ottaa 
sekä  hyviä  että  huonoja  puolia  keskustelun  alaiseksi.  Uskallan  toivoa  että 
olen  kylläksi  pontevasti  huomauttanut  sanomalehdistön  hyviä  puolia;  eikä 
siis  kukaan  voine  syyttää  minua  siitä  että  minä  muka,  niinkuin  usein  sano- 
taan, tahtoisin  kieltää  ihmisiä  käyttämästä  tulta  sentähden,  että  siitä  voi 
syntyä  tulipalo. 

Mutta  kun  on  määriteltävä  sanomalehdistön  suhde  yleisöön,  niin  minä 
puolestani  myöskin  tahtoisin  verrata  sanomalehtiä  tuleen  ja  sovittaa  niihin 
tuon  tunnetun  sananlaskun  tulesta. 

Siis  sanomalehdistö,  sen  suhteessa  yleisöön,  on  hyvä  renki^  mutta 
kuono  isäntä. 


Odotettavissa  oli,  että  tämä  esitelmä  ja  sitä  seuraava  keskustelu  tuli- 
sivat sanomalehdissä  pohdittavaksi,  ja  etteivät  lehdet  niihin  oikein  mieltyisi. 

Niin  onkin  tapahtunut.  Äbo  Tidning  esim.  sepitti  asiasta  koko  kolme 
kirjoitusta,    kronikan,    Helsingin    kirjeen  ja  «johtavan».     Kronikan  painatti 

sitten  Nya  Pressen,  ja  Päivälehti  muodosti  siitä  pääkirjoituksen.  Hufvud- 
stadsbladetkin on  johtavassa  kirjoituksessa  koskettanut  asiaa. 

Viimeksi  mainittu  lehti  pääasiallisesti  myöntää  tekemäni  muistutukset 
oikeiksi,  se  koettaa  vaan  «selittää»  syyt  puutteellisuuksiin.  Sitä  vastoin 
Ä.  T.  ja  sen  jäljissä  Päivälehti  koettavat  tarmonsa  takaa  vähentää  muistu- 
tusten pätevyyttä. 

Nimettömyys-kysymystä  hyvin  vähän  kosketetaan.  Päivälehti  kuiten- 
kin toivoo,  että  nimettömyys  vähitellen  poistuisi.  Josta  johdonmukai- 
sesti seuraa,  että  se  lehden  kirjoitus,  missä  tämä  toivo  lausutaan,  on  — 
nimetön. 

Mitä  johdonmukaisuuteen  ja  yksipuolisuuteen  tulee,  niin  Ä.  T.  suu- 
resti ihmettelee  sanojani.  Jos  lehdet  eivät  saa  olla  af!ääriä,  siis  horjuvia, 
niin  niiden  kai  täytyy  olla  puolueen  äänenkannattajia,  siis  yksipuolisia,  — 
kolmatta  ei  löydy. 

Mutta  ensiksi  en  olekaan  sanonut,  etteivät  lehdet  saisi  olla  sitä  tahi 
tätä.  Ne  ovat  ~,  ja  siitä  seuraa  — ,  niin  olen  sanonut.  Mutta  jos  Ä.  T. 
tahtoo  tietää,  mitä  kolmatta  lajia  julkisia  äänenkannattajia  voi  löytyä,  niin 
on  helppo  vastata.  «Valvoja»  esim.  ei  ole  mikään  «affääri»  —  sen  kaikki 
tietänevät  —  mutta  se  ei  sittenkään  ole  sitonut  käsiänsä  minkään  puolueen 
palveluksessa.  Se  antaa  persoonalliselle  vakaumukselle  sijaa  —  ja  sentäh- 
den  minä  siinä  viihdynkin. 

Sanomalehdessä  taas  ei  ole  persoonalliselle  vakaumukselle  kylläksi 
sijaa.  Välisti  tapahtuu,  että  päätoimittaja  tahtoo  jotakin  kirjoitettavaksi 
siihen  tahi  tuohon  suuntaan,  ja  aputoimittaja  saa  alistua  hänen  tahtonsa 
alle,  välittämättä  omasta  vakaumuksestaan.  Välisti  voi  tapahtua  niinkin, 
että  avustaja  saa  toimituksen  nimessä  kirjoittaa  semmoistakin,  jota  toimitus 
ei  hyväksy,  esim.  mieskohtaisia  hyökkäyksiä.  Toimitus  ei  uskalla  vaatia 
niitten  poistamista,  sillä  avustajaa  tarvitaan,  jos  hän  esim.  on  asiantuntija 
jollakin  erikoisalalla.  Avustaja  taas  ei  kirjoittaisi  niitä  hyökkäyksiä,  jollei 
ne  kävisi  toimituksen  nimessä.  £i  kukaan  siis  katso  olevansa  moraalisesti 
vastuunalainen  semmoisesta  kirjoituksesta. 

Onpa  tämäkin  näkökohta,  joka  sopii  ottaa  huomioon,  kun  keskustel- 
laan nimettömyydestä. 

Mitä  referaatteihin  tulee,  niin  niiden  lykkäämistä  jotensakin  yleisesti 
sanotaan  mahdottomaksi.    Kamariteoriioja  semmoiset  toivomukset  ovat,  sa- 

noo  Päivälehti.  Josta  johdonmukaisesti  seuraa,  että  kun  tiistaina  keskustel- 
tiin sanomalehdistä,  niin  keskustelu  Päivälehdessä  refereerattiin  —  torstaina. 

Ja  itse  asiassa  ainakin  parista  Helsingin  tieteellisestä  seurasta  sään- 
nöllisesti referaatit  painetaan  useita  päiviä  myöhemmin  kuin  kokoukset  pi- 
detään. Enkä  ole  kuullut  että  kukaan  olisi  siitä  valittanut.  Mutta  näistä 
seuroista  sihteeri  antaa  referaatin  kaikille  lehdille  yhtäaikaa.  Syy  kiireeseen 
on  siis  kilpailu,  ja  ainoastaan  kilpailu,  eikä  yleisön  vaatimukset. 

Mutta  Ä.^  T.  on  keksinyt  ja  Päivälehti  toistanut  toisen  syyn  referaat- 
tien väitettyyn  huonouteen.     Puhujat  ovat  turhamaisia! 

«He  ovat,  sanoo  P.,  mielestään  puhuneet  hyvästi,  ja  lyhyessä  refe- 
raatissa on  puhe  puutteellisesti  esitetty.  Kukin  tietysti  toivoisi,  että  hänen 
puheensa  olisi  kokonaisuudessa  luettavana.  Mutta  tässä  maailmassa  puhu- 
taan niin  jumalattoman  paljon  joutavata  (Ä.  T:in  kronikassa:  mycket  tomt 
skräpprat,  som  ofla  tili  referenters  förtviflan  produceras  af  lösmynte  talare), 
että  sanomalehden  lukija  olisi  onneton,  jos  hänen  täytyisi  sanasta  sanaan 
lukea  kaikenmoisissa  kokouksissa  pidetyt  puheet.  Ja  kun  niistä  lyhyesti 
kirotaan,  niin  ne  ovat  tietysti  puutteellisia.» 

Niin  «tietysti».  Lehdet  kai  tietävät  paremmin  kuin  puhujat  itse,  mitä 
puhujat  tahtovat.  ELannattaako  minun  siis  puolestani  vastata,  että  mielui- 
semmin tahtoisin  jäädä  kokonaan  refereeraamatta,  kuin  saada  lukea,  mitä 
esim.  Päivälehti  viime  vuonna  kertoi  minun  sanoneen  «että  matematiikan 
ja  kieliopin  lukeminen  viepi  hulluuteen.» 

Ja  kun  Päivälehti  suurella  varmuudella  sanoo  etenkin  maaseutukau- 
pungeissa puuttuvan  taitavia  referenttejä,  koska  ei  kannata  kaikenlaisissa 
kokouksissa  pitää  täydelleen  asioihin  perehtyneitä  kertojia  —  kannattaako 
silloin  kertoa,  että  minä  juuri  pikkukaupungissa  olen  saanut  esitelmän  refe- 
reeratuksi  hyvin  lyhyesti,  mutta  erinomaisen  tarkasti. 

Mutta  mitä  minun  kokemukseni  merkitsee?  Ä.  T:n  mukaan  Helsin- 
gin referentit  ovat  yksimielisiä  siitä,  että  V.  Vm  esitelmät  ovat  hyvin  vai- 
keita refereerata.    Ja  he  kai  ymmärtävät  asian  paremmin  kuin  Porvoolaiset. 

Kun  Päivälehti  sanoo  vikaa  olevan  sanomalehdissä  siinä,  että  referee- 
rataan  liian  paljon,  niin  ei  minulla  ole  mitään  sitä  vastaan.  Mutta  kyllä 
olisi  syytä  silloin  myöskin  karsia  pois  koko  joukko  uutisia. 

Kerrotaan  esim.:  N.  N:in  leski  on  saanut  lahjapalkkioksi  miehensä 
nuhteettomasta  palveluksesta  oooo  markkaa. 

Miksei  yhtä  hyvin:  Sanomalehdentoimittaja  N.  N.  saa  lehden  yh- 
tiöltä palkkaa  oooo  markkaa?  —  Sillä  palkkaa  nuo  lahjapalkkiotkin  ovat, 
eikä,  niinkuin  moni  luulee,  armosta  annettuja. 

Samaten:  N.  N:in  proklaamassa  eilen   valvottiin  ainoastaan   ulosteot. 

Miksei  yhtä  hyvin:  Maisteri  N.  N.  maksoi  eilen  määräpäivänä  vek- 
selinsä. 

Olen  tullut  kysymykseen  uutisista.  Mainitsemani  esimerkki  niiden 
epäluotettavuudesta  on  julistettu  pikkumaisuuden  osoitteeksi  vaan.  Ä.  T. 
väittää  minun  unhottaneen  että  «siitä  satamäärästä  (af  det  hundratal)  uuti- 
sia, jota  sanomalehti  joka  päivä  antaa  lukijoUle,  korkeintaan  kolme  tahi 
neljä  eivät  ole  oikeita.» 

Olen  lystin  vuoksi  laskenut,  kuinka  monta  uutista  saman  A.  T:n  nu- 
meron osasto  «kotimaasta»  sisältää  (sitähän  muistutukseni  koskevat,  eikä 
ulkomaan  uutisia,  laivalistaa  y.  m.  s.).  Kuinka  monta  uutista  luulette  siinä 
olevan?  Kokonaista  kaksikymmentäyksi.  Niistä  on  kymmenen  mainittu 
muista  lehdistä  otetuiksi,  ja  ainakin  kolme  muuta  eivät  nekään  näytä  ole- 
van toimituksen  hankkimia.  Mutta  jos  nekin  otetaan  lukuun,  niin  lehdellä 
oli  vastattavana  korkeintaan  yhdestätoista  uutisesta.  Onko  liian  paljon  vaa- 
dittu, että  ne  olisivat  oikeita?  Ovatko  ne  sitten  oikeita?  Sitä  minä  tie- 
tysti en  saata  kaikista  päättää.  Sen  vaan  tiedän,  että  yksi  niistä  kertoi 
N.  N:in  kuolleen  Helsingissä  viime  tiistaina.  Mutta  tiistain  Päivälehdessä 
kerrottiin  saman  miehen  kuolleen  Jyväskylässä  sunnuntaina. 

No,  vastaavat  tähän  varmaan  molemmat  lehdet,  mitä  se  merkitsee? 
«Kelle  tuosta  vahinkoa  koitui?  Lukija  saa  hymähtää  erehdykselle,  siinä 
kaikki.» 

Mutta  eteenpäin. 

Päivälehden  referaatissa  kokouksesta  kerrotaan  aivan  oikein,  mitä  olin 
sanonut  tuosta  Vaasan  uutisesta.  Mutta  kun  joku  lehden  toimittajista  viisi 
päivää  myöhemmin  kirjoittaa  minua  vastaan,  niin  hän  ei  tiedä  mitä  hänen 
oman  lehtensä  referaatti  sisältää,  vaan  kertoo  (A.  T:n  kronikan  mukaan) 
minun  moittineen,  että  «joku  maaseutulehti»  oli  kertonut  tuon  uutisen  se- 
naattori Gripenbergistä. 

Mutta  sitä  minä  en  tietysti  moittinut.  Semmoista  voipi  anteeksi  an- 
taa. Vaan  että  kolme  Helsingin  lehteä  (mahdollisesti  useampikin)  on  pals- 
toihinsa ottanut  tuon  uutisen  —  se  on  minusta  anteeksiantamatonta. 

Päivälehti  itse  sanoo,  että  «samoin  kum  tämän  (Vaasan  jutun)  voi 
lukija  tavallisesti  hyvällä  tahdolla  selittää  useimmat  lehdissä  tapahtuneet 
erehdykset.» 

No  niin.  Se  Helsingin  lehden  toimittaja,  joka  lukee  tuota  maaseutu- 
lehteä,  hän  on  myös  sen  lehden  lukija.  «Hyvällä  tahdolla»  hän  siis 
voi  selittää  erehdyksen.  Kun  hän  ei  sitä  tee,  vaan  painattaa  uutisen  uudes- 
taan,  niin  johtopäätös  siitä  ei  voi  olla  muu,  kuin  ettei  hänellä  ole  «hyvää 
tahtoa»  antaa  lukijoille  totuutta. 

Samaa  tapahtuu  ehtimiseen.  Kun  joku  Helsingin  lehti  puhuu  Upsa- 
lassa ilmestyvästä  2>r/V-lehdestä,  niin  pari  muuta  tekevät  samoin,  ikään 
kuin  eivät  koskaan  olisi  kuulleet,  että  Upsala  sijaitsee  Fyris-}K>exi  varrella. 
Ja  äsken  maaseutulehti  kertoi,  että  erään  kirkkoherran  kirjastossa  löytyi 
ensimäinen  suomalainen  raamattu  ja  ensimäinen  suomalainen  uusi  testa- 
mentti, molemmat  piispa  Agricolan  ajoilta.  Ja  tämäkin  uutinen  löysi  kuin 
löysikin  paikkansa  ainakin  yhdessä  pääkaupungin  lehdessä. 

Kun  siis  kysytään  «kelle  tuosta  vahinkoa  koitui?»  nim  minä  vastaan : 
ei  kellekään  muulle  kuin  lehdille  itselle,  joitten  arvoa  tuommoinen  hutiloi- 
minen suuresti  alentaa. 


Mutta  löytyy  muita  tapauksia,  joissa  vahinkoa  koituu  muillekin. 

Eikö  minulle  koidu  vahinkoa  siitä,  että  Päivälehti  luottaa  enemmän 
Ä.  T:n  kronikkaan  kuin  omaan  referaattiinsa,  ja  sen  johdosta  julistaa  mi- 
nut pikkumaiseksi? 

Ja  tämä  esimerkki  ei  ole  ainoa.  Referaatissa  sanotaan  esim.  aivan 
oikein  minun  selittäneen  syyn  lehtien  epäjohdonmukaisuuteen  näin:  «Kun 
Snellman  toimitti  lehteään,  oli  se  johdonmukainen.  Mutta  hän  toimitti 
yksin.     Nyt    on   useita  toimittajia,  sen  vuoksi  johdonmukaisuutta  puuttuu.» 

Mutta  viisi  päivää  myöhemmin  sama  lehti  sanoo: 

«Samoja  kamarioppeja  olivat  useat  muutkin  alustajan  tuumat.  —  — 
Kun  esim.  jokapäiväisessä  lehdessä  täytyy,  paitsi  muita  avustajia,  olla  5 
tai  6  vakinaista  toimittajaa,  joilla  tietysti  kaikilla  on  omat  aivonsa,  niin  on 
mahdotonta,  että  sellainen  lehti  voisi  olla  niin  yhdestä  kynästä  lähtenyt, 
kuin  esim.  alustajan  mainitsemat  Snellmanin  aikuiset  lehdet.» 

Eikö  minulle  vahinkoa  koidu  siitä,  että  lehti  suurella  pontevuudella  omana 
viisautena  minun  «kamarioppejani»  vastaan  esittää  —  mitä  itse  olen  sanonut? 

Vielä  kolmas  esimerkki.     Lehti  sanoo  lopuksi: 

Todistamaton  ja  halpamainen  on  se  syytös,  jota  alustaja  tahtoo  saada 
tyrkytetyksi,  että  Suomen  sanomalehdistö  muka  olisi  «ylenkatsottava.» 

Mutta  tätä  Päivälehden  lainausmerkillä  varustamaa  sanaa  minä  en 
ole  käyttän3rt,  eikä  lehden  referaatissakaan  siitä  sanota  mitään.  Eikö  mi- 
nulle vahinkoa  koidu  siitä,  että  minua  esitetään  Päivälehden  lukijoille  «hal- 
pamaisena» teon  johdosta,  jota  en  ole  tehnyt? 

Mutta  siitä  minä  en  aio  puolestani  valittaa.  Olen  siihen  tottunut  jo 
kauan  sitten.  Ja  mainioin  opettajani  siinä  on  ollut  toinen  nykyisistä  vas- 
tustajistani, Äbo  Tidning. 

Voinhan  kertoa  tapauksen,  koska  sekin  hyvin  valaisee,  mihin  tuloksiin 
hutiloiminen  pikkuasioissa  viepi. 

V.  1890  toimitin  toisen  painoksen  oppikirjastani  Ruotsin  ja  Suomen 
kirjallisuuden  historiassa.  Sitä  arvosteli  A.  T:n  päätoimittaja  lehdessään, 
tehden  muitten  muistutusten  joukossa  seuraavat. 

1.  Minä  olin  eräässä  kohden  Franzenista  antanut  tiedon,  joka  oli 
oikaistu  teoksessa  «Biografiskt  Lexikon.» 

2.  Bellmania  kohtaan  olin  ollut  puolueellinen,  koska  laulukokoel- 
mille  Fredmans  episUar  ja  Fredmans  sdnger  en  muka  ollut  uhrannut  kuin 
kaksi  riviä. 

Tähän  vastasin  minä: 

1.  että  Wirs€n  pari  vuotta  ennen  ilmestyneessä  kirjassa  Franzenista 
oli  näyttänyt  Biogr.  L:n  olleen  väärässä;  ja 

2.  että  olin  mainituista  Bellmanin  lauluista  puhunut  enemmän  kuin 
kaksi  riviä,  koska  mitä  lausuin  hänen  lauluista  yleensä  tietysti  koski  niitäkin. 

Näihin  pykäliin  sain  taas  seuraavat  vastaukset: 

z:seen  että  arvostelija  ei  ollut  huomannut  mitä  Wu-sdn  asiasta  oli  sa- 
nonut, koska  hänen  antamansa  tieto  asiasta  «ei  löytynyt  siinä  paikassa» 
VVirs^nin  laveassa  kirjassa,  mistä  arvostelija  sitä  etsi. 

2:seen  taas,  että  kuitenkin  olin  ollut  puolueellinen  Bellmania  koh- 
taan, koska  esim.  en  muka  ollut  sanallakaan  maininnut  Bellmannin  nero- 
kasta luonnonkuvailemista. 

Tämä  uudistettu  syytös  oli  sitä  laatua,  että  jos  se  olisi  oUut  oikeu- 
tettu, niin  minun  ei  ikipäivänäni  olisi  kannattanut  enää  puhua  kirjallisuu- 
desta. Syystä  siis  väite  painettiin  kursiivilla  ja  varustettiin  kahdella  huuto- 
merkillä. 

Mutta  se  oli  kuin  olikin  väärä.  Arvostelija  ei  ollut  vahiDgosta  tul- 
lut viisaammaksi,  eikä  ollut  malttanut  lukea  läpi  kaikkea,  mitä  minä  olin 
Bellmannista  sanonut  (kaksi  sivua!).  Bellmannin  nerokkaalle  luonnonkuvaile- 
miselle  olin  antanut  täydellisen  tunnustuksen,  mutta  nähtävästi  «ei  siinä 
paikassa»  mistä  arvostelija  oli  sitä  etsinyt. 

Tämän  minä  sanoin,  leikillisesti  viitaten  edelliseen  samanlaiseen  ta- 
paukseen. Katsoin  velvollisuudekseni  esittää  asian  tässä  lievennetyssä  muo- 
dossa, uudistettuna  hutiloimisena,  kun  kerran  olin  vakuutettu,  että  asian 
laita  oli  semmoinen.  Sanomalehtimies  olisi  luultavasti  sanonut:  arvostelija 
on  halpamielinen  valehtelija. 

Mutta  minkä  kiitoksen  sain  kohteliaisuudestani?  Luuletteko  että  ar- 
vostelija tunnusti  erehdyksensä? 

Kaukana  siitä.  «En  tahdo  kilpailla  Iira  V:n  kanssa  sukkeluuksissa»  — 
siinä  kaikki. 

Mutta  Bellmania  kohtaan  olin  muka  kuitenkin  ollut  puolueellinen. 
Oppikirjassa  oHn  poikennut  siitä  mitä  Bellmannista  olivat  lausuneet  mie- 
het semmoiset  kuin  Tegn^,  Franzen,  Beskow,  Atterbom,  Geijer,  Fries, 
Thomander,  y.  m. 

Tuo  väite  oli  nyt  yhtä  väärä  kuin  edelliset.  Nähtävästi  tuo  muhkea 
lista  oli  otettu  eräästä  paikasta  Ljunggrenin  tunnetussa  teoksessa,  jossa  L. 
aivan  samassa  järjestyksessä  luettelee  mainioita  miehiä,  jotka  ovat  ihailleet 
Bellmania.  Mutta  tämä  lista  ei  todista  mitään.  Elias  Friesistä  esim.  vii- 
tataan kirjaan,  joka  ei  asiasta  kerro  mitään  muuta,  kuin  että  Fries  nuoruu- 
dessaan «osasi  ulkoa  kaikki  Bellmanin  laulut  ja  lauloi  niitä  mielellään.» 
Siitä  siis  minä  olin  oppikirjassani  poikennut! 

Mutta  kannattiko  jatkaa  keskustelua  miehen  kanssa,  joka  kerta  toisensa 
perästä  laski  julkisuuteen  vääriä  tietoja?  Eikö  minun  täytynyt  tulla  siihen 
päätökseen:  mitä  semmoinen  mies  sanoo,  on  minulle  aivan  yhdentekevää. 
Jos  löytyy  ihmisiä,  jotka  uskovat  sitä,  niin  uskokoot.  Sillä  oikeutta  minä 
en  voi  häneltä  toivoa. 

Eikö  tässäkin  ole  ristiriitaisuus  sanomalehtimoraalin  ja  muuten  vallit- 
sevien oikeudenkäsitteitten  väliUä? 

Olen  vakuutettu  että  arvostelija,  jos  hän  yksityisesti  olisi  toisesta  mie- 
hestä kertonut  väärän  ja  alentavan  uutisen,  olisi,  siitä  huomautettuna,  pyytä- 
nyt anteeksi.     Mutta  sanomalehtimiehenä  hänen  ei  sopinut  niin  tehdä. 

Mutta  eivätkö  sanomalehdet  juuri  tämmöisellä  menettelyllä,  niinkuin 
olen  sanonut,  pakota  ihmisiä  ylenkatsomaan  sitä  «yleistä  mielipidettä»,  jota 
sanovat  edustavansa? 

Tiedän  mitä  tähän  vastataan.  Ei  saa  yhdestä  tapauksesta  tehdä 
yleistä  päätöstä.  Ja  ehkä  Ä.  T:n  kanssa  lisätään,  että  minä  olen  «tuomari 
omassa  asiassani.» 

Tuota  viimeistä  lausetta  olen  aina  ihaillut  viisauden  huippuna.  Jos 
kärsin  vääryyttä,  niin  en  saa  sanoa:  olen  kärsinyt  vääryyttä  —  sillä  silloin 
olen  «tuomari  omassa  asiassani».  Mutta  jos  taas  joku  toinen  sanoo:  «V.  V. 
on  kärsinyt  vääryyttä»,  niin  silloin  vastataan:  mitä  se  Teitä  koskee? 

Mutta  vielä  kerran:  en  ole  kertonut  tätä  valittaakseni  siitä,  vaan  syystä 
että  tapaus  on  tyypillinen.  Varmaan  moni  muu  on  kokenut  aivan  samaa. 
Muuten  olisi  selittämätöntä,  kuinka  ihmiset,  kaikesta  puoluejaosta  huolimatta, 
olisivat  niin  merkillisen  yksimielisiä  siitä,  että  taistelussa  sanomalehtimiestä 
vastaan  ei  koskaan  saa  oikeutta. 

Ja  sanoipa  äsken  eräs  toimittajakin  suoraan,  kun  häntä  pyydettiin 
oikaisemaan  uutista:  «En  minä  sitä  tee.  Yksi  ankka  enemmän  tahi  vä- 
hemmän —  se  ei  merkitse  mitään.» 

Juuri  tämä  leväperäisyys  totuuteen  nähden  on  sanomalehtimiesten 
vaarallisin  vika. 

Totuuden  kunnioittamisen  pitäisi  oleman  sanomalehtimiehen  perustus- 
lakina. Vaan  ne,  jotka  syystä  niin  ankarasti  muilta  vaativat  yleisen  perus- 
tuslain tarkkaa  noudattamista  pikkuasioissakin,  ne  eivät  näy  huolivan  osoit- 
taa samaa  tarkkuutta  omaa  perustuslakiaan  kohtaan  —  välistä  eivät  näy 
tunnustavankaan  totuuden  kunnioittamista  perustuslaikseen. 

Annan  tässä  kohden  hyväksi  lopuksi  sanomalehtien  itse  olla  tuomarina 
omassa  asiassaan. 

Eivätkö  ne  ahkerasti  kerro  vastustajistaan  että  he  «väärentelevät.» 
Jos  nyt  A  sanoo  sen  B:stä  ja  B  sanoo  sen  A:sta,  eikö  ole  luonnollinen 
seuraus  siitä,  että  A  +  B  ei  ole  muuta  kuin  A  +  B,  että  siis  molem- 
mat väärentelevät? 

Ei  kenenkään  tarvitse  siis  alentaa  sanomalehtien  arvoa.  Ne  tekevät 
sen  kyllä  itse.  Ja  siitä  minä,  ja  moni  minun  kanssani,  suren  julkisen  sanan 
puolesta. 

Mitä  sanovat  lukijat  esim.  seuraavasta  otteesta  maaseutulehtien  pole- 
miikista? 

Pikkukaupungissa  ilmestyi  viime  vuoona  uusi  lehti  ennen  löytyvän 
kilpailijaksi.  Kohta  syttyi  sota.  Vanhan  lehden  Helsingin  kirjeenvaihtaja 
kertoi  silloin  kuinka  hän  oli  Kämpin  kahvilassa,  missä  hän  aikoi  syödä 
aamiaista,  lukenut  uuden  lehden  kronikkaa  «vanhasta  toverista».  Oli  ollut 
nälkäinen  kuin  susi,  mutta  nieltyään  «sitä  inhottavaa  ravintoa»,  jota  kronikka 
tarjosi,  oli  hän  kokonaan  menettänyt  ruokahalunsa.  Hän  antoi  lehden  tove- 
rilleen ja  kysyi  tämän  mielipidettä.  Toveri,  jolla  oli  parempi  ruuansulatus 
kuin  kirjoittajalla,  luki  sen  tyynesti  ja  sanoi  vaan:  Moskovskija  VVjädomosti! 

Ja  siihen  kirjoittaja  lisää: 

Kummeksin^  mitä  f  ahaa  M.  W.  on  tehnyt  ystäväUeni^  koska  hän  Hi- 
hen  määrin  sitä  herjasi. 

Lukekoon  tämän  ne  lehdet,  jotka  valittavat  sitä,  että  keskustelu  sano- 
malehdistä «voi  antaa  haitallisen  ja  ikävän  aseen  vieraisiin  käsiin».  Me 
emme  ole  sitä  tehneet,  emmekä  ole  koettanut  «riistää  sanomalehdistöltä 
sitä  myötätuntoisuutta,  jota  se  niin  hyvin  tarvitsee».  Ei,  hyvät  herrat,  te 
itse  teette  sen,  jos  ette  paremmin  hoida  virkaanne. 

Ainakin  sopisi  jättää  pois  nuo  viittaukset  maankavaltamisesta. 

Te  toimitte  omantuntonne  mukaan,  kun  moititte  hallitusta,  huolimatta 
samanlaisista  syytöksistä,  kuin  ne,  joita  te  nyt  viskaatte  meitä  vastaan. 
Miksi  ette  voisi  uskoa,  että  mekin  toimimme  omantuntomme  mukaan? 

Ja  samoin  kuin  te  sanotte :  hallitus  saa  kannatustamme,  mikäli  se  sitä 
ansaitsee  —  samoin  me  sanomme  sanomalehdistöstä. 

Enkä  minä  puolestani  ole  ollut  kovin  halukas  ottamaan  tätä  asiaa 
julkisen  keskustelun  alaiseksi.  Minusta  on  paljo  hauskempaa  koettaa  luoda 
hyvää,  kuin  moittia  pahaa. 

Mutta  välistä  tarvitaan,  että  yhteiskunnassa  vähän  «tuuletetaan»,  käyt- 
tääkseni Lona  Hesselin  sanaa. 

Se  ilma,  missä  julkisen  sanan  palvelijat  liikkuvat,  on  ummehtunut. 
Raittiimpaa  tarvitaan. 

Lehtien  vastauksista  päättäen  tuo  ajatus  että  niiden  pitäisi  alistuman 
yleisön  kontrollin  alle,  on  ollut  niille  aivan  uusi.  Muuten  ei  voi  selittää, 
kuinka  valitetaan  sitä,  että  asia  on  otettu  keskustelun  alaiseksi  lomakurssi- 
laisten  kesken. 

Tämähän  on  «virkavaltaisten»  vanhaa  virttä. 

Vai  eikö  esim.  virkavaltaisuuden  esikuva  L.  G.  v.  Haartman  aikoi- 
naan   hänkin    valittanut    sitä,  että  F.  L.  Schauman  kuuluisassa  puheessaan 

yliopiston  kruunaasjuhlassa  oli  moittiDut  hallitubeo  tekoja  «semmoisen  ylei- 
sön kuullen,  joka  ei  ole  voinut  arvostella  asioita  puolueettomasti,  vieläpä 
epäkypsän  nuorisojoukon  kuullen.» 

Muuten  voin  antaa  sen  lohduttavan  tiedon,  että  nuo  lomakurssilaiset 
eivät  olleetkaan  niin  alaikäisiä  kuin  luullaan.  Moni  heistä  lausui  sanoja, 
jotka  osoittivat  niin  terävää  ja  valpiEtöta  arvostelukykyä,  ettei  parempaa  tarvita. 

Sen  tähden  ei  enää  tarvinnekaan  puhua  paljo  enemmän  tästä  asiasta. 
Jatkakoot  lehdet  samalla  uralla  kuin  tähän  asti,  tai  kääntykööt  paremmalle 
—  yleisön  kritiikki  on  kuin  onkin  hereillä,  ja  tämä  kritiikki  on  kyllä  aikoi- 
naan hankkiva  parannusta  niitä  epäkohtia  vastaan,  jotka  nyt  estävät  julkista 
sanaa   vaikuttamasta   niin  voimakkaasti  ja  terveellisesti  kuin  suotavaa  olisi. 

Valfrid  Vaseniue. 


Maanvlljelysopetus  meillä  Ja  muualla. 

Kansa,  jonka  kansallisvoima  pe- 
rustuu etevSän  maanviljelykseen,  on 
kukistamaton.  Napoleon. 

I.     Korkeampi  maanviljelysopetus. 

i)   MaanviljdysHede  ja  korkeakoulut. 

Viime  vuosisadalla  alkoi  Euroopan  kulttuurimaissa  käydä  voimakas 
virtaus  maatalouden  ja  maalaisväestön  kohottamiseksi.  Se  sai  m.  m.  aikaan 
n.  k.  taloustieteen  professorinvirkojen  asettamisen  useihin  yliopistoihin.  ^) 
Taloustieteellä  tarkoitettiin  kyllä  enimmäkseen  maanviljelysoppia,  mutta  kun 
tämä  ei  ollut  vielä  silloin  varsinaiseksi  tieteeksi  kehittynyt,  niin  sitä  käsiteltiin 
sangen  monipuolisesti  ja  eri  maissa  eri  lailla.  Niinpä  Saksassa  näitä  opet- 
tajia nimitettiinkin  Professor  der  Oeconomie-,  Polizei-  und  Kammersachen, 
ja   nämä    esittivät  ainetta  etupäässä  kameraliselta  kannalta.     Oli  kuitenkin 


»)  Niinkuin  Halleen  1727,  Upsalaan  1741,  Leipzigiin  1742,  Turkutm  1747.  Wie- 
niin   1752,   Gfjttingeniin    1770,  Edinburgiin  1791,  Paiisiin  1793,  Köpenhaminaan  1801. 

jo  tällöin  niitäkiD,  jotka  rupesivat  tutkimaan  maataloutta  luonnontieteelli- 
seltä kannalta.  Näitä  olivat  useat  Linnan  oppilaat,  joista  etevimpiä  oli 
Turun  ekonomian  professori  P.  Kaltn^  joka  hämmästyttävässä  määrässä 
kulki  jo  nykyisen  maanviljelystieteen  tolalla.  Kuten  tiedämme  kävi  hän  tun- 
netulla Amerikan  matkalla  tutkiakseen  kotimaaUeen  mahdollisesti  sopivia 
hyödyllisiä  viljelyskasveja  ja  sieltä  palattuaan  hän  Turkuun  perusti  erityisen 
koekentän,  jossa  hän  teki  viljelyskokeita  Amerikasta  tuoduilla  kasveilla  ja 
siemenillä.  Erityisessä  teoksessa  «En  kort  berättelse  om.naturliga  sättet, 
nyttan  och  skötseln  af  nagra  väscter,  utaf  hvilka  frön  nyligen  blifvit  hem- 
bragta»,  selitti  hän  i2  6:n  kasvin  viljelystapaa.  Hänen  aikalaisensa  ja  virka- 
kumppalinsa,  P.  A.  Gadd^  joka  vuodesta  1758  oli  talousopin  ylimääräisenä 
professorina,  kirjoitti  silloin  jo  teoksen  nimellä  «Äkerbrukets  chemiska  grun- 
der»  sekä  toisen  «Försök  tili  en  systematisk  inledning  i  Svenska  landt- 
bruksskötseln».  Molemmat,  ja  etenkin  Kalm,  ovat  yliopiston  opettajina 
tekemällä  talousopin  tunnetuksi  ja  varsinkin  maamme  taloudellista  tilaa 
tutkimalla  vaikuttaneet  suuressa  määrässä  Suomen  taloudelliseen  kehityk- 
seen. Ja  toiseksi  Kalm  tuli  Euroopassakin  tunnetuksi  enemmän  kuin  moni 
muu  Suomen  professoreista.  Hänen  kirjoituksiaan  käännettiin  saksan,  rans- 
kan, englannin  ja  hollannin  kielille. 

Sillä  aikaa  kuin  täällä  kaukana  yksinäiset  maanmiehemme  vähillä  va- 
roilla tekivät  yrityksiään  uuden  tieteen  alalla,  kuivi  sen  «kameralinen»  haara 
Saksassa  kuivamistaan  ja  Saksan  maanviljelys  oli  sangen  huonossa  tilassa. 
Syyn  tähän  luuli  Tkaer^  järkiperäisen  maanviljelyksen  opettaja  Saksassa, 
tultuaan  Englannista,  jossa  maatalous  aatelin  maatiloilla  oli  etevällä  kan- 
nalla, olevan  sen,  että  Saksan  aatelisto  oli  kerrassaan  vieras  maanviljelykselle, 
eläen  enimmäkseen,  kaupungeissa  ja  ainoastaan  nautintoja  ja  huvituksia  var- 
ten, kiskoen  tilaltaan  minkä  sai.  Thaer  perusti  sen  vuoksi  1806  maan- 
viljelysopiston  suurtilallisia  varten  maaseudulle,  Mögliniin,  jossa  opistoon 
kuuluva,  järkiperäisesti  hoidettu  maatila  oli  oleva  havainnollisena  opetus- 
välikappaleena.  Täältä  levisi  alkupuolella  tätä  vuosisataa  aate  maaseutu - 
opistoista  useampiin  maihin,  Saksaan,  Ranskaan,  Belgiaan,  Ruotsiin  ja  Suo- 
meen, jossa  MusHalaan  tuli  korkeampi,  suurtilallisia  varten  aiottu  osasto, 
asetuksen  kautta  v.  1858. 

Näillä  opistoilla  on  epäilemättä  ollut  aikanaan  suuri  merkitys  maansa 
maanviljelyksen  kohottajina.  Samaten  kuin  Thaerin  opistosta  levisi  hänen 
maahansa,  erittäinkin  suurtiloille,  yleisempi  käsitys  esim.  rehunviljelyksestä  ja 


380  Hannes  Gehhard, 


karjaDhoidoD  merkityksestä  y.  m.,  samaten  ovat  muittenkin  maitten  maa- 
seutuopistot  olleet  uusien  viljelystapojen  levittäjiä  aikakaudella,  jolla  sivisty- 
nyt sääty  yleensä  oli  vieraantunut  maanviljelyksestä. 

Se  on  kumminkin  huomattava,  että  esim.  Mustiala  ja  Ruotsin  opistot 
y.  m.  eroavat  Thaerin  maascutuopistosta  siinä,  että  ne  koettavat  myöskin 
opettaa  maanviljelyksen  käytännöllistä  harjoittamista,  sillä  Thaerin  opistossa 
ei  opetettu  eikä  tarkoitettukaan  opettaa  käytännöllistä  maanviljelystä^  ^)  vaikka 
etempänä  olevat  sitä  ovat  luulleet,  ja  luulevat  vielä  nytkin.  '^)  Itse  hän 
sanoo  opistostaan:  «Akatemiani  semmoisenaan  ei  ole  täällä  olevan  maan- 
viljelyksen tahi  sen  hoitamisen  kanssa  minkäänlaisessa  yhteydessä;  ainoas- 
taan sen  verran  minkä  opiston  jäsenet  itse  katsovat  voivansa  käyttää  hy- 
väkseen sitä,  mitä  näkevät  ja  kokevat  jokapäiväisessä  olossaan  maanviljelyksen 
hoitamisen  läheisyydessä».  Samaa  vakuuttaa  Settegasi\dii^  Proskaun  maa- 
seutuopiston  entinen  johtaja :  «Möglinin  (Thaerin  opiston)  perustamisesta  saakka 
ei  ole  koskaan  ollut  eikä  voi  koskaan  tulla  olemaankaan  maanviljelysopis- 
toon  liitet3rn  maanviljelyksen  tarkoituksena  tarjota  käytännöllistä  opetusta 
maanviljelyksessä  opiston  oppilaille.  Jos  siitä  huolimatta  —  jatkaa  hän  — 
yhä  vaan  jankutetaan,  että  näissä  opistoissa  tahdotaan  opettaa  sekä  teo- 
riaa että  käytäntöä,  niin  täytyy  olettaa,  että  ne,  jotka  semmoista  luulevat, 
joko  eivät  ollenkaan  tunne  näitä  laitoksia,  tahi  että  he  kaikin  mokomin 
tahtovat  saada  nämä  laitokset  väärään  valoon.» 

Tämä  maanviljelysharjoituksen  käytännöllinen  opettaminen  on  kuiten- 
kin myöhemmin  otettu  muutamiin  Saksan  ja  useampiin  muihin,  etempänä 
oleviin  varemmin  perustettuihin  opistoihin,  niinkuin  Ranskassa,  Ruotsissa 
1848  ja  1862,  Norjassa  1857  ja  Suomessa  Mustialaan  1858. 

Tähän  aikaan  alkoi  maanviljelysoppi  pyrkiä  tositieteeksi  ja  se  tapah- 
tui maaseutuopistojen  ulkopuolella,  tieteitten  ahjoissa,  yliopistoissa.  1840 
ilmestyi  Liebigin  alallaan  uutta  aikaa  alkava  teos  kemian  käyttämisestä 
maanviljelyksessä,  sekä  myöhemmin  Schleidenin  tutkimus  kasvien  fysiolo- 
giassa ja  kasviviljelyksen  teoriassa,  jotka  molemmat  ovat  maanviljelystieteen 
kulmakiviä.  3)  Tästä  lähtien  ruvetaan  puhumaan  maanviljelystieteestä.    Mutta 


*)  Settegast,  Erlebtes  und  Erstrebtes  Berlin.  1892,  ja  Julius  Kuhn,  Das  Stu- 
dium  der  Landwirthschaft  an  der  UniversitM  Halle.    1884. 

*)  Katso  m.  m.  Ruotsin  ja  Suomen  alempana  mainittuja  komiteamietintöjä. 

*)  Huomauttamista  ansaitsee,  miten  meillä  sata  vuotta  varemmin  Kalm  ja  Gadd 
tutkivat  maanviljelystä  aivan  samoilla  aloilla,  maanviljelyskemian  ja  kasviviljelysteorian. 

harvat  maanviljelijät  ja  harvat  maaseutuopistotkiD  kykenivät  alussa  käyttämään 
hyväkseen  näitä  tieteellisiä  tutkimuksia,  eivätkä  maaseutuopistot  yrittäneet- 
kään ainakaan  alussa  jatkamaan  tutkimusta.  ^)  Silloin  Liebig  rupesi  vaati- 
maan, että  korkein  maanviljelysopetus  on  jälleen  asetettava  yliopistoon, 
mutta  nyt  luonnontieteelliseen  osastoon,  eikä  juridiseen,  niinkuin  Saksassa 
edellisellä  vuosisadalla.  «Henkinen  edistys  —  puhui  hän  v.  1861  — ,  joka 
on  saanut  aikaan,  että  tieteellä  jo  on  päivä  päivältä  kasvava  vaikutus 
teollisuuteen,  tulee  vastaisuudessa  vaikuttamaan  yhtä  edullisesti  maanvilje- 
lykseenkin, kunhan  vaan  tullaan  myöntämään,  että  maanviljelysopistojen 
erottaminen  yleisistä  sivistyslaitoksista  pitää  niitä  erillään  henkisestä  edisty- 
misestä ja  että  tuo  käytännöllisen  harjoituksen  opettamiseen  yhdistetty, 
vajanainen,  yksipuolinen  opetus,  joka  noille  (maaseudulla  oleville  käytän- 
nöllis-teoreettisille)  opistoille  on  omituista,  on  samalla  lähin  syy  niitten 
surkastumiseen  ja  niitten  toiminnan  pieniin  tuloksiin».  Ensimäinen  yliopisto, 
joka  tätä  kehoitusta  seurasi,  oli  Halle  1862,  ja  sen  jälkeen  on  korkein 
maanviljelysopetus  yhä  enemmän  alkanut  muuttua  yliopistokaupunkeihin. 
Niistä  29  Euroopassa  tätä  nykyä  vaikuttamassa  olevista  korkeimmista  maan- 
viljelysoppilaitoksista,  joitten  syntymävuosista  olen  saanut  selkoa,  perustettiin 

teoreettisia  teor.-käytännöllisiä 
Ennen  v.  1831                      o  4 

1831—1865  4  8 

1866— 1881  13  o 

Yksin  Saksassa  perustettiin  vuosien  1806 — 1858  välillä  12  korkeam- 
paa maanviljelysopistoa  maaseudulle  ja  niistä  ei  ole  elossa  enää  kuin 
2,  toinen  näistäkin,  Poppelsdorf,  puhtaasti  teoreettinen  ja  Bonnin  yli- 
opistoon yhdistettynä.  Näitten  sijaan  on  Saksassa  vuoden  1862  jäl- 
keen syntynyt  kaupunkeihin  maanviljelysoppilaitoksia  8  yliopistojen  ja 
I  polyteknikon  kanssa  yhteyteen  sekä  yksi  itsenäinen  korkeakoulu,  ja 
nämä  ovat  vielä  kaikki  elossa.  Mutta  useammassa  näistä  puhtaasti  teo- 
reettisista laitoksista  ei  maanviljelystiede  alussa  tahtonut  viihtyä,  ilma  yli- 
opistojen laboratorioissa,  joissa  sen  tutkiminen  hupeni  puhtaasti  luonnon- 
tieteellisiin   tutkimuksiin,    oli    sille    kovin    ahdasta.     Sen  huomasi  nykyisen 


')  Ainoana   poikkeuksena   oU  Settegast,  mutta  hän  olikin  harjoittanut  luonnon- 
tieteellisiä opinnoita  Berlinin  yliopistossa. 

maanviljelystieteeD  varsinainen  luoja,  Hallen  yliopiston  professori  Julius 
Kuhn,  Hän  erotti  maanviljelystieteen  varsinaisista  luonnontieteistä  ja  se- 
litti tnaanviljelysHeteen  tehtäväksi  tutkia  ainoastaan  viljelyskasveja  ja  vilje- 
lyseläimiä  ja  näitäkin  vaan  talaudelliselta^  kannattavaisuuden  kannalta^  ^) 
samaten  kuin  lääketiede  on  luonnontieteestä  erottanut  tutkimusalakseen 
ihmisruumiin  ja  tutkii  sitä  yksinomaan  terveyden  kannalta.  Ja  samaten  kuin 
luonnontieteellä  on  laboratorionsa  ja  lääketieteellä  sairashuoneensa,  samaten 
vaati  hän  myös  maanviljelystieteelle  «laboratorionsa»,  nim.  koekenttiä  ja 
koenavettoja,  jotka  eivät  olisi  käytännöllisiä  viljelys-  ja  karjanhoitokokeita, 
vaan  tieteellisiä  laitoksia,  joissa  todellista  maanviljelys/iV/Z^/Zä  harjoitettaisiin. 
Aluksi  näitä  uusia  aatteita  tietysti  vastustettiin,  professorin  täytyi  omilla 
varoillaan  hankkia  yliopistoon  koekenttänsä.  Mutta  tätä  nykyä  on  Hallen 
yliopisto  rikkain  maanviljelystieteellisistä  opetus-  ja  tutkimusvälikappaleista 
(esim.  yliopiston  tieteellisessä  koenavetassa  oli  v.  1893  850  kotieläintä)  ja 
samalla  rikkain  oppilaista.  Ja  Hallen  esimerkin  mukaan  on  viime  aikoina 
ruvettu  hankkimaan  tieteellisiä  koekenttiä  muihinkin  teoreettisiin  oppilaitok- 
siin, esim.  Göttingeniin  ja  Berliniin  (vasta  v.  1889).  Wienin  kansain- 
välisessä maanviljelyskongressissa  1890,  jossa  yksi  osasto  työskenteli  maan- 
viljelysopetuksen  alalla,  lausuttiin  tieteellisten  koekenttien  ja  koenavettojen 
tarpeellisuus  välttämättömäksi  korkeimmille  maanviljelysoppilaitoksille,  sa- 
malla kuin  ei  enää  otettu  keskustelun  alaiseksikaan  kysymystä  siitä,  onko 
korkein  oppilaitos  myöskin  tarjoova  opetusta  maanviljelyksen  käytännölli- 
sessä harjoittamisessa.  Se  kysymys  on  jo  aikoja  ratkaistu  suurissa  kulttuuri- 
maissa, vaikka  riitaa  siitä  on  kestänyt  kauvan  ja  kestää  vieläkin  —  täällä 
etempänä. 

Selvempi  käsitys  korkeimmasta  maanviljelysopetuksesta  ei  näet  vielä 
ole  ehtinyt  laajemmin  levitä  muissa  pohjoismaissa,  paitse  Tanskassa,  jossa 
Köpenhaminan  suuri  Landbohöjskole  on  ensimäinen  teoreettinen  itsenäinen 
oppilaitos  Euroopassa,  perustettu  1858. 

Niihin  maanviljelysopistoihin,  joissa  opetus  on  vielä  teoreettis-käy- 
tännöllinen,  kuuluvat  nimittäin  m.  m.  Uituna  ja  Alnarp  Ruotsissa  sekä  Aas 
Norjassa.  Kun  Ruotsin  hallituksen  v.  1882  asettama  komitea  maanviljelys- 
koulujen järjestämistä  varten,  joka  v.  1884  antoi  mietintönsä,  ryhtyi  kysy- 
mykseen   käytännön   opetuksesta    korkeimmissa    maanviljelysoppilaitoksissa, 


*)  Huomattakoon  t&ssäkin  yhtäläisyys  maantniehemme  Kalmin  kanssa. 

niin  sen  jäsenistä  kaikki  paitsi  yksi  ehdottivat  käytännön  opetuksen  erotet- 
tavaksi teoreettisesta.  Tätä  vastaan  oli  silloin  vielä  m.  m.  Ultunan  opiston 
johtokunta  ja  luultavasti  tämän  mielipide  vaikutti  sen,  että  asia  raukesi 
valtiopäivillä,  ja  opistot  jäivät  tässä  kohden  entiselleen.  Mutta  sen  jälkeen 
on  Ultunan  johtokunta  v.  1890  pitämässään  kokouksessa  luopunut  vanhasta 
mielipiteestään,  ja  päättänyt  ehdottaa  hallitukselle,  että  käytännöllinen  ope- 
tus pääasiassa  erotettaisiin  opiston  ohjelmasta. 

Norjassa  on  tämä  kysymys  ollut  pohdittavana  v.  1887,  mutta  kun 
se  ei  silloin  päässyt  tyydyttäville  perille,  on  Det  kgL  Stlskab  for  Norges 
Vei  kesäkuussa  1894  ottanut  sen  jälleen  puheeksi.  Kysymyksen  pohjustaja 
seuran  puolesta,  maanviljelyskoulun  johtaja  Berndt  Holtsmark  vaati  ehdotto- 
masti, että  käytännöllinen  opetus  on  poistettava  korkeimmasta  opetuksesta, 
ja  keskustelussa  kaikki  puhujat,  sekä  teorian  että  käytännön  miehet,  yhtyi- 
vät siihen,  että  korkein  opetus,  jos  mahdollista,  olisi  annettava  pääkaupun- 
gissa joko  yliopistossa  tahi  itsenäisessä  korkeakoulussa  ja  joka  tapauksessa 
erotettuna  käytännöllisen  harjoituksen  opettamisesta.  ^) 

Kun  nyt  ryhdymme  tämän  kysymyksen  vaiheita  kotimaassa  seuraamaan, 
niin  hämmästyksellä  on  mainittava,  että  /.  V.  Snellman  tälläkin  alalla  on 
ollut  tien  viittaajana.  Jo  1855,  siis  ajalla  jolloin  maaseutuopistot  vielä  olivat 
ulkomailla  täydessä  voimassa,  kirjoittaa  hän  m.  m.:  «Helposti  ymmärrettä- 
vää on,  että  joku  oppilaitos  on  hankittava  agronoomien  kasvattamista  var- 
ten   .   Ja  sekä  taloudellisista  spstä  että  hyödyllisen  vuorovaikutuksen 

vuoksi  näyttää  epäilemättömältä,  että  sellaisen  oppilaitoksen  paikka  on  oleva 
siellä,  missä  yliopisto  on».  Hän  ehdottaa  samalla,  että  tuo  korkein  maan- 
viljelysopisto  olisi  laitettava  korkeimman  teknologisen  oppilaitoksen  yhtey- 
teen. ^)  Mutta  tätä  niinkuin  monta  muutakin  omaa  aikaansa  edellä  olevan 
Snellmanin  vaatimusta  ei  otettu  kuuleviin  korviinkaan.  Vaikka  näet  silloi- 
nen teollisuushallituskin  (manufakturdirekdonen)  yhtyi  hänen  mielipiteeseensä 
V.  1857,  niin  korkein  maanviljelysopetus  kuitenkin  asetettiin  Mustialaan. 
Sen  jälkeen  näemme,  että  186  7 -vuoden  valtiopäivillä  kaikki  säädyt  yksi- 
mielisesti päättivät  puolustaa  «täydellistä  opistoa  insinöörejä,  koneenraken- 
tajia, teknologeja,  arkkitehtejä,  metsänhoitajia,  maanviljelijöitä  ja  kauppiaita 


*)  Esitelmä  ja  keskustelu  aikakauskirjassa  »Tidskrift  for  det  norske   Landtbrug. 
udgivet  af  Det  kgl.  Selskab  for  Norges  Vei,  1894,  5:es  v. 
*)  J.  V.  Snellmans  Samlade  skrifter  IV,  siv.  610. 

varten».  Tähän  yhtyi  teollisuushallitus  uudelleen  v.  1869.  ^)  Sittenkin 
hallitus  järjestäessään  polyteknillisen  opistomme  jätti  tnaanviljelys-  ja  met- 
sänhoito-opetuksen entiselleen. 

Mutta  ammattimiehemme  ja  sanomalehdkirjallisuutemme  ei  ole  jättä- 
nyt asiaa  sikseen.  Alituisesti  on  kysymys  uudelleen  otettu  puheeksi.  Sen 
johdosta  hallitus  v.  1889  asetti  9-miehisen  komitean  silloisen  Mustialan 
johtajan  C.  A.  Zittingin  johdolla  antamaan  mietintöä  sekä  korkeamman 
opetuksen  siirtämisestä  Mustialasta  Helsinkiin,  että  alemman  opetuksen  uudes- 
taan järjestämisestä. 

Mustiala  on,  kuten  tunnettu,  tätä  nykyä  oppilaitos,  jossa  paitse  mei- 
jeriosastoa,  joka  tässä  ei  tule  puheeksi,  opetetaan  maanviljelystä  kahdella 
osastolla.  Ylemmän  osaston  oppilaista  muutamat  ovat  käyneet  lyseon  6 
luokkaa,  toiset  ovat  ylioppilaita,  kolmannet  ovat  jo  yliopistossa  suoritta- 
neet tutkintojakin,  ja  alemman  osaston  voutioppilailla  niinikään  on  ollut 
sangen  erilaiset  alkutiedot.  Samaten  on  oppilaitten  käytännöllinen  taito 
Mustialaan  tullessa  ollut  niin  erilainen,  että  muutamat  ovat  tulleet  sinne 
Helsingistä  suoraan,  toiset  ovat  tosin  asuneet  maalla,  mutta  eivät  koskaan 
itse  ottaneet  osaa  maatöihin,  kolmansilla  vihdoin  on  käytännöllinen  maan- 
viljelys ollut  täysin  tunnettu  asia.  Jokaisen  ajattelevan  ihmisen  luulisi  ym- 
märtävän, että  jo  teoreettinen  opetus  pedagogisessa  suhteessa  on  oleva 
sangen  vaikeaa  tänkaltaisille  oppilaille.  Mutta  lisäksi  tässä  opistossa  tulee 
samojen  opettajien  antaa  sekä  teoreettista  että  käytännöllistä  opetusta  kai- 
kille noille  erilaatuisille  oppilaille.  Ja  kun  opistossa  viime  aikoina  on  ollut 
maanviljelysoppilaita  8o:een  saakka,  niin  voinee  käsittää,  että  näitten  8o:n 
käytännöllinen  opetus  lyhyellä  ajalla  ei  voi  olla  suuren  arvoinen. 

Kaikesta  tästä  huolimatta  ja  katsomatta  muissa  maissa  saavutettuun  koke- 
mukseen, päätti  Komitea  pääasiallisesti  pysyä  vanhoillaan.  Tätä  mielipidettä 
vastaan  pani  ainoastaan  yksi  jäsen,  T:ri  Gösta  Grotenfelt  vastalauseen,  ehdottaen 
että  korkein  maanviljelysopetus  asetettaisiin  polyteknikkoon,  ja  sen  hän  teki 
niin  etevällä  ja  lämpimällä  tavalla,  että  hän  on  saanut  sekä  ammattimiehet 
että  yleisen  mielipiteen  puolelleen.  Mustialassa  kokoontuivat  maamme  maan- 
viljelyskoulujen johtajat  18^'^/]  091  keskustelemaan  Komitean  mietinnön  joh- 
dosta ja  tämä  kokous  yksimieiisesH  hylkäsi  Komitean  ehdotuksen.^)     1892 


*)  Nimimerkki   Praktikus:  Den  förestiende  omorganisationen  af  v&r  landtbruks- 
undervisning.     Helsingissä  1894. 

«)  Pöytäkirja  painettu  Helsingissä  1893. 

vuoden  kuluessa  oli  kysymys  keskusteltavana  Mustialan  opettajakoUegiossa 
ja  enemmistö  oli  täälläkin  Komitean  ehdotusta  vastaan.  Sittemmin  on  ky- 
symys ollut  esillä  lisätyssä  Maanviljelyshallituksessa,  joka  yksimuUsesti  on 
puolustanut  korkeimman  opetuslaitoksen  järjestämistä  polyteknikon  yhteyteen,  i) 
Vihdoin  on  mainittavaa,  että  viime  vuonna  kuollut  maanviljelyksemme 
edustaja  hallituksessa,  J.  Gripenberg,  joka  aluksi  oli  ollut  asian  vastustaja, 
oli  viime  aikoina  myöskin  muuttunut  sen  puolustajaksi.  Siis  tänään  ollaan 
jälleen  sillä  kannalla,  jolla  J.  V.  Snellman  oli  v.   1855! 

Mutta  mitkä  olivat  ne  syyt,  jotka  saivat  tuon  Komitean  enemmistön 
pysymään  tuolla  vanhentuneella  kannalla?  Ensiksikin  tuo  vanha  riitakysymys 
käytännön  opetuksen  erottamisesta.  Tohtori  Grotenfelt  näytti  Komiteassa 
miten  kokemus  sekä  Mustialassa  että  sen  tapaisissa  oppilaitoksissa  muuallakin 
(Ultunassa  ja  Alnarpissa  Ruotsissa,  Gemblouxissa  Belgiassa,  Hohenheimissa 
VVurttembergissä)  on  osoittanut,  että  käytännölliseen  opetukseen  ei  ehditä 
panna  enempää  aikaa  kuin  36 — 80  tuntia  vuodessa  ja  että  tuolla  vähäi- 
sellä ajalla  suuri,  puoleen  sataan  ja  enempäänkin  nouseva  oppilaslauma  ei 
voi  itse  ottaa  osaa  kaikkiin  käytännön  eri  haaroihin,  ja  että  oppilaan  erit- 
täinkin on  tämän  vuoksi  mahdoton  saada  käsitystä  maatalouden  johdosta. 
Jonka  vuoksi  tänkaltaisen  opiston  oppilaat,  jos  he  eivät  ole  muuta  opetusta 
käytännössä  saaneet,  ovat  useinkin,  ruvetessaan  hoitamaan  maatilaa,  kärsi- 
neet suuria  vahinkoja  ja  sen  kautta  saaneet  itse  ja  antaneet  muille  sangen 
huonon  käsityksen  teoreettisesta  opista  yleensä  ja  opistostaan  erittäinkin. 

Ne,  jotka  ovat  vaatineet  teoreettisen  opetuksen  erottamista  käytän- 
nöstä, ovat  siis  tehneet  sitä  yhtä  paljon  käytännön  eduksi  kuin  teorian.  He 
ovat  näet  samalla  vaatineet,  että  maanviljelysoppilaitokseen  ei  saisi  kukaan 
päästä  oppilaaksi,  ennenkuin  hän  on  vähintäin  kaksi  vuotta  käytännöllisesti 
opiskellut  maanviljelystä  jollakin  eteväksi  tunnetulla  maatilalla.  Kukin 
voi  arvata  sen,  että  tämä  opetus  on  toisenlaista  kuin  muutamia  tunteja 
opistossa.  Yksityisiä  maatiloja  hoidetaan  kannattavasti,  ja  semmoistahan 
tulevan  maanviljelijän  tulee  oppia,  jota  vastoin  Mustialan  hoidossa  on 
tähän  asti  otettu  huomioon  opetuksen  ja  kokeitten  vaatimuksia  niin  suu- 
ressa määrässä,  että  talous  on  jäänyt  syrjäasiaksi.  Yksityisellä  maatilalla 
oppilas  voi  omistaa  koko  aikansa  käytännön  oppimiseen  ja  on  useinkin 
yksin,  jota   vastoin    hänen    opistossa   tulee  jakaa  aikansa  kahtaalle  ja  sitä 


')  Maanviljelyshallituksen  lausunto.     Helsingissä  1893.     120  siv. 

paitse  käytännöllisissä  töissä  kilpailla  suuren  toverijoukon  kanssa  työaseista, 
koneista,  hevosista  j.  n.  e.  Kun  oppilas  sitten,  tutustuttuaan  maanviljelyk- 
sen käytännölliseen  puoleen,  tulee  opistoon  ammattinsa  teoreettista  puolta 
oppimaan,  niin  hän  tietysti  toisenlaisella  menestyksellä  harjoittaa  opinto- 
jaan, kuin  jos  hän  olisi  tullut  sinne  suoraan  oppikoulusta  ja  kaupunki- 
elämästä. 

Tämän  kaiken  Komitea  kyllä  näkjry  myöntävän,  mutta  arvelee,  että 
meillä  ei  vielä  olisi  tarpeellinen  määrä  maanviljelijöitä,  jotka  samalla  voisi- 
vat ja    haluaisivat    ottaa    oppilaita  ohjatakseen  käytännöllisessä  maanvilje- 


£ttä  tämä  väite  ei  pidä  paikkaansa,  todistaa  jo  sekin,  että  —  Ko- 
mitea itse  yksimielisesti  on  ehdottanut,  että  Mustialaan  ei  enää  pääsisi 
muuten,  kuin  näyttämällä  todistus  siitä,  että  on  yhden  vuoden  harjoittanut 
käytännöllistä  maanviljelystä  (mietintö  siv.  105 1),  sekä  se,  että  kaikki  am- 
mattimiehemme,  jotka  asiaa  ovat  julkisesti  käsitelleet^  ovat  vakuutetut  siitä, 
että  meillä  jo  olisi  kyllin  tilaisuutta  käytännöllisen  maanviljelyksen  oppimi- 
seen yksityisillä  tiloilla. 

Toinen  syy,  minkä  nojalla  Komitea  piti  korkeimman  maanviljelys- 
opetuksen  siirtämistä  Helsinkiin  ennenaikaisena,  oli  se,  että  se  arveli  että 
tänkaltaisessa  opetuslaitoksessa  meillä  ei  vielä  tätä  nykyä  tulisi  olemaan 
muita  oppilaita  kuin  ne,  jotka  aikoisivat  virkoihin  tällä  alalla,  ja  silloi- 
sen virkamiesluvun  nojalla  Komitea  laski  vuotuisen  oppilasluvun  siinä 
noin  3 — 4:ksi.  Nämä  laskut  eivät  kumminkaan  liene  kovin  varmoja.  En- 
siksikin näet  virkamiesten  luku  tällä  alalla  on  kasvanut  viime  aikoina 
vuosi  vuodelta  (1890  laski  Komitea  ne  6o:ksi,  1894  on  niitä  jo  84),  ja 
tämä  luku  tulee  kasvamaan  tietysti  yhäkin,  kuta  enemmän  meillä  yleisessä 
käsityksessä  selviää,  miten  tärkeä  tämä  ala  on  ja  miten  paljon  siinä  yhteis- 
voimin ja  etenkin  valtion  avulla  voidaan  ja  tulee  tehdä.  Tärkeätä  on  sil- 
loin, että  nämä  virkamiehet  saavat  perustavan  kasvatuksensa  kotimaassa, 
kotimaan  olojen  mukaisen.  Toiseksi  voimme  pitää  ihan  varmana,  että  niin 
pian  kuin  tänkaltainen  korkein  oppilaitos  saataisiin  kotimaahan  ja  Helsin- 
kiin ja  maanviljelys  sen  kautta  meilläkin  ikäänkuin  «korotettaisiin  muitten 
opintohaarojen  joukkoon»,  niin  siihen  tulisi  muitakin  oppilaita  kuin  virka- 
miesaspirantteja,  että  siis  moni  niistä  varakkaista  ja  tiedonhaluisista  nuorista 
suurtilojen  omistajistamme,  jotka  viime  aikoina  joko  ovat  opiskelleet  am- 
mattiaan   ulkomailla,  tahi  viipyneet  vuosikausia  yliopistossamme  tutkimassa 

estetiikkaa,  vieraita  kieliä  tahi  roomalaista  oikeutta,  sen  sijaan  tulisivat  Hel- 
singissä olevan  maanviljelyskorkeakoulun  oppilaiksi.  Joka  päivä  näemme 
merkkejä  kansamme  suuresta  opinhalusta,  siitä  emme  tarvitse  huolehtia; 
huolemme  on  vaan  kohdistuva  siihen,  miten  tuo  opinhalu  on  ohjattava  par- 
haimpaan, kansallemme  hyödyllisimpään  suuntaan. 

Onpa  luultu  senkin  estävän  korkeimman  opetuksen  asettamista  poly- 
teknikkoon, että  sinne  on  liian  suuret  vaatimukset.  Asian  laita  on  kui- 
tenkin se,  että  Komitea  itsekin  on  ehdottanut  vaatimukseksi  Mustialaan 
joko  lyseitten  täydellisen  kurssin,  tahi  ainakin  6  luokan  kurssin  ja  sen 
lisäksi  ylioppilastutkintoon  hyväksytyn  oppimäärän  äidinkielessä,  matema- 
tiikassa ja  fysiikassa.  Polyteknikossa  taas  on  muuten  aivan  samat  vaati- 
mukset, paitse  että  sinne  vaaditaan  7  luokan  kurssi.  Tässä  siis  erotus  on 
niin  vähäinen,  että  se  ei  voi  tehdä  suuria  esteitä.  Ja  toiseksi  tulee  pitää 
silmällä,  että  meidän  maanviljelyksemme  kohoaminen  vaatii  myöskin  sen 
harjoittajien  yleissivistyksen  kohottamista.  Tässä  huomautettakoon  myös 
siitä  tosiasiasta,  että  vuosien  1888 — 1892  välillä  Mustialan  korkeampaan 
osastoon  otetuista  95  oppilaista  42  oli  ylioppilaita. 

Jos  katselemme  oppilasmäärää  muitten  maitten  korkeimmissa  oppi- 
laitoksissa tällä  alalla,  niin  näemme  että  ainakin  1880-luvulla  se  ei  ole  use- 
ammissakaan maissa  ollut  opettajamäärään  eikä  menoihin  nähden  kovin 
suuri:  noin  2,  4,  7  oppilasta  opettajaa  kohti,  ja  valtiolle  on  kukin  oppilas 
tullut  maksamaan  keskimäärin  (i6:ssa  Euroopan  suurimmassa  laitoksessa) 
noin  1,500  Suomen  markkaa. 

Kun  siis  meillä  aluksi  tulisi  15  —  20  oppilasta,  niin  voitaisiin  olla 
tyytyväisiä  sekä  muitten  maitten  opistoihin,  että  omiinkin  oloihin  verraten. 
Silloin  näet  maanviljelyskorkealoulun  oppilas  ei  tulisi  valtiolle  maksamaan 
enempää  kuin  —  nykyisten  rättärikoulujen  oppilaat.  ^) 

Tahi  sallittakoon  vertaus  toiselta  alalta.  Yliopistossamme  on  sanskri- 
tissa ja  itämaisissa  kielissä  tätä  nykyä  opettajia  4,  ja  viime  vuosina  on 
näillä  ollut  tutkinnon  suorittaneita  oppilaita  keskimäärin  5  vuodessa,  jotka 
valtiolle  ovat  maksaneet  noin  4,000  markkaa  kukin! 

Mutta  sehän  on  aivan  toista,  huudahtanevat  ehkä  meidän  oppineemme, 
itämaisten  kielien  ja  sanskritin  professoreilla  ei  olekaan  yksinomaisena  tehtä- 
vänä opetuksen  antaminen,  vaan  myöskin  tieteensä  tutkiminen. 


O  Komitean  omien  laskujen  mukaan.     Katso  mietintö  siv.  25. 

Tähän  vastaamme,  että  sama  tulee  olla  asian  laita  myöskin  maan- 
viljelyskorkeakoulussa.  Suoranaista  opettamista  ei  pidetä  ulkomailla  eikä 
sitä  voitane  meiUäkään  pitää  maanviljelyskorkeakoulun  opettajien  ainoana 
tehtävänä,  vaikka  asian  valmistelijat  meillä  ovat  tähän  saakka  yksinomaan 
puhuneet  opetuksesta.  Tänkaltaisen  laitoksen  opettajilla  pitäisi  tietysti  myös- 
kin olla  tarkoituksena  tutkimusten  harjoittaminen  ja  sen  tulosten  tunnetuksi 
tekeminen  maanviljelijöille  yleensä.  Tämä  on  viime  vuosikymmeninä  käy- 
nyt Euroopassa  korkeimpien  maanviljelysopistojen  tärkeäksi  tehtäväksi,  ja 
niin  tulee  olla  meilläkin. 

Meidän  köyhässä  maassamme,  jossa  työvoimat  tieteen  alalla  ovat 
harvat  ja  jossa  siis  näitten  harvojen  hartioilla  sitä  suurempi  taakka  on 
painamassa,  olisi  jo  siinä  tuon  opiston  opettajilla  suuri  työ,  että  he  kukin 
alaUaan  koettaisivat  seurata  ulkomaisen  tieteen  työtä  ja  sitä  tehdä  meillä 
tunnetuksi.  Jos  meidän  maanviljelyksellämme  jo  varemmin  olisi  ollut  täl- 
laisia miehiä,  niin  ehkä  ei  hallituksemmekaan  olisi  maanviljelyksemme  «hy- 
väksi» tarvinnut  käyttää  suuria  summia  sillä  tavoin,  että  nyt  aljetaan  eri 
toimista  lausua  se  tuomio,  että  nuo  varat,  tuo  työ  on  pantu  turhaan  (esim. 
hevoshoidon  ja  karjarodun  parantamiseen,  tavattoman  kalliisiin  ja  vähiä  tu- 
loksia osoittaviin  maanviljelyskouluihin  y.  m.)* 

Mutta  Suomen  maanviljelys  ei  hyödy  yksin  siitä,  että  katsellaan,  mitä 
muualla  tutkitaan  ja  siellä  hyväksi  nähdään.  Meidän  täytyy,  jos  mieli  vält- 
tää suurempia  erehdyksiä  ja  edistyä  oman  maanlaatumme  ja  ilmanalamme 
mukaisesti,  tieteellisesti  tutkia  maanviljelystä  kotonammekin.  Hallitus  ei  voine 
meilläkään,  yhtä  vähän  kuin  muuallakaan,  vastedes  ryhtyä  suurempiin  toi- 
miin maanviljelyksemme  edistämiseksi,  jos  ei  se  voi  turvautua  omatakeisten, 
kotimaisten  tiedemiesten  neuvoihin.  Samaten  tulevat  kokeet  yksityisille 
maanviljelijöillemme  liian  kalliiksi,  jos  heidän  kunkin  täytyy  turvautua  ulko- 
maan tiedemiesten  tutkimuksiin.  Maanviljelyksemme  edistyminen  muitten 
maitten  rinnalla  vaatii  siis,  että  mekin  rupeamme  itsenäisesti  tutkimaan 
tämän  edistymisen  ehtoja,  hakemaan  sen  syntyjä  syviä.  Tässä  on  siis  suuri 
ja  tärkeä  tehtävä  tuolle  laitokselle,  joka  sekin  puolestaan  kannattaa  uhrauk- 
sia yleisistä  varoista.  Huomautettakoon,  että  tätä  varten  on  Komiteakin 
katsonut  tarpeelliseksi  ehdottaa,  että  yliopistoomme  asetettaisiin  yksi  yli- 
määräinen professori  maanviljelyskemiassa  ja  -fysiikassa. 

Paitse  sitä  että  meidän  maanviljelyksemme  samaten  kuin  muittenkin 
tarvitsee    tiu'vautua    omien    tiedemiestensä    tutkimuksiin,   on   se    sitä  paitse 

tätä  nykyä  vapaan  henkisen  johdon  tarpeessa.  Ei  milloinkaan  maanvilje- 
lyksemme ole  edistynyt  sima  määrässä  kuin  viime  vuosisadan  lopulla  ja 
tämän  alussa,  jolloin  maamme  etevimmät  tiedemiehet  vapaassa  yhdistyk- 
sessä ottivat  sitä  Turusta  johtaakseen.  Meidän  päivinämme  on  työjako 
tehnyt  sen,  että  emme  enää  voi  odottaa,  että  latinan  professori  tahi  suurin 
runoilijamme  istuisivat  esim.  perunavaliokunnassa.  Sen  vuoksi  meidän  täy- 
tyy saada  Helsinkiin  tiedemiehiä,  joilla  maanviljelysala  on  elämäntehtävänä, 
ja  jotka  täydellä  harrastuksellaan  kokoovat  kaikki  tällä  alalla  työskentelevät 
voimat  kaikkien  maanviljelysharrastuksien  ja  -seurojen  keskustaksi,  joka  vi- 
rastoista riippumatta  ottaa  maanviljelyksen  henkisen  johdon  käsiinsä.  Täl- 
laisen henkisen  johdon  puute  on  ammattimiesten  kesken  jo  vuosikymmeniä 
tunnustettu,  kuta  enemmän  vanha  Talousseuramme  alkoi  rajoittaa  toimensa 
yksinomaan  Turun  lääniin,  ja  se  käynee  tästä  lähtien  yhä  enemmän  sel- 
väksi, kun  tuon  seuran  voimakas  sihteeri  on  poissa.  Tätäkin  varten  pitäisi 
siis  tehdä  kustannuksia,  sillä  se  tuottaisi  varmaankin  moninkertaista  hyötyä. 
Edellisessä  esitetyistä  syistä  pidämme  siis  korkeimman  opetuslaitok- 
sen saamista  Helsinkiin  yleiselle  vaurastumisellemme  niin  tärkeänä,  että  sitä 
perustaessa  ei  saisi  peljätä  kustannuksia;  ennemmin  voisi  arvella,  kestävätkö 
meidän  varamme  yhäti  olla  semmoista  vailla,  eikö  meille  käy  kilpailu  muit- 
ten maitten  kanssa  maanviljelyksessä  mahdottomaksi  ilman  sitä. 

Mutta  olisivatko  sitten  kustannukset  niin  mahdottomia?  Vertauksen 
vuoksi  emme  voi  olla  kysymättä,  eikö  luulisi  että  maa,  jolla  on  varoja 
kannattaa  korkeampaa  musiikkiopistoa  22,000  markalla  ja  yhtä  tylsämielis- 
ten oppilaitosta  27,600  markalla,  voisi  suorittaa  korkeinta  maanviljelysope- 
tustaan  varten  —  17,002:  50  markkaa;  enemmästä  ei  ole  kysymystäkään. 
Maanviljelyshallituksen  ehdotusten  ja  laskujen  mukaan 
tulisi  maanviljelyskorkeakoulu  polyteknikon  yh- 
teydessä maksamaan  vuodessa Smk.     32,600:  — - 

Mustiala  jäljestettynä  keskikouluksi  (katso  siv.  392)     .      „       711703:  40. 

Korkeampi  meijeriopisto  Mustialassa „         4,280:  — 

Yhteen  Smk.  108,583:  40. 

Komitean  ehdotusten  ja  laskujen  mukaan  maksaisi  Mus- 
tiala järjestettynä  korkeakouluksi  ja  meijeriopis- 
toksi  vuodessa Smk.     86,080:  90. 

Erotus  siis  ainoastaan „       22,502:  50. 

Yhteen  Smk.  108,583:  40. 

Sekä  Maanviljdyshallitus  että  Komitea  ovat  tämän  lisäksi  edellyttä- 
neet, että  Helsinkiin  asetettaisiin  tieteellinen  koeasema  maanviljelystieteelli- 
siä  tutkimuksia  varten,  jonka  johtajan  palkkaa  ei  ole  ylläoleviin  laskoihin 
otettu.  Minun  mielestäni  voisi  kumminkin  aluksi  määrätä  tämän  koeaseman 
johtajan  samalla  myös  maanviljelyskemian  opettajaksi  aiottuun  korkeakou- 
luun, niinkuin  asianlaita  on  useassa  ulkomaan  maanviljelyskorkeakoulussakin, 
esim.  Haliessa.  Tämän  kautta  saataisiin  korkeakoulun  menot  vähenemään 
5,500  markalla,  joten  siis  tuo  ylempänä  oleva  erotus  ei  olisi  suurempi 
kuin  17,002:  50; 

Mutta  tähän  on  vielä  lisättävä,  että  tämä  uudestajärjestäminen  vaatisi 
uutisrakennuksiin,  korjauksiin  ja  lisättyjä  opetusvälikappaleita  varten 

Komitean  ehdotuksen  mukaan Smk.  145,950. 

Maanviljelyshallituksen  ehdotuksen  mukaan ,,  73iOoo. 

Jos  siis  korkein  opetus  siirretään  polyteknikkoon,  säästyy  tä- 
ten valtiolta „  72)950. 

Rahallisista  esteistä  ei  siis  voi  olla  puhettakaan. 

Ja  että  tämä  maallemme  tärkeä  asia  on  näin  onnellisessa  tilassa,  siitä 
sen  on  kiittäminen  asianomaisia  ammattimiehiä,  jotka  ovat  tyytyneet  siihen, 
että  tämä  korkein  oppilaitos  ainakin  vastaiseksi  yhdistettäisiin  polyteknik- 
koon, jossa  sillä  olisi  enimmäkseen  valmiita  huoneita,  opetusvälikappaleita 
ja  osaksi  opettajiakin. 

Ehdolla  on  näet  oUut: 

i)     Itsenäinen  opisto  Helsinkiin. 

2)  Yliopisto,  tahi 

3)  Polyteknikko. 

Ensimäinen  muoto  on  viime  vuosikymmenillä  Euroopassa  tullut  enin 
käytäntöön,  itsenäisiä  korkeakouluja  maanviljelystä  ja  sitä  lähellä  olevia 
ammatteja  varten  on  nimittäin  perustettu  esim.  Köpenhaminaan  1858,  Mi- 
lanoon 1870,  Wieniin  1872,  Parisiin  1876,  Berliniin  1881.  Onpa  meillä- 
kin ääniä  kuulunut  siihen  suuntaan,  että  tähän  päämäärään  olisi  pyrkiminen 
ja  että  olisi  saatava  yhteinen  opisto  maanviljelystä,  metsänhoitoa  ja  eläin- 
lääketiedettä varten.  Mutta  kun  tuo  tulisi  verrattain  kalliiksi  ja  mielipide 
tämänkaltaisen  opetuslaitoksen  tärkeydestä  ei  meidän  kehittymättömissä  oloissa 
vielä  ole  täysin  varma,  on  se  jäänyt  vastaiseksi. 

Lisäksi  tulee  vielä,  että  kokemukset  ulkomailla  eivät  vielä  ainakaan 
ole  saaneet  aikaan  yhteistä  mielipidettä  siitä,  onko  edullisempaa,  että  tuo 
opetus  tapahtuu  omassa  ammattiopistossa  vai  yliopistossa.  Painavia  syitä  on 
tuotu  molemmin  puolin,  ^)  painavampia  mielestäni  kuitenkin  ne,  jotka  puhu- 
vat yliopistojen  puolesta.  Niinpä  Kuhn,  luonnontutkija,  sanoo  m.  m.:  «Yksi- 
puolinen ammattisivistys  viepi  helposti  halpamaiseen  realismiin,  joka  kuo- 
lettaa korkeamman  harrastuksen,  vieroittaa  todellisesta  elämäntarkoituksesta 
ja  kasvattaa  luonteeseen  sydämmetöntä  alhaisen  hyödyn,  pelkän  rahanvoiton 
tavoittelemista.  Yliopisto-opetus  sitä  vastoin  antaa  maanviljelijälle  laajem- 
pia ja  korkeampia  näkökohtia.  Samalla  kuin  se  ammattitietojen  ohella 
edistää  hänen  valtiotieteellistä  ja  yleistä  sivistystään,  tekee  se  hänet  kelvolli- 
seksi myöskin  ammattinsa  ja  säätynsä  siveellisiä  tehtäviä  syvemmin  käsittä- 
mään ja  julkisessa  elämässä  menestyksellä  toimimaan;  siitä  tulee  hänelle 
suurinta  hyötyä  hänen  suhteessaan  kirkkoon,  kouluun,  kuntaan  ja  valtioon». 
Tämän  mukaisesti  hän  lausuukin  toivottavaksi,  että  maauviljelysoppilaat  jon- 
kun verran  kuuntelisivat  yliopistoluentoja  filosofian,  historian,  kirjallisuuden 
ja  etiikan  alalta.  Valtiotieteelliset  ja  kansantaloudelliset  aineet  kuuluvat 
hänen  mielestään  jo  ammattisivistykseen  ja  vaatimuksiin  hänen  opetuslai- 
toksessaan. ^) 

Samaa  mieltä  on  kansantaloustieteen  nestori  ja  erittäin  maanviljelys- 
taloustieteen  tutkija  Roscher  Leipzigissä.  Hänen  sanotaan  äskettäin  lausu- 
neen toivottavaksi  ei  ainoastaan  varojen  ja  voimien  säästämiseksi  vaan  myös 
korkeammista  sosiaalipolitisista  syistä,  että  ammattikorkeakoulut  ja  yliopistot 
yhdistettäisiin  «kansansivistyksen  yhtenäisyyden  vuoksi,  jotta  henkisen  edisty- 
misen johdossa  tähän  saakka  vallalla  olevien  kansanluokkien  (teologien, 
juristien,  lääkärien  y.  m.)  ja  tieteen  maailmassa  uusien  luokkien  välillä, 
jotka  nyt  nousevat  esille  (maanviljelijäin,  teknikkojen,  kauppiaitten),  ei  kas- 
vaisi toistensa  tuntemattomuudesta  ja  halveksimisesta  mitään  aukkoa».  ^) 
Että  nämä  Roscherin  mielipiteet  jo  ovat  saaneet  todellisuudessa  näkyvän 
muodon,  sen  ovat  sanomalehtemme  äskettäin  ilmoittaneet:  Leipzigin  yli- 
opisto on  päätetty  «laajentaa»  uudella  tiedekunnalla  korkeinta  ammattisivis- 
tystä varten  maanviljelyksessä  ja  metsänhoito-opissa. 


*)  Katso    m.    m.    Köhnin  ja    Settegastin    t,   m.  teoksia  sekä  Ernst  Möller,  Die 
Bildung  des  Landwirthes  und  der  höhere  Iandw.  Untenicht  in  Preussen,  1891.  Siv.  64. 
*)  KOhn,  usein  m.  t.  siv.  21,  90,  91. 
•)  Tidskrift  for  det  Norske  Landtbrug.     1894,  siv.  302. 

Tekisi  mieli  näitten  ylevien  lausuntojen  mukaisesti  nyt  ehdottaa  meillä- 
kin maanvDjelysopetuksen  asettamista  yliopistoon.  Kun  tänkaltainen  vaatimus 
kuitenkin  luultavasti  lykkäisi  jälleen  tämän  maallemme  tärkeän  asian  ratkai- 
sun epävarmaan  tulevaisuuteen,  täytyy  ensi  aluksi  tyytyä  vähempään.  Mutta 
toivomuksena  on  kuitenkin  lausuttava,  että  uuden  opiston  oppilailla  olisi 
tilaisuutta  saada  varsinaisten  ammattiaineitten  ohella  muutakin  opetusta,  kuin 
taloudellisessa  oikeudessa  ylimääräiseltä  opettajalta,  jolle  ehdotetaan  300 
markan  vuosipalkka!  Eiköhän  voisi  tehdä  jonkunlaisia  sovitteluja  yliopis- 
ton opettajien  kanssa,  niinkuin  esim.  Haliessa  on  tehty? 

2)  Keskikoulua 

Mihin  jäisi  siis  Mustiala,  on  moni  kysynyt  tämän  ehdotuksen  johdosta. 

Useissa  kulttuurimaissa  on  tultu  siihen  kokemukseen,  että  tarvitaan 
paitse  tieteellistä  korkeakoulua  ja  alempia  maanviljelyskouluja  myöskin  n. 
k.  keskikouluja.  Mustialan  korkeampi  osasto  on  meillä  koettanut  taval- 
laan yhdistää  korkeakoulun  ja  keskikoulun,  vaikka  semmoisella  menestyk- 
sellä, että  siihen  tätä  nykyä  kaikki  ovat  tyytymättömiä. 

Vaikka  tohtori  Gösta  Grotenfeltille  tulee  antaa  se  ansio,  että  hän  on 
etevällä  ja  pontevalla  tavalla  saattanut  sivistyneen  mielipiteen  ja  etenkin 
ammattimiesten  tajuntaan,  että  korkein  maanviljelysopetus  välttämättömästi 
on  saatava  yliopistokaupunkiin,  niin  on  kuitenkin  samalla  tunnustettava,  että 
hän  ajaessaan  hyvää  asiaansa  teki  sen  meidän  oloihimme  nähden  yksipuoli- 
sella tavalla,  ehdottaessaan,  että  Mustialan  opetuslaitos  lakkautettaisiin,  eikä 
mitään  keskikoulua  laitettaisi  tuon  korkeimman  opiston  ja  pienten  maan- 
viljelyskoulujen välille.  Emme  voi  oikeastaan  kummastella,  että  Komitea 
vastusti  tätä  ehdotusta,  vaikka  sillä  ei  ollutkaan  kovin  päteviä  syitä  sitä 
vastaan,  että  korkein  opetus  asetettaisiin  Helsinkiin.  Komitean  jäsenet,  joista 
suuri  osa  oli  suurtilallisia,  arvelivat  näet  luonnollisesti,  että  koko  maanvilje- 
lysopetusjärjestelmäämme  jäisi  aukko  ammottamaan,  joka  voisi  vahingolli- 
sesti vaikuttaa  maanviljelijäsäätyymme.  Maanviljelijäuralta  voisi  täten  siis 
vieraantua  se  suuri  osa  sivistyneestä  nuorisostamme,  joka  eroaa  jo  viiden- 
neltä luokalta  lyseoissamme  tahi  käypi  uutten  5-hiokkaisten  koulujemme 
läpi  (ja  jonka  luku  Maanviljelyshallituksen  hankkimien  tietojen  mukaan  viime 
vuosina  on  noussut  yli  200  vuodessa).  Ei  näet  näitten  alati  kasvava  luku 
aina    voi    mahtua    rautateittemme   ja   postimme  viroista  kilpailemaan,  eikä 

myöskään  voi  ajatella  että  he  kävisivät  alemmissa  maanviljelyskouluissa, 
joitten  kurssit  on  asetettu  kansakoulun  läpikäyneitä  varten.  Näitähän  sitä 
paitse  Mustialan  nykyisistäkin  oppilaista  ovat  toiset  puolet,  ja  lisäksi  on 
varsin  luultavaa,  että  moni  ylioppilaskin,  joka  aikoisi  maanviljelijäksi,  syystä 
tahi  toisesta  kävisi  ennemmin  alemmassa  opissa,  kuin  se,  minkä  korkeakoulu 
Helsingissä  tarjoo.  Maanviljelyshallitus,  joka  on  ehdottanut  että  Mustiala 
muodostettaisiin  jonkunlaiseksi  keskikouluksi,  ja  tarpeen  vaatiessa  sen  lisäksi 
myös  Kurkijoen  opisto,  on  mielestämme  siis  tehnyt  kaksinkertaisen  palve- 
luksen maanviljelysopetuksellemme.  Ensiksikin  se  on  sen  kautta  toivoak- 
semme pelastanut  korkeakoulun  kohtalon,  poistamalla  sen  syyn,  joka  kai- 
kesta päättäen  on  ollut  vastustajain  silmissä  pahin  loukkauskivi.  Ja  toiseksi 
se  on  pitänyt  huolta  siitä,  että  maanviljelijäsäätyymme  pääsee  virtaamaan 
yhä  suurempi  määrä  sivistynyttä  nuorisoa,  jota  se  tätä  nykyä  niin  suu- 
resti kaipaa. 

Näissä  keskikouluissa  teoreettinen  opetus  tulisi  laajuuteen  nähden  ole- 
maan jonkun  verran  vähempi  kuin  tätä  nykyä  Mustialassa,  mutta  sen  sijaan 
olemaan  perusteellisempi.  Sen  kautta  sekä  koska  alempi  osasto  poistettai- 
siin, voitaisiin  opettajavoimia  ammattiaineissa  koko  joukon  vähentää,  ilman 
että  opetus  siitä  tulisi  huonommaksi. 

Maanviljelyshallituksen  ehdotusta  vastaan  on  kuitenkin  muutamia  muis- 
tutuksia tehtävä. 

Ensiksikin  tänkaltaisissa  opistoissa,  jotka  kasvattavat  oppikoulujen  5 
luokkaa  läpikäyneitä  nuorukaisia  täysikasvuisiksi  kansalaisiksi,  tulisi  välttä- 
mättömästi  olla  opetusta  muussakin,  kuin  pelkästään  ammattiaineissa, 
jotta  ne  voisivat  antaa  oppilailleen  korkeampaa  sivistystä  ja  aatteellisem- 
piakin, kuin  pelkkiä  leipäharrastuksia.  Näissä  kouluissa  olisi  siis  mie- 
lestämme tarpeen  yksi  opettaja  ehdotettujen  pelkkien  ammattiopettajien 
lisäksi,  joka  opettaisi  äidinkieltä.  Suomen  historiaa  ja  yhteiskuntaoppia 
sekä  kansantaloutta.  Tämä  vastoin  maanviljelyshallituksen  ehdotusta,  y^^^^r; 
mukaan  kansantalous  olisi  kerrassaan  poistettava  oppisuunnitelmasta  —  mistä 
syystä,  sitä  ei  selitetä.  Tässä  huomautettakoon  että  Saksassa  näitä  vastaa- 
vissa kouluissa  opetetaan  m.  m.  Saksan  ja  Englannin  tahi  Ranskan  kieltä, 
maantietoa,  historiaa,  piirustusta  ja  laulua. 

Maanviljelyshallituksen  ehdotus  Mustialan  muodostamisesta  keskikou- 
luksi on  mielestämme  sitä  paitse  toisessakin  suhteessa  jäänyt  keskieräi- 
seksi.     Maanviljelyshallitus    on    näet    puolustaessaan    korkeimman    opetuk- 

sen  sijoittamista  HelsiDkiin,  todistanut  m.  m.  että  Mustialan  tila  tulee  val- 
tiolle hyvin  kalliiksi,  kun  sitä  noin  suurena  kuin  se  on,  on  hoidettava 
opetusvälikappaleena,  koeasemana  ja  malliviljelyksenä,  jonka  vuoksi  talou- 
dellista näkökantaa  ei  ole  voitu  pitää  silmällä.  Laskujen  mukaan  on  tila 
tätä  nykyä  noin  miljoonan  arvoinen  ja  sen  nettotulo  on  viime  vuosina  las- 
kettu kirjanpidossa  8,000  markaksi.  Tämä  voitto  on  kuitenkin  saatu  ainoas- 
taan siten,  että  valtio  on  tilan  viljelyä  varten  suorittanut  vv.  1882  —  92 
lisärahoja  keskimäärin  yli  15,000  markkaa  vuodessa!^)  Tässä  lienee  pai- 
kallaan se  vertaus,  minkä  tohtori  Grotenfelt  on  laatinut  niitten  Euroopan 
korkeampien  maanviljelysopistojen  maatilojen  laajuuden  välillä,  jotka  ovat 
Mustialan  tavoin  järjestetyt.     Siitä  näemme,  että 

9:llä  maan viljelyso pistolla  on  noin  70 — 500  ha  maata 

AlnarpiUa  Ruotsissa             „      „  556    „  „ 

Ultunalla         „                     „      „  693    „  „ 

Mustialalla      „                     „      „  6,296    „  „ 

Ja  että  Mustiala  meidänkin  oloihimme  nähden  on  tavattoman  suuri, 
arvaa  siitä,  että  meidän  maatiloistamme  ei  ole  3  %  semmoisia,  joilla  olisi 
vähintäin  100  ha  maata. 

Asian  näin  ollen  mielestämme  olisi  ollut  syytä  ehdottaa,  että  Mus- 
tialasta  suuri  osa  maata  erotettaisiin,  jonka  kautta  saataisiin  melkoinen  säästö, 
jolla  voitaisiin  hankkia  Helsingin  läheisyyteen  ajanmukainen  koekenttä  ja 
siten    rahallisessa  suhteessa  helpottaa  kysymyksessä  olevia  uudistusyrityksiä. 

Lisäksi  tämä  Mustialan  tilusten  vähentäminen  arvatenkin  saisi  aikaan 
sen,  että  tila  ei  tarvitseisi  noita  suuria  ylimääräisiä  summia  valtionvaroista, 
kun  tähän  asti. 

Toinen  tärkeä  etu  tästä  tilusten  vähentämisestä  olisi  se,  että  pie- 
nempi tila  olisi  soveliaampi  opctusvälikappalecksi,  syystä  että  oppilaat  sen 
johtoa  ja  hoitoa  paremmin  voisivat  seurata  ja  että  he  saisivat  nähdä  sem- 
moisen tilan  hoitoa,  joka  ei  laajuuteen  nähden  kovin  paljo  eroaisi  meUlä 
tavallisista.  Opetus  siis  tulisi  toivottavasti  paljoa  paremmaksi,  kuin  se  tä- 
hän saakka  on  ollut.  Tämä  pienempi  tila  säästäisi  sitä  paitse  johtajalta 
paljo  voimia  ja  aikaa,  jotka  nyt  on  täytynyt  panna  äärettömien  tilusten 
johtoon,  opetuksen  haitaksi. 


^)  Maanviljelyshallituksen  lausunto,  siv.  17. 

Vihdoin  tahtoisin  esittää  yhden  näkökohdan  asianomaisten  harkitta- 
vaksi. Meillä  on  maanviljelysopistojen  maita  aivan  uhalla  tahdottu  hoitaa 
komeasti,  huolimatta  kannatta  vaisuudesta,  muka  jotta  niistä  saataisiin  «malli- 
maanviljelyksiä».  Mutta  ovatko  todella  semmoiset  maanviljelykset  opetuk- 
selle sopivia  malleja,  joissa  ei  kannattavaisuutta  pidetä  tärkeimpänä?  Eikö 
juuri  siitä  syystä  esim.  Mustialasta  tulleitten  nuorten  maanviljelijäin  maine 
ole  huono,  että  he  eivät  aluksi  yleensä  ole  voineet  hoitaa  maatiloja  niin 
että  ne  kannattaisivat?  Settegast  on  päinvastoin  asettanut  maanviljelys- 
opistojen  maanviljelykselle  kannattavaisuuden  tärkeimmäksi.  Hän  sanoo  tästä  : 

«Roska  maanviljelyksen  päätarkoitus  on  korkeimman  tulon  hankkimi- 
nen, niin  voipi  maatila,  joka  on  aiottu  maanviljelyskoulua  varten,  vasta  sil- 
loin vaatia  itselleen  mallimaatilan  nimeä,  kun  sen  hoidossa  alinomaa  pide- 
tään silmällä  kannattavaisuutta.  Minä  asetin  vaatimukseksi  oppilaitokseni 
maatilalle,  että  sen  tuli  seistä  itsenäisyyden  ja  kokemuksen  pohjalla.  Se 
ei  saisi  ottaa  vastaan  ylimääräisiä  varoja  valtiolta^  vaan  itsestään  ja  omilla 
varoillaan  tulisi  sen  kohota  ja  kulkea  Hensä^  kokemuksen  varmalla  pohjalla.  ^) 


n.    Alempi  maanviljelysopetus. 

Samaten  kuin  vanhat  korkeammat  maanviljelysopistot  tarjosivat  ope- 
tusta tulevien  suurtilojen  omistajia  tahi  hoitajia  varten,  samaten  olivat  van- 
hat alhaisemmat  maanviljelyskoulutkin  yksinomaan  suurtiloja  varten,  kasvattaen 
niille  rättäreitä,  pehtoreita,  vouteja,  tahi  millä  nimellä  ne  missäkin  kulki- 
vat. Niin  oli  asian  laita  varemmin  Ranskassa  (1840-luvulla),  Saksassa  (1830 
—  50),  Itävallassa,  Ruotsissa  ja  Suomessa  (1850— 70-luvuilla).  Kaikkialla 
ajateltiin  etupäässä  suurtiloja  ja  toivottiin,  että  järkiperäisempi  maanviljelys 
näiltä  leviäisi  pienitiloille.  Mutta  niin  ei  ole  käynyt  Pienempitilalliset 
ovat  tämän  ajan  kuluessa  hoidelleet  tilojaan  isiensä  tavalla.^)  Tuli  sitten 
Keski-Euroopan  maanviljelykselle  kova  aika  1870-luvulla,  joka  sai  hallituk- 
set ryhtymään  täydellä  voimalla  maanviljelijäin  ja  nyt  erittäin  myös  pieni- 
tilallisten^    (talonpoikien,    arentimiesten,    torpparien)    asemaa   parantamaan. 


*)  Settegast,  Eriebtes  und  Erstrcbtcs.  siv.  126—127. 

')  Oivallisena  esimerkkinä  siitä  kerrotaan,  että  vielä  siihen  aikaan  kuin  Mustia- 
lamme  vietti  juhlaansa  50  vuotisen  vaikutuksensa  johdosta,  saivat  erään  sen  läheisyy- 
dessä olevan  pienitilallisen  lehnjät  juoda  —  n.  k.  .Kemijärven  portteria." 

Entisiä  rättärikouluja  koetettiin  parannella,  ja  uusia,  erityisesti  itsenäisiä 
maanviljelijöitä  varten  aiottuja  opetusmuotoja  keksittiiD.  Niinpä  Ranskassa 
lain  kautta  v.  1875,  Espanjassa  v.  1881,  Italiassa  v.  1882,  Venäjällä  v. 
1883,  Saksassa  ja  Itävallassa  lisätyt  n.  k.  talvikoulut  ja  VVanderlehrerit 
1870-  ja  erittäinkin  1880-luvulta,  Hollannissa  1890-luvulla,  Norjassa  yksi- 
tyiset talvikoulut  i88o-luvulta,  Ruotsissa  talvikurssit  lain  kautta  v.  1887. 
ja  Suomessa  ensimäinen  alempi  oppilaitos  itsenäisiä  pienitilallisia  varten  v. 
1889  (Harjun  koulu  Haminan  läheisyydessä). 

Tähän  saakka  on  siis  Suomessa  alempi  maanviljelysopetus  pysynyt 
tuolla  vanhalla,  ylimysvaltaisella  kannalla,  kasvattaen  enimmäkseen  rättä- 
reitä  ja  vouteja,  (joitten  opetus  viime  aikoina  on  valtiolle  tullut  maksamaan 
noin  1,500  markkaa  oppilasta  kohti).  Koulukomitean  tehtävänä  oli  siis  saada 
opetus  enemmän  itsenäisiä  pienitilallisia  varten.  Miten  on  Komitea  tämän 
tehtävänsä  suorittanut? 

Perusteluissaan  se  puhuu  kyllä  asian  hyväksi  ajanmukaisesti,  mutta 
ehdottaa: 

i)  Pienitilallisia  varten  n.  k.  talvikursseja,  joita  ei  kumminkaan  Ko- 
mitean mielipiteen  mukaan  vielä  pitäisi  asettaa  useampia  kuin  kolme  uutta 
(silloin  oli  jo  Harjun  talvikurssit),  ja  nekin  nykyisten  Söderkullan,  Orisma- 
lan  ja  Korsholman  rättärikoulujen  yhteyteen  (siis  Etelä-  ja  Länsi-Suomeen). 

2)  Työvouteja  ja  isäntärenkejä  varten  yksivuotisia  maanviljelyskouluja 
20  uutta,  niistä  enemmän  kuin  puolet  maamme  länsi-  ja  etelä-osiin. 

3)  Rättäreitä^  pehtoreita  ja  muita  maanviljelijöitä  varten  nykyisiä 
2 -vuotisia  maanviljelyskouluja,  joitten  lisäksi  pitäisi  perustaa  Mustialan  alem- 
man osaston  lakkauttamisen  vuoksi  kaksi  uutta,  toinen  Turun,  toinen  Uu- 
denmaan lääniin. 

Maanviljelyshallitus  on  lausunnossaan  ainakin  jonkun  verran  poikennut 
tästä,  ja  ehdottaa: 

i)  Nuorukaisia  varten^  joitten  vanhemmat  ovat  torppareita^  käsityö- 
läisiä tahi  muita  samankaltaisia  maalla  asuvia  henkilöitä,  alempia  2 -vuotisia 
teoreettis-praktillisia  maanviljelyskouluja,  joitten  tarkoituksena  on  etupäässä 
kasvattaa  työvouteja  ja  rättäreitä,  (s.  o.  nykyiset  maanviljelyskoulut,  ja  sa- 
moja lisäksi  yksi  Uudenmaan,  Tunm,  Hämeen  ja  Kuopion  lääneihin). 

2)  Nuorukaisia  varten^  joitten  vanhemmat  ovat  tilallisia^  n.  k.  maan- 
mieskouluja,  s.  o.  teoreettisia  talvikursseja,  mutta  aluksi  ainoastaan  2  uutta, 
nim.  Söderkullan  ja  Orismalan  maanviljelyskoulujen  yhteyteen. 

5)  Nii/ä  seutuja  varten^  joissa  maanviljelys  on  erittäin  alhaisella  kan- 
nalla^ väliaikaisia  i -vuotisia  maannljelyskouluja,  jotka  vähitellen  ovat  laven- 
nettavat täydellisiksi  (2 -vuotisiksi),  nim.  Kajaanin,  Nurmeksen  ja  Salmin 
kihlakuntiin  sekä  Ahvenanmaalle. 

Ylläolevia  ehdotuksia  vastaan  täytyy  tehdä  useita  muistutuksia. 

Ensiksikin  täytyy  syrjästä  katsojaa  hämmästyttää  tuo  Komitean  ehdo- 
tus uusien  koulujen  sijoittamisesta^  jonka  mukaan  i)  ja  3):nen  ryhmän  kou- 
lut kaikki  ja  2):sen  ryhmän  kouluista  enemmän  kuin  puolet  tulisivat  etelä- 
ja  länsi-osiin  maatamme.  Maanviljelyshallituksen  ehdotus  tässä  kohden  on 
paljoa  parempi,  vaikka  senkin  mukaan  olisi  sijoitettava  aluksi  6  uutta  kou- 
lua länsi-  ja  etelä-osiin  ja  3  uutta  itä-osiin  maata.  Entisten  kanssa  yhteen 
tulisi  siis  tämän  jälkimäisenkin  ehdotuksen  mukaan  melkein  kaksi  kertaa 
niin  monta  maanviljelyskoulua  olemaan  maamme  etelä- ja  länsi-osissa  (13), 
kuin  sen  itä-  ja  pohjois-osissa  (8).  Jo  tästäkin  seikasta  voinee  nähdä,  että 
ehdotuksia  laatimassa  ei  ole  ollut  tarpeeksi  semmoisia  henkilöitä,  jotka 
tuntisivat  kaukaisten  seutujen  ja  näitten  etupäässä  pienitUallisten  tarpeita. 
Eivät  viime  hallavuodet  eivätkä  näitten  antamat  kovat  kokemukset  ole  voi- 
neet suuremmassa  määrässä  herättää  asianomaisten  huomiota  näihin  seu- 
tuihin. Eivätkä  äskettäin  paljastetut  taloudelliset  mätähaavat  itä-seuduillamme 
ole  voineet  kolkuttaa  heidän  sydämmiään.  Ja  kuitenkin  kaikki  tunnustanevat, 
että  taloudellinen  sivistys  on  ainoa  pysyviä  parannuksia  tuottava  keino  niin 
toista  kuin  toistakin  pahaa  vastaan.  Tässä  sopinee  vielä  huomauttaa  siitä 
huhusta,  että  naapurimme  idässä  ovat  aikeissa  perustaa  vapaan  alemman 
maanviljelyskoulun  maamme  rajojen  sisäpuolelle,  johon  ei  muka  venäjän- 
kielen taitamattomuus  estäisi  pääsemästä. 

Näistä  syistä  emme  voi  siis  uskoa,  että  hallituksemme,  kun  se  ryh- 
tyy asiata  ratkaisemaan,  voi  tehdä  sitä  noitten  ehdotubien  mukaan,  vaan 
että  se  tulee  enemmän  katsomaan,  mitkä  seudut  etupäässä  ovat  maanvilje- 
lysopetuksen  tarpeessa,  missä  jo  ennestään  on  kouluja  ja  missä  maanvilje- 
lys on  alhaisimmalla  kannalla. 

Toiseksi  on  tuo  Komitean  kouluryhmittely  herättänyt  ansaittua  huo- 
miota sen  kautta,  että  se  perusteluistaan  huolimatta  niin  suuressa  määrässä 
on  pitänyt  silmällä  suurtilallisten,  eli  oikeammin  herraskartanoitten  etua. 
Komitean  ehdotuksen  mukaan  tulisi  näet  meillä  olemaan  34  alempaa  oppi- 
laitosta etupäässä  työvouteja,  isäntärenkejä,  rättäreitä  ja  pehtoreita  varten 
ja  vastaiseksi  ainoastaan  4  oppilaitosta  (niistä  2  suomenkielistä)  yksinomaan 

pienitilallisia  varten.  Tätä  vastaan  ei  tarvittane  paljo  todisteita,  se  osa  Ko- 
mitean mietintöä  on  meidän  päivinämme  kuolleena  syntynyt.  Nykyaika  ei 
enää  voi  kärsiä  sitä,  että  herraskartanojen  omistajat  eivät  itse  perehdy 
maatilansa  hoitamiseen,  vaan  vaativat  valtiota  opettamaan  heille  rättäreitä. 
Alempien  maanviljelyskoulujen  tarkoituksena  tulee  tietysti  emi  sijassa  olla 
opetuksen  tarjoominen  itsenäisille  maanviljelijöillemme^),  sille  kansanluo- 
kalle, joka  meillä  Suomessa  kantaa  päivän  helteen.  Se  se  tätä  nykyä  tar- 
vitsee ammattisivistystä  ja  sille  yhteiskunnan  tulee  kiirehtiä  tuota  tarvetta 
tyydyttämään,  tapahtukoonpa  se  sitten  missä  muodossa  tahansa.  Tämä  on 
ollut  selvänä  teorian  miehille  jo  monta  vuosikymmentä  esim.  Saksassa, 
missä  Settegast  sitä  vaati  1870-luvulla,  ja  Itävallassa,  missä  samaan  aikaan, 
V.  1876,  maanviljelyskouluopettajain  kokouksessa  tehtiin  se  päätös,  että 
maanviljelyskoulut  ovat  ensi  sijassa  tilanomistajain  poikia  varten.  Ja  tältä 
näkökannalta  on  Maanviljelyshallituksemmekin  tehnyt  ryhmittelyn,  poiketen 
kerrassaan  Komitean  ehdotuksesta,  vaikka  ei  sekään  mielestämme  lopulli- 
sissa ehdotuksissa  näy  sen  verran  astuvan  pois  vanhemmasta  katsantota- 
vasta, että  se  tarpeeksi  tyydyttäisi  itsenäisiä  maanviljelijöitä. 

Silmällä  pitäen  siis  tuota  näkökantaa,  että  alemman  maanviljelysope- 
tuksen  täytyy  olla  tarkoitettuna  etupäässä  tulevia  tilallisia  varten  (eihän  mi- 
kään voi  eikä  tahtonekaan  siltä  estää  sitä,  että  osa  oppilaista  antautuukin 
olojen  pakosta  aluksi  taikka  iäksc^enkin  pehtoriksi,  voudiksi  y.  m.  s.)  tah- 
toisin puolestani  ryhmittää  tämän  opetuksen  siihen  muotoon  katsoen,  jossa 
sitä  olisi  tarjottava. 

Ehdottaisin  siis: 

i)  Vaikuttamassa  olevia  2'vuotisia  teoreettis-käytännöllisiä  maanvilje- 
lyskouluja (kehittymättömimpiin  maanosiin  väliaikaisesti  i -vuotisia); 

2)  Talvikursseja  eli  maanmieskouluja;  sekä 

3)  Kiertäviä  opettajia  (VVanderlehrer). 

i)  Teor eettis- käytännölliset  koulut. 

Että  nykyisiä  2 -vuotisia  kouluja  tätä  nykyä  tarvitaan,  todistavat  par- 
haiten seuraavat  numerot: 


*)  Näihin  luemme  tässä  paitsi  talonpoikia  my5s  arentimicliiS,  torppareita  y.  m. 
s.,  jotka  hoitavat  maanviljelystä  itselleen. 


Maanviljely sopetns  meillä  ja  muualla. 


399 


AllaroaiDittuibin  alempiin  maanviljelyskouluihin  oli  v.  1893 


SöderkuUa 
Tuorla     . 
Osara .     . 
Haga  .     . 
Harju  •     . 
Otava  •     . 
Leväinen 
Simananniemi 
Korsholm 
Tarvaala  . 
Orismala  . 
Koivikko  . 
Kurkijoki 
Mustiala  . 


akijoita 

avonaisia  paikkoja 

36 

13 

27 

9 

25 

10 

7 

4 

72 

34 

28 

10 

»4 

8 

13 

8 

13 

10 

9 

6 

29 

9 

27 

13 

75 

35 

107 

17 

Yhteen     496 


186  1) 


Yksin  Harjun  vakinainen  koulu  on  vaikutus-ajallaan  1889 — 1895  247 
hakijasta  voinut  ottaa  ainoastaan  99.  Tänä  syksynä  näyttää  ainakin  parista 
esimerkistä  päättäen  asian  laita  olleen  vielä  pahempi.  Harjuun  oli  74  ha- 
kijaa, sijaa  2 4:11  e,  Otavan  kouluun  42  hakijaa,  mutta  sijaa  vaan  idille  ja 
Orismalaan  62  hakijaa,  i6:lle  sijalle.  Niitä  on  siis  laitettava  useampia, 
mutta  että  uudet  olisivat  sijoitettavat  niin  yksipuolisesti,  kuin  on  ehdotettu, 
sitä  emme  voi  pitää  edullisena.  Toivomme  siis  että  hallitus  tässä  suh- 
teessa tulee  pitämään  silmällä  koko  maamme  tarvetta. 

Mitä  näitten  koulujen  opetukseen  tulee,  niin  sekä  Komitea  että  Maan- 
viljelyshallitus  on  ehdottanut  että  ne  vastakin  tulisivat  tarjoomaan  enem- 
män käytännöllistä  opetusta  oppilailleen,  joitten  luullaan  olevan  etupäässä 
tilattomia  ja  toivotaan  rupeavan  rättäreiksi  ja  voudeiksi  suurtilallisille.  Kun 
mielipiteeni  mukaan,  jota  kannattaa  monikymmenvuotinen  kokemus  ulko- 
mailla sekä  tietääkseni  ainakin  Harjun  nykyinen  johtaja,  koulujen  ei  tule 
opettaa    nimenomaan    rättäreitä,    vaan    olla  opetuslaitoksia  maanviljelijöitä 


*)  Praktikus,    Den    f?)resli\eiide    omorganisationcn    af  landtbruksundervLsningen 
landet,  siv.   14. 

varteo,  joitten  tulee  hankkia  cnitnmän  käytännöllisyytensä  yksityisillä  (omilla 
tahi  maitten)  tiloilla,  niin  näitten  koulujen  opetussuunnitelmassa  olisi  saa- 
tava aikaan  muutamia  muutoksia  siihen  suuntaan,  että  se  tulis  enemmän 
teoreettiseksi. 

Ensiksikin  on  otettava  huomioon  yksi  puoli  alempien  maanviljelys- 
koulujemme  järjestämisessä,  jota  asianomaiset  eivät  näy  ottaneen  keskustelun 
alaiseksikaan,  nim.  kysymys  «humanististen»  oppiaineitten  asemasta  koulu- 
ohjelmassa. Nykyisissä  2*vuotisissa  kouluissamme,  joihin  ei  ole  vaadittu 
kansakoulun  läpikäymistä,  ei  opeteta  ammattiaineitten  ohella  muuta  kuin 
kirjoitus-  ja  yksinkertaisempaa  laskutaitoa.  Kuinka  kaavamaisesti  Maan- 
viljelyshallituskin  on  pysynyt  vanhassa  ohjelmassa  yleensä,  näkee  m.  m. 
siitä,  että  vaikka  se  nyt  ehdottaakin  sisäänpääsyvaatimukseksi  näihin  kou- 
luihin suoritetun  kansakoulukurssin,  kumminkin  tuo  kujoitus-  ja  laskutaidon 
opetus  on  pysytetty  ohjelmassa.     Onkohan  se  ollut  epähuomiosta? 

Mutta  epähuomiosta  eivät  «humanistiset»  oppiaineet  ole  jääneet  näistä 
kouluista  pois,  sillä  Maanviljelyshallitus  sanoo  tästä  asiasta  nimenomaan: 
«Epäilemättä  kuuluu  tietysti  maanviljelyskoulun  ulkopuolelle  tarjota  ope- 
tusta kaikenlaisissa  alkeisoppiaineissa,  joita  sopivammin  voidaan  oppia  ylei- 
sissä kouluissa.» 

Tätä  emme  me  ainakaan  voi  pitää  niin  varmasti  epäilemättömänä, 
kuin  itse  ammattimiehet  meillä  näkyvät  sitä  tekevän.  Sillä  mitenkä  voi 
ajatella,  että  meidän  maanviljelijämme  tässä  suhteessa  tulisivat  toimeen 
ilman  humanistisia  tietoja,  kim  suuret  ja  vanhat  kulttuurikansat  pitävät  niitä 
välttämättöminä? 

Luultavasti  siitä  syystä,  että  näitä  kouluja  meillä  tähän  saakka  ja  yhä 
vieläkin  on  katsottu  etupäässä  rättärikouluiksi,  joitten  oppilaitten  pitäisi 
vaan  tehdä  suurtilallisten  päivätyötä,  jättäen  isänmaan  asiat  ja  elämän 
aatteellisempi  puoli  isäntiensä  huolenpitoon. 

Mutta  ne,  jotka  katsovat  näitä  kouluja  ensi  sijassa  itsenäisiä  maan- 
viljelijöitä varten  aiotuiksi,  ajattelevat  tässäkin  kohti  toisin.  Niinpä  esim. 
Saksassa  jo  v.  1865  eräässä  maanviljelyskoulujohtajien  kokouksessa  lausut- 
tiin, että  «maanviljelysoppilaitosten  tulee  olla  kouluja,  ja  tämä  sana  sisäl- 
tää sekä  opetusta  että  kasvatusta.  Sen  tulee  antaa  hengen  sivistämistä  ja 
luonteen  kehittämistä  pedagoogisen  opetuksen,  pedagoogisen  kurinpidon  ja 
pedagoogisen  rakkauden  kautta».  Niinikään  Settegast  tunnetussa  teoksessaan 
«Die  Landwirthschaft  u.  ihr  Betrieb»  (1874 — 1885)  sanoo,  että  «juuri  ai- 

haisinunassa  maanviljelyskoulussa  on  hyvin  tärkeää,  että  herätetään  tulevien 
talonpoikien  sielussa  rakkautta  elämän  ihanteisiin,  että  koetetaan  hänelle 
varata  omaisuutta,  joka  myöhemmin  voi  ahtaimmissakin  oloissa  olla  lohdu- 
tuksena ja  vahvistajana».  Nämä  edellisinä  vuosikymmeninä  lausutut  vaati- 
mukset olivat  jo  ennen  mainitun  Wienin  kongressin  aikana  (1890)  useim- 
missa maissa  (niinkuin  Ranskassa,  Saksassa,  Itävallassa,  Tanskassa)  tosi- 
oloissa  pantu  toimeen,  niin  että  niistä  ei  enää  nostettu  kysymystäkään. 
Kysymys  humanististen  aineitten  opetuksesta  oli  täällä  esillä  ainoastaan 
seuraavassa  muodossa:  «Mitä  yleissivistyttäviä  aineita  tulee  keski-  ja  alem- 
pien  maanviljelyskoulujen  ohjelmaan  ottaa,  ja  kuinka  laajasti  niitä  on  opet- 
taminen?» Yksimielisiä  oltiin  kokouksessa  siitä,  että  näistä  kouluista  maan- 
miehen tulee  etupäässä  saada  ammattitietoja,  mutta  että  hän  elämässään 
tarvitsee  laajempaa  yleissivistystäkin,  joka  tekee  hänet  kykeneväksi  kansa- 
laisena ottamaan  osaa  yhteiselämään,  joka  käypi  yhä  tärkeämmäksi  vuosi 
vuodelta.  Vähin  määrä  humanistisia  oppiaineita,  joita  kokouksessa  vaadit- 
tiin alhaisempia  maanviljelyskouluja  varten,  oli  seuraavat  neljä  (toiset  tah- 
toivat 8:aan  saakka) :  ^) 

Äidinkielessä  tulisi  harjoittaa  suullisesti  ja  kirjallisesti  oikein  esittä- 
mään luettuja  kappaleita  ja  kirjoittamaan  ammattiin  sopivia  kirjeitä  ja  muita 
kirjoituksia,  tulisi  lukea  sopivaa  kirjallisuutta  ja  antaa  lyhykäinen  tietomäärä 
kirjallisuuden  historiassa. 

Historiassa  tulisi  isänmaallisen  mielen  kohottamista  ja  yleisiin  asioihin 
perehdyttämistä  varten  opettaa  etupäässä  kotimaan  ja  kotipuolen  historiaa 
ja  siinä  panna  pääpaino  viime  aikojen  tuntemiseen  sekä  omaan  valtio-  ja 
yhteiskuntaoppiin  ja  niitten  yhteydessä  maalaisolojen  lainsäädäntöön.  Maan- 
viljelyksen opettajan  tulisi  aineensa  ohella  esittää  maanväjelyshistoriaa. 

MaanUeteessä  pitäisi  yleistä  lyhyesti,  kotimaan  ja  etenkin  kotipuolen 
maantiedettä  laveammin  esittää.  Tässä  pitäisi  erittäin  ottaa  huomioon  oro- 
ja  hydrografia  sekä  klimatologia  ynnä  toiseksi  tilastotieteen  yleisimpiä 
tuloksia  sekä  varsinkin  tehdä  tilastollisia  vertauksia  kotimaan  eri  osien  vä- 
lillä, kotipuoli  keskuskohtana. 

Terveysoppia  puolustettiin  oppiaineeksi  sen  nojalla,  että  tuleville  maan- 
viljelijöille on  tähän  saakka  annettu  tietoja  kotieläintensä  terveydenhoidossa. 


')  Katso    tästä    maanviljelyskoulujohtajien   t:ri    Eugen    v.    Rodiczky-Sippin   ja 
Carl  Sikoran-  referaatteja. 


402  Hannes  Gebhard. 


mutta  ei  oman  terveytensä  hoitamisessa.  Opetuksen  tarkoitukseksi  ehdote- 
taan: tietoja  terveyden  pääehdoista,  kulkutautien  ehkäisemisestä  ja  ensi 
avusta  haavoittuneille. 

Arvion  mukaan  näitä  aineita  varten  ehdottaisimme  meillä  äidinkie- 
lelle ja  historialle  2  sekä  maantieteelle  ja  terveydenhoidolle  i  tunnin  mo- 
lemmille, joten  siis  ei  tarvittaisi  enempää  kuin  yksi  tunti  päivässä,  ja  se 
antaisi  jo  luullaksemme  aikaisille  oppilaille,  joilla  ennestään  olisi  kansa- 
koulutiedot,  melkoisia  jatkotietoja  humanistisissa  aineissa.  Tätä  opetusta 
voisi  meillä  luultavasti  antaa  paikkakunnalla  oleva  kansakoulunopettaja, 
apulaispappi,  tahi  muu  sopiva  henkilö  sivutyönään,  kunhan  vaan  saadaan 
tarpeellisia  oppikirjoja. 

Ruotsissa  tosin  ei  tätä  puolta  otettu  huomioon,  kun  maanviljelysope- 
tus  V.  1887  uudelleen  järjestettiin,  mutta  siellä  jäivätkin  kaikki  alemmat 
maanviljelyskoulut  entiselleen,  s.  o.  nimenomaan  pehtori-  ja  isäntärenki- 
kouluiksi.  Ja  n.  k.  maanmieskouluihin  vaaditaankin  joko  kansanopiston  tahi 
5  luokan  alkeiskoulukurssi,  joka  tietysti  on  täysin  riittävää.  Norjassa  on 
äsken  e.  m.  asiantuntija  ammattimieskokouksessa  pitämässään  esitelmässä 
tästä  asiasta  lausunut:  «Meidän  ei  tule  jättää  sikseen  maanviljelyskoulujen 
oppilaitten  vajanaista  yleissivistystä,  sillä  ammattitiedot  ovat  verrattain  vähä- 
arvoinen omaisuus,  kun  ei  ole  tarpeellisia  yleistietoja. 9 

Paitse  näitä  «(humanistisia»  tietoja  opetetaan  tätä  nykyä  jo  alemmissa 
maanviljelyskouluissa  muitakin  teoreettisia,  alustavia  oppiaineita,  erittäin 
luonnontieteitä.  Tässä  kohden  meidän  koulukomiteamme  ei  ehdota  muuta 
sanottavaa  entisen  lisäksi,  kuin  luonnonopin  opetukseen  enemmän  opetus- 
välikappaleita,  kuvia,  modelleja,  kasvi-,  siemen-  y.  m.  s.  kokoelmia.  Tämä 
johtuu  luonnollisesti  siitä,  että  Komitea  ei  vaadi  sisäänpääsyä  varten  kansa- 
koulukurssia.  Kummempaa  on  nähdä,  että  Maanviljelyshallitus,  joka  aset- 
taa kansakoulukurssin  sisäänpääsyvaatimukseksi,  kuitenkaan  ei  uskalla  teo- 
reettisessa opetuksessa  vaatia  enempää  kuin  Komiteakaan,  ainoastaan  samoja 
kuvia  ja  modelleja  «jotta  nuot  kirjalukuihin  tottumattomat  (huom.  kansa- 
koulun läpikäyneet!)  oppilaat  voisivat  ymmärtää  ja  käsittää  näitä  aineita». 
Ja  oppiaineitten  luettelossa  mainitaan  luonnonoppi  viimeisenä,  kirjanpidon, 
rakennusopin  y.  m.  s.  jälkeen. 

Tässä  kohden  on  Ruotsin  Komitea  edistyneemmällä,  yleiseurooppa- 
laisemmalla kannalla.  Se  asettaa  näet  luonnonopin  ennen  varsinaisia  am- 
mattiaineita ja  vaatii  siinä  seuraavaa:  «lyhyt  esitys  irtonaisten  maakerrosten 

syDDystä,  yhdistyksistä  ja  ominaisuuksista;  kasvien  osista  ja  niitten  toimista; 
tutustuminen  paikkakunnalla  oleviin  maataloudelle  tärkeisiin,  viljelemättö- 
miin ja  viljeltyihin  kasveihin  ja  niitten  ruotsalaisiin  nimiin;  maataloudelle 
tärkeimmät  eläinryhmät;  kotieläinten  rakennus  ja  elämä;  tavallisten  lannoi- 
tusaineitten  ja  karjanrehujen  ainekset;  lämpö-  ja  ilmasto-opin  pääpiirteet 
maanviljelykseen  sovitettuina».  Kaikki  tämä,  vaikka  kouluja  nimenomaa 
sanotaan  yksistään  vouti-  ja  rättärikouluiksi.  Tätä  uutta  vaatimustaan  Ko- 
mitea puolustaa  nimenomaa  sillä,  että  se  tahtoo  antaa  oppilaille  oikean 
käsityksen  tavallisimmista  luonnonilmiöistä  sekä  siten  helpottaa  tätä  opetusta 
seuraavan  maanviljelys-  ja  kotieläinopin  oppimista  ja  käsittämistä. 

Ehdottaisimme  siis,  että  niissä  kouluissa,  joissa  seudun  sivistysolot 
myöntävät  asettamaan  kansakoulukurssia  ehdoksi  pääsyä  varten  vaadittai- 
siin sama  määrä  luonnontieteitä,  kuin  Ruotsinkin  kouluissa.  Muista  opetus- 
aineista   en    ole  kyllin  ammattimies  voidakseni  lausua  mitään  mielipidettä. 


2)  Talvikurssit. 

Opetusmuoto,  joka  Keski-Euroopassa  ja  viime  vuosina  Pohjois-Euroo- 
passakin  on  ruvennut  paljon  leviämään,  ovat  n.  k.  «talvikoulut»,  «talvikurssit» 
eli  «maanmieskoulut».  Kun  kaikkialla  näytään  tulleen  siihen  kokemukseen, 
että  pienitilallisten  ei  kannata  olla  kokonaista  kaksi  vuotta  maanviljelyskou- 
lussa, niin  on  heille  ruvettu  tarjoomaan  suunnille  sama  ja  useimmiten  suu- 
rempi teoreettinen  oppimäärä  talvikuukausina.  Ensimäinen  näitä  kursseja 
perustettiin  Saksassa  jo  v.  1835,  toinen  ja  kolmas  1860-luvulla.  Mutta  vasta 
viime  vuosikymmenellä  on  tämä  opetusmuoto  alkanut  laajemmalti  levitä. 
Siitä  muutamia  esimerkkejä.     Preussissa  oli: 

V.  1880  tavallisia  maanviljelyskouluja  25  ja  talvikouluja  22 
V.  189 1         „  „  28  mutta     „  79 

Samassa  maassa  talvikoulujen  luku  on  kasvanut  seuraavasti: 

V.  1880  22 

V.  1885  44 

V.  1888  59 

v.  1892  86,  joissa  oli  3,088  oppilasta. 

Sachsenin  kuningaskuDnassa  od  tätä  Djkyä  ainoastaan  talvikouluja  alem- 
paa maanviljelysopetusta  varten.  Niitä  oli  1876  i  koulu  27  oppilaalla, 
1886  8  koulua  541  oppilaalla.  Schweizissä  vanhoja  maanviljelyskouluja 
on  koetettu  parannella  useita  kertoja  ilman  menestystä.  V.  1890  täytyi 
oppilaitten  puutteesta  4  lakkauttaa  ja  niitten  sijaan  perustettiin  talvikouluja, 
jotka  saivat  heti  tavattoman  paljon  oppilaita.  Itävallassa  näitä  kouluja  oli 
jo  edellisessä  mainitun  kongressin  aikana  v.  1890  melkoinen  määrä,  ja  tässä 
kokouksessa  etevät  ammattimiehet  kokemuksensa  nojalla  vaativat,  että  niitä 
pitäisi  lisätä,  niin  että  mahdollisuuden  mukaan  kaikki  seudut  saisivat  nauttia 
senkaltaisten  oppilaitosten  hyötyä.  Tanskassa  ovat  myös  juuri  nämät  talvi- 
kurssit, etenkin  yhdistettyinä  kansanopistoihin,  saavuttaneet  kaikista  alem- 
mista maanviljelysoppilaitoksista  suurimman  suosion  ja  tunnustuksen,  niin 
että  sieUä  tätä  nykyä  ei  ole  kuin  i  vakinainen  alempi  koulu,  muut  kaikki 
teoreettisia  talvikursseja.  Norjaan  on  viime  aikoina  perustettu  2  tänkal- 
taista  koulua,  joissa  viime  vuonna  oli  noin  50  oppilasta  kummassakin,  sa- 
malla kuin  vanhoissa  käytännöllisissä  kouluissa  oli  keskimäärin  17 — 18 
oppilasta.  Ruotsiin  tämän  opetusmuodon  toi  tohtori  Holmström,  penistaen 
kansanopistonsa  jatkoksi  oppilaittensa  pyynnöstä  v.  187 1  yksivuotisen  eri- 
koiskurssin, jossa  opetetaan  luonnontieteitä  alustavina  ja  maanviljelysopin 
eri  haaroja  pääaineina.  Sittemmin  sama  Holmström,  kutsuttuna  jäseneksi 
edellisessä  mainittuun  Ruotsissa  asetettuun  maanviljelyskoulukomiteaan,  sai 
komitean  ehdottamaan  talvikouluja  hänen  ohjelmansa  mukaan.  V.  1887 
hallitus  vahvisti  näiden  koulujen  perustamisehdot.  Tätä  näkyä  on  Ruotsissa 
useita  maamieskouluja,  muutamia  kansanopistojen  yhteydessä,  toisia  erillään. 
Ne  ovat  yksityisiä,  joille  hallitus  antaa  3,000  kruunua  vuotuista  apua. 

Nämä  talvikurssit  kestävät  useimmissa  maissa  6  talvikuukautta  kahtena 
vuonna.  Saksassa  oli  varemmin  yksivuotisiakin,  mutta  niihin  tulivat  useim- 
mat entiset  oppilaat  toiseksikin  vuodeksi.  Tanskassa  ja  Ruotsissa  on  myös 
vielä  tätä  nykyäkin  yhden  talven  kestäviä,  mutta  ne  vaativat  sisäänpääsyä 
varten  kansanopiston  tai  5  alkeiskoululuokan  kurssin. 

Meilläkään  tämä  muoto  ei  ole  enää  uusi.  V.  1889  avattiin  Harjun 
maanviljelyskoulun  yhteyteen  tänkaltainen  oppilaitos  ja  se  on  vaikuttanut 
tähän  saakka  erittäin  hyvällä  menestyksellä.     Siihen  on  ollut 

pyrkijää  paikkaa 

V.    1889  27  24 

„    1890  18  15 

„  I89I 

21 

19 

„  1892 

35 

18 

„  1893 

31 

18 

„  1894 

37 

21 

169  115 

Johtajan  ilmoituksen  mukaan  o]isi  kuitenkin  pyrkijäin  luku  lisättävä 
ainakin  6o:llä,  sillä  keskim.  10  vuodessa  pyrkii  samalla  sekä  vakinaiseen 
kouluun  että  näihin  talvikursseihin,  ja  näitten  luku  on  laskettu  ainoastaan 
edellisiin.  Sen  kokemuksen  nojalla,  mikä  täällä  on  saatu,  on  hallitusta 
kehotettu    perustamaan  useampia  tänkaltaisia  oppilaitoksia. 

Että  meidän  Komiteamme,  vaikka  se  perusteluissaan  puhuukin  tämän 
opetusmuodon  hyväksi,  ei  sittenkään  ole  ehdottanut  enempää,  kuin  3  uutta 
talvikoulua^  on  jo  selitetty  edellisessä.  Lisäsyynä  sillä  vielä  voi  olla,  että 
siihen  aikaan  ei  ollut  vielä  meillä  kuin  i  vuoden  kokemus.  Mutta  kun 
Maanviljelyshallituksemmekin,  joka  vasta  v.  1893  antoi  lausuntonsa  asiassa 
ja  siis  silloin  jo  voi  nojautua  4'vuotiseen  kotimaiseen  kokemukseen,  puhu- 
mattakaan viime  vuosien  kokemuksesta  ulkomailla,  ehdottaa  ainoastaan  kaksi 
uutta  talvikoulua^  toisen  ruotsinkielisen^  niin  emme  voi  olla  lausumatta 
kummastustamme  siitä. 

Ja  toinenkin  muistutus  sekä  Komitean  että  Maanviljelyshallituksen  eh- 
dotuksia vastaan  on  tehtävä.  He  puhuvat  näet  perusteluissaan,  että  talvi- 
kurssit ovat  sijoitettavat  pienempiin  kaupunkeihin,  kauppaloihin  tahi  väki- 
rikkaisiin kyliin,  jotta  oppilaitten  olisi  helpompi  saada  asuntoja.  Totta  kyllä 
ainakin  Saksassa  tänkaltaisia  kursseja  pidetään  kaupungeissa  ja  Kristianiassa 
on  toinen  Norjan  talvikouluista;  muita  kaupunkikursseja  emme  tunne,  eivätkä 
yllämainitut  viranomaiset  meilläkään  lopullisissa  ehdotuksissaan  aseta  yh- 
tään talvikurssia  kaupunkeihin.  Mutta  huomioon  on  otettava,  että  ei  tie- 
tääksemme esim.  Tanskassa  eikä  Ruotsissa  ole  yhtään  talvikurssia  kaupun- 
gissa, vaikka  muutamassa  Tanskan  koulussa  on  ollut  oppilaita  aina  8o:een 
saakka.  Eräässä  Norjan  vanhassa  maanviljelyskoulussa,  joka  sijaitsee  maa- 
kylässä, on  aikoinaan  ollut  toista  sataa  oppilasta.  Tuo  syy  ei  siis  pakota 
kaupunkeihin  kulettamasta  maalaisoppilaita.  Toiselta  puolen  on  huomatta- 
vaa, että  jos  koulu  on  kaupungissa,  sen  opettajat  vieraantuvat  kerrassaan 
käytännöllisestä  maanviljelyksestä.  Ja  tämän  kohdan  suuresta  merkityksestä 
sanoo    Tunen    talvikoulun    eteväksi  tunnettu  johtaja  Tanskassa  2 o- vuotisen 

kokemuksensa  nojalla:  «Oo  ollut  kaksinkertaista  hyötyä  opetukselle  siitä, 
että  meillä  on  ollut  tämä  pieni  maatalous  hoidettavana  opettamisen  ohella, 
sillä  osaksi  siinä  on  ollut  tilaisuutta  tekemään  useita  kokemuksia,  jotka 
ovat  opetusta  helpottaneet,  osaksi  on  oppilailla  ollut  tilaisuutta  tekemään 
useita  huomioita,  jotka  voivat  vaikuttaa  sen,  että  he  panevat  suurempaa 
luottamusta  niihin  tietoihin,  joita  he  ovat  keränneet  koulu-ajallaan.  Samaten 
ei  liene  vähäiseksi  arvattava  sekään,  että  kaksi  opiston  opettajaa  useamman 
vuoden  jo  on  itse  hoitaneet  samanlaisia  pieniä  maataloja,  kuin  se,  joka 
kuuluu  koululle.» 

Vihdoin  on  huomattavaa,  että  sekä  Komitea  että  Maanviljelyshallitus 
meillä  ovat  ehdottaneet  nämä  talvikurssit  yhdistettäviksi  tavallisiin  maan- 
viljelyskouluihin,  joille  teoreettinen  opetus  on  ehdotettu  mahdollisimman 
pieneksi  sen  vuoksi,  että  niissä  etupäässä  on  opetettava  käytännöllistä  har- 
jaantumista tuleville  rättäreille  ja  voudeille.  Tähänhän  on  ollut  näennäistä 
syytä  sen  kokemuksen  nojalla,  mikä  meillä  on  Harjusta.  Mutta  meidän  tulee 
muistaakin,  että  tämä  oppilaitos  tätä  nykyä  eroaa  muista  maanviljelyskou- 
luistamme juuri  siinä,  että  se  on  aiottu  itenäisiä  maanmiehiä  varten  ja  sen 
teoreettiset  kurssit  sen  vuoksi  ovat  laajemmat.  Ja  toiseksi  on  huomattavaa, 
että  se,  jolla  tässä  on  lähin  kokemus,  nim.  Harjun  johtaja,  maisteri  Karl 
Enckell,  mieluimmin  tahtoisi  nämä  talvikoulut  erilleen  vanhoista  maanvilje- 
lyskouluista. Niinikään  on  maan  viljely  skoulujohtajien  kokous  Mustialassa 
v.  1891  lausunut  toivottavaksi,  että  hallitus  Komitean  ehdottamien  lisäksi 
perustaisi  koetteeksi  ainakin  yhden  itsenäisen  talvikoulun.  Mielestäni  ei 
yksi  koekoulu  tässä  kohden  riitä,  sillä  jos  se  ei  sattuisi  onnistumaan,  niin 
siihen  mahdollisesti  voisi  olla  syynä  opettajan  persoona  tahi  omituiset 
paikkakunnalliset  olot  ja  siten  voisi  tämä  muitten  maitten  kokemuksessa 
hyväksi  nähty  opetusmuoto  meillä  jäädä  käyttämättä.  Tätä  tavallisen  maan- 
viljelyskoulun ja  talvikoulun  yhteenkytkemistä  on  Ruotsin  maanviljelyskoulu- 
komiteakin  hyvin  painavista  pedagoogisista  syistä  ja  pontevalla  tavalla 
vastustanut.  Niin  ikään  on  meillä  lisätyssä  Maanviljelyshallituksessa  lausuttu 
epäilyksiä  samasta  asiasta.  Niinkuin  sanottu  ei  ulkomailla  yleensä  ole  näitä 
kouluja  kytketty  yhteen. 

Sitä  vastoin  siellä  näkee  toisia  yhdistämisiä,  jotka  ovat  hyvin  me- 
nestyneet ja  joita  välttämättömästi  meilläkin  pitäisi  koettaa.  Jo  ylempänä 
viittasimme  siihen,  että  Tanskassa  ja  Ruotsissa  niitä  on  useampia  pantu 
kansanopistojen  jatkoksi,  mutta  kumminkin  itsenäisiksi.     Saksassa  taas  sekä 

aiDakin  Itävallassa  ja  SkottlaDoissa  talvikoulujen  opettajat  vaikuttavat  kesät 
kiertävinä  opettajina,  joista  lähemmin  tässä  alempana. 

s)  Kiertävät  opettajat. 

Kummastuksella  olemme  sitä  katselleet,  että  meidän  viranomaisemme 
eivät  näy  maallemme  suuremmalla  ponnella  ehdottavan  kiertäviä  opettajia^ 
eli  Saksan  Trö«//<fr/Mr^r-järjestelmää,  joka  viime  vuosikjrmmenellä  varsin- 
kin on  saanut  suuren  merkityksen  Keski-Euroopan  maissa.  Alkunsa  tämä 
opetusmuoto  on  saanut  samasta  syystä,  kuin  talvikurssitkin.  Kun  ruvettiin 
huomaamaan,  että  pienitilalliset  eivät  tulleet  maanviljelyskouluihin,  niin 
lähdettiin  opetusta  tarjoomaan  heidän  kotiinsa,  kuljettiin  kylästä  kylään, 
opetellen  kaikenlaisissa  maanmiehen  käytännölliseen  elämään  kuuluvissa 
aineissa.  Saksassa  tätä  opetuskeinoa  jo  on  käytetty  i86o-luvusta  al- 
kaen. Preussi  maksoi  tätä  varten  jo  v.  1880  yli  50,000  mk.  Viime 
aikoina  on  tätä  järjestelmää  ruvettu  yhä  enemmän  kehittämään,  niin  että 
esim.  V.  1891  vaikutti  kiertävinä  maanviljelyksen  ja  talousopin  opettajina 
Sachsenin  maakunnassa  Preussissa,  paitse  useata  vakinaista  opettajaa,  Sach- 
senin  koeaseman  johtaja  ja  apulainen,  maakunnan  maanviljelyskeskusseuran 
pääsihteeri  ja  hänen  apulaisensa,  yliopiston  dosentteja,  y.  m.  s. 

Belgiassa,  jossa  maanviljelys  on  erittäin  kehittyneellä  kannalla  ja 
suureksi  osaksi  pienitilallisten  käsissä  ja  jossa  rättärikouluja  tahi  muita 
alempia  maanviljelyskouluja  ei  ole  olemassakaan,  pidettiin  tällaisia  esitel- 
miä jo  V.  1874  yli  1000.  V.  1881  pidettiin  niitä  1257  190:11a  eri  paikka- 
kunnalla. V.  1877  asetti  Böhmin  maanviljelyshallitus  2  vakinaista  ja  20 
ylimääräistä  kiertävää  opettajaa.  Nämä  pitivät  v.  1888  yhteensä  370  esi- 
telmää. Ranskassa  päätettiin  v.  1879  asettaa  kansakoulunopettaja-seminaa- 
reihin  opettajia  maanviljelyksessä  ja  niitten  tulee  kesälomilla  kulkea  kiertä- 
vinä opettajina.  Nämät  maksavat  valtiolle  vuosittain  lähes  5,000  markkaa 
kukin.  Italiassakin  tämä  opetusmuoto  on  tullut  käytäntöön.  Jo  v.  1876 
pidettiin  siellä  800  esitelmää  96  kunnassa.  Schweizissä  kiertävät  opettajat 
pitivät  V.  1890  93  kurssissa  kaikkiaan  581  esitelmää  ja  heitä  varten  myön- 
tää valtio  vuosittain  12,000  ja  kanttoonit  30,000  markkaa.  Itävallassa 
nämä  esitelmät  alkoivat  1870-luvulla,  ja  tämä  laitos  on  kehittynyt  vilk- 
kaasti. V.  1876  oli  siellä  noin  100  kiertävää  opettajaa,  joista  6  vaki- 
naista,  20  osittaista,  muut  tilapäisiä.     Kaikkiaan  nämä  pitivät  sinä  vuonna 

850  esitelmää.  V.  1888  oli  siellä  kiertäviä  opettajia  180,  jotka  pitivät 
yhteensä  2,789  esitelmää  noin  ioo,ooo:lle  kuulijalle.  Skottlannissä  talvi- 
koulujen opettajat  ovat  kesät  kiertävinä  opettajina.  HoUannissa  oli  joku 
aika  sitten  3,  tästä  vuodesta  alkaen  11  kiertävää  opettajaa. 

Nämä  hajanaiset  tiedot  olkoot  esimerkkeinä.  Sanalla  sanoen,  melkein 
poikkeuksetta  tunnustetaan  koko  Keski-Euroopassa  tämän  opetuskeinon  suuri 
merkitys  pienitilallisten  taloudellisena  kohottajana. 

Wienin  kansainvälisessä  kongressissa  1890  tuli  tämä  tunnustus  varsin- 
kin ilmi.  Yleisenä  kokemuksena  lausuttiin,  että  vakinaisten  maanviljelys- 
koulujen kautta  on  saavutettu  verrattain  vähän,  etenkin  sen  vuoksi  että 
harvalle  tämä  tilaisuus  sopii.  Tätä  on  kulttuurimaissa  jossakin  määrin  kor- 
vannut maanviljelyskirjallisuus  ja  vielä  enemmän  ammattisanomalehdet  tällä 
alalla,  joita  useimmissa  Keski-Euroopan  maissa  on  laajalti  levinnyt.  Mutta 
paljo  suuremmasta  arvosta  sanotaan  kiertävän  opettajan  toimen  tässä  suh- 
teessa olleen.  Tämä  toimi  tapahtuu  ensiksikin  esitelmien  kautta,  joita  on 
pidetty  joko  yksinäisiä  tahi  sarjottain,  2 — 6 — 8— 11  esitelmää  peräkkäin 
kullakin  paikkakunnalla.  Muutamat  opettajat  ovat  pitäneet  300  —  400  esi- 
telmää vuodessa,  toiset  paljo  vähemmän,  korkeintain  100.  Kuulijoita  on 
ollut  muutamasta  kymmenestä  aina  600  saakka. 

Yhtä  suuri  ja  ehkä  suurempikin  merkitys  annettiin  kiertävien  opetta- 
jien käytännöllisille  neuvoille  ja  mieskohtaiselle  seurustelulle.  He  ovat  saa- 
neet uusimmat  maanviljelystiedon  kokemukset  talonpoikaisen  väestön  yh- 
teisomaisuudeksi,  he  ovat  levittäneet  kirjallisuutta  ja  saaneet  tilaamaan  am- 
mattilehtiä,  he  ovat  vahvistaneet  pienitilallisten  yhteistuntoa  ja  saaneet  heitä 
perustamaan  yhdistyksiä  kaikenlaista  yhteishyödyllistä  toimintaa  varten,  he 
ovat  herättäneet  pienitilallisten  harrastusta  yleisiin  asioihin.  Lisäksi  ovat  he 
olleet  tärkeinä  pienitilallisten  toivomusten  ja  tarpeitten  esille  tuojina  maansa 
maanviljelyshallituksille.  Mutta  voidakseen  täyttää  nämä  tehtävänsä,  tulee 
kiertävän  opettajan  olla  ei  ainoastaan  etevä  ammattimies  ja  luennoitsija, 
vaan  täytyy  hänen  myös  tuntea  alueensa  paikkakunnalliset  olot  sekä  omis- 
taa helppo  ja  luottamusta  herättävä  seurustelukyky.  Sen  vuoksi  on  tärkeätä, 
että  on  olemassa  joukko  vakinaisia  kiertäviä  opettajia,  joilla  tämä  on 
päätehtävänä. 

Ja  tärkeätä  on,  että  näitten  vakinaisten  kiertävien  opettajain  vaikutus- 
piiri on  niin  pieni,  että  opettaja  voi  pian  tulla  uudelleen  samalle  paikka- 
kunnalle,  jälleen    rakentamaan    sitä,    mikä    ehkä  hänen  poissa-ollessaan  ei 

vielä  ole  ehtmyt  saada  jalansijaa,  sekä  kehotuksillaan  ja  neuvoillaan  ohjaa- 
maan sitä,  mihin  hänen  edellisen  käyntinsä  johdosta  on  ryhdytty. 

Meilläkin  on  jo  vähin  tänkaltaista  opetusta  harjoitettu.  Suomen  Ta- 
lousseuralla oli  agroDOomi  Uno  Bremer  kymmenkunta  vuotta  tänkaltaisena 
kiertävänä  luennonpitäjänä  ja  opettajana,  ja  tästä  toimesta  lienevät  vieläkin 
pysjrvinä  tuloksina  Varsinais-Suomen  Pienten  maanviljelijäin  seura  sekä  tä- 
män seuran  perustama  kauppayhtiö  Turussa  maanviljelystarpeitten  ostamista 
ja  sen  tuotteitten  myymistä  varten  sekä  se  yksivuotinen  käytännöllinen 
koulu,  jota  agronomi  Bremer  pitää  tilallaan.  Niin  ikään  lienevät  muutamat 
muutkin  maanviljelysseuramme  välistä  lähettäneet  tänkaltaisia  kiertäviä 
opettajia  matkoille,  ja  sitä  paitse  ovat  ainakin  muutamat  meidän  valtio- 
agronoomeistamme  sekä  meijerinneuvojat  y.  m.  s.  matkoillaan  harjoittaneet 
opetusta. 

Mutta  eivätkö  nämä  lääninagronoomimme  voisi  muuttua  yhä  enemmän 
tänkaltaisiksi  kiertäviksi  opettajiksi?  Tarkoitamme  näet,  että  nämä  virka- 
miehet, sen  sijaan  että  he  nyt  useinkin  matkustavat  nykyaikaisten  kulkuneu- 
vojen avulla  piirinsä  toisesta  laidasta  toiseen,  suurtilalta  suurtilalle  tekemässä 
vuoroviljelysehdotuksia,  tahi  antamassa  valtiolle  mietintöjä  ojariidoissa  y. 
m.  s.,  saisivat  toimekseen  käydä  kylästä  kylään,  pikkutilalta  pikkutilalle 
opettamassa  maanviljelyksen  parantamista,  yhteismeijerien  asettamista,  karja- 
ja  hevosrodun  kehittämistä,  maamiesyhdistysten  perustamista,  y.  m.  s. 

Tähän  ehkä  vastataan,  että  ovathan  lääninagronoomimme  pienitilalli- 
siakin  varten.  Myönnettävähän  se  onkin,  mutta  tarkastakaammepa  asiaa. 
Jos  kuka  tarvitsee  lääninagronoomia  neuvomaan  itseään,  niin  hänen  tulee 
tehdä  siitä  kirjallinen  hakemus  —  kuvemöörinvirastoon,  ja  sitten  jäädä  ta- 
vallisia virkamieskiireitä  odottelemaan.  Jos  nim.  hakemuksia  ei  tehdä  vis- 
siin vuoden  aikaan,  niin  voi  olla  mahdollista,  että  agronoomi  ei  voi  sinä 
kesänä  ollenkaan  tulla,  sillä  hänen  alueensa  on  tavattoman  suuri  ja  hake- 
muksia ja  muita  virkatoimia  kaikissa  alueen  osissa,  niin  että  suuri  osa  aikaa 
menee  matkustuksiin,  jotka  ovat  maanviljelyksellemme  tietysti  hyödyttömiä, 
mutta  valtiollemme  kalliita.  Ja  kun  lääninagronoomi  tulee,  niin  sen,  joka 
hänet  tilaa,  on  häntä  kestitseminen,  ja  tämäkin  jo  on  pienimmille  maan- 
viljelijöillemme, niille  jotka  enin  apua  tarvitseisivat,  vaikeata.  Kerrotaanpa 
muutamasta  lääninagronoomista,  että  kun  talonpoika  tilasi  hänet  neuvo- 
maan, niin  tämä  lähetti  talonpojaUe  pitkän  painetun  luettelon  kaikista  niistä 
mukavuuksista,  joita  tämä  mahtava  herra  luuli  voivansa  vaatia  olonsa  aikana 

talonpojan  kodissa.  Tämä  tietysti  on  poikkeus ;  ainakin  allekirjoittanut  tun- 
tee lääninagronoomeja,  jotka  ovat  hyvin  suosittuja  kansan  kesken. 

Mutta  jos  hallitus  kuitenkin  luulee  tarvitsevansa  lääninagronoomit 
semmoisina  kuin  ne  nyt  vaikuttavat,  niin  pitäisi  ainakin  koetteeksi  asettaa 
muutamia  erityisiä  kiertäviä  opettajia,  joilla  tämä  olisi  yksinomaisena  tehtä- 
vänä, jotka  tulevat  pyytämättä,  ystävinä,  neuvojina  ja  jotka  eivät  vaadi  mi- 
tään, vaan  päin  vastoin  maksavat  siitä  mitä  he  tarvitsevat. 

Yksi  keino,  jota  varsin  helposti  ainakin  aluksi  sopisi  meilläkin  koettaa, 
on  se,  että  talvikoulujen  opettajain  tulisi  kesät  harjoittaa  kiertävää  opetusta. 
Tämä  on  näet  hyvin  tavaUinen  yhdistäminen  esim.  Itävallassa,  Preussissa 
ja  Wärttembergissä.  Siellä  on  useimman  talvikoulun  johtajana  vakinainen 
kiertävä  opettaja.  VVtirttembergissä  talvikoulun  johtaja  saapi  valtiolta  kier- 
tävää opetusta  varten  300 — 1,100  markkaa  vuosittain,  paitse  matkakuluja. 
Tästä  yhdistämisestä  lausuu  eräs  ammattimies^)  seuraavaa:  «Opetus  maan- 
viljelys-talvikursseissa sekä  maanviljelyksen  kiertäväin  opettajain  toimi  ovat 
omiansa  erinomaisella  tavalla  täydentämään  toisiaan.  Kiertomatkoilla  käy- 
vät opettajille  käytännössä  olevat  olot  ja  puutteet  selviksi,  koulun  kautta 
pysyvät  he  yhteydessä  tieteellisen  edistymisen  kanssa.  Opettajain  persoo- 
nallinen tutustuminen  herättää  luottamusta  ja  halua  koulunkäyntiin,  ja  niit- 
ten oppilaitten  kautta,  jotka  menestyksellä  ovat  käyneet  koulua,  leviää 
maahan  maanviljelyksen  edistymisen  henki  sekä  etevän  ammattisivistyksen 
tarve.  Siitä  on  heräävä  joka  haaralle  edistävästi  vaikuttava,  omaa  kulkuaan 
jouduttava  kiertokulku».  Tätä  «ihanteellista»  esitystä  eivät  kumminkaan  kaikki 
voi  kokemuksensa  nojalla  pitää  todellisuudessa  mahdollisena  muuten  kuin 
jos  opettajat  ovat  hyvin  eteviä.  ^)  Ja  eteviä  niiden  tulee  olla,  erittäinkin 
teoriassa.  Saksassa  on  kiertävänä  opettajana  tavallisesti  nuori,  lukenut 
mies,  jolla  useinkin  on  erittäin  hyvät  tieteelliset  tiedot;  hän  käypi  maa- 
seutuja, jaellen  ympärilleen,  mitä  hän  on  saanut  oppia  tieteensä  suurmie- 
hiltä  ja  uusimmasta  edistyksestä,  mutta  samalla  myös  mitä  hän  näkee  ja 
kokee  matkoillaan.  Sillä  näillä  matkoiUaan  kiertävät  opettajat  eteviltä  maan- 
viljelijöiltä oppivat  käytäntöä  ja  neuvovat  sen  nojalla  vähemmin  varttuneita. 


*)  Ludvig  Diefcnbach,  Zur  Frage  der  Organisation  der  Iandw.  Winterschulen 
in  Elsass-Lothringen,   1889. 

*)  Franz  Pfeifer»  VVclche  Erfarungen  liegen  vor  Qber  die  Zweckm&ssigkeit  der 
Ertheilung  des  landw.  Wanderunterrichtes  durch  stÄndige  Wander1ehrer  und  durch 
Lehrkrafte  landw.  Schulen?     Wien  1890. 

VakiDaisteD  ohella  ovat  tietysti  kaikenlaisten  muitten  ammattimiesten 
pitämät  kuljeskelevat  «lomakurssit»,  joita  sekä  valtiot  että  maanviljelysseu- 
rat ja  yksityisetkin  ovat  toimeen  panneet,  olleet  suuresta  merkityksestä. 
Huomautettakoon  vielä,  että  Itävallassa  alkujaan  oli  ainoastaan  6  vakinaista 
kiertävää  opettajaa,  mutta  niiden  ohella  eräänäkin  vuonna  lähes  sata  yli- 
määräistä, ja  että  semmoisina  vaikuttaa  Saksassa  m.  m.  yliopistojen  do- 
sentteja, maanviljelysseurojen  sihteerejä,  pappeja,  y.  m.  s.  Sanomalehdissä 
kerrottiin,  että  meilläkin  viime  vuonna  eräs  sivistynyt  tilanomistaja  Viipurin 
läänissä  läksi  tänkaltaiselle  opetusmatkalle  kotiseudullaan.  Mutta  yksi  matka 
ei  paljoa  merkitse,  jos  ei  usein  ja  pian  tulla  uudelleen  samoiUe  paikoille, 
ja  jotta  tänkaltaiset  isänmaalliset  yritykset  eivät  lakkaisi,  tulee  valtion  pie- 
nillä matkarahoilla  niitä  kehoittaa. 

Meidän  viranomaisemme  eivät  ole  kumminkaan,  niinkuin  jo  mainittiin, 
tehdessään  ehdotuksia  maanviljelysopetuksemme  parantamiseksi,  paljon  ni- 
meksikään ottaneet  huomioon  tätä  mielestämme  meidän  oloihimme,  asu- 
tussuhteisiimme,  varallisuuteemme  ja  traditsiooneihimme  nähden  erittäin 
soveltuvaa  opetuskeinoa.  Tuo  suuri  Komitea  v.  1890  puhuu  siitä  tosin 
epämääräisesti  mietintönsä  perusteluissa,  mutta  jättää  koko  asian  pois  ehdo- 
tuksistaan. Sen  jälkeen  sekä  maanviljelyskouluopettajain  kokous  ^'Vio  ^^9^ 
että  Maanviljelyshallitus  lausunnossaan  ^/e  1893  jättävät  koko  kiertävän 
opetuksen  syrjään. 

Kumminkin  ovat  tätä  nykyä  asian  puolustajia  ainakin  Mustialan  ja 
Harjun  johtajat,  t:ri  Gösta  Grotenfelt  ja  maisteri  Karl  Enckell,  sekä  agro- 
noomi  Uno  Bremer.  ^)  Niinikään  on  tätä  opetusmuotoa  puolustanut  edelli- 
sessä mainittu  asiantuntija,  nimimerkki  «Praktikus»  sekä  nimimerkki  «Landt- 
brukare»,  joka  viime  vuonna  kirjoitti  asiasta  Hufvudstadsbladetiin.  Mutta 
nämä  lienevätkin  niitä  harvoja  maassamme,  jotka  enemmän  ovat  tutustuneet 
tähän  laitokseen. 

Varsinkin  olisi  mielestäni  sangen  tärkeätä,  että  maamme  itäisiin  osiin 
niin  pian  kuin  mahdollista  asetettaisiin  vakinaisia  kiertäviä  maanviljelyksen 
opettajia.  Niillä  olisi  siellä  sitä  tärkeämpi  tehtävä,  kuin  ne  samalla  voisi- 
vat koettaa  väestössä  täällä  herättää  kansallistuntoa,  yleisen  sivistyksen  tar- 
vetta,   taloudellista    älyä  yleensä  j.  n.  e.     Heillä  olisi  suuri  isänmaallinen 


')  Tästä,  samaten  kuin  useasta  muustakin  arvokkaasta  tiedosta,  on  minun  kiittä- 
minen yllä  mainittuja  herroja,  jotka  ystävällisissä  kirjeissä  ovat  monipuolisesti  valais- 
seet sitä  asiaa,  joka  tässä  kirjoituksessa  on  puheena. 


4^'2  Maanviljely sopetus  meillä  ja  muualla. 


tehtävä,  jota  hallituksemme  kaikin  voimin  tulee  edistää.  Ja  vakinaisten 
avuksi  tulisi  lähettää  kesäksi  ammattimiehiä  joka  lajia  kulkemaan  maalais- 
oloihimme tutustumaan  ja  voimiensa  mukaan  niitä  kohottamaan. 

Viime  valtiopäivillä  lausui  muistaakseni  eräs  talonpoikaissäädyn  jäsen, 
että  maamme  kyllä  muka  voisi  odottaa  korkeimman  opetuksemme  järjestä- 
mistä, kunhan  vaan  saataisiin  alempi  opetus  tyydyttävälle  kannalle.  Niin- 
kuin edellisestä  näkynee,  on  minustakin  alemman  maanviljelysopetuksemme 
järjestäminen  maallemme  tärkeä  asia.  Mutta  juuri  sen  vuoksi  täytyy  korkein- 
kin  opetus  uudistaa.  Sillä  pikkukouluja  ei  saada  kunnollisiksi  ilman  kun- 
nollisia opettajia,  ja  kunnollisia  opettajia  ei  saada  ilman  kunnollista  opistoa. 

Koko  maanviljelysopetuksemme  kaipaa  siis  korjausta. 


On  usein  ja  syyllä  puhuttu  siitä  suuresta  vahingosta,  minkä  maamme 
viljeleminen  on  kärsinyt  ja  kärsii  siitä  emigratsioonista,  joka  viime  aikoina 
on  tapahtunut  Amerikkaan;  silloin  on  etupäässä  ajateltu  sitä  ruumiillisen  työ- 
voiman hukkaa,  minkä  maanviljelyksemme  on  tämän  kautta  kärsinyt.  Mutta 
harvemmin  puhutaan  niistä  voimista,  jotka  eivät  mene  Amerikkaan :  maan- 
viljelyksemme parhaimmista,  sen  henkisistä  voimista,  jotka  viime  vuosikym- 
menillä ovat  muuttaneet  maaseudulta  kaupunkeihin,  enimmäkseen  yliopistoon, 
osittain  kaupan  ja  teollisuuden  alalle.  Maanviljelijämme  ovat  viime  vuosi- 
kymmenillä uhranneet  suuria  summia  rahassa  ja  satoja,  tuhansia  parhaasta 
nuorisostaan  muita  kansanluokkia  varten.  Talonpoikaissäätymme  on  tavatto- 
man auliisti  myöntänyt  varoja  oppikouluja  ja  uusia  professorinvirkoja  var- 
ten, jotka  ovat  olleet  sille  hyvinkin  vieraita,  mutta  omaa  ammattiaan  varten 
se  on  vasta  viime  vuosina  ruvennut  pyytämäänkin  (1888  ja  1894  v:n  val- 
tiopäivillä) kouluja,  ja  hämmästyttävällä  maltilla  tyytynyt  siihen  että  sää- 
dyt ovat  hyljänneet  pyynnöt  sillä  selityksellä  että  hallituksemme  muka  «kyl- 
lin on  pitän3rt  silmällä  pääelinkeinoamme.» 

Pian  saamme  nähdä,  miten  hallituksemme  on  katsova  maanviljelyksen 
etua,  kun  se  kohta  tullee  lopullisesti  ratkaisemaan  maanviljelyskoulukysy- 
myksen,  joka  meillä  jo  liian  kauvan  on  odottanut  parannusta.  Muistetta- 
koon silloin,  että  tätä  nykyä  meillä  yleisiä  varoja  uhrataan  aivan  liian  vä- 
hän ammattisivistystä  varten  yleensä  ja  maanviljelyssivistystä  varten  erittäin. 
Verrattakoon  miten  tätä  nykyä  teollisuuden  harjoittajain  ammattisivistykseen 
valtio    maksaa    suunnille    yhtä    paljo    kuin  maanviljelijäin  ammattisivistystä 

varten  ja  kummiokiD  niitten  luku,  jotka  elävät  teollisuudesta  ei  ole  paljo 
päälle  kymmenettä  osaa  siitä  kansanluokasta,  jolle  maanviljelys  tuottaa  joka- 
päiväisen kovan,  niukan  leivän.  Muistettakoon  nälkävuosiamme,  muistetta- 
koon maanviljelijäimme  surkeata  taloudellista  tilaa  itä-  ja  pohjois-Suomessa, 
muistettakoon  suuren  valloittajan  sanoja:  «Kansa,  jonka  kansallisvoima  pe- 
rustuu etevään  maanviljelykseen,  on  voittamaton.» 

Hannes  Gebhard. 


-♦>  -  <♦ 


Suomalaisia  kansankirjailijoita. 

I.     Ka  upp  is -Heikki. 

Vallan  omituisen  ilmiön  suomalaisessa  kaunokirjallisuudessa  muodos- 
tavat lukuisat  kansankirjailijat.  Että  kansan,  oppimattoman  kansan  keskuu- 
dessa syntyy  runoutta  ei  ole  itsessään  mitään  outoa,  sitä  todistaa  kaikkialla 
tavattava  kansanrunous.  Mutta  niinkuin  jokainen  tietää,  kukoistaa  kansan- 
runous ainoastaan  aivan  erityisissä  oloissa.  Olojen  muuttuessa  se  katoaa, 
unohtuu,  sammuu.  Niin  meilläkin  on  käynyt  ja  paraillaan  käy.  Kansan- 
sivistyksen kasvaessa  ja  edistyessä  on  kansanrunous  loppunut  tai  ainakin 
rappeutunut,  muuttunut  turhiksi  renkutuksiksi  ja  vähäpätöisiksi  arkkiveisuiksi. 
Ensi  silmäykseltä  tämä  seikka  herättää  mielipahaa,  tuntuu  surulliselta.  Mutta 
tarkemmin  miettien  huomaa  sen  luonnolliseksi  kehityksen  kuluksi. 

Sivistyksen  omituisuuksia  on  sisäisen  elämän  rikastuttaminen,  yksilöl- 
lisyyden syventäminen.  Sivistyksen  kohotessa  tuo  suoranainen  yhteistyö, 
joka  on  kansanrunouden  omituisin  ominaisuus,  käy  samassa  merkityksessä 
mahdottomaksi.  Kansanrunoilija,  samalla  kun  hänen  yksilöllisyytensä  vah- 
vistuu, samalla  kun  elämä  hänen  ympärillään  ja  hänen  oma  elämänsä  al- 
kaa tulla  rikkaammaksi,  ei  tyydy  tuohon  hitaasti  edistyvän,  tavallaan  itse- 
tiedottoman  kansanrunouden  osallisuuteen,  vaan  hän  tahtoo  suuremmassa 
määrässä  panna  itsensä  runoiluunsa,  tahtoo  luoda  persoonallisempaa,  yksi- 
löllisempää  runoutta.  Kun  hän  aluksi  näin  vapautuu  ikivanhoista  malleista, 
ja  antautuu  niin  sanoakseni  omin  päin  uusia  aloja  vaeltamaan,  ei  hän  useim- 

miteo  onnistu,  tai  oikeammin  hän  saa  aikaan  jotensakin  mitätöntä  ja  ala- 
arvoista.  Kun  hän  lähtee  tapahtumia  kertomaan,  ovat  ne  vähäpätöisiä  ta- 
pauksia hänen  ympäristöstään,  hyvistä  papeista,  suurista  rosvoista,  merkilli- 
sistä koirista  t.  m.  s.  Lyyrillisille  aloille  antautuessa  syntyy  usein  huono- 
mittaisia  renkutuksia,  joissa  usein  eri  osat  ovat  vallan  höllästi  toisistaan 
riippuvia.  Tämä  asiain  kulku  voi  kyllä  tuntua  rappeutumiselta,  ja  onkin 
sitä  monessa  suhteessa,  mutta  toiselta  puolen  se  on  myös  edistysaskel, 
se  on  ensimäinen  alku  itsenäiseen  persoonalliseen  runoiluun,  joka  taas  on 
taiderunouden  alku. 

Tämmöisiä  kansanrunoilijoita  on  meilläkin  syntynyt  runsaasti.  Toiset 
heistä  ovat  käyttäneet  vanhaa  suomalaista  runomittaa,  toiset  sovitettuja 
uudempia  mittoja.  Tämän  vuosisadan  keskivaiheilla  näiden  kansanrunoili- 
jain  keskuudessa  syntyi  useita,  jotka  ehtivät  pitemmällekin,  jotka  käsitteli- 
vät runomittaa  verrattain  taitavasti  ja  aineensakin  puolesta  saivat  arvok- 
kaampaa ja  parempaa  aikaan.  Tarkoitan  tässä  Korhosta,  Puhakkaa  ynnä 
muita  heidän  aikaisiaan.  Heidän  runoilunsa  oli  kuitenkin  hyvin  rajoitettua 
ja  monesti  kuivanlaista  ja  köyhää.  Nämä  runoilijat  kuitenkin  vielä  seisoi- 
vat jotensakin  lähellä  vakinaisia  kansanrunouden  luojia. 

Alkoi  sitten  suomalainen  kotoinen  sivistys  versoa  ja  vähitellen  puh- 
jeta edelläkäyvään  verrattuna  odottamattoman  suureen  ja  kauniiseen  kukois- 
tukseen. Suomalainen  kirjallisuus  alkoi  samalla  elpyä.  Aluksi  oli  tosin 
siitä  suurempi  osa  suomennosta  ulkomaan  kirjallisuudesta,  mutta  vähitellen 
on  alkuteosten  luku  yhä  karttunut.  Samaan  aikaan  kun  suomalaisen  kujal- 
lisuuden  elpyminen  alkoi,  alkoi  myös  työ  kansansivistyksen  kohottamiseksi 
ja  pian  sen  vaikutukset  tulivatkin  näkyviin.  Kansassa  itsessä  heräsi  suuri 
lukuhalu,  ja  varmaankin  harvassa  sivistysmaassakaan  kansan  syvät  rivit  siinä 
määrässä  viljelevät  kirjallisuutta  kuin  meillä.  Tämä  suuri  lukuhalu  oli  yksi 
ilmiö  siitä  muutoksesta,  joka  kansassa  tapahtui;  tämä  muutosaika  oli  sa- 
malla suuri  murrosaika.  Useille  kansan  jäsenille  selvisi  sen  oma  tila  val- 
lan uudessa  valossa,  selvisi  mitä  se  oli  ollut  ja  mihin  sen  oli  pyrittävä. 
Siinä  heräsi  itsetunto,  sille  kävi  selville,  että  senkin  elämällä  oli  suuri  ar- 
vonsa. SamaUa  kirjallisuuden  viljelemisen  kautta  syntyi  vilkas  vuorovaiku- 
tus muissakin  suhteissa.  Ne  henkiset  virtaukset,  jotka  suuren  maailman 
kirjallisuudessa  liikkuivat  ulottivat  vaikutustaan  meillä  kansan  alempiin  ker- 
roksiinkin, herättäen  niissä  uusia  virtauksia  ja  suunnaten  entisiä  uusille 
aloille.     Ja  siten  syntyi  tämän  uuden  ajan  vaikutuksesta  meillä  runopukui- 

sen  kaDsanniDoudeD  riDoalla  ja  osaksi  myös  sen  sijaan  suorasanainen  ru- 
nous, kansankirjailijat  rupesivat  kirjoittamaan  novelleja  ja  romaaneja. 

Suorasanaista  runoutta  viljeleviä  kansankirjailijoita  on  meillä  nyt  jo 
runsaasti  ja  on  niitä  ilmaantunut  eri  osista  maata.  Toiset  ovat  luoneet 
suurenkin  joukon  teoksia  yhä  edistyen  ja  kehittyen,  toiset  taas  ovat  saa- 
neet aikaan  yhden  tai  pari  eheämpää,  suurempaa  teosta  ja  siihen  seisah- 
tuneet.    Muutamat  taas  ovat  rajoittuneet  pidempiin  yrityksiin. 

Mainitsin  jo,  että  suuren  maailman  kirjallisuudessa  liikkuvat  virtauk- 
set ovat  ulottaneet  vaikutuksensa  meidän  kansanrunoilijaimme  tuotantoon 
asti.  Ompa  juuri  se  seikka  suuresti  vaikuttanut  tämän  kansanrunouden  laa- 
dun syntyyn,  että  se  suunta,  joka  vallitsi  maailman  kirjallisuudessa  juuri 
silloin,  kun  tämä  vaikutus  alkoi,  oli  kansankirjailijoille  erittäin  edullinen. 
Se  oli  niinkutsuttu  realistinen  suunta  kirjallisuudessa.  Tämä  suunta,  vasta- 
kohtana edelliselle  romanttiselle,  pyrki  kuvaamaan  todellisuutta  ja  tätä  to- 
dellisuutta se  haki  jokapäiväisestä  elämästä,  kaikki  vähäpätöisetkin  tapahtu- 
mat, hiljaiset  vähän  huomatut  olemukset,  onnettomat  ihmiset  ja  olot,  kai- 
kenluontoiset  epäkohdat  olivat  sille  suotuisia  kuvattavia.  Niitä  vaatimuksia, 
jotka  se  asetti  eteensä  saattoi  kansankirjailija  paremmin  täyttää  kuin  useim- 
pien muiden  kirjallisten  suuntien  vaatimuksia. 

Kansankirjailijat  alkoivatkin  sitten  kuvata  todellisuutta,  sitä  todelli- 
suutta, jota  he  tunsivat,  sitä  elämää,  jota  he  elivät,  jokapäiväisiä  ihmisiä 
ympärillään,  niitä  taisteluita,  joita  kansan  mies  saa  kestää,  sivistystyön  edis- 
tymistä ja  kansassa  vallitsevia  epäkohtia.  Tälle  kansankirjailijain  kirjailija- 
toimelle  oli  monessa  suhteessa  edullinen  ja  suoranaisesti  edistävä  se  kan- 
sallinen liike,  joka  meidän  maassamme  on  viime  vuosikymmeninä  yhä  voi- 
makkaammaksi käynyt.  Kaikkea  kansallista  harrastettiin,  kansan  tapoja, 
kansan  elämää  tahdottiin  oppia  tuntemaan  ja  usein  suuresti  ihailtiin.  Va- 
kinaisessa taiderunoudessakin  kuvattiin  usein  kansanelämää.  Tästä  kansalli- 
sesta liikkeestä  saivat  kansankirjailijat  voimaa  ja  rohkeutta  työhönsä  ryhty- 
mään ja  siinä  edistymään.  Ja  toiselta  puolen  se  tuotti  heidän  teoksil- 
leen ystävällisen  vastaanoton. 

Jos  sitten  katselemme  kansanrunoilijain  suhdetta  heidän  kuvattavaansa, 
niin  huomaamme  siinä  eri  asteita:  toiset  seisovat  lähempänä  kuvattavaansa 
toiset  kauvempana.  Toiset  asettuvat  ikäänkuin  kuvattaviensa  kanssa  ylem- 
piä kerroksia  vastaan,  toiset  näkevät  kuvattavissaan  olevat  viat  ja  epäkoh- 
dat hyvinkin  räikeässä  valossa.     Kun  sivistynyt  taiderunoiHja  kuvaa  kansaa 

ja  kansanelämää,  on  hänen  suhteensa  kuvattavaan  monessa  suhteessa  toinen 
kuin  kansankirjailijan.  Aluksi  romantismin  aikana  ja  myöhemmin  vielä  jos- 
sakin määrin  romantismin  ja  osaksi  myöskin  kansallisten  liikkeiden  vaiku- 
tuksesta kuvattiin  kansan  elämää  runolliseksi,  sopusointuisaksi,  luontevaksi 
vastakohdaksi  turmeltuneille  ja  rappeutuneille  yläluokille.  Ja  kun  tuli  taide- 
runoilijoita,  jotka  tästä  kannasta  vapautuivat,  katselivat  ja  kuvailivat  he  kan- 
sanelämää sivullisina,  ainakin  vastakohdat  sivistyneiden  elämälle  heidän  huo- 
miotaan kiinnittivät.  Kansankirjailijain  suhde  on  joka  tapauksessa  toinen. 
He  ensinnäkin  tavallisesti  eivät  näe  siinä  runollisuutta,  missä  taiderunoilija, 
vaan  usein  näkevät  sen  puutteeksi  ja  vaikeaksi  epäkohdaksi.  Heidän  kaut- 
taan aukeaa  kansan  elämä  syvemmin  ja  sisällisemmin  lukijan  eteen,  se  ka- 
dottaa tosin  paljon  entistä  runollisuuttaan,  mutta  voittaa  todellisuudessa 
paljon. 

Aluksi  kansankirjailijat  olivat  taipuvaisia  kuvaamaan  enemmän  ulko- 
naisia piirteitä,  tapahtumia,  oloja  ja  tapoja.  Mutta  vähitellen  ovat  paraim- 
mat  heistä  syventyneet  ja  seuraten  taiderunouden  kulkua  ja  vaatimuksia 
ryhtyneet  luonteita  tutkimaan  ja  sielunelämää  kuvaamaan. 

Meidän  kansankirjailijaimme  luku  ei  enää  ole  aivan  pieni,  ja  ovat 
muutamat  heistä  jo  ehtineet  julkaista  koko  sarjan  teoksia.  Aikomukseni  on 
tarkastaa  ja  suunniUeen  määritellä  etevimpien  kansankirjailijaimme  kirjailija- 
luonnetta  ja  etsiä  heidän  teoksistaan  yleisiä  piirteitä.  Ensimäiseksi  olen 
tarkastettavakseni  ottanut  Kauppis-Heikin  teokset. 

Kauppis-Heikki  on  niitä  kansankirjailijoita,  jotka  eivät  ole  rajoittu- 
neet yhteen  tai  pariin  teokseen,  vaan  ovat  julaisseet  useampia  ja  näyttä- 
neet kehittyvänsä  ja  edistyvänsä.  Ensimäisen  kokoelmansa  «Tarinoita»  jul- 
kaisi hän  V.  1886  ja  sen  jälkeen  on  joka  tai  joka  toinen  vuosi  seurannut 
joku  suurempi  teos.  Niistä  mainittakoon  «Mäkijärveläiset»  v.  1887,  «Isäntä» 
V.  1888,  «Härät»  V.  1889,  «Vilja»  v.  1889,  «Kirottua  työtä»  v.  1891  ja 
«Laara»  v.  1893. 

Jos  katselemme  Kauppis-Heikin  suhdetta  kuvattavaansa,  niin  huo- 
maamme, että  hän  ei  seiso  suoranaisesti  kuvattaviensa  kannalla,  ei  aina- 
kaan siinä  määrässä  kuin  muutamat  muut,  esim.  Eero  Sissala  ja  ehkäpä 
H.  Meriläinenkin.  Kuitenkaan  ei  hän  tietääkseni  ole  kuvannut  muuta  kuin 
vakinaista  kansanelämää,  ei  niinkuin  Alkio  muihin  kansankerroksiin  kuu- 
luvia, ei  edes  sivuhenkilönä  ole  esittänyt  jotain  pappia  tai  nimismiestä  tai 
muuta  säätyläistä,  joiden  kanssa  kansa  on  suoranaisessa  tekemisessä.   Epäi- 

lemättä  on  hänet  kirjailijatoimeen  muiden  vaiicuttimien  ohella  saattanut  se 
kansallinen  virtaus,  joka  meillä  on  olemassa.  Kansanelämää  kuvasivat  teok- 
sissaan vakinaiset  taiderunoilijat,  ja  kansanelämää  kuvasivat  aikaisemmissa 
teoksissaan  myös  ne  kirjailijat,  jotka  lähinnä  ovat  Kauppis-Heikkiin  vaikut- 
taneet, nimittäin  hänen  kotipitäjäläisensä  veljekset  Juhani  ja  Pekka  Aho. 
Kun  kansanelämää  ihailtiin  ja  tutkittiin  ja  kuvattiin,  niin  luonnollisesti  he- 
räsi hänessä  halu  kuvata  sitä,  koska  hän  tiesi  sitä  niin  läheisesti  tuntevansa 
ja  hänessä  muuten  eli  halu  kirjailemiseen.  Kauppis-Heikin  ensimäisiä  teoksia 
synnyttämässä  onkin  ollut  halu  kuvata  kansanelämää,  se  näkyy  siitäkin,  että 
niissä  ei  läheskään  samaUa  tavalla  ilmene  hänen  persoonallisuutensa  kuin 
hänen  myöhemmissä  teoksissaan.  Usein  hän  kertoo  sivuseikkoja  tai  antaa 
niille  liian  suiu-en  sijan  saadakseen  kerrotuksi  jonkun  kansan  tavan,  katsanto- 
tavan tai  sanasutkauksen.  Tämä  tietysti  johtuu  myös  kokemattomuudesta. 
Samasta,  josta  näissä  aikaisemmissa  teoksissa  tavattava  hajanaisuus  tulee. 
Siinä  tavassa,  millä  tekijä  kuvaa  kansaa,  on  nähtävästi  hänen  esikuviensa 
vaikutusta.  Se  sovinnollisempi  katsantokanta,  joka  niissä  vallitsee  Kauppis- 
Heikin  myöhempiin  teoksiin  verrattuna,  saattaa  kyllä  perustua  subjektiivi- 
siin syihin.  Mutta  se,  että  Kauppis-Heskin  aikaisemmissa  teoksissa  taval- 
laan on  huomattavissa  yläluokan  arvostelutapaa  kansanelämästä,  ei  voi  muuta 
olla  kuin  esikuvien  vaikutusta. 

£sikuvien,  etenkin  Juhani  Ahon  vaikutusta  on  huomattavissa  myös 
kertomistavassa,  tarkassa,  yksityisseikkoihin  ulottuvassa  kuvaamisessa.  Tämän 
osoitteeksi  otan  muutaman  rivin  « Härät  »-nimisestä  kertomuksesta: 

«Kun  miehet  tulijaisista  lähtivät,  niin  eipä  heistä  olisi  toinen  tois- 
taan kyennyt  tulesta  auttamaan.  Mutta  hyvä  halu  voittaa  kaikki  vastukset. 
Yhteisin  voimin  he  ponnistelivat,  vaikka  kyllä  muutamain  sääret  heittivät 
hyvin  pahasti  «viittätoista».  Tie  tuli  kävellyksi  hyvin  tarkkaan  ja  vieläpä 
kaupanpäälliseksi  tievieretkin.  Jalat  olivat  näet  keskenään  koetella  voi- 
miaan, huolimatta  siitä,  mille  kurille  siinä  muu  ruumis  joutuu.  Ne  ryntä- 
sivät   vuoroin    toisiansa  vastaan  ja  silloin  aina  seurasi  rymäys.     Pää  parka 

sai  monta  kolausta  puita  ja  kantoja  vasten,  noiden  huimain  tähden. » 

Yllä  olevat  rivit  johdattavat  mieleen  Juhani  Ahon  kirjoitustavan  etenkin 
hänen  aikaisemmissa  teoksissaan. 

Vasta -alkaja  kirjailija  kuvastuu  siinä,  että  kirjoittaja  on  itse  mukana 
ikäänkuin  selittämässä.  Ei  hän  tosin  niin  suoranaisesti  lausu  arvosteluaan 
tapahtumista    kuin  esim.  Päivärinta  muutamissa  teoksissaan,  mutta  huomat- 

tavissa  se  kuitenkin  on.  Vasta- alkajaa  osoittaa  myös  hajanaisuus  ja  kovin 
monet  henkilöt  pienessäkin  kertomuksessa,  joka  omituisuus  muuten  on  ai- 
van vastakohtainen  Juhani  Aholle. 

Sen  sijaan  ei  Kauppis-Heikin  teoksissa  huomata  mitään  voimakasta 
tendenssiä,  niinkuin  etenkin  Alkion  teoksissa.  Se  siis  ei  ole  halu  epäkoh- 
tia vastaan  taistelemaan,  joka  hänet  on  kirjailemaan  saattanut,  vaan  välitön 
kuvaamis-,  runoilemis-halu.  Tässäkin  suhteessa  Kauppis-Heikillä  on  yhtä- 
läisyyttä Juhani  Ahon  kanssa. 

«Viija»  on  se  teos,  jolla  tekijä  ottaa  suurimman  askeleen  eteenpäin. 
Ensinnäkin  siinä  muoto  käy  eheäksi,  turhat  sivuhenkilöt  ja  -tapahtumat  jää- 
vät pois.  Siinä  myös  tekijä  ensi  kerran  antaa  enemmän  itseään,  siinä  hä- 
nen persoonallisuutensa  kuvastuu  esikuvien  vaikutuksista  vapautuneena.  «Vii- 
jassa»  tekijä  myös  lähtee  alalle,  jolle  kansankirjailijain  ei  ole  arveltu  voi- 
van lähteä.  Hän  siinä  antaa  luonteen  kuvauksen,  kuvaa  johdonmukaisesti 
sielunelämää  ja  sen  kehitystä,  tosin  antaen  suuren  tilan  myös  ulkonaisille 
tapahtumille.  Siinä  hän  kyllä  on  seurannut  yleistä  virtausta  kaunokirjalli- 
suuden alalla,  mutta  hän  on  osannut  tehdä  sen  itsenäisesti. 

Toiselta  puolen  tekijän  suhde  kuvattavaansa,  Kauppis-Heikin  kuvaa- 
maansa kansaan,  tässä  alkaa  tarkkaavalle  lukijalle  selvitä.  Ja  tämä  suhde 
on  todellakin  omituinen  ja  opettavainen.  Siinä  on  jotain  surullista,  arkaa, 
tekisi  melkein  mieli  sanoa  särkynyttä.  Tekijä  on  kuvauksessaan  kyllä  ai- 
van objektiivinen;  säälimättä,  kaunistelematta  kertoo  hän  tapahtumat,  pu- 
heet, realistisesti  kuvaa  hän  raakuuden,  halpamaisuuden,  ahdasmielisyyden. 
Mutta  samalla  tämän  takana  tuntee  ikäänkuin  tekijän  kärsivän,  että  niin  on. 
Usein  hän  esim.  kuvatessaan  raakaa  keskustelua  ja  raakoja  sukkeluuksia,  jotka 
eivät  ole  loukanneet  keskusteluun  osaaottajia,  itse  tulee  niistä  loukatuksi. 
Hän  vallan  hyvin  tuntee,  miten  hänen  kuvattavansa  kussakin  tapauksessa  sa- 
novat ja  menettelevät,  mutta  hänessä  itsessään  on  herännyt  käsitys  sen  so- 
pimattomuudesta ja  raakuudesta.  Joskus  tämä  tunne  tuntuu  melkein  arkuu- 
delta. Taiderunoilija  saattaisi  kuvata  samaa  raakaa  pilantekoa  yhtä  todel- 
lisesti. Mutta  hänen  kuvauksessaan  pikemmin  olisi  jonkunlainen  humoristinen 
tausta,  häntä  ehkä  huvittaisi  kansan  raitis  alkuperäisyys,  jos  hän  kerran  sitä 
myötätuntoisuudella  kuvaisi. 

Tässä  omituisessa  arkatuntoisessa  suhteessa  kuvattavaan  kansaan,  joka 
eroaa  vakinaisen  kansanmiehen  suhteesta  toiselta  puolen  ja  sivistyneen  kir- 
jailijan   toiselta   puolen,  olen  luullut  löytäneeni  yhden  Kauppis-Heikin  kir- 

jailijaluonteen  määrääviä  ominaisuuksia.  Saman  ominaisuuden  saattaa  muu- 
ten huomata  muillakin  kansankirjailijoilla,  esim.  Alkiolla. 

Kaikissa  kolmessa  Kauppis-Heikin  viimeisessä  teoksessa,  «Viijassa», 
«Kirottua  työtä»  ja  «Laarassa»  kuvaa  tekijä  omituista  luonnetta  ja  erityisiä 
elämänvaiheita.  Kaikki  ne  ovat  tavallaan  murhenäytelmiä,  mutta  monessa 
suhteessa  erilaisia.  Suorastaan  vastakohtia  ovat  «Viija»  ja  «Laara>.  Viija 
on  hento  nainen,  hänellä  on  paljon  edellytyksiä  onneen,  mutta  ihmisten 
raakuus  ja  itsekkäisyys  hänen  onnensa  turmelee  ja  hento  kukka  ei  kestä  ka- 
russa maassa  ilman  rakkauden  lämpöä.  Laaralla  taas  ei  ole  elämän  ulko- 
naiseen onneen  mitään  edellytystä,  mutta  lujaUa,  kaikki  vastukset  voittavalla 
luonteellaan  raivaa  hän  itselleen  tien,  ja  ottaa  väkisin  sen,  mitä  häo  ei  hy- 
vällä saa.  Tosin  hänkin  joutuu  onnettomuuteen.  Viljan  onnettomuus  tuli 
ulkoa,  hän  murtui  sen  tieltä.  Laaran  tulee  sisältä,  omasta  itsestä,  oma  ty- 
lyys ja  itsekkäisyys  tuottavat  sen  turmion,  jota  ulkonaiset  vastukset  eivät 
kyenneet  tuomaan.  Epäilemättä  on  tekijä  todellisuudesta  löytänyt  esikuvat 
sekä  Viijaan  että  Laaraan,  mutta  että  hän  on  osannut  elävästi  kuvata  nämä 
molemmat  niin  erilaiset  luonteet,  osoittaa  hänessä  suurta  havaitsemiskykyä 
ja  verrattain  laajaa  mielikuvituksen  toiminta-alaa. 

«Kirottua  työtä»  nimisessä  kirjassa  on  päähenkilö  omituinen  ihminen. 
Hän  on  omituinen,  luja  luonteeltaan,  hän  tahtoo  kulkea  omia  teitään,  itse 
suunnata  omat  ja  omaistensa  vaiheet.  Mutta  hän  ja  hänen  kaunis  tyttä- 
rensä joutuvat  onnettomuuteen.  Miksi?  Siksikö  ehkä,  että  hän  on  Malis- 
ten entisestään  suuren  suvun  viimeinen,  että  suku  oli  aikansa  elänyt?  Ai- 
nakin kuvaus  saa  siitä  vallan  erityisen  taustan.  Siksikö  että  häo  kulkee 
omaa  tietään  eikä  alistu  olojen  vaatimusten  alle?  Hänessä  on  itsenäi- 
syyttä ja  voimaa,  mutta  hänen  käsityskantansa  on  liian  ahdas;  kun  hän  sii- 
hen tahtoo  pakottaa  tyttärensä  elämänjuoksun,  ei  se  onnistu,  vaan  joutuu 
hän  itse  sekä  hänen  tyttärensä  onnettomuuteen.  Malisen  kohtalo  herättää 
lukijassa  myötätuntoisuutta,  mutta  vieläkin  suurempaa  myötätuntoisuutta  he- 
rättää hänen  tyttärensä  Anna  Liisa,  joka  ymmärtämättömyydessään  joutuu 
onnettomuuteen  ja  hentoudessaan  sortuu  siihen. 

Anna  Liisan  kohtalolla  on  jotain  yhtäläistä  Viijan  kanssa.  Viija  sa- 
moin kuin  Anna  Liisa  herättää  lukijan  läheisen  osanoton.  Hänkin  kukis- 
tuu vieläkin  enemmän  kuin  Anna  Liisa  omatta  syyttä.  Hän  on  orvoksi 
jäänyt  tyttö,  jolle  hyväin  vanhempain  jättämä  omaisuus  tuottaa  vaan  tur- 
miota.    Tässä    on   syynä  onnettomuuteen  ympäristön  tylyys  ja  huonous  ja 

yleinen  mielipide,  johon  paremmatkin  henkilöt  niinkuin  Reetta  ja  hänen 
tyttärensä  arvostelematta  alistuvat. 

Laara  ei  samassa  määrässä  herätä  myötätuntoisuutta.  Hän  vaikuttaa 
melkein  kammoksuttaen,  itsekkäässä  voimakkuudessaan  ja  omien  mieliha- 
lujensa säälimättömässä  tavoittamisessa  ja  saavuttamisessa.  —  Sivumennen 
huomautettakoon  sitä  ulkonaista  yhtäläisyyttä,  joka  on  muutamissa  koh- 
den «Mäkijärveläisten»  ja  «Laaran»  välillä.  Kummassakin  vanha  mies  ko- 
siskelee nuorta  tyttöä,  vaikka  kuvaukset  muuten  ovat  eri  luontoisia.  Suu- 
rempi on  yhtäläisyys  Hemmon  «Mäkijärveläisissä»  ja  ukko  Malisen  välillä. 

Jos  katselemme  näitä  Kauppis-Heikin  kolmea  viimeistä  teosta,  niin 
huomaamme  niissä  saman  surullisen  maailmankatsomuksen.  Viija  ja  Anna 
Liisa  ne  sortuvat,  hennot  ja  viehkeät  olennot  eivät  kestä  elämän  kovassa 
taistelussa.  Se  on  ympäröiväin  ihmisten  kovuus  ja  raakuus,  mielipiteiden 
ja  katsantokantojen  ahtaus,  joka  onnettomuuden  tuottaa.  Laara  sitä  vas- 
toin, joka  itse  on  raaka  ja  kova,  hän  saavuttaa,  mitä  pyytää,  vaikka  hänkin 
lopulta  sortuu  sisäisistä  syistä.  Tässä  mielestäni  kuvastuu  tekijän  oma  kat- 
santokanta, hänen  sisäinen  sieluntilansa.  Jo  aikaisemmin  puhuin  siitä  arka- 
tuntoisuudesta,  jolla  tekijä  kansanelämää  katselee.  Koko  hänen  maailman- 
katsomuksessaan kuvastuu  sama  arkatuntoisuus.  Huolimatta  kaikesta  realis- 
tisesta esitystavasta,  joka  raakoja  ihmisiä  ja  heidän  raakoja  puheitaan  ja 
tekojaan  kuvaa  kaunistelematta,  näemme  takana  tuntehikkaan  mielen,  johon 
jokainen  raakuus,  tylyys  ja  onnettomuus  jättää  syvän  jäljen.  Ja  tämän  ar- 
katunteisuuden  tekee  tässä  suureksi  se,  että  kirjailija  on  hienontunut  ja  sy- 
ventynyt kuvattaviensa  kannasta,  mutta  samalla  on  niin  välittömän  likeisesti 
siihen  liitetty. 

Toiselta  puolen  kirjailijan  oma  luonne  ja  oma  maailmankatsomus  var- 
maankin edustaa  yhtä  muotoa  ja  kehitysastetta  kansan  sielunelämässä.  Se 
on  edistyvän  sivistystyön  kehitysasteita.  Sivistystyö  näet  ei  kulje  tyyntä, 
suoraa  tietä  myöten,  vaan  sekin  on  taistelua,  joka  usein  on  raskasta  ja  vai- 
keata. Usein  alempi  sivistysmuoto  saattaa  tuoda  enemmän  onnea  kuin  vä- 
hää ylempi  siten,  että  se  on  eheämpi.  Sivistystyön  kautta  syntyy  ristirii- 
taisuuksia, jotka  vaativat  paljon  uutta  työtä  lisäksi,  ennenkuin  saavutetaan 
entistä  suurempaa  onnea  tuottava  sopusointuinen  kehitysmuoto.  Tämmöistä 
sivistystyön  tuottamaa  taistelua  ja  ristiriitaisuutta  huomaamme  Kauppis-Hei- 
kin ja  muidenkin  kansankirjailijain  teoksista  kansassamme  käytävän. 

Moneltakin    kannalta    katsoen    opimme   kansankirjailijaimme  teoksista 

läheisesti  tuntemaan  kansaa.  Kansankirjailija  kuvaa  kansaa  ja  sen  elänaää 
koristelematta,  semmoiseksi  kuin  hän  on  sen  elämän  kokenut.  Ja  toiselta 
puolen  me  kansankirjailijassa  itsessään,  semmoisena  kuin  me  hänet  hänen 
teoksistaan  löydämme,  voimme  huomata  niitä  henkisiä  virtauksia,  jotka 
kansassa  liikkuvat,  ja  sitä  sivistystyötä,  jota  siinä  tehdään.  Kauppis-Hei- 
kin  teoksista  on  täten  lukijan  paljonkin  opittavaa. 

Toiselta  puolen  ovat  kansankirjailijainkin  teokset  runoteoksia,  joissa 
runoilijan  välityksen  kautta  näemme  palan  ihmiselämää  elävänä  kuvastu- 
van eteemme.  Ne  ovat  yksinkertaisia  koristelemattomia  runoteoksia,  mutta 
vaikuttavia  juuri  suuren  todellisuutensa  kautta.  Kauppis-Heikin  teokset  tässä 
suhteessa  ovat  varmaankin  meidän  kansankirjailijaimme  etevimpiä. 

o.  Relander. 


Kotimaan  kirjallisuutta. 


Shakispeare^n  dramoja.  XI.  Talvinen  tarina.  Suomentanut  P.  Cajander.  (Suoma- 
laisen Kirjallisuuden  Seuran  toimituksia.  60  osa,  XI.)  Helsingissä  1894.  121 
siv.  8:o.     Hinta  2:  50. 

Kullakin  ajanjaksolla  Shakespearen  kirjailijaelämässä  on  oma  luon- 
teensa; niinpä  viimeiselläkin.  Sen  tuotteet  eivät  ole  noita  nuoremman  iän 
hilpeitä  komedioita,  joissa  lemmenseikkailuilla  on  etevin  sija,  eivätkä  koti- 
maan historiaa  kuvailevia  suurenlaatuisia  kappaleita,  joissa  myötätuntoisuus 
etupäässä  kiintyy  sankarin  ulkonaiseen  menestykseen;  mennyt  on  myöskin 
noiden  suurten  tragediain  aika,  joissa  mahtavilla  piirteillä  esitellään  jalojen 
henkilöiden  sortumista  suureen  sieluntaisteluun.  Eikä  niissä  toiselta  puolen 
tavata  sitä  katkeraa,  pettyneitä  toiveita  osoittavaa  piirrettä,  joka  vähää  en- 
nen viimeistä  ajanjaksoa  ilmaantuu  muutamissa  Shakespearen  näytelmissä, 
esim.  «Timonissa»  ja  «Määrä  määrästä»  (Measure  for  measure)  nimisessä 
draamassa.  Tuo  karmeus  on  väistynyt  vienonsuruisen,  mutta  lempeän  ja 
lohdullisen  katsantotavan  tiellä.  Shakespearen  loppuajan  teoksia  ikäänkuin 
valaisee  laskevan  auringon  rusottava  hohde,  joka  antaa  kuvaelmille  sadun- 
omaisen   valaistuksen.     Syvempi    elämänkokemus   on  teroittanut  hänen  sil- 

mänsä  DäkemääD  sovituksen  mahdollisuuden.  Onnettomuuden  sortama  voi 
jälleen  saavuttaa  onnensa,  eikä  mikään  hairaus  ole  niin  suuri,  ettei  vilpi- 
tön mielenmuutos  ja  lempeä  anteeksianto  voisi  saada  sovintoa  aikaan.  Tästä 
Shakespearen  viimeiset  näytelmät  saavat  miellyttävän,  sovinnollisen  luon- 
teen, samalla  kuin  tapausten  satumaisuus  antaa  niille  omituisen  viehättäväi- 
syyden,  siirtäen  ne  ulkopuolelle  tavallisen  elämän  rajoja.  Runoilija  itse  on 
näissä  draamoissa  ikäänkuin  irtauntunut  ihmiselämän  pienistä  murheista  ja 
iloista,  mutta  ymmärtää  niitä  kuitenkin  ja  katselee  niitä  rakastavaisella  hel- 
lyydellä. 

Tätä  laatua  on  «Myrsky»,  joka  toissa  vuonna  ilmestyi  suomen  kielellä, 
ja  niin  myös  «Talvinen  tarina»,  joka  meillä  nyt  on  ilmoitettavana,  suomeksi 
käännettynä. 

Shakespearen  suuruus  tulee  mitä  selvimmin  näkyviin,  jos  tarkastetaan, 
miten  alkuperäiset  aineet  hänen  käsissään  ovat  muuttuneet.  Tunnettua  on, 
että  hän  usein  kä3rtti  lähteinä  vanhoja  novelleja  tai  näytelmiä,  joille  antoi 
ihan  toisen  muodostuksen.  Kantatarina  pysyy  pääasiallisesti  samana;  mutta 
käsittelemistäpä  ja  joku  uusi  käänne,  minkä  runoilija  on  toiminnalle  anta- 
nut, luovat  kertoelmaan  uuden  hengen.  Runoilija  on  siihen  lyönyt  leimansa, 
tehnyt  sen  syvän  aatteen  kannattajaksi.  Niin  on  myöskin  puheena  olevan 
teoksen  laita.  «Talvisen  tarinan»  esikuvana  oli  eräs  «euphuistiseen»  tapaan 
kirjoitettu  kertomus,  Greenen  «Pandosto»,  toisella  nimellä  «Dorastus  ja 
Fawnia».  Päätoiminta  on  melkein  sama  kuin  «Talvisessa  tarinassa» ;  mutta 
Bellaria  (=  Hermione)  heittää  todellakin  henkensä,  kun  kuulee  poikansa 
kuolleen ;  kun  Fawnia  ( =  Perdita)  tulee  Pandoston  (Leonteen)  hoviin,  niin 
kuningas  häneen  rakastuu  ja  surmaa  itsensä,  kun  huomaa  hänet  tyttärekseen. 
—  Se  oli  siis  paljas  sensatsioonijuttu,  jossa  intohimot  riehuvat  ja  saattavat 
henkilöt  perikatoon. 

Mutta  ihan  toisen  hengen  on  Shakespeare  siihen  luonut.  Leontes  ku- 
ningas, joka  turmeltuneiden  hoviolojen  sokaisemana  ei  osaa  panna  arvoa 
jaloon  puolisoonsa  Hermioneen,  loukkaa  umpisilmäisen  luulevaisuutensa  vim- 
massa mitä  kipeimmin  hänen  kunniaansa  ja  tuomitsee  vasta  syntyneen  tyt- 
tärensä kuolemaan;  mutta  Hermionen  viattomuuden  ilmi  tultua  kovat  ko- 
kemukset puhdistavat  hänen  mielensä  ja  syvällä  katumuksella  hän  sovittaa 
rikoksensa.  Niin  se  Leontes,  joka  vihdoin  syliinsä  sulkee  jälleen  löydetyn 
tyttärensä  ja  takaisin  tulleen  puolisonsa,  ei  ole  enää  sama  epäluuloinen, 
väkivaltainen  tyranni,  joka  oli  heidät  luotansa  sysännyt,  vaan  maailman  kou- 
lun kasvattama  mies,  jonka  onnettomuus  on  tehnyt  suopeaksi  ja  maltilliseksi. 
Ja  hänen  rinnallaan  Hermione  jalossa  itsetunnossaan  ja  anteeksiantavaisuu- 
dessaan on  Shakespearen  ylevimpiä  naishenkilöitä.  Erityistä  huomiota  an- 
saitsee hienosti  ja  kauniisti  kuvattu  Perdita,  paimenten  kesken  kasvanut  ku- 
ninkaantytär, äkykäs  ja  samassa  lapsellisen  viaton.  —  Muista  henkilöistä 
mainittakoon  Antolycus,  tuo  herttainen  veijari,  jonka  kokkapuheet  kannattavat 

näytelmän  iloista  puolta  ja  joka  sanoo  olevansa  Florizel  prinssiä  pettä- 
mättä, koska  hän  pitää  clmjasmaisempana  olla  asiasta  vaiti»  ja  tahtoo  olla 
uskollinen  ammatissaan.  Tällaista  henkilöä  ei  ole  alkuperäisessä  kertomuk- 
sessa, vaan  hän  on  kokonaan  Shakespearen  keksimä. 

Huomattava  on  muutoin  se  mieltymys,  jolla  Shakespeare  yleensä  vii- 
meisissä draamoissaan  kuvailee  yksinkertaista  luonnonelämää  yhteiskunnan 
korkeammissa  piireissä  vallitsevan  turmeluksen  virkistävänä  vastakohtana. 
Soman  idyllin  muodostaa  «Talvisessa  tarinassa»  keritsijäisten  kuvaus,  johon 
varmaan  on  liittynyt  monta  runoilijan  nuoruuden  muistoa.  Siinä  ilmaan- 
tuu hellä  myötätuntoisuus  alempiakin  kansankerroksia  kohtaan,  jommoista 
verrattain  harvoin  tavataan  senaikuisessa  kirjallisuudessa,  esim.  Perditan  sa- 
noissa^  hänen  kuultuansa  Polyxeneen  uhkauksia: 

En  suurin  säikkynyt  ma;  kerran  pari 
Sanoa  olin  hälle  suoraan,  että 
Se  sama  aurinko  mi  hoviin  paistaa 
Mökiltäkään  ei  peitä  kasvojansa. 
Vaan  molempia  hellii. 

Herra  F.  Cajanderin  mestarillinen  kääntämistaito  on  jo  vanhastaan 
niin  tunnettu,  ettei  se  tässä  kaipaa  erityistä  kiitosta.  Tämän  miellyttävän 
näytelmän  suomentamisella  hän  taas  on  enentänyt  sitä  kiitollisuuden  velkaa, 
jossa   suomalainen  yleisö  on  Shakespearen  draamojen  etevälle  kääntäjälle. 

B.  F.  G. 


Hermann  Sudermann,  Presidentin  rouvan  suosikki.     Suomensi  Frans  Enqvist.   Tam- 
pereella 1893,  H.  T.  Bärlund.     272  siv.  8:o.    Hinta  2:  25. 

Hermann  Sudermannin  nimi  on  meidän  maassamme  jotensakin  tun- 
nettu. Saksan  nykyaikaisista  kirjailijoista  on  hän  se,  joka  meillä  on  enim- 
min myötätuntoisuutta  herättänyt.  Tähän  myötätuntoisuuteen  on  suuresti 
vaikuttavan  kertomustavan  ohella  syynä  se,  että  hän  on  mieleltään  heimoa 
pohjoismaisille  kirjailijoille.  Samoin  kuin  he,  vaatii  hän  ankarinta  totuutta 
ja  taistelee  ennakkoluuloja  ja  sovinnaisia  valheita  vastaan  pannen  suurim- 
man arvon  sielun  jaloudelle,  arvellen  ainoastaan  oikean  ja  toden  noudat- 
tamisen tuottavan  onnea.  Hänen  näytelmistään  ovat  cKunnia»  ja  «Koti» 
saavuttaneet  hyvän  menestyksen  meillä  näyteltyinä  ja  näyttää  siltä  kuin  ne 
meillä  olisivat  herättäneet  suurempaakin  myötätuntoisuutta,  ainakin  vähem- 
män moitetta  kuin  kotimaassaan.  Hänen  romaaneistaan  on  taas  «Surutar» 
meillä  enin  tunnettu  ja  tunnustettu. 

«Presidentin  rouvan  suosikki»  on  Sudermannin  aikaisemnulta  ajoilta. 
Vahinko  on  suoraan  sanoen,  että  suomentaja  on  juuri  sen  valinnut  suo- 
mennettavakseen.     Olisihan  ollut  paljon  arvokkaampia  Sudermannin  teoksia 

valittavana.  Sillä  «Presidentin  rouvan  suosikissa»  ei  Sudermann  vielä  ole 
vapautunut  yleisestä  saksalaisesta  romaanimallista.  Hän  ei  siinä  vielä  ole 
löytänyt  itseään,  ei  ole  vielä  asettunut  itsenäiselle  kannalleen.  «Presiden- 
tin rouvan  suosikissa»  tapaamme  joukon  oikeita  romaanit]ryppiä,  häjynhäjyn 
miehen,  joka  on  saanut  haltuunsa  onnettoman,  suurinta  myötätuntoisuutta 
herättävän  vaimon,  joka  vallan  erityisistä  syistä  on  ollut  pakotettu  luopu- 
maan rakastetustaan  ja  menemään  inhoamansa  miehen  kanssa  naimisiin.  Omi- 
tuisten, jännittävien,  taitavasti  keksittyjen  seikkailujen  perästä  pääsee  hän 
eroamaan  miehestään  ja  naimisiin  rakastettunsa  kanssa.  Kirja  on  oikea  ro- 
maani, sanan  huonommassa  merkityksessä.  Mitään  syvempää  ajatusta  siinä 
ei  ole,  sen  tarkoitus  on  jännittävällä  tavalla  täyttää  tyhjä  aika.  Tietysti 
jos  tahtoo  tarkoin  oppia  tuntemaan  Sudermannia,  niin  onhan  tähänkin  teok- 
seen tutustuttava.  Ja  onhan  siinä  alku  niihin  ominaisuuksiin,  jotka  Suder- 
mannin  myöhemmissä  teoksissa  täydellisesti  kehittyvät.  Mutta  sen  vuoksi 
se  tuskin  kuitenkaan  suomentamista  ansaitsee.  Toiselta  puolen  ei  «Presi- 
dentin rouvan  suosikki»  ole  mikään  huono  kirja,  vaan  on  se  lajissaan  val- 
lan hyvä. 

Suomennosta  emme  myöskään  voi  kiittää.  Suomentaja  olisi  saanut 
panna  paljon  enemmän  huolta  työhönsä.  Monesti  on  ajattelemattoman,  or- 
jallisen käännöstavan  kautta  syntynyt  kankeita,  vaikeasti  ymmärrettäviä  koh- 
tia. Monin  paikoin  olisi  tekijä  huolellisemmin  saanut  valita  sanoja.  «Tir- 
roittaa»  esim.  on  kovin  ruma  sana,  etenkin  kun  sitä  käytetään  alituisesti 
sekä  sopivissa  että  sopimattomissa  paikoissa. 

Kielivirheitä  tapaa  myös  monesti,  objektivirheitä  ja  muita.  Säännöl- 
linen virhe,  joka  lopulta  käy  vallan  tuskalliseksi,  on,  että  tekijä  melkein 
aina  jättää  «hänen»  sanan  pois  kolmannen  persoonan  suffiksin  yhteydestä,  sil- 
loin kun  suffiksi  ei  tarkoita  subjektia,  esim.:  «Koko  ruumiinsa  vapisi,  ja  hä- 
nen katseensa  tirroittivat  avaruuteen,  kasvonsa  olivat  kalman  kalpeat.»  — 
Yldsvaikutus  on  kuitenkin  se,  että  suomentaja  suurempaa  huolta  noudatta- 
malla voisi  saada  hyvänkin  suomennoksen  aikaan. 

o.  R. 


Alkio,  Puukkojunkkarit.     Kuvauksia  nyrkkivallan  ajoilta.    Kuvat  piirtänyt  A.  Federley. 
Porvoossa  1894.  W.  Söderström.     264  siv.  8:o.    Hinta  3:  60. 

Alkion  kirjallisille  tuotteille  on  tähän  saakka  ollut  yleisenä  tunnus- 
merkkinä selvä  tendenssi.  Hän  on  kirjoillaan  ja  kertoelmillaan  tahtonut 
taistella  jotain  varmaa  epäkohtaa,  tavallisesti  juoppoutta  vastaan,  ja  on  hä- 
nen kirjoitustapansa  siitä  saanut  erityisen  suunnan.  Usein  se  on  kirjailijalle 
ollut  esteeksi,  halu  taistella  jotain  yleistä  epäkohtaa  vastaan  on  estänyt 
häntä  täydellä  myötätuntoisuudolla  käsittelemästä  ja  kuvaamasta  henkilöitään. 

Kun  Alkio  ryhtyi  kirjoittamaan  ilmoitettavanamme  olevaa  teosta  «Puuk- 

kojoDkkaria»  niin,  siltä  ainakiD  sivullisesta  tuntuu,  ^  hänen  tarkoituksensa 
kuvata  sitä  suurta  tapainturmelusta  ja  villiint3rmitt8,  ^oka  oli  vallalla  tämän 
vuosisadan  keskivaiheiUa  muutamissa  Pohjanmaan  paäkakunnissa.  Hän  tunsi 
suurta  vastenmielisyyttä  sitä  vastaan  ja  tahtoi  näyttää  kuinka  turmiollinen 
se  oli  ollut.  Mutta  työn  aikana  aine  on  ikäänkuin  vallannut  hänet.  Hän 
on  itse  syventynyt  tuohon  menneeseen  aikaan.  Kuvaus  ei  pysynyt  pelk- 
känä tapainkuvauksena,  ihmiset  ja  tapahtumat  eivät  olleet  yksistään  esi- 
merkkejä. Kuvattavat  ihmiset  herättivät  tekijässä  työn  edistyessä  yhä  suu- 
rempaa myötätuntoisuutta,  ne  tulivat  eläviksi  ja  itsenäisiksi.  Kuvaus  on 
siten  jonkun  verran  muuttanut  luonnetta,  se  on  edempänä  kirjaa  muuttunut 
eheämmäksi  ja  valtaavammaksi,  samalla  on  etusijaan  tullut  henkilöitä,  jotka 
alumpana  kirjaa  olivat  enemmän  syrjässä.  Tämän  kautta  on  kirjan  koko- 
naisuus hiukan  kärsinyt. 

Mitä  kirjan  aineeseen  tulee  täytyy  sanoa,  että  se  on  erittäin  kiitolli- 
nen. Useimmat  lukijat  ovat  jonkun  verran  kuulleet  puhuttavan  kuuluisista 
puukkotappeluista  Pohjanmaalla,  mutta  tarkemmin  ei  niitä  omituisia  oloja, 
joissa  puukkotappelut  versoivat,  ole  tähän  saakka  kaunokirjallisuudessa  eikä 
tietääkseni  muussakaan  kirjallisuudessa  käsitelty.  Kuvattavaansa  aineeseen 
on  tekijä  täysin  perehtynyt,  joten  hänen  kuvauksellaan  on  myös  kulttuuri- 
historiallinen arvo. 

Muutamissa  Pohjanmaan  pitäjissä,  joissa  kansa  luonteeltaan  on  kii- 
vas ja  sydämmikkö,  oli  tämän  vuosisadan  keskivaiheilla  päässyt  vallalle 
suuri  tapain  villiintyminen.  Tappelut,  juomingit  ja  muut  hurjastelemiset, 
jotka  usein  loppuivat  murhiin,  olivat  päässeet  suureen  valtaan.  Ja  niinkuin 
tavallista  sai  yleinen  mielipide  väärän  suunnan.  Kun  esim.  joku  nuori 
neito  tuli  naimaikään,  alkoi  hänen  aitassaan  käydä  nuoria  miehiä  öisillä  ret- 
killä. Kilpailijain  kesken  syntyi  kiihkeitä  ja  usein  verisiäkin  tappeluita,  ja 
se  saavutti  neitosten  suurimman  ihailun,  joka  muut  pakosalle  ajoi.  Tämä 
tapa  oli  niin  yleinen,  että  jollei  jonkun  neidon  aitan  edustalla  tapeltu,  niin 
siitä  tytön  vanhemmat  olivat  pahoillaan  ja  pelkäsivät  lastaan  hylittävän. 
Häissä  ja  muissa  juhlallisuuksissa  olivat  tappelut  ja  puukotukset  yleisiä. 
Etevimmät  puukon  käyttäjät,  puukkojunkkarit  olivat  usein  varakkaiden  ta- 
lojen nuoria  miehiä,  joita  kauhunsekaisella  kunnioituksella  ihailtiin,  ja  jotka 
mahtavuudessaan  antoivat  intohimoilleen  täyden  vaUan  ja  hurjistuivat  ve- 
renhimoisiksi hirviöiksi.  Monesti  oli  suuria  tappeluita  koko  kyläkuntien  vä- 
lillä. Oli  erityisiä  merkkipäiviä,  niinkuin  Mikkelin  yö,  jolloin  etenkin  ta- 
peltiin ja  hurjasteltiin.  Monenmoiset  vallattomat  tavat  pääsivät  samalla 
valtaan.  Erikoisena  pahana  ei  pidetty,  jos  otti  luvatta  toisen  hevosen  lai- 
tumella ja  ajoi  sillä  mielin  määrin,  samoin  ei  lampaan  «puhaltamista» 
luettu  varkaudeksi.  Täten  oli  vallalle  päässyt  yleinen  tapain  turmeltuminen, 
joka    sai    kannatusta  harhaan  suuntaantuneelta  mielipiteeltä.     Tälle  tapain- 

turmelukselle  heräsi  vähitellen  kansassa  itsessä  vastapaino,  se  oli  kiihkeä, 
usein  suvaitsematon,  ankaraa  itsensäkieltämystä  vaativa  herännäisyys. 

Alkio  on  hyvästi  osannut  kuvata  hurjaa  puukkojunkkarien  aikaa,  lukija 
epäilemättä  saa  todellisen  ja  elävän  kuvan  siitä,  myöskin  tulee  tajuamaan, 
että  se  oli  herännäisyys,  joka  sai  nämä  hurjat  mielet  asettumaan,  sekä  että 
tuo  herännäisyys,  josta  moni  lukija  ehkä  ennenkin  on  kuullut  ja  lukenut,  oli 
syntyisin  samasta  maaperästä  kuin  hurja  puukkojunkkariluonnekin.  Suora- 
naisesti kuvaamaan  herännäisyyden  vaikutusta  ei  tekijä  kuitenkaan  ole  ryh- 
tynyt, vaan  on  rajoittunut  muutamiin  sattuviin  piirteisiin. 

Kuvauksensa  keskustaksi  on  tekijä  ottanut  erään  varakkaan  talon  tyt- 
tären Santran  ja  hänen  kosijansa.  Mutta  vähitellen  tuntuu  mahtavin  puuk- 
kojunkkari Esa,  joka  alussa  on  melkein  sivuhenkilö,  saavuttavan  suurimman 
sijan.  Tekijä  on  ikäänkuin  lämmennyt  hänen  suhteensa,  samoin  lukijassa- 
kin kertomuksen  edistyessä  herää  myötätuntoisuutta  häntä  kohtaan.  Sillä 
vaikka  hänessä  on  paljon  vikoja,  on  hänessä  hyvääkin.  Hänestä  tulee  traa- 
gillinen  henkilö.  Voimakas  luonne,  väärän  yleisen  käsitystavan  suuntaa- 
mana, asettuu  halveksien  ja  uhkamielisesti  yhteiskuntaa  vastaan,  mutta  jou- 
tuu sen  kautta  turmiolle.  Vastakohdaksi  Esalle  on  tekijä  kuvannut  toisia 
puukkojunkkareja,  kavalaluonteisen,  rosvojen  suosijan  Vennun  ja  Santran  en- 
simäisen  pehmeän  sulhasen  Ellan.  Heränneiden  edustajia  on  etenkin  Tommi 
hyvin  kuvattu.  Hän  on  vanha  tappelija,  jossa  vieläkin  veret  kuohahtavat, 
mutta  joka  suurilla  ponnistuksilla  saa  itsensä  hillityksi. 

«Puukkojunkkarit»  on  epäilemättä  hyvä  edistysaskel  Alkion  kirjailija- 
toimessa.  Hän  on  kirjoittanut  kirjan,  joka  kuvaa  omituista,  yleistä  huo- 
miota ansaitsevaa  aikaa  ja  ajanhenkeä  ja  jolla  samalla  on  itsenäinen  kau- 
nokirjallinen arvo,  todellisten  luonteiden  ja  elävien  ihmisten  kuvauksena. 
Esitystapa  on  monin  paikoin  sangen  vaikuttava.  Erittäin  mainittakoon  Tom- 
min käynti  lampaan  hintaa  perimässä,  Esan  ja  Vennun  riehunta,  Valeen 
äidin  ja  Santran  yhtyminen. 

«Puukkojunkkarit»  on  varustettu  A.  Federleyn  piirtämillä  kuvilla. 
MeDlä  on  tämä  kuvittamistaito  vallan  alullaan.  Hra  Federley  on  ensimäi- 
siä,  jotka  siihen  vakinaisesti  ovat  antautuneet.  Nämä  hra  Federleyn  ku- 
vat ovat  kyllä  hänen  paraimpiaan,  vaikka  näitäkin  vastaan  voi  tehdä  muis- 
tutuksia. Ennen  kaikkea  vaadittaisiin  luontevuutta  ja  vähemmän  kaavamai- 
suutta. Etenkin  kuvat,  joissa  on  enemmän  väkeä,  pyrkivät  tulemaan  kaava- 
maisiksi, niinkuin  tässä  Korventaustan  tappelua  ja  Valeen  ja  Santran  häitä 
esittävät  kuvat.  Viimeksimainitussa  on  semminkin  useita  kovin  jäykästi 
piirrettyjä  henkilöitä.  Näyttää  melkein  siltä,  kuin  peljättäisiin  taiteellisuu- 
den kärsivän  huolellisesta  työstä,  mutta  ei  suinkaan  taiteellisuutta  saavuteta 

todellisuuden  kustannuksella. 

o.  R. 

Oli   ukkonen    akadeemillisissa  ilmoissa,   kun  syyslukukausi 

alkoi  1837.     Ja  pian  se  sai  aihetta  jyryämään. 

Konsistoori  oli  muutamia  vuosia  aikaisemmin  vasten  nuorison  tahtoa 
päättänyt  jakaa  pohjalaisen  osakunnan  pohjois-  ja  etelä-pohjalaiseen,  ja  nyt 
viranomaiset  äkkiarvaamatta  panivat  päätöksen  toimeen,  vaikka  alkuperäi- 
nen edellytys,  nim.  professori  Hällströmin  ero  inspehtorintoimesta,  ei 
ollut  tapahtunut.  Asiain  kulun  Z.  Topelius  muistiinpanoissaan  kertoo  seu- 
raavalla tavalla.  Pohjalaisten  kuraattori  J.  J.  Nervander  23  p:nä  lokakuuta 
1837  pani  osakunnassaan  toimeen  samanlaisen  puhdistuksen  huonoista  ainek- 
sista, jonka  Snellman  vähää  aikaisemmin  oli  onnistunut  saamaan  päätetyksi. 
Tunnetuimmat  juopporentut  relegeerattiin,  toiset  saivat  ankaria  nuhteita. 
Jotta  osakunta  vastaiseksi  pääsisi  renttumaisista  jäsenistä,  ehdotti  Nervan- 
der että  se  valitsisi  10  sensoria,  joiden  tuli  ehkäistä  ja  syytteeseen  saattaa 
jokaista  epäjärjestystä.  Ehdotus  synnytti  vastustusta,  mutta  voitti  vähällä 
enemmistöllä.  Lokakuun  31  p:nä  valittiin  suljetuilla  lipuilla  10  sensoria, 
mutta  vastustajat  käyttivät  tilaisuutta  ja  antoivat  äänensä  kahdelle  äskentuo- 
mituista  pahimmista  rentuista.  Tämä  suututti  Nervanderia  niin,  että  hän 
sanoilla:  «luulen  itseäni  liian  hyväksi  olemaan  herrojen  narrina»  luopui 
kuraattorintoimesta  ja  astui  ulos.  Toisena  päivänä  hänen  luokseen  laitettu 
lähetystö  ei  saanut  häntä  päätöksestä  luopumaan.  Inspehtori  Hällström 
silloin  käski  uutta  kuraattoria  valitsemaan,  ja  niin  tehtiin  3  p:nä  marras- 
kuuta,  jolloin    Snellman    valittiin   suurella  enemmistöllä.     Hän  aluksi  kiel- 


*)  Ote  eräästä  tekeillä  olevasta  elämäkerrasta. 

täysi  ottamasta  luottamustointa  vastaan,  mutta  kun  hän  sai  tietää,  että 
konsistoori  käytti  interregnumia  vahvistaakseen  päätöstä  osakunnan  lohko- 
misesta, meni  hän  Hällströmin  luo  ja  tarjoutui  vastaanottamaan  kuraatto- 
rintoimen.  Sanottiin  jo  olevan  liian  myöhäistä,  ja  6  p:nä  marraskuuta 
hämmästytettiin  osakuntaa  lohkomisen  toimeenpanolla,  jolloin  Hällström 
hienolla  hovimiehen  tavallaan  selitti,  että  hän  nyt  oli  ollut  osakunnan  inspeh- 
torina 27  vuotta  ja  aina  oli  pitänyt  herroista,  mutta  nyt  osakunta  oli  kas- 
vanut liian  suureksi,  ettei  hän  voinut  tuntea  kaikkia  tovereita.  Hän  ei  tah- 
tonut olla  esteeksi,  hän  tahtoi  jättää  pohjois-pohjalaisen  osaston,  mutta 
edelleen  pysyä  etelä-pohjalaisten  esimiehenä,  jonka  tähden  herrojen  nyt 
heti  oli  päättäminen,  kumpaanko  kukin  tahtoi  kuulua,  jure  patris  tai  jure 
nativitatis  (isän  taikka  syntymäpaikan  oikeudella).  Jos  osakunta  olisi  ollut 
edeltäpäin  valmistettu  ja  lukuisammin  koolla  (sanoo  Z.  T — ^s),  olisi  lohko- 
minen mennyt  myttyyn,  koska  ainoastaan  3  civistä  olisi  ollut  pakotettuna 
kirjoittautumaan  jäseniksi  pohjois-pohjalaiseen  osakuntaan.  Nyt  käsky  astui 
voimaan  vastustuksetta.  Ainoastaan  Mattias  Aleksander  Castrdn  kysyi  inspeh- 
torilta, luuliko  hän,  että  «divido  et  impera-aate»  ajan  pitkään  tulisi  pysy* 
väiseksi? 

Tämän  Topeliuksen  esityksen  todistavat  konsistoorin  pöytäkirjat 
oikeaksi.  Marraskuun  11  p:nä  ilmoitti  rehtori,  prof.  Pipping,  konsistoorissa: 
että  sittenkun  professori  Hällström  oli  sanonut  rehtorille,  ettei  hän  enään 
voinut  pysyä  pohjalaisen  osakunnan  inspehtorina,  koska  se  oli  kovin  suuri, 
mutta  hän  kuitenkin  ottaisi  vastaan  tämän  toimen  toisessa  niistä  uusista 
osakunnista,  joihin  konsistoori  oli  päättänyt  jakaa  pohjalaisen  osakunnan 
professorin  luopuessa  inspehtorintoimestaan,  jonka  ohessa  professori  nyt  oli 
pyytänyt  jaon  toimeenpanemista,  herra  rehtori  oli  antanut  professori  Häll- 
strömille  toimeksi  ilmoittaa  tämän  pohjalaiselle  osakunnalle  sen  kokouksessa, 
ja  saisivat  sen  jäsenet  tilaisuuden  jakautua  konsistoorin  tätä  ennen  mää- 
räämien perustusten  mukaan.  Tämä  jako  oli  kuluvan  kuun  6  p:nä  tapah- 
tunut siten,  että  97:stä  yliopistossa  läsnäolevasta  63  oli  tullut  vaasalaiseen 
ja  34  oululaiseen  osakuntaan.  Professori  Hällström  oli  pysyvä  edellisen  ins- 
pehtorina, jälkimäinen  oli  inspehtorikseen  valinnut  prof.  J.  J.  Tengströmin. 
Minkä  rehtori  täten  oli  ilmoittanut,  sen  konsistoori  katsoi  olevan  syytä  kai- 
kin puolin  hyväksyä  ja  vahvistaa.  —  Tästä  näkyy,  että  rehtori  ja  professori 
Hällström  olivat  käyttäneet  kuraattorinvakanssia,  joka  oli  syntynyt  Nervan- 
derin eron  kautta,  pannakseen  toimeen  lohkomisen,  jota  he  näyttävät  pitä- 

ueeo  jonkinmoisena  pettämättömänä  lääkkeenä  osakunnassa  vallitsevaa  vas- 
tustustautia  vastaan. 

Mutta  vaikutus  oli  päinvastainen.  Mainittu  voimanosoitus  herätti  nuori- 
sossa sekä  pilkkaa  että  harmia.  Osakunnan  ilmoitustaululla  «kurilla»  kuulu- 
tettiin julkisesti  hävinnyttä  pohjalaista  osakuntaa.  Käskettyinä  valitsemaan 
kuraattoria  pohjois-pohjalaiset  ottivat  tähän  luottamustoimeen  teol.  kandi- 
daatin A.  G.  Borgin,  etelä-pohjalaiset  dosentti  J.  Hällstenin.  Mutta  kun 
kumpikin  kieltäysi  tointa  vastaanottamasta,  eivät  osakunnat  tahtoneet  uusia 
vaaleja  suorittaa,  vaan  pyysivät  konsistooria  nimittämään  kuraattoreja. 

Samaan  aikaan  muissakin  osakunnissa  vallitsi  levottomuutta.  Sata- 
kuntalaisten ja  hämäläisten  kuraattorit  luopuivat  toimestaan  ja  nämät  osa- 
kunnat kieltäytyivät  valitsemasta  uusia.  Turkulaiset,  savolaiset  ja  viipuri- 
laiset kävivät  nekin  kapinallisiksi.  Uusmaalaiset  olivat  ainoat,  jotka  eivät 
liikahtaneet. 

Keskellä  tätä  yleistä  kiihtymystä  antoi  Snellman  23  p:nä  marraskuuta 
tiettäväksi,  että  hänen  oli  aikomus  alottaa  seuraavana  maanantaina  mak- 
suttomia luentoja  akadeemisen  vapauden  todellisesta  luonteesta  ja  ole- 
muksesta, joidenka  kuuntelemiseen  hän  kutsui  yliopiston  nuorisoa.  Rehtori 
Pipping,  pidettyään  yhteistä  neuvottelua  varakanslerin,  kenraali  Thessleffin 
kanssa,  ei  antanut  lupaa  pitää  luentoja  niin  arkaluontoisessa  aineessa  ja 
kielsi  intimatsioonin.  Snellman  tämän  johdosta  jätti  konsistoorin  kokouk- 
seen 25  p:nä  marraskuuta  kirjoituksen,  jossa  hän,  sanoen  aikoneensa  kut- 
sua herroja  ylioppilaita  kuuntelemaan  hänen  luentojaan  27  ja  29  p:nä 
marraskuuta  sekä  2  p:nä  joulukuuta  teoloogisessa  auditooriossa,  lausuu: 
«tätä  intimatsioonia  on  korkeanarvoisa  Rehtorin  virasto  kieltänyt  julistamasta 
asianomaisella  tavalla.  Hyvin  tietäen,  ettei  Rehtorin  virasto  saata  lakia  .rikko- 
matta minulta  riistää  sitä  venia  docendi  filosofiassa,  joka  minulle  suosioUi- 
simmin  on  myönnetty,  mutta  samalla  oivaltaen,  että  se  de  facto  on  tyhjäksi 
tehty,  kun  minua  kielletään  tarjoamasta  opiskelevalle  nuorisolle  vähäistä 
palvelustani,  rohkenen  nöyrimmästi  Teidän  Magnifisensilta  ja  korkean  arvoi- 
salta Yliopiston  konsistoorilta  pyytää  semmoista  ojennusta,  minkä  laki  voi 
suoda».  —  Selittäen  ettei  se  ollut  rehtorinvirasto,  vaan  hän  yksityisesti,  joka 
oli  ryhtynyt  valituksenalaiseen  toimenpiteeseen,  astui  Pipping  jäävinalaisena 
syrjään,  jonka  jälkeen  vararehtori  Ursin  istuutui  puheenjohtajansijalle.  Kon- 
sistoorin päätettäväksi  alistettiin  nyt  kysymys,  tokko  Snellmanin  kirjoitusta 
edes  voitaisiin  ottaa  harkittavaksikaan.     Kaikilla  äänillä  yhtä  vastaan  selitti 

koDsistoori,  ettei  se  voinut  sitä  tehdä,  koska  ei  ole  konsistoorin  asia  tutkia 
valituksia,  joita  tehdään  sen  puheenjohtajan  tointen  johdosta.  Tuo  yksi  vas- 
tustava ääni  oli  Nordströmin,  jonka  mielestä  asiaa  ei  olisi  pitänyt  katsoa 
«niin  abstraktiselta  kannalta»;  hänen  mielestään  kysymys  koski  sitä,  oliko 
maisteri  docens  Snellmanilla  oikeus  ilmoittaa  ja  pitää  kysymyksenalaisia 
luentoja  vai  eikö;  ja  koska  sekä  asian  luonnosta  että  useista  statuuttein 
pykälistä  kävi  selväksi,  että  tieteellinen  toiminta  ja  luentojen  tarkastus  eivät 
ole  rehtorin,  vaan  lähinnä  konsistoorin  valvonnan  alaiset  —  —  —  selitti 
professori  puolestaan,  että  konsistoori  oli  oikeutettu  enempiä  toimenpiteitä 
varten  ottamaan  punnittavakseen  kysymyksessä  olevan  asian,  mikäli  se  koski 
luentojäijestelmää. 

Enemmistön  lausunnoista  professori  Linsdnin  oli  erittäin  kiivas.  Hän 
ei  muulla  tavalla  voinut  selittää  sitä  luonnottomuutta,  että  maisteri  Snell- 
man oli  jättänyt  sisään  valituskirjoituksen,  kuin  siten,  että  tämän  nuo- 
ren, kyvykkään  akadeemisen  opettajan  käytös  oli  seuraus  tuosta  niin  mo- 
nellaiseen  turmioon  vievästä  aatteesta,  joka  viime  aikoina  on  yliopistos- 
samme pyrkinyt  pääsemään  valtaan,  että  alhaisempien  tulee  olla  vallitsevat, 
olla  ne,  jotka  kaiken  määräävät,  kaiken  päättävät  —  aate,  jota  on  istu- 
tettu ja  juurrutettu  nuorisoon  siinä  määrässä,  että  tämä  ei  enään  tahdo 
kunnioittaa  mitään,  ei  myöntää  muita  oikeuksia  kuin  omia,  aina  mielettö- 
myyteen asti  meneviä.  —  Tarkastuksessa  vaati  professori  Nordström,  että 
pyyhittäisiin  pöytäkirjasta  Lins^nin  lausunto,  jossa  niin  raskaita  syytöksiä  vä- 
hemmin kypsyneistä  ja  lainkuuliaisista  ajatuksista  oli  tehty  maisteri  docens 
Snellmania  vastaan,  että  ne,  jos  ne  voitaisiin  toteen  näyttää,  antaisivat  aihetta 
nuhteisiin  ja  rangaistukseen,  mutta  jotka  joka  tapauksessa  nyt,  jos  ne  pysytettäi- 
siin konsistoorin  pöytäkirjassa,  loukkaisivat  hänen  persoonallista  oikeuttaan  ja 
kansalaisasemaansa,  kun  hän  näin  ollen  ei  olisi  tilaisuudessa  antamaan  seUtys- 
tään.  —  Mutta  koska  konsistoori  ei  katsonut  olevan  syytä  tehdä  asialle 
mitään,  tahtoi  professori  N.  saada  lausuntonsa  liitetyksi  vastalauseena  pöytä- 
kirjaan. 

I  p.  joulukuuta  samana  vuonna  jätti  Snellman  konsistooriin  uuden 
pyynnön  saada  intimeerata,  ja  kun  päätöstä  ei  tullut,  vielä  kolmannen- 
kin 17  p:nä  tammikuuta  1838,  jossa  pyysi  saada  ne  pöytäkirjat,  jotka 
oli  tehty  «hänen  i  p:nä  viime  kulunutta  joulukuuta  konsistooriin  jättä- 
män anomuksen  johdosta  saada  nauttia  hänelle  myönnettyä  «venia  do- 
cendi».     Ilmoitettiin    silloin    että    päiväkirja    ei  maininnut  mitään  sen  kai- 


J.  V.  Snellmanin  ja  yliopiston  konsistoorin  välinen  riita  j8jy—j8j8.        43 1 

taista  anomusta   i  p:ltä  joulukuuta;  se  oli  siis  luultavasti  joutunut  rehtorin 
paperikoriin. 

Varakansleri  kenraali  Theslefif  piti  asiaa  siksi  tärkeänä,  että  se  vaati 
hänen  persoonallista  välitystään.  Hän  antoi  Snellmanille  yksityisesti  nuh- 
teita ja  saattoi  sitä  paitse  erityisissä  kirjoituksissa  asiasta  tiedon  yliopis- 
ton virkaatekevälle  kanslerille  kreivi  Rehbinderille.  Saamme  pian  nähdä, 
mitä  Rehbinder  asiasta  arveli  ja  mihin  toimenpiteisiin  hän  sen  johdosta 
ryhtyi. 

Mutta  jo  sitä  ennen  oli  uusi  riidanaihe  syntynyt  Snellmanin  ja  kon- 
sistoorin  välillä.  Olemme  maininneet,  että  molemmat  pohjalaiset  osakun- 
nat olivat  kieltäyneet  valitsemasta  uusia  kuraattoreja  niiden  sijaan,  jotka 
eivät  ottaneet  tointa  vastaan.  Konsistoori  silloin  otti  asian  omiin  käsiinsä 
ja  nimitti  9  p:nä  joulukuuta  1837  sääntöjen  104  §:n  nojalla,  jonka  mu- 
kaan konsistoorin  «tulee  säätää  kaikesta  mikä  koskee  osakuntien  sisällistä 
järjestystä»,  etelä-pohjalaisten  kuraattoriksi  J.  Hällstenin  ja  pohjois-pohja- 
laisille  —  Snellmanin;  kuitenkin  oli  näillä  oikeus  yhden  vuoden  kuluttua 
erota  toimistaan. 

Vaan  Snellmanin  käsityskanta  osakuntalaitoksesta  oli  jyrkässä  riidassa 
sen  menettelytavan  kanssa,  jota  konsistoori  nyt  oli  noudattanut  asettamalla 
osakunnille  niiden  lähimmät  esimiehet,  ja  hänen  ei  tehnyt  mieli  luopua 
siitä  kannastaan  auttaakseen  konsistooria  pälkähästä,  johon  se  oman  käy- 
töksensä kautta  oli  joutunut.  Hän  siis  kieltäytyi  ottamasta  tehtävätä  vas- 
taan, ensiksi  suullisesti  rehtorin  luona,  sitten  kirjallisesti  konsistoorissa. 
Kiittäen  hänelle  osoitetusta  «oudostuttavasta  luottamuksesta v,  esittää  hän 
syyksi  kieltäymiseensä  luentonsa,  tieteelliset  toimensa,  yksityisopetuksensa 
ja  notaariuksen  toimen,  jotka  kaikki  kovasti  kysyvät  hänen  aikaansa;  että 
hän  jo  ennen  kaksi  vuotta  on  ollut  Pohjalaisen  osakunnan  kuraattorina  sekä 
vihdoin,  että  laki  ei  velvota  häntä  tähän  tehtävään.  Koska  nim.  säännöt 
eivät  puhu  mitään  kuraattorin  vaalin  tavasta,  tullee  nimityksen  tapahtua 
osakuntien  vapaan  vaalin  perustuksella,  niinkuin  vanhastaan  on  ollut  taval 
lista.  Sellainen  vaalivapaus  osakuntien  puolelta  edellytti  yhtäläisen  vapau- 
den valitulle,  ja  merkitsi,  että  sekä  edellisten  että  jälkimäisen  myönty- 
minen perustuu  yksistään  molemminpuoliseen  luottamukseen.  Koska  vaali 
ei  ole  tapahtunut,  ei  hänen  mielestään  ole  olemassa  tuo  välttämätön  luotta 
mus  osakunnan  puolelta  ja  katsoi  hän  sen  vuoksi  olevansa  velvollinen  kiel- 
täytymään ja  piti  sitä  myös  ehdottomana  oikeutenaan. 

Tätä  kirjoitusta  konsistoorissa  punnittaessa  3  p.nä  helmikuuta  1838 
ilmaantui  eri  mielipiteitä.  Nordström  ja  muutamat  muut  tahtoivat  vapaut- 
taa Snellmanin  kuraattorin  toimesta.  Mutta  enemmistön  mielestä  maisteri 
docens  Snellman  ei  ollut  esiintuonut  päteviä  syitä  vapautukseen,  jonka 
vuoksi  hänen  ehdottomasti  tulisi  vastaanottaa  kuraattorintehtävä. 

Kolme  viikkoa  myöhemmin  Snellman  taas  antoi  tekemistä  konsistoo- 
rille  erään  memoriaalin  johdosta,  joka  oli  tullut  kreivi  Rehbinderiltä.  Tämä 
memoriaali  luettiin  julki  kokouksessa  24  p:nä  helmikuuta,  jossa  myös  vara- 
kansleri  kenraali  Thesleff  oli  saapuvilla.     Se  oli  näin  kuuluva: 

«Tietooni  on  tullut,  että  filosofian  dosentti  Aleksanterin -yliopistossa 
maisteri  Joh.  Vilhelm  Snellman  on  tahtonut  yliopiston  ilmoitustaululla  jul- 
kaistun kuulutuksen  kautta  kutsua  opiskelevaa  nuorisoa  kuulemaan  luentoa 
akadeemisen  vapauden  todellisesta  luonteesta  ja  olemuksesta,  ja  että  Snell- 
man, kun  Yliopiston  Rehtori  on  tämän  kieltänyt,  on  rohjennut  sekä  valittaa 
Akadeemiseen  Konsistoriin  Rehtorin  päätöksestä  että  myös,  kun  näitä  vali- 
tuksia ei  ole  korviin  otettu,  pyytää  otteen  Konsistoorin  asiassa  syntyneistä 
pöytäkirjoista  julkaistakseen  sen  painosta.  —  Kun  filosoofisclta  kannalta  tah- 
too opiskelevalle  nuorisolle  esittää  akadeemista  vapautta,  osoittaa  se  ajatte- 
lemattomuutta, joka  ei  sovellu  akadecmiselle  opettajalle,  jonka  enemmän 
kuin  muiden  tulee  muistaa,  että  Yliopiston  säännöt  ja  kurinpito-ohjeet  sisäl- 
tävät kaikki  ylioppilaille  tarvittavat  määräykset  tässä  aineessa,  ja  että  nä- 
mät  määräykset  eivät  vaadi  mitään  selityksiä  («kommentarier»)  vaan  ainoas- 
taan ehdotonta  noudattamista.  Mutta  maisteri  docens  Snellman  ei  ole  t^nyt 
itseään  vikapääksi  ainoastaan  tähän  ajattelemattomuuteen,  vaan  myöskin  mitä 
moitittavimpaan  ja  arveluttavimpaan  tottelemattomuuteen,  kun  hän  ei  ole  nou- 
dattanut Rehtorin  päätöstä  asiassa,  vaan  on  sen  johdosta  rohjennut  valittaa, 
vaikka  muutosta  sellaisissa  päätöksissä  ei  voi  tehdä.  —  Vaikka  mielipahalla 
olen  kuullut  senkaltaista  käytöstä  mieheltä,  jonka  jo  hänen  opettajanvelvolli- 
suutensa  pitäisi  saada  osoittamaan  opiskelevalle  nuorisolle  esimerkkiä  lain- 
kunnioituksesta,  sekä  esimiesten  määräysten  ja  käskyjen  noudattamisesta,  niin 
olen  kuitenkin  toivonut,  että  maisteri  docens  Snellman  ottaisi  varteen  ne 
muistutukset,  jotka  Yliopiston  Varakansleri  on  katsonut  olevan  syytä  tehdä. 
Koska  nyt  olen  saanut  tietää,  että  maisteri  docens  Snellman  ei  ole  ottanut 
noudattaakseen  näitä  varoituksia,  vaan  päin  vastoin,  pyytäessään  saada  Konsis- 
toorin pöytäkirjoja  painattamista  varten,  on  näyttänyt  itsepintaisesti  jatkavansa 
Yliopiston  Hallituksen  vastustamista,  tahdon  täten,  minulle  säännöissä  myön- 

netyn  valtani  nojalla,  antaa  akadeemisen  Koosistoorin  tehtäväksi  kutsua 
maisteri  docens  Snellmanin  ja  antaa  minun  puolestani  hänelle  pöytäkirjan 
edessä  vakaisia  nuhteita  hänen  sopimattomasta  käytöksestään,  ja  ilmoitan 
samalla,  että  Minun  Tahtoni  on,  ettei  mitään  otetta  Konsistoorin  pöytäkir- 
joista, joka  koskee  Snellmanin  tekemää  valitusta  Rehtorin  päätöksen  johdosta, 
saa  antaa  painattamista  varten.     Pietarissa  ^fn  p:nä  helmikuuta  1838. 

Rob.  H.  Rehbinder.» 

Täytyy  tehdä  itselleen  selväksi  silloinen  valtiollinen  asema  ymmär- 
tääkseen kuinka  niin  arvossa  pidettävä  valtiomies  kuin  Rehbinder  saattoi 
panna  nimensä  tänlaatuisen  kirjoituksen  alle.  Sillä  on  aikakautensa  leima, 
niin  hyvin  kalmukkilaiseen  muotoonsa  kuin  sisällyksen  rohkeihin  paradok- 
seihin nähden,  kun  esm.  akadeemisen  vapauden  käsitteleminen  filosoofiselta 
kannalta  ei  muka  sovellu  yliopiston  opettajalle  ja  kun  siinä  yliopiston  sään- 
nöt  ja  kurinpito-ohjeet  «ilman  selityksiä»  muka  ovat  kylläksi  nuorisolle.  ^) 

Kaksi  päivää  myöhemmin  konsistoori  ja  varakansleri  taas  olivat  koolla 
tehdäksensä  tiettäväksi  Snellmanille  kreivi  Rehbinderin  antamat  nuhteet. 
Kun  V.  t.  kanslerin  memoriaali  oli  julki  juettu,  antoi  rehtori  moittien  Snell- 
manin tietää,  kuinka  suuressa  määrässä  hän  oli  tehnyt  itsensä  syypääksi 
rikkomuksiin.  «Kun  tahtoo  sivumennen  muutamissa  luennoissa  julkisesti 
esittää  ainetta,  joka  ei  kuulu  niihin  tieteen  haaroihin,  jotka  maisteri  viime- 
kuluneella  syyslukukaudella  oli  ottanut  selvittääksensä  yksityisissä  luennois- 
saan, yhtä  vähän  kuin  maisterille  milloinkaan  on  myönnetty  oikeutta  kutsua 
kokoon  koko  akadeemista  nuorisoa,  ^)  niin  osoittaa  se  sellaista  ajattelematto- 
muutta, että  maisterin  itsestään  olisi  pitänyt  ymmärtämän  se,  jolPei  luotta- 
muksesta siihen,  joka  yksityisesti  ja  ystävällisesti  oli  huomauttanut  häntä 
yrityksen  sopimattomuudesta,  niin  ainakin  näitä  turhaan  tehtyjä  huomautuk- 
sia seuranneesta  selityksestä,  että  kutsumusta  sellaisiin  luentoihin  ei  saa 
ilmoittaa  yliopiston  intimatsioonitaululla.  Siitä  huolimatta  maisteri  vaan 
sokeasti  on  noudattanut  luullun  erehtymättömyytensä  mielijohteita,  on  koet- 


*)  Ei  aina  tMä  ainetta  oltu  meidän  yliopistossannme  pidetty  yhtä  vaarallisena. 
1820  luvun  alussa  oli  professori  Johan  Bonsdorff,  virkaan  vihkittäessä,  Turun  yli- 
opiston juhlasalissa  pitänyt  esitelmän  de  liberiaie  academica  (akadeemillisesta  vapaudesta). 

*)  Tämä  oikeus  lienee  kuitenkin  jokaisella  yliopiston  opettajalla,  joka  ilmoittaa 
pitävänsä  julkisia  luentoja.  Että  hänen  harvoin  onnistuu  koota  koko  akadeemillinen 
nuoriso  opetusistuimensa  ympärille,  ei  voi  tehdä  itse  oikeutta  epävarmaksi. 

tanat  selittää  tätä  sekä  maisterin  parasta  että  yleistä  hyvää  tarkoittavaa 
selitystä  maisterille  tässä  yliopistossa  myönnettyjen  dosenttioikeuksien  su- 
pistamiseksi ja  vetäen  vastakynttä  koettanut  milloin  toisella,  milloin  toi- 
sella tavalla  saavuttaa  voiton,  jota  vaan  rajaton  rohkeus  on  saattanut  toi- 
voa», j.  n.  e. 

Luulisipa  tällaisen  ukkosilman,  joka  oli  purkautunut  hänen  päänsä 
päälle,  saavan  Snellmanin  luopumaan  vastustuksestaan  yliopiston  viran- 
omaisia vastaan.  Mutta  niin  ei  suinkaan  tapahtunut.  Konsistoori  oli  hänen 
vastalauseistaan  huolimatta  velvoittanut  hänet  kuraattorin  tehtävään,  mutta 
hän  oli  lujasti  päättänyt  olla  sitä  vastaanottamatta,  eikä  siis  millään  tavalla 
puuttunut  siihen  kuuluviin  asioihin.  Kun  hän  oli  kieltäytynyt  antamasta  to- 
distusta kahdelle  osakunnan  jäsenelle,  jotka  sitä  olivat  pyytäneet,  kutsui 
rehtori  Pipping  hänet  kansliaan  ja  käski  häntä  tekemään  tehtävänsä.  Snell- 
man vastasi,  että  hän  ei  voinut  eikä  saanut  vastaanottaa  kuraattorintointa. 
Toukokuun  ii  p:nä  hän  taas  kutsuttiin  rehtorin  luo  ja  varotettiin  pöytä- 
kirjan edessä  sekä  inspehtorin  läsnä  ollessa  niskoittelun  mahdollisista  seu- 
rauksista. Kun  hän  yhä  pysyi  kiellossaan,  rehtori  seuraavana  päivänä  ilmoitti 
asian  konsistoorille.  Tähän  kokoukseen  myös  Snellman  jätti  kirjoituksen, 
jossa  hän  uudistaa  ja  selvittää  rehtorille  esittämiänsä  syitä.  Kutsuttuna 
saapumaan  siihen,  hän  sanoo  voivansa  huonosti  ja  siis  olevansa  estetty  tule- 
masta. Tämän  jälkeen  hänet  kutsutaan  konsistoorin  kokoukseen  30  p.  touko- 
kuuta, ja  puheenjohtaja,  vararehtori  Ursin  kysyy,  tahtooko  Snellman  pysyä 
kiellossaan;  hän  sanoo  niin  tekevänsä.  Konsistoori  silloin  päättää,  että 
hänen  käytöksensä  on  virkavirheenä  saatettava  syytteeseen,  ja  käskee  yli- 
opiston asiamiestä,  varatuomaria,  mol.  oik.  kandidaattia  A.  J.  Chydeniusta 
kantajana  ajamaan  asiata. 

Asiamiehen  kannekirjaan,  jossa  Snellmanille  vaaditaan  laillista  edes- 
vastausta  virheestä  ja  huolimattomuudesta  virassa,  vaadittiin  hänen  selitys- 
tään. Siinä  hän  myöntää  kieltäyneensä  tottelemasta  konsistoorin  käskyä, 
mutta  ei  pidä  tätä  kieltoa  ainoastaan  oikeutettuna,  vaan  myös  velvollisuu- 
tenaan, koska  konsistoorin  käsky  oli  oikeudeton  ja  lainvastainen.  Sääntö- 
jen mukaan  tulee  kuraattoria  asetettaessa  noudattaa  entisistä  ajoista  tavaksi 
tullutta  asetusta,  nimittäin  että  vaali  on  tapahtuva  osakunnassa,  jota  myös 
onkin  varteen  otettu  aina  1828  vuoden  sääntöjen  ilmestymisestä  asti.  Jos 
osakunnat  ovat  vapauttaneet  itsensä  vaivasta  valita,  johon  niillä  hänen  mie- 
lestään ei  ollut  oikeutta  —  yhtä  vähän  kuin  esim.  konsistoori  olisi  oikeu- 

tettu  kieltäytymään  valitsemasta  rehtoria  —  niin  se  ei  suinkaan  riistä  yli* 
opistonopettajalta  oikeutta  tulla  valituksi.  Sääntöjen  mukaan  hän  ei  ole 
oikeutettu  eikä  velvollinen  ottamaan  varteen  mitään  muuta  kuraattorin- 
nimitystä  kuin  sitä,  joka  tapahtuu  vaalin  jälkeen.  Hänen,  Snellmanin,  kielto 
ei  siis  ollut  virkavirhe.  Mutta  konsistoori  on  osakunnissa  sallinut  ja  yllyt- 
tänyt laittomuutta,  jonka  tekennättä  jättäminen  luetaan  Snellmanille  virka- 
virheeksi. —  Kääntyen  asian  siveelliseen  puoleen,  hän  lisäksi  lausui:  «sen 
kautta,  että  säännöt  —  —  ovat  pysyttäneet  osakuntia  niiden  laillisessa  ja 
entisiltä  ajoilta  perityssä  oikeudessa  itse  valita  inspehtoreitaan  ja  kuraattore- 
jaan,  joille  tämä  valvonta  (ylioppilasten  siveellisyyden  yli)  lähinnä  kuuluu, 
on  lainsäätäjän  viisaus  tehnyt  ylioppilasten  siveelliset  olot  viimekädessä  heistä 
itsestänsä  riippuviksi.  Sillä  valittu  inspehtori  tai  kuraattori  ovat  siten  osakuntien 
luottamuksen  perustuksella  pyytämiä  johtajia,  eivätkä  ulkoapäin  määrättyjä 
tarkastusmiehiä.  Ja  se,  joka  ei  ymmärrä  tämän  säädöksen  tärkeyttä,  ei 
koskaan  ole  käsittänyt  yliopistonsivistyksen  tarkoitusta  ja  olemusta.  Hän 
ei  koskaan  ole  käsittänyt,  että  yliopiston  sivistyslaitoksena  tulee  johdattaa 
nuorisoa  lapsellisesta  auktoriteetinuskosta  itsenäiseen  vakaumukseen,  rangais- 
tusta pelkäävästä  lainkuuliaisuudesta  sellaiseen  lainkuuliaisuuteen,  joka  oival- 
taa lain  järkevää  välttämättömyyttä  ja  oikullisuuden  itseänsä  hävittävää 
ristiriitaisuutta.  Jos  tämä  viisas  laitos  poistetaan  ja  opiskelevalta  nuorisolta 
riistetään  oikeus  ja  tilaisuus  itse  valvoa  kunnan  siveellisiä  oloja,  niin  kyllä 
oikeuskäyntien  ja  rangaistusmääräysten  kautta  tosin  onnistutaan  saada  ulko- 
naisesti siivoja  koulupoikia,  mutta  jotka,  niin  pian  kuin  ovat  päässeet  ku- 
rittavalta ylivallalta  turvaan  tai  sen  valvonnan  alta  piiloon,  eivät  tule  tunte- 
maan minkäänlaista  sääntöä  käytökselleen;  ja  kaikkein  vähimmin  he  sellaisena 
tulevat  tunnustamaan  lakia,  joka  heidän  ajatuksensa  mukaan  ei  ole  muuta 
kuin  pakkolaitos  ja  heidän  oikkujensa  hillitsijä,  jotka  heistä  ovat  pakon 
vastakohta,  vapaus.» 

«Monellaiset  seikat  ovat  jo  kirjallisessa  suhteessa  lähentäneet  yliopiston 
kouluihin,  tavalla,  joka  ei  sovellu  tositieteellisiin  harrastuksiin.  Tunnotonta 
olisi  edistää  sellaista  yliopiston  alentumista  myöskin  siveellisessä  suhteessa. 
Minä  toistan  sen,  se  olisi  kahta  vertaa  tunnottomampaa,  koska  sellaisella 
menettelyllä  toimisi  lainsäädännön  valistunutta  henkeä  ja  tarkoituksia  vas- 
taan. Tässä  ei  tule  kysymykseen  suurempi  tai  vähempi  määrä,  sillä  tässä 
kysytään  Oikeutta,  ja  vähäisinkin  myönnytys  tuopi  mukanaan  mitä  onnetto- 
mimmat seuraukset,  polvikuntain  rappeutumisen  tiedossa  ja  siveellisyydessä.» 

—  Vielä  kerran  puolustettuaan  käytöstään  muodollisessakin  suhteessa,  lo- 
pettaa hän  pyynnöllä,  että  hänet  pian  tuomittaisiin  vapaaksi,  jotta  hän 
siten  saisi  mahdollisuuden  elää  yhden  vuoden  vapautettuna  semmoisista 
rettelöimisistä,    joita    viimeksi    kulunut    niin    viljalti    oli    hänelle  tuottanut. 

Mutta  jos  korkeanarvoisa  Konsistoori  tuomioistuimena katsoisi 

olevansa  pakotettu  pysymään  kiinni  päätöksessä,  jonka  korkeanarvoisa  Kon- 
sistoori hallinnollisena  virastona  on  tehnyt,  jääpi  minulle  vaan  yksi  loh- 
dutus, nim.  se,  että  minut  karkoitetaan  yliopistosta,  joka  tunnustettujen 
nerojenkin  on  täytynyt  jättää  ja  jossa  heidän  vertaisensa  miehet  ainoastaan 
vaivalla  ovat  saavuttaneet  paikan.  ^)  Ja  kun  olen  viitannut  näiden  miesten 
kohtaloon,  en  julkene  puhua  sanaakaan  omastani.» 

Nämät  tuikeat  nuhteet  konsistoorin  enemmistö  pani  kovin  pahakseen. 
Kun  vielä  oli  annettu  vastauksia  ja  selityksiä  —  jolloin  Snellman  kantajan 
muistutukseen,  että  konsistoorin  päätös  koskeva  kuraattorintointa  oli  saanut 
laillisen  voiman,  koska  Snellman  ei  ollut  pyytänyt  mitään  muutosta  siinä, 
oli  vastannut,  että  valittamisen  mahdollisuus  oli  häneltä  riistetty,  kun  hän 
ei  ollut  saanut  kirjeellisesti  tietoa  päätöksestä  eikä  myöskään  mitään  vali- 
tus-osoitusta —  otti  konsistoori  vihdoin  asian  lopullisesti  ratkaistavakseen 
3  p,  marraskuuta.  Äänestyksessä  prof.  Törnroth  tuomitsi  Snellmanin  vuo- 
deksi menettämään  nauttimansa  kirjallisen  apurahan,  Laurell  puoleksi  vuo- 
deksi menettämään  opettajanoikeutensa  yliopistossa,  Geitlin  menettämään 
puolet  apurahasta  yhden  vuoden  ajalla,  Rein  saamaan  ankarat  nuhteet  kon- 
sistoorissa.  Nordström  (jonka  luultiin  koko  oikeusjutun  aikana  olleen 
Snellmanin  juriidillisena  neuvonantajana)  lausui,  että  koska  maisteri  S.  ei 
ollut  saanut  virallista  ja  täydellistä  tietoa  konsistoorin  3  p.  helmikuuta  te- 
kemästä päätöksestä,  jonka  kautta  konsistoori  hylkäämällä  hänen  luopumi- 
sensa oli  velvoittanut  häntä  kuraattorin  toimeen,  ennen  kuin  hänet  11  p. 
toukokuuta  eli  yhtä  päivää  ennen,  kuin  häntä  konsistoonssa  syytettiin  virka- 
virheestä, oli  kutsuttu  rehtorin  luo;  siitä  syystä  ja  koska  ne  teot,  jotka 
olivat  perustuksena  ja  esineenä  tälle  Snellmania  vastaan  tehdylle  syytteelle 
virkavirheestä,  olivat  sattuneet  ennenkuin  S:lle,  hänen  luovuttuaan  kuraatto- 
rintoimesta,   oli   annettu  virallinen  ja  täydellinen  tieto  konsistoorin  jälki- 

*)  Tarkoittaa  muutamia  silloin  hiljan  sattuneita  tapauksia,  esim.  että  Runeberg 
oli  ollut  pakotettuna  jättämään  yliopiston  ja  että  Laurell  vastuksia  kestettyään  vihdoin 
sai  professorinpaikan. 

maisista  päätöksistä  ja  määräyksistä  ja  häo  saanut  aikaa  valittaa  korkeam- 
paan paikkaan,  katsoi  professori  oikeaksi,  että  syyte  tällä  kertaa  raukeaisi. 
Ilmoni  yhtyi  Reiniin.  Sundvall  tuomitsi  erotettavaksi  dosentinvirasta  kah- 
deksi vuodeksi  sekä  kirjallisen  apurahan  menettäneeksi  yhtä  pitkäksi  aikaa. 
Linsen  sanoi  ennen  kaikkea  panneensa  huomiota  siihen  henkeen,  ja  niihin 
kaikkea  velvollisuudentuntoa  ja  yhteiskuntajärjestyksen  kunnioitusta  pilkkaa- 
viin periaatteisiin,  joista  maisteri  Snellmanin  kä3rtös  oli  lähtenyt.  «Näitä 
periaatteita  hän  on  kauvan  koettanut  saada  voimaan.  Neuvot,  varotukset, 
nuhteet,  monesti  toistetut,  eivät  ole  järkyttäneet  niitä.  Taidolla  ja  kyvyllä 
puolustettuna  ovat  hänen  sofisminsa  saavuttaneet  jonkunlaisen  yleisen  suo- 
sion. Koska  maisteri  S.  tällä  tavalla  on  loukannut  akadeentisen  tehtä- 
vän pyhyyttä,  katson  minä  oikeuden  ehdottomasti  vaativan,  että  hän  ero- 
tetaan dosentinvirastaan«.  Sitä  paitse  oli  se  ivallinen  henki,  joka  kaikkialla 
vallitsi  maisteri  S:n  vastauksissa,  ja  ne  syytökset  vainoomisesta  ja  rettelöimi- 
sistä  sekä  «yliopiston  lähentämisestä  kouluihin»,  jotka  hän  teki,  professorin 

mielestä    sitä   laatua,    että  maisteri  S.  — täytyi  tuomita  vähintään 

neljänkymmenen  talarin  sakkoihin.  Tengström  yht3ri  Laurelliin,  af  Schulten 
Linsdniin  ja  tahtoi  S.  erotettavaksi  dosentinvirastaan.  Laguksen  mielestä 
S.  oli  vuoden  ajaksi  erotettava  dosentuurista  ja  kirjallisen  apurahan  nautti- 
misesta. Sahlberg  julisti  hänen  menettäneeksi  dosentuurin  ja  stipendin, 
Hällström  yhtyi  Lagukseen  ja  vararehtori  Ursin  af  Schult^niin. 

Pöytäkirjan  tarkastuksessa  17  p.  marraskuuta  muutti  prof.  Törnroth 
lausuntonsa  siten,  että  S:lle  vaan  annettaisiin  «ankarat  nuhteet».  Prof. 
Dmoni  antoi  pitemmän,  kirjallisen  lausunnon,  jossa  hän  m.  m.  esitti  kuinka 
useat  asianhaarat  pakottivat  arvostelemaan  Snellmanin  käytöstä  lempeäm- 
mältä  kannalta,  kuinka  konsistoori  mahtisanalla  oli  tahtonut  täyttää  viran, 
jonka  periaatteen  mukaan  aina  täytyy  perustua  osakunnan  vapaaseen  vaa- 
liin ja  keskinäiseen  sopimukseen;  kuinka  konsistoori  samaan  aikaan  oli  ku- 
raattorintehtävästä  vapauttanut  toisen  nuoren  yliopistonopettajan  (apulais- 
opettaja E.  J.  Bonsdorffin),  vaikka  tämä  ei  ollut  tuonut  esiin  tärkeämpiä 
syitä  kuin  Snellmankaan;  kuinka  maisteri  S.  kaikkine  virheineen,  joista  häntä 
moititaan  —  jotka  enimmäkseen  ovat  hänen  karkean  luonteensa  ilmauksia 
—  kuitenkin  on  osoittaunut  erinomaiseksi  opettajaksi  ja  yleensä  tehnyt  niin 
hyviä  palveluksia  tositieteelliselle  tutkimukselle,  että  hänen  työnsä  tulevai- 
suudessa voi  tulla  erittäin  tärkeäksi  tieteelle;  kuinka  hänen  kieltäymistänsä- 
kin,   josta    on    valitettu,    aina    on  johtanut  järkähtämätön  totuudenrakkaus 

joka  jo  yksistään  ansaitsee  kunnioitusta;  sekä  kuinka,  ottamatta  huomioon 
kohtuuden  vaatimuksia,  myös  näyttää  olevan  viisainta,  katsoen  Snellmanin 
suhteeseen  nuorisoon,  juuri  nykyisissä  oloissa,  jotka  konsistoorille  ovat  hy- 
vin tunnetut,  tässä  asiassa  osoittaa  mieluummin  lempeyttä  kuin  kovuutta. 
Prof.  siitä  syystä  tahtoi  vapauttaa  S:n  kaikesta  edesvastauksesta;  kuitenkin 
pitäisi  hänen,  eräistä  hänen  vastauksissaan  tekemistään  syytöksistä  konsis- 
tooria  vastaan  saada  nuhteet.  —  Eri  mielipiteitä  sovitellessa  tultiin  siihen 
päätökseen,  että  Snellman  tuomittiin  virkavirheestä  ja  virkansa  laiminlyömi- 
sestä puolen  vuoden  ajaksi  erotettavaksi  dosentintoimestaan  sekä  samaksi 
ajaksi  menettämään  nauttimansa  kirjallisen  apurahan.  Tuomio  julistettiin 
34  p.  marraskuuta  1838. 

Tästä  tuomiosta  sekä  asiamies  että  Snellman  teki  valituksen  Keisa- 
rilliseen Turun  hovioikeuteen.  Sitä  varten  kumpikin  pyysi  saada  tiedon 
konsistoorin  asiassa  tekemistä  pöytäkirjoista,  mikä  synnytti  lavean  keskuste- 
lun konsistoorinkokouksessa  3  p.  joulukuuta;  muutamat  tahtoivat,  että 
ainoastaan  itse  päätös  annettaisiin  tiettäväksi,  vaan  ei  äänestyspöytäkirjaa. 
Vaikka  Nordström  pitkässä  ja  loistavassa  puheessa  puolusti  asianosaisten 
oikeutta  saada  heitä  koskevat  asiakirjat  kokonaisuudessaan  tiettäväksi,  päätti 
konsistoori  käydä  keskitietä,  että  nim.  asianosaiset  saisivat  tilaisuuden  käydä 
kansliassa  läpi  äänestysprotokollan. 

Snellmanin  hovioikeuteen  jättämät  valitukset,  joissa  asia  laveanlaisesti 
esitettiin,  päättyivät  pyynnöllä,  että  S.  julistettaisiin  vapaaksi  niin  hyvin 
siitä  syytöksestä,  että  muka  ei  ollut  totellut  konsistoorin  päätöstä  ja  mää- 
räyksiä, kuin  myös  siitä  «vielä  huUunkurisemmasta»  (ännu  beföngdare),  että 
olisi  laiminlyönyt  virkatoimiansa,  ja  että  hovioikeus  siis  «vapauttaisi  hänet 
konsistoorin  määräämästä  rangaistuksesta,  jossa  konsistoori  m.  m.  aivan 
aiheettomasti  on  ottanut  pois  minulle  myönnetyn  apurahan,  jolla  ei  ole 
vähintäkään  yhteyttä  riidanalaisen  kuraattorintoimen  eikä  edes  dosentin- 
virkani  kanssa.  Sitä  paitsi  myönnettäneen  minulle  suosiollisimmin  kohtuul- 
lista hyvitystä».  Samalla  valittaja  pyytää  saada  omalla  kustannuksella  pai- 
nattaa asiassa  syntjoieet  kirjat. 

Hovioikeuden  lopullinen  päätös  tuli  i  p.  kesäkuuta  1839.  Se  teh- 
tiin äänestyksen  kautta,  jossa  kolme  jäsentä  jäi  kahta  vastaan,  ja  sisälsi, 
että  koska  maisteri  Snellman  selvään  oli  vastustanut  esimiestensä  käskyjä, 
tuomittiin  hän  vetämään  sakkoa  100  talaria  eli  neljäkymmentä  kahdeksan 
hopearuplaa    kolmijakoon    kruunun,    Helsingin  kaupungin  ja  asiamies  Chy- 

deDiQksen  välillä,  taikka  varojen  puutteessa  pidettäväksi  kaksikymmentä  neljä 
päivää  vankeudessa  vedellä  ja  leivällä.  Ne  kaksi  jäsentä,  jotka  jäivät  vä- 
hemmistöön, tuomitsivat  dosentiviran  menettämiseen,  toinen  yhdeksi,  toinen 
kahdeksi,  vuodeksi,  jälkimäinen  myös  kirjallisen  apurahan  menettämiseen 
yhtä  pitkäksi  ajaksi.  Sen  johdosta,  että  konsistoori  hovioikeuteen  jättä- 
mässään selityksessä  oli  vaatinut  S:lle  edesvastausta,  minkä  hovioikeus 
oikeaksi  katsoisi,  siitä  että  hän  oli  käyttänyt  loukkaavia  lauseita  konsistoo- 
rista,  selitti  hovioikeus,  että  Snellmanin  käyttämä  kirjoitustapa  ei  ollut  sitä 
laatua,  että  siitä  seuraisi  edesvastausta.  Ja  lopuksi  hovioikeus  myöntyi 
anomukseen  saada  painattaa  asiakirjat.  ^) 

Niin  päättyi  tämä  oikeusjuttu,  joka  aikoinaan  herätti  paljon  huomiota. 
Oliko  konsistoori  alkujaan  oikeutettu  sälyttämään  Snellmanin  päälle  vastoin 
hänen  tahtoaan  kuraattorintoimen,  jääköön  ratkaisematta;  tuskin  voinee 
kieltää,  että  tämä  konsistoorin  toimenpide  ainakin  oli  sävytön  ja  epäviisas, 
kun  oli  saatavissa  muita,  joille  kuraattorintehtävän  vastaanottaminen  ei  ollut 
vasten  vakuutusta,  ja  kun  tuskin  saattoi  odottaa  todellisesti  hyödyttävää  vai- 
kutusta siltä,  joka  pakotettiin  siihen  ryhtymään.  Ja  mitä  virheellisyyttä 
muodolliselta  juriidilliselta  kannalta  voidaankin  huomata  Snellmanin  me- 
nettelyssä —  sillä  että  hän  oli  muodollisesti  velvollinen  tottelemaan  häntä 
vastaan  laillisen  voiman  voittanutta  määräystä,  ei  voitane  kieltää  —  niin 
taisteli  hän  kuitenkin  suuren  ja  oikean  aatteen  puolesta:  että  ainoastaan 
aikainen  totuttaminen  itsehallitukseen,  eikä  pakko,  kasvattaa  ihmistä  oikein 
käyttämään  vapautta,  samalla  kun  hän  osoitti  järkähtämätöntä  lujuutta  py- 
syessään kiinni  siinä,  mitä  hän  piti  oikeana.  Sitä  suurempaa  kummastusta 
herättää  niiden  konsistoorinjäsenten  maltittomuus,  jotka  tahtoivat  ainaiseksi 
karkoittaa  yliopistosta  opettajan,  jonka  tieteellinen  kyky  oli  yleisesti  tunnus- 
tettu, vieläpä  virheen  tähden,  jonka  alkusyy  oli  heissä  itsessään.  Sillä 
selvää  oli,  että  konsistoorin  itsepintainen  pysyminen  osakunnan  jakotuu- 
massa  se  oli  antanut  aihetta  osakuntien  kieltäymiseen  kuraattorinvaalista, 
ja  siitä  koko  jupakka  oli  syntynyt.  Konsistoori  pian  itsekin  myönsi,  että 
tämä  päätös  oli  epäviisas,  antaessaan  molempain  pohjalaisten  osakuntain 
tehdä  jaon  tyhjäksi,  kun  ne  kokoontuivat  yhteisiin  kokouksiin  ja  v.  1841 
valitsivat  itselleen  yhteisen  kuraattorin.  Ja  kun  ne  vähää  myöhemmin  anoi- 
vat täydellistä  yhdistämistä,  niin  tähän  anomukseen  —  myönnyttiin.    Prof. 


*)  NämSlt  asiakirjat  ilmestyivätkin  painosta  erityisenä  vihkona,  Helsingissä  1841. 

Ursin,  jonka  riita  viipurilaisen  osakunnan  kanssa  oli  ollut  alkuna  ja  juurena 
koko  jakotuumaan,  joutui  äänestyksessä  silloin  vähemmistöön.  Syyllä  saat- 
taa tästä  sanoa:  tant  de  bruit  pour  une  omelette!  Mutta  Snellmanin  puo- 
lustama periaate,  että  kuraattori  on  asetettava  ainoastaan  osakunnan  toimitta* 
man  vaalin  jälkeen,  on  myöhemmin  tullut  nimenomaan  tunnustetuksi  yli- 
opistossamme, nim.  nykyään  voimassa  olevassa  asetuksessa  osakuntalaitok- 
sesta,  io:ltä  p:ltä  tammikuuta  v.   1870. 

Th.  Hein. 


"t:?— !>- 


Aänlasteikko. 


Vihdoin  viimeinkin  pääkaupunkimme  vähävaraiset  ovat  heränneet  siitä 
valtiollisesta  unesta,  jota  he  tähän  saakka  ainakin  näennäisesti  ovat  uinail- 
leet. Kysymys  ääniasteikosta  on  tullut  päiväjärjestykseen,  eikä  se  siitä  enää 
helposti  poistune,  ennenkuin  joku  muutos  on  saatu  aikaan. 

Tällä  kysymyksellä  on  oikeastaan  kaksi  eri  osaa: 

1.  onko  nykyinen  asteikko  oikeutettu?  ja 

2.  löytyykö  muuta  oikeutettua  asteikkoa? 

Edelliseen  osaan  luulisi  jo  yleisesti  vastattavan  kieltämällä.  Pitäisi 
toki  olla  selvä,  että  nykyinen  asteikko  on  kohtuuton.  Mutta  kumma  kyllä 
löytyy  yhä  edelleen  ihmisiä,  jotka  näyttävät  uskovan  sen  oikeudellisuuteen. 
Täytynee  kai  siis  osoittaa,  kuinka  päteviä  heidän  väitteensä  ovat.  Suokoot 
Valvojan  lukijat  anteeksi,  jos  seuraava  esitys  välistä  näyttää  «avonaisen 
oven  särkemiseltä.» 

Nykyinen  asteikko  perustuu  varallisuuteen.  Kysymys  on  siis:  onko 
varallisuus  kohtuullinen  äänestämisoikeuden  perustus? 

Väitetään  joskus,  että  kunta  tahi  valtio  on  katsottava  suureksi  yh- 
tiöksi, ja  joka  maksaa  enemmän,  sillä  olkoon  enemmän  päätösvaltaa  yhtiön 
asioissa. 

Tämä  väite  on  helppo  kumota.  Rikas  maksaa  kunnalle  ja  valtiolle 
enemmän    sen    tähden    että    hänellä  on  enemmän  omaisuutta,  jonka  kimta 

ja  valtio  turvaa  hänelle.  Jos  hän  maksaa  enemmän,  niin  hän  saakin  suu- 
remman osingon.  Ei  siis  yksistään  tuo  maksu  oikeuta  häntä  vaatimaan 
suurempaa  päätösvaltaa  kuin  köyhällä  on. 

Ja  toiseksi:  jos  suurempaa  maksua  pitäisi  seurata  suurempi  päätös- 
valta, niin  silloin  on  raja  25  yhtä  järjetön  kuin  raja  2.  Silloin  täytyisi  vaa- 
tia rajatonta  äänimäärää. 

Mutta  sitä  ei  toki  enää  uskalleta  vaatia.  Ja  siitä  näkyy,  ettei  tarvitse 
ottaa  keskustelun  alaiseksi  tuota  yhtiölaskuperiaatetta.  Se  on  kuin  onkin 
kuollut,  vaikka  se  vielä  kummittelee  vähän  toisessa  muodossa. 

Sanotaan  näet,  että  ne,  joilla  on  suuremmat  tulot,  tavallisesti  omista- 
vat enemmän  tietoja  ja  älyä,  ja  siten  he  paremmin  kykenevät  hoitamaan 
kunnan  ja  kansan  asioita. 

Katsokaamme  likemmin,  kuinka  paljon  perää  tässä  voi  olla. 

Varakkaitten  joukossa  on  ensiksi  semmoisia,  jotka  ovat  perineet  omai- 
suutensa, vaan  itse  eivät  ole  tehneet  mitään  sen  saamiseksi.  Semmoinen 
mies  usein  ei  tiedä  ensinkään  mitä  elämä  todellakin  on.  Kasvatettuna  ylelli- 
syydessä hän  usein  elää  vaan  tyydyttääkseen  itsekkäitä  pyrintöjänsä.  Silmin- 
nähtävä   on,    ettei  semmoisella  miehellä  ole  erittäin  paljo   hallitsijakykyä. 

Tulevat  sitten  elinkeinoa  harjoittavat.  Niiden  toimeentulo  riippuu 
usein  oloista,  joihin  he  eivät  itse  voi  mitään.  Kirjakauppias  ja  kirjankus- 
tantaja esim.  riippuvat  paljon  maan  rahallisista  oloista.  Hyvänä  vuonna 
ostetaan  paljon  kirjoja,  tulot  enenevät,  ja  silloin  yhteiskunta  julistaa:  teillä 
on  paljon  älyä.  Mutta  sitten  tulee  katovuosi,  tulot  vähenevät  —  ja  yh- 
teiskunnallinen äly  katoaa  samassa  näkymättömiin! 

Niin  voi  käydä  joka  ammatissa.  Mutta  vielä  hullumpi  on  seuraava 
seikka. 

On  nähty  kuinka  monta  suurta  rakennusyritystä  Helsingissä  on  ollut 
perustettu  keinotteluun.  Niin  kauan  siis  kuin  keinottelijan  vekselit  kelpaavat 
pankeissa,  niin  kauan  hänellä  on  älyä  25  äänen  verosta.  Mutta  pankit  ru* 
peavat  epäilemään  häntä,  hän  tekee  loistavan  konkurssin  —  ja  yhteiskun- 
naUinen  äly  on  samassa  poissa. 

Entäs  virkamiehet  I 

Köyhä  yliopiston  dosentti,  jolla  ei  ole  apurahaa,  elää  miten  kuten, 
ja  hänellä  on  älyä  neljän  viiden  äänen  verosta.  Mutta  hän  tulee  professo- 
riksi, ja  kohta  hänen  älynsä  maksaa  20  ääntä.  Hän  vanhenee,  ja  joka 
viides  vuosi  hänen  älynsä  enenee  palkankorotuksen  kanssa,  kunnes  hän   10 

vuoden  jälkeen  tulee  täysälykkääksi.  Mutta  vihdoin  hän  täysinpalvelleena 
ottaa  eron  virastaan.  Silloin  hän  on  paljon  kokenut  mies,  ja  hänellä  olisi 
ehkä  aikaa  enemmän  kuin  ennen  harrastaa  esim.  kunnan  asioita.  Mutta 
hän  ei  ole  saanut  kuin  8,000  markan  pensionin  —  ja  samassa  hänen  yh- 
teiskunnallinen älynsä  alenee  viidellä  äänellä! 

Viimeinen  esimerkki  osoittaa  myös,  kuinka  vähän  se  väite  pitää  paik- 
kansa, että  rikkaammalla  tavallisesti  on  enemmän  sivistystä  kuin  köyhem- 
mäUä.  Eihän  tuon  dosentin  sivistys  kohoa  nelikertaiseksi  sen  tähden  että 
hän  kirjoittaa  väitöskirjan  professorinvirkaa  varten.  Voisihan  tapahtua,  että 
hän,  jos  professorinvirka  ei  ole  avoinna  tahi  jos  kilpailija  saa  viran,  kir- 
joittaisi aivan  saman  kirjan,  saamatta  siitä  mitään  palkkiota.  Onko  hän 
sentähden  vähemmän  sivistjmyt? 

Ja  muutenkin  täytyy  muistaa,  että  sivistys  ja  varallisuus  hyvin  usein 
ovat  aivan  erillään  toisistansa.  Kirjailijat,  joitten  teokset  katsotaan  sivis- 
tyksen kauniimmiksi  kukiksi,  he  ovat  usein  vähävaraisia,  Silläaikaa  kuin  moni 
aivan  sivistymätön  mies  on  onnistuneen  keinottelun  kautta  rikastunut. 

Väitetään  ehkä,  että  rikkaammalla  toki  on  enemmän  tilaisuutta  hank- 
kia itsellensä  sivistystä.  Niin  voi  olla,  mutta  pahaksi  onneksi  ei  tätä 
tilaisuutta  aina  käytetä.  Kansankirjastot  ja  lukusalit  ovat  täynnä  väkeä, 
tuhansittain  käy  niissä  ihmisiä  iltaisin  etsimässä  tietoja  —  mutta  rikkaat  istu- 
vat usein  varidtdssa  ja  korttipöydän  ääressä.  Ja  minkä  verran  sivistyksen 
halua  löytyy  korkeammissa  säädyissä  näkyy  siitä,  että  Suomen  pääkaupun- 
gilla ei  ole  julkista  kirjastoa  niitä  säätyjä  varten. 

Eikä  rikkauden  kanssa  aina  seuraa,  niinkuin  usein  väitetään,  suu- 
rempi yhteiskunnallinen  harrastus.  Sillä  yhteiskunnallinen  harrastus  riippuu 
suuressa  määrässä  siitä,  kuinka  likeisesti  ihminen  tuntee  itsensä  kiinnite- 
tyksi yhteiskuntaan.  Mutta  rikkaalta,  vaikka  hän  suuremmassa  määrin  naut- 
tii yhteiskunnan  tarjoomia  etuja,  usein  puuttuu  tuo  tunne.  Olen  jo  ennen 
viitannut  tähän.  Jos  kadut  ovat  huonoja,  valaistus  heikko,  niin  rikas  aje- 
lee, köyhän  täytyy  astuskella.  Jos  kansakoulut  ovat  huonoja,  tahi  jos  niissä 
vaaditaan  korkeita  lukukausimaksuja,  niin  rikas  ei  kuitenkaan  pane  lapsiansa 
niihin,  mutta  köyhän  on  pakko  sitä  tehdä.  Ja  jos  kaupungin  varoja  tuhla- 
taan, kenen  kukkaroon  se  kipeämmin  koskee,  rikkaanko  vai  köyhän? 

Kaikesta  tästä  näkyy  minun  mielestäni  päivän  selvästi,  ettei  kukkaro 
kelpaa  yhteiskunnaUisen  kyvyn  mittariksi.  Ja  nykyiset  määräykset  sisältä- 
vätkin jo  erään  kohdan,  joka  kokonaan  lyö  tämän  teoriian  kuoliaaksi. 

YhdcD  äänen  mies  voi  tulla  valituksi  valtiopäivämiehelcsi,  ja  asioita 
säädyssä  käsitellessä  hänen  äänensä  merkitsee  yhtä  paljon  kuin  pohatan. 
Vaan  jos  niin  on,  sopii  kysyä:  mikä  toimi  vaatii  enemmän  arvosteluky- 
kyä, kun  on  päättäminen  uusista  laista,  veroista  j.  n.  e.,  vai  kun  on  valit- 
seminen edustajoita?  Jos  rikas  ja  köyhä  edellisessä  toimessa  ovat  toinen 
toisensa  vertaisia,  miksei  myös  jälkimäisessä? 

Mutta  yleensä  koko  luo  keskustelu  arvostelukyvystä  on  melkein  nau- 
rettava. Joka  kerta  kun  kaksi  puoluetta  seisoo  vastakkain,  niin  toinen 
puolue  aina  ihniettclee  toisen  puuttuvaa  arvostelukykyä,  kun  sen  miehet, 
rikkaat  yhtä  hyvin  kuin  köyhät,  ovat  äänestäneet  semmoisia  miehiä,  jotka 
vastustajain  mielestä  eivät  kelpaa  juuri  mihinkään.  Ja  päälle  päätteeksi 
löytyy  ihmisiä,  jotka  ihmettelevät  molempain  puolueitten  puuttuvaa  arvos- 
telukykyä, kun  molempain  puolueitten  miehet  eivät  ota  uskoaksensa,  että 
kunnollisia  edustajia  löytyy  oman  puolueen  ulkopuolella. 

Miltä  näkökannalta  hyvänsä  katsottuna  asia  siis  on  selvä.  Kysymys 
on  nyt:  onko  pääkaupungin  valtiopäivämiesvaalissa  kukkarolle  annettava 
ratkaisuvalta  vai  ei?  Siihen  ei  minusta  voida  kunnialla  vastata  muulla  ta- 
paa kuin  työmiehet  vastaavat:  ei. 

Ja  siitä  seuraa  taas  että,  niin  kauan  kuin  keskustellaan  tällä  pohjalla, 
eikä  ole  löydetty  toista  asteikon  perustetta,  niin  kauan  on  hyväksyminen 
työväen  toinenkin  vaatimus:  ääni  miehelle. 

Mutta  moni  kauhistuu  tästä  vaatimuksesta  ja  sanoo:  eihän  toki,  tyyty- 
kää kymmeneen. 

Tässä  kohden  törmäävät  yhteen  kaksi  katsantotapaa:  oikeudellinen  ja 
poliitillinen. 

Politikoitsijat  näet  pitävät  erinomaisen  viisaana,  ettei  vaadita  mitä  on 
oikeudenmukaista,  vaan  mitä  on  toivo  saada. 

Olkoon,  sanovat  he,  että  kymmenen  ääntä  on  yhtä  vähän  oikeutet- 
tua kuin  viisikolmatta.  Mutta  on  ehkä  mahdollista  saada  monta  henkilöä 
suostumaan  kymmeneen,  jotka  eivät  suostuisi  yhteen.  Täytyy  siis  tyytyä 
vähempään,  vastedes  toivottavasti  saadaan  enemmän. 

Luullakseni  tämmöinen  katsantotapa  tässä  on  käytetty  väärässä  paikassa. 

Löytyy  asioita,  joissa  se  on  paikallansa.  Tahdotaan  esim.  saada 
toimeen  jotakin  yritystä,  joka  tarkottaa  yleistä  hyötyä,  vaan  jonka  tarpeelli- 
suudesta   eivät   kaikki    ole    vakuutetut.     Silloin    voi  olla  viisasta,  että  kun 

vallanpitäjiltä  pyytää  rahallista  apua,  ensin  tyytyy  vähempään,  ja  koettaa 
osoittaa  teossa,  mitä  hyötyä  voi  yrityksestä  olla. 

Mutta  aivan  toista  on,  kun  on  kysymys  oikeudesta.  Jos  kerran  ol- 
laan vakuutettu  siitä  että  lo  on  yhtä  vähän  oikeutettu  kuin  25,  silloin  ei 
ole  viisasta  tinkiä  oikeudesta. 

Sillä  ensiksi  se  ei  auta  paljon.  Olemme  jo  nähneet,  miten  vastusta- 
jat kohtelevat  semmoista  tinkimistä. 

Mitä  järkeä,  sanotaan,  on  siinä  että  vaaditaan  alennusta  kymmeneen? 
Onko  mitään  joka  tekee  tämän  rajan  enemmän  oikeutetuksi  kuin  25? 
Toista  olisi  jos  vaadittaisiin  ääni  miehelle. 

Mutta  jos  vaaditaan  ääni  miehelle,  niin  silloin  huudetaan  vallanku- 
mousta. 

Semmoisten  herrojen  kanssa  ei  tulla  mihinkään.  Ja  «maltilliset»  taas, 
ne  jotka  voisivat  myöntää  alennusta  kymmeneen,  vaan  ei  yhteen,  ne  ovat 
tavallisesti  niin  maltillisia,  etteivät  huoli  asiasta  ensinkään. 

Sen  tähden  on  kaikessa  tapauksessa  viisainta  pysyä  siinä  mitä  katso- 
taan oikeaksi.  Huudeltakoon  vallankumousta  kuinka  paljon  tahansa.  Jos 
asia  on  oikea,  niin  se  voi  innostuttaa  ihmisiä  taistelemaan  sen  puolesta,  ja 
siten  voitetaan  paljoa  varmemmin  kuin  jos  tingitään  ja  siten  laimenne- 
taan innostusta. 

Sanoipa  muuten  jo  Kellgren  sata  vuotta  takaperin: 

Ei  ole  mitään  hullunkurisempaa  kuin  jos  nähdään  joukko  ihmisiä 
tbkivän  taikauskon  kanssa.  Siitä,  mikä  sotii  järkeä  vastaan,  tulee  uskoa 
kaikki  tahi  ei  mitään.  Ei  ole  ensinkään  mahdottomampi  että  2  X  2  on 
=  1000  kuin  että  se  on  =:  5. 

Mutta  juuri  semmoinen  tinkiminen  taikauskon  kanssa  on  monelle  vii- 
sauden huippuna.  Jopa  löytyy  herrasmiehiä,  jotka  kaupittelevat  työmiesten 
vakaumuksen  kanssa.  Vastustakaa  alennusta,  niin  saatte  edustajan  kaupun- 
ginvaltuustossa, sanoo  toinen.  Tyytykää  kymmeneen,  muuten  ette  saa  mi- 
tään, niin  sanoo  toinen. 

Kummako  että  työmiehet  jo  huutavat:  herroja  ei  pidä  uskoa. 

Mutta  jo  rupeaa  löytymään  semmoisiakin,  joita  tuo  politikoitsijain 
kaupitteleminen  inhottaa.  Ja  me  sanomme:  vaatikaa  mitä  on  oikeata,  älkää 
tinkikö  siitä  pois  mitään.  Ehkä  kestää  kauemmin,  ennenkuin  oikeutta  saa- 
vutetaan, mutta  parempi  on  taistella  kauemmin,  kun  vaan  taistellaan  puh- 
taan lipun  alla. 

Aivan  toinen  kysymys  on,  löytyykö  muuta  asteikon  perustetta,  jota 
paremmilla  syillä  voitaisiin  puolustaa  kuin  kukkaroa. 

Belgiassa  esim.  on  äsken  uusi  vaalilaki  astunut  voimaan.  Se  sisältää 
tässä^kohden  määräyksiä,  joita  sopii  ottaa  keskustelun  alaisiksi. 

Ei  tietysti  niin,  että  meidän  olisi  ilman  muuta  mutkitta  hyväksyminen 
tahi  hylkääminen  belgialaiset  erikoismääräykset.  Ne  tietysti  riippuvat  maan 
oloista,  kansan  sivistyskannasta  j.  n.  e.  On  ainoastaan  katsominen,  ilmaan- 
tuuko niissä  mikään  uusi  periaate,  johon  mekin  voisimme  rakentaa. 

Periaatteet  Belgian  laissa  ovat  seuraavat: 

1.  yksi  ääni  on  kullakin  hyvämaineisella  25  vuoden  vanhalla  kansa- 
laisella; 

2.  korkeintaan  kaksi  lisä-ääntä  suodaan  a)  perheellisten  olojen,  b) 
iän,  c)  varallisuuden  ja  d)  sivistyskannan  nojalla. 

Viimeksi  mainittujen  määräysten  tarkoitus  on  nähtävästi  se,  että  enem- 
män päätösvaltaa  annetaan  niille,  joilla  sopii  otaksua  olevan  suurempi  vas- 
tuunalaisuuden tunne  yhteiskuntaa  kohtaan. 

Varsinkin  semmoisessa  maassa  kuin  Belgiassa  on  syytä  ottaa  tämä 
erotus  huomioon.  Sosialistinen  liike  on  laajalti  levinnyt  maassa,  siis  on 
peljättävä  niiden  vaikutusta,  joilla  ei  ole  mitään  kadotettavaa  vaan  kaikki 
voitettava  vallankumouksesta. 

Mutta  missä  eletään  toisenlaisissa  oloissa,  siinä  ei  ole  samassa  mää- 
rin   syytä  tähän    pelkoon.     Vaan  siinäkin  itse  periaate  voi  olla  oikeutettu. 

Epäilemättä  voi  sanoa  esim.  että  nuori  naimaton  mies  on  yleensä 
enemmän  kuin  vanhempi  mies  valmis  moittimaan  olevia  oloja,  «repimään 
alas».  Tahi  jos  hänellä  onkin  halu  tuottaa  uutta,  parempaa,  niin  häneltä 
puuttuu  elämänkokemus,  hän  ei  aina  tiedä  miten  menetellä  saadaksensa 
ihanteensa  toteutetuiksi.  Jos  siis  säädetään  joku  ikäraja,  jonka  saavutettua 
saadaan  suurempi  päätösvalta,  niin  ei  tämä  ole  mitään  nuorison  sortoa.  Jos 
otaksutaan,  että  jossakin  kysymyksessä  seisoo  vastatusten  kaksi  sukupolvea, 
toinen  35  vuotta  vanhempi,  toinen  saman  rajan  alapuolella,  niin  jälki- 
mäisen voitto  kuitenkin  on  taattu,  jos  se  vaan  mielipiteissään  pysyy.  Van- 
hemmat kuolevat  vähitellen  ja  nuoremmat  tulevat  vanhemmiksi  ja  saavat 
enemmän  päätösvaltaa.     Tämä  on  aivan  toista,  kuin  jos  määrätään  asteikko 

varallisuuden  perustuksella.  Köyhempi  usein  jää  kun  jääkin  alaikäiseksi, 
hänellä  ei  ole  toivoa  tulla  korkeampaan  ääniluokkaan. 

Aivan  samalla  tapaa  nainut  mies  tavallisesti  tulee  toiseen  katsanto- 
tapaan yhteiskunnallisissa  asioissa  kuin  naimaton.  Eläminen  toisen  kanssa 
herättää  jo  koko  joukun  velvollisuuden  tunnetta,  jota  usein  naimattomalla 
ei  ole.  Sitä  paitsi  on  lisä- äänen  suominen  naineille  miehille  vaan  koh- 
tuullinen korvaus,  niin  kauan  kuin  vaimoilla  ei  ole  äänestysoikeutta. 

Mitä  varallisuudelle  ja  sivistykselle  annettuihin  lisä-ääniin  tulee,  niin 
niiden  laita  on  toinen.  Niitä  ei  anneta  palkinnoksi  suuremmasta  kypsyy- 
destä, vaan  enemmän  yhteiskunnan  varjelemiseksi  epäkypsyyttä  vastaan. 

Jos  suodaan  vaalioikeutta  ilman  varallisuuden  ehtoa,  silloin  voi  olla 
oikeutettua,  että  annetaan  ääni  lisään  sille,  joka  valtiolle  tahi  kunnalle  mak- 
saa määrätyn  veron.  Samaten  jos  annetaan  vaalioikeus  sille,  jolla  ei  ole 
ensinkään  sivistystä,  joka  ei  edes  osaa  lukea,  silloin  on  luonnollista  että 
korkeammalla  sivistyksen  asteella  oleville  kansalaisille  suodaan  ääni  lisään. 
Sillä  se  joka  ei  osaa  lukea,  häneltä  puuttuu  tilaisuus  hankkia  itselleen  sem- 
moisia tietoja,  joita  ihminen  tarvitsee  voidaksensa  vähän  itsenäisemmin 
arvostella  yhteiskunnallisia  asioita.  Semmoinen  mies  siis  helposti  tulee 
tahdottomaksi  välikappaleeksi  yllyttäjän  käsissä.  Ja  samoin  tapahtuu  hel- 
posti sille,  joka  ei  yhteiskunnalle  maksa  mitään  veroa. 

Mutta  juuri  samaa  väitetään,  kun  puolustetaan  varallisuuteen  perustet* 
tua  asteikkoa.  Sanotaan  että  varakas  ylipäätään  itsenäisemmin  kuin  köyhä 
osaa  arvostella  yleisiä  asioita.  Kokemus  osoittaa  kuitenkin  riittävästi,  että 
rikkaatkin  usein  sokeasti  tottelevat  jonkun  «sobranjani>  käskyjä.  Sentähden 
en  tahtoisikaan  panna  paljon  arvoa  koko  kysymykseen  «itsenäisyydestä». 
Jos  yleensä  kaikki  perusteet,  joitten  nojalla  kansalaisten  yhteiskunnallinen 
kyky  luokitaan,  ovat  poikkeuksien  alaisia,  niin  kaikkein  enimmän  tämä  kos- 
kee niitä,  joitten  nojalla  koetetaan  määrätä  itsenäisyyttä. 

Enkä  katso  suotavaksi,  että  yhteiskunta  periaatteessa  asettuu  puolus- 
tuskannalle vallankumouksellisia  jäseniä  vastaan.  Siten  yhteiskunta  tun- 
nustaisi, ettei  se  ole  kasvattanut  jäseniään  oikein.  Jos  yhteiskunta  on  sem- 
moinen, kuin  sen  pitäisi  oleman,  silloin  sopii  otaksua,  että  kaikki  sen  jär- 
kevät jäsenet,  taikka  ainakin  suurin  osa  niistä,  ymmärtävät  mitä  hyötyä  heillä 
yhteiskunnasta  on.  Jos  arvellaan,  että  suuri  joukko  kansalaisia  on  toisella 
kannalla,    niin    on    paras    toistaiseksi    pitää    heitä    alaikäisenä,  jättää  heitä 

ilman  vaalioikeutta  ja  tarmokkaasti  työskennellä  heidän  kehittämisekseen 
siihen,  että  hekin  ymmärtävät  yhteiskuntalaitoksen  hyötyä. 

Meillä  ei  ole  vaikeata  menetellä  niin.  On  jo  vaalioikeuden  ehtona 
määrätty  jonkun  veron  maksaminen  kunnalle,  ja  kaikki,  joilla  on  vaalioi- 
keutta, osannevat  toki  lukea.  Kaikilla  semmoisilla  kansalaisilla  yhteiskun- 
nan pitää  otaksua  olevan  yhteiskunnallista  mieltä.  Ja  jos  niin  on,  niin  ei 
varallisuuden  asteita  tarvitse  ottaa  huomioon,   eikä  sivistyksen  asteitakaan. 

Sillä  jos  määrättäisiin  esim.  korkeamman  kansakoulun  läpikäyminen 
lisä-äänen  ehdoksi,  niin  tämä  edellyttää,  että  yhteiskunta  tarjoaa  kaikille 
tilaisuutta  saavuttaa  semmoinen  oppimäärä,  s.  o.  se  edellyttää  yleistä 
kouluvelvollisuutta.  Mutta  jos  kerran  tämä  pannaan  toimeen,  niin  siitä 
seuraa  luonnoUisesti  yleinen  oppivelvollisuus.  Ja  siten  vähitellen  kaikki 
saisivat  kaksi  ääntä.  Mutta  sitä  ennen  taas  on  väärä  antaa  pojalle  lisä- 
ääni,  kun  isällä  ei  sitä  ole  siitä  syystä,  ettei  hänen  nuoruudessaan  ollut 
koulua,  jota  hän  olisi  voinut  käydä. 

Että  taas  suuremmalle  oppimäärälle  annettaisiin  mitään  palkintoa, 
siihen  ei  ole  syytä.  Nykyään  on  niin  helppo  hankkia  itselleen  tietoja  sem- 
moisista kysymyksistä,  jotka  koskevat  yhteiskunnallista  elämää,  että  siinä 
kohden  monasti  nuorella  kansakoulun  läpikäyneellä  ammatinharjoittajalla  voi 
olla  yhtä  paljon,  jopa  enemmän  tietoja  kuin  samanikäisellä  ylioppilaalla 
tahi  maisterilla,  joka  usein  ei  tiedä  paljon  todellisesta  maailmasta,  täynnä 
kun  hän  on  parallelipipeedeja  ja  gerundiiveja. 

Mutta  pääsyy,  minkä  tähden  ei  varallisuus  eikä  oppikaan  kelpaa  yh- 
teiskunnallisen kyvyn  mittariksi,  on  se  että  ne,  ja  varsinkin  rikkaus,  usein 
osoittavat  vaan  kykyä  hankkia  itselleen  niin  paljon  etuja  kuin  mahdollista. 
Rikkaus  viepi  siten  usein  vaan  itsekkäisyyteen,  nautinnonhimoon  ja  toisten 
kansalaisten  nylkemiseen.  Ja  sama  voi  olla  suuremman  opinkin  laita:  kuinka 
usein  esim.  asianajaja  käyttää  tietojansa  vaan  sekoittaaksensa  asian. 

Mutta  siitä  huolimatta  moni  väittää,  että  rikastuminen  aina  osoittaa 
älyä,  ja  tämä  äly  on  palkittava  suuremmalla  päätösvallalla.  Niin,  jos  käsi- 
tetään yhteiskunta  vallan  näkökannalta,  niin  silloin  on  luonnollista^  että  se, 
joka  osaa  paremmin  nylkeä  lähimaistansa,  hän  myös  paremmin  kykenee 
hallitsemaan. 

Vaan  yhteiskunta  ei  ole  perustettava  vallan  käsitteelle.  Itsestään 
ei  kellään  kansalaisella  ole  oikeutta  hallita  toista  täysikäistä  kansalaista. 
Jos  ihmiset  olisivat  semmoiset  kuin  heidän  pitää  oleman,  niin  hallitusta  ei 

tarvittaisi.  Sentähden  nykyaikainen  yhteiskunta  on  rakennettava  sille  pe- 
rustukselle, että  koetaan  niin  paljo  kuin  mahdollista  saada  ihnnisiä  senomoi- 
siksi  kuin  heidän  pitäisi  olenian,  s.  o.  auttamaan  ja  palvelemaan  toisiansa. 

Ja  sentähden  ainoa  peruste,  jonka  nojalla  nykyaikainen  yhteiskunta 
voi  kansalaiselle  antaa  enemmän  päätösvaltaa,  on  se  että  tuo  kansalainen 
paremmin  osaa  edistää  tätä  yhteiskunnan  tarkoitusta.  Mutta  tätä  suurem- 
paa päätösvaltaa  hän  ei  saa  palkinnoksi,  vaan  sentähden  että  yhteiskunnalla 
on  siitä  hyötyä. 

Tältä  kannalta  katsoen  ei  löydy  oikeastaan  kuin  yksi  yleinen  peruste, 
jonka  nojalla  sopii  antaa  lisä-ääni,  ja  se  on  naimiseen  meno  ja  lapsien 
synnyttäminen.  Tämmöinen  muutos  ihmisen  elämässä  on  katsottava  tun- 
nustukseksi siitä  ettei  tahdota  elää  vaan  oman  itsensä  tähden,  ja  joka 
sen  tunnustaa,  hän  paremmin  voi  edistää  yhteiskunnan  kehitystä  samaan 
suuntaan. 

Toisessa  sijassa  vqisi  tulla  ikä.  Yhteiskunnan  sopii  otaksua,  että  ih- 
minen, joka  on  esim.  kymmenen  vuotta  elänyt  täysikäisenä  kansalaisena, 
on  sillaikaa  paremmin  oppinut  ymmärtämään  velvollisuuksiaan  yhteiskuntaa 
kohtaan,  ja  siten  myöskin  osaa  paremmin  täyttää  ne. 

Mutta  jos  periaate  kerran  hyväksytään,  niin  voidaan  siitä  johtaa  vielä 
muutamia  yksityisiä  määräyksiä. 

Ensiksi  sopii  antaa  ääni  lisään  niille,  jotka  kaksi  kertaa  ovat  tulleet 
valituiksi  toisten  kansalaisten  edustajiksi.  Niistäkin  täytyy  otaksua,  että  ne 
ovat  tulleet  syvemmin  miettimään  yhteiskunnallisia  velvoUisuuksiansa ;  ja 
että  he  ovat  tulleet  toistamiseen  valituiksi,  se  osoittaa  etteivät  valitsijat 
katso  erehtyneensä  ensimäisessä  vaalissa. 

Toiseksi  voisi  samaan  luokkaan  kuin  perheenisä  ja  -äiti  tulla  moni 
muukin,  esim.  kaikki  kasvattajat,  se  joka  kauemmin  aikaa  on  hoitanut  hy- 
väntekeväisyyslaitosta, ja  se  joka  muuten  isällisesti  on  hoitanut  toisten  ih- 
misten kehitystä,  miksei  sekin,  joka  on  kirjoittanut  hyödyllisen  kirjan. 

On  tietysti  vaikea,  joskus  mahdoton,  tehdä  lakisäädöksiä  kaikkia  näitä 
crikoiskohtia  varten.  Olen  maininnut  ne  enemmän  osoittaakseni,  mihin 
suuntaan  olisi  pyrkiminen.  Muutamissa  kohden  sopisi  jättää  kansalaisten 
määrättäväksi  kenelle  olisi  suominen  lisä-ääni.  Niin  esim.  annettaisiin  teh- 
taan työmiehille  valta  ehdottaa  sitä  isännälleen,  taikka  kunta  saisi  antaa 
«kunniaporvarin»    arvon    sille,  jonka  se  katsoo  sitä  ansainneeksi,  ja  sitäkin 

arvoa    seuraisi    lisä-ääni.  —  Luonnollisesti    ei    kuitenkaan   lisä-äänien  luku 
saisi  nousta  määrätyn  rajan  yli. 

En  uskalla  jatkaa,  sillä  vannaan  jo  moni  on  hymähtänyt  ja  arvellut, 
että  ovatpa  nuo  mietteet  aika  unelmia. 

Mutta  uskon  varmasti  että  toiselta  puolen  löytyy  monta,  jotka  ovat 
kyllästyneet  politikoitsijain  kaupittelemiseen  ja  riitelemiseen  vallasta.  Miksei- 
vät he  saisi  lohdutukseksensa  ainakin  kuvailla  mimmoiseksi  he  tahtoisivat 
yhteiskunnan?  Ja  sitä  paitsc  on  usein  nähty,  että  tämänpäivän  unelmat  ovat 
huomispäivän  totuuksia. 

Vuosi  takaperin  hyvin  harvalla  tässä  maassa  oli  muuta  käsitystä  suh- 
teellisesta vaalitavasta,  kuin  että  se  oli  teoreettinen  unelma,  «kamarivii- 
sautta».  Ja  varsinkin  sitä  muotoa  siitä,  jota  minä  ehdotin,  vapaitten  vaali- 
piirien järjestelmää,  pidettiin  mahdottomana.  Ja  nyt  on  jo  ylioppilaskunta 
päättänyt  panna  toimeen  juuri  tämän  järjestelmän.  Onhan  tämä  ajan  merkki, 
jota  politikoitsijain  sopisi  ottaa  huomioon  —  jos  he  yleensä  ottaisivat  huo- 
mioon muita  ajanmerkkejä  kuin  niitä  numeroja,  jotka  ilmaisevat  oman  ja 
vastapuolueen  voimia. 

Samaten  työmiesten  nyt  osoittama  valppaus  on  merkki  siitä,  että 
hekin  yhtä  ^hyvin  kuin  ylioppilaat  osaisivat  vapaissa  vaalipiireissä  hoitaa 
asioitaan.  Varmaan  siis,  jos  olisi  enemmän  julkisesti  keskusteltu  tästä 
muutoksesta,  olisi  nyt  vaadittu  suhteellista  vaalitapaa  samassa  kuin  kukkaro- 
vallan  poistamista.  Ja  tämä  olisi  ollut  hyvin  suotava.  Sillä  ilman  suh- 
teellista vaalitapaa  ei  mikään  järjestelmä  tule  oikeudelliseksi,  ja  sitä  paitsi 
niitä,  jotka  taistelevat  kukkarovaltaa  vastaan,  ei  silloin  olisi  voitu  syyttää 
vallantavoittelemisesta. 

Mutta  kun  ne,  joitten  tehtävä  olisi  ollut  puolustaa  suhteellista  vaali- 
tapaa, eivät  tätä  velvollisuutta  täytä,  niin  kyllä  asia  muuta  tietä  tulee  esille. 
Rynnäkkö  kukkarovaltaa  vastaan  varmaan,  jos  se  onnistuu,  tekee  nykyisen 
järjestelmän  puolustajat  taipuviksi  muihin  uudistuksiin. 

Sentähden  on  tälle  rynnäkölle  toivottava  niin  suurta  menestystä  kuin 
mahdollista.  Olkoon  ettei  kaikki  ole  tehty  kukkarovallan  kukistamisella, 
mutta  eihän  tässä  tule  kysymykseenkään  muuta  kuin  osittaisia  määräyksiä. 
Olisi  varsin  suotava,  että  yksiäänijärjestelmä  pantaisiin  käytäntöön  muuta- 
missa maamme  kaupungissa.  Saataisiin  kokemus  ja  tämä  kokemus  varmaan 
antaisi  vauhtia  uudistuspyrinnöille  yleensä. 

Kaikessa  tapauksessa  ei  sovi  enää  istua  ristissä  käsin  nyt,  kun  työ- 
väen suusta  jo  on  kaikunut  huuto  ettei  ole  herroja  uskominen.  Sillä 
minne  joudumme,  jos  tämä  epäluulo  voittaa  enemmän  jalansijaa  työmiesten 
joukossa  ? 

Siis  jokainen,  joka  katsoo  ansaitsevansa  työmiesten  luottamusta,  hän 
näyttäköön  sitä  teossa  ajamalla  niin  pontevasti  huin  mahdollista  heidän 
oikeutettuja  vaatimuksiaan. 

Mutta  tuo  huuto  ei  tule  yksistään  siitä,  että  herrat  kaupittelevat  työ- 
miesten vakaumuksen  kanssa.  Kieltämättä  on  työmiehillä  muitakin  oikeu- 
tettuja aiheita  valituksiin. 

Kerta  toisensa  perästä,  ja  viimein  tänä  vuonna  ovat  Helsingin  val- 
tuusmiehet vähentäneet  niitä  rahasummia,  jotka  työmiehet  ovat  pyytäneet 
sivistystarpeisiin.  Kerran  eräs  valiokunta  ehdotti,  että  viinarahoista  käy- 
tettäisiin suuria  summia  observatoorivuorien  kaunistamiseksi,  mutta  luen- 
noita  ja  opetusta  varten  ei  työmiehille  annettaisi  kuin  hyvin  vähän.  Pää- 
tös tuli  kuitenkin  toisenlaiseksi,  vaan  tämä  tapahtui  siten  että  työväenyhdis- 
tyksen johtokunnan  jäsenet  kävivät  «kumartamassa»  herrojen  hallitsijain 
luona.  Minäkin  olin  kumartajain  joukossa.  Minä  tiedän  miten  tuntui  mennä 
pyytämään  että  rahat,  jotka  suureksi  osaksi  olivat  lähteneet  työmiesten  tas- 
kuista, käytettäisiin  heidän  sivistykseensä  eikä  —  ruohoon!  Arvatkaa  mitä 
työmiehet  itse  ovat  sen  johdosta  tunteneet! 

Eikö  tämmöinen  tapaus  selvästi  osoita,  mihin  päätöksiin  nykyiset  kä- 
sitteet yhteiskunnasta  vievät?  Ainoastaan  vallan  käsitteeseen  perustetussa 
yhteiskunnassa  voi  tulla  kysymykseen,  että  tarjotaan  työmiehille  ruohoa  kun 
he  pyytävät  sivistystä.  Ja  tämmöiseen  erehdykseen  on  koko  herrassääty 
syyllinen. 

Vallasta,  vallasta  on  yhä  riidelty  ja  rettelöity,  mutta  liian  paljon  on 
unhotettu  yhteiskunnan  sivistyttävä  tarkoitus.  Jos  olisi  työväen  hyväksi  käy- 
tetty vaan  kymmenettä  osaa  siitä  innosta  ja  harrastuksesta,  jolla  on  ajettu 
turhanpäiväisiä  valtarettelöitä,  silloin  meillä  esim.  jo  pääkaupungissa  olisi 
työväenopisto,  silloin  olisi  työmiehille  runsaalla  kädellä  voitu  jakaa  valoa 
ja  sivistystä,  ja  silloin  työmiehet  olisivat  oppineet  luottamaan  meihin,  sen 
sijaan  että  nyt  epäluulo  on  saanut  vallan. 

Eikö  olisi  jo  aika  ryhtyä  näitten  erehdysten  korjaamiseen?  Pian 
voipi  olla  liian  myöhäistä. 

Valfrid  VaBenius. 

Välttelyä  oikeakielisyydestä. 

I. 

Valvojan  Toimitukselle, 

Siitä  kiijotuksesta,  joka  keväällä  oli  kahessa  Valvojan  numerossa  jul- 
kaistu Oikeakielisyydestä  suomen  kielen  käytäntöön  katsoen  ja  joka  myö- 
hemmin on  eri  lentokirjana  tullut  painosta  ulos,  sen  tekiä  prof.  Setälä 
ansaitsee  hartaat  kiitokset.  Kun  siinä  selvästi  ja  tarkkaan  esitetään  ne 
perusaatteet  eli  katsantokannat,  joitten  mukaan  oikeakielisyyteen  on  pyritty 
ja  pyritään,  se  on  hyvin  valaiseva  kaikille  niille,  joilla  vain  on  ollut  hä- 
märä käsitys  näistä  asioista.  Ja  se  suuri  mielenmaltti  ja  tasapuolisuus,  jolla 
kunnioitettava  tekiä  sanottujen  perusaatteiden  nojalla  arvostelee  oikeakieli- 
syyttä Suomen  kielessä,  tekee  lukemisen  erittäin  miel]3rttäväksi. 

Että  kuitenki  näin  laajassa  ja  tärkeässä  kysymyksessä  yksityiskohtien 
suhteen  voipi  löytyä  eri  mieliä,  ei  ymmärtääkseni  ole  mitään  kummastutta- 
vaa, ja  koska  allekirjottaneellaki  olisi  muutamia  muistutuksia  tehtävä  kirjo- 
tusta vastaan,  p3rytäisin  niille  nöyrimmästi  Toimilta  lehessä  sijaa.  Pyyntöni 
teen  osaksi  myös  itsepuoUustusoikeuden  nimessä,  kun  kirjotuksessa  koske- 
taan pariin  minun  tekemääni  tai  kannattamaani  esitykseen,  joita  kirjotus  ei 
voi  hyväksyä. 

Suomen  maatieteellisen  Seuran  pyynnön  johosta,  että  yleisö  tekbi 
ehkä  tarvittavia  oikasnja  Seuran  paikannimiluetteloon,  allekirj.  m.  m.  arveli, 
että  Juan  (1.  Juvan)  pitäjän  oikea  nominatiivimuoto  lienee  Juka,  koska 
keskellä  pitäjää  löytyy  Jukajärvi,  josta  pitäjä  varmaan  on  nimensä  saanut, 
lisäten  että  ruotsalainen  xsi\xo\.o  Jockas  myöski  todistaa  k:n  olemista  sanassa; 
ja  esitin  sentähen  /»^a-muodon  käyttämistä  pitäjän  nimenä.  Valvojan 
kirjotus  myöntää,  että  alkuperäinen  nominatiivi  epäilemättä  on  ollut  Juha, 
vaan  selittää,  että  tämä  muoto  vähitellen  «unohtui  kokonaan  ja  Juvalla 
j.  n.  e.  muodoista  eristettiin  uusi  nominatiivi  Juvar^,  Jos  nyt  tuo  unohtu- 
minen ja  eristäminen  olisi  tapahtunut  Juvan  pitäjäläisten  omassa  keskuudessa, 
olisin  kernaasti  valmis  esityksestäni  luopumaan,  koska  sen  kannattaminen 
siinä  tapauksessa  olisi  aivan  joutava,  vaan  kun  asianlaita  luullakseni  on, 
että  unohtuminen  on  tapahtunut  maan  sivistyneessä  säädyssä  ja  eristämi- 
nen Helsingin  oppineitten  suomenmielisten  kesken,  pysyn  vastaiseksi  enti- 
sessä vakuutuksessani  Juka- muodon  paremmuudesta.  Nuo  sivistyneitten 
toimittamat  eristämiset  voivat  nim.  helposti  viedä  harhateille;  niin  esm. 
Virtain    pitäjän    nimelle  kävi,  kun  siksi  ensin,  jos  en  muista  aivan  väärin, 

otettiin  Virtoisten  pitäjä  (ruotsalaisesta  Virdois)  ja  sitte  Virlaa  (josta 
Vir taalla  ja  Viriailla/J.  Juva-muotoa,  jos  se  nyt  hyväksyttäisiin,  voisi 
äkkiä  sama  kohtalo  kohata  kuin  muotoa  Virtaa.  Useoita  paikannimiä  kyllä 
löytyy,  joitten  nominatiivimuotoa  rahvas  ei  koskaan  käytä,  vaan  ereys  olisi 
siltä  luulla,  että  nominatiivi  olisi  rahvaalta  unohtunut,  s.  t.  s.  ettei  se  pys- 
tyisi lokaalisijoista  oikeaa  nominatiiviä  muodostamaan,  jos  itsestään  vain 
kerran  semmoiseen  työhön  joutuisi.  Tottahan  jokainen  Virtalainen  aina  on 
tietänyt,  että  nominatiivi  adessiivistä  Virroilla  on  Virrat,  ja  yhtä  vähän 
tarvinnee  epäillä,  ettei  jokainen  Juvan  pitäjäläinen  osaisi  adessiivistä  Ju- 
valla eli  Jualla  muodostaa  nominatiivin  Juka,  kun  hänellä  Jukajärvessä 
lisäksi  on  alituinen  tämän  muodon  muistutus.  Käyttämättä  jättäminen  ei 
tässä  tapauksessa  ole  sama  kuin  unohtaminen. 

Muuten  tämä  Juvan  nimijuttu  on  siksi  vähäpätöinen,  että  siitä  tuskin 
kannattaisi  väitellä,  jos  se  nim.  olisi  ainoa  laatuansa.  Vaan  valitettavasti 
löytyy  useoita  muitaki  pitäjännimiä,  joitten  nominatiivimuodoista  ollaan 
kahen  vaiheella,  enkä  sentähen  ole  voinut  olla  kysymystä  puheeksi  otta- 
matta ja  mielipidettäni  puoUustamatta.  Jos  näitten  nimien  kirjottamisen 
suhteen  päätettäisiin  yksinomaan  tai  etupäässä  noudattaa  niitä  muotoja,  joita 
nyky-aikana  suuremmassa  tai  vähemmässä  määrässä  on  ruvettu  käyttämään, 
aikaansaataisiin  paljon  häiriöä  ja  sekaannusta  sekä  kielensortoa.  Niin  on 
Säkjärvestä  esm.  tehty  tuo  merkitykseltään  eriskummainen  Säkkijärvi, 
vaikka  «Säk»  ilmeisesti  on  lyhennys,  ei  säkistä,  vaan  sanasta  säkä,  joka 
on  erään  kalan  nimitys  ja  siis  yhtä  hyvin  kuin  lohi,  hauki,  ahven  j.  n.  e. 
sopiva  järvi-sanaan  liitettäväksi;  penikuorma  Säkjärven  länsirajalta  löytyyki 
vesi  nimeltä  Säkäjärvi  sekä  parikymmentä  taloa,  kaikilla  sama  nimi  Säkä- 
Järvi,  Samoin  Loimjoesta  on  saatu  Loimijoki  —  jota  nykyään  etupäässä 
käytetään  paikkakunnan  ruotsalaisena  nimityksenä  — ^  vaikka  sana  alkuaan 
varmaan  on  ollut  Loimajoki,  sillä  loima  merkitsee  kangasta  eli  nummea 
ja  sopii  siis  joen  määräyssanaksi  paljo  paremmin  kuin  loimi,  jota  paitsi  a 
tulee  esiin  paikan  nykyisessä  suomal.  nimityksessä  (Loimaalla;  pitkä  a 
toisessa  tavussa  on  nähtävästi  vain  länsisuomalaisten  tavallisen  venytyksen 
synnyttämä,  vrt.  esm.  tähään  pro  tähän,  työhöön,  sanoovat,  kukiin  pro 
kukin,  jäleestä  pro  jälestä,  j.  n.  e.)  Alavuudelle  on  esitetty  muoto  Ala- 
vus —  sillä  perustuksella  muka,  että  semmoinen  ääntämistapa  paikkakun- 
nalla olisi  yleinen,  vaikka  niin  ei  ole  asianlaita  —  ja  kun  tuota  uutta  muo- 
toa taivutettaissa  saataisiin  Alavuksen  j.  n.  e.,  joten  ei  sentään  ole  rohjettu 
väittää  paikkakunnalla  sanottavan,  on  pitemmittä  mutkitta  keksitty  kieles- 
sämme olematon  uusi  taivutustapa:  Alavus,  gen.  Alavuden  j.  n.  e.  (Oli- 
siko nyt  tämän  mukaan  vastedes  sanottava  esm.  juhannus,  gen.  juhannuden, 
ojennus,  ojennudcn  j.  n.  e.?).  Lopuksi  on  vielä  esitetty  ja  aljettu,  joski 
harvoin,  käyttää  semmoisia  hirvittäviä  muotoja  kuin  Lappee,  Ilmce,  Kitee, 
Laukaa,   joitten  johosta  hämmästyneenä  täytyy  kysyä,  eivätkö  esittäjät  ja 

käyttäjät  edes  tiedä  sen  vertaa,  että  nominatiivia  Suomessa  ci  aina  saada 
ainoastaan  genitiivipäätteen  poisjättämällä. 

Toinen  muistutukseni  Valvojan  kirjotusta  vastaan  koskee  d-äänteen 
kirjottamista.  Sen  suhteen  kirjotus  sanoo:  «saattaisi  olla  suotavaa,  että 
vastoin  sitä  murretta,  johon  kirjakieli  alkujaan  perustui,  mutta  seuraten 
kansan  suurimman  osan  puhelaatua  hyljättäisiin  d,  koska  siten  ääntämisvai- 
keutta  helpotettaisiin,  mutta  toiselta  puolen  tulee  muistaa,  että  siten  monet 
sanat,  jotka  nyt  voidaan  toisistaan  erottaa,  tulisivat  yhdenlaisiksi  (esm.  laossa 
ja  ladossa,  pietään  ja  pidetään,  säe  ja  säde  y.  m.)»;  ja  koska,  lisää  kirjo- 
tus, «semmoiset  sanat  kuin  esm.  (tVe  tai  tiie  (=tiedej  varmaan  tulisivat 
tuntumaan  kovin  oudoilta»,  olisi  arveluttava  ruveta  repimään  rikki  nykyisen 
kirjakielen  muotoa,  johon  kansa  jo  on  tottunut.  Niinkuin  esimerkeistä  nä- 
kyy, on  tässä  puhe  ainoastaan  d:n  kirjottamisesta  vokaalein  välissä,  ja  kun 
siinä  suhteessa  olen  aivan  samaa  mieltä  kirjotuksen  kanssa,  ei  minulla  sikäli 
sen  ylläkerrottuihin  arveluihin  oli  mitään  sanomista.  Vaan  eikö  kirjotuksen 
kunnioitettava  tekiä  ole  tullut  ajatelleeksi,  että  d:n  kirjottamisen  suhteen 
voipi  tarkasti  erottaa  kahen  tapauksen  välillä:  kun  d  on  kirjotettava  a) 
vokaalein  väliin  ja  b)  h:n  jälkeen?  Melkein  siltä  näyttää,  kuin  tämä  olisi 
häneltä  jäänyt  huomaamatta,  sillä  pääsyy,  joka  kehottaa  d:n  säilyttämiseen 
edellisessä  tapauksessa,  eli  usean  sanan  yhenlaiseksi-tulo,  menettää  kaiken 
merkityksensä,  kun  on  kysymys  d:n  poisjättämisestä  h:n  jälkeen.  Tämän 
jätön  kautta  nimittäin  tuskin  kymmenen  yhenlaista  sanaa  voisi  syntyä  ja 
niin  vähästä  määrästä  ei  kannata  puhua  ^).  Mitä  taas  lisäsyyhyn  d:n  säi- 
lyttämiseksi tulee  eli  että  sanat  jätön  kautta  muuttuisivat  kovin  oudonnä- 
köisiksi, niin  tosin  löytyy  moniaita  sanoja,  jotka,  jos  niissä  d  jätettäisiin 
h:n  perästä  pois,  ensi  silmäyksellä  voisivat  oudottaa;  niin  tekisivät  var- 
maan sanat  nähä  ja  tehä  —  osaksi  kyllä  senkitähen,  että  infinitiivin  aspi- 
rationia  ei  kirjakielessämme  mitenkään  merkitä  (Lönnrotin  esitystä  tämän 
suhteen  ei  kukaan  liene  ottanut  noudattaakseen).  Vaan  useassa  tapauksessa 
(niinkuin  esm.  sanoissa  ilahuttaa,  säikähys)  koko  poisjättöä  tuskin  ollen- 
kaan huomattaisiin,  ja  toisissa  taas  silmä  varmaan  äkkiä  tottuisi  uusiin 
muotoihin  (niinkuin  sanoihin  lähen,  tahon),  K.unn.  kirj  ottaja  Valvojassa 
ei  siten  lisäsyytäkään  d:n  säilyttämiseksi  esiintuodessaan  näy  silmällä  pitä- 
neen sitä  tapausta,  kun  d  sattuu  h:n  jälkeen. 

Hyvällä  syyllä  kuitenki  tätä  tapausta  voipi  erottaa  toiseksi  puoleksi 
cli  momentiksi  d- kysymyksessä.  H:n  perästä  kirjotettuna  d  nimittäin  vai- 
kuttaa paljon  suuremman   muutoksen  sanaan  kuin  vokaalien  väliin  pantuna. 


^)  Ainoastaan  kolme  neljä  semmoista  sanaa  tällä  hetkellä  muistuu  mieleeni:  ta- 
holta, joka  tulisi  johtumaan  sekä  sanasta  tahko  niinkuin  nykyään  että  sanasta  tahto, 
viAoin,  joka  sekä  merkitsisi  samaa  kuin  nykyinen  vihdoin  että  olisi  instr.  plur.  sanasta 
viha,  puke  (gen.  puheen  ja  puhteen),  ja  johim  (nom.  joka  ja  johto). 

Otctaao  esimerkki.  Sanaa  yksi  suurempi  osa  jo  suuriruhtioaskuntammeki 
suomalaisista  taivuttaa  ilman  d:tä,  siis  yhen,  yhellä  j.  n.  e.  Jos  nyt  nämä 
taivutusmuodot  kirjotetaan  ja  äännetään  d:llä,  niin  ensi  tavu,  joka  on  ollut 
lyhyt,  tulee  positionin  kautta  pitkäksi.  Se  on  hyvin  outoa  ja  loukkaavaa 
sille  korvalle,  joka  on  tottunut  tavua  lyhyenä  kuulemaan,  varsinki  jos  ta- 
vulle pannaan  paino  ja  se  siis  äännetään  suunnille  kuin  yhhhhhden;  alle- 
kirj:n  korvaa  se  yhä  vielä  leikkaa,  vaikka  kolmisenkymmentä  vuotta  olen 
kokenut  siihen  tottua,  ja  saman  vaikutuksen  se  epäilemättä  suuremmassa 
eli  vähemmässä  määrässä  tekee  kansamme  koko  enemmistöön.  Tosin  tavu 
voipi  pysyä  lyhyenä,  jos  se  äännetään  shvaUla,  siis  yhyden,  yhydellä  j. 
n.  e.,  niinkuin  ehkä  useimmiten  tapahtuu,  vaan  epäillä  sopii,  paraneeko 
asia  siitä  isosti,  että  kaikki  tämänlaatuiset  sanat  siten  puheessa  pitenevät 
kokonaisella  tavulla;  sanat  kielessämme  muutenki  tahtovat  venyä  pitkänloi- 
kertaviksi,  jotta  on  turha  ruveta  niitä  varta  vasten  venyttelemään.  Muis- 
tettava on  vielä,  että  synnynnäinen  pystymättömyys  d:n  ääntämiseen  rah- 
vaassa usein  on  auttamaton,  niin  että  d:n  sijasta  kieli  sanoo  t;  ei  siis  yh- 
den, vaan  yhten.  Jos  d  kirjotetaan  h:n  perästä,  saadaan  täten  kolme  eri 
muotoa  yhen  muodon  sijaan:  yhden,  yhyden,  yhten  pro  yhen,  ehdotus, 
ehedotus,  ehtotus  pro  ehotus,  tahdon,  tahadon,  tahton  pro  tahon,  j.  n.  e. 

Huomiota  tämän  ohessa  varmaan  se  seikka  myös  ansaitsee,  että  d:n 
kirjottamisen  kautta  nyt  puheen-alaisessa  tapauksessa  runonteolle  turhan- 
päiväisesti  vaikeuksia  rakennetaan.  Runo  usein  välttämättä  vaatii  tavua  h:n 
edellä  lyhyeksi;  niin  esm.  säkeissä  kalliot  kaheksi  lenti,  puheli  puhas 
Jumala,  tuohon  jousta  jouahutan.  Jos  niissä  sanat  kaheksi,  puhas  ja 
jouahutan  kirjotetaan  (ja  äännetään)  d:llä  h:n  perästä,  siis  «kahdeksi»  j. 
n.  e.,  ovat  samat  säkeet  auttamattomasti  pilalla.  D:tä  rakastavan  runoilian 
täytyy  ne  siis  kelpaamattomina  hyljätä  —  ja  tuontapaiset  säkeet  kumminki 
usein  ovat  runon  varsinaisena  kaunistuksena.  Tässä  tosin  voidaan  turvata 
licentia  poeticaan  ja  sen  nojalla  sallia  runoilian  tarvittaissa  jättää  d  pois, 
mutta  puhumatta  siitä,  että  on  isosti  epäiltävä,  sopiiko  tuota  licentiaa  laa- 
jentaa niin  etäälle  kuin  kokonaisen  sanasaijan  eriävään  oikokirjotukseen, 
sisältyy  licentia  käsitteeseen  aina  joku  määrä  mielivaltaa,  jonka  harjottami- 
sesta  tacite  lukialta  pyydetään  anteeksi;  toisin  sanoen  licentiaa  käyttäissään 
runoilia  tavallaan  vetoo  lukian  armoon.  Tuommoinen  armonpyyntö  arvaten 
aina  on  hankala  ja  tulee  tässä  kahta  hankalammaksi  sen  kautta,  että  sen 
tekemiseen  ei  ole  mitään  syytä.  Sillä,  niinkuin  kunnioitettava  kirjottaja 
Valvojassa  ymmärtääkseni  itseki  myöntää,  samalla  oikeudella  kuin  d:tä 
kirjakielessä  käytetään,  samalla  oikeudella  se  siitä  myös  voidaan  jättää. 

Jos  tässä  esitettyä  kahtalaista  käyttötapaa  d:n  suhteen  kirjakielessä 
päätettäisiin  ruveta  noudattamaan,  ei  siten  suinkaan  poikettaisi  kohtuuden 
tieltä    millään    tavoin.     D:tä    ei    kansamme    voi    ääntää;  läntisen  Suomen 

asukkaat  sitä  kyllä  yrittävät,  vaan  eivät  ^)  saa  aikaan  muuta  kuin  r:n  cli  l:n, 
itä-suomalaiset  eivät  edes  yritäkään,  vaan  jättävät  d:n  kokonaan  pois.  Jos 
nyt  olisi  kysymys  kirjakielen  luomisesta  kansallemme,  voisi  melkein  näyttää 
luonnollisimmalta,  että  päätettäisiin,  enemmistön  puhetapaa  noudattamalla, 
sulkea  d  kirjakielestä  kerrassaan  pois.  Siihen  kuitenki  jollaki  syyllä  voi- 
taisiin länsisuomalaisten  puolelta  m.  m.  muistuttaa,  että  heille  tapahtuisi 
loukkaus,  koska  heidän  jospaki  onnistumatonta  yritystä  d:n  ääntämiseksi 
täytyisi  muka  pitää  jonkulaisen  mieltymyksen  ja  rakkauden  osotuksena  sa- 
nottua kirjainta  kohtaan;  ja  päätöksen  teko  sanottuun  suuntaan  siis  kävisi 
arveluttavaksi.  Mutta  jos  sitte  tehtäisiin  päinvastainen  päätös  d:n  käyttä- 
misestä kaikin  paikoin,  voitaisiin  sitä  taas  ainaki  yhtä  hyvällä  syyllä  väit- 
tää loukkaukseksi  itä-suomalaisia  kohtaan,  kun  heille  siten  tyrkytettäisiin 
kirjain,  jonka  he  kerran  kaikkiaan  ovat  hyljänneet  ja  jota  eivät  suosi. 
Tässä  siten  Scylla  ja  Charybdis  edessä,  joista  olisi  sitä  vaikeampi  päästä, 
kun  erotus  puhujain  enemmistön  ja  vähemmistön  välillä  lukumäärän  suhteen 
ei  ole  mikään  mainittava.  Luultavasti  tämä  vaikeus  on  ollut  pääsyynä 
siihen  ainaki  näennäisesti  hartaaseen  kannatukseen,  minkä  kielessämme  ole- 
maton kirjain  on  meillä  saavuttanut;  Valvojanki  kirj otuksesta  päättäen  on 
kait  ajateltu,  että  kysymys  d:n  poisjättämisestä  tarkottaa  sen  hylkäämistä 
kaikista  paikoin,  jolloin,  kun  itä-suomalaisetki  vähitellen  lienevät  tottuneet 
nykyiseen  kirjakieleen,  muutos  pääasiassa  vain  tulisi  tuntumaan  loukkaukselta 
länsisuomen  murretta  kohtaan.  Kohtuuden  puutteesta  voisi  siis  tässä  olla 
puhe.  Mutta  niinkuin  lukia  on  havainnut,  ei  edellä  tehty  esitys  tarkota 
d:n  täydellistä,  vaan  ainoastaan  osittaista  poisjättöä;  lännenpuolinen  Suomi 
saisi  pitää  d:nsä  vokaalein  välissä,  idänpuolinen  pääsisi  siitä  h:n  perästä. 
Ei  kumpaakaan  kansan  osaa  kokonaan  puollettaisi  tai  kokonaan  sorrettaisi, 
vaan  jaettaisiin  mahollisuuden  mukaan  edut  ja  haitat  tasan  kummalleki. 
Että  tässä  kohtuutta  mitenkään  loukattaisiin,  ei  kai  kukaan  taho  väittää; 
kohtuuteenhan  juuri  koko  esitys  pyrkii. 

Kaikkein  nyt  mainittujen  asianhaarain  johosta  allekirj.  on  jättänyt  d:n 
h:n  perästä  kirjottamatta.  Jätön  syynä  ei  siis  ole  ollut  turha  oikullisuus 
vain,  niinkuin  usein  on  väitetty.  Lopuksi  vielä  pyydän  saada  mainita,  että 
sen  menettelyn  suhteen  osaksi  myös  voin  turvata  Lönnrotiin.  Hän,  vaikka 
länsi-Suomesta  syntyisin  ja  siis  pienestä  pitäin  d:hen  taikka  r:ään  ja  l:ään 
tottunut,  jättää  kuitenki,  niinkuin  jokainen  tietää,  sanakirjassaan  usein  h:n 
perästä  d:n  pois.  Niin  hän  aina  kirjottaa  -hus,  eikä  hdus,  siis  esm. 
seisahus,  tervehys;  niin  ikään  -huitaa,  eikä  -hduttaa,  siis  ilahuttaa,  välä- 
kyttää.  Päätettä  -hdella  hän  ei  myöskään  hyväksy,  vaan  kirjottaa  sen 
-htelhj  esm.  valehtella,  joka  tosin  on  vähän  outoa,  koska  yleisemmän 
ääntämistavan  noudattaminen  tässäki  johonmukaiscsti  vaatisi  muotoa  -hella. 


^)  Paitsi  jossakussa  harvassa  paikassa. 

siis  valehella.  Eiköhän  d:n  täydellistä  poisjättöä  h:D  perästä  tavallaan 
voisi  sanoa  ainoastaan  Lönnrotin  ajatuksen  kehittämiseksi? 

Mitä  i-päätteisiin  diftongeihin  toisessa  tavussa  tulee,  jota  kolmas  muistu- 
tukseni koskee,  sopii  luullakseni  asian  ratkaisemisen  parhaiten  jättää  riippu- 
vaksi vastauksesta  seuraavaan  kysymykseen:  eivätkö  kaikki  alkuperäiset 
sanat  kielessämme  ole  kaksitavuisia  ja  eikö  jälkimäinen  tavu  niissä 
aina  ole  lyhyt?  Jos,  niinkuin  ajattelen,  vastauksen  täytyy  tulla  myöntä- 
väinen,  sopii  siitä  ymmärtääkseni  tehä  se  johtopäätös,  että  toisen  tavun 
lyhyys  on  kielen  alkusääntöjä,  sen  n.  s.  perustuslakeja,  jonka  edestä  satun- 
naisen, tavua  pitkäksi  vaativan  säännön  tulee  väistyä,  milloin  se  vain  ilman 
haitatta  voipi  tapahtua.  Tältä  kannalta  kysymys  puheena  olevista  difton- 
geista on  verraten  helposti  ratkaistu:  i  on  aina  jätettävä  pois,  kun  ei  siten 
mitään  häiriöä  synny.  Kolmitavuiset  -ottaa  verbit  olisivat  siksi  aina  kirjo- 
tettavat  ilman  i:tä:  siis  harjottaa,  kirjottaa.  Niin  ikään  tietysti  niiden 
johannaiset:  harjoius,  kirjotus,  j.  n.  e.  Samoin  substantiivit  vihollinen, 
palkollinen.  Kolmitavuiset  (?a-päätteiset  adjektiivit  olisivat  ainaki  monikon 
genitiivissä  kirjotettavat  ilman  i:tä  toisessa  tavussa,  siis  useain,  korkeain, 
eikä  useiden,  korkeiden  ~  muissa  sijoissa  lyhyys  voipi  puollustaa  i:n  säi- 
lyttämistä^ siis  useissa  j.  n.  e.  Kolmitavuiset  »^n-päätteiset  adjektiivit 
sitä  vastoin  ovat  kirjotettavat  i:llä  jo  senki  tähen,  että  ne  erotettaisiin  sub- 
stantiiveista (huom.  esm.  kultanen  ja  kultainen).  Mitä  is/a-päätteisiin 
verba  subitaneoihin  tulee,  niin  niistä  kyllä  i  ylimalkain  saattaisi  jäädä  pois, 
niinkuin  se  monelta  jääpiki  esm.  indikatiivissa,  vaan  se  joka  tässä  tekee 
vaikeutta,  on  infinitiivi,  joka,  kun  sen  aspirationia  ei  kirjakielessä  merkitä, 
tulisi  olemaan  elatiivipäätteen  näköinen  ja  siten  helposti  aikaansaamaan 
jotain  häiriöä;  vrt.  esm.  parkasta  (v,)  ja  parkasta  (s,  parkka),  kolkasta 
(v.)  ja  kolkasta  (s.  kolkka),  rangasta  (v,)  ja  rangasta  (s,  ranka)  j.  n.  e. 
Puhekielessä  inf:n  aspirationin  kautta  kyllä  syntyy  riittävä  erotus.  Kenties 
I  sentähen  tässä  tapauksessa  on  säilytettävä,  niinkuin  Lönnrot  tekee  — 
vaikka  hän  ylimalkain  jättää  i:n  pois,  kiijottaen  aina  esm.  harjottaa,  kirjo- 
tus j.  n.  e.  Jos  mahollista,  olisi  kuitenki  i  ehkä  jätettävä  pois  5f<-päät- 
teisissä  johannaisissa,  siis  julkasu,  oikasu,  j.  n.  e.  Adjektiivit  päätteellä 
-isa  tarjoavat  myös  vähän  vaikeutta.  Lönnrot  ne  kirjottaa  ilman  i:tä,  siis 
esm.  arvosa,  kuulusa,  vaan  kun  ne  siten  suuresti  muistuttavat  inessiivistä, 
jonka  pääte  laajalti  maassa  äännetään  yhellä  s:llä  ja  kun  i  ylimalkain  kuu- 
luu adjektiivipäätteeseen,  joutuu  kahen  vaiheelle  josko  ei  olisi  parempi 
niissä  säilyttää  i:tä.  —  Tässä  on,  niinkuin  lukia  näkee,  ollut  puhe  ainoas- 
taan niistä  i-diflongeista  toisessa  tavussa,  joitten  suhteen,  sikäli  kuin  muis- 
tan, eriävää  kirjotustapaa  noudatetaan;  josta  väärinkäsityksen  estämiseksi 
erittäin  tahon  huomauttaa,  koska  en  sen  laajemmin  ole  kysymystä  ajatellut. 

Semmoisia  muotoja  kuin  senaatti,  maistraatti,  optiikka,  statistiikka 
lienee    lupa    pitää    leikkikaluina,    jotka  jätetään  sikseen,  sittekun  niihin  on 

kyllästytty.  Sillä  muodosta  senaati  j.  d.  e.  voidaan  yhtä  hyvin  kuin  muo- 
dosta senaatti  saada  gen.  senaatin,  koska,  niinkuin  Valvojanki  kirjotus  muis- 
tuttaa, lainasanain  suhteen  ei  kielenlakeja  tarkasti  noudateta.  Kummempaa 
on  sen  sijaan,  että  Savon  murteen  rakastajat  eivät  ole  luoneet  huomionsa 
semmoisiin  muotoihin  tässä  murteessa,  jotka  hiukan  muutettuina  sietäisivät 
tulla  yhteiseen  kirjakieleen  otetuiksi;  tarkotan  lähinnä  päätteitä  pi  ja  ki. 
Savossa  olen  aina  kuullut  sanottavan  esm.  voip  männä,  soap  tulla,  eikä 
voi  m.,  soa  t.;  niin  ikään  sehi  eli]  sehik  (se'i,  se'ik  :=  seki),  männiih 
{-=•  meniki)  j.  n.  e.  Päätettä  pi  ind.  praes.  3:ssa  persoonassa  ei  nykyään 
tuskin  ollenkaan  käytetä  ja  muotoa  ki  niin  vähän  suvaitaan,  että  kun  alle- 
kirj.,  joskus  sanomalehtiin  kirjottaessaan,  on  tätä  muotoa  käyttänyt,  toimit- 
tajat tavallisesti  ovat  sen  korjanneet  muodoksi  kin,  vaikka  luulisi  heillä 
olevan  tärkeämpääki  tehtävää.  Pääte  pi,  jota  Savon  murre  niin  huolelli- 
sesti kokee  säilyttää  ja  joka  kyllä  muissaki  murteissa  löytyy,  olisi  kuitenki 
kirjakielessä  toisinaan  hyvin  hyvä  olemassa.  Otetaan  esimerkiksi  sana  voi. 
Se  voipi  kirjakielessä  merkitä:  a)  voita  (syömä-ainetta),  b)  huudahusta 
(oi,  voi),  c)  voida  verbin:  i)  ind.  praes.  3  pers.  (voipi),  2)  imperf.  d:o, 
3)  imperatiivia  (voi  hyvin!),  ja  4)  kieltomuotoa  (en  voi);  siis  kokonaista 
kuusi  eri  käsitettä.  Tavallisesti  nuo  merkitykset  sentään  supistuvat  neljään 
(esm.  sanoissa  ui,  soi,  tuo,  suo,  luo,  vaikeroi),  joskus  kolmeenki  (saa, 
vie,  lyö,  juo),  vaan  onhan  tuota  tuossaki  tarpeeksi.  Että  puheessa  impera- 
tiivi ja  kieltomuoto  helposti  erotetaan  toisistaan  aspirationin  kautta,  ei  lukiaa 
sanottavasti  auta,  kun  aspirationia  imperatiivissäki  ainoastaan  harvoin  kirja- 
kielessä merkitään.  Myönnettävä  kuitenki  on,  että  kieltävän  muodon  lu- 
kiessaki  verraten  helposti  tuntee  edelläkulkevan  kieltoverbin  kautta  ja  im- 
peratiivin samoin  ikään  usein  huutomerkin  kautta ;  vaikeutta  tuottaa  oikeastaan 
vain  ind.  praesens.  Tämän  vaikeuden  poistamiseksi  on  /f-pääte  tarjona, 
jos  sitä  vain  halutaan  käyttää,  ja  eduksi  olisi  mielestäni  sentähen  katsot- 
tava, jos  kirjakielessä  ruvettaisiin  tällä  tavoin  merkitsemään  ind.  praes.  3 
persoonaa:  kaikissa  eli  useimmissa  yksitavuisissa  verbeissä,  jotka  tosin  lu- 
vultaan eivät  tee  edes  20,  vaan  sen  sijaan  alinomaa  tulevat  esiin,  sekä 
OfV/e7-päätteisissä  verbeissä.  —  ^i-partikkeli,  joka  kyllä  alkuaan  lienee  ollut 
kin,  vaikka  n,  ja  Savon  murteessa  osittain  myöski  k,  on  siitä  vähitellen 
kulunut  pois,  on  lyhempi  ja  mukavampi  sekä  sentähen  mielestäni  parem- 
pana pidettävä  kuin  kin,  Lönnrot  myös  suosii  muotoa  ki,  niinkuin  hänen 
sanakirjastaan  selvästi  näkyy  (ks.  sanaa  ki  cli  kin). 

Viimeinen  muistutukseni  koskee  kysymystä,  missä  paras  kieli  on  ta- 
vattava. Se  on  Valvojan  kirjotuksen  mukaan  parasten  kirjailiain  teoksissa. 
«Etevät  kirjailijat»,  sanoo  kirjotus,  «ne  ne  lopulta  kuitenkin  ovat  oikeakieli- 
syysasioissa  oikeat  auktoriteetit».  Tämä  lause  nyt  lienee  pidettävä  axio- 
minä,  jonka  suhteen  ei  mitään  erimielisyyttä  voi  syntyä  ja  johon  jokainen 
kerrassaan    yhtyy.     Mutta   kun  kirjotuksessa  sitte  sanotaan,  että  meilläki  jo 

löytyy  semmoinen  kirjailla,  jota  kielcnkäytännön  puolesta  sopii  esikuvana 
ja  mallina  pitää,  niin  tähän  arveluun  yhtyminen  tuntuu  yhtä  vaikealta,  kuin 
yhtyminen  edelliseen  väitteeseen  oli  helppo.  Olkoon  että,  niinkuin  kirjo- 
tus  Valvojassa  arvelee,  Juhani  Aho  taitavammin  kuin  muut  kirjailiat  käyt- 
tää suomen  kieltä,  niin  ei  sovi  unehuttaa,  että  mallikelpoisuus  on  jotain 
toista  kuin  ensisijaisuus  alotteliain  joukossa  —  ja  alottelioiksi  kai  vielä 
täytynee  kirjailioitamme  sanoa  siihen  katsoen,  että  suom.  kirjallisuuden 
alalla  varsinaista  työtä  vasta  on  tehty  joku  30—40  vuotta  vain.  Sallitta- 
koon minun  tehä  muutamia  huomautuksia  hra  Ahon  kielen  suhteen  osotuk- 
seksi,  että  arvelemiseeni  on  jotain  perustusta.  Hra  A.  ensiksiki  käyttää 
koko  joukon  murteellisia  sanoja  ja  muotoja,  niinkuin:  maailma  (mailma), 
ikkuna,  rappuset,  kammari,  keyri,  nuottikota,  minut,  sinut  j.  n.  e.,  elä 
myöski  merkityksessä  älä,  kohotakse,  savotat  (myöski  merkityksessä  työ?) 
j.  n.  e.  Epäilemättä  hän  on  oikeutettu  näin  tekemään  yhtä  hyvin  kuin 
joku  muu  käyttämään  toiseen  murteeseen  kuuluvia  sanoja  niinkuin  «takia», 
«vallan»,  «rattaat»  j.  n.  e.  Vaan  jos  kysytään:  olisivatko  tämmöiset  hra 
A:n  käyttämät  murresanat  ja  -muodot  otettavat  yleiseen  kirjakieleen  ja  en- 
nen käytetyt  esm.  .akkuna,  portaat,  kamari,  kohoaa  j.  n.  e.  siis  hyljättä- 
vät, voidaanko  muuta  kuin  kieltävää  vastausta  edes  ajatella?  Itsessään 
ehkä  kyllä  mukiinmeneviä,  vaan  mallikelpoisuuden  kannalta  arveluttavia 
ovat  samoin  ne  oudot  sanat  tai  oudot  sanain  merkitykset,  joita  hra  A. 
myöski  usein  käyttää;  esm.  ajuri  luuhottaa  (ei  löydy  sanakirjassa),  sieramet 
levähtävät  (?),  riisuudun,  istuudun,  tuuma  matelee  (!),  lyhty  kiiluu  ja 
vahingon  ilo  kiiluu  (pro  kiiltää),  otsa  on  samennut  (?  ei  löydy  sanakir- 
jassa), minä  puhaltaun  juoksuun,  j.  n.  e.  Se  seikka,  joka  hra  A:n  kielen 
suhteen  ehkä  sentään  on  enimmän  valitettava,  on,  että  siinäki  liian  usein 
huomaa  jälkiä  ruotsin  kielen  vaikutuksesta.  Niin  hra  A:kaan  ei  näy  tar- 
kasti tulleen  ajattelemaan,  että  sanajärjestys,  josta  lauseen  kauneus  ja 
sointu  niin  isossa  määrässä  riippuu,  on  suomen  kielessä  usein  toinen  kuin 
ruotsin  kielessä,  joten,  jos  muukalaista  sanajärjestystä  noudatetaan,  niinkuin 
meillä,  tosin  helposti  ymmärrettävistä  syistä,  yleisesti  vielä  tehään,  sanotut 
hyvät  ominaisuudet  lauseesta  katoavat.  Eira  Ahonki  kielessä  näet  sanajär- 
jestys, varsinki  mitä  subjektin  ja  predikaatin  keskinäiseen  asemaan  tulee, 
enimmästi  on  ruotsinmukainen;  senlaatuisia  lauseita  kuin:  «vaan  kdtenkin 
karttaa  hän»,  «siepaten  aidaksen  tiepuolesta  hyökkää  hänn,  «kohdalle 
tultuaan  huutavat  he  (IJn,  joissa  subjektin  pitäisi  kulkea  verbin  edellä,  tapaa 
hra  Ahon  teoksissfa  jos  kuinka  paljon.  Kysyvissäki  lauseissa  hra  A.  joskus 
käyttää  tätä  sanajärjestystä,  kirjottaen  esm.  mitä  on  kello?  Mitä  ajattelee 
Anna?  Mikä  on  tuo?,  jotka  lauseet  kuuluvat  yhtä  oudoilta,  kuin  jos  ruot- 
siksi kysyisi:  hvad  klockan  är?  hvad  Anna  tänker?  hvad  för  en  dender 
är?  Lauseen  muitten  sanain  järjestys  antaa  myös»  vaikka  tosin  paljo  har- 
vemmin, syytä  muistutukseen  tässä  suhteessa.    Semmoiset  lauseet  kuin   «en 

uskalla  panna  kaikkea  alttiiksi»,  «en  tahdo  päästä  ryhtyneeksi  lukemaan  kir- 
jettä», «etteivät  veisi  vielä  lehmääkin»,  «imisivät  viimeisen  veripisaran  ruu- 
miista», jotka  päättyvät  3-tavuisella  sanalla,  jonka  molemmat  ensi  tavut  ovat 
pitkät,  ovat  luullakseni  raketut  ruotsin  kielen  mukaan,  vaikka  arvaten  rakenta- 
jan huomaamatta.  Ruotsiksi  nämät  lauseet  näet  kyllä  soivat,  päättyessään 
sanoilla :  sätta  alit  pä  spel,  läsa  brefvet,  fara  af  med  kon,  sista  blodsdrop- 
pen  Iran  kroppen,  mutta  suomen  kielessä  ne  tuntuvat  raskailta  viimeisen 
sanan  kantta,  joka  septähen  olisi  toiseen  paikkaan  pantava  ja  ]auseet*kirjo- 
tettavat:  en  uskalla  kaikkea  alttiiksi  panna,  en  tahdo  päästä  ryhtjmeeksi 
kirjettä  lukemaan,  etteivät  vielä  lehmääki  veisi,  imisivät  ruumiista  viimeisen 
veripisaran,  jolloin  ne  mielestäni  kuuluisivat  paljo  mukavammilta.  Selvästi 
ruotsinmukaisia  ovat  esm.  seurr.  lauseet:  «käytyään  läpi  kaikki  kehitysas- 
teet», «epätoivo  ei  pääse  ulomma  omaa  piiloaan»,  «jää  yli  omista  tarpeista» 
(=  omista  tarp.  liikenee),  «että  saatan,  katsellessani  kipunain  lentoa  savu- 
piipusta, hyräillä»  (=  että,  kipunain  lentoa  savupiipusta  katsellessani,  saa- 
tan   hyräillä),  «ja    vähitellen    innostui   hän    työhönsä    niin,  että  (hän)  heti 

aamulla    meni    tarkastamaan ja  usein  hän  vielä  illallisen  jälkeenkin 

ehdotti  Ellille,  että  (he)  menisivät  puutarhatyöhönsä»  (jossa  paranteesein 
väliin  suljetut  sanat  kernaasti  saisivat  jäädä  pois).  Että  hra  A.  tietää  ja 
osaa  sanansa  sovittaa  oikeaanki,  suomenmukaiseen  järjestykseen,  sitä  nyt  ei 
ollenkaan  tarvitse  epäillä  ja  se  selvästi  näkyyki  hänen  kirjoistansa.  Sub- 
jektin asema  esm.  on  niin  kuin  olla  pitää  seurr.  lauseissa:  «ja  koko  syksyn 
se  aatos  häntä  kiusaa»,  «mitä  hän  on  tehnyt,  että»,  «toisen  läänin  kaupun- 
kiin hän  ajaa».  Muun  sanajärjestyksen  sekä  sanojen  poisjätön  suhteen  hra 
Aho  taas  seur.  paikassa  osottaa,  kuinka  ruotsista  eriäväinen,  vaan  omitui- 
suudessaan kaunis  suomalainen  lausumistapa  voipi  olla.  Paikka  kuuluisi 
ruotsiksi:  «hvem  har  sagt  det?»  —  «Han  berättade  det  sjelf».  Moni 
varmaan  voisi  nykyään  suomeksi  lausua  tämän  näin:  «kuka  on  sanonut 
sen?  —  Hän  kertoi  sen  itse».  Niin  ei  kuitenkaan  hra  Aho  tee;  hän  kir- 
jottaa:  «kuka  sen  on  sanonut?»  —  *iltse  kertoii».  Että  hra  A:n  sanajär- 
jestys edellisessä  lauseessa  on  ainoa  kelvollinen,  ei  ymmärtääkseni  ole  kiel- 
lettävissä, ja  että  jälkimäinen  lause  näin  lyhennettynä  on  verrattomasti 
parempi  kuin  täydellisessä  muodossaan,  vaikka  se  semmoisenaki  voisi  käydä 
laatuun,  on  mielestäni  yhtä  epäilemätöntä.  Hra  A:n  osaamisesta  ei  siis 
voi  olla  puhetta.  Mutta  kun  hän  niin  usein  panee  taitonsa  vakan  alle  ja 
sen  sijaan  —  vaikkapa  vain  hoksaamattomuudesta  —  käyttää  muukalaista 
kirjoCustapaa,  eikö  tämäki  seikka  —  vielä  ainaki  —  estä  hänen  kieltänsä 
varsinaiseksi  malliksi  asettamasta? 

Tarpeettomain  sanain  säilyttämisestä  erittäin  vielä  mainittakoon,  että 
esm.  Yksin-kirjassa  ^m(i'-sanan  liiallinen  käyttäminen  tuntuvasti  häiritsee 
sitä  nautintoa,  minkä  kirjan  lukeminen  muuten  niin  runsaasti  tarjoo. 

Ikävä  on,  sivumennen  sanoen,  ollut  tehä  näitä  muistutuksia  hra  Ahoa 

vastaao,  siihen  katsoen  että  hänen  teoksiansa  niin  suurella  mielihyvällä 
lukee.  Vaan  kirjotus  Valvojassa  on  siihen  pakottanut.  Se  kiitos  in  am- 
plissima  forma,  minkä  kirjotuksen  tekiä,  joka  lisäksi  on  suomen  kielen 
professori,  hra  Ahon  kielelle  antaa,  voisi  helposti  vaikuttaa,  että  hra  A:n 
kieltä  otettaisiin  malliksi  niissäki  tapauksissa,  joissa  ymmärtääkseni  hänen 
esimerkkiään  päinvastoin  tulisi  karttaa,  ja  sentähen  vastalause  on  mielestäni 
ollut  tarpeellinen.  Tämän  pakon  ohessa  myöski  koen  lohuttaa  itseäni  sillä, 
että  muistutukset  ehkä  huomauttavat  hra  Ahoa  itseään  kieliseikoista,  jotka 
kyllä  ovat  hänelle  tunnettuja,  vaan  joille  hän  ei  ole  tarpeeksi  arvoa  anta- 
nut, ja  että  siten  kenties  hänen  kertomuksensa  vasta  ulkonaisestiki  s.  o. 
kielen  puolesta  tulevat  esiintymään  puvussa,  joka  täydellisesti  on  kertomus- 
ten sisällisen  kauneuden  veroinen. 

A.  V.  Ervasti. 
II. 

Vastaus   herra  A.  W.  Ervastille. 

Pyydän  saada  lausua  iloni  siitä,  että  niin  hyvä  ja  tarkka  suomen 
kielen  käyttäjä  kuin  herra  A.  W.  Ervasti  on,  yleensä  tunnustaa  oikeiksi  ne 
perusaatteet,  joiden  asiaa  olen  ajanut  kirjoittaessani  «oikeakielisyydestä». 
Että  sittenkin,  vaikka  yleisistä  periaatteista  yhdytäänkin,  aina  jääpi  yksityis- 
kohtia, joista  ajatukset  käyvät  erilleen,  on  itsestään  selvää.  Luulisin  kui- 
tenkin että  erimielisyydet  olisivat  harvalukuisemmat,  jos  olisimme  täysin 
johdonmukaiset  kerran  itsellemme  selvittämissämme  periaatteissa.  Erimielisyys 
hra  Ervastin  ja  minun  välilläni  suurimmaksi  osaksi  ymmärtääkseni  riippuu 
siitä,  ett^ei  hra  E.  ole  täydelleen  vapautunut  «kieliopillisuuskannasta»,  vaan 
on  liiaksi  teoreettinen. 

Niin  epäilemätöntä  kuin  onkin  että  Juvan  nimen  alkuperäisessä  nomi- 
natiivissa on  ollut  k  —  ainakin  vielä  siihen  aikaan,  jolloin  nimen  ruotsalai- 
nen muoto  Jockas  syntyi  ^)  — ,  yhtä  epäilemätöntä  lienee,  etfei  tätä  nykyä 
kukaan  enää  Juka  nominatiivia  käytä,  paitsi  Jukajärven  nimessä,  jonka  yh- 
teyttä Juvan  kanssa  tuskin  jokainen  ilman  reflekteeraamatta  tietääkään.  Herra 
E.  kyllä  arvelee  että  jokainen  Juvan  pitäjäläinen,  osaa  muodostaa  adessiivista 
Juvalla  nominatiivin  Juka,  samoinkuin  «Virtalainen  aina  on  tietänyt  että 
nominatiivi  adessiivista  Virroilla  on  Virrat.i»  Minä  epäilen  suuresti  kum- 
paakin.    Virtolainen  ^)  varmaankaan  ei  tiedä  että  hänen  pitäjänsä  nimi  on 


^)  Eräässä  valankaavassa  1500-luvun  loppupuolella  mainitaan  yukaisen  pittäiä 
(Grönblad,  Urkunder  I,  2,  s.  158). 

*)  Virroista  kotoisin  oleva  (paikkakunnalla  ei  sanota  Virroilla  j.  n.  e.,  vaan 
Virrossa^  Virrasta,  Virtain)  ei  nimitä  itseään  virtalaiseksi,  vaan  virtalaiseksi.  Tämä 
tuntuu  viittaavan  siihen,  että  virtolainen  olisi  alkanut  käsittää  Virrassa  y.  m.  s.  sijoja 
vastaavan  nominatiivin  olevan    Virta, 

Virrat,  ja  siksi  en  tahtoisi  puolustaa  tätä  «kieliopillisesti  oikeata»  nomina- 
tiivia enempää  kuin  herrasmiesten  muodostamia  analogiamuotoja  Vtrtai 
j.  n.  e.,  vaan  soisin  pitäjän  saavan  pitää  Virtain  pitäjän  nimen,  ja  että 
Juka  muotoa  todella  käytettäisiin,  ei  hra  E.  ole  ymmärtääkseni  tahtonut- 
kaan välttää.  Mutta  «käyttämättä  jättäminen  ei  tässä  tapauksessa  ole  sama 
kuin  unohtaminen»,  sanoo  hra  £•  Minun  mielestäni  on  vaikea  todistaa, 
että  muoto,  jota  ei  tätä  nykyä  milloinkaan  käytetä,  kuitenkin  eläisi  kansan 
tietoisuudessa.  Missään  tapauksessa  ei  siis  Juka  muodon  hyväksi  voida 
tuoda  esiin  yleistä,  tuskinpa  mitään  käytäntöä,  ei  myös  sitä,  että  sen  käyttä- 
misestä olisi  kielelle  mitään  etua  (päinvastoin  on  taivutus  Juva:  Juvan 
helpompi  muistaa)  —  ei  siis  mitään  semmoista  asianhaaraa,  joka  minun 
esittämäni  oikeakielisyyskannan  mukaan  olisi  ratkaiseva.  Juka  muodon 
ainoaksi  puolustukseksi  jää  kieliopillinen  teoria,  ja  ettei  sille  ole  annettava 
ratkaisuvaltaa  näissä  asioissa,  siitä  pitäisi  meidän  kai  oikeastaan  olla  yksi- 
mieliset. 

Mielestäni  yhtä  teoreettisilla  perusteilla  kuin  Juva  muodon  hylkää 
hra  E.  myös  semmoisen  taivutuksen  kuin  Alavus:  Alavuden,  Jos  kohta 
ei  sanotakkaan  juhannus:  juhannuden,  ojennus:  ojennuden,  niin  sano- 
taan kuitenkin  rakkaus:  rakkauden  (vanh.  aikoina  rakkahus:  rakkahuden). 
Paikkakuntalaisten  antamien  tietojen  mukaan  sanotaan  itse  paikalla  yleisesti 
Alaus:  Alauden,  jommoisct  muodot  minusta  olisivat  enimmin  puolustetta- 
vat; Alavus  on  kaiketi  Alaus  muotoon  samassa  suhteessa  kuin  murt.  rak- 
kavus  on  rakkaus  muotoon. 

Toinen  kohta,  josta  olemme  erimielisiä,  on  d:n  käyttäminen.  Olen 
kyllä  tietänyt  että  hra  E.  on  kirjoituksissaan  jättänyt  pois  e/;n  hm  jäljestä, 
mutta  säilyttänyt  sen  vokaalien  välillä.  Ett^en  tätä  käytäntötapaa  nimen- 
omaan vastustanut,  ei  riipu  huomaamattomuudesta,  vaan  siitä,  että  kirjoi- 
tukseni oli  jo  muutenkin  venähtänyt  pitkäksi.  Herra  E.  lausuu:  «niinkuin 
—  kirjottaja  Valvojassa  —  itseki  myöntää,  samalla  oideudella  kuin  d:tä  kirja- 
kielessä käytetään,  samalla  oikeudella  se  siitä  myös  voidaan  jättää».  Tätä 
minä  en  kuitenkaan  tahtoisi  myöntää,  vaan  luulisin  tässä  olevan  eroa  oikeu- 
della ja  oikeudella.  D:n  säilyttämisellä  on  puolellaan  historiallinen  oikeus, 
milt^ei  koko  kirjallisuutemme  tähänastinen  käytäntö.  D:n  hävittämisen  puo- 
lella on  taas  suomen  kieltä  puhuvan  kansan  enemmistön  käytäntö  sekä  ne 
vaikeudet,  joita  d:n  ääntäminen  tuottaa.  Kummallakin  puolella  on  siis 
«oikeutensa»,  jos  kohta  erilaiset,  painavat  syyt  puhuvat  sekä  d:n  säilyttä- 
misen puolesta  että  sitä  vastaan.  Jos  vastasyyt  katsottaisiin  painavammiksi, 
niin  seuraisi  että  d  olisi  kokonaan  hävitettävä.  Sitä  vastoin  ei  mielestäni 
saata  puolustaa  semmoista  puolinaista  toimenpidettä,  että  d  ainoastaan  /en 
jäljestä  poistettaisiin.  Sillä  ei  voitettaisi  sitä  vaikeutta,  jonka  dm  ääntämi- 
nen yhteiselle  kansalle  tuottaa,  eikä  siten  muutenkaan  päästäisi  suurempaan 
«kansankielisyyteen»,    sillä  eihän  minkään  kansanmurteen  olot  puolusta  hra 

£:n  ehdottamaa  ja  käyttämää  kirjoitustapaa.  Että  /r:n  pituus  semmoisissa 
sanoissa  kuin  yhden  tuntuu  hra  E:stä  enemmän  loukkaavalta  kuin  kirjakie- 
len muut  poikkeukset  hänen  kotimurteestaan,  on  kaiketi  jotenkin  subjektii- 
vista; tavataanhan  pitkä  h  kaikkialla  esim.  semmoisissa  kmn  yhtä,  yhteen,  ^) 
Myönnän  kuitenkin  että  sillä  kirjoitustavalla,  jota  hra  E.  toistaiseksi  yk- 
sin käyttää,  saattaa  olla  jonkinlaista  tukea  sivistyneessä  puhekielessä.  Itä- 
murteiden vaikutus  on  tehnyt  sivistyneen  puhekielen  tässä  kohdin  hyvin 
horjuvaksi,  niin  että  sama  henkilö  toisissa  sanoissa  käyttää  e/:tä  toisissa  ei, 
ja  tuntuu  siltä  kuin  dm  käyttämättä  jättäminen  /en  jäljessä  olisi  tavallisem- 
paa kuin  muuten.  Minusta  on  kuitenkin  tämä  kielenkäytäntö  toistaiseksi 
niin  horjuva,  ett'ei  sille  voi  mitään  rakentaa;  nykyisen  kielenkäytännön  valli- 
tessa jäisi  hra  E:n  ehdottama  kahtalainen  dm  käsittely  pääasiassa  vain  teo- 
riaan perustuvaksi.^) 

Semmoisen  asian  kuin  i-diftongien  kirjoittamisen  ratkaisun  tahtoo  hra 
E.  tehdä  riippuvaksi  vastauksesta  kysymykseen:  «eivätkö  kaikki  alkuperäi- 
set sanat  kielessämme  ole  kaksitavuisia  ja  eikö  jälkimäinen  tavu  niissä  aina 
ole  lyhyt?»  Ja  vastauksen  tähän  kysymykseen  täytyy  hra  E:n  mielestä  tulla 
myöntäväinen.  Hra  E.  panee  siis  käytännöllisen  kielikysymyksen  riippu- 
maan aivan  teoreettisesta  säännöstä,  tekee  juuri  sen  virheen,  jota  vastaan 
kirjoitukseni  ensi  sijassa  on  suunnattu.  Tämä  «perustuslaki»,  jonka  hra  E. 
asettaa  on  sitä  paitsi  vielä  sillä  tavalla  teoreettinen,  ett^ei  sillä  itse  tosi- 
oloissa,  kielessä  itsessään,  ole  perustusta.  Ei  ole  todistettu,  ei  edes  luulta- 
vaakaan, että  kaikki  suomen  kielen  alkuperäiset  sanat  ovat  olleet  kaksita- 
vuisia; ja  jos  olisivatkin  kerran  (vuosituhansia  sitten)  olleet,  tai  vaikkapa 
vielä^tänäpäivänäkin  olisivat  kaksitavuisia,  en  ymmärrä  miten  se  puheenalai- 
seen asiaan  vaikuttaisi.  Että  toisen  tavuun  lyhyys  on  muka  «kielen  alku- 
sääntöjä,  sen  n.  s.  perustuslakeja»  on  väitös,  jonka  ei  ensinkään  luulisi 
soveltuvan  hra  E:n  katsantokantaan,  hän  kun  olettaa  kielessä  tavattavan 
semmoisia  alkusääntöjä,  jotka  ovat  ikuisesti  voimassa  muinaisuudesta  aina 
nykyisen  ajan  kieleen  asti.  ^)  Sanoohan  hra  E.  vapaa,  vakaa,  vieraalle 
niissä  Lounais-Suomen  murteen  mukaan  toisen  tavuun  vokaalia  lyhentämättä 
—  tätä  «perustuslakia»  rikkovat  siis  sekä  hra  E.  että  muut  alituisesti. 
Suomen  kieli  on  kyllä  aikaisemmin  —  ehkäpä  vielä  noin  tuhat  vuotta  sit- 
ten —  ollut    sillä    kannalla,  ett^ei  sanan  toisessa  tavuussa  ole  ollut  pitkää 


^)  Eltft  puhdasta  Kalevalan  runomittaa  käytettäessä  on  myöskin  käytettävä  tä- 
män runomitan  mukaista  kieltä  (siis  d  aina  jätettävä  pois),  on  asia,  josta  kaiketi 
kaikki  ovat  yksimieliset. 

')  Asian  teoreettisesta  puolesta  (muodoista  semmoisista  kuin  iloAuttaaj  rnehättää^ 
säikähys  j.  n.  e.)  toivon  saavani  tilaisuutta  vielä  toisessa  paikassa  puhua, 

')  Ett'ei  tämmöinen  käsitys  äännelakien  ikuisuudesta  ole  oikea,  olen  koettanut 
osottaa  kirjoituksessani  »Nykyaikuisen  kielentutkimuksen  periaatteista",  erittäin  siv. 
33  ja  seur. 

vokaalia  (nyk.  pitkät  vokaalit  tässä  asemassa  ovat  syntjmeet  alkuperäisten 
konsonanttien  kadottaa  vokaalien  supistumisen  kautta),  mutta  diftongeja  on 
sanan  toisessa  tavuussa  kyllä  ollut,  vieläpä  semmoisissakin  tapauksissa, 
joissa  ei  niitä  nykyjään  ole  (vielä  Agricolan  aikana  sanottiin  kukkoi  =  nyk. 
kukko,  enot  =  eno,  talot  =  talo).  Olen  maininnut  tämän  ainoastaan  osot- 
taakseni,  miten  horjuvalle  perustukselle  rakennetaan,  kun  oikeakielisyys- 
asioita  tahdotaan  ratkaista  ennakolta  muodostettujen  teoreettisten  olettamusten 
mukaan. 

Herra  E.  kirjoittaa  kuiknkij  sitäki  ja  on  pahoillaan  siitä,  että  sano- 
malehtien toimittajat  hänen  kirjoituksiaan  painattaessaan  panevat  nm  perään. 
Tämmöinen  seikka  on  kuitenkin  niitä  pikkuasioita,  joissa  yksityisen  on  vii- 
sainta mukautua  yleisen  tavan  mukaan,  ja  sanomalehdentoimittajat  epäile- 
mättä menettelevät  järkevästi,  kun  eivät  tahdo  yleisöllensä  tarjota  kieltä, 
joka  tämmöisissä  joutavissa  asioissa  eroaa  siitä,  mihin  yleisö  on  tottunut. 
Eihän  jonkun  muodon  puolustukseksi  aina  riitä  vain  se,  että  se  on  ly- 
hyempi; olisivathan  kirkas,  kyläs,  hyväst  lyhyemmät  kuin  kirjakielessä 
käytetyt,  ja  olisivathan  esim.  siinäi,  sitäi  vielä  lyhyemmät  kuin  siinäki, 
sitäki,  mutta  kuitenkaan  ei  hra  E.  niitä  käytä. 

Ne  muistutukset  hra  Ahon  kieltä  vastaan,  jotka  hra  E.  lopuksi  tekee, 
eivät  anna  aihetta  laajempaan  ajatuksenvaihtoon.  Epäilemättä  hra  Aho 
ottaa  niistä  varteen  ne,  jotka  ovat  oikeutettuja  ja  jotka  hän  katsoo  voi- 
vansa hyväksyä;  sen  vain  tahdon  lisätä,  ett'ei  kenenkään  kirjailijan  tar- 
vitse hätääntyä,  joll^ei  hänen  kieltänsä  vastaan  tehdä  sen  vaarallisempia 
muistutuksia.  Eiköhän  hra  E.  itsekkin  myöntäne  että  monet  hänen  muistu- 
tuksistansa  ovat  liian  subjektiivisia,  kahlehtivat  oikeakielisyyden  liian  koviin 
siteihin.  Hra  E:n  mielestä  ovat  murteellisia  muodot  minut,  sinut,  joita 
tätä  nykyä  käytetään  milt^ei  koko  suomenkielisessä  kirjallisuudessa  ja  jotka 
kirjakieli  edukseen  on  lainannut  itämurteesta.  Hra  E:n  mielestä  on  ikkuna 
murteellinen,  mutta  akkuna  kirjakieltä,  vaikka  tätä  nykyä  ikkuna  sekä  kir- 
jallisuudessa että  sivistyneessä  puhekielessä  on  aivan  yleinen.  En  tiedä, 
minkä  perusteiden  mukaan  hra  E.  ratkaisee,  mikä  muoto  on  kirjakieltä, 
mikä  murteellinen,  mutta  totta  kai  hän  myöntänee  että  vastauksen  tähän 
kysymykseen  saapi  ainoastaan  ottamalla  selville,  mitä  kirjakielessä  todella 
käytetään.  Hra  E:n  muistutukset  sanojen  järjestyksestä  ovat  kyllä  huo- 
mioonotettavia, jos  kohta  täytyy  myöntää  että  moitittu  järjestys  on  kirja- 
kielessä käynyt  niin  yleiseksi,  että  semmoista  tuskin  enää  voi  virheeksi  sa- 
noa. Olisi  yleensä  suotava,  että  kirjailijat,  enemmän  kuin  tavallisesti  tapahtuu, 
käyttäisivät  eri  ajatuksen  vivahdusten  osottamiseksi  niitä  keinoja,  joita  sa- 
nojen järjestyksen  vaihtelu  tarjoaa  (vrt.  mitä  olen  tästä  asiasta  sanonut 
lauseopissani). 

Olen  kiitollinen  hra  Ervastille  siitä,  että  hän  on  puhtaasta  asian  har- 
rastuksesta lähteneen  kirjoituksensa  kautta  antanut  minulle  tilaisuutta  selvit- 

tää  oikeakielisyyskaDtaani  semmoisissa  kohdissa,  joista  en  edellisessä  kir- 
joituksessani lausunut  kaikkea,  mitä  ehkä  olisi  pitänjrt  lausua.  Joillemme 
olekkaan  saattaneet  muuttaa  toistemme  vakaumusta  erikoiskohdista,  luulen 
kuitenkin  keskustelun  näistä  kysymyksistä  aina  saattavan  tuottaa  asialle  jota- 
kin hyötyä. 

E.  N.  Setälä. 


Kotimaan  kirjallisuutta. 


Thomas   A,    Kcmpis^    Rukouksia  ja   mietelmiä  vapahtajamme  Jesuksen  Kristuksen  elä- 
mästä ja  armotyöstä.    Latinankielisestä   alkutekstistä  suomentanut  K.  E.  Sten- 
bäck.    Turussa  1893,  G.  W.  Wil^n.     272  s.  8:0.     1;  50. 
—    Mietelmiä    Kristuksen    elämästä.    Suomentanut    Juho    Saarinen.     Porvoossa 
1893.  Werner  Söderström.     200  s.  8:0.     1:  75.  koruk.  2:  50. 

Thomas  Kempiläisen  nimi  on  yli  kristityn  maailman  tunnettu  kirjan 
«De  imitatione  Christi»  kautta,  jonka  tekijänä  häntä  yhä  suuremmalla  var- 
muudella pidetään.  Se  sama  kirja  on  jo  50  vuotta  Komeilin  (sittemmin 
Elias  Erkon  parantaman)  oivallisen  käännöksen  kautta  ollut  tunnettuna  ja 
rakastettuna  lukuisissa  suomalaisissa  kodeissa.  Nyt  ilmoitettavamme  kirjat 
ovat  kumpikin  käännöksiä  eräästä  toisesta  hartauskirjasta,  jonka  kirjoittaja 
Thomas  Kempiläinen  nähtävästi  myös  on.  Sen  latinalainen  nimi  on  «De 
vita  et  beneficiis  Jesu  Christi  Salvatoris  nostri  meditationes  et  orationes». 
Tämä  Thomas  Kempiläisen  kirja  on,  päin  vastoin  kuin  edellämainittu,  ollut 
hyvin  vähän  levinnyt,  melkeinpä  alusta  asti  unohduksiin  joutuneena  aina 
viime  vuosiin  saakka.  Se  on  nim.  nähtävästi  joutunut  katoolisen  kirkon 
puolelta  epäluulon  ja  vainon  alaiseksi,  samoin  kuin  muutama  muukin  «Yh- 
teiselämän-veljeskunnan» piiristä  lähtenyt  kirjanen,  sen  niin  sanoakseni  raa- 
matullisen ja  reformatoorisen  suunnan  tähden,  joka  siinä  veljeskunnassa 
vallitsi.  Sen  vuoksi  on  se,  vaikka  useamman  kerran  painosta  julkaistuna, 
aina  taasen  tukahdutettu  unohduksiin,  kunnes  muutama  vuosi  sitten  eng- 
lantilainen t:ri  Kettlewell  löysi  sen  erään  kirjaston  säilöstä  ja  julkaisi  sen 
englannin  kielelle  käännettynä. 

Tämän  kirjansa  on  Thomas  Kempiläinen,  erään  samanaikuisen  luos- 
tariveljen  tiedonannon  mukaan,  kirjoittanut  «De  imitatione»  kirjan  täydennyk- 
seksi. Ejijoittaessaan  «Kristuksen  seuraamisesta»  huomasi  hän,  kuinka  tar- 
peen   oli  saada  kirkas  kuva  Vapahtajasta  esikuvaksi.     Ja  luostarikammiossa 

kopioidessaan  Uutta  Testamenttia  luku  luvulta,  koetti  hän  yksinäisessä  me- 
ditatsioonissa  ja  rukouksessa  kirkastaa  esikuvaansa  sielunsa  silmälle,  muille 
sitä  sitto  kuvatakseen.  Näin  tämä  teos  on  syntynyt,  ja  se  kantaakin  kaut- 
taaltaan leimaa  syntymätavastaan.  Lukiessaan  sitä  tuntuu  kuin  olisi  yht'äk- 
kiä  muuttanut  nykyaikaisesta  levottomasta,  ulkomaailman  antamien  mieli- 
kuvien valtaamasta  elämäntouhusta  mystikon  yksinäisen  luostarikammion 
hiljaisuuteen,  seurataksemme  siinä  hänen  sisimpiä,  pyhimpiä  tunteitaan  ja 
usein  —  itse  tunteaksemme  samalla  tapaa  hänen  kanssaan.  Etenkin  tuo 
rukoileva  tai  ennemmin  puhutteleva  esitystapa,  joka  muistuttaa  Pontus 
VViknerin  kirjasta  «Tankar  och  frägor  inför  Menniskones  Son»,  luo  itse 
rukoilijan  niin  elävänä  eteemme  samalla,  kun  hänen  kauttansa  rukoiltavakin 
elävänä  eteemme  esiintyy.  Kun  useinkin  pahasta,  totutusta  tavasta  lukee 
evankeliumien  objektiivisia  kertomuksia  osaamatta  ikäänkuin  elää  ja  tuntea 
niissä  mukana,  ovat  nämä  hurskaan  munkin  subjektiiviset  kertomukset 
tai  mietelmät,  joihin  hän  kertoessaan  panee  samalla  koko  sydämmensä 
tunteineen,  useinkin  omiaan  tempaamaan  mukanaan  lukijan  koko  huomion, 
ajatuksen  ja  tunteen.  Ja  vaikka  monesti  jotain  evankeelliselle  kristitylle 
vierasta  tuoksahtaakin  vastaan,  ei  se  niin  loukkaa,  kun  lukija  samalla  on 
tietämättään  muuttautunut  tuon  hurskaan  keskiajan  munkkimystikon  kannalle. 

Sillä  tuommoista  outoa  ja  vierasta  tuon  tuostakin  kirjaa  lukiessaan 
tapaa.  Tässä  kirjassa  on  esim.  paljon  enemmin  tuota  erikoiskatoolista, 
kuin  kirjassa  «De  imitatione».  Joskus  sattuu  myös  varsin  omituinen  käsi- 
tys evankeliumien  kertomuksista,  ^)  väliin  taas  joku  vanha  häilyvä  tradit- 
siooni.  ^)  Toisinaan  tuntuvat  myös  nuo  kunkin  luvun  alussa  olevat  kiitos- 
rukoukset kuin  väkisin  ennen  tehtyyn  kaavaan  valetuilta.  ^)  Samoin  tuntuvat 
moniaat  allegooriset  sovitukset  tekemällä  tehdyiltä,  epäluonnollisilta,  ^)  — 
vika,  joka  muuten  yleensä  on  niin  tarjona  allegoorista  sovitusta  käyttäissä. 
Myös  hairahtuu  väliin  vapaaksi  päästetty  tunne  ja  mielikuvitus  puhkeamaan 
sanoiksi,  jotka  tuntuvat  liioitetulta. 

Ehkä  olen  tässä  tullut  puhuneeksi  enemmän  kirjan  heikoista  puolista, 
jotka  ovat  lukiessa  esiintyneet,  kuin  sen  hyvistä.  Mutta  olen  sen  tehnyt 
sen  vuoksi,  että  mielestäni  tämä  kirja  on  saanut  osakseen  ylenmäärin  kii- 
tosta. Ja  verratessa  tätä  rukouskirjaa  Thomas  Kempiläisen  «De  imitatione» 
kirjaan,  astuvat  mielestäni  nämä  puutteet  edellisessä  paljon  enemmin  esiin 


*)  Esimerkkinä  mainittakoon  se  paikka,  jossa  ylistetään  Pilatusta  ristin  päälle- 
kirjoituksen   kirjoittajana,  s.  121  (Stenbäckin  käännös  kuten  seuraavissakin  sitaateissa). 

')  Esim.  kun  lausutaan  ajatus,  että  Vapahtaja  kuoli  samana  hetkenä  päivästä, 
kuin  Eva  lankesi  syntiin  (s.  137)  tai  että  Vapahtaja  ja  evankelista  Johannes  olivat 
serkkuja  (s.  125). 

')  Esim.  Katso  XIII  luvun  toinen  ja  kolmas  kappale,  s.  159. 

*)  S.  148  esim.  sanotaan,  että  Kristus  lausui  ristillä  sanat  „minä  janoon",  jotta 
me  ihmiset  oppisimme  jumalata  janoomaan  y.  m. 

kuin  jälkimäisessä.     Mutta  kuten  alussa  sanottu  peittävät  ja  korvaavat  kir- 
jan hyvät  puolet  runsaassa  määrässä  sen  heikkoja  puolia. 

Mitä  suomalaisiin  käännöksiin  tulee,  on  kirkkoherra  Saarisen  käännös 
tehty  ruotsalaisesta  käännöksestä,  joten  tehtävä  ei  ole  suinkaan  ollut  helppo, 
kun  alkutekstiä  ei  ole  ollut  apuna.  Ja  se  kyllä  tuntuu  käännöksestä,  jossa 
kieli  on  usein  kankeata  ja  ajatukset  monesti  saaneet  toisen  värityksen  kuin 
alkutekstistä  tehdyssä  suomennoksessa,  jommoinen  assessori  Stenbäckin 
käännös  on.  Syynä  hra  Saarisen  käännöksen  puutteellisuuteen  on  lisäksi 
se,  että  ruotsalaisen  käännöksen  tekijä  on  usein  varsin  vapaasti  muodostel- 
lut alkutekstin  ajatuksia  ja  jättänyt  lo  lukua  ^)  kokonaan  pois  ja  toisista 
osia.  Eira  Stenbäckin  käännös  on,  kuten  mainittu,  latinalaisesta  alkuteks- 
tistä tehty.  Ja  on  varsin  ilahuttavaa,  että  on  saatu  tästä  kirjasta  niin  huo- 
lellisesti ja  taitavasti  tehty  suomennos.  Lauseet  ovat  —  muutamia  objekti- 
y.  m.  virheitä  lukuunottamatta  —  yleensä  virheettömiä,  sujuvia  ja  selviä 
ja  usein  on  käännöksellä  niin  sanoakseni  alkuperäisyyden  tuores  tuoksu, 
jotta  sitä  voi  hyvin  verrata  Kemell-Erkon  suomennokseen. 

M.  R. 


A".  A.  Heikel^  Miten  olen  opettanut?    Vastaus  piispa  G.  Johanssonin  ^ Laestadiolaisuus "- 
kirjaan.     Heinolassa  1893,  kirjoittajan  kustantama.     139  siv.  8:o. 

Kun  Valvojassa  (v.  1893  s.  127)  ilmoitimme  piispa  G.  Johanssonin 
«Laestadiolaisuus»  nimisen  teoksen,  lausuimme  sen  ajatuksen,  että  tämä 
kirja  ei  ole  katsottava  luotettavaksi  ja  tyvenesti  kirjoitetuksi  historialliseksi 
kuvaukseksi  laestadiolaisliikkeestä,  vaan  että  se  on  riitakirjoitus,  joka  osoit- 
taa tämän  liikkeen  vielä  olevan  toiminnassa  ja  samalla  vastustuksen  alai- 
sena. Arvostelussamme  panimme  vastalauseemme  sitä  tapaa  vastaan,  jolla 
piispa  Johansson  tuomitsee  laestadiolaisliikkeeseen  kuuluvien  uskonnollista  ja 
inhimillistä  elämää,  mutta  arvelimme  samalla,  että  kirjoittaja  oli  dogmaatti- 
sessa esityksessään  ylimalkaan  sattuvasti  osoittanut  kysymyksessä  olevan  liik- 
keen teoreettiset  väärinkäsitykset  ja  erehdykset. 

Kirkkopaimenen  K.  A.  Heikelin  kirja  on  tärkeä  lisä  laestadiolaisliik- 
keen  historiaan.  Ennen  kaikkea  se  osoittaa  sitä,  että  siinä  on  useammanlaisia 
aineksia,  kuin  mitä  piispa  Johansson  tahtoo  myöntää.  Viimemainittukin  on 
puhunut  «maltillisemmasta»  suunnasta  laestadiolaisliikkecssä,  mutta  kaikella 
tavalla  tahtonut  vähentää  sen  merkitystä,  välistä,  kuten  hra  Heikelin  kirja 
osoittaa,  panemalla  väärinkäsitettyjä  sitaatteja  tueksensa.    Hra  Heikelin  taas 


^)  Ei    11  lukua»  kuten  hra    Stenbäck  sanoo  esipuheessaan.    Luku  „  Pyhäin  kyy« 
nelten  hyödystä"  on  näet  ilman  omaa  rubriikkiä  liitetty  edelliseen  lukuun. 

on  täytynjrt  myöntää  tässä  liikkeessä,  johon  hän  itsensä  lukee,  löytyvän 
paljonkin  erehdyksiä  sekä  poikkeuksia  luterilaisen  kirkon  opista,  mutta  hän 
tahtoo  katsoa  liikettänsä  optimistiselta  kannalta:  hän  osoittaa  siinä  löytyvän 
ainakin  osan,  jolla  on  parempi  käsityskin  uskonnollisesta  elämästä,  kuin 
mitä  piispa  Johansson  olettaa,  puhumattakaan  siitä  että  käytännöllinen  elämä 
siinä  ei  ole  niin  kurjan  kurjaa  kuin  piispa  kertoilee.  Tämän  osan  toivoo 
hra  Heikel  kehittyvän  yhä  laajemmaksi,  kuin  sitä  vastoin  piispa  Johansson 
töintuskin  huomaa  sen  olemassaolon.  Ja  erittäin  on  hra  Heikel  tekemällä 
pitkiä  otteita  kirjoituksistaan,  joissa  hän  vastustaa  laestadiolaisuuden  yksi- 
puolisia käsityksiä,  osoittanut,  miten  hän  «on  opettanut»  ja  miten  hän  on 
siinä  liikkeessään,  johon  hän  on  kuulunut,  tehnyt  muistutuksia  ja  oikaisuja. 

Hra  Heikel  myöntää  (kts.  s.  44)  nuoruutensa  kirjoituksissa  joskus 
lausuneen  sellaisiakin  lauseita,  joita  hän  ei  enää  hyväksy.  Samaa  todistaa 
pastori  A.  Laitinenkin,  jonka  puolustuskirjoituksen  laestadiolaisuuskirjaa  vas- 
taan hra  Heikel  on  painattanut  kirjaansa.  Mutta  molemmat  viittaavat  myö- 
hempiin teoksiinsa,  joissa  oikaisuja  on  tehty,  vaikkei  piispa  Johansson  ole 
ottanut  niitä  huomioonsa.  Tämä  osoittaa  epätarkkuutta  piispa  Johanssonin 
tutkimistavassa,  kun  hän  ei  ota  huomioonsa  kuvattavansa  liikkeen  mahdol- 
lista kehitystä. 

Vaikka  täten  hra  Heikelin  vastaus  Laestadiolaisuuskirjaan  osoittaa,  että 
viimemainittu  teos  ei  ole  luotettava  historiallinen  lähde,  se  kun  ei  tee  ero- 
tusta liikkeessä  ilmestyvien  eri  suuntien  välillä,  vaan  tuomitsee  kaikki  sa- 
man kaavan  mukaan,  niin  selvenee  samalla  tästäkin  vastauksesta,  että  piispa 
Johanssonin  käytöUinen  uskonnollinen  käsitys  on  osannut  niihin  heikkoihin 
kohtiin,  joita  laestadiolaisliikkeen  olemuksessa  on.  Liikkeen  ahdas  seurakunta- 
käsite  ja  siitä  johtuvat  erehdykset  tulivat  puspa  Johanssonin  kirjassa  lou- 
katun mielen  koko  painolla  paljastetuiksi,  ja  hra  Heikel,  joka  itse  on 
tahtonut  esiintyä  laestadiolaisliikkeen  kesken  varoittajana  ja  oikaisijana, 
myöntää  vastustajansa  kirjassa  olevan  «paljo  huomioon  otettavia  varotuksen 
sanoja».  Tähän  hän  kumminkin  lisää  piispa  Johanssonin  kirjasta:  «Mutta  sen 
kiihkoinen  ja  tuomitsevainen  henki  pilaa  kaikki.  Se  tekee  hyvää  tarkotta- 
vat  neuvon  ja  nuhteen  sanatkin  vaikuttamattomibi.  Jota  ne  sanat  likinnä 
koskevat,  hän  tuntee  itsensä  ikäänkuin  marttyyriksi.  Jos  hänessä  on  kiih- 
koa ennen,  niin  se  tuommoisten  tuomitsemisten  kautta  vain  lisääntyy.» 

Arvattavasti  on  piispa  Johansson  ikävällä  saanut  kokea  näiden  sano- 
jen totuuden. 

Omasta  puolestamme  tahtoisimme  vielä  lisätä,  että  se,  joka  ottaisi 
psykoloogisesti  ja  historiallisesti  tutkiakseen,  miksi  laestadiolaisliike  yhä 
vieläkin  voi  saada  innokkaita  tulokkaita  piiriinsä  ja  miten  se  on  voivut 
levitä  varsinkin  rahvaan  kesken  Lapin  rajoilta  yli  Suomen  Pietariin  asti, 
saisi  tehdä  paljon  tärkeitä  huomioita.  Jo  edeltäpäin  tuntuu  luonnottomalta 
olettaa,    että    tuollainen    mahtava  liike  «riippuisi  varsinaisesti  vetoomisesta 

ihmiselliseen  typeryyteen  ja  halusta  saada  ihmisellisiä  välittäjiä  ja  näkyväi- 
siä takeita  Jumalan  valtakuntaan  kuulumisesta,  jonka  olemusta  ei  tahdota 
ymmärtää»,  kuten  eräässä  huomattavammassa  kotimaisessa  arvostelussa  on 
sanottu.  Samassa  arvostelussa  väitetään,  ettei  laestadiolainen  liike  vastoin 
sitä,  mikä  on  laita  esim.  baptistisen,  «viittaisi  epäkohtiin  kansankirkon  opin 
piirissä».  Tätä  viimeistä  lausetta  emme  tahdo  arvostella.  Mutta  joskin 
se  on  tosi,  niin  se  ei  estä,  että  kirkollamme  olisi  laestadiolaisliikkeestä 
oppimista  uskonnollisen  elämänsä  suhteen. 

Sillä  mistä  on  laestadiolaisliikkeessä  kehittynyt  tuo  heidän  ahdas 
seurakuntakäsitteensä  ja  synninpäästöoppinsa?  Tahdon  valaista  asiaa  eräällä 
tyypillisellä  esimerkillä. 

Eräs  rahvaan  mies  oli  säännöttömän  elämän  ja  osaksi  juoppouden 
kautta  ajanut  asiansa  epäkuntoon.  Sekä  hän  itse  että  perhe  kärsi  siitä. 
Heikontunut  moraalinen  tunne  aiheutti,  että  hän  kerran  kaupoissaan  harjoitti 
suoraa  petosta.  Petoksen  kärsijä  sai  sen  niin  pian  ilmi,  että  tämän  tekijä 
ainoastaan  sisarensa  rahallisen  avunannon  kautta  pääsi  tekemisistä  yhteis- 
kunnallisen oikeuden  kanssa.  Mutta  vaikka  mies  täten  vältti  oikeudenkäyn- 
nin katkeruuden,  herätti  hänen  rikoksensa  ja  sen  ilmituleminen  kuitenkin 
hänessä  omantunnon  ja  häpeän  vaivoja.  Hän  joutui  hyvin  synkkämieliseksi, 
jopa  hurjuudessaan  mietiskeli  itsemurhaa.  Silloin  joutui  hän  «laestadiolais- 
ten»  kanssa  yhteen.  He  saivat  hänet  seuraansa,  saivat  hänet  «seurakun- 
nassa» tunnustamaan  syntinsä  ja  julistivat  hänelle  «synnit  anteeksi».  Mies 
virkosi  uuteen  elämään,  ja  rupesi  aivan  raittiiksi  ja  säännölliseksi  työmie- 
heksi.  Sellaisena  hän  on  pysynyt,  vaikka  ulkonaiset  vastoinkäymiset  myö- 
tänsä ovat  hänen  mielenlujuuttaan  koetelleet.  Mutta  hänen  kokemuksensa 
on  yksipuolisesti  korottanut  sen  «seurakunnan»  arvon,  jossa  hän  pääsi 
uudistumaan.  Kun  hän  sisarensa  kanssa,  jonka  hän  tiesi  hurskautta  etsiväksi 
ihmiseksi,  puheli  uskonnollisista  asioista,  sopi  hän  hänen  kanssaan  hyvin 
yhteen,  mutta  yhdestä  asiasta  piti  hän  sis£u:tansa  vastaan  kiinni,  kun  arveli 
tälle:  «et  sinä  tule  autuaaksi,  jollet  tule  seurakuntaan  siinä  saamaan  syntisi 
anteeksi».     Ja  seurakunta  oli  tässä  laestadiolainen  lahko. 

Tuollaisia  esimerkkejä  on  paljon.  Ne  eivät  osoita  suurta  opinälyä, 
mutta  ne  esittävät  sen  tosiasian,  ettei  kirkollinen  sielunhoito  aina  ylety  niin 
kauas  kuin  yksityisten  lahkojen,  jotka  usein  lähenevät  ihmisiä  enemmän 
kuin  juhlalliset  kirkkojumalanpalvelukset.  Laestadiolaislahkokin  on  kirkon 
opettajUle  osoittamassa,  että  työtä  on  hengellisellä  alalla  paljon.  Kaikkein 
vähimmiten  päästään  epäkohdista  tuomitsemalla,  vaan  sillä  että  koetetaan 
päästä  ymmärtämään  ja  rakkaudella  johtamaan  sitä  totuuden  ja  autuuden 
etsimistä,  joka  voi  esiintyä  niin  monella  tavalla  eri  ihmisissä  ja  eri  kansan- 
kerroksissa. 

z,  c. 

Sukukirja  Suomea  aatelittomia  sukuja.  Suomen  Muinaismubto-yhdistyksen  puolesta 
toimittanut  Axel  Bergholm.  V.  1—5.  Helsingissä  1892—1894,  Otava.  400 
s.  suurta  8:0.     Hinta  tilaajille  2:  —  vihko,  yksitellen  ostajille  3:  — . 

Suomen  Muinaismuisto-yhdistys,  jonka  toimesta  yllämainittu,  sen  ge- 
nealogisiin kokoelmiin  perustuva  teos  on  saanut  alkunsa,  ja  teoksen  toi- 
mittaja lehtori  Axel  Bergholm  ansaitsevat  kaikkea  kiitosta  siitä  suurenlaisesta 
työstä,  jonka  aikaansaamiseen  tässä  ovat  ryhtyneet.  Vaikka  tämä  teos  jo 
sen  kahden  ensimäisen  vihon  valmistuttua  on  oUut  ilmoitettima  Valvojassa 
(E.  G.  Palmdn,  Katsaus  Suomen  uusimpaan  hist.  kirjallisuuteen,  IV.  Vai* 
voja  1893  s.  302)  ansaitsee  se  tärkeytensä  puolesta  uudestaan  puheeksi 
ottaa.  Epäilemättä  on  Sukukirja  monella  lailla  lisäävä  tuntemustamme  kan- 
samme entisajoista,  sillä  genealoginen  tutkimus,  vaikka  näyttääkin  syventy- 
vän yksitjasten,  usein  vähäpätöisten  henkilöin  elämänvaiheisiin,  on  kuitenkin 
oikein  ja  perusteellisesti  harjoitettuna  omansa  antamaan  elävän  käsityksen 
koko  kansan  sivistysoloista  ja  kohtaloista  menneillä  ajoilla.  Ja  mitä  erit- 
täinkin meidän  maahamme  tulee,  niin  on  sukututkimus  vielä  jotenkin  alulla. 
Joku  monstrum,  niinkuin  «Genealogia  Sursiiliana»,  on  ollut  tärkeimpiä  teok« 
sia  sillä  alalla.  «Sukukirja  Suomen  aatelittomia  sukuja»  on  sentähden 
meillä  tietä  raivaavia  teoksia  ja  tätä  seikkaa  on  huomioon  otettava  sitä 
arvosteltaessa. 

Muutamia  muistutuksia  voi  kyllä  sitä  vastaan  tehdä.  Teokseen  otet- 
tujen sukujen  valinnassa  on  tullut  mukaan  jokukin,  joka  ei  ole  erittäin  mil- 
lään lailla  huomattava  ja  olisi  yhtä  hyvin  voinut  jäädä  pois.  Tämä  ei 
muutoin  olisi  niinkään  peljättävää,  jollei  teos  kaikesta  päättäen  näyttäisi 
paisuvan  useampia  vihkoja  tilausilmoituksessa  mainittujen  «noin  12  vihon» 
yli.  Varsinainen  historiantutkija  ja  harrastaja  ottaa  tietysti  mielellään  vas- 
taan tämän  lisäyksen,  mutta  voiko  sitä  kaikista  tilaajista  luulla?  Kritiikki  on 
välttämättä  siitäkin  syystä  tarpeen,  että  kaikille  tärkeimmille  suvuille  saa- 
taisiin sijaa.  Ymmärrettäväähän  on,  että  sukujen  valinnan  jossain  määrin 
täytyy  riippua  siitä,  mitä  aineksia  on  saatavana,  mutta  varsin  tärkeäksi 
katson  kuitenkin  teoksen  arvolle,  että  kaikki  todellakin  merkillisemmät  su- 
vut tulevat  siinä  esitetyiksi.  Mikäli  olen  huomannut  ei  myöskään  tähän 
saakka  ilmestyneissä  vihoissa  niitä  ole  jäänyt  pois,  vaan  pari  suotavaa 
lisäystä  tehty  alkuperäiseen  luetteloon.  Samaten  on  toivottavaa  että  kirjan 
jatkossakin  muutamat  luettelossa  mainitsemattomatkin  suvut  saavat  sijaa, 
jotka  mielestäni  eivät  saisi  puuttua  tämmöisessä  teoksessa,  jonka  tarkoi- 
tus on  käsittää  «aatelittomia  sukuja,  joilla  on  ollut  suurempi  ja  kestä- 
vämpi merkitys  maamme  sivistyshistoriassa».  Semmoisia  ovat  ennen  muita 
Frenckell,  Hartman,  Helsingius,  Lundahl,  Pachalen(ius),  Sederholm, 
Stenius,  Tengström,  IVallin,  Vasenius,  Vegelius. 

Mitä  aineen  järjestämiseen  ja  annettuihin  yksityistietoihin  tulee,  huo- 
mataan jotain  epätasaisuutta  muutamassa  paikassa,  erittäinkin  ensimäisessä 

vihossa,  mutta  sitä  ei  sovi  niio  suuresti  kummeksia  täolaatuisessa  ja  -laa- 
juisessa teoksessa.  Sukujohto-tauluihin  on  joskus  tarpeettomasti  otettu  vä- 
häpätöisiäkin henkilöitä,  jotka  eivät  ole  jälkeläisiä  jättäneet,  jonka  kautta 
taulut  ovat  tulleet  vähemmin  selviksi.  Yleensä  ansaitsee  kuitenkin  minusta 
se  tapa,  jolla  toimittaja  on  seulonut  ainettansa,  kiitosta  (vrt.  esim.  Va- 
sastjernan  Ättartaflor  iin).  Helposti  tulee  tämmöisessä  teoksessa  kiusaukseen 
ottaa  mukaan  liiankin  vähäpätöisiä  ja  tarpeettomia  tietoja;  toiselta  puolen 
ci  saa  jättää  pois  mitään,  joka  tutkimukselle  voi  olla  tähdellistä.  Minun 
nähdäkseni  on  tekijän  tässä  suhteessa  onnistunut  varsin  hyvin  noudattaa 
oikeata  määrää,  ja  lyhyisiin,  täsmällisiin  lauseisiin  supistaa  mitä  hän  joskus 
varsinaisten  elämäntapausten  ulkopuolella  on  jostakin  henkilöstä  kertonut. 
Muutamassa  paikassa  on  joku  unohdus  tapahtunut  (esim.  muutama  Helsin- 
gissä elävä  tunnettu  henkilö  on  väärin  jäänyt  lapsettomaksi);  joku  paino- 
virhe löytyy;  myöskin  joku  suoranainen  erehdys  (esim.  suomenkielisissä 
paikannimissä)  tavataan,  mutta  semmoisia  en  ole  huomannut  kuin  jonkun 
ainoan.  Kun  ottaa  lukuun  että  tässä  teoksessa  on  tietoja  kymmentuhan- 
sittain,  täytyy  pitää  teosta  yleensä  huolellisesti  toimitettuna.  Mikäli  työ 
on  edistynyt,  antaa  se  myöskin  tässä  suhteessa  yhä  vähemmän  muistutuk- 
sen sijaa. 

Kuinka  tärkeä  maamme  sivistyshistorialle  tämä  teos  on,  jonka  jo 
ilmestyneessä,  pienemmässä  osassa  perinpohjaisesti  tulevat  luetelluiksi  sem- 
moiset suvut,  kuin  Aetmelasus,  Alftan,  Alopceus,  Borenius,  Brenner, 
Cajanus,  Castren,  Chydenius,  Collan,  Duncker  y.  m.,  lienee  jokaiselle 
historiaamme  vähänkin  perehtyneemmälle  selvää.  Mutta  tämän  ohella  tar- 
joavat tiedot  monesta  vähemmänkin  merkillisestä  suvusta  paljon  valaisevaa. 
Toivoni  on  sentähden  että  Suomen  sivistynyt  yleisö  näyttää,  että  se  tietää 
panna  arvoa  edessä  olevaan  tärkeään  teokseen,  ja  siten  osoittaa  kiitolli- 
suuttansa Muinaismuisto-yhdistykselle  ja  lehtori  Bergholmille  siitä  että  ovat 
tähän  vaivalloiseen  työhön  ryhtyneet. 

K.  Grotenfelt. 


Valfrid    Vasenius,  Den  första  undervbningen  i  spräk,  särskildt  i  svenska.     Helsingissä 

1894,  Otava.     114  siv.  8;o.     Hinta  1:  25. 
Sama,  Begynnelsekurs  i   svenska.    Ruotsinkielen  alkeiskurssi.    Toinen  parannettu  painos. 

I    Läsebok.    Lukukirja.    —   11    Ordlistor.     Sanaluettelolta.     Helsingissä    1894, 

Otava.     200  +  112  siv.  8:o. 

Siitä  on  vain  kolme  vuotta,  kun  hra  Vaseniuksen  «Ruotsinkielen  al- 
keiskurssi» ensi  kerran  ilmestyi  ja  Valvojassa  ilmoitettiin.  Se  asettui  niin 
suuressa  määrin  uudelle  ja  koittelomattomalle  kannalle,  että  3n'itys  näytti 
rohkealta  senkin  silmissä,  joka  kirjan  periaatteet  hyväksyi.     Sen  onnistumi- 

sesta  todistaa  kuitenkin  edessämme  oleva  toinen  painos  sangen  merkillisellä 
tavalla.  Että  näin  monet  ja  tärkeät  uudistukset  ruotsin  kielen  opetuksessa 
ovat  vähässä  aikaa  saaneet  näin  paljon  alaa,  on  todella  tulos,  johon  saapi 
tekijää  onnitella. 

Tämä  menestys  on  antanut  tekijälle  rohkeutta  kulkemaan  eteenpäin 
kerran  aukaistua  uraa.  Mutta  umpimähkään  se  ei  suinkaan  ole  tapahtunut. 
Tekijä  on  itse  koettanut  kirjaa  opetuksessa  ja  siten  hankkinut  itselleen 
koko  joukon  kokemuksia,  joita  hän  toisessa  painoksessa  on  käyttänyt  kir- 
jan hyväksi.  Nämä  kokemukset  ynnä  muut  jatketut  havainnot  kielikyvyn 
psykoloogisen  kehityksen  alalla  ovat  vaikuttaneet  sen,  että  ne  periaatteet, 
joihin  jo  ensimäinen  painos  perustuu,  nyt  ilmenevät  selvemmin  muodostu- 
neina ja  johdonmukaisemmin  käytäntöön  pantuina  kuin  silloin.  Jo  ensi- 
maisessa  painoksessa  viitattiin  niihin  kirjan  käyttäjille  omistetussa  alkulau- 
seessa. Nyt  on  tämä  alkulause  paisunut  itsenäiseksi  metodisebi  teokseksi, 
joka  tarjoaa  sekä  pedagoogeille  ylipäinsä  että  varsinkin  kaikille  kielen- 
opettajille paljo  ajateltavaa.  Metodisen  menettelynsä  Johtaa  näet  tekijä 
yleisistä  kasvatusperiaatteista,  ja  tekee  siten  ruotsinkielen  opetuksen  ikään- 
kuin esimerkiksi  siitä,  mihin  suuntaan  koko  opetus  olisi  hänen  mielestään 
suunnattava. 

Lyhyessä  ilmoituksessa  on  tietysti  mahdotonta  tehdä  näistä  yleispeda- 
googisista  ynnä  metodisista  periaatteista  tarkempaa  selkoa,  niin  suuresti  kuin  ne 
sen  ansaitsisivatkin.    Muutamia  pääkohtia  en  kuitenkaan  voi  olla  osoittamatta. 

Jo  hätäisesti  selaillessa  uutta  painosta  huomaa  sen  uudistuksen,  että 
kaikki  säännöt  ovat  siitä  hävinneet.  Mutta  jos  luulisi  sen  johdosta,  että 
tekijä  on  omistanut  itselleen  «käytännöllisen  metoodin»  puolustajain  äärim- 
mäiset mielipiteet,  joiden  mukaan  kieli  on  opittava  satunnaisen,  umpimäh- 
käisen lukemisen  ja  «parleeraamisen»  kautta,  niin  erehtyisi  kuitenkin  suu- 
resti. Tätä  opetustapaa  hän  yhtä  vähän  hyväksyy  kouluopetukseksi  meidän 
oloissamme  kuin  puhdasta  «kieliopillista»  metodiakaan.  Hän  kulkee  keski- 
väliä, mutta  ei  niinkuin  monesti  tehdään,  sekoittamalla  soveliaissa  annok- 
sissa kielioppia  ja  parleeraamista  yhteen,  vaan  sangen  itsenäisellä  ja  terävää 
psykoloogista  havaintokykyä  todistavalla  tavalla.  Hän  turvautuu  ensi  sijassa 
lapsen  tiedottomaan,  vaistomaiseen  taipumukseen  muodostaa  uusia  kieli- 
muotoja ennen  tunnettujen  mukaan,  jonka  niin  usein  huomaa  äidinkieltään- 
kin  opettelevassa  lapsessa.  Tähän  taipumukseen  tosin  perustuu  myöskin 
puhdas  parleerausmetodi.  Mutta  se  kehittyy  parleeraamisen  kautta  verrat- 
taen  hitaasti,  koska  yhtäläiset  kielenmuodostukset  ovat  tavallisessa  kielessä 
hujan  hajan,  niin  että  toinen  on  jo  muistista  poissa  kun  toinen  esiintyy.  Lisä- 
täksensä  analogiiamuodostuksen  voimaa  kokoo  nyt  hra  Vasenius  samanlai- 
sia kielimuodostuksia  ryhmittäin  eri  harjoituskappaleisiin.  Mutta,  niinkuin 
sanottu,  hän  ei  johda  niistä  mitään  sääntöä  eikä  tahdo,  että  opettajakaan 
sitä  tekisi.    Samanlaisten  muotojen  tiheän  esiintymisen  toivoo  hän  jo  sem- 

moisenaan  herättävräo  vaistomaisen  kyvyn  muodostaa,  niinkuin  äsken  sanot- 
tiin, samanlaisia  muodostuksia  muistakin  vielä  tuntemattomista  sanoista. 

Onnistuuko  tämä  vai  ei,  tilaisuuteen  siitä  päättämään  panee  hra 
Vasenius  opettajan  kohta.  Hän  näet  saattaa  kysymysten  y.  m.  temppu- 
jen kautta  oppilaan  itse  käytännössä  tekemään  tämmöisiä  uusia  muodos- 
tuksia s.  o.  luomaan  lauseita,  jotka  ovat  hänen  omiaan.  Tämä  menet- 
telytapa on  ehkä  vielä  suuremmassa  määrässä  kuin  analogiiametodi  pai- 
nanut kirjaan  leimansa.  Oppilas  oppii  kieltä  koulussa  samoissa  oloissa, 
samojen  vaikuttumien  alaisena  kuin  elämässä:  ajatuksen  vaihdon  välikappa- 
leena ja  välikappaleeksi  eikä  vain  noin  sitä  osatakseen,  tuntematta  selvästi 
mitä  varten.  Sen  vuoksi  kiintyykin  päähuomio  melkein  ensi  hetkestä  siihen, 
mitä  on  sanottava,  eikä  siihen,  miten  se  on  sanottava,  sisällykseen  eikä 
muotoon.  Sisällys  iskeytyy  oman  arvonsa  kautta  mieleen,  mutta  tekee  sen 
luonnollisesti  siinä  muodossa,  jossa  se  on  annettu,  joten  muodon  saapi 
ikäänkuin  «kaupan  päällisiksi».  Näemme  tässä  Comeniuksen  vanhan  aja- 
tuksen, että  kaikki  muodollinen  opetus  on  oleva  samalla  ja  ensi  sijassa 
asiallista  opetusta,  —  ajatuksen,  joka  kauan  on  maannut  käytännössä  un- 
hotettuna pedagogiikan  romu-aitassa.  Hra  V.  on  tehnyt  tosiyrityksen  sen 
käyttämiseen. 

Nämä  ovat  ymmärtääkseni  kirjan  metodiset  pääajatukset,  ja  ymmär- 
tääkseni ovat  ne  myös  oikeat,  ainakin  kun  on  puhe  ensimäisestä  opetuk- 
sesta. Mitä  edelliseen  tulee,  on  oma  vähäinen  kokemus  ruotsinkielen  opet- 
tajana tällä  asteella  vienyt  tämän  kirjoittajan  samaan  johtopäätökseen. 
Ummikkosuomalaisetkin  oppilaat  jonkun  ajan  perästä  käyttivät  esim.  ar- 
tikkeleita ja  määrättyä  sekä  määräämätöntä  muotoa  jotenkin  oikein,  vaikka 
minun  oli  mahdoton  saada  useita  heistä  pysyväisesti  omistamaan  tähän 
kuuluvia  mutkikkaita  sääntöjä.  Miksei  siis  voisi  jättää  sääntöä  pois  ja  tur- 
vata tähän  vaistomaiseen  analogiia-muodostukseen,  kun  sitä  vain  riittävässä 
määrässä  harjoitetaan? 

Yleispedagoogillisen  käsityksensä  pukee  kirjan  tekijä  mielellään  ydin- 
lauseeseen:  kasvatuksen  tulee  tuottaa  voimia,  ei  vain  käsitteitä.  Se  on: 
kasvatuksen  tulee  vaikuttaa  tahtoa  ja  taitoa,  ei  vain  ymmärrystä.  Siinä 
lausuu  tekijä  omalla  tavallaan  koko  nykyisen  kasvatustieteen  tunnussanan. 
Mutta  miten  voi  hän  saada  semmoisen  oppiaineen  kuin  vieraan  kielen  al- 
keisopetuksen tätä  tarkoitusta  palvelemaan?  Se  epäilemättä  tuntuu  syrjästä 
katsoen  mitä  cpäkiitollisemmalta  tahdon  ja  sen  edellytyksen,  tunteen,  kas- 
vatukselle. Vastaus  on  jo  annettu.  Pääasiallisesti  juuri  ohjaamalla  huo- 
mion kirjan  sisällykseen  ja  koettamalla  herättää  iloista,  vilkasta  itsetoimintaa 
sekä  vuorovaikutusta  oppilaiden  kesken.  Lukukappaleet  ovat  huvittavia  ja 
kasvattavia  —  Topeliuksen  parhaita  satuja.  Keskustelu  ja  välin  leikkikin 
on  tavallinen  opetusmuoto.  Ja  taitavampi  saa  usein  heikompaansa  auttaa, 
tottuen  siten  muita  kykynsä  mukaan  palvelemaan. 


Kotimaan  kirjallisuutta.  473 


Paljo  on  tämän  ohessa  tehty  opetuksen  puhtaasti  teknillisen  puolen 
hyväksi.  Huolellisesti  kokoonpannut  ääntämisharjoitukset,  (joissa  on  nou- 
datettu samanlaista  periaatetta  kuin  muoto-opiilisissa  harjoituksissa)  sekä 
liikanaisen  «latinalaisen  romun»  (tavallisiin  ruotsinkielen  oppikirjoihin  otet- 
tujen, mutta  elävässä  kielessä  olemattomien  muotojen)  poistaminen  ansait- 
sevat erittäin  kiitollista  mainitsemista.  Missä  määrin  muuten  kaikki  eri 
metodiset  menettelytavat  ja  neuvot,  joiden  kautta  periaatteet  sovitetaan  käy- 
täntöön, yksityiskohdissa  paikkansa  pitävät,  lienee  vielä  mahdotonta  sanoa 
senkin,  joka  on  ollut  tilaisuudessa  käyttää  kirjaa  nämä  pari  kuukautta  sen 
ilmestymisen  jälkeen,  saatikka  sen,  joka  sitä  ei  ole  tehnyt.  Näistä  seikoista 
voi  vasta  pitemmän  ajan  kokemus  päättää.  Varmaa  on  kuitenkin,  että  ne 
sisältävät  paljo  herättävää,  ajattelemaan  panevaa,  hienosti  tajuttua  lapsen- 
elämän  psykologiiaa. 

Siihen  kiitokseen,  jonka  kirja  siis  runsain  määrin  ansaitsee,  mikäli 
nyt  jo  voi  nähdä,  tekisi  mieleni  kuitenkin  liittää  yksi  muistutus,  joka  ei 
koske  itse  oppikirjaa,  vaan  sitä  seuraavaa  metodista  teosta.  Esittäessään 
uuden  metodin  etuja  tuntuu  tekijä  antavan  liian  vähä  arvoa  entisille,  joi- 
den hartioille  uusi  kuitenkin  on  asetettu.  Mainittakoon  esim.  lausunto  «ge- 
neettisestä» (induktiivisesta)  metodista  s.  30.  Sen  kanssa  sanotaan  uudella 
metodilla  olevan  ainoastaan  näennäinen  yhtäläisyys.  Mielestäni  on  tekijä 
kuitenkin  saanut  tästä  juuri  yhden  pääaatteensa:  eri  ilmiöiden  vertaamisen 
sen  tajuamiseksi,  mikä  niille  on  yhteistä.  Vanha  geneettinen  metodi  teki 
sen  kohta  oppilaalle  tajuttavaksi,  uusi  taas  pyytää  omistaa  sen  vaistomai- 
sesti —  alussa.  Myöhemmin  tahtoo  uusikin  saada  säännön  muodostetuksi 
«refieksioonin»  avulla,  ja  silloin  on  aatteellinen  erotus  vielä  pienempi.  Että 
geneettinen  metodi  yleensä  on  ilmestynyt  puutteellisessa  ja  liian  «kontempla- 
tiivisessa»  muodossa,  on  toinen  asia,  joka  kyllä  sietää  moitteen,  minkä  on 
saanut.  —  Siv.  8  taas  sanotaan,  että  käännösharjoitukset  pikemmin  tylsyttävät 
kuin  teroittavat  ajatusvoimaa,  koska  siinä  ei  ajatella  omia  ajatuksia  enem- 
män kuin  —  lumpun  lajittelemisessa  paperitehtaassa.  Lausunto  on  mie- 
lestäni kova  ja  kohtuuton.  En  tahdo  puolustaa  liiallista  käännöstyötä, 
mutta  varmaa  on,  että  se,  joka  on  saanut  hyvää  opetusta  siinä,  on  henki- 
sesti edistynyt  ja  saanut  monta  kertaa  teroittaa  huomiotansa  nähdäkseen 
esim.,  missä  määrin  toisen  kielen  sana  vastaa  äidinkielistä  sen  merkityksen 
eri  vivahduksissa.  Se  on  käsitteiden  vertaamista  ja  mittaamista  toisillaan, 
jota  en  voisi  pitää  muuna  kuin  hyvänä  ja  elämässä  usein  hyödyttävänä 
ajatusharjoituksena,  niin  pian  kuin  oppilailla  on  riittävä  kypsyys  semmoi- 
seen työhön. 

Esimerkkejä  tämmöisistä  mielestäni  liian  jyrkistä  lausunnoista  voisin 
esittää  montakin.  Mutta  jääkööt  ne  sikseen;  ne  eivät  saa  häiritä  kirjan 
kokonaisvaikutusta.  Meillä  on  tässä  kirjassa  ilmiö  pedagoogisen  metodiikan 
alalla,  joka  ansaitsisi  huomiota  vielä  paljon  laajemmissa  piireissä  kuin  mi- 

hin  se  ruotsinkieliseDä  voi  levitä.  Suotava  olisi  sentähden  sen  ilmestyminen 
esim.  saksankielellä.  Vertaus  saksalaisten  kielenopetuksen  uudistajain  kanssa 
ei  luullakseni  voisi  olla  sille  muuksi  kuin  eduksi. 

Missään    tapauksessa    ei    suomalaisen    pedagoogin    pitäisi  jättää  sitä 
lukematta. 

M.  J. 


Johannes  öhquist,  Deutsche  Prosa  und  Dichtung  nebst  ÖbungsstQcken.    För  den  Schu- 
iinterricht  bcarbcitct.     Helsingissa  1894,  Otava.     296  siv.  8:o.     Hinta  3;  25. 

Yllämainittu  oppikirja  ei  ole  omiansa  vähentämään  sitä  mainetta  oppi- 
kirjojen tekijänä,  jonka  herra  Öhquist  saavutti  vuosi  sitten  julkaisemansa 
«Saksankielen  alkeiskirjan»  kautta.  Vastedes  on  koulun  sekä  ali-,  keski- 
että  yliluokkia  varten  olemassa  läpimmiten  hyvä  ja  kelvollinen  opas,  jonka 
kautta  oppilaat  tutustuvat  saksankieleen,  jommoisena  se  ilmaantuu  sekä 
jokapäiväisessä  puheessa,  että  Saksan  parahimpain  mestarien  teoksissa. 

«Deutsche  Prosa  und  Dichtung»  on  aiottu  koulujemme  keski-  ja  yli- 
luokkia  varten.  Ollessansa  jatkona  «alkeiskirjaan»  se  luonnollisesti  alku- 
osassaan sisältää  koko  joukon  kappaleita,  jotka  eivät  kielellisessä  suhteessa 
eivätkä  myös  sisällykseen  katsoen  nouse  yli  edellisen  oppikirjan  läpikäyneitten 
oppilaitten  voimia.  Ainoa,  jonka  saattaisi  sanoa  tätä  osaa  vastaan,  on  että 
alkukappaleet  olisivat  voineet  olla  hiukan  vaikeammat.  Toiselta  puolen 
vaikuttaa  ehkä  alkukappalten  helppous,  että  alkeiskirjaa  ei  lainkaan  tarvitse 
käyttää,  esim.  niissä  kouluissa,  jossa  saksankielelle  on  myönnetty  vähempi 
tuntimäärä.  Kuten  «alkeiskirjassa»  on  tämä  alkuosa  vaihteleva  ja  hauska. 
Pitkiä,  kuvailevia  kappaleita  on  siinä  onneksi  vähän,  mutta  sen  sijassa  pie- 
niä kertomuksia,  keskusteluja,  runoja,  puheenparsia  y.  m.  oppilaita  huvitta- 
vaa lukemista. 

Päästyänsä  ensimäisen  osan  läpi  —  siis  noin  90  kappaleeseen  —  on 
oppilas  saavuttanut  kyllin  suuren  sanavaraston  ja  tottumuksen  saksankielen 
ymmärtämiseen,  että  hän,  keskiluokalla  ollessaan,  voi  ryhtyä  hiukan  vai- 
keamman tekstin  lukemiseen,  samassa  kun  hän  vaikeammissa  keskusteluissa 
yhä  edelleen  harjaantuu  puhumiseen.  Kappaleesta  136  alkaa  varsinainen 
«lektyyri»  päästä  voitolle;  aste  asteelta  teksti  käy  vaikeammaksi,  kunnes 
se  vihdoin  loppuosassa  esiintyy  siinä  muodossa,  joka  sillä  läpimiten  on 
uudemmassa  kirjallisuudessa.  Oppilas,  joka  kunnollisesti  on  lukenut  koko 
kirjan  kannesta  kanteen,  omistaa  siten  aivan  varmaan  kyllin  suuren  sana* 
varaston    voidaksensa  ymmärtää  mitä  tavallista  saksalaista  tekstiä  hyvänsä. 

Eikä  siinä  ole  kylliksi.  Hänellä  on  myöskin  oppilaan  kannalle  riit- 
tävä käsitys  saksalaisten  kansan  luonteesta  ja  tavoista;  hän  on  ollut  tilai- 
suudessa paikoittain  täydentämään  historiallisia  ja  maantieteellisiä  tietojansa ; 

kaiken  tämän  nutten  kappalten  johdolla,  jotka  tekijä  luettelee  ryhmissä: 
«Geschichte  und  Kulturleben»  ja  «Länder  und  Völkerkunde».  Sitä  paitsi 
on  hän  tunnettujen  kirjailijain  kautta,  kuten  Lessing,  Hebel,  Goethe,  Wie- 
land,  Freytag  ja  Sudermann  —  viimemainittu  nimi  osoittaa,  että  tekijä  ei 
ole  halveksinut  uusinta  kirjallisuutta;  ansio  sekin  —  tutustunut  saksalaiseen 
kertomakirjallisuuten,  jolle  onneksi  on  annettu  paljoa  enemmän  tilaa  Öh- 
quistin  kirjassa,  kun  useimmissa  samanlaatuisissa  kokoelmissa.  Että  kirja 
tämänlaisen  tekstin  kautta  tulee  sekä  hauskaksi  että  vaihtelevaksi,  on  luon- 
nollista. Samaan  suuntaan  vaikuttavat  ne  lukuisat  runot  —  kaikkiansa  83 
—  jotka  tekijä  on  painattanut  sinne  tänne  muun  tekstin  joukkoon.  Runo- 
valikoimansa  on  hän  toimittanut  miehenä,  joka  täysin  tuntee  saksalaisen 
kirjallisuuden  aarteita,  ja  tietää  niistä  valita  parahimmat.  Varsinkin  on 
ansioksi  luettava  se,  että  kertovainen  runous  on  niin  runsaasti  edustettu. 
Sillä  sehän  antaa  mainioita  aiheita  reproduktsiooneihin  ja  onkin  muutoin 
omiansa  huvittamaan  enemmän  kun  lyyrillinen  runous.  —  Luonnollista  on, 
ettei  tekijän  valikoima  voi  kokonaan  tyydyttää  kaikkia  opettajia.  Mutta 
kaikkien  täytynee  myöntää  että,  vaikk'ei  se  tai  se  lempikappale,  olkoon 
se  sitten  lyyrillinen  tai  eepillinen,  löydy  kokoelmassa,  siinä  löytyy  niin 
monta  yhtä  kaunista  runoa,  ettei  sitä  valikoimana  voi  moittia. 

J.  Öhquistin  oppikirjat  ovat  todistuksena  siitä,  mitä  henkilö  voi  aikaan 
saada,  joka,  puhuen  saksaa  äidinkielenään,  perinpohjin  tuntee  saksalaisen 
kirjallisuuden  sen  vanhemmissa  ja  uudemmissa  tuotteissa,  ja  vaikutettuansa 
opettajana  meillä,  käsittää  mitenkä  valikoima  on  toimitettava,  jotta  se  vas- 
taisi sekä  niihin  vaatimuksiin,  jotka  muukalainen  saattaa  asettaa  saksankie- 
len lukukirjaan,  että  myöskin  yleensä  uudenaikaisen  kieliopetuksen  vaati- 
muksiin. 

Painos  on  selvää  ja  huolellisesti  toimitettu;  saksalaisissa  kaunokirjalli- 
sissa kirjoissa  tavattavat  eri  tyyppilajit  ovat  siinä  edustetut,  jotta  oppilas 
niihin  tottuu.     Hinta  on  kirjan  laajuuteen  katsoen  kohtuullinen. 

H.  A— n. 


Theodor  Schvindt,  Suomalaisia  koristeita.  1.  Ompelukoristeita.  Finnische  Ornametite. 
1.  Stickornamente.  Vihko  1 — 4.  Helsingissä  1894,  Suomalaisen  kirjallisuuden 
seura.  7  H-  32  siv.  4:o,  sekä  32  samankokoista  värillistä  kuosilehteä.  Hinta  vi- 
holta 2:  — .  tilaajille  1:  50. 

Meidän  on  kiittäminen  suuria  maailmannäyttelyjä,  joista  ensimäinen 
pantiin  toimeen  Lontoossa  v.  185 1,  siitä  että  keskellä  vuosisataamme  ai- 
jettiin  vähitellen  käsittää  kuinka  suuri  mauttomuus  ja  tyylittömyys  vallitsi 
nykyajan  taideteollisuudessa.  Vertailu  näyttelyissä  opetti,  näet,  pian  että 
nykyisten    kultturikansojen    kauneudenaisti    oli  mitä  alhaisimmalla  kannalla, 

kun  sitä  vastoin  intialaiset,  persialaiset,  kiinalaiset,  jaapanilaiset  ja  muut 
puolisivistyneet  kansat,  jopa  villikansatkin  saattoivat  esiintuoda  maun  ja  tyy- 
lin puolesta  oivallisia  ja  mallikelpoisia  tuotteita.  Tästä  alkoi  aikamme 
taideteollisuuden  uudistus.  Aasia  ja  keskiaika  tulivat  jälleen  kunniaan:  nii- 
den kuosia  aljettiin  taas  tutkia. 

Meidän  päiviemme  harrastus  koota  ja  luoda  tyylikelpoisia  ompelu-  ja 
kutomakuosia  ei  sentähden  ole  pidettävä  yksinäisenä  tapauksena,  vaan  on 
se  ilmiönä  viimeisinä  vuosikymmeninä  vallitsevasta  ajanhengestä. 

Että  tämä  harrastus  on  saanut  systemaatillisen  ja  tieteellisen  perus- 
tuksen, siitä  myöskin  ovat  suuret  kulttuurikansat  jo  huolta  pitäneet  Käänne- 
kohdan tässä  suhteessa  teki  Owen  Jonesin  «Koristeiden  kielioppi»,  joka 
ilmestyi  englannin  kielellä  v.  1856.  Sitten  on  eri  maissa  melkein  tul- 
vaamalla  ilmestynyt  tärkeitä  ja  komeitakin  kuositeoksia,  joista  mainittakoon 
Rauvetin,  Fischbachin,  Pulszkyn,  Layin  ja  Stassoflin  tekemiä. 

Näiden  teosten  joukkoon  liittyy  nyt  Th.  Schvindtin  toimittama:  »Suo- 
malaisia koristeita»  niminen  teos,  joka  etupäässä  tulee  käsittelemään  «Karja- 
lan naisien  kauneudenaistin  luomia  koristeita  ja  kuosia»,  mutta  myöskin 
muita  «kansallista  luonnetta  ilmaisevia  koristeita»,  joita  meillä  tavataan 
lankateoksissa,  puu-,  tuohi-,  luu-,  nahka-  ja  metalliteoksissa«  Epäilemättä 
tämä  suuri  kirjallinen  yritys  tulee  herättämään  huomiota  ja  saamaan  ete- 
vän sijan  maailman  kuosikirjallisuudessa. 

Aluksi  on  ilmestynyt  neljä  vihkoa  ensimäisestä  vihkosarjasta,  jonka 
sisällyksenä  on  oleva  «yksinomaan  semmoisia  koristeita  ja  kuoseja,  joita 
nähdään  Sakkolan  ja  Raudun  kreikanuskoisien  vaimojen  harakoissa  eli  pää- 
hineissä». Sentakia  kaiketi  onkin  kirjan  kansilehdelle  kuvattu  harakkaa 
kantava  kreikanuskoinen  vaimo;  hän  siinä  istuu  Mielikkinä  luonnon  helmassa, 
metsässä  lintujen  ja  petoeläinten  ympäröimänä,  —  luonnon  valtakunnasta- 
han on  lainattu  useimmat  nimet  koristeille. 

Kun  tämä  vaimo  nyt  kuitenkin  on  astuva  maailman  näyttämölle  siinä 
näyttääkseen  uteliaalle  yleisölle  hyppysiensä  ja  kauneudenaistinsa  luomia 
koristeita,  olisin  suonut,  ettei  hän  olisi  esiintynyt  ainoastaan  näin  runolli- 
sessa muodossa,  vaan  myöskin  detaljeista  rikkaammissa  ja  selvemmissä  ta- 
mineissa.  En  luule,  että  ulkomaalainen  —  teksti  on,  näet,  myös  saksan- 
kielinen —  pääsee  oikein  selville  siitäkään,  minkänäköinen  eli  muotoinen 
vaimon  harakka  eli  päähine  on,  vaikka  kaavapiirros  löytyykin  sivulla  4, 
sillä  siitä  yhtä  vähän  kuin  kansilehden  kuvasta  näkee,  kuinka  esim.  lakimus 
liittyy  muuhun  päähineeseen.  Itse  tämäkin  esine  lienee  «kansallista  luon- 
netta», sillä  se  tavataan  tyypiltään  tietääkseni  mordvalaisilla,  tsheremisseillä 
ja  votjaakeilla,  ja  eroaa  jyrkästi  tavallisista  slaavilaisista  päähineistä,  joissa 
usein  niin  ikään  otsapuoli  koristetaan.  —  Joka  tapauksessa  on  tämmöinen 
seikka  tässä  teoksessa  kuitenkin  pidettävä  sivuasiana. 

Pääasiassa  onkio,  että  vaimo  saa  kuoniaa  siitä  tavarasta,  jota  hän 
maailmaUe  tarjoo.  Että  häa  sen  on  saapa  suuressakin  määrin,  siihen  on 
takeena  se  seikka,  että  kauneudenaistia  todistavat  «lankakirjoitukset  eivät 
ole  syntyneet  ulkoapäin  saatujen  mallien  jäljentämisestä,  vaan  ovat  kansan 
oman  mielikuvituksen  luomia».  Tätä  kirjoitusten  alkuperäisyyttä  perustaa 
hra  Schvindt  sillä,  että  i)  ovat  jo  600  vuotta  olleet  samanluon toisia,  2) 
että  ovat  olleet  yhäti  jatkuvan  kehityksen  alaisina  ja  3)  että  ylipäänsä  kulla- 
kin erityisellä  koristeella  ja  kuosilla  on  oma  nimensä. 

Minusta  nämät  pykälät  olisivat  sietäneet  vähän  laajempaa  «analyyssiä» , 
jottei  olisi  tarvinnut  tyytyä  paljaaseen  koristeiden  luettelemiseen.  Väite  että 
«ompelukuosit  tällä  vuosisadalla  ovat  olleet  samanluontoisia  (erityiskoristeet 
samoja)  kuin  600  vuotta  takaperin»  ei  ole  missään  täydelleen  selvitetty. 
Teoksessaan  «Tietoja  Karjalan  rautakaudesta»  hra  S.  ei  puhu  sanaakaan 
kysymyksessä  olevista  koristemuodoista,  vaikka  kyllä  seikkaperäisesti  selittää 
niiden  tekniikkiä.  Tosin  hän  kansanvalistusseuran  kalenterissa  vuodelta  1892 
kirjoituksessaan  «Suomalaisista  esiliinoista»  vertaa  «Karjalan  pakanuuden 
aikuisien  esiliinojen  koristuksia  vielä  Karjalassa  vähin  käjrtännössä  olevien 
naispäähineiden,  harakkojen,  ompelukoristuksiin»  ja  tekee  vertauksesta  sen 
johtopäätöksen,  «että  no  ovat  aivan  samanluontoisen  kauneudenaistin  syn- 
nyttämiä». Hän  jättää  kuitenkin  kokonaan  mainitsematta,  että  pääaines  eli 
päämuoto  näissä  samoissa  koristeissa  on  n.  k.  vääräpää  («svastika»).  Se- 
hän juuri  olisi  vähän  paremmin  perustettava,  että  tuo  muuten  kosmopolii- 
tillinen  «svastika»,  joka  tavataan  yhtä  hyvin  muinaisen  Troian  ja  buddhaisti- 
laisen  temppelin  esineissä,  kuin  karjalaisen  naisen  päähineessä,  myöskin  lie- 
nee karjalaisen  mielikuvituksen  luoma. 

Toinen  pykälä  sisältää  tämän  teoksen  tieteellisen  ytimen.  Sen  tie- 
teelliseksi ytimeksi  on  näet  katsottava  niitä  koristeita,  joita  on  mustalla 
painolla  painettu  8  sivua  kuhunkin  vihkoon  värillisten  kuosilehtien  eteen, 
ja  joilla  kullakin  on  oma,  kansan  vilkasta  kuvausvoimaa  todistava  nimi. 
Tähän  asti  ilmestyneissä  4  vihossa  on  niitä  jo  julaistu  201  kappaletta.  Nämä 
ompelukoristeet  muodostavat  mitä  hauskimman  kansatieteellisen  materiaalin. 
Ne  ovat  järjestetyt  niin,  että  kutakin  tyyppiä  voidaan  seurata  sen  yksinkcr- 
taisimmasta  muodosta  sen  kehittyneimpään  muotoon.  Kumma  kyllä  ei  hra 
S.  ole  käyttänyt  tätä  oivallista  ja  viehättävää  materiaalia  selityksiin  kansa« 
tieteen  periaatteen  hyväksi.  Aine  ja  kuvat  kyllä  puhuvat  itsestään  selvää 
kieltä,  mutta  ei  sovi  sentähden  pitää  selityksiä  tarpeettomina,  kun  muiste- 
lee, että  Ahlqvist  vainaja  vakuutti,  että  kansantiede  on  perustettava  kieleen. 
Lienee  moni  tutkija  meillä  vieläkin  samalla  kannalla.  Tekijä  itse  on  kyllä 
kuvilla,  mutta  ei  sanoilla  selittänyt  kantaansa.  Tuskin  saattanee  mistään 
muusta  etnograafisesta  materiaalikokoelmasta  selvemmin  nähdä,  että  kansa- 
tiede on  etupäässä  muototutkimusta.  Joka  tapauksessa  on  tästä  kehityksestä 
kuosien  alkuperäinen,  kansallinen  synty  silmiinpistävä. 

KuD  koristeet  ovat  järjestetyt  kehityksensä  mukaan,  on  niiden  järjes- 
tys tullut  luonnolliseksi,  niinkuin  tekijä  huomauttaa  siv.  3.  Mutta  minkä 
periaatteen  mukaan  värilliset  kuosit  ovat  järjestetyt,  siitä  en  ole  selville 
päässyt;  ne  eivät  siinä  suhteessa  puhu  itsestään  niin  selvää  kieltä,  kuin 
koristeet.  Helpottaakseen  kuosien  «analyseeraamista»  tekijä  toivottavasti  teok- 
sensa lopussa  tekee  selkoa  kuhunkin  kuosiin  kuuluvista  koristeista;  tilaus- 
ilmoituksesta  päättäen  näet  tulee  loppupuolella  sarjaa  olemaan  selittävää 
tekstiä.  —  Kuosikuvia  on  tähän  asti  ilmestyneissä  neljässä  vihossa  74. 

Mitä  tulee  mahdollisuuteen  käyttää  kuosia  malleina  koruompeluksessa, 
en  kykene  sitä  arvostelemaan.  Sen  luulen  ainoastaan  huomanneeni,  ettei 
monikaan  kulma  kuoseissa  kelpaa  semmoisenaan  kopierattavaksi.  Siinä  pi- 
tää useinkin  vähän  «jenkata»,  mutta  toivottavasti  naisen  äly  keinon  keksii, 
vaikka,  sitä  pahemmin,  ensimäisiä  kysymyksiä  lainatessa  kuosimalleja  «käsi- 
työn ystäviltäkin»  kuuluu  olevan;  kuinka  kulma  tehdään.  Ehkä  tytöt  maalla 
ovat  älykkäämmät  kuin  pääkaupungissa. 

«Suomalaisen  Kirjallisuuden  Seura,  joka  aina  on  pitänyt  tärkeänä  tehtä- 
vänään koota  ja  julkaista  Suomen  kansan  aatemaailman  ja  mielikuvituksen 
synnyttämiä  tuotteita,  on  päättänyt  julaista  myös  näitä  Karjalan  naisien 
kauneudenaistin  luomia  koristeita  ja  kuoseja.» 

Me  tervehdimme  ihastuksella  tätä  teosta,  josta  on  oleva  kunnia  Suo- 
men kansalle,  kirjan  tekijälle  ja  Suomalaisen  Kirjallisuuden  Seuralle. 

Aksel  Heikel. 


yohatifus  Häyhä,  Kuvaelmia  Itä-Suomalaisten  vanhoista  tavoista.  I.  Joulun  vietto. 
(Kansanvalistus-seuran  toimituksia  LXXXI).  Helsingissä  1893.  127  siv.  8:0. 
Hinta  i:  25. 

—  — ,  —  II.  Maahanpaniaiset.  (Kansanvalistus-seuran  toimituksia  LXXXVII).  Hel- 
singissä 1893.     49  siv.  8:0.     Hinta  — :  50. 

Kun  aikoinaan  Kalevala  ilmestyi,  herätti  se  suurta  huomiota,  se  an- 
toi sivistyneen  maailman  aavistaa,  että  Suomen  syrjäisillä  saloilla  suuren 
maailman  hyörinästä  kaukana  elettiin  rikasta  elämää,  vaikka  se  oli  koko- 
naan omintakeista.  Ja  mitä  huolellisemmin  tätä  elämää  ruvettiin  tutkimaan 
ja  sen  henkisiä  tuotteita  kokoamaan,  sitä  rikkaammaksi  ja  monipuolisem- 
maksi se  huomattiin.  Pintapuolisestikin  tutustuessa  koottuihin  kansan  hen- 
kisen elämän  tuotteisiin,  runoihin,  satuihin,  sananlaskuihin,  taikoihin  y.  m. 
tuntuu  niinkuin  ne  muodostaisivat  ehyen  kokonaisuuden,  tuntuu  niinkuin 
kansa  olisi  elänyt  sopusointuisaa  elämää,  siinä  määrässä  kuin  se  ylimalkaan 
on  mahdollista.  Jokainen  joka  joskus  on  runoja  tai  muuta  sentapaista  koon- 
nut, on  kuullut  vanhain  tietoniekkain  kiittäen  ja  kaihoten  kuvailevan  entisiä 

hyviä  aikoja  ja  moittivan  nykyisiä.  Ja  kuunnellessa  tätä  kuvausta  on  kuuli- 
jankin hetkeksi  vaUinnut  sama  tunne,  ehkäpä  lienevätkin  niin  hyviä  aikoja 
olleet.  Mutta  syy  tähän  käsitykseen  on  kenties  juuri  ollut  tuossa  sopusoin- 
tuisassa rauhaisessa  elämässä,  joka  oli  niin  erilainen  nykyiselle  mullistuksia 
ja  uudistuksia  tuovalle  ajalle.  Emme  epäile  edistyksen  siunausta,  mutta 
kehityksen  kulussa  varmaankin  on  lepo-  ja  myrskyaikansa.  Ja  tuo  aika, 
jolloin  kansan  henkinen  elämä  pukeutui  niin  moninaiseen  omintakeiseen 
muotoon,  oli  ehkä  tuommoinen  lepoaika. 

Niinkuin  luonnollista  on,  on  ensiksi  suurin  huomio  kiinnitetty  runoi- 
hin, satuihin,  arvoituksiin,  sananlaskuihin  ja  loitsuihin,  niitä  innokkaimmin 
koottu  ja  tutkittu.  Verrattain  vähän  on  koottu  ja  tutkittu  kansan  vanhoja 
tapoja,  ei  niitä  ainakaan  ole  yhtämittaisissa  kuvauksissa  mainittavasti  jul- 
kaistu. Kuitenkin  on  tapain  tutkimuksella  suurempikin  merkitys,  kuin  ensi 
silmäykseltä  luulisi.  Se  selittää,  yhdistää  ja  eläväksi  tekee  muun  tutkimuk- 
sen tuloksia,  samalla  kun  se  yhä  uusilta  puolin  valaisee  kansan  elämää. 

Äskettäin  on  alkanut  ilmestyä  teos,  jossa  kansan  tapoja  monipuoli- 
sesti valaistaan.  Se  on  Johannes  Häyhän  «Kuvaelmia  Itä-Suomalaisten  van- 
hoista tavoista».  Tekijä  on  suunnitellut  teoksensa  laajaksi,  kuvannut  siinä 
kansantapoja  kaikissa  eri  tilaisuuksissa.  Tätä  laajaa  teosta  on  nyt  kaksi 
ensimäistä  vihkoa  ilmestynyt  Kansavalistus-seuran  toimitusten  sarjassa.  Näissä 
ensimäisissä  vihoissa  kuvataan  «Joulun  viettoa»  ja  «Maahanpanijaisia.» 

Kirjan  tekijä  on  kansan  mies,  joka  pitkän  iän  on  elänyt  kansan  kes- 
kuudessa; suuren  osan  kerrottavaansa  on  hän  itse  nähnyt  ja  elänyt.  Monet 
runot,  jotka  hän  mainitsee,  on  hän  lapsuudestaan  osannut,  voimatta  sanoa 
keltä  ja  milloin  hän  ne  on  oppinut.  Hyvän  osan  tiedoistaan  on  hän  saa- 
nut isoisältään  ja  muilta  omaisiltaan.  Lisäksi  ei  tekijä  ole  tyytynyt  omiin 
muistoihinsa  vaan  on  monien  vuosien  kuluessa  huolellisesti  täydentänyt 
niitä.  Tekijän  kotipaikka  on  Rautjärven  pitäjä  Viipurin  läänissä  ja  sieltä 
ovat  hänen  muistonsa  etupäässä  kotoisin.  Mutta  myös  naapuripitäjissä: 
IlmeiUä,  Hiitolassa,  Kurkijoella,  Parikkalassa,  Joutsenossa,  Ruokolahdella, 
Jääskessä,  Antreassa  ja  Kirvussa,  on  tekijä  matkustellut  kansantapoja  tutki- 
massa ja  kokoilemassa,  saadakseen  kuvauksilleen  yleisemmän  ja  monipuoli- 
semman luonteen. 

Tekijä  on  pukenut  esityksensä  kertomuksen  muotoon.  Hän  on  kuvi- 
tellut suuren  perheen,  jonka  vaiheita  hän  kertoo,  saaden  siten  aihetta  kuvata 
kansan  tapoja  monipuolisesti,  sen  juhlia  ja  muita  tapoja.  Tekijä  on  tämän 
menettelytavan  kautta  saanut  sopivan  kehyksen  kuvauksilleen,  samalla  kun 
hän  helpommassa  ja  huvittavammassa  muodossa  saa  sanottavansa  sanotuksi. 
SamaUa  saa  tekijä  tilaisuuden  esitykseensä  sovittaa  kansanomaisia  sanan- 
käänteitä ja  puheenparsia,  joita  hänen  muuten  olisi  ollut  vaikea  käyttää,  ja 
joita  hänellä,  kansan  keskuudessa  eläneellä  miehellä,  on  niin  suuret  varastot. 
Vaikka    tekijä  onkin  näin  pukenut    esityksensä  kertomuksen  muotoon,  niin, 

vakuuttaa  hän,  ei  niissä  ole  mitään,  joka  ei  olisi  todellisuudesta  saatua, 
jokainen  kerrottu  tapaus  on  todellakin  tapahtunut,  vaikka  eri  seuduilla  ja 
eri  aikoina.  Emme  sen  vuoksi  voi  muuta  kuin  täysin  hyväksyä  tekijän  esi- 
tystavan, se  varmaankin  on  tässä  tapauksessa  ollut  sopivin. 

Ensimäisessä  vihossaan  tekijä  kuvaa  «Joulun  viettoa».  Ensinnä  esit- 
tää hän  suuren  patriarkaalisen  perheen,  joka  monilukuiseksi  haaraannuttuaan 
kuitenkin  elää  yhdessä.  Joulun  lähestyessä  ryhdytään  suuriin  puuhiin,  mo- 
nenlaisia ruokia  ja  juomia  valmistetaan,  viinaa  keitetään,  olutta  pannaan, 
leipää,  piirasta  leivotaan,  myöskin  ryhdytään  perinpohjaisiin  puhdistuspuu- 
hiin,  kaikki  paikat  siistitään.  Sitten  tulee  joulu,  jota  vietetään  monta  päi- 
vää perätysten,  kirkossa  käydään,  luetaan  Jumalan  sanaa,  veisataan,  vierail- 
laan, syödään  jouluruokia,  välissä  maistellaan  ahkeraan  viinaa  ja  olutta, 
leikitään  leikkiä  ja  tanssitaan.     Kaikesta  tästä  saadaan  tarkka  tieto. 

Toisessa  vihossa  kuvataan  «Maahanpanijaisia».  Talon  vanha  emäntä 
sairastaa.  Ensin  koetetaan  monenlaisia  taikoja  tehdä,  mutta  kun  niistä  ei 
ole  apua,  huomataan  kuoleman  lähestyvän.  Haetaan  pappi  ripittämään. 
Kun  kuolinhetki  lähestyy,  kutsutaan  naapurit  lähtöä  katsomaan.  Ennen  kuole- 
maansa kuoleva  kättelee  kaikkia  läsnäolevia  ja  lausuu  viimeisen  tahtonsa. 
Sitten  seuraa  ruumiin  peseminen,  virren  veisuut  ja  valvomiset,  hautajaiset 
ja  maahanpanijaispidot,  uuden  isännän  ja  emännän  korottaminen  ja  peru- 
jen jako. 

Yleensä  tekee  esitys  luotettavan  vaikutuksen.  Myöskin  on  tekijä  saa- 
nut kuvauksen  huvittavaksi,  se,  joka  kansan  elämää  rakastaa,  lukee  mieli- 
hyvällä tekijän  kuvaukset.  Elävänä  kuvastuu  niissä  kansan  patriarkaalinen 
elämä.  Sopusoinnussa  rinnakkain  elää  taikausko  ja  harras  uskonnollisuus. 
Ulkoapäin  tulee  elämään  vähän  vaikutuksia,  rikas  kotoinen  elämä  saa  sitä 
palkita.  Juhlat  ovat  pitkiä  ja  suurenmoisia,  valmistukset  niihin  jo  vaativat 
paljon  aikaa,  ja  vanhoja  tapoja  ja  temppuja  noudatetaan  juhlissa  tarkalleen 
ja  vanhat  ja  nuoret  ottavat  osaa  leikkeihin  ja  huvituksiin.  Juhlanviettoa, 
johon  kaikki  uhraavat  niin  paljon  aikaa  ja  vaivaa,  seuraa  pitkä  yksitoikkoi- 
nen työaika. 

Kansanleikkeihin  on  erittäinkin  hauska  tutustua,  ne  ovat  jonkunlaisen 
kotoisen  näytelmätaiteen  alkua,  ja  ansaitsisi  niitä  monipuolisemmin  koota 
ja  tutkia,  kuin  tietääksemme  tähän  saakka  on  tehty. 

Toivomme,  että  tekijän  huvittavaa  ja  opettavaa  teosta  jatketaan,  että 

pian  saisimme  tutustua  sen  muihinkin  osiin. 

o.  R. 


Hallitsijan  vaihteessa. 


Kaikkina  aikoina,  kaikissa  valtioissa  hallitsijan  vaihde  on  ylen  tärkeä 
valtiollinen  tapaus,  sitä  tärkeämpi  mitä  suurempi  perustuslam  hänelle  myön- 
tämä valta  on,  sitä  tuntuvampi,  mitä  enemmän  uusi  hallitsija  kykynsä,  luon- 
teensa ja  mielipiteittensä  puolesta  eroaa  vanhasta.  Hallitsijan  valta  olkoon 
kuinkakin  supistettu,  erotus  isän  ja  pojan  välillä  kuinkakin  vähäinen,  mutta 
sitä  valtiolaitosta  ei  vielä  ole  keksitty,  joka  tekisi  hallitsijamuutoksen  vaiku- 
tuksen tehottomaksi  tahi  jättäisi  kaikki  olot  ihan  entiselleen. 

Suomen  valtiolaitos,  jos  kohtakin  konstitutsionaaliseksi  tunnustettava, 
myöntää  hallitsijalle  niin  suuria  oikeuksia,  että  hänen  persoonallinen  kantansa 
merkitsee  ylen  paljon.  Venyvää  laatua,  käytännöstä  riippuvia  ovat  nuo 
perustuslain  säädökset  monessa  kohden,  jotka  ovat  Kustaa  III:nen  ajan  pe- 
rintöä, ja  siksipä  Aleksanteri  I:n  niin  hyvin  kuin  Nikolai  I:n  ohjelma  on 
voinut  samoihin  perustuslakeihin  soveltua.  Jos  valistuneitten  keisarien  myötä- 
vaikutuksella sittemmin  onkin  saatu  monta  epäselvää  määräystä  selvitetyksi, 
joko  käytännössä  tahi  lakimuutosten  kautta,  niin  Yhdistys-  ja  vakuuskirjan 
ensimäinen  kohta  kuitenkin  yhä  vielä  on  voimassa,  joten  valtakunnan  hoi- 
toon kuuluvat  asiat  osaksi  toimitetaan  sillä  tavalla  kuin  hallitsija  »hyödylli- 
simmäksi  näkee.» 

Kun  sen  lisäksi  Suomen  hallitsija  asuu  ulkopuolella  maan  rajoja,  ol- 
len jo  siitä  syystä,  saatikka  ylen  painavien  muitten  tehtäviensä  kautta,  estetty 
omistamasta  meidän  syrjäisen  maamme  asioille  tarkempaa  huolta,  niin  val- 
tioasiain  harkinta  tietysti  suhteellisesti  suuremmassa  määrässä  tulee  hallit- 
sijan neuvonantajista  riippuvaksi,  joitten  valitsemiseen  nähden  suuriruhtinaalla 
on  hyvin  suuri  valta.  Ja  neuvonantajain  vaikuttavaan  asemaan  pyrkii  sel- 
laisiakin, jotka  eivät  edes  ole  suomalaisia,  mutta  jotka  ovat  oikeutetut,  jopa 

velvollisetkin  Venäjän  etua  valvomaan,  ja  kun  Suomen  tärkeistä  asioista 
moni  on  Venäjänkin  etua  koskeva,  saapi  kysymys  siis  merkityksen,  jonka 
arveluttavasta  laadusta  meillä  suomalaisilla,  mihin  säätyyn  kuulummekin, 
mitä  muuten  ajattelemmekin,  ei  voi  olla  eikä  olekkaan  kuin  yksi  mieli. 

Senpä  tähden  hallitsijamuutos  meillä  on  tapaus,  joka  ylen  helposti, 
liioinkin  nykyaikana,  voi  käännekohdaksi  tulla  koko  meidän  valtiolliselle  elä- 
mällemme. Käänteen  se  ennen  on  tehnytkin.  Muistakaamme  vaan,  mitä 
hallitsijamuutokset  vuosina   1855  ja  1881  toivat  mukanaan. 

Mikäli  liikkuu  historiallisten  olojen  tahi  valtiotieteellisten  edellytysten  ' 
alalla,  sikäli  on  vankka  pohja  tarjona,  mutta  sitä  vaikeampi  on  hallitsija- 
vaihteen  hetkellä  arvostella  sen  vaikuttimen  merkitystä,  joka  on  uuden  hal- 
litsijan persoonallisessa  luonteessa  olemassa.  Perintöruhtinaan  asema  edellä- 
kävijäänsä on  itsessään  arkaluontoisimpia,  ja  tässä  tapauksessa  astuu  täyden 
vallan  käyttämiseen  nuori  ruhtinas,  joka  ei  edes  ole  sitä  ennen  ehtinyt  sa- 
nottavasti toimia  valtiollisella  alalla,  joten  ei  hänen  lähimmäisensäkään  tiedä 
millaisten  periaatteiden  palvelukseen  hän  aikoo  astua. 

Edellisestä  jo  selviää  mikä  merkitys  on  äsken  annetulla  hallitsijan- 
vakuutuksella,  joka  yli  koko  Suomen  maan  on  syystä  herättänyt  vilpitöntä 
iloa  ja  riemua. 

Perustuslain  ja  valtiotieteen  kannalta  tämä  tärkeä  valtakirja  ei  ole 
konstitutiivista  laatua,  toisin  sanoen:  uusia  oikeussuhteita  ei  sen  kautta  luoda. 
Sellainen  vakuutus  on  samalta  kannalta  arvosteltava  kuin  alamaisten  van- 
nottava uskollisuuden  vala.  Jos  alamainen  syystä  tahi  toisesta  ei  ole 
tullut  sellaista  valaa  vannoneeksi,  on  hän  sittenkin  velvoitettu  uskollisuuteen 
tuon  ikivanhan  periaatteen  mukaan,  että  valalla  sidotaan  »nuori  ja  vanha, 
syntymätön  ja  syntynyt,  vastustaja  tahi  ystävä,  poissaolevat  niin  hyvin  kuin 
saapuneet,  ne  jotka  valan  vannoivat  ja  uskollisuutta  lupasivat».  Aivan  sa- 
moin ruhtinaskin,  syntyperänsä  kautta  korkeaan  asemaansa  ja  suuriin  oikeuk- 
siinsa itsemäärättynä,  myöskin  samassa  on  saanut  painavat  velvollisuudet 
täytettäviksi :  oikeutta  ja  totuutta  vahvistaa,  rak£.staa  ja  varjella,  lakia  suo- 
jella sekä  hallita  perustuslain  mukaan.  Se  se  juuri  on  kehittyneen  valtio- 
laitoksen  tärkeimpiä  etuja  entisiin  aikoihin  verrattuna,  että  oikeuden  peri- 
aatteet seisovat  vakavina,  muuttumattomina  sukupolvien  vaihdellessa. 

Mutta  sitä  suurempi  merkitys  on  hallitsijavakuutuksella  siinä,  että  se 
on  ensimäinen  ilmaus  uuden  hallitsijan  mielenlaadusta  ja  käsityksestä,  että 
se  on  ohjelma,  minkä   mukaan  hän  aikoo  perustuslain  määräämien  rajojen 

sisällä  toimia.  Vilpittömällä  kiitollisuudella  muistellen  sitä  suoraa,  totuutta 
rakastavaa,  miehuullista  luonnetta,  sekä  sitä  rakkautta  Suomeen,  jotka  olivat 
Aleksanteri  III:n  tunnusmerkkejä,  Suomen  kansa  riemuitsee  toivossa,  että  hä- 
nen lähin  perillisensä  on  nämä  ominaisuudet  perinyt.  Edelleen  voimme  luot- 
taa siihen,  että  korkeassa  hallitsijahuoneessamme  periytyy  polvesta  polveen 
se  luottamus  Suomen  kansan  uskollisuuteen  ja  valtiolliseen  älyyn  sekä  se 
historiallisten  olojen  kunnioittaminen,  joka  on  ohjannut  edellisiä  hallitsijoita, 
helpottaen  heidän  huoltansa  Suomesta,  edistäen  heidän  työtänsä.  Ja  tämä 
varmuus  on  sanomattoman  tärkeä,  varsinkin  siihen  kiihkoon  ja  kiivauteen 
nähden,  jolla  muutamat  ovat  vaatineet  meidän  oikeuksiemme  sortoa. 

Täytyy  vähäväkistenkin  kansojen  samoin  kuin  lukuisainkin  luottaa  sii- 
hen, että  »on  Luoja  köyhälläkin,  vaivaisellakin  Jumala»,  joten  oma  toimi, 
oma  kunto  lopulta  on  se,  joka  tukevaa  tulevaisuutta  itselleen  rakentaa. 
Onpa  sitä  paitsi  tiedetty,  tunnettu,  että  vastoinkäymisen  kova  koulu  sekin 
on  tarpeen  kansan  voimien  herättämiseksi,  velttouden  poistamiseksi.  Mutta 
turvalliselta  tuntuu,  kun  rauhallisen,  häiritsemättömän  edistyksen  aika  toi- 
vottavasti on  edessämme. 


— \ywr®r\/\/\r»— 


Yliopistokysymyksiä. 


Maisterioppimme. 

Preussin  kansaa  on  sanottu  vältvääpelien  ja  kenraalien  kansaksi,  Tans- 
kaa juristien;  samaten  voipi  meistä  sanoa,  että  me  olemme  maisterien  (s.  o. 
ylioppilaitten,  maisterien,  tohtorien,  professorien)  kansa.  Ja  tämähän  onkin 
kansallemme  ominaista,  sehän  on  aina  tottunut  luottamaan  tiedon,  aatteen 
voimaan.  Tietäjät  sitä  ohjasivat  muinoin,  »isotietäjät»,  maisterit,  meidän 
päivinämme.  Maisterit  ne  luovat  kaunokirjallisuutemme,  ne  ne  toimittavat 
sanomalehtemme,  he  perustavat  ja  johtavat  taloudellisia  yrityksiämme,  he 
johtavat  eduskuntaamme  ja  toimittavat  siinä  enimmän  työn,  heitä  on  mei- 

dän  aikoinamme  kutsuttu  hallitukseemme  enemmän  kuin  ennen.  Ja  mikäli 
näin  läheltä  voi  päättää  ei  meillä  ole  ainakaan  viime  aikoihin  saakka  ollut 
valittamista  tästä  maisterien  johdosta,  niinkuin  Preussissa  kuulee  valitettavan 
vältvääpelien  ja  Tanskassa  juristien  yksipuolista  valtaa. 

Mutta  aikaapa  jo  meilläkin  tuntua  siltä,  kuin  ei  tuolla  «maisteri» - 
nimityksellä  enää  olisikaan  sitä  arvokasta,  rakastettua  kaikua,  mikä  sillä  on 
ollut.  Se  johtuu  luonnollisesti  osaksi  siitä,  että  korkeampi  kansalaissivistys 
jo  alkaa  levitä  muihinkin  kuin  maistereihin,  osaksi  myös  siitä,  että  nykyaika 
vaatii  kansaltamme  muutakin  kuin  nykyistä  maisterioppia. 

Toiseksi  luulen  olevan  syytä  nuorempien  sukupolvien  maistereissa 
itsessäänkin.  Siihen  viittaavat  mielestäni  monet  viime  aikojen  ilmiöt.  Niinpä 
kaunokirjallisuuttamme  ja  taidettamme  suuri  osa  nuorista  maistereistamme 
pitävät  täysin  tyydyttävinä,  kun  ne  muotonsa  puolesta  ovat  eteviä,  vaikka 
sisällys  olisikin  tyhjä  tahi  huono.  Sanomalehtemme  käyvät  yhteiskuntamme 
palveluksessa  köykäisiksi,  kuta  heikommin  ne  pystyvät  ohjaamaan  taloudel- 
lista edistymistämme,  toimittajat  kun  ovat  kirjallisuuden  ja  kieliriidan  aika- 
kaudelta. Useat  suuret  taloudelliset  yrityksemme  ovat  näyttäneet  verrattain 
epäedullisia  tulobia.  Eduskunnassamme  on  ainakin  osa  maistereistamme 
kovin  yksipuolisesti  tarrautunut  isänmaan  edistymiselle  vähäpätöisiin  muoto- 
kysymyksiin,  syrjäyttäen  niitten  vuoksi  tärkeitä  parannustöitä,  ja  tätä  aina- 
kin  osa  nuorista  maistereistamme  on  pitänyt  oivallisena  isänmaallisuutena. 

Siis  muotoa,  muodollisuutta  kaikkialla. 

Täytyy  siis  kysyä,  eikö  kansalaissivistyksemme  mahdollisesti  ole  vialla, 
yksipuolisesti  muodollinen,  vailla  reaalisia  tietoja,  semmoisia  aineksia,  joit- 
ten oppiminen  suoranaisemmin  hyödyttäisi  isänmaata. 

Sitä  valittavat  useat  yliopiston  opettajatkin,  syyttäen  tästä  etupäässä 
koulujamme.  Mutta  eiköhän  liene  syytä  itse  yliopistossammekin?  Sehän 
ensiksikin  ylioppilastutkinnon  kautta  ainakin  osaksi  määrää  koulujemme  toi- 
men.   Ja  sehän  kasvattaa  koulumaisterimmekin. 

Minkälaista  on  siis  se  maisterioppi,  jota  yliopistomme  viime  aikoina 
on  tarjonnut? 

Voidakseni  tähän  kysymykseen  vastata,  olen  ensiksikin  ottanut  selkoa 
siitä,  miten  filosoofisen  tiedekuntamme  historiallis-kielitieteellisen  osaston  opet- 
tajakunta on  tätä  nykyä  kokoonpantuna  ja  verrannut  vastaaviin  opettajis- 
toihin Saksan,  Ranskan  ja  Englannin  yliopistoissa.    Olen  laskenut  keskimaa- 

rän  Saksan  kaikkien  yliopistojen  opettajista  ^)  alla  mainituissa  aineissa  sen 
mukaan  mitä  luentoja  he  pitivät  talvilukukautena  1393  —  94,  samaten  keski- 
määrän Ranskan  Sorbonnen  ja  College  de  Franceen  opettajista  1890 — 91, 
sekä  niinikään  Englannin  Oxfordin  ja  Cambridgen  opettajista  v.  1880. 

Jo  ennen  kuin  lähden  esittämään  nuo  vertailevat  numerot,  tulee  mi- 
nun myöntää,  että  tämmöinen  numeroilla  vertaileminen  tässä  kohden  ei  voi 
tulla  oikein  tarkaksi,  koska  olot  eri  maissa  ovat  aivan  erilaiset.  Mutta  jon- 
kunlaista valaistusta  olen  kumminkin  luullut  tästä  lähtevän  käsillä  olevaan 
kysymykseen. 

Opettajia  (professoreita,  dosentteja,  lehtoreita)  oli  allamainituissa  aine- 
ryhmissä eri  maitten  yliopistoissa  seuraava  määrä: 

Toiseksi  olen  ottanut  selkoa  meillä  suoritetuista  filosofian  kandidaatti- 
tutkinnoista hist.-kielitieteellisessä  osastossa,  miten  ne  ovat  olleet  kokoon- 
pantuja aineitten  puolesta  eri  vuosina  aikakaudella  1881 — 1894.  En  ole 
huolinut  tehdä  laskuja  joka  eri  vuodelta,  koska  yleinen  suunta  jo  käynee 
ilmi  vähemmästäkin.  Alempana  oleva  taulu  osoittaa  siis,  kuinka  monta 
korkeampaa  ja  alhaisimpaa  arvolausetta  on  suoritettu  eri  aineissa  eri  vuosina. 


*)  Tämä  keskimäärän  laskeminen  ei  ole  täysin  oikeutettu,  kun  tiedämme,  että 
Saksassa  erotus  on  suuri  muutamien  pää-yliopistojen  ja  „maascutuyliopistojen"  välillä. 
Mutta  kun  meidän  yliopistoamme  ei  voi  täysin  verrata  kumpaseenkaan  luokkaan  ja  kun 
7o-luvut  eivät  näy  eroavan  sanottavasti  keskimäärästä,  en  ole  ottanut  tätä  erityisesti 
huomioon. 

•)  Tähän  olen  lukenut  myöskin  kotimaiset  kielet. 

Taalusta  saamme  siis  jo  ensi  katsauksella  sen  yleisvaikutuksen,  että 
filosofia,  estetiikka  ja  vanhat  kielet  ovat  täydellisesti  vallalla  kandidaattitut- 
kinnoissamme. Kuitenkin  on  aikakaudella  1881 — 1894  se  kehitys  näky- 
vissä, että  vanhat  kielet  ovat  väistymäisillään  syrjäasemaan  ja  niitten  sijalle 
ovat  elävät  kielet  pyrkineet.  Siis  kielistä  kieliin.  Toiseksi  näemme,  että 
historian  opinnotkin,  jotka  yleensä  ottavat  sangen  vähäisen  sijan  nykyisessä 
maisteriopissamme,  ei  täyttä  20  %,  ovat  vielä  viime  aikoina  olleet  vähene- 
mään päin.  Aikakaudella  1 881  — 1886  oli  21  %  suoritetuista  kandidaatti- 
tutkinnoista, joissa  ei  ollut  historiaa,  v.  1888 — 94  oli  tämä  luku  jo  kasva- 
nut 28%- 

Eri  opinnoista  tulemme  tässä  alempana  lähemmin  puhumaan  samalla  kuin 
koetamme  tehdä  selkoa  itse  opetuksen  laadusta  kussakin  aineessa  viimevuosina. 

Ensimäisestä  taulustamme  näemme  ensiksikin,  eii^  filosofia  opettaja- 
määrään  nähden  on  yliopistossamme  hyvin  edustettuna,  joskin  vähennämme 
siitä  ne  kaksi  opettajaa,  jotka  edustavat  pedagogiikkaa. 

Filosofian  opetus  taas,  joka  Snellmanin  aikana,  vaikka  hän  esittikin 
Hegelin  oppia,  kumminkin  vaikutti  tosi-elämään  ja  jossa  Rein  vielä  i88o- 
luvulla  esitti  luennoillaan  esim.  yhteiskuntaoppia  samaten  kuin  julkaisemas- 
saan Psykologiassa  aikamme  virtauksia,  on  viime  aikoina  esitetty  enimmäk- 
seen filosofian  historiaa  ja  metafysiikkaa  sekä  sen  lisäksi  pysytty  sellaisissa 
erityistutkimuksissa,  kuin  kokeellinen  sielutiede,  joka  lähenee  luonnontieteitä, 
sekä  avioliitto  vieraissa  villikansoissa,  joka  ainakin  yhtä  paljon  on  etnogra- 
fiaa tahi^  folklorea,  kuin  filosofiaa.  Nämä  tällaiset  tutkimukset,  olkootpa 
itsessään  kuinkakin  intressanteja,  eivät  voi  suuresti  vaikuttaa  kansamme  sivis- 
tykseen, eikä  nykyajan  suurten,  mieliä  jännittävien  kysymysten  selvittämiseen 
ja  ratkaisemiseen. 

Estetiikassa  meillä  on  tätä  nykyäkin  vielä  verrattain  paljo  opettajia, 
enemmän  kuin  suurissa  kulttuurimaissa.  Saksassa  tosin  luku  lähenee  mei- 
dän lukumäärää,  mutta  huomattavaa  on,  että  siihen  on  laskettu  myös  hy- 
vin moni  arkeologian  edustaja,  koska  nämä  liikkuivat  etupäässä  kreikan 
taidehistorian  alalla  ja  tutkivat  sitä  esteettiseltä  kannalta,  sekä  kansanrunou- 
den esittäjät.  Toiseksi  on  huomattavaa,  että  suuri  määrä  näitä  opettajia 
Saksassa  on  palkattomia  dosentteja,  jotka  varakkaina  harrastavat  tätä  ainetta. 
Ranskassa  ei  Sorbonnessa  ole  yhtään  opettajaa  ja  College  de  Francessa 
ainoastaan  yksi  estetiikassa.  Se  tulee  siitä,  että  tämä  Pariisin  yliopisto  on 
kokoonpantu  ei  ainoastaan  noista  kahdesta  korkeakoulusta,  jotka  molemmat 

jokseenkin  täydellisesti  vastaavat  m.  m.  meidän  hist.-fil.  osastoa,  vaan  sen 
lisäksi  useasta  erityis-korkeakoulusta  eri  aineissa,  niinkuin  taiteissa,  itäm. 
kielissä,  arkeologiassa,  j.  n.  e.  Tuossa  taiteitten  erityisopistossa  on  4 
opettajaa,  joista  ainoastaan  yksi  edustaa  estetiikkaa  ja  taidehistoriaa,  muut 
arkeologiaa,  historiaa  ja  kirjallisuushistoriaa.  Englannin  molemmissa  yllä- 
mainituissa yliopistoissa  oli  vaan  yksi  professori  estetiikassa. 

Eikä  ainoastaan  opettajamäärä,  vaan  myös  suoritettujen  tutkintojen 
luku  osoittaa,  että  estetiikka  on  meillä  viime  aikoihin  saakka  ollut  suhteelli- 
sesti paljon  suosittu.  Eikä  se  varemmin  ollutkaan  kummaa.  Uudesta  kir- 
jallisuudestahan yleisö  oli  tottunut  hakemaan  selvityksiä  niihin  aatteisiin, 
jotka  liikkuivat  aikakaudella.  Kotimaassamme  sitä  paitse  tuo  mahtava,  kaikki 
voimat  kysyvä  kansaUinen  liike  on  viime  aikoihin  saakka  ollut  melkein  yk- 
sinomaan kirjallinen.  Ja  Fredrik  Cygnaeus  oli  tulkitsemalla  Kalevalaa  ja 
Runebergiä  tehnyt  tämän  tieteen  kansalliseksi  meillä. 

Kummempaa  on  mielestäni,  että  yhä  vieläkin  esteettiset  opinnot  ovat 
meillä  niin  suuressa  määrässä  vallalla.  Aineen  nykyiset  opettajat  ovat  ni- 
mittäin verrattain  paljon  esittäneet  teoreettista  eli  n.  k.  »puhdasta»  este- 
tiikkaa, jonka  Euroopan  yliopistot  viime  vuosina  yhä  enemmän  ovat 
erottaneet  kirjallisuus-  ja  taidehistorian  opetuksesta,  niin  että  sitä  ei  enää 
näe  esim.  Ranskan  ja  Saksan  yliopistoissa  paljo  nimeksikään.  Ja  toiseksi 
meillä  kiijallisuuden  historiassa  pysytään  melkein  yksinomaan  ulkomaan  kir- 
jallisuudessa (aineen  vakinainen  edustaja  esim.  ei  ole  25  vuoteen  pitänyt 
yhtään  luentokurssia  kotimaan  kirjallisuudesta),  ja  kun  luentoluettelossa  mai- 
nitaan »uudemman  ajan  kirjallisuutta»,  niin  sillä  tarkoitetaan  1500 — 1700- 
lukujen  kirjallisuutta.  Ja  kuitenkaan  meidän  aikamme  ei  tätä  nykyä  ole 
autettu  pelkillä  estetiseeraamisilla;  siitä  enemmän  alempana. 

Sama  on  asian  laita  useassa  kohden  myöskin  mitä  tulee  klassillisten 
kielten  opetukseen  yliopistossamme.  Niitä  ovat  ylioppilaamme  harjoittaneet 
suhteellisesti  paljon,  vaikka  opettajat  ovat  melkein  liiaksi  yksipuolisesti  esit- 
tännet  muoto-  ja  kielioppia,  syrjäyttäen  suureksi  osaksi  kirjallishistoriallisen, 
ja  tykkänään  klassillisen  aikakauden  yhteiskunnallisen  puolen,  jotka  ainakin 
luentoaineitten  luetteloista  päättäen  kaikissa  kulttuurimaissa  ovat  saaneet 
verrattain  runsaan  sijan  opetuksessa  ja  tutkimuksissa. 

Ja  tuo  vallalla  oleva  muoto-  ja  kielioppisuunta  on  ollut  tavallansa 
elinvoimainen,  saaden  aikaan  viime  vuosina  pitkän  jonon  sellaisia  väitös- 
kirjoja   kuin    De  participiis  priscae  latinitatis  qvaestiones  syntacticae;  De 

praedpuarum  praepositionum  loci  usu  Lucretiano;  De  praepositionum 
in    Aristotelis    polidcis    —    —    —   usu;   De    infinitivis  et  participiis  in 

inscriptionibus  dialectorunr)  Graecarum — \  De  genitivi  apud  Plau- 

tum  usu;  De  gerundiis  orationum  Ciceronis. 

Että  nämä  tämmöiset  tieteelliset  työt  eivät  ylipäänsä  lähtene  kovin 
suuresta  tieteellisestä  harrastuksesta,  voinee  päättää  siitä,  että  vaikka  noita 
väitöskirjoja  on  viime  aikoina  tehty  useampia,  ei  yksikään  niiden  tekijöistä 
ole  antautunut  dosentin  uhrauksia  kysyvään  toimeen,  vaan  tämän  väitöskir- 
jansa sekä  omituisen  koululain  ^rn  nojalla  hankkineet  itselleen  lehtorinvir- 
^oja,  syrjäyttämällä  ehkä  eteviäkin  pedagoogeja,  joiUa  ei  ole  ollut  tilaisuutta 
laskea,  montako  kertaa  se  tahi  tuo  roomalainen  kirjailija  on  teoksissaan 
käyttänyt  jotakin  verbin  muotoa  datiivin  kanssa  tahi  ilman  datiivia. 

Ja  aikaapa  näyttää  siltä,  kuin  eivät  enää  muut  kohta  lukisikaan  latinaa, 
kuin  ne,  jotka  aikovat  latinan  opettajiksi.  Vaikka  tutkintojen  luku  on  ver- 
rattain hyvinkin  suuri  tässä  aineessa,  näemme  että  esim.  v.  1892 — 94 
79:stä  ainoastaan  8  oppilasta  on  alimpaa  korkeamman  arvolauseen  suoritta- 
nut. Että  tuo  latinan  approbaturien  luku  kasvaa  vuosi  vuodelta  melkein 
geometrisessa  progressioonissa,  el  merkitse  muuta  kuin  että  aineen  opettaja, 
ollen  etevä  pedagoogi,  on  osannut  sovittaa  opetuksen  aineessaan  ylioppi- 
laille erittäin  edullisella  tavalla.  Mutta  klassilliseksi  yliopistosivistykseksi  ei 
voine  kukaan  kutsua  sitä  kurssia,  jossa  pääasiana  ovat  Nipperdeyn  selitykset 
Cornelius  Nepokseen,  samaten  kuin  tuosta  ylempänä  luetellusta  De  usu- 
sarjastakaan  emme  voine  suuressa  määrässä  ammentaa  klassillisuuden  aika- 
kauden sivistystä. 

Sanskrit  ja  itämaiset  kielet  ovat  meillä  muihin  aineisiin  ja  kansamme 
varallisuuteen  ja  näitten  tieteitten  etäisyyteen  nähden  edustettuna  yliopistos- 
samme hyvinkin  tyydyttävästi,  ja  varsinkin  siihen  oppilaslukuun  katsoen, 
joka  tälle  alalle  antautuu.  Tässä  olisi  varmaankin  vähentämisen  varaa. 
Huomauttamista  ansaitsee  se,  että  suurissa  kulttuurimaissa  tämän  aineen 
opettajalukua  kohottaa  suuri  joukko  käytännöllisiä  kielenopettajia  (esim.  kii- 
nan, jaappanin,  persian  kielissä),  nähtävästi  itämailla  syntyneitä,  joilla  ei  ole 
tieteellinen  tarkoitus,  vaan  valtiollinen,  konsulien  opettaminen. 

Uudemmissa  eurooppalaisissa  kielissä  on  meillä  tätä  nykyä  sekä 
muihin  yliopistoihin  että  muihin  aineisiin  verraten  suhteeton  määrä  opetta- 
jia, lähes  puolet  koko  yliopistomme  opettajistosta.  Tässä  ei  voi  olla  kysy- 
mystäkään   asettaa    vaatimukset    meillä    muitten    kuUtuurikansojen  mukaan 

koska  esim.  EDglannin  yliopistot  tässä  kohden  ovat  aivan  vanhanaikuisella 
kannalla  ja  sitä  paitse  meidän  asemamme  ja  olomme  vaativat  meillä  enem- 
män kuin  muualla  elävien  kielten  oppimista.  Toiseksi  meidän  tulee  pitää 
kunnianasianamme  edustaa  mahdollisimman  etevällä  ja  voimakkaaUa  tavalla 
Suomen  sekä  sen  heimokansojen  kielen  ja  kansanranouden  tutkimista.  Mutta 
joskin  nämät  näkökohdat  täysin  tyydytetään,  lienee  meillä  kumminkin  varaa 
vähentää  tämän  ryhmän  o^e,i\A}2Jukua,  vaikka  suotavaa  olisi,  että  joskus 
saataisiin  toinen  professorin  virka  n.  k.  uusissa  kielissä. 

Ensiksikin  yliopistomme  tätä  nykyä  tavalla  tahi  toisella  palkkaa  n.  k. 
»uusissa  kielissä»  yhden  y.  m.  professorin,  2  dosenttia  ja  4  lehtoria.  Tämä 
tietysti  on  oleva  tilapäistä,  koska  nuo  tieteelliset  opettajavoimat  ovat  niin 
vastikään  saatuja,  että  ei  ole  voinut  tulla  kysymystäkään  lehtorien  luvun 
vähentämisestä.  Mutta  se  on  oleva  läheisimmän  tulevaisuuden  asia.  Näit- 
ten virkojen  pysyttäminen  voisi  näet  olla  oikeutettu  ainoastaan  jos  tahdot- 
taisiin professorille  ja  dosenteille  varata  enemmän  aikaa  tieteelliseen  toi- 
mintaan. Mutta  mielestäni  ei  voi  olla  puhettakaan  siitä,  että  köyhän  Suomen 
yleisillä  varoilla  ruvettaisiin  suuremmassa  määrässä  kannattamaan  suurten 
kulttuurikansojen  kielitieteellisiä  tutkimuksia;  sen  täytyy  jäädä  meillä  etu- 
päässä yksityisten  varakkaitten  harrastajain  asiaksi,  jotka  tällä  tavoin  tahto- 
vat palvella  tiedettä  ja  isänmaataan.  Yliopiston  palkkaamien  professorien 
ja  dosenttien  täytyy  tässä  aineessa  etupäässä  antautua  opetukseen,  ja  sen 
kautta  ainakin  useimpien  lehtorien  virka  jääpi  työttömäksi,  niinkuin  asian- 
laita jo  osaksi  lieneekin. 

Toiseksi  lienee  Suomen  yliopisto  ainoa,  jonka  täytyy  palkata  erityisiä 
opettajia,  joitten  toimena  on  m.  m.  äidinkielen  oikein-kirjoittamisen  opetus  yli- 
oppilaille. Yliopiston  täytyy  yleisen  kansalaissivistyksemme  eduksi  ruveta 
asettamaan  korkeampia  vaatimuksia  tässä  suhteessa  kouluille,  niin  että  sen- 
kaltainen opetus  tulee  koulun  asiaksi.  Mutta  emme  voi  ymmärtää,  mikseivät 
suomen  ja*  ruotsinkielen  dosentit  voisi  toimittaa  sitä  työtä,  mikä  nyt  on 
lehtoreillamme.  Ei  se  olisi  kovin  rasittavaa  heille,  ja  luulisipa  sen  pienen 
lisätulon,  jonka  he  täten  voisivat  ansaita,  olevan  dosenteillemme  terve- 
tulleen.    Nämät  lehtorin  virat  ovat  siis  sangen  ylellisiä. 

Mitä  opetukseen  tulee,  niin  tieteellinen  opettaminen  n.  k.  »uusissa 
kielissä»  on  meillä  niin  nuori  ilmiö,  että  siitä  ei  paljo  tiedetä.  Mutta 
päättäen  uuden  professorimme  ohjelma-esitelmästä,  näyttää  siinä  terve,  elin- 
voimainen suunta  olevan  toivottavissa.     Hän  lausuu  näet  m.  m.: 

»Mutta  — jos    on    valittava,    niin    olen   jyrkästi  sitä  nriieltä, 

että  Danten,  Moli^ren  tahi  Shakespearen  tarkka  tutkiminen  on  paljo  suu- 
rempiarvoista, kuin  tarkka  syventyminen  johonkin  muinaisranskalaiseen  tahi 
anglosaksilaiseen  murteeseen».  Sekä  vielä:  »Kauvemmin  (yliopisto-opetuk- 
sessa) viipyä  Ranskan  ja  Saksan  keskiajan  kirjallisuudessa  ei  olisi  mielestäni 
asianmukaista,  vaikka  se  kylläkin  viehättäisi».  ^)  Nämä  otteet  kuvannevat 
jo,  mihin  suuntaan  tahdotaan  ohjata  uusien  kielien  opetusta  meillä,  ja  tämä 
on  mielestäni  sangen  onnellista. 

Muista  elävistä  kielistä  näemme  että  ruotsin  ja  venäjän  kielen  luke- 
minen yliopistossamme  on  viime  vuosina  enentynyt  verrattain  hyvinkin 
vilkkaasti. 

Sitä  vastoin  on  harrastus  Suomen  kieleen  kasvanut  mielestäni  suh- 
teellisesti vähän,  siihen  nähden  että  me  tällä  ajalla  olemme  saaneet  useam- 
pia opettajia  ja  tiede  tällä  alalla  on  tätä  nykyä  voimakkaampi  kuin  ennen. 
Tästä  ei  voitane  syyttää  yksinomaan  opetustakaan,  sillä  vaikkapa  omaa  kieltä 
tutkittaisiinkin  yksipuolisesti  muodollisessa  suhteessa,  niinkuin  viime  aikoina 
osaksi  on  tehty,  niin  tämä  kumminkin  tulee  aina  pysymään  elämää  lähem- 
pänä ja  vaikuttamaan  siihen  enemmän  kuin  jos  esim.  istutaan  laskemassa, 
montako  kertaa  a  on  muuttunut  o:ksi  tahi  u:ksi  niissä  sanoissa,  jotka  löyty- 
vät jossakin  vanhassa  skottilaisessa  käsikirjoituksessa. 

Tämä  Suomen  kielen  lukujen  vähäisyys  on  vaan  yksi  niitä  monia 
ilmiöitä,  jotka  osoittavat  mielestäni  yliopistomme  yksipuolisesti  muodollista 
ja  kosmopoliittista  suuntaa. 

Tulemme  sitten  historian  opetukseen.  Niinkuin  näkyy,  on  meillä 
tässä  aineessa  muihin  yliopistoihin  verraten  tarpeellinen  määrä  opettajia. 
Englanti  tekee  tässä  kohden  poikkeuksen,  mutta  tulee  ottaa  huomioon,  että 
Oxford  ja  Cambridge  eivät  olekaan  samanlaatuisia  yliopistoja  kuin  esim. 
Saksan  ja  Suomen,  ne  ovat  näet  ainoastaan  korkeakouluja  yleistä  kansa- 
laissivistystä  varten,  eikä  virka-  ja  ammattisivistystä.  Opetus  on  näet  jär- 
jestetty niin,  että  kaikki  ylioppilaat  ottavat  ensi  vuonna  yhteisen  pienemmän 
preliminääritutkinnon,  jossa  pääaineita  ovat  vanhat  kielet  ja  matematiikka. 
Sen  jälkeen  seuraa  korkeampi  tutkinto,  jota  saapi  ottaa  Oxfordin  yliopis- 
tossa   kolmessa    eri    ryhmässä,    klassillisten    kielten,    luonnontieteitten   tahi 


*)    Werner   Söderhjelm,   Moderna    spräk    och    deras  studium  i  Finland.     Helsin- 
gissä 1894. 


492  Hannes  Gebhard. 


historiallispoliittisten  tieteitten  alalta.  Historiallispoliittisessa  ryhmässä  on  tut- 
kinto suoritettava  seuraavissa  aineissa:  Englannin  historia,  Englannin,  Ranskan 
ja  Saksan  kirjallisuuden  historia,  kansantalous.  Englannin  oikeus  ja  rooma- 
lainen oikeus.  ^)  Vaikka  siis  meidän  vertailevassa  taulussamme  Englanti 
näyttää  huonosti  edustetulta  »poliittisissa*  aineissa,  ei  se  sitä  itse  asiassa  ole. 

Mutta  vaikka  opettajamäärämme  historiassa  kestää  vertailua  muitten 
maitten  rinnalla,  ei  se  sitä  tee  meidän  muihin  opetusaineisiin  verrattuna,  ja 
vielä  vähemmin  itse  opetukseen  nähden. 

Kun  tarkastamme  yliopistomme  luentoaineitten  luetteloa  viime  viideltä 
vuodelta,  niin  näemme  että  noin  20 — 30  luentosarjasta  historiassa  enemmän 
kuin  puolet  käsittävät  vanhaa  ja  keskiaikaa,  loput  alkavat  enimmäkseen 
1500 — 1 6oo-luvuilta,  ja  ainoastaan  yksi  luentosarja  on  pidetty  nimenomaa 
uusimmalta  ajalta.  Sen  sijaan  Saksassa  ja  Ranskassa  verrattain  useat  luento- 
aineet  käsittävät  uusinta  aikaa,  alkaen  mikä  v.  1789,  mikä  v.  181 5,  mikä 
V.  1848.  Ja  joskin  luennot  alkavat  varemmin,  niin  usea  sanoo  nimenomaa 
lukevansa  »bis  auf  die  Gegenwarti>,  nykyaikaan  saakka.  Erittäin  tahtoisin 
mainita  sen,  että  meillä  historian  professori  ottaa  esittääkseen  Kreikan  ja 
Rooman  historiaa,  jota  useassa  muussa  maassa  esittää  klassillisten  kielten 
edustaja.  Ja  tällehän  tämä  sopineekin  paremmin,  joka  omissa  tutkimuksis- 
saan on  ainetta  lähellä  ja  siis  voipi  sitä  esittää  elävämmin  ja  suuremmalla 
vakaumuksella,  kuin  se,  jonka  täytyy  enemmän  tahi  vähemmm  tyytyä  val- 
miisiin yhteensovittelemisiin  —  joita  oppilas  itsekin  voi  lukea. 

Ja  toiseksi  meillä  esitetään  luennoilla  tavallisesti  koko  historiaa,  etu- 
päässä poliittista,  jota  vastoin  muualla  näkee  paljon  luentosarjoja  erityis- 
aloilla, niinkuin  esim.  parlamentarismin  historiaa,  Saksan  kauppapolitiikan 
historiaa  nykyaikaan  saakka,  Preussin  lainsäädännön  ja  taloushistoriaa,  Sak- 
san kaupunkien  historiaa;  kauppa-  ja  koloniaaliteoriojen  historiaa  1800- 
luvulla,  Ranskan  maalaisolot  ja  kaupunkielämä  keskiajalla  j.  n.  e.  Tän- 
kaltaiset  aineen  supistamiset  saUivat  ensiksikin  luentosarjassa  seurata  asiain 
ja  aatteitten  kehitystä  pitemmällä  aikakaudella  ja  toiseksi  niissä  voi  luennon 
pitäjä  todellakin  tuoda  esiUe  paljon  semmoista,  jota  oppilas  ei  saa  oppi- 
kirjoistaan. Vihdoin  historian  opettajamme  lukemalla  tänkaltaisia  aineita 
jossakin    määrin    voisivat    täyttää  sitä  aukkoa,  mikä  meidän  korkeammassa 


*)  Oxford    University    examination  papers.     Second  public  Examination.     Pass 
school.  1881  Siv.  12-40. 

kansalaissivistyksessämme  on  olemassa,  kun  meillä  vielä  taloustieteen  opin- 
not filosofisessa  tiedekunnassa  vasta  ovat  aivan  alullaan.  Ja  varsin  omitui- 
nen onkin  se  sattuma,  että  melkein  kaikki  historian  opettajat  yliopistos- 
samme ovat  virkaansa  päästäkseen  tutkineet  taloushistoriaa,  mutta  viime 
viitenä  vuonna  ei  yksikään  ole  pitänyt  luentoja  tässä  haarassa. 

Että  historian  opetus  todella  kaipaa  korjausta  näkee  mielestäni  siitä- 
kin, että  tutkintojen  luku  tässä  aineessa  on  verrattain  pieni  ja  vieläpä  näyt- 
tää suhteellisesti  vähenneen  viime  aikoina.  Tähän  on  ensiksikin  syypäänä 
mielestäni  koko  tiedekunta,  joka  sallii  kaikenmoisia  aineyhdistämisiä.  En 
voi  näet  ymmärtää,  miten  ylioppilas  voi  tyydyttävällä  tavalla  suorittaa  kor- 
keimman arvolauseen  estetiikassa  tahi  filosofiassa,  jos  hänellä  ei  ole  enem- 
piä kuin  koulutiedot  historiassa.  Samaten  pitäisi  korkeimman  arvolauseen 
suomen  ja  suomensukuisissa  kielissä  vaatia  jotakin  arvolausetta  Pohjoismai- 
den historiassa.  Mutta  eiköhän  toiseksi  ainakin  yleisessä  historiassa  vaati- 
mukset liene  kovin  ankaria  muihin  aineisiin  verraten,  koska  tämä  tärkeä 
aine  näkyy  saaneen  niin  vähän  oppilaita?  Ja  vihdoin  saisivat  historian 
opettajat  mielestäni  ottaa  varteen  nykyisen  latinan  opettajan  opetusmetoodia. 
Latinan  approbaturi  on  näet  viime  aikoina  käynyt  jonkunlaiseksi  prelimi- 
nääriksi, jonka  melkein  kaikki  suorittavat.  Tämä  ei  niin  paljon  sen  vuoksi, 
että  vaatimukset  olisivat  tavattoman  pienet,  vaan  suureksi  osaksi  sen  vuoksi, 
että  tämän  approbaturin  saapi  suorittaa  jo  ensi  vuonna,  huolimatta  tenta- 
mina-ajasta,  ja  että  nuori  ylioppilas  tässä  aineessa  saapi  sitä  ohjausta,  jota 
hän  niin  hyvin  tarvitsee  muuttaessaan  koulupenkiltä  rajattomaan  vapauteen. 
Miksei  historiaakin  voisi  tehdä  tämmöiseksi  »preliminääriaineeksi»,  varsinkin 
kun  tiedetään,  että  Suomen  historialla  kouluissamme  on  verrattain  syrjä- 
asema  ja  kun  tämän  aineen  luulisi  voivan  viehättää  nuorta  ylioppilasta  pa- 
remmin kuin  Nipperdeyn  selitykset  Cornelius  Nepokseen.  ^) 

Yllä  oleva  selonteko  mielestäni  todistaa  suuressa  määrässä  oikeaksi  sen 
päätelmän,  minkä  alussa  teimme.  Yliopisto-opetus  historiallis-kielitieteellisessä 
osastossa  uuvuttaa  nuorisoamme  ylenpalttisilla  kielioppiluvuilla  ja  keskiaikais- 
ulkomaalaisella  viisaudella,  kasvattaen  yksipuolisesti  muodollisuus-sankareita, 
jotka    vieraantuvat    tosielämästä   ja    kotimaastaan.     Samaten  on  mielestäni 


*)  Tämä  kaikki  sillä  edellytyksellä,  että  tutkintomme  yleensä  pysytetään  nykyi- 
sellä kannallaan,  josta  voi  olla  eri  mieliä. 

käynyt  selväksii  että  meidän  yliopistollamnoe  olisi  tässä  kohden  paljon 
opittavaa  suurten  kulttuurimaitten  yliopistoilta. 

Eiköhän  tuo  liikanainen  vieras  n)uodollisuas  meidän  historiallis-kieli- 
tieteellisessä  osastossamme  ole  sekin  ollut  syynä  siihen  tosiasiaan,  että 
ylioppilaitten  luku  viime  vuosikymmenellä  on  siinä  ollut  suhteellisesti  vähe- 
nemään päin,  jota  vastoin  se  on  kasvanut  luonnontieteellisessä  osastossa 
ja  lakitieteellisessä  tiedekunnassa,  joissa  molemmissa  tutkimus  viime  aikoina 
on  liikkunut  kotimaan  ja  nykyisen  tosielämän  alalla. 

Siis  vähemmän  »muoto-oppia»,  enemmän  sisällystä  maisteriviisau- 
teemme! 

II. 

Taloustieteen  asema  yliopistossamme. 

Viime  aikojen  tärkeihin  kulttuurikysymyksiin  ei  enää  niinkuin  joku 
aika  sitten  haeta  vastausta  kaunokirjallisuudesta,  nykyajan  virtauksia  eivät 
siis  esteettiset  opinnot  eivätkä  myöskään  keskiajan  tutkimukset  voi  suuressa 
määrässä  selvittää.  Nykyajan  kysymyksistä  ovat  tärkeimmät  taloudelliset,  ja 
sen  vuoksi  taloustiede  viime  vuosina  on  suurissa  kulttuurimaissa  tullut  yhä 
tärkeämmäksi.  Esimerkkinä  tästä  huomattakoon,  että  Saksassa  viime  vuosi- 
kymmenellä yliopistojen  opcttajalukua  taloustieteessä  on  enennetty  verrattain 
suuressa  määrässä.     Niitä  oli  näet 

Vakinaisia     YlimSäräisiS        Dosent-         Yhteensä 
teja 

4  33 

4  33 

8  3» 

lo  49. 

Että  Ranskassakin  taloustieteelle  viime  vuosina  on  ruvettu  antamaan 
suuri  merkitys,  näkee  jo  siitäkin,  että  Acad^mie  des  sciences  morales  et 
politiques  jakoi  v.  1893  palkintonsa  tieteellisistä  julkaisuista  seuraavalla  tavalla: 

Taloustieteellisistä  n  palkintoa,  yhteensä  17,500  Fr. 

Filosoofisista  3         „  „  10,000    „ 

Lakitieteellisistä  3         „  „  7,000    „ 

Kielitieteellisistä  i         „  „  8,000    „ 


professoreita 

prof. 

V.   1863 

24 

5 

V.   1873 

22 

7 

V.   1881 

23 

7 

V.   1893 

28 

II 

Yliopistokysymyksiä.  495 


Vuosiksi  1894  — 1897  on  sama  akademia  julistanut  kilpakysymyksiä 
ja  niistä  palkintoja  seuraavat  määrät: 

Taloustieteessä  8  palkintoa,  yhteensä  32,300  Fr. 

Filosofiassa         9         „                „  23,000    „ 

Lakitieteessä       4         „                „  14,500    „ 

Historiassa         3         „                „  8,200    „ 

Miten  meillä  on  taloustieteen  opintojen  ja  tutkimusten? 

Jos  tämä  kysymys  olisi  tehty  sata  vuotta  varemmin,  niin  meidän  yliopis- 
tomme olisi  kestänyt  kunnialla  vertailun  muitten  maitten  yliopistojen  rinnalla. 
Suomen  yliopistossa  oli  näet  1700-luvulla  yhteen  aikaan  kaksikin  professoria 
talousopissa.  Ja  sen  lisäksi  tunnemme,  että  useammat  muutkin  professorit, 
vaikka  he  virkansa  puolesta  edustivatkin  taloustieteelle  vieraita  tutkimusaloja, 
ohjasivat  yliopistolukuja  ja  tutkimuksia  Suomen  taloudellisen  tilan  tuntemi- 
seen ja  parantamiseen.  Sitä  tekivät  historian,  klassillisten  kielten,  luonnontie- 
teitten,  jumaluusopin  professorit.  Ja  vaikka  heille  nykyajan  ammattioppi- 
neet  osaksi  oikeutetullakin  itsetuntoisuudella  kohottavat  olkapäitään,  niin 
tulee  heidän  kumminkin  ajatella,  että  koko  se  suuri  henkinen  edistyminen, 
mikä  viime  puolessa  vuosisadassa  on  tapahtunut  meillä  ja  josta  me  syyllä 
ylpeilemme,  olisi  ollut  mahdoton  ilman  sitä  taloudellista  parantamis-  ja 
uudistamistyötä,  joka  yliopiston  miesten  ohjaamana  tapahtui  meillä  viime 
vuosisadan  lopulla  ja  tämän  alulla. 

Kun  yliopisto  v.  1827  erosi  Turusta,  erosi  se  samalla  siitä  vilkkaasta 
taloudellisesta  harrastuksesta,  jonka  se  oli  pannut  vireille  ja  joka  vielä  jon- 
kun aikaa  elinvoimaisena  jatkui  Turussa.  Ja  tämä  ero  on  varmaankin  ollut 
vahingoksi  sekä  taloudelliselle  edistymisellemme  että  itse  yliopistollekin. 

Tätä  nykyä  yliopistomme  on  sekä  entisyyteensä  että  suurten  kulttiluri- 
maitten  yliopistoihin  verrattuna  sangen  takaperäisellä  kannalla  taloustieteen 
opettajamäärään  nähden.  Yliopistomme,  jonka  opettajaluku  useimmissa 
muissa  aineissa  täysin  kestää  vertailua  muitten  maitten  yliopistojen  rinnalla, 
ei  virallisesti  tunnusta  filosoofisessa  tiedekunnassa  yhtään  opettajaa  taloustie- 
teessä. Saksassa  ja  Englannissa  on  taloustieteessä  yhtä  monta  opettajaa 
kuin  estetiikassa,  Ranskassa  kaksi  kertaa  niin  monta.  Meillä  vasta  vuodesta 
1887  yksi  dosentti  tilastotieteessä,  joka  nauttii  epävarmaa  palkkiota  2,500 
markkaa,    samalla    kuin    esim.    estetiikan  opettajat  maksavat  18,500  ja  sa- 

maila  kuin  musiikki  ja  piirustuskio  ovat  edustettuna  vakinaisilla  3,600  mar- 
kan palkoilla,  vaikka  näillä  on  sitä  paitse  omat,  yleisillä  varoilla  ylläpide- 
tyt korkeakoulunsa. 

Kuinka  taloustiede  yliopistossamme  on  ollut  viime  aikoina  syrjässä, 
näkee  seuraavastakin.  Viime  vuosisadalla  sai  yliopistomme  kaksi  stipendi- 
rahastoa taloustieteen  tutkimista  varten,  (Ekestubben  ja  SegercranizinJ, 
joista  edellinen  määräsi,  että  »ei  kukaan  muu  kuin  se,  joka  tahtoo  harras- 
taa maan  taloutta  ja  sitä  tutkii»,  voi  ttilla  kysymykseen  stipendiä  annet- 
taessa, ja  jälkimäinen,  että  rahasto  on  käytettävä  »etupäässä  taloustieteen 
tutkimiseen  taipuvia  ylioppilaita  varten».  Tätä  nykyä  edellinen  on  annettu 
luonnontieteen  harjoittajille,  jälkimäinen  kenelle  hyvänsä,  joka  on  suoritta- 
nut stipcnditutkinnon. 

Että  meidän  yliopistossamme  kuitenkin  on  niitä,  jotka  täydellisesti 
käsittävät  tämän  vaillinaisuuden,  näkee  m.  m.  siitä,  että  v.  1886  tehtiin 
yritys  sen  poistamiseksi.  Kansantalouden  ja  kameraalioikeuden  professori 
lakitieteellisessä  tiedekunnassa  teki  näet  konsistorissa  sen  ehdotuksen,  että 
hist.*kielitieteelliseen  osastoon  asetettaisiin  professorinvirka  kansantaloustie- 
teessä. Mutta  tästä  tehtiin  —  kielikysymys,  niin  surkean-naurettavalta 
kuin  se  kuuluukin.  Tosiasia  on,  että  sekä  lakitieteellisessä  tiedekunnassa, 
että  hist.-kielitieteellisessä  osastossa,  joita  asiassa  kuulusteltiin,  poikkeuksetta 
ruotsinmieliset  äänestivät  sitä  vastaan,  suomenmieliset  sen  puolesta,  ja  kon- 
sistorissa tästä  säännöstä  ei  ollut  kuin  pari  poikkeusta,  olkootpa  asianrat- 
kaisijat  olleet  medisiinareita,  teoloogeja  tahi  luonnontutkijoita. 

Entäs  syyt? 

Hist.-kielitieteellisessä  osastossa  eräs  vastustaja  lausui  m.  m.:  »Tässä 
kysymyksessä  mielestäni  ei  saksalaisten  yliopistojen  esimerkkiä  pitäisi  syrjäyt- 
tää». Tämän  jälkeen  hän  mainitsee  että  Saksassa  Strassburgin,  VVUrzburgin, 
Tiibingenin  ja  Miinchenin  yliopistoissa  taloustiede  ei  ole  edustettuna  filosoofi- 
sessa,  vaan  valtiotieteellisessä  tiedekunnassa,  puhuu  sitten  Schweizin  ja  Itäval- 
lan yliopistoista,  joissa  mainittu  aine  hänen  tietojensa  mukaan  on  yhdistetyssä 
laki-  ja  valtiotieteellisessä  tiedekunnassa,  ja  päättää  sitten  tämän  nojalla: 
»Olot  Saksassa  eiväi  näy  siis  tätä  nykyä  kehittyvän  siihen  suuntaan,  että 
taloustiede  asetettaisiin  filosoofiseen  tiedekuntaan.» 

Mutta  tarkastakaammepa  noita  Saksan  yliopistoja.  Tätä  nykyä  on  kan- 
santaloustieteen edustajia  filosoofisessa  tiedekunnassa  Berlinin,  Bonnin,  Bres- 
laun,  Erlangenin,  Freiburgin,  Giessenin,  Göttingenin,  Greifswaldin,    Hallen, 

Heidelbergin,  JeDan,  Kielin,  Königsbergin,  Leipzigin,  Marburgin  ja  Rostockin 
yliopistoissa.  Ja  mitä  muihin  tulee,  niin  valtiotieteellinen  tiedekunta  Tti- 
bmgenissä  ja  MQnchenissä  kokoonpanonsa  puolesta  on  paljo  lähempänä 
muitten  yliopistojen  filosoofista  kuin  lakitieteellistä  tiedekuntaa,  käsittäen, 
paitse  taloustieteellisiä  oppihaaroja,  kulttuurihistoriaa,  tilastotiedettä,  maan- 
viljelystiedettä,  metsänhoitotiedettä.  Ainoastaan  Strassburgin  ja  VVurzburgin 
yliopistoissa  laki-  ja  valtiotieteet  ovat  yhdistettyinä. 

Ja  mitä  tulee  »olojen  kehittymiseen»  Saksan  yliopistoissa  viime  aikoina, 
jonka  mainittu  vastustaja  luulotteli  muka  käyvän  taloustieteen  opettajavir- 
koja  vähentävään  suuntaan,  niin  ylempänä  esittämämme  luvut  näyttänevät 
hänen  lauseensa  tässäkin  kohden  todellisuudesta  poikkeaviksi. 

Mitä  on  siis  ajatteleminen  tuon  tiedetxAehiNi  esityksestä?  Onko  se 
johtunut  tietojen  vai  tieteellisen  omantunnon  puutteesta? 

Toiseksi  mainittu  vastustaja  lausuu  taloustieteestä: 

»Näitten  tieteitten  teorialla  ja  historialla  ei  näy  olevan  sitä  luonnetta 
eikä  sitä  laajuutta,  että  ne  oikeuttaisivat  asettamaan  pysyvää,  vielä  vähem* 
min  vakinaista  professorinvirkaa  hist.-kielitieteellisessä  osastossa.» 

Tuommoinen  lausunto  yliopiston  miehen  suusta  parhaiten  todistaa, 
että  meidän  yleinen  kansalaissivistyksemme  ja  etenkin  taloustieteellinen 
sivistyksemme  on  vielä  alhaisella  kannalla.  Vähänkään  sivistyneempi  tietää 
varsin  hyvin,  että  juuri  filosoofisen  tiedekunnan  tieteet,  filosofia,  historia  ja 
tilastotiede  ovat  synnyttäneet  taloustieteen.  Ja  mitä  taloustieteen  laajuu- 
teen tulee,  niin  siinä  se  jo  tätä  nykyä  kestänee  kilpailua  minkä  tieteen 
kanssa  tahansa. 

Vihdoin  saamme  nähdä  tuon  vastustajan  arimman  syyn,  kun  hän  lo- 
pulla väittää,  että  uudet  kielet  ja  ruotsin  kielitiede  »ovat  arvoltaan  ja  laa- 
juudeltaan ainakin  yhdenveroiset  kuin  taloustiede  ja  opetukseen  ja  virka- 
miessivistykseen  nähden  paljoa  tärkeämmät  hist.-kielitieteelliselle  osastolle», 
jonka  vuoksi  näissä  aineissa  ennemmin  pitäisi  saada  vakinaisia  professorin- 
virkoja. 

Huomattakoon  johdonmukaisuutta  tämän  ja  edellisen  lausunnon  välillä! 

Viimeinen  syy  tuotiin  konsistorissakin  usein  esiin,  kun  asia  sinne 
joutui.  Mutta  kun  meillä  tänään  on  olemassa  uusissa  kielissä  i  professori, 
2  dosenttia  ja  4  lehtoria  ja  ruotsin  kielissä  i  professori,  i  dosentti  ja  i 
lehtori,  niin  luulisi  »virkamiessivistyksemmea  voivan  tyytyä  tähän,  kunnes 
taloustiedekin  on  saanut  vakinaisen  opettajan. 

Eräs  toinen  vastustaja  toi  esiin  sen  syyn,  että  koska  ei  ole  kysymys- 
täkään siitä,  että  taloustiede  poistettaisiin  lakitieteellisestä  tiedekunnasta, 
niin  voipi  historiallis-kielitieteellinen  osasto  olla  sitä  vailla.  Tämä  argu- 
mentti ei  ole  mielestäni  paljo  parempi,  kuin  jos  sanottaisiin,  että  koska 
taloustiedettä  yhä  opetetaan  herra  Hedengrenin  kauppakoulussa  ja  polytek- 
nikossa, niin  sitä  ei  tarvita  filosoolisessa  tiedekunnassamme.  Juristit  eivät 
liene  kummempia  ammattimiehiä,  kuin  kauppiaat  ja  teknikotkaan.  Mutta 
tässähän  ei  olekaan  kysymys  ammattisivistyksestä,  vaan  yleisestä  kansalais- 
sivistyksestä. 

Lakitieteellisessä  tiedekunnassa  taas  eräs  vastustaja  kyllä  myönsi,  että 
ne  tiedot,  jotka  silloin  hankittiin  talousopin  alalla  juridisessa  tiedekunnassa, 
olivat  useimmissa  tapauksissa  melkein  arvottomia,  kun  aineen  täytyy  olla 
sivuasiana,  sekä  että  lakitiede  ja  taloustiede  niin  hyvin  aineensa  kuin  me- 
toodinsa  puolesta  ovat  vieraita  toisilleen,  mutta  sittenkin  hän  vastusti  ta- 
loustieteen professorin  virkaa  hist.-kielitieteelliscen  osastoon,  ehdottaen,  että 
semmoinen  virka  asetettaisiin  itsenäiseksi  lakitieteelliseen  tiedekuntaan.  Ja 
kun  konsistorissa  asia  lopullisesti  ratkaistiin,  tapahtui  se  yhteydessä  sen 
kanssa,  että  päätettiin  hankkia  lakitieteelliseen  tiedekuntaan  kaksi  apulais- 
opettajaa, joista  toisen  tuli  edustaa  haUinto-oikeutta  ja  kansantaloutta,  ja 
tämän  kautta  luultiin  voitavan  tulla  toimeen  ilman  taloustieteen  edustajaa 
hist.-kieliticteellisessä  osastossa. 

Mutta  miten  on  käynyt? 

Tuo  uusi  apulaisopettaja  on  omissa  tutkinnoissaan  pysynyt  yksinomaa 
hallmto- oikeuden  alalla,  ja  tiedekuntansa  nimenomaa  lausumasta  tahdosta 
hän  ei  tule  ollenkaan  pitämään  luentoja  taloustieteessä.  Tämän  ohella 
tiedekunnan  professori  v.  1892 — 95  on  pitänyt  ainoastaan  yhden  luento- 
kurssin taloustieteessä,  pysyen  muuten  lakitieteen  alalla.  Ja  vihdoin  on 
tänä  vuonna  saatu  aikaan  uusi  tutkintojärjestelmä,  jonka  mukaan  taloustiede 
suuresta  tutkintoryhmästä  tykkänään  poistetaan. 

Näin  ollen  on  tositeossa  tapahtunut,  että  lakitieteellisestä  tiedekun- 
nasta taloustiede  on  poistunut  askel  askeleelta,  ja  että  siis  v.  1894  laki- 
tieteellisen tiedekunnan  oppilaitten  tiedot  talousopissa  arvatenkin  ovat  vielä 
»useammissa  tapauksissa»  kuin  v.  1886  »melkein  arvottomia»,  niinkuin 
niitä  silloin  jo  oman  tiedekunnan  professori  arvosteli. 

Eiköhän  nyt  olisi  siis  aika  ajatella,  miten  korjata  tämä  epäkohta,  ja 
eiköhän    se    ole    korjattava    siten,   että  meilläkin  niinkuin  yleensä  Saksassa 

lainopin  ylioppilaan  tulisi  preliminäärinä  filosoofisessa  tiedekunnassa  ensi 
vuoden  harjoittaa  m.  m.  taloustieteellisiä  opintoja? 

Huolimatta  tuosta  v.  1886  ilmestyneestä  ja  vieläpä  jälemminkin  nähtä- 
västä vastustuksesta  ovat  kumminkin  taloustieteelliset  opinnot  yliopistos- 
samme alkaneet  edistyä  vuosi  vuodelta.  Tuo  ylempänä  mainittu  tilastotieteen 
dosentti  on  näet  ainakin  viime  vuosina  käsittänyt  tehtävänsä  laajemmin, 
lukien  selvästi  taloustieteellisiä  aineita,  sellaisia  kuin  esim.:  pankkitoimesta; 
muutamista  yhteiskunnallis-valtioUisista  kysymyksistä  erittäin  kotimaisiin  oloi- 
hin katsoen;  Adam  Smithin  opista;  kauppapolitiikasta;  rikkauden  jakaantu- 
misesta. Vaikka  tämä  aine  alussa  oli  niin  outoa,  että  ani  harva,  pari  kolme 
henkilöä,  eks]ri  näille  luennoille,  on  se  viime  vuosina  jo  alkanut  vetää  puo- 
leensa suuremmassa  määrässä  kuulijoita.  Ja  vihdoin  ovat  viime  vuonna  ensi- 
maiset  ylioppilaat  pyytäneet  ja  saaneet  luvan  filosofian  kandidaattitutkinnos- 
saan suorittaa  arvolauseen  tässä  aineessa.  Tämä  kaikki  on  sitä  paitse 
tapahtunut  kaikessa  hiljaisuudessa,  ilman  että  asiasta  on  tehty  2—4  linja- 
rynnäkköä  vuodessa  kaikissa  pääkaupungin  lehdissä,  lentokirj oissa  y.  m., 
niinkuin  erään  toisen  opintohaaran  asiaa  on  ajettu. 

Edellisestä  käynee  jo  selville,  että  taloustieteen  opinnoitten  asema 
meidän  yliopistossamme  ei  ole  sopusoinnussa  muitten  opmtohaarojen  kanssa, 
ei  entisiin  oloihimme  eikä  ulkomaan  oloihin  verrattuna. 

Emmekö  siis  täällä  Suomessa  tarvitse  taloustiedettä,  ovatko  talou- 
delliset olomme  ja  taloudellinen  kehityksemme  viime  aikoina  olleet  niin 
tyydyttäviä,  että  niissä  ei  parannusta  kaivata? 

Päin  vastoin,  meidän  kehityksemme  on  jo  liian  kauvan  kulkenut  yksi- 
puolisesti kirjallis-esteettisillä  aloilla,  me  emme  voi  pitkän  päälle  ylläpitää 
ja  kehittää  henkistä  sivistystämme,  ellemme  ala  suuremmalla  huolella  kat- 
soa, mistä  me  saamme  jokapäiväisen  leipämme. 

Meillä  on  ensiksikin  velkaantunut  virkamiehistö  ja  tälle  alalle  pyrkivä 
liian  suuri  nuorukaisjoukko,  joka  yhä  vaan  on  velkaantumassa.  Meillä  on 
viime  vuosina  nähty  äkkiä  nousevan  suuria  yrityksiä  merenkulku-,  tehdas- 
ja  rahaliikettä  varten,  joista  usea  on  toiminut  verrattain  huonolla  menes- 
tyksellä. Suuri  osa  meidän  tilanomistaja-luokastamme  on  velkaantunut,  osaksi 
koronkiskurienkin  käsissä.  Meillä  on  suuri  torppariluokka,  jonka  tila  päivä 
päivältä  käypi  kireämmäksi,  ja  meillä  on  vihdoin  suuri  tilattoman  työväen 
luokka,  joka  työn  ja  oman  tuvan  puutteessa  kulkee  pois  maastamme,  alkaa 

tulla  kaupuDkeihimme  vallaDpitäjieo  rauhaa  häiritsemään,  tahi  —  näkee 
alituista  nälkää  salomaillamme. 

Taloudellinen  tilamme  kaipaa  siis  tieteellisiä  työvoimia  ja  taloustie- 
teellistä sivistystä,  ja  ensi  sijassa  kansamme  on  oikeutettu  kääntymään  yli- 
opistonsa puoleen,  niinkuin  se  jo  on  tehnytkin. 

Yliopiston  nuorison  tulee  meidän  saada  suuremmassa  määrässä  kuin 
tähän  saakka  kääntymään  tälle  alalle.  Sen  ei  pitäisikään  enää  olla  vai- 
keata, kun  tie  jo  on  avattu  ja  opetusta  tarjolla.  Ja  luulisipa  sen  olevan 
viehättävääkin,  sillä  taloustiede  se  jos  mikään  voi  perehdyttää  ylioppilasta 
aikamme  virtauksiin  sivistysmaissa,  ja  taloustiede  jos  mikään  voi  tätä  nykyä 
tehdä  hänet  kelvolliseksi  suoranaisesti  hyödyttämään  isänmaataan.  Eivät- 
köhän  vihdom  ne  nuoret  ylioppilaamme,  jotka  tätä  nykyä  alkavat  kylläytyä 
kaiken  maailman  kielioppeihin,  »keskiaikais-yläsaksalaiseen  lyriikkaan»,  »Sak- 
san historiaan  sachsilaisten,  salilaisten  ja  hohenstaufien  aikana»,  saisi  enem- 
män tyydytystä  jos  he  koettaisivat  perehtyä  aikamme  taloustieteeseen,  voi- 
dakseen sitä  sovittaa  Suomen  olojen  parantamiseen? 

Ja  jos  yliopiston  konsistorissa  yhäkin  ollaan  tylyjä  tätä  tiedettä  koh- 
taan, jopa  osaksi  kykenemättömiä  käsittämään  sen  merkitystä,  niin  lienee 
hallituksen  syytä  ryhtyä  taloustieteellisiä  tutkimuksia  erityisellä  huolella  edis- 
tämään, jakamalla  matkarahoja  ja  apurahoja  sen  harjoittajille  ja  myöskin 
hankkimalla  yliopistoon  vakinaisia  opettajapaikkoja. 

Emme  voi  käsittää,  miten  hallituksemme  tulevaisuudessa  voi  maal- 
lemme onnellisella  tavalla  ryhtyä  ratkaisemaan  niitä  suuria  taloudellisia 
kysymyksiä,  jotka  käyvät  meillä  päivä  päivältä  yhä  tärkeämmiksi,  jos  sillä 
ei  ole  taloustieteellisiä  tutkimuksia  ohjanaan.  Miten  se  voisi  tapahtua  meillä, 
kun  muut  varakkaammat  kansat  pitävät  terveelle  taloudelliselle  kehittymi- 
selleen välttämättömänä  nojautua  taloustieteen  tutkimuksiin? 


Lukijaan  on  mahdollisesti  käynyt  se  käsitys,  että  minä  yllä  olevalla 
esityksellä  eri  opetusaineista  ja  niiden  opetuksesta  yliopistossamme  tah- 
toisin polkea  muutamien  arvoa  toisten  eduksi.  Se  ei  suinkaan  ole  tarkoi- 
tukseni, vaikka  mielipiteeni  on,  että  taloustiede  tällä  hetkellä  välttämättö- 
mästi  vaatii  suurempaa  huomiota  puoleensa,  sen  vuoksi  että  sitä  kovin 
kauvan  ja  kovin  suuressa  määrässä  on  syrjäytetty  muitten  rinnalla. 

Päinvastoin  pidän  onnettomuutena  todellisen  klassillisen  sivistyksen 
selvää  häviämistä  yliopistoluvuistamme;  samaten  pidän  varsin  suotavana, 
että  elävien  kielten  ja  niitten  kirjallisuuden  opinnot  meillä  elpyvät  siitä 
lamaustilasta,  jossa  ne  ovat  olleet,  vaikka  täydestä  sydämmestä  yhdyn  pro- 
fessori Söderhjelmin  arvosteluihin  muinaisranskalaisten  ja  anglosaksilaisten 
murretutkimusten  arvosta  Suomen  kansalaissivistykselle;  vihdoin  kansamme 
esteettinen  sivistys  mielestäni  on  vielä  hyvinkin  puuttuvainen,  mutta  ensiksi- 
kin ei  se  pääse  paljo  kohoamaan  yksipuolisesti  teoreettisen  ja  muodollisen 
opetuksen  kautta,  ja  toiseksi  ei  voine  kukaan  olla  myöntämättä,  että  on 
luonnotonta,  että  ajalla,  joka  kaipaa  suuria  parannuksia  taloudellisella  alalla, 
yliopistomme  tarjoo  apuaan  taloustieteessä  ainoastaan  yhden  dosentin  kautta, 
samalla  kuin  sillä  on  3  opettajaa  kaunotieteessä. 

Olen  siis  vaan  tahtonut  saada  sanotuksi,  että  yliopistosivistyksemme 
tällä  hetkellä  on  kokoonpanoltaan  yksipuolinen. 

Ja  tämä  yksipuolinen  csteettis-kielitieteeUinen  yliopisto-opetus,  se  on 
ja  on  ollutkin  omiansa  vieroittamaan  nuorisoamme  kotimaisilta  tutkimus- 
aloilta. Mainitsimme  äsken  yliopistomme  työstä  viime  vuosisadan  lopulla 
ja  tämän  alulla.  Se  ei  ollut  ainoastaan  siitä  syystä  huomattava,  että  ta- 
loudellinen harrastus  silloin  oli  niin  suuri,  vaan  myös  siitä,  että  tutkimus 
oli  niin  yksinomaa  kotimainen,  sen  esineenä  kotimaan  historia,  kotimaan 
kieli,  kotimaan  kansatiede,  ja  ennen  kaikkea  kotimaan  talous.  Ja  huomat- 
tavaa on,  että  yliopistomme  silloin  sai  Euroopan  huomiota  puoleensa  suh- 
teellisesti enemmän  kuin  muulloin  ja  Suomen  kansan  rakkautta  ja  kunnioi- 
tusta suuremmassa  määrässä  kuin  koskaan  ennen  tahi  myöhemmin. 

Meillähän  on  nytkin  tosin  kyllä  olemassa  osa  nuorisoa,  joka  harrastaa 
kotimaista  tutkimusta,  mutta  toinen  osa,  ja  se  on  viime  aikoina  näyttänyt 
olevan  kasvamaan  päin,  kohottaa  halveksien  olkapäitään  kaikelle  kotimai- 
selle, luullen  sitä  korkeammaksi  tieteellisyydeksi,  joka  ajallisesti  ja  maan- 
tieteellisesti on  meitä  etäämpänä.  Ei  ole  harvinaista  kuulla  semmoista 
lausetta  nykyajan  maisterin  suusta,  että  hän  ei  ryhdy  kotimaisiin  aineisiin, 
koska  muka  ne  ovat  niin  »vähäpätöisiä»  (tarfliga!). 

Näitä  tänkaltaisia  varten  otettakoon  tähän  meidän  suurimman  »maiste- 
rimme»  sanoja  asiasta: 

»Teologia,  joka  ei  käsittele  oman  aikansa  hengellisiä  liikkeitä,  lääke- 
tieteellinen   teoria,   joka  ei  tarkoita  nykyajan  tauteja, —  yhteiskun- 

nallisia  laitoksia  ja  elämäDtapoja,  lakitiede,  joka  ei  käsittele  voimassa  olevia 
lakeja  —  ei  ole  tiedettä.  Vielä  helpompaa  on  käsittää,  että  tuommoioen 
tieto  on  opiskelevalle  nuorisolle  hyödytöntä,  jos  sitä  ei  ole  esitetty  sovitta- 
malla oman  maan  oloihin  —  toisin  sanoin,  jollei  se  sisällä  ymmärtävää 
käsitystä  näistä.  Mutta  vähemminkin  käytännölUsistä  tieteistä  täytyy  sanoa 
samaa.  Filosofia  esittää  enemmän  kuin  mikään  muu  tiede  kansan  tietoa, 
minkä  vuoksi  kansojen  filosoofinen  kirjallisuus  onkin  syyllä  luettu  kansallis- 
kirjaUisuuteen ;  historia  on  ensi  sijassa  isänmaan  historiaa  ja  juuri  oman 
maan  historiankirjoittaminen  se  on,  joka  tekee  suuret  historijoitsijat  taiteili- 
joiksi, ei  ainoastaan  tiedemiehiksi ;  jopa  kielitiedekin  tarkoittaa  tutkimuksena 
enemmän  tahi  vähemmän  selvästi  äidinkieltä  ja  sillä  on  opetusaineena  kas- 
vattava   arvonsa  siinä  määrässä  kuin  se  suoranaisesti  tarkoittaa  äidinkieltä; 

.    Luonnontieteet  ovat  yleisempiä  luonteeltaan;  —  —  —  mutta 

ne  ovat  ainakin  verrattain  arvottomia  maansa  yleiselle  sivistykselle,  jos  ei 
tämä  ole  kotimaisten  luonnontieteilijäin  tärkeimpänä  silmämääränä.  Mate- 
matiikka, puhdas  suurcticde,  on  ainoa,  jolla  on  kunnia  olla  kaikelle  kan- 
sallisuudelle väliäpitämätön.»  ^) 

Toiseksi  on  nykyajan  maisterien  suusta  usein  kuultu  moitteita  ja  hal- 
veksimisia niitä  tiedemiehiä  kohtaan,  jotka  eivät  pysy  yksinomaa  tie- 
teessään, vaan  vilkkaammin  ottavat  osaa  yhteiskunnalliseen  ja  valtiolliseen 
elämäämme.  Ajatelkoot  semmoiset,  mitä  Suomen  kansa  olisi,  jos  meidän 
tiedemiehistämme  esim.  Porthan  olisi  elinikänsä  julaissut  noita  De  usu-väi- 
töskirjoja,  Snellman  pysynyt  yksinomaa  metafyysisten  tutkimusten  alalla,  Yrjö- 
Koskinen  istunut  ikänsä  arkistojen  pölyssä? 

»Luostarikammio  ei  ole  enää  tiedemiehen  oikea  koti;  hänen  tulee 
hakea  yhteyttä  todellisen  elämän  kanssa  ja  niitten  kanssa,  jotka  siinä  ovat 
käytännöllisessä  toiminnassa;  niin,  hänen  tulee  koettaa  vaikuttaa  tähän  toi- 
mintaan määräämällä  sen  suuntaa  ja  päämäärää.  Hänen  tulee  tehdä  se 
ylipäänsä  siksi,  että  hänen  teorioillaan  tulee  olla  juurensa  todellisuudessa, 
ja  erittäinkin  sen  vuoksi,  että  hän  ticdcmiehyytcnsä  vuoksi  ci  suinkaan  ole 
lakannut  olemasta  maailman  ja  yhteiskunnan  jäsen.»  ^) 

»Korkeamman  sivistyksen  summa  ei  ole  missään  tapauksessa  tieteelli- 
nen kontemplatsiooni,  niinkuin  muutamat  filosoofit —  näkyvät  ajatte- 


*)  J.  V.  Snellman,  Samladc  skrifter  V,  siv.  184—18^5. 
')  J.  V.  Snellman,  Samladc  skrifler  V,  sjv.  183 

levao,  vaan  Jumalan  valtakuDnan  toteuttaminen,  johon  spekulatiivinen  mietti- 
minen kyllä  antaa  ohjeet,  mutta  jossa  tämä  miettiminen  ei  suinkaan  ole 
korkein  ja  lopullisin  aste.»  ^) 

Itäsuomalaisten  kansain  historian  alalta. 

i. 

Tsheremissit. 

Itä- Venäjän  laajoilla  aloilla  asuvain  heimolaistemme  olot  ovat  näihin 
saakka  olleet  suureksi  osaksi  selvittämättä.  Tosin  ovat  sekä  suomalaiset 
että  ulkomaalaiset,  varsinkin  unkarilaiset,  oppineet  viime  aikoina  kääntäneet 
huomionsa  näiden  kansojen  kieleen  ja  samalla  myöskin  levittäneet  Länsi- 
Eurooppaan  tietoa  heidän  omituisista  kansatieteellisistä  oloistaan  ja  tehneet 
jossakin  määrin  tunnetuiksi  heidän  pakanuuden  ajoista  säilyneet  uskonnolliset 
menonsa,  jotka  ehkä  ovat  vanhemmalla  ja  alkuperäisemmällä  kannalla,  kuin 
minkään  meidän  maanosassamme  elävän  kansan.  Heidän  historialliset  vai- 
heensa sitä  vastoin  ovat  olleet  melkein  kerrassaan  tuntemattomat.  Sillä 
alalla  suoritettu  tutkimustyö  on  pääasiallisesti  rajoittunut  muutamiin  lyhyempiin 
yksityisseikkoja  koskeviin  sanomalehti-  ja  aikakauskirja-kyhäelmiin  sekä  siellä 
täällä  tavattaviin  tilapäisiin  tiedonantoihin  niissä  venäläisissä  teoksissa,  joilla 
Itä- Venäjän  sekavaa  entisyyttä  on  koetettu  selvitellä.  Näitäkään  hajanaisia 
tietoja  ei  ole  täydellisesti  koottu  yhteen,  saatikka  tieteellisesti  pohdittu, 
jotenka  ne  ovat  olleet  ainoastaan  niiden  saatavissa,  jotka  laajemmalta  venä- 
läistä kirjallisuutta  tuntevat. 

Viime  vuosikymmenenä  on  kazanilainen  professori  /.  N,  Smirnov 
tällä  alalla  suorittanut  suurensuuntaisen  työn,  joka  ansaitsee  kaikkea  tunnus- 
tusta ja  itäsuomalaisten  kansain  entisyyden  selvittäjäin  huomiota.  Asuen 
melkein  näiden  kansojen  keskuudessa  on  Smirnov  vuosittain  liikkunut  hei- 
dän   asumusalallaan,    siten    tutustunut   heidän    nykyisiin    oloihinsa  ja  niistä 


*)  Adolf  Törneros,  Bref  och   dagboksanteckningar.     Tukholma  1891,  siv.  550. 

koettanut  niukkojen  historiallisten  tietojen,  kieli-  ja  kansatieteen  tulosten, 
paikannimien,  muinaistarujen  ynnä  muiden  käytettävinä  olevien  lähteiden 
avulla  muodostaa  kuvauksen  heidän  entisyydestänsäkin.  Hänen  ahkeran 
työnsä  tuloksina  on  jo  valmistunut  laajanpuoleiset  esitykset  tsheremisseistä, 
votjakeista  ja  permjakeista.  Mordvalaisia  koskeva  osa  on  myöskin  jo  osaksi 
saatavissa.  Kun  nämät  julkaisut  kuuluvat  suomalaisen  tieteen  alaan,  mutta 
vielä  lienevät  meidän  maassamme  jotenkin  vähän  tunnetut,  teemme,  mikäli 
se  tämän  aikakauskirjan  ahtaissa  rajoissa  on  mahdollista,  selon  niiden  sisäl- 
lyksestä. Luonnollisesti  alamme  silloin  tsheremisseistä,  joita  koskeva  julkaisu 
aikaisimmin  on  valmistunut.  ^) 

Tätä  nykyä  asuvat  tsheremissit,  kuten  tunnettu  on,  pääosaltaan  Volgan 
pohjoispuoleUa,  sen  ja  Vjatka-joen  välimailla,  alkaen  Kosmodemjanskin 
seuduilta  lännessä  Kazanin  tienoille  idässä  ja  pohjoisessa  ulottuen  Jaranskin 
ja  Urzhumin,  vieläpä  Malmyzhin  seuduille  saakka.  Vähempi  määrä  asuu  heitä 
Volgan  eteläpuolella  Sura-joen  suun  seuduilla.  Kolmannen  ryhmän  muo- 
dostavat ne  tsheremissit,  jotka  tätä  nykyä  asuvat  kauvempana  idässä  laajalla 
alalla  Jelabugan  ja  Sarapulin  piirikunnissa  Vjatkan  lääniä  sekä  Bjelajan 
ja  sen  syrjäjokien  varrella  Ufan  ja  Permin  lääneissä.    - 

Tämä  tsheremissien  hajaantuminen  pohjoiseen  ja  itään  on  tapahtunut 
vasta  verraten  myöhään.  Sitä  todistaa  jo  se  seikka,  että  Venäjän  vanhin 
kronikankirjoittaja  Nestor  sijoittaa  heidät  Volgan  eteläiselle  eli  n.  s.  vuori- 
rannalle,  alisen  Oka-joen  ympärille.  Nestorin  tiedonantoa  vahvistavat  kan- 
santarinat, sillä  niiden  mukaan  ovat  Volgan  niittyrannan  tsheremissit  muutta- 
neet nykyisille  asuinsijoillensa  vuorirannalta.  Sekin  seikka,  että  etäämpänä 
Volgasta  asuvat  tsheremissit  rukouksissaan  mainitsevat  Volga-nimen,  viittaa 
heidän  muinaisiin  eteläisempiin  asuinpaikkoihinsa,  sillä  tämän  nimen  esiyty- 
minen  ei  olisi  mahdollista,  jos  ei  kansa  kerran  olisi  mainitun  virran  lähei- 
syydessä asunut.  Volgan  eteläpuolella  onkin  säilynyt  muistoja  tsheremissien 
muinaisesta  sielläolosta.  Yli  koko  Nizhnij -Novgorodin  läänin,  vieläpä  Vla- 
dimirinkin läänin  itäosissa,  tavataan  näet  paikannimiä,  jotka  voidaan  selit- 
tää tshcremissinkielen  avulla.  Paitse  sitä  on  olemassa  kielellisiä  ja  kansa- 
tieteellisiä seikkoja  (esim.  naisten  puvussa),  jotka  viittaavat  mordvalaisten 
ja  tsheremissien  muinaisiin  läheisiin  kosketuksiin  ja  joita  ei  muuten  voitane 


*)  Teoksen  nimi  on:  H,  H,  CiKifpHO^i,  ^epeMHCEi.   HcTopHKO-3THorpa<j)HHecKill 
OHepRi.    KasaHL  1889. 

selittää,  kuin  olettamalla,  että  mainitut  kansat  kerran  ovat  olleet  naapureita 
ja  toistensa  vaikutuksen  alaisia. 

Näiden  seikkain  nojalla  pitää  Smirnov  aivan  varmana  asiana,  että 
tsheremissit  ennen  nykyisille  asuinsijoillensa  saapumista  ovat  asuneet  Volgan 
eteläpuolella  mordvalaisten  välittömässä  naapuruudessa.  Nestorin  tiedon- 
annon mukaan  on  Oka-joki  tähän  aikaan  ollut  heidän  läntisenä  rajanansa. 
Paikannimistä  päättäen  ulottui  heidän  eteläinen  rajansa  aina  mordvalais- 
alueeseen  saakka,  käyden  jotenkin  Rjazanin,  Tambovin,  Pensan  ja  Simbirskin 
läänien  keskiosain  kautta.     Itäisenä  rajana  taas  oli  Sura-joki. 

Näin  on  Smirnov  määrännyt  tsheremissien  aikuisimmat  asuinsijat  ja 
historialliselta  kannalta  ei  sitä  vastaan  mielestäni  ole  mitään  muistuttamista. 
Hänen  mielipidettänsä  päinvastoin  vahvistaa  se  seikka,  että  Jordanes  mai- 
nitsee Hermanarikin  gootilaisvaltaan  kuuluvana  myös  imniscaris  nimisen 
kansan,  joka  hänen  sekavassa  kansainluettelossaan  tavataan  heti  mordens- 
kansan  (mordvalaisten)  jäljessä.  Jos  tämä  imniscaris  tarkoittaa  tsheremissejä, 
niinkuin  useat  tutkijat  (Schafarik,  Zeuss,  MuUenhoff  y.  m.)  ovat  olettaneet, 
niin  on  heidän  riippuvaisuutensa  Hermanarikin  vallasta,  jonka  pääpaino  kai- 
keti oli  koko  kaukana  lounaassapäin  keskisen  Volgan  varrelta,  lisätodistus 
siihen,  että  heidän  asuinsijansa  suuren  kansainvaelluksen  ja  sen  jälkeisinä 
aikoina  ovat  olleet  likempänä  varsinaista  gootilaisalaa,  siis  etelämpänä 
kuin  tätä  nykyä. 

.  Milloinka  tsheremissit  muuttivat  pohjoiseenpäin,  on  niitä  kysymyksiä,  joi- 
hin ei  historia  voi  varmaa  vastausta  antaa.  Heidän  hajoamisensa  on  luulta- 
vasti tapahtunut  pitemmän  ajan  kuluessa.  Siihen  viittaa  jo  se  seikka,  että 
he  myöhemmin  esiyty vät  niin  laajalla  alalla  ja  asuvat  ryhmissä  pitkien  matko- 
jen päässä  toisistaan.  Ainoastaan  joitakin  ylimalkaisia  syitä  ja  ajanmää- 
räyksiä  heidän  hajoamiselleen  tarjoovat  muut  tapaukset  Keski- Venäjällä. 
Semmoisia  on  slaavilaisten  heimojen  leveneminen  pohjoiseen-  ja  itäänpäin. 
Sitäkään  ei  voida  vuosiluvuilla  määrätä,  mutta  varmaa  on,  että  Nestorin 
aikana,  siis  vuoden  iioo:n  paikoilla,  itäisimmät  näistä  heimoista  asuvat 
Dnjepr-virran  itäpuolella.  Silloin  ovat  jo  scverjanit  ja  vjatitshit  niin  kau- 
kana idässä,  että  heidän  asuinsijansa  ulottuvat  Oka-joen  läheisyyteen  saakka. 
Nämät  kansat  joutuivat  kosketuksiin  mordvalaisten  kanssa,  joidenka  siirty- 
minen Pohjoiseenpäin  taas  vaikutti  tsheremissien  hajoamisen.  Kun  Nizhnij- 
Novgorod  noin  i2  2o:n  paikoilla  perustetaan  Okan  suulle,  mainitaan  seu- 
dun asukkaina  nimenomaan  mordvalaiset.    Seuraavilla  vuosisadoilla  tietävät 

aikakirjat  kertoa  tuon  tuostakin  tämän  kaupungin  asukasten  ja  mordvalaisten 
keskinäisistä  taisteluista,  mutta  tsheremisseistä  ne  eivät  puhu  näiden  riitojen 
aikana  mitään.  Se  todistaa  selvästi,  että  tsheremissit  Xlllm  vuosisadan  alku- 
puolella jo  ovat  vanhoista  asuinmaistaan  luopuneet. 

Mordvalaisten  ahdistamina  tsheremissit  nyt  hajaantuivat,  siirtyen  osaksi 
Pohjoiseenpäin  Volgan  taakse,  osaksi  itään  Sura-joen  toiselle  puolelle. 
Pohjoiseen  siirtynyt  kansanosa  vetäytyi  vähitellen,  luultavasti  useamman 
vuosisadan  kuluessa,  yhä  kauvemmaksi  Volgasta,  nähtävästi  Unzha-  ja  Vjet- 
lugajokia  myöten,  saapuen  siten  ajan  oloon  keskisen  Vjatkan  varsille.  Huo- 
mattava on,  että  vielä  XIVillä  ja  XV:llä  vuosisadalla  tsheremissejä  asuu 
historiallisten  tietojen  mukaan  melkoinen  määrä  Kostroman  läänissä,  missä 
heidät  mainitaan  osallisina  Kostroman  ruhtinasten  ja  Galitshkin  välisissä  tais- 
teluissa. Kun  venäläinen  uudisasutus  levisi  näille  maille,  täytyi  heidän 
vetäytyä  itäpuolella  oleviin  erämaihin.  Ne,  jotka  niin  tekivät,  ovat  kan- 
sallisuutensa säilyttäneet.  Toiset  jäivät  venäläisten  siirtolaisten  keskuuteen 
ja  he  ovat  vähitellen  itsekin  venäläisiin  sulauneet.  Täten  ovat  siis  tshere- 
missit vuosisatojen  ajat  vaellettuansa  saapuneet  lännestäpäin  nykyisille  poh- 
joisille asuinsijoillensa. 

Itäiset  tsheremissit  taas  ovat  nykyisille  asuinmaillensa  kulkeuneet  Ka- 
zanin läänistä,  todennäköisesti  Ilet-joen  vartta.  Se  tapahtui  samaan  aikaan, 
joUoinka  tatarit  ottivat  Kazanin  seudut  haltuunsa.  Tsheremissit  kutsuvat  näet 
tatareja  ja  tshuvasseja  kumpiakin  samalla  nimellä  —  Suas.  Se  seikka  on 
niin  selitettävä,  että  tsheremissit  siirtyivät  Volgan  niittyrannalle,  oltuansa  en- 
nen jonkun  aikaa  tshuvassien  yhteydessä  ja  tutustuttuaan  samaan  aikaan  tata- 
reihinkin.  Siten  tuli  alkujaan  tshuvasseja  tarkoittava  nimi  heidän  kielessään 
merkitsemään  tatarejakin.  Tätä  tsheremissien  muuttamista  Volgan  niitty- 
puolelle  arvelee  Smirnov  kestäneen  XV:lle  vuosisadalle  saakka.  Kuitenkin 
jäi  heitä  joku  määrä  Volgan  eteläpuolellekin.  Vielä  XVI:n  vuosisadan 
edellisellä  puoliskolla  mainitaan  näet  tsheremissejä  yhdessä  tshuvassien  ja 
tatarien  kanssa  Svjag-joen  suun  seuduilla.  Siellä  he  esim.  v.  1546  anta- 
vat panttivankeja  alamaisuutensa  osoitteeksi  Moskovan  ruhtinaalle. 

Tehtyämme  täten  lyhyesti  selon  niistä  vaelluksista,  joita  tsheremissit 
ennen  nykyisille  asuinsijoilleen  saapumistansa  ovat  tehneet,  mainitsemme 
muutaman  sanan  heidän  itsenäisyytensä  ajan  sivistysoloista.  Täydellistä 
kuvausta   niistä    emme  yritäkkään  antamaan,  vaan  rajoitamme  esityksemme 

yksinomaan  niihin  viittauksiin,  joita  kielitieteen  tulokset,  kansantarinat  ja  niu- 
kat historiaUiset  tiedot  antavat. 

Se  kuva,  joka  näiden  lähteiden  nojalla  saadaan  tsherenaissien  aikuisem- 
mista kansallisista  sivistysoloista,  ei  ole  heille  edullinen.  Kielitiede,  vaikka 
näillä  aloilla  vielä  vaillinaisesti  viljelty,  todistaa  näet,  että  ne  sivistysvai- 
kutukset,  jotka  tsheremissit  historiallisena  aikana  ovat  ulkoapäin,  varsinkin 
turkkilaisten  kansain  puolelta,  vastaanottaneet,  ovat  olleet  erittäin  monipuoli- 
set. Niistä  päättäen  ovat  suomalais-turkkilaiset  kosketukset  täällä  idässä, 
vaikka  ijältänsä  paljoa  myöhemmät,  suomalaisten  kansain  kehitykselle  ver- 
rattavat siihen  suurensuuntaiseen  sivistysvirtaukseen,  mikä  gootilaisen  vaiku- 
tuksen aikana  lännessä  käypi  läpi  kaikkien  länsisuomalaisten  kansain.  Tä- 
män turkkilaisen  sivistysvaikutukseu  viimeisinä  edustajina  XIV:ltä  vuosisadalta 
alkaen  ovat  tatarit.  Maantieteellisen  asemansa  vuoksi  he  pääasiallisesti 
vaikuttivat  itäisiin  tsheremisseihin.  Tosin  olivat  läntisetkin  heidän  valtansa 
alaisia,  mutta  joutuivat  varsinaisiin  kosketuksiin  heidän  kanssaan  kuitenkin 
vaan  etusijassa  sotaisten  yritysten  kautta.  Tsheremissinkielessä  on  runsaasti 
tatarilaisia  lainasanoja,  mutta  paitse  niitä  tavataan  sen  sekä  läntisissä  että 
itämurteissa  paljon  vanhempiakin  turkinkielisiä  lainoja.  Ne  ovat  niiltä  ajoilta, 
jolloin  tsheremissit  eivät  vielä  olleet  eronneet  toisistaan,  ja  lähinnä  johdetta- 
vat tshuvassinkielestä.  Tätä  nykyä  eivät  tosin  tshuvassit  ole  korkeammalla, 
vaan  päinvastoin  osaksi  alhaisemmallakin  sivistyskannalla,  kuin  tsheremissit, 
mutta  Smirnov  väittää  heidän  ennen  olleen  sivistyneempiä  ja  yhtyy  sii- 
hen mielipiteeseen,  jonka  mukaan  mainittu  kansa  polveutuu  muinaisista 
bolgareista. 

Lainatuista  sivistyssanoista  päättäen  on  tämä  turkkilainen  (bolgarilai- 
nen)  vaikutus  tsheremisseihin  ollut  hyvinkin  suuri.  Sen  aikana  heidän  alku- 
peräinen kotansa  kehittyi  varsinaiseksi  ikkunoilla  ja  tulisijalla  varustetuksi 
tuvaksi,  sen  lähelle  rakennettiin  muita  huoneita  ja  koko  huoneryhmän  ym- 
pärille tehtiin  aitaus,  jossa  oli  portit  ja  veräjät.  Yhdessä  kohden  asuva 
tsheremissi  alkoi  elättää  itseänsä  karjanhoidolla,  tutustuen  hevosiin  ja  lam- 
paisiin, niittyihin  ja  laitumiin,  joissa  karjalaumat  hoidettiin  paimenten  avulla. 
Sellaisille  käsitteille,  kuin  tupa,  liesi,  räppänä,  kuoppa  (kellari),  sauna, 
läävä,  piha,  portti,  veräjä,  karja,  hevonen,  lammas,  niitty,  laidun,  lauma, 
paimen,  piimä,  juusto,  ovat  näet  tsheremissit  lainanneet  nimitykset  turkkilai- 
sista kielistä.  Maanviljelykseen  kuuluvia  käsitteitä  samoinkuin  useita  muita- 
kin kehittyneempää  elämää  osoittavia  tarveskaluja  lausuvat  sanat  ovat  niinikään 

turkinkiellsiä:  pelto,  aura,  viikate,  hanko,  kaura,  sarka,  raja,  heinä,  suova, 
olki,  lanta,  puutarha,  sipuli,  retikka,  omena,  liemi  1.  velli,  reki,  luokki,  siiat, 
suitset,  vitja,  nuora,  naula,  koukku,  penkki,  tuoli  y.  m.  Samasta  alkuläh- 
teestä ovat  kotoisin  kauppaan  kuuluvia  käsitteitä  lausuvat  sanat  (tori,  tavara, 
raha,  hinta,  voitto,  tappio,  rikas,  köyhä,  laina,  maksaa  j.  n.  e.)  samoinkuin 
useat  kehittyneempiä  yhteiskunnallisia  oloja  kuvaavien  käsitteiden  nimet: 
kylä,  kaupunki,  katu,  kansa,  perhe,  vapaus,  laki,  oikea,  väärä,  tuomari, 
päällikkö,  vero,  rangaista,  armahtaa  y.  m. 

Tsheremissien  alkuperäisistä  yhteiskunta-oloista  ei  ole  paljon  tietoja 
säilynyt.  Jonkun  verran  yhteiskunnallista  järjestystä  näyttää  heillä  kuitenkin 
muutamista  tilapäisistä  tiedoista  päättäen  olleen.  Sitä  todistaa  esim.  se, 
että  he  koko  kansan  puolesta  lähettävät  lähettiläitä  Iivana  IV:n  luokse  ja 
antavat  uskollisuutensa  merkiksi  panttivankeja.  Heimo-  ja  kyläkuntia  johti- 
vat jonkunlaiset  päälliköt,  jotka  vielä  myöhäisenä  historiallisena  aikana 
esiytyvät  sovittamassa  oman  kansansa  ja  venäläisten  välisiä  suhteita.  Vielä 
1500-luvun  lopulla  sanotaan  nimenomaan,  että  tsheremissit  lähettivät  Mosko- 
vaan »vanhimpansa»  sopimaan  heidän  ja  venäjänvallan  välisistä  asioista. 
Nämät  vanhimmat  olivat  luultavasti  jonkunlaisia  kotoisia  ruhtinaita,  joita 
Georgi  sanoo  tsheremisseillä  venäjänvallan  aikanakin  olleen  ja  joista  tarinat 
vielä  nytkin  tietävät  kertoa. 

Tällaisilla  ruhtinailla  näyttää  tsheremissien  itsenäisyyden  aikana  olleen 
suuri  valta  ja  laajat  maa-alat  hallussaan.  Merkillisimpiä  heistä  oli  tarinan 
mainitsema  Akpars,  jonka  alue  käsitti  koko  vuori-tsheremissien  maan  Sura- 
jokeen  saakka  ja  paitse  sitä  ulottui  Vjetlugan  varrellakin  oleviin  metsämai- 
hin. Hänen  piirinsä  on  suuruutensa  puolesta  verrattava  vähäiseen  venäläi- 
seen ruhtinaskuntaan.  Tällaisten  vanhimpien  mahtavuutta  kuvaa  se,  että  eräs 
heistä  Sabator,  tultuansa  löydetyn  aarteen  kautta  rikkaaksi,  saavutti  koti- 
kyläläistensä  kesken  sellaisen  mahtavuuden,  että  hän  saattoi  määrätä  heidät 
kaikki  tekemään  työtä  hänen  hyödyksensä.  Joka  ei  mielisuosiolla  tähän 
määräykseen  suostunut,  pantiin  jonkunlaiseen  jalkapuuhun  ja  pakotettiin 
siten  päällikön  käskyä  noudattamaan.  Kun  yhden  kylän  päällikkö  saattoi 
menetellä  näin  omavaltaisesti,  niin  voidaan  olettaa,  että  laajempien  alueiden 
johtajilla  oli  vielä  suurempi  valta. 

Paitse  mainittuja  kansantarinoita  todistaa  tsheremissien  muinaisia  jär- 
jestettyjä yhteiskunnallisia  oloja  sekin,  että  on  ollut  kapinoita,  joihin  koko 
tsheremissiläisalue  on  yhtynyt.    Se  ei  aivan  kehittymättömissä  yhteiskunnalli- 

sissa  oloissa  olisi  ollut  mahdollista.  Muistoina  siitä  yhteydestä,  missä  eri 
heimot  eoDen  olivat  toisiinsa,  ovat  nyt  yhteiset  pyhät  paikat.  Eräs  lehto 
Urzhumin  piirikunnassa  on  esim.  uhripaikkana  4o:lle  kyläkunnalle.  Sinne 
kokoontuu  väkeä  Kazanin,  Vjatkan  ja  Ufan  lääneistä  saakka. 

Vertauskohtana  muinaisten  laajalle  ulottuvien  kapinain  toimeenpanosta 
on  se  tapa,  millä  kansa  vielä  meidän  vuosisadallamme  on  saatu  kokoontu- 
maan yhteisiä  uhrimenoja  viettämään.  Mainittakoon  tässä  yksi  esimerkki. 
V.  1828  näki  kaksi  tsheremissiä  unen,  jonka  mukaan  koko  kansan  piti  panna 
toimeen  yhteinen  jumalien  palvelus.  Heti  lähetettiin  9  miestä  tästä  sanaa 
viemään  muille  kansan  jäsenille.  Ne  samosivat  jalkaisin  koko  tsheremissi- 
läisalueen  läpi.  Määräaikana  saapui  sitten  uhripaikkaan  tsheremissejä  kai- 
kilta suunnilta,  sekä  Glazovin  piiristä  että  Ufan  ja  Orenburgin  lääneistä 
saakka.  Huomattava  on  tässä  se  tottelevaisuus,  millä  kaukaisintenkin  seu- 
tujen asukkaat  tällaista  käskyä  noudattavat.  Se  ei  voi  olla  seuraus  uhri- 
pappien  työstä,  sillä  mitään  sellaista  pysyväistä  virallista  säätyä  ei  tsheremis- 
seillä ole.  Tällaisessa  kuulijaisuudessa  lienee  lupa  nähdä  seuraus  muinaisista 
yhteiskunnallisista  oloista  niiltä  ajoilta,  jolloin  tsheremissit  vielä  olivat  ha- 
joamatta. SamaUa  tavalla  kuin  he  XIX:llä  vuosisadalla  kokoontuvat  yhtei- 
seen jumalanpalvelukseen,  he  XVI:lla  ja  XVII:Uä  vuosisadalla  nähtävästi 
nousivat  yhtenä  miehenä  kapinaan  venäläisiä  vastaan. 

Nekään  vähäiset  yhteiskunnallisen  ja  sivistyselämän  siemenet,  jotka 
tsheremissiläisessä  maailmassa  olivat  alkuperäisiä,  eivät  saaneet  vapaasti  ke- 
hittyä. Niinkuin  suomensukuisia  kansoja  yleensä  ovat  heitäkin  mahtavammat 
naapurit  joka  takolta  ahdistaneet  ja  tehneet  kansan  itsenäisen  kehittymisen 
mahdottomaksi.  Heidän  suhteensa  niihin  vieraisiin  kansoihin,  venäläisiin 
ja  tatareihin,  joidenka  ahdistamina  he  olivat  saaneet  siirtyä  pois  alkupe- 
räisiltä asuinsijoiltansa  ja  etsiä  turvaa  erämaiden  suojassa,  oli  jo  alusta  saakka 
sellainen,  että  itsenäisyydestä  ei  voinut  enää  olla  puhettakaan.  Kysymys 
koski  vaan  sitä,  kumpaanko,  venäläiseen  vaiko  tatarilaiseen,  valtaan  heidän 
oli  liittyminen.  XIV:llä  ja  XV:llä  vuosisadaUa  ei  tämä  valitseminen  ollut 
vaikea.  Heitä  läheisimmät  venäläiset  ruhtinaskunnat  olivat  pohjoisessa 
Vjatka  ja  lännessä  Nizhnij-Novgorod.  Kumpikin  niistä  oli  heikompi,  kuin 
etelässä  oleva  tatarilais valta,  jota  vahvistivat  kukistetut  bolgarit  ja  mord- 
valaiset. Tsheremissit  liittyivät  tatareihin  ja  taistelivat  yhdessä  heidän  kans- 
sansa lähes  kolme  vuosisataa  tunkeilevia  venäläisiä  vastaan.  Paitse  ulko- 
naisen voiman  mahtavam muutta  vaikutti  tähän  liittymiseen  jossakin  määrin 

ehkä  sivistysolojenkio  yhtäläisyys.  Jo  vanhoilla  asuinmaillansa  bolgarilais- 
vallan  aikana  tsheremissit  omistivat  kieleensä  jonkon  turkkilaisia  sanoja  ja 
tietämättään  jonkun  verran  uskonnollisen  maailmankatsannonkin  yhtäläisyyttä, 
mahdollisesti  islaminkin  ulkonaisia  juhlamenoja.  Myöhemmin  he  bolgarilais- 
vallan  raunioilla  tapasivat  kansan,  joka  puhui  vanhojen  bolgarien  sukulais- 
kieltä ja  joka  kukistamaltansa  kansalta  oli  omistanut  islamin  uskonkin. 
Tatarilaisvaltaan  liittyminen  merkitsi  siten  tsheremisseille  ainakin  jossakin 
määrin  heidän  entisen  volgantakaisen  elämänsä  jatkamista.  Sitävastoin  tiesi 
venäläisten   valtaan  antauminen  kerrassaan   vieraan  sivistyksen  omistamista. 

Tarkempia  tietoja  ei  ole  säilynyt  siitä,  missä  suhteessa  tsheremissit  oli- 
vat vallitsevan  tatareihin.  Muutamat  tiedot  XVI:lta  ja  XVII:ltä  vuosisadalta 
viittaavat  siihen,  että  heidän  siihen  aikaan  onnistui  ainakin  joksikin  osaksi 
säilyttää  entiset  yhteiskunnalliset  olonsa,  joissa  omantakeiselle  toiminnalle- 
kin jäi  jonkun  verran  sijaa.  Olemme  jo  ennen  huomauttaneet  sitä,  että 
heillä  vielä  tähän  aikaan  oli  omia  itsenäisyyden  ajoilta  säilyneitä  kansallisia 
ruhtinaitakin  eli  vanhimpia.  Heidän  ja  hallitsevan  kansan  läheistä  suhdetta 
todistaa  sekin,  että  tärinäin  mukaan  naimisiin  meno  oli  tavallinen  tatarilais- 
miesten  ja  tsheremissiläisnaisten  kesken.  Muuten  olivat  tsheremissit  tähän 
aikaan  velvoitetut  maksamaan  veroa  ja  asettamaan  sotaväkeä,  samoinkuin 
muutkin  heidän  asemassaan  olevat  kansat.  Ja  yleensä  todistavat  ne  niukat 
tiedot,  jotka  historia  heidän  vaiheistaan  tältä  ajalta  on  säilyttänyt,  että  he 
olivat  tämän  vallan  uskollisia  puolustajia  tunkevaa  venäläisyyttä  vastaan. 
V.  1455  he  esim.  asettavat  30,000  jalkamiestä  Iivana  III:tta  vastaan.  Va- 
sili III:n  aikana  he  vielä  ovat  tatarien  uskollisia  alamaisia.  He  taistele- 
vat esim.  venäläisten  kanssa  eräästä  linnoituksesta,  jonka  he  ovat  tehneet 
lähelle  Kazanin  kaupunkia.  Niinikään  vartioivat  he  Kazanin  ja  Nizhnij-Nov- 
gorodin  välistä  tietä  ja  tuottavat  venäläisille  päälliköille  tuntuvia  tappioita. 
V.  1530  kärsi  esim.  ruhtinas  Feodor  Obolenskij-Lopata  taistellessaan  tshere- 
missien kanssa  suuren  tappion,  menettäen  siinä  koko  kuormastonsa  ja 
70  tykkiä. 

Iivana  Julman  aikana  tämä  tsheremissien  ja  tatarien  välinen  hyvä 
suhde  muuttuu.  Kazanissa  syntyy  eripuraisuutta  ja  eri  puolueet  joutuvat 
riitaan  keskenänsä.  Luultavasti  tsheremissit  nyt  luopuivat  kazanilaisista. 
Ainakin  lähettävät  v.  1546  vuori-tsheremissit  lähetyskunnan  Moskovaan  ja 
lupaavat  auttaa  venäläistä  sotajoukkoa,  jos  se  ryntää  tatarien  maahan.  Sil- 
loin, lähtee    Iivana   Julman    toimesta  puheenalaisten  tsheremissien  maahan 

ruhtinas  AleksaDteri  Chorbatij  ja  ottaa  heiltä  loo  panttivankia  uskollisuuden 
vakuudeksi.  V.  1552,  Kazanin  valloituksen  vuonna,  joutuvat  vuori-tshere- 
missit lopullisesti  Moskovan  tsaarin  alammaisiksi.  Mutta  niitty-tsheremissit 
olivat  vielä  tatarien  puolella  ja  tekivät  paljon  vahinkoa  venäläisille  sota- 
joukoille, jotka  kulkivat  heidän  maansa  läpi  Galitshkista  Kazaniin.  He  tun- 
nustivat yhdessä  votjakkien  kanssa  Moskovan  ylivallan  ensi  kerran  Kazanin 
valloituksen  jälkeen,  joutuen  silloin  venäläisille  veronalaisiksi.  Tätä  val- 
lanalaisuutta ei  kuitenkaan  kestänyt  kauvan,  siUä  jo  v.  1553  kumpikin  mai- 
nituista kansoista  kieltäytyi  veroa  maksamasta.  Mjesha-joen  varrelle  yom 
virstan  päähän  Kazanista  he  tekivät  maalinnoituksen  ja  puolustautuivat  siinä 
vainoojiltansa.  Kapinoitsijat  saatiin  vasta  neljän  vuoden  kuluttua  kuulijai- 
suuteen  taivutetuiksi.  Se  oli  ensimäinen  niistä  monista  kapinoista,  joita 
tsheremissit  nyt  puolen  vuosisadan  kuluessa  ehtimiseen  tekevät  Venäjän  val- 
taa vastaan.  He  olivat  yhdessä  tatarien  ja  mordvalaisten  kanssa  liitossa 
Krimin  kaanin  kanssa,  aikoen  saattaa  Kazanin  hänen  haltuunsa.  Tähän 
apuun  luottaen  kaikki  tsheremissit  ynnä  muut  Itä- Venäjän  kansat  v.  1572 
luopuivat  Moskovan  vallasta.  Krimistä  odotettu  apu  jäi  kuitenkin  tulematta 
ja  kapinoitsijain  täytyi  laskea  aseensa,  kärsittyänsä  useita  kovia  tappioita. 
Kymmenen  vuoden  kuluttua  tsheremissit  taas  ryhtyivät  kapinaan.  Pysty- 
mättä heitä  omin  neuvoin  kukistamaan  kutsuivat  Kazanin  päälliköt  apu- 
joukkoja Moskovasta  ja  nyt  seurasi  tsheremissien  maan  uusi  säännöllinen 
valloitus.  Jokien  varrelle  rakennettiin  linnoituksia,  joilla  valloitettua  aluetta 
tarkoitettiin  suojella  vastaisilta  kapinoilta.  Näiden  toimenpiteiden  edulli- 
suus näyttäytyi  v.  1592,  jolloin  tsheremissit  taas  tarttuivat  aseisiin,  sillä  sil- 
loin saatiin  kapina  rajoitetuksi  i2:een  Volgan  niittyrannan  volostiin. 

Seuraavat  vuosikymmenet  ovat  yhtä  levottomia  tsheremissien  kuin  Ve- 
näjän historiassa  yleensä.  He  ovat  tähän  saakka  taistelleet  yleensä  Venä- 
jän valtaa  vastaan,  nyt  joutuvat  hekin  puoluetaistelujen  pyörteeseen  ja 
paljastavat  aseensa  milloin  minkin  vallanpyytäjän  puolesta.  Uupuneina  pit- 
källisistä taisteluista  ovat  he  vihdoin  1600-luvun  toisella  vuosikymmenellä 
tsaarin  uskollisia  alammaisia.  Heidän  vanhojen  kansallisten  jumaliensakin 
joukkoon  ilmaantuu  silloin  erityinen  tsaarillinen  jumala.  Myöhemmin  siirre- 
tään heitä  samoinkuin  muitakin  Itä- Venäjän  vieraita  kansoja  uudisasukkaina 
levittämään  Venäjän  valtaa  kaukaiseen  itään.  Siten  syntyy  tsheremissi- 
Iäisiä  kyliä  ylisen  Tshusova-joen  varrelle  sekä  Kungurin  ja  Ufan  piireihin. 
Pietari    Suuren    aikana    kutsutaan  heidät  säännölliseen  sotapalvelukseenkin. 

Syynä  siihen,  että  tsheremissit  puolen  vuosisadan  kuluessa  niin  usein 
tekevät  verisiä  kapinoita  venäläisiä  vastaan,  on  se,  että  ylivallan  vaihdos 
oli  heille  haitallinen.  Heidän  kotoiset  ruhtinaansa  häviävät  historiasta  ve- 
näläisen vallan  aikana.  Paitse  valtiollisen  vapauden  supistamista  vaikuttivat 
näihin  kapinoihin  myös  uuden  uskonnon  levittäminen,  raskaat  verot  ja  ve- 
näläisen vaikutuksen  levetessä  yhä  ahtaammiksi  käyvät  kotoiset  olot. 

Heti,  kun  venäläisten  valta  tsheremissien  kesken  oli  vakaantunut,  aljet- 
tiin  ajatella  heidän  kääntämistänsä  kristinuskoon.  Asiaa  koetettiin  sekä  sil- 
loin että  myöhemminkin  ajaa  rauhallisilla  keinoilla.  Jo  Iivana  Julman  anta- 
massa ohjesäännössä  Kazanin  arkkipiispalle  sanotaan  nimenomaan,  ettei 
ketään  saa  väkivallalla  kasteeseen  pakottaa.  Sama  määräys  uudistettiin 
myöhemmin  usein.  Kristillisyyteen  koetettiin  pakanoita  yleensä  taivuttaa 
ystävyydellä,  lahjoilla,  vapautuksella  veronmaksusta  pitemmäksi  tahi  lyhyem- 
mäksi ajaksi,  armoittamalla  rikoksellisia,  maaorjille  annetuilla  vapaudenlu- 
pauksilla  y.  m.  rauhallisilla  keinoilla.  Sanottavaa  menestystä  ei  näillä 
kääntämisyrityksillä  ollut  ennenkuin  Elisabet-keisarinnan  aikana,  jolloin 
yksinään  Kazanin  läänissä  100,000  pakanaa  kastettiin.  Kristillisyys  ei  kui- 
tenkaan painunut  pintaa  syvemmälle  eikä  kotoisten  jumalien  kunnioitus  silti 
lakannut,  vaikka  pyhä  risti  niiden  joukossa  sai  sijansa. 

Yhdessä  kristinuskon  levittämisen  kanssa  koetettiin  myös  lukutaitoa 
tsheremisseihin  istuttaa,  vaikka  sekin  työ  on  hitaasti  käynyt  eikä  vielä  mei- 
dänkään aikoinamme  toivotuille  perille  ehtinyt.  Asia  oli  puheena  jo  heti 
Kazanin  valloituksen  jälkeen,  mutta  näyttää  silloin  jääneen  paperille.  Ai- 
nakaan ei  koko  XVII:ltä  vuosisadalta  ole  minkäänlaisia  tietoja  kirjallisen 
sivistyksen  alkeidenkaan  levittämisestä  tsheremissien  keskuuteen.  Vasta  Pie- 
tari Suuren  aikana  koetettiin  valistuksen  ja  lukutaidon  asiaa  ajaa  muun 
muassa  siten,  että  kristinuskoon  kääntyneitä  nuorukaisia  kasvatettiin  kansansa 
papeiksi,  palkinnoita  annettiin  niille  vanhemmille  ja  lapsille,  jotka  osoittivat 
harrastavansa  valistuksen  levenemistä.  Viime  vuosisadan  edellisellä  puolis- 
kolla perustettiin  vihdoin  Itä-Venäjän  vierasheimoisten  kansain  eli  »inorod- 
sien»  keskuuteen  kouluja,  joissa  opetettiin  venäjänkieltä,  kirkonopin  pää- 
kappaleita  y.  m.  Niiden  opettajien  tuli  olla  oppilastensa  kieleen  perehty- 
neitä miehiä  ja  tarkoituksena  oli,  että  oppilaat  eivät  unohtaisi  äidinkieltänsä 
saavuttaessansa  venäjänkielen  taidon.  Yksi  tällainen  oppilaitos  sijoitettiin 
tsheremissienkin  maahan.  Nämät  koulut  hävisivät  pian  ja  sittemmin  aina 
Aleksanteri  II:n   aikoihin  asti  ei  inorodsien  sivistyttämistyötä  jatkettu.     Joi- 

takiD  heistä,  muiden  muassa  tsheremissejäkin,  kasvatettiin  papintoimeen 
hengellisissä  seminaareissa,  mutta  näiden  harvojen  sivistystä  saaneiden  mer- 
kitys koko  kansaan  nähden  oli  jotenkin  vähäinen.  Sekin  pieni  hengellinen 
kirjallisuus,  joka  heidän  kielellensä  on  käännetty,  on  syntynyt  vasta  tällä 
vuosisadalla. 

Sekä  uskonnon  että  opillisen  sivistyksen  levittämisessä  menettelivät 
venäläiset  siis  rauhallisella  tavalla.  Suomalaisten  kansain  entisille  oloille, 
varsinkin  heidän  isiltä  perityn  kansallisen  uskontonsa  tulevaisuudelle,  olivat 
tällaiset  hallituksen  toimenpiteet  yhdessä  muiden  seikkain  kanssa  kuitenkin 
vaarallisia  ja  saattoivat  varsinkin  venäjänvallan  ensi  aikoina  herättää  heissä 
tyytymättömyyttä  ja  vaikuttaa  kapinoitakin. 

Verotusseikoista  ei  ole  tarkempia  tietoja,  mutta  helppoja  ne  eivät 
näytä  maksajille  olleen.  Yksi  osa  kansasta  maksoi  veroa  luonnontuotteissa, 
toinen  oli  velvollinen  tekemään  sotapalvelusta.  Venäjänvallan  ensi  aikoina 
suoritettiin  vero  nahoissa,  joita  esim.  Kazanin  seudun  tsheremissit  XVILllä 
vuosisadalla  maksoivat  i  ruplan  4o:n  kopeekan  arvosta  hengeltä.  Kun 
tsheremissinkielessä  orava  ja  kopeekka  lausutaan  samalla  sanalla,  on  syytä 
olettaa,  että  veronmaksaja  sai  suorittaa  140  oravannahkaa  vuosittain.  Smir- 
nov laskee,  että  tämä  veronmäärä  teki  noin  35  %  metsästäjän  koko  vuo- 
tuisesta saaliista.  Myöhemmin  otettiin  verona  muitakin  luonnontuotteita: 
kaloja,  hunajaa  y.  m. 

Päästäksensä  vapaiksi  rasittavasta  veronmaksusta  pakeni  tsheremissejä 
joukoittain  erämaihin.  Sillä  tavalla  kulkeutui  heitä  XVII:llä  vuosisadalla 
Ufan  ja  Permin  lääneihinkin.  Maksuvelvollisuus  kävi  vaikeammaksi  sen 
kautta,  että  heidän  oikeutensa  hallituksen  toimesta  muutamissa  suhteissa 
tuntuvasti  rajoitettiin.  He  näet  eivät  saaneet  käydä  vapaasti  kauppaa  kau- 
pungeissa, jonka  vuoksi  he  joutuivat  enemmän  tahi  vähemmin  venäläisten 
keinottelijain  käsiin  tietämättä  edes  minkäarvoisia  heidän  tavaransa  olivat. 
Tällä  tavalla  heidän  edistymisensä  pysähtyi  ja  taloudellinen  tilansa  huononi. 
Venäläisen  uudisasutuksen  leveneminen  tsheremissien  maahan  tietysti  ei 
myöskään  voinut  olla  vanhoille  asukkaille  edullinen.  Uudet  tulijat  ottivat 
haltuunsa  laajat  alat  ja  loukkasivat  siten  seudun  entisten  asukasten  vanhoja 
oikeuksia.  Kun  virkamiehet  tämän  lisäksi  usein  menettelivät  väkivaltaisest 
oli  kansan  tila  hyvinkin  arveluttavalla  kannalla.  Hallitus  koki  kyllä  anta- 
millansa julistuksilla  väärinkäytöksiä  ehkäistä,  mutta  sortoa  tsheremissit  kui- 
tenkin   kärsivät  sekä  heidän  parissaan  elävien  virkamiesten  että   muidenkin 

venäläisten  puolelta.  V.  1822  annettiin  vihdoin  asetus,  jonka  mukaan 
tsheremissit  ja  muutkin  inorodsit  yhteiskunnallisessa  ja  taloudellisessa  suh- 
teessa joutuivat  samaan  asemaan  valtakunnan  muiden  asukasten  kanssa. 

Olen  vaan  maininnut  muutamia  kohtia  Smirnovin  runsasaineisen  kir- 
jan historiallisesta  sisällyksestä.  Paitse  sitä  kertoo  hän  laajasti  tsheremis- 
sien maan  laadusta,  perheoloista,  jumalaistarustosta,  kansanrunoudesta  y.  m. 

Toisella  kertaa  toivon  saavani  tilaisuutta  tehdä  lyhyen  selon  saman 
tutkijan  muista  Itä- Venäjällä  asuvia  heimolaisiamme  käsittelevistä  teoksista. 

A.  H.  Snellman. 


Kansalaiskoulujako  vai  vlrkamleskouluja? 


Niinkuin  olemme  nähneet,  niin  opettajat  viime  kokouksessaan  käsitteli- 
vät kysymyksiä  lukukausmaksuista  ja  kansakoulun  asemasta  pohjakouluna 
siltä  kannalta,  että  oppikoulumme  ovat  etupäässä  kansalaiskouluja.  Katso- 
kaamme nyt  missä  määrin  sama  käsitys  esiintyi  muista  kysymyksistä  kes- 
kusteltaessa. 

Jos  köyhille  on  annettava  sama  tilaisuus  koulukasvatukseen  kuin  rik- 
kaille, niin  kohtuus  samaten  vaatii,  että  kansalaiskoulussa  tyttöä  pidetään 
pojan  vertaisena.  Yksimielisesti  siis  kokouksen  tyttökouluosasto  vaati  laa- 
jempaa sivistystä  tytöille,  nimenomaan  siten  että  tyttökoulu  ja  jatkoopisto 
laajennettaisiin  kumpikin  yhdellä  luokalla. 

Merkillistä  kyllä  tuli  tässäkin  kysymyksessä  esille  näkökannan  eroa- 
vaisuus mitä  koulujen  tarkoitukseen  tulee.  Muutamat  tahtoivat,  että  tyttö- 
koulutkin suorastaan  valmistaisivat  oppilaitaan  ylioppilastutkintoa  varten; 
mutta  useimmat  vastustivat  sitä  ja  pitivät  päin  vastoin  suotavana,  että 
tyttökoulut  jäisivät  vapaiksi  tuosta  Damokleen  miekasta,  joka  riippuu  poika- 
koulujen  yli.  Sen  sijaan  lausuttiin  se  toivomus  että,  kun  tyttökoulut  eivät 
vie  yliopistoon,  niille  tyttökoulun  tai  jatkoopiston  käyneille  naisille,  jotka 
jonkun    valtiolyseon    kautta    pyrkivät   yliopistoon,  jollakin  tavalla  helpotet- 

täisiin  pääsö  lyseoon,  esim.  siten  ettei  heiltä  vaadittaisi  tutkintoa  niissä 
aineissa,  joissa  he  jo  ovat  suorittaneet  vastaavan  tutkinnon  tyttökoulussa  tai 
jatkoopistossa. 

Yleensä  opettajakokous  ei  juuri  näyttänyt  mieltyneen  tutkintoihin: 
vaadittiin  ylioppilastutkinnon  ja  julkisen  vuositutkinnon  poistamista  ja  muuta- 
missa muissa  kohden  opettajiUe  vapautta  jättää  tutkintoa  pitämättä. 

Tässä  kohden  opettajakunta  jo  osoitti,  että  se  panee  enemmän  arvoa 
opetuksen  sisällykseen,  kuin  semmoisiin  ulkonaisiin  tuloksiin,  jotka  tutkin- 
nossa tulevat  esille.  Mutta  muissakin  kohden  ilmestyi  se  katsantotapa,  että 
opetuksen  tulokset  ovat  enemmän  laadultaan  kuin  paljoudeltaan  punnittavat. 

Laveasti  keskusteltiin  esim.  kysymyksestä:  onko  kouluissamme  kylliksi 
huolta  pidetty  oppilaitten  siveellisestä  kasvatuksesta  ja  luonteenkehityk- 
sestä,  ja  mitä  sopisi  tämän  tarkoitusperän  edistämiseksi  tehdä? 

Keskustelun  alustaja,  rehtori  Strömborg,  lausui  siitä  monta  huomiota 
ansaitsevaa  sanaa.  Hän  paljasti  monta  heikkoutta  opettajain  suhteessa  oppi- 
laihin.  Opettajain  täytyy  usein,  varsinkin  pikkukaupungeissa,  antautua  yh- 
teiskunnallisten harrastusten  palvelukseen,  jotka,  vaikkapa  itsestään  hyviä, 
kuitenkin  liian  paljon  hajoittavat  heidän  voimiaan;  ja  se  levottomuus,  joka 
täten  syntyy  opettajassa,  vaikuttaa  tietysti  myöskin  luokkaan.  Välisti  taas 
eivät  opettajat  tarkasti  noudata  velvollisuuksiaan,  vaikka  heidän  pitäisi  pikku- 
asioissakin sitä  tehdä.  Alustaja  siis  vaati,  että  opettajat  pitäkööt  tieteellisiä 
harrastuksiaan  vireillä  ja  koettakoot  samassa  edistyä  koulutehtävissään.  Ja 
nuo  tehtävänsä  suorittakoot  opettajat  ankaralla  velvollisuudentunteella,  mutta 
samassa  lämpimällä  rakkaudella  oppilaita  kohtaan.  Siten  he  jo  esimerkil- 
lään ja  koko  esiintymistavallaan  vaikuttavat  kasvattavasti. 

Alustajan  jälkeen  monet  puhujat  lausuivat  mielipiteensä  samaan  suun- 
taan. Ja  toisiakin  kysymyksiä  käsiteltäessä  kuultiin  samallaisia  vaatimuksia, 
niin  esim.  kun  keskusteltiin  kouluopettajain  käytöllisestä  valmistuksesta, 
kouluprogrammeihin  otettavista  kirjoituksista,  rangaistuksista  kouluissa. 
Kaikkialla  keskustelu  perustui  siihen  käsitykseen,  että  opettajalla  on  ylevä 
tehtävä,  joka  vaatii  koko  hänen  personallisuutensa,  ja  että  tämä  tehtävä 
on  oppilaitten  kasvattaminen  kelpo  kansalaisiksi  ei  ainoastaan  vissin  tieto- 
määrän niihin  tyrkyttäminen. 

Niinkuin  jo  rehtori  Strömborg  huomautti,  niin  ei  näissä  vaatimuksissa 
ole  paljon  uutta.  Mutta  kun  opettajamme  tulevat  kokoon,  niin  on  hyvä 
että    semmoiset    periaatteet   lausutaan  julki,  ikäänkuin    uskontunnustuksena. 

Varmaan  tunne  siitä,  mitä  opettajakunta  näistä  seikoista  arvelee,  on  yksi- 
tyiselle opettajalle  hyödylliseksi  tueksi  hänen  edistymispyrinnöissään.  Ja 
koko  maallekin  voi  olla  hyödyllistä  tietää,  mitä  päämaalia  sen  opettaja- 
kunta itselleen  asettaa. 

Mutta  keskustelussa  siveellisestä  kasvatuksesta  lausuttiin  myöskin  peri- 
aate, joka  on  verrattain  uusi  meiUä  ja  joka,  jos  se  oikein  toteutetaan,  epäile- 
mättä tulee  antamaan  kouluopetuksellemme  aivan  uuden  muodon. 

Usein,  ja  varsinkin  ennen  aikaan,  on  käsitetty  koulun  siveellisesti  kas- 
vattavan vaikutuksen  perustuvan  pääasiallisesti  opettajain  ja  oppilaan  per- 
soonalliseen väliin,  koulun  järjestykseen  j.  m.  s.  Taikka  muutamia  oppi- 
aineita, esim.  uskontoa,  on  katsottu  siinä  kohden  erittäin  tehokkaiksi.  Toisella 
kannalla  oli  opettajakokouksessa  tri  Johnsson.  Yhtyen  alustajaan  hän  kui- 
tenkin tahtoi  hakea  pääsyyn  oppilaan  siveellisen  kasvatuksen  ja  kehityksen 
puutteeseen  siinä  tavassa,  jolla  opetetaan.  Käsitetään,  sanoi  hän,  liian 
yksipuolisesti  itse  opetuksen  tarkoitus.     Ja  hän  jatkoi: 

Minä  en  luule  opetuksen  tarkoituksena  olevan,  että  opetetaan  kaikkea  ulkoa, 
niin  että  jokainen  saisi  korkeimmat  arvosanat;  vaan  jos  tahdotaan  pitää  huolta  oppi- 
laitten siveellisestä  kasvatuksesta  ja  luonteen  kehityksestä,  niin  tulee  asettaa  opetuksen 
tarkoitus  paljoa  korkeammalle.  Opetuksen  tarkoitukseksi  tulee  asettaa  harrastus. 
Sillä  psykologia  opettaa,  että  tieto  herää  harrastuksesta  ja  harrastuksen  kautta  herää 
tunne.  Tämän  kautta  vaikutetaan  meidän  tekoihimme  ja  toimintaamme.  Minä  pyydän 
ettei  käsitetä  väärin  sitä,  kun  sanoin  harrnstuksen  herättämistä  kasvatuksen  ja  opetuk- 
sen tarkoitukseksi.  En  tarkoita  sitä,  että  oppilaassa  herätettäisiin  harrastusta  johonkin 
erityiseen  tieteen  piiriin,  esim.  kasvien  tutkimiseen,  vaikka  sekin  voi  olla  hyvä.  Har- 
rastuksella tarkoitan  sitä.  että  oppilaassa  herätetään  elävä  ja  lämmin  halu  tekemään 
työtä  ja  vaikuttamaan  suurissa  elämän  piireissä  niiden  tehtävien  täyttämiseen,  jotka 
kullakin  ihmisellä  on.  Minä  tarkoitan,  että  jokaisen  oppiaineen  tulee  tähdätä  siihen, 
että  oppilaassa  herää  harrastusta  vakavaan,  rehelliseen  ja  tieteelliseen  tyÖhAn,  että 
koetetaan  hänessä  herättää  harrastusta  tekemään  ty6tä  lähimmäisensä  hyväksi,  joka 
harrastus  saapi  suuremman  osoitteensa  isänmaan  rakkaudessa.  Lopuksi  tarkoitan,  että 
herätetään  oppilaassa  halua  sekä  elämässä  että  luonnossa  katsomaan  ylemmäksi,  hake- 
maan sen  ylipuolella  olevaa  elämän  ja  luonnon  herraa.  Jos  sillä  tavoin  herätämme 
näitä  yleisinhimillisiä  harrastuksia  oppilaissa,  niin  voi  opetus,  joka  kuitenkin  on  kou- 
lun tärkein  tehtävä,  todellakin  vaikuttaa  luonteenkehitykseen  ja  siveelliseen  kehitykseen. 
Tämän  saavuttamiseksi  soveltuvat  kaikki  oppiaineet.  Ei  ainoastaan  uskonto  eikä  luon- 
nonoppi, vaan  jok'ainoa  oppiaine  voi  siihen  antaa  lisänsä. 

Tämä  on  juuri  kansalaiskoulun  programmi:  eläviä  voimia  eikä  vaan 
tietoja,  sillä  »tiedot  semmoisina  kuolettavat»,  sanoi  tri  Johnsson  aivan 
oikein. 

Täteo  kysymys  opetustavasta  saapi  syvemmän  merkityksen.  Ei  ole 
isänmaalle  yhdentekevää,  opetetaanko  sen  lapsia  elähyttävällä  vai  kuoletta- 
valla tavalla.  Niin  kansalaiskouluaate  sai  kuin  saikin  jalansijaa  myöskin  eri 
oppiaineista  keskusteltaessa. 

Kotimaisten  kielten  osastossa  tuo  aate  oli  kerrassaan  johtavana. 
Tosin  ei  siitä  pöytäkirjassa  sanota  paljo  mitään,  ja  läsnäolijana  voin  to- 
distaa, ettei  siitä  paljon  puhuttukaan.  Mutta  syy  siihen  oli  se,  et^ä  osaston 
vaatimukset  olivat  niin  selviä  ja  luonnollisia,  ettei  kukaan  katsonut  tarpeelli- 
seksi niihin  tuhlata  sanoja.  Esitettiin  ponsilauseita  ja  yhdyttiin  niihin  yksi- 
mielisesti. Mutta  kaikessa  lyhykäisyydessään  nuo  ponsilauseet  ilman  kes- 
kustelua tarkoittavat  syvempää  kouluopetuksemme  uudistusta  kuin  muussa 
kohden  pitkät  esitelmät.     Ne  ovat  seuraavat: 

1.  On  aivan  välttämätöntä  saada  enemmän  tuntia  äidinkielelle,  ja 
osasto  uskaltaa  lausua  tämän  vaatimuksensa  sitä  rohkeammin,  koska  yleinen 
mielipide  opettajakokouksessa  näyttää  sitä  kannattavan.  (Rehtori  Strömborg 
oli  vaatinut  samaa,  ja  moni  muu  yht3myt  häneen). 

2.  Äidinkielen  opetuksessa  on  suurempi  sija  annettava  suulliselle  har- 
oitukselle  eli  esitykselle. 

3.  Erityisiä  äidinkielen  opettajavirkoja  pitäisi  mahdollisuuden  mu- 
kaan meidän  kouluihimme  asettaa. 

4.  Äidinkielen  opetuksessa  tulee  antaa  entistä  suurempi  merkitys 
kansalliskirjallisuuden  lukemiselle. 

5.  Suorasanaiselle  kirjallisuudelle  on  annettava  sama  arvo  opetuk- 
sessa kuin  runoudelle. 

6.  Selityksillä  varustettuja  koulupainoksia  etevimpien  kirjailijaimme 
teoksista  pitäisi  toimittaa. 

7.  Vastaisten  opettajain  käytöllinen  valmistus  maassamme  on  ny- 
kyään puutteellinen  siinä  kohden,  ettei  vastaiselle  kotimaisten  kielten  opetta- 
jalle ole  tarjona  mitään  opetusta  lausumisessa,  ja  varsinkin  semmoisessa 
kotimaisen  kirjallisuuden  analyysissä,  joka  on  välttämättömänä  ehtona  tyy- 
dyttävän lausumistaidon  saavuttamiseen. 

Mitä  tulee  toisen  kotimaisen  kielen  opetukseen,  vaadittiin  samaten 
kirjaUisuuden    lukemista    niin    paljon    kuin  mahdoUista,  sekä  lausuttiin  että 

toista  kotimaista  kieltä  on  jo  ensi  lukuvuoden  kuluessa  käytettävä  ope- 
tuskielenä. 

Eräs  tähän  kuuluva  kohta  oli  keskustelun  alaisena  kolmessa  eri  osas- 
tossa, ja  siitä  puhuttiin  täysistunnossakin.  Se  oli  voimassa  oleva  määräys 
että  isänmaan  ja  kirkon  historiaa  ylemmillä  luokilla  luetaan  toiseUa  kotimai- 
seUa  kielellä. 

Tämä  määräys  on  nähtävästi  kouluylihallituksen  lempilapsia.  Pu- 
heenjohtaja huomautti  siitä  erikseen  avauspuheessaan  ja  esitti  sen  suurta 
yhteiskunnallista  merkitystä.  Ainoastaan  siten,  että  sivistynyt  luokka  hyvin 
hallitsee  molempia  kotimaisia  kieliä,  voi  kieliriita  tulla  lopullisesti  ratkais- 
tuksi. Jos,  niinkuin  muutamat  opettajat  ovat  valittaneet,  itse  oppiaine  kär- 
sii siitä  että  sitä  esitetään  muulla  kuin  äidinkielellä,  niin  syy  siihen  puhujan 
mielestä  arvattavasti  on  se,  ettei  opetusta  ala-asteilla  ole  hoidettu  niin  käy- 
töUisesti  kuin  suotavaa  olisi. 

Historian  osastossa  samaten  ylitarkastaja  Frosterus  lämpimästi  puo- 
lusti nykyistä  määräystä,  ja  häneen  yhtyi  pari  muuta  puhujaa.  Mutta  muu- 
ten osasto  melkein  yksimielisesti  hylkäsi  isänmaan  historian  opettamisen 
toisella  kotimaisella  kielellä.  Aine  sanottiin  olevan  liian  tärkeä  tullaksensa, 
niinkuin  helposti  tapahtuu,  pelkäksi  kieliharjoituksen  esineeksi.  Ja  samaten 
teolooginen  osasto  yksimielisesti  vaati  kirkkohistorian  opettamista  äidin- 
kielellä. 

Ratkaisun  tässä  asiassa  pitäisi  oleman  helppo.  Jos  toista  kotimaista 
kieltä  ei  ala-asteilla  opeteta  kylliksi  käytöllisesti,  niin  epäilemättä  historia 
siitä  kärsii;  mutta  jos  mainittua  kieltä  taas  opetetaan  hyvin,  niin  ei  tarvitse 
sillä  kielellä  opettaa  historiaa.  Ja  kotimaisten  kielten  osasto  lausuikin  mieli- 
piteenään, että  nykyisellä  käytännöllisemmällä  opetustavalla  voisi  siinä  koh- 
den saavuttaa  tyydyttäviä  tuloksia. 

Vaan  jos  ei  tuosta  kyllin  liene,  niin  löytyy  toinen  hyvin  mukava  keino 
enentää  tuota  käytöUistä  taitoa:  annetaan  puheharjoituksiin  ne  tunnit,  jotka 
nyt  käytetään  kirkkohistorian  opetukseen.  Sillä  tämä  aine,  jos  mikään,  on 
virkamiesoppia.  Vastaiselle  teoloogille  se  voi  olla  hyödyllinen,  mutta  ta- 
vallisen kansalaisen  ei  ensinkään  tarvitse  tietää,  mitä  joskus  maailmassa 
ovat  uskoneet  semmoiset  ihmiset  kuin  Patripassiaanit,  Anomoiolaiset,  Anti- 
nomistit,  Adiaforistit,  Adoptianilaiset,  Semiareiolaiset  ja  Semipelagiaanit^ 
Monofysiitit  ja  Monotelistit,  Modalistit  ja  Monarkiaanit,  Synergistit  ja  Syn- 
kretistit  ja    runsaasti    pari    tusinaa  muita  -istejä,  -iittejä,  -aaneja  ja  -laisia. 

Tahi  mitä  luulette  oppilaan  ymmärtävän  siitä,  että  muutamat  saksalaiset 
opettajat  »vaihtoivat  abstraktisdeistisen  moralismin  fyysiUisestä  pantheismista 
anthropoloogiseksi  atheismiksi  kehittyvään  käsitykseen»?  Mitä  kansalainen 
tarvitsee  tietää  kirkon  vaiheista,  se  voi  varsin  hyvin  saada  paikkansa  ylei- 
sessä historiassa,  mutta  eri  aineena  kirkkohistoria  ei  kansalaiskouluun  kuulu. 

Olen  tosin  kuullut  sanottavan,  että  kirkkohistoria  on  hyödyllinen  vasta- 
painona semmoiselle  uskonnon  opetukselle,  jota  välisti  annetaan  kouluis- 
samme. Uskonnon  opettaja  voi  esittää  kirkon  dogmeja  niin  kuin  ne  suo- 
rastaan johtuisivat  raamatusta  ja  olisivat  ainoa  mahdollinen  uskonnollinen 
johtopäätös  siitä.  Silloin,  sanotaan,  voi  oUa  hyvä  että  oppilaat  kirkko- 
historiasta saavat  jonkunlaisen  enemmän  historiallisen  käsityksen  siitä  miten 
dogmit  ovat  synt3meet,  ja  moni  oppilas  tulee  siihen  päätökseenkin  että 
olivatpa  sen  tahi  tuon  »harhaopin»  tunnustajat  kuitenkin  hyvin  järkeviä 
ihmisiä. 

Mutta  jos  niin  on,  niin  sitä  enemmän  on  vaadittava  kirkkohistorian 
poistamista.  Jos  opettaja  esittää  kirkon  dogmeja  niin  yksipuolisesti  kuin 
sanotaan  hänen  voivan  tehdä,  niin  kirkkohistoria  hänen  käsissään  tulee 
lisäaseeksi  vaan,  jolla  hän  voi  ainakin  monen  oppilaan  mieleen  istuttaa 
suvaitsemattomuutta  ja  ylenkatsetta  toisin  ajattelevia  vastaan.  Mutta  jos 
tulos  ei  tulekaan  semmoiseksi,  kuin  tarkoitetaan,  jos  oppilaat  omin  päin 
ajattelevatkin  aivan  toista  kuin  opettaja  tahtoo  heitä  ajattelemaan,  niin  ei 
tämäkään  ole  hyvä.  Uskonnolliset  mielipiteet  tulevat  täten  perustumaan 
vaan  nuorison  vastaansanomishaluun.  Mutta  semmoinen  negatiivinen  tulos 
on  yhtä  vähän  tyydyttävä  kuin  se,  että  oppilaat  tulevat  suomenmielisibi 
vaan  siitä  syystä  että  ruotsinkiihkoinen  opettaja  sanoo  »Suomen  laulua» 
fennomaaniseksi  vesisopaksi. 

Mutta  kaikessa  tapauksessa  tämmöiset  mahdolliset  seuraukset  kirkko- 
historian opetuksesta  olisivat  voineet  antaa  kouluopettajakokouksen  teoloo- 
giselle  osastolle  paljon  miettimisen  aihetta.  Mutta  mainittu  osasto  yleensä, 
ainakin  pöytäkirjoista  päättäen,  ei  näy  ensinkään  epäilleen  nykyistä  ope- 
tustapaa. Keskusteltim  vaan  oppikirjoista,  ja  hyväksyttiin  kirkkohistoria, 
joka  sisältää  juuri  semmoista  kuin  äsken  olen  maininnut.  Ja  samaten  hy- 
väksyttiin Raamatun  historia,  jonka  ensi  sivulla  kerrotaan,  että  maailma 
luotiin  4000  vuotta  ennen  Kristuksen  syntymistä. 

Matemaattinen  osasto  oli  kuitenkin  koko  joukko  kriitillisempi.  Osas- 
ton pöytäkirjasta  käy  selville,  ettei  missään  matematiikan  haarassa  eikä  fy- 

silkassa  tätä  nykyä  löydy  täysin  sopivaa  oppikirjaa.  Mitä  taas  oppimäärään 
tulee,  niin  ehdotettiin  sen  sapistamista  klassillisissa  lyseoissa,  niin  että 
muan  muassa  aritmetiikasta  ja  stereometriiasta  jätettäisiin  pois  tarpeetto- 
mat yksityiskohdat,  ja  trigonometriia  kokonaan  suljettaisiin  pois  oppisuunni- 
telmasta. 

Tämä  ehdotus  tehtiin  kuitenkin  vaan  siitä  syystä,  että  kurssia  katsot- 
tiin liian  laveaksi  tuntimäärän  suhteen,  niin  ettei  sitä  ennätä  kyllin  perin- 
pohjaisesti suorittaa. 

Vaan  selvää  on,  että  kansalaiskouluaatteen  kannalta  katsoen  matema- 
tiikan opetus  sietäisi  paljon  suurempia  muutoksia.  Ensiksi  ulkonaisesti,  niin 
että  kurssia  vielä  enemmän  supistettaisiin.  Suurin  osa  geometriasta  ja  sa- 
maten algebran  korkeammat  asteet  ovat  pelkkää  virkamiesoppia.  Erityisiä 
tarkoituksia  varten  niitä  tarvitaan,  mutta  suuremmaUe  osalle  kansalaisia  ne 
ovat  aivan  hyödyttömiä. 

Sanotaan  tosin  että  matematiikan  opetus  kehittää  ajatuskykyä.  Teo- 
reettisesti tämä  on  oikein,  mutta  kysymys  on:  saavutetaanko  tätä  nykyä 
todellakin  tämmöinen  tulos?  Minä  luulen,  että  siihen  täytyy  vastata  kieltä- 
västi. Monelle  oppilaalle  esim.  geometria  jää  kuin  jääkin  vaan  ulkoläk- 
syksi, ja  pari  yliopiston  opettajaa  on  sanonut  minulle,  että  ne  ylioppilaatkin, 
jotka  tutkivat  matematiikkaa,  yleensä  eivät  osaa  laskea,  kun  tulevat  yli- 
opistoon. 

Syy  siihen  on  selvä*  Nuo  tarpeettomat  osat  matematiikasta  anastavat 
itselleen  liian  paljon  sijaa,  ja  kun  ne  sitä  paitsi  ovat  vaikeampia,  niin  täy- 
tyy säästää  ne  ylempiä  luokkia  varten.  Tästä  on  seuraus  että  laskuoppi 
suoritetaan  kokonaisuudessaan  liian  varhain,  lyseoitten  parilla  kolmella  ensi- 
mäisellä  luokalla.  Mutta  tällä  asteella  oppilaat  eivät  pysty  ymmärtämään 
lukujen  keskinäisiä  suhteita,  eikä  heitä  siis  voida  saattaa  lukuja  todella  hal- 
litsemaan. Mutta  vasta  se,  joka  niin  hallitsee  lukuja  niiden  keskinäisessä 
suhteessa,  vasta  se  osaa  todellisesti  laskea,  ja  vasta  hänessä  on  ajatuskyky 
todellakin  kehitetty. 

Mutta  niinkuin  asia  nyt  on,  niin  opetus  noiUa  asteilla  tulee  suureksi 
osaksi  aivan  kaavamaiseksi.  En  tahdo  puhuakaan  siitä  että  ii  — 12  vuo- 
tias oppilas,  jolla  ei  ole  ollut  muuta  rahaa  hoidettavana,  kuin  mitä  van- 
hemmat antavat  hänelle  määrättyjä  ostoksia  varten,  että  semmoinen  oppi- 
las oppii  korkolaskua,  jopa  diskonttolaskual  Mutta  pahempi  seikka  on  juuri 
tuo  kaavamaisuus. 

Lasketaan   esim.  »yhsiehtoista  päätöslaskua».     Kysytään:  kon  i6  hl. 
rukiita   maksaa   280  markkaa,  mitä  maksaa  8  Va  hl?    Tavallinen  käytöUi- 

nen  ihminen  vastaa  siihen  heti  140  -{ m.    Mutta  tämä  ei  ole  mitään 

yksiehtoista  päätöslaskua,  siinä  ei  ole  mitään  x,  ja  x  täytyy  olla.  Siis 
etsitään  säännön  mukaan  »yhteinen  yksikkö»  joka  on  V2  h^»  j^  ^°  ^' 
joitetaan : 

^  bl    -    280 

2 


josta  sitten  saadaan  x  = 


2 

280X17 
32 


Tätä  menettelyä  katsotaan  niin  erittäin  kasvattavaksi,  sillä  on  muka 
niin  hyödyllistä,  että  lapsi  oppii  turvautumaan  »sääntöihin».  Mutta  minä 
olen  tässä  asiassa  neuvotellut  miehen  kanssa,  jonka  kuitenkin  pitäisi  ym 
märtämän  matematiikkaa,  koska  hän  on  käyttänyt  sitä  enemmän  kuin  useim 
mat  maassamme.  Se  on  professori  A.  Donner.  Hän  vastasi  kysymykseeni, 
että  menettely  semmoinen  kuin  nyt  mainittu  on  kerrassaan  väärä  ja  tunne 
lee  kaikkea  todellista  laskutaitoa.  Joka  tehtävä  on  katsottava  omalta  kan 
naltaan  ja  suoritettava  niinkuin  sen  oma  luonne  vaatii. 

Tämän  varmaan  moni  kouluopettajakin  käsittää,  ja  tiedän  että  moni 
työskentelee  juuri  tuohon  oikeaan  suuntaan.  Mutta  täydellisesti  sitä  ei  voi 
tehdä,  niin  kauan  kuin  laskuoppi  suoritetaan  niin  alhaisella  asteella. 

Jos  sitä  sen  sijaan  voisi  jatkaa  korkeammille  luokille  ja  yhdistää  sitä 
kylliksi  likeisesti  alkeisalgebraan,  niin  silloin  vasta  oppilaat  oppisivat  laske- 
maan, heillä  olisi  paljoa  enemmän  sekä  hyötyä  että  huvia  opetuksesta. 

Nyt  oppilaat  esim.  kyllä  tietävät  että  (a  +  b)  (a  —  b)  =  a*  —  b^. 
Mutta  kuinka  moni  heistä  osaa  käyttää  tätä  hyödykseen?  Kun  esim.  on 
kerrottava  119X81,  niin  tämän  voi  varsin  hyvin  laskea  päässä,  jos  vaan 
huomaa,  että  se  on  =  10,000  —  19^;  ja  jollei  ulkoa  tiedetä  mitä  19^  te- 
kee, niin  se  tietysti  on  20X  19  —  19- 

Samaten  jos  suullisessa  ylioppilastutkinnossa  kysyttäisiin  esim.  kuinka 
paljon  35  kruunua  on  Suomen  rahassa,  kun  kurssi  on  138:  60,  niin  pel- 
kään, ettei  moni  osaisi  laskea  sitä  päässä.  Ja  kuitenkin  se  on  hyvin  helppo, 
jos  vaan    huomaa  että  138:  60  on  sama  kuin  140  —  i:  40.     Lasketaan 

siis:  35X1 40  =  70X70  =  49  markkaa.  Siitä  vedetään  pois  sadas  osa, 
joka  on  49  penniä.     Siis  48  m.  51  p. 

Semmoisesta  laskutavasta  on  todellista  hjötjä,  ja  se  vasta  synnyttää 
harrastusta. 

Hyvä  on  siis  jos  koulussa  annetaan  järkevää  matemaattista  opetusta. 
Mutta  se  matemaattinen  opetus,  jota  usein  annetaan  kouluissamme,  ei  ole 
järkevä,  sillä  se  ei  ole  psykoloogista.  Aivan  samalla  tapaa  kuin  vanhassa 
kieliopetuksessa  tavoitellaan  siinä  teoreettisia  tuloksia,  joita  ei  voida  saa- 
vuttaa, ja  jätetään  viljelemättä  semmoisia  käytöUisiä  osia  oppiaineesta,  jotka 
juuri,  oikein  käytettyinä,  voisivat  kehittää  ajatuskykyä  paremmin  kuin  koko 
teoriia. 

Jos  siis  matemaattinen  osasto  ei  niin  perinpohjaisesti,  kuin  suotavaa 
olisi  ollut,  ryhtynyt  uudistuksiin,  niin  klassillisten  kielten  osasto  asettui 
oikein  vastustavaUe  kannaUe  mitä  ajan  vaatimuksiin  tulee. 

Tosin  t:ri  Hj.  Appelqvist  alustajana  hyvillä  syillä  vaati  latinankirjoi- 
tuksen  poistamista  ylioppilastutkinnosta  ja,  luonnollisena  seurauksena  siitä, 
että  sen  käyttäminen  kouluissa  supistettaisiin  ja  sen  sijaan  luettaisiin  enem- 
män kirjallisuutta. 

Mutta  tätä  ehdotusta  enemmistö  ei  ottanut  kuuleviin  korviin.  Se  vaan 
»valitti  päivälehtien  ja  kotien  kautta  koulujen  oppilaisiin  levinnyttä  yleistä 
vastenmieh'syyttä  klassiUisia  kieliä  kohtaan».  Selvä  oli  osastolle,  että  tuo 
vastenmielisyys  johtuu  etupäässä  latinan  kirjoituksesta,  ja  muutamat  tahtoi- 
vat supistaa  sen  käyttämistä. 

»Mutta  enemmistön  mielestä  tälle  päivän  opiniooniUe,  niin  voimakas 
kuin  se  nykyhetkenä  onkin,  ei  sitä  myönnytystä  voitu  tehdä,  koska  latinan 
kirjoitus  pidettiin  tarpeellisena  perusteellisen  yleisen  kielitiedon  saavuttami- 
seksi; koska  latinan  kirjoituksen  osittaistakin  poistamista  arveltiin  väliasteeksi, 
joka  veisi  latinan  kidlen,  ja  —  kuu  kreikan  kielen  lukemisesta  ei  enää  ole 
paljon  puhumistakaan  —  yleensä  klassillisten  kielten  karkoittamiseen  mei- 
dän kouluistamme,  ja  koska  ihanteellisen  klassillisuuden  syrjäyttäminen,  en- 
nenkuin mikään  muu  sivistynyt  kansa  semmoista  askelta  on  ottanut,  pidet- 
tiin pienen  kansamme  sivistykseUe  arveluttavana.» 

Pysähtykäämme  hetkisen  tämän  sekä  rakennukseltaan  että  sisällyksel- 
tään tosiklassillisen  perioodin  edessä. 

Suokoot  arvoisat  klassikot  anteeksi,  että  heidän  päättämistapansa  mi- 
nulle   hyvin    elävästi   muistuttaa  —  ruotsinmielisten  päättämistapaa  äänira- 

joituskysymyksessä.  Siinäkin  on  tunnussana:  ei  mitään  myönnytystä  päivän 
opinioonille,  sillä  jos  myönnetään  vähän,  niin  vaaditaan  enempää,  ja  silloin 
»me»  menetämme  vaikutusvaltamme.  Mutta  että  me  menetämme  vaiku- 
tusvaltamme on  isänmaallisen  kulttuurin  vahingoksi,  siUä  me  kannatamme 
vapaamielisyyden  asiaa,  samoin  kuin  pedagoogiset  »me»  kannattavat  ihan- 
teellisuutta. 

Kun  nyt  mainitun  osaston  enemmistön  miehet  arvattavasti  suureksi 
osaksi  ovat  äänirajoituksen  puolella,  jota  vastoin  hra  G.  Cygnaeus  on  pan- 
nut vastalauseensa  mainittua  päätöstä  vastaan,  niin  tämä  varsin  hyvin  va- 
laisee, kuinka  vähän  ihmiset  eri  toimissaan  etsivät  johdonmukaisuutta. 

Mutta  selvä  on,  että  molemmissa  tapauksissa  juuri  non  possumus- 
politiikka  viepi  siihen  seuraukseen,  jota  peljätään  lähtevän  myönnytyksestä. 
Vapaamielisyyttä,  joka  tuekseen  tarvitsee  ääniasteikkoa,  ei  uskota  vapaa- 
mielisyydeksi, ja  ihanteellisuutta,  joka  tuekseen  tarvitsee  niin  epäihanteellista 
apukeinoa  kuin  latinankirjoitusta,  sitä  ei  uskota  ihanteeUisuudeksi. 

Entäs  tuo  väite  että  »ihanteellisen  klassillisuuden  syrjäyttäminen,  en- 
nenkuin mikään  muu  sivistynyt  kansa  semmoista  askelta  on  ottanut,  olisi 
pienen  kansamme  sivistykselle  arveluttava».  Eikö  sekin  ole  selvässä  risti- 
riitaisuudessa koko  kansallisen  programmimme  kanssa?  Vai  emmekö  ole 
tuhat  kertaa  saaneet  kuulla,  että  sivistyskielen  muuttaminen  on  »pienen 
kansamme  sivistykselle  arveluttava»?  Ja  kuitenkin  on  otettu  tämä  askel, 
jota  ei  mikään  muu  sivistynyt  kansa  ole  ottanut.  Ja  kaikki  pahat  ennus- 
tukset ovat  pettyneet:  voimamme  ovat  vaan  kasvaneet  tästä  muutoksesta. 
Eikä  toivottavasti  löydy  ketään  latinankielen  opettajaa  suomalaisessa  kou- 
lussa, joka  ei  uskoisi  tämän  muutoksen  tarpeellisuutta  ja  hyötyä.  Miksi 
siis  nuo  samat  miehet  pelkäävät  muutosta,  joka  on  paljoa  vähemmän  arve- 
luttava? Istuuko  todellakin  kansallinen  itseluottamus  niin  löyhästi  heissä? 
Ja  eivätkö  näe,  että  meillä  omassa  kirjallisuudessamme  on  ihanteellisuutta 
paljoa  enemmän  ja  paljoa  parempaa,  kum  niissä  latinaisissa  kirjoissa,  joita 
koulupojat  suurella  vaivalla,  kielioppi  ja  sanakirja  kädessä,  analyseeraavat  ja 
kääntävät? 

Mutta  se  on  aina  ollut  ja  tulee  luultavasti  aina  olemaan  konservatiivi- 
suuden kohtalo  että  se,  asettuen  yhä  jyrkemmin  uudistuspyrintöjä  vastaan, 
itse  yhä  ahkerammin  valmistaa  omaa  kukistumistaan. 

Täydellioen  vastakohta  klassikkoihin  oli  uusien  kielien  osasto.  Kaikki 
sen  vaatimukset  ja  toivomukset  ovat  täydessä  sopusoinnussa  sen  kanssa, 
mitä  uudistuksen  harrastajat  kasvatuksen  alaUa  pitävät  suotavana.  KäytOlli- 
nen  taito  ja  kirjallisuuden  ymmärtäminen  asetettiin  opetuksen  päämääräksi, 
ja  niissä  arvosteluissa,  jotka  tulivat  käytettyjen  oppikirjojen  osaksi,  ilmaan- 
tui samaten  virkeä  uudistuksen  henki. 

Sitä  vastoin,  merkillistä  kyllä,  historiallisessa  osastossa  saatiin  kuulla 
väitteitä,  jotka  todistavat,  että  vanha  suunta  vielä  elää  ja  katsoo  voivansa 
vastustaa  uudistusvaatimuksia.  Yliopettaja  Böök  selitti  mielipiteitään  histo- 
rianopetuksen sisällyksestä.  Hänestä  oli  tunnussana  »sotahistoria  ulos  ja 
sivistyshistoria  sisään»  ainoastaan  »väärällä  vastakohdalla  häikäisevä  para- 
doksi». Valtiollinen  historia  oli  sentään  historianopetuksen  ydin  ja  keski 
kohta,  sillä  »valtio  on  kuitenkin  jokaisen  omituisen  kulttuurimuodon  ehtona 
ja  kannattajana»,  vieläpä  »valtiollisten  muotojen  kautta  inhimillinen  vapaus 
täydellisimmin  toteutuu».  Ja  yhteydessä  valtiollisen  historian  kanssa  tie- 
tysti täytyisi  tuntea  niitten  sotien  historia,  joitten  kautta  valtiot  ovat  muo- 
dostuneet niin  tahi  näin. 

Koska  hra  Böök  esitelmänsä  alussa  nimenomaan  sanoi  vastustavansa 
m.  m.  minua,  niin  pyydän  minäkin  saada  lyhyesti  vastata  hänen  väitteisiinsä. 

Turvaudun  ensiksi  vanhaan  pedagoogiseen  sääntöön:  lyhyt  matka  esi- 
merkkien kautta. 

Norjassa  valtiollinen  elämä  tätä  nykyä  on  täjmnä  mitä  kurjimpia  rette- 
löitä.  Mutta  samaan  aikaan  Norjan  runoilijat  tekevät  yli  koko  maailman 
maansa  tunnetuksi  uusilla,  rohkeilla  ajatuksiUaan.  Missä  siis  »inhimillinen  va- 
paus täydellisemmin  toteutuu»,  valtiollisessa  elämässäkö  vai  runoudessa? 

Samaten  sopii  kysyä:  kumpiko  täydellisemmin  toteutti  inhimillisen 
vapauden,  Ateenan  valtiomuotoko,  joka  sieti  orjuutta,  vai  Sofokleen  murhe- 
näytelmät? 

Entäs  oma  historiamme  aikakautena  1789— 1863.  Valtiollinen  elämä 
oli  kokonaan  lamassa.  Ilman  »ydintä»  siis  hra  Böökin  teoriiojen  mukaan 
historiamme  olisi  ollut  tällä  aikakaudella  —  Franzenin,  Runebergin,  Lönn- 
rotin ja  Snellmanin  aikakaudeUa! 

Tiedän  kyllä  mistä  tuo  valtiollisen  elämän  jumaloitseminen  tulee.  Se 
polveutuu   juuri    siitä  ajasta,  jolloin  semmoista  elämää  ei  ollut,  vaan  ikä- 

voitiin.  Silloin  esim.  SoellmaD  väitti,  ettei  Maamme  laulussa  ilmaantunut, 
eikä  voinut  ilmaantua  oikeata  kansallistunnetta;  semmoista  löytyi  vaan  riip- 
pumattoman   kansakunnan   hymneissä,    niinkuin   esim.  »Rule  Britanniassa.» 

Mutta  nyt,  kun  olemme  saaneet  valtiollista  elämää  ja  eläneet  sitä 
kolmekymmentä  vuotta,  nyt  olemme  jo  ruvenneet  huomaamaan,  ettei  tämä 
elämänmuoto  ole  korkein.  Omituisen  kulttuurimuodon  tärkeimpänä  ehtona 
ei  ole  valtiollinen  vapaus,  vaan  kansassa  vallitseva  henki.  Valtiolliset  teh- 
tävät ovat  suureksi  osaksi  muodollisia,  mutta  historian  oikea  sisällys  ja  ydin 
on  aatteitten  ja  kulttuurin  kehitys. 

Herra  Böök  tunnustaakin  että  kulttuurin  kehityksellä  pitäisi  oleman 
tärkeä  sija^ historiassa.  Samaten  minäkin  tietysti  tunnustan  että  valtiollisella 
elämällä  on  sijansa  historiassa.  Mutta  historia  on  meillä  tosikansallinen 
vasta  kun  se  tulee  sivistyshistoriaksi.  Kansamme  historiallinen  tehtävä  on 
ollut  ja  on  luultavasti  kauan  aikaa  oleva  etupäässä  sivistyshistoriallinen,  ja 
sen  tähden  on  nuoriso  kasvatettava  täydellisesti  oivaltamaan  tätä  tehtävää. 

Kysymys  historianopetuksen  sisällyksestä  ei  tullut  sen  enempää  histo- 
riallisessa osastossa  keskusteUuksi.  Sitä  vastoin  osastossa  luonnon-  ja 
maantietoa  varten  keskusteltiin  nimenomaan  siitä,  miten  mainitut  oppi- 
aineet voisivat  kehittää  kansalaismieltä.  Lämpimin  sanoin  prof.  Ruin  puo- 
lusti »kotiseutuoppia»,  joka  elävällä  tavalla  esittäisi  kotiseudun  luontoa. 
Semmoista  opetusta  muissa  maissa  annetaan  jo  kansakoulussa,  päättäen  esim. 
Schweizin,  Ranskan  ja  Saksan  alkeiskoulujen  »programmeista  ja  instruktsioo- 
neista».     Pääasiassa  osasto  näihin  vaatimuksiin  yhtyi. 

Mutta  kuka  sitä  luulisi  —  tässäkin  tuli  esille  tuo  kummallinen  kan- 
sallisen itseluottamuksen  puute. 

Oikein  on,  sanoi  prof.  Ruin,  että  asetetaan  koulujen  tarkoitukseksi 
isänmaallisen  mielen  herättäminen.  Mutta  »valitettavasti»  on  siinä  »jotensa- 
kin yksipuolisesti»  turvauduttu  isänmaan  kirjallisuuteen.  Parempi  on  siinä 
kohden  kotiseutuoppi,  sillä  kotiseutu  on  myöskin  taideteos,  jumalallinen  taide- 
teos, ja  semmoisena  se  voittaa  jokaisen  inhimillisen  taideteoksen.  Eikä 
sen  tutkimisessa  ole  tarjona  vaara  että  oppilas  »kietoutuu  kansallisen  maun 
välttämättömiin  yksipuolisuuksiin»  (att  eleven  insnärjes  i  en  nationell  smaks 
ovillkorliga  ensidigheter),  taikka,  niinkuin  toisessa  paikassa  sanotaan,  vaara 
että  kehitetään  »inskränkta  subjekti  vt  öfverskattande  patrioter  med  föga 
sinne  för  det  främmande.» 

Voisin  tähäo  vastata  vaan :  kiitoksia  paljon  Runebergin  puolesta.  Mutta 
on  opettavaista  seurata  puhujan  ajatusjaksoa  loppuun  saakka. 

Saamme  tietää,  että  kotiseutuoppi  ei  tarjoa  samaa  vaaraa,  sillä  »luon- 
non pohjapiirteet  ovat  kaikkialla  samat,  sen  lait  ovat  yleisiä  lakeja,  koti- 
seutu tulkitsee  meiUe  tätä  yleistä,  esittää  niin  sanoaksemme  kokonaisuuden 
mallin».  Sen  on  tunnettu  saksalainen  maantieteellinen  metoodikko  VVinkler 
sanonut,  ja  niin  se  on. 

Mutta  nyt  tuli  pahaksi  onneksi  lehtori  Mela  ja  sanoi:  ei,  niin  ei  ole. 
Suomen  luonto  ei  kelpaa  malliksi  yleiselle  maantieteelle.  Ilmastosuhteet 
esim.  ovat  tässä  niin  kompliseeratut,  ja  maanmuodostuksen  yksitoikkoisuuden 
vuoksi  palaeontolooginen  esitys  on  melkein  mahdoton.  Vasta  tropiikkiseu- 
tuja  esiteltäessä  voi  saada  oppilasta  käsittämään,  että  ilmakehässäkin  val- 
litsee lakiperäisyys.     J.  n.  e. 

Ja  toiselta  puolen  minä  tahtoisin  väittää,  että  oman  maan  runoudessa 
yhtä  hyvin  kuin  oman  maan  luonnossa  ilmaantuu  yleisiä  lakeja,  runouden 
lakeja.  Ja  kotimaan  kirjallisuus  on  yhtä  hyvin  »kokonaisuuden  malli»  kuin 
kotiseutu. 

Siihen  nyt  jää  koko  tuo  kaunis  vastakohta. 

Ymmärrettäköön  minua  oikein.  Minä  annan  täydellisen  tunnustukseni 
prof.  Ruinin  vaatimuksiin  kotiseutuopista,  jotka  sisältävät  paljon  huomioon 
otettavaa.  Ennen  kaikkea  on  kansalaiskoululle  tärkeä  vaatimus,  että  koti- 
seutu esitetään  kokonaisuutena  ja  että  elämä  luonnossa  tulee  oppilaille 
selväksi. 

Jopa  tahtoisin  pitää  prof.  Ruinin  puolta  lehtori  Melaa  vastaan  siinä 
kohden,  etten  katso  kovin  vaaralliseksi,  jos  oppilas  vastaiseksi  jää  palseonto- 
loogisen  esityksen  puutteeseen,  kun  hän  vaan  oppii  nykyistä  kotiseutuaan 
tuntemaan  ja  rakastamaan. 

Mutta  juuri  sentähden  minä,  mitä  kirjallisuuteen  tulee,  yhtä  vähän 
pelkään  yksipuolisuutta.  Sillä  tahtoisin  kysyä:  onko  todellakin  koulujemme 
tarkoitus  kasvattaa  paljaita  estetiikan  dosentteja  ja  professoreja,  jotka  filo- 
soofisessa  tyyneydessä  istuvat  tuomitsemassa  Runebergit,  Goethet  ja  Sha- 
kespearet  ja  täsmälleen  määräävät:  tässä  on  50  milligrammaa  suomalaista 
yksipuolisuutta,  siinä  49,9  saksalaista,  ja  tuossa  50,1  englantilaista. 

Kokenut  kaikki  tietää.  Ja  omasta  kokemuksesta  voin  vakuuttaa,  että 
niin  kauan  kuin  minä  estetiikan  tutkimisessa  liikuin  yleistieteellisellä  alalla,  niin 
kauan  minä  en  ymmärtänyt  runouden  oikeaa  luonnetta.     Vasta  silloin  kuin 

rupesin  tutkimaan  omaa  kirjallisuuttamme,  selveni  se  minulle,  sillä  vasta 
siinä  oli  koko  olentoni  mukana,  ei  ainoastaan  kylmä  tutkijan  osa  siitä,  vaan 
lämmin  isänmaanystäväkin.  Ja  ainoastaan  kokonaisena  voi  ymmärtää  koko- 
naisia ihmisiä  semmoisia  kuin  runoilijoita. 

Ja  sen  minä  myöskin  tiedän,  että  mitä  syvemmin  olen  oppinut  oival- 
tamaan ja  rakastamaan  maamme  runoilijain  kansallista  ominaisuutta,  sitä 
paremmin  olen  samassa  oppinut  ymmäitämään  ja  rakastamaan  esim.  Ruot- 
sin runoutta,  niissäkin  kohden,  missä  se  kehittää  semmoisia  puolia  maail- 
mankatsomuksesta, jotka  meidän  runoilijamme  luonnollisista  historiaUisista 
syistä  ovat  jättäneet  kehittämättä.  Enkä  ymmärrä  mitään  syytä,  miksei 
voisi  saattaa  koulun  ylempien  luokkien  oppilaita  samalle  puolueettomalle 
kannalle. 

Mutta  jollei  tämä  tapahtuisikaan,  jos  koulussa  ei  luettaisi  muuta  kuin 
oman  maan  kirjailijain  teoksia,  niin  mikä  haitta  siitä  olisi?  Sanoipa  enti- 
nen rehtori:  kirjoittakaat  niinkuin  Runeberg,  pojat,  niin  kirjoitatte  hyvin. 
Paremmalla  menestyksellä  voisi  sanoa:  ajatelkaa  niinkuin  Runeberg,  pojat, 
niin  ajattelette  oikein.  Jos  vaan  saataisiin  koulumme  oppilaat  siihen,  että 
heissä  asuisi  elävänä  ja  elähyttävänä  sama  maailmankatsomus  kuin  se, 
joka  elää  Runebergin  teoksissa,  silloin  aivan  tyynellä  mielellä  voisi  kärsiä 
filosoofien  moitteita  kansallisesta  yksipuolisuudesta.  Sillä  varmaan  itse  oppi- 
laatkin silloin  ymmärtäisivät,  että  tuo  kansallinen  yksipuolisuus  on  juuri 
filosoofien  puolella,  jotka  abstraktiselta  kannaltaan  pitävät  selvänä  asiana, 
että  kaikki,  minkä  pieni  kansa  tuottaa  henkisellä  alalla,  »välttämättömästi» 
on  pientä  ja  pikkumaista,  ja  jotka  hyväksyvät  jonkun  uudistusehdotuksen 
vasta  silloin,  kun  ovat  löytäneet  sen  jonkun  isomman,  tahi  ainakin  jonkun 
vieraan  maan  »programmeissa  ja  instruktsiooneissa.» 

Juuri  tämmöistä  yksipuolisuutta  vastaan  tarvitaan  isänmaallisen  hen- 
gen herättämistä,  ja  se  tapahtuu  parhaiten  kirjallisuuden  avulla.  Juuri  tuo 
ylpeä  kosmopoliitillinen  ja  yleisfUosoofinen  »kritiikki»,  se  laimentaa  enem- 
män kuin  luulisikaan  kansallista  voimaamme.  Se  se  on  vaikuttanut,  että 
niin  harva  ymmärtää,  minkä  suuren  ja  ihanan  tehtävän  historia  on  meille 
suonut,  kun  se  on  tehnyt  meille  mahdottomaksi  turvautua  ulkonaisiin  voi- 
miin ja  sen  sijaan  osoittanut  meille  taistelukentäksi  sisällisten,  henkisten  voi- 
main maailmaa. 

Mutta  juuri  runoilijat  ovat  ymmärtäneet  tämän.  Ja  he  ovat  ymmär- 
täneet, mitä  kaikille  pitäisi  oleman  selvillä,  että  kullakin  kansalla,  joka  tahtoo 

pysyä  elossa  »kansakuntien  joukossa»,  pitää  oleman  on)a  indiviidisyytensä, 
siis,  jos  niin  tahdotaan,  jossakin  määrin  yksipuolisuutta.  Mutta  mitä  elä- 
vämmin kansalaiset  käsittävät  tätä  indiviidisyyttä,  sitä  varmemmin  kansa 
edistyy  sillä  tiellä,  jota  historialliset  olot  ovat  sille  osoittaneet.  Vaan  jos 
ne,  joitten  tehtävä  olisi  opettaa  kansalaisia  ymmärtämään  tätä  indiviidisyyttä, 
sen  sijaan  opettavat  heitä  ylenkatsomaan  sitä,  niin  seuraus  ei  voi  oUa  mi- 
kään muu,  kuin  että  kansan  voima  lannistuu. 


Eri  aloilla  siis  kansalaiskouluaate  on  eri  määrässä  voittanut  jalansijaa. 
Ja  yleensä  osoittavat  eri  osastojen  keskustelut  minun  mielestä  selvästi  minkä 
oppiaineitten  puolelta  etupäässä  on  odotettava  koulun  uudistusta.  Kaikki 
ne,  jotka  ovat  kansalaiselämää  likempänä,  ovat  opettajissa  herättäneet 
virkeämpää  uudistuksen  halua ;  vanhoillaan  ovat  taas  niitten  aineitten  opetta- 
jat, joita  kauan  on  katsottu  koulukasvatuksemme  tärkeimmiksi.  Tarkoitan 
tietysti  vanhoja  kieliä  ja  matematiikkaa;  ja  ikävä  kyllä  niihin  on  yhdistettävä 
uskontokin. 

Tämä  epätasaisuus  edistymisessä  on  tietysti  h3rvin  haitallinen  koko 
koululaitoksellemme  yleensä.  Siitä  syntyy  se  hajanaisuus,  joka  on  koulu- 
jemme yleisenä  tunnusmerkkinä. 

Tämä  hajanaisuus  onkin  jo  ruvennut  herättämään  maamme  peda- 
googien  huomiota.  Opettajakokouksen  ohjelmassa  oli  siis  myös  seuraava 
kysymys: 

Kuinka  voitaisiin  saada  aikaan  suurempaa  yhteisvaikutusta  erityisten 
oppiaineitten  opetuksessa? 

Aika  ei  sallinut  keskustelua  tästä  kysymyksestä,  mutta  t:ri  A,  W, 
Streng  piti  siitä  pirteän  esitelmän.  Hän  kertoi  siinä  muun  muassa  miten 
opetus  nykyään  on  järjestetty  kouluissamme. 

Ottakaaixiine  mielin  määrin  päivän  lukujärjestys  jollakin  lyseittemme  luokalla  ja 
katsokaamme,  mitä  sen  kuluessa  oppilaille  tarjotaan  ja  heiltä  vaaditaan;  esim.  seuraava 
IV:ltä  luokalta.  8 — 9  latinaa:  käännetään  esim.  Alcibiadeen  elämäkertaa,  kuulustetaan 
uusia  sanoja,  selvitetään  lauserakennusta  ja  valmistetaan  siten  uusi  läksy.  Kello  soi: 
silmänräpäyksessä  haihtukoon  se  hitunen  vanhan  ajan  historiaa  ja  Alcibiadeen  luonteen 
kuvaa,  joka  tunnin  kuluessa  on  saattanut  oppilaitten  mielikuvitusta  vireille;  nyt  on 
siirtyminen  ihka  uuteen  maailmaan,  jossa  ei  ole  jälkeäkään  vanhasta  taikka  muustakaan 
ajasta,  Alcibiadeen  taikka  muistakaan  luonteista,  ei  edes  mielikuvituksesta  yleensä :  sillä 

9 — 10  on  matematiikkaa:  tässä  on  puhe  joko  kertolaskusta  kokonaisilla  lausekkeilla 
taikka  jonkin  mutkikkaan  teoreemin  todistamisesta.  Tunti  päättyy  ja  nyt  on  tilaisuutta, 
jos  mieli  tekee,  kotimatkalla  vielä  keskustella  noista  algebran  tahi  geometrian  suureista, 
sillä  nyt  mennään  virkistäymään  suuruksella.  Mieluummin  sentään  unhotetaan  se  mikä 
sillä  kertaa  takana  on,  sillä  jälkeen  aamiaisen  on  edessä  kolme  tuntia,  ja  ne  vaativat 
kukin  huomion  puoleensa.  Mitä  siis?  12 — l  on  venäjää.  Siinä  on  paljon  uusia  sanoja, 
ja  käännettävänä  on  jokin  pikku  kappale,  esim.  »tyytyväisyyden  yrtistä",  joka  Maschalla 
oli  kopassansa  ja  joka  teki  sen  helpoksi  kantaa,  kun  se  sitä  vastoin  puuttui  Nataschan 
kopasta,  joka  sen  vuoksi  valitti  taakkansa  raskautta.  Puoli  tuntia  jos  sitäkään  väikkyy 
tämä  pienoiskuva  joltakin  Venäjän  äärettömältä  tasangolta  oppilaitten  mielessä,  sikäli 
kuin  vaikeasti  lausuttavat,  vaikeammin  muistettavat  sanat,  joihin  se  on  puettu,  sallivat 
sen  heissä  muodostua,  kunnes  kellon  soidessa  kaiken  tämän  taas  tulee  hävitä  tehdäk- 
seen sijaa  aivan  toiselle  ajatuspiirille.  K:Io  1 — 2  on  näet  historiaa.  Tuskin  on  venä- 
jän opettaja  lähtenyt  luokasta,  kun  oppilaitten  tajunta  jo  on  tungokseen  täynnä  nimiä 
ja  vuosilukuja  Rooman  keisarikunnan  ajalta.  Toivokaamme,  että  opettajan  onnistuu 
luoda  eloa  ja  mehua  noihin  lukuisiin  faktoihin;  mutta  tankin  näin  elpyneen  kuvan  men- 
neiltä ajoilta  on  50  minutin  päästä  haihtuminen  joksikin  päiväksi,  kunnes  sen  on  lupa 
palata  taas;  sillä  tunnin  lopussa  on  palautettava  mieleen  päivän  viides  läksy.  Se  on 
ruotsin  kielen  alalta,  siinä  eivät  muodolliset  vaikeudet  ole  niin  suuria,  saa  siis  enem- 
män tarkata  sisällystä.  Ja  mitä  tarjotaan  >  —  Esim.  hauska  ja  liikuttava  kertomus 
uutis-asukkaan  elämästä  pohjois-Amerikan  lännessä.  —  Siihen  päättyy  päivän  koulutyö, 
ja  oppilaat  saavat  vähitellen  ruveta  ajattelemaan  huomispäivän  uusia  tehtäviä.  Ja  huo- 
mispäivän tehtävistä  ei  saata  sanoa  muuta  kuin  että  ne  keskenään  ovat  samanlaisessa 
yhteydessä  kuin  menneen  päivän  aineet  vaan  saattavat  melkoisesti  vaihdella. 

Tämän  epäkohdan  poistamista  varten  ehdotettiin  eri  oppiaineitten 
likempää  liittämistä  toisiinsa,  niin  että  muutamilla  aineilla  olisi  joku  yhtei- 
nen keskus.     Oikein  sanoi  alustaja: 

»Psykologian  oppi  »tajunnan  yhtyydestä»,  joka  edellyttää  sisällyksen 
moninaisuutta,  mutta  semmoista  moninaista  sisällystä,  joka  kulloinkin  on 
selvissä  suhteissa  hengen  muuhun  sisällykseen,  se  viittaa  meille  jo,  että 
velvollisuutemme  on  muodostaa  se  moninainen  ja  runsas  henkinen  sisällys, 
jolla  me  tahdomme  rikastuttaa  lapsen  sielua,  sillä  tavalla,  että  se  voi  muo- 
dostua yhtyydeksi  hänen  tajunnassansa;  sillä  meidän  tulee  muistaa,  että 
kaikki  mitä  lapsi  oppii  mekaanisen  muistin  avulla  kykenemättä  asettamaan 
sitä  selviin  suhteisiin  muun  sielunsa  sisällyksen  kanssa,  se  jää  hänelle  ar- 
vottomaksi, kuolleeksi  tiedoksi,  paljaaksi  taakaksi,  ja  päin  vastoin :  mitä  lu- 
jemmat, mitä  moninaisemmat  ne  suhteet  ovat,  joilla  se  uusi  sisällys,  jota 
hänelle    tarjoamme,    liittyy    kaikkeen    siihen    mitä  hän  ennestään  tietää  ja 

tajuaa,  sitä  helpommiD  hän  sen  omistaa,  sitä  pysyvämmin  hän  sen  säilyt- 
tää, sitä  varmemmin  hän  sen  tarpeen  tullessa  mieleensä  palauttaa.» 

Tämä  on  kaikki  hyvää,  mutta  sopii  kysyä:  kuinka  on  mahdollista 
saavuttaa  »tajunnan  yhtyyttä»,  kun  eri  aineita  opetetaan  aivan  vastakkaisilla 
opetustavoilla? 

Latinan  opettaja  esim.  on  vakuutettu  siitä,  ettei  perusteellista  yleistä 
kielitietoa  saavuteta,  jollei  käännetä  vieraalle  kielelle.  Uusien  kielien  opet- 
tajat ovat  yhtä  lujasti  vakuutetut  siitä,  ettei  tyydyttävää  kielitaitoa  saavuteta, 
jos  käännetään  vieraalle  kielelle. 

Samaten:  uusien  kielten  oppikirjat  perustuvat  kielipsykologiiaan :  tur- 
vautetaan  lasten  vaistomaiseen  taitoon  muodostaa  uusia  muotoja  analogiian 
mukaan.  Mutta  tunti  ennen  kuin  semmoista  opetusta  annetaan  esim.  toi- 
sessa kotimaisessa  kielessä,  opetetaan  ehkä  suomen  kielioppia  aivan  toisella 
tavalla.  Nominein  sijat  luetaan  perätysten,  ja  oppikirjassa  on  komitatiivi 
pistetty  esim.  vähän  matkaa  essivin  eteen.  Seuraus  siitä  on,  että  kun  yksi- 
kössä mainitaan  komit,  sormine,  niin  sanotaan  yksikön  essivin  olevan  sor- 
mina eikä  sormena,  Analogiian  harrastaja  iloitsee  siitä,  sillä  todistaahan 
se,  että  uusi  metoodi  on  oikeaan  perusteeseen  rakennettu.  Mutta  sama 
opettaja,  jolla  toisen  kotimaisen  kielen  opettajana  olisi  oikeus  iloita  tästä, 
hänen  täytyy  äidinkielen  opettajana  suuttua  samasta  seikasta.  Mikä  edelli- 
sellä tunnilla  oli  hauska  kyky,  se  on  jälkimäisellä  tunnilla  tyhmyyttä  — 
siitä  syystä  vaan,  että  jälkimäisen  tunnin  oppikirjassa  käytetään  epäpsyko- 
loogista  metoodia. 

Vieläpä:  uusien  kielten  opettaja  iloitsee  siitä  että  on  päässyt  sääntö- 
jen pänttäämisestä  ja  olemattomista  muodoista,  semmoisista  kuin  esim.  ruot- 
sin futurum  exaktumista.  Mutta  laskuopin  opettaja  pänttää  yhä  edelleen 
sääntöjä  ja  yhtä  olemattomia  laskumuotoja. 

Lopuksi:  isänmaan  historian  ja  äidinkielen  opettajat  katsovat  velvolli- 
suudeksensa koettaa  niin  suoranaisesti  kuin  mahdollista  herättää  isänmaan- 
rakkautta. He  ymmärtävät,  ettei  tätä  tunnetta  voi  kehittää  järkeistelemisen 
avulla.  Mutta  uskonnon  opettaja  ei  luota  siihen,  että  voisi  herättää  rak- 
kautta Jumalaan  samalla  tapaa.  Hän  katsoo  tarvitsevansa  järkeistellä  siitä 
mitä  neljäkymmentä  eri  lajia  -aaneja  ja  -istejä  ovat  ajatelleet  Jumalasta. 

Myönnettäneen  toki  että  tämmöinen  ristiriitaisuus  eri  aineitten  välillä 
on    mitä    luonnottominta,  jota  ajatella  voi.     Eikä  sentään  ole  toivottavaa. 

että  uudistajat  peruuttaisivat  vaatimuksiaan.  Ja  kun  vanhoillaan  olijat  puo- 
lestansa harjoittavat  non  ^055m;m»s -politiikkaa,  niin  mitä  tehdä? 

Minä  sanon:  vedotaan  auktoriteettiin,  joka  on  taistelevia  metoodia 
ylempänä.  Ja  se  auktoriteetti  on  isänmaa.  Kansalaisia  on  ennen  kaikkea 
kasvatettava,  sillä  isänmaa  tarvitsee  itsenäisiä,  toimintaan  kykeneviä  kansa- 
laisia. Mikä  ei  edistä  tätä  tarkoitusta,  se  on  suljettava  pois  kansalaiskou- 
lun varsinaisesta  ohjelmasta.  Jos  semmoisia  oppiaineita  kuitenkin  katsotaan 
tarvittavaksi  jotakin  erityistä  tarkoitusta  varten,  niin  niitä  opetettakoon  va- 
paaehtoisina »virkamies »-aineina.  Ja  ne  oppiaineet,  jotka  jäävät  kansalais- 
koulun ohjelmaan,  niitä  opetettakoon  niin,  että  ne  todellakin  kehittävät  tule- 
vain  kansalaisten  henkistä  voimaa. 

Mutta  arvattavasti  ei  näitä  vaatimuksia  niinkään  pian  hyväksytä  niin 
täydellisesti,  että  perinpohjainen  uudistus  koululaitoksessamme  saataisiin 
aikaan.  Eikä  olisi  tietysti  suotavaakaan  että  semmoinen  uudistus  äkkipikaa 
tehtäisiin.  Uudistuksen  menestys  riippuu  etupäässä  opettajista,  ja  jos  van- 
hoillaan olijoille  tyrkytetään  uusia  aatteita,  niin  seuraus  epäilemättä  tulee 
olemaan  huono. 

Sen  tähden  lähin  tehtävä  olisi  saada  toimeen  suurempaa  vapautta 
koulujen  muodostamisessa,  niin  että  uudet  aatteet  saisivat  kylliksi  sijaa  kil- 
pailemaan vanhojen  kanssa. 

Olipa  opettajakokouksen  ohjelmassa  kysymys,  joka  tähtää  tähän  maa- 
liin :  kysymys  suuremmasta  valintavapaudesta  eri  aineitten  välillä.  Lehtori 
Godenhjelm  alusti  kysymystä  hyvin  valaisevalla  tavalla.  Hänkin  muistutti 
nykyisen  koulusuunnitelman  hajanaisuutta,  joka  tulee  siitä  että  »koulu- 
jemme opetusjärjestelmä  on  saanut  alkunsa  sopimuksesta  entisajan  huma- 
nistisen ja  nykyajan  realistisen  suunnan  välillä».  Tätä  hajanaisuutta  vastaan 
hän  piti  suurempaa  valintavapautta  ainoana  pelastuskeinona.    Ja  hän  jatkoi : 

Valintavapautta  od  vastustettu  sillä  perustuksella,  että  siitä  muka  häiriiotyy 
sivistyksen  kokonaisuus,  joka  vaatii  sielunvoimien  monipuolista  kehitystä  ja  siis  kaik- 
kien oppiaineiden  harjoittamista.  Kokemus  osoittaa  kuitenkin,  että  ihmisen  kehitys 
tavallisesti  kulkee  toista  tietä,  niin  että  hän  yhdestä  keskuksesta  lähtien  laventaa  sivis- 
tyksensä piiriä.  Epäilemättä  koulullekin  olisi  edullisempi,  jos  oppilaiden  sivistys  sa- 
maten jonkun  keskus-aineen  nojalla  voisi  eri  oppilaiden  lahjojen  mukaan  laajeta  eri 
aloille.  En  luule  tällaisesta  opetusjärjestelmän  monihaaraisuudesta  olevan  mitään  hait- 
taa, jos  siinä  vaan  on  vahva  keskus,  jonka  ympärille  kaikki  liittyy.  Tämä  koskee  jo 
toista  kysymystä,  oppiaineiden  keskitystä,  jonka  minä  puolestani  ajattelisin  pääasialli- 
sesti olevan  siinä,  että  yksi  tai  useampi  pääaine  on  koko  opetuksen  yhdistäjänä.   Mutta 

kun  sivistyksellä  on  sellainen  yhteinen  pohja,  silloin  ei  ole  ensinkään  tarpeellista,  että 
kaikki  tietävät  ihan  samaa;  päinvastoin  moninaisuus  on  hyvä.  Onhan  meillä  muuten- 
kin erilaisia  oppilaitoksia:  klassillisia  lyseoita,  reaalilyseoitai  tyttökouluja,  yhteiskouluja 
j.  n.  e.,  jotka  kaikki  edistävät  samaa  tarkoitusperää.  Eri  tavalla  kasvatettujen  kansa- 
laisten yhteistoiminta  ja  keskinäinen  vuorovaikutus  on  tietysti  yhteiskunnalle  hyödylli- 
nen, kun  vaan  yhteinen  kansallistunne  ohjaa  kaikkien  toimintaa  samaa  päämäärää  kohti; 
se  estää  kaavoihin  kangistumista,  samalla  kuin  se  antaa  takeita  indiviidisyyden  itsenäi- 
sestä kehittymisestä.     Mutta  erityisissä  kouluissakin  pitäisi  pyrkiä  samaan  suuntaan. 

Keskustelussa  lausuttiin  tästä  kysymyksestä  eri  mielipiteitä.  Muuta- 
milla oli  kysymys  niin  uusi  ja  outo,  etteivät  tahtoneet  siitä  lausua  sitä  eikä 
tätä,  vaan  ehdottivat  sen  lykkäämistä  kouluylihallituksen  harkittavaksi.  Muu- 
tamat taas  vastustivat.  Rehtori  Walle  esim.  sanoi  olevan  hyvin  huonon 
opin  nuorille,  että  yhden  velvollisuuden  täytyy  täyttää,  mutta  toisen  saa 
laiminlyödä.  Ja  hän  arveli  että,  »jos  vanhemmat  saavat  mielinmäärin 
jättää  pois  yhden  tai  useammankin  oppiaineen,  nykyisissä  oloissa  tulisi  siitä 
seuraukseksi,  että  epäilemättä  moni  hemmoitteleva  isä  tai  äiti  jättäisi  pois 
kaikki  sellaiset  oppiaineet,  joissa  he  muka  luulisivat  poikansa  itse  voivan 
hankkia  ne  tiedot,  joilla  voisi  päästä  läpi  ylioppilastutkinnossa.» 

Tämä  oli  puhujan  mielestä  kauhea  perspektiivi.  Mutta  sopii  kysyä: 
jos  vanhemmat  itse  ottavat  päällensä  vastuunalaisuuden  lapsistaan,  niin  onko 
opettajan  asia  olla  heidän  holhojansa?  Ja  onko  koululle  edullisempaa  että, 
niinkuin  usein  tapahtuu,  vanhemmat  katkerasti  kritiseeraavat  sitä  tapaa,  jolla 
jotakin  ainetta  opetetaan?  Eikö  olisi  parempaa,  jos  koulu  semmoisessa 
tapauksessa  voisi  sanoa  heille:  jollette  tyydy  tähän  opetustapaan,  niin  hankki- 
kaa lapsillenne  siinä  aineessa  opetusta,  joka  teistä  on  parempaa.  Nyt  kou- 
lun täytyy  sanoa:  jollette  tyydy  opetukseen  yhdessä  aineessa,  vaikka  hy- 
väksytte kaikki  muut,   niin   ei  muuta  neuvoa  ole  kuin  hakea  toista  koulua. 

Sillä  tietysti  ei  koulu  voi  sietää,  että  vanhemmat  vähentävät  sen 
auktoriteettia  lasten  silmissä.  Sen  tunnolliset  vanhemmat  ymmärtävätkin; 
mutta  siitä  seuraa  juuri  tunnollisille  vanhemmille  mitä  kärsimättömintä  oman- 
tunnon sortoa.  Heidän  vakaumuksensa  on,  että  opetus  jossakin  aineessa 
on  heidän  lapsillensa  suorastaan  turmiollinen,  mutta  heidän  täytyy  kuiten- 
kin pitää  huolta  siitä,  että  heidän  lapsensa  täyttävät  koulun  vaatimukset. 

Tässäkin  voi  siis  sanoa,  että  virkamieskouluaate  ja  kansalaiskouluaate 
seisovat  vastakkain:  virkamiehen  käsitys  säännöllisyydestä  ja  »rajoitetusta 
alamaisen  ymmärryksestä»  toisella  puolen,  ja  toisella  kansalaisen  vaatimus 
saada  vapaasti  seurata  indiviidisyyttään. 

Yhdess|l  muodossa  kuitenkin  valintavapautta  jotensakin  yleisesti  hy- 
väksyttiin, ja  siinä  muodossa  lehtori  Godenhjelm  etupäässä  sitä  vaatikin. 
Pitäisi  kouluissa  olla  rinnakkaisosastoja  taikka  eri  linjoja,  joihin  kuuluisi  eri 
aineitten  ryhmiä,  ja  niitten  välillä  oppilas  saisi  valita. 

Ja  tällä  tapaa  minusta  koulujen  uudistus  voisi  tapahtua.  Olisi  perus- 
tettava kansalaislyseoita  nykyisten  klassillisten  ja  reaalilyseoitten  rinnalle. 
Sitten  saisi  kokemus  osoittaa,  mikä  opetussuunnitelma  enemmän  tyydyttää 
kansaa,  samaten  kuin  kokemus  on  ratkaissut  klassillisen  ja  reaalisen  opetuk- 
sen välillä. 

Tämä  olkoon  siis  uudistajain  lähin  programmi,  mitä  valtion  kouluihin 
tulee.  Mutta  yksi  toimenpide  olisi  kuitenkin  vielä  likempänä:  että  yksityis- 
kouluille suotaisiin  enemmän  vapautta  muodostaa  oppisuunnitelmansa. 

Tietysti  niillä  teoreettisesti  on  semmoinen  vapaus.  Mutta  käytännössä 
supistuu  se  melkein  mitättömiin  sen  kautta,  että  yksityiskoulujen  kuitenkin 
täytyy  ylioppilastutkintoa  varten  päntätä  oppilaisiin  juuri  ne  tiedot,  joita 
vaaditaan  valtion  kouluissa. 

Tässä  kohden  yliopisto  voisi  jo  saada  suurta  parannusta  aikaan,  jos 
se  suostuisi  muodostamaan  ylioppilastutkintoa  paremmalle  kannalle.  Tämän 
tutkinnon  sanotaan  tarkoittavan  »kypsyyden»  tarkastamista.  Mutta  siitä  huoli- 
matta yliopiston  opettajat  miltei  yhdestä  suusta  valittavat,  että  suurin  osa 
sitä  nuorisoa,  joka  tulee  yliopistoon,  on  »epäkypsää».  Selvä  johtopäätös 
siitä  on,  että  nykyinen  tutkintotapa  ei  täytä  tarkoitustaan. 

Ja  syy  tuohon  epäkypsyyteen  ei  ole  vaikea  löytää.  Henkistä  kyp- 
syyttä ei  voi  saavuttaa  muuten  kuin  vapaudessa.  Tämän  säännön  yliopisto 
omalla  alallaan  tunnustaa  oikeaksi.  Miksei  se  siis  suo  vapautta  muillekin? 
Vai  luullaanko,  että  valkoisella  lakilla  on  tenhovoima,  jolla  se  yhtäkkiä 
muuttaa  orjan  vapaaksi  ihmiseksi? 

Ei:  yliopistolliseen  vapauteen  on  nuorukainen  valmistettava  jo  alusta 
asti.  £i  voi  vaikuttaa  muuta  kuin  haitallisesti,  jos  oppilasta,  jolla  ei  ole 
halua  eikä  taipumusta  virkamiesaineeseen,  kuitenkin  pakoitetaan  lukemaan 
sitä.  Ja  vielä  onnettomampaa  on,  jos  opettajain  vastoin  vakaumustaan 
täytyy  päntätä  oppilaisiin  semmoista,  jonka  hyötyyn  he  eivät  itse  usko. 

Julistettakoon  siis  yliopiston  puolelta  yksityiskouluja  varten  kilpailu 
vapaaksi.  Sanottakoon  niille  kouluille:  järjestäkää  oppisuunnitelmanne  niin- 
kuin itse  katsotte  parhaaksi,  koettakaa  parastanne  tulevain  vapaitten  »yli- 
opiston-kansalaisten» valmistamisessa.     Yliopisto  puolestansa  ei  vaadi,  että 

kaikki,  jotka  siihen  tulevat,  osaavat  samaa,  jos  he  vaan  ovat  yhtä  kykene- 
viä niihin  töihin,  jotka  heitä  siinä  odottavat. 

Olen  vakuutettu  että  »kypsyys»  täten  enenisi  suuressa  määrin.  Sillä 
nyt  ylioppilastutkinto  kokonaan  hävittää  opettajain  vastuunalaisuudentunteen. 
Hyvä  opettajakin  sanoo:  tiedän  että  opetus  on  väärällä  tolalla,  mutta  minä 
en  siihen  voi  mitään:  ylioppilastutkinnossa  vaaditaan  sitä  tahi  tätä.  Ja 
huono  opettaja  syyttää  samaten  ylioppilastutkintoa  niissäkin  kohden,  missä 
hän  kuitenkin  voisi,  mutta  ei  viitsi  tehdä  parannuksia. 

Toista  olisi  jos  annettaisiin  enemmän  vapautta  opetussuunnitelman 
muodostelemisessa.  Silloin  yksityiskoulujen  täytyisi  ahkerasti  tehdä  uudistus- 
työtä tyydyttääkseen  yleisen  mielipiteen  vaatimuksia  ja  pysyäkseen  kilpaili- 
jain  rinnalla.  Iloisesti  ottaisivat  tähän  työhön  osaa  valistuneet  oppilaitten 
vanhemmatkin,  ja  ennen  pitkää  tämmöisen  yhteistyön  kautta  muodostuisi 
uusi  eheä  kansalaiskouluohjelma,  joka  sitten  kyllä  voittaisi  alaa  valtion 
kouluissakin. 

Ylioppilastutkinto  on  nyt  taas  tullut  päiväjärjestykseen  yliopistossa. 
Osittaisia  muutoksia  on  ehdotettu,  mutta  ne  eivät  laisinkaan  ole  kylliksi. 
Eikö  löydy  tuon  pitkän  pöydän  ympärillä  istuvien  oppineitten  »isäin»  jou- 
kossa yhtään,  joka  voisi  ryhtyä  taisteluun  vapauttaaksensa  Suomen  nousevaa 
nuorisoa  ja  monta  innokasta  opettajaa  kaavamaisen  opetuksen  orjankah- 
leista  ja  hankkiaksensa  yliopistolle  ja  isänmaalle  valistuneita,  työhön  kyke- 
neviä, korkeita  tarkoitusperiä  harrastavia  kansalaisia? 

Valfrid  Vasenius. 

Kielentutkimus  Ja  Suomen  kansan  esihistoria. 


V,   IValUn,  Suomen    kansan  esihistoria.    Jyväskylässä  1894,  K.  J.  Gunnmerus.    Ilmes- 
tynyt tähän  asti  4  vihkoa,  yht  192  siv.  8:o.    Hinta  — :  85  viholta. 

Merkillisimpiä  asioita,  joita  meidän  vuosisatamme  tutkimus  on  aikaan 
saanut,  on  se,  että  se  on  luonut  valoa  kansojen  esihistoriaan,  s.  o.  nii- 
hin aikoihin  kansojen  elämästä,  joista  eivät  mitkään  asiakirjat  kerro,  joista 
ei  ole  mitään  muistotietoakaan  säilynyt  nyk3risille  polville.  Kansojen  esi- 
historian tutkimuksella  on  ollut  käytettävänä  kahdenlaatuisia  lähteitä:  osit- 
tain muinaisajan  kulttuurin  suoranaisia  muistomerkkejä,  osittain  semmoisia 
muinaisaikuisen  kulttuurin  luomia,  joiden  jatko,  vaikka  muuttuneessa  muo- 
dossa, elää  vielä  meidän  päivinämme.  Edellisen  laatuisia  muistomerkkejä 
ovat  ne  haudat,  linnojen  ja  rakennusten  jäännökset,  pukujäännökset  ja  ko- 
risteet, työ-  ja  sotaaseet,  jotka  muinaisilta  ajoilta  ovat  meidän  aikoihimme 
säilyneet  ja  piiloistaan  kaivetut  esiin  sanattomalla  kielellään  todistamaan 
muinaisesta  elämästä  ja  mumaisesta  kulttuurista.  Jälkimäistä  laatua  taas 
ovat  ne  kansanelämän  ilmaukset,  jotka  tapaamme  nykyaikana:  kansan 
aineellinen  ja  henkinen  elämä,  kansan  rakennukset,  puvut,  tavat,  laitokset, 
muistot  ja  runous,  mikäli  niiden  saatetaan  katsoa  muuttuneessa  muodossa 
suorastaan  polveutuvan  vanhasta  elämästä,  sekä  kansan  kieli,  joka  on  pol. 
vesta  polveen  kulkeva,  jos  kohta  yhä  muuttunut  ja  kehittynyt  perintö  men- 
neiltä ajoilta. 

Muinaisajan  muistomerkkeihin  ei  ole  useimmiten  liittynyt  mitään  sel- 
vää todistusta,  joka  osottaisi,  minkä  kansan  luomia  ne  ovat.  Vertailevan 
muototutkimuksen  kautta  ja  ottamalla  huomioon,  mitä  kansojen  olopai- 
koista  muuten  tiedetään,  on  kuitenkin,  ainakin  johonkin  määrin,  voitu  mää- 
rätä, mihin  aikakauteen  ja  kansaan  muinaisjäännökset  kuuluvat;  kuitenkin  on 
muistettava  että  muinaistieteen  avulla  oikeastaan  saadaan  selville  kulttuuri- 
alueita, ei  kansallisuusalueita.  Kansan  nykyinen  aineellinen  ja  henkinen 
elämä  taas  on  niin  moninaisen  kehityksen  ja  ulkovaikutuksen  tulos,  että 
esihistoriallisten  yksinkertaisten  olomuotojen  selvittäminen  sen  perustuksella 
tuottaa  suuria  vaikeuksia;  sitä  paitsi  on  metoodillinen  vertaileva  kansatiede 
ja  folklore  oikeastaan  vasta  alullaan.     Se  inhimillisen  kulttuurin  tuote,  joka 

nykyaikaan  jatkuvana  sallii  tutkivan  ihmishengen  luoda  silmäyksen  kauim- 
maksi historiantakaisiin  aikoihin,  on  kieli.  Kieli  on  kaiken  inhimillisen 
kehityksen  kuvastimena:  kieli  ja  ajatus  ovat  kulkeneet  rinnan,  ja  ilman  aja- 
tusta ei  ole  mitään  kehitystä.  Niitä  eri  kerroksia,  jotka  kielessä  nykyjään 
esiintyvät  rinnakkain  eri  viljelyskautten  kuvastajina,  on  nykyaikuinen  kieli- 
tiede, saavuttamansa  etevän  metoodin  kautta,  osannut  yhä  enemmän  toisis- 
taan erottaa,  ja  siksi  ovatkin  kielitieteen  tulokset  esihistoriallisissa  kysymyk- 
sissä mitä  suurimmassa  määrässä  lukuunotettavat 

Suomen  kansan  esihistorian  selvittämisessä  tarvitaan  siis  monen  tie- 
teen apua:  muinaistieteen,  kansatieteen,  folklorentutkimuksen,  kirjallisiin  läh- 
teihin  perustuvan  historiantutkimuksen  sekä  kielitieteen,  ja  kaikkien  näiden 
tieteiden  puolelta  onkin  erityistutkimuksissa  tuotu  lisiä  Suomen  kansan  mui- 
naisen elämän  tuntemiseksi.  Mutta  kukaan  ei  olo  vielä  tähän  saakka  koet- 
tanut yhdistää  näitä  eri  tahoilta  saatuja  tietoja  yhdeksi  yleiskuvaukseksi. 

Tähän  tehtävään  on  herra  Väinö  VVallin  nyt  ryhtynyt.  Tehtävä  on 
kieltämättä  erittäin  viehättävä,  mutta  samalla  suunnattoman  vaikea,  se  kun 
välttämättömästi  vaatii  mitä  terävintä  arvostelukykyä  sekä  tietoja  niin  laa- 
joilta aloilta,  että  yhden  miehen  on  niitä  vaikea  hallita.  Herra  VVallin  on 
ennen  kirjoittanut  hyväksi  tunnustetun  tutkimuksen  Suomen  maanteistä,  mutta 
että  hän  olisi  ollut  erityisesti  valmistunut  suomalaiselle  yleisölle  näyttämään 
niitä  hämäriä  polkuja,  jotka  johtavat  läpi  Suomen  kansan  muinaisuuden,  ei 
hän  ole  edellisillä  tutkimuksilla  osottanut.  Missä  määrin  hänen  työnsä  tässä 
teoksessa  on  onnistunut,  pyydän  saada  koettaa  yhdeltä  puolen  valaista.  Yh- 
deltä puolen,  sanon,  sillä  aikomukseni  on  rajoittua  ainoastaan  niihin  osiin 
puheenalaista  teosta,  jotka  koskevat  kielentutkimusta;  tähän  rajoitukseen 
minulla  on  täysi  syy,  koska  Valvojan  on  onnistunut  hankkia  teoksen  mui- 
nais- ja  kansatieteellistä  puolta  arvostelemaan  mies,  joka  itse  on  tutkija 
näillä  aloilla. 

Herra  VVallin  ei  tunnu  oikein  tahtovan  myöntää  kielellisille  todisti- 
mille  sitä  merkitystä,  joka  niille  on  annettava.  Tosin  hän  kyllä  siv.  6 
puhuu  siitä  suuresta  arvosta,  joka  »kielen  vaiheitten  selvittämiselle  on  an- 
nettava kansan  muinaisuuteenkin  nähden».     Mutta  siv.  46  hän  sanoo: 

„Mikä  merkitys  on  kielelle  viljelyshistoriassa  annettava?  Mieless<1  ansainnee  pi- 
tää että   kieli  on  ainoastaan  kansain    sukulaisuussuhteitten  ulkonainen  merkki^)  ja  että 

sen  merkitys  kansain  sisällisiA  rotuerotuksia  määritellessfi  on,  kuten  Ratzel  on  sanonut, 
^tavattoman  vähäinen'*,^)  Samaten  on  kielen  merkitys  viljelyshistoriallisissakin  oloissa 
rajoitettu;  kielen  historiassa  esiintyvät  ilmaukset  koskevat  lähinnä  itse  kieltä  eikä  niin 
paljon  kansaa.  Jotta  kieleemme  lainatuista  vieraista  sanoista  voitaisiin  saada  luotetta- 
via viljelyshistoriallisia  tuloksia  on  siis  varovaisuus  kylläkin  tarpeen." 

Kieltämätöntä  od,  ett^ei  kieli  osota  kansan  rotua,  sillä  rodultaan  sekoitta- 
mattomia kansoja  tuskin  on  olemassa,  mutta  eihän  tässä  olekkaan  kysymys 
jonkun  ihmisrodun  historiasta.  Kieli  se  kuitenkin  on  kansallisuuden  varsi- 
nainen tunnusmerkki,  ja  luullakseni  lopulta  ainoa,  josta  voi  kiinni  pitää. 
Täytyyhän  Suomen  kansan  esihistorian  seurata  taaksepäin  sitä  kansaa,  joka 
on  puhunut  semmoista  kieltä,  joka  nykyaikaan  jatkuu  suomen  kielenä  — 
mitä  muuta  kansaa  tai  »rotua»  se  voisi  seurata?  Ja  mitä  kielen  historialliseen 
merkitykseen  tulee,  niin  minkä  muun  tieteen  avulla  olisi  voitu  todistaa  esim. 
semmoista  asiaa  kuin  indoeurooppalaisen  alkukansan  olemassaoloa,  minkä 
muun  tieteen  avulla  saisimme  tietoa  tämän  alkukansan  kulttuurista?  Se 
on  myönnettävä  että  kulttuurihistoriallisissa  päätelmissä  on  varovaisuutta 
noudatettava,  erittäinkin  negatiivisia  päätelmiä  tehtäessä  (s.  o.  kun  alkupe- 
räisen nimen  puutteesta  päätetään  itse  esineenkin  puuttuneen).  Sitä  vastoin 
saatetaan  kuitenkin  paljoa  suuremmalla  varmuudella  tehdä  positiivisia  pää- 
telmiä; kun  jonkun  esineen  nimi  tavataan  laajalti  kaikissa  kielikuntaan  kuulu- 
vissa kielissä,  voidaan  päättää,  että  itse  esinekkin  on  ollut  tunnettu.  Esi- 
merkkinä mainittakoon  esim.  koiran  ja  lampaan  nimien  penin  ja  uuhen 
esiintymistä  milt^ei  kaikissa  suomalaisugrilaisissa  kielissä. 

Mutta  minulle  ei  olo  oikein  selvää,  tunnustaako  hra  VVallin  noita 
kielitieteen  suuria  tuloksia,  alkukielten  olemassaoloa  ja  alkukielen  hajau- 
mistä  tytärkieliin.  Sanoilla  hän  ne  ainakin  tunnustaa  (ks.  s.  44);  teossa 
hän  taas  ci  näytä  niitä  tunnustavan,  päättäen  siitä  omituisesta  kannasta, 
joka  hänellä  on  tuossa  esihistoriamme  kardinaalikysymyksessä,  onko  Suo- 
men kansa  aina  asunut  Suomen  maassa,  vai  ovatko  sen  esi-isät  tänne 
muualta  siirtyneet. 

Hra  Wallin  sanoo  nimittäin  siv.  63:  »suomalaisten  siirtyminen  Suo- 
menmaahan» on  yleisessä  katsantotavassa  tullut  vähää  vailla  uskonkappa- 
leeksi».    Hra  VVallin  ei  tätä  hyväksy,  vaan  sanoo  (s.  65  —  66): 

„ Kansamme  kaikki  muinaisvaikeet  ovat  täällä  [Suomessa]  eletyt^):  st  aika,  jolloin 
Suomen  asukkaat  nimettömänä  kansana,  vaillinaisilla  kiviaseilla  varustettuina  metsä-  ja 

kalamiehillä,  samosivat  yksinäistä  saloa,  alkava  metallikausi,  jolloin  vieraat  vaikutukset 
tänne  levittivät  uutta  edbtävää  viljelystä  ja  vihdoin  se  aikajakso,  jolloin  metsä  rupesi 
väistymään  viljamaan  edestä  ja  vankka  suomalainen  viljelys  pienistä  aukoista  hitaasti 
mutta  yhä  alaa  voittaen  alkoi  ensimmäisen  levenemisensä." 

Hra  Wallin  siis  tässä  aivan  jyrkästi  väittää  Suomen  kansan  ikuisesti 
Suomessa  asuneen.  Mutta  siv.  4  hän  puhuu  »Suomen  suvun  kansojen  iki- 
vanhasta perintömaasta  Uraalin  vuorien  ja  Itämeren  välillä»  ja  siv.  5 
hän  sanoo: 

„Se  ala  — ,  jonka  esihistoriamme  piirtää  ympäri,  ulettuu  Pohjois-  ja  Keski- 
Venäjältä  Itämeren  kaltaille  ja  Suomeen  saakka,  jonne  muinaisuuden  päätoiminta  vähi- 
tellen siirtyy  *)  ja  keskittyy.  Kun  meidän  kansamme  on  sukulaiskansainsa  keskuudesta 
vasta  vähitellen  etääntynyt^  *)  tulee  muinaishistoriamme  käsiteltäväin  känsäinkin  piiri 
omaa  kansaamme  laajemmaksi. ** 

Niinikään  hän  siv.  48  sanoo,  että  »suomalaisten  kansain  asuma  pesä- 
maa  on  kielikosketuksien  aikana  ollut  —  —  Suomenlahden  itä-,  kaakkois- 
ja  eteläpuolella»,  ja  siv.  64  että  kansamme  kieli  kehittyi  yhteissuomalaisilla 
pesämailla.  Siv.  18  sanotaan:  »Kivikauden  asukkaat  Suomessa  elivät  var- 
maankin yksinomaisesti  kalastuksesta  ja  metsästyksestä»,  mutta  s.  10 1:  »Sil- 
loin kuin  tapaamme  csi-isämme  Suomenmaassa  asuvana  kansana  ^)  olivat 
he  kumminkin  jo  ammoin  aikoja  voittaneet  aikuisen  metsäläisyytensä  ja  ko- 
honneet sille  yhteiskuntaisuuden  kannalle,  jota  olemme  nimittäneet  maan- 
viljelysasteeksi».  Suomen  suvun  kansojen  vanha  perintömaa  on  siis  Uraalin 
ja  Itämeren  välillä,  länsisuomalaisten  kansojen  (yhteissuomalaisten)  pesä- 
maa,  »jossa  kansamme  kieli  kehittyi»,  on  Suomen  lahden  itä-,  kaakkois-  ja 
eteläpuolella,  meidän  kansamme  on  vasta  vähitellen  etääntynyt  sukulais- 
kansainsa keskuudesta,  mutta  kuitenkin  se  on  kaiken  tämän  tapahtuessa  aina 
asunut  Suomessa;  Suomen  kivikauden  suomalaiset  asukkaat  olivat  metsäläi- 
siä, mutta  kun  tapaamme  esi-isämme  Suomessa  asuvana  kansana,  niin  he 
olivat  maanviljelijöitä.  Kuinka  tämä  kaikki  soveltuu  yhteen,  on  minun 
mahdoton  käsittää.  Olen  myöhemmin  kuullut  tekijän  antaneen  sen  suulli- 
sen selityksen,  että  Suomen  suvun  kansat  ovat  ikimuistoisina  aikoina  asu- 
neet koko  tuolla  alalla  Uraalista  Suomeen  asti.  Tämäkään  käsitys  ei  mi- 
nusta sovellu  tekijän  yllä  siteerattuihin  sanoihin;  että  sitä  on  kielentutkijan 
mahdoton  hyväksyä,  osotetaan  myöhemmin. 

Joka  tapauksessa  meidän  täytyy  pitää  kiinni  siitä  tekijän  lausunnosta, 

että  suomalaiset  ovat  aioa  asuneet  Suomen  maassa,  sillä  se  uudistuu  niin 
monesti  (esim.  3:nnessa,  4:nnessä  ja  8:nnessa  luvussa).  Hän  hylkää  tähän- 
astisten tutkijain  milt^ei  yksimielisen  johtopäätöksen,  että  suomalaiset  ovat 
Suomeen  siirtyneet.  Ei  ole  muuta  kuin  hyvää  sanottavaa  siitä,  etfei  nuori 
tiedemies  hyväksy  uskonkappaleita,  mutta  kun  hän  voimatta  kumota  edel- 
listen tutkijain  mielipiteitä  ainoastaan  asettaa  sijaan  uuden  uskonkappaleen, 
jota  hän  ei  voi  todistaa,  niin  siitä  ei  suinkaan  voi  sanoa  yhtä  hyvää. 

Hra  VVallin  resoneeraa  seuraavasti.  Mitä  ensinnäkin  tulee  kivikauteen, 
tekevät  kiviesineiden  yleinen  samallaisuus  ja  kivikautisten  olojen  yhtäläisyys 
Tttkansaer  otukset  tällä  perustuksella  mahdottomiksi  n.  »Mutta  kuitenkaan 
meillä  ei  ole  mitään  syytä  epäillä  kivikautisen  väestön  suomalaisperäisyyttä. 
Heikosti  tuntuvia  muistoja  entisestä  kivikaudesta  on  vielä  myöhäisinä  histo- 
riallisina aikoinakin  tavattu  lähellä  asuvain  sukulaiskansaimme  ja  omankin 
kansamme  keskuudessa».  Tämmöisiä  muistoja  ovat,  että  taruissa  kerrotaan 
kiviaseilla  taistelevasta  muinaiskansasta,  että  (Grewingkin  mukaan)  vepsäläiset 
nimittävät  vasaraa  »kiveksi»  (?),  että  lappalaiset  ovat  käyttäneet  kiviaseita 
vielä  myöhäisinä  aikoina,  että  meillä  paikoin  vieläkin  käytetään  kuumen- 
nettuja kiviä  veden  kiehuttamiseksi  ^)  y.  m.  y.  m.  Jos  nyt  nämät  kaikki 
olisivatkin  muistoja  kivikaudesta,  niin  todistavatko  ne,  että  tämä  kivikausi 
on  ollut  Suomessa?  Eihän  kukaan  epäile,  että  suomalaiset  kerran  ovat 
oUeet  kivikauden  kannalla,  mutta  ovathan  he  saattaneet  tuoda  kivikauden 
muistot,  jos  heillä  niitä  vielä  on,  mukanansa  entisiltä  olopaikoiltaan. 

Mitä  tulee  Suomen  vanhempaan  rautakauteen,  myöntää  hra  VVallin 
(s.  34)  että  kaikki  sen  muistot,  niin  kiinteät  kuin  irtaimetkin,  osottavat  selvää 
germaanilaista  luonnetta.  Mutta  tämä  rautakausi  on  »ensi  kädessä  ollut  mää- 
rättyyn aikaan  ja  määrättyihin  paikkoihin  sidottu  kulttuuri-ilmiö,  jolla  on 
yhtä  hyvin  voinut  olla  takanaan  suomensukuinen  kuin  »skandinaavialainen 
väestö».  Tähän  saattaa  kuitenkin  muistuttaa,  että  jos  kerran  vanhemman 
rautakauden  kulttuuri  kokonaisuudessaan  osottaa  semmoista  muotoa, 
jonka  tunnemme  germaanilaiseksi,  niin  on  ainakin  suuri  todennäköisyys  sen 
takana  olevan  kansankin  germaanilaisuuden  puolella.  Ja  jos  Suomen  myö- 
hempi rautakausi  sillä  tavalla  eroaa  vanhemmasta,  ett*eivät  sen  tuotteet 
näytä   olevan   vanhemmasta  rautakaudesta  suorastaan  johdettavissa,  niin  on 


^)  Minusta  sopisi  yhtä  hyvin  ^todistuksena'*  mainita,  että  monesti  nauloja  oiotaan 
kivellä,  että  usein  käytetään  kiveä  lyönti-  ja  heittoaseenakin  j.  n.  e.! 

hyvin  todennäköistä,  että  tämän  uuden  kulttuurimuodon  takana  on  uusi 
kansakin. 

Mutta  pysykäämme  hra  VVallinin  perusteluiden  kannalla.  On  siis 
selvä  että  hra  VVallin  sanoo  kansaerotukset  kivikaluston  perustuksella  mah- 
dottomiksi. Samoin  on  myös  vanhemman  rautakauden  luonne  »maantie- 
teellinen ja  viljelyshistoriallinen»,  sekään  »ei  anna  sijaa  kansatieteellisille 
päätelmille».  Johtopäätös  tästä  ei  suinkaan  ole:  Suomen  kivikauden  ja 
vanhemman  rautakauden  väestö  oli  siis  suomalainen,  vaan:  muinaistieteen 
keinoilla  ei  siis  voi  ratkaista  kysymystä  Suomen  vanhinten  asujanten  kan- 
sallisuudesta, vaan  on  etsittävä  apua  muualta. 

Ainoaksi  määräämiskeinoksi  jäävät  silloin  kielitieteen  tulokset.  Hra 
VVallin  ei  kuitenkaan  hyväksy  niitä  tuloksia,  joita  kielentutkimus  tähän 
asti  on  saavuttanut.  Hän  ei  hyväksy  sitä,  että  Castrdn  on  etsinyt  »Suomen 
kansan  kehtoa»  Keski-Aasian  vuoriseuduilta,  ^)  ei  edes  sitäkään,  että  Thom- 
sen,  jonka  tuloksia  me  kielentutkijat  pidämme  suorastaan  ratkaisevina,  on 
tahtonut  »tehdä  uskottavaksi»,  että  suomalaisten  esi-isät  ovat  kerran  asu- 
neet »sukulaistensa  Volgakansojen  parissa  Keski- Venäjällä»  ja  »sitä  seu- 
raavan ajan  yhteissuomalaisella  alueella  Suomenlahden,  Laatokan  ja  Äänisen 
eteläpuolella».  Hän  asettaa  niin  varovaisen  ja  mielikuvitteluista  vapaan 
tutkijan  kuin  Thomsenin  mielipiteet  nähtävästi  melkein  samalle  tasalle  kuin 
nuo  kuvittelut,  että  »Suomen  sukupuu  —  olisi  ojennellut  oksiansa  Baabelin 
tornilta  Gibraltarin  salmeen  saakka».     Itse  hän  sanoo  (s.  65): 

»Mitä  kielisukulaisuuteen  tulee,  on  muistettava  että  tosipohjainen 
kielitiede  ei  ole  suomenkielen  maantieteellisiä  jälkiä  tavannut  pitemmällä 
kuin  yhteissuomalaisella  alueella.  ^)  Ja  vaikka  nuot  jäljet  veisivät  vielä 
kauvemmaksikin  eivät  ne  sittenkään  todistaisi  kansan  vaellusta,  vaan  ainoas- 
taan kielen  kulkua,  joka  kuten  muutkin  viljelysmuodot  on  paljoa  kevyempi 
liikkumaan  ja  siirtymään  kuin  itse  kansa.y^  ^) 

Nämät  lausumat  todistavat  että  hra  VVallin  on  yhtä  väärin  ymmärtänyt 
»tosipohjaisen  kielitieteen»  kuin  kielisukulaisuuden  historiallisen  merkityksen. 
Varsinkin  hänen  puheensa  siitä,  miten  kieli  on  kepeämpi  siirtymään  kuin 
itse  kansa,  on  hyvin  erehdyttävää  laatua. 


')  Tahdon  mainita  etfen  ininäkään  puolestani  katso  Castrenin  ajatusta  todiste- 
tuksi enkä  todennäköiseksi;  Castrenin  nimen  vuoksi  se  kuitenkin  ansaitsisi,  että  se 
vastasyillä  kumottaisiin. 

*)  Kurssiveeraus  minun. 

Mitä  merkitsee  kielisukulaisuus?  Mitä  merkitsee  se  yhtäläisyys  aineelli- 
sessa ja  muodollisessa  suhteessa,  joka  tavataan  suomalais-ugrilaisessa  kieli- 
kunnassa? Tämä  yhtäläisyys  viittaa  ehdottomasti  alkuperäiseen  yhteyteen. 
Kun  sanotaan:  suomi,  mordva,  ostjakki,  unkari  j.  n.  e.  ovat  sukulaiskieliä, 
niin  se  edellyttää  ehdottomasti  että  on  ollut  semmoinen  aika,  jolloin  ei 
vielä  ole  puhuttu  näitä  kieliä,  vaan  jotakin  yhteistä  alkukieltä,  jonka  jat- 
kona mainitut  nykyiset  kielet  ovat.  Tämän  hra  VVallin  itsekkin  myöntää  s.  43 
ja  44.  Hän  sanoo  suomalais-ugrilaisten  kielten  alkaneen  »joltakin  yhtei- 
seltä lähtökannalta»,  mutta  »tuo  yhteisen  kielikuntaisuuden  aika  on  ollut 
ikään  kuin  kielemme  kivikausi»,  siis  ainoastaan  jonkinlainen  lähtökanta  ilman 
läheistä  maantieteellistä  yhteyttä.  Tätä  ei  kukaan  kielentutkija  voi  myöntää. 
Yhteisten  kieliabesten  syntymiseen  ja  leviämiseen  on  maatieteellinen 
yhteys  ja  tämän  yhteyden  välittämä  seurustelu  välttämätön.  Se  on  tietty, 
että  tämmöinen  alkukieli,  samoin  kuin  nykyjäänkin  elävät  kielet,  jakautui 
indiviidikieliin  —  kukin  indiviidi  puhuu  nimittäin  tavallansa  omaa  kieltänsä, 
—  ja  samalla  kuin  kielen  alue  laajeni,  vaikuttaen  että  seurustelu  kieltä  pu- 
huvien indiviidien  välillä  tuli  vähemmin  vilkkaaksi,  samalla  myös  indiviidien 
ja  indiviidiryhmäin  kielet  (murteet)  yhä  enemmän  erisivät  toisistaan.  Kuinka 
yhteiset  kieliainekset  ehdottomasti  edellyttävät  läheistä  maatieteellistä  yh- 
teyttä, siitä  on  lainasanain  leviäminen  hyvänä  todistuksena.  Suomen  kielen 
länsimurteesen  on  tullut  ruotsin  kielestä  koko  joukko  lainasanoja,  jotka 
eivät  ole  levinneet  edes  koko  suomen  kielen  alueelle.  Vepsän  kieleen  on 
uudempina  aikoina  otettu  suuri  määrä  venäläisiä,  samoin  kuin  liivin  kieleen 
lättiläisiä  sanoja,  mutta  ei  yksikään  näistä  ole  maatieteellisen  välityksen 
puutteen  vuoksi,  vaikka  onkin  meidän  aikamme  »kulkuneuvot»  tarjona,  le- 
vinnyt suomen  kieleen  asti.  Kuinka  siis  voisi  ajatella,  että  suomalais-ugri- 
lainen  kieliyhteys  olisi  S3mtynyt  niin  laajalla  alalla  kuin  Uraalin  ja  Itämeren 
välillä,  varsinkaan  entisinä  aikoina,  jolloin  kulkuneuvot  olivat  huonot?  Mi- 
ten voisi  ajatella  että  esim.  jokin  indoeurooppalaisesta  kielestä  otettu  laina* 
sana  olisi  voinut  levitä  koko  tälle  suunnattoman  laajalle  alalle? 

Semmoinen  sana  kuin  suomen  sata  (100)  on  kieltämättä  indo-iraanilaista 
alkuperää,  ja  sen  vastine  tavataan  kaikissa  suomalais-ugrilaisissa  kielissä. 
Tämän  on  siis  täytynyt  tulla  lainatuksi  semmoisena  aikana,  jolloin  suomalais- 
ugrilaiset kielet  vielä  olivat  yhtenä  kielenä  tai  ainakin  hyvin  läheisessä  maa- 
tieteellisessä yhteydessä.  Sana  sata  opettaa  meille  lisäksi  että  suomalais- 
ugrilaiset   silloin    ovat    olleet   jonkun    indo-iraanilaisen  kansan  yhteydessä. 

Jos  suomalaisten  esi-isät  eivät  olisi  Suomeen  siirtyneet,  vaan  aina  eläneet 
Suomessa,  olisi  siis  tämän  suomalais-ugrilaisen  alkukodinkin,  jossa  kosketuk- 
set indo-iraanilaisten  kanssa  tapahtuivat,  täytynyt  olla  Suomessa.  Tätä  tus- 
kin hra  Wallinkaan  väittänee  (vrt.  s.  44).  Paraiten  nämät  kielikosketukset 
viittaavat  kaakkoiseen  Venäjään.  »Tosipohjainen  kielitiede»  löytää  siis 
kielisukulaisuudesta  ja  vanhoista  kielikosketuksista  suomen  kielen  (s.  o.  sen 
kielen,  josta  suomi  polveutuu)  jälkiä  paljoa  kauempaa  kuin  yhteissuomalai- 
selta alueelta. 

Että  suomalaiset  myöhemmin  ovat  eronneet  Volgan  kansoista  kuin 
muista  heimolaisistaan,  on  kielellisten  todisteiden  nojalla  kieltämätön  asia. 
Ja  että  näiden  kansojen  yhteinen  koti  on  ollut  sisä-VenäjällS,  sen  ovat 
Donner,  Anderson  ja  varsinkin  Thomsen  todistaneet  etenkin  nojautumalla 
niihin  luonnonoloihin  (kasvisto  oloihin),  joihin  yhteiset  nimitykset  viittaavat. 

Tärkeitä  tietoja  kansamme  esi-isäin  entisistä  olopaikoista  saamme  vih- 
doin niistä  vanhoista  länsisuomalaisissa  kielissä  tavattavista  liettualais-lätti- 
läisistä  ja  germaanilaisista  lainasanoista,  joiden  historiallisen  merkityksen 
Thomsen  niin  loistavasti  ja  vakuuttavasti  on  osottanut. 

Nämät  lainasanat  ovat  tasaisesti  levinneet  kaikkiin  länsisuomalaisiin 
kieliin,  joten  siis  ei  voi  olla  mahdollista  että  ne  olisivat  niihin  erikseen 
lainatut;  länsisuomalaiset  kielet  ovat  siis  sinä  aikana,  jolloin  lainat  tehtiin, 
olleet  joko  yhtenä  kielenä  tai  joka  tapauksessa  mitä  läheisimmässä  maatie- 
teellisessä yhteydessä.  Nämät  lainasanat  ovat  myöskin  niin  lukuisat  että 
ne  edellyttävät  välitöntä  naapuruutta  suomalaisten  ja  toiseltapuolen  liettua- 
lais-lättiläisten  ja  germaanien  kanssa.  Kaiken  sen  nojalla,  mitä  näiden  kan- 
sain asuinpaikoista  ja  suomalaisten  vaelluksen  suunnasta  tiedetään,  on  Thom- 
sen osottanut  suomalaisten  silloisiksi  asuinpaikoiksi  Suomenlahden  etelä-  tai 
kaakkoispuoliset  alueet. 

Hra  Wallin  myöntää  (s.  48),  että  kielikosketusten  »runsauden  ja  laadun 
vuoksi  täytyy  olettaa  suomalaisten  kansain  eläneen  germaanien  ja  baltilais- 
ten  (liettualaislättiläisten)  kansain  välittömässä  naapuruudessa,  eikä  tällainen 

yhdessäolo ole  saattanut  käydä  laatuun  muualla  kuin  Suomenlahden 

kaakkois-  ja  eteläpuolisilla  maa-aloilla,  joko  sitten  suomalaiset  ovat  asuneet 
etelämpänä  tai  vieraat  kansat  pohjoisempana».  >)  Hän  myöntää  myöskin, 
että    suomalaiset   heimot    elivät   »hyvin  läheisessä  yhteydessä  keskenänsä, 


*)  Huomattakoon  lauseen  loppupuolen  stilistinen  kokoonpano! 

ikäänktuD  yhtenä  kansana,  yhteissuomen  kansana».  Tästä  pitäisi,  jos  mi- 
kään logiikka  enää  pitää  paikkansa,  seurata,  että  suomalaiset  puheenalaisena 
aikana  asuivat  Suomenlahden  etelä-  ja  kaakkoispuolella.  Mutta  hra  Wallin 
sanoo:  »Kuitenkaan  ei  ole  tätä  niin  käsitettävä  että  »yhteissuomen  kansa» 
olisi  ollut  todellista  kansaa;  kansakäsite  tässä  kohden  on  vaan  kuvaannolli- 
nen, eikä  merkitse  muuta  kuin  että  suomalaisten  kansain  kesken  puheena 
olevina  aikoina  on  ollut  läheisempää  maantieteellistä  ja  viljelyksellistä  yh- 
teyttä kuin  myöhemmin».  Tämmöisellä  ontelolla  fraasilla  pelastuu  tekijä 
ainoan  mahdollisen  johtopäätöksen  tekemisestä. 

Hra  Wallinin  ajatus,  että  suomalaiset  eivät  ole  Suomeen  siirtyneet, 
joka  ajatus  hänellä  näyttää  esiintyvän  ikäänkuin  jonkinlaisena  ennakolta  teh- 
tynä päätöksenä,  johtuu  luullakseni  erään  paljon  totta  sisältävän  näkökan- 
nan yksipuolisesta  ajamisesta.  Usein  lienee  ajateltu  että  kansojen  vaelluk- 
set ovat  tapahtuneet  sillä  tavoin,  että  kokonainen  kansa  ikäänkuin  jon- 
kinlaisena armeijana  on  lähtenyt  liikkeelle.  Jos  kohta  onkin  oletettava, 
että  toisinaan  joku  heimon  osasto  tällä  tavoin  on  siirtynyt  uusille  asuinsi- 
joille, on  kuitenkin  todennäköistä,  että  asuttaminen  suureksi  osaksi  on  ta- 
pahtunut vähitellen,  edistyen  askel  askelelta  jfiä  edemmäksi,  samaan  tapaan 
kuin  asutus  on  meidän  erämaissa  edistynyt;  varsinkin  kansan  ehdittyä  maan- 
viljelyskannalle,  on  tämmöinen  vähittäinen  eteneminen  varmaankin  ollut 
sääntönä.  Tätä  näkökantaa,  jota  erittäin  K.  F.  Ignatius  on  puolustanut, 
ajaa  myöskin  hra  VVallin,  mutta  hän  unohtaa,  että  kun  on  kysymys  vuosi- 
tuhansista, saattaa  vähitellenkin  tapahtuva  eteneminen  viedä  sangen  pitkälle 
alkuperäisiltä  asuma-aloilta. 

Voidaan  muistuttaa,  ett'en  kielisukulaisuuden  merkityksestä  puhuessani 
ole  kylläksi  pannut  huomiota  sille  seikalle,  ett^ei  kielisukulaisuus  ole  sama 
kuin  antropolooginen  tai  etnolooginen  sukulaisuus,  jota  seikkaa  hra  Wallin  kai 
tarkoittaa  puhuessaan  »kielen  kulusta».  On  luonnollista  että  suomalais-ugri- 
laiset  kansat,  kun  ne  alkukodistaan  etääntyivät,  monesti  kohtasivat  tiellään 
muita  kansoja.  Silloin  saattoi  sattua,  joko  että  suomalais-ugrilaiset  sulautui- 
vat muihin,  tai  päinvastoin  että  suomalais-ugrilaiset  itse  assimileerasivat 
milloin  yksityisiä  perheitä,  milloin  kokonaisia  heimoja  vieraasta  kansallisuu- 
desta. Tämmöistä  assimileeraamista  pienemmässä  tai  suuremmassa  mää- 
rässä on  kaikkialla  tapahtunut,  ^)  ja  se,  samoin  kuin  yleensä  yhtyminen  vie- 


^)  Esimerkkinä    mainittakoon    esim.    kumaanit    (turkkUainen   heimo)  Unkarissa, 

raidcD  kansojeD  kanssa,  on  epäilemättä  ollut  mitä  tärkeimpiä  kielellisten 
muutosten  vaikuttimia.  ^)  Milloin  kokonainen  heimo  tai  kansa  on  toiselta 
kielen  lainannut,  on  se  tietysti  aina  tapahtunut  toisen  kansan  välityksellä 
ja  vaikutuksesta,  ja  useimmiten  on  varmaankin  kielen  laina  käynyt  rinnan 
kansan  sekaantumisen  kanssa.  Se  kieli,  joka  tämmöisen  assimileerauksen 
kautta  syntyy,  johtuu  siis  kuitenkin  semmoisesta  kielestä,  joka  vuorostaan 
polveutuu  edellytettävästä  alkukielestä.  Kun  hra  VVallin  sanoo  (s.  65)  että 
»kieli  on  kevyempi  liikkumaan  ja  siirtymään  kuin  itse  kansa»,  ja  (s.  64) 
että  »kansamme  kieli  kehittyi»  Suomen  lahden  eteläpuolella,  kuin  sitä  vas- 
toin kansamme  siiraikaa  oleskeli  Suomessa,  niin  olisi  kai  tämä,  jos  sille 
järjellinen  merkitys  on  annettava,  käsitettävä  seuraavalla  tavalla:  suomalais- 
ugrilainen alkukieli  syntyi  jossakin  kaukana,  missä  lie  syntynytkään,  tä- 
män kielen  lainasi  sen  naapurikansa,  ja  tältä  taas  lainasi  kielen  vielä 
sen  naapurikansa,  kunnes  tultiin  Suomenlahden  eteläpuolelle,  jossa  asu- 
valta kansalta  vihdoin  Suomessa  asuvat  suomalaiset  lainasivat  kielensä. 
Ainoastaan  siinä  tapauksessa,  että  voisi  olettaa  kielenlainaamisen  saattaneen 
tapahtua  tällä  tavoin  oikein  ketjussa  ja  että  suomen  kielikin  on  lainakieli, 
ainoastaan  siinä  tapauksessa  ^oisi  hra  Wal]inin  käsitys  meidän  esi-isäimme 
ikuisesta  tässä  maassa  asumisesta  olla  oikea.  Mutta  että  tämmöistä  hypo- 
teesia täydellä  todella  voisi  puolustaa  tai  että  se  olisi  todenmukaisempi 
tai  selittävämpi  kuin  yllä  esitetty  käsitys,  sitä  ei  hra  VVallin  itsekkään  väitä 
(vrt.  s.  91). 

Yksi  suomalais-ugrilainen  kieli  kuitenkin  on,  joka  on  katsottava  ni- 
menomaan lainan  kautta  syntyneeksi,  nimittäin  lapin  kieli.  Sitä  hypoteesia, 
että  lappalaiset  alkujaan  ovat  vierasta  rotua,  joka  on  omistanut  suomalais- 
ugrilaisen kielen,  on  jo  monesti  lausuttu  sillä  perustuksella,  että  lappalaiset 
antropoloogisessa  suhteessa  näyttävät  tuntuvasti  eroavan  muista  suomalais- 
ugrOaisista    kansoista.     Hra    K.  B.    VViklund  on  lisäksi  eräässä  esitelmässä 


jotka  ovat  aivan  unkarilaistuneet,  sekä  bessermjaanit  Venäjällä,  jotka  lienevät  votjakki- 
laistunut  turkkilaisheimo.  Samanlabia  esimerkkejä  ovat  indoeurooppalaisten  joukossa 
frankit  ja  gallit  sekä  rumäänit,  jotka  ovat  omistaneet  romaanilaisen  kielen,  tai  Iilannin 
keltdäiset  (iiriläiset),  jotka  ovat  englantilabtumassa. 

*)  Vieraat  ovat  tietysti  aina  omistamaansa  uuteen  kieleen  sovelluttaneet  omaa 
ääntämistapaansa.  Naapuruus  kahden  eri  kieltä  puhuvan  kansan  välillä  vaikuttaa  aina 
sitä,  että  jotkut  oppivat  kahta  kieltä,  ja  juuri  nämät  kaksikieliset  indiviidit  levittävät 
äänneominaisuuksia  toisesta  kielestä  toiseen. 

tuonut  esiiD  sen  hypoteesin,  että  lapin  kieli  on  lainattu  yhteissuomesta  ja 
tähän  hypoteesiin  on  hra  Wallin  liittynyt. ')  Se  mitä  hän  asiasta  tuo  esiin, 
perustuu  nähtävästi  jonkinlaisiin  vaillinaisiin  muistiinpanoihin  hra  VViklundin 
esitelmästä  ja  todistaa  ett^ei  hän  ole  tämän  esitelmän  todistuksia  ensinkään 
ymmärtänyt.  Puhumatta  siitä,  että  hänen  mainitsemistaan  lappalaisista  esi- 
merkeistä enempi  puoli  esiintyy  väärässä  muodossa  (gistä  5  väärin),  ei 
yksikään  hänen  esittämistään  kielellisistä  seikoista  todista  mitään,  ja  useim- 
mat niistä  ovat  kerrassaan  vääriä.  Esimerkkinä  mainittakoon:  hra  VVallinin 
mukaan  (s.  90)  »kovat  kerakkeet  sanan  alussa  ovat  yhteissuomalaisena  aikana 
olleet  n.  s.  pehmeitä»;  se  seikka,  että  suomen  kirja  sanaa  lapissa  vastaa 
girje  (myöh.  lainasana  suomesta  I),  todistaa  muka  että  albme  (ilma)  sa- 
nassa alkujaan  on  ollut  i  ensi  tavuussa;  »polvi  on  lapiksi  »buolva»  [sicl], 

mutta  että  lapin  kaksiääntiö  uo on  syntynyt  alkuperäisemmästä  o:sta 

näkyy  vertauksista  sellaisiin  sanoihin  kuin  »boldam»  [sicl]  (poltan)».  —  Mitä 
itse  asiaan  tulee,  olen  puolestani  hyvin  taipuvainen  käsittämään  lapin  kieltä 
lainakieleksi,  niinkuin  olen  jo  kerran  ennenkin  lausunut  (Nykyaik.  kielent. 
periaatt.  s.  45).  Mistä  kielestä,  missä  ja  milloin  lainaaminen  on  tapah* 
tunut,  ne  ovat  kysymyksiä,  joiden  suhteen  luulen  parhaaksi  asettua  odottavalle 
kannalle,  ainakin  siksi,  kunnes  hra  Wiklund  saa  tilaisuutta  tuoda  tutkimuk- 
sensa julkisuuteen;  minä  puolestani  luulisin  mahdolliseksi,  että  laina  on 
tehty  jostakin  vanhasta  suomalais-ugrilaisesta  kielimuodosta,  jonka  jatko  ei 
ole  meille  säilynyt  muussa  kuin  lapin  kielen  muodossa. 

Moni  muukin  seikka  hra  VVallinin  kirjassa  antaisi  aihetta  keskusteluun, 
esim.  kysymys  Suomen  ruotsalaisista,  mutta  kirjoitukseni  on  jo  paisunut 
ylen  pitkäksi.  Siitä  syystä  en  myöskään  ryhdy  yksityiskohtaiseen  arvoste- 
luun. Ainoastaan  pari  yksityisseikkaa  mainittakoon.  Kartassa  siv.  51,  joka 
yleensä  on  hyvin  ylimalkainen,  on  vepsäläisten  asuinpaikat  epätarkasti  ja 
väärin  merkitty.  Ruotsi  sanaa  (s.  81)  ei  pitäisi  oikeastaan  johtaa  mui- 
naisruotsalaisesta »rother»  sanasta,  vaan  yhdyssanojen  rops-mcen,  rops- 
karlar  (=  soutumiehet,  merenkulkijat)  ensi  osasta  (ks.  Thomsen,  Ryskä 
rikets  grundläggning  s.  85).     Vepsän  sana  »Sund»,  Vapahtaja,  jonka  Ahl- 


^)  Tämän  mukaan  eivät  siis  lappalaiset  milloinkaan  olisi  olleet  suomalais-ugri- 
labia.  Siv.  38  ja  39  hra  Wallin  sitä  vastoin  näkyy  puolustavan  sitä  mielipidettä,  että 
suomalaiset  ja  lappalaiset  Tacituksen  aikana  vielä  olivat  yhtä  kansaa,  ainakaan  ei 
»suomalaisten  kansain  kesken  niin  kaukaisina  aikoina  ja  niin  alhaisella  viljelyskannalla 
kuin  tässä  on  kysymys  voi  tehdä  mitään  tarkkoja  kansa-  tai  heimoerotuksia.** 

qvjst  ja  häDen  mukaansa  Y.  K.  Yijö-KoskiDen  ovat  panneet  suntio  sanan 
yhteyteen,  ei  kuulu  tähän,  vaan  on  oikeastaan  &Und  (=  suom.  synty)  ja 
on  sama  kuin  Karjalan  Suuri-SUndil,  iUndil-ruohtina  (=  suurisynty,  synty- 
ruhtinas  s.  o.  Kristus). 

Poiketen  muista  esihistoriamme  tutkijoista  ^)  ei  hra  Wallin  ole  antanut 
arvoa  niille  historiallisille  tuloksille,  jotka  kielentutkimus  on  saavuttanut. 
Kun  hänen  mielipiteensä  täten  joutuivat  ristiriitaan  muiden  näitä  asioita 
tutkineiden  mielipiteiden  kanssa,  olisi  minun  mielestäni  hänen  velvollisuu- 
tensa ollut  ensmnä  jossakin  tiedemiehiä  varten  aiotussa  teoksessa  tai  aika- 
kauskirja-kirjoituksessa esittää  ja  todistaa  esihistoriallinen  hypoteesinsa,  en- 
nenkuin hän  sitä  ryhtyi  tarjoamaan  suurelle  yleisölle. 

Tämän  teoksen  suurin  vika  ei  ole  kuitenkaan  todistamattoman  hypo- 
teesin csiintuoQunen,  vaan  johdonmukaisen,  yhtenäisen  kannan  puute  sekä 
käsitteiden  hämäryys  ja  pintapuolisuus.  Teos  on  varsin  suureksi  osaksi 
kokoonpantu  sitaateista,  jotka  on  otettu  eri  teoksista,  eikä  tekijä  ole  voinut 
näitä  erilaisia  aineksia  sulattaa  yhdeksi  kokonaisuudeksi.  Kirjan  toinen  lause 
puhuu  toistansa  vastaan,  ja  selvityksen  sijaan  lukijalle  aivan  liian  usein 
tarjotaan  epämääräisiä  ja  epäselviä  fraaseja.  Senkin,  joka  on  ajatellut  esi- 
historiamme kysymyksiä,  on  vaikea  itselleen  selvittää  tekijän  ajatuksen  juok- 
sua; sitä  vaikeampi  on  epäilemättä  selvän  käsityksen  muodostaminen  sille, 
joka  tästä  kirjasta  ensikerran  näihin  asioihin  tutustuu. 

Kaikkea  kiitosta  ansaitsee  tekijän  kaunis  ja  sujuva  kieli;  jos  se  samalla 
ilmi  toisi  voimakasta  ja  selvää  ajattelemista,  eikä  niin  monesti  olisi  hämä- 
räin ajatusten  verhona,  olisi  tämä  ansio  vielä  suuriarvoisempi. 

Teoksen  kustantaja  ansaitsee  moitetta  siitä,  ett^ei  hän  ole  asiantunti- 
joilla ennakolta  tarkastuttanut  teosta,  joka  on  aiottu  suuren  monumenttaali- 
teoksen,  kuvallisen  Suomen  kansan  historian  ensi  osaksi.  Parasta  luullakseni 
olisi  ollut,  jos  kustantaja  olisi  koettanut  saada  aikaan  jonkinlaista  yhteis- 
työtä eri  tutkijain  välillä,  sillä  meillä  tuskin  on  yhtä  miestä,  joka  hallitsisi 
kaikkia   Suomen   kansan  esihistorian  tutkimuksessa  huomioonotettavia  aloja. 


*)  Historiantutkijain  kirjoituksista  talidon  huomauttaa  Yrfd' Koskisen  erittäin 
selvää  ja  huomattavaa  kirjoitusta  «Suomalaisten  heimokuntain  siirtymisestä  Itämeren 
rannikoille"  (Suom.  II,  15,  s.  359),  jossa  kysymyksen  tärkeimmät  momentit  on  tar- 
koin huomioonotettu  ja  erillään  pidetty.  MyAskin  A,  H,  SneUntamn  tutkimuksessa 
«Itämeren  suomalaiset'^  on  kielitieteen  tuloksille  annettu  täysi  arvo  ja  sovitettu  niitä 
muualta  saataviin  tuloksiin. 

Olen  katsonut  velvollisuudekseni  sanoa  suoraan,  mitä  ajattelen.  Olen 
sen  katsonut  velvollisuudekseni  yleisön  vuoksi,  jonka  tulee  saada  tietää  että 
puheenalaista  teosta  on  varovaisuudella  käytettävä;  sitä  paitsi  ovat  ooieles- 
täni  tämmöiselle  teokselle  asetettavat  vaatimukset  suuret,  sillä  suurelle  ylei- 
sölle —  samoin  kuin  nuorisolle  —  on  ainoastaan  paras  kylläksi  hyvää. 
Olen  sen  katsonut  velvollisuudekseni  myöskin  tekijän  vuoksi,  jonka  tunnen 
ja  tiedän  kyvykkääksi  nuoreksi  mieheksi.  Hänen  ei  suinkaan  tule  käydä 
alakuloiseksi  siitä,  että  hän  tällä  kertaa  on  viehtynyt  ottamaan  käsitelläk- 
sensä  liian  vaikeata  ainetta,  vaan  hänen  tulee  oppia  valitsemaan  itsellensä 
sopivampia  työaloja  ja  asettamaan  itsellensä  yhä  ankarampia  selvyyden  ja 
syvyyden  vaatimuksia.  Jos  hän  sen  tekee,  on  hänestä  varmaan  vielä  varttuva 
kelpo  tutkija,  joka  sekä  kotoista  tutkimustamme  edistää  että  tekee  sen  tu- 
loksia suurelle  yleisölle  tunnetuiksi. 

E.  N.  Set&lä. 


»>-  <♦ 

K   WaUm,  Suomen  kansan  esihistoria.     Vihko  1^4,    Jyväskylissä  1894,  K.  J.  Gum- 
merus.   (Yhteensä  6  vihkoa  k  — :  85.) 

Herra  K.  J.  Gummerus  on  ryhtynyt  tärkeään  isänmaalliseen  tehtä- 
vään, kun  hän  on  päättänyt  kustantaa  moniosaista,  kuvallista  Suomen  kan- 
san historiaa.  Mitä  suurempaa  sijaa  on  ruvettu  historian  kirjoittamisessa 
antamaan  kansojen  varsinaisen  kultuurin  kehitykselle,  sen  tarpeellisemmaksi 
on  tullut  selvittää  eri  aikojen  oloja  ei  ainoastaan  sanoilla,  vaan  myös 
kuvilla.  —  Läntisessä  naapurimaassamme,  Ruotsissa,  toimitettiin  jo  noin  1 5 
vuotta  sitten  samanlainen  iso  kuvallinen  isänmaan  historia,  jommoista  'hra 
Gummerus  nyt  on  meillä  ryhtynyt  kustantamaan.  Sen  toimittamisessa  oli 
osallisina  useita  eteviä  tutkijoita,  joista  erittäin  vanhimpien  aikojen  esittä- 
jinä olivat  Ruotsin  kieltämättä  etevimmät  munaisuuden  tuntijat.  Tulos  oli- 
kin hyvä. 

Sen  jälkeen  kun  J.  R.  Aspelinin  «koetteeksi»  kymmenen  vuotta  sit- 
ten kirjoittama  «Suomen  asukkaat  pakanuuden  aikana»  ilmestyi,  on  useita 
laajaperäisiä   yksityistutkimuksia    toimitettu    muinaishistoriamme  alalla  sekä 

muuteDkiQ  aineksia  muiDaisuutemme  selvittämiseksi  kasaantuout  koko  lailla, 
joten  tietomme  ovat  tällä  alalla  suuresti  laajentuneet,  vaikka  toiselta  puo- 
lelta myönnettäköön,  että  moni  tärkeä  kohta  yhäti  vielä  pysyy  himmeänä 
ja  siis  toistaiseksi  erilaatuisien  arvelujen  alaisena. 

Yleisöä  varten  laaditulta  historialliselta  yleisesitykseltä  luonnollisesti 
ei  voida  vaatia,  että  se  sisältäisi  mitään  tutkijalle  varsinaisesti  uutta,  eri- 
tyistutkimuksien kautta  saavutettuja  uusia  tuloksia,  vaan  ennen  tehtyjen  tut- 
muksien  tarkkaan  tuntemiseen,  vertailuun  ja  punnitsemiseen  perustuvaa  ja 
miten  mahdollista  yhteensulatettua  kokonaiskuvaa  esitettävästä  aineesta. 

Nyt  arvosteltavana  olevaa  teosta  laatiessa  on  tekijä  käyttänyt  sangen 
paljon  saatavina  olevia  lähteitä,  hänen  lukuisat  ja  laajat  sitaattinsa  erityi- 
sistä teoksista  ovat  yleiseen  hyvin  valitut  ja  asiaa  selvittävät,  vaan  se,  minkä 
pitäisi  näitä  otteita  yhdistää,  on,  vaikka  kaunislauseista,  usein  joko  hämärä- 
peräistä tai  kokonaisuuteen  katsoen  ristiriitaista  ja  tuntuu  paikoittain,  ehkä 
juuri  komeiden  sanojen  tähden,  viisastelemiselta,  joka  ei  kuvausta  suinkaan 
selvennä.  Tämän  on  kai  osaksi  vaikuttanut  se  seikka,  ettei  tekijä  suureen 
yhteenrakentamistyöhönsä  ryhtyessä  ollut  itse  suorittanut  mitään  niistä  eri- 
tyistutkimuksista muinaistieteen  alalla,  joista  kokonaisuus  oli  luotava,  joten 
häneltä  teosta  laatiessa  puuttuivat  moninaiset  syntysanat,  puuttui  kokemusta 
(harjaantumista)  eri  lähteiden  vertailemisessa  ja  punnitsemisessa  sekä  tie- 
teellinen tarkkuus  lauseissa.  —  Kykyä  ei  tekijältä  puuttune,  vaan  sen  sijaan 
malttia.  Hän  on  nähtävästi  arvannut  tehtävänsä  liian  keveäksi,  eikä  ole 
suonut  tiedoilleen  ja  monille  hyville  ajatuksilleen  aikaa  kypsyä  selviksi  ja 
yhtenäisiksi. 

Osoittaakseni  muutamia  esimerkkejä  epätarkkuudesta  ja  muista  vir- 
heellisyyksistä ryhdyn  pieneen  yksityiskohtien  tarkastukseen: 

Siv.  i8  sanotaan,  että  «näyttää  todenmukaiselta,  että  asutus  on  kivi- 
kaudella ollut  hyvin  levinnyt.  Kiviaseiden  ylellisestä  paljoudesta  päättäen 
olisi  Vuoksen  seutu  ollut  silloisen  Suomen  kaikkein  tiheimmin  asuttu  paik- 
kakunta. —  Kivikauden  asukkaat  Suomessa  elivät  varmaankin  yksinomai- 
sesti kalastuksesta  ja  metsästyksestä».  —  Siv.  22  ja  23:  «Kaikki  merkit 
osoittavat^  että  tämän»  (arktisen  kiviase-)« sarjan  kansallisuus  on  lappalai- 
nen ja  että  sitä  osittain  on  kestänyt  kauas  historiallisesti  tunnettuihin  aikoi- 
hin». —  S.  23:  «Mutta  kuitenkaan  ei  ole  mitään  syytä  epäillä  kivikautisen 
väestön  suomalaisperäisyyttä»  Etelä-Suomessa.  -  Siv.  88:  «Eivät  vuosi- 
sadat, tuskin  vuosituhannetkaan  ole  saaneet  sen»  (Lapin  kansan)  «elämis- 
tavoissa  mitään  huomattavia  muutoksia  aikaan».  —  Kuitenkin:  Lappalaiset, 
jotka  kauas  historiallisesti  tunnettuihin  aikoihin  elivät  kivikaudessaan  ja  vielä 
sata  vuotta  sitten  käyttivät  kivikärkisiä  keihäitä,  olivat  jo  tämän  kivikau- 
tensa  aikana  kohonneet  paimentolaiskansaksi,  joten  vuosisadat  olivat  saa- 
neet sen  elämistavoissa  aikaan  huomattavan  muutoksen.  —  Vuoksen  seu- 
dulla,  joka    oli    kivikaudella  Suomen  tiheimmin  asuttu  paikkakunta,  ei  ole 

ollut  mitään  pronssikautta  eikä  edes  varhempaa  rautakautta  siihen  aikaan 
kuin  Länsi-Suomessa;  elivätkö  siis  sikäläiset  «suomalaiset»  yksinomaisesti 
kalastuksesta  ja  metsästyksestä  «kivikaudessaan»  kahdeksanteen  vuosisataan 
asti  meidän  ajanlaskua  ja  harppasivatko  he  silloin  paimentolaisasteen  yli 
maataviljeleväksi  kansaksi? 

Siv.  63:  cEsi-isistämme  on  viljelys  tehnyt  kansan  ja  vasta  myöhään 
ovat  he  saavuttaneet  ne  vaikeat  viljelysvoitot,  joita  kansat  elääkseen  ja 
edistyäkseen  tarvitsevat.  Muinaissuomalaisten  suurin  voitto  oli  Suomen 
vakinainen  asuttaminen,  joka  on  tapahtunut  verraten  myöhään.  Silloin  vasta 
alkaa  suomalaisten  varsinainen  pakanuus».  —  Siis:  Suomalaisten  varsinai- 
nen pakanuus  alkaa  vasta  kun  heidän  suurin  voittonsa  on  saavutettu  (kivi- 
kaudellako?!), sen  jälkeen  kun  viljelys  on  tehnyt  heistä  kansan.  Tähän 
asti  on  luultu^  että  suomalaisista  tuli  varsinainen  kansa,  ei  ennen  pakanuu- 
den alkua,  vaan  tämän  loputtua,  ja  on  kansan  elämä  ja  edistys  ainakin 
yhtä  paljon  perustuksena  viljelysvoitoille  kuin  päinvastoin. 

Siv.  128  sanotaan,  että  ruumiit  haudattiin  «tavallisimmin  ilman  arkkua, 
joskus  kristityn  tavan  mukaan  arkuissakin*,  ja  viitataan  Itä-Suomen  löytöi- 
hin. —  Tästä  saa  lukija  sen  käsityksen,  että  pakanuuden  aikana  kuollutta 
olisi,  kuten  kristittyyn  aikaan,  kannettu  arkussa  hautaan.  Asian  laita  oli 
kumminkin  se,  että  hautaan  tehtiin  pirtin  salvoksen  tapainen  kehys,  johon 
ruumis  pantiin  taljoille. 

Siv.  137.  Tekijä  näkyy  luulevan,  että  reppana  ja  lakeinen  ovat  aivan 
eri  käsitteitä;  kuitenkin  osoittaa  Kalevalakin,  että  reppana  oli  katossa,  ku- 
ten on  Kalevalalle  tuntematon  lakeinen. 

Siv.  139.  Kivikauden  aikuiset  savipadat  olivat  mykeväpohjaisia,  jom- 
moisia  rautakauden  eivät  meillä  olleet. 

Siv.  146.  Tekijä  puhuu  pakanuuden  ajan  suomalaisista  lampaista, 
«joiden  paraita  villoja,  «saksakkoja»,  kyllä  kelpasi  saksoille  kaupata»,  ikään- 
kuin nimi  olisi  syntynyt  siitä,  että  noita  villoja  vietiin  Saksaan.  Saksakko- 
villa  on  kumminkin  semmoinen  «Suomen  villaa»  pehmeämpi  ja  kutrisempi 
villalaji,  mikä  saadaan  Saksanrotuisista  lampaista,  joita,  ehkä  ei  kovin  kauan 
sitten,  on  tuotu  tänne  Suomeen,  kuten  vielä  myöhemmin  «panskalaisia»  y. 
m.  lampaita. 

Siv.  150.  Koska  metsänkäynti  on  ennen  vanhaan  ollut  maassamme 
paras  rahanlähde,  olisi  sopinut  sitä  kuvata  vähän  selvemmin  ja  oikeammin 
kuin  mitä  sen  osaksi  on  kirjassa  tullut;  ei  kokonaisista  puista  taivuteta  pau- 
loja, eikä  vitsoista  ja  kalikoista  viritetä  ansoja. 

Siv.  155 — 157.  «Pellavain  lioitus,  kuivaus,  loukuttaminen,  häkläys, 
harjaaminen»  ei  kuten  tekijä  kahdesti  selvittää  käy  «päinsä  aivan  samalla 
tavalla»  tai  ole  «tarkalleen  samanlainen»  koko  Suomessa,  Luoteis-  ja  Poh- 
jois-Venäjällä;  eikä  pellavan  viljelys  ollut  niinkään  yleiseen  tunnettu  Suo- 
messa  pakanuuden   aikana   kuin   tekijä  vakuuttaa.     Pellavaa  viljeltiin  vielä 

viime  vuosisadalla  sangen  vähän  Itä-Suomessa  ja  sen  pohjoisosassa  ei  ol- 
lenkaan. —  Tekijä  sanoo,  että  «pellavakankaiden  jäännöksiä  on  yleisem- 
min tavatta  vaan  yhdestä  pakanallisesta  kalmistosta,  Tuukkalasta,  missä 
niitä  oli  ainakin  9  haudassa.  Etelä-Karjalan  kalmistoissa  ei  sitä  vastoin  ole 
löydetty  kuin  vaan  joku  pari»  jätettä.  Kun  tekijä  kuitenkin  huomaa  (siv. 
165)  Tnukkalan  kalmiston  löydöissä  «ftivan  täydellisen  yhtäläisyyden  Kar- 
jalan kalmistojen  kanssa  mitä  pukuihin  tulee»,  niin  hänen  olisi  pitänyt 
tiedemiehenä  ajatella  sitä  mahdollisuutta,  että  jompaankumpaan  hänen  läh- 
teistään (kertomukseen  Tuukkalan  löydöistä  tai  Karjalan  löydöistä)  on  pu- 
jahtanut erehdys,  ja  ryhtyä  tarkastamaan  molempien  luotettavaisuutta  tässä 
kohden.  Hän  olisi  silloin  huomannut,  että  Karjalan  löytöjen  vaatejään- 
nöksiä  on  laajalti  tieteellisesti  (mikroskoopillisesti  ja  vertaamalla)  tutkittu, 
kun  Tuukkalan  löytöjen  vaatejäännöksien  laatu  on  vain  arvaamalla  mää- 
rätty. Ehkä  tämä  seikka  olisi  vähän  muodostanut  tekijän  käsitystä  pella- 
vanviljelyksestä  ainakin  Itä-Suomessa  pakanuuden  aikana,  jolloin  luullakseni 
Tuukkalan  naiset  eivät  olleet  eläessään  nähneet  kasvavaa  pellavaa.  Ne 
vähäiset  pellavakankaan  jäännökset,  joita  on  löydetty  Tuukkalan  ja  Karja- 
lan kalmistoista,  ovat  joko  brokaadia  tai  aivan  hienoa  kaupan  tuomaa 
vaatetta. 

Puvuista  kertoessaan  olisi  tekijä  muutamissa  kohdissa  voinut  parem- 
min tarkata  sanoja  päälähteessään  tällä  alalla.     Hän  sanoo  esim.: 

Siv.  161:  «Sitä  paitsi  oli  tavallista  kirjailla  vyöliinaa  myöskin  rihma- 
ja  jouhikaavoilla».  Tästä  saa  lukija  sen  käsityksen,  että  rihmasta  ja  jou- 
hista muodostettiin  erityisiä  koristuksia;  vaan  löytöjen  mukaan  käytettiin 
jouhta  idnoastaan  vaskilankaputkien  vartaina  esiliinakoristuksissa. 

Siv.  165  lueteltujen  miesten  korukalujen  joukossa  ei  mainita  tavalli- 
sinta näistä,  nimittäm  sormusta. 

Siv.  181  sanotaan,  että  «Itä-Suomen  löydöistä  ei  muunlaatuisia  sota- 
aseita»,  kuin  kirves,  veitsi  ja  keihäs,  «sanottavasti  tunnetakaan».  Kuiten- 
kin on  sikäläisistä  haudoista  löydetty  paljon  enemmän  nuolia  kuin  keihäitä 
ja  kirveitäkin.  —  Tekijä  sanoo,  että  miekan  «huotra  lienee  ollut  puusta 
tai  nahasta,  koska  ne  haudoissa  ovat  jäljettömiin  hävinneet».  Kaakkois- 
Karjalan  tutkituista  haudoista  on  saatu  viisi  miekkaa  ja  kunkin  ympärillä 
oli  haudassa  selvä  vaikka  lahonnut  puusta  ja  nahasta  tehty  huotra,  puu 
sisä-  ja  nahka  ulkopuolella. 

Päätän  tähän  erityismuistutukseni,  enkä  kajoo  sen  enemmän  kirjan 
varsinaiseen  kiista-aineeseen.  Suomalaisten  siirtymiseen  Suomenniemelle  ja 
Suomenniemellä,  etenkin  koska  tähän  Valvojan  numeroon  on  siitä  kirjoit- 
tanut sen  selvittämiseen  pystyvämpi  mies.  —  Kuvia  (esim.  nroja  28,  39, 
40  ja  42:ta)  vastaan  voitaisiin  tosin  tehdä  muistutuksia,  vaan  tunnustan 
mielelläni,  että  ne  yleiseen  ovat  hyvin  valittuja  ja  että  erittäin  lukujen 
alkukuvat  eli  vignetit  ovat  hyvin  sommiteltuja  ja  tehtyjä.     Missä  määrässä 

tästä  tulee  kiittää  arkitehti  Usko  Nyströmiä,  joka  Dähtävästi  on  enimmät 
kuvat  laatinut,  missä  määrässä  kirjan  tekijää  ja  kustantajaa,  en  ota  sanoak- 
seni. —  Teoksen  monista  sattuvista  ja  kauniista  kohdista  tahtoisin  erittäin 
mainita  cSota»-luvun  alkua  sivulla  169. 

Arvosteluni  on  ehkä  tullut  ankarammaksi  kuin  on  tavallista,  vaan  kun 
mielestäni  tämän  laatuiselta  suuren  teoksen  alkuosalta  tulee  vaada  enem- 
män, kuin  tekijä  on  itseltään  vaatinut,  pidän  arvostelijan  velvollisautena 
kehottaa  tekijää  ankarampaan  työnsä  arvostelemiseen  ja  viimeistelemiseen, 
etenkin  kun  tulevaisuutta,  kuten  tässä,  on  silmällä  pidettävä. 

Teos,  johon  on  koottu  tietoja  monenlaatuisista  tieteellisistä  teoksista 
ja  kokoelmista,  joiden  tutkimiseen  enemmillä  kansalaisilla  ei  ole  halua  eikä 
tilaisuutta,  sisältää  yleisölle  paljon  uutta  ja  saadaan  siitä  tuntuvasti  laajempi 
kuva  kansamme  muinaisuudesta  kuin  mistään  muusta  tähän  asti  ilmesty- 
neestä  yksityisteoksesta.  Teos  on  siis  sitä  laatua,  että  se  on  Suomen  sivis- 
tyneihin koteihin  hankittava.  Th.  s. 


Kertomuksia  ihmiskunnan  historiasta.  Seitsemäs  osa.  Uusin  aika.  Toinen  laajennettu 
painos.  (Suomalaisen  kirjallisuuden  seuran  toimituksia,  34  osa).  Helsingissa 
1894.    373  s.  8:0.     Hinta  sid.  3:  50. 

Odotettuun  aikaan  on  uusi  painos  »Gruben  kertomusten»  seitsemättä 
osaa  Umcstynyt.  Vanha  painos  oli  loppuunmyyty  ja  sen  lisäksi  vaati  kah- 
denkymmenen vuoden  kulunut  aika  —  ensimäineu  painos  kirjaa  ilmestyi 
v.  1874  —  esityksen  jatkamista.  Entisen  245  sivua  pitkän  kirjan  sijaan 
tarjoo  uusi  painos  lukemista  kokonaista  373  sivua.  Vanhoista  kertomus- 
kappaleista  on  uudessa  painoksessa  käytetty  lähimmittäin  kaikki,  vaikka  jär- 
jestystä on  osittain  muutettu.  Ainoastaan  parissa  kohden  on  huomatak- 
semme  tehty  lisäyksiä,  niinpä  esim.  Aleksanteri  II:n  hallituskauden  esitykseen 
lisätty  lukukappale  Helsingin  valtiopäivistä  1863 — 1864.  Varsinaiset  uudet 
luvut  alkavat  kirjan  kolmannesta  osastosta,  jossa  kuvaillaan  tärkeimpiä  ta- 
pauksia Euroopan  historiassa  jälkeen  vuoden  187 1  ja  muiden  maanosain 
historia  19:11a  vuosisadalla. 

Historiallisessa  kirjallisuudessamme  täyttää  käsillä  oleva  kirja  tärkeän 
sijan.  VVeberin  historian  jälkeen  lienevät  nykyisin  ilmestyneet  kertomukset 
laajin  suomenkielinen  esitys  mitä  löytyy  tämän  vuosisadan  historiasta.  Kir- 
jan arvo  on  vielä  suurempi  sen  vuoksi,  että  se  vastaiseksi  on  ainoa  laa- 
jempi etupäässä  nuorisolle  sovitettu  lukukirja  uusimman  ajan  merkillisestä 
ja  mieltä  kiinnittävästä  historiasta. 

Historiallisen  lukukirjan  onnistuminen  riippuu  monesta  seikasta,  etu- 
päässä tietysti  aineitten  valinnasta  ja  esittämistavasta.  Juuri  mainituissa 
seikoissa  on  nuorisolle  aiotulta  lukukirjalta  vaadittava  erityistä  huolta.   Että 

puheenalaisen  teoksen  ainehistossa  sotatapaukset  ovat  päässeet  ylivaltaan, 
lienee  oikeittain  pantava  syyksi  itse  tälle  vuosisadalle,  jonka  kuluessa  on 
käyty  kenties  vielä  hirmuiscmpia  sotia  kuin  ennen.  Olisi  kuitenkin  ollut 
suotavaa  että  edes  Ranskan — Saksan  ja  Venäjän — Turkin  sotain  kertomi- 
sessa olisi  tyydytty  vähempään  tilaan.  Joskus  tekisi  mieli  tehdä  muistu- 
tuksia kertomuksissa  usein  esiintyviä  päätelmiä  ja  arvostelulauseita  vastaan. 
Niin  esim.  —  puhuaksemme  yksinomaan  kirjan  uudestaan  toimitetusta  osasta 

—  näyttää  kirjoittaja  ottaneen  Darwinin  esille  ainoastaan  saadakseen  tilai- 
suutta muutamilla  ankarilla  lauseilla  tuomita  hänen  oppiansa  (s.  307).  Sak- 
san sosialistain  kanssa  menetellään  armottomasti,  heidän  uudelleen  muo- 
dostettua oppiansa  sanotaan  ontoksi,  mitä  käsittämään  muka  tarvitaan  »vaan 
hiukankin  tervettä  järkeä»  (s.  309  ja  311).  Bismarckin  kerrotaan  »purka- 
neen vihaansa»  uutta  hallitusta  vastaan  »kiukkuisella,  usein  halpamielisellä 
tavalla»  (s.  313).  Syytös  on  liian  hätäinen,  samoinkuin  s.  319  ja  320 
löytyvät  voimasanat  Ranskan  kansan  turmelluksesta  ja  ranskalaisten  valtio- 
miesten luikertelevaisuudesta,  sekä  s.  343  oleva  arvostelu  Englannin  kansan 
luonteesta.  Voisimme  tämäntapaista  noukkimista  vielä  jatkaa  muutamilla 
esimerkeillä,  mutta  pidämme  muistutuksiamme  kirjan  ansioihin  verrattuina 
vähäpätöisinä.  Ilmeisesti  ne  ovatkin  syntyneet  vaan  halusta  tehdä  kerto- 
musta vilkkaammaksi. 

Viimemainitussa  suhteessa,  esitystavassa,  on  teos  yleensä  varsin  on- 
nistunut. Kuten  tunnettu  oli  vanha  painos  taitavan  kertojan,  Julius  Krohnin, 
toimittama.  Hänen  vilkasta  kertomatapaansa  on  uuden  painoksen  toimitta- 
jan onnistunut  hyvin  seurata.  Helppotajuinen  ja  huvittava  esitys  onkin  kir- 
jan paras  ansio  ja  tekee  sen  mielestämme  tarkoitustaan  täysin  vastaavaksi. 

—  Koska  A.  W.  Grubella  itse  asiassa  ei  ole  ollut  juuri  mitään  tekemistä 
käsillä  olevan  lukukirjan  kanssa,  on  hänen  nimensä  täydellä  syyllä  jätetty 
kirjan  nimilehdeltä  pois. 

V.  VV. 


JVertur  Söderhjelm,  Modema   spr&k  och  deras  studium  i  Finland.     Ett  föredrag,    Hel- 
singissä 1894,  Otava.     Hinta  — :  85. 

Viimekuluneen  syyskuun  koskipaikoilla  oli  yllämainitun  esitelmän  pi- 
täjä, y.  m.  professori  W.  Söderhjelm,  kutsunut  kaupunkimme  uusia  kieliä 
harrastavaa  yleisöä  yliopiston  juhlasaliin,  esitelmän  muodossa  tehdäksensä 
selkoa  tänä  syksynä  alkavasta  työstään  yliopiston  uusfiloloogisten  tutkimus- 
ten johtajana.  Suurilukuinen  yleisö,  joka  jännityksellä  seurasi  puhujan  haus- 
kaa ja  valaisevaa  esitystä,  oli  todisteena  siitä,  mitenkä  suurta  kannatusta 
uusfiloloogiset  tutkinnot  ovat  yleisössämme  saaneet  ja  mitenkä  tärkeänä 
pidetään  niiden  edustamista  yliopistossamme. 

Prof.  Söderhjelm  panee  esitelmässään  erityistä  painoa  siihen  vaikeaan 
asemaan,  johon  meidän  maassamme  uusia  kieliä  tutkiva  ylioppilas  joutuu  val- 
mistuessaan kandidaattitutkintoon.  Kun  kouluissamme  tavallisesti  sekä  saksa 
että  ranska  yhdistetään  yhdeksi  viraksi,  ja  yliopistossa  vaaditaan  samaan  arvo- 
sanaan tietoja  kahdella  niin  laajalla  alalla  kun  romaanilainen  ja  germaani- 
lainen filologia,  tulee  sekä  opettajan  että  oppilaan  työ  sangen  vaivaloiseksi. 
Tämä  epäkohta  painaa  leimansa  siihen  tapaan,  jolla  uusfiloloogiset  opinnot 
ovat  yliopistossamme  järjestettävät, 

Tutkintoalan  laajuuteen  katsoen,  tulee  uusfilologian  edustajan  tunnus- 
sanakseen  omistaa:  supistaminen  ja  tärkeimpien  tietojen  antaminen.  Tuo 
tiedemiestä  niin  suuresti  viehättävä  erityisalan  ja  erityiskohtien  perinpohjai- 
nen tutkiminen  oppilaitten  piirissä  kielletään  niin  muodoin  häneltä  miltei 
kokonaan. 

Tässä  seuratkoon  lyhyt  silmäys  siihen  vähään,  joka  prof.  Söderhjel- 
min mukaan  on  ylioppilaillemme  tällä  alalla  annettava. 

Ensisijassa  tulee  oppUaan  perehtyä  eri  kieliryhmäin  äännesysteemiin. 
Hänen  tulee  tutkia  sitä  sekä  historialliselta  että  foneettiselta  kannalta,  käsittääk- 
sensä  toiselta  puolen  esim.  miksi  se  tai  se  alkuperäisesti  latinalainen  äänne, 
siirryttyään  ranskalaiseen  sanaan,  on  aikojen  kuluessa  monituisella  tavalla 
muuttunut,  kunnes  se  lopullisesti  on  saanut  nykyisen  muotonsa;  toiselta 
puolen  taas  miten  se  tai  se  nykyisessä  kielessä  tavattava  äänne  muodoste- 
taan, miten  äänteet  vaikuttavat  toisiinsa,  mitä  koron  y.  m.  suhteen  on  huo- 
mattava. —  Kuten  äänteet  on  myöskin  kielioppi  joutuva  kaksinaisen  tutki- 
misen alaiseksi.  Nykyinen  kielikanta  on  tutkittava  mutta  samassa  tehtävä 
riippuvaksi  kielen  historiallisesta  kehityksestä.  Sillä  ainoastaan  tämän  kehi- 
tyksen valossa  katsottuina,  selviävät  lukemattomat  sekä  muoto-  että  lause- 
opin ilmiöt,  jotka  muutoin  jäisivät  kokonaan  käsittämättömiksi. 

Mutta  »elävä  kieli»,  arvelee  tekijä,  on  oleva  kulkumme  päämäärä; 
»siis  oppilasta  ei  saa  rasittaa  liikanaisilla  opinnoilla  muinaisranskan  ja  mui- 
naissaksan  alalla.  Jätettäköön  hänelle  aikaa  ja  annettakoon  hänelle  tilai- 
suutta perehtymään  vieraaseen  kieleen  siihen  määrin,  että  hän  jokseenkin 
helposti  voi  käyttää  sitä  puheessa  ja  kirjoituksessa,  samassa  kun  hän  tun- 
tee sen  kieliopin.  Tämän  käytännöllisen  taidon  välittämisen  tahtoo  tekijä 
pääasiallisesti  uskottavaksi  vieraitten  kielten  lehtoreille,  joilla  asiain  nykyi- 
sellä kannalla  ollessa  on  ollut  verrattain  vähän  aikaa  ja  tilaisuutta  mai- 
nitun opetuksen  antamiseen.  Mutta  myöskin  professorin  ja  dosenttien  toi- 
meenpanemissa kuulusteluissa  ja  n.  s.  seminaarikokouksissa  on  ylioppilas 
tilaisuudessa  kuulemaan  ja  puhumaan  vierasta  kieltä. 

Mainio  asia  on,  että  opetus  aiotaan  asetettaa  sille  kannalle,  että  opet- 
taja aina  voi  tarkoin  valvoa  oppilaitten  työtä.  Varsinaisia  kateedorilueutoja 
tulee  olemaan  ani  harvoja;  kuulusteluja  toimitetaan  alinomaa,  erityisiä  barjoi- 


554  Kotimaan  kirjallisuutta. 


tuksia  niinikään,  jotka  vaativat  ehkäpä  suuremmassa  määrässä  toimintaa 
oppilaan  kun  opettajan  puolelta. 

Esitelmän  lopussa  luo  tekijä  lyhyen  silmäyksen  uusien  kielten  ope- 
tukseen maassamme.  Järjellisten  uudistusp3rrintöjen  ystävänä  hän  edustaa 
samaa  kantaa  kun  nykyään  suuri  osa  ainakin  pääkaupunkimme  kieliopetta- 
jista.  Huomattava  on  erittäinkin  hänen  ankara  vastalauseensa  nykyisiä  yli- 
oppilaskirjoituksia vastaan,  jotka  hän  soisi  muutettaviksi  käännöksiin  vieraasta 
kielestä  äidinkielelle.  —  Tämä  hänen  kantansa  on  nähtävästi  vaikuttanut 
ylioppilastutkintokunnan  tunnettuun  samansuuntaiseen  anomukseen. 

Prof.  Söderhjelmin  kirjanen  ansaitsee  todellakin  lukemista,  sillä  paitsi 
sitä  että  se  sisällykseltään  on  rikas  on  se  kirjoitettu  niin  kansantajuisesti  ja 
hauskasti,  että  mielellänsä  uhraa  tunnin  sen  lukemiseen. 

H.  A-n. 


Gustaf  Schröder,  Yrjänä  Kailanen  ja  hänen  poikansa.  Kuvaelmia  Ruotsin  suomalaisten 
elämästä  ja  metsästyksistä  Vermlannin  ja  Taalain  metsäseuduilla.  Suomentanut 
F.  11.  B.  L  a  g  u  s.  4  August  Malmströmin  piirtämää  kuvaa,  B.  Liljeforsin  piir- 
tämä kansilehti,  ja  kartta.  Porvoossa  1894,  Wemer  S5derstr6m.  232  siv.  8:o 
Hinta  2:  75. 

Yleensä  tunnetaan,  että  Keski-Ruotsin  metsämaakunnissa  asuu  runsaat 
määrät  suomalaisia,  jotka  satoja  vuosia  elettyään  vieraan  kansan  keskuu- 
dessa vieläkin  ovat  säilyttäneet  kansallisuutensa.  Vuoden  1820  tienoilla 
suomalainen  K.  A.  Gottlund  oleskeli  heidän  luonaan,  oppi  tuntemaan 
heidän  olonsa  ja  elämänsä  ja  koetteli  voimiensa  mukaan  heidän  tilaansa 
parantaa.  Sen  jälkeen  on  yksi  ja  toinen  suomalainen  tutkija  käynyt  heidän 
luonaan,  suomalainen  tohtori  P.  Nordmann  on  tieteellisessä  tutkimuksessa 
kuvannut  heidän  historialliset  vaiheensa,  mutta  suuren  yleisön  muistosta 
olivat  he  melkein  unohtuneet.  Nyt  on  muuan  ruotsalainen  kirjailija  Gustaf 
Schröder  etusijassa  nuorisolle  aijotussa  kirjassa  kertonut  «Ruotsin  suoma* 
laisten  elämästä  ja  metsästyksestä»,  joka  kirja  suomeksi  käännettynä  var- 
maan on  saava  meillä  runsaan  lukijakunnan  juuri  aineensa  vuoksi. 

Gustaf  Schröder  on  entisestään  tunnettu  eteväksi  metsästysten  kuvaa- 
jaksi. Jo  lapsena  oli  hän  oleskellut  Vermlandin  suomalaisten  keskuudessa 
ja  kuunnellut  heidän  tarinoitaan  metsästyksistä  ja  entisistä  kovista  vaiheista. 
Näitten  kertomusten  nojalla  ja  perustuen  historiallisiin  tutkimuksiin  on  tekijä 
kirjoittanut  teoksensa. 

Kirjansa  ensi  luvussa  antaa  tekijä  lyhyen  historiallisen  kuvauksen 
Ruotsin  suomalaisten  vaiheista  ja  etnograafisen  kuvauksen  heidän  nykyisestä 
elämästään.  Edellisessä  on  hän  etusijassa  perustunut  tohtori  P.  Nord- 
männin  tutkimukseen,  ja  lienee  esitys  pääpiirteissään  oikea.    Tässä  on  tekijä 

arvattavasti  liikkunut  oudolla  alalla,  esitys  on  hiukan  hajanainen.  Etno- 
graafisessa kuvauksessa  tekijä  perustuu  omiin  havaintoihinsa.  Siitä  saamme 
muun  muassa  tietää,  että  suomenkieli  ei  vielä  läheskään  ole  siinä  määrässä 
hävinnyt  Vermlannin  suomalaisten  keskuudesta,  kuin  meillä  yleisesti  luul- 
laan. Yleisesti  tuntee  tekijä  suurta  myötätuntoisuutta  suomalaisia  kohtaan, 
ja  lienee  pääpiirteissään  oikein  käsittänyt  heidän  luonteensa.  Yhdessä  sei- 
kassa tekijä  kuitenkin  varmaan  on  erehtynyt.  Hän  sanoo,  että  suomalais- 
ten loitsut  ovat  rukouksia,  joissa  ei  ole  mitään  pakanallista,  ja  jotka  luetaan 
nimeen  Isän,  Pojan  ja  Pyhän  Hengen.  Lienee  Ruotsissa  heillä  nykyjään 
tämmöisiäkin  loitsuja,  aina  eivät  ne  semmoisia  ole  olleet. 

Niinkuin  nimestäkin  näkyy  ovat  Yrjänä  Kailanen  ja  hänen  poikansa 
kertomuksen  päähenkilöt.  Talvella  vuonna  1597  lähtee  Yrjänä  perheineen 
kotipuoleltaan  Savosta  liikkeelle.  He  kulkevat  jalan  vetäen  pienimpiä  lap- 
siaan kelkassa.  Yönsäkin  he  tavallisesti  viettävät  taivasalla  nuotion  ääressä. 
He  kulkevat  Vaasaa  kohti,  josta  aikovat  mennä  Pohjanlahden  yli.  Mutta 
ennenkuin  pääsevät  sinne  asti,  ryöstetään  Kalaselta  hänen  keskikasvuset 
poikansa.  Ne  ovat  sotamiehiä,  jotka  tämän  tekevät,  pojat  otetaan  heidän 
hevosiaan  hoitamaan.  Vanhemmat  jatkavat  matkaansa  Merenkurkun  yli, 
siitä  etelään  ja  länteen,  kulkien  halki  hyvän  osan  Ruotsia.  Pojat  taas  vie- 
dään Turkuun  ja  sieltä  Ahvenanmeren  yli  Ruotsiin.  Siellä  he  pääsevät  va- 
paiksi ja  lähtevät  etsimään  vanhempiaan.  Monta  vuotta  vaeltavat  he  sitten 
ennenkuin  tapaavat  toisiaan  ja  asettuvat  vakinaisille  asuinsijoilleen  asumaan. 

Kuvatessaan  heidän  vaellustaan  ja  elämäänsä  saa  tekijä  tilaisuutta 
kertoa  kaikista  niistä  vaikeuksista  ja  kovista  kohtaloista,  joita  suomalaisilla 
ylimalkaan  oli  voitettavana.  Yrjänä  käy  itse  Kaarle  herttuan  luona  hake- 
massa häneltä  rakennusseteliä*  Sittenkin  on  hänen  vaikea  löytää  asuin- 
paikkaa, maan  ruotsalainen  väestö  ei  sallisi  suomalaisten  asettua  maahan. 
Siitä  on  heillä  alituisia  selkkauksia  ja  se  tekee  heidän  elämänsä  niin  epä- 
varmaksi. 

Pojat  ovat  innokkaita  metsästäjiä  ja  koettelevat  he  kaikkea  sillä 
alalla.  Ampuvat  susia,  karhuja,  hirviä,  peuroja,  näätiä,  saukkoja,  pyydys- 
tävät majavia,  lintuja,  jäniksiä,  sanalla  sanoen  kaikkea  mitä  metsästää 
saattaa.  Kuvatessaan  näitä  metsästyksiä  liikkuu  tekijä  oikealla  alallaan. 
Nuoret  miehet  rakentavat  keskelle  metsiä  pienen  majan,  jossa  muista  ihmi- 
sistä erillään  tyytyväisinä  viettävät  talvensa.  Innokas  metsästäjä  saattaa 
kerran  huoletta  päästää  mielikuvituksensa  valloilleen.  Noina  kaukaisina 
aikoina  oli  metsänriistaa  asumattomilla  mailla  tietysti  kaikenlaista  ja  run- 
saasti, ja  taitava  metsästäjä,  jommoisia  nuoret  metsästäjät  olivas,  saattoi 
todella  onnistua  erittäin  hyvin.  Ja  metsästäjät  menestyvätkin  hankkeissaan, 
joka  lajia  eläimiä  pyydystävät  he  runsaasti,  lihaa  on  heillä  aina  viljalti,  ja 
kallisarvoisia  taljoja  kokoovat  he  hyvän  varaston,  jotka  he  sitten  käyvät 
myömässä  Norjassa, 

Metsästysten  kuvaaminen  on  tekijän  vahvin  puoli.  Mutta  muukin  esitys 
on  mieltä  kiinnittävää,  osanotolla  seuraa  lukija  suomalaisten  tuttaviensa 
elämänvaiheita.  Tekijä,  niinkuin  arvatakin  voi,  rajoittuu  etusijassa  kuvaa- 
maan tapahtumia,  syvempää  luonteenkuvausta  hän  ei  tavoittelekaan.  Huo- 
maa että  tekijä  ei  ole  aivan  perehtynyt  tämmöiseen  laajempaan  esitys- 
tapaan. Mainitsen  vaan  yhden  esimerkin.  Yrjänän  toverina  lähtee  Suo- 
mesta muuan  Heikki  niminen  mies.  Vasta  koskipaikoilla  kirjaa  mainitaan 
sivumennen  Heikin  sukunimi,  vaikka  muita  alusta  pitäen  mainitaan  my5s 
sukunimellä. 

Luulen,  että  kirja  on  saavuttava  runsaan  lukijakunnan ;  kasvavan  nuo- 
rison käsiin  se  erittäin  hyvin  soveltuu  annettavaksi,  se  tyydyttää  nuorison 
seikkailuja   rakastavaa    mieltä,    samalla    kuin    se  teroittaa  heidän  oikeuden 

tuntoaan  ja  laajentaa  heidän  tietojaan. 

o.  R. 


— wr»/VA^^AA/>— 


Välttelyä. 

Valvojan  toimitukselle. 

Vaikka  allekirjiUa  ei  ole  mitdfln  tärkeSmpftä  lisättftväft  kirjotukseensa  oikea- 
kielisyys-kysymyksessäi  pyytäisin  kuitenkin  Toimilta  viel&  n6yriaini%sti  sijaa  lehessä 
muutamille  sanoille  erftän  huomautuksen  johosta,  joka  minua  vastaan  tehtiin  Valvojan 
viime  numerossa  kirjotustani  seuranneessa  vastauksessa.  Siinä  mainitaan,  että  kirjo- 
tukseni ei  olisi  ollut  johonmukainen  sikäli  kuin  se  ensin  olisi  hyväksynyt  ne  yleiset 
peri-aatteet,  jotka  oikeakielisyys-kysymyksissä  olisivat  noudatettavat,  vaan  sitte  eri  muis- 
tutuksissaan niistä  poikennut.  Johonmukaisuuden  puute  on  suuri  vika  ja  kun  tosiaan 
voipi  siltä  näyttää,  kuin  olisin  tehnyt  itseni  syypääksi  siihen,  sallittanee  minun  asiaa 
selittää,  koska  luulen  olevani  aivan  syytön. 

Selitys  on  helposti  annettu. 

Prof.  Setälä  alkaa  kirjotuksensa  toisen  osaston  seur.  lauseella  (broshyyri  siv. 
19):  »kukin  nibtä  kolmesta  oikeakielbyyskannasta,  jotka  meillä  ovat  esiintyneet,  sisäl- 
tää mielestäni  jotakin  oikeutettua,  mutta  ei  yksikään  minun  käsittääkseni  sisällä  to- 
tuutta kokonaisuudessaan. **  Täydellisesti  yhtyen  tähän  lauseeseen,  jota  tekiä  sitte  kir- 
j otuksessaan  ryhtyy  perustelemaan,  tein  siitä  sen  johtopäätökseni  että  oikeakielisyys- 
kysymyksessä kutaki  noista  kolmesta  katsantokannasta  on  silmällä  pidettävä  ja  sitä  nou- 
datettava, joka  kulloinkin  parhaiten  sopii  puheeksi  tullutta  seikkaa  ratkaisemaan;  siis 
noudatettava  kieli-opillisuuskantaa  myöskin.  Tämän  mukaan  muistutuksissani  jonku 
kerran  vetosin  viimemainittuunki  kantaan.  Oisiko  tuo  johtopäätös  nyt  ollut  väärä? 
En  voi  ymmärtää  miten  se  niin  olisi  ollut,  ja  jos  se  oli  oikea,  on  kirjotukseni  kieltä- 
mättä pysynyt  niissä  peri-aatteissa,  jotka  se  oli  hyväksynyt. 

Kun  huomautuksen  johosta  uudelleen  olen  tarkastanut  prof.  S:n  kirjotusta,  ha- 
vaitsen, että  sen  loppupuolella  (broshyyri  siv.  35)  tavattavat  5  teesiä  eivät  sovikaan 
yhteen    vastaciteeratun  lauseen  kanssa.     Viides  teesi,  toisten  yhteenveto,  kuuluu  nimit- 


Väittelyä.  557 

täin:  «Paras  kieli  syntyy  siis  käytännön  ja  tarkoituksenmukaisuuden  kompromissista." 
Kun  on  kielen  hyvyydestä  kysymys,  ei  tämän  mukaan  siis  kieli-opillisuuskantaa  ollen- 
kaan tarvitsbi  mielessä  pitää.  Koska  kirjotuksesta  ei  selvästi  käy  esiin,  miksi  sanottu 
kanta,  jolla  tekiä  kuitenkin  varcmmin  sanoo  olevan  hyvätkin  puolensa^  nyt  on  koko- 
naan hyljättävä,  ja  kun  allekirj:n  tarkotus  vain  oli  tuoda  esiin  muutamia  yksityisiä 
muistutuksia  eikä  erittäin  tarkastella  oikeakielisyyden  yleisiä  peri-aatteita,  tapahtui,  että 
noitten  teesein  edellisestä  resonnemangista  eriävä  sisällys  jäi  minulta  huomaamatta  ja 
että  yhä  luulin  peri-aatteidenki  puolesta  olevani  yhtä  mieltä  tekiän  kanssa.  Itse  ereh- 
tyneenä erehytin  sitte  lukiaaki  ja  huomautukseen  minua  vastaan  oli  siis  ~  muodollisesti 
—  täysi  syy. 

Vaan  ainoastaan  nmodoUisesti,  Niin  ikävä  lapsus  eahmi  kuin  ereykseni  oliki, 
ei  se  kuitenkaan  itse  pää-asiaan  s.  o.  viimein  tehtyihin  muistutuksiin  vaikuta  mitään. 
Vaikka  en  siihen  olisi  joutunutkaan,  vaan  esim.  viivan  alla  erittäin  olisin  maininnut 
sanotusta  5:nnestä  teesistä,  olisi  kirjotukseni  yhtäkaikki  tullut  aivan  samallaiseksi  kuin 
se  tuli.  Tuon  teesin  mukaan  käytäntö  etupäässä  määrää  mikä  on  paras  kieli.  Mutta 
asianlaitahan  on,  että  riidan-alaisten  kirjoitusmuotojemme  suhteen  joko  ei  mitään  käy- 
täntöä ole  olemassa  tai  on  se  kahtalainen,  ettei  siitä  ohjausta  saa.  Juan  ja  usean 
muun  pitäjännimen  nominatiiviä  ei  käytetä  —  siksihän  siitä  juuri  tahotaaa  selvä  saada ; 
d:tä  ei  kielessä  löydy,  sen  käyttämisestä  ei  siis  voi  olla  puhetta;  i-päätteistä  diftongia 
toisessa  tavussa  tosin  käytetään,  vaan  paljon  useammin  luullakseni  i  jätetään  ääntä- 
mättä, ja  samoin  i^-muoto  varmaan  kuuluu  paljo  harvemmin  kuin  -ki  eli  -i.  Puheen- 
alaisesta teesistä  ei  siis  muistutusteni  suhteen  voi  mitään  apua  olla  —  joka  parhaiten 
näkyy  siitäki,  että  kunnioitettava  riitaveljeni  ei  siihen  viittaa. 

Mihinkään  epäjohonmukaisuuteen  en  siis  voi  tunnustaa  itseäni  vikapääksi;  ainoa 
vikani  on  epähuomio  —  itsessään  kyllä  harmittava,  vaan  ilman  merkitystä  riidan  suhteen. 

Tässä  nyt  olisi  hyvä  tilaisuus  keskustella  5:nnestä  teesistä,  vaan  kun  siten  siir- 
ryttäisiin aivan  uuteen  kysymykseen  ja  uusi  väittely  voisi  olla  tarjona,  jääköön  tilai- 
suus minulta  käyttämättä.  Riidat  ovat  niin  ikäviä  ja  tuohon  uuteen  maholliseen  olen 
sitä  vähemmän  halukas  rupeamaan,  kun  se  luullakseni  olisi  peräti  joutava.  Sillä  va- 
kuutukseni on,  että  se  puute,  joka  useinmainittua  teesiä  sen  nykyisessä  muodossa  vai- 
vaa, eli  liika  jyrkkyys,  sen  hra  S:n  tarkka  ja  terävä  tutkiakyky  varemmin  tai  myö- 
heimnin  kyllä  itse  korjaa. 

Lopuksi  pyydän  vielä  sivumennen  saada  mainita:  a)  mitä  poikkeuksiin  viimein 
esittämästäni,  toista  tavua  lyhyeksi  vaativasta  perustuslaista  tulee,  että  harvassa  se 
sääntö  on,  josta  ei  poikkeusta  löytyisi:  „nulla  regula  sine  exceptione'' ;  vaan  poikkeuk- 
set eivät  sääntöä  kumoa,  eivät  edes  heikennä,  päinvastoin:  exeepHo  firmat  regulam; 
ja  b)  että  muotoa  Virtalainen  en  muista  varmaan  kuulleeni,  käytin  sitä  vain  pitäjän 
asukkaita  osottaakseni,  ja  mahollista  siis,  että  paikkakunnalla  etupäässä  eli  ehkä  yk- 
sistäänki  käytetään  muotoa  Vir/^lainen. 

A.  V.  E. 


Lyhyt  vastaus. 

Kun  olen  lausunut,  että  kukin  „  Oikeakielisyydestä*^  nimbessä  kirjoituksessani 
esittämästäni  kolmesta  oikeakielisyys-kannasta  sisältää  mielestäni  jotakin  oikeutettua, 
en  ole  sillä  suinkaan  tarkoittanut  että  „kutakin  noista  kolmesta  katsantokannasta  on 
silmällä  pidettävä  ja  sitä  noudatettava,  joka  kulloinkin  parhaiten  sopii**  j.  n.  e.,  siis 
milloin  yhtä,  milloin  toista.  Kirjoitukseni  yhtenä  tarkoituksena  oli  huomauttaa,  että 
sen,    joka    oikeakielisyys-asiobsa   sananvuoroa   vaatii,    tulee  itsellensä  muodostaa  yhte- 

ftämen  kania,  eikä  seurata  milloin  yhden,  milloin  toisen  kannan  ajatuksen  juoksua. 
MinA  en  ole  hyväksynyt  yhdenkään  kolmen  kannan  resonemangia  tai  motiveerausta 
semmoisenaani  niinkuin  minä  nuo  kannat  olen  käsittänyt,  kaikista  vähimmin  kieliopilli- 
suuskannan.  Se  ei  kuitenkaan  estä  minua  myöntämästä  että  se  yleinen  pyrintA,  jota 
kieliopillisuuskanta  ainakin  osaksi  edustaa,  nim.  säänn511isyyden  pyrintö,  on  aivan 
oikeutettu,  mutta  se  on  toisella  tavalla  rajoitettava  ja  motiveerattava  kuin  kieliopillisuus- 
kannalta  tehdään.  Säännöllisyyteen  pyrkiminen  on  oikeutettua  siinä  määrässä  kuin  se 
ei  joudu  listiriitaan  käytännön  kanssa,  sekä  siinä  määrässä  kuin  ja  sen  vuoksi  että  se 
johtaa  tarkoituksenmukaisuuteen.  Sitä  vastoin  on  sen  motiveeraaminen  kieliopillisella  teo- 
rialla mielestäni  kerrassaan  väärä.  Jos  ainoastaan  kieliopillisen  teorian  nojalla  puolus- 
tamme jotakuta  muotoa,  jota  ei  käytetä  ja  jonka  käytäntÖÖnsaattaniinen  ei  edes  tuota 
etua  kielelle  (esim  muotoa  yuka  Juvan  pitäjän  nimeksi),  niin  teemme  mielestäni  vir- 
heen. Miten  tarkoituksenmukaisuus,  kansankielenmukabuus  ja  säännöllisyys  olisivat  yh- 
distettävät, olen  koettanut  osottaa  kirjoituksessani  s.  215  (erikoispainoksessa  s.  44). 
En  siis  voi  mitenkään  myöntää,  että  minun  teesini  ovat  ristiriidassa  resonemangini 
kanssa. 

Kun  on  puhe  d:n  käyttämisestä  ktfyakitlcssSi,  niin  eihän  käy  sanominen  että  sitä 
ei  Uydy,  koska  se  kirjakielessämme  on  oUut  käytännössä  sen  perustamisesta  saakka,  ja 
tässä  ^  on  kysymys  entisen  käytäntötavan  muuttamisesta.  Sama  koskee  mutatis 
mutandis  f-diftongeja  ja  >byi-liitettä. 

Vaikk'ei  keskustelumme  minun  käsittääkseni  ole  muodustunutkaan  ^riidaksi^, 
luulen  yleisön  siitä  kuitenkin  saaneen  kylliksensä,  ja  sen  vuoksi  lopetan  tähän. 

E.  N.  Setfilä. 


-s/wv«LAyw- 


Yleisölle. 


Jo  lähes  puolentoista  vuosikymmentä  on  Valvoja  seisonut  kotimais- 
ten kulttuuritaistelijain  riveissä.  Kirjoittajista  ovat  muutamat  aikojen  ku- 
luessa eronneet,  uusia  on  tullut  lisään.  Yksityiset  tehtävät  ovat  samaten 
paljon  muuttuneet.  Mutta  siitä  huolimatta  voi  sanoa,  että  Valvojan  paikka 
taistelussa  nyt  on  sama  kuin  sen  ensimäisenä  vuotena. 

Tosikansallisen  kulttuiuiu  ja  tosikansanvaltaisten  aatteitten  kehittämi* 
nen  oikeuden  ja  vapauden  vankalla  pohjalla  —  siinä  tehtävä,  jonka  suo* 
rittamisen  Valvoja  alusta  alkaen  on  asettanut  ja  yhä  edelleen  asettaa  pää- 
määräksensä. 

Tämän  tehtävän  kannalta  Valvoja  on  arastelematta,  peittelemättä 
arvostellut  taistelevia  puolueita  ja  suuntia;  tämän  tehtävän  toteuttamiseksi 
lehti  on  koettanut  positiivisesti  työskennellä. 

Valtiollisten  puolueitten  ja  ryhmien  taistellessa  joutuu  helposti  moni 
tärkeä  kulttuurikysymys  syrjäUe.  Mutta  juuri  semmoisia  kysymyksiä  on 
Valvoja  tarmonsa  takaa  koettanut  pitää  vireillä,  selvittää  ja  edistää. 

Ja  vaikka  tässä  työssä  on  ollut  osallisina  eri  kirjoittajia,  käsitellen 
eri  kysymyksiä,  niin  on  kuitenkin  aikaa  myöten  yhä  selvemmin  tullut  nä- 
kyviin, että  nuo  eri  kirjailijat  on  yhdistänyt  samanlainen  katsomustapa,  sa- 
manlaiset pyrinnöt.  Vapaan  vakaumuksen  nojalla,  asiallisen  keskustelun 
avulla  on  yhteisvoimin  pyritty  siihen  että  yhteiskunnan,  kirjallisuuden,  tai- 
teen ja  tieteen  eri  aloilla  astuisi  kaavamaisen  muodollisuuden  sijaan  elävä 
todellisuus,  kuolleitten  teoriiojen  sijaan  elävä  harrastus  yleishyödyllisten, 
isänmaallisten  tarkoitusperien  hyväksi. 

Että  niitä  aatteita,  joita  Valvojassa  on  puolustettu,  monessa  koh- 
den vasta  tulevaisuudessa  voidaan  toivoa  toteutuviksi,  siitä  ovat  Valvojan 
kirjoittajat  kyllä  olleet  selvillä.  He  ovat  katsoneet  tehtävänsä  kylvönteoksi, 
he  ovat  toivoneet  että  kylvö  itäisi  nuorempien  sukupolvien  sydämmissä  ja 
että  siitä  nousisi  vahva  oras  tulevaisuuden  varaksi. 

Toiveet  eivät  ole  pettyneet.  Huolimatta  ensi  hetken  vastustuksesta 
on  usea  Valvojassa  esitetty  tulevaisuudenajatus  pikemmin  kuin  olisi  voinut 
luullakaan  saanut  jalansijaa  yleisessä  mielipiteessä  ja  tullut  likemmäksi  to- 
teutumistaan. Tämä  seikka  on  rohkaissut  meitä  jatkamaan  työtämme  mis- 
säkin kohden,  missä  hetken  vallitseva  opiniooni  milloin  toiselta  milloin 
toiselta  puolelta  on  antanut  kuulla  vaan  ristiinnaulitse-huutojaan. 

Mutta  yhtä  ilahuttavaa  kuin  tämä  on,  yhtä  huolestuttava  on  se  ver- 
rattain   vähäinen   aineellinen  kannatus,  jonka  Valvoja  on  saanut  osaksensa. 

Viime  numeroon  otetusta  taulusta  lukijat  ovat  nähneet,  että  tilaajain 
määrä  viimeisinä  vuosina  on  vähentynyt.  Että  tämä  tapahtui  katovuosien 
aikana,  sitä  ei  voi  kummeksia,  mutta  sen  jälkeen  olisi  vomut  toivoa,  että 
tilaajamäärä  edes  pysyisi  entisellään. 

Tosin  vähenemisen  jossain  määrin  selittää  kiivaitten  puoluemiesten 
tyytymättömyys  siihen,  ettei  Valvoja  ole  kaikissa  kohdin  totellut  puolueit- 
ten tunnussanoja.  Mutta  olisi  sopinut  odottaa  että  sen  sijaan  löytyisi  ai- 
nakin yhtä  monta  vapaan  vakaumuksen  ystävää  jotka  oivaltaisivat  riippu- 
mattoman äänenkannattajan  tärkeyttä. 

Mutta  niinkuin  asiat  nyt  ovat,  on  Valvojan  taloudeUinen  tila  käynyt 
semmoiseksi,  että  on  täytynyt  supistaa  maksu  kirjoituksista  miltei  mitättö- 
miin, jopa  on  paljon  kirjoitettu  ilmaiseksikin. 

Muutamille  kirjoittajille  tämä  tosin  ei  merkitse  mitään,  ja  yleensä 
kirjoitetaan  Valvojaan  enemmän  asian  harrastuksesta  kuin  palkan  toivossa. 
Mutta  kaikki  eivät  ole  siinä  asemassa,  että  voivat  ilman  tahi  melkein 
ilman  palkkiota  lahjoittaa  pois  aikaansa  ja  työtänsä. 

Varsinkin  tämä  koskee  nuorempia  kirjailijoita.  Elinehdoksi  on  Valvojalle 
katsottava,  että  yhä  uusia  työntekijöitä  astuu  riveihin  eroavain  vanhempien 
sijaan.  Mutta  palkattomaan  työhön  on  vaikeata  kehottaa  nuorta  kirjailijaa, 
joka  ehkä  elää  vaan  sillä  mitä  kynällään  voi  ansaita. 

Tästä  syystä  toimitus  on  katsonut  tarpeelliseksi  saattaa  yleisön  tie- 
doksi sen  taloudellisen  ahdinkotilan,  jossa  Valvoja  nykyään  on  ja  joka 
säästöistä  ja  supistumisista  huolimatta  on  tuottanut  toimitukselle  suora- 
naista tappiota. 

Emme  kuitenkaan  tee  nyt  Valvojan  elämää  tahi  kuolemaa  riippuvaksi 
tästä.  Kaikessa  tapauksessa  aiomme  elää  vielä  tulevanakin  vuonna.  Mutta 
tietäkööt  lukijamme,  että  jollemme  voi  kaikissa  kohdin  tyydyttää  heidän 
vaatimuksiaan,  esim.  mitä  sisällyksen  monipuolisuuteen  tulee,  niin  syy  ei 
ole  yksistään  meissä. 

Ja  kaikessa  tapauksessa,  kun  kerran  olemme  kääntyneet  lukijaimme 
puoleen,  täytyy  meidän  katsoa  tulevan  vuoden  tilaajamäärä  vastaukseksi 
kysymykseen,  katsooko  Suomen  sivistynyt  yleisö  tarpeelliseksi  että  koti- 
maisten kulttuuritaistelijain  riveissä  on  yhä  edelleen  olemassa  äänenkan- 
nattaja, semmomen  kuin  Valvoja. 

Ylioplsto-sivlstyksestämme. 

i. 

Valvojan  viime  vihossa  on  Hannes  Gebhard  laskenut  yliopistosivis- 
tyksemme  ankaran  arvostelun  alaiseksi.  Tämä  arvostelu  näyttää,  päättäen 
päivälehdissämme  ilmestyneistä  vastalauseista,  monta  loukanneen,  ja  kirjoi- 
tuksen nostamaa  suuttumusta  on  ainakin  osaksi  ohjattu  Valvojaakin  vastaan, 
joka  on  kirjoituksen  julkaissut  Minun  ymmärtääkseni  kuitenkin  Valvoja 
tekisi  väärin,  jos  se,  pääasiassa  yliopistonopettajain  toimittamana  aikakaus- 
kirjana, koettaisi  estää  kritiikkiä,  kun  se  koskee  yliopistonopettajien  toimintaa. 
Sitä  paitsi  on  itse  asia,  moite  yliopisto-sivistyksemme  »muodollisuudesta», 
siksi  painavaa  laatua,  että  on  ollut  täysi  syy  sen  käsiteltäväksi  ottamiseen. 
Minun  mielestäni  tulee  kiittää  hra  Gebhardia  siitä,  että  hän  rohkeasti  on 
ottanut  puheeksi  arveluttavan  virheen  meidän  sivistysoloissamme.  Kieltä- 
mätöntä on,  että  meillä  sekä  koulussa  että  elämässä  aivan  liian  usein 
asetetaan  henki  ja  sisällys  syrjään,  muoto  sitä  vastoin  ensi  sijaan,  ja  kieltä- 
mätöntä on  myöskin,  että  yliopisto,  joka  suuresti  vaikuttaa  sekä  kouluun 
että  elämään,  ainakin  osaksi  on  katsottava  vastuunalaiseksi  tästä  virheestä. 
Vaikka  minä  siis  pidänkin  puheenalaisen  kirjoituksen  päätarkoituksen  varsin 
hyvänä  ja  oikeana,  täytyy  minun  kuitenkin  katsoa  kirjoittajan  tutkimusta  ja 
arvostelua  yliopistosivistyksemme  laadusta  sangen  yksipuoliseksi  ja,  sen  mu- 
kaan kuin  voin  ymmärtää,  monissa  kohdin  epäoikeutetuksi.  Siksi  luulisin 
jonkinmoisen  tyynen  vastaselvityksen  tässä  aikakauskirjassa  itsessään  olevan 
paikallaan,  varsinkin  kun  kirjoittaja  hyvin  vähän  on  koskenut  puutteiden 
varsinaisiin  syihin  ja  parannuskeinoihin. 

Siinä  tutkimustavassa,  jota  kirjoittaja  on  noudattanut  yliopistosivistys- 
tämmc  tutkiessaan  ja  sen  muodollisuutta  vastaan  taistellessaan,  on  päävi- 
kana,  että  se  on  liiaksi  muodollinen.     Hän  perustaa  tutkimuksensa  tilas- 

tollisiin  numeroihin,  opettajien  ja  suoritettujen  tutkintojen  lukumäärään,  siis, 
pahnakseni  tilastotieteilijän  kieltä,  primääri-  eli  ensitietoihin,  jotka  ovat 
muodollista  laatua.  Eihän  tieteellistä  elämää  voi  mitata  numeroilla,  ei 
yliopisto- opetusta  arvostella  ainoastaan  yliopisto-ohjelman  mainitsemien 
kurssien  nimien  mukaan,  vaan  tieteelh'nen  elämä  riippuu  niistä  henkilöistä, 
jotka  ovat  sen  kannattajina,  opetuksen  laatu  siitä  sisällyksestä,  niistä  aat- 
teista, joita  siinä  tarjotaan. 

Mikä  merkitys  näille  numeroille  on  annettava,  ja  kuinka  ne  usein 
yksinään  saattavat  tai  saattaisivat  johtaa  väärälle  tolalle,  valaistakoon  muuta- 
malla esimerkillä. 

Kun  näkee  kirjoittajan  taulusta  että  meillä  uudemmissa  eurooppalai- 
sissa kielissä  on  opettajia  koko  19  ^),  niin  voisi  kai  ajatella,  että  meillä 
opetus  tällä  alalla  on  erinomaisella  kannalla.  Mutta  kun  erotetaan  pois 
kotimaiset  kielet  ja  venäjä,  jotka  meillä  ovat  suoranaisena  lisänä,  suurten 
kulttuurikansojen  yliopistoaineihin,  niin  jääpi  jäljelle  n.  s.  uusissa  kielissä 
vain  3  vakinaista  virkaa  ja  ne  lehtorinvirkoja  sekä  i  persoonallinen  yli- 
määräinen professuuri;  dosentuurit  ja  ylimääräiset  lehtorinvirat  ovat  tietysti 
satunnaisia.  Germaanilainen  kielitiede  on  jonkinmoisena  loisena  romaani- 
Iäisen  kielitieteen  persoonallisen  ylimääräisen  professorin  hoidettavana,  vaikka 
näiden  kahden  aineen  yhdistämistä  meidän  aikoina  yleisesti  tunnustetaan 
mahdottomuudeksi;  eri  professorinviran  germaanilaista  kielitiedettä  varten 
katsoo  kirjoittajakin  nähtävästi  suotavaksi.  Esiintuomiensa  numeroiden  no- 
jalla kirjoittaja  tulee  siilien  johtopäätökseen,  että  opettajien  s.  o.  lehtorien 
lukua  tulee  vähentää;  uusien  kielten  professorien  ja  dosenttien  tulee  »etu- 
päässä antautua  opetukseen,  ja  sen  kautta  ainakin  useimpien  lehtorien  virka 
jääpi  työttömäksi,  niinkuin  asianlaita  jo  osaksi  lieneekin».  Tähän  tulee 
muistuttaa    että    syy  joidenkuiden   lehtorin  virkojen  työttömyyteen  on  siinä, 

*)  ^  Lähes  puolet  koko  yliopistomme  opettajistosta*,  sanoo  kirjoittaja  s.  489.  Yli- 
opiston opettajien  lukumÄärä  on  (ilman  harjoitusmestareita)  99,  josta  19  tekee  19,i  7o» 
siis  ei  viidettäosaa  koko  yliopiston  opettajafnäärästä,  ja  silloin  on  uudempien  kielten 
opettajiin  myöskin  luettu  kansanrunouden  ja  fonetiikan  dosentit  seka  2  ylimääräistä 
lehtoria,  jobta  ei  toinen  ole  yliopistolta  saanut  penniäkään  palkintoa;  myös  suomen, 
ruotsin  ja  venäjän  kielen  edustajat  ovat  näihin  luetut.  Kirjoittaja  ei  ole  muistanut  että 
nämät  19  opettajaa  hänen  taulussansa  s.  485  eivät  tee  46  Vo  ^oko  yliopiston,  vaan 
\\vsXQn9\\\s- kielitieteellisen  osaston  opettajain  lukumäärästä,  ja  se  kai  ei  ole  niin  suuri 
kummn,  että  tämän  osaston  opettajista  suuri  osa  on  kielitieteen  opettajia. 

että  yliopisto  niin  vähän  kontrollecraa  opettajiensa  työtä  eikä  ole  tehnyt 
järkiperäistä  ohjelmaa  lehtorien  työn  järjestämiseksi.  Sen  tieteellisen 
opetuksen  lisäksi,  jota  professorit  ja  dosentit  tarjoavat,  tarvitsisivat  oppi- 
laat välttämättömästi  myöskin  opetusta  uutten  kielten  ääntämisessä  ja  käyttä- 
misessä semmoisilta  henkilöiltä,  joilla  asianomainen  vieras  kieli  on  äidin- 
kielenä. Jos  lehtorien  työ  järjestetään  niin,  että  he  antavat  ja  kykenevät 
antamaan  juuri  tämänlaatuista  opetusta,  niin  on  heidän  opetuksellaan  oleva 
suuri  merkitys  vastaisten  kielenopettajain  sivistykselle.  Upsalassa  esim.  on 
saksan,  ranskan  ja  englannin  lehtoreina  synnynnäinen  saksalainen  (tällä  ker- 
taa itämerenmaakuntalainen),  ranskalainen,  englantilainen,  ja  he  pitävät 
luennoita  kukin  omalla  kielellään  myöskin  oman  kansansa  kirjallisuudesta 
ja  opettavat  kukin  oman  kielensä  ääntämistä;  opiskelua  lehtorien  johdolla 
pidetään  siellä  opintosuunnitelmista  päättäen  uusien  kielten  oppijoille  välttä- 
mättömänä. Mitä  kotimaisten  kielten  lehtorivirkoihin  tulee,  ei  ainakaan 
suomen  kielen  lehtorin  tehtävänä  ole  »oikein-kirjoittamisen  opetus  ylioppi- 
laille», vaan  yleensä  äidinkielen  kirjoittamisen  taidon  ja  tyylin  opetus,  josta 
raskaasta  velvollisuudesta  aineen  professori  täten  on  saanut  huojennusta. 
Ja  jos  sivist3rstämme  voidaankin  syyttää  muodollisuudesta,  olemme  kuiten- 
kin yhdessä  tärkeässä  muodollisuudessa  kovasti  takapajulla:  kirjallinen  ja 
suullinen  esitystaito  on  meillä  yleensä  sangen  surkealla  kannalla.  Opetuk- 
sen antaminen  tässä  taidossa  —  siis  myöskin  lausunnossa  ja  ajatusten  malli- 
kelpoisessa suullisessakin  esityksessä,  jossa  eivät  vastaiset  äidinkielen  opettajat 
tätä  nykyä  saa  mitään  opetusta  —  siinä  olisi  tärkeitä  tehtäviä  kotimaisten 
kielten  lehtoreille.  Minä  myönnän,  että  lehtorinvirat  meillä  monesti  ovat 
esiintyneet  muodollisina  tyhjän  toimittajan  virkoina;  tästä  en  kuitenkaan  tekisi 
sitä  johtopäätöstä,  että  ne  ovat  poistettavat,  vaan  että  ne  ovat  järjestettä- 
vät paremmalle  kannalle. 

Filosofiassa  viime  aikoina  suoritettujen  tutkintojen  runsaasta  lukumää- 
rästä olisi  kai  kirjoittajan  käyttämän  metoodin  mukaan  tehtävä  se  johto- 
päätös, että  meidän  nykyiset  ylioppilaat  ovat  taipuvaiset  epäkäytännölliseen 
spekulatsiooniin;  se,  joka  tuntee  olot,  tietää  kuitenkin,  että  »spekulatsiooni» 
tässä  on  ollut  hyvinkin  käytännöllistä  laatua.  Yhtä  vähän  todistaa,  niinkuin 
kirjoittaja  itse  huomauttaa,  latinan  tutkintojen  suuri  lukumäärä  ylioppilasten 
klassillisia  harrastuksia,  vaan  ainoastaan  sitä,  että  he  täyteaineeksi  valitsevat 
semmoisen  aineen,  jonka  suorittaminen  on  asetettu  heille  mukavaksi.  Kun 
sitä  paitsi  yliopisto  vielä  vaatii  semmoista  muodollisuutta,  kuin  »pro  exerci- 

tio»  kirjoitusta,  niin  on  latinan  tutkintojen  suuri  lukumäärä  historialliskieli- 
tieteellisessä  osastossa  täysin  käsitettävä. 

Estetiikan  nimen  ja  siinä  suoritettujen  tutkintojen  lukumäärän  perus- 
tukseUa  ei  tietysti  myöskään  saa  päättää  ylioppilaillamme  olevan  pääasiassa 
halua  metafyysilliseen  estetiikkaan,  koska  »estetiikka»  meidän  yliopistos- 
samme sisältää  yleiselle  sivistykselle  niin  tärkeiden  aineiden  kuin  kirjalli- 
suuden ja  taidehistorian  opinnot.  Kun  vertaa  tämän  aineen  tutkintojen 
lukumäärää  latinan  ja  filosofian  tutkintomääriin,  niin  sitä  tuskin  voi  sanoa 
liiallisen  suureksi.  Päinvastoin  saattaisi  mielestäni  toivoa,  että  »estetiikan» 
opmnot  järjestettäisim  niin,  että  se  soveltuisi  lisä-  eli  täyteaineeksi,  niin 
kauvan  kuin  tämmöisiä  aineita  meiUä  on,  ja  että  varsinkin  äidinkielen 
opettajiksi  aikovat  tähänkin  aineesen  perehtyisivät.  Kun  aina  silloin  täl- 
löin sattuu,  että  suomen  kielen  opettajaksi  pyrkivä  ei  tutkinnossa  tiedä, 
mitä  esim.  lyyrillinen  runous  on,  niin  se  ei  ainakaan  todista  ylioppilasten 
suurta  esteetillistä  yleissivistystä. 

Suomen  kielessä  suoritettujen  tutkintojen  lukumäärästä  puhuttaessa 
tulee  ensinnäkin  muistaa,  ettei  tällä  aineella  kouluissamme  ole  lehtoraatteja 
—  seikka,  joka  todellakin  on  meidän  sivistysolojamme  kuvaava.  Tämän 
lisäksi  tulee  vielä  huomata  ettei  suomen  kieli  ole  myöskään  vaatimusten 
suuruuden  vuoksi  soveltunut  täyteaineeksi.  ^) 

Näistä  viittauksista  selvinnee  jo,  että  puheenalaiset  numerot  eivät 
oikeastaan  osota  muuta,  kuin  missä  aineissa  vaatimukset  ovat  olleet  hel- 
poimmat tai  mukavimmin  järjestetyt,  tai  mitä  aineita  koulunopettajiksi  pyrki- 
vät ovat  virkojen  saamista  varten  tarvinneet.  Ja  tässä  suhteessa  on  kyllä 
tämä  taulu  hyvinkin  valaiseva.  Opettajien  lukumäärää  koskeva  taulu  on 
minun  ymmärtääkseni  erehdyttävä  siinä,  että  kaikki  opettajat,  professorit, 
dosentit,  varsinaiset  ja  ylimääräiset  lehtorit  on  laskettu  yhteen.  Vaikka 
tietysti  dosenttien  (ja  ylimääräisten  lehtorien)  lukumäärä  saattaa  valaista 
yliopiston  tieteellisten  harrastusten  suuntaa,  riippuu  näiden  ylimääräisten 
opettajien    lukumäärä    kuitenkin    siihen    määrin  sattumuksesta,  että  se  olisi 

')  Olen  katsonut  velvollisuudekseni  kohottaa  approbaturin  vaatimuksia  suomen 
kielessä,  koska  suomen  kieli  opettajien  ainekombinatsiooneissa  esiintyy  sivuaineena,  ja 
asianomaiset  ovat  katsoneet  approbatur  arvosanaa  tämmöisessä  aineessa  riittäväksi. 
Seurauksena  tästä  menettelystä  on,  että  yliluokilla  suomen  kielen  opetusta  usein 
antavat  henkilöt,  joilla  on  suomessa  arvosana  approbatur  ja  jotka  muutenkaan  eivät 
ole  saaneet  kielenopettajan  sivistystä. 

ollut  erikseen  laskettava.  Ainoastaan  vakinaisten  opettajien  lukumäärästä 
ja  heidän  edustamistaan  aineista  näkjry,  mitä  yliopisto  todella  vakinaisesti 
oppilailleen  tarjoaa. 

Siitä  tavasta,  joUa  kirjoittaja  arvostelee  eri  aineiden  opetusta  ja  nii- 
den keskinäistä  arvoa,  tahtoisin  myöskin  sanoa  jotakin,  koska  en  voi  yli- 
päänsä hänen  mittakaavaansa  hyväksyä. 

Kirjoittaja  kyllä  nimenomaan  vakuuttaa  ottei  hänen  tarkoituksensa  ole 
polkea  muutamia  tieteitä  toisten  eduksi.  Mutta  hänen  lausuntojansa  on  aina- 
kin minun  mahdoton  ymmärtää  muuten,  kuin  että  kirjoittaja  ei  myönnä 
kaikille  tieteille  tasa-arvoa  »tieteiden  tasavallassa».  Hän  valittaa  sitä,  että 
historian  luennoista  viimeisen  viiden  vuoden  aikana  enemmän  kuin  puolet 
käsittävät  vanhaa  ja  keskiaikaa;  hän  ei  siis  katso  riittäväksi  sitä,  että  uuden 
ajan  kolmelle  tai  neljälle  vuosisadalle  on  omistettu  yhtä  paljon  opetusta 
kuin  edellisille  vuosituhansDle.  Hän  valittaa  että  filosofian  yliopistollisessa 
opetuksessa  on  esitetty  semmoisia  aineita  kuin  »kokeellinen  sielutiede,  joka 
lähenee  luonnontieteitä,  sekä  avioliitto  villikansoissa,  joka  ainakin  yhtä  pal- 
jon on  etnografiaa  tahi  folklorea,  kuin  filosofiaa»,  sillä  tällaiset  tutkimukset 
eivät  voi  suuresti  vaikuttaa  kansamme  sivistykseen,  eikä  nykyajan  suurten, 
mieliä  jännittävien  kysymysten  selvittämiseen  ja  ratkaisemiseen.  Hän  va- 
littaa että  klassillisten  kielten  edustajat  »ovat  melkein  liiaksi  yksipuolisesti 
esittäneet  muoto-  ja  kielioppia».  »Omaakin  kieltä»  on  viimeaikoina  osaksi 
»tutkittu  yksipuolisesti  muodollisessa  suhteessa».  Semmoisia  yksityistutki- 
muksia  kuin  klassillisten  kielten  lauseopintutkimuksia  tai  jonkin  »vanhan 
skottilaisen  käsikirjoituksen»  äänneominaisuutten  tutkimusta  näyttää  kirjoittaja 
syvästi  halveksivan.  Lopputulos  kirjoittajan  tutkimuksesta  on  se,  että  »yli- 
opisto-opetus uuvuttaa  nuorisoamme  ylenpalttisilla  kielioppiluvuiUa  ja  keski- 
aikais-ulkomaalaisella  viisaudella,  kasvattaen  yksipuolisesti  muodollisuus- 
sankareita,  jotka  vieraantuvat  tosielämästä  ja  kotimaastaan.» 

Kirjoittajan  katsantotavasta  olen  ainakin  minä  saanut  sen  käsityksen, 
että  hänen  ajatuksensa  mukaan  tieteen  arvo  on  mitattava  sen  suoranaisen 
hyödyn  mukaan,  jonka  se  tuottaa  joko  aineellisessa  suhteessa,  jonka  puo- 
len minun  saamani  käsityksen  mukaan  kirjoittaja  ainakin  täUä  hetkellä  aset- 
taa ensi  sijaan,  tai  sille  sivistykselle,  jonka  kirjoittaja  tunnustaa  kansalli- 
seksi kansalaissivistykseksi. 

Minä  tunnustan  itse  puolestani  joka  kerta  tulevani  alakuloiselle  mie- 
lelle, kun  eteeni  asettuu,  joko  käytännönmiesten  tai  oman  itseni  tekemänä, 

kysymys:  mitä  hyötyä  sinun  tieteestäsi  on?  Semmoisena  alakuloisuuden 
hetkenä  minä  aina  ajattelen:  eikö  olisi  hyödyllisempää,  jos  loisin  ojaa  tai 
takoisin  työaseita  kuin  että  istun  ajattelemassa  suomen  kielen  historiallista 
kehitystä?  Onhan  se  itse  asiassa  saman  tekevä,  onko  kehitys  tapahtunut 
niin  tai  näin,  pääasiahan  on,  että  kieli  on  semmoinen  kuin  se  on.  Ja  jos 
ajattelen  muiden  edustamia  puhtaita  tieteitä,  niin  en  hyödyn  kannalta  voi 
huomata  niitä  tieteinä  omaani  hyödy Uisemmiksi. 

Jos  tiedettä  arvostelemme  sen  tuottaman  suoranaisen  hyödyn  kan- 
nalta, niin  emme  suinkaan  löydä  paljoa  lohdutusta  tieteellisestä  työstämme. 
Suoranaista  aineellista  hyötyä  saattaa  olla  tuskin  yhdestäkään  niistä  tie- 
teistä, jotka  ovat  edustetut  historialliskielitieteellisessä  osastossa,  ja  kysy- 
myksenalaista  ainakin  on,  tuottaisiko  edes  taloustiede  tieteenä  suurta  ai- 
neellista voittoa,  jos  sitä  varten  professorinvirka  perustetaan.  Kaikista 
hyödyttömimmiltä  kaikissa  suhteissa  näyttävät  tiedemiesten  mitä  pienim- 
piin yksityiskohtiin  ulottuvat  erikoistutkimukset.  Mutta  me  uskomme,  hra 
Gebhard  yhtähyvin  kuin  minäkin,  sivistyksen  merkitykseen  ihmiskunnalle, 
me  uskomme  kansallisuuksien  tehtävään  tämän  sivistyksen  eripuolisina 
edistäjinä.  Ja  sivistykseen  me  katsomme  kuuluvaksi  tietoakin,  tietoa  ihmi- 
sestä ja  siitä  luonnosta,  joka  häntä  ympäröi.  Ja  jos  me  tiedollisen  sivis- 
tyksen kannalta  katsomme  tieteellistä  työtä,  niin  meidän  mittakaavamme 
muuttuu  toiseksi,  kuin  jos  sitä  vain  suoranaisen  hyödyn  kannalta  katselisimme. 

Yleiseen  sivistykseen  kuuluvat  ainoastaan  inhimillisen  tiedon  yleisim- 
mät pääpiirteet,  yleiset  näkökohdat,  mutta  ei  niiden  detaljit  eli  yksityisseikat, 
sanotaan  tietysti  täydellä  syyllä.  Mutta  millä  tavalla  ovat  nuo  ylebet  pää- 
piirteet, joita  me  tätä  nykyä  katsomme  yleiseen  tiedolliseen  sivistykseen 
kuuluviksi,  millä  tavalla  ne  ovat  saavutetut?  Me  tiedämme  jokainen,  että 
tätä  nykyä  kansako uluoppilas  saa  useimmista  asioista  oikeamman  yleiskäsi- 
tyksen kuin  mitä  oli  muinaisten  aikain  oppineimmilla  miehillä.  Mutta  kaikki 
se,  mikä  on  tullut  yleisen  tietoisuuden  omaksi  tai  mitä  me  usein  ehkä 
muutamassa  tunnissa  voimme  oppia,  se  on  vaatinut  sukupolvien  työtä  vuosi- 
satojen, jopa  vuosituhansien  kuluessa,  ja  se  on  juuri  saavutettu  detaljitutki- 
muksen avulla.  Onhan  se  kieltämätön  asia,  ett'ei  yleiskatsaus,  joka  perus- 
tuu vääriin  detaljeihin  voi  olla  oikea.  Pienikin  detalji  saattaa  jossakin  määrin 
oikaista  yleiskuvausta,  saattaapa  se  vielä  antaa  aihetta  koko  käsityksen  muuttu- 
miseen; jos  siis  uskomme  edistymiseen  tieteessä,  on  detaljitutkimukselle 
kaikki  arvo  ja  kunnia  annettava. 

Mutta,  voidaan  ^noa,  jos  voikin  olla  paikallaan  että  tiedemiehet 
tutkivat  detaljeja,  tutkivat  meidän  ajastamme  ja  sen  kysymyksistä  kaukana 
olevia  asioita,  niin  ei  sillä  ole  sanottu  että  tämmöisiä  aineita  on  otettava 
yliopistollisen  opetuksen  piiriin,  vaan  opetuksen  tulee  ainoastaan  vaikuttaa 
herättävästi,  avata  oppilaille  uusia  näköaloja,  antaa  yleiskatsauksia.  Minä 
olen  ensimäinen  myöntämään  että  opetus,  jossa  ei  anneta  tai  ainakin  koe- 
teta antaa  yleisiä  näkökohtia,  laajenneta  tai  ainakin  koeteta  laajentaa  oppi- 
lasten näköpiiriä,  on  huonoa  yliopisto -opetusta.  Mutta  yhtä  huonoa  opetusta 
on  minusta  myöskin  opetus,  joka  annetaan  vain  dogmaattisesti,  osottamatta 
sitä  tietä,  jota  on  kuljettu,  ennenkuin  nykyinen  käsitys  on  saavutettu,  osotta- 
matta mikäli  mahdollista  niitä  detaljeja,  joihin  nykyinen  käsitys  perustuu. 
Yksityistiedot  ilman  yleiskäsitystä  ovat  kuollutta  pääomaa,  mutta  yleiskäsitys 
ilman  yksityistietoja  on  enimmiten  onteloa  kuorta  vain.  Varsinkin  sillä, 
jonka  tulee  muita  opettaa,  täytyy  itsellään  olla  selvä  ja  syvä  käsitys  ope- 
tettavasta aineesta,  ja  kasvattaahan  yliopisto  juuri  niitä,  jotka  tavalla  tai 
toisella  tulevat  kansansa  opettajiksi,  ja  tämän  lisäksi  vielä  niitä,  joiden  tulee 
viedä  tutkimusta  eteenpäin. 

Minun  käsittääkseni  on  se  muodollisuutta,  jos  valittaa  sitä,  että  esim. 
nykyaikuinen  sielutiede  havaintojen  ja  kokeiden  kautta  etsii  itselleen  reaa- 
lista pohjaa  entisten  abstraktisten  systeemien  sijaan,  tai  sitä,  että  nykyaikuinen 
yhteiskuntaoppi  koettaa  selvittää  yhteiskunnan  syntyä  ja  kehitystä  sen  yk- 
sinkertaisimmista (siis  juuri  villikansoiUa  tavattavista)  muodoista  alkaen, 
perustuen  yhteiskunnallisen  elämän  todelliseen  historialliseen  kehitykseen 
eikä  abstraktiseen  systeemiin.  Minun  mielestäni  on  niinikään  muodolli- 
suutta, jos  katsoo  »kieli-  ja  muoto-oppia»  ilman  muuta  vain  pelkäksi  muo- 
dollisuudeksi, sillä  näitä  aineita  voidaan  opettaa  silläkin  tavoin,  ett^ei  esitetä 
kieltä  vain  muotona,  vaan  yhtenä  inhimillisen  kulttuurin  tuotteena,  joka 
ansaitsee  huomiotamme  yhtä  suuressa  määrässä  kuin  mikä  muu  kulttuurin 
tuote  hyvänsä,  koska  se  on  kaiken  ajatuksen  ja  kaiken  kehityksen  välttä- 
mättömänä seuralaisena  ja  välittäjänä,  ja  joka  sekin  puolestaan  opettaa 
meitä  tuntemaan  ihmistä,  inhimillistä  sielunelämää  ja  inhimillistä  kehitys- 
taistelua.  Tähän  suuntaan  olen  koettanut  itse  toimia  vaatimattomassa 
opettaja-  ja  kirjäilijatoimessani,  se  on  ainoa  mitä  saatan  vastata  siihen  kai- 
keti minua  vastaan  tähdättyyn  muistutukseen,  että  äidinkieltä  yliopistossa 
on  osaksi  tutkittu  yksipuolisesti  muodollisessa  suhteessa. 

Minäkin  puolestani  olen  sitä  mieltä,  että  maamme  varoilla  on  ensi 
sijassa  kannatettava  niitä  tieteitä  ja  niitä  tutkimuksia,  joissa  voimme  saada 
aikaan  omaperäisintä  ja  itsenäisintä,  siis  toisin  sanoen  oman  maamme  ja 
kansamme  tutkimista,  mutta  kuitenkin  katsoisin  vahingoksi  tieteelliselle  sivis- 
tyksellemme,  joll'ei  meillä  myöskin  olisi  vähien  varojemme  mukaan  edus- 
tettuina ne  tutkimukset,  jotka  yhdistävät  meitä  muun  sivistyneen  maailman 
tieteelliseen  tyOhön.  Minäkin  puolestani  soisin,  että  yliopistonuorisomme 
entistä  enemmän  ottaisi  tutustuakseen  kansallista  elämäämme  lähellä  ole- 
viin tieteihin,  mutta  en  luule  myöskään  että  mikään  tiede,  jos  sitä  oikein 
opitaan,  on  omansa  vieroittamaan  omasta  kansasta,  en  usko  että  mikään 
tiede,  jos  siihen  syvennytään,  on  pelkkää  muotoa,  pelkkää  kuorta  vain. 

Missä  määrin  meidän  yliopisto-opetuksemme  sisällyksen  puolesta  täyt- 
tää niitä  vaatimuksia,  joita  sille  saatetaan  tehdä,  on  kysymys,  johon  en 
saata  vastata,  sillä  sen  vastaaminen  vaatisi  fakkitietoja  eri  aineissa  ja  yleensä 
paljoa  syvempiä  tutkimuksia,  kuin  mitä  voidaan  tehdä  yliopiston  luento- 
ohjelmien  nojalla.  Että  opetus  meillä  on  ollut  ja  tulee  olemaankin  yksipuoli- 
sempi kuin  mitä  ulkomaan  suuret  yliopistot  tarjoavat,  on  itsestään  selvä, 
sillä  opettajamäärä  on  meillä  paljoa  pienempi,  ja  kukin  opettaja  on  nykyi- 
senä tiedealojen  laajuuden  ja  syvyyden  aikana  aina  jossakin  määrässä  yksi- 
puolinen. Että  myöskin  olisi  vielä  paljon  tehtävää  oppilasten  itsetoiminnan 
elvyttämiseksi,  on  kieltämätöntä.  Mutta  minä  luulisin  kuitenkin,  että  pää- 
syy siihen  muodollisuuteen,  joka  yliopistossamme  kieltämättä  tavataan,  ei 
ole  yliopisto-opetuksessa,  vaan  että  se  on  muualta  etsittävä. 


II. 

Jokainen  sivistys  luopi  itselleen  muotoja,  jotka  kieltämättä  aikansa 
ovat  elinvoimaisia.  Kieltämättä  on  »muodollisuutta»,  jota  saattaa  puolus- 
taa ja  josta  on  etuakin.  Niin  on  esim.  laillisten  muotojen  noudattamisesta 
turvaa  yhtä  hyvin  yksityisen  kuin  kansankin  oikeudelle.  Mutta  yhtä  kieltä- 
mätöntä on,  että  muoto,  jos  se  pääsee  yksinvaltiaaksi,  on  omansa  kes- 
keyttämään ja  surkastuttamaan  kaikkea  kehitystä.  Kun  samalla  muodot 
tarjoavat  tilaisuutta  piiloutumaan  vakaumuksinensa  niiden  taakse,  on  muo- 
dollisuus omansa  hoikontamaan  persoonallista  toimintaa  ja  persoonallista 
vastuunalaisuuden-tuntoa.  Että  meillä  varsin  suuressa  määrässä  esiintyy  juuri 
sitä   lajia    muodollisuutta,  joka  on  turmiolliseksi  katsottava,  olen  jo  cdelli- 

sessä  myöntänyt.  En  ole  siksi  ulkomaan  olojen  tuntija,  että  voisin  sanoa, 
ovatko  olot  meillä  tässä  suhteessa  huonommat  kuin  muualla,  mutta  vaikk'eivät 
olisikaan,  niin  on  paha  kuitenkin  aina  pahaksi  tunnustettava,  ja  pienelle 
kansalle,  jonka  elämisen  mahdollisuus  kokonaan  riippuu  sen  edistymisvoi- 
masta,  on  muotoihin  piintyminen  vaarallisempaa  kuin  maailman  mahtaville. 

On  epäilemätöntä,  että  maamme  valtiollinen  asema  on  ollut  omansa 
muodollisuutta  edistämään,  kansalaisten  työn  kun  on  täytynyt  suureksi  osaksi 
olla  suunnattuna  sen  säilyttämiseen,  mikä  meillä  ennestään  on  olemassa. 
Kaikkiin  parannusehdotuksiin  on  käynyt  yksinkertaisesti  vastaaminen:  ei 
»nykyisinä  aikoina»,  ikäänkuin  laitosten  epäajanmukaisuus  voisi  olla  niille 
turvana.  Tämän  lisäksi  ovat  puolueolomme  epäilemättä  muodollisuutta 
edistäneet  ja  kasvattaneet.  Kun  puolueiden  taisteluissa  asialliset  sy3rt  eivät 
ole  riittäneet,  on  niin  monesti  turvauduttu  muodollisiin  aseihin,  milloin  niitä 
vain  on  voitu  käyttää  vastapuoluetta  vastaan.  Minulla  itselläni  on  tämmöi- 
sestä muodollisilla  aseilla  taistelemisesta  niin  elävä  muisto  niiltä  vuosilta, 
jolloin  olin  mukana  ylioppilaselämässä;  onhan  varsin  luonnollista,  että  nuo- 
riso, vanhempien  esimerkkiä  noudattaen,  tarttuu  muotosyihin,  kun  se  usein- 
kaan ei  hallitse  asiallisia  syitä. 

Puolueolomme  ovat  toisellakin  tavalla  vaikuttaneet  nuorisoomme. 
Puolueolojemme  yhteydessä  on  se  nuorisomme  vieraantuminen  omasta  kan- 
sasta, josta  hra  Gebhard  puhuu.  Seurauksena  kansallisten  harrastusten  puut- 
teesta on  epäilemättä  se,  että  omamaisia  aineita  vähemmän  harrastetaan, 
että  monesti  tieteellistä  työtä  tehtäessä  ei  omasta  maasta  oteta  sitä  oppia, 
joka  täällä  olisi  saatavissa.  Meidän  olojamme  varsin  kuvaavaa  on  esim., 
että  nuori  lahjakas  sosiologian  tutkija  ei  ota  ensinkään  huomioon  sitä  histo- 
riallismaatieteellistä  folklorentutkimus-metoodia,  joka  on  keksitty  omassa 
maassa,  vaan  ottaa  mielemmin  metoodillisessa  suhteessa  op[)ia  englantilais- 
ten paljoa  enemmän  hapuilevista  metoodeista.  Mutta  tämä  on  minun  ym- 
märtääkseni jotakin  muuta  kuin  muodollisuutta,  enkä  usko  että  yliopisto 
helposti  voi  saada  tässä  suhteessa  parannusta  aikaan. 

Jos  maamme  olot  nykyjään  yleensä  ovat  semmoiset,  että  ne  edistä- 
vät muodollisuutta,  on  luonnollista  että  sitä  on  yliopistoonkin  tarttunut. 
Minä  en  kuitenkaan  luule,  niinkuin  jo  tämän  kirjoituksen  edellisessä  osassa 
sanoin,  tämän  muodollisuuden  niinkään  suuresti  esiintyvän  itse  yliopistolli- 
sessa opetuksessa,  sillä  jokaisen  ennakkoluulottoman  tarkastajan  täytjrnee 
myöntää,    että    opetuksessa    on    entisistä    ajoista   vuosi  vuodelta  edistytty. 

Saurin  vika  minun  käsittääkseni  on  tätä  nykyä  siinä,  että  yliopisto  tutkinto - 
laitoksena  suuntaa  oppilastensa  opinnot  muodolliseen  suuntaan  ja  estää  todel- 
lista syventymistä  eri  aineihin.  Seuraavassa  pyydän  saada  osottaa,  mitä 
puutteita  minun  mielestäni  on  filosoofisen  tiedekunnan  tutkintojärjestelmässä 
ja  mihin  suuntaan  parannuksia  olisi  tehtävä.  Minä  jätän  tällä  kertaa  koko- 
naan syrjään  tuon  laajan  ylioppilastutkintokysymyksen  ja  seuraan  filosoofisen 
tiedekunnan  oppilaan  suoritettavia  opinnäytteitä  vasta  siitä  alkaen,  kuin  hän 
on  tullut  ylioppilaaksi.  Ensimäisenä  nuorta  opiskelijaa  tiedekunnassa  kohtaavat 

I.     Valmistavat  tutkinnot. 

Ensimäinen  tutkinto,  jonka  filosofiankandidaatti-arvoa  tavotteleva  sään- 
nöllinen nuori  mies  yliopistossa  suorittaa  on  n.  s.  »pikkuteoloogi»,  viralli- 
sella nimellä  »yksityinen  tutkinto  niissä  jumaluusopin  osissa,  jotka  ovat 
likeisimmässä  yhteydessä  uskonto- filosofian  ja  yleisen  sivistyshistorian  kanssa». 
Niin  teolooginen  kuin  tämä  tutkinto  onkin,  on  se  sangen  suuressa  määrässä 
demoraliseeraava,  sillä  siinä  nuori  ylioppilas  ensi  kerran  saa  sen  käsityksen 
yliopistollisista  tutkinnoista,  että  ne  ovat  olemassa  vain  muodon  vuoksi. 
Sen  jälkeen  kuin  ylioppilastutkinnossa  jo  on  yliopistoon  pyrkivän  uskon- 
opin tietoa  tutkittu,  tulee  hänen  samassa  aineessa  suorittaa  uusi  tutkinto, 
jossa  faktillisesti  vaaditaan  vähemmän  kuin  ylioppilastutkinnossa.  En  tiedä, 
onko  tässä  tutkinnossa  tapana  antaa  repposia;  omasta  tutkinnostani  muistan, 
ett'ei  siinä  eräältä  tutkittavalta  ainakaan  vaadittu  sen  teoksen  nimen  muista- 
mista, jonka  ilmoitti  tutkintoa  varten  lukeneensa.  Ett^ei  tämä  tutkinto  suin- 
kaan ole  omansa  uskonnollista  mieltä  ja  uskonnollista  harrastusta  kohottamaan, 
myöntänee  jokainen,  ja  olisi  se  siis  pelkkänä  muodollisuutena  poistettava. 

Toinen  suoritettava  tutkinto  on  »pro  exercitio»  kirjoitus,  »joko  alku- 
peräinen tahi  käännös  latinan  (hist.-filol.  osastossa  ehdottomasti),  saksan, 
ranskan  tahi  englannin  kieleen».  Tämä  kirjoitus  oli  alkujaan  ainekirjoitus 
latinaksi  ja  on  muistona  niiltä  ajoilta,  jolloin  tieteellisen  kirjailijatoimen 
kielenä  vielä  oli  latina.  Vaikk'ei  latinan  kokeella  nykyjään  enää  ole  mi- 
tään järjellistä  tarkoitusperää,  niinkuin  ennen,  on  se  kuitenkin  suoritettavan 
käännöksen  muodossa  rudimenttina  jäänyt  elämään  yli  aikansa.  Kuinka  muo- 
dollinen tämä  koe  on,  näkyy  siitä,  että  fyysillismatemaatillisessa  osastossa 
niiltä  jotka  latinaksi  kirjoittavat,  kuuluu  vaadittavan  vähemmän  tai  ei  aina- 
kaan enempää  kuin  ylioppilastutkinnossa.    Enemmän  tarkoitusta  tietysti  olisi 

tällä  kirjoitukscUa,  jos  se  tehtäisiin  vain  uusilla  kielillä.  Mutta  koska  kui- 
tenkin on  luultava,  etfei  vast^edeskään  voitaisi  tämmöiselle  kokeelle  asettaa 
suurempia  vaatimuksia  kuin  nykyjään,  niin  se  sittenkin  jäisi  pelkäksi  muo- 
dollisuudeksi. Jos  ylioppilastutkinnon  kirjoituskokeissa  tulee  toimeen  panta- 
vaksi muutos  siihen  suuntaan,  kuin  ylioppilastutkintovaliokunta  on  ehdottanut, 
on  siitä  seurauksena,  että  pro  exerdtio  kirjoitus  on  uudestaan  järjestettävä. 
Silloin  olisi  mielestäni  syytä  poistaa  so  kokonaan. 

Kolmas  ennen  kandidaattitutkintoa  suoritettava  koe  on  »pro  gradu» 
kirjoitus,  joka  sekin  ennen  on  suoritettu  latinaksi,  mutta  joka  nykyjään 
kirjoitetaan  äidinkielellä.  Tämän  kirjoituksen  on  todistaminen  yhtä  hyvin 
kielen  käyttämisen  taitoa  kuin  itse  aineen  tieteellistä  tuntemista».  Koe 
suoritetaan  yliopistossa  i2:n  tunnin  kuluessa  ja  sitä  »tarkastavat  kaikki  sen 
osaston  professorit,  johon  tutkittava  kuuluu».  Että  tämmöinen  koe  »aineen 
tieteellisen  tuntemisen»  todistajana  on  sangen  muodollista  laatua,  täytynee 
jokaisen  myöntää.  Aineen  tieteelliseen  tuntemiseen  kuuluu  minun  ymmär- 
tääkseni ennen  kaikkea  lähteiden  käyttämisen  taito,  jota  ei  »pro  gradu» 
kirjoitus  ensinkään  osota.  Koska  ei  tieteellisessä  kirjailijatoimessa  milloin- 
kaan muulloin  jouduta  semmoiseen  asemaan,  että  olisi  kirjoitettava  ilman 
lähteitä  ja  ilman  sitaatteja,  on  siitäkin  syystä  tämänlaatuinen  koe  tieteelli- 
sen kyvyn  näytteeksi  sopimaton.  Jokainen  tietää  sitä  paitsi,  että  kokeen 
onnistuminen  suurimmaksi  osaksi  on  sattuman  varassa,  riippuen  siitä,  onnis- 
tuuko kirjoittaja  saamaan  tilaisuutta  valita  aineen,  jonka  hän  erityisesti  tun- 
tee, sekä  myöskin  siitä,  kuinka  hyvällä  »kirjoittamistuulella»  hän  on.  Ett^ei 
tämä  koe  edes  tarjoa  varmuutta  siitä,  että  se  todella  on  suoritettu  ilman 
apuneuvoja,  ei  liene  myöskään  aivan  tuntematon  asia. 

Koska  siis  en  saata  muuta  kuin  katsoa  kaikkia  näitä  valmistavia  tut- 
kinnoita  sangen  muodollisiksi,  tulisi  minun  koettaa  ehdottaa  jonkinlaisia  pa- 
rannuksia. Parannusehdotuksia  esittäessäni  olen  pitänyt  silmällä  oloja  etu- 
päässä Ruotsissa,  jossa  olot  ovat  enimmin  meidän  olojen  kaltaiset. 

Ruotsissa  vaaditaan  tätä  nykyä,  että  ennen  kandidaattitutkintoa  on 
suoritettu  kirjoitus  (»uppsats»)  jostakin  tutkittavan  omasta  valitsemasta 
aineesta  sekä  kirjallinen  käännöskoe  latinaksi,  kreikaksi,  saksaksi,  englanniksi 
tai  ranskaksi,  mutta  vain  siinä  tapauksessa  että  tutkittava  aikoo  jossakussa 
näistä  kielistä  suorittaa  tutkinnon.  Ymmärtääkseni  meilläkin  voitaisiin  kat- 
soa näitä  kokeita  riittäviksi.  Nykyjäänkin  meillä  kirjoitetaan  useimmissa 
aineissa  »laudatur»  arvosanaa  varten  tutkimuskokeita.    Yksi  tämmöinen  koe 


572  E.  N.  Setälä. 


voitaisiin  erityisesti  antaa  kypsyydenkokecna  arvosteltavaksi,  niinkuin  jo  teh- 
däänkin tyysillismatemaatillisessa  osastossa,  ja  se  epäilemättä  antaisi  paljoa 
oikeamman  käsityksen  kirjoittajan  tieteellisestä  kyvystä  kuin  »pro  gradu» 
kirjoitus.  Onko  kirjoittaja  omin  neuvoin  tehnyt  työnsä,  siitä  voisi  epäile- 
mättä keskustelulla  ja  toimeenpannulla  väittelyUä  saada  selkoa.  Kirjoitusta 
vieraalla  kielellä  tulisi  vaatia  vain  niiltä,  jotka  valitsevat  nämä  kielet  tut- 
kintoaineeksecn.  Tämä  koe  tietysti  siUoin  kuuluisi  itse  oppiaineen  tutkin- 
toon, eikä  siis  olisi  mikään  varsinainen  preliminääri. 

Sen  sijaan,  että  nuorta  ylioppilasta  nykyisten  kokeiden  kautta  heti 
alusta  kasvatetaan  muodollisuuteen,  tulisi  hänen  ensimäisenä  kasvatuksenaan 
olla  valmistava  opetus  eri  aineissa,  opetus,  joka  johtaisi  häntä  tie- 
teelliseen käsitystapaan,  opastaisi  häntä  lukemaan  ja  opiskelemaan  oikein. 
Ruotsin  uusi  tutkintosääntö  v:lta  1891  säätää  nimenomaan,  että  »filosoofisen 
fakulteetin  tulee  pitää  huolta  siitä,  että  ylioppilaiUa,  jotka  aikovat  suo- 
rittaa filosofiankandidaatti-  tai  lisensiaattitutkinnon,  on  opetusta  yliopistossa 
saatavana,  ja  on  tätä  tarkoitusta  varten  kussakin  tutkintoaineessa  tieteellisten 
luentojen  lisäksi  pantava  toimeen  osaksi  propedeutisia  kursseja,  osaksi  se- 
minaari- eli  harjoituskursseja».  Vielä  on  säädetty,  että  »joirei  opettaja- 
voimien puutteen  tai  jonkun  muun  syyn  vuoksi  kaikkia  näitä  opetuksen 
lajeja  voida  saada  aikaan,  tiedekunnan  on  tästä  ilmoitettava  yliopiston 
kanslerille,  jonka  tulee  menetellä  asianhaarain  mukaan».  Valmistavia  kurs- 
seja on  meilläkin  muutamissa  aineissa  pantu  toimeen,  mutta  niitä  olisi  pi- 
dettävä kaikissa  aineissa,  ja  tällä  tavoin  voitaisiin  dosenttienkin  työtä  suu- 
remmassa määrässä  käyttää  yliopiston  hyväksi  kuin  nykyjään.  Tämmöisiin 
valmistaviin  kursseihin  pitäisi  liittyä  harjoituksia,  keskusteluja  ja  yksityisiä 
tutkinnoitakin,  joiden  kautta  opettaja  heti  alusta  voisi  ohjata  oppilasta  itse- 
toimintaan,  ohjata  oppilasta  käsittämään  aineen  sisällystä  ja  henkeä. 

2.     Kandidaattitutkinto. 

V:sta  1828  lähtien  meillä  on  ollut  5  eri  kandidaattitutkintojärjestcl- 
mää  ja  tämän  vuosisadan  keskivaiheilta  alkaen  on  jokainen  vuosikymmen 
tuonut  mukanansa  muutoksen.  Muutokset,  jotka  ovat  olleet  opinnoille  tär- 
keimmät, ovat  ne,  jotka  ovat  koskeneet  tutkintoaineiden  lukumäärää  ja 
ryhmitystä.  V.  1828  annettujen  yliopistonasetusten  mukaan  oli  aineiden 
lukumäärä    12,  v.   1852  se  supistettiin  5:ksi,  v.  1863  se  enennettiin  7:ksi, 

V.  1871  se  taas  määrättiin  5:ksi,  joka  sama  luku  on  pysytetty  nykyisessä 
asetuksessa  v:lta  1883.  V.  1828  annettujen  sääntöjen  mukaan  oli  tutkintoa 
käytävä  kaikissa  vakinaisesti  edustetuissa  aineissa  koko  filosoofisessa  tiede- 
kunnassa; V.  1852  jaettiin  filosoofinen  tiedekunta  kahteen  eri  tiedekuntaan, 
ja  olivat  kaikki  5  ainetta  otettavat  toisen  tai  toisen  piiristä,  aineista  oli  3 
ehdottomasti  määrätty,  loput  valittavia;  v.  1863  yhdistettiin  iilosoofinen 
tiedekunta  uudelleen  ja  tutkintoon  määrättiin  otettavaksi  5  ainetta  omasta 
ja  2  toisesta  tiedekunnan  osastosta  muuten  vapaan  vaalin  mukaan;  v.  187 1 
rajoitettiin  tutkintoaineiden  valintavapaus  suuresti:  monet  aineet  (esim.  koti- 
maiset kielet!)  saivat  ainoastaan  lisäaineina  tulla  mukaan,  aineryhmitykset 
(»pilttuut»)  olivat  tarkoin  määrätyt,  yksi  aine,  matematiikka  tai  fysiikka,  oli 
aina  otettava  toisesta  tiedekunnasta.  ^)  Nykyinen  asetus  sisältää  lähimpään 
edeltäjäänsä  verraten  sen  suuren  parannuksen,  että  tutkintoaineiden  valinta 
on  tullut  milt^ei  vapaaksi. 

Kehitys  on  siis  ilmeisesti,  pieniä  hyökyilcmisiä  lukuunottamatta,  kul- 
kenut siihen  järjelliseen  ja  oikeaan  suuntaan,  että  tutkintoaineiden  valitse- 
misen vapautta  on  laajennettu  ja  että  aineiden  lukumäärää  on  vähennetty 
ja  samalla  tietysti  vaatimukset  yksitybissä  aineissa  kohonneet.  Mutta  epäile- 
mättä tulisi  kehityksen  samaan  suuntaan  vielä  edelleenkin  jatkua. 

Tutkintoaineiden  vapaata  valintaa  rajoittaa  tätä  nykyä  ainoastaan  kaksi 
määräystä,  toinen  se,  että  asianomaisen  tiedekunnanosaston  vallassa  on 
hyväksyä  tai  hyljätä  tutkittavan  esittämä  ainekombinatsiooni,  ja  toinen  se, 
että  viides  aine  on  otettava  toisen  tiedekunnanosaston  piiristä.  Edellinen 
näistä  määräyksistä  ei  ole  luullakseni  tähän  asti  ketään  estänyt  omien  toi- 
veidensa mukaan  järjestämästä  opinnoitaan;  pikemmin  voidaan  todella  muis- 
tuttaa, niinkuin  hra  Gebhard  tekee,  että  tiedekunnan  osastot  ovat  liiankin 
vähän  käyttäneet  valtaansa  tässä  suhteessa.  Joka  tapauksessa  on  tämmöi- 
nen määräys,  jota  voidaan  tarpeen  tullen  käyttää  »aasinsiltojen»  hävittämi- 
seksi, hyvä  olemassa;  varmana  voidaan  pitää  ett^eivät  tiedekunnanosastot 
tätä  valtaa  käytä  väärin.  Suotava  minusta  muuten  olisi,  että  tiedekunta 
julkaisisi  jonkinmoisia  mallisuunnitelmia,  joita  se  erittäin  ylioppilaille  suosit- 
taisi, ja  että  näissä  suunnitelmissa  ei  otettaisi  huomioon  yksin  aineiden  ulko- 

*)  Laajempi  esitys  kandidaattitutkintomme  entisistä  vaiheista  on  ollut  Valvojassa 
1881,  s.   101  ja  seur. 

naista  ryhmitystä,  vaan  myös  ne  tietomäärät,  joita  olisi  pääaineen  laadun 
mukaan  syytä  tavotella  eri  aineissa. 

Sitä  vastoin  on  se  määräys,  että  yhden  tutkintoaineen  välttämättö- 
mästi  täytyy  olla  toisen  tiedekunnaoosaston  piiristä,  johtanut  yhteen  kandi- 
daattitutkintomme mitä  turhimmista  muodollisuuksista.  Tällä  määräyksellä 
on  kaunis  tarkoitus:  sen  avulla  tahdotaan  täydentää  ylioppilaan  yleissivis- 
tystä, tahdotaan  saada  häntä  hankkimaan  itsellensä  tietoa  niistä  metoodeista, 
joita  käytetään  toisen  tiedekunnanosaston  edustamien  tieteiden  tutkimuksessa. 
Sitä  paitsi  on  meidän  aikamme  rajatieteiden  aika.  Luonnontieteet  ja  kieli- 
tiede ovat  synnyttäneet  fonetiikan,  fysiologia  ja  filosofia  kokeellisen  sielu- 
tieteen, maatiede  tarvitsee  useiden  muiden  tieteiden  apua,  muinaisticde 
kysyy  neuvoa  geologialta  ja  mineralogialta,  yksityiset  tiedemiehet,  niinkuin 
esim.  Viktor  Hehn,  VVilh.  VVundt  ja  F.  Techmer,  ovat  saavuttaneet  uusia 
tuloksia  juuri  sen  kautta,  että  he  ovat  hallinneet  sekä  luonnon-  että  kult- 
tuuritieteitä. Tämä  on  kyllä  kaikki  totta,  mutta  se  ei  kelpaa  puolustamaan 
toisen  tiedekunnanosaston  aineen  pakollisuutta.  Se,  jonka  todella  tie- 
teellisistä syistä  on  tarvis  perehtyä  toisen  tiedekunnanosaston  aineihin,  hän 
sen  kyllä  tekee  ilman  pakkomääräyksiä.  Sitä  taas,  jolla  ei  tähän  suuntaan 
ole  halua  tai  kykyä,  on  jotenkin  turha  pakolla  panna  toisen  tiedekunnan 
metoodeihin  tutustumaan,  sillä  ei  pakko  kuitenkaan  auta.  Jokainen  yliopisto- 
olojamme  vähänkin  tunteva  tietää,  ett^ei  toisen  tiedekunnanosaston  aineessa, 
juuri  siitä  syystä,  että  se  on  pakkoaine,  ole  voitu  pitää  yllä  kuin  mitä 
pienimpiä  vaatimuksia.  Minkäänlaista  toisen  tiedekunnan  metoodin  tunte- 
mista ei  ole  saavutettu,  vielä  vähemmin  toisen  tiedekunnan  työtavan  ja 
tulosten  sovittamista  omalle  alalle.  Tämä  tutkinto  on  siis  muodollisuus 
ilman  mitään  tieteellistä  arvoa,  niinkuin  vielä  lisäksi  näkyy  siitäkin,  että 
milt^ei  kaikki  kandidaattiarvoon  pyrkijät  aina  valitsevat  helpoimman  aineen 
vähintäkään  katsomatta  »tieteiden  keskinäiseen  yhteyteen»,  josta  asetus  pu- 
huu; niin  esim.  milt^ei  kaikki  historiallis-kielitieteellisen  osaston  oppilaat  pit- 
kän ajan  kuluessa  ovat  valinneet  kasvitieteen,  joka  kenties  vähimmin  sopii 
heidän  muihin  opintoihinsa.  Kun  filosoofinen  tiedekunta  äskettäin  keskusteli 
tästä  asiasta,  ei  kukaan  niistä,  jotka  suuremmassa  määrässä  ovat  olleet 
tämmöisen  toisen  tiedekunnan  aineen  tutkijoina,  sen  säilyttämistä  puo- 
lustanut* 

Vahingoksi  epäilemättä  olisi  toiselta  puolen,  jos  koetettaisiin  ennakko- 
säännöillä    estää    aineiden    valintaa    toisesta  tiedekunnan  osastosta.     Niille 

jotka  harrastavat  rajaticteitä,  esim.  tnaatiedcttä,  fonetiikkaa  tai  psykologiaa, 
olisi  annettava  tilaisuus  valita  semmoisia  aineita,  jotka  todella  heidän  opinto- 
jaan hyödyttävät,  samoin  sallittakoon  tilastotieteilijän  ottaa  opinto-ohjel- 
maansa matematiikkaa  jne.,  jne.  Ruotsissa  on  ylioppilaalla  täysi  oikeus 
filosoofisessa  tiedekunnassa  edustetuista  aineista  valita  mitkä  hyvänsä,  eikä 
tiedekunnalla  ole  siihen  mitään  sanomista.  Meillä  pitäisi  tämmöisen  va- 
pauden tuottaa  vielä  vähemmän  vaaroja,  kun  tiedekunnanosastoUa  on  oikeus 
hyväksyä  tai  hyljätä  aineryhmitys. 

Samoin  kuin  1883  v:n  asetuksen  vapaamielisten  periaatteiden  johdon- 
mukainen kehitys  veisi  opintovapauden  täydelliseen  tunnustamiseen,  samoin 
veisi  edellisen  kehityksen  jatkaminen  myöskin  aineiden  lukumäärän 
rajoittamiseen  ja  samalla  syvempien  tietojen  vaatimiseen  suoritetta- 
vissa aineissa.  Kun  viisi  ainetta  on  pakollisena  vähimpänä  määränä,  niin 
on  seurauksena,  ett^ei  niissä  kaikissa  voida  vaatia  todellista  tietoa.  Muuta- 
mat aineet  jäävät  aina  täyteaineiksi,  joita  suoritetaan  vain  pakosta  ja  muo- 
don vuoksi  ja  joiksi  valitaan  helpoimmat  aineet,  ja  tällä  menettelyllä  on 
vahingollinen  vaiktltus  pääaineidenkin  opintoon.  Kun  kerran  muutamissa 
aineissa  tutkinto  tuntuu  pelkältä  muodollisuudelta,  johon  on  pakko  taipua, 
niin  on  hyvin  lähellä,  että  koko  tutkinto  saapi  muodollisuuden  leiman. 
Suurempia  käsityksen  syvyyden  vaatimuksia  ei  ole  voitu  pitää  yllä  pää- 
aineissakaan, kun  on  tiedetty,  ett^ei  tutkittava  ole  saanut  käyttää  aikaansa 
syventyäkseen  etupäässä  pääaineesensa. 

Muodon  vuoksi  suoritetut  täytetutkinnot  kouluaineissa  ovat  sitä  paitsi 
olleet  turmiolliset  toisessakin  suhteessa.  Vaikk^ei  approbatur  arvosanan 
koululain  mukaan  tulisi  antaa  mitään  oikeutusta  opettajatoimeen,  on  asia 
kuitenkin  käytännössä  muodostunut  niin,  että  tällä  arvosanalla  on  päästy 
opetusta  antamaan.  Puhumatta  siitä,  että  viransijaisuuksia  on  saatu  appro- 
baturilla hoitaa,  olen  jo  tässä  kirjoituksessa  ennen  huomauttanut,  että  niissä 
aineissa,  joita  on  voitu  katsoa  sivuaineiksi,  on  approbatur  arvosanaan 
vakinaisiakin  virkoja  asetettaessa  tyydytty.  Ja  sivuaineena  on  meidän  maassa 
myös  suomen  kielen  opetus  koulun  ylemmUlä  luokilla! 

Kandidaattitutkinnon  aineiden  monilukuisuus  ja  vähäiset  vaatimukset 
eri  aineissa  on  voinut  olla  paikallaan  silloin  kuin  tämä  tutkinto  ensi  sijassa 
oli  vain  jonkinmoinen  preliminääritutkinto.  Mutta  tätä  nykyähän  ei  kandi* 
daattitutkinnolla  enää  ole  preliminääritutkinnon  luonnetta.  Sen  jälkeen  kuin 
lääkäreiksi  ja  juristeiksi  aikoville  on  erityinen  preliminääritutkinto  määrätty, 

on  iilosofiaDkaDdidaatti-tutkiDto  Dykyjään  preliminäärinä  ainoastaan  teoloo- 
geille;  jos  niiksi  tulee,  on  kuitenkin  parempi  asettaa  myöskin  erityinen  filo- 
soofisteolooginen  preliminääri,  kuin  antaa  tämän  sivuseikan  vaikuttaa  kandi- 
daattitutkintoon. Filosofiankandidaatti-tutkinto  on  tätä  nykyä  ensi  sijassa 
opettajatutkinto  ja  samalla  myös  valmistustutkinto  tieteelliseen  toimeen. 
Tarkoituksen  kaksinaisuus  ei  ole  kuitenkaan  mikään  etu.  Tulevalle 
tiedemiehelle  tulee  asettaa  toisenlaisia  vaatimuksia  kuin  tulevalle  opettajalle. 
Huomattakoon  esim.  että  vastaiselle  matematiikan  opettajalle  olisi  erittäin 
tärkeä  perehtyä  aritmetiikan  tieteellisiin  perusteihin,  jott^ei  hänen  opetuk- 
sensa tässä  tärkeässä  kouluameessa  tulisi  koneelliseksi  muodollisuudeksi, 
tiedemieheksi  aikovalle  sitä  vastoin  ovat  varmaankin  muut  matematiikan 
haarat  tärkeämmät.  Useat  historian  opettajat  tulevat  historian  arvosanalla 
myös  päteviksi  maatiedettä  opettamaan,  jonka  vuoksi  siis  opettajaksi  pyrki- 
vää tutkittaessa  olisi  pantava  painoa  tähänkin  opinhaaraan,  jos  hänellä  siinä 
ei  ole  eri  arvosanaa.  Äidinkielen  opettajaksi  pyrkivän  tulisi  osottaa  taitoa 
myös  ortoepiassa  ja  lausunnossa,  jotka  asiat  taas  eivät  varsinaisesti  kuulu  vas- 
taisen tiedemiehen  opinto-ohjelmaan.  Tieteellisen  ja  opettajatutkinnon  yh- 
distämisestä on  seurauksena,  ett^ei  kandidaattitutkinto  oikeastaan  täytä  kum- 
mankaan tutkinnon  vaatimuksia;  varsinkin  kouluopettajaUe  tärkeät  opinhaarat 
jäävät  kokonaan  syrjäasioiksi  tai  ohjelmasta  pois  (niin  esim.  aritmetiikka, 
maatiede,  lausunto).  Koska  meillä  kerran  on  eri  tieteellinen  tutkinto,  josta 
heti  alempana  tulee  puhe,  niin  olisi  epäilemättä  suurempia  takeita  koulu- 
opettajien asianmukaisesta  sivistyksestä,  jos  kandidaattitutkinnon  vaatimukset 
ensi  sijassa  asetettaisiin  vastaisten  opettajien  tarpeen  mukaan.  Kouluaineissa 
tulisi  siis  ensi  sijassa  vaatia  semmoista  tietoa,  jota  koulunopettaja  toimes- 
saan tarvitsee  —  tähän  kuuluu  tietysti  myös  aineen  tieteellinen  ymmärtä- 
*  minen  —  ja  niissä  aineissa,  joita  ei  kouluissa  opeteta,  tulisi  vaatia  tietoja, 
joilla  on  suurin  merkitys  yleiselle  kansalais-  ja  samalla  myös  opettajasivis- 
tykselle.  Kolme  ainetta  olisi  minusta  riittävä  vähin  määrä;  ne,  joilla 
olisi  halua  ja  kykyä,  saisivat  tietysti  ottaa  lisäaineita.  Jos  jonkin  aineen 
ymmärtämiseen  olisi  semmoinen  aine  tarpeellinen,  joka  ei  ole  tutkittavan 
kandidaattiohjelmassa,  vaatisi  tietysti  tutkija  asianomaiselta  semmoisia  opin- 
noita  tässä  aineessa,  että  tarkoitus  saavutettaisiin.  Mitä  muiden  maiden 
esimerkkiin  tulee,  vaaditaan  Ruotsissa  vanhan  tavan  mukaan  kandidaattitut- 
kintoon vielä  5  ainetta;  sitä  vastoin  tarvitaan  Norjassa  opettajatutkintoon 
vain    4    ainetta.  Tanskassa  3,  Itävalta- Unkarissa  2  tai  3,  ja  Ranskassa  voi 

tutkinto  tapahtua  vain  yhdessäkin  aineessa;  Saksassa  edellytetään  tietoja 
filosofiassa,  saksassa  ja  uskonnossa,  mutta  varsinaiseen  erikoistutkintoon  kuu- 
luu 3  tai  4  ainetta. 

Mutta  olisiko  meillä,  jos  ainoastaan  kolme  ainetta  vaadittaisiin,  ta- 
keita siitä,  ett'ei  kandidaattien  yleinen  sivistys  alenisi?  Minun  käsitykseni 
mukaan  takeet  olisivat  ainakin  yhtä  suuret  kuin  nykyjään.  »Sillä»  —  käyt- 
tääkseni erään  Ruotsissa  annetun  lausunnon  sanoja  ^)  —  »jokaisella  tieteelli- 
sellä opinnolla  on  kykyä  henkisesti  kehittämään  sitä,  joka  täydellä  todella 
sitä  harjoittaa,  ja  opintojen  suurempi  konsentratsiooni  ja  sen  mukana  seu- 
raava suurempi  halu  työhön  ja  työn  suurempi  menestys  on  omansa  kas- 
vattamaan miehiä,  joiden  käsityksessä  on  enemmän  terävyyttä,  joiden  intres- 
sissä on  enemmän  voimaa  ja  syvyyttä,  kuin  mitä  moninaisiin  aineihin 
hajoitettu  opinto  voipi  tuottaa.» 

Olen  valmis  kohtaamaan  vielä  yhtä  vastaväitettä.  Jos  kerran  kandi- 
daattitutkinto asetettaisiin  nimenomaan  opettajatutkinnoksi,  niin  silloinhan  ei 
kävisi  laatuun,  että  kandidaattitutkintoa  saisi  suorittaa  muissa  kuin  koulu- 
aineissa tai  niiden  läheisimmissä  sukulaisaineissa.  Tästä  päästään  kuitenkin 
sillä,  että  erittäin  määrätään,  millä  ehdoilla  kandidaattitutkinto  tuottaa 
opettajakompetensin;  tämän  määrääminen  ei  kuitenkaan  oikeastaan  olisi 
yliopiston,  vaan  kouluhallinnon  asia.  Ja  jos  kerran  opettajakelpoisuuden 
ehdot  olisivat  määrätyt,  ei  yh'opistolla  olisi  mitään  syytä  muuttaa  kandi- 
daattitutkinnon vapaata  luonnetta.  Nekin  aineet,  jotka  eivät  ole  kouluai- 
neita, sisältävät  aina  semmoista,  josta  vastaiselle  opettajalle  on  suoranaista 
tai  välillistä  etua  (nk.  filosofia  ja  estetiikka  kaikille,  itämaiset  kielet  uskon- 
non, vieläpä  kielten  tai  historianopettajalle  j.  n.  e.),  ja  sitä  paitsi  ei  pitäisi 
estää  niitä,  jotka  haluavat  laajentaa  yleistä  kansalaissivistystään,  mutta  joilla 
ei  ole  varaa  tai  kykyä  suorittamaan  lisensiaattitutkintoa,  hankkimasta  itsel- 
leen alempaa  yliopistollista  oppiarvoa. 

Jotta  filosofiankandidaattitutkinto  oikeuttaisi  opettajatoimeen  olisi  vaa- 
dittava: 

i)  että  tutkintoon  kuuluisi  vähintäin  kaksi  koulujen  ohjelmaan  kuulu- 
vaa ainetta; 


*)  Utlätande   af  Fakulteter  och  Sektion er  samt  det  störrc  Konsistoriet  vid  Uni- 
versitetet  i  Upsala  angäende  den  s.  k.  Universitetskomitens  förslag  och  betSnkande,  s.  15. 

2)  että  kandidaatti  suorittaisi  tutkinnon  pedagogiikassa,  jonka  tutkin- 
non tulisi,  siinä  tapaukseasa,  etfei  hänellä  ole  arvosanaa  filosofiassa,  sisäl- 
tää myös  psykologiaa; 

3)  että  kandidaatti,  joll^ei  äidinkieli  hänellä  ole  tutkintoaineena,  suo- 
rittaisi äidinkielessä  ja  sen  kirjallisuudessa  erityisen  tutkinnon,  johon  vaa- 
dittaisiin myöskin  kirjallisuuden  yleisten  muotojen  (siis  kirjallisuusestetiikan 
alkeiden)  tuntemista. 

Viimeinen  vaatimus  aiheutuu  siitä,  että  äidinkielen  käyttämisen  taito 
on  meillä  kaikkea  muuta  kuin  mallikelpoisella  kannalla,  ja  tämän  taidon 
kuitenkin  pitäisi  olla  kaiken  opettamisen  ensi  ehtona.  Tahdon  erittäin  huo- 
mauttaa että  jatko-opistoissakin  pedagogiikan  ohessa  myös  äidinkieli  on 
vastaisille  opettajille  obligatoorinen  aine.  Näiden  lisämääräysten  kautta 
olisi  ymmärtääkseni  myös  opettajien  yleissivistyksestä  riittävästi  pidetty 
huolta. 

Opettajakompetensin  täydentäminen  jäljestäpäin  suoritettujen  erityis- 
tutkintojen  kautta  pitäisi  tietysti  edelleenkin  olla  sallittu. 

Meidän  nykyistä  »opettajakandidaatti- tutkintoamme»,  jota  harvoin  suori- 
tetaan, en  ole  tässä  ensinkään  lukuun  ottanut;  se  joutaisi  ehdottamaini  muu- 
tosten tapahduttua  kokonaan  poistettavaksi. 

3.     Lisensiaattitutkinto. 

Filosofianlisensiaatti-arvon  saavuttamiseksi  vaaditaan  nykyjään  (1852 
v:n  asetusten  mukaan):  suoritettu  filosofian  kandidaattitutkinto,  väitöskirja 
jossakin  oman  tiedekunnanosaston  aineessa  ja  »perusteellista  ja  erinomaista 
oppia»  osottava  tutkinto  kolmessa  omaan  tiedekunnanosastoon  kuuluvassa 
aineessa.  ^) 

Näissä  vaatimuksissa  on  hyvää  se,  että  vaaditaan  väitöskirja,  ja  on 
tunnustettava,  että  meillä  tässä  suhteessa  on  pidetty  vaatimuksia  yUä.  Itse 
tutkinto  sitä  vastoin  on  alentunut  pelkäksi  muodollisuudeksi.  Kandidaatti- 
tutkinnon   arvosanojen  perustuksella  on  tavallisesti  annettu  arvosanat  ilman 


^)  Pedagogiikkaa  saavat  (1863  y:n  asetuksen  mukaan)  kumpaankin  osastoon 
kuuluvat  tutkittavat  ottaa  kolmanneksi  aineeksi.  —  1828  v:n  asetusten  mukaan  oli 
filosoofinen  tiedekunta  lisensiaattitutkintoon  katsoen  jaettu  kolmeen  luokkaan,  joilla 
kullakin  oli  oikeus  myöntftft  lisensiaattiarvoa. 

tutkiotoa,  ja  siinä  aineessa,  jota  väitöskirja  koskee,  ei  ole  yleensä  mitään 
tutkintoa  vaadittu  (lukuunottamatta  julkista  tutkintoa,  josta  kohta  tulee  puhe). 
Jos  lisensiaatiksi  pyrkivällä  ei  ole  ollut  tarvittavassa  aineessa  korkeampaa 
tai  mitään  arvosanaa  kandidaattitutkinnossa,  ei  ole  silloinkaan  häneltä  suu- 
ria vaadittu.  £i  missään  tapauksessa  ole  erittäin  katsottu  sitä,  onko  lisen- 
siaatiksi pyrkivä  ohjannut  kandidaattilukunsa  sillä  tavoin,  että  ne  olisivat 
todellisena  perustuksena  itsenäiselle  tieteelliselle  työlle. 

Ne  muutokset,  joita  toivoisin  lisensiaattitutkinnossa  aikaansaataviksi, 
ovat  sitä  laatua,  että  ne  osaksi  itsestään  seuraavat  siitä,  mitä  olen  kandi- 
daattitutkinnon suhteen  ehdottanut. 

Sen  sijaan,  että  kandidaattitutkinnossa  etupäässä  vaadittaisiin  opettaja- 
sivistykseen  kuuluvia  tietoja,  tulisi  lisensiaattitutkinnon  nimenomaan  muo- 
dostua tieteelliseksi  tutkinnoksi.  Lisensiaattitutkinnossakin  olisi  tietysti  yleistä 
kansalaissivistystä  silmällä  pidettävä,  mutta  siinä  olisi  vaadittava  tutkintoon 
kuuluvien  aineiden  syvempää  tieteellistä  käsittämistä  ja  tieteellisen  kirjalli- 
suuden tuntemista;  muistitietoihin  ei  mielestäni  olisi  pääpainoa  pantava, 
vaan  siihen,  että  asianomainen  tietää,  mistä  tiedot  ovat  tarvittaissa  saata- 
vana. Kandidaattitutkinnon  suorittamisen  ei  pitäisi  olla  tälle  tutkinnolle 
välttämättömänä  edellytyksenä,  vaan  pitäisi  sillä,  joka  ei  aio  koulumieheksi, 
olla  oikeus  suorittaa  lisensiaattitutkinto  ilman  edelläkäypää  kandidaattitut- 
kintoa. Asianmukaista  ei  olisi  minusta  vaatia  esim.  siltä,  joka  nimenomaan 
aikoo  tutkijaksi,  esim.  kokeellisen  sielutieteen,  fonetiikan  tai  itämaisten  kiel- 
ten alalla,  muissakaan  hänen  opinto-ohjelmaansa  kuuluvissa  aineissa  niitä 
tietoja,  jotka  kuuluvat  kouluopettajan  erikoissivistykseen.  Sitä  paitsi  on 
niitä,  ja  vastaisuudessa,  jos  lisensiaattitutkinto  sopivasti  asetettaisiin,  olisi 
varmaan  useampia,  jotka  tahtovat  hankkia  itselleen  syvällisempiä  tietoja  eri 
aineissa  (esim.  historiassa,  taidehistoriassa,  taloustieteessä,  statistiikassa, 
geologiassa,  matematiikassa)  antautuakseen  kirjaston,  arkiston,  museon,  tilas- 
tollisen toimiston,  geoloogisen  tutkimuksen  taikkapa  vielä  jonkun  vakuutus- 
laitoksen tai  suuren  sanomalehden  palvelukseen  ja  joille  tieteellinen  lisensi- 
aattitutkinto ilman  opettajatutkintoa  olisi  erittäin  sopiva.  Ruotsissa  on 
viimeisessä  tutkintoasetuksessa  lisensiaattitutkinto  ilman  edelläkäypää  kandi- 
daattitutkintoa myönnetty,  ja  olen  yleisesti  kuullut  tätä  muutosta  katsottavan 
edistysaskeleeksi.  Epäilemättä  tästä  muutoksesta  sekä  opettaja-  että  tie- 
teellinen sivistys  voittaisivat. 

TotidDtoaiiieiden  loknmääräksi  on  minusta  kolme  sopiva  Inka,  ja 
aioeet  pitäisi  saada  vapaasti  valita  koko  tiedefamoan  ainddeo  piiristä;  se, 
mitä  jlll  OD  sanottu  vapaan  aineiden  valinnan  puolostukseksi,  soveltuu  vielä 
paremmin  tähän  kuin  kandidaattitutkintoon. 

Jos  kernm  lisensiaattitutkinto  ilman  edelläkäypää  kandidaattitutkintoa 
olisi  sallittu,  olisi  luonnollista,  että  tutkinto  suoritettaisiin  ennen  tohtori- 
väitöksen  julkaisemista,  joka  minusta  muutenkin  olisi  asianmukaista.  Tut- 
kinnon pitäisi  joka  tapauksessa  olla  effektiivistä  laatua,  eikä  mikään  kandi- 
daattitutkinnon arvosana  saisi  ilman  muuta  kelvata  lisensiaattitutkintoon. 
Muuten  olisi  minusta  sovelias  järjestää  lisensiaattitutkinto  sillä  tavoin,  että 
lisensiaatti-  ja  tohtoriarvo  erotettaisiin,  niinkuin  on  tehty  Ruotsissa  ja  mei- 
dän lääkeopSlisessa  tiedekunnassa.  Lisensiaattiarvoa  varten  vaadittaisiin  sil- 
loin kirjallinen  (ei  välttämättdmästi  painettu)  tutkimus  ja  tutkinto,  tohtori- 
arvoa  varten  tulisi  lisäksi  painosta  julkaistava  ja  julkisesti  puolustettava 
väitöskirja. 

Lisensiaatti-  ja  tohtoriarvon  ei  semmoisenaan  pitäisi  oikeuttaa  mihin- 
kään opettajavirkoihin.  Roska  kuitenkin  koulu  tarvitsee  tietorikkaampia 
opettajia,  ja  useat  filosofiantohtorit  ovat  pakotetut  kääntymään  koulun  alalle, 
olisi  laitettava  niin,  että  opettajakandidaatti  voipi  tulla  tohtoriksi  ja  lisen- 
siaatti saavuttaa  opettajakompetensin  lukemalla  hyvSkseen  ennen  suoritta- 
mansa opinnot  Luullabeni  voisi  katsoa  riittäväksi,  jos  se,  joka  on  hyvillä 
arvosanoilla  suorittanut  täydellisen  opettajatutkinnon  (kandidaatti-  ynnä  peda- 
gogiikan ja  äidinkielen  tutkinnon),  suorittaisi  lisensiaattitutkinnon  kahdessa 
aineessa  niinkuin  Ruotsissa  on  sääntönä.  Lisensiaatin  taas  pitäisi  kelvatak- 
seen  kouluopettajaksi  kahdessa  koulujen  ohjelmaan  kuuluvassa  aineessa  suo- 
rittaa semmoinen  täytetutkinto,  joka  osottaisi  opettajasivistjrstä,  sekä  sitä 
paitsi  suorittaa  tutkinto  äidinkielessä  ja  pedagogiikassa.  Ylempiin  opettaja- 
virkoihin  joko  ei  lisensiaattitutkinto  saisi  antaa  ehdotonta  etuoikeutta,  taikka 
olisi,  niinkuin  Ruotsissa,  tämä  tutkinto  kaikilta  lehtorinvirkoihin  pyrkiviltä 
vaadittava. 

4.     Arvosanat. 

V.  1852,  jolloin  kandidaattitutkinnon  aineiden  lukumäärä  supistettiin 
I2:sta  5:ksi,  poistettiin  hyväksyvien  arvosanojen  joukosta  »admittitur»  ja 
säädettiin    että    tutkittavalla   yhdessä  aineessa  täytyi  olla  »laudatur»  arvo- 

sanalla  arvostellut  tiedot,  ja  v.  187 1  määrättiin  että  tutkittavalla  piti  olla 
joko  2  laudaturia  tai  i  laudatur  ja  2  cum  laudea,  määräys,  joka  nykyi- 
sessäkin tutkinnossa  on  voimassa. 

Vaikka  näillä  määräyksillä  on  hyvä  tarkoitus,  on  niillä  kuitenkin  huo- 
notkin puolensa.  Minä  olen  aivan  varma  siitä,  että  hyvin  moni,  joka  ei 
ikinä  olisi  ansainnut  laudatur  arvosanaa,  on  sen  saanut  vain  sen  vuoksi, 
että  semmoista  ehdottomasti  vaaditaan.  Laudaturilla  on  sitä  paitsi  se  vika, 
ett'ei  sitä  voi  ensinkään  gradeerata,  vaan  on  pakko  antaa  sama  arvosana 
sille^  joka  töin  tuskin  on  paikaten  ja  parsien  saanut  tutkintonsa  suorite- 
tuksi, kuin  sille,  jolla  on  hyvät  ja  perinpohjaiset  tiedot.  Approbatur  arvo- 
sanoista on  jo  ennen  ollut  puhetta.  Jos  kerran  kandidaattitutkinto  oikeuttaa 
opettajatoimeen,  niin  on  kerrassaan  väärin  antaa  mitään  arvosanaa  sem- 
moisista tiedoista,  joita  ei  katso  vastaiselle  opettajalle  riittäviksi.  Ruotsissa 
on  nimenomaan  säädetty,  että  kandidaattitutkinnon  approbatur-vaatimukset 
kouluaineissa  ovat  niin  määrättävät,  että  ne  vastaavat  tulevilta  adjunkteilta 
(=  kolleegoDta)  vaadittavia  tietoja. 

Minä  ehdottaisin  edellä  sanotun  johdosta  että  pääarvosanojen  luku- 
määrä  supistettaisiin  ainoastaan  kahdeksi:  »approbatur»  ja  »cum  laude  appro 
batur».  Edellinen  annettaisiin  kandidaattitutkinnossa  semmoisista  tiedoista, 
jotka  ovat  välttämättömät  opettajatoimen  menestyksellä  harjoittamiseen  kou 
lun  alaluokilla  (=  jonkun  verran  enemmän  kuin  nyk.  cum  laude  approbatur), 
jälkimäinen  taas  laajemmista  ja  syvällisemmistä  tiedoista  (=  nyk.  laudatur) 
Opintojen  erinomaisen  laadun  johdosta  olisi  tutkijalla  oikeus  antaa  kor 
kein  arvosana  (joko  »laudatur»  tai  ehkä  pikemmin  »eximia  cum  laude»), 
mutta  ei  keneltäkään  vaadittaisi  muuta  kuin  vähintäin  i  cum  laude  ja  2 
approbaturia.  Lisensiaattitutkinnossa  olisivat  approbatur-vaatimukset  ase- 
tettavat  niin  korkeiksi,  että  3  approbaturia  riittäisi. 

5.     Yksityis-  ja  julkiset  tutkinnot  ja  tutkintojen  julkisuus. 

Kandidaatti-  ja  lisensiaattitutkinto  päättyvät  suuremmoisella  paraa- 
dilla:  julkisella  tutkinnolla  yliopistossa.  Ratkaisevat  tutkinnot  on  jo  sitä 
ennen  suoritettu  yksityisesti  tutkijain  luona,  arvosanat  on  valmiiksi  annettu, 
ja  vaikka  tutkittava  ei  julkisessa  tutkinnossa  osaisi  suorastansa  mitään,  ei 
häntä  kuitenkaan  enää  hyljätä.  Julkisissa  tutkinnoissa  kuulustellaan  tavalli- 
sesti   mitä   yksinkertaisimpia    asioita,  ja  usein  ne  kuitenkin  käyvät  surkean 


5H2  E.  N.  Setälä. 


huonosti,  jolPei  ole  varovaisuuden  vuoksi  ennakolta  sovittu,  mistä  tutkin- 
nossa puhutaan,  niinkuin  säännöllisesti  tehdään  lisensiaattitutkinnossa.  Mutta 
mitä  on  kahden  tunnin  häpeä  sen  ikuisen  kunnian  rinnalla,  jonka  tiedekunta 
tutkinnon  loputtua  tutkittavalle  julistaa,  antaen  hänelle  kunnianimen  «claris- 
simus«  («kirkkain»,  « mainehikkain»  —  ilkeät  ihmiset  tahtovat  sitä  kääntää 
«tiedoiltansa  läpikuultavin «)  j.  n.  e.! 

Yliopiston  asetuksissa  v:lta  1828  {%  175)  määrätään,  että  sen,  joka 
tahtoo  tutkinnoita  suorittaa,  tulee  jokaisen  tutkijan  luona  suorittaa  yksityinen 
tenttaami;  ^)  sen  jälkeen  kutsuu  puheenjohtaja  tutkijat  «scrutinium*  nimiseen 
kokoukseen,  «antamaan  lausuntoa,  ovatko  tutkitut  siinä  määrin  tieteissä 
edistyneet,  että  he  voivat  saada  luvan  pyydetyn  tutkinnon  suorittamiseen». 
Niitä,  jotka  ovat  hyväksytyt,  tutkitaan  julkisesti,  ja  tutkinnon  jälkeen  antaa 
jokainen  tutkija  erittäin  lausunnon  tutkittavien  osottamista  tiedoista  ja  tutki- 
jain yhteenlasketut  äänet  määräävät  tutkittavalle  tulevan  yleisen  arvosanan. 
Samansuuntaiset  ovat  ne  määräykset,  jotka  meillä  nykyjään  1852  v:n  ase- 
tusten mukaan  ovat  voimassa.  On  säädetty  että  tutkittavan  tulee  suorittaa 
yksityinen  kuulustelu  eli  tenttaami  tutkijain  luona,  «jotka  saattavat  hänelle 
asettaa  kysymyksiä  myös  kirjallisesti  vastattavaksi».  Kun  tenttaamit  ovat 
suoritetut,  kokoontuvat  tutkijat  n.  s.  «scrutinium«iin  neuvottelemaan,  onko 
tutkitulla  niitä  tietoja,  että  hänen  voidaan  sallia  suorittaa  tutkinto.  Jos 
tutkinto  kielletään,  ei  tutkittava  siitä  saa  valittaa.  Julkisen  tutkinnon  jäl- 
keen antaa  jokainen  tutkija  laustmnon  tutkitun  osottamista  tiedoista  ja 
osottaa  sen  arvolauseilla  approbatur  j.  n.  e.,  kuitenkin  niin,  että  kandi- 
daattitutkinnossa näistä  arvosanoista  muodostetaan  yleinen  arvolause  koko 
tutkinnosta.  Näitä  säädöksiä  on  selitetty  niin,  että  koko  tutkinnon  hylkää- 
minen ei  enää  saata  tulla  kysymykseen,  vaan  enintäin  arvolauseiden  alen- 
taminen, joka  lienee  todellakin  jonkun  kerran,  vaikkapa  aniharvoin,  kandi- 
daattitutkinnossa tapahtunut.  Mutta  koska  kandidaattitutkintoa  varten  on 
määrätty  arvolauseiden  vähin  määrä  (ks.  ylemp.  s.  581)  joka  juuri  tavallisesti 


*)  Milloin  Turun  yliopistossa  tenttaamit  tulivat  kftytäntftön,  ei  ole  minulla  ollut 
tilaisuus  tätä  kirjoitusta  varten  ottaa  selkoa.  Turun  yliopiston  alkuaikoina  ei  yksityi- 
nen tutkinto  ollut  mikään  tenttaami,  vaan  se  suoritettiin  dekaanuksen  ja  muutamien 
määrättyjen  professorien  edessä.  Kuukausittain  määrättiin  pidettäväksi  kuulusteluja  ja 
joka  lukuvuoden  lopussa  pidettiin  julkisia  tutkinnoita;  näitä  lukuvuotlsia  tutkinnoita 
kuitenkin  vastustettiin  ja  ne  näkyvät  pian  jääneen  pois.  Ks.  Snellman,  Pohjalaisen 
osak.  historia  I  s.  21,  145. 

tutkittavalla  on,  seuraisi  arvosanojen  alentamisesta  koko  tutkinnon  hylkää- 
minen. Vaikka  siis  sääntöjen  mukaan  arvolauseet  annetaan  julkisen  tutkin- 
non nojalla  tai  ainakin  sitä  huomioon  ottaen,  on  yllämainittu  selitys  joh- 
tanut siihen,  ett^ei  edes  arvolauseita  käy  alentaminen  julkisen  tutkinnon 
johdosta  —  siis  julkinen  tutkinto  on  menettänyt  kaiken  arvonsa. 

Tuskin  lienee  mahdollista  että  asianlaita  alkuperäisesti  olisi  ollut 
tämmöinen,  vaan  on  todennäköistä,  ainakin  päättäen  Ruotsin  olojen  ana- 
logian mukaan,  että  sekä  yksityisellä  että  julkisella  tutkinnolla  kummallakin 
on  ollut  oma  tarkoituksensa.  Tenttaameja  tiedetään  Ruotsissa  olleen  jo 
viime  vuosisadan  keskipalkoilla  ja  1795  ne  säädettiin  pakollisiksi,  mutta 
1828  v:n  opetuskomitean  mietinnön  mukaan  oli  tenttaami  ainoastaan  val- 
mistava kuulustelu,  jossa  tutkija  koetti  ottaa  selkoa,  oliko  tutkittavalla  aineen 
tuntemisessa  ja  käsityksen  kypsyydessä  semmoisia  edelletyksiä,  että  hän 
saattoi  suorittaa  julkisen  tutkinnon,  mutta  julkinen  tutkinto  oli  varsinainen 
ratkaiseva  koe,  jolla  tutkittava  osotti  tietonsa  ja  tutkija  puolestansa  sekä 
tiedekunnan  että  saapuville  tulleen  yleisön  läsnäollessa  todisti  tutkittavan 
tietoja  oikein  arvostelleensa.  Käytännössä  asia  kuitenkin  piankin  muodos- 
tui niin,  että  ratkaisu  siirtyi  yksityisiin  tutkintoihin  ja  julkinen  tutkinto 
muuttui  useimmiten  vain  muodollisuudeksi.  Ruotsin  1852  vm  asetuksessa 
tosin  säädettiin,  että  tutkinto  on  julkisesti  pidettävä,  mutta  että  se,  joka 
on  ilmoittautunut  tutkintoon,  on  velvollinen  tutkijan  kutsumuksesta  tulemaan 
yksityiseen  kuulusteluun;  tämän  säännön  määräyksiä,  joiden  tarkoituksena 
oli  vain  tarkemman  arvostelun  mahdolliseksi  tekeminen,  ei  kuitenkaan  sem- 
moisenaan noudatettu,  vaan  julkinen  tutkinto  oli  olemassa,  niinkuin  1888 
v:n  yliopistokomitea  sanoo,  «ainakin  usein  vain  näön  vuoksi».  ^)  Tästä 
päättäen  ei  julkinen  tutkinto  Ruotsissa  kuitenkaan  milloinkaan  ollut  niin 
tyhjä  ja  joutava  muodollisuus  kuin  meillä.  Semmoiseen  julkiseen  tutkin- 
toon kuin  miksi  se  meillä  ainakin  filosooiisessa  tiedekunnassa  on  muodos- 
tunut, on  suorastaan  synti  tuhlata  aikaa,  eikä  se  suinkaan  tuota  yliopistolle 
kunniaa. 

Olisiko  nyt  siis  tutkintojen  julkisuuden  viimeinenkin  rudimentti  pois- 
tettava, vai  olisiko  julkinen  tutkinto  kohotettava  syvästä  alennustilastaan? 
Yksityistutkintojen    puolustukseksi  voidaan  mainita  monta  asianhaaraa.     Ne 


^)    Ks.    1888   v:n   yliopistokomitean  „UDderd&Diga  f5rslag  och  betänkanden",  s. 
92  ja  seur..  josta  edelliset  tiedot  Ruotsin  oloista  on  saatu. 

antavat  tutkijalle  tilaisuutta  tyynesti  ja  perin  pohjin  ja  semmoisina  aikoina, 
joista  tutkija  ja  tutkittava  itse  sopivat,  ottaa  selkoa  tutkittavan  tiedoista. 
Ne  asettavat  sitä  paitsi  opettajan  ja  oppilaan  persoonalliseen  suhteesen  ja 
tekevät  semmoiselle  tutkittavalle,  jolta  puuttuu  rohkeutta,  tutkinnon  suorit- 
tamisen helpommaksi.  Mutta  tällä  tutkintotavalla  on  myöskin  varjopuo- 
lensa. Jos  persoonallinen  suhde  opettajan  ja  oppilaan  välillä  alkaa  vasta 
yksityistutkinnossa,  niin  se  on  aivan  liian  myöhäistä;  yksityistutkinnot 
ovat  epäilemättä  vaikuttaneet  siihen,  että  tutkittava  on  katsonut  voivansa 
lykätä  tenttaamitilaisuuteen  tutustumisen  opettajaan  ja  hänen  opetukseensa. 
Sillä  tavoin,  ja  kun  sitä  paitsi  tenttaamiaikana  ei  yleensä  opetusta  nautita, 
on  tenttaamijäijestelmä,  niinkuin  Ruotsin  1888  v:n  yliopistokomitea  sanoo, 
ollut  mukana  vaikuttamassa  «yliopiston  muuttumista  opetuslaitoksesta  tut- 
kintolaitokseksic  Yksityistutkinnot  antavat  tutkittaville  helposti  rohkeutta 
mennä  koettamaan  onneansa  huonoillakin  tai  osittaisilla  tiedoilla  ja  sillä 
tavoin  kuluttamaan  tutkijan  aikaa  hukkaan,  ja  ne  painavat  raskaana  taakkana 
yliopiston  opettajia  sinäkin  aikana,  jonka  pitäisi  olla  omistettuna  opetukseen 
ja  sitä  varten  tehtäviin  valmistuksiin.  Ne  ovat  sitä  paitsi  omansa  johta- 
maan parlamentteeraamiseen  ja  myönnytyksiin  semmoisilla  perusteilla,  joiden 
ei  pitäisi  tulla  kysymykseen;  ansaittujen  täydellisten  ropposten  sijaan  anne- 
taan usein  osittaisia  ropposia,  ja  sillä  tavoin  tulee  mahdolliseksi  hankkia 
itselleen  arvosana  paikkaamalla,  useilla  huonoilla  yksityistutkinnoilla  ilman 
yleiskäsitystä.  Tenttaamijärjestelmä  tekee  mahdolliseksi  hyvin  erilaisen 
menettelyn  eri  aineissa.  Sen  sijaan  että  toinen  vaatii  tutkintoa  koko  ai- 
neessa yhdellä  kerralla  ja  antaa  arvosanansa  pysyä  voimassa  vain  3  kuu- 
kautta, sallii  toinen  aineen  paloittamista  aivan  pieniin  osiin  ja  antaa  suori- 
tettujen pikku  tutkintojen  olla  voimassa  monia  vuosia.  Edellinen  tapa 
johtaa  helposti,  varsinkin  kun  meillä  on  niin  monta  täyteainetta,  kiivaihin 
ponnistuksiin  tenttaamiaikana,  jolloin  voidaan  panna  lyhyeksi  ajaksi  päähän 
koko  joukko  muistitietoja  ja  niiden  avulla  korvata  entisiä  laiminlyömisiä 
ja  yleiskäsityksen  heikkoutta.  Jälkimäinen  tapa  taas  helposti  viepi  siihen, 
että  oppilas  oppii  kaikki  aineensa  erikseen,  ensinkään  niiden  yhteyttä  ajat- 
telematta, vieläpä  saamatta  edes  pääaineessaan  mitään  kokonaiskäsitystä. 

Ruotsissa  on  tenttaamijäijestelmää  erittäin  moitittu  siitäkin  syystä, 
että  on  pidetty  ylioppilaalle  alentavana  ja  vastenmielisenä  joutua  hänelle 
ehkä  persoonallisesti  tuntemattoman  professorin  puolelta  ja  ollen  kahden 
kesken  hänen  kanssansa  epäkohteliaan  kohtelun  alaiseksi,  sekä  myöskin  siitä 

syystä  ett^ei  hänellä  ole  mitään  suojaa  tutkijan  vääryyttä  vastaan,  ei  edes 
jos  hän  pyytäisi  n.  s.  julkista  tenttaamia,  sillä  tämmöistä  pyyntöä  pidettäi- 
siin julkisena  skandaalina  ^).  Meillä  en  ole  ainakaan  mitään  mainittavam- 
pia valituksia  tutkijain  puolueellisuudesta  kuullut,  mutta  kieltämättä  antaa 
tenttaamistapa  tilaisuutta  puolueellisuuteen. 

Yleensä  on  täydellinen  valvonnan  puute  jokaiselle  laitokselle  epäter- 
veellinen. Sitä  ei  kukaan  voi  kieltää,  että  tenttaamijärjestelmän  mukana 
on  seurannut  epäkohtia,  joita  jonkinmoinen  kontrolli  olisi  voinut  poistaa. 
Tunnettu  asia  on,  että  muutamille  tutkijoille  on  muodostunut  joku  määrä 
«knoppeja«,  joita  he  aina  kysyvät;  niinikään  tiedetään  että  muutamissa 
aineissa  on  voitu  suorittaa  tenttaameja  mitä  pienimmillä  tiedoiUa,  kun  sitä 
vastoin  toisessa  on  kenties  liikojakin  vaadittu.  Saattaa  tapahtua^  niinkuin 
Oscar  Svahn  sanoo,  että  «moni  professori  kaikkine  ammattitietolneen  ja 
oppineen  aivan  yksinkertaisesti  ei  osaa  tentteerata,  jok«  sen  vuoksi,  ett'ei 
hän  osaa  käsitellä  ainettaan  pedagoogiselta  kannalta,  tai  myöskin  sen  vuoksi, 
ett'ei  hänellä  luonnostaan  ole  sitä  mitä  sanotaan  pedagoogisiksi  taipumuksiksi. 
Semmoisen  tenttaattorin  kysymykset  tulevat  joko  liian  monimutkaisia  tai 
pikkumaisia.  Hän  asettaa  joko  liian  korkeita  vaatimuksia  tutkittavan  tie- 
teellisyydelle tai  tyytyy  vastauksiin  opitusta  koUeegioläksystä.  Hän  antaa 
kekseliään  ja  pelkäämättömän  fraasintekijän  vetää  itseään  nenästä  tahi  ei 
pane  täyttä  arvoa  ujon  ja  pelokkaan  tutkittavan  todelliselle  tietomäärälle.* 
Minä  luulen  sitä  paitsi,  että  melkein  jokainen  tutkija  on  tehnyt  itsensä  syy- 
pääksi siihen,  että  on  säälistä  hyväksynyt  semmoisen  henkilön,  jota  ei  olisi 
koskaan  hyväksynyt,  jos  jokukin  olisi  ollut  kuulemassa;  aivan  kuulumatonta 
ei  liene  sekään,  että  arvosanoja  on  annettu  edeltäpäin  vasta  julkisen  tut- 
kinnon jäljestä  suoritettavan  tenttaamin  perustuksella!  Tämä  ei  tietysti 
itsessään  olisi  niin  vaarallista,  jolFei  tässä  olisi  myös  koulun  ja  kasvavan 
nuorison  etu  kysymyksessä  ja  joll^ei  täten  tehtäisi  vääryyttä  ahkerammille 
ja  parempitaitoisille.  Luulisin  sitä  paitsi  että  tutkija  monesti  olisi  kiitolli- 
nen, jos  hänen  ei  yksinään  tarvitsisi  ratkaista  tutkinnon  hyväksymistä  tai 
hylkäämistä. 

*)  Ks.  Oscar  Svahn  (Thord  Bonde),  V&ra  öfverliggare,  samt  ett  universilet  i 
Sverges  hufvudstad  s.  322.  Tätä  kirjoitustani  viimeistellessäni  satuin  uudestaan  silmäi- 
IcRiään  puheenalaista  teosta,  jonka  olin  lukenut  9  vuotta  sitten,  ja  iloitsen  suuresti  siitä 
yhtäläisyydestä,  jota  huomaan  monessa  kohdin  olevan  tämän  teoksen  kirjoittajan  ja 
minun  mielipiteideni  välillä. 

Moista  tenttaamijäijestelmää  kuin  meillä  ei  tietääkseni  tätä  nykyä  voi 
löytää  koko  sivist3meestä  Euroopasta,  eikä  missään  ole,  mikäli  minä  tiedän, 
niin  tärkeätä  asiaa  kuin  vastaisten  opettajien  tutkimista  annettu  yhden  hen- 
kilön mielivaltaan.  Ranskassa,  Saksassa  ja  Itävalta* Unkarissa,  jossa  yliopis- 
tojen monilukuisuuden  vuoksi  helposti  tasaisuus  opcttajasivistyksessä  tulisi 
vaaranalaiseksi  jos  opettajatutkinto  annettaisiin  niiden  tehtäväksi,  suorite- 
taan tämä  erityisten  tutkintokomissioonien  edessä,  jotka  hallitus  asettaa. 
Näissä  komissiooneissa  on  kaikilla  tärkeimmillä  kouluaineilla  tieteellisesti 
sivistyneitä  edustajia,  tavallisesti  yliopistonopettajia,  lisäksi  tulee  usein  joku 
koulujentarkastaja  tai  muu  kokenut  koulumies.  Ranskassa  on  vaan  yksi 
tämmöinen  komissiooni,  joka  kokoontuu  Pariisissa,  Saksassa  ja  Itävalta- 
Unkarissa  sitävastoin  useampia.  Tutkintoa  saadaan  suorittaa  vain  kerran 
vuodessa.  Tanskassa  suoritetaan  opettajatutkinto  yliopiston  asianomaisten 
viranomaisten  edessä,  mutta  tutkintoa  kuulemaan  kutsutaan  kaksi  opetukseen 
perehtynyttä  « sensoria «.  Yksinomaan  tieteellisiä  tutkinnoita  suoritetaan  eri 
maiden  yliopistoissa  tietääkseni  julkisesti;  Saksassa  annetaan  kuitenkin  toh- 
toriarvoa  eri  yliopistoissa  hyvin  eri  perusteilla,  osittain  ilman  tutkintoakin, 
ja  on  sieltä  valituksia  väärinkäytöksistä  kuulunut. 

Ruotsin  uudesta  kandidaatti-  ja  lisensiaatti-säännöstä  ovat  tenttaamit 
kokonaan  poistetut.  Jos  semmoisia  osittain  vielä  suoritetaankin,  ei  niillä 
ole  muuta  kuin  yksityisten  keskustelujen  merkitys,  joihin  ei  tutkijaa  enem- 
pää kuin  tutkittavaa  saa  velvoittaa.  Asetuksessa  on  ainoastaan  säädetty, 
että  tutkinnot  suoritetaan  julkisesti  erityisesti  määrättyinä  aikoina  eli  n.  s. 
tutkintoperioodeina,  joiksi  luetaan  2  viikkoa  kunkin  lukukauden  alusta  ja 
lopusta.  Tutkinto  suoritetaan  erityisesti  kunkin  tutkittavan  kanssa  ja 
sen  on  kestäminen  vähintäin  tunti  aikaa  kussakin  aineessa.  ^  Samana  päi- 
vänä ei  tutkittavaa  saa  ilman  hänen  omaa  suostumustaan  velvoittaa  tutkin- 
toon useammassa  kuin  yhdessä  aineessa.  Tutkintoa  valvoo  tilosoofisen  tie- 
dekunnan dekaanus  ja  hänen  apunaan  4  tiedekunnan  jäsentä,  kaksi  kummas- 
takin tiedekunnanosastosta;  tapa  näkyy  olevan  ett'ei  muita  kuulijoita  tut- 
kintoon tule.  Sekä  kandidaatti-  että  lisensiaattitutkinto  saatetaan  suorittaa 
joko  jakamatta,  jolloin  kaikki  tutkinnot  suoritetaan  yhden  tutkintoperioodin 
kuluessa,  taikka  jaettuna,  jolloin  tutkinnot  suoritetaan  kahden  tutkintoperioo- 


^)  Ei  kuitenkaan,  niinkuin  minuUe  on  suullisesti  ilmoitettu,  ilman  tutkittavan 
suostumusta  enempäft  kuin  4  tuntia  yhteen  menoon  samana  päivänä.  Toisena  päivänä 
on  tilaisuus  jatkaa,  vaikk'ei  se  liene  ainakaan  vielä  tullut  käytännössä  kysymykseen. 

din  aikana,  joiden  väliaika  ei  kuitenkaan  saa  olla  suurempi  kuin  9  kuu- 
kautta. Tutkinnon  pääaineessa  tulee  kuulua  ensimmäiseen  tutkintoperioo- 
diin.  Sen  jälkeen  kuin  tutkijat  ovat  antaneet  arvosanansa  (tiedekunnan 
pöytäkirjaan)  ja  dekaanus  sekä  hänen  avuksensa  asetetut  tutkinnon  valvojat 
lausuneet  mielipiteensä,  julistaa  tiedekunta  suoritetun  tutkinnon  hyväksytyksi 
tai  hyljätyksi.  Jos  tutkinto  hyljätään,  ovat  kaikki  sekä  suulliset  että  kirjal- 
liset kokeet  uudestaan  suoritettavat;  ainoastaan  uuden  lisensiaattitutkimuksen 
kirjoittamisesta  voi  tiedekunta  tutkittavan  pätevillä  syillä  vapauttaa. 

Meidän  olisi  tässä  suhteessa  minun  käsittääkseni  ehdottomasti  otta- 
minen oppia  ulkomaiden  oloista.  En  tahdo  tehdä  mitään  seikkaperäistä 
ehdotusta,  vaan  lausua  vain  muutamia  toivomuksia  yleisessä  muodossa. 
Tutkintojen  pitäisi  tapahtua  määrättyinä  tutkintoperioodeina  yliopistossa 
jonkinlaisen  valvonnan  alaisina;  mitä  opettajatutkintoihin  tulee,  olisi  erittäin 
suotava,  että  valvojien  joukossa  olisi  koulumiehiä.  Tutkinto  saisi  tapahtua 
yhdessä  aineessa  kerrassaan,  ja  tutkinnon  kestämisajan  pitäisi  olla  määrätty, 
minusta  tämä  aika  huoleti  voisi  olla  pidempi  kuin  Ruotsissa.  Määräystä 
siitä,  että  pääaine  olisi  ensin  suoritettava,  ei  minusta  tarvittaisi.  Jos  tut- 
kinto yhdessä  aineessa  saisi  kestää  yhtenä  päivänä  4  tuntia  ja  jatkua  vielä 
seuraavana,  olisi  tutkijalla  aina  tilaisuutta  ottaa  selkoa  tutkittavan  tiedoista. 
Mutta  muuten  olisi  suotavaa  ja  tarpeellista  että  tutkija  jo  ennestään  toi- 
meenpannuissa harjoituksissa  ja  luentojen  johdosta  pidetyissä  kuulusteluissa 
olisi  oppinut  tutkittavia  tuntemaan.  Jos  tutkittava  eri  luentokurssien  yhtey- 
dessä pidetyissä  yksityistutkinnoissa  tai  harjoituksissa  on  osottanut  hyviä 
detaljitietoja  aineen  erityisosissa,  saattaisi  loppututkinnossa  etupäässä  panna 
huomiota  niihin  osiin,  joissa  häntä  ei  ole  yksityisesti  tutkittu;  pääpaino 
olisi  kuitenkin  yleiseen  käsityksen  kypsyyteen  pantava. 

Samojen  määräysten  pitäisi  koskea  myös  niitä  erityisiä  tutkinnoita, 
joita  suoritetaan  eri  aineissa  kandidaatti-  (tai  lisensiaatti-)tutkinnon  jälkeen 
kompetensin  täydentämiseksi. 

En  epäile  että  tämmöinen  muutos  olisi  omansa  kohottamaan  tutkin- 
tojen arvoa,  estämään  mielivaltaa  ja  epätasaisuutta  ja  hävittämään  tai  aina- 
kin vähentämään  niiden  muodollisuutta. 

Lausuakseni  lyhyesti  toivomukseni,  soisin  siis  yliopistossamme  ensi 
sijassa  parannusta  ja  kehitystä  seuraavissa  kohdissa. 

Opetuksessa:  valmistavia  kursseja  ja  harjoituksia  sekä  vasta-alkajia 
että  edistyneempiä  varten  kaikissa  aineissa;  yleensä  enemmän  sem- 
moista opetusta,  joka  elvyttää  oppilasten  itsetoimintaa.  Samassa  olisi  myös- 
kin katsottava,  että  ainakin  preliminääriopetusta  eri  aineissa  annettaisiin 
jonkin  yhteisen  suunnitelman  mukaan  eikä  ilman  mitään  keskinäistä  yh- 
teyttä. 

Opinnoissa:  enemmän  konsentratsioonia  ja  syvyyttä;  yliopiston 
puolestaan  tulee  tehdä  tämä  mahdolliseksi  poistamalla  ne  rajoitukset,  jotka 
estävät  valitsemasta  aineita  kummastakin  tiedekunnanosastosta  oppijan  oman 
halun  ja  kyvyn  mukaan,  sekä  vähentämällä  aineiden  pakollista  vähintä 
määrää. 

Tutkinnoissa  ja  tutkintovaatimuksissa:  opettaja- ja  tieteel- 
lisen tutkinnon  erottamista  ainakin  pääasiassa;  kumpaankin  tutkintoon  olisi 
kussakin  aineessa  ensi  sijassa  vaadittava  niitä  osia,  jotka  ovat  läheisim- 
mässä  yhteydessä  yleisen  kansalaissivistyksen  kanssa,  sekä  aineen  tieteellistä 
käsittämistä,  opettaja-  eli  kandidaattitutkinnossa  olisi  tämän  lisäksi  vaadittava 
erittäin  niitä  tietoja,  jotka  ovat  tärkeät  kouluopettajille,  tieteellisessä  eli 
lisensiaattitutkinnossa  niitä  tietoja,  jotka  ovat  edellytyksenä  itsenäiseen  tie- 
teelliseen toimintaan. 

Tutkintotavassa:  valvontaa  asianymmärtäjien  puolelta,  vähemmän 
mielivaltaa. 

Tähän  tahdon  vielä  lisätä  sen  toivomuksen,  että  opettajavirkoja 
uusissa  elinvoimaisissa,  sivistyksellemme  ja  kotimaiselle  tieteellemme  tär- 
keissä aineissa  olisi  lisättävä.  Tahdon  erittäin  mainita,  että  katson  talous- 
tiedettä yhdeksi  tämmöiseksi  aineeksi  ja  kannatan  siis  hra  Gebhardin  kir- 
joituksen toisessa  osassa  tehtyä  ehdotusta,  vaikka  en  luule  tämän  viran 
asettamisen  yksinään  saattavan  sanottavasti  yliopistosivistyksemme  muodol- 
lisuutta parantaa. 

Kieltämättä  on  yliopistossamme  paljo  muutakin  muodollisuutta,  paljo 
muitakin  epäkohtia,  kuin  mihin  yllä  on  koskettu.  Syyllä  voidaan  sanoa, 
että  koko  yliopiston  virkakoneisto  toimii  hitaasti  ja  kankeasti,  edistystä  vii- 
vyttäen; onhan  varsin  ymmärrettävää  että  iso  konsistoori,  joka  on  milt^ei 
yhtä  suuri  kuin  pappissääty  valtiopäivillä,  on  sangen  kömpelö  toimimaan 
kollegiaalisena    virastona,  jotenka  monesti  saattaa  suorastaan  joutua  epätoi- 

vooD  parannusten  mahdollisuudesta.  Saattaisi  myöskin  toivoa,  että  pieni 
konsistoori  (joka  päättää  esim.  dosenttiapurahoista,  kun  sitä  vastoin  iso 
konsistoori  päättää  muutamista  näitä  pienemmistä  apurahoista,  nk.  Pai- 
menin stipendistä  ja  kirjailija-apurahasta)  ei  olisi  pantu  kokoon  tiedekuntain 
vanhimmista  vaan  määräajaksi  valituista  jäsenistä;  siinä  tapauksessa  voitai- 
siin pienen  konsistoorin  valtaa  ehkä  melkoisesti  laajentaakkin.  Korjattava 
olisi  sekin  seikka,  ett^ei  tiedekuntien  ylimääräisillä  professoreilla  ole  sanan- 
sijaa tiedekunnassa,  niinkuin  Ruotsissa  on  laita,  ei  edes  niillä,  jotka  edus- 
tavat jotakin  varsinaisesti  edustamatonta  tieteenhaaraa;  sitä  vastoin  istuvat 
dosentit,  jotka  toimittavat  professorin  virkaa,  tiedekunnan  jäseninä  virka- 
ylennysasioissakin,  josta  saattaa  oUa  seurauksena  että  jotkut  joutuvat  vuo- 
rotellen olemaan  toistensa  tuomareina.  Mitä  suurinta  muodollisuutta  on 
myöskin,  että  tiedekunnilla  ja  tiedekunnan  osastoilla  on  oikeus  asiantun- 
tijoina arvostella,  vieläpä  ehdottomasti  hyljätä  yliopistollista  virkaa  var- 
ten kirjoitettu  väitöskirja,  vaikka  jokainen  tietää,  että  filosoofisen  tiedekun- 
nan jäsenet  aniharvoin  ovat  asiantuntijoita  toistensa  aineissa.  Kun  esim. 
itämaisten  kielten  professorin  virka  luultavasti  piakkoin  tulee  uudestaan  täy- 
tettäväksi, ei  historiallis-kielitieteellisessä  osastossa  varmaankaan  tule  ole- 
maan ainoatakaan  jäsentä,  jolla  olisi  edes  approbaturia  tässä  aineessa,  mutta 
ilman  tuomarintietojakin  tämä  osasto  kuitenkin  on  asiantuntija  tuomari. 

Ei  yksikään  näistä  viimeksi  mainituista  epäkohdista,  joista  kenties 
toisten  saan  tilaisuutta  laajemmin  puhua,  kuitenkaan  samassa  määrässä  vai- 
kuta koko  yliopistomme,  sen  opettajien  ja  etenkin  sen  nuorison  tieteelliseen 
elämään,  kuin  ne  puutteet  tutkintojärjestelmässä  ja  tätä  tutkintojärjestelmää 
seuraavat  puutteet  opetuksen  järjestämisessä,  joista  yllä  olen  puhunut. 
Onko  mahdollista  saada  aikaan  mitään  parannusta?  Minä  en  tässä  suh- 
teessa muodosta  itselleni  mitään  lumouskuvia,  mutta  toivon  asian  puheeksi 
ottamisesta  kuitenkin  saattavan  olla  jotakin  hyötyä.  Kun  filosoofinen  tie- 
dekunta äsken  käsitteli  kysymystä  toisen  osaston  aineen  pakollisuuden 
poistamisesta,  kumottiin  ehdotus  yhden  äänen  enemmistöllä,  mutta  vastus- 
tajien joukossa  oli  niitä,  jotka  eivät  tahtoneet  puolustaa  ehdotusta  sen 
vuoksi,  että  siinä  ehdotettiin  pieni  muutos.  Minä  rohkenen  toivoa,  että 
parannusten  harrastajat  näistä  miehistä  saavat  voimakkaita  liittolaisia  aja- 
maan asiata  hyvään  päätökseen,  kun  suurempia  muutoksia  ehdotetaan. 

Minä  tunnustan,  että  sekin  on  muodollisuutta,  jos  luulee,  että  epä- 
kohdat   voidaan    korjata    vain  sääntöpykälien  muuttamisella,  mutta  sääntö- 

pykälät  voivat  kuitenkin  olla  sitä  laatua,  että  ne  lamauttavat  ja  tukahutta- 
vat  edistyksen,  ja  ne  ovat  silloin  korjattavat.  Yliopiston  työn  välttämättö- 
mänä ehtona  on,  että  sen  oppilaat  oppivat  harrastuksesta,  saavuttaaksensa 
tietoja  elämää  varten,  ja  että  opettajat  —  sanokaamme  myöskin  se  — 
sekä  velvollisuudesta  että  harrastuksesta  ensi  sijassa  omistavat  työnsä  ja 
rakkautensa  opetustoimellensa  ja  tieteellensä.  Ja  tämän  harrastuksen  poh- 
jana täytyy  olla  se  vakaumus,  että  me,  yliopiston  opettajat  ja  oppilaat, 
tieteellistä  työtä  tehdessämme  teemme  kansallista  ja  isänmaallista  työtä  ja 
sillä  tavoin  myöskin  palvelemme  ihmiskuntaa. 

Jälkimmstuius.  Sen  jälkeen  kuin  se  mitä  yllä  on  sanottu  »approbatur"  arvo- 
sanoista oli  kirjoitettu,  huomasin,  että  on  olemassa  tärkeä  erotus  suomalaisen  ja  ruot- 
salaisen koulujärjestyksen  tekstin  välillä.  Sen  sijaan  että  suomalaisen  tekstin  mukaan 
vaaditaan  lehtorilta  korkeimmalla  arvosanalla  ja  kolleegalta  korkeinta  lähimmällä  todis- 
tussanalla  arvostellut  oppitiedot  ^virkaan  kuuluvissa  airuissa^ ^  vaaditaan  ruotsalaisen 
mukaan  samat  „i  de  tili  tjensten  hOrande  hufvudämnen.^  Ruotsalaiseen  tekstiin  perus- 
tuu siis  nykyinen  käytäntö,  mutta  omituista  kuitenkin  on,  että  lehtorille  riittää  sivu- 
aineessa vähemmät  tiedot,  kuin  mitä  kolleegalta  vaaditaan,  ja  että  hän  niillä  tiedoilla 
katsotaan  kykeneväksi  antamaan  opetusta  yliluokilla. 

E.  N.  Setälä. 


Nykyaikainen  kaunokirjallisuus  Ja  siveellisyys. 

u. 

Kieltämättä  on  sekä  ikävää  että  vaikeaa  kaunokirjallisuutta  arvos- 
tellessa esiintyä  siveellisyyden  puolustajana.  Moraalisaarnaajasta  ei  kos- 
kaan pidetä,  sillä  häntä  epäillään  aina  semmoiseksi,  joka  tahtoo  käydä 
paremmasta  kuin  muut;  ja  kuka  tahtoo  kernaasti  myöntää  olevansa  muita 
huonompi?  Mutta  kaikkein  vähimmin  tuntee  siihen  halua  meidän  päivinä, 
jolloin  yhdenvertaisuuden-vaatimus,  yksilön  vaatimus  Bolla  yhtä  hyvä  kuin 
kukaan  muu»,  niin  toisessa  kuin  toisessakin  suhteessa,  on  voimakkaampi 
kuin  konsanaan.  Nykyaikaisen  kaunokirjallisuuden  tuottajat  ja  ystävät  ovat 
tässä  oikeita  aikansa  lapsia.  Katsomattakaan  niihin  nimityksiin  typeryy- 
destä, poroporvarillisuudesta,  taiteen  ymmärtämättömyydestä,  ulkokultaisuu- 
desta   y.   m.,  joilla  moni  nykyajan  kirjailija  jo  edeltäpäin  koettaa  pelottaa 

niitä,  joilla  mahdollisesti  olisi  jotakin  muistutettavaa  heidän  teoksiaan  vas- 
taan siveellisyyden  kannalta,  täytyy  jokaisen  tällaisten  muistutusten  tekijän 
olla  alttiina  kaikenmoisille  vastasyytöksiUe.  Milloin  sanotaan:  »puhtaalle 
on  kaikki  puhdasta»;  siis,  jos  se  tai  se  kirja  sinusta  ei  tunnu  puhtaalta, 
niin  sinä  itse  et  ole  puhdas.  Milloin  taas  moralistia  vastaan  tuodaan  seu- 
raava sarvipäätelmä:  joko  sinä  itse  olet  lukenut  niitä  kirjoja,  joita  moitit; 
siis  sinä  itse  rakastat  siveetöntä  kirjallisuutta,  ja  moitteesi  on  vaan  tees- 
kentelyä. Taikka  et  ole  lukenut  moittimiasi  kirjoja,  siis  et  niitä  tunne  etkä 
ole  oikeutettu  niitä  moittimaan.  Näillä  tai  samantapaisilla  sofismeilla  n.  k. 
»naturalistisen»  kirjallisuuden  ystävillä  on  tapana  torjua  kaikki  epäilys  siitä, 
että  esim.  August  Strindberg  on  oivallinen  kirjailija  ja  että  Zolan  romaa- 
nit ovat  erittäin  sopivaa  lukemista  kummankin  sukupuolen  nuorisolle. 

SeUaisten  syytösten  ja  sofismien  tuottamaa  mielipahaa  voisi  kuitenkin 
ilman  suurta  vaivaa  kestää.  Mutta  pahempi  on,  että  moralistin  tehtävä  voi 
tuottaa  paljon  sisällistäkin  mielipahaa.  Harvat  ovat  ne,  jotka  ilolla  rupea- 
vat turhantarkaksi  kouluopettajaksi,  joka  ottaa  tehtäväkseen  vaania  vikoja 
missä  myös  olisi  paljon  kiitettävää,  ja  siten  ehdoin  tahdoin  häiritsee  omaa 
ja  toisten  nautintoa.  Suloisempaa  tietysti  olisi  saada  vaan  kiittää  ja  ih- 
mehtiä.  Ja  eikö  tunnollisen  kirjallisuusarvostelijan  täydy  itselleen  myöntää 
että,  missä  siveettömyyden  ruoho  kasvaa  taiteen  ihanien  kukkien  kanssa 
rinnan  samassa  puutarhassa,  siinä  on  kovin  vaikea  nyhtää  juurineen  pois 
ruoho  vahingoittamatta  kukkia? 

Kuitenkaan  nämät  epäilykset  eivät  saa  pelottaa  sitä,  jota  hänen  oma- 
tuntonsa kehottaa  lausumaan  sanansa,  vaikkapa  heikonkin,  siveellisten  ihan- 
teiden hyväksi  kaunokirjallisuuden  alalla.  Siihen  antaa  lisäksi  aihetta  sekin, 
että  meidänkin  maassa  julkisesti  on  näkynyt  lauselmia,  jotka  ovat  omiaan 
johtamaan  väärään  yleisen  ajatustavan  esillä  olevassa  kysymyksessä,  sitä 
enemmän,  kun  ne  ovat  asettuneet  yhden  nykyajan  kirjalliset  kritiikin  tun- 
nustetun suurmiehen  lipun  alle. 

»Päivälehti»  sisälsi  19  p.  heinäkuuta  sisällä  olevaa  vuotta  käännettyjä 
otteita  eräästä  kirjoituksesta,  jonka  Georg  Brandes  keväällä  julkaisi  norja- 
laisessa lehdessä  »Verdens  Gang.»  Kirjoituksella,  jonka  ilmaantumiseen 
antoi  aihetta  Norjassa  ja  Tanskassa  keskusteltu  kysymys  siveellisyyden  suh- 
teesta kirjallisuuteen,  on  nimenä  »Den  korrekte  kjedsommelighed  i  littera- 
turen»  (virheetön  ikävyys  kirjallisuudessa),  ja  se  periaatteessa  vastustaa 
vaatimusta,  että  kaunokirjallisuuden  tulee  olla  siveellisen. 

Tahdomme  aluksi  esiintuoda  Brandesin  sanat: 

»Ikävästi  virheetön  kirjallisuus,  joka  pöyhkeile  väliä  itsevarmuudella 
pitää  melua  itsestään  kaikissa  maissa,  on  lystillinen  ilmiö  tarkastettavaksi. 
Sen  synnyttää  keskinkertaisuus,  keskinkertaisuus  siitä  nauttii  ja  se  on  öljynä 
ylinnä  kaikkialla  missä  keskinkertaisuus  on  vallalla.  Se  saa  alkunsa  oman- 
tunnontarkoista  runoilijoista,  siveellisistä  arvostelijoista,  oikein  ajattelevista 
ja  säädyllisistä  naisrunoilijoista.  Sen  peruslause  on,  että  moraalin  tulee 
olla  kaikessa  taiteessa  ja  kirjallisuudessa  johtavana  aatteena.  Ja  moraalilla 
se  ei  käsitä  sitä  sytyttävää  liekkiä,  joka  tekee  miehen  ja  naisen  uljaaksi  ja 
itsetietoiseksi,  vaan  porvarillista  »kunniallisuutta»  ja  sopivaisuutta.  Mikä 
on  tämän  soveliaisuuden  ulkopuolella,  se  on  ikävästi  virheettömälle  kirjalli- 
suudelle satumaa,  johon  se  ei  uskalla. 

«Virheettömästi  ikävällä  kritiikillä  on  se  päähänpisto,  että  taidetta  ja 
runoutta  voitaisiin  mitata  sen  pikkumaisella,  kömpelöllä  moraalikyynärällä. 
Jo  alastomuus  sitä  pelottaa.  Se  ei  ole  koskaan  käsittänyt,  että  taide  ei 
ole  samain  lakien  alainen  kuin  se,  mitä  kaikella  oikeudella  pidetään  sopi- 
vana jokapäiväisessä  elämässä.  Tuskin  saa  sitä  käsittämään,  että  alasti 
keskellä  suurta  ihmisjoukkoa  julkisessa  puistossa  seisominen  hyvästi  kyllä 
sopii  veistokuvalle,  vaan  ei  suinkaan  jollekulle  mieheUe  tai  naiselle.  Mutta 
se  ei  kykene  vetämään  järkevätä  johtopäätöstä  tästä.  Se  lausuu  hylkäävän 
tuomionsa  alastomuudesta  kirjallisuudessa,  näkee  sen  esittämisessä  sairaloi- 
suutta  ja  siveellistä  mädännäisyyttä.  Ja  kun  jo  pelkkä  alastomuus  on  sille 
vastenmielistä,  niin  on  sitä  vielä  enemmän  kaikki  sukkela  ja  kyynillinen, 
jopa  yksin  taiteilijainnostus  ja  totuuden  rakkauskin,  kun  ne  taiteellisen  vaiku- 
tuksen vuoksi  asettuvat  sopivaisuuden  yläpuolelle.  Tällaisessa  kritikoitsi- 
jassa  näet  ei  ole  hituistakaan  taiteilijasielua. 

«Kun  nyt  tuonlainen  kunnonmies  ei  voi  kärsiä  rikosta  sopivaisuutta 
vastaan,  niin  on  itsestään  selvää,  että  rahtunenkaan  rivoutta,  hiemanenkaan 
aistillisuutta  on  tarpeeksi  turmelemaan  häneltä  koko  taideteoksen.  Hän 
tahtoo  taideteoksia,  joita  voi  käyttää  koulu-  ja  kansankirjoina.  Mikä  ei  so- 
vellu luettavaksi  ääneen  koulun  yläluokilla  tai  lainattavaksi  kansankirjastosta, 
ne  hän  merkitsee  vaarallisten,  tartuttavien  kirjojen  luetteloonsa,  ja  jos  oikeutta 
maassa  olisi,  pitäisi  kirjallisuuspaavin  kieltää  maallikoita  niitä  lukemasta. 

«Hassuinta  kaikesta  on,  että  tuo  ikävästi  virheetön  arvostelija  luulee 
olevansa    »ankara».     Hän    luulee    itsellään  olevan  jotain  valtaa  ja  voimaa 

ja  ihailee  itseään  sitä  silmittömyyttä,  millä  häo  valtaansa  käyttää.  Hän 
ei  ole  ankara,  vaan  typerä. 

«On  aivan  mahdotonta  käyttää  niin  kutsuttua  moraalista  mittapuikkoa 
taiteessa  ja  runoudessa.     Ensiksi  sen  vuoksi,  että  moraalisuus  yhdistyessään 

taiteeseen  kadottaa  ominaisuutensa. Toiseksi  siksi,  että  taide 

ja  runous  henkisinä  voimina  eivät  ole  moraalin  alaisia,  vaan  itsenäisiä 
(«suveränea).  Sen  ovat  kaikki  uudenaikaiset  suuret  taiteilijat  tunteneet  ja 
käsittäneet,  mutt'ei  kukaan  selvemmin  ja  syvemmin  kuin  Goethe.  Sen 
suuttumuksen  johdosta,  jonka  hänen  « Wilhelm  Meisterinsä»  herätti  hänen 
aikaisemmissa  siveellisissä  ja  pyhissä  ystävissään  ja  ystävättärissään,  kirjoitti 
hän  Schillerille :  «Ja  sitten  surisee  kaikkialla  tuo  vanha,  puoleksi  tosi  filisteri- 
posetiivisävel,  että  taiteen  tulee  tunnustaa  moraalilakia  ja  alistua  sille. 
Edellisen  se  on  aina  tehnyt  ja  sen  tulee  tehdä  —  jos  se  tekisi  toisen 
(alistuisi  moraalille),  olisi  se  hukassa,  ja  parasta  olisi  sitoa  myllynkivi  sen 
kaulaan  ja  upottaa  se,  kuin  antaa  sen  hitaasti  kuihtua  ryömimällä  hyödyl- 
lisen typeryyden  alla. 

<0n  tuskin  ainoatakaan  todella  huomattavaa  runoilijaa  tai  kirjailijaa, 
jota  eivät  » moraaliset «  kritikoitsijat  ole  ahdistaneet.  Tyypillisin  on  Men- 
zelin  hyökkäys  Goetheä  vastaan.  Mutta  kun  suurin  ja  terveinkin  germaa- 
nisen rodun  taiteilija  renessanssin  jälkeen  alituiseen  sai  nähdä  miten  häntä 
väärin  arvosteltiin,  kuinka  häntä  syytettiin  materialismista  ja  ylen  hienostu- 
neesta aistillisuudesta,  niin  ei  tarvitse  pitkiä  selvityksiä  osoittaakseen,  että 
tämä  arvostelulaji,  täyteen  voimaan  päästyään,  tulisi  hävittämään  suuren 
osan  nykyaikaisen  kirjallisuuden  arvokkaimmista  teoksista,  niin  että  kaikki 
taiteellisesti  paras  tulisi  häväistyksi  ja  saastutetuksi. 

«Jos  tätä  mittaa  käytetään,  mitä  jää  Voltairen  romaaneista,  Diderot^n 
«Rameaun  veljenpojasta»?  Mitä  jää  Byronin  «Don  Juanista»,  George 
Sandin,  Balzacin,  Alfred  de  Musset'n,  Sainte-Beuven  y.  m.  teoksista? 
Mitä  jää  Heinrich  Heinestä,  tuosta  runoilijasta,  joka  on  säilynyt  kenties 
terveimpänä  ja  vaikuttanut  syvimmälle  kaikista  tämän  vuosisadan  runoili- 
joista?» —  — 

Nämät  Brandesin  sanat  eivät  ole  jääneet  vastausta  vaille.  Muun 
muassa  on  Kööpenhaminassa  ilmestynyt  «Kunsten  og  Moralen»  (taide  ja 
moraali)  niminen  kirja  norjalaiselta  Chr.  Collinilta,  joka,  niinkuin  meistä 
näyttää,  erittäin  sattuvalla  tavalla  paljastaa  heikot  kohdat  Brandesin  ja 
hänen  kanssaan  yhtä  ajattelevien  opissa.     Collin  osoittaa,  minkä  jokahinen 

tarkka  lukija  itsestäänkin  haonoaa,  että  Brandes  sekoittaa  yhteen  kaksi  eri 
kysymystä:  sen,  tuleeko  kaunokirjallisuuden  yleensä  olla  siveellistä;  sekä 
ovatko  ne  vaatimukset,  jotka  moraalin  puolustajat  tavaUisesti  asettavat  kau- 
nokirjallisuudelle, oikeita.  Edellisen  kysymyksen  suhteen  väittää  Brandes, 
sulloen  kaikki  moraalinystävät  yhteen  joukkokuntaan,  että  heidän  vaatimansa 
moraali  on  «porvarillista  kunniallisuutta«,  ulkonaista  «sopivaisuutta».  Onko 
nyt  Brandesin  tarkoitus  vastustaa  tätä  pintapuolista,  ahtaasti  käsitettyä  n.  k. 
« moraalia «  taiteessa,  mutta  et  tosimoraalia?  Mutta  siinä  tapauksessa  hän 
olisi  voinut  säästää  kiivaat  hyökkäyksensä  moraalin-ystäviä  vastaan.  Sillä 
mitä  nämät  vaativat  on  tietysti  se,  että  todellinen  ja  oikea  —  eikä  vää- 
ristelty —  siveellisyys  on  oikeutettu  taiteessa.  Ja  joskin  nykyiset  moraalin 
puolustajat  olisivat  väärin  ymmärtäneet  moraalin  vaatimuksia  taiteessa,  niin 
siitä  ei  suinkaan  seuraa,  ettei  mitään  siveellisiä  vaatimuksia  sille  saa  aset- 
taa. Tai  tahtooko  Brandes  taiteesta  karkoittaa  niin  hyvin  todellisen  kuin 
väärän  moraalin?  Tai  kenties  hän  ei  tee  mitään  erotusta  niiden  välillä; 
onko  kaikki  siveellisyys  hänestä  samaa  kuin  pintapuolinen  ja  ahdas  poro- 
porvarillisuus?  Totta  puhuen,  Brandes  hämmentää  koko  riitakysymyksen, 
kun  hän  ilman  muuta  otaksuu,  että  se,  joka  vaatii  siveellisyyttä  taiteelta^ 
koettaa  sille  sovittaa  vissejä,  poroporvarillisia  näkökohtia.  Näyttääpä  hän 
ottavan  siveellisyyden  vaan  sukupuoli-moraalin  merkityksessä,  joka  kui- 
tenkin on  vaan  yksi  moraalin  monia  puolia.  Kun  siis  vaatii  siveellisyyttä 
taiteelta,  niin  Brandesin  mukaan  se  ei  merkitse  muuta  kuin  että  sen  pitää 
ottaa  huomioon  vissiä  ulkonaista  siivoutta  esitellessä  sukupuolten  keskinäistä 
suhdetta!  Jos  mikään  on  vastustajain  tarkoitusten  vääristelemistä,  niin  on 
se  tämä. 

Tullakseen  selville  asiassa  täytyy,  niinkuin  sanottiin,  tarkasti  erottaa 
kysymystä  taiteen  ja  moraalin  keskinäisestä  suhteesta  yleiseen  siitä,  mitä 
vaatimuksia  moraalin  kannalta  oikeastaan  voipi  asettaa  taiteelle. 

Me  olemme  jo  edellisessä  kirjoituksessa  (Valvojan  huhtikuun  vihkossa) 
koettaneet  näyttää,  että  ja  minkätähden  taiteen  tulee  olla  siveellisen,  sekä 
mitä  tämä  merkitsee.  Taideteoksen  ei  tarvitse  moraliseerata,  mutta  sen 
tulee  olla  moraalisen,  se  tietää,  sen  tulee  olla  jalon,  siveellisen  persoo- 
nallisuuden ajatus-  ja  tuntemistavan  ilmituojana.  Tätäpä  Goethekin  tarkoit- 
taa Brandesin  mainitsemilla  sanoillaan,  että  taiteen  tulee  «tunnustaa»  siveel- 
lisyyslakia,  mutta  ei  »alistua*  sille. 

Miksikä  saapi  taideteoksilta  vaatia  siveellisyyttä  tässä  merkityksessä? 
SeD  vuoksi,  että  ne  muihin  ihmisiin  voivat  mahtavasti  vaikuttaa,  voivat 
vaikuttaa  heidän  kehittymiseensä  toiseen  taikka  toiseen  suuntaan.  Moraali  eli 
siveellisyyslaki  merkitsee  ylipäänsä  kaikki  inhimillisen  toiminnan  yleiset  pe- 
russäännöt, joiden  toteuttaminen  hyödyttää  ihmiskuntaa,  suosii  sen  voimien 
kehittymistä  ja  lisää  sen  onnellisuutta.  Epäsiveellinen  sitä  vastoin  toimii 
sellaisten  perussääntöjen  mukaan,  jotka  ovat  omiaan  vahingoittamaan  ja 
ehkäisemään  ihmiskunnan  kehitystä  sekä  painaa  sen  alemmalle  asteelle. 
Mutta  taiteilija  on  samoin  kuin  jokainen  muu  ihminen  velvollinen  työllä 
auttamaan  kanssaihmistensä  onneen,  eikä  hän  ole  oikeutettu  vahingoittamaan 
heitä.  Jos  taiteilija  vaatii  itselleen  etuoikeuden  saada  taiteilijana  vahin- 
goittaa ihmiskuntaa,  kun  se  häntä  huvittaa,  ja  sen  lisäksi,  ettei  kukaan 
siveellisyyden  kannalta  saa  moittia  hänen  teoksiaan,  niin  sellainen  vaatimus 
on  suorastaan  häpeemätön.  Sillä  silloin  pyydetään  eräälle  ihmisluokalle 
suurempia  ja  vaarallisempia  oikeuksia  kuin  mikään  etuoikeutettu  luokka 
maailmassa  koskaan  on  vaatinut.  Eivätpä  Intian  bramiinit  eivätkä  keski- 
ajan feodaaliherrat  eikä  paavit,  tuskinpa  Turkin  sulttaanitkaan  ovat  tehneet 
vaatimusta  saada  vapaasti  vahingoittaa  muita  teoillansa  ja  kuitenkin  olla 
rauhoitettuina  kaikesta  siveellisestä  tuomiosta. 

Brandes  tosin  sanoo,  että  taide  on  itsenäinen  (suvereeni).  —  Todelli- 
suudessa sen  kuitenkin  tulee  palvella  ihmistä;  taide  on  olemassa  ihmisen, 
mutt^ei  ihminen  taiteen  takia.  Älköön  taiteilija  puolustako  itseään  sillä, 
että  hänen  tuotteensa  ovat  vaan  kuvitusvoiman  luomia,  että  hän  muille 
tarjoo  vaan  kuvia  todellisuudesta,  mutt^ei  itse  todellisuutta.  Sillä  sellainen 
on  taiteen  olemus,  että  se  juuri  mielikuvitustensa  tuotteilla  tekee  sugges- 
tiivisen vaikutuksensa  ihmisten  sielu-elämään.  Juuri  niiden  mielikuvitelmiensa 
laadulla,  joilla  kirjailija  täyttää  lukijan  fantasiian,  hän  tekee  heidät  parem- 
miksi tai  huonommiksi,  onnellisemmiksi  tai  onnettomammiksi.  Ihnniselle 
ei  ole  a  todellisessa»  maailmassa  yhdentekevää,  vaan  päinvastoin  erittäin 
tärkeätä,  onko  häntä  totutettu  mielikuvituksensa  maailmassa  sietämään 
tai  kenties  tuntemaan  mielihyvääkin  likaisesta,  huonosta,  sairaalloisesta,  vai 
päinvastoin  mielipahaa.  Sillä  mielikuvituksenkin  maailma  on  todellisuutta, 
sisäistä,  henkistä  todellisuutta,  ja  on  sellaisessa  yhteydessä  indiviidin  ulko- 
naisen todellisuuden  kanssa,  että  se  monella  tapaa  määrää  hänen  tekojansa 
tässä.     Se  ihminen,  joka  mielikuvituksessaan  voimakkaasti  vastustaa  huonoa, 

se  tavallisesti  kiihkeämmin  vastastaa  sitä  myös  ulkonaisessa  maailmassa 
kuin  se,  joka  fantasiiassaan  nauttii  huonosta. 

Brandes  puhuu  «alastomuudesta*  taiteessa.  Hän  sanoo,  että  ase- 
tetaan alastomia  kuvapatsaita  yleisiin  puistoihin  herättämättä  inhoa,  vaikk^ei 
sopisi  miehelle  tai  naiselle  tehdä  samoin.  Mutta  Brandes  ei  huomaa,  että 
kuvanveistotaiteen  on  tapana  veistoksissaan  esittää  terveen,  vapaasti  kehit- 
tyneen, saastumattoman  luonnon  kuvia.  Terve,  vapaasti  kehittynyt  luonto 
on  kaunis,  eikä  siinä  ole  mitään,  joka  loukkaa  siveellistä  tunnettamme. 
Siitä  ei  taidetta  moitita,  että  se  esittää  alastomuutta,  jos  sillä  tarkoitetaan 
luontoa  sellaisena  kuin  se  terveydessään  ja  kauneudessaan  on.  Mutta  tai- 
detta kyllä  moititaan,  jos  se  mieluummin  käsittelee  sairasta  kuin  tervettä 
luontoa,  mieluummin  rumaa  kuin  kaunista.  Ja  juuri  sitä  uudenaikainen 
kaunokirjallisuus  suureksi  osaksi  tekee.  Collin  huomauttaa  oikein,  että  jos 
kuvanveistotaide  ottaisi  luodakseen  kuvia,  jotka  kyynillisyydessä  vastaisivat 
eräitä  nykyajan  kaunokirjallisuuden  tuotteita,  niin  niitä  ei  suinkaan  sopisi 
asettaa  yleisiin  puistoihin  ihailtavaksi.  Kirjallisuudessakin  joka  ymmärtä- 
väinen lukija  kyllä  mielellään  suvaitsee  melkoisia  annoksia  «alastomuutta» 
lukiessaan  esim.  raittiin,  turmeltumattoman  kansanelämän  kuvailua.  Eikä 
hän  silloin  pane  pahaksi  sellaisiakaan  piirteitä,  jotka  karakteriseeraavat  täl- 
laista kansanelämää,  vaikka  ne  kävisivätkin  hiukan  siivouden  rajojen  yli. 
Mutta  naturalistinen  kirjallisuus  harvoin  tarjoo  turmeltumatonta  luontoa, 
vaan  päinvastoin  hyvin  turmeltuneen  kulttuurin  tuottamia  oloja.  Ottaak- 
.semme  esimerkkejä  omasta  kirjallisuudestamme,  ei  kukaan  väittäne,  että  se 
elämä,  jota  kuvaillaan  semmoisissa  kirjoissa  kuin  K.  Tavaststjernan  „£» 
inföding**,  A.  Paulin  ^En  bok  om  en  menniska^,  M.  Kurikan  Aili, 
y.  m.,  on  turmeltumatonta  laatua. 

Yhtä  huonosti  onnistunut  on  toinen  Brandesin  vastaus,  jonka  hän 
esittää  eräässä  myöhemmässä  kirjoituksessa  ylempänä  mainitussa  norjalai- 
sessa lehdessä.  Hän  vertaa  kaunokirjallisuutta  lääketieteeseen  ja  sanoo: 
«niinkuin  fysiologiia  kertoo  ja  selittää  joukon  elämänsuhteita,  joista  seura- 
elämässä ei  ole  tapana  keskustella,  ja  samoin  kuin  patologiia  selittää 
joukon  sairauksia,  joista  emme  jokapäiväisessä  kanssakäymisessä  tahdo 
kuulla  puhuttavan,  samoin  kertoo  ja  selittää  taide  koko  ihmiselämän,  sai- 
raan niin  hyvin  kuin  terveenkin,  ja  painaa  sairaudelle  ja  terveydelle  kau- 
neudenleimansa.  Ja  sitä  sen  täytyy  saada  tehdä,  joutumatta  tuon  ikävästi 
virheettömän,    mutta  vaikutuksiltaan  kovin  turmiollisen  moraliseeraavan  kri- 

tiikin  poljettavaksi «.  —  Tällöin  Brandesilta  jää  huomaamatta,  niinkuin  Collin 
muistuttaa,  se  suuri  erotus,  joka  on  olemassa  lääkärin  kertomain  fyysillisten  . 
tautien  ja  kaunokirjallisuuden  kuvaamain  psyykillisten  eli  «psykofyysillistena 
tautien  välillä.  Lääkäri  voi,  puhuessaan  edellisistä,  tehdä  sen  tyyneesti 
ja  objektiivisesti,  sillä  hänen  selityksensä  taudista  ei  siirrä  sitä  toiseen. 
Sitä  vastaan  voivat  kaunokirjaUisuuden  kuvaukset  moraalisista  taudeista 
suuremmassa  tai  vähemmässä  määrässä  siirtää  saastan  lukijaan.  «Pitali- 
tautia  tai  keuhkotautia  kuvaavaa  kirjaa  ei  voi  sanoa  tartuttavaksi.  Mutta 
sukupuolista  saasta-elämää  kuvaava  kirja  sisältää  jossakin  määrin  itse  tart- 
tuma-ainetta. Sairaloisia  intohimoja  voi  mielikuvituksen  ja  fantasiian  kautta 
siirtää  toiseen,  koska  tauti  ei  ole  yksistään  fyysillinen,  vaan  myös  psyy- 
killinen.  Lääkäri  häätää  taudin  siinä  missä  hän  sen  tapaa  (ulkonaisessa) 
todellisuudessa,  hän  käy  taudin  kimppuun  itse  pesäpaikassa.  Mutta  moraa- 
lisilla, erittäinkin  tarttuvilla,  taudeilla  on  itse  tajunnassa  pesäpaikkansa,  ja 
siinä  niitä  tulee  häätää.  Semminkin  on  fantasiia  se  paikka,  johon  taudin 
siemenet  helposti  juurtuvat  kiinni,  levitäkseen  sieltä  edemmäs.  Sellaisista 
taudeista  saattaa  tosin  teoretiseerata  joutumatta  saastutetuksi.  Mutta  kun 
runoilija  käyttää  koko  kuvitusvoimaansa  niiden  kertomiseen,  niin  hän  todella 
kuvaa  sellaista,  joka  ei  kokonaan  ole  ulkopuolella  häntä,  vaan  jonka  hän 
jossakin  määrin  on  sulattanut  itseensä.  Runoilijaa,  joka  kuvailee  tarttu- 
vimpia  intohimoja,  vastustamatta  niitä,  ei  voi  verrata  lääkäriin,  joka  pitää 
luennon  tarttuvasta  ruumiillisesta  taudista,  vaan  pikemmin  lääkäriin,  joka 
tahtoo  istuttaa  itseensä  tai  muihin  taudinmyrkkyä  koettaakensa  sen  vaiku- 
tuksia. Runoilija  voi  tällä  tapaa,  vaikkapa  tahtomattansakin,  istuttaa  saas- 
taa tuhansiin  «. 

Runoilija  epäilemättä  on  oikeutettu  kuvailemaan  intohimoja  ja  kaikkia 
sen  tuottamia  hävityksiä,  indiviidin  sekä  uiko-  että  sisäpuolella.  Sehän 
onkin  esim.  korkeamman  draaman  päätarkoituskin.  Mutta  lopulta  kaikki  riippuu 
siitä,  kuinka  hän  kuvailee.  Kun  hän  esittää  intohimon  hävitystä  hengen 
maailmassa,  saa  syystäkin  vaatia,  että  hänen  oma  siveellinen  tunteensa  vas- 
tustaa sitä  hävitystä,  jota  hän  kuvailee,  ja  esiintyy  kuvailussa  sillä  tavaUa, 
että  itse  tämä  vastustus  ynnä  kuvaus  siirtyvät  lukijaan.  Joka  istuttaa  toi- 
seen myrkkyä,  sen  tulee  samalla  istuttaa  myös  vastamyrkkyä.  Runoilijan 
tulee  lukijassa  vahvistaa,  mutt^ei  heikontaa  halua  lannistamaan  noita  ihmis- 
kuntaa hävittäviä  voimia.  Jos  hän,  niinkuin  useat  nykyajan  «naturalistiset* 
kirjailijat    tekevät,  esittää  näitä  henkisiä  hävitysprosesseja  vaan  siitä  syystä 

että  ne  häntä  huvittavat,  tarkoittamatta  mitään  muuta,  niin  hän  tekee  lu- 
kijan välinpitämättömäksi  hävityksen  ja  terveyden,  hyvän  ja  pahan  suhteen. 
Mutta  sellainen  välinpitämättömyys  on  itsessään  pahaa.  ^) 

Zola  ynnä  hänen  kouluunsa  kuuluvat  kirjailijat  sanovat:  me  kuvaamme 
todellisuuden  sellaisena  kuin  se  on;  jos  kuva  ei  tule  kaunis,  mitä  me 
siihen  taidamme?  Mutta  se  kuvaus  todellisuudesta,  jonka  nämät  kirjailijat 
antavat,  on  varsin  epätäydellinen.  Niin  «realistisista»  kuin  he  tahtovatkin 
käydä,  eivät  he  sitä  ole  likimainkaan  tarpeeksi.  Heidän  käsityksensä  to- 
dellisuudesta on  pintapuolinen;  useimmin  he  piintyvät  vaan  ulkonaisiin, 
vähemmin  oleellisiin  ilmiöihin,  mutta  suurta  yhtäjaksoisuutta  he  eivät  näe. 
Jos  he  tunkisivat  syvemmälle  todellisuuteen,  niin  heidän  silmänsä  keksisi 
siellä  siveellisiä  lakeja,  joita  he  nyt  eivät  huomaa.  Sillä  todellisuus  itse 
sisältää  nämät  lait.  Todellisessa  ihmiselämässä  siveeUiset  lait  vallitsevat 
sillä  tavalla,  että  niiden  rikkominen  asiain  luonnollisen  kulun  kautta  saapi 
rangaistuksensa,  jos  kohtakin  ei  se  aina  tapaa  itse  syyllistä,  vaan  hänen 
jälkeisensä  kolmannessa  ja  neljännessä  polvessa.  Uskonnollinen  ihminen 
sanoo  näitä  lakeja  Jumalan  säätämiksi.  Eikä  niiden  olemassa  oleminen 
todellisuudessa,  ilmiöiden  ja  ihmisten  omassa  luonnossa  estä,  että  Jumala 
ne  on  tahtonut.  Mutta  Jumalan  tahto  ei  vaikuta  maailmaan  ulkoapäin 
sysäisevänä  voimana,  vaan  itse  maailmassa^  se  tietää,  luonnollinen  ja 
siveellinen  maailmanjärjestys  lakeineen  on  juuri  Jumalan  maailmassa  vai- 
kuttava tahto.  Kuvatessaan  «todellista*  ihmiselämää  täytyy  sen  vuoksi 
taiteen  osoittaa  myös  nämät  lait,  jotka  määräävät  mitä  ihmisen  tulee  olla 
ja  miten  elää.  Taide  antaa  meille  elämän  kuvan  pienennetyssä  muodossa, 
joka  tekee  helpommaksi  meidän  ahtaalle  inhimilliselle  käsitysvoimalle  ym- 
märtää sen  varsinaista  luontoa.  Taide  senvuoksi  voikin  näyttää  meille 
siveellisen  järjestyksen  todellisuudessa  tavalla,  joka  tekee  meille  sen  ym- 
märtämisen helpommaksi  kuin  jos  etsimme  sitä  todellisuudesta  itsestään. 
Niin  ovatkin  suuret,  etenkin  draamalliset,  runoilijat  käsittäneet  ja  esittäneet 
todellisuuden.  Kun  sitä  vastaan  taiteen  teokset  eivät  osoita  tätä  siveellistä 
järjestystä,    antavat  ne  väärän  kuvan  todellisuudesta  —  kuvan,  jossa  kyllä 


*)  Herrojen  Tavaststjernaii  ja  Paulin  Äsken  mainitut  kirjat  ovat  mielestämme 
epämoraaliset,  ei  sen  vuoksi  että  kuvailevat  kurjia  oloja  ja  henkilöitä,  vaan  syystä 
ettei  teoksista  näy,  että  tekijät  itse  käsittäisivät  ja  tuntisivat  tämän  kurjuuden  suuruutta. 
Päinvastoin  lukija  saa  sen  käsityksen,  että  tekijät  itse  pitävät  henkilöitään  hyvinkin 
viehättävinä  ja  sympaatillisina  ihmisinä. 

yksi  ja  toinen  syrjäseikka  voi  olla  todenmukainen,  mutta  kokonaisuuden 
suhdat  on  laiminlyöty.  Tältä  kannalta  katsoen  voi  sanoa  että  Schiller,  kun 
hän  Wallensteinissä  ja  Maria  Stuartissa  osoittaa,  kuinka  jokainen  rikos  saa 
rangaistuksensa  tässä  elämässä,  on  enemmän  realistinen  kuin  moni  nyky- 
ajan n.  k.  realistinen  romaaninkirjoittaja,  joka  elämästä  sellaisenaan  tarkasti 
kuvaa  kaikki  —  paitse  pääasioita.  ^) 

Brandes  väittää  että  jos  se  kritiikki,  joka  vaatii  moraalia  taiteessa, 
pääsisi  valtaan,  hävittäisi  se  suuren  osan  uudemman  kirjallisuuden  arvok- 
kaimmista teoksista,  niin  että  kaikki  taiteellisesti  paras  tuomittaisiin  kelvot- 
tomaksi ja  tallattavaksi.  Hän  mainitsee  tässä  Goethen,  Voltairen,  Diderot^n 
«Rameaun  veljenpojan»,  Byronin  »Don  Juanin«  y.  m.  Ja  mitä  jäisi,  hän 
kysyy,  «Heinrich  Heinestä,  tuosta  runoilijasta,  joka  on  säilynyt  kentiesi 
terveimpänä  ja  vaikuttanut  syvimmälle  kaikista  tämän  vuosisadan  runoili- 
joista» ? 

Me  vastaamme:  ainoastaan  se,  jolla  on  ahdas  ja  väärä  käsitys  «mo- 
raalista«,  voi  leimata  kaikki  nämät  runoilijat  ja  heidän  teoksensa  muitta 
mutkitta  epäsiveellisiksi.  Ottakaamme  esim.  Voltaire.  Hän  oli  kyllä  puo- 
lueellinen kristinuskoa  vastaan.  Mutta  hän  tunsi  sen  vaan  katolisuuden 
muodossa;  ja  hän  vihasi  katolista  kirkkoa,  koska  hän  siinä  näki  vaaralli- 
simman vihollisen  ihmiskunnan  vapauden  ja  valistuksen  pyrinnöille.  Myön- 
nettäköön että  hän  teki  jossakin  määrässä  väärin  katoliselle  kirkollekin. 
Mutta  koskapa  reformaattori  keskellä  taistelunvimman  on  antanut  täyttä 
oikeutta  vihollisilleen?  Voipi  syystäkin  sanoa  siveellisesti  kelvottomaksi 
teosta  sellaista  kuin  «La  Pucelle  d^Orl^ansiaa,  jossa  Voltaire  koettaa  tah- 
rata Ranskan  kenties  kauniinta  kansallismuistoa.  Syytäessään  tässä  lokaa 
Jeanne  d* Arein  päälle  Voltaire  ei  enään  taistele  taikauskoa  vastaan,  vaan 
todelUsta  innostusta,  todellista  hurskautta  sekä  kauniinta  ja  jalointa  isän- 
maanrakkautta vastaan.  Ja  tämä  siveellinen  puute  tekee  kirjan  inhottavaksi, 
huolimatta  kaikesta  siinä  ilmaantuvasta  nerosta.    Voltairen  kykenemättömyys 


^)  Me  emme  kiellä,  että  syvempääkin  todellisuuden  käsittämistä  joskus  tavataan 
naturalistisen  koulun  tuotteissa.  Zola,  joka,  sanottakoon  mitä  tahansa,  kuitenkin  on 
suuri  taiteilija,  osoittautuu  tässäkin  jäljittelijöitänsä  etevämmäksi.  Esim.  „Germinal*' 
nimbessä  romaanissa  joka  (muutamia  tahrapilkkuja  lukuunottamatta)  on  suurenmoinen 
kuvailu  Ranskan  kaivostyöläisten  elämästä,  on  tuo  Nemesis-aate,  että  ihmisten  synnit 
rankaisevat  itseään  koko  kirjan  läpikäyvänä  aatteena.  Ja  kuinka  paljon  myötätuntoi- 
suutta  köyhiä  kohtaan  tekijä  osoittaa! 

asettua  keskiajan  ajatus-  ja  tunDemaailmaan  tekee,  että  hänen  satiirinsa 
tässä  iskee  väärään  paikkaan  tavalla,  jota  ei  mitenkään  voi  puolustaa.  Mutta 
kuitenkin  Voltairen  teokset  ylipäänsä  henkivät  todellista  ja  suoraa  halua 
valistukseen  ja  vapauteen  ja  vihaa  taika-uskoa,  ennakkoluuloja  ja  pimeyttä 
vastaan.  Näitä  ominaisuuksia  me  aina  kunnioitamme,  vaikkapa  ne  joskus 
vievätkin  tekijän  harhaan. 

Entäs  Byronin  «Don  Juan*  —  onko  sekin  siveellinen  kirja?  Täy- 
tyy ennen  kaikkea  varoa  käyttämästä  kategoorisia  päätelmiä  «tämä  on 
mustaa«,  «tämä  valkeata»,  kun  on  kysymys  asiasta,  jolla  on  niin  monta 
puolta  kuin  tällä.  Emme  epäile  sanomasta  Don  Juania  jossakin  määrin 
moraaliseksi  kirjaksi  —  josta  kuitenkaan  ei  tarvitse  seurata,  että  se  erittäin 
hyvin  sopii  «kansankirjaston»  yleisön  luettavaksi.  Teos,  jossa  päähenkilönä 
on  Don  Juan,  tuo  «aistillisuuden  sankari»,  luonnostaan  sisältää  himartavia 
kuvauksia,  jotka  kuitenkin  ovat  vähäpätöisiä  verrattuna  siihen,  mitä  moni 
nykyajan  «naturalistinen»  kirja  siinä  suhteessa  tarjoo.  Mutta  jokainen,  joka 
on  lukenut  mainitun  runoteoksen,  tietää  että  sankarin  seikkailut  vaan  muo- 
dostavat rungon,  jonka  ympäri  tekijä  kokoo  lukemattomia  lisiä,  mietteitä 
kaikesta  mitä  taivaan  ja  maan  välillä  löytyy,  ja  jolla  itse  pääaineen  kanssa 
saattaa  olla  aivan  vähän  tai  ei  vähintäkään  yhteyttä.  Näissä  mietteissä 
henkii  katkera  iva  tekijän  aikalaisia,  olevaista  yhteiskunnallista  ja  kirkollista 
järjestystä,  niitä  ajatussuuntia  ja  tapoja  vastaan,  joita  runoilija  näki  erit- 
täinkin omassa  kotimaassaan,  Englannissa.  Kuka  kieltää,  että  paljon  vää- 
ryyttä on  tässä  suunnattomassa  ivassa,  paljon  epäterveellistä  tekijän  maail- 
mankatsannossa,  samoin  kuin  hänen  yksityinen  elämänsäkään  ei  suinkaan 
ollut  moitteeton.  Mutta  tulee  muistaa,  millä  ajalla  tämä  runoteos  syntyi.  Se 
syntyi  pahimman  reaktsioonin  aikakaudella,  jolloin  varjopelko  ja  vilpillinen 
valtioviisaus  teki  tyhjäksi  kansain  oikeutetuimmatkin  vaatimukset.  Byron 
oli  oppositsioonin,  yleisen  eurooppalaisen  tyytymättömyyden  kaunokielinen 
tulkki,  ja  hänen  Don  Juaninsa  on  suuremmoinen  runollinen  ilmaus  tästä 
tendenssistä.  Kuka  tätä  nykyä  kieltää,  ettei  tällä  oppositsioonilla  ollut  syi- 
tänsä? Byronissa  emme  ihaile  ainoastaan  jättiläistapaista,  runollista  neroa, 
vaan  myös  sitä  oikeuden  ja  vapauden  rakkautta,  jonka  vilpittömyyttä  hänen 
myrskyisen  elämänsä  loppu  todistaa,  kun  hän  astui  Kreikan  vapauden 
taistelijain  riviin  ja  uhrasi  tämän  hänelle  pyhän  asian  hyväksi  henkensä. 

Mitä  vihdoin  Heinrich  Heineen  tulee,  niin  lienevät  varmaankin  har- 
vassa ne,  jotka  yhtyvät  Brandesin  sanoihin,  että  Heine  on  runoilija,    «joka 

on  säilynyt  kenties  terveimpänä  ja  vaikuttanut  syvinomälle  kaikista  tämän 
vuosisadan  runoilijoista».  Tuntuu  siltä  kuin  maanmiehyys  —  Brandes  on 
kansallisuudeltaan  juutalainen  kuten  Heine  —  tekisi  hänet  puolueelliseksi 
jälkimäisen  hyväksi.  Epäilemättä  Heinen  »Buch  der  Lieder«  ynnä  osa 
hänen  muusta  lyriikistään  pysyy  maailman  kirjaUisuuden  kalliimpina  aarteina. 
Se  joka,  kuten  allekirjoittanut,  saapi  kiittää  Heinen  lyyrillisiä  runoja  mo- 
nista nuoruutensa  herttaisimmista  hetkistä,  ei  liene  kovin  taipuisa  liian  an- 
karasti tuomitsemaan  suuren  runoilijan  heikkoja  puolia.  Mutta  ei  voi 
ummistaa  silmiään  siltä  tosiasialta,  että  osa  Heinen  teoksista  osoittaa  siveel- 
lisiä puutteita  niiden  tekijässä,  jotka  vahingoittavat  vaikutusta.  Häneltä 
puuttuu  kaikki  totisuus,  hän  ivaa  kaikkea,  myös  niitä  ideaaleja,  joita  hän 
välisti  on  hyväksyvinään,  (esm.  kansanvaltaisuuden  aatteita  «Atta  Trollissa«), 
jopa  omaa  runoilemistansakin.  Kuinka  usein  karmiva  soraääni  odotta- 
matta hävittää  vaikutuksen,  jonka  muuten  kaunis  tuote  olisi  tehnyt.  Se 
hillitön  elämä,  jota  hän  Pariisissa  eli  ja  jota  hän,  kuten  tiedetään,  katke- 
rasti sai  maksaa,  on  myös  painanut  leimansa  yhteen  ja  toiseen  hänen 
viimeisistä  teoksistansa.  Sanokoon  Brandes  mitä  hyvänsä,  se  aatteiden 
puute  sanan  syvemmässä  merkityksessä,  joka  Heinessä  ylipäänsä  on  huo- 
mattavissa, on  tehnyt  että  hän,  huolimatta  harvinaisesta  nerostaan,  loista- 
vasta sukkeluudestaan  ja  maailmankuulusta  nimestään,  ei  kuulu  niihin  kir- 
jailijoihin, jotka  ovat  syvimmälle  vaikuttaneet  meidän  vuosisadalla.  Ne 
teokset,  joissa  hän  runoilijana  osoitaksen  suurimmaksi,  ovat  samalla  ne, 
joissa  hänen  persoonalliset  heikkoutensa  vähimmin  tulevat  ilmi.  «Buch 
der  Lieder«  tapaisesta  kirjasta  varmaankin  voi  sanoa,  että  se,  niinkuin 
kaikki  tosirunolliset  teokset,  epäilemättä  on  auttanut  ihmisten  jalostumiseen. 
Mutta  lyriikki  on  kaikista  runoustaiteen  lajeista  se,  jonka  vähimmin  tarvit- 
see lausua  määrättyjä  ajatuksia.  Hemen  lyriikillä  on  merkityksensä  siinä, 
että  se  lausuu  ja  siirtää  lukijaan  runoilijan  hienosti  vivahtavat  subjektiiviset 
tunnelmat;  sen  vaikutusta  voi  parhaiten  verrata  musiikkiin.  Ja  sellaisen 
lyriikin  jalostuttava  vaikutus  on,  kuten  musiikinkin,  siinä  lisässä,  jonka  se 
antaa  inhimillisen  tunne-elämän  hienontamiseksi.  Sillä  epäilemättä  senlai- 
nen hienonnus  on  myös  yksi  puoli  ihmisen  siveellisessä  kehityksessä. 

Tuskin  tarvinnee  sanoa,  ettemme  pidä  moraalista  näkökantaa  ainoana, 
josta  sopii  taideteoksen  arvoa  arvostella.  Taiteellista  arvoa  on  tietysti 
taiteelliselta  kannalta  määrättävä.  Mutta  koska  moraalisen  näkökohdan 
merkitystä    on  kielletty,  olemme  tässä  ottaneet  osoittaaksemme  sen  väittä- 

isättömyyttä  taideteosta  täydellisesti  arvosteltaessa.  Eikä  taide  itsekkään 
saa  sitä  unohtaa,  koska  se  silloio  unohtaa  oman  asemansa  maailmassa, 
oman  suhteensa  muihin  olioihin;  silloin  se  väärin  käsittää  omaa  olemus- 
tansakin. 

Brandes  sanoo  jossakin,  että  kaunokirjallisen  teoksen  arvo  riippuu 
yksinomaan  sen  stiilistä  (muodosta)  —  ei  sen  sisällyksestä.  Jos  tämä 
lause  missään  olisi  oikeutettu,  niin  olisi  se  kai  Heinen  tapaisessa  tunnelma- 
lyriikissä.  Mutta  eipä  se  edes  siinäkään  ole  oikeutettu,  sillä  siinäkin  runon 
arvo  riippuu  runossa  ilmestyvän  subjektiivisen  tunnelman  laadusta,  jos 
tämä  on  terve  tai  sairaloinen,  normaali  tai  abnormi,  inhimillinen  tai  eläi- 
mellinen. Heinen  lyriikin  parhaimpien  tuotteiden  arvo  on  lopultakin  siinä 
vallitsevan  tunnelman  yleis-inhimillisyydessä.  Vielä  vähemmin  Brandesin 
lause  pitää  paikkaansa  sellaisissa  kaunokirjallisuuden  haaroissa,  jotka  käsit- 
televät objektiivisia  kuvauksia  ihmiselämästä  —  romaanissa  ja  draamassa. 
Selvää  on,  että  vaatimus,  että  muoto  on  kaikki  taiteessa,  on  likimmässä 
yhteydessä  tuon  taiteen  «suvereniteetin»  kanssa.  Jo  romantikot  aikoinaan 
panivat  saman  vaatimuksen,  puhuessaan  taiteesta  taiteen  itsensä  tähden, 
tuosta  «absoluuttisesta  taiteesta»,  jolla  ei  olisi  mitään  tekemistä  ihmisten 
käytännöllisten  pyrintöjen  kanssa.  Mutta  kuinka  kävi?  Tämä  koe  irroittaa 
taide  ihmisen  käytännöllisten  harrastusten  yhteydestä,  tämä  puhtaasti  esteet- 
tisen pyrinnön  jumaloiminen  vei  siihen,  että  taiteesta  tuli  tyhjä,  lapsellinen 
leikki,  joka  hetkeksi  huvitti,  mutta  aikaa  myöten  kadotti  kaiken  vaikutuksen 
ihmisiin. 

Itse  asiassa  suuri  osa  nykyajan  kaunokirjallisuudesta  käytännössä  ei 
ole  seurannut  Brandesin  oppia.  Vai  ovatko  Tolstoi,  Ibsen,  Björnson  siveel- 
lisiä ihanteita  vailla?  Eivätkö  nämät  kirjailijat  päinvastoin  ole  koettaneet 
syventää  näitä  ihanteita,  koventaa  niitä  vaatimuksia,  jotka  moraali  asettaa 
ihmiseUe?  Onhan  Brandes  itse  asianomaisesti  läksyttänyt  esm.  Björnsonia 
hänen  Brandesin  mukaan  liian  ankarasta  moraalistaan,  esm.  hänen  «En 
Handskev  ja  «Det  flager«  teoksissa  esittämästään  vaatimuksesta,  ettei  mies- 
kään  saa  elää  »moniavioisuudessa^  Tämä  on  tri  Brandesin  mielestä  vaan 
«vanhuksen  moraalia«.  Jopa  kirjailijat  sellaisetkin  kuin  Strindberg,  joka 
hurjasti  taistelee  tähän  asti  voimassa  ollutta  moraalia  vastaan,  joka  hänen 
nähtensä  on  vaan  «viekasta  valhetta «,  jota  yliluokka  kannattaa  pitääksensä 
«alaluokkaa»  kurissa  (ks.  «Tjensteqvinnans  son«  II,  201),  tunnustavat  kui- 
tenkin jonkunlaista  moraalia,  vaikka  se  onkin  vaan  vanhan  irvikuva.     Kris- 

tiilinen  moraali,  niin  luulee  Strindberg  ja  moni  hänen  hengenheimolaisensa, 
on  sula  iisekieltäymisen  moraali,  siis  sopiva  vaan  orjille.  Sen  sijalle 
Strindberg  tahtoo  panna  nautinnon  moraalin,  jonka  johtavana  tarkoituksena 
on  antaa  luonnon  vieteille  täydellinen  vapaus.  Sillä  mikä  on  «luonnol- 
lista«  se  on  muka  aina  oikeutettua.  Sanottakoon  vaan,  että  Strindberg  siis 
esittää  vapaudessa  elävää  eläintä  ihmisen  esikuvaksi.  Kuitenkin  on  tässä 
jonkunlainen  ihanne,  jonka  toteuttamiseksi  hän  teoksillaan  tahtoo  olla  avul- 
lisena. Toiset  eivät  mene  juuri  niin  pitkälle  kuin  Strindberg  taantumis- 
innossaan.  Tuhansilta  tahoilta  julistetaan  (esim.  Arne  Garborg,  Verner  von 
Heidenstam  y.  m.  m.),  että  vanhan  moraalin  päivä  on  laskenut,  että  uusi 
moraali,  elämä  «vapaudessa  ja  kauneudessa»  on  astuva  sijaan,  että  meidän 
tulee  kristinuskon  moraalista  kääntyä  takaisin  helleeniläiselle  asteelle,  jolloin 
ihminen  ei  vielä,  yksipuolisesti  ihaellen  henkisyyttä,  ylönkatsonut  ruumis- 
taan, jotta  me  tunnustaessamme  ihmisen  ruumiillisuudelle  sen  oikeudet 
saisimme  takaisin  sen  »elämänilona,  joka  ihmiskunnalta  on  mennyt  hukkaan. 
Kaikki  tämä  osoittaa  ainakin,  että  nykyajan  kirjallisuus  ei  suinkaan 
seuraa  Brandesin  oppia  taiteen  itsekylläisyydestä ;  että  se  ei  pidä  muotoa 
itselleen  kaikkena  kaikessa.  Sitä  vastoin  on  kirjallisuuden  kehityksen  kautta 
se  kysymys  tullut  polttavaksi:  mitä  siveellisiä  aatteita  taiteen  tulee  kan- 
nattaa, mitä  ei?  Itse  asiassa  juuri  kysymys  siveellisen  ideaalin  oikeasta 
käsityksestä  se  piilee  nykyaikaisen  kirjallisuuden  virtausten  pohjaUa.  Tämän 
kirjallisuuden  yhteiseksi  piirteeksi  voi  sanoa  «totuuteen»  pyrkimistä,  ei  ai- 
noastaan tiedossa,  vaan  myös  elämässä;  että  ihmisessä  elämä  ja  periaate 
ovat  sopusoinnussa;  että  ihminen  ei  tekeydy  muuksi  kuin  hän  on;  että 
hänen  tulee  olla  »sig  selv«,  olla  itsenäinen;  että  ulkokultaisuus,  «elämän- 
vaihe»  kaikissa  sen  muodoissa  on  poisjuurrutettava.  Mutta  tämä  yhteinen 
piirre  on  kuitenkin  niin  epämääräinen,  että  se  aiheuttaa  monen  monituisia 
selityksiä.  Todella  käyvätkin  nykyajan  kirjallisuuden  pyrinnöt  peräti  eriä- 
viin, jopa  vastakkaisiinkin  suuntiin.  On  yhtä  luonnotonta  hylätä  ne  kaikki 
kuin  hyväksyä  ne.  Me  puolestamme  luulemme,  että  muutamissa  niistä  on 
huomattavana  edistystä  korkeammalle  siveelliselle  kannalle,  toisissa  taas 
valitettavaa  taantumista  ja  vaarallista  harhaanmenoa.  Erittäin  tärkeätä 
tässä  on,  mihinkä  asemaan  nämät  eetilliset  pyrinnöt  asettuvat  tähän  asti 
vallinneen,  kristinuskon  pohjalle  perustuvan  siveellisyysihanteen  suhteen. 
Onko  tämä  ideaali  pääasiallisesti  yhä  eteenkinpäin  pysytettävä,  ainoastaan 
monipuolisemmin  kehitettynä  kuin  tähän  asti,   vai  sisältääkö  huuto  «uudesta 

moraalista*  sitä,  että  vanha  on  kelvottomana  heitettävä  siksensä  ja  korvat- 
tava jollain  muulla  uuden  uutukaiseUa  moraalilla? 

Meistä  voidaan  nykyisessä  kirjallisuudessa  erottaa  kaksi  pääsuuntaa 
tässä  kohden:  reformatoorinen,  joka  pääasiallisesti  tahtoo  rakentaa  vanhan 
pohjalle;  ja  kumouksellinen,  joka  sen  tykkänään  hylkää.  Ainoastaan  edel- 
liselle me  voimme  antaa  jotain  todellista  oikeutusta.  Mutta  yleensä  vielä 
kaikkialla  vallitsee  paljon  sekasotkua.  Uudet  siveelliset  aatteet  ovat  vielä 
sikiötilassa.  Myös  niissä  kirjailijoissa,  joiden  tendenssejä  kohtaan  voi  tun- 
tea sympatiiaa,  tapaa  mielestämme  paljon  yksipuolista  ja  epäkypsää,  jota 
ihmiskunta  lopulta  ei  tule  hyväksymään. 

Niihin  kirjailijoihin,  jotka  eetillisissä  kysymyksissä  ovat  reformatoori- 
sella  kannalla,  tahtoisimme  lukea  Tolstoin,  Björnsonin  ja,  vaikka  epäDlen, 
Ibsenin.  Tolstoin  hyvä  puoli,  joka  aina  on  tekevä  hänet  sympaattiseksi, 
on  hänen  lämmin  rakkautensa  ihmisiin.  Kuitenkin  hänessä  on  se  vika, 
että  hän  tahtoo  rakentaa  ihmisten  yhteiselämän  yksinomaan  hyväntahtoi- 
suuden pohjalle,  jättämällä  sikseen  ot^^Msaatteen  pyhyyden  ja  yhteiskunta- 
järjestyksen välttämättömyyden.  Sen  vuoksi  hän  uneksii  kaikkien  rangais- 
tusten poistamista  ja  hylkää  isänmaanrakkauden  (ks.  hänen  kirjansa  «Uskonia, 
sekä  «Patriotismi  ja  kristinusko»).  Kenties  tämä  tulee  hänen  slaavilaisesta 
kansallisuudestaan  ja  oloista,  joissa  hän  on  elänyt.  Mutta  ainakin  meillä 
suomalaisilla,  joiden  käsitteet  yhteiskuntajärjestyksestä  ovat  germaanilaista 
alkuperää,  jotka  ovat  opettaneet  meitä  kunnioittamaan  valtiota  ja  yhteis- 
kuntaa, ei  Tolstoin  yhteiskunnallisista  teoriioista  voi  olla  paljon  oppimista. 
—  Kun  Ibsen  säälimättömällä  ankaruudella  pieksää  kaikkea  puolinaista  ja  ulko- 
kullattua, joka  rehottaa  «yhteiskunnan  pylväissä «  ja  muissa,  niin  on  hän 
täten  varmaankin  tehnyt  ylevän  siveellisen  tehtävän  aikakautensa  hyväksi. 
Mutta  hänen  kaikkea  alasrepivä  dialektiikkinsa  ahdistaa  joskus  hänen  omia- 
kin ihanteitaan,  kun  hän  esim.  « Villisorsassa «  saattaa  tuon  uljaan 
totuudensaarnaajan  Gregcrs  VVerlen  häpeään.  Kun  hän  «Dukkehjemissä« 
antaa  Nooran  aloittaa  siveellistä  itsekasvatustaan  sillä,  että  tämä  lähtee  mie- 
hensä ja  lastensa  luota,  niin  voi  tosin  olla  epävarmaa,  tahtooko  kirjailija 
todellakin  esittää  tätä  siveellisesti  arveluttavaa  tekoa  mallikelpoiseksi.  Epä- 
tietoista on  myös,  onko  hän  «Bygmester  Solncssissa»  tahtonut  ylistää 
petolinnun  moraalia,  Hilde  VVangelin  persoonassa.  Mutta  koska  hän  epäi- 
lemättä  koettaa    herättää   myötätuntoisuuttamme    sekä    Nooraa   että  Hilde 

VVangelia  kohtaan,  niiD  voi  ainakiD  sanoa»  että  Ibsen  punoo  köysiä,  joihin 
muut  ihmiset  hirttäytyvät. 

Niihin,  jotka  puuhaavat  täydellistä  mullistusta  etiikassa,  luemme  Strind- 
bergin ja  hänen  hengenheimolaisensa,  esim.  norjalaiset  boheemikirjailijat, 
Jaegerit,  Kroghit  ynnä  muut  senkaltaiset.  He  vaativat  luonnonviettien  täyttä 
vapautta,  ennen  kaikkea  molempain  sukupuolten  välisissä  suhteissa,  ja  esit- 
tävät tällöin  erästä  tulevaisuuden  ideaalia,  jota  voi  sanoa  «absoluuttisen  häpee- 
mättömyyden»  ideaaliksi.  Sitä  «totuudenc  vaatimusta,  joka  on  yleinen  nykyi- 
sessä kaunokirjallisuudessa,  nämät  herrat  käsittävät  siten,  että  tulee  puheessa 
ja  teoissa  olla  niin  kyynillinen  kuin  suinkin,  ja  että  tulee  siihen  tottua  niin 
nuoresta  kuin  mahdollista.  Eräässä  selityksessä  naturalistisen  kirjallisuuden 
tehtävistä,  jonka  Krogh  ja  Jaeger  yhdessä  julkaisivat,  sanottiin  m.  m.,  että 
nykyajan  nuorison  tahto  täytyy  olla  yleisön.  Nuorisoa  kehotetaan  pal- 
jastamaan yleisölle  oma  todellinen  elämänsä,  se  tietää,  mitä  tarkimmin  esit- 
tää kaikki  sen  likaiset  yksityiskohdat.  Tekijät  kuitenkin  valittavat,  että  niin 
harvat  nykyajan  nuorista  rohkenevat  paljastaa  itsensä  ja  esiintyä  yleisölle 
kaikessa  alastomuudessaan.  «Sillä  on  olemassa»,  he  sanovat,  «jotain,  jota 
sanotaan  häveliäisyydeksi  —  surullinen  tuote  tämän  nuorison  teeskennel- 
lystä kasvatuksesta,  ja  joka  kenties  on  vaikein  sen  hävittää,  sillä  vielä  pi- 
detään valitettavasti  niin  paljon  lukua  vanhemmista,  sukulaisista  ja  ystä- 
vistä«(I) 

Tämän  tapainen  moraali  on  tietysti  taantuvainen,  koska  se  tarkoittaa 
ihmiskunnan  siirtämistä  alkuperäisen  raakuuden  kannalle. 

Valitettavasti  ei  voi  sanoa,  että  näiden  pyrintöjen  ilmeinen  mielettö- 
myys tekisi  ne  aivan  vahingoittamattomiksi.  Tunnettu  on,  kuinka  muutama 
vuosi  takaperin  Tukholman  kouluissa  keksittiin  surkeita  esimerkkejä  siitä 
siveellisestä  saastasta,  jonka  «Strindbergiläisen  kirjallisuuden «  lukeminen  oli 
istuttanut  nuorisoon  —  jopa  siihen  määrään,  että  12-vuotisia  poikia  täyt3ri 
rangaista  yhteydestä  yleisten  naisten  kanssa! 

Sanotaan:  kristinusko  velvoittaa  ihmistä  uhraamaan  itsensä  muiden 
edestä;  se  sortaa  « egoismia «  ja  suosii  ylenmäärin  «altruismia».  Mutta 
nykyajan  tieteen  suuri  tulos,  kehitysoppi,  osoittaa  että  egoismi  on  yhtä 
välttämätön  kuin  altruismi,  että  työ  omaksi  hyväksemme  on  yhtä  siveel- 
listä kuin  työ  muiden  hyväksi.    Tässä  siis  tulee  kristittyä  moraalia  oikaista. 

Tätä  vastaan  on  kuitenkin  meilläkin  (esim.  äskettäin  prof.  G.  Rosen- 
qvist,   valaisevassa    virkaanastujais-esitelmässään)    todistettu,    kuinka  kristin- 

oppi  jo  siveyskäskyllääD  »sinun  tulee  rakastaa  lähimmäistäs  niinkuin  itseäsi» 
on  kohonnut  yksipuolista  altruismia  korkeammalle.  Sillä  tämähän  käsky 
sisältää,  että  ihmisen  tulee  rakastaa  itseään.  Mutta  onhan  ihminen  taval- 
lisesti alttiimpi  tekemään  hyvää  itselleen  kuin  muille;  senpä  vuoksi  kristin- 
oppi täydestä  syystä  yleensä  panee  enemmän  painoa  ihmisen  velvollisuuk- 
siin muita  kuin  itseänsä  kohtaan.  Ylipäänsä  ei  saa  abstraktisesti  erottaa 
toisistaan  velvollisuutta  muita  kohtaan  ja  velvollisuutta  itseänsä  kohtaan, 
sillä  toinen  täyttyy  vaan  toisen  kautta.  Ainoastaan  jos  tarpeeksi  kehitämme 
omia  voimiamme,  voimme  tehdä  jotain  muiden  hyväksi,  ja  työ  muiden 
hyväksi  on  tavallisesti  paras  keino  kehittää  meitä  itseämme. 

Mitä  tulee  tuohon  kreikkalaiseen  pakauuusmoraaaliin  palajamiseen,  joka 
muka  olisi  korkeampi  kuin  kristitty,  niin  myönnettäköön,  että  meillä  on 
yhtä  ja  toista  oppimista  vanhoilta  kreikkalaisilta,  semminkin  mitä  tulee 
ruumiin  sopusointuiseen  kehittämiseen.  Mutta  ne,  jotka  puolustavat  tätä 
palaamista,  eivät  suinkaan  saisi  syytä  kiittää  työtään,  jos  se  onnistuisi. 
Sillä  suuresti  erehtyy  se,  joka  luulee,  että  kreikkalainen  moraali  olisi  opet- 
tanut luonnollisten  viettien  rajatonta  vapautta,  ja  että  itsekieltäymiskäsite 
oli  sille  vieras.  Kreikkalaisten  siveellistä  ideaalia  tulee  ennen  kaikkea  etsiä 
heidän  suurten  ajattelijoittensa  teoksista.  Puhumattakaan  Platosta,  jonka 
siveeUisyys-ideali  niin  monessa  kohden  muistuttaa  kristittyjen,  jopa  katolis- 
kristittyjen  pyhimysideaaliakin,  niin  on  suurin  kreikkalainen  filosofi,  Aristo- 
teles, sanonut  siveellisyyden  olevan  siinä,  että  ihminen  alistaa  viettinsä 
korkeamman  luontonsa,  se  tietää,  järjen  alle  siten,  että  edellisiä  ei  poljeta, 
vaan  tyydytetään  siinä  määrässä  kuin  järki  myöntää.  Strindbergin  ja  hä- 
nen hengenheimolaistensa  moraalin  Aristoteles  epäilemättä  olisi  hylännyt. 
Tuskinpa  sen  olisi  hyväksynyt  Epikuroskaan,  joka  ei  ainakaan  suosinut  raa- 
kuutta. Mitä  taas  siihen  tulee  että  «kauneudessa  eläminen*  olisi  asetettava 
ihmiskunnan  korkeimmaksi  tarkoitukseksi,  niin  paljas  kauneus  ei  voi  aikaa 
myöten  ihmistä  tyydyttää.  Sillä  kauneus  ei  ole  todellisuutta,  ei  ole  ole- 
massa oloa,  se  on  vaan  todellisuuden  näköä  ja  kuvaa.  Ihminen  väsyy 
pian  siihen.  Sentähden  näemmekin  vanhojen  sivistyskansojen  pian  kylläs- 
tyvän tuohon  « kauneuden «  tavoittelemiseen,  jota  ne  loppuaikoinaan,  kado- 
tettuaan kaikki  muut  ideaalit,  olivat  harjoittavinaan.  Jättäen  «kauneudenc 
sikseen,  he  vajoutuivat  paksuimpaan  todellisuuteen.  Tunnettu  on,  kuinka 
antiikkinen  pakanuus  myöhemmillä  vuosisadoilla  osoittaa  yhä  kasvavaa  si. 
veellistä    raaistumista.     Orgiastillisia  jumalanpalvelusmenoja,  joissa  hillitön 

aistillisuus  pääsi  vapaasti  riehumaan,  tuotettiin  itämailta.  Ja  eivätkö  eräät 
meidän  päivinä  sattuneet  ilmiöt  muistuta  tätä  antiikin  turmellusta?  Joku 
vuosi  takaperin  pariisilaiset  ylioppilaat  panivat  aikaan  katumellakkoja,  jotka 
uhkasivat  koko  tasavallan  mullistusta,  siitä  syystä  että  oli  tahdottu  estää 
tanssijaisia,  joissa  naiset  esiintyivät  Eeva -emon  pukimissa.  Mitä  muuta 
tämä  on  kuin  Roomassa  vietettyjen  Isiin  ja  Astarten  mysteerioiden  uudis- 
tamista, joita  Rooman  senaatti  turhaan  koki  ehkäistä?  Ne  olivat  ilmauksia  siitä 
mädännysprosessista,  joka  hävitti  antiikin  kulttuurikansat  maan  päältä.  Ja 
silloin  niinkuin  nytkin  sai  tämä  siveettömyyden  henki  kannatusta  kauno- 
kirjallisuudelta. 

Muuten  on  kummallista,  että  se  kirjallisuus,  joka  tunnustaa  kehitys- 
opin ohjaajakseen,  unhottaa  oman  periaatteensa  siinä  määrässä,  että  se 
vaatii  ja  pitää  mahdollisena  palaamista  kehitysasteille,  jotka  ihmiskunta  jo 
pari  vuosituhatta  sitten  on  jättänyt.  Eikö  sitte  myös  kristinuskon  si- 
veellinen ihanne  ole  rengas  kehityksessä,  ja  eikö  se  jo  siitä  syystä  sisällä 
korkeampaa  edistystä  kuin  hellenismin  ideaali?  Ja  turmeleehan  tätä  kreik- 
kalaisten kansallinen  ahdasmielisyys,  joka  sai  heidät  ylönkatsomaan  kaikkia 
muita  kansoja,  orjaa  ja  naista,  ahdasmielisyys  josta  heidän  viisaimmat- 
kaan  miehensä  eivät  voineet  vapautua.  Kristinoppi  on  osaksi  jo  alusta  al- 
kaen osoittanut,  osaksi  valmistanut  korkeampaa,  inhimillisempää  käsitystä 
tässä  kohdin. 

Mutta  mitenkä  lienee  sen  väitteen  laita,  että  vaatimus  viettien  va- 
pauttamisesta on  kehitysopin  tulos,  sen  opin,  joka  perustuu  nykyajan  luon- 
nontieteellisiin tutkimuksiin?  Ikävä  olisi,  jos  se  väite  pitäisi  paikkansa. 
Kehitysopin  pohjalla  on  Englannissa  syntynyt  n.  k.  »evolutsionistinen»  mo- 
raali, jonka  etevin  edustaja  on  H.  Spencer.  Sen  pääajatus  on,  että  siveel- 
liset aatteet  kehittyvät  samoin  kuin  orgaaniset  muodot,  luonnollisen  valin- 
nan kautta.  Ne  ihmisen  toiminnan  perussäännöt,  jotka  enimmin  ovat 
omiaan  turvaamaan  ihmisen  olemassa- oloa  ja  ylipäänsä  edistämään  hänen 
onneaan,  jäävät  pysäväisiksi  ja  ne  työntävät  syrjään  vastakkaiset  perus- 
säännöt, koska  niillä  ihmisillä,  jotka  hyväksyvät  edelliset,  on  suurempi  mah- 
dollisuus säilyä  maan  päällä.  Mutta  ne  perusohjeet,  jotka  enimmin  edis- 
tävät ihmisen  onnea,  ovat  ne,  jotka  pidättävät  ihmisen  pysyväisessä  yhteis- 
elämässä toistensa  kanssa  —  siis  keskinäisen  hyväntahtoisuuden  ja  oikeuden 
perusohjeet.  Ne  vaikuttavat  ensiksi  pienemmissä  ihmispiireissä,  ihminen 
tuntee  itsensä  velvoitetuksi  noudattamaan  hyväntahtoisuutta  ja  oikeutta  muita 

ihmisiä  kohtaan  ainoastaan  silloin  kun  ne  kuuluvat  samaan  perheeseen,  sa- 
maan yhteiskuntaan.  Se  yhteys,  jossa  siveellisiä  perusohjeita  enemmän 
noudatetaan,  on  lujempi  kuin  se,  jossa  niin  vähemmin  on  laita.  Edelliset 
tulevat  siis  asiain  luonnollisen  kulun  kautta  «perimään  maan «;  myöhemmät 
ajan  pitkään  maan  päältä  syrjäytetään.  Siten  siveelliset  perusohjeet  voi- 
mistumistaan voimistuvat.  Ne  voittavat  yhä  suurempaa  alaa;  kun  koko 
joukko  yhteiskuntia  alkaa  keskuudessaan  noudattaa  hyväntahtoisuuden  ja 
oikeuden  sääntöjä,  niin  tämä  yhteisjoukko  tulee  voimallisemmaksi  kuin  ne 
yhteiskunnat,  jotka  eivät  niitä  keskenänsä  noudata.  Täten  siveelliset  aat- 
teet vihdoin  saavat  sen  merkityksen,  että  niiden  pitää  määrätä  kaikkien 
ihmisten,  ei  vaan  jonkun  erityisen  yhteiskunnan  jäsenten  keskinäisiä  suhteita- 
Kehitysopin  etiikka  on  vielä  alullaan.  Spencerin  oppia  vaivaavat 
puutteet,  jotka  meidän  nähden  ovat  sen  materialistisen  katsantokannan  yh- 
teydessä, josta  hän  ei  ole  voinut  vapautua.  Evolutsionistisen  moraalin  ei 
tarvitse  olla  materialistinen;  päinvastoin  luulemme  sen  vielä  enemmän  ke- 
hittyvän, jahka  se  lakkaa  pitämästä  sielunelämää  vaan  kaikuna  aivojen  elä- 
mästä. Mutta  jo  nyt  voipi  huomata,  että  evolutsiooniopin  pohjalle  ra- 
kennettu moraali  ei  mitenkään  saata  edistää  pyrintöjä,  jotka  sallivat  indi- 
viidin,  pitämällä  omaa  onneaan  korkeimpana  määränään,  irtautua  niistä 
siteistä,  jotka  yhdistävät  hänet  toisiin.  SiUä  jos  mikään  kehitysopin  tulos 
on  kumoomaton,  on  se  se,  että  indiviidi  ei  ole  mitään  muista  ihmisistä  erotet- 
tuna, että  hän  ei  voi  kehittyä  ja  saavuttaa  onnea  itseksensä,  vaan  ainoas- 
taan   silloin    kun    hän    on  vaikuttava  rengas  näissä  yhteyksissä,  perheessä, 

kunnassa,    valtiossa,   jotka  ovat  olleet  välttämätön  tuote  ihmiskunnan  kehi- 

« 
tyksestä  ja  jotka    edeskinpäin    ovat    kaiken    kulttuurin  ehto.     Mutta  jotta 

ihminen  edespäin  voi  elää  näissä  yhteyksissä  muiden  kanssa,  täytyy  hänen 
alistua  monenlaisiin  uhrauksiin;  hänen  täytyy  joko  itse  hillitä  viettejään  tai 
tyytyä  siihen,  että  muut  ulkonaisilla  keinoilla  hänet  siihen  pakottavat.  Sillä 
jos  jokainen  antaa  vieteilleen  rajattoman  vapauden,  niin  se  auttamattomasti 
viepi  yhteiselämän  häviöön. 

Evolutsionistinen  moraali  ei  siis  joudu  auttamattomaan  ristiriitaan  nii- 
den siveellisten  aatteiden  kanssa,  joita  nykyiset  sivistyskansat  hyväksyvät. 
Evolutsioonimoraali  tunnustaa  oikeiksi  yleisen  ihmisrakkauden  ja  oikeuden 
periaatteet,  koska  ne,  yleisesti  katsoen,  ovat  ihmiskunnalle  hyödyllisimmät. 
Ja  vaatimus  hillitä  viettejään  ei  suinkaan  ole  ristiriidassa  evolutsioonimo- 
raalin    kanssa,  sillä  tämä  nimenomaan  sanoo  sellaista  ihmisen  itsensähillit- 

semistä  välttämättömäksi.  Vastoin  monen  nykyajan  romaaninkirjottajan 
luuloa  on  yksi  evolatsioonimoraalin  tärkeimpiä  perussääntöjä  se,  että  itsensä- 
hillitseminen erittäin  on  tarpeen  eri  sukupuolien  suhteissa,  ja  ettei  mikään 
varmemmin  veisi  ihmiskuntaa  perikatoon  kuin  sukuviettien  vapaaksi  laske- 
minen, niinkuin  vaativat  henat  Strindberg,  Jaeger,  Krogh  ja  Matti  Kurikka. 
Yksi  nykyajan  tieteen  tuloksia  on  se,  että  yksiavioisuus  on  ihmiskunnalle 
luonnollisempi  kuin  moniavioisuus,  koskapa  edellinen  tekee  niille  kansoille, 
joissa  se  on  vallitsemassa  ja  joissa  sitä  pyhänä  pidetään,  paljoa  helpom- 
maksi kestää  taistelua  olemassaolon  puolesta  kuin  muille  kansoille.  Ja 
näkeehän'  selvästi,  ettei  mikään  paremmin  turvaa  kasvavan  suvun  ruumiil- 
lista ja  henkistä  kehitystä  kuin  pysyväinen  ja  yksinomainen  yhteys  lapsen 
vanhempain  välillä.  Tätä  yleisinhimillistä  etua  vastaan  täytyy  vaieta  tuo 
huuto  a  vapaasta  rakkaudesta «,  joka  vielä  kuuluu  eräissä  nykyajan  kirjalli- 
suuden tuotteissa.  Vaaditaan  vapautta  rikkomaan  aviollista  yhteyttä  aina 
sen  mukaan  kuin  tunteet  vaihtelevat.  Tätä  vaaditaan  molempain  asian- 
omaisten onnen  nimessä,  se  tietää,  vaaditaan  oikeutta  rakkaudelle,  jossa 
indiviidi  vaan  etsii  omaa  onneaan,  mutta  vapauttaa  itsensä  kaikista  siitä 
johtuvista  velvotuksista  ihmiskuntaa  kohtaan.  Mutta  missä  on  oikeuksia, 
siinä  on  myös  velvollisuuksia.  Rakkaus  ei  siitä  tee  poikkeusta.  Sillä,  joka 
ei  tahdo  alistua  rakkauden  tuottamiin  velvollisuuksiin,  ei  myöskään  ole 
oikeutta  rakastaa.  ^) 

Meidän  luulomme  on,  että  evolutsionistinen  moraali  puolestaan  on 
auttava  selvittämään,  kehittämään  ja  täydentämään  siveellisiä  ihanteita. 
Nämät  ihanteet  ovat  yhtä  vähän  kuin  muutkaan  ihmiskunnan  ihanteet  ab- 
soluuttisesti  muuttumattomia.     Mutta   se   ei  tule  kehittämään   niitä  entistä 

*)  Valitettavasti  on  meidän  maassa  muuten  kunnioitettava  ja  syystli  kiitetty 
kirjailija,  herra  Gustaf  v.  Numers,  hiljattain  nostanut  vapaan  rakkauden  lippua  «Utan 
prest"  nimisessä  draamallisessa  teoksessa,  joka  viime  keväänä  annettiin  Helsingin  ruot- 
salaisessa teaatterissa.  Vielä  puoli  vuosisataa  sen  jälkeen  kuin  J.  V.  Snellman  niin 
juurtajaksain  kuritti  Almqvistin  samaan  suuntaan  käyvää  kirjaa  ^"Dti  gär  an**,  näkee 
viimemainitun  vanhoja  sofismeja  uudistettavan.  Papillisen  vihkimisen  välttämättömyy- 
destä voi  tosin  olla  eri  mieliä.  Mutta  pääkysymys  ei  ole  siitä,  tuleeko  yhteiskunnan 
papillisen  vihkimisen  kautta  tai  muulla  tavalla  antaa  vahvistuksensa  avioyhteydelle. 
Pääkysymys  on,  onko  avioliiton  solmiminen  teko,  joka  koskee  vaan  asianosallisia  yk- 
sistään, se  tietää,  tarkoittaa  vaan  heidän  yksityistä  huviaan,  vai  koskeeko  se,  perus- 
taessaan perheen,  myöskin  yhteiskuntaa  ja  tarvitseeko  se  sen  vuoksi  sen  tunnustamista. 
Herra  von  Numers  on  valitettavasti  antanut  äänensä  edellisen  mielipiteen  hyväksi. 

vastakkaiseen  suuntaan,  vaan  samaan  suuntaan,  johon  ne  tähän  asti  ovat 
käyneet.  Ja  ne,  jotka  tieteeltä  toivovat  saavansa  perastetta  vaatimukselle 
etsiä  onneaan  omin  päinsä,  pitämättä  lukua  muiden  onnesta,  ja  saada  an- 
taa vieteilleen  rajattoman  vapauden,  tulevat  pahasti  pettymään. 

Th.  Rein. 


Taru  linnunpesästä. 

Kirjoitti  S^lffta  Lagerlöf.     Suomensi  Alli  Nissinen. 

Hatto,  erakko,  seisoi  erämaassa  ja  rukoili  Jumalaa.  Oli  myrsky,  ja 
hänen  pitkä  partansa  ja  vanukkeinen  tukkansa  liehui  ilmassa  aivan  kuin 
tuulenpieksämät  heinämättäät  vanhan  raunion  harjalla.  Kuitenkaan  ei  hän 
poistanut  tukkaa  silmiltään  eikä  pannut  partaansa  vyön  alle,  sillä  hän  ojensi 
kätensä  taivasta  kohti  rukoellen.  Aina  auringon  noususta  asti  oli  hän  ojen- 
tanut laihoja,  karvaisia  käsiään  taivasta  kohti,  yhtä  väsymätönnä  kuin  puu 
ojentaa  sinne  oksiansa,  ja  näin  aikoi  hän  seisoa  iltaan  asti.  Hänellä  oli 
suuri  asia  rukoiltavana. 

Hän  oli  mies,  joka  oli  paljo  kokenut  maailman  pahuutta.  Hän  oli 
itse  vainonnut  ja  kiusannut,  ja  vainoa  ja  kiusaa  oli  hän  muilta  saanut  osak- 
seen, enemmän  kuin  sydämmensä  oli  voinut  kantaa.  Silloin  hän  läksi  suu- 
relle nummelle,  kaivoi  itselleen  luolan  joenrannalle  ja  tuli  pyhäksi  mie- 
heksi, jonka  rukouksia  kuultiin  Jumalan  tuomioistuimella. 

Hatto,  erakko,  seisoi  nyt  tuossa  joen  rannalla  luolansa  edustalla  ja 
rukoili  elämänsä  suurta  rukousta.  Hän  rukoili  Jumalaa,  että  tämä  antaisi 
tuomiopäivän  saapua  tätä  pahaa  maailmaa  kukistamaan.  Hän  kutsui  pa- 
suunaa puhaltavia  enkelejä,  jotka  ilmoittaisivat  synnin  vallan  loppumisen. 
Hän  huusi  verisen  meren  aaltoja,  joihin  jumalattomat  hukkuisivat.  Hän 
kutsui  ruttotautia,  joka  täyttäisi  kirkkotarhat  ruumisläjillä. 

Hänen  ympärillään  oli  autio  nummi.  Mutta  vähän  matkan  päässä 
ylempänä  joen  rannikolla  seisoi  vanha,  lyhytrunkoinen  piilipuu,  jonka  lat- 
vaan oli  muodostunut   pään-kaltainen  pahka,  josta  uusia,  tuoreen  viheriöitä 

oksia  pisti  esiin.  Joka  syksy  ryöstivät  tämäD  polttopuista  köyhän  tasangon 
asukkaat  siltä  nuo  tuoreet  vuoden  vanhat  varvut.  Joka  kevät  puhkesi  esiin 
uusia,  solakoita  vitsoja,  ja  myrskyisinä  päivinä  liehuivat  ja  kieppuivat  nuo 
puun  latvan  ympäri,  aivan  kuin  tukka  ja  parta  liehui  Hatto  erakon  pään 
ympäri. 

Västäräkkipariskunta,  joka  tavallisesti  pesi  piilipuun  latvaan  nuorien 
oksien  väliin,  oli  aikonut  alkaa  pesän  rakentamista  juuri  tänä  päivänä. 
Mutta  myrskyn  pieksämicn  oksien  välissä  eivät  linnut  saaneet  mitään  rau- 
haa. He  lensivät  tuoden  muassaan  kaislanhelpcitä  ja  juurikuituja  ja  talven 
vanhaa  saraheinää,  mutta  heidän  täytyi  jättää  työ  siksensä.  Juuri  silloin 
huomasivat  he  vanhan  Haton,  joka  rukoili  Jumalalta,  että  myrsky  kiihtyisi 
seitsenkertaisesti  ja  kiskoisi  pois  pikkulintujen  pesän  ja  hävittäisi  kotkan 
asunnon. 

Luonnollisesti  ei  kukaan  nykyään  elävistä  voi  käsittää,  miten  samma- 
leinen ja  kuivettunut  ja  luiseva  ja  musta,  ja  miten  toisennäköinen  kuin  ta- 
vallinen ihminen,  tuonlainen  vanha  nummenasukas  voi  olla.  Otsassa  ja 
poskilla  oli  nahka  niin  kiinteälle  pingoitettu,  että  se  muistutti  luurangon 
kalloa  ja  ainoastaan  vähäisestä  kiilumisesta  silmäkuoppien  pohjalla  voi  huo- 
mata, että  hänessä  oli  henki.  Ja  ruumiin  kuivettuneet  lihakset  eivät  sitä 
pyöristäneet,  vaan  ojennettu,  paljas  käsivarsi  oli  ainoastaan  ohuvia  luupuik- 
koja,  joita  peitti  kurttuinen,  kovettunut,  kaarnankaltainen  nahka.  Pukuna 
hänellä  oli  vanha,  ruumiinmukainen,  musta  kaapu.  —  Hän  oli  auringon- 
paahteesta ruskea  ja  liasta  musta.  Ainoastaan  hänen  tukkansa  ja  partansa 
olivat  vaaleat,  sateen  ja  päivänpaisteen  vaikutuksesta,  josta  ne  olivat  vih- 
doin muuttuneet  samankarvaisiksi  kuin  piilipuun  lehtien  alapuoli. 

Lintuset,  jotka  lentelivät  ympäri  etsien  asuinpaikkaa,  luulivat  erakkoa 
toiseksi  vanhaksi  piilipuuksi,  jonka  taivaalle  pyrkimisen  kirves  ja  saha  oli 
estänyt  niinkuin  toisenkin.  Ne  kiertelivät  hänen  ympärillään  moneen  ker- 
taan, poistuivat  ja  tulivat  jälleen,  tarkastelivat  häntä,  laskivat  hänen  ase- 
maansa petolintuihin  ja  myrskyihin  nähden,  pitivät  häntä  sangen  epäedulli- 
sena, mutta  ottivat  hänet  kuitenkin  pesäpaikakseen,  katsoen  siihen,  että 
hän  oli  niin  lähellä  jokea  ja  saraheinämättäitä,  moka-aittaa  ja  tavaravaras- 
toa.  Eräs  heistä  lentää  livahti  nuolen  nopeudella  alas  hänen  ojennettuun 
käteensä  ja  laski  siihen  juurikuitunsa. 

Myrsky  hiljeni  hetkiseksi,  niin  ettei  juurikuitu  heti  lentänyt  pois  kä- 
destä; mutta    erakon  rukoukset  eivät  vaienneet.     »Tulkoon  Herra  nopeasti 

hävittämään  tätä  pahuuden  maailmaa,  etteivät  ihmiset  ehtisi  koota  ylitsensä 
enempi  syntiä!  Pelastakoon  hän  syntymättömät  elämästä!  Eläville  ei 
löydy  mitään  pelastusta!» 

Jälleen  alkoi  myrsky  riehua,  ja  pieni  juurikuitu  lehahti  pois  erakon 
suuresta,  luisevasta  kädestä.  Mutta  lintuset  tulivat  jälleen  ja  koettivat  tuk- 
kia uuden  kodin  peruspylväitä  sormien  väliin.  Äkkiä  laskeutui  silloin  ruma 
ja  likainen  peukalo  korsien  päälle  ja  piteli  niitä  kiinni,  ja  neljä  sormea 
kaartui  kämmenen  yli,  niin  että  siihen  muodostui  tyyni  komero,  johon  voi 
ruveta  kotia  rakentamaan.     Mutta  erakko  jatkoi  rukoilemistaan: 

»Herra,  missä  ovat  tulipilvet,  jotka  hävittivät  Sodoman?  Milloin 
avaat  sinä  ne  taivaan  lähteet,  jotka  kohottivat  arkin  Araratin  huipulle? 
Eikö  sinun  kärsivällisyytesi  ammeet  ole  jo  tyhjennetyt  ja  sinun  armosi 
astiat  kuivat?     Herra,  milloin  tulet  sinä  aukenevasta  taivaastasi?» 

Ja  Hatto  erakko  näki  hourenäkyjä  tuomiopäivästä.  Maa  vapisi^  tai- 
vas hehkui.  Punaisen  pilven  alla  näki  hän  mustia  pilviä,  jotka  olivat  pake- 
nevien lintujen  parvia,  ja  maanpinnalla  vyör3ri,  karjuen  ja  ulvoen,  pakene- 
vien eläinten  suuri  virta.  Mutta  samalla  kertaa  kun  hänen  sielunsa  näki 
noita  tulinäkyjä,  alkoivat  hänen  silmänsä  seurata  niiden  pikku  lintujen  liik- 
keitä, jotka  nuolen  nopeudella  liitelivät  edes  ja  takaisin  ja  hiljaa  visertäen 
ilmoittivat  tyytyväisyyttään  viedessään  aina  uuden  korren  pesään. 

Vanhus  ei  ajatellut  liikahtaakaan.  Hän  oli  luvannut  nikoilla  seisoen 
liikkumatta  ja  kädet  ojennettuina  koko  päivän,  saadakseen  siten  Luojaa 
kuulemaan  rukoustaan.  Kuta  väsyneemmäksi  hänen  ruumiinsa  tuli,  sitä  elä- 
vämmät  näyt  täyttivät  hänen  aivonsa.  Hän  kuuli  kaupunkien  muurien  kaatu- 
van ja  ihmisasuntojen  sortuvan  soraksi.  Huutavia,  peljästyneitä  ihmisjouk- 
koja riensi  hänen  ohitsensa,  ja  niiden  jäljestä  kiiti  koston  ja  hävityksen 
enkelejä,  korkeita  olentoja,  joilla  oli  ankarat,  ihanat  kasvot,  ja  jotka  olivat 
puetut  hopeapukuihin,  ratsastivat  mustilla  hevosilla  ja  heiluttivat  valkoisista 
salamoista  palmikoituja  ruoskia. 

Pienet  västäräkit  rakensivat  ja  salvoivat  ahkerasti  koko  päivän,  ja  työ 
edistyi  suuresti.  Tällä  mättäisellä,  saraheinää  kasvavalla  nummella  ja  tä- 
män ruoho-  ja  kaisla-rikkaan  joen  rannalla  ei  ollut  rakennusaineiden  puu- 
tosta. Heillä  ei  ollut  aikaa  päivällislcpoon  eikä  illallislomaan.  Innostuk- 
sesta ja  ilosta  hehkuvina  he  kiitivät  edes  ja  takaisin,  ja  ennen  iltaa  olivat 
he  jo  melkein  katonharjalla. 

Mutta  eoneQ  illan  tuloa  oli  erakko  alkanut  yhä  enenipi  kiinnittää  kat- 
seitaan niihin.  Hän  seurasi  niitä  lennossa,  hän  torui  niitä,  kun  ne  me- 
nettelivät  tyhmästi,  hän  suuttui,  kun  tuuli  teki  niille  vahinkoa,  eikä  lain- 
kaan olisi  sallinut  niiden  levähtää. 

Sitte  laskeusi  aurinko,  ja  linnut  menivät  levolle  tutuille  lepopaikoil- 
leen ruohikossa. 

Kumartukoon  se,  joka  illalla  kulkee  nummen  yli,  niin  alas,  että  hä- 
nen kasvonsa  tulevat  mättäiden  tasalle,  ja  hän  saa  silloin  nähdä  ihmeelli- 
sen näyn,  joka  kuvastuu  vaaleata  länttä  vastaan.  Yli  kentän  liitelee  pöllöjä, 
joilla  on  suuret,  pyöreät  siivet;  näitä  ei  seisova  voi  huomata.  Siellä  kie- 
murtelee kyykäärme,  liukkaasti,  nopeasti,  kohottaen  kapean  päänsä  maasta 
kaareva-kaulaisesti  kuin  joutsen.  Suuret  rupisammakot  kömpivät  kömpe- 
lösti eteenpäin,  jänikset  ja  peltohiiret  pakenevat  petoeläimiä,  ja  kettu  ta- 
voittaa yökköä,  joka  pyydystää  hyttysiä  joen  pinnalta.  On  aivan  kuin 
jokainen  mätäs  olisi  saanut  eloa.  Mutta  kaikesta  tästä  huolimatta  nukku- 
vat pikkulintuset  keinuvilla  kaislankorsilla,  varmana  siitä,  ettei  näitä  lepo- 
paikkoja voi  yksikään  vihollinen  lähestyä,  ilman  veden  loiskumista  tahi 
kaislikon  kahinaa,  joka  heidät  herättäisi. 

Kun  aamu  tuli,  luulivat  västäräkit  ensin,  että  eilispäivän  tapaukset 
olivat  olleet  ihana  unelma. 

He  olivat  merkinneet  matkan  ja  lensivät  suoraan  pesälleen,  mutta  se 
oli  poissa.  He  kiitivät  etsien  kauas  nummelle  ja  kohosivat  siellä  korkealle 
ilmaan  tähystääksensä.  Pesästä  ja  puusta  ei  löytynyt  jälkeäkään.  Lopuksi 
istahtivat  he  parille  kivelle  joen  rannalla  ja  aprikoivat.  He  lieputtivat  pit- 
kää pyrstöänsä  ja  käänteli vät  päätänsä.     Minne  oli  puu  ja  pesä  joutunut? 

Mutta  tuskin  oli  aurinko  ehtinyt  kohota  kämmenenleveyden  metsän- 
reunan yli  joen  toisella  rannalla,  ennenkun  heidän  puunsa  saapui  ja  asettui 
samalle  paikalle  missä  oli  edellisenäkin  päivänä  ollut.  Se  oli  yhtä  musta 
ja  luiseva  kuin  silloinkin,  ja  se  kannatti  vielä  heidän  pesäänsä  samalla  pai- 
kalla, joka  kaiketi  mahtoi  olla  kuiva,  ylöspäin  törröttävä  oksa. 

Silloin  alkoivat  västäräkit  jälleen  rakentaa,  ajattelematta  sen  enempää 
luonnon  monia  ihmeitä. 

Hatto  erakko,  joka  karkoitti  pienet  lapset  pois  luolastansa,  sanoen 
heille,  että  parempi  olisi  ollut  jos  he  eivät  olisi  maailmaan  syntyneetkään, 
hän  joka  riensi  liejuun  kirotaksensa  niitä  iloisia,  nuoria  ihmisiä,  jotka  souteli- 
vat joella  liputetuissa  venheissä,  hän,  jonka  pahoilta  silmiltä  nummen  pai- 

menet  vartioitsivat  laumojansa,  hän  ei  palannut  paikoilleen  joen  rannalle 
pikkulintusien  tähden.  Mutta  hän  tiesi,  ettei  ainoastaan  pyhien  kirjojen 
jokaisella  kirjaimella  ole  salattu,  salaperäinen  merkityksensä,  vaan  kaikella 
muullakin,  jonka  Jumala  antaa  luonnossa  tapahtua.  Nyt  oli  hän  tullut  sel- 
ville, mikä  merkitys  sillä  oli  että  västäräkit  tekivät  pesänsä  hänen  käteensä. 
Jumala  tahtoi,  että  hänen  pitäisi  seisoa  paikoillaan  ja  rukoilla  ojennetuin 
käsin,  kunnes  lintuset  olisivat  ehtineet  kasvattaa  poikasensa,  ja  jos  hän  sen 
voisi  tehdä,  tulisi  hänen  rukouksensa  kuulluksi. 

Mutta  tänä  päivänä  näki  hän  yhä  harvempia  tuomiopäivännäkyjä. 
Sen  sijaan  seurasi  hän  yhä  hartaammin  lintusia  katseillansa.  Hän  näki  pe- 
sän valmistuvan  nopeasti.  Pienet  rakennusmestarit  liitelivät  sen  ympärillä 
ja  tarkastivat  sitä.  He  toivat  muutamia  pieniä  jäkäliä  oikeasta  piilipuusta 
ja  kiinnittivät  ne  pesän  ulkopuolelle;  sen  piti  olla  rappauksen  ja  värin  ase- 
mesta. He  toivat  hienointa  niityn  nukkaa,  ja  västäräkki-äiti  otti  untuvia 
omasta  rinnastaan  ja  päällysti  niillä  pesän  sisältäpäin;  se  oli  sisustus  ja 
kalusto. 

Talonpojat,  jotka  pelkäsivät  sitä  onnettomuutta  tuottavaa  voimaa, 
joka  tämän  numroenasujamen  rukouksilla  voisi  olla  Jumalan  tuomioistui- 
men luona,  toivat  tavallisesti  hänelle  leipää  ja  maitoa  lauhduttaakscen  hä- 
nen vihaansa.  He  tulivat  nytkin  ja  löysivät  hänet  seisomassa  liikkumatto- 
mana, linnunpesä  kädessään.  »Katsokaa  miten  tuo  hurskas  mies  rakastaa 
noita  pieniä  eläimiä»,  sanoivat  he  eivätkä  enää  peljänneet  häntä,  vaan 
nostivat  maitoastian  hänen  suunsa  eteen  ja  ojensivat  leivän  hänen  huulil- 
leen. Kun  hän  oli  syönyt  ja  juonut,  ajoi  hän  pois  ihmiset  pahoilla  sa- 
noilla, mutta  he  nauroivat  vaan  hänen  kirouksilleen. 

Hänen  ruumiinsa  oli  jo  kauan  sitte  muuttunut  hänen  tahtonsa  pal- 
velijaksi. Nälkää  näkemällä,  lyöntejä  kärsimällä,  päivittäin  polvistumalla 
ja  viikkokausin  valvomalla  oli  hän  opettanut  sitä  tottelemaan.  Nyt  pitivät 
raudankovat  lihakset  hänen  käsivarsiansa  ojennettuina  päivä-  ja  viikkokau- 
sia, ja  kun  västäräkki-äiti  hautoi  munia  eikä  enää  jättänyt  pesää,  ei  hän 
mennyt  luolaansa  edes  yölläkään.  Hän  opetteli  nukkumaan  istuillaan,  ojenne- 
tuin käsivarsin.  Erämaan  ystävien  joukossa  löytyy  kyllä  sellaisia,  jotka 
ovat  tehneet  ihmeellisempiäkin  asioita. 

Hän  tottui  noihin  kahteen  pieneen,  levottomaan  linnunsilmään,  jotka 
katselivat  häntä  pesän  reunan  yli.  Hän  piti  vaaria  rakeista  ja  sateesta  ja 
suojeli  pesää  niin  hyvin  kuin  voi. 

Mutta  eräänä  päiväoä  pääsee  västäräkki-äiti  vapaaksi  pesästä.  Mo- 
lemmat västäräkit  seisovat  pesän  reunalla,  lieputtavat  pyrstöänsä  ja  neu- 
vottelevat ja  näyttävät  äärettömän  tyytyväisiltä,  vaikka  koko  pesä  tuntuu 
olevan  täynnä  tuskallista  vikinää.  Hetkisen  perästä  lehahtavat  he  lentoon, 
lähtevät  mitä  kiivaimpaan  hyttyismetsästykseen. 

Sitte  pyydystetään  hyttynen  hyttysen  perästä  ja  viedään  kotiin  niille,  jotka 
uikuttavat  hänen  kädessään.  Ja  kun  ruoka  tulee,  uikutetaan  siellä  kaikista  kii- 
vaimmin.   Tämä  uikuttaminen  häiritsee  hurskasta  miestä  hänen  rukoillessaan. 

Ja  hiljaa,  hiljaa  laskeutuu  hänen  käsivartensa  niveljäntereillään,  jotka 
melkein  ovat  kadottaneet  liikkumisvoimansa,  ja  hänen  pienet  tulisilmänsä 
tuijottavat  alas  pesään. 

Ei  hän  ollut  koskaan  nähnyt  mitään  niin  auttamattoman  rumaa  ja 
kurjaa:  pieniä,  paljaita  muutamain  harvojen  untuvien  peittämiä  ruumiita,  ei 
silmiä,  ei  lentokykyä,  oikeastaan  vaan  kuusi  suurta  avonaista  suuta. 

Hänestä  tuntui  niin  kummalliselta,  mutta  hän  piti  niistä  juuri  sellai- 
sina kuin  ne  olivat.  Heidän  isäänsä  ja  äitiänsä  ei  hän  ollut  koskaan  säästä- 
nyt ajatellessaan  maailman  loppua,  mutta  kun  hän  tästälähin  rukoili  Jumalalta 
maailman  pelastusta  hävittämisen  kautta,  teki  hän  äänettömän  poikkeuksen 
näiden  kuuden  turvattoman  suhteen. 

Kun  talonpoikaisvaimot  nyt  toivat  hänelle  ruokaa,  ei  hän  kiittänyt- 
kään heitä  toivottamalla  heille  turmiota.  Koska  hänen  oli  välttämätöntä 
elää  noiden  pienoisten  tähden,  oli  hän  iloinen,  etteivät  he  antaneet  hänen 
nääntyä  nälkään. 

Pian  näkyi  kuusi  pyöreätä  päätä  päiväkaudet  pesän  reunalla.  Van- 
han Haton  käsi  laskeutui  yhä  useammin  alas  silmien  luo.  Hän  näki  höyhe- 
nien kasvavan  esiin  punaisesta  nahkasta,  hän  näki  silmien  aukenevan,  ruumiin 
pyöristyvän.  Sen  ihanuuden  onnellisina  perillisinä,  jonka  luonto  on  ilmassa 
liikkuville  eläimille  lahjoittanut,  kehittyivät  he  nopeasti  kauneudessaan. 

Ja  tällä  ajalla  kohosivat  suurta  hävitystä  anovat  rukoukset  yhä  epäile- 
vämmin vanhan  Haton  huulilta.  Hän  arveli  saaneensa  Jumalan  lupauksen, 
että  turmio  silloin  tulisi,  kun  linnunpoikaset  olisivat  lentoon  valmiit.  Nyt 
hän  koetti  hakea  jotain  veruketta  taivaallisen  Isän  edessä.  Sillä  noita  kuutta 
pientä,  joita  hän  oli  turvannut  ja  hellinyt,  ei  hän  voinut  panna  alttiiksi. 

Toista  oli  ennen,  kun  ei  hänellä  ollut  mitään,  joka  oli  hänen  omansa. 
Rakkaus  vähäisiin  ja  turvattomiin,  jota  jokainen  pieni  lapsi  saa  opettaa 
suurille,  vaarallisille  ihmisille,  valtasi  hänet  ja  teki  hänet  empiväksi. 

Joskus  hänen  teki  mieli  heittää  koko  pesä  jokeen,  sillä  hän  arveli, 
että  niiden  on  parhain  olla,  jotka  saavat  kuolla  ilman  surua  ja  syntiä.  Eikö 
hän  pelastaisi  noita  pieniä  petoeläinten  ja  pakkasen  käsistä,  nälästä,  ja 
monenlaisista  elämän  koettelemuksista?  Mutta  kun  hän  ajatteli  näin,  tuli 
haukka  suhisten  ilman  läpi  pesää  kohden,  saadakseen  poikasia  kynsiinsä. 
Silloin  tarttui  Hatto  vasemmalla  kädellään  julmuriin,  pyöräytti  sitä  päänsä 
ympäri  ja  heitti  sen  sitte  vihan  vimmalla  kauas  jokeen. 

Tuli  päivä,  jolloin  pienoset  olivat  lentokykyisiä.  Yksi  västäräkki  puu- 
hasi pesässä  koettaen  saada  poikaset  työnnetyksi  pesän  reunalle,  ja  toinen 
lenteli  ympäri,  näyttäen  niille  miten  helppoa  lentäminen  olisi,  jos  ho  vaan 
uskaltaisivat  koettaa.  Ja  kun  poikaset  vaan  yhäkin  pelkäsivät,  läksivät  mo- 
lemmat aikaiset  lentoon,  näyttäen  nuorille  parhainta  lentotaitoansa.  Sii- 
piään räpyttäen  kiertelivät  ja  kaartelivat  he  ympäri,  tahi  kohosivat  suoraan 
korkeuteen  niinkuin  leivoset,  tahi  pysyttelivät  hiljaa  ilmassa  nopeasti  väräjä- 
vin siivin. 

Mutta  kun  poikaset  sittekin  ovat  itsepäisiä,  ei  Hatto  erakko  voi  olla 
sekaantumatta  asiaan.  Hän  töyttää  niitä  varovaisesti  sormellaan,  ja  silloin 
on  kaikki  tehty.  Lentoon  he  lähtevät,  lekuttaen  ja  epävarmasti,  huitoen 
ilmaa  niinkuin  yölepakot,  vajoavat  maahan,  mutta  kohoavat  jälleen,  käsittä- 
vät lentotaidon  salaisuuden  ja  käyttävät  oppiansa  voidakseen  päästä  niin 
pian  kuin  mahdollista  pesään  takaisin.  Vanhemmat  tulevat,  uljaina  ja  rie- 
mullisina, jälleen  heidän  luoksensa,  ja  vanha  Hatto  hymyilee. 

Hän  se  kuitenkin  kaikissa  tapauksissa  asian  ratkaisi. 

Nyt  hän  mietiskeli  vakavasti  eikö  taivaallinen  Isä  voisi  keksiä  jotain 
neuvoa. 

Kukapa  tietääkään  jos  taivaallinen  Isä  pitää  tätä  maanpalloa  oikeassa 
kädessään  aivan  kuin  suurta  linnunpesää,  ja  ehkä  hän  on  ruvennut  rakasta- 
maan kaikkia  niitä,  jotka  siellä  rakentavat  ja  asuvat,  kaikkia  maan  turvatto- 
mia lapsia.  Kenties  hän  sääli  niitä,  jotka  hän  oli  luvannut  hävittää,  samoin 
kuin  nummenerakko  sääli  linnunpoikasia. 

Tosin  erakon  lintuset  olivat  parempia  kuin  meidän  Herramme  ihmiset, 
mutta   hän  voi   kuitenkin  käsittää,  että  taivaallinen  Isä  voi  niistäkin  pitää. 

Seuraavana  päivänä  linnunpesä  oli  tyhjä,  ja  yksinäisyyden  katkeruus 
valtasi  erakon  sydämmen.  Hitaasti  vaipui  hänen  käsivartensa  kupeeseen,  ja 
hänestä  tuntui,  kuin  koko  luonto  olisi  hengittämättä  kuuUostanut  tuomio- 
pasuunan jylinää.    Mutta  samassa  saapuivat  jälleen  kaikki  västäräkit  ja  las- 

keusivat  hänen  hartioilleen  ja  päänsä  päälle,  sillä  eivät  ne  yhtään  peljän- 
neet häntä.  Silloin  välkähti  valon  säde  vanhan  Haton  sekavien  aivojen 
läpi.  Olihan  hän  laskenut  alas  käsivartensa,  laskenut  sen  alas  joka  päivä 
katsellakseen  lintuja. 

Ja  seisoen  siinä,  nuo  kuusi  lentelevää  leikitsevää  pikkaraista  ympä- 
rillään, nyökäytti  hän  tyytyväisenä  päätänsä  jollekin,  jota  hän  ei  nähnyt. 
»Pääset»,  sanoi  hän,  »sinä  pääset.  Minä  en  ole  pitänyt  sanaani,  etkä  siis 
sinäkään  tarvitse  sanaasi  pitää!» 

Ja  hänestä  näytti  kuin  kalliot  olisivat  herenneet  vapisennasta,  ja  joki 
olisi  laskeutunut  rauhalliselle  levolle  uomassaan. 

Valvojan  toimitukselle. 

Valvojan  viime  marraskuun  numerossa  on  professori  E.  N.  Setälä  yli 
12  sivua  pitkässä  kirjoituksessa  »Kielentutkimus  ja  esihistoria»  arvostellut 
minun  kirjoittamassani  Suomen  kansan  esihistoriassa  lausuttuja  mielipiteitä 
Suomenmaan  asutusseikoista  ja  kansamme  muinaisista  vaiheista.  Koska  hä- 
nen läpi  läpeensä  moittiva  arvostelunsa  suurimmaksi  osaksi  ja  etupäässä 
kohdistuu  siihen  etten  olisi  ollut  esityksessäni  johdonmukainen  enkä  selvä, 
pyydän  itse  asian  vuoksi  arv.  toimitukselta  sijaa  lyhyelle  vastaukselle,  jossa 
koetan  selventää  ajatustani  niissä  kohdin,  missä  varsinaista  erimielisyyttä 
prof.  Setälän  ja  allekirjoittaneen  välillä  on  olemassa. 

Suomenmaan  vanhimmissa  asutusseikgissa  on  yleensä  niin  monenlaisia 
asianhaaroja  varteen  otettavana  ja  kansamme  esihistorian  kysymykset  ovat 
niin  monipuolisia,  että  minkään  kaavamaisen  hypoteesin  asettaminen  näyt- 
tää yksipuoliselta.  Mitä  ansioita  kielitieteellisellä  katsantotavalla  esihisto- 
riassamme onkin,  on  kuitenkin  sekin  yksipuolinen.  Kielitieteen  rinnalla  on 
muunkinlainen  tutkimus  selvittänyt  esihistoriaamme,  jota  nyt  enään  ei  voida 
kirjoittaa  yksin  kielitieteen  avulla. 

Esihistoriallinen  tutkimus  ammentaa  tietonsa  vastaiseksi  pääasiallisesti 
kahdelta  haaralta,  nim.  kansan  kielestä  ja  muinaisjäännöksistä;  kun  ei  tutki- 

miis  ole  voinut  saada  kokonaista,  s.  o.  seurata  kansamme  koko  elämänuraa 
polvi  polvelta,  on  sen  täytynyt  tyytyä  osaan,  nim.  kielen  ja  aineellisen 
viljelyksen  kehityksen  seuraamiseen.  On  epäilemättä  yksipuolista  prof.  Setä- 
län tapaan  pitää  kielen  historiaa  kansan  historiana,  kieltä  ainoana,  josta 
esihistoria  lopulta  voi  kiinni  pitää.  Kun  hän  sanoo:  »Täytyyhän  Suomen 
kansan  esihistorian  seurata  taaksepäin  sitä  kansaa,  joka  on  puhunut  sem- 
moista kieltä,  joka  nykyaikaan  jatkuu  suomen  kielenä  —  mitä  muuta  kan- 
saa tai  »rotua»  se  voisi  seurata»,  sulkee  hän  sillä  jo  ennakolta  pois  kaikki 
muut  mahdollisuudet.  Saman  lauseen  voi  kuitenkin  sanoa  kansan  muustakin 
kulttuurista  eikä  yksin  vain  kielestä.  Kieli  tosin  on  kansallisuuden  varsi- 
naisin tunnusmerkki,  mutta  ei  ole  ainoa.  Kuten  kielellä  on  ollut  puhu- 
jansa, joita  esihistorian  tulee  seurata,  on  aineellisellakin  viljelyksellä  ollut 
kannattajansa,  joita  esihistoria  seuraa. 

On  kuitenkin  esihistoriallisia  aloja,  joihin  prof.  Setälän  katsantotavalle 
on  annettava  yksinomainen  hallinto-oikeus.  Suoma lais-ugrilainen  kieliyhteys, 
suomalais-ugrilainen  alkukansa,  joka  on  asunut  indo-iraanilaisten  yhteydessä 
jossakin  Kaakkois- Venäjällä,  Itämeren  ja  Volgan  suomalaisten  kansain  yh- 
teisaika  ja  yhteinen  koti  Sisä- Venäjällä,  vieläpä  Itämeren  suomalaisten  saa- 
puminen Suomen  ja  Suomenlahden  lähelle  —  kaikki  ne  ovat  asioita,  joita 
ainoastaan  kielitiede  on  kyennyt  selvittämään.  Me  ei-kielimiehet  saamme 
vaan  odottaa  lisiä  tietoja  kielimiehiltä.  Ehkäpä  uskallamme  vielä  lausua 
jonkun  vähäarvoisen  muistutuksen,  tokko  esim.  yhteisten  kasvinimien  nojalle 
voi  ehdottoman  luotettavia  muinais-maantieteellisiä  päätelmiä  rakentaa,  kun 
on  puhe  äärettömän  etäisistä  ajoista,  jolloin  kasvisto-olot  Itä-Euroopassa 
ovat  saattaneet  olla  melkoisestikin  erilaisia  kuin  nykypäivinä. 

Myönnän  erehtyneeni  kun  esihistoriassani  olen  esittänyt  ikäänkuin  kaikki 
ylläkerrotut  esihistorialliset  vaiheet  olisivat  tapahtuneet  suomalaisten  kansain 
vanhoDla  mailla  Uraalin  ja  Itämeren  välillä.  Mutta  huomattakoon  että 
tässä  on  puhe  vuosituhansista,  mahdollisesti  kymmenistä,  kukatiesi  vieläkin 
useammista  vuosituhansista.  Suomen  kansan  ensimäiset  esihistorialliset  vai- 
heet, jotka  kuvastavat  kielessä,  ovat  saattaneet  päättyä  jo  silloin  kuin  ei 
Suomenmaa  vielä  ollut  edes  ihmisten  asuttavakaan.  Eikä  sillä  ole  vielä 
kumottu  sitä  mahdollisuutta  että  suomalais- ugrilaisesta  yhteydestä  eronnut 
ja  siirtynyt  väestö,  Itämeren  suomalaisten  kansain  alkukansa  tai  jokin  sen 
sukuinen  väestö,  on  Koillis- Euroopassa  ollut  ensimäincn,  tai  toisin  sanoen: 
jos  suomalaisten  esi-isät  ovat  Suomenmaan  alkuasukkaita,  saattavat  he  siltä 
olla  muualta  tänne  tulleita. 

Tulemme  nyt  varsinaiseen  riitakysymykseemme,  Suomenmaan  muinai- 
siin asutusoloihin. 

Mitkä  syyt  ovat  minulle  antaneet  aihetta  pitää  Suomen  kansan  —  ja 
muitten  Itämeren  suomalaiskansain  —  esi-isiä  niin  perinvanhana  väestönä 
Suomenmaassa  ja  sen  läheisissä  Koillis-Euroopan  seuduissa? 

Muinaistieteen  kannalta  ei  voida  kansamme  vaiheita  seurata  kivikautta 
kauvemmaksi.  Kivikausi  on  yleinen  lähtökanta,  josta  kaikkien  kansain  aineelli- 
nen viljelys  vähitellen  on  kehittynyt  korkeammalle.  Todenmukaisesti  on 
siis  Suomenkin  kansa  kerran  elänyt  kivikaudessa. 

Nykyisessä  suomalaisessa  Koillis-Euroopassa  on  muinaistutkimus  ha- 
vainnut monia  jälkiä  muinaisesta  kivikauden  viljelyksestä.  Yleensä  ei  mui- 
naiskaluista  voi  päättää  niiden  käyttäjäin  kansallisuutta,  mutta  löytyy  kui- 
tenkin toisia  asianhaaroja,  jotka  yhdessä  kivikauden  omain  sisäpuolisten 
olojen  kanssa  oikeuttavat  etsimään  meidän  kansamme  alkukehitystä  maini- 
tusta kivikautisesta  viljelyspiiristä. 

Varsin  luultavana  näet  täytyy  pitää  että  kivikautta  Koillis-Euroopassa 
on  kestänyt  välittömästi  rautakauteen  saakka.  Mutta  metallit  tulivat  Itäme- 
ren suurten  lahtien  rantamailla  yleisemmin  tunnetuiksi  ja  käytetyiksi  vasta 
Kristuksen  syntymän  aikoina  ja  sen  jälkeen,  sisämaissa  luonnollisesti  myö- 
hemmin kuin  rannikolla.  Voinee  siten  sanoa  että  Koillis-Euroopan  väestö 
vielä  Kristuksen  syntymän  aikoina  on  elänyt  kivikaudessa.  Vaan  juuri  sa- 
moihin aikoihin  saamme  cnsimäiset  tiedot  samain  seutujen  asukkaitten  suku- 
perästä. Niitähän  varmaan  olivat  Tacituksen  Fennit,  joiden  kansallisuutta 
tosin  ei  tarkemmin  tunneta  vaan  joiden  suomalaisperäi syyttä  ei  sopine 
epäillä.  Heistä  mainittu  kirjailija  antaa  kivikauden  ajateltuihin  oloihin  hy- 
västi sopivan  kuvauksen.  »Suomenlahden  kaakkois-  ja  eteläpuolella»,  siis 
yleensä  samalla  päin  kuin  Fennit,  asuivat  myöskin  kielimiesten  ajattelemat 
yhteissuomalaiset,  kaikesta  päättäen  alkuperäisellä  kannalla  elävää,  kivikauti- 
siin oloihin  soveltuvaa  väestöä.  Lisäksi  vielä  tulevat  löytöjen  omat  viit- 
taukset. Vallitsevat  asemuodot  varsinkin  vieraista  vaikutuksista  vapaam- 
missa sisämaissa  osottavat  yhtäläisyyttä  Pohjois-Skandinaavian  lappalaisten 
kiviaseitten  kanssa.  Mutta  lappalaisten  vanha  kotomaa  on  pohjoisilla  seu- 
duilla (Pohjois-Skandinaavian  maissa  heitä  mainitsee  jo  Procopius)  ja 
kaikki  seikat  vastustavat  nimenomaisten  lappalaisten  asumista  niin  etelässä 
kuin  Suomenlahden  rannoilla.  Kun  ei  mahdollisuus  ole  lappalaisten  puo- 
lella, on  varsin  lähellä  otaksua  Itämeren  suomalaisten  esi-isiä  kiviaseitten 
omistajiksi. 

Joka  kokoo  yhteen  yllämainitut  viittaukset,  se  tuskin  pitää  kokonaan 
tuulesta  temmattuna  luuloa,  että  Itämeren  suomalaisten  alkukansaa  —  siis 
meidän  kansamme  esi-isiä  —  kivikauden  lopussa  on  asunut  Suomenlahden 
seuduilla.  Vaikka  ei  kivikauden  aikaisempia  oloja  tunneta  niin  suurella 
varmuudella  kuin  kivikauden  loppuaikain  oloja,  voinee  kuitenkin  pitää  mah- 
dollisena että  väestö  on  puheena  olevilla  seuduilla  halki  koko  kivikauden 
ollut  samaa,  koska  mitään  huomattavia  katkeemisia  tai  häviöitä  kivikauden 
yhdenmukaisessa  kulttuurissa  ei  tunneta. 

Mutta  palatkaamme  Suomenmaan  asukkaihin  kivikauden  lopulla  ja 
sitä    seuraavina  aikoina.     Miksi  ei  suomalaista  alkukansaa  olisi  voinut  asua 

Suomessa?  Kielimiehet  asettavat  yhteissuomalaisen  alkukansansa  elämään 
Suomenlahden  etelä-  ja  kaakkoispuolisille  alueille.  Kuten  lainasanat  osotta- 
vat  vallitsi  sen  kesken  »läheinen  maantieteellinen  yhteys»  ja  vilkas  »seu- 
rustelu*. Tuota  maantieteellistä  yhteyttä  ja  seurustelua  kielimiehet  kuiten- 
kin mielestäni  katsovat  liian  nykyaikaisilla  silmillä.  Maantieteellisen  yhteyden 
piiriä  ja  laatua  määrätessä  on  otettava  huomioon  mitä  tiedetään  senaikui- 
sista  reaalisista  asutusoloista.  On  myöskin  väärin  käyttää  uudenaikaisia 
kielilainain  esimerkkejä  muinaisten  kokonaan  toisenlaisten  olojen  kuvaami- 
seksi. Eiköhän  yhteissuomalaista  alkukansaa  ole  ajateltava  liikkuvaksi,  suu- 
rilla aloilla  kierteleväksi  metsästäjä-  tai  paimentolais-kansaksi,  jonka  kesken 
seurustelu  oli  koko  laillakin  pitkämatkaisempaa  ja  maantieteellinen  yhteys 
paljonkin  laaja-alaisempaa  kuin  kiintonaisen  asutuksen  aikoina?  Se  mitä 
kivikaudesta  tiedämme  osottaa  että  sen  aikaisen  väestön  tavat  ja  viljelys 
on  laajoDla  aloilla  ollut  samanlaista,  samat  esinemuodot  levinneet  arvaa- 
mattoman laajalle  j.  n.  e.  Luulisi  että  semmoisissa  oloissa  on  samaa 
kieltäkin  saatettu  puhua  laveammilla  maa-alueilla  kuin  joskus  myöhemmin, 
samalla  kertaa  vaikkapa  Suomenlahden  kaakkois-  ja  pohjoispuolella. 

Kielikosketukset  ja  metallien  tunnetuksi  tuleminen  kuvaavat  uuden 
kulttuurin  syntymistä  Suomenlahden  ympäristö  maissa.  Uusi  kulttuuri  ryh- 
mittää kansat  erilleen,  muuttaa  kansain  keskinäiset  yhteydet  ja  seurustelut, 
vakaannuttaa  asutuksen  kiintonaiseksi.  Maanviljelys  ja  koko  siihen  liittyvä 
kulttuuri  alkaa  uutisasutuksena  levitä  uusista  asutuskeskustoista.  Vaan  uusi 
kulttuuri  ei  aina  edellytä  uutta  kansaa  ja  olen  sitä  mieltä  ettei  Suomeen- 
kaan tarvitse  edellyttää  mitään  suurta  väestömuutosta. 

Varmaankin  on  germaanilainen  kielivaikutus  asetettava  yhteen  vanhem- 
man rautakauden  kulttuurin  kanssa.  Mutta  sen  ajan  ja  kulttuurin  muinais- 
löydöt, jotka  epäilemättä  parhaiten  osoittavat  germaanilais-suomalaisten  yh- 
teyksien paikat,  tavataan  pääasiallisesti  Itämeren  rannikolla,  Länsi-Suomessa 
ja  Riianlahden  seuduUla,  jota  vastoin  ne  melkeinpä  kokonansa  puuttuvat 
Suomenlahden  kaakkoispuolisista  sisämaista,  missä  tänne  siirtyneitten  suoma- 
laisten esi-isät  kielimiesten  arvion  mukaan  kaiketi  etupäässä  olisivat  asuneet. 
Tässä  mainittu  seikka  viittaa  siis  siihen  että  meidän  esi-isämroe  olisivat 
joutuneet  germaanilaisen  kielivaikutuksen  alaisiksi  lähinnä  Suomessa.  — 
Mitä  liettualaisiin  lainoihin  tulee,  kuuluvat  ne  toiseen,  varhaisempaan  aika- 
kauteen ja  ovat  siis  otetut  toisenlaisten  asutusedellytystcnkin  vallitessa.  Eikö 
esim.  voisi  liettualaisia  lainoja  ajatella  tapahtuneiksi  jo  sellaisena  aikana, 
jolloin  Suomen  kivikautinen  väestö  vielä  ei  ollut  tänne  ennättänyt? 

Mielestäni  puhuvat  suomalaisten  myöhäistä  siirtymistä  vastaan  vielä 
eräät  muinaistieteelliset  seikat.  Niinpä  löytyy  myöhemmän  eli  suomalaisen 
rautakauden  löydöissä  enemmän  vanhemman  rautakauden  vaikutusta  kuin 
luulisi,  mikä  seikka  viittaa  vanhaan  keskuuteen  germaanilaisen  ja  suoma- 
laisen kulttuurin  välillä.    Omituisesti  myöskin  ovat  suomalaisen  rautakauden 

merkit  Länsi-Suomessa  aikaisempia  kuin  idässä,  seikka,  joka  siis  osottaa 
suomalaisen  viljelysvirran  kulkeneen  päinvastaiseen  suuntaan  kuin  arvellun 
siirtotien. 

Olen  esihistoriassani  kentiesi  tarpeettoman  jyrkästi  erottanut  kansan 
ja  kielen,  kun  olen  esittänyt  asian  siten  ikäänkuin  kieli,  kuten  moni  muu 
kulttuuri-ilmiö,  olisi  Suomeen  siirtynyt  ilman  väestömuutosta,  siis^  jonkin- 
laisena lainana.  Olen  yllä  koettanut  huomauttaa  että  on  mahdollista  aja- 
tella yhteissuomalaisten  alojen  ulottuneen  Suomeenkin  saakka,  jos  välttä- 
mättömästi  täytyy  olettaa  kielitieteellistä  sukutaulua  kansamme  ainoaksi 
syntymätodistukseksi.  Jään  kuitenkin  vielä  vastaiseksikin  siihen  uskoon,  että 
myöskin  historian  ja  muinaistieteen  viittauksilla  tässä  kohdin  on  arvonsa, 
vaikkei  niitä  voisi  kielitieteen  todistuksien  rinnalle  asettaakkaan. 

Väinö  VVallin. 


Vastaus  hra  Väinö  VVallinille. 
IL 

Kirjoitukseni  «Kielentutkimus  ja  Suomen  kansan  esihistoria»  aiheutui 
lähinnä  siitä,  että  olin  kuullut  hra  VVallinin  «Esihistorian»  levinneen  sangen 
laajalle  ja  epäilemättä  myös  viime  kesän  lomakurssilaisten  keskuuteen, 
joille  minä  olin  antanut  hra  W:n  esityksestä  suuresti  eroavia  esihistoriallisia 
kuvauksia.  Näin  ollen  minä  olin  mielestäni  sekä  oikeutettu  että  velvoi- 
tettu jonkinlaiseen  itsepuolustukseen  entisten,  rakkaassa  muistossa  olevien 
kuulijaini  edessä;  kun  siis  tahdoin  puhua  samalla  itse  asiasta,  enkä  vain 
arvosteltavasta  kirjasta,  paisui  kirjoitukseni  laajanlaiseksi,  ja  hra  W.  kirjoi- 
tuksellaan pakottaa  minua  vielä  uudestaan  tässä  asiassa  esiintymään. 

Itse  kirjoituksessani  selitin,  miksi  siinä  rajoituin  niihin  hra  W:n  esi- 
historian osiin,  jotka  koskevat  kielentutkimusta,  mutta  koska  hra  VV.  asettaa 
tämän  seikan  väärään  valoon,  täytyy  minun  toistaa  syyni.  Syynä  oH  se, 
että  toht.  Schvindtin  kanssa  oli  tehty  semmoinen  sopimus,  että  hän  arvos- 
telisi kirjan  muinais-  ja  kansatieteellistä  puolta,  minä  kielentutkimusta  kos- 
kevaa, ja  tämä  työnjako  oli  meille  kummallekin  tervetullut,  koska  siten 
saatoimme  kumpikin  liikkua  omalla  alallamme.  Kun  hra  W.  nyt  väittää 
minun  käsittävän  kieltä  ainoaksi  esihistorian  lähteeksi,  on  tämä  kaiketi  seli- 
tettävä vain  uudeksi  epätarkkuuden  todisteeksi.  Minun  täytyy  pyytää  hra 
VVallinia  ja  lukijaa  lukemaan  uudestaan  kirjoitukseni  kaksi  ensimäistä  sivua, 
jossa  nimenomaan  puhun  esihistorian  moninaisista  lähteistä  ja  sanon  esihisto- 
rian selvittämiseksi  tarvittavan  muinaistieteen,  kansatieteen,  folklorentutki- 
muksen,  historiantutkimuksen  ja  kielitieteen  apua,  ja  tunnustan  kaikkien 
näiden  tieteiden  puolelta  tuodun  lisiä  Suomen  kansan  muinaisen  elämän 
tuntemiseksi.     En  ole  koskaan  väittänyt  esihistoriaamme  voitavan  kirjoittaa 

»yksin  kielitieteen  avulla»,  en  ole  milloinkaan  lausunut  semmoista  mielettö- 
myyttä, että  kielen  historia  olisi  kansan  historia.  Olen  sanonut  ainoastaan 
että  kieli  kuvastaa  kansan  kehitystä,  ja  tahdon  vielä  lisätä  että  sen  his- 
toria on  osa  kansan  historiaa.  Jos  tahtoisimme  kirjoittaa  esim.  kansan 
työaseiden  historiaa,  niin  ei  sekään  olisi  muuta  kuin  osa  kansan  historiaa, 
mutta  osa,  joka  sekin  kuvastaisi  kansan  yleistä  kehitystä.  Kieli  kuvastaa 
sitä  vielä  monipuolisemmin,  koska  kaikilla  sekä  henkisillä  että  aineellisilla 
käsitteillä  on  sana  seuralaisenaan.  Olen  vielä  lisäksi  sanonut  että  (ainakin 
tieteen  nykyisellä  kannalla)  kieli  sallii  meidän  luoda  silmäyksen  kauim- 
maksi historiantakaisiin  aikoihin,  ei  yksin  saavuttamansa  etevän  metoodin 
avulla,  vaan  myöskin  sen  vuoksi,  että  kielelliset  tosiasiat  niin  suurella  var- 
muudella viittaavat  määrättyyn  kansallisuuteen.  Minun  oli  tarpeellista  sanoa 
tämä  sen  vuoksi,  ett'ei  hra  W.  ollut  antanut  kielellisille  todistimille  sitä 
arvoa,  joka  niille  tulee.  Tässä  puolustuskirjoituksessaan  hra  VVallin  tunnustaa 
olevan  aloja,  joita  yksin  kielitiede  on  voinut  selvittää ;  enempää  en  minä- 
kään ole  väittänyt,  ja  tässä  kohdin  siis  olemme  päässeet  yksimielisyyteen. 
Kun  olen  sanonut  että  kieli  on  kansallisuuden  varsinainen  tunnus- 
merkki, ja  luullakseni  lopulta  ainoa  [se.  tunnusmerkki],  josta  voi  kiinni 
pitää,  lukee  hra  VV.  minun  sanoneen,  että  kieli  on  ainoa,  josta  »esihis- 
toria voi  kiinni  pitää».  Siinä  lausunnossani,  että  kieli  on  ainoa  kansalli- 
suuden tunnusmerkki,  josta  lopulta  voi  kiinni  pitää,  ja  että  Suomen  kansan  ^) 
esihistorian  tulee  seurata  sitä  kansaa,  joka  on  puhunut  semmoista  kieltä 
josta  nykyinen  suomen  kieli  polveutuu,  siinä  pysyn  edelleenkin.  Hra  W. 
sanoo  kyllä,  että  saman  lauseen  voi  sanoa  kansan  muustakin  kulttuurista 
eikä  vain  kielestä.  Minä  tahtoisin  tietää,  minkä  sanan  hän  panisi  mainit- 
tuun lauseeseni  »kieli»  sanan  sijaan.  Jos  esim.  rupeisimme  seuraamaan 
semmoista  kansaa,  joka  on  käyttänyt  rauta-aseita,  niin  me  joutuisimme 
kirjoittamaan  rauta-aseiden  ja  raudan  leviämisen  ja  tunnetuksi  tulemisen 
historiaa,  mutta  emme  suinkaan  minkään  kansan,  ja  samaa  voimme  sanoa 
monista  muista  aineellisen  kulttuurin  muodoista.  Kansa  saattaa  omis- 
taa itselleen  uuden  aineellisen  kulttuurin  muodon  ja  luopua  entisestä,  se 
saattaa  esim.  hyljätä  kiviaseet  ja  ruveta  käyttämään  rauta-aseita,  se  saattaa 
lainata  muilta  kansoilta  paljon,  mutta  ei  se  sillä  luovu  kansallisesta  indi- 
vidualiteetistaan ;  jos  se  sitä  vastoin,  vaikkapa  säilyttäen  entisen  kulttuu- 
rinsa ja  elintapansa,  omistaa  toisen  kansan  kielen,  on  se  kansallisuutena 
kuollut.  Kansallisuus  ja  kansan  ruumiillinen  konsistensi,  kansan  antropo- 
looginen  alkuperä  ovat  aivan  eri  asioita.  Jos  ajattelemme,  että  meidän 
pitäisi  kirjoittaa  venäläisten  esihistoriaa,  niin  me  tiedämme  kyllä,  että  ve- 
näläisiin   on    assimileerautunut   monta  muuta  kansallisuutta,  mutta  sittenkin 

^)    Aivan    toista   on,   jos    nimenomaan    kirjoitetaan    Suomen  maa]i  asukkaiden 
historiaa. 

meidän  o]isi  seuraaminen  sitä  kansaa,  joka  on  puhunut  sitä  kieltä,  josta 
nykyinen  venäjä  polveutuu,  sitä  kansaa,  joka  kielensä  kautta  on  painanut 
Venäjän  kansaan  henkisen  leimansa:  meidän  täytyisi  siirtyä  slaavilaisen, 
slaavilaisbaltilaisen  ja  vihdoin  indoeurooppalaisen  alkuyhteyden  aikoihin,  vaik- 
kapa olisikin  niin,  ettei  nykyisen  venäläisen  kansan  suonissa  juoksisi  monta 
prosenttia  indoeurooppalaisen  alkukansan  verta.  Tämä  lienee  kylliksi 
sanottu  kielen  ja  kansallisuuden  suhteesta,  josta  voisi  muuten  kirjoittaa 
lavean  kirjoituksen  erikseen. 

Hra  VV.  näyttää  todellakin  olevan  taipuvainen  pitämään  semmoista 
seikkaa,  kuin  kiviaseiden  käyttämistä  jonkinlaisena  kansallisuuden  tunnus- 
merkkinä, vaikka  hän  kyllä  myöntää,  että  »yleensä  ei  muinaiskaluista  voi 
päättää  niiden  käyttäjäin  kansallisuutta».  Hänen  ajatuksensa  mukaan  koillis- 
Euroopan  kivikausi  ja  sen  pääasiassa  yhtäläiset  muodot  viittaavat  yhden 
ainoan  kansan  olemassaoloon  näillä  mailla;  koska  ei  arkeolooginen  tutkimus 
ole  voinut  osottaa  mitään  erityisiä  katkeamisia  tässä  kivikaudessa,  niin  hra 
VV.  lisäksi  päättää  näiden  seutujen  asujanten  halki  koko  kivikauden  olleen 
samaa  kansaa,  ja  koska  vihdoin  Tacitus  puhuu  i» Penneistä»,  jotka  kai  ovat 
asetettavat  Suomen  lahden  eteläpuolisille  alueille,  siis  juuri  kielimiestenkin 
olettamaan  yhteissuomalaiseen  kotiin,  ja  joilla  hän  kai  tarkoittaa  suoma- 
laisten esi-isiä,  niin  olivat  siis  koillis-Euroopan  asujamet  ikivanhoista  ajoista 
kaiketi  olleet  suomalaisia.  Tämä  todistusten  jakso  on  kuitenkin  sangen 
heikko.  Arkeolooginen  tutkimus  ei  ole  vielä  sillä  kannalla,  että  se  voisi 
varmuudella  määrätä  kivikauden  ihmisten  kansallisuutta.  Muinaistiede  on  kui- 
tenkin —  se  ei  voi  olla  hra  VV:lle  tuntematonta  —  Suomessa  ja  sen  naapuri- 
seuduissa  erottanut  eri  kivikautisia  kulttuuriprovinseja.  Tämän  johdosta 
on  siis  muinaistieteen  kannalta  paljoa  suurempi  mahdollisuus  useampien 
kuin  vain  yhden  kansallisuuden  olemassaoloon  näillä  tienoilla.  Kulttuuri- 
kansain  historioitsijain  tiedot  näiden  alojen  asukkaista  ovat  hyvin  niukat. 
Ei  ole  aivan  mahdotonta,  että  Tacituksen  »Fenni»  nimitys  sisältäisi 
jonkinlaista  kaikua  suomalaisten  esi-isistä,  jotka  varmaankin  asuivat  Suomen- 
lahden eteläpuolella,  mutta  että  näissä  seuduissa  olisi  Kristuksen  syntymän 
aikana  ollut  yksinään  suomalaisia,  sitä  eivät  Tacituksen  tiedot  todista. 
Suomen  lahteen  asti  ulottuivat  mahdollisesti  myöskin  Tacituksen  Aestui,  liet- 
tualaislättiläinen  kansa,  joka  varmaankin  oli  suomalaisten  naapurina.  »Ce- 
tera  jam  fabulosa»  —  näillä  sanoilla  varovainen  ja  kriitillinen  Tacitus 
meidät  jättää  ehdittyämme  koillis-Euroopan  kynnykselle.  Suomen  tämän- 
aikuisten  asujanten  kansallisuudesta  emme  saa  mitään  tietoja. 

Me  tulemme  täten  itse  pääkysymykseen,  kysymykseen  Suomen  asut- 
tamisesta. Niinkuin  jo  itse  kirjoituksessani  olen  sanonut,  ei  hra  W:n  esi- 
historiassa ole  tässä  esihistoriamme  kardinaalikysymyksessä  yhtenäistä  kan- 
taa, vaan  siinä  tavataan  katkelmia  kahdesta  kannasta,  joita  ei  voi  mitenkään 
yhdistää.     Puolustuskirjoituksessaan    näkyy  hra  VV.  pääasiassa,  vaikka  tosin 

vähän  vastahakoisesti,  hyljäoneen  toisen  näistä  kannoista,  ainoastaan  joku  pieni 
jäännös  siitä  tavataan.    Minä  puhun  kumnnastakin  näistä  kannoista  erikseen. 

Kanta  N:o  /.  Koottuna  hra  W:n  hajanaisista  lauseista  olisi  tämä 
kanta  seuraava:  Suomalaiset  ovat  Suomen  eusimäiset  asukkaat;  he  eivät 
ole  edes  siirtyneet  tänne  (puhe  heidän  «siirtymisestään»  on  vain  todista- 
maton «uskonkappale»),  vaan  ovat  Suomen  kansan  kaikki  elinvaiheet  täällä 
eletyt.  Tämä  «Suomen  kansa»  oli  kuitenkin  sitä  laatua,  ett^ei  se  vielä 
puhunut  suomalaista  kieltä,  sillä  «kansamme  kieli»  kehittyi  Suomenlahden 
eteläpuolella  ja  saapui  tänne  jonkinlaisena  lainana  ilman  väestömuutosta. 
Rautakauden  kulttuurin  taas  tämä  kansa  lainasi  germaaneilta.  «Kielitieteel- 
listä sukutaulua»  ei  tarvitse  olettaa  kansamme  «ainoaksi  syntymätodistuk- 
seksi». Tämän  kannan  on,  niinkuin  sanottu,  hra  VV.  uudessa  kirjoitukses- 
saan pääasiallisesti  hyljännyt,  mutta  sen  puolustukseksi  kai  on  katsottava 
se  hra  W:n  lausuma,  että  «suomalaisen  rautakauden  merkit  Länsi-Suomessa 
ovat  aikaisempia  kuin  idässä,  seikka,  joka  siis  osottaa  suomalaisen  viljelys- 
virran  kulkeneen  päinvastaiseen  suuntaan  kuin  arvellun  siirtotien». 

Mitä  ensinnäkin  tulee  viimeksi  mainittuun  seikkaan,  niin  mitä  se 
todistaa?  Jos  todella  löydöt  osottaisivatkin  länsi-Suomesta  aikaisempia 
suomalaisen  rautakauden  merkkejä  kuin  idästä,  niin  voimmeko  olla  varmat  siitä, 
että  maa  jo  on  antanut  kätköistään  kaikki  todistuskappaleet,  jotka  voivat 
käsitykseemme  vaikuttaa?  Eikö  tämä  saata  riippua  vain  siitä,  ett^emme 
vielä  tarpeeksi  tunne  eri  arkeoloogisia  alueita?  Mutta  jos  voitaisiinkin  var- 
muudella todistaa,  että  suomalaisuuden  vanhimmat  merkit  ovat  tavattavina 
lännessä  päin,  niin  se  ei  osottaisi  muuta  kuin  että  meidän  olisi  etsittävä 
toista  siirtotietä,  kuin  mitä  useimmiten  on  ajateltu.  On  hyvin  luultavaa, 
että  suomalaisten  siirtyminen  Suomeen  osittain  on  tapahtunut  Virosta  meren 
poikitse;  tätä  ajatusta,  jota  joskus  ennenkin  on  lausuttu  ^),  puolustavat  myös- 
kin ne  yhtäläiset  piirteet,  joita  tavataan  virossa  ja  lounais-Suomen  murteessa. 
Nämät  piirteet  eivät  tosin  ole  semmoisia,  että  niitä  suorastaan  voitaisiin 
katsoa  yhteisen  historiallisen  kehityksen  tuotteiksi,  mutta  ne  ovat  kuitenkin 
siksi  yhtäläisiä,  että  niillä  varmaankin  on  yhdenlaisia  edellytyksiä,  edellyt- 
tävät semmoista  kielikantaa,  jossa  on  ollut  niin  sanoakseni  dispositsioonia 
tämänlaisiin  äänteenmuutoksiin.  Tähän  sopii  myöskin  se  seikka,  että 
myöhemmän  rautakauden  löytöjä  ei  ole  yleensä  tavattu  Suomenlahden 
rannikon  keskiosalla  Suomessa. 

Ja  jos  nuo  Suomen  muinaiset  asukkaat  eivät  puhuneet  suomalaista 
kieltä  ja  jos  he  vielä  lisäksi  lainasivat  edistyneemmän  kulttuurinsa  germaa- 
neilta, niin  mitä  heillä  siis  oli  suomalaista,  mikä  oikeuttaa  puhumaan  hei- 
dän «suomalaisperäisyydestään«?  Jos  he  myöhemmin  lainasivat  suomalai- 
sen   kielen,  niin  se  ei  ole  voinut  tapahtua  muuten  kuin  että  Suomeen  saa- 


*)  Ks.  Aspelin,  Suonien  asukkaat  s.  56. 

pui  suomalaista  kieltä  puhuvaa  väestöä,  jolta  kieli  lainattiin.  Siis  tältäkin 
kannalta  tultaisiin  siihen,  että  Suomen  vanhin  väestö  ei  ollut  suomalainen 
(suomalaista  kieltä  puhuva),  vaan  että  suomea  puhuva  väestö  vasta  myö- 
hemmin tänne  saapui. 

Kanta  n:o  2  esiintyy  »Esihistoriassa»  hyvin  häilyvänä  ja  hämäränä 
sekä  edellisen  kannan  katkelmiin  sekaantuneena.  Sen  mukaan  on  Suomen 
suvun  vanha  perintömaa  »Uraalin  ja  Itämeren  välillä»,  siis  äärettömän  laa- 
jalla alueella.  Suomen  kansa  on  vähitellen  etääntynyt  sukulaistensa  keskuu- 
desta, ja  sen  on  siis  lopulta  kuitenkin  täytynyt  siirtyä  tänne,  vaikka  var- 
maankin hyvin  aikaisin,  kivikauden  kannalla  ollessaan  ja  ennenkuin  täällä 
vielä  oli  muita  inhimillisiä  olennoita.  Tämä  kanta  esiintyy  nyt  hra  W:n 
puolustuksessa  paljon  selvenneenä  ja  muuttuneena.  Hra  W.  hyväksyy 
nyt  tekemäni  viittauksen  suomalais-ugrilaisen  alkukansan  asumisesta  kaak- 
kois-Venäjällä,  hän  hyväksyy  Itämeren  ja  Volgan  suomalaisten  yhteyden 
sisä- Venäjällä,  suomalaisten  siirtymisen  Suomen  ja  Suomenlahden  lähelle 
ja  vihdoin  vielä  suomalaisten  siirtymisen  Suomeenkin  —  siis  asiat,  joista 
useimpia  »Esihistorian»  mukaan  kielimiehet  ainoastaan  ovat  »tahtoneet 
tehdä  uskottaviksi».  Suomalaiset  eivät,  hra  W:n  nykyisen  kannan  mu- 
kaan, liettualais-lättiläisten  kosketusten  aikana  vielä  olleet  Suomeen  ennät- 
täneet, mutta  kosketukset  germaanien  kanssa  tapahtuivat  Suomessa,  jonne 
yhteissuomalainen  alue  ulottui.  (»Esihistoriassa»  s.  48  puhuttiin  vielä  ger- 
maanilaisista kosketuksista  »Suomenlahden  kaakkois-  ja  eteläpuolisilla  maa- 
aloilla»;  siinä  muuten  s.  78  puhutaan  »ikivanhoista  yhteyksistä  Suomenmaan 
ja  Skandinaavian,  lähinnä  Ruotsin,  kesken»,  mutta  ei  ymmärtääkseni  tun- 
nusteta vanhaa  germaanilaista  väestöä  Suomessa).  Että  hra  W:n  kanta  täm- 
möisenä ja  näin  selvennettynä  on  jotakin  aivan  toista,  kuin  mikä  »Esihisto- 
riassa» esiintyy,  on  kieltämätöntä,  eikä  hra  VV.  nähtävästi  sitä  itsekkään 
kiellä.  Lukuunottamatta  sitä,  että  hra  W.  puhuu  kymmeniä  tuhansia  vuo- 
sia (!)  kestäneistä  aikakausista,  jota  vastoin  kielentutkijat  eivät  luule  suomalais- 
ten lopullista  maatieteellistä  eroa  mordvalaisista  saatettavan  asettaa  kol- 
meakaan  tuhatta  vuotta  taaksepäin,  on  nykyjään  pääasiallinen  erimielisyys 
vaan  siinä,  että  hra  W.  asettaa  germaanilais-suomalaiset  kosketukset  Suo- 
meen ja  luulee  suomalaisten  siirtymisen  Suomeen  aikaisemmaksi  kuin  kie- 
lentutkijat sen  olettavat. 

On  kuitenkin  useita  seikkoja,  jotka  eivät  mitenkään  sovellu  tähän  hra 
W:n  nykyiseen  oletuksen.  Ensinnäkin  tavataan  vanhemmissa  germaanilai- 
sissa lainoissa  muutamia  piirteitä,  jotka  nimenomaan  osottavat  osan  niistä 
tulleen  gootin  kielestä.  Ja  että  gootteja  milloinkaan  olisi  asunut  Suo- 
messa, ei  voine  kukaan  väittää.  Sitä  vastoin  on  meillä  historiallisia  todis- 
teita goottien  olosta  Itämeren  maissa  (siellä  heitä  näainitsee  Ptolemaios  2  :sen 
vuosisadan  loppupuoliskolla).  Myöskin  arkeoloogit  ovat  kaikista  Itä- 
meren   maakunnista,    vieläpä  liettualaiselta  ja  puolalaiselta  alueelta  osotta- 

neet  muinaisjäänDöksiä,  joista  osa  varmaan  viittaa  vanhan  germaanilaisen 
(epäilemättä  osittain  goottilaisen)  väestön  olemassaoloon,  osa  ainakin  ger- 
maanilaisen kulttuurin  vaikutukseen  näillä  tienoin.  Toiseksi  on  johonkin  mää- 
rin varmoja  kieli-kronoloogisia  seikkoja  —  niiden  tarkempi  esittäminen  ei  tässä 
voi  tulla  kysymykseen,  —  jotka  osottavat  että  liettualaisen  vaikutuksen 
loppupuoli  ja  germaanilaisen  vaikutuksen  alkupuoli  sattuvat  samaan  aikaan,  jo- 
ten siis  suomalaisten  on  täytynyt  yhtäaikaa  olla  kummankin  kansan  naapu- 
reina. Vielä  lisäksi  tavataan  Germaanilaisia  lainoja,  nähtävästi  samanaikuisia 
ja  samasta  kielimuodosta  johtuneita,  myös  liettualais-lättiläisissä  kielissä  (osit- 
tain on  samojakin  sanoja  lainattu,  esim.  liett.  katilas,  kunigas,  runa,  stuba, 
suom.  kattila,  kuningas,  runo,  tupa,  ks.  Thomsen,  Ber.  s.  36),  joka 
sekin  osottaa  germaaneja  (varmaankin  gootteja)  asuneen  liettualaislättiläisten 
naapureina  samaan  aikaan  kuin  suomalaisten.  Vihdoin  tavataan  myös  Suo- 
menlahden eteläpuolisissa  kielissä,  liivissä,  virossa  ja  vatjassa,  samanlaisen 
vanhemman  germaanilaisen  vaikutuksen  muistoja  kuin  suomen,  karjalan  ja 
vepsän  kielessä,  ja  nämät  muistot  esiintyvät  eri  kielissä  niin  tasaisesti, 
että  niiden  on  täytynyt  tapahtua  yhteissuomalaisena  tai  ainakin  suomalais- 
ten kansojen  läheisen  yhteyden  aikana.  Jos  kosketukset  germaanien  kanssa 
tapahtuivat  Suomessa,  täytyisi  meidän  olettaa  suomalaisten  kansojen  kokoon- 
tuneen Suomessa  ja  sieltä  uudestaan  osittain  peräytyneen  Itämeren  maa- 
kuntiin. 

Hra  W.  väittää  viimeistä  todistetta  vastaan,  että  suomalaiset  puheen- 
alaisina aikoina  olivat  laajoilla  aloilla  liikkuvaa  paimentolais-  ja  metsästäjä- 
kansaa,  jonka  liikkuma-alue  ulottui  Suomenlahden  eteläpuolelta  Suomeen 
asti,  ja  että  silloin  »seurustelu  oli  koko  laillakin  pitkämatkaisempaa  ja  maan- 
tieteellinen yhteys  paljonkin  laaja-alaisempaa  kuin  kiintonaisen  asutuksen 
aikoina.»  Kielimiehet  sitä  vastoin  katsovat  hänen  väitteensä  mukaan  asioita 
»liian  nykyaikaisilla  silmillä»,  ja  erittäinkin  olen  minä  tehnyt  väärin  käyt- 
täessäni »uudenaikaisia  kielilainain  esimerkkejä  muinaisten  kokonaan  toisen- 
laisten olojen  kuvaamiseksi». 

Hra  W.  kenties  ei  tiedä,  että  se  suuri  metoodillinen  edistys  kielitie- 
teessä, joka  viimeisinä  vuosikymmeninä  on  tapahtunut,  on  seurauksena  juuri 
siitä,  että  on  opittu  katsomaan  kielen  kehitystä  »nykyaikaisilla  silmillä», 
s.  o.  opittu  ymmärtämään,  että  kielen  elämässä  muinaisinakin  aikoina  val- 
litsivat samanlaiset  faktorit  kuin  nykyjään.  Pääerotus,  joka  on  nykyaikuis- 
ten ja  entisten  olojen  välillä,  on  se,  että  nykyjään,  jolloin  kirjoitettu  ja 
painettu  sana  on  kieliyhteytten  kannattajana  ja  samalla  myöskin  uusien 
kieliainesten  levittäjänä,  jolloin  höyry  ja  sähkö  edistävät  seurustelua  ihmis- 
ten välillä,  kieliyhteyden  säilyminen  on  mahdollinen  paljoa  laajemmilla 
aloilla,  uusien  sanojen  leviäminen  voi  tapahtua  paljoa  nopeammin  kuin  en- 
nen. Entisinä  aikoina  sitä  vastoin,  jos  seurustelu  tuli  » pitkämatkaisem- 
maksi»,    ci    ollut    enää  mitään  yhdyssidettä,  vaan  erotus  sanavarastossa  ja 

kielimuodossa  edistyi  yhä  enenevässä  määrässä  ja  syntyi  piankin  uusi  murre, 
jopa  uusi  kieli.  Jotta  taas  kosketukset  kahden  kokonaan  eri  kieltä  puhu- 
van kansan  välillä  olisivat  mahdolliset,  täytyy  olla  olemassa  ihmisiä,  jotka 
osaavat  kumpaakin  kieltä  (huomattakoon  esim.  niitä  uusia  lainoja  ruotsista, 
jotka  ovat  tulleet  suomeen  kaksikielisen  herrassäädyn  ja  kahta  kieltä  osaa- 
van palvelusväen  välityksellä).  Joku  yksityinen  —  silloin  tavallisesti  vää- 
rin ymmärretty  ja  väännetty  —  laina  voi  tulla  kieleen  ilman  kahta  kieltä 
osaavia  välittäjiä,  mutta  ne  sanat,  jotka  ovat  suomeen  tulleet  muinais-liet- 
tualaisesta  ja  -germaanilaisesta  kielimuodosta,  kuvastavat  niin  tarkoin  sekä 
merkityksensä  että  muotonsa  puolesta  originaalejansa,  että  ne  ehdottomasti 
osottavat  olleen  ihmisiä,  jotka  osasivat  sekä  suomalaista  että  liettualaista 
tai  germaanilaista  kieltä.  ^)  Vaikk^eivät  nämät  välittäjät  olisi  olleetkaan 
kovin  monilukuiset,  on  semmoisten  olojen  syntymisen  välttämättömänä 
ehtona  läheinen  naapuruus,  jonka  on  täytynyt  kestää  sangen  pitkiä  aikoja. 
Nämätkin  seikat  osottavat,  että  se  kuvaus,  jonka  hra  W.  antaa 
«reaalisista  asutusoloista«  puheenalaisia  aikoina  —  ei  voi  olla  reaalinen. 
Suomalaiset  eivät  varmaan  silloin  enää  harhailleet  edestakaisin  laajoilla  aloilla 
paimentelemassa  ja  metsästelemässä,  vaan  on  oUut  paljoa  enemmän  kiin- 
tonaisuutta  asutusoloissa  kuin  mitä  hra  W.  olettaa.  Jo  ennen  suomalaisten 
eroa  mordvalaisista  oU  luultavasti  jonkinlainen  maanviljelys  (etupäässä  kas- 
kenviljelys) alulla  —  siihen  viittaa  näille  kielille  yhteinen  vehnän  nimitys 
—  ja  varmaankin  suomalaiset  jo  silloin,  kielellisistä  seikoista  päättäen,  piti- 
vät lehmikarjaa  ja  osasivat  «pyöhtää»  (=  jollakin  tavoin  kirnuta)  voita 
maidosta.  Liettualaiset  lainasanat  viittaavat  ilmeisesti  pääasiassa  kiintonai- 
siin  asumaoloihin,  ja  vielä  enemmän  sitä  tekevät  germaanilaiset  lainat,  joita 
myöskin,  niinkuin  sanottu,  tavataan  kaikissa  yhteissuomesta  polveutuvissa 
kielissä.  Koska  suomalaiset  eivät  asuneet  aromailla  vaan  metsäisillä  seu- 
duilla ja  koska  heidän  karjansa  ei  ollut  poroja^),  vaan  lehmiä  ja  myös 
pientä  karjaa,  jotka  näin  pohjoisilla  aloilla  vaativat  talvisuojaa,  niin  en 
ymmärrä,  että  niin  suuressa  määrin  vaelteleva  elämä,  kuin  mitä  hra  W. 
olettaa,  olisi  ajateltavissa.  Että  heillä  oli  erämaita  ja  kalavesiä,  usein  ehkä 
pitkilläkin  matkoilla,  jonne  tehtiin  metsästys-  ja  kalastusretkiä,  on  sitä  vas- 
toin kaikin  puolin  luultavaa,  mutta  epäilemättä  heillä  oli  kiinteitä  asuma- 
keskustoja.  Se  mikä  suomalaisten  keskinäisen  yhteyden  katkaisi,  ei  ollut 
kulttuuri  —  sillä  kulttuuri  pikemmin  yhdistää  kuin  erottaa  — ,  vaan  se, 
että  asuma-alojen  laajetessa,  joko  rauhallisen  edistymisen  johdosta  tai  vie- 
raan kansan  pakotuksesta,  maatieteellinen  yhteys  katkesi. 


*)  Verrattakoon  tähän  nykyaikaisia  oloja  itä-Venäjällä,  missä  useita  kansoja 
asuu  lähetysten.  Siellä  on  aivan  tavallista  kahden,  jopa  kolmen  tai  neljänkin  kielen 
osaaminen  (esim.  tsheremissin,  votjakin,  tatarin  ja  venäjän.) 

*)  Vrt.  Grewingk,  Ueber  die  fröhere  Exbtenz  des  Renthieres  in  den  Ost- 
seeprovinzen. 

Ainoa  syy,  jonka  hra  VV.  voipi  tuoda  käsityksensä  mahdollisuuden 
hyrräksi  on  se,  että  »myöhemmän  eli  suomalaisen  rautakauden  löydöissä 
löytyy  enemmän  vanhemman  rautakauden  vaikutusta  kuin  luulisi.»  Arkeo- 
loogincn  tutkimus  näyttää  todellakin  löytävän  yhä  useampia  siirtymä-  eli 
välimuotoja  molempien  aikakautten  välillä,  mutta  tämä  on  hyvin  luonnol- 
listakin. Jos  suomalaiset  jo  ennen  tuloansa  Suomeen  ovat  olleet  germaa- 
nien naapureina,  joilla  jossakin  määrin  oli  sama  kulttuurimuoto  kuin  Suo- 
men germaaneilla,  ovat  tietysti  suomalaiset  jo  Suomeen  tullessaan  muka- 
naan tuoneet  germaanilaisuuden  vaikuttamaa  kulttuuria.  Sitä  paitsi  emme 
saa  ajatella  Suomen  entisen  väestön  hävinneen  yht^äkkiä,  vaan  epäilemättä 
vain  vähitellen,  sitä  ennen  vaikutettuansa  uusiin  tulokkaihin  ja  ainakin  osit- 
tain heihin  sulaen.  Sen  mitä  hra  W.  tässä  suhteessa  on  sanonut,  osottaa 
enintään,  että  myöskin  hänen  esittämäänsä  käsitystä  voisi  ajatella  mah- 
dolliseksi, jos  meillä  ei  olisi  muuta  muinaisuuden  lähdettä  kuin  arkeo- 
logia. Mutta  kun  monelta  taholta  saadut  varmemmat  todisteet  niin  voi- 
makkaasti puhuvat  tätä  mahdollisuutta  vastaan,  on  arkeoloogisille  ilmiöille 
etsittävä  toisenlainen  selitys. 

Hra  W:n  puolustuskirjoitus  ei  mitenkään  voi  selittää  eikä  puolustaa 
sitä  ajatellun,  yhtenäisen  kannan  sekä  tarkkuuden  ja  täsmällisyyden  puutetta, 
joka  esiintyy  hänen  »Esihistoriassaan».  Se  osottaa  ainoastaan  että  hra  W:lle 
sen  jälkeen,  kuin  »Esihistoria»  on  kirjoitettu,  useat  seikat  ovat  selvinneet; 
jos  minun  kirjoituksellani  siinä  suhteessa  on  ollut  joku  ansio,  niin  se  ei  ole 
hukkaan  kirjoitettu. 

Hra  W.  tahtoo  puolustuskirjoituksessaan  antaa  lukijalle  sen  käsityk- 
sen, että  erimielisyys  hänen  ja  kielentutkijain  (voimme  lisätä:  kaikkien  esi- 
historiamme tutkijain)  välillä  tulee  siitä,  että  me  kaikki  olemme  yksipuoli- 
sia, katsomme  asioita  vain  yhdeltä  kulmalta,  jota  vastoin  hän  keskiseltä 
asemaltaan  pitää  kaikki  langat  kädessään.  Minullakin  puolestani  on  se 
vakaumus,  että  tämä  erimielisyys  tulee  siitä,  että  hra  W.  vielä  toistaiseksi 
ei  varsinaisena  tutkijana  edusta  yhtäkään  niistä  tieteistä,  jotka  muinaisuut- 
tamme valaisevat,  mutta  minä  katson  hänen  »Esihistoriansa»  todistavan 
sitä,  mitä  olen  tämän  Valvojan  vihon  ensimäisessä  kirjoituksessa  sanonut, 
että  uusien  hyväksyttävien  tulosten  saavuttaminen,  jota  hra  VV.  on  tavoit- 
tanut, ei  ole  mahdollinen  ilman  tunnollista  ja  vaivalloista  detaljitutkimusta, 
sekä  myöskin,  että  selvän  yleiskuvan  antaminen  hyvin  suuressa  määrin  on 
riippuvainen  detaljien  tuntemisesta.  Jos  hra  VV.  vastaisuudessa  ottaa  sel- 
vittääkseen jonkun  ahtaamman  esihistoriallisen  alan  ja  siihen  syven- 
tyy, niin  on  varmaan  tämmöinen  työ  kasvattava  hänessä  sitä  malttia  ja 
itsekritiikkiä,  sitä  uskollisuutta  vähässä,  joka  on  tieteellisen  työn  ehtona,  ja 
silloin  me  voimme  hänen  kyvyltään  ja  lahjoiltaan  toivoa  kypsiä  hedelmiä 
muinaisuutemme  viehättävältä,  mutta  vaikealta  työalalta. 

E.  N.  Setälft. 

Hra  H.  Oebhardln  mietteet  historian 
luvuista  yliopistossamme. 

Äskeisessä  kirjoituksessaan  »yliopistokysymyksiä»  herra  Gebhard  lau- 
suu historian  luvuista  ja  opetuksesta  yliopistossamme  ajatuksia,  jotka  mo- 
nessa kohden  tuntuvat  minusta  peräti  vääriltä.  Katson  sentähden  velvolli- 
suudekseni mainita  eriävän  kantani. 

Jo  vertaillessaan  opettajien  lukua  meillä  ja  ulkomailla  hra  G.  joutuu 
erehdyttävään  esitykseen.  Lieneekö  häneltä  jäänyt  huomaamatta,  että  esim. 
Pariisissa  on  Sorbonnen  ja  College  de  Francen  rinnalla  kaksi  laitosta,  ^cole 
des  hautes  dtudes  ja  £cole  des  chartes,  jotka  olisivat  olleet  laskuun  otet- 
tavat, niissä  kun  vastaiset  historiantutkijat  ja  arkistomiehet  saavat  varsinai- 
sen ammattisi vistyksensä?  Ja  Saksasta  puhuessaan  hän  ei  tule  ajatelleeksi, 
että  sen  monet  yliopistot  ovat  ikäänkuin  yhden  ainoan  kansallisen  korkea- 
koulun rinnakkaisosastoja,  joissa  ilman  minkäänlaisia  vaikeuksia  käy  siirty- 
minen toisesta  toiseen,  sen  mukaan  missä  kuulija  kulloinkin  löytää  halua- 
mansa luentojakson.  Tämä  siirtyminen  onkin  ihan  tavallista,  ja  saksalai- 
silla ylioppilailla  on  siten  verrattomasti  suurempi  opettajamäärä  lukujen 
johdossa  tarjolla  kuin  koskaan  meikäläisillä. 

Hra  Gebhard  arvelee  perin  takaperoiseksi,  että  historian  opettaja 
meillä  luennoissaan  esittää  Kreikan  ja  Rooman  historiaa;  pitäisi  jättää  sel- 
lainen aine  vanhojen  kielten  edustajille.  Jos  kirjoittaja  olisi  ulottanut  tie- 
dustelujaan  luentoluetteloja  edemmäksi,  olisi  hän  tullut  tuntemaan,  että 
ylimääräinen  professori  historiassa  ryhtyi  puheena  olevaan  luentojaksoon 
vasta  sitten  kuin  kreikan  ja  latinan  kielten  professorit  olivat  selittäneet, 
etteivät  he,  ainakaan  toistaiseksi,  joutaneet  muilta  esitettäviltään  tähän  ainee- 
seen käsiksi.  Hra  Gebhard  luulee  muitta  mutkitta  voivansa  päättää,  että 
nykyään  pidetyt  luonnot  vanhan  ajan  historiassa  ovat  hyödyttömiä;  tutki- 
jana saavutetun  kokemuksen  nojalla  on  minulla  se  vakaumus,  että  niiden 
toimeenpaneminen  on  ollut  todellinen  edistysaskel.  Se  aukko,  joka  aikai- 
semmin vallitsi  opetuksessa,  kun  ei  vanhan  ajan  historiaa  koskaan  esitetty, 
oli  välttämättömästi  poistettava.  Nykyinen  järjestelmä  ei  suinkaan  estä 
antiikin  varsinaisia  edustajia  ryhtymästä  tähän  tehtävään. 

Kirjoittaja  kaipaa  luentoja  uusimman  ajan  historiassa,  jotka  hän  näh- 
tävästi pitää  kaikkein  tärkeimpinä.  Niin  vähän,  kuin  hän  luulee,  niitä  toki 
tähänkään  asti  ei  ole  pidetty.  Esim.  luentojakso  Englannin  historiassa  on 
alkanut  tuon  maan  nykyisen  yhteiskuntalaitokten  kuvaamisella  ja  tapausten- 
kin kertominen  on  pääpiirteissään  jatkunut  »bis  auf  die  Gegenwart.»  Totta 
on  kuitenkin,  että  uusin  aika  ei  ole  usein  ollut  luentojen  aineena.  Syy  on, 
ainakin  minun  toimiini  nähden  se,  että  ~  aivan  toisin  kuin  hra  Gebhard 
—  katson  luennot  monessa  muussa  aikakaudessa  tärkeämmiksi  —  nimittäin 

arvostcltuioa  historiallisteD  eikä  varsinaisesti  valtiollisten  opintojen  kannalta. 
Vanhastaan  olen  kuitenkin  jo  omien  tutkimusteni  tähden  toivonut  kerran 
pääseväni  igikin  vuosisataa  esittämään,  ja  ehkä  se  toivo  läheisessä  tulevai- 
suudessa toteutuu. 

Pahoin  kuitenkin  pelkään,  että,  kun  hra  Gebhard  silloin  yliopisto- 
ohjelman  perustuksella  lausuu  arvostelunsa  tästä  uudesta  luentojaksosta,  hän 
on  päättävä  sen  jotenkin  joutavaksi.  Hän  suosii  näet  luentoja  erikoisaloilla, 
esim.  parlamentarismin.  Saksan  kauppapolitiikan,  kauppa-  ja  koloniaaliteo- 
riiojen  historiaa  j.  n.  e.,  moittien,  että  meillä  tavallisesti  esitetään  »koko 
historiaa,  etupäässä  poliittista».  Minä  puolestani  pidän  kyllä  tällaiset  spc- 
siaaliluennot  hyödyllisinä,  mutta  niiden  asettamista  nykyään  tavallisimpien 
luentojen  sijaan,  joissa  luennoitsija  koettaa  luoda  kokonaiskuvaa  valitun 
aikakauden  eri  pyrinnöistä,  sitä  luulisin  pahaksi  taantumiseksi.  Hra  Geb- 
hard viittaa  ulkomaan  esimerkkiin,  mutta  on  ymmärtääkseni  tässäkin  koh- 
den liian  vähän  perehtynyt  sikäläisiin  oloihin.  Spesiaalilucntoja  siellä  pide- 
tään, mutta  aikakausien  kokonaisesitykset  ovat  kaikissa  etevämmissä  yli- 
opistoissa, joita  tunnen,  pääasiana.  Ja  luonnollistahan  se  onkin,  kun  juuri 
kokonaisuuden  käsittäminen  on  historiatieteen  ja  siis  historiallisen  opetuk- 
senkin varsinaisena  silmämääränä. 

Hra  G.  tahtoisi  luentoja  erittäinkin  taloushistoriassa  ja  väittää,  ettei 
niitä  ole  meillä  pidetty  viimeisinä  viitenä  vuotena.  Tämä  tuntuu  hänestä 
sitä  kummallisemmalta,  kun  melkein  kaikki  historian  opettajat  yliopistos- 
samme aikaisemmin  ovat  itse  tutkineet  tätä  historian  haaraa.  Kummallista, 
ettei  edes  tämä  huomio  johtanut  hra  Gcbhardin  mieleen,  että  luentojakson 
sisällystä  arvostellessa  pitäisi  siitä  tuntea  muutakin  kuin  vaan  nimi.  Hän 
näkyy  todellakin  luulevan,  että  esim.  se,  joka  kuitenkin  jonkun  verran  on 
tutkinut  Englannin  taloudellista  kehitystä  ja  siten  oppinut  ymmärtämään, 
miten  valtavasti  tämä  kehitys  on  vaikuttanut  saarimaan  kaikkiin  oloihin, 
sitten  esittäessään  Englannin  historiaa  jättää  juuri  taloudellisen  puolen  syrjään! 
Taloushistoriaa  on  joka  vuosi  luennoissa  esitetty,  ei  erityisissä  luentojak- 
soissa, vaan  osana  historiallisen  elämän  kaikkia  tärkeimpiä  ilmiöitä  silmällä 
pitävässä  kuvauksessa.  Ja  tässä  kohden  sekin  mainittakoon,  että  melkoi- 
nen, ehkä  suurin  määrä  n.  s.  laudatur- kirjoituksia  yleisessä  ja  Suomen  his- 
toriassa on  suoritettu  taloushistorian  alalta.  Olen  tahtonut  mainita  nämä 
seikat,  syystä  että  asiantuntijalta  pikemmin  pelkään  sitä  moitetta,  että  ny- 
kyinen historianopetuksemme  liiaksi  on  taloushistorian  esittämistä  kuin  sitä 
että  tätä  tieteemme  haaraa  ei  ole  kyllin  huomioon  otettu. 

Spesiaaliaineitten  valitsemista  tukee  hra  Gebhard  vielä  silläkin,  että 
siten  opettaja  saattaa  tarjota  oppilailleen  semmoista,  jota  eivät  saa  kirjois- 
taan. Tämä  pitää  tietysti  paikkansa  ainoastaan  siinä  tapauksessa  että  opet- 
taja valitsee  sellaisia  spesiaaliaineita,  joiden  selvittämisessä  hän  itse  on 
tutkijana  työskennellyt.    Mutta  kuulijain  tutustuttaminen  luennonpitäjän  omiin, 

useimmiten  hyvinkin  ahtaalla  alalla  liikkuviin  tutkimuksiin,  sekö  se  sitten 
on  luentojen  varsinainen  tarkoitus?  Minulla  ainakin  on  toinen  käsitys. 
Yliopiston  opettaja  ei  kateederissa  istuessaan  ole  verrattava  tiedeakatemian 
jäseneen.  Hänen  ei  ole  ensi  sijassa  kysyminen,  mikä  on  uutta,  vaan  mikä 
on  kuulijain  tärkeä  tietää.  Luento  on  luullakseni  onnistunut,  jos  se,  tie- 
dettä mitenkään  rikastuttamattakaan,  totuttaa  kuulijat  kriitilliseen  lukuun  ja 
siten  tekee  heidän  kirjoista  saamansa  tiedot  todellisemmiksi. 

Lisätodistuksena  käsitykselleen,  että  historian  luvut  ovat  väärällä  to- 
lalla, hra  Gebhard  mainitsee,  että  tutkintojen  luku  tässä  aineessa  on  filo- 
sofian kandidaattitutkinnossa  ollut  »verrattain  pieni».  Yhtenä  syynä  on 
hänen  nähdäkseen  ollut  se,  että  vaatimukset  yleisessä  historiassa  ovat  muka 
olleet  liian  ankarat.  Mutta  ensiksikin  hra  Gebhardin  oma  taulu  osoittaa, 
että  vastaava  luku  on  ollut  suurempi  ainoastaan  filosofiassa  ja  latinassa. 
Tietysti  on  kuitenkin  myönnettävä,  että  jos  tutkinto  historiassa  olisi  ollut 
helpompi,  olisi  sen  suorittaneiden  lukukin  ollut  suurempi.  Onhan  siitä 
muissa  aineissa  niin  vanhoja  kuin  vereksiäkin  esimerkkiä.  Mutta  tokkopa 
tentandien  lukumäärä  yksinänsä  osoittaa  lukujen  tulokset?  Ainakin  on  var- 
maa, että  jos  mieli  arvostella  näitä  tuloksia  filosoofisessa  tiedekunnassa,  ei 
saa  rajoittua  kandidaattitutkintoon,  vaan  on  lisensiaattitutkintokin  huomioon 
otettava.  Ja  silloin  suhdeluvut  muuttuvat.  Hra  Gebhardin  käsittelemänä 
ajanjaksona  kolmas  osa  kaikista  historiallis-kielitecUisessä  osastossa  valmis- 
tuneista lisensiaateista  kirjoitti  väitöksensä  historiassa  tahi  sen  aputieteissä. 
Oltuaan  lukuvuosina  1868— 188 1  ainoastaan  8,  nousi  heidän  lukunsa  luku- 
vuosina 1881 — 1894  24:ään.  Näistä  kyllä,  niinkuin  luonnollista  ja  oikein 
onkin,  useimmat  kirjoittivat  väitöksensä  oman  maan  historiassa,  mutta  run- 
saasti toinen  puoli  oli  kandidaattitutkintoa  varten  suorittanut  laudatur  kurssin 
yleisessä  historiassa  ja  siten  hankkinut  itselleen  hyvän  perustuksen  niin 
opettajatoimclleen  kouluissa  kuin  tieteellisillekin  töilleen.  Mainittu  kurssi 
on  aina  ollut  verrattain  laaja.  Mutta  onkohan  siitä  haittaa  niin  kauan  kuin 
kokemus  osoittaa,  että  sen  lukeminen  suhteellisesti  usein  herättää  halua  ja 
antaa  kykyä  jatkettuun  lukuun  ja  omaan  tieteelliseen  työhön?  Eiköhän  yk- 
sin jo  se  kouluopetuksen  parantuminen,  jonka  opettajien  tarkempi  perehty- 
minen aineeseensa  tuo  mukanaan,  ajan  pitkään  runsaasti  korvaa  sitä  haittaa 
yleiselle  kansalaissivistykselle,  että  joku  määrä  tarmottomampia  ylioppilaita, 
muka  ankarien  vaatimusten  pelosta,  jättää  yleisen  historian  pois  kandidaat- 
titutkintonsa aineista? 

Älköön  minua  väärin  käsitettäkö.  Nykyisilläkin  opettajavoimilla  voisi 
historian  opetus  yliopistossamme  kyllä  olla  intensiivisempi,  vaikkei  suinkaan 
vertoja  vetävä  opetukselle  ulkomaan  suurissa  yliopistoissa.  Se  tapahtuisi, 
jos  esim.  yleisen  historian  edustajat,  luopuen  tutkimuksistaan  oman  maan 
historiassa,  suuntaisivat  kaiken  työnsä  opetuksen  hyväksi.  Mutta  sitä  hra 
Gebhard  -ehkä    ei  kuitenkaan  tahtoisi,  siitäkin  päättäen  että  hän  puolustaa 

niitä  tiedemiehiä,  jotka  eivät  »pysy  yksinomaan  tieteessään,  vaan  vilkkaam- 
min ottavat  osaa  yhteiskunnalliseen  ja  valtiolliseen  elämäämme.» 

Lopuksi  vielä  sananen  hra  Gebhardin  kirjoituksen  loppuosasta.  Niin- 
kuin hän  konsistoorin  pöytäkirjoista  tietää,  olen  hänen  kanssaan  siitä  yhtä 
mieltä,  että  kaipaamme  taloustieteen  professorin  virkaa  historialliskielitieteel- 
lisessä  osastossa.  Mutta  tuskin  se  sillä  saavutetaan,  että  hra  Gebhard  huu- 
taa hallituksen  apua  yliopiston  konsistorin  muka  tylyyttä  tahi  kykenemättö- 
myyttä vastaan.  Sen  sijaan  olen  varmasti  vakuutettu,  että  kunhan  vaan 
joku  kyvykäs  nuori  mies  toimittaa  itsensä  taloustieteen  dosentiksi  ja  sitten 
tieteellisillä  tutkimuksilla  ja  uutteralla  opetuksella  raivaa  tälle  tieteelle  alaa 
yliopistossamme,  saadaan  kyllä  piankin  vakinainen  opettajapaikka  toimeen. 
Sillä  tavoin  Suomen  kielen  professorin  virka  saatiin  jaetuksi  ja  sitä  tietä 
niinikään  ylimääräinen  professori  romaanilaisessa  ja  germaanilaisessa  kielitie- 
teessä saavutettiin. 

J.  R.  Danielson. 

Koska  sekä  professori  Setälän  artikkeli  että  yllä  oleva  kirjoitus  val- 
mistuivat vasta  joulun  jälkeen,  ja  koska  Valvojan  tila  muutenkin  on  pole- 
miikeista käynyt  ahtaaksi,  en  tahdo  yhä  myöhästyttää  enkä  rasittaa  tätä 
vihkoa  lisä-polemiikeillä,  vaan  toivon  pian  saavani  tilaisuutta  tulla  jälleen 
tähän  kysymykseen. 

Hannes  Gebhard. 

(histaf  Adolfs  minne  i  Finland.    Helsingissä   1894.     16  s.  fol.     Hinta  — :  75. 
Kustaa  Adolfin  muisto  Suomessa.     Helsingissä  1894.     16  s.  fol.     Hinta  — :  75. 
E,  Bergroth,  Kustaa  II  Aadolf.     1594  joulukuun  9  päivä  1894.    Porvoossa  1894,  VV. 
Söderström.     47  s.   12:0.     Hinta  —:  50. 

Yleisesti  ja  lämpimästi  otettiin  Suomessa  osaa  Kustavi  II  Aadolfin 
syntymän  3oo:nnen  vuosipäivän  viettoon.  Ja  epäilemättä  on  Suomen 
kansalla  syytä  viettää  sankarikuninkaan  muistoa,  hänen,  jonka  johdolla  sen, 
milt^ei  ainoa  kerta  tähänastisessa  kehityksessään,  on  ollut  suotu  ratkaise- 
vasti ottaa  osaa  maailmanhistoriallisiin  tapauksiin.  Tänlaatuiset  muistojuhlat 
voivat  olla  hyödyllisiä  siinä,  että  ne,  paitsi  herättämällä  kunnioitusta  ja 
innostusta  isänmaan  suuriin  muistoihin  —  mikä  innostus  kuitenkin  voi  olla 
jotenkin    pintapuolista  laatua  —  antavat  suurelle  yleisölle  parempaa  tietoa 

entisyydestä.  Ja  ehkäpä  on  Kustavi  Aadolfin  suuruus,  joka  parhaiten  on 
tunnettu  ainoastaan  Saksan  sotatanterelta,  vaan  erittäin  ilmautuu  rauhankin 
toimissa,  selvemmin  tullut  yleiseen  käsitykseen  näitten  muistojuhlien  kautta, 
jolloin  sekä  esitelmänpitäjät  että  kirjoitusten  tekijät  ovat  hänen  monipuo- 
lisen elämäntyönsä  eri  puolia  valaisseet. 

Muistojuhlan  kunniaksi  ruotsiksi  ja  suomeksi  ilmestynyt  juhlalehti 
»Kustaa  II  Adolfin  muisto  Suomessa»  täyttää  varsin  hyvin  paikkansa  ja 
lukuisiin  kuviin  nähden  on  hinta  tavattoman  huokea.  ^)  Prof.  M.  G.  Schy- 
bergson  esittää  lyhyesti  ja  asiallisesti  —  vähää  enemmän  intoa  olisimme 
vain  mielellämme  nähneet  —  Kustavi  II  Aadolfin  merkitystä  historiassamme, 
vapaaherra  R.  F.  von  VVillebrand  Kustavi  Aadolfin  nuoruutta,  toht.  K.  v. 
Bonsdorff  Helsingin  valtiopäiviä,  toht.  J.  V.  Ruuth  antaa  hauskan  ja  elävän 
kuvauksen  suomalaisten  soturein  osanotosta  sankarikuninkaan  taisteluihin, 
ja  senaattori  L.  Mechelin  kuvaa  lain  ja  oikeuden  tilaa  hänen  aikanansa. 
Ainoastaan  runopukuiset  kappaleet  ovat  erilaiset  ruotsalaisessa  ja  suoma- 
laisessa laitoksessa,  edellisessä  runoilevat  M.  Lybeck  ja  R.  Hertzberg,  jäl- 
kimäisessä Kasimir  Leino.  Lehti  kauniine  kuvineen,  erittäinkin  Miereveldin 
Kustavi  Aadolfi-kuvineen,  olisi  hankittava  jokaiseen  kotiin,  tutustuttamaan 
sekä  vanhempia  että  nuorempia  entisyytemme  muistoihin. 

Erityisessä  kirjassa  on  pastori  Elis  Bergroth  kansallemme  esittänyt 
Kustavi  II  Aadolfin  elämää.  Esitys  on  kirjoitettu  tekijän  tunnetulla  lämpi- 
myydellä.  Tietysti  uskonnollinen  tärkeys  suuren  kuninkaan  elämäntyössä 
erittäinkin  astuu  näkyviin,  mutta  esitys  koskee  kuitenkin  koko  hänen  vaikutus- 
tansa, erittäinkin  meidän  maamme  hyväksi.  Tämäkin  kirja  on  useilla  kuvilla 
varustettu  ja  myydään  sittenkin  ainoastaan  50  pennin  hinnasta,  joten  se 
toivottavasti  saa  laajan  menekin,  varsinkin  kun  se  suomeksi  on  ainoa  koko- 
naiskuva Kustavi  Aadolfin  elämästä  (sillä  A.  J.  Väänäsen  kirjaa  » Kuningas 
Gustaf  II  Adolphin  historia»,  pain.   1857,  tuskin  kukaan  enää  muistanee). 

G-t. 


Axd  Heikel,  Antiquites  dc  la  Sibeiie  occidentale  conservees  dans  lesmusees  de  Tomsk, 
de  Tobolsk,  de  Tumen,  d'Ekaterinebourg,  de  Moscou  et  dllelsingfors.  (Suo- 
mal.-ugrilaisen  seuran  toimituksia  VI).  Helsingissa  1894.  110  s.  8:0  ja  30 
kuvataulua. 

Toht.  Aksel  Heikel,  joka  monta  kertaa  sekä  itse  löytöpaikoilla  että 
eri  museoissa  on  ollut  tilaisuudessa  tutustumaan  Siperian  muinaisjäännöksiin, 
luettelee  yllämainitussa  kirjassa  niitä  länsimaisille  tiedemiehille.     Siperiasta 


*)  Yhtä  seikkaa  en  kuitenkaan  voi  olla  moittimatta.  Kun  lehden  muka  ilmes- 
tyttyä kävin  sitä  ostamassa,  löytyi  sitä  vaan  rt*otsiksi,  mutta  ei  suomeksi.  Ja  sitten 
kai  saadaan  perästäpäin  jälleen  kuulla,  kuinka  suomalaiset  kappaleet  eivät  mene  kau- 
paksi ! 

rupeaa  jo  vähitellen  olemaau  koossa  varsin  suuri  paljous  muinaisesineitä, 
mutta  tutkimusta  vaikeuttaa  se  seikka  että  yleensä  lOytöseikoista  puuttuu 
tietoja,  joten  tieteelle  tuskin  on  puoleksikaan  sitä  hyötyä  mitä  tehdyistä 
löydöistä  voisi  olla.  Mutta  lisäksi  tulee  vielä  että  mninaistutkija  Siperiassa 
harvoin  pääsee  neitsyellistäi  koskematonta  maata  kaivamaan.  Tunnetut 
kurgaanit,  joista  Siperian  rikkaat  löydöt  etupäässä  tavataan,  ovat  näet  ennen, 
ensi  aikoina  venäläisen  valloituksen  jälkeen,  joutuneet  systemaattisen  ryöstön 
alaisiksi.  Varsinaiset  ryöstäjäjoukot  kulkivat  ympäri  maata  niitä  kaivamassa 
ja  anastamassa  mitä  arvokkaampaa  niissä  löytyi,  kultaa,  hopeaa  y.  m., 
jättäen  ainoastaan  vähäarvoiset,  rikkinäiset  vaski-,  rauta-  ja  savikalut  jäl- 
keensä, luskin  lo  prosenttia  niistä  kurgaaneista,  joita  tutkijat  meidän 
aikoinamme   ovat  kaivaneet,  on  huomattu  ennen  avaamattomiksi. 

Toht.  Heikel  esittää  tässä  kirjassa  muutamia  paremmin  tunnettuja 
löytöjä,  osaksi  itsentä  osaksi  toisten  tekemiä,  löytöseikkoinccn  tutkijoille. 
Tärkeimmät  tuntuvat  olevan  kurgaanilöydöt  Tshuvassin  niemellä  likellä 
Tobolskia,  ja  likellä  Irtish-  ja  Tobol-jokien  yhtymää.  Löydöt  ja  kaivaukset 
ovat  kahden  venäläisen  asianharrastajan  Dmitrieff-Mamonoflin  ja  Znamenskin 
tekemät.  Kertomukset  löydöistä  ovat  tosin  vähän  tyydyttäviä  tieteen  vaa- 
timusten mukaan,  mutta  kuitenkin  osaksi  semmoisia  että  niistä  voi  joitakin 
päätöksiä  tehdä.  Hra  Heikel  osoittaa  että  nämä  kurgaanit,  tai  kumminkin 
se  joka  on  parhaiten  tutkittu,  ovat  pronssiajalta,  ja  joku  löytöjen  sekaan 
tullut  rautakalu  myöhemmin  joukkoon  sekaantunut.  Kun  tekijä  jäljempänä 
sanoo  »tiedämme  jo  että  Tshuvassin  niemimaa  on  ollut  asuttuna  vanhimmista 
ajoista  asti»,  tuntuu  tämä  lause  kuitenkin  vähän  epävarmalta  siihen  nähden 
ettemme  niin  tarkoin  tiedä  kuinka  kauvan  pronssiaika  näillä  seuduilla  (ja 
Permiläisillä  aloilla)  on  kestänyt.  —  Tekijän  omatekemät  kaivaukset  ovat 
tietysti  suurella  tarkkuudella  toimitettuja.  Niistä,  ja  yleensä  muista  paitsi 
Tshuvassin  niemellä  tehdyistä,  tekijä  ci  kuitenkaan  tee  mitään  lähempiä 
päätöksiä,  vaan  luettelee  ainoastaan  kaikki  löydetyt  esineet  ja  esittää 
tarkkaan  missä  oloissa  niitä  on  tehty. 

Toivoni  on,  että  tekijälle  ja  Suomalais-ugrilaiselle  seuralle  suodaan 
tilaisuus  jatkaa  näitä  epäilemättä  erittäin  tärkeitä  muinaistutkimuksia  aloilta, 
joiden  muinainen  sivistys  on  mitä  likimmässä  yhteydessä  suomalais-ugrilaistcn 
kansojen  vanhimman  sivistyksen  kanssa,  cirei  puhtaasti  suomalais-ugrilainen. 

G-t. 

A.  G.  Blomqvist,  Suomen  puulajit  metsänhoidolliselta  kannalta.  I.  Mänty.  Suomenta- 
nut T.  A.  Cannelin.  —  II.  Kuusi.  Suom.  F.  G.  Bergroth.  Helsingissä 
1892,  1891.     211  +  165  siv.  8:0. 

P,  W,  Hannikainen,  Metsänhoitooppi  metsän  ystäville.  Toinen  uudestitoimitettu  pai- 
nos.    Helsingissä  1892,  Otava.     286  siv.  8:0.     Hinta  3:  50. 

AchilUs  WahlrooSy  Lyhykäinen  Metsänhoidon  oppi.  Toinen  oikaistu,  lisätty  ja  kuvilla 
varustettu  painos.  Porissa  1892,  Satakunnan  kirjakauppa.  71  siv.  8:0.  Hinta  1:  — . 

Kun  1880-lavan  alussa  ilmestyi  hra  BIomqvistiD  »FinlaDds  trädslag» 
lausuttiin  Valvojassa  (1882,  siv.  334)  se  toivomus,  että  tämän  maamme 
etevimmän  metsänhoito-auktoriteetin  arvokas  teos  saatettaisiin  suomenkielisen- 
kin yleisön  käytettäväksi.  Tietääksemme  alkuteosta  sen  jälkeen  on  käytetty 
varsinaisena  oppikirjana  Evon  opistossa,  ja  kun  tuli  kysymys  suomenkielisen 
opetuksen  aikaansaamisesta  tähän  laadultaan  ainoaan  laitokseemme,  oli  sen 
kääntäminen  ensimäisiä  toimenpiteitä,  joilla  tätä  ajanmukaista  muutosta 
valmistettiin.  Tuoreessa  muistossa  lienee  vielä,  että  näitä  valmistuksia  var- 
ten asetettiin  v.  1888  vasituinen  apulaisopettaja  Evolle.  Otsakirjoituksessa 
mainittu  »Mänty»  kirja  lienee  tärkein  tulos  apulaisopettajan  toiminnasta 
sinä  ainoana  vuotena  jona  tätä  omituista  virkaa  ylläpidettiin.  Varma 
lienee,  että  ilman  tätä  virallista  tarvetta  ei  olisi  toinenkaan  osa,  »Kuusi», 
ilmestynyt  suomalaisessa  puvussa.  Olkoon  tämä  miten  lieneekin,  ilahuttava 
on,  että  nämät  seikkaperäiset,  itsenäisiin  tutkimuksiin  perustuvat  monogra- 
fiiat  metsäimme  kahdesta  tärkeimmästä  puulajista  vihdoinkin  on  liitetty  suo- 
malaiseen kirjallisuuteen. 

Kun  ylempänä  olemme  nimilehden  mukaan  suorasti  puhuneet  kään- 
nöksestä, emme  silti  ole  unohtaneet,  että  tekijä  alkuperäisessä  tekstissä  on 
tehnyt  joukon  korjauksia  ja  lyhyempiä  lisäyksiä,  jommoisia  viimevuotiset 
julkaisut  ovat  tehneet  tarpeellisiksi.  Luonnollista  on  että  kirjain  arvo  siten 
on  tuntuvasti  kohonnut,  mutta  helppo  olisi  ollut  viimeistelemällä  saada 
kirjat  muodollisesti  vielä  enemmän  kokonaisiksi  ja  luonteviksi. 

Niinpä  olisi  kuviollisen  taulun,  joka  osoittaa  männyn  korkeuskasvun, 
voinut  sovittaa  metriseen  mittaan,  jota  muuten  kaikkialla  on  käytetty  van- 
hojen mittojen  rinnalla.  Epäilemättä  olisi  esitys  käynyt  paljoa  selvemmäksi, 
jos  tauluista  y.  m.  olisi  jätetty  vanhat  mitat  kerrassaan  pois,  vaikka  toiselta 
puolen  niiden  yleinen  käytäntö  maailmankaupassa  tekee  ne  metsänhoitajalle 
vielä  ylen  tärkeiksi.  Kaikessa  tapauksessa  olisi  pitänyt  hyljätä  tuo  nyt 
käytetty  muutostapa,  joka  tosin  on  muodollisesti  hyvinkin  tarkka,  mutta 
kuitenkin  olisi  monessa  tapauksessa  kerrassaan  eksyttävä,  jos  eivät  vastaavat 
jalat  ja  tuumat  olisi  samalla  nähtävinä.  Kun  esimerkiksi  sanotaan  että  50 
kyynärää  kantiltaan  on  pienin  metsänaukko,  missä  männyn  kasvattamista 
vielä  voi  menestyksellä  yrittää,  niin  jokainen  ymmärtää  että  tämä  on  ainoas- 
taan likimääräinen  arvio;  mutta  kun  suomal.  painoksessa  puhutaan  2,500 
neliökyynärästä,  niin   asia  ei  ole  enää  yhtä  selvä  ja  muuttuu  vielä  pahem- 

maksi  kuD  tähän  liitetään  selityksenä  882,5  nel.  m.  —  Ikävä  on  myöskin 
nähdä  semmoisia  sananmukaisesta  käännöksestä  syntyneitä  anakronismeja 
kuin  esim.  siv.  68,  missä  puhutaan  »vastakuluneena  vuonna»  pidetystä  esi- 
telmästä, vaikka  siitä  jo  on  kulunut  11  vuotta;  samanlaista  löytyy  useam- 
massa kohdin.  Tuskin  lienee  sekään  asianmukaista  kun  vieraskielisiä  otsa- 
kirjoituksia  sitaateissa  käännetään  suomeksi,  niinkuin  monessa  kohdin  on 
tehty;  sitaattien  käyttäminen  siitä  vaan  vaikeutuu. 

»Kuusi»  kirja  tuntuu  kielensä  puolesta  puhtaalta  ja  sujuvalta,  eikä 
muuta  voi  odottaakaan  niin  kokeneelta  ja  suomenkieleen  perehtyneeltä 
kääntäjältä  kuin  herra  Bergroth.  »Mänty»  kirjaa  emme  tässä  suhteessa  voi 
pitää  samanarvoisena  toisen  kanssa.  Kankeita  lauseita  ja  selviä  svetisismejä 
(esim.  »kannet,  joiksi  käytetään»,  »josta  iästä  ylöspäin»,  »heikossa  tihey- 
dessä», »kauniista  edistyksestä  todistava  muutos»,  »paikkakunnissa,  joissa 
.  .  .,  saattaisi  se  poisotto  .  .  .  tapahtua»)  löytyy  siinä  aina  välistä;  pa- 
hempia virheitä,  joita  emme  ole  paljo  havainneet,  olisi  kääntäjä  suurem- 
malla huolellisuudella  voinut  kokonaan  välttää  (esim.  s.  156  »tulokset 
täytyvät  olla  riippuvaiset»,  s.  113  »joka  yleisesti  on  omituinen  paikkakun- 
nille, joissa  .  .  .,  ja  niin  muodoin  myöskin  maamme  pohjoisimmissa  osissa»). 

Kuvat  ovat  samat  kuin  ruotsalaisessa  painossa.  Mielestämme  olisivat 
nimilehtien  vieressä  olevat  taulut,  joita  nyt  parhaasta  päästä  voi  katsoa 
koristeiksi,  paremmin  täyttäneet  paikkansa,  jos  niihin  olisi  otettu  erityisseik- 
koja puitten  sisärakennukscsta,  tavallisimpien  loisten  kuvat  tai  m.  s.,  josta 
on  vaikeampaa  saada  luotettavia  tietoja  kuin  tavallisen  petäjän  ulkomuo- 
dosta. Helppo  olisi  myöskin  ollut  hankkia  oikeampia  ja  täydellisempiä 
siitinosien  kuvia  niiden  puutteellisten  sijaan,  jotka  on  siirretty  alkuteok- 
sesta tänne. 

Koska  näin  laveaperäiseltä  monografialta  voi  vaatia  jotakuinkin  täy- 
dellistä esitystä,  olisi  ehkä  ollut  syytä  koota  ja  selittää  niitä  lukuisia  ni- 
mityksiä, joilla  salon  asukas  erottaa  havupuiden  kasvimuodot,  mikäli 
pitkällinen  kokemus  ja  tarkka  havaintokyky  ovat  ne  hänelle  ilmaisseet. 
Esimerkkinä  mainittakoon:  patvi-petäjä,  kotka-honka,  hyöty-mänty,  karanka- 
kuusiy  mantere-kuusi,  kare-kuusi,  kelo,  vilveikko;  käytännöllinenkin  hyöty 
epäilemättä  voisi  syntyä  tämmöisten  nimityksien  tuntemisesta.  Myöskin 
puiden  vioista  ja  taudeista  saa  rahvaan  suusta  joukon  tietoja  ja  tarkkoja 
nimityksiä,  joita  käytännöllisen  metsänystävän  ei  sovi  halveksia. 

Vihkojen  sisällys  ci  tarvinne  tässä  sen  laveampaa  selitystä,  koska 
toinen  on  ylempänä  mainitussa  Valvojan  vuosijaksossa  laajalti  esitetty  ja 
toinen  suunnitelmansa  ja  sisällisen  arvonsa  puolesta  epäilemättä  on  asetet- 
tava tämän  rinnalle. 

P.  VV.  Hannikaisen  nimi  ei  voi  olla  kelienkään  tuntematon,  joka  vä- 
hälläkään tarkkuudella  on  seurannut  viime  vuosikymmenen  väittelyjä  ja 
kehitystä  metsätaloudellisella  alalla.    Käsikirjojen   tekijänä,  ensimäisen  suo- 

menkielisen  ammattilehden  mooivuotisena  toimittajana,  lentokirjojen  ja  luke- 
mattomien sanomalehtikirjoitusten  väsymättömänä  kirjoittajana  on  hra  H. 
uutterasti  tehnyt  työtä  asiansa  hyväksi,  voimakkaasti  edistäen  Suomen  kie- 
len vaurastumista  tällä  maallemme  niin  perin  tärkeällä  alalla  ja  levittäen 
hyödyllisiä  tietoja  semmoisiinkin  piireihin,  jotka  muuten  olisivat  ehkä  jääneet 
näiltä  suljetuiksi.  Vuotuisilla  virkamatkoillaan  on  hra  H.  tutustunut  oman 
maan  metsätalouteen  sekä  yksityisten  että  valtion  tiloilla,  ja  ulkomaan  mat- 
koilla, etenkin  Ruotsissa  ja  Saksassa,  on  hänellä  ollut  tilaisuutta  läheltä 
nähdä  ja  oppia  tuntemaan  uudenaikaisia  metsänhoito-rientoja,  siten  muodos- 
taen itselleen  kannan,  jota  syystä  voi  sanoa  tavallista  perusteellisemmaksi 
ja  itsenäisemmäksi. 

Jo  v.  1882  valmisti  tekijä  kirjansa  »Metsänkasvatuksesta»,  josta  »Met- 
sänhoito-oppi» ilmestyy  uutena,  kahta  suuremmaksi  paisuneena  painoksena. 
Tämä  kirja  kääntyy,  niinkuin  nimilehdestäkin  näkyy,  ei  ainoastaan  ammatti- 
miesten puoleen  vaan  myöskin  ja  ehkä  etupäässä  sen  suuren  yleisön,  joka  on 
metsämaittemme  pääomistaja  ja  joka  niin  suuressa  määrässä  on  opastuksen 
ja  neuvojen  tarpeessa,  saadaksensa  omaisuudestaan  sitä  hyötyä,  mitä  tar- 
koituksen mukainen  ja  taitava  hoito  voi  sille  tarjota.  Mikäli  arv.  on  huo- 
mannut, on  tämä  tekijän  yritys  mainiosti  onnistunut.  Tieteellinen  ja  käy- 
tännöllinen kokemus  sekä  kotona  että  ulkomaalla  on  tunnollisesti  ja  taitavasti 
sovitettu  meidän  omituisiin  oloihimme.  Neljässä  luvussa  selitetään  Suomen 
metsäpuut  pääominaisuuksineen,  eri  hakkaustavat  ja  metsän  luonnollinen 
uudistus,  keinollinen  metsän  kasvatus,  metsän  ruokko  ja  suoja.  Aineitten 
järjestely  on  tapahtunut  kiitettävällä  tavalla  niin  että  sisällysluettelon  avulla 
helposti  löytää  ne  kohdat,  joita  kulloinkin  tarvitaan.  Tosin  ei  ole  aina 
voitu  välttää  saman  selityksen  eli  väitteen  toistamista,  mutta  käsikirjassa, 
jota  harvoin  yhdessä  jaksossa  luetaan,  lienee  tästä  enemmän  etua  kuin 
haittaa  ja  tärkeimmät  kohdat  painuvat  epäilemättä  paremmin  lukijan  mie- 
leen kun  ne  eri  tilaisuuksissa  ja  eri  kannalta  käsitetään  kuin  jos  ainoastaan 
kerran,  vaikka  kuinka  perinpohjaisesti  pohdittuina  esiintyvät.  Niinpä  voi 
toivoa  ansaittua  huomiota  esim.  kahdelle  tärkeälle  seikalle,  joita  vastaan  on 
liika  paljon  rikottu  ja  yhä  vielä  rikotaan  ja  jotka  koskevat  sekametsäin 
merkitystä  ja  riittävän  alikasvun  hankkimista  metsään.  Varsin  hyödylliset 
ovat  niinikään  ne  lyhyet,  mutta  tarkoin  mietityt  yleiskatsaukset  eri  pykälien 
lopussa,  joiden  tarkoitus  on  ohjata  lukijaa  edellä  esitettyjen  ja  eri  vaati- 
muksia vastaavien  ehdotuksien  noudattamisessa. 

Että  näin  laveaa  ainetta  käsiteltäessä  usein  sattuu  semmoisiakin  koh- 
tia eteen,  joiden  esittämisestä  helposti  erimielisyyttä  syntyy,  ei  liene  vaikea 
ymmärtää.  Arv.  pyytää  tässä  saada  tehdä  pari  semmoista  muistutusta, 
joitten  vaariinottamisesta  tulevassa  painoksessa  ehkä  olisi  hyötyä.  Täm- 
möisessä kirjassa,  josta  suuri  yleisö  olisi  totutettava  tietoja  ja  neuvoja  joka- 
päiväisiin   tarpeisiin    ammentamaan,  olisi    enemmän   suoranaisia  kustannus- 

arvioita  pitänyt  löytymän.  Lukija  ehkä  kyllä  huomaa  tekijän  ehdottamat 
toimenpiteet  oikeiksi  ja  teoreetillisesti  edullisiksikin,  mutta  asia  jää  kun 
jääkin  kuitenkin  entiselleen,  syystä  kun  sen  kannattavaisuus  ei  näytä  kylliksi 
taatulta.  Jos  esim.  metsän  vartioimiseen  vaaditaan  ettei  vartijan  piiriä  ole 
määrättävä  250—100  ha  laajemmaksi,  niin  mahtaa  tämmöinen  tarkka 
huolenpito  kyllä  olla  metsän  kasvulle  erinomaisen  edullinen,  mutta  todelli- 
suudessa  sitä  kuitenkaan  ei  ole  pantu  käytäntöön  paitsi  ehkä  muutamassa 
poikkeustilassa*  Ennenkuin  luotettavilla  laskuilla  voi  näyttää  toteen,  että 
piirin  tämän  kautta  kasvavat  tulokset  runsaasti  korvaavat  näin  suuria  kus- 
tannuksia, niin  kauan  metsänystävän  toivomukset  jäävät  kun  jäävätkin  täyttä- 
mättä. Jokseenkin  varmana  voi  muuten  pitää,  että  ainakin  semmoinen 
metsäntalous,  joka  kaukaisilla  erämailla  tätä  nykyä  on  mahdollinen,  on 
liika  yksipuolinen  ja  vaativa  kustantamaan  näin  seikkaperäistä  valvontaa. 
Ylimalkain  on  ehdotettujen  toimenpiteiden  koronmaksamiskyky  (räntabilitet) 
jäänyt  selvittämättä,  sillä  itsestään  selvä  on,  että  taidolla  ja  huolella  hoi- 
dettu metsä  ajan  pitkään  antaa  suuremmat  tulokset  kuin  meillä  tavallinen 
säälimätön  harvennus,  mutta  epävarma  on  missä  määrin  ja  missä  tapauk- 
sissa metsänviljelys  ja  muut  parannuskeinot  vastaavat  kustannuksia,  jotka 
ovat  suoritettavat  vuosikymmeniä  ennenkuin  niistä  minkäänlaista  palkkaa 
metsästä  lähtee.  Vaikeaa,  miltei  mahdotontakin  lienee  tosin  tehdä  luotetta- 
via laskuja  niin  vaihtelevaisia  olosuhteita  varten,  kuin  maan  eri  osissa  tava- 
taan. Paras  keino  asian  valaisemiseksi  olisi  ehkä  erityisten  kokeiden  tarkka 
selittäminen  semmoisissa  tapauksissa  jolloin  niitten  kannattavaisuudesta  jo 
voi  tehdä  varmoja  päätöksiä  ja  missä  siis  eri  menettelytapojen  edut  jo 
pääsevät  näkymään. 

Asiallisia  erehdyksiä  arv.  ei  ole  sanottavasti  huomannut.  Semmoisena 
mainittakoon  kuitenkin,  että  juuren  huntu  sanotaan  ravintoaineiden  välittä- 
jäksi, joka  ehdottomasti  olisi  seuraavassa  painoksessa  korjattava.  —  Toi- 
sessa paikassa  on  arv.  koettanut  todistaa  ettei  Pohjoismaiden  mänty  ja 
kuusi,  niinkuin  tekijä  sen  esittää,  kasvupaikkojen  ja  levenemisen  suhteen 
periaatteellisesti  eroa  siitä  mitä  Keski-Euroopassa  on  sääntönä.  Näennäiset 
poikkeukset  ovat  sekundäärisistä  syistä  syntyneet  eivätkä  perustu  puitten 
luonteisuuteen,  joka  on  pääpiirteissään  muuttumaton.  Kuusen  levenemisen 
esittämisessä  on  se  tärkeä  omituisuus  jäänyt  mainitsematta,  että  tämä  puu- 
laji kokonaan  puuttuu  Länsi-Euroopasta. 

Samoiten  olisi  muutamien  puulajien,  niinkuin  lehmuksen,  lepän  ja 
tammen,  pohjois-rajat  omassa  maassamme  helposti  voinut  tarkoin  määrätä, 
ja  metsänomistajalle  on  sitä  paitsi  yhtä  tärkeä  tietää  missä  vielä  voi  arvo- 
kasta tai  ainakin  kelvollista  puunrunkoa  kasvattaa,  kuin  missä  puulajin 
viimeiset  surkastuneet  edustajat  riutuvat. 

Tämmöisiä  pikku  toivomuksia  voisi  tietysti  enemmänkin  tuoda  esiin;  lu- 
kija helposti  näkee  ett^ eivät   ne  ole  omiansa  hyvän  kirjan  arvoa  alentamaan. 

Niinkuin  edellinen  kirja  on  hra  Wahlroosin  »Metsänhoidon  oppi»kin 
jo  entiseltään  yleisölle  tunnettu;  sen  cnsiraäinen  painos  ilmestyi  jo  kol- 
matta vuosikymmentä  takaperin  ja  oli  silloin  luullakseni  ainoa  suomenkieli- 
nen opastus  metsäkirjallisuuden  alalla.  Tekijä  ei  ole  vuosien  kuluessa  lai- 
mentunut, yhä  vielä  hänen  kestävyytensä  riittää  teostansa  parantamaan  vie- 
läpä kuvilla  valaisemaan.  Nähtävästi  on  se  arveluttava  ja  surkea  tila,  jossa 
niin  usein  tapaamme  yksityisten  hoidossa  olevat  metsät,  ollut  tekijälle  vai- 
kuttimena varsinaisen  ammattinsa  ulkopuolella  työskentelemään  metsän  hyö- 
dyksi. Innokkaasti  hän  myös  vastustaa  sitä  säännötöntä  ja  huoletonta  kar- 
sintahakkausta,  jota  Suomessa  niin  yleisesti  harjoitetaan  ja  joka  avaria 
metsäalueita  jo  on  muuttanut  ala-arvoisiksi  hyötymetsiksi,  joista  tuskin  enää 
on  kunnollisen  jälleenkasvamisen  toivoakaan.  Helppotajuisesti  ja  hupaisesti 
tekijä  sitten  esittää  ne  toimenpiteet,  joilla  pahimmat  epäkohdat  voisi  tor- 
jua ja  arvokasta  tukkimetsää  kasvattaa.  Ryhtymättä  tässä  niitä  muistutuk- 
sia luettelemaan,  jotka  epäilemättä  voisi  erityiskohtia  vastaan  tehdä,  toivon 
vaan  että  ne  hyvät  neuvot,  jotka  niin  runsaasti  voi  kirjasta  löytää,  pääsisi- 
vät laajalti  leviämään.  Tekijän  tarkoitus  on  ilmeisesti  ollut  käytännöllisenä 
oppaana  vaikuttaa  niihin  yhteiskuntapiiriin,  joilta  nykyaikaisen  metsätalouden 
syntysanat  vielä  kokonaan  puuttuvat  ja  joihin  täydellisempi  ja  perinpohjai- 
sempi  esitys  luonnollisista  syistä  tuskin  voi  tunkea.  Tienraivaajalle  tulee 
tietysti  tällä  alalla  aina  jäämään  sangen  tärkeä  tehtävä. 

A.  Osw.  Kihlman. 


Vähän  vastausta  Ja  selitystä. 

Valvojan  viime  marraskuun  numerossa  on  hra  V.  VV:ltä  suosiollinen 
ilmoitus  ja  arvostelu  allekirjoittaneen  toimittamasta  Historiallisten  Kerto- 
musten VII:nnestä  osasta.  Vaikka  yleensä  pidän  turhana,  että  kirjailijat 
yleisön  edessä  osoittavat  tyytymättömyyttään  saamaansa  arvosteluun,  ja  nyt 
puheena  oleva  arvostelu  yleisen  laatunsa  puolesta  ei  mihinkään  tyytymättö- 
myyteen minun  puoleltani  oikeuta,  täytyy  minun  kuitenkin  ottaa  puheeksi 
kaksi  hra  V.  W:n  muistutuksista,  koska  ne  voivat  antaa  yleisölle  väärän 
käsityksen  siitä  tavasta,  jolla  olen  tehtäväni  suorittanut. 

Hra  V.  W.  sanoo  näyttävän  siltä  kuin  minä  olisin  ottanut  Darwinista 
kertoakseni  ainoastaan  saadakseni  tilaisuutta  muutamilla  ankarilla  lauseilla 
tuomita  hänen  oppiansa.  Kertomus  Darwinista  on  kahden  sivun  pituinen. 
Arvosteluni  hänen  toimestaan  on  kaiken  kaikkiaan  seuraava.  Kerrottuani 
hänen  opistaan  ihmisen  sukuperästä,  sanon:  »Tässä  selityksessä  on,  niinkuin 
näkyy,  paljon  ihmisarvolle  vastenmielistä,  eikä  Darwinin  oppi  näytä  olevan 

ainakaan  Raamatun  sanain  kanssa  yhtäpitävä.  Toinen,  tärkeämpi^)  syytös 
Darwinin  oppia  vastaan  on  se,  että  Darwin  näyttää  kieltävän  edeltäpäin 
määräävän  Jumalallisen  viisauden  luonnon  järjestyksessä,  koska  hän  kaik- 
kiin kysymyksiin,  miksi  tuo  tai  tuo  asia  on  niin  tarkoituksenmukaisesti  jär- 
jestetty, vastaa:  se  on  seuraus  sattumuksesta  ja  luonnollisesta  valikoimisesta. 
Mutta  toiselta  puolen  täytyy  myöntää,  että  Darwinin  tapa  selittää  luontoa, 
oikein  ymmärrettynä,  osoittaa  sekin  ihmeteltävää  viisautta  luonnon  järjestel- 
mässä ja  täyttää  ihmisen  mielen  kunnioituksella  Luojaa  kohtaan,  jonka  tiet 
ovat  käsittämättömät.»  ^) 

Jos  tässä  nyt  on  Darwinin  opista  edes  lievintäkään  tuomiota,  jota 
minä  en  ole  laisinkaan  kompetentti  langettamaan,  tahdon  olla  miksi  ikä- 
nänsä  joku  vihastunut  asiantuntija  suvaitsee  minua  sanoa.  Olenko  edelli- 
sessä oikein  ja  tajuttavasti  kuvannut  Danvinin  opin  pääsisällyksen,  sitä  en 
itse  pysty  arvostelemaan,  eikä  herra  V.  W:kään  ole  ryhtynyt  siitä  mitään 
mubtuttamaan,  mutta  etten  ole  siitä  lausunut  edes  persooallista  paheksu- 
mista, voi  lukija  nähdä  sitaatistani.  Täydellistä  puolueettomuutta  ilmeisesti 
olen  pyrkinyt  noudattamaan. 

1  öinen  on  sen  muistutuksen  laita,  joka  koskee  Saksan  sosialisteja. 
Koska  en  ole  vallan  perehtymätön  heidän  teoksiinsa  ja  niitä  koskevaan 
kirjallisuuteen,  olen  uskaltanut,  nojautuen  omaan  vakuutukseeni  ja  useimpien 
erisuuntaisten  taloustieteilijäin  yhteiseen  mielipiteeseen,  lausua  niinkin  ankaran 
tuomion  kuin  sen,  että  heidän  oppinsa  on  sisällykseltään  yhtä  ontto  kuin 
cnsimäisten  ranskalaisten  sosialistein  samansuuntaiset  haaveilut.  Ja  siinä 
arvostelussa  pysyn.  Mutta  että,  niinkuin  hra  V.  VV.,  nähtävästi  liian  hä- 
täisesti kertomukseni  luettuaan,  on  tullut  yleisöä  luulotelleeksi,  olisin  sano- 
nut tarvittavan  vaan  vähänkin  tervettä  järkeä  ymmärtääkseen,  että  se  niin 
ontto  on,  ei  ole  totta.  Olen  nimittäin  käyttänyt  noita  sanoja,  en  heidän 
opistaan,  joka,  epäilemättä  on  dialektiikan  hienoimpia  luomia,  vaan  heidän 
tuumistaan,  miten  uusi  koUektivistinen  yhteiskunta  on  järjestettävä  ja  toi- 
miva.    Ja    näitä  tuumiakaan  en  ole  sanonut  ontoiksi,  vaan  mahdottomiksi. 

Muut  arvostelijan  hyväntahtoiset  muistutukset  ovat  semmoisia,  joita 
jokainen  arvostelija  on  oikeutettu  lausumaan,  mutta  nuo  kaksi  ovat  niitä, 
joita  ei  pitäisi  mennä  tekemään,  ennenkuin  on  huolellisesti  lukenut,  mitä 
tekijä  todella  on  sanonut,  mitä  ei. 

o.  Hannikainen. 


^)  Tästä  sanasta  voinee  huomata,  etten  kovinkaan  paljon  arvoa  pane  edelliselle 
syytökselle.  Jos  Darwinin  olettamuksessa  onkin  jotain  vastenmielistft,  eihän  sillä  ole 
sanottu  ettei  se  voi  olla  oikea. 

•)  Pitäisihän  ymmärtää  että  lause  on  se  minkä  asiantuntematon  voi  sanoa  Dar- 
winin  opin  puolustukseksi,  eikä  sib  „ tuomiota.* 


